CELEX: 52011PC0452
Language: mt
Date: 2011-07-20
Title: Proposta għal REGOLAMENT TAL-PARLAMENT EWROPEW U TAL-KUNSILL dwar ir-rekwiżiti prudenzjali għall-istituzzjonijiet ta’ kreditu u ditti tal-investiment (Test b'rilevanza għaż-ŻEE)

|
			
		
		
		52011PC0452
		
			Proposta għalREGOLAMENT TAL-PARLAMENT EWROPEW U TAL-KUNSILL dwar ir-rekwiżiti prudenzjali għall-istituzzjonijiet ta’ kreditu u ditti tal-investiment (Test b'rilevanza għaż-ŻEE) /* KUMM/2011/0452 finali */
			
				
		
		
			
			   	MEMORANDUM TA’ SPJEGAZZJONI

1.                      
Kuntest tal-att propost
1.1.                
Ir-raġunijiet għall-proposta u
l-objettivi tagħha

Il-firxa tal-kriżi finanzjarja esponiet
riskji inaċċettabbli li jappartjenu għar-regolazzjoni attwali
tal-istituzzjonijiet finanzjarji. Skont
l-istimi tal-FMI, it-telf relatat mal-kriżi li sar mill-istituzzjonijiet
ta’ kreditu Ewropej bejn l-2007 u l-2010 jqarreb it-€1 triljun jew 8%
tal-PDG tal-UE. Sabiex terġa’ tinkiseb l-istabilità fis-settur bankarju u
jkun żgurat li l-kreditu jkompli bil-fluss fl-ekonomija reali, kemm l-UE
kif ukoll l-Istati Membri adottaw firxa wiesgħa ta’ miżuri
mingħajr preċedent biċ-ċittadini finalment iħallsu
l-kont relatat.
F’dan il-kuntest, sa Ottubru 2010
l-Kummissjoni approvat €4.6 triljun ta’ miżuri ta’ għajnuna
mill-istat lill-istituzzjonijiet finanzjarji li minnhom aktar minn €2 triljun
intużaw b’mod effettiv fl-2008 u l-2009. 
Il-livell tal-appoġġ fiskali
pprovdut lill-istituzzjonijiet ta’ kreditu jeħtieġ li jkun
akkumpanjat minn riforma robusta li tindirizza d-defiċenzi regolatorji
esposti matul il-kriżi. F’dan
ir-rigward, il-Kummissjoni diġà pproponiet għadd ta’ emendi
għal-leġiżlazzjoni bankarja li daħlu fis-seħħ
fl-2009 (CRD II) u fl-2010 (CRD III). Din il-proposta fiha elementi żviluppati u miftehma globalment
tal-istandards tal-kapital u l-likwidità tal-istituzzjonijiet ta’ kreditu
magħrufa bħala Basel III u tarmonizza dispożizzjonijiet
oħra tal-leġiżlazzjoni attwali. L-għażliet regolatorji li saru huma spjegati fid-dettall
fit-Taqsima 5 ta’ hawn taħt.
Id-Direttiva 2006/48/KE tal-Parlament
Ewropew u tal-Kunsill tal-14 ta’ Ġunju 2006 rigward il-bidu
u l-eżerċizzju tan-negozju tal-istituzzjonijiet ta’ kreditu fiha
dispożizzjonijiet relatati mill-qrib mal-aċċess għall-attività
tan-negozju tal-istituzzjonijiet ta’ kreditu (bħad-dispożizzjonijiet
li jirregolaw l-awtorizzazzjoni tan-negozju, l-eżerċizzju tal-libertà
tal-istabiliment, is-setgħat tal-awtoritajiet superviżorji tal-Istati
Membri domiċiljari u ospitanti f'dan ir-rigward, u r-rieżami
superviżorju tal-istituzzjonijiet ta' kreditu). Dawn l-elementi huma koperti mill-proposta għal Direttiva dwar
l-aċċess għall-attività tan-negozju tal-istituzzjonijiet ta’
kreditu u s-superviżjoni prudenzjali tal-istituzzjonijiet ta’ kreditu u
d-ditti tal-investiment li magħha l-proposta preżenti tifforma
pakkett. Madankollu,
id-Direttiva 2006/48/KE u b’mod partikolari l-annessi tagħha
jistipulaw ukoll ir-regoli prudenzjali. Sabiex ikunu approssimati aktar id-dispożizzjonijiet
leġiżlattivi li jirriżultaw mit-traspożizzjoni
tad-Direttivi 2006/48/KE u 2006/49/KE fid-dritt nazzjonali u sabiex ikun
żgurat li l-istess regoli prudenzjali japplikaw direttament għalihom,
li jkun essenzjali għall-funzjonament tas-suq intern, dawn ir-regoli
prudenzjali jkunu s-suġġett ta’ din il-proposta għal Regolament.
Għal
raġunijiet ta’ ċarezza, din il-proposta tgħaqqad ukoll
ir-rekwiżiti prudenzjali dwar l-istituzzjonijiet ta’ kreditu u d-ditti
tal-investiment, b'dawn tal-aħħar jiġu indirizzati
fid-Direttiva 2006/49/KE.

1.1.1.          
Problemi indirizzati – elementi ġodda skont
Basel III

Il-proposta hija mfassla biex tittratta
d-defiċenzi regolatorji fl-oqsma li ġejjin:
Immaniġjar tar-riskju tal-likwidità
(il-Parti Sitta): Il-prattiki
eżistenti tal-immaniġjar tar-riskju tal-likwidità intwerew
mill-kriżi li mhumiex adegwati biex jagħrfu r-riskji marbuta
mat-titolizzazzjoni "originate-to-distribute", l-użu ta’
strumenti finanzjarji kumplessi u l-fiduċja fl-iffinanzjar b’mod wiesa’ bi
strumenti ta’ matutità ta' terminu qasir. Dan ikkontribwixxa għall-falliment ta’ diversi istituzzjonijiet
finanzjarji u mmina b’mod qawwi s-saħħa finanzjarja ta’ ħafna
oħrajn, hedded l-istabilità finanzjarja u nneċessita appoġġ
pubbliku. Waqt li għadd ta’
Stati Membri attwalment jimponu xi forma ta’ standard regolatorju kwantitattiv
għal-likwidità, fil-livell tal-UE ma jeżisti l-ebda trattament
regolatorju armonizzat espliċitu biżżejjed tal-likwidità ta'
terminu qasir u ta' terminu twil. Id-diversità
fl-istandards nazzjonali attwali xxekkel il-komunikazzjoni bejn l-awtoritajiet
superviżorji u timponi kost addizzjonali ta’ rrapportar fuq
l-istituzzjonijiet transfruntieri.
Definizzjoni ta’ kapital (il-Parti Tnejn
Titolu I): L-istituzzjonijiet
daħlu fil-kriżi b’kapital ta’ kwantità u kwalità mhux
suffiċjenti. Minħabba
r-riskji li ffaċċjaw, ħafna istituzzjonjiet ma kellhomx ammonti
suffiċjenti ta’ strumenti tal-kapital tal-ogħla kwalità li
jistgħu jassorbu t-telf b'mod effettiv meta jfeġġ u jgħinu
biex jippreservaw l-sitituzzjoni bħala negozju avvjat. Strumenti kapitali ibridi ta’ Grad 1
(ibridi), li preċedentement kienu meqjusa bħala assorbenti tat-telf
fuq bażi ta’ negozju avvjat instabu li ma kinux effettivi fil-prattika. Strumenti kapitali ta’ Grad 2 ma kinux
kapaċi jwettqu l-funzjoni tagħhom li jassorbu t-telf meta
l-istituzzjoni ssir insolventi minħabba li l-istituzzjonijiet ħafna
drabi ma tħallewx ifallu. Il-kwalità
tal-istrumenti kapitali meħtieġa biex jassorbu t-telf mhux mistenni
minn riskji fil-portafoll tan-negozjar instab li kienet għolja daqs dik
tar-riskji fil-portafoll mhux ta' negozjar, u l-istrumenti kapitali ta’
Grad 3 instabu li ma kinux ta’ kwalità għolja biżżejjed. Biex tkun issalvagwardjata l-istabilità
finanzjarja, f’ħafna pajjiżi l-gvernijiet ipprovdew appoġġ
bħal qatt qabel lis-settur bankarju. Armonizzazzjoni insuffiċjenti fl-UE tad-definizzjoni ta’ kapital
kienet katalist għal din is-sitwazzjoni, bi Stat Membri differenti jwettqu
approċċi differenti b’mod sinifikanti għall-elementi tal-kapital
li għandhom ikunu esklużi jew esklużi mill-fondi proprji. F’kombinazzjoni mal-fatt li l-proporzjonijiet
regolatorji ma rriflettewx akkuratement il-kapaċità ta’ istituzzjoni li
tassorbi t-telf, dan immina l-kapaċità tas-suq li jivvaluta akkuratement u
konsistentement is-solvenza tal-istituzzjoniet tal-UE. Din nissel instabilità finanzjarja amplifikata fl-UE. 
Riskju ta’ kreditu tal-kontroparti
(il-Parti Tlieta t-Titolu II il-Kapitolu 6): Il-kriżi rivelat numru ta’ defiċenzi fit-trattament
regolatorju attwali tar-riskju ta’ kreditu tal-kontroparti li jitnissel minn
attivitajiet li jiffinanzjaw id-derivati, ir-repo u t-titoli. Hija wriet li d-dispożizzjonijiet
eżistenti ma żgurawx ġestjoni xierqa u kapitalizzazzjoni
adegwata għal dan it-tip ta’ riskju. Ir-regoli attwali wkoll ma pprovdewx inċentivi biżżejjed
biex iċaqalqu kuntratti ta’ derivati barra l-borża ikklerjati fuq
livell bilaterali għal ikklerjar multilaterali permezz ta’ kontropartijiet
ċentrali.
Alternattivi,
diskrezzjonijiet u armonizzazzjoni (ir-Regolament kollu): Fl-2000, seba’ direttivi bankarji ġew
ssostitwiti b’Direttiva waħda. Din
id-Direttiva ġiet riformulata fl-2006 waqt l-introduzzjoni tal-qafas ta’
Basel II fl-UE. Minħabba f’hekk,
id-dispożizzjonijiet attwali jinkludu numru sinifikanti ta’ alternattivi u
diskrezzjonijiet. Barra minn hekk,
l-Istati Membri tħallew jimponu regoli aktar stretti minn dawk
tad-Direttiva. Bħala
riżultat, hemm livell għoli ta’ diverġenza li jkun
partikolarment ta’ piż għall-impriżi li joperaw b’mod
transfruntier. Din tnissel ukoll
nuqqas ta’ ċarezza ġuridika u kundizzjonijiet inekwi. 

1.1.2.          
L-objettivi tal-proposta

L-għan
ġenerali ta’ din l-inizjattiva huwa li jkun żgurat li
tissaħħaħ l-effikaċja tar-regolazzjoni tal-kapital ta’
istituzzjoni fl-UE u l-impatti avversi tagħha fuq il-protezzjoni
tad-depożitant u l-proċikliċità tas-sistema finanzjarja tkun
limitata waqt li tinżamm il-pożizzjoni kompetittiva tal-industrija
bankarja tal-UE.

1.2.                
Il-kuntest ġenerali

Il-kriżi finanzjarja tat bidu għal
sforz komuni fl-UE u fuq livell internazzjonali biex jiġu żviluppati
politiki effettivi biex ikunu ttrattati l-problemi sottostanti. Grupp ta’ Livell Għoli ppresedut mis-Sur de
Larosière ppropona rakkomandazzjonijiet għal riforma tas-superviżjoni
u regolazzjoni finanzjarja Ewropea. Dawn
ġew elaborati aktar f’Komunikazzjoni tal-Kummissjoni f’Marzu 2009. Din il-proposta fiha diversi reviżjonijiet
tal-politika li jkunu elenkati fi pjan ta’ azzjoni dettaljat inkluż f’din
il-Komunikazzjoni. 
Fuq livell globali, id-Dikjarazzjoni tal-G-20
tat-2 ta’ April 2009 wasslet l-impenn biex tkun indirizzata
l-kriżi bi sforzi konsistenti fuq livell internazzjonali biex tittejjeb
il-kwantità u l-kwalità tal-kapital fis-sistema bankarja, tkun introdotta
miżura supplimentari mhux ibbażata fuq ir-riskju biex
trażżan l-ingranaġġ, ikun żviluppat qafas għal
bafers ta’ likwidità aktar qawwija f’istituzzjonijiet finanzjarji u jkunu
implimentati r-rakkomandazzjonijiet tal-Bord għall-Istabilità Finanzjarja
(FSB) biex tiġi mmitigata l-proċikliċità.
B'respons għall-mandat mogħti
mill-G-20, f’Settembru 2009 il-Grupp tal-Gvernaturi tal-Banek Ċentrali u
l-Kapijiet tas-Superviżjoni (GHOS), il-korp ta’ sorveljanza tal-Kumitat
ta’ Basel dwar is-Superviżjoni Bankarja (BCBS) [1],
wasal fi ftehim dwar għadd ta’ miżuri biex tissaħħaħ
ir-regolazzjoni tas-settur bankarju. Dawn
il-miżuri ġew approvati mill-FSB u mill-mexxejja tal-G-20 fis-Summit
tagħhom f’Pittsburgh tal-24-25 ta’ Settembru 2009.
F’Diċembru 2010, il-BCBS ħareġ
regoli dettaljati dwar standards regolatorji globali ġodda dwar
l-adegwatezza kapitali u l-likwidità ta’ istituzzjoni ta’ kreditu, li
kollettivament jissejħu Basel III. Din il-proposta tirrelata direttament mal-istandards regolatorji
inklużi f’Basel III. 
Il-Kummissjoni, fil-kapaċità tagħha
bħala osservatur għall-BCBS, kienet qed taħdem mill-qrib
ħafna mal-BCBS fuq l-iżvilupp ta’ dawn l-istandards, inkluża
l-valutazzjoni tal-impatt tagħhom. Konsegwentement, il-miżuri proposti jsegwu fedelment is-sustanza
tal-prinċipji ta’ Basel III. Sabiex
jinkiseb l-objettiv doppju ta’ titjib tar-reżiljenza tas-sistema
finanzjarja globali u li jkunu żgurati kundizzjonijiet ekwi, huma
importanti li s-sett aktar robust ta’ rekwiżiti prudenzjali jkun applikat
b’mod konsistenti madwar id-dinja.
Fl-istess waqt, fil-proċess
tal-iżvilupp ta’ din il-proposta leġiżlattiva, il-Kummissjoni
għamlet sforzi partikolari biex tiżgura li ċerti speċifitajiet
u kwistjonijiet Ewropej ikunu indirizzati b’mod adegwat. F’dan il-kuntest, huwa importanti li wieħed jiftakar li fl-UE,
mhux bħal xi ekonomiji maġġuri oħra, l-applikazzjoni
tal-prinċipji regolatorji miftehma globalment taħt l-awspiċji
tal-BCBS mhijiex ristretta biss għal banek attivi fuq livell
internazzjonali. Dawn l-istandards
fl-UE huma applikati fis-settur bankarju kollu, u jkopru l-istituzzjonijiet ta’
kreditu kollha u b’mod ġenerali d-ditti ta’ investiment ukoll. Kif huwa spjegat aktar fit-Taqsima 4.2, l-UE
dejjem qieset li tali approċċ biss jista’ jipprovdi kundizzjonijiet
ekwi tabilħaqq fl-UE, waqt li jimmassimizza l-benefiċċji
assoċjati ma’ stabilità finanzjarja.
Din hija waħda mir-raġunijiet
għaliex ċerti adattamenti tal-prinċipji ta’ Basel III, li
jistgħu jindirizzaw b’mod adegwat l-ispeċifitajiet u kwistjonijiet
Ewropej, jidher li jkunu ġġustifikati. Madankollu, dawn l-adattamenti jibqgħu konsistenti man-natura u
l-objettivi tar-riforma ta’ Basel III.
F’kuntest aktar wiesa’
għandu jkun innotat li waħda mill-prijoritajiet tal-Kummissjoni
fir-riforma tar-regolamenti tas-servizzi finanzjarji tal-UE kienet li jiġi
żgurat li s-settur bankarju jkun jista’ jwettaq l-iskop fundamentali
tiegħu, jiġifieri li jsellef lill-ekonomija reali u jipprovdi
servizzi liċ-ċittadini u lin-negozji fl-Ewropa. F’dan ir-rigward, fit-18 ta’ Lulju, il-Kummissjoni
adottat Rakkomandazzjoni dwar l-aċċess għal kont tal-pagamenti
bażiku[2].

2.                      
Riżultati tal-konsultazzjonijiet mal-partijiet
interessati u tal-valutazzjonijiet tal-impatt
2.1.                
Konsultazzjoni mal-partijiet interessati

Is-servizzi
tal-Kummissjoni segwew mill-qrib u pparteċipaw fix-xogħol tal-fora
internazzjonali, b’mod partikolari l-BCBS, li kien inkarigat mill-iżvilupp
tal-qafas ta’ Basel III. Il-Kumitat
Bankarju Ewropew (KBE) u l-Kumitat tas-Superviżuri Bankarji Ewropej
(KSBE), u s-suċċessur tiegħu mill-2011 l-Awtorità Bankarja
Ewropea (ABE), kienu involuti u kkonsultati b’mod estensiv. Il-fehmiet tagħhom ikkontribwew
għat-tħejjija ta’ din il-proposta u għall-valutazzjoni
tal-impatt li jakkumpanjaha. 

2.1.1.          
KSBE

Il-KSBE wettaq studju
dwar l-impatt kwantitattiv (QIS) komprensiv dwar l-impatt ta’ din il-proposta
leġiżlattiva fuq l-industrija bankarja tal-UE. 246 istituzzjoni ta’ kreditu pparteċipaw fl-istudju. Il-KSBE wettaq ukoll konsultazzjonijiet
pubbliċi estensivi u f’Ottubru 2008 ssottometta parir tekniku fil-qasam
tal-għażliet u d-diskrezzjonijiet nazzjonali.

2.1.2.          
Grupp ta’ Ħidma ta’ CRD

Fil-qasam
tal-alternattivi u d-diskrezzjonijiet nazzjonali, bejn l-2008 u l-2011,
is-servizzi tal-Kummissjoni organizzaw sitt laqgħat tal-Grupp ta’
Ħidma tad-Direttivi dwar ir-Rekwiżiti Kapitali (GĦDRK), li
l-membri tiegħu huma nnominati mill-KBE. Barra minn hekk, is-sottogruppi tal-GĦDRK fl-oqsma tal-likwidità,
id-definizzjoni tal-kapital, il-proporzjon ta’ ingranaġġ u r-riskju
ta’ kreditu tal-kontroparti wettqu wkoll xogħol saħansitra f’livell
aktar tekniku.

2.1.3.          
Konsultazzjonijiet pubbliċi oħra

Il-Kummissjoni wettqet erba’
konsultazzjonijiet pubbliċi fl-2009, l-2010 u l-2011, li jkopru l-elementi
kollha ta’ din il-proposta. F’April
2010, is-servizzi tal-Kummissjoni mexxew seduta ta’ smigħ pubblika u
miftuħa dwar din il-proposta li għaliha attendew il-gruppi
tal-partijiet interessati kollha.
Ir-rispons għall-konsultazzjonijiet
pubbliċi u l-fehmiet espressi fis-seduta ta’ smigħ pubblika huma
riflessi fir-rapport tal-valutazzjoni tal-impatt li jakkumpanja. Risponsi individwali jkunu disponibbli fuq is-sit
tal-internet tal-Kummissjoni.
Barra minn hekk,
il-Kummissjoni wettqet konsultazzjonijiet separati mal-industrija, inkluż
mal-Grupp ta’ Esperti dwar Kwistjonijiet Bankarji (GEKB) stabilit
mill-Kummissjoni u diversi assoċjazzjonijiet tal-industrija bankarja
tal-UE u istituzzjonijiet individwali.

2.2.                
Valutazzjoni tal-impatt

B’kollox ġew ivvalutati u mqabbla 27
alternattiva ta’ politika bil-għan li jiġu indirizzati
l-kwistjonijiet differenti identifikati[3]. It-tabella ta’ hawn taħt telenka
l-alternattivi individwali li tqiesu fi ħdan kull sett ta’ politika u
tikklassifikahom skont l-effikaċja[4]
u l-effiċjenza[5]
relattivi tagħhom fir-rigward tal-ilħuq ta’ objettivi tal-politika
relevanti ta’ terminu twil. L-alternattivi
ippreferuti, identifikati fuq il-bażi ta’ din il-klassifikazzjoni, huma
enfasizzati u diskussi fil-bqija ta’ din it-taqsima.
 Sett ta’ Alternattiva ta’ Politika Sett || Alternattivi Ta’ Politika || Kriterji għal Tqabbil bejn l-Alternattivi ta’ Politika 
 Effikaċja || Effiċjenza 
 Seddaq l-adegwatezza tar-rekwiżiti kapitali || Seddaq l-immaniġjar tar-riskji tal-banek || Impedixxi l-opportunitajiet ta’ arbitraġġ regolatorju || Seddaq iċ-ċarezza ġuridika || Naqqas il-piż tal-konformità || Seddaq kundizzjonijiet ekwi || Seddaq il-koperazzjoni u l-konverġenza superviżorji || Allinja r-rekwiżiti prudenzjali għal SIFIs mar-riskji li jnisslu || Naqqas iċ-ċikliċità tar-rekwiżiti tal-provviżjonament u l-kapital 
 Proporzjon Likwidità - Kopertura tal-Likwidità (LCR) || Żomm l-approċċ attwali || 3 || 3 ||   ||   ||   ||   ||   ||   ||   || 3 
 Introduċi LCR kif speċifikat fil-konsultazzjoni pubblika ta’ Frar 2010 || 2 || 2 ||   ||   ||   ||   ||   ||   ||   || 1 
 Introduċi l-LCR adottata mill-Kumitat ta’ Basel soġġetta għal perjodu ta’ osservazzjoni || 1 || 1 ||   ||   ||   ||   ||   ||   ||   || 2 
 Proporzjon Likwidità –Iffinanzjar Stabbli Nett (NSFR) || Żomm l-approċċ attwali || 3 || 3 ||   ||   ||   ||   ||   ||   ||   || 3 
 Introduċi NSFR kif speċifikat fil-konsultazzjoni pubblika ta’ Frar 2010 || 2 || 2 ||   ||   ||   ||   ||   ||   ||   || 2 
 Introduċi l-NSFR adottata mill-Kumitat ta’ Basel soġġetta għal perjodu ta’ osservazzjoni || 1 || 1 ||   ||   ||   ||   ||   ||   ||   || 1 
 Eliġibilità ta’ strumenti kapitali u l-applikazzjoni ta’ aġġustamenti regolatorji || Żomm l-approċċ attwali || 5 || 5 || 5 ||   ||   || 5 ||   || 5 || 5 || 5 
 Immodifika biss il-kriterji tal-eliġibilità kif speċifikat fil-konsultazzjoni pubblika ta’ Frar 2010 || 4 || 4 || 4 ||   ||   || 4 ||   || 4 || 4 || 4 
 Immodifika l-kriterji tal-eliġibilità u l-aġġustamenti regolatorji kif speċifikat fil-konsultazzjoni pubblika ta’ Frar 2010 || 1-3 || 1-3 || 1-3 ||   ||   || 2-3 ||   || 1 || 1-3 || 3 
 Immodifika l-kriterji tal-eliġibilità u l-aġġustamenti regolatorji fl-approċċ ta’ Basel || 1-3 || 1-3 || 1-3 ||   ||   || 2-3 ||   || 2-3 || 1-3 || 2 
 Immodifika l-kriterji tal-eliġibilità u l-aġġustamenti regolatorji fuq il-bażi tal-approċċ ta’ Basel b’xi aġġustamenti għal speċifiċitajiet tal-UE || 1-3 || 1-3 || 1-3 ||   ||   || 1 ||   || 2-3 || 1-3 || 1 
 Riskju ta’ kreditu tal-kontroparti (CCR) || Żomm l-approċċ attwali || 3 || 3 ||   ||   ||   ||   ||   || 3 || 3 || 3 
 Seddaq ir-rekwiżit ta’ CCR || 2 || 2 ||   ||   ||   ||   ||   || 2 || 2 || 2 
 Seddaq ir-rekwiżiti ta’ CCR u ddifferenzja t-trattament tal-iskoperturi lil Kontropartijiet Ċentrali || 1 || 1 ||   ||   ||   ||   ||   || 1 || 1 || 1 
 Proporzjon ta’ ingranaġġ || Żomm l-approċċ attwali || 3 || 3 ||   ||   ||   ||   ||   ||   || 3 || 3 
 Introduċi proporzjon ta’ ingranaġġ kif speċifikat fil-konsultazzjoni pubblika ta’ Frar 2010 || 2 || 2 ||   ||   ||   ||   ||   ||   || 2 || 2 
 Wettaq monitoraġġ estensiv tal-proporzjon ta’ ingranaġġ || 1 || 1 ||   ||   ||   ||   ||   ||   || 1 || 1 
 Bafers kapitali || Żomm l-approċċ attwali || 4 || 4 ||   ||   ||   ||   ||   ||   || 4 || 4 
 Bafer kapitali ta’ konservazzjoni || 1-2 || 1-3 ||   ||   ||   ||   ||   ||   || 3 || 2-3 
 Bafer kapitali kontroċikliku || 3 || 1-3 ||   ||   ||   ||   ||   ||   || 1-2 || 2-3 
 Bafer kapitali doppju || 1-2 || 1-3 ||   ||   ||   ||   ||   ||   || 1-2 || 1 
 Ġabra unika tar-regoli || Żomm l-approċċ attwali ||   ||   || 4 || 4 || 4 || 4 || 4 ||   ||   || 4 
 Armonizzazzjoni minima ||   ||   || 3 || 3 || 1-3 || 3 || 3 ||   ||   || 1-3 
 Armonizzazzjoni massima ||   ||   || 1-2 || 1 || 1-3 || 1 || 1 ||   ||   || 1-3 
 Armonizzazzjoni massima b’xi eċċezzjonijiet ||   ||   || 1-2 || 2 || 1-3 || 2 || 2 ||   ||   || 1-3 
 Għażla ta’ strument ta’ politika || Emenda s-CRD ||   ||   || 2 || 2 || 2 ||   || 2 ||   ||   || 2 
 Illimita l-kamp tal-applikazzjoni tas-CRD u pproponi regolament ||   ||   || 1 || 1 || 1 ||   || 1 ||   ||   || 1 
L-iskala tal-gradazzjoni tal-alternattivi: 1=l-aktar
effikaċi / effiċjenti, 5=l-inqas effikaċi / effiċjenti

2.2.1.          
Miżuri tal-politika individwali

Immaniġjar tar-riskju tal-likwidità
(il-Parti Sitta): Biex titjieb
ir-reżiljenza ta' terminu qasir tal-profil tar-riskju tal-likwidità
tal-istituzzjonijiet finanzjarji, sejjer jiġi introdott il-Proporzjon
tal-Kopertura tal-Likwidità (LCR) wara perjodu ta’ osservazzjoni u analiżi
fl-2015. L-LCR sejjer
jeħtieġ li l-istituzzjonijiet iqabblu l-flussi ta’ ħruġ
nett tal-likwidità matul perjodu ta’ 30 jum b'bafer ta’ assi likwidi ta’
‘kwalità għolja’. Il-flussi ta’
ħruġ koperti (id-denominatur) se jkun jirrifletti l-iskossi
speċifiċi għall-istituzzjoni u sistemiċi mibnija fuq
ċirkostanzi reali mġarrba fil-kriżi finanzjarja globali. Id-dispożizzjonijiet rigward il-lista
tal-assi likwidi ta’ kwalità għolja (in-numeratur) biex ikopru dawn
il-flussi ta’ ħruġ għandhom jiżguraw li dawn l-assi jkunu
ta’ kreditu u likwidità ta’ kwalità għolja. Fuq il-bażi tad-definizzjoni tal-LCR inkluża f’Basel III,
il-konformità ma' dan ir-rekwiżit mistennija tipproduċi
benefiċċji annwali netti fil-PDG fil-medda ta’ 0.1 % sa
0.5 %, minħabba tnaqqis fil-frekwenza mistennija ta’ kriżijiet
sistemiċi. 
Biex ikunu indirizzati l-problemi ta’
finanzjament li jitnisslu mill-ispariġġ fil-maturità tal-assi
-obbligazzjonijiet, il-Kummissjoni se tqis li tipproponi Proporzjon ta’
Ffinanzjar Stabbli Nett (NSFR) wara perjodu ta’ osservazzjoni u analiżi
fl-2018. L-NSFR sejjer
jeħtieġ lill-istituzzjonijiet li jżommu struttura ta’
finanzjament stabbli fuq medda ta’ sena f’xenarju estiż ta’ stress
għal kumpaniji speċifiċi bħal pereżempju tnaqqis
sinifikanti fil-profittabilità jew fis-solvenza tagħhom. Għal dan il-għan, l-assi attwalment iffinanzjati
u kwalunkwe obbligi kontinġenti ta’ finanzjament ikunu jridu
jikkorrispondu, sa ċertu punt, ma’ sorsi ta’ finanzjament stabbli.
Definizzjoni ta’ kapital (il-Parti Tnejn): Il-proposta tibni fuq il-bidliet magħmula
fis-CRD2 biex jissaħħu aktar il-kriterji għall-eliġibilità
tal-istrumenti kapitali. Barra minn
hekk, tintroduċi armonizzazzjoni sinifikanti tal-aġġustamenti
magħmula fl-ekwità kontabilistika sabiex ikun stabilit l-ammont
tal-kapital regolatorju li jkun prudenti li jkun rikonoxxut għal finijiet
regolatorji. Din id-definizzjoni
armonizzata ġdida ser tkabbar b’mod sinifikanti l-ammont tal-kapital
regolatorju li jkun meħtieġ li jinżamm mill-istituzzjonijiet. 
Ir-rekwiżiti ġodda għal kapital
regolatorju f’negozji avvjati - Ekwità Komuni Grad 1 u kapital ta’
Grad 1 – sejrin jiġu implimentati gradwalment bejn l-2013 u l-2015. L-aġġustamenti prudenzjali ġodda
wkoll sejrin jiġu introdotti gradwalment, 20 % kull sena mill-2014, u
jaslu sa 100 % fl-2018. Dispożizzjonijiet
ta’ anterjorità ta’ aktar minn 10 snin se japplikaw ukoll għal ċerti
strumenti kapitali sabiex dan iwassal biex tkun żgurata tranżizzjoni
bla skossi għar-regoli l-ġodda.
Riskju ta’ kreditu tal-kontroparti
(il-Parti Tlieta, it-Titolu II, il-Kapitolu 6): Ir-rekwiżiti għall-immaniġjar u l-kapitalizzazzjoni
tar-riskju ta’ kreditu tal-kontroparti sejrin jissaħħu. L-istituzzjonijiet sejrin ikunu
soġġetti għal addebitament kapitali addizzjonali għal telf
potenzjali assoċjat mad-deterjorament fl-affidabilità kreditizja ta’
kontroparti. Dan se jippromwovi
prattiki sodi fl-immaniġjar ta' dan ir-riskju u jirrikonoxxi
l-iħħeġġjar tiegħu u dan jippermetti
lill-istituzzjonijiet sabiex jimmitigaw l-impatt ta’ din l-imposta ta’ kapital. L-ippeżar tar-riskju fuq l-iskoperturi
għall-istituzzjonijiet finanzjarji fir-rigward tas-settur korporattiv mhux
finanzjarju sejjer jiżdied. Din
l-emenda mistennija tinkoraġġixxi d-diversifikazzjoni tar-riskju ta’
kontroparti fost l-istituzzjonijiet aktar żgħar u, b’mod
ġenerali, għandha tikkontribwixxi għal inqas interkonnettività
bejn l-istituzzjonijiet kbar jew sistemikament importanti.
Il-proposta sejra ttejjeb ukoll l-inċentivi
għall-ikklerjar ta’ strumenti barra l-borża permezz ta’
kontropartijiet ċentrali. Dawn
il-proposti mistennija jaffettwaw l-aktar lill-akbar istituzzjonijiet tal-UE,
minħabba li r-riskju ta’ kreditu tal-kontroparti huwa relevanti biss
għall-banek b’attivitajiet sinifikanti ta’ ffinanzjar ta’ derivati barra
l-borża u titoli.
Proporzjon ta’ ingranaġġ
(il-Parti Sebgħa): Sabiex
tkun limitata l-konċentrazzjoni eċċessiva ta’
ingranaġġ fuq il-karti bilanċjali ta’ istituzzjonijiet ta’
kreditu u ditti tal-investiment u b’hekk jissaħħaħ
il-konteniment taċ-ċikliċità tas-self, il-Kummissjoni tipproponi
wkoll li jkun introdott proporzjon ta’ ingranaġġ mhux ibbażat
fuq ir-riskju. Kif miftiehem
mal-BCBS, dan se jkun introdott bħala strument għall-analiżi
superviżorja tal-istituzzjonijiet. L-impatti tal-proporzjon sejrin jiġu mmonitorjati bil-għan li
jitressaq għal miżura vinkolanti ta’ pilastru wieħed fl-2018,
fuq il-bażi ta’ analiżi u kalibrar xierqa, skont il-ftehimiet
internazzjonali.
Ġabra unika
tar-regoli (ir-Regolament kollu): Il-proposta tarmonizza l-approċċi superviżorji
nazzjonali diverġenti billi tneħħi kważi għal kollox
l-alternattivi u d-diskrezzjonijiet. Xi
oqsma speċifiċi ddefiniti sewwa, fejn id-diverġenzi huma dovuti
għal kunsiderazzjonijiet ta’ valutazzjoni tar-riskju,
l-ispeċifiċitajiet tas-suq jew il-prodott u l-oqfsa
ġuridiċi tal-Istati Membri, huma eżentati, biex l-Istati Membri
jkunu jistgħu jadottaw regoli aktar stretti. 

2.2.2.          
Strument ta’ politika

Din il-proposta
tissepara b’mod effettiv ir-rekwiżiti prudenzjali miż-żewġ
oqsma l-oħra tad-Direttiva 2006/48/KE u d-Direttiva 2006/49/KE,
jiġifieri l-awtorizzazzjoni u s-superviżjoni kontinwa li se jibqgħu
f’forma ta’ Direttiva li flimkien ma’ din il-proposta tifforma pakkett. Dan jirrifletti d-differenzi
fis-suġġett, in-natura u lil min hija indirizzata.

2.2.3.          
Impatt kumulattiv tal-pakkett

Biex tissupplimenta l-valutazzjoni tal-impatt
tagħha stess ta’ Basel III, il-Kummissjoni analizzat numru ta’ studji
mħejjija kemm mis-settur pubbliku kif ukoll mis-settur privat. Ir-riżultati ewlenin tagħhom
jistgħu jinġabru fil-qosor kif ġej:
Din il-proposta flimkien ma’ CRD III hija
stmata li żżid l-assi ppeżati għar-riskju ta’
istituzzjonjiet ta’ kreditu kbar b’24.5 % u tal-istituzzjonjiet ta’
kreditu żgħar b’4.1 % biss. Il-ħtieġa li jinġabru fondi proprji ġodda
minħabba r-rekwiżit ġdid u l-bafer ta’ konservazzjoni huwa
stmata li jlaħħaq €84 biljun sal-2015 u €460 biljun sal-2019.
Hemm benefiċċji ekonomiċi netti
ta’ terminu twil ċari minn żieda annwali fil-PDG tal-UE fil-medda ta’
0.3%-2%. Huma jitnisslu minn tnaqqis
fil-frekwenza mistennija u l-probabilità ta’ kriżijiet sistemiċi
fil-ġejjieni.
Huwa stmat li l-proposta se tnaqqas
il-probabilità ta’ kriżi sistemika bankarja f’seba’ Stati Membri fil-medda
ta’ 29% sa 89% meta l-istituzzjonijiet ta’ kreditu jirrikapitalizzaw għal
proporzjon kapitali totali ta’ mill-inqas 10.5%.
Barra minn hekk,
kapital ogħla, inkluż il-bafer kapitali kontroċikliku, u
r-rekwiżiti tal-likwidità għandhom inaqqsu wkoll l-amplitudni
taċ-ċikli tan-negozju normali. Dan huwa relevanti b’mod partikolari għall-impriżi
żgħar u medji li jkunu relattivament aktar dipendenti minn kumpaniji
kbar fuq l-finanzjament minn isituzzjonijiet ta’ kreditu matul
iċ-ċiklu ekonomiku.

2.2.4.          
Piż amministrattiv

L-istituzzjonijiet
b’aktar attività transfruntiera l-aktar li jibbenefikaw minn armonizzazzjoni
tad-dispożizzjonijiet nazzjonali attwali minħabba li l-iffrankar
sussegwenti mill-piż amministrattiv huwa mistenni li jnaqqas
il-piżijiet tagħhom fir-rigward tal-provvedimenti ta’ Basel III.

3.                      
Monitoraġġ u evalwazzjoni

L-emendi proposti huma
marbuta mad-Direttivi 2006/48/KE u 2006/49/KE li jippreċedu dan
ir-Regolament. Dan ifisser li
ż-żewġ elementi tad-Direttiva preċedenti u l-elementi
l-ġodda introdotti minn dan ir-Regolament sejrin jiġu mmonitorjati
mill-qrib. Il-monitoraġġ
tal-proporzjon ta’ ingranaġġ u l-miżuri tal-likwidità ġodda
se jkunu soġġetti għal skrutinju partikolari fuq il-bażi
tad-dejta tal-istatistika miġbura skont id-dipożizzjonijiet f’din
il-proposta. Il-monitoraġġ
u l-evalwazzjoni se jseħħu kemm fil-livell tal-UE (ABE/BĊE –
Bank Ċentrali Ewropew) kif ukoll fil-livell internazzjonali (BCBS).

4.                      
Elementi ġuridiċi tal-proposta
4.1.                
Il-bażi ġuridika

L-Artikolu 114(1) tat-TFUE jipprovdi
l-bażi legali għal Regolament li joħloq dispożizzjonijiet
uniformi mmirati lejn il-funzjonament tas-suq intern. Billi l-proposta għal Direttiva [inserit mill-OP] tirregola
l-aċċess għall-attività tan-negozji u hija bbażata fuq
l-Artikolu 53 tat-TFUE, il-ħtieġa li dawn ir-regoli jkunu
sseparati mir-regoli dwar kif dawn l-attivitajiet jitwettqu
tiġġustifika l-użu ta’ bażi legali ġdida għal
dawn tal-aħħar.
Rekwiżiti prudenzjali jistabilixxu
l-kriterji għall-valutazzjoni tar-riskju marbuta ma’ ċerti
attivitajiet bankarji u tal-fondi meħtieġa bħala
kontrobilanċ għal dawn ir-riskji. Bħala tali, huma ma jirregolawx l-aċċess għal
attivitajiet li jieħdu depożitu iżda jirregolaw il-mod li bih
tali attivitajiet jitwettqu sabiex tkun żgurata l-protezzjoni
tad-depożitanti u l-istabilità finanzjarja. Ir-Regolament propost jintegra r-rekwiżiti prudenzjali
għall-istituzzjonijiet ta’ kreditu u ditti tal-investiment, li attwalment
huma stipulati f’żewġ Direttivi differenti (2006/48/KE u 2006/49/KE),
fi strument ġuridiku wieħed, li jissimplifika b’mod konsiderevoli
l-qafas ġuridiku applikabbli.
Kif ġie enfasizzat hawn fuq (it-taqsimiet
1.1.1 u 2.2.1), id-dispożizzjonijiet attwali jinkludu numru sinifikanti
ta’ alternattivi u diskrezzjonijiet u jippermettu lill-Istati Membri sabiex
jimponu regoli aktar stretti minn dawk tad-Direttiva 2006/48/KE u
d-Direttiva 2006/49/KE. Dan
jirriżulta f’livell għoli ta’ diverġenza li joħloq biss
problemi għall-finijiet ta’ stabilità finanzjarja kif stipulata
fit-taqsima 1.1.1 ta’ hawn fuq, imma jxekkel ukoll il-forniment
transfruntier ta’ servizzi u l-istabiliment fi Stati Membri oħra
minħabba li kull darba li istituzzjoni tkun tixtieq tistabilixxi
operazzjonijiet fi Stat Membru ieħor hija jkolha tivvaluta sett differenti
ta’ regoli. Dan joħloq
kundizzjonijiet inekwi li jxekklu s-suq intern u jxekklu wkoll
iċ-ċarezza legali. Minħabba
li l-kodifikazzjonijiet u r-riformulazzjonijiet preċedenti ma wasslux
għal tnaqqis ta’ diverġenza, huwa meħtieġ li jkun adottat
Regolament sabiex jiġu stabiliti regoli uniformi fl-Istati Membri kollha
bil-għan li jkun żgurat il-funzjonament tajjeb tas-suq intern.
It-tfassil
tar-rekwiżiti prudenzjali f’forma ta’ Regolament jiżgura li dawk
ir-rekwiżiti jkunu applikabbli direttament għall-istituzzjonijiet. Dan jiżgura kundizzjonijiet ekwi billi
jneħħi r-rekwiżiti nazzjonali diverġenti minħabba
t-traspożizzjoni ta’ Direttiva. Ir-Regolament
propost se juri b’mod ċar li l-istituzzjonijiet isegwu l-istess regoli
fis-swieq kollha tal-UE, u dan se jagħti spinta lill-fiduċja
fl-istabilità tal-istituzzjonijiet fl-UE. Regolament jagħti wkoll is-setgħa lill-UE sabiex timplimenta
b’aktar ħeffa kwalunkwe tibdiliet fil-ġejjieni, minħabba li
l-emendi jkunu japplikaw kważi minnufih wara l-adozzjoni. Dan jagħti s-setgħa lill-UE sabiex
tissodisfa l-iskadenzi miftehma fuq livell internazzjonali
għall-implimentazzjoni u li ssegwi l-iżviluppi sinifikanti fis-suq.

4.2.                
Sussidjarjetà 

Skont il-prinċipji tas-sussidjarjetà u
l-proporzjonalità stabiliti fl-Artikolu 5 tat-TFUE, l-objettivi
tal-azzjoni proposta ma jistgħux jinkisbu b’mod suffiċjenti
mill-Istati Membri u għaldaqstant jistgħu jinkisbu aħjar
mill-UE. Id-dispożizzjonijiet ma
jmorrux lil hinn min dak li jkun meħtieġ biex jinkisbu l-objettivi
segwiti. Azzjoni tal-UE biss tista’
tiżgura li l-istituzzjonijiet u d-ditti tal-investiment li joperaw f’aktar
minn Stat Membru wieħed huma soġġetti għall-istess
rekwiżiti prudenzjali u b’hekk ikunu żgurati kundizzjonijiet ekwi,
tnaqqis fil-kumplessità regolatorja, jiġu evitati spejjeż mhux
iġġustifikati tal-konformità għal attivitajiet transfruntieri,
tiġi promossa aktar integrazzjoni fis-suq tal-UE u tikkontribwixxi
għat-tneħħija ta’ opportunitajiet ta’ arbitraġġ
regolatorju. L-azzjoni tal-UE
tiżgura wkoll livell għoli ta’ stabilità finanzjarja fl-UE. Dan huwa kkonfermat mill-fatt li r-rekwiżiti
prudenzjali stipulati fil-proposta kienu stabiliti fil-leġiżlazzjoni
tal-UE għal aktar minn 20 sena.
L-Artikolu 288 tat-TFUE jħalli
għażla bejn strumenti ġuridiċi differenti. Għaldaqstant, Regolament huwa
soġġett għall-prinċipju tas-sussidjarjetà bl-istess mod
bħal strumenti ġuridiċi oħra. Is-sussidjarjetà trid tkun ibbilanċjata ma’ prinċipji
oħra fit-Trattati bħalma huma l-libertajiet fundamentali. Id-Direttivi 2006/48/KE u 2006/49/KE huma
formalment diretti lejn l-Istati Membri iżda eventwalment indirizzati lejn
in-negozji. Regolament joħloq
kundizzjonijiet aktar ekwi minħabba li jkun direttament applikabbli u
m’hemmx ħtieġa li tkun ivvalutata l-leġiżlazzjoni fi Stati
Membri oħra qabel jinbeda negozju minħabba li r-regoli jkunu
eżattament l-istess. Dan huwa
piż inqas għall-istituzzjonijiet. Dewmien fir-rigward tat-traspożizzjoni tad-Direttivi jista’ jkun
evitat ukoll bl-adozzjoni ta’ dan ir-Regolament.

4.3.                
Ir-rwol tal-ABE u l-konformità
mal-Artikoli 290 u 291 tat-TFUE

F’aktar minn 50 dispożizzjoni ta’ din
il-proposta, l-ABE tintalab tissottmetti standards tekniċi regolatorji u
tal-implimentazzjoni lill-Kummissjoni sabiex tispeċifika l-kriterji
stipulati f’xi dispożizzjonijiet ta’ dan ir-Regolament u sabiex tkun
żgurata l-applikazzjoni konsistenti tiegħu. Il-Kummissjoni ngħatat is-setgħa li tadottahom bħala
atti delegati u ta’ implimentazzjoni.
Fit-23 ta’ Settembru 2009, il-Kummissjoni adottat
proposti għal Regolamenti li jistabilixxu l-ABE, l-AEAPX (Awtorità Ewropa
tal-Assigurazzjoni u l-Pensjonijiet tax-Xogħol (AEAPX), u l-AETS (Awtorità
Ewropea tat-Titoli u s-Swieq)
[6]. F'dan ir-rigward
il-Kummissjoni tixtieq tfakkar fid-Dikjarazzjonijiet marbuta
mal-Artikoli 290 u 291 tat-TFUE li għamlet waqt l-adozzjoni
tar-Regolamenti li jistabilixxu l-Awtoritajiet Superviżorji Ewropej skont
liema: "Fir-rigward
tal-proċess għall-adozzjoni ta' standards regolatorji, il-Kummissjoni
tenfasizza l-karattru uniku tas-settur tas-servizzi finanzjarji, b'segwitu
għall-istruttura Lamfalussy u rikonoxxuta espliċitament
fid-Dikjarazzjoni 39 TFUE. Madankollu,
il-Kummissjoni għandha dubji serji kemm ir-restrizzjonijiet fuq ir-rwol
tagħha meta tadotta atti delegati u provvedimenti ta' implimentazzjoni
jkunu skont l-Artikoli 290 u 291 TFUE."

4.4.                
Interazzjoni u konsistenza bejn l-elementi
tal-pakkett

Dan ir-Regolament jifforma pakkett
mad-Direttiva proposta [inserit mill-OP]. Dan il-pakkett jissostitwixxi d-Direttivi 2006/48/KE u 2006/49/KE. Dan ifisser li kemm id-Direttiva kif ukoll
ir-Regolament sejrin jittrattaw kemm l-istituzzjonijiet ta’ kreditu kif ukoll
id-ditti tal-investiment. Attwalment,
dawn tal-aħħar huma sempliċiment ‘annessi’
mad-Direttiva 2006/48/KE mid-Direttiva 2006/49/KE. Parti kbira minnha sempliċiment fiha
referenzi għad-Direttiva 2006/48/KE. Għaldaqstant, it-twaħħid tad-dipożizzjonijiet
applikabbli għaż-żewġ negozji fil-pakkett sejjer itejjeb
il-qari tad-dispożizzjonijiet li jirregolawhom. Barra minn hekk, l-annessi estensivi tad-Direttivi 2006/48/KE u
2006/49/KE sejrin ikunu integrati fit-termini leġiżlattivi, u b’hekk
l-applikazzjoni tagħhom issir aktar sempliċi.
Regolamenti prudenzjali applikabbli
direttament għall-istituzzjonijiet qed jiġu inklużi fil-proposta
għal Regolament. Fil-proposta
għal Direttiva baqa' dispożizzjonijiet rigward l-awtorizzazzjoni
tal-istituzzjonijiet ta’ kreditu u l-eżerċizzju tal-libertà tal-istabiliment
u l-moviment liberu tas-servizzi. Dan
ma jkunx jikkonċerna lid-ditti tal-investiment, minħabba li
d-drittijiet u l-obbligi korrispondenti huma regolati
mid-Direttiva 2004/39/KE ('MiFiD'). Il-prinċipji ġenerali tas-superviżjoni tal-istituzzjonijiet,
li jkunu indirizzati lill-Istati Membri, u jeħtieġu
t-traspożizzjoni u l-eżerċizzju tad-diskrezzjoni, sejrin
jibqgħu ukoll fid-Direttiva. Dan
jinkludi b’mod partikolari l-iskambju ta’ informazzjoni, it-tqassim tal-kompiti
bejn is-superviżuri tal-pajjiż domiċiljari u dak ospitanti u
l-eżerċizzju tas-setgħat ta’ sanzjonar (li sejrin jiġu
introdotti għall-ewwel darba). Id-Direttiva
xorta tkun tinkludi d-dispożizzjonijiet li jirregolaw
l-istħarriġ superviżjorju fuq l-istituzzjonijiet
mill-awtoritajiet kompetenti tal-Istati Membri. Dawn id-dispożizzjonijiet jissupplimentaw ir-rekwiżiti
prudenzjali ġenerali stabiliti fir-Regolament għall-istituzzjonijiet
permezz ta’ arranġamenti individwali li jiġu deċiżi
mill-awtoritajiet kompetenti bħala riżultat tal-isħarriġ
superviżorju kontinwu tagħhom ta’ kull istituzzjoni ta’ kreditu u ta’
kull ditta tal-investiment individwali. Il-medda ta’ tali arranġamenti superviżorji tkun stabilita
fid-Direttiva minħabba li l-awtoritajiet kompetenti għandhom ikunu
jistgħu jeżerċitaw il-ġudizzju tagħhom rigward liema
arranġamenti jiġu imposti. Dan
jinkludi l-proċessi interni fi ħdan istituzzjoni li b’mod partikolari
jikkonċernaw ir-rekwiżiti tal-immaniġjar tar-riskji u
tal-governanza korporattiva li qegħdin jiġu introdotti għall-ewwel
darba.

5.                      
Spjegazzjoni dettaljata tal-proposta u tqabbil ma’ Basel III

Biex tiżgura applikazzjoni
bilanċjata ta’ Basel III għall-istituzzjonijiet tal-UE,
il-Kummissjoni kellha tagħmel diversi għażliet regolatorji, li
jkunu spjegati f’dan il-Kapitolu. 

5.1.                
Armonizzazzjoni massima (ir-Regolament kollu)

Hija neċessarja armonizzazzjoni massima
biex tinkiseb ġabra tabilħaqq unika tar-regoli. Rekwiżiti aktar stretti mhux adattati u mhux koordinati fi Stati
Membri individwali jistgħu jirriżultaw fiċ-ċaqliq tal-iskoperturi
u r-riskji sottostanti għas-settur bankarju parallel jew minn Stat Membru
tal-UE għal Stat Membru ieħor.
Barra minn hekk, il-valutazzjonijiet
tal-impatt imwettqa mill-Kumitat ta’ Basel u l-Kummissjoni Ewropea huma
bbażati fuq il-proporzjonijiet kapitali speċifiċi adottati. Mhuwiex ċert x’se jkun l-impatt potenzjali
f’termini ta’ spejjeż u tkabbir fil-każ ta’ rekwiżiti kapitali
ogħla f’wieħed jew aktar mill-Istati Membri, potenzjalment imwessa’
permezz ta’ mekkaniżmu ta’ “tiġrija għall-ewwel post” fl-UE. 
Jekk ikun hemm il-ħtieġa ta’
rekwiżiti prudenzjali aktar stretti fil-livell tal-UE, għandu
jkun hemm modi kif il-ġabra unika tar-regoli tiġi mmodifikata
temporanjament kif jixraq. Il-Kummissjoni
għandha tadotta att delegat li jkabbar għal perjodu limitat il-livell
tar-rekwiżiti kapitali, il-piżijiet tar-riskju ta’ ċerti
skoperturi, jew għandha timponi rekwiżiti prudenzjali aktar stretti,
għall-iskoperturi kollha jew għal skoperturi għal settur,
reġjun jew Stat Membru wieħed jew aktar, fejn dan ikun neċessarju
biex ikunu indirizzati l-bidliet fl-intensità tar-riskji mikroprudenzjali u
makroprudenzjali li jitnisslu mill-iżviluppi fis-suq li jfiġġu
wara d-dħul fis-seħħ ta’ dan ir-Regolament, b’mod partikolari
fuq ir-rakkomandazzjoni jew l-opinjoni tal-BERS.
Din il-proposta u l-proposta li takkumpanjaha
għad-Direttiva diġà fihom tliet possibilitajiet għall-awtoritajiet
kompetenti biex jindirizzaw preokkupazzjonijiet makroprudenzjali fil-livell
nazzjonali.
–                        
għal għoti ta' self iggarantit minn
proprjetà immobbli, l-Istati Membri jistgħu jaġġustaw
ir-rekwiżiti kapitali;
–                        
l-Istati Membri jistgħu jimponu rekwiżiti
kapitali addizzjonali lil istituzzjonijiet individwali jew gruppi ta’
istituzzjonijiet meta jkun iġġustifikat minn ċirkustanzi
speċifiċi skont ’l hekk imsejħa ‘Pilastru 2’;
–                        
l-Istati Membri jistabilixxu l-livell tal-bafer
kapitali kontroċikliku, li jirrifletti r-riskji makroekonomiċi
speċifiċi fi Stat Membru partikolari. Dan attwalment jimmodifika r-rekwiżiti kapitali sa punt
sinifikanti.
Barra minn hekk, l-Istati Membri se jkunu
jistgħu jantiċipaw uħud mir-regoli aktar stretti ġodda
bbażati fuq Basel III matul il-perjodu tranżizzjonali, jiġifieri
jimplimentawhom b’mod aktar rapidu mill-pass stabilit f’Basel III.

5.2.                
Definizzjoni tal-kapital (il-Parti Tnejn)
5.2.1.          
Tnaqqisiet f'parteċipazzjonijiet
sinifikanti f’entitajiet tal-assigurazzjoni u konglomerati finanzjarji 

Basel III tirrikjedi lil banek attivi fuq
livell internazzjonali sabiex inaqqsu mill-investimenti sinifikanti f’fondi
proprji tagħhom f’kumpaniji tal-assigurazzjoni mhux konsolidati. Dan għandu l-għan li jiżgura li
bank ma jkunx jista’ jgħodd fil-fondi proprji tiegħu l-kapital
użat minn sussidjarja tal-assigurazzjoni. Għal gruppi li jinkludu negozju bankarju jew ta’ investiment u
negozju tal-assigurazzjoni sinifikanti, id-Direttiva 2002/87/KE dwar
Konglomerati Finanzjarji, tipprovdi regoli speċifiċi biex ikun
indirizzat tali ‘għadd doppju’ tal-kapital. Id-Direttiva 2002/87/KE hija bbażata fuq prinċipji
miftehma fuq livell internazzjonali għat-trattament tar-riskju fis-setturi
kollha. Din il-proposta
ssaħħaħ il-mod kif dawn ir-regoli għal Konglomerati
Finanzjarji għandhom japplikaw għal gruppi ta’ kumpaniji bankarji u
tal-investiment, biex tkun żgurata l-applikazzjoni robusta u konsistenti
tagħhom. Kwalunkwe bidliet
oħra li huma neċessarji sejrin jiġu indirizzati fl-analiżi
tad-Direttiva 2002/87/KE, mistennija fl-2012.

5.2.2.          
Fondi proprji tal-ogħla kwalità –
il-kriterji, it-tneħħija gradwali u l-anterjorità

Skont Basel III, l-istrumenti ta’ fondi
proprji tal-ogħla kwalità għal banek attivi fuq livell
internazzjonali li jkunu kumpaniji b’ishma konġunti jridu jinkludu biss
“ishma ordinarji” li jissodisfaw kriterji stretti. Din il-proposta timplimenta dawn il-kriterji stretti ta' Basel III. Hija ma tirrestrinġix il-forma ġuridika
tal-element ta’ kapital tal-ogħla kwalità maħruġ minn
istituzzjonijiet strutturati bħala kumpaniji b’ishma konġunti
għal ishma ordinarji. Id-definizzjoni
ta’ ishma ordinarji tvarja skont il-liġi tal-kumpaniji nazzjonali. Il-kriterji stretti stabiliti f’din il-proposta
se jiżguraw li strumenti tal-ogħla kwalità biss jiġu rikonoxxuti
bħala l-forma tal-ogħla kwalità ta’ kapital regolatorju. Skont dawn il-kriterji, l-istrumenti biss li
jkunu ta’ kwalità għolja bħall-ishma ordinarji se jkunu jistgħu
jikkwalifikaw għal dan it-trattament.  Sabiex tkun żgurata t-trasparenza sħiħa tal-istrumenti
rikonoxxuti, il-proposta teħtieġ lill-ABE li tiġbor,
iżżomm u tippubblika lista tat-tipi ta’ strumenti rikonoxxuti. 
Basel III tipprovdi tnaqqis gradwali fuq 10
snin għal ċerti strumenti maħruġa minn kumpaniji mhux
b’ishma konġunti li ma jissodisfawx ir-regoli l-ġodda. B’konsistenza mal-emendi magħmula għal
fondi proprji mid-Direttiva 2009/111/KE, u l-ħtieġa li jkun
żgurat it-trattament konsistenti tal-forom legali differenti ta’
kumpanija, din il-proposta (il-Parti Għaxra, it-Titolu 1, il-Kapitolu 2)
testendi tali anterjorità wkoll għall-istrumenti tal-ogħla kwalità
maħruġa minn kumpaniji b’ishma konġunti li ma jkunux ishma
komuni, u l-kontijiet tal-primjum azzjonarju relatati
Basel III tippermetti li l-istrumenti li ma
jissodisfawx ir-regoli ġodda li jkunu nħarġu qabel
it-12 ta’ Settembru 2010 jitneħħew gradwalment
mill-kapital regolatorju, sabiex tkun żgurata tranżizzjoni bla skossi
għar-regoli l-ġodda. Din
hija meqjusa bħala ‘d-data tal-għeluq’ għall-arranġamenti
tranżizzjonali. L-istrumenti
kollha li ma jissodisfawx ir-regoli l-ġodda li jinħarġu wara
d-data tal-għeluq se jkunu esklużi b’mod sħiħ mill-kapital
regolatorju mill-2013.  Din
il-proposta tistabilixxi d-data tal-għeluq għad-data tal-adozzjoni
ta’ din il-proposta mill-Kummissjoni. Dan huwa meħtieġ sabiex ikun evitat li l-proposta tkun
meħtieġa li tkun applikata b’mod retroattiv, li legalment ma jkunx
fattibbli. 

5.2.3.          
Impriża mutwali, banek koperattivi u
istituzzjonijiet simili

Basel III tiżgura li r-regoli
l-ġodda jistgħu jiġu applikati għal strumenti kapitali
tal-ogħla kwalità ta’ kumpaniji mhux b’ishma konġunti -
pereżempju impriżi mutwali, banek koperattivi u istituzzjonijiet simili.  Din il-proposta tispeċifika f’aktar
dettall l-applikazzjoni tad-definizzjoni ta’ Basel III ta’ kapital
għall-istrumenti kapitali tal-ogħla kwalità maħruġa minn
kumpaniji mhux b’ishma konġunti. 

5.2.4.          
Interess minoritarju u ċerti strumenti
kapitali maħruġa minn sussidjarji

Interess minoritarju huwa l-kapital ta’
ċerti sussidjarji li jkun fil-pussess ta' azzjonist minoritarju minn barra
l-grupp. Basel III tirrikonoxxi
l-interess minoritarju – u ċertu kapital regolatorju maħruġ minn
sussidjarji - iżda sal-punt li dawk is-sussidjarji jkunu istituzzjonijiet
(jew soġġetti għall-istess regoli) u l-kapital jintuża biex
ikunu ssodisfati r-rekwiżiti kapitali u l-Bafer Kapitali ta'
Konservazzjoni, bafer kapitali ġdid li jimponi restrizzjonijiet ġodda
fuq il-ħlas tad-dividendi u ċerti kupuni u bonusijiet. Il-bafer kapitali ġdid l-ieħor –
il-Bafer Kontroċikliku – huwa strument makroprudenzjali importanti, li
jista’ jkun impost mis-superviżuri biex jimmoderaw jew ikabbru
l-għoti ta’ self f’fażijiet differenti taċ-ċiklu
tal-kreditu. Din il-proposta tistabilixxi
proċessi robusti tal-UE għall-kordinazzjoni tal-użu mill-Istati
Membri tal-Bafer Kontroċikliku. L-approċċ
stabilit f’din il-proposta għall-interess minoritarju u ċertu kapital
ieħor maħruġ minn sussidjari jagħti rikonoxximent meta
jintuża l-Bafer Kontroċikliku. Dan jirrikonoxxi l-importanza tal-bafer u l-kapital użat biex
jissodisfaha, u jneħħi diżinċentiv potenzjali sabiex
il-bafer ikun meħtieġ. .

5.2.5.          
Tnaqqis ta’ ċerti Assi ta’ Taxxa Differita
(DTAs).

DTA huwa assi fil-karta bilanċjali li
jista' jintuża biex titnaqqas l-ispiża tat-taxxa fuq l-introjtu f’xi
perjodu sussegwenti. Basel III
tispeċifika li ċerti DTAs ma jeħtiġux tnaqqis mill-kapital. Din il-proposta tikkjarifika li tali DTAs, li
jinkludu dawk li awtomatikament jinqalbu fi pretensjoni fuq l-istat meta
kumpanija tagħmel telf, ma jeħtieġux li jitnaqqsu, meta
l-abilità tagħhom li jassorbu t-telf skont il-ħtieġa kienet
żgurata.

5.3.                
Trattament ta’ skoperturi speċifiċi
(il-Parti Tlieta, it-Titolu II, il-Kapitolu 2)
5.3.1.          
Trattament ta’ skoperturi għall-SMEs

Skont id-dritt attwali tal-UE, il-banek
jistgħu jibbenefikaw minn piżijiet tar-riskju preferenzjali applikati
għal skoperturi għall-SMEs. Dan it-trattament preferenzjali se jkompli jseħħ
saħansitra taħt Basel III kif ukoll skont l-abbozz tal-proposta. Rekwiżiti kapitali ta’ benefiċċju
akbar għal skoperturi għall-SMEs ikunu jeħtieġu l-ewwel
nett reviżjoni tal-qafas internazzjonali ta’ Basel. Din il-kwistjoni hija soġġetta għal klawżola ta’
rieżami fil-proposta.
Huwa kruċjali li l-piżijiet
tar-riskju tal-għoti ta’ self lill-SMEs jiġu vvalutati bir-reqqa. Għal din ir-raġuni, l-ABE hija mitluba
tanalizza u tirrapporta sal-1 ta’ Settembru 2012 dwar
il-piżijiet tar-riskju attwali, tittestja l-possibiltajiet ta’ tnaqqis, u
tqis xenarju bi tnaqqisa ta’ terz fir-rigward tas-sitwazzjoni attwali. F’dan ir-rigward, il-Kummissjoni għandha
l-ħsieb li tirrapporta lill-Parlament Ewropew u l-Kunsill dwar din
l-analiżi u li tressaq proposti leġiżlattivi
għar-reviżjoni tal-piż tar-riskju għall-SMEs, kif ikun jixraq.
Barra minn hekk, il-Kummissjoni,
f’konsultazzjoni mal-ABE, fi żmien 24 xahar wara d-dħul
fis-seħħ ta’ dan ir-Regolament, sejra tirrapporta dwar l-għoti
ta' self lil impriżi żgħar u medji u persuni fiżiċi u
għandha tissottometti dan ir-rapport lill-Parlament Ewropew u lill-Kunsill
flimkien ma’ kwalukwe proposta xierqa.

5.3.2.          
Trattament ta’ skoperturi li jitnisslu
mill-attivitajiet tal-finanzjament tal-kummerċ

Il-BCBS mistenni jiffinalizza l-fehmiet
tiegħu dwar jekk rekwiżiti kapitali ta’ benefiċċju akbar
għall-finanzjament tal-kummerċ għandhomx ikunu stabiliti biss
lejn tmiem l-2011. Konsegwentement,
dan mhuwiex rifless f’din il-proposta, iżda ddaħħlet
dispożizzjoni għal klawżola ta’ rieżami dwar it-trattament
ta’ dawk l-iskoperturi.

5.4.                
Riskju ta’ kreditu tal-kontroparti (il-Parti Tlieta,
it-Titolu II, il-Kapitolu 6)

F’Basel III, il-banek se jkunu
meħtieġa jżommu kapital addizzjonali kontra r-riskju li
l-kwalità kreditizja ta’ kontroparti tkun tista’ tiddeterjora. Din il-proposta se tintroduċi din
l-allokazzjoni ta’ kapital ġdida. Madankollu, Basel III tirrikonoxxi t-telf li bank iniżżillu
l-valur bil-quddiem b’impatt immedjat fuq il-kont tal-profitt u t-telf
(aġġustamenti mġarrba fil-valwazzjoni tal-kreditu) biss sa
estent limitat ħafna. Fuq
il-bażi tar-respons għall-konsulatzzjoni mill-Kummissjoni fi
Frar/Marzu 2011 dwar din il-kwistjoni u bl-appoġġ
tal-maġġoranza kbira tal-Istati Membri, din il-proposta sejra
tippermetti lill-banek li jużaw l-approċċ avvanzat għal
riskju tal-kreditu rikonoxximent ikbar, għalkemm prudenti, ta’ tali telf u
għaldaqstant jirriflettu aħjar il-prattika komuni ta’
proviżjonament għal telf fil-ġejjieni eżerċitat minn
ħafna banek tal-UE.

5.5.                
Likwidità (il-Parti Sitta)
5.5.1.          
Rekwiżit ta’ Kopertura tal-Likwidità

Il-Kummissjoni hija impenjata
bis-sħiħ li tasal għal Rekwiżit ta’ Kopertura tal-Likwidità
sal-2015. Fl-istess waqt,
l-inċertezzi rigward konsegwenzi potenzjali mhux intenzjonati u l-perjodu
ta’ osservazzjoni ta’ Basel III għandhom jittieħdu b’serjeta kbira. L-elementi li ġejjin jiżguraw
l-introduzzjoni ta’ rekwiżit vinkolanti biss wara rieżami xieraq:
–                        
rekwiżit ġenerali li jibda japplika
mill-2013 għall-banek biex iżommu kopertura tal-likwidita xierqa
bħala l-ewwel pass;
–                        
l-obbligu ta’ rapport lill-awtoritajiet nazzjonali
dwar l-elementi meħtieġa biex ikun ivverifikat li jżommu
kopertura tal-likwidità xierqa fuq il-bażi tal-format tal-irrapportar
uniformi żviluppat mill-Awtorità Bankarja Ewropea sabiex jiġu
ttestjati l-kriterji ta’ Basel III; 
–                        
is-setgħa lill-Kummissjoni li tispeċifika
aktar ir-Rekwiżit ta’ Kopertura tal-Likwidità f’konformità
mal-konklużjonijiet mill-perjodu ta’ osservazzjoni u l-iżviluppi
internazzjonali. Li tkun evitata
proċedura leġiżlattiva ordinarja twila (permezz ta’
kodeċiżjoni) se tippermetti l-użu massimu tal-perjodu ta’
osservazzjoni u l-kapaċità li l-kalibrar ikun differit
għall-aħħar tal-perjodu ta’ osservazzjoni.
Ir-rekwiżit ta’ kopertura tal-likwidità,
fi ħdan gruppi ta’ istituzzjonijiet ta’ kreditu jew ditti tal-investiment
jew it-tnejn, fil-prinċipju se japplika fil-livell ta’ kull istituzzjoni
ta’ kreditu jew ditta tal-investiment individwali. B’kuntrast mal-fergħat, li m’għandhomx personalità
ġuridika, l-istituzzjonijiet ta’ kreditu jew ditti tal-investiment huma
soġġetti għal obbligi ta’ ħlas li jistgħu jwasslu
għal flussi ta’ ħruġ ta’ likwidità f’ċirkostanzi ta’
stress. Ma jistax jitqies bħal
aċċertat li l-istituzzjonijiet ta’ kreditu jew ditti tal-investiment
se jirċievu appoġġ għal-likwidità minn istituzzjonijiet ta’
kreditu jew ditti tal-investiment oħra li jinsabu fl-istess grupp meta
jgħaddu minn diffikultajiet biex jissodisfaw l-obbligi ta’ ħlas
tagħhom. Madankollu,
soġġett għal kundizzjonijiet stretti, l-awtoritajiet kompetenti
se jkunu jistgħu jirrinunzjaw għall-applikazzjoni
għall-istituzzjonijiet ta’ kreditu jew ditti tal-investiment individwali u
jimponu rekwiżit ta’ konsolidazzjoni fuq dawk l-istituzzjonijiet ta’
kreditu jew ditti tal-investiment. Dawk
il-kundizzjonijiet stretti jistgħu jinstabu fl-Artikolu 7(1) u
jiżguraw, inter alia, li l-istituzzjonijiet ta’ kreditu jew ditti
tal-investiment ikunu impenjati, b’mod ġuridikament vinkolanti, li
jappoġġjaw lil xulxin u attwalment għandhom il-kapaċità li
jagħmlu dan.
Fil-każ ta’ grupp b’istituzzjonijiet ta’
kreditu jew ditti tal-investiment f’diversi Stati Membri, l-awtoritajiet
kompetenti kollha tal-istituzzjonijiet ta’ kreditu jew ditti tal-investiment
individwali jridu, sabiex ir-rinunzja tar-rekwiżiti individwali tkun
disponibbli, jaqblu flimkien li l-kundizzjonijiet għar-rinunzja jiġu
ssodisfati. F’sitwazzjonijiet
transfruntieri bħal dawn, hemm aktar kundizzjonijiet
fl-Artikolu 7(2), minbarra l-kundizzjonijiet fl-Artikolu 7(1). Dawn il-kundizzjonijiet addizzjonali
jeħtieġu li l-awtoritajiet kompetenti individwali kollha jridu jkunu
ssodisfati bl-immaniġjar tal-likwidità tal-grupp u b’kemm likwidità
għandhom l-istituzzjonijiet ta’ kreditu jew ditti tal-investiment
individwali. Fil-każ ta’ nuqqas
ta’ qbil, kull awtorità kompetenti ta’ istituzzjonijiet ta’ kreditu jew ditti
tal-investiment individwali se tiddeċiedi waħedha dwar jekk
ir-rinunzja għandhiex tapplika.
Hemm possibilità oħra li l-ABE twettaq
medjazzjoni fil-każ ta’ nuqqas ta’ qbil bejn l-awtoritajiet kompetenti. Madankollu, ir-riżultat tal-medjazzjoni jkun
vinkolanti biss rigward il-kundizzjonijiet fl-Artikolu 7(1). L-awtoritajiet kompetenti individwali jkollhom
l-aħħar kelma rigward il-kundizzjonijiet fl-Artikolu 7(2),
jiġifieri rigward l-adegwatezza tal-immaniġjar tal-likwidità
tal-grupp u rigward l-adegwatezza tal-likwidità tal-istituzzjonijiet ta’
kreditu jew ditti tal-investiment individwali.

5.5.2.          
Rekwiżit ta’ Finanzjament Stabbli Nett

Il-Kummissjoni hija impenjata b’mod
sħiħ li tilħaq standard minimu dwar ir-Rekwiżit ta’
Finanzjament Stabbli Nett sal-1 ta’ Jannar 2018. Minħabba li Basel III tistabilixxi perjodu
ta’ osservazzjoni sal-2018 f’dan ir-rigward, ikun hemm żmien
biżżejjed biex jitħejja rekwiżit ta’ finanzjament stabbli
f’forma ta’ proposta ta’ kodeċiżjoni li trid tkun miftehma bejn
il-Parlament u l-Kunsill qabel tmiem il-perjodu ta’ osservazzjoni.

5.6.                
Ingranaġġ (il-Parti Sebgħa)

Il-proporzjon ta’ ingranaġġ huwa
strument regolatorju ġdid fl-UE. F’konformità ma’ Basel III, il-Kummissjoni ma tipproponix
Proporzjon ta’ Ingranaġġ bħala strument vinkolanti f’dan
l-istadju imma l-ewwel bħala element addizzjonali li jista’ jkun applikat
għal banek individwali fid-diskrezzjoni tal-awtoritajiet superviżorji
bil-għan li jgħaddi għal provvediment vinkolanti (‘pilastru
wieħed’) fl-2018, fuq il-bażi ta’ rieżami u kalibrar xierqa. L-obbligi tar-rapportar sejrin jippermettu
rieżami u deċiżjoni informata fuq l-introduzzjoni tiegħu
bħala rekwiżit vinkolanti fl-2018. F’konformità ma’ Basel III, huwa propost li l-istituzzjonijiet
jippubblikaw il-Proporzjonijiet ta’ Ingranaġġ tagħhom mill-2015. 

5.7.                
Limitu ta’ Basel I (il-Parti Tlettax)

Basel II teħtieġ li jinżamm
aktar kapital għal negozju aktar riskjuż milli jkun meħtieġ
skont Basel I. Għal negozju inqas riskjuż, Basel II teħtieġ
li jinżamm inqas kapital minn Basel I. Dan minħabba li Basel II
tfasslet biex tkun aktar sensittiva għar-riskju minn Basel I.
Biex ikun evitat li
l-banek ikunu soġġetti għal rekwiżiti kapitali baxxi mhux
xierqa, Basel II ma tippermettix kapital aktar baxx minn 80 % tal-kapital
li kien ikun meħtieġ skont Basel I. Dan
ir-rekwiżit spiċċa fi tmiem l-2009, iżda d-Direttiva 2010/76/KE
daħħlet mill-ġdid dan ir-rekwiżit sal-aħħar
tal-2011. Fuq il-bażi tal-estensjoni ta’ dan ir-rekwiżit mill-BCBS
f’Lulju 2009, l-abbozz tal-proposta jdaħħal mill-ġdid dan
ir-rekwiżit sal-2015. L-awtoritajiet kompetenti
jistgħu, wara li jikkonsultaw lill-ABE, jirrinunzjaw
għall-applikazzjoni tal-limitu ta’ Basel I għal istituzzjoni sakemm
ir-rekwiżiti kollha għall-użu tal-approċċi avvanzati
għar-riskji ta’ kreditu u operazzjonali jiġu ssodisfati.

6.                      
Implikazzjonijiet baġitarji

L-ABE se jkollha rwol importanti fl-ilħuq
tal-objettiv ta’ dan ir-Regolament, minħabba li l-proposti jitolbuha
tiżviluppa aktar minn 50 standard tekniku vinkolanti (STV) rigward diversi
kwistjonijiet ta’ politika. Is-STV –
li eventwalment ikun approvat mill-Kummissjoni – se jkun kruċjali biex
ikun żgurat li d-dispożizzjonijiet ta’ natura teknika ogħla
jiġu implimentati b’mod uniformi fl-UE u li l-politiki proposti
jaħdmu kif maħsub. Għal
dan l-ammont ta’ xogħol sinifikanti, l-ABE sejra tkun teħtieġ
aktar riżorsi minn dawk li diġà huma pprovduti fl-ambitu
tal-istabiliment tagħha skont ir-Regolament (UE) 1093/2010. Aktar dettalji huma stabiliti fid-dikjarazzjoni
finanzjarja leġiżlattiva mehmuża.
2011/0202 (COD)
Proposta għal
REGOLAMENT
TAL-PARLAMENT EWROPEW U TAL-KUNSILL
dwar ir-rekwiżiti prudenzjali
għall-istituzzjonijiet ta’ kreditu u ditti tal-investiment
(Test b'rilevanza għaż-ŻEE)
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b’mod partikolari l-Artikolu 114
tiegħu,
Wara li kkunsidraw il-proposta
mill-Kummissjoni Ewropea,
Wara t-trażmissjoni tal-abbozz tal-att
leġiżlattiv lill-parlamenti nazzjonali,
Wara li kkunsidraw l-opinjoni tal-Kumitat
Ekonomiku u Soċjali Ewropew[7], 
Waqt li jaġixxu skont il-proċedura
leġiżlattiva ordinarja,
Billi:
(1)              
Id-Dikjarazzjoni tal-G20
tat-2 ta’ April 2009[8]
dwar it-Tisħiħ tas-Sistema Finanzjarja għamlet sejħa
għal sforzi konsistenti fuq livell internazzjonali li jkunu mmirati lejn
it-tisħiħ, it-trasparenza, ir-responsabilità u r-regolamentazzjoni
permezz ta' titjib fil-kwantità u l-kwalità tal-kapital fis-sistema bankarja
ladarba jkun żgurat l-irkupru ekonomiku. Id-dikjarazzjoni
għamlet appell wkoll għall-introduzzjoni ta’ miżura
supplimentari mhux ibbażata fuq ir-riskju li jkun fiha l-akkumulu ta’
ingranaġġ fis-sistema bankarja, u l-iżvilupp ta’ qafas għal
bafer tal-likwidità aqwa. Bi
tweġiba għall-mandat mogħti mill-G20, f’Settembru 2009, il-Grupp
tal-Gvernaturi tal-Banek Ċentrali u l-Kapijiet tas-Superviżjoni
(GHOS), il-korp ta’ kontroll tal-Kumitat ta’ Basel dwar is-Superviżjoni
Bankarja (BCBS), wasal fi ftehim fuq għadd ta’ miżuri biex
tissaħħaħ ir-regolazzjoni tas-settur bankarju. Dawn
il-miżuri ġew approvati mill-mexxejja tal-G20 fis-Summit tagħhom
f’Pittsburgh tal-24-25 ta’ Settembru 2009 u ġew stabiliti
fid-dettall f’Diċembru 2009. F’Lulju
u Settembru 2010, il-GHOS ħareġ żewġ avviżi oħra
rigward id-disinn u l-kalibrar ta’ dawn il-miżuri ġodda, u
f’Diċembru 2010, il-Kumitat ta’ Basel dwar is-Superviżjoni Bankarja
(BCBS) ippubblika l-miżuri finali, li jissejħu Basel III.
(2)              
Il-Grupp ta’ Livell Għoli dwar is-Superviżjoni
Finanzjarja fl-UE ppresedut minn Jacques de Larosière stieden lill-Unjoni
Ewropea biex tiżviluppa sett aktar armonizzat ta’ regolamenti finanzjarji. Fl-ambitu
tal-arkitettura superviżorja Ewropea futura, il-Kunsill Ewropew tat-18 u
19 ta’ Ġunju 2009 enfasizza wkoll il-ħtieġa li
tkun stabilita ‘Ġabra Unika tar-Regoli Ewropea’ applikabbli
għall-istituzzjonijiet ta’ kreditu u d-ditti tal-investiment kollha
fis-Suq Uniku.
(3)              
Id-Direttiva 2006/48/KE tal-Parlament Ewropew
u tal-Kunsill tal-14 ta’ Ġunju 2006[9]
rigward il-bidu u l-eżerċizzju tan-negozju tal-istituzzjonijiet ta’
kreditu u d-Direttiva 2006/49/KE tal-Parlament Ewropew u tal-Kunsill
tal-14 ta’ Ġunju 2006[10]
dwar l-adegwatezza tal-kapital ta’ ditti tal-investiment u l-istituzzjonijiet
ta’ kreditu ("istituzzjonijiet") ġew emendati b’mod sinifikanti
f’diversi okkażjonijiet. Ħafna
dispożizzjonijiet tad-Direttivi 2006/48/KE u 2006/49/KE huma applikabbli
kemm għall-istituzzjonijiet ta’ kreditu kif ukoll għad-ditti
tal-investiment. Sabiex tkun żgurata
applikazzjoni koerenti ta’ dawk id-dispożizzjonijiet, ikun
meħtieġ li dawn id-dispożizzjonijiet jitwaħħdu
f’leġiżlazzjoni ġdida applikabbli kemm
għall-istituzzjonijiet ta’ kreditu kif ukoll għad-ditti
tal-investiment. Bħala kjarifika,
id-dispożizzjonijiet tal-Annessi għal dawk id-Direttivi għandhom
jiġu integrati fit-termini normattivi ta’ din il-leġiżlazzjoni
ġdida. 
(4)              
Dik il-leġiżlazzjoni ġdida għandha
tikkonsisti f’żewġ strumenti ġuridiċi differenti,
id-Direttiva u dan ir-Regolament. Flimkien,
iż-żewġ strumenti ġuridiċi għandhom jifformaw
il-qafas ġuridiku li jirregola l-aċċess għall-attività,
il-qafas superviżorju u r-regoli prudenzjali għall-istituzzjonijiet
ta’ kreditu u d-ditti tal-investiment. Għadaqstant,
dan ir-Regolament għandu jinqara flimkien mad-Direttiva.
(5)              
Id-Direttiva [inserit mill-OP], ibbażata fuq
l-Artikolu 53 (1) tat-TFUE, għandu jkun fiha d-dispożizzjonijiet
rigward l-aċċess għall-attività tal-istituzzjonijiet ta’ kreditu
u d-ditti tal-investiment, il-modalitajiet għall-governanza tagħhom,
u l-qafas superviżorju tagħhom, bħad-dispożizzjonijiet li
jirregolaw l-awtorizzazzjoni tan-negozju, l-eżerċizzju tal-libertà
tal-istabiliment u tal-libertà li jkunu pprovduti servizzi, is-setgħat
tal-awtoritajiet superviżorji tal-Istati Membri domiċiljari u
ospitanti f'dan ir-rigward u d-dispożizzjonijiet li jirregolaw il-kapital
inizjali u r-rieżami superviżorju tal-istituzzjonijiet ta' kreditu u d-ditti
tal-investiment.
(6)              
Dan ir-Regolament għandu jkun fih ir-rekwiżiti
prudenzjali għall-istituzzjonijiet ta’ kreditu u d-ditti tal-investiment
li jirrelataw mal-funzjonament tas-swieq tas-servizzi bankarji u finanzjarji u
huma maħsuba biex jiżguraw l-istabilità finanzjarja tal-operaturi
f’dawk is-swieq kif ukoll livell għoli ta’ protezzjoni tal-investituri u
depożitanti. Dan
l-att ġuridiku applikabbli direttament għandu l-għan li
jikkontribwixxi b’mod determinanti għall-funzjonament bla skossi tas-suq
intern u konsegwentement, għandu jkun ibbażat fuq
id-dispożizzjonijiet tal-Artikolu 114 tat-TFUE, kif interpretat
f’konformità mal-każistika konsistenti tal-Qorti tal-Ġustizzja
tal-Unjoni Ewropea.
(7)              
Id-Direttivi 2006/48/KE u 2006/49/KE, għalkemm
armonizzaw ir-regoli tal-Istati Membri fil-qasam tas-superviżjoni
prudenzjali sa ċertu grad, jinkludu numru sinifikanti ta’ alternattivi u
diskrezzjonijiet, u l-Istati Membri għadhom permessi jimponu regoli aktar
stretti minn dawk stabiliti minn dawk id-Direttivi. Dan
jikkawża diverġenzi bejn ir-regoli nazzjonali b’tali mod li jostakola
l-libertajiet fundamentali u b’hekk għandu effett dirett fuq
il-funzjonament tas-suq intern u jikkawża tgħawwiġ sinifikanti
fil-kompetizzjoni. B’mod
partikolari, tali diverġenzi jxekklu l-forniment transfruntier tas-servizzi
u l-istabiliment fi Stati Membri oħra minħabba li kull darba jkollhom
jiġu vvalutati u ssodisfati regoli differenti mill-operaturi meta jwettqu
n-negozju fi Stat Membru ieħor. Barra
minn hekk, l-istituzzjonijiet ta’ kreditu u d-ditti tal-investiment awtorizzati
fi Stati Membri differenti ta’ spiss ikunu soġġetti għal
rekwiżiti differenti, u dan iwassal għal tgħawwiġ
sinifikanti fil-kompetizzjoni. Żvilupp
diverġenti tal-liġijiet nazzjonali joħloq ostakoli potenzjali u
attwali għall-funzjonament bla skossi tas-suq intern minħabba
kundizzjonijiet inugwali fl-operat u diffikultajiet għall-istituzzjonijiet
ta’ kreditu u d-ditti tal-investiment li joperaw f’sistemi ġuridiċi
differenti fl-Unjoni. 
(8)              
Sabiex jitneħħew l-ostakli li baqa’
għall-kummerċ u t-tgħawwiġ sinifikanti fil-kompetizzjoni li
jirriżultaw minn diverġenzi bejn il-liġijiet nazzjonali u biex
ikun evitat li jitnisslu ostakli oħra potenzjali għall-kummerċ u
t-tgħawwiġ sinifikanti fil-kompetizzjoni, huwa meħtieġ li
jkun adottat Regolament li jistabilixxi regoli uniformi applikabbli fl-Istati
Membri kollha.
(9)              
It-tfassil tar-rekwiżiti prudenzjali f’forma ta’
Regolament se jiżgura li dawk ir-rekwiżiti jkunu applikabbli
direttament għalihom. Dan
se jiżgura kundizzjonijiet uniformi billi jneħħi
r-rekwiżiti nazzjonali diverġenti minħabba t-traspożizzjoni
tad-Direttiva. Dan ir-Regolament se jfisser li
l-istituzzjonijiet isegwu l-istess regoli fl-Unjoni kollha, li se jagħti
spinta wkoll lill-fiduċja fl-istabilità tal-istituzzjonijiet ta’ kreditu u
d-ditti tal-investiment, speċjalment fi żminijiet ta’ stress. Regolament
se jnaqqas ukoll il-kumplessità regolatorja u l-kost tal-konformità
tal-kumpaniji speċjalment għall-istituzzjonijiet ta’ kreditu u
d-ditti tal-investiment li joperaw fuq bażi transfruntiera, u jikkontribwixxi
għall-eliminazzjoni ta’ tgħawwiġ fil-kompetizzjoni. Fir-rigward
tal-pekuljarità tas-swieq tal-proprjetà immobbli li jkunu kkaratterizzati minn
żviluppi ekonomiċi u differenzi ġuriżdizzjonali li jkunu
speċifiċi għall-Istati Membri, reġjuni jew żoni
lokali, l-awtoritajiet kompetenti għandhom ikunu jistgħu jistabilixxu
piżijiet tar-riskju ogħla jew li japplikaw kriterji aktar stretti
bbażati fuq l-esperjenza ta’ inadempjenza u l-iżviluppi tas-suq
mistennija għall-iskoperturi koperti minn ipoteki fuq proprjetà immobbli
f’oqsma speċifiċi.
(10)          
L-Istati Membri għandu jkollhom is-setgħa li
jżommu jew jintroduċu dispożizzjonijiet nazzjonali fejn dan
ir-Regolament ma jipprevedix regoli uniformi sakemm dawk
id-dispożizzjonijiet nazzjonali ma jkunux f’kontradizzjoni mad-dritt
tal-Unjoni jew ma jimminawx l-applikazzjoni tagħhom.
(11)          
Meta l-Istati Membri jadottaw linji gwida
ta’ firxa ġenerali, b’mod partikolari f’oqsma fejn l-adozzjoni
mill-Kummissjoni ta’ abbozzi ta’ standards tekniċi hija pendenti, dawk
il-linji gwida m’għandhomx jikkontradixxu d-dritt tal-Unjoni jew jimminaw
l-applikazzjoni tiegħu.
(12)          
Dan ir-Regolament ma jipprevenix lill-Istati Membri milli
jimponu rekwiżiti ekwivalenti fuq impriżi li ma jaqgħux fil-kamp
ta’ applikazzjoni tiegħu.
(13)          
Ir-rekwiżiti prudenzjali ġenerali stabiliti
f’dan ir-Regolament huma ssupplimentati b’arranġamenti individwali li
jiġu deċiżi mill-awtoritajiet kompetenti bħala
riżultat tar-rieżami superviżorju kontinwu tagħhom ta’ kull
istituzzjoni ta’ kreditu u ta’ kull ditta tal-investiment individwali. L-ambitu
ta’ tali arranġamenti superviżorji għandu jiġi stabilit
f’Direttiva minħabba li l-awtoritajiet kompetenti għandhom ikunu
jistgħu jeżerċitaw il-ġudizzju tagħhom rigward liema
arranġamenti għandhom jiġu imposti.
(14)          
Dan ir-Regolament m’għandux jaffettwa l-abilità
tal-awtoritajiet kompetenti li jimponu rekwiżiti speċifiċi skont
r-rieżami superviżorju u l-proċess ta’ evalwazzjoni stabiliti
fid-Direttiva [inserit mill-OP] li għandhom jitfasslu skont il-profil ta’
riskju speċifiku tal-istituzzjonijiet ta’ kreditu u ditti tal-investiment.
(15)          
Ir-Regolament (UE) Nru 1093/2010
tal-Parlament Ewropew u tal-Kunsill tal- 24 ta’ Novembru 2010 li
jistabilixxi Awtorità Superviżorja Ewropea[11], stabilixxa l-Awtorità
Bankarja Ewropea (ABE). Dak
ir-Regolament għandu l-għan li jtejjeb il-kwalità u l-konsistenza
tas-superviżjoni nazzjonali u jsaħħaħ is-superviżjoni
ta’ gruppi transfruntieri.
(16)          
Ir-Regolament (UE) Nru 1093/2010
jeħtieġ lill-ABE li taġixxi fi ħdan il-kamp ta’
applikazzjoni tad-Direttivi 2006/48/KE u 2006/49/KE. L-ABE
hija meħtieġa wkoll li taġixxi fil-qasam tal-attivitajiet
tal-istituzzjonijiet ta’ kreditu u d-ditti tal-investiment fir-rigward ta’
kwistjonijiet mhux koperti direttament f’dawk id-Direttivi, sakemm tali
azzjonijiet huma meħtieġa biex tkun żgurata l-applikazzjoni
effettiva u konsistenti ta’ dawk l-atti. Dan
ir-Regolament għandu jqis ir-rwol u l-funzjoni tal-ABE u jħaffef
l-eżerċizzju tas-setgħat tal-ABE stabiliti f’dak ir-Regolament.
(17)          
Rekwiżiti finanzjarji ekwivalenti
għall-istituzzjonijiet ta’ kreditu u ditti tal-investiment huma
meħtieġa biex ikunu żgurati salvagwardji simili għal min
ifaddal u kundizzjonijiet ekwi tal-kompetizzjoni bejn gruppi komparabbli ta’
istituzzjonijiet ta’ kreditu u ditti tal-investiment.
(18)          
Minħabba li l-istituzzjonijiet ta’
kreditu u d-ditti tal-investiment fis-suq intern huma involuti f’kompetizzjoni
diretta, ir-rekwiżiti tal-monitoraġġ għandhom ikunu
ekwivalenti fl-Unjoni kollha.
(19)          
Kull meta fil-perkors tas-superviżjoni jkun
meħtieġ li jkun stabilit l-ammont tal-fondi proprji kkonsolidati ta’
grupp ta’ istituzzjonijiet ta’ kreditu u ditti tal-investiment,
il-kalkolazzjoni għandha ssir f’konformità ma’ dan ir-Regolament.
(20)          
Skont dan ir-Regolament ir-rekwiżiti
tal-fondi proprji japplikaw fuq bażi individwali u bażi konsolidata,
sakemm l-awtoritajiet kompetenti ma japplikawx is-superviżjoni fuq
bażi individwali meta jqisu li dan ikun xieraq. Superviżjoni individwali, konsolidata u transfruntiera konsolidata
huma strumenti utli fis-superviżjoni ta’ istituzzjonijiet ta’ kreditu u ditti
tal-investiment. 
(21)          
Sabiex tkun żgurata solvenza adegwata
tal-istituzzjonijiet ta’ kreditu u d-ditti tal-investiment fi ħdan grupp
huwa essenzjali li r-rekwiżiti kapitali japplikaw fuq il-bażi
tas-sitwazzjoni konsolidata ta’ dawn l-istituzzjonijiet fil-grupp. Sabiex ikun żgurat li fondi proprji
jiġu distribwiti b’mod adegwat fi ħdan il-grupp u jkunu disponibbli
biex ikun protett it-tfaddil meta jkun meħtieġ, ir-rekwiżiti
kapitali għandhom japplikaw għall-istituzzjonijiet ta’ kreditu u
d-ditti tal-investiment individwali fi ħdan il-grupp, sakemm dan
l-objettiv ma jkunx jista’ effettivament jinkiseb b’xi mod ieħor.
(22)          
It-teknika kontabilistika preċiża li trid
tintuża għall-kalkolu tal-fondi proprji, l-adegwatezza tagħhom
għar-riskju li għalih tkun esposta l-istituzzjoni ta’ kreditu jew
ditta tal-investiment, u għall-valutazzjoni tal-konċentrazzjoni
tal-iskoperturi għandha tqis id-dispożizzjonijiet tad-Direttiva
tal-Kunsill 86/635/KEE tat-8 ta’ Diċembru 1986 dwar il-kontijiet
annwali u l-kontijiet konsolidati ta’ banek u istituzzjonijiet finanzjarji
oħrajn[12],
li tinkorpora ċerti adattamenti tad-dispożizzjonijiet tas-Seba'
Direttiva tal-Kunsill tat-13 ta’ Ġunju tal-1983 dwar
il-kontijiet konsolidati[13]
jew tar-Regolament (KE) Nru 1606/2002 tal-Parlament Ewropew u tal-Kunsill
tad-19 ta’ Lulju 2002 rigward l-applikazzjoni ta' standards
internazzjonali tal-kontabilità[14],
skont liema waħda tirregola l-ikkontabilizzar tal-istituzzjonijiet ta’
kreditu u d-ditti tal-investiment taħt id-dritt nazzjonali.
(23)          
Għall-finijiet li tkun żgurata solvenza
adegwata huwa importanti li jkunu stabiliti r-rekwiżiti kapitali li
jippeżaw l-assi u l-elementi li ma jidhrux fil-karta bilanċjali skont
il-grad tar-riskju.
(24)          
Fis-26 ta’ Ġunju 2004,
il-BCBS adottat ftehim ta’ qafas dwar il-konverġenza internazzjonali dwar
il-kejl tal-kapital u r-rekwiżiti kapitali (‘qafas ta’ Basel II’). Id-dispożizzjonijiet fid-Direttiva 2006/48/KE u 2006/49/KE li
dan ir-Regolament inkorpora jifformaw l-ekwivalenti
għad-dispożizzjonijiet tal-ftehim qafas ta’ Basel II. Konsegwentement, minħabba li jinkorpora l-elementi
supplimentari ta’ Basel III dan ir-Regolament jifforma l-ekwivalenti
għad-dispożizzjonijiet tal-ftehimiet ta’ Basel II u III.
(25)          
Huwa essenzjali li titqies id-diversità
tal-istituzzjonijiet ta’ kreditu u d-ditti tal-investiment fl-Unjoni billi
jkunu pprovduti approċċi alternattivi għall-kalkolu
tar-rekwiżiti kapitali għar-riskju tal-kreditu u jinkorporaw livelli
differenti ta’ sensittività għar-riskju u jirrikedu gradi differenti ta’
sofistikazzjoni. L-użu ta’ klassifikazzjonijiet
esterni u l-istimi proprji tal-istituzzjonijiet ta’ kreditu u d-ditti
tal-investiment tal-parametri tar-riskju tal-kreditu individwali
jirrappreżenta titjib sinifikanti fis-sensittività tar-riskju u
l-korrettezza prudenzjali tar-regoli tar-riskju tal-kreditu. Għandu jkun hemm inċentivi xierqa
għall-istituzzjonijiet ta’ kreditu u d-ditti tal-investiment biex
jiċċaqalqu lejn approċċi aktar sensittivi għar-riskju. Meta jipproduċu l-istimi meħtieġa
biex ikunu applikati l-approċċi għar-riskju tal-kreditu ta’ dan
ir-Regolament, l-istituzzjonijiet ta’ kreditu u d-ditti tal-investiment
għandhom itejbu l-kejl tar-riskju tal-kreditu u l-proċessi
tal-immaniġjar tal-istituzzjonijiet ta’ kreditu u d-ditti tal-investiment
biex il-metodi tal-istabiliment tar-rekwiżiti regolatorji ta’ fondi
proprji disponibbli tal-istituzzjonijiet ta’ kreditu u d-ditti tal-investiment
li jirriflettu s-sofistikazzjoni tal-proċessi tal-istituzzjonijiet ta’
kreditu u d-ditti tal-investiment individwali. F’dan ir-rigward, l-ipproċessar tad-dejta relatata mal-ksib u
l-immaniġjar tal-iskoperturi għall-klijenti għandu jitqies li
jinkludi l-iżvilupp u l-validazzjoni ta’ sistemi tal-immaniġjar u
l-kejl tar-riskju tal-kreditu. Dak
iservi mhux biss biex jiġi ssodisfat l-interess leġittimu
tal-istituzzjonijiet ta’ kreditu u d-ditti tal-investiment iżda wkoll
għall-fini ta’ dan ir-Regolament, li jintużaw metodi aħjar
għall-kejl u l-immaniġjar tar-riskju kif ukoll biex jintużaw
għall-finijiet regolatorji ta’ fondi proprji.
(26)          
Ir-rekwiżiti kapitali għandhom ikunu
pproporzjonati għar-riskji indirizzati. B’mod partikolari, it-tnaqqis fil-livelli tar-riskju li jitnissel meta
jkollok numru kbir ta’ skoperturi relattivament żgħar għandu
jkun rifless fir-rekwiżiti.
(27)          
F’konformità mad-deċiżjoni tal-BCBS, kif
approvata mill-GHOS fl-10 ta’ Jannar 2011, l-istrumenti ta’
Grad 1 Addizzjonali u Grad 2 ta’ istituzzjoni għandhom jitnaqqsu
fil-valur jew għandhom jinqelbu b’mod sħiħ f’kapital ta’
Grad 1 ta’ Ekwità Komuni fil-punt ta’ nonvijabilità tal-istituzzjoni.
(28)          
Id-dispożizzjonijiet ta’ dan ir-Regolament
jirrispettaw il-prinċipju ta’ proporzjonalità, u jqisu b’mod partikolari
d-diversità fid-daqs u l-iskala tal-operazzjonijiet u l-firxa tal-attivitajiet
tal-istituzzjonijiet ta’ kreditu u d-ditti tal-investiment. Ir-rispett għall-prinċipju
tal-proporzjonalità jfisser ukoll li l-proċeduri tal-klassifikazzjoni
l-aktar sempliċi possibbli, anki fl-Approċċ Bażat fuq
Klassifikazzjonijiet Interni (Approċċ ‘IRB’), huma rikonoxxuti
għal skoperturi fil-livell tal-konsumatur.
(29)          
In-natura ‘evoluzzjonarja’ ta’ dan ir-Regolament
tippermetti lill-istituzzjonijiet ta’ kreditu u d-ditti tal-investiment biex
jagħżlu fost tliet approċċi ta’ kumplessità differenti. Sabiex l-istituzzjonijiet ta’ kreditu u d-ditti
tal-investiment speċjalment dawk żgħar ikunu jistgħu
jagħżlu Approċċ IRB aktar sensittiv għar-riskju,
id-dispożizzjonijiet relevanti għandhom jinqraw bħala tali li
l-klassijiet tal-iskoperturi jinkludu l-iskoperturi kollha li jkunu,
direttament jew indirettament, impoġġija fuq l-istess livell
magħhom f’dan ir-Regolament. Bħala
regola ġenerali, l-awtoritajiet kompetenti m’għandhomx jiddiskriminaw
bejn it-tliet approċċi fir-rigward tal-Proċess tar-Rieżami
Superviżorju, jiġifieri l-istituzzjonijiet ta’ kreditu u d-ditti
tal-investiment li joperaw skont id-dispożizzjonijiet
tal-Approċċ Standardizzat m’għandhomx għal dik
ir-raġuni biss issirilhom superviżjoni fuq bażi aktar stretta.
(30)          
Għandu jingħata rikonoxximent akbar
lit-tekniki tal-mitigazzjoni tar-riskju tal-kreditu fi ħdan il-qafas
tar-regoli mfassla biex ikun żgurat li s-solvenza ma tkunx imminata minn
rikonoxximent mhux xieraq. Il-kolleteral
bankarju ordinarju attwali relevanti tal-Istati Membri għall-mitigazzjoni
tar-riskji tal-kreditu kull meta jkun possibbli għandhom jiġu rikonoxxuti
fl-Approċċ Standardizzat, iżda wkoll f’approċċi
oħrajn.
(31)          
Sabiex ikun żgurat li r-riskji u t-tnaqqisiet
tar-riskji li jfeġġu mill-attivitajiet ta’ titolizzazzjoni u
investimenti tal-istituzzjonijiet ta’ kreditu u d-ditti tal-investiment
jiġu riflessi kif jixraq fir-rekwiżiti kapitali tal-istituzzjonijiet
ta’ kreditu u d-ditti tal-investiment jeħtieġ li jiġu
inklużi regoli li jipprevedu trattament sensittiv għar-riskju u
prudenzjalment sod ta’ tali attivitajiet u investimenti.
(32)          
Ir-riskju operazzjonali jkun riskju sinifikanti li
jħabbtu wiċċhom miegħu l-istituzzjonijiet ta’ kreditu u
d-ditti tal-investiment li jeħtieġu kopertura tal-fondi proprji. Huwa essenzjali li titqies id-diversità
tal-istituzzjonijiet ta’ kreditu u d-ditti tal-investiment fl-Unjoni billi
jkunu pprovduti approċċi alternattivi għall-kalkolu
tar-rekwiżiti tar-riskju operazzjonali u jinkorporaw livelli differenti
ta’ sensittività għar-riskju u jeħtieġu gradi differenti ta’
sofistikazzjoni. Għandu jkun
hemm inċentivi xierqa għall-istituzzjonijiet ta’ kreditu u d-ditti
tal-investiment biex jiċċaqalqu lejn approċċi aktar
sensittivi għar-riskju. Fid-dawl
tal-istat avvanzat emerġenti għall-kejl u l-immaniġjar
tar-riskju operazzjonali ir-regoli għandhom jinżammu taħt
rieżami u għandhom jiġu aġġornati kif jixraq
inkluż fir-rigward tal-addebitament għal linji ta’ negozju differenti
u r-rikonoxximent tat-tekniki tal-mitigazzjoni tar-riskju.
F’dan ir-rigward għandha tingħata attenzjoni
partikolari biex titqies l-assigurazzjoni fl-approċċi sempliċi
għall-kalkolu tar-rekwiżiti kapitali għar-riskju operazzjonali.
(33)          
Il-monitoraġġ u l-kontroll
tal-iskoperturi ta’ istituzzjoni ta’ kreditu għandhom ikunu parti
integrali mis-superviżjoni tagħha. Għaldaqstant, konċentrazzjoni eċċessiva ta’
skoperturi għal klijent wieħed jew grupp ta’ klijenti relatati
bejniethom jista’ jirriżulta f’riskju inaċċettabbli ta’ telf. Tali sitwazzjoni tista’ titqies bħala
preġudizzjali għas-solvenza tal-istituzzjoni tal-kreditu.
(34)          
Meta tkun stabilita l-eżistenza ta’ grupp ta’
klijenti relatati bejniethom u b’hekk skoperturi li jikkostitwixxu riskju
wieħed, huwa importanti wkoll li jitqiesu r-riskji li jitnisslu minn sors
komuni ta’ finanzjament sinifikanti pprovdut mill-istituzzjoni ta’ kreditu jew
ditta tal-investiment innifisha, il-grupp finanzjarju tagħha jew
il-partijiet relatati magħha.
(35)          
Waqt li jkun mixtieq li l-kalkolu jkun bbażata
fuq il-valur tal-iskopertura fuq dak ipprovdut għall-finijiet
tar-rekwiżiti ta’ fondi proprji, jixraq li jiġu adottati regoli
għall-monitoraġġ ta’ skoperturi kbar mingħajr ma jkunu
applikati piżijiet tar-riskju jew livelli tar-riskju.
Barra minn hekk, it-tekniki tal-mitigazzjoni tar-riskju
tal-kreditu applikati fir-reġim tas-solvenza tfasslu bil-premessa ta’
riskju tal-kreditu ddiversifikat sewwa. Fil-każ ta’ skoperturi kbar li jittrattaw konċentrazzjoni
tar-riskju ta’ isem wieħed, ir-riskju tal-kreditu ma jkunx iddiversifikat
sewwa. L-effetti ta’ dawn it-tekniki
għaldaqstant għandhom ikunu soġġetti għal salvagwardji
prudenzjali. F’dan il-kuntest, huwa
meħtieġ li jkun dispost irkupru effettiv tal-protezzjoni tar-riskju
għall-finijiet ta' skoperturi kbar.
(36)          
Minħabba li telf li jitnissel minn skopertura
ta’ istituzzjoni ta’ kreditu jew ditta tal-investiment jista’ jkun gravi daqs
telf minn kwalunkwe skopertura oħra, tali skoperturi għandhom
jiġu trattati u rrapportati bl-istess mod bħal kwalunkwe skoperturi
oħra. Madankollu, ġie
introdott limitu kwantitattiv alternattiv biex itaffi l-impatt sproporzjonat
ta’ tali approċċ fuq istituzzjonijiet iżgħar. Barra minn hekk, skoperturi ta’ terminu qasir
marbuta ma’ trażmissjoni ta’ flus inklużi t-twettiq ta’ servizzi ta’
pagamenti, servizzi ta' kklerjar, saldu u kustodja għall-klijienti jkunu
eżenti sabiex jitħaffef il-funzjonament tajjeb tas-swieq finanzjarji
u tal-infrastruttura marbuta magħhom. Dawk is-servizzi jkopru, pereżempju t-twettiq tal-ikklerjar u
s-saldu ta' fondi u attivitajiet simili sabiex ikun iffaċilitat is-saldu. L-iskoperturi relatati jinkludu skoperturi li ma
jkunux prevedibbli u għalhekk istituzzjoni ta’ kreditu ma jkollhiex
kontroll sħiħ fuqhom, inter alia, bilanċi fuq kontijiet
interbankarji li jirriżultaw minn pagamenti ta’ klijenti, inklużi
tariffi u mgħaxxijiet ikkreditati jew iddebitati, u ħlasijiet
oħra għas-servizzi għall-klijenti, kif ukoll il-kollateral
mogħti jew irċevut.
(37)          
Huwa importanti li titneħħa
d-diverġenza bejn l-interessi tal-impriżi li "jirripakkjaw"
is-selfiet f’titoli kummerċjabbli u fi strumenti finanzjarji oħra
(oriġinaturi jew sponsers) u dawk tal-impriżi li jinvestu f’dawn
it-titoli jew l-istrumenti (investituri). Huwa importanti wkoll li l-interessi tal-oriġinatur jew
tal-isponser u l-interessi tal-investituri jkunu allinjati. Sabiex iseħħ dan, l-oriġinatur jew
l-isponser għandhom iżommu interess sinifikanti fl-assi
konċernati. Għalhekk huwa
importanti għall-oriġinaturi jew l-isponsers li jżommu
skopertura għar-riskju tas-selfiet imsemmija. B’mod ġenerali, tranżazzjonijiet ta’ titolizzazzjoni
m’għandhomx ikunu strutturati b’tali mod li jevitaw l-applikazzjoni
tar-rekwiżit ta’ ritenzjoni, b’mod partikolari permezz ta’ kwalunkwe
tariffa jew struttura ta’ primjum jew it-tnejn. Ritenzjoni bħal din għandha tkun applikabbli
fis-sitwazzjonijiet kollha fejn is-sustanza ekonomika ta’ titolizzazzjoni tkun
applikabbli, ikunu x’ikunu l-istrutturi jew l-istrumenti ġuridiċi li
jintużaw biex tinkiseb din is-sustanza ekonomika. B’mod partikolari f’każ fejn ikun hemm trasferiment ta’ riskju
tal-kreditu permezz ta’ titolizzazzjoni, l-investituri għandhom
jiddeċiedu biss wara li jkunu wettqu d-diliġenza dovuta b’mod
sħiħ, ħaġa li għaliha jeħtieġu informazzjoni
adegwata dwar it-titolizzazzjonijiet.
(38)          
M’għandux ikun hemm applikazzjonijiet multipli
tar-rekwiżit ta’ ritenzjoni. Għal
kwalunkwe titolizzazzjoni jkun biżżejjed li wieħed biss
mill-oriġinatur, l-isponser jew il-mutwanti oriġinali ikun
soġġett għar-rekwiżit. B'mod simili, meta tranżazzjonijiet ta' titolizzazzjoni jkun fihom
titolizzazzjonijiet oħra bħala sottostanti, ir-rekwiżit
tar-ritenzjoni għandu jkun applikat biss għat-titolizzazzjoni li tkun
soġġetta għall-investiment. Riċevibbli mixtrija m’għandhomx ikunu soġġetti
għar-rekwiżit ta’ ritenzjoni jekk jitnisslu minn attività
korporattiva meta jiġu ttrasferiti jew mibjugħin biex tkun
iffinanzjata tali attività. L-awtoritajiet
kompetenti għandhom japplikaw il-piż tar-riskju fir-rigward ta’
nonkonformità mad-diliġenza dovuta u l-obbligi ta’ mmaniġjar
tar-riskju fir-rigward tat-titolizzazzjoni għal ksur mhux trivjali
tal-politiki u l-proċeduri li jkunu relevanti għall-analiżi
tar-riskji sottostanti.
(39)          
Għandha tiġi eżerċitata
d-diliġenza dovuta sabiex jiġu vvalutati b’mod korrett ir-riskji li
jinħolqu minn skoperturi ta’ titolizzazzjoni kemm fil-portafoll
tan-negozjar kif ukoll fil-portafoll mhux ta' negozjar. Barra minn hekk, l-obbligi tad-diliġenza dovuta jeħtieġ
li jkunu proporzjonati. Proċeduri
ta’ diliġenza dovuta għandhom jikkontribwixxu biex titrawwem
fiduċja akbar bejn l-oriġinaturi, l-isponsers u l-investituri. Għalhekk huwa mixtieq li informazzjoni
relevanti rigward il-proċeduri ta’ diliġenza dovuta jkunu ddivulgati
b’mod xieraq.
(40)          
Meta istituzzjoni ta’ kreditu jew ditta
tal-investiment iġarrab skopertura għall-impriża prinċipali
tagħha stess jew għal sussidjarji oħra tal-impriża
prinċipali tagħha, jeħtieġ prudenza partikolari. L-immaniġjar tal-iskoperturi magħmula
mill-istituzzjonijiet ta’ kreditu u d-ditti tal-investiment għandha
titwettaq b’mod kompletament awtonomu, f’konformità mal-prinċipji ta’
mmaniġjar tajjeb, mingħajr ma jitqiesu kunsiderazzjonijiet oħra. Fil-qasam ta’ skoperturi kbar, għandhom
jiġu stabiliti standards speċifiċi, inklużi
restrizzjonijiet aktar stretti, għal skoperturi magħmula minn
istituzzjoni ta’ kreditu lill-grupp proprju tagħha. Tali standards ma jeħtieġux, madankollu, li jkunu applikati
meta l-impriża prinċipali tkun kumpanija azzjonarja finanzjarja (kumpanija
holding finanzjarja) jew istituzzjoni ta’ kreditu jew meta is-sussidjarji
l-oħra jkunu istituzzjonijiet ta’ kreditu jew finanzjarji jew impriżi
li joffru servizzi anċillari, sakemm tali impriżi kollha jkunu
koperti mis-superviżjoni tal-istituzzjoni ta’ kreditu fuq bażi
konsolidata.
(41)          
Minħabba s-sensittività għar-riskju
tar-regoli b'rabta mar-rekwiżiti kapitali, huwa mixtieq li jinżamm
taħt analiżi jekk dawn ikollhomx effetti sinifikanti fuq
iċ-ċiklu ekonomiku. Il-Kummissjoni,
li tqis il-kontribuzzjoni tal-Bank Ċentrali Ewropew, għandha
tirrapporta dwar dawn l-aspetti lill-Parlament Ewropew u lill-Kunsill.
(42)          
Ir-rekwiżiti kapitali
għall-kummerċjanti tal-komoditajiet, inklużi dawk
il-kummerċjanti attwalment eżentati mir-rekwiżiti
tad-Direttiva 2004/39/KE, għandhom jiġu riveduti.
(43)          
L-objettiv tal-liberalizzazzjoni tas-swieq tal-gass
u l-elettriku huwa ekonomikament u politikament importanti għall-Komunità. Għal din ir-raġuni, ir-rekwiżiti
kapitali u regoli prudenzjali oħra li jridu jiġu applikati għal
kumpaniji attivi f’dawk is-swieq għandhom ikunu propozjonati u
m’għandhomx jinterferixxu bla bżonn fl-ilħuq tal-objettiv
tal-liberalizzazzjoni. Dan l-objettiv
għandu, b’mod partikolari, ikun il-bażi tar-rieżamijiet ta’ dan
ir-Regolament meta dawn jitwettqu.
(44)          
L-istituzzjonijiet ta’ kreditu u d-ditti
tal-investiment li jinvestu f’rititolizzazzjonijiet għandhom
jeżerċitaw id-diliġenza dovuta anki fir-rigward
tat-titolizzazzjonijiet sottostanti u l-iskoperturi mhux ta’ titolizzazzjoni li
finalment huma bbażati fuqhom tal-ewwel. L-istituzzjonijiet ta’ kreditu u d-ditti tal-investiment għandhom
jivvalutaw jekk l-iskoperturi fl-ambitu ta’ programmi ta’ karti
kummerċjali appoġġati mill-assi jikkostitwixxux skoperturi ta’
rititolizzazzjonijiet, inklużi dawk fil-kuntest ta’ programmi li
jakkwistaw segmenti superjuri ta’ puli separati ta’ selfiet sħaħ meta
l-ebda waħda minn dawn is-selfiet ma tkun skopertura ta’ titolizzazzjoni
jew rititolizzazzjoni, u meta l-protezzjoni għall-ewwel telf għal
kull investiment ikun ipprovdut mill-bejjiegħ tas-selfiet. Fis-sitwazzjoni tal-aħħar,
faċilità tal-likwidità speċifika għal pula ġeneralment ma
jkollhiex tiġi kkunsidrata bħala skopertura ta’ rititolizzazzjoni
peress li din tirrappreżenta segment minn pula ta’ assi unika
(jiġifieri, il-pula applikabbli ta’ selfiet sħaħ) li ma jkun
fiha l-ebda skoperturi ta’ titolizzazzjoni. B’kuntrast, titjib tal-kreditu mifrux mal-programm kollu li jkopri biss
parti mit-telf lil hinn mill-protezzjoni pprovduta mill-bejjiegħ fid-diversi
puli ġeneralment ikun jikkostitwixxi t-tqassim f’segmenti tar-riskju ta’
pula ta’ assi multipli li jkun fih mill-inqas skopertura ta’ titolizzazzjoni
waħda, u għaldaqstant ikun skopertura ta’ rititolizzazzjoni. Madankollu, jekk tali programm jiffinanzja lilu
nnifsu kompletament bi klassi waħda ta’ karta kummerċjali, u jekk
it-titjib tal-kreditu mifrux mal-programm kollu ma jkunx rititolizzazzjoni jew
il-karta kummerċjali tkun appoġġata b’mod sħiħ
mill-istituzzjoni ta’ kreditu jew ditta tal-investiment li tkun qed
tisponserjah, u tħalli lill-investitur fil-karta kummerċjali
effettivament espost għar-riskju ta’ inadempjenza tal-isponser minflok
tal-puli jew l-assi sottostanti, dik il-karta kummerċjali ġeneralment
m’għandhiex titqies bħala skopertura ta’ rititolizzazzjoni.
(45)          
Id-dispożizzjonijiet dwar il-valwazzjoni
prudenti għall-portafoll tan-negozjar għandhom japplikaw
għall-istrumenti kollha mkejla fil-valur ġust, kemm jekk
fil-portafoll tan-negozjar kif ukoll jekk fil-portafoll mhux ta' negozjar tal-istituzzjonijiet
ta’ kreditu u ditti tal-investiment. Għandu
jiġi kkjarifikat li, meta l-applikazzjoni tal-valwazzjoni prudenti twassal
għal valur riportat iċken milli attwalment rikonoxxut fil-kontijiet,
il-valur assolut tad-differenza għandu jitnaqqas mill-fondi proprji. 
(46)          
L-istituzzjonijiet ta’ kreditu u d-ditti
tal-investiment għandu jkollhom għażla jekk japplikawx
rekwiżit kapitali għal jew inaqqsu mill-entrati ta’ Grad 1 ta’
Ekwità Komuni dawk il-pożizzjonijiet ta’ titolizzazzjoni li jirċievu
piż tar-riskju ta’ 1 250 % skont dan ir-Regolament,
irrispettivament minn jekk il-pożizzjonijiet ikunux fil-portafoll
tan-negozjar jew fil-portafoll mhux ta' negozjar. 
(47)          
L-istituzzjonijiet oriġinaturi jew sponser
m’għandhomx ikunu kapaċi jduru mal-projbizzjoni ta’ appoġġ
impliċitu billi jużaw il-portafolji tan-negozjar tagħhom sabiex
jipprovdu tali appoġġ.
(48)          
Id-Direttiva 2006/48/KE introduċiet
piż tar-riskju preferenzjali skont l-approċċ standardizzat
għall-iskoperturi għal impriżi żgħar u medji jew
persuni fiżiċi u l-possibilità għall-istituzzjonijiet li
japplikaw approċċi bbażati fuq klassifikazzjonijiet interni meta
huma stess jistmaw il-piż tar-riskju, u jirriflettu l-korrettezza
tal-kriterji sottostanti partikolari proprji tagħhom.
Il-piżijiet tar-riskju preferenzjali għandhom
ikomplu jibqgħu fis-seħħ anki taħt dan ir-Regolament. Madankollu, il-merti potenzjali tat-tnaqqis
tal-piżijiet tar-riskju jew l-espansjoni tal-applikazzjoni tagħhom
għal aktar skoperturi għandhom jiġu analizzati fi żmien 24
xahar wara d-dħul fis-seħħ ta’ dan ir-Regolament. Tali analiżi għandha tkun ibbażata
fuq l-evidenza u għandha tqis dejta affidabbli dwar it-telf tal-kreditu
fuq skoperturi għal impriżi żgħar u medji jew persuni
fiżiċi matul iċ-ċiklu ekonomiku sħiħ. L-impatt fuq l-għoti ta’ self
għall-konsumaturi għandu jingħata attenzjoni partikolari
fil-kuntest ta’ dan ir-rieżami.
(49)          
Mingħajr ħsara
għad-divulgazzjonijiet espliċitament meħtieġa minn dan
ir-Regolament, l-għan tar-rekwiżiti tad-divulazzjoni għandu jkun
li jipprovdi lill-parteċipanti tas-suq b’informazzjoni preċiża u
komprensiva rigward il-profil tar-riskju tal-istituzzjonijiet individwali. L-istituzzjonijiet tal-kreditu u d-ditti
tal-investiment għandhom għaldaqstant ikunu meħtieġa
jiddivulgaw informazzjoni addizzjonali mhux espliċitament elenkata f’dan
ir-Regolament meta tali divulgazzjoni tkun neċessarja biex ikun issodisfat
dan l-għan.
(50)          
Meta valutazzjoni tal-kreditu esterna għal
pożizzjoni ta’ titolizzazzjoni tinkorpora l-effett tal-protezzjoni
tal-kreditu pprovduta mill-istituzzjoni ta’ kreditu nnifisha, l-istituzzjoni
m’għandhiex tibbenefika mill-piż tar-riskju aktar baxx li
jirriżulta minn dik il-protezzjoni. Dan m’għandux iwassal għat-tnaqqis mill-kapital
tat-titolizzazzjoni jekk hemm mezzi oħra biex ikun stabilit il-piż
tar-riskju f’konformità mar-riskju attwali tal-pożizzjoni, u ma titqiesx
tali protezzjoni tal-kreditu.
(51)          
Minħabba l-prestazzjoni dgħajfa
riċenti tagħhom, l-istandards għall-mudelli interni
għall-kalkolu tar-rekwiżiti kapitali tar-riskju tas-suq għandhom
jissaħħu. B’mod
partikolari, il-qabda tar-riskji tagħhom għandha titlesta fir-rigward
tar-riskji tal-kreditu fil-portafoll tan-negozjar. Barra minn hekk, il-addebitamenti kapitali għandhom jinkludu
komponent adegwat għall-kundizzjonijiet ta’ stress biex jissaħħu
r-rekwiżiti kapitali minħabba kundizzjonijiet tas-suq li qed
jiddeterjoraw u sabiex jitnaqqas il-potenzjal għal proċikliċità. L-istituzzjonijiet ta’ kreditu u d-ditti
tal-investiment għandhom iwettqu wkoll retrotestijiet tal-istress biex
jeżaminaw liema xenarji jistgħu jkunu ta’ sfida għall-vijabilità
tal-istituzzjonijiet sakemm ma jkunux jistgħu jippruvaw li jistgħu
jgħaddu mingħajr test ta’ dan it-tip. Minħabba d-diffikultajiet partikolari riċenti sabiex
il-pożizzjonijiet ta’ titolizzazzjoni jiġu ttrattati bl-użu ta’
approċċi bbażati fuq mudelli interni, il-kapaċità
tal-istituzzjonijiet ta’ kreditu u d-ditti tal-investiment li jimmudellaw
ir-riskji tat-titolizzazzjoni fil-portafolji tan-negozjar għandha tkun
limitata u addebitament kapitali standardizzat għall-pożizzjonijiet
ta’ titolizzazzjoni fil-portafoll tan-negozjar għandha tkun
meħtieġa b’mod awtomatiku.
(52)          
Dan ir-Regolament jistabilixxi
eċċezzjonijiet limitati għal ċerti attivitajiet ta’
kummerċ ta’ korrelazzjoni, li f’konformità magħhom istituzzjoni
tista’ titħalla mis-superviżur tagħha tikkalkula addebitament
kapitali komprensiv għar-riskju soġġett għal rekwiżiti
stretti. F’każijiet bħal
dawn l-istituzzjoni għandha teħtieġ li tissoġġetta
tali attivitajiet għal addebitament kapitali daqs l-akbar mill-addebitamenti
kapitali skont dak l-approċċ żviluppat internament u 8 %
tal-allokazzjoni ta’ kapital għal riskji speċifiċi skont
il-metodu standardizzat ta’ kejl. M’għandhiex
tkun meħtieġa tissoġġetta dawk l-iskoperturi
għall-addebitament inkrimentali għar-riskju iżda għandhom
jiġu inkorporati fil-miżuri tal-valur fir-riskju u fil-miżuri
tal-valur fir-riskju taħt stress.
(53)          
Minħabba n-natura u d-daqs tat-telf mhux
mistenni imġarrab mill-istituzzjonijiet ta’ kreditu u d-ditti
tal-investiment matul il-kriżi finanzjarja u ekonomika, huwa
meħtieġ li tittejjeb aktar il-kwalità u l-armonizzazzjoni tal-fondi
proprji li l-istituzzjonijiet ta’ kreditu u d-ditti tal-investiment
jeħtieġu li jżommu.  Dan
għandu jinkludi l-introduzzjoni ta’ definizzjoni ġdida tal-elementi
prinċipali tal-kapital disponibbli biex ikun assorbit it-telf mhux
mistenni meta jfeġġ, titjib għad-definizzjoni ta’ kapital ibridu
u rekwiżiti prudenzjali uniformi għal fondi proprji. Huwa
meħtieġ ukoll li jiżdied b’mod sinifikanti l-livell ta’ fondi
proprji, inklużi l-proporzjonijiet kapitali ġodda li jiffokaw fuq
l-elementi prinċipali tal-fondi proprji disponibbli biex ikun assorbit
it-telf meta jfeġġ.
(54)          
Għall-finijiet ta’ tisħiħ
tad-dixxiplina tas-suq u t-titjib tal-istabilità finanzjarja huwa
meħtieġ li jkunu introdotti rekwiżiti aktar dettaljati
għad-divulgazzjoni tal-forma u n-natura tal-kapital regolatorju u
l-aġġustamenti prudenzjali magħmula sabiex ikun żgurat li
l-investituri u d-depożitanti jkunu informati tajjeb biżżejjed
rigward is-solvenza tal-istituzzjonijiet ta’ kreditu u d-ditti tal-investiment.
(55)          
Id-definizzjoni ġdida tal-kapital u rekwiżiti
kapitali regolatorji għandha tkun introdotta b’mod li tqis il-fatt li hemm
punti tat-tluq u ċirkostanzi nazzjonali differenti, bi tnaqqis
fil-varjazzjoni inizjali dwar l-istandards il-ġodda matul il-perjodu ta’
tranżizzjoni. Sabiex
tkun żgurata kontinwità addattata fil-livell ta’ fondi proprji,
injezzjonijiet eżistenti ta' kapital mis-settur pubbliku se jkollhom
anterjorità għat-tul tal-perjodu ta’ tranżizzjoni.
(56)          
Id-Direttiva 2006/48/KE ħtieġet
lill-istituzzjonijiet tal-kreditu sabiex jipprovdu fondi proprji li jkunu
mill-inqas ugwali għal ammonti minimi speċifikati
sal-31 ta’ Diċembru 2011. Fid-dawl
tal-effetti kontinwi tal-kriżi finanzjarja fis-settur bankarju u l-estensjoni
tal-arranġamenti tranżizzjonali għar-rekwiżiti kapitali
adottati mill-BCBS, huwa xieraq li jkun introdott mill-ġdid limitu aktar
baxx għal perjodu limitat ta’ żmien sakemm ammonti suffiċjenti
ta’ fondi proprji jkunu ġew stabiliti f’konformità mal-arranġamenti
tranżizzjonali ta’ fondi proprji previsti f’dan ir-Regolament li se jkunu
mdaħħla f’fażijiet b’mod progressiv mill-2013 sal-2019. Għal gruppi li jinkludu negozju bankarju jew ta’ investiment u
negozju tal-assigurazzjoni sinifikanti, id-Direttiva 2002/87/KE dwar
Konglomerati Finanzjarji, tipprovdi regoli speċifiċi biex ikun
indirizzat tali ‘għadd doppju’ tal-kapital. Id-Direttiva 2002/87/KE hija bbażata fuq prinċipji
miftehma fuq livell internazzjonali għat-trattament tar-riskju fis-setturi
kollha. Din il-proposta
ssaħħaħ il-mod kif dawn ir-regoli għal Konglomerati
Finanzjarji għandhom japplikaw għal gruppi ta’ kumpaniji bankarji u
tal-investiment, biex tkun żgurata l-applikazzjoni robusta u konsistenti
tagħhom. Kwalunkwe
bidliet oħra li huma neċessarji sejrin jiġu indirizzati
fl-analiżi tad-Direttiva 2002/87/KE, mistennija fl-2012.
(57)          
Il-kriżi finanzjarja enfasizzat li
l-istituzzjonijiet ta’ kreditu u d-ditti tal-investiment issottovalutaw
bil-kbir il-livell ta’ riskju ta’ kreditu tal-kontroparti assoċjat
mad-derivati barra l-borża (OTC). Dan
wassal lill-Mexxejja tal-G20, f’Settembru 2009, biex jappellaw għal aktar
derivati OTC sabiex jiġu kklerjati permezz ta’ Kontroparti Ċentrali
(CCP). Barra minn hekk, huma riedu li
dawn id-derivati OTC li ma setgħux jiġu kklerjati ċentralment
biex ikunu soġġetti għal rekwiżiti ogħla ta’ fondi
proprji sabiex ikunu riflessi kif jixraq ir-riskji ogħla assoċjati
magħhom.
(58)          
B’segwitu għall-appell tal-Mexxejja tal-G-20,
il-BCBS, bħala parti minn Basel III, materjalment bidel ir-reġim
tar-riskju ta’ kreditu tal-kontroparti. Basel III hija mistennija li żżid b’mod sinifikanti
r-rekwiżiti ta’ fondi proprji assoċjati mad-derivati OTC u
t-tranżazzjonijiet li jiffinanzjaw it-titoli tal-istituzzjonijiet
tal-kreditu u d-ditti tal-investiment u li toħloq inċentivi
importanti għall-istituzzjonijiet tal-kreditu u d-ditti tal-investiment li
jużaw is-CCPs. Basel III hija mistennija wkoll
li tipprovdi aktar inċentivi biex jissaħħaħ
l-immaniġjar tar-riskju tal-iskoperturi tar-riskju ta’ kreditu
tal-kontroparti u li tirrevedi r-reġim attwali għat-trattament
tal-iskoperturi tar-riskju ta’ kreditu tal-kontroparti għas-CCPs.
(59)          
L-istituzzjonijiet għandhom iżommu fondi
proprji addizzjonali minħabba r-riskju tal-aġġustament
fil-valwazzjoni tal-kreditu li jitnissel mid-derivati OTC. L-istituzzjonijiet
għandhom japplikaw ukoll korrelazzjoni tal-valur tal-assi ogħla
fil-kalkolu tar-rekwiżiti tal-fondi proprji tal-iskoperturi tar-riskju ta’
kreditu tal-kontroparti li jitnissel mid-derivati OTC u t-tranżazzjonijiet
li jiffinanzjaw it-titoli lil ċerti istituzzjonijiet finanzjarji. L-istituzzjonijiet
tal-kreditu u d-ditti tal-investiment għandhom ukoll itejbu
konsiderevolment il-kejl u l-immaniġjar tar-riskju ta’ kreditu
tal-kontroparti billi jindirizzaw aħjar ir-riskju ta’ korrelazzjoni
sfavorevoli, kontropartijiet u kollateral b’ingranaġġ għoli
ħafna, akkumpanjati mit-titjib korrispondenti fl-oqsma tar-retrotestjar u
l-ittestjar tal-istress.
(60)          
Skoperturi kummerċjali għal CCPs
ġeneralment jibbenefikaw minn kalkolu tal-valur nett multilaterali u
mekkanmiżmu ta’ kondiviżjoni tat-telf ipprovduti mis-CCPs. Bħala
konsegwenza, huma jinvolvu riskju ta’ kreditu tal-kontroparti aktar baxx u
għaldaqstant għandhom ikunu soġġetti għal
rekwiżit ta’ fondi proprji baxx ħafna. Fl-istess
waqt, dan ir-rekwiżit għandu jkun pożittiv sabiex jiżgura
li l-istituzzjonijiet ta' kreditu u ditti tal-investiment jintraċċaw
u jimmonitorjaw l-iskoperturi tagħhom lis-CCPs bħala parti minn
immaniġjar tajjeb tar-riskju u biex jiġi rifless li anki skoperturi
kummerċjali lis-CCPs mhumiex ħielsa mir-riskju.
(61)          
Fond ta’ inadempjenza tas-CCPs huwa mekkaniżmu li
jippermetti l-kondiviżjoni (mutwalizzazzjoni) tat-telf fost il-membri
tas-CCPs li jikklerjaw. Jintuża
fil-każ li t-telf iġarrab mis-CCP wara l-inadempjenza ta’ membru
tal-ikklerjar ikun ikbar mill-marġni u l-kontribuzzjonijiet tal-fond
tal-inadempjenza pprovduti minn dak il-membru tal-ikklerjar u kwalunkwe
difiża oħra li s-CCP jista’ juża qabel jirrikorri
għall-kontribuzzjonijiet tal-fond tal-inadempjenza tal-kumplament
tal-membri tal-ikklerjar. Minħabba
dan, ir-riskju ta’ telf assoċjat mal-iskoperturi mill-kontribuzzjonijiet
tal-fond tal-inadempjenza huwa ogħla minn dak assoċjat
mal-iskoperturi kummerċjali. Għaldaqstant,
dan it-tip ta’ skoperturi għandu jkun soġġett għal
rekwiżit ogħla ta’ fondi proprji.
(62)          
Il-“kapital ipotetiku” ta’ CCP għandu jkun
il-varjabbli meħtieġ biex ikun stabilit ir-rekwiżit tal-fondi
proprji għall-iskoperturi ta’ membru tal-ikklerjar mill-kontribuzzjonijiet
tiegħu lill-fond ta’ inadempjenza ta’ CCP. M’għandux
jinftiehem mod ieħor. B'mod
partikolari, m’għandux jinftiehem bħala l-ammont tal-kapital li CCP
teħtieġ li żżomm mill-awtorità kompetenti tagħha.
(63)          
Ir-rieżami tat-trattament tar-riskju ta’ kreditu
tal-kontroparti, u b’mod partikolari l-istabiliment ta’ rekwiżiti
ogħla ta’ fondi proprji għal kuntratti ta’ derivati bilaterali sabiex
jirriflettu r-riskju ogħla li tali kuntratti joħolqu
għas-sistema finanzjarja, tifforma parti integrali mill-isforzi
tal-Kummissjoni biex tiżgura swieq tad-derivati effiċjenti, sikuri u
sodi. Konsegwentement, dan
ir-Regolament jikkumplimenta l-proposta tal-Kummissjoni għal Regolament
dwar id-derivati OTC, kontropartijiet ċentrali u repożitorji
kummerċjali, tal-15 ta’ Settembru 2010[15].
(64)          
Is-snin preċedenti għall-kriżi finanzjarja
kienu kkaratterizzati minn konċentrazzjoni eċċessiva
fl-iskoperturi tal-istituzzjonijiet ta’ kreditu u d-ditti tal-investiment
fir-rigward tal-fondi proprji tagħhom (ingranaġġ). Matul
il-kriżi finanzjarja, it-telf u n-nuqqas ta’ finanzjament
ġiegħel lill-istituzzjonijiet ta’ kreditu u d-ditti tal-investiment
li jnaqqsu b’mod sinifikanti l-ingranaġġ tagħhom ta' terminu
qasir. Dan kabbar il-pressjoni ’l
isfel fuq il-prezzijiet tal-assi, ikkawża aktar telf
għall-istituzzjonijiet ta’ kreditu u d-ditti tal-investiment li ġab
miegħu aktar tnaqqis fil-fondi proprji tagħhom. Ir-riżultati
finali ta’ dan il-moviment negattiv kienu tnaqqis fid-disponibilità tal-kreditu
għall-ekonomija reali u kriżi aqwa u itwal.
(65)          
Ir-rekwiżiti ta’ fondi proprji bbażati fuq
ir-riskju huma essenzjali li jkunu żgurati fondi proprji
biżżejjed biex ikopru t-telf mhux mistenni. Madankollu, il-kriżi wriet li dawn ir-rekwiżiti waħedhom
mhumiex biżżejjed biex jevitaw li l-istituzzjonijiet ta’ kreditu u
ditti tal-investiment jidħlu għal riskji eċċessivi u mhux
sostenibbli ta' azzjoni ta' ingranaġġ.
(66)          
F’Settembru 2009, il-Mexxejja tal-G-20 intrabtu li
jiżviluppaw regoli maqbula fuq livell internazzjonali biex
jiskoraġġixxu ingranaġġ eċċessiv. Għal
dan il-għan, huma appoġġaw l-introduzzjoni ta’ proporzjon ta’
ingranaġġ bħala miżura supplimentari għall-qafas ta’
Basel II.
(67)          
F’Diċembru 2010, il-BCBS ippubblikat linji gwida li
jiddefinixxu l-metodoloġija għall-kalkolu tal-proporzjon ta’
ingranaġġ. Dawn
ir-regoli jipprevedu perjodu ta’ osservazzjoni li se jkun
mill-1 ta’ Jannar 2013 sal-1 ta’ Jannar 2017 li
matulu, il-proporzjon ta’ ingranaġġ, il-komponenti tiegħu u
l-imġiba tiegħu fir-rigward tar-rekwiżit ibbażat fuq
ir-riskju sejrin jiġu mmonitorjati. Fuq
il-bażi tar-riżultati tal-perjodu ta’ osservazzjoni, il-BCBS
għandha l-ħsieb li tagħmel aġġustamenti finali
għad-definizzjoni u l-kalibrar tal-proporzjon ta’ ingranaġġ
fl-ewwel nofs tal-2017, bil-għan li ssir migrazzjoni għal rekwiżit
vinkolanti fl-1 ta’ Jannar 2018 ibbażat fuq rieżami u
kalibrar adatti. Il-linji gwida tal-BCBS
jipprevedu wkoll id-divulgazzjoni tal-proporzjon ta’ ingranaġġ u
l-komponenti tiegħu li jibda fl-1 ta’ Jannar 2015.
(68)          
Proporzjon ta’ ingranaġġ huwa strument
regolatorju u superviżorju ġdid għall-Unjoni. F’konformità mal-ftehimiet internazzjonali, huwa għandu jkun
introdott l-ewwel bħala aspett addizzjonali li jista’ jkun applikat fuq
istituzzjonijiet individwali skont id-diskrezzjoni tal-awtoritajiet
superviżorji. L-obbligi
tar-rapportar għall-istituzzjonijiet sejrin jippermettu analiżi u
kalibrar adattati bil-għan li ssir il-migrazzjoni għal miżura
vinkolanti fl-2018.
(69)          
Meta jiġi rieżaminat l-impatt tal-proporzjon
ta’ ingranaġġ fuq mudelli tan-negozju differenti, għandha
tingħata attenzjoni partikolari għall-mudelli tan-negozju li jitqiesu
bħala ta’ riskju baxx, bħas-self bl-ipoteki u s-self
speċjalizzat ma’ gvernijiet reġjonali, awtoritajiet lokali jew
entitajiet tas-settur pubbliku.
(70)          
Sabiex ir-rieżami jiġi ffaċilitat,
l-istituzzjonijiet ta’ kreditu u ditti tal-investiment għandhom, matul
il-perjodu ta’ osservazzjoni jimmonitorjaw il-livell u l-bidliet fil-proporzjon
ta’ ingranaġġ kif ukoll ir-riskju tal-ingranaġġ bħala
parti mill-proċess ta’ valutazzjoni interna dwar l-adegwatezza kapitali
(ICAAP - internal capital adequacy assessment process). Dan
il-monitoraġġ għandu jkun inkluż fil-proċess
tar-rieżami superviżorju.
(71)          
Restrizzjonijiet fuq remunerazzjoni varjabbli jkunu
element importanti biex ikun żgurat li l-istituzzjonijiet ta’ kreditu u
d-ditti tal-investiment jibnu mill-ġdid il-livelli tal-kapital
tagħhom meta joperaw fi ħdan il-medda tal-bafer. L-istituzzjonijiet ta’ kreditu u d-ditti tal-investiment huma diġà
soġġetti għall-prinċipju li għotjiet u pagamenti
diskrezzjonarji ta’ remunerazzjoni varjabbli għal dawk il-kategoriji
tal-persunal li l-attivitajiet professjonali tagħhom għandhom impatt
materjali fuq il-profil tar-riskju tal-istituzzjoni jridu jkunu sostenibbli,
fir-rigward tas-sitwazzjoni finanzjarja tal-istituzzjoni. Sabiex
ikun żgurat li istituzzjoni propizjożament tirrestawra l-livelli ta’
fondi proprji tagħha, huwa xieraq li l-għoti ta’ remunerazzjoni
varjabbli u benefiċċji tal-pensjoni diskrezzjonarji jkun allinjat
mas-sitwazzjoni tal-profitt tal-istituzzjoni matul kwalunkwe perjodu li fih ma
jkunx issodisfat ir-rekwiżit kombinat ta’ bafer.
(72)          
Strutturi ta’ governanza tajba, trasparenza
u divulgazzjoni huma essenzjali għal politiki ta’ remunerazzjoni tajba. Sabiex tkun żgurata trasparenza adegwata
għas-suq tal-istrutturi ta’ remunerazzjoni tagħhom u r-riskju
assoċjat, l-istituzzjonijiet ta’ kreditu u d-ditti tal-investiment
għandhom jiddivulgaw informazzjoni dettaljata dwar il-politiki,
il-prattiki ta’ remunerazzjoni tagħhom u, għal raġunijiet ta’
kunfidenzjalità, l-ammonti aggregati għal dawk il-membri tal-persunal li
l-attivitajiet professjonali tagħhom ikollhom impatt materjali fuq
il-profil tar-riskju ta’ istituzzjoni ta’ kreditu jew ditta tal-investiment. Dik l-informazzjoni għandha tkun disponibbli
għall-partijiet konċernati kollha.
(73)          
Id-Direttiva 95/46 tal-Parlament Ewropew u
tal-Kunsill tal-24 ta’ Ottubru 1995 dwar il-protezzjoni ta’
individwi fir-rigward tal-ipproċessar ta’ data personali u dwar
il-moviment liberu ta’ dik id-data[16]
u r-Regolament (KE) Nru 45/2001 tal-Parlament Ewropew u
tal-Kunsill tat-18 ta’ Diċembru 2000 dwar il-protezzjoni
ta' individwu fir-rigward tal-ipproċessar ta' data personali
mill-istituzzjonijiet u l-korpi tal-Komunità u dwar il-movement liberu ta' dik
id-data[17],
għandhom ikunu applikabbli b’mod sħiħ
għall-ipproċessar tad-dejta personali għall-finijiet ta’ dan
ir-Regolament.
(74)          
L-istituzzjonijiet ta’ kreditu u d-ditti
tal-investiment għandhom iżommu inventarju tal-assi likwidi li jkunu
jkunu jistgħu jużaw biex ikopru l-ħtiġijiet ta’ likwidità
waqt stress fil-likwidità ta' terminu qasir. Meta
jużaw l-inventarju, huma għandhom jattivaw pjan biex jirrestawraw
il-pussess tagħhom ta’ assi likwidi u l-awtoritajiet kompetenti
għandhom jiżguraw l-adegwatezza tal-pjan u l-implimentazzjoni
tiegħu. 
(75)          
L-inventarju ta’ assi likwidi għandu jkun disponibbli
fi kwalunkwe ħin biex jissodisfa l-flussi ta’ ħruġ
tal-likwidità. Il-livell
tal-ħtiġijiet tal-likwidità waqt stress fil-likwidità ta' terminu
qasir għandu jkun stabilit b’mod standardizzat sabiex ikun żgurat
kemm standard sod uniformi kif ukoll kundizzjonijiet ekwi. Għandu jkun żgurat li tali determinazzjoni standardizzata
m’għandhiex konsegwenzi mhux intenzjonati għas-swieq finanzjarji,
l-estensjoni tal-kreditu u t-tkabbir ekonomiku, u anki jitqiesu mudelli
tan-negozju u ambjenti ta’ finanzjament differenti tal-istituzzjonijiet ta’
kreditu u d-ditti tal-investiment fl-Unjoni. Għal
dan il-għan, ir-rekwiżit ta’ kopertura tal-likwidità għandu jkun
soġġett għal perjodu ta’ osservazzjoni. Fuq
il-bażi tal-osservazzjonijiet u bl-appoġġ tal-ABE, il-Kummissjoni
għandha tikkonferma jew taġġusta r-rekwiżit tal-kopertura
tal-likwidità permezz ta’ att delegat.
(76)          
Apparti mill-ħtiġijiet ta’ likwidità ta'
terminu qasir, l-istituzzjonijiet ta’ kreditu u d-ditti tal-investiment
għandhom jadottaw ukoll strutturi ta’ finanzjament li jkunu stabbli fuq
terminu itwal ta’ żmien. F’Diċembru
2010, il-BCBS qabel li l-NSFR tiċċaqlaq għal standard minimu
sal-1 ta’ Jannar 2018 u li l-BCBS idaħħal
fis-seħħ proċessi ta’ rapportar stretti biex jimmonitorja
l-proporzjon matul il-perjodu ta’ tranżizzjoni u se jkompli janalizza
l-implikazzjonijiet ta’ dawn l-istandards għas-swieq finanzjarji,
l-estensjoni tal-kreditu u t-tkabbir ekonomiku, u jindirizza l-konsegwenzi mhux
intenzjonati skont kif ikun meħtieġ. Il-BCBS
b’hekk qabel li l-NSFR ikun soġġett għal perjodu ta’
osservazzjoni u jinkludi klawżola ta’ rieżami. F’dan
l-ambitu, l-ABE għandha, fuq il-bażi tar-rapportar meħtieġ
minn dan ir-Regolament, tevalwa kif għandu jkun iddisinjat
ir-rekwiżit ta’ finanzjament stabbli. Fuq
il-bażi ta’ din l-evalwazzjoni, il-Kummissjoni għandha tirrapporta
lill-Kunsill u lill-Parlament Ewropew flimkien ma’ kwalunkwe proposta xierqa
sabiex jiġu introdotti tali rekwiżit sal-2018.
(77)          
Dgħufijiet fil-governanza korporattiva f’numru ta’
istituzzjonijiet ta’ kreditu u ditti tal-investiment ikkontribwixxew għal
teħid ta’ riskji eċċessivi u imprudenti fis-settur bankarju li
wassal għall-falliment ta’ istituzzjonijiet individwali u problemi
sistemiċi. 
(78)          
Sabiex jiġi ffaċilitat il-monitoraġġ
tal-prattiki tal-governanza korporattiva tal-istituzzjonijiet u tittejjeb
id-dixxiplina fis-suq, l-istituzzjonijiet ta’ kreditu u d-ditti tal-investiment
għandhom pubblikament jiddivulgaw l-arranġamenti tal-governanza
korporattiva tagħhom. Il-korpi
maniġerjali tagħhom għandhom japprovaw u pubblikament
jiddivulgaw dikjarazzjoni li tipprovdi aċċertament lill-pubbliku li
dawn l-arranġamenti huma adegwati u effiċjenti.
(79)          
Sabiex tkun żgurata konverġenza progressiva
bejn il-livell tal-fondi proprji u l-aġġustamenti prudenzjali
applikati u d-definizzjoni ta’ fondi proprji fl-Unjoni u għad-definizzjoni
ta’ fondi proprji stabilita f’dan ir-Regolament matul il-perjodu ta’
tranżizzjoni, id-dħul f’fażijiet tar-rekwiżiti tal-fondi
proprji ta’ dan ir-Regolament għandu jseħħ gradwalment. Huwa
vitali li jkun żgurat li dan id-dħul f’fażijiet ikun konsistenti
mat-titjib riċenti magħmul mill-Istati Membri fil-livelli
meħtieġa tal-fondi proprji u lid-definizzjoni ta’ fondi proprji
fis-seħħ fl-Istati Membri. Għal
dak il-għan, matul il-perjodu ta’ tranżizzjoni l-awtoritajiet
kompetenti għandhom jistabilixxu fi ħdan limiti minimi u massimi
definiti kemm se jintroduċu rapidament il-livell meħtieġ
tal-fondi proprji u aġġustamenti prudenzjali stabiliti f’dan
ir-Regolament.
(80)          
Sabiex tiġi ffaċilitata t-tranżizzjoni bla
skossi minn aġġustamenti prudenzjali diverġenti attwalment
applikati fl-Istati Membri għas-sett ta’ aġġustamenti
prudenzjali stabiliti f’dan ir-Regolament, l-awtoritajiet kompetenti
għandhom ikunu jistgħu, matul il-perjodu ta’ tranżizzjoni,
ikomplu jeħtieġu lill-istituzzjonijiet, sa ċertu limitu, sabiex
jagħmlu aġġustamenti prudenzjali għall-fondi proprji li
jkunu ta’ deroga minn dan ir-Regolament. 
(81)          
Sabiex ikun żgurat li l-istituzzjonijiet ikollhom
żmien biżżejjed biex jissodisfaw il-livelli meħtieġa
ġodda u d-definizzjoni ta’ fondi proprji, ċerti strumenti kapitali li
ma jkunux konformi mad-definizzjoni ta’ fondi proprji stabilita f’dan
ir-Regolament għandhom jitneħħew f’fażijiet bejn
l-1 ta’ Jannar 2013 u l-31 ta’ Diċembru 2021. Barra
minn hekk, ċerti strumenti injettati mill-Istat għandhom jiġu
rikonoxxuti b’mod sħiħ fil-fondi proprji għal perjodu limitat.
(82)          
Sabiex tkun żgurata konverġenza progressiva
lejn regoli uniformi dwar id-divulgazzjoni mill-istituzzjonijiet biex jipprovdu
lill-parteċipanti fis-swieq b’informazzjoni preċiża u
komprensiva rigward il-profil tar-riskju ta’ istituzzjonijiet individwali,
ir-rekwiżiti tad-divulgazzjoni għandhom jiddaħħlu
f’fażijiet gradwalment.
(83)          
Sabiex jitqiesu l-iżviluppi u l-esperjenza tas-swieq
fl-applikazzjoni ta’ dan ir-Regolament, il-Kummissjoni għandha
teħtieġ tissottometti rapporti kif jixraq lill-Parlament Ewropew u
l-Kunsill, flimkien ma’ kwalunkwe proposta leġiżlattiva, dwar
l-effetti potenzjali tar-rekwiżiti kapitali fuq iċ-ċiklu
ekonomiku ta’ rekwiżiti minimi ta’ fondi proprji għal skoperturi
f’forma ta’ bonds koperti, skoperturi kbar, rekwiżiti tal-likwidità,
ingranaġġ, skoperturi għal riskju ta’ kreditu trasferit, riskju
ta’ kreditu tal-kontroparti u l-metodu ta’ skopertura oriġinali,
skoperturi fil-livell tal-konsumatur, fuq id-definizzjoni ta’ kapital
eliġibbli, u l-livell tal-applikazzjoni ta’ dan ir-regolament.
(84)          
Sabiex ikunu speċifikati
r-rekwiżiti stabiliti f’dan ir-Regolament, is-setgħa li tadotta atti
f’konformità mal-Artikolu 290 tat-TFUE għandha tkun iddelegata
lill-Kummissjoni fir-rigward tal-aġġustamenti tekniċi għal
dan ir-Regolament biex ikunu kkjarifikati d-definizzjonijiet biex tkun
żgurata l-applikazzjoni uniformi ta’ dan ir-Regolament jew biex jitqiesu
l-iżviluppi fis-swieq finanzjarji; biex tkun allinejata
t-terminoloġija fuq, u jitfasslu d-definizzjonijiet skont, atti relevanti
sussegwenti;biex isir aġġustament tad-dispożizzjonijiet ta’ dak
ir-Regolament dwar fondi proprji biex jirriflettu l-iżviluppi
fl-istandards tal-kontabilità jew il-leġiżlazzjoni tal-Unjoni, jew
fir-rigward tal-konverġenza tal-prattiki superviżorji; biex jitwessgħu l-listi tal-klassijiet
tal-iskoperturi għall-finijiet tal-Approċċ Standardizzat jew
l-Approċċ IRB biex jitqiesu l-iżviluppi fis-swieq finanzjarji; biex isir aġġustament ta’ ċerti
ammonti relevanti għal dawk il-klassijiet tal-iskoperturi biex jitqiesu
l-effetti tal-inflazzjoni; biex tkun
aġġustata l-lista u l-klassifika tal-entrati li ma jidhrux fuq
il-karta bilanċjali; u biex
ikunu aġġustati d-dispożizzjonijiet speċifiċi u
l-kriterji tekniċi dwar it-trattament tar-riskju ta’ kreditu
tal-kontroparti, l-Approċċ Standardizzat u l-Approċċ IRB,
il-mitigazzjoni tar-riskju tal-kreditu, it-titolizzazzjoni, ir-riskju
operazzjonali, ir-riskju tas-suq, il-likwidità, il-bafer kapitali,
l-ingranaġġ u d-divulgazzjoni sabiex jitqiesu l-iżviluppi
fis-swieq finanzjarji jew fl-istandards tal-kontabilità jew
il-leġiżlazzjoni tal-Unjoni, jew fir-rigward tal-konverġenza
tal-prattiki superviżorji u l-kejl tar-riskju u r-rapportar tal-eżitu
tar-rieżami ta’ diversi materji fir-rigward tal-kamp ta' applikazzjoni
tad-Direttiva 2004/39/KE.
(85)          
Is-setgħa li tadotta atti f’konformità
mal-Artikolu 290 tat-TFUE għandha wkoll tkun iddelegata
lill-Kummissjoni fir-rigward tal-preskrizzjoni ta’ tnaqqis temporanju
fil-livell tal-fondi proprji jew l-piż tar-riskju speċifikati skont
dak ir-Regolament sabiex jitqiesu ċirkostanzi speċifiċi; biex tkun ikkjarifikata l-eżenzjoni ta’
ċerti skoperturi mill-applikazzjoni tad-dispożizzjonijiet ta’ dak
ir-Regolament dwar skoperturi kbar; biex
ikunu speċifikati l-ammonti relevanti għall-kalkolu
tar-rekwiżiti kapitali għall-portafoll tan-negozjar biex jitqiesu
l-iżviluppi fl-oqsma ekonomiċi u monetarji; biex isir aġġustament tal-kategoriji tad-ditti
tal-investiment eliġibbli għal ċerti derogi għal livelli
meħtieġa ta’ fondi proprji biex jitqiesu l-iżviluppi fis-swieq
finanzjarji; biex ikun
iċċarat ir-rekwiżit li d-ditti tal-investiment iżommu fondi
proprji ekwivalenti għal kwart tal-kostijiet ġenerali fissi tas-sena
preċedenti biex tkun żgurata applikazzjoni uniformi ta’ dan
ir-Regolament; biex ikunu
ddeterminati l-elementi tal-fondi proprji li minnhom għandu jsiru
it-tnaqqisiet tal-parteċipazzjonijiet (holdings) ta' istituzzjoni
tal-istrumenti ta' entitajiet relevanti; biex ikunu introdotti dispożizzjonijiet tranżizzjonali
addizzjonali fir-rigward tat-trattament ta’ qligħ u telf attwarju fil-kejl
ta’ obbligazzjonijiet tal-istituzzjonijiet ta’ pensjonijiet
b’benefiċċju definit; biex
jiżdied temporanjament il-livell tal-fondi proprji; u biex ikunu speċifikati r-rekwiżiti tal-likwidità.
(86)          
Hija ta’ importanza partikolari li l-Kummissjoni
twettaq konsultazzjonijiet adatti matul ix-xogħol ta’ tħejjija
tagħha, inkluż fil-livell ta’ esperti. Il-Kummissjoni, meta tħejji u tfassal l-atti delegati,
għandha tiżgura trażmissjoni simultanja, f’waqtha u adattata
tad-dokumenti relevanti lill-Parlament Ewropew u l-Kunsill.
(87)          
Il-Kummissjoni għandha wkoll tkun tista’ tadotta,
permezz ta’ proċedura ta’ urġenza, żieda temporanja fil-livell
tal-fondi proprji, il-piżijiet tar-riskju jew kwalunkwe rekwiżiti
prudenzjali li jkunu meħtieġa biex tirrispondi
għall-iżviluppi tas-swieq. Tali
dispożizzjonijiet għandhom ikunu applikabbli għal perjodu li ma
jaqbiżx is-sitt (6) xhur, sakemm il-Parlament Ewropew u l-Kunsill ma
jkunux oġġezzjonaw għall-att delegat fi żmien perjodu ta’
sitt ġimgħat. Il-Kummissjoni
għandha tiddikjara r-raġunijiet għall-użu
tal-proċedura ta’ urġenza. 
(88)          
Standards tekniċi fis-servizzi finanzjarji
għandhom jiżguraw l-armonizzazzjoni, kundizzjonijiet uniformi u
protezzjoni adegwata tad-depożitanti, investituri u konsumaturi fl-Unjoni. Bħala
korp b’kompetenza espert speċjalizzata ħafna, ikun effiċjenti u
xieraq li l-ABE tkun fdata bl-elaborazzjoni ta’ abbozzi ta’ standards
regolatorji u tekniċi tal-implimentazzjoni li ma jinvolvux
għażliet tal-politika, biex ikunu jitressqu lill-Kummissjoni.
(89)          
Il-Kummissjoni għandha tadotta l-abbozzi ta’
standards regolatorji tekniċi żviluppati mill-ABE fl-oqsma
tas-soċjetajiet koperattivi jew istituzzjonijiet simili, ċerti
strumenti ta’ fondi proprji, aġġustamenti prudenzjali, tnaqqisiet
minn fondi proprji, strumenti ta’ fondi proprji addizzjonali, interessi
minoritarji, servizzi anċillari għall-banek, it-trattament
tal-aġġustament tar-riskju tal-kreditu, il-probabilità
tal-inadempjenza, telf fil-każ ta’ inadempjenza, governanza korporattiva,
approċċi għall-piżijiet tar-riskju tal-assi,
il-konverġenza ta’ prattiki superviżorji, il-likwidità, u
arranġamenti tranżizzjonali għal fondi proprji, permezz ta’ atti
delegati skont l-Artikolu 290 tat-TFUE u f’konformità mal-Artikoli 10
sa 14 tar-Regolament (UE) Nru 1093/2010. Hija
ta’ importanza partikolari li l-Kummissjoni twettaq konsultazzjonijiet adatti
matul ix-xogħol ta’ tħejjija tagħha, inkluż fil-livell ta’
esperti.
(90)          
Il-Kummissjoni għandha tkun tista’ wkoll tadotta
standards tekniċi implimentattivi permezz ta’ atti ta’ implimentazzjoni
skont l-Artikolu 291 tat-TFUE u f’konformità mal-Artikolu 15
tar-Regolament (UE) Nru 1093/2010. L-ABE
għandha tkun fdata bit-tfassil ta’ standards tekniċi implimentattivi
biex ikunu sottomessi lill-Kummissjoni fir-rigward tal-konsolidazzjoni,
deċiżjonijiet konġunti, rapportar, divulgazzjoni, skoperturi
koperti b’ipoteki, valutazzjoni tar-riskju, approċċi għall-ipeżar
tar-riskju tal-assi, il-piżijiet tar-riskju u l-ispeċifikazzjoni ta’
ċerti skoperturi, it-trattament tal-alternattivi u l-garanziji,
il-pożizzjonijiet fi strumenti ta’ ekwità u kambju, l-użu ta’ mudelli
interni, ingranaġġ, u entrati li ma jidhrux fuq il-karta
bilanċjali.
(91)          
Sabiex ikunu żgurati kundizzjonijiet uniformi
għall-implimentazzjoni ta’ dan ir-Regolament, għandhom jingħataw
setgħat ta’ implimentazzjoni lill-Kummissjoni. Dawk
is-setgħat għandhom ikunu eżerċitati f’konformità
mar-Regolament (UE) Nru 182/2011 tal-Parlament Ewropew u
tal-Kunsill dwar l-istabiliment tar-regoli u l-prinċipji ġenerali
rigward il-mekkaniżmi għal kontroll mill-Istati Membri
tal-eżerċizzju mill-Kummissjoni tas-setgħat ta'
implimentazzjoni. 
            ADOTTAW
DAN IR-REGOLAMENT:
PARTI WIEĦED
DISPOŻIZZJONIJIET ĠENERALI
Titolu I
Is-suġġett, il-kamp ta’ applikazzjoni u
d-definizzjonijiet
Artikolu 1
Il-kamp ta’ applikazzjoni
Dan ir-Regolament jistabilixxi regoli uniformi li
jikkonċernaw rekwiżiti prudenzjali ġenerali li
l-istituzzjonijiet kollha supervizzati skont id-Direttiva [inserit mill-OP]
jridu jissodisfaw fir-rigward tal-elementi li ġejjin:
(a)                   
rekwiżiti ta’ fondi proprji li jirrelataw ma’
elementi intierament kwantifikabbli, uniformi u standardizzati ta’ riskju
tal-kreditu, riskju tas-suq, u riskju operazzjonali:
(b)                   
rekwiżiti li jillimitaw skoperturi kbar;
(c)                   
wara li l-att delegat imsemmi fl-Artikolu 444
ikun daħal fis-seħħ, rekwiżiti tal-likwidità li jirrelataw
ma’ elementi intierament kkwantifikabbli, uniformi u standardizzati ta’ riskju
tal-likwidità;
(d)                   
rekwiżiti ta’ rapportar li jirrelataw
mal-punti (a) sa (c) u mal-ingranaġġ;
(e)                   
rekwiżiti ta’ pubblikazzjoni. (f)
L-Artikolu 299 japplika għal
kontropartijiet ċentrali.
Dan ir-Regolament ma jirregolax
ir-rekwiżiti tal-pubblikazzjoni għal awtoritajiet kompetenti
fil-qasam tar-regolazzjoni prudenzjali u s-superviżjoni
tal-istituzzjonijiet kif stipulat fid-Direttiva [inserit mill-OP].
Artikolu 2
Setgħat superviżorji
Għall-finijiet tal-iżgurar tal-konformità ma’
dan ir-Regolament, l-awtoritajiet kompetenti għandhom ikollhom is-setgħat
u għandhom isegwu l-proċeduri stipulati fid-Direttiva [inserit
mill-OP].
Artikolu 3
Applikazzjoni ta’ rekwiżiti aktar stretti
mill-istituzzjonijiet
Dan ir-Regolament ma jostakolax
lill-istituzzjonijiet milli jżommu fondi proprji u l-komponenti
tagħhom f’eċċess ta’, jew japplikaw miżuri li jkunu aktar
stretti minn, dawk meħtieġa minn dan ir-Regolament.
Artikolu 4
Definizzjonijiet
Għall-finijiet ta’ din
id-Deċiżjoni, għandhom japplikaw id-definizzjonijiet li
ġejjin:
(1)                   
‘istituzzjoni ta’ kreditu’ tfisser impriża li
n-negozju tagħha jkun li tirċievi depożiti jew fondi oħra
ripagabbli mingħand il-pubbliku u li tagħti krediti f'isimha stess;
(2)                   
‘awtoritajiet kompetenti’ tfisser l-awtoritajiet
pubbliċi jew korpi rikonoxxuti uffiċjalment mid-dritt nazzjonali, li
jingħataw is-setgħa mid-dritt nazzjonali li jissupervizzaw
l-istituzzjonijiet ta’ kreditu jew ditti tal-investiment bħala parti
mis-sistema superviżorja mħaddma fl-Istat Membru konċernat.
(3)                   
 ‘istituzzjoni finanzjarja’
tfisser impriża differenti minn istituzzjoni ta’ kreditu, li l-attività
prinċipali tagħha tkun l-akkwiżizzjoni ta’
parteċipazzjonijiet jew li ssegwi attività waħda jew aktar minn dawk
elenkati fil-punti 2 sa 12 u 15, Anness I għad-Direttiva [inserit
mill-OP];
(4)                   
‘istituzzjoni’ tfisser istituzzjoni ta’ kreditu jew
ditta tal-investiment;
(5)                   
‘superviżur konsolidanti’ tfisser l-awtorità
kompetenti responsabbli għall-eżerċizzju tas-superviżjoni
fuq bażi konsolidata tal-istituzzjonijiet prinċipali tal-UE u
istituzzjonijiet ikkontrollati minn kumpaniji azzjonarji finanzjarji
prinċipali tal-UE jew kumpaniji azzjonarji finanzjarji mħallta
prinċipali tal-UE.
(6)                   
‘ditti tal-investiment ta’ pajjiż terz
rikonoxxut’ tfisser il-kumpaniji li jissodisfaw il-kundizzjonijiet li
ġejjin:
(d)     ditti li, jekk kienu stabiliti fl-Unjoni,
ikunu koperti mid-definizzjoni ta’ ditta tal-investiment;
(e)      ditti li jkunu awtorizzati f’pajjiż
terz;
(b)     ditti li jkunu soġġetti
għal u li jikkonformaw mar-regoli prudenzjali meqjusa mill-awtoritajiet
kompetenti bħala mill-inqas stretti daqs dawk stabiliti minn dan
ir-Regolament jew mid-Direttiva [inserit mill-OP];
(7)                   
‘ditta lokali’ tfisser ditta li tinnegozja
għan-nom tagħha stess fi swieq futuri jew alternattiva finanzjarji
jew derivati oħra u fis-swieq tal-flus għall-fini waħdieni li
tiħħeġġja l-pożizzjonijiet fis-swieq tad-derivati; jew
tinnegozja għan-nom ta’ membri oħra ta’ dawk is-swieq u tkun
garantita mill-membri tal-ikklerjar tal-istess swieq, fejn ir-responsabilità
biex tkun żgurata l-eżekuzzjoni tal-kuntratti li tkun daħlet
għalihom tali ditta ikunu assunti mill-membri tal-ikklerjar tal-istess
swieq;
(8)                   
‘ditti tal-investiment’ tfisser istituzzjonijiet
kif iddefiniti fl-Artikolu 4(1)(1) tad-Direttiva 2004/39/KE li jkunu
soġġetti għar-rekwiżiti imposti minn dik id-Direttiva,
esklużi dawn li ġejjin:
(d)     istituzzjonijiet ta’ kreditu;
(e)     ditti lokali; 
(b)     ditti li jkunu awtorizzati biss biex jipprovdu s-servizz ta’ pariri
dwar l-investimenti jew jirċievu u jittrażmettu l-ordnijiet
mingħand l-investituri mingħajr ma jżommu flus jew titoli
tal-klijenti tagħhom u għaldaqstant għal dik ir-raġuni ma
jistgħu fl-ebda ħin jidħlu f’dejn mal-klijenti tagħhom.
(9)                   
‘impriża ta’ investiment kollettiv (CIU)’
tfisser Fond ta’ Investiment Alternattiv kif iddefinit
mill-Artikolu 4(1)(a) tad-Direttiva 2011/61/UE tal-Parlament Ewropew
u tal-Kunsill tat-8 ta’ Ġunju 2011 dwar Maniġers ta’
Fondi ta’ Investiment Alternattivi jew impriża ta’ investiment kollettiv
f’titoli trasferibbli (UCITS) kif iddefiniti fl-Artikolu 1
tad-Direttiva 2009/65/KE tal-Parlament Ewropew u tal-Kunsill dwar
il-kordinazzjoni ta’ liġijiet, regolamenti u dispożizzjonijiet
amministrattivi fir-rigward tal-impriżi ta’ investiment kollettiv f’titoli
trasferibbli (UCITS);
(10)               
‘awtorizzazzjoni’ tfisser strument maħruġ
fi kwalunkwe forma mill-awtoritajiet li permezz tiegħu jingħata
d-dritt li jitwettaq in-negozju;
(11)               
‘sitwazzjoni konsolidata’ tfisser
is-sitwazzjoni li tirriżulta mill-applikazzjoni tar-rekwiżiti ta’ dan
ir-regolament skont it-Titolu II Kapitolu 2 għal istituzzjoni
waħda bħallikieku dik l-istituzzjoni kienet tifforma, flimkien ma’
entità oħra jew aktar entitajiet oħra, istituzzjoni waħda;
(12)               
‘bażi konsolidata’ tfisser fuq
il-bażi tas-sitwazzjoni konsolidata;
(13)               
‘valwazzjoni skont il-valur tas-suq’ tfisser
il-valwazzjoni tal-pożizzjonijiet bi prezzijiet tal-għeluq disponibbli
immedjatement maħruġin minn sors indipendenti, inklużi
prezzijiet tal-kambju, prezzijiet ikkwotati fuq l-iskrin, jew kwotazzjonijiet
minn diversi sensara finanzjarji indipendenti ta’ reputazzjoni;
(14)               
‘valwazzjoni skont mudell’ tfisser kwalunkwe valwazzjoni
li titqabbel ma' parametru referenzjarju, tiġi estrapolata jew ikkalkulata
mod ieħor minn input wieħed jew aktar tas-suq;
(15)               
‘verifika indipendenti tal-prezz’ tfisser
proċess li bih l-inputs ta’ prezzijiet tas-suq jew il-valwazzjoni skont
mudell ikunu vverifikati regolarment għall-akkuratezza u l-indipendenza.
(16)               
‘fergħa’ tfisser post tan-negozju li jifforma
parti legalment dipendenti ta’ istituzzjoni ta’ kreditu u li twettaq b’mod
dirett it-tranżazzjonijiet kollha jew uħud minnhom inerenti
fin-negozju tal-istituzzjonijiet ta’ kreditu;
(17)               
‘istituzzjoni finanzjarja’ tfisser impriża
differenti minn istituzzjoni ta’ kreditu, li l-attività prinċipali
tagħha tkun l-akkwiżizzjoni ta’ parteċipazzjonijiet jew li
ssegwi attività waħda jew aktar minn dawk elenkati fil-punti 2 sa 12 u 15
tal-Anness I għad-Direttiva [inserit mill-OP];
(18)               
‘Stat Membru domiċiljari’ tfisser l-Istat
Membru li fih l-istituzzjoni ta’ kreditu tkun ġiet awtorizzata;
(19)               
‘Stat Membru ospitanti’ tfisser l-Istat Membru li
fih l-istituzzjoni ta’ kreditu ikollha fergħa jew li fih tipprovdi
servizzi;
(20)               
‘kontroll’ tfisser ir-relazzjoni bejn impriża
prinċipali u sussidjarja, kif iddefinita fl-Artikolu 1 tas-Seba'
Direttiva tal-Kunsill 83/349/KEE tat-13 ta’ Ġunju tal-1983
ibbażata fuq l-Artikolu 54(3)(g) tat-Trattat dwar il-kontijiet
ikkonsolidati[18],
jew relazzjoni simili bejn kwalunkwe persuna fiżika jew ġuridika u
impriża;
(21)               
‘parteċipazzjoni kwalifikattiva’ tfisser
parteċipazzjoni diretta jew indiretta f’impriża li tirrapreżenta
10 % jew aktar tal-kapital jew tad-drittijiet tal-vot jew li
jagħmluha possibbli li tkun eżerċitata influwenza fuq
il-maniġment ta’ dik l-impriża;
(22)               
‘entitajiet tas-settur pubbliku’ tfisser korpi
amministrattivi mhux kummerċjali responsabbli lejn il-gvernijiet
ċentrali, gvernijiet reġjonali jew awtoritajiet lokali, jew
awtoritajiet li jeżerċitaw l-istess responsabiltajiet bħal
awtoritajiet reġjonali u lokali, jew impriżi mhux kummerċjali
taħt is-sjieda tal-gvernijiet ċentrali jew reġjonali jew awtoritajiet
lokali li jkollhom arranġamenti ta’ garanzija espliċita, u
jistgħu jinkludu korpi awtoamministrati rregolati bil-liġi li jkunu
taħt superviżjoni pubblika;
(23)               
‘kapital eliġibbli’ għall-finijiet
tat-Titolu IV tal-Parti Tnejn u l-Parti Ħamsa tfisser is-somma ta’
dawn li ġejjin:
(a) Kapital ta’ Grad 1 ta’ Ekwità Komuni; 
(b) Kapital ta’ Grad 1 Addizzjonali; 
(c) Kapital ta’ Grad 2 li jkun ugwali
għal jew inqas minn 25 % tal-fondi proprji;  

(24)               
‘riskju operazzjonali’ tfisser ir-riskju ta’ telf
li jirriżulta minn proċessi interni inadegwati jew falluti, min-nies
u minn sistemi, jew minn avvenimenti esterni, u jinkludi riskju
ġuridiċi;
(25)               
‘banek ċentrali’ tfisser il-banek
ċentrali nazzjonali li jkunu membri tas-Sistema Ewropea tal-Banek
Ċentrali u l-Bank Ċentrali Ewropew, sakemm ma jkunx indikat mod
ieħor.
(26)               
‘riskju ta’ dilwizzjoni’ tfisser ir-riskju li
ammont riċevibbli jitnaqqas permezz ta’ krediti ta’ flus jew mhux ta’ flus
lill-obbligant;
(27)               
‘probabilità tal-inadempjenza’ tfisser
il-probabilità tal-inadempjenza ta’ kontroparti fuq perjodu ta’ sena
waħda;
(28)               
‘telf’, għall-finijiet tal-Parti Tlieta,
it-Titolu II, tfisser telf ekonomiku, inkluż effetti materjali ta’
skont, u kostijiet materjali diretti u indiretti assoċjati mal-ġbir
fuq l-istrument;
(29)               
‘telf fil-każ ta’ inadempjenza (LGD - loss
given default)’ tfisser il-proporzjon tat-telf fuq skopertura minħabba
inadempjenza ta’ kontroparti mal-ammont pendenti fl-inadempjenza;
(30)               
‘fattur tal-konverżjoni’ tfisser il-proporzjon
tal-ammont mhux miġbud kurrentement ta’ impenn li jkun ser jinġibed u
jkun pendenti fl-inadempjenza mal-ammont kurrentement pendenti tal-impenn,
il-firxa tal-impenn għandu jkun stabilit skont il-limitu rakkomandat,
sakemm il-limitu mhux rakkomandat ma jkunx ogħla;
(31)               
‘telf mistenni (EL - expected loss)’,
għall-finijiet tal-Parti Tlieta, it-Titolu II, tfisser il-proporzjon
tal-ammont li mistenni jintilef fuq skopertura minħabba inadempjenza
potenzjali ta’ kontroparti jew dilwizzjoni fuq perjodu ta’ sena waħda
mal-ammont pendenti fl-inadempjenza;
(32)               
‘mitigazzjoni tar-riskju ta’ kreditu’ tfisser
it-teknika użata minn istituzzjoni biex tnaqqas ir-riskju ta’ kreditu
assoċjat ma’ skopertura jew skoperturi li istituzzjoni tkompli
żżomm;
(33)               
‘protezzjoni ta’ kreditu finanzjata’ tfisser
it-teknika tal-mitigazzjoni tar-riskju ta’ kreditu meta t-tnaqqis tar-riskju
tal-kreditu fuq l-iskopertura ta’ istituzzjoni jitnissel mid-dritt ta’ dik
l-istituzzjoni – fil-każ tal-inadempjenza tal-kontroparti jew
fl-okkorrenza ta’ avvenimenti ta’ kreditu speċifiċi oħra li
jirrelataw mal-kontroparti – li tillikwida, jew li tikseb trasferiment jew
approprjazzjoni ta’, jew li żżomm, ċerti assi jew ammonti, jew
li tnaqqas l-ammont tal-iskopertura għal, jew li tissostitwixxih bl-ammont
tad-differenza bejn l-ammont tal-iskopertura u l-ammont tal-pretensjoni fuq
l-istituzzjoni;
(34)               
‘protezzjoni ta’ kreditu mhux iffinanzjata’ tfisser
il-mitigazzjoni tar-riskju ta’ kreditu meta t-tnaqqis tar-riskju ta’ kreditu
fuq l-iskopertura ta’ istituzzjoni jinkiseb mill-impenn ta’ parti terza li
tħallas ammont fil-każ ta’ inadempjenza tal-mutwatarju jew l-okkorrenza
ta’ avvenimenti ta’ kreditu speċifiċi oħra;
(35)               
‘tranżazzjoni ta’ riakkwist’ tfisser kwalunkwe
tranżazzjoni regolata minn ftehim li jinsab fi ħdan id-definizzjoni
ta’ ‘ftehim ta’ riakkwist’ jew ‘retroftehim ta’ riakkwist’ 
(36)               
‘strument ta’ flus assimilat’ tfisser ċertifikat
ta’ depożitu, bonds li jinkludu bonds koperti jew kwalunkwe strument mhux
subordinat ieħor, li nħareġ mill-istituzzjoni, li għaliha
l-istituzzjoni diġà tkun irċeviet ħlas sħiħ u li jiġi
rimborżat inkondizzjonalment mill-istituzzjoni bil-valur nominali
tiegħu 
(37)               
‘titolizzazzjoni’ tfisser tranżazzjoni jew
skema, li biha riskju ta’ kreditu assoċjat mal-iskopertura jew pula ta’
skoperturi tkun segmentata, u jkollha ż-żewġ karatteristiċi
li ġejjin:
(a)         
pagamenti fit-tranżazzjoni jew skema jkunu
dipendenti fuq il-prestazzjoni tal-iskopertura jew pula ta’ skoperturi;
(b)         
is-subordinazzjoni tas-segmenti tiddetermina
d-distribuzzjoni tat-telf matul il-ħajja kurrenti tat-tranżazzjoni
jew skema;
(38)               
‘segment’ tfisser segment stabilit kuntrattwalment
tar-riskju ta’ kreditu assoċjat ma’ skopertura jew numru ta’ skoperturi,
fejn pożizzjoni fis-segment tinvolvi riskju ta’ kreditu akbar minn jew
inqas minn pożizzjoni tal-istess ammont f’kull tali segment ieħor,
mingħajr ma titqies il-protezzjoni ta’ kreditu pprovduta minn partijiet
terzi direttament lid-detenturi ta’ pożizzjonijiet fis-segment jew
f’segmenti oħra;
(39)               
‘pożizzjoni ta’ titolizzazzjoni’ tfisser
skopertura għal titolizzazzjoni;
(40)               
‘rititolizzazzjoni’ tfisser titolizzazzjoni meta
r-riskju assoċjat ma’ grupp sottostanti ta’ skoperturi jiġi segmentat
u mill-inqas waħda mill-iskoperturi sottostanti tkun pożizzjoni ta’
titolizzazzjoni;
(41)               
‘pożizzjoni ta’ rititolizzazzjoni’ tfisser
skopertura għal rititolizzazzjoni;
(42)               
‘oriġinatur’ tfisser wieħed minn dawn li
ġejjin:
(a)         
entità li, jew hi jew permezz ta’ entitajiet
relatati, direttament jew indirettament, kienet involuta fil-ftehim
oriġinali li ħoloq l-obbligi jew l-obbligi potenzjali tad-debitur jew
debitur potenzjali li wassal biex l-iskopertura tkun ittitolizzata;
(b)         
entità li tixtri l-iskoperturi ta’ parti terza
għan-nom tagħha stess u mbagħad tittitolizzahom;
(43)               
‘sponser’ tfisser istituzzjoni differenti
mill-istituzzjoni oriġinatriċi li tistabilixxi u timmaniġja
programm ta’ karta kummerċjali ggarantita b’assi jew skema ta’
titolizzazzjoni li tixtri l-iskoperturi mingħand entitajiet ta’ partijiet
terzi;
(44)               
‘titjib tal-kreditu’ tfisser arranġament
kuntrattwali li bih il-kwalità ta’ kreditu ta’ pożizzjoni
f’titolizzazzjoni tittejjeb fir-rigward ta’ dak li kienet tkun kieku t-titjib
ma kienx ġie pprovdut, inkluż it-titjib ipprovdut minn segmenti aktar
subordinarji fit-titolizzazzjoni u tipi oħra ta’ protezzjoni ta’ kreditu;
(45)               
‘entità ta’ għan speċjali ta’
titolizzazzjoni' (SSPE securitisation special purpose entity) tfisser
fiduċjarja korporattiva jew entità oħra, differenti minn
istituzzjoni, organizzata għat-twettiq ta’ titolizzazzjoni jew
titolizzazzjonijiet, li l-attivitajiet ta’ dawn ikunu limitati għal dawk
xierqa għall-ksib ta’ dak l-objettiv, l-istruttura tagħha tkun maħsuba
biex tiżola l-obbligi tal-SSPE minn dawk tal-istituzzjoni
oriġinatriċi, u d-detenturi tal-interessi benefiċjarji li
jkollhom id-dritt li jwegħdu jew jiskambjaw dawk l-interessi mingħajr
restrizzjoni;
(46)               
‘grupp ta’ klijenti konnessi’ tfisser kwalunkwe
minn dawn li ġejjin:
(a)         
żewġ persuni fiżiċi jew
ġuridiċi jew aktar li, sakemm ma jintweriex mod ieħor,
jikkostitwixxu riskju wieħed għaliex wieħed minnhom, direttament
jew indirettament, ikollhom kontroll fuq l-ieħor jew l-oħrajn sakemm
japplika t-trattament stabilit fil-punt (c);
(b)         
żewġ persuni fiżiċi jew
ġuridiċi jew aktar li bejniethom ma jkunx hemm relazzjoni ta’
kontroll kif deskritt fil-punt (a) imma li jridu jitqiesu li
jikkostitwixxu riskju wieħed għaliex tant ikunu interkonnessi li,
jekk wieħed minnhom kellu jiffaċċja problemi finanzjarji, b’mod
partikolari diffikulatjiet fil-finanzjament jew fir-ripagament, l-ieħor
jew l-oħrajn kolha probabbilment jiffaċċjaw ukoll diffikulatjiet
fil-finanzjament jew fir-ripagament;
(c)         
meta gvern ċentrali jkollu kontroll ta’
entità waħda jew aktar u l-iskoperturi għal dan il-gvern
ċentrali jirċievu piż tar-riskju ta’ 0 % skont
l-Artikolu 109 u meta dak il-gvern ċentrali pprovda garanzija
espliċita rigward l-obbligi kollha ta’ tali entitajiet, dan il-kontroll ma
jwassalx għal grupp ta’ klijenti konnessi bejn il-gvern ċentrali u
dawk l-entitajiet. L-istess japplika fil-każijiet ta’ gvernijiet
reġjonali jew awtoritajet lokali meta l-iskoperturi għal gvernijiet
reġjonali jew awtoritajet lokali jirċievu piż tar-riskju ta’
0 % skont l-Artikolu 110 u meta gvernijiet reġjonali jew
awtoritajet lokali jkunu pprovdew garanzija espliċita rigward l-obbligi
kollha ta’ tali entitajiet.
(47)               
‘kambji rikonoxxuti’ tfisser kambji li jissodisfaw
il-kundizzjonijiet li ġejjin kollha:
(a)         
ikunu suq li msemmi fil-lista li se tkun ippubblikata
mill-(AETS) skont l-Artikolu 47 tad-Direttiva 2004/39/KE.
(b)         
ikollhom mekkaniżmu tal-ikklerjar li bih
il-kuntratti elenkati fl-Anness IV ikunu soġġetti għal
rekwiżiti tal-marġni ta’ kuljum li, fl-opinjoni tal-awtoritajiet
kompetenti, jipprovdi protezzjoni adatta;
(48)               
‘benefiċċji tal-pensjoni diskrezzjonarji’
tfisser benefiċċji tal-pensjoni mtejba mogħtija fuq bażi
diskrezzjonarja minn istituzzjoni lill-impjegat bħala parti mill-pakkkett
ta’ remunerazzjoni varjabbli ta’ dak l-impjegat, li ma jinkludux benefiċċji
akkumulati mogħtija lill-impjegat skont it-termini tal-iskema
tal-pensjonijiet tal-kumpanija.
(49)               
‘parteċipazzjoni’ tfisser parteċipazzjoni
fi ħdan it-tifsira tal-ewwel sentenza tal-Artikolu 17 tar-Raba’
Direttiva tal-Kunsill 78/660/KEE tal-25 ta’ Lulju 1978 dwar
il-kontijiet annwali ta' ċerti tipi ta' kumpaniji[19], jew is-sjieda, diretta jew
indiretta, ta’ 20 % jew aktar tad-drittijiet tal-vot jew kapital ta’
impriża;
(50)               
‘skopertura’ għall-finijiet tal-Parti Tlieta,
Titolu II tfisser assi jew element li ma jidhirx fuq il-karta
bilanċjali.
(51)               
‘valur mutwanti ipotekarju’ tfisser il-valur
tal-proprjetà immobbli kif stabilit minn valutazzjoni prudenzjali
tal-kummerċjabilità futura tal-proprjetà u jitqiesu l-aspetti sostenibbli
fuq terminu twil tal-proprjetà, il-kundizzjonijiet normali u l-kundizzjonijiet
tas-suq lokali, l-użu kurrenti u l-użu alternattiv xieraq
tal-proprjetà. 
(52)               
‘valur tas-suq’ tfisser għall-finijiet ta’
proprjetà immobbli l-ammont stmat li għalih il-proprjetà għandha
tiġi skambjata fid-data tal-valwazzjoni bejn kompratur li jkun wera
r-rieda u venditur li jkun wera r-rieda fi tranżazzjoni distakkata wara
kummerċjalizzazzjoni xierqa fejn kull parti tkun aġixxiet b’mod
konxjentement, b’mod prudenti u mingħajr kompulsjoni.
(53)               
‘qafas kontabilistiku relevanti' tfisser ir-regoli
kontabilistiċi li għalihom tkun soġġetta l-istituzzjoni
skont ir-Reglament (KE) Nru 1606/2002[20] tal-Parlament Ewropew u
tal-Kunsill tad-19 ta’ Lulju 2002 rigward l-applikazzjoni ta'
standards internazzjonali tal-kontabilità u d-Direttiva tal-Kunsill 86/635/KEE
tat-8 ta’ Diċembru 1986 dwar il-kontijiet annwali u
l-kontijiet konsolidati ta’ banek u istituzzjonijiet finanzjarji oħrajn[21].
(54)               
‘rata ta’ inadempjenza ta’ sena’ tfisser
il-proporzjon bejn in-numru tal-inadempjenzi li jseħħu matul perjodu
li jibda minn sena qabel sad-data T u n-numru ta’ obbliganti assenjati
għal dan il-grad jew pula sena qabel dik id-data.
(55)               
‘finanzjament ta’ proprjetà immobbli spekulattiva’
tfisser self bil-għan ta’ akkwiżizzjoni jew żvilupp jew
kostruzzjoni ta’ art fir-rigward ta’ tali proprjetà, bil-ħsieb ta’
rivendita bi għall-profitt.
(56)               
‘ftehim ta’ riakkwist’ u ‘ftehim retroriakkwist’
tfisser kwalunkwe ftehim li fih istituzzjoni jew il-kontroparti tagħha
tittrasferixxi titoli jew komoditajiet jew drittijiet iggarantiti fir-rigward
ta’ waħda minn dawn li ġejjin:
(a)     titolu għal titoli jew komoditajiet fejn dik il-garanzija tkun
inħarġet minn kambju rikonoxxut li jżomm id-drittijiet
għat-titoli jew il-komoditajiet u l-ftehim ma jippermettix
lill-istituzzjoni li tittrasferixxi jew tirhan titolu (ta’ sigurtà) jew
komodità partikolari fi kwalunkwe ħin lil aktar minn kontroparti
waħda, soġġett għal impenn li tirriakkwistahom;
(b)     titoli jew komoditajiet sostitwiti tal-istess deskrizzjoni bi prezz
speċifiku f’data futura speċifika, jew li se tkun speċifikata,
minn min jittrasferixxi, li jkun ftehim ta’ riakkwist għall-istituzzjoni
li tbiegħ it-titoli jew komoditajiet u ftehim retroriakkwist
għall-istituzzjoni li tixtrihom.
(57)               
‘strumenti finanzjarji’ tfisser kwalunkwe
waħda minn dawn li ġejjin:
(a)         
kuntratt li jiġġenera kemm assi
finanzjarji ta’ parti waħda kif ukoll obbligazzjoni finanzjarja jew
strument ta’ ekwità ta’ parti oħra;
(b)         
kwalunkwe strument speċifikat
fit-Taqsima C tal-Anness I għad-Direttiva 2004/39/KE;
(c)         
strument finanzjarju derivattiv;
(d)         
strument finanzjarju primarju;
(e)         
strument ta’ flus.
L-istrumenti msemmija fil-punti (a) sa (c) ikunu
strumenti finanzjarji biss jekk il-valur tagħhom jidderivi mill-prezz ta’
strument finanzjarju sottostanti jew element, rata jew indiċi sottostanti
oħra.
(58)               
‘kapital inizjali’ tfisser l-ammont u t-tipi ta’
fondi proprji speċifikati fl-Artikolu 12 tad-Direttiva [inserit
mill-OP] għall-istituzzjonijiet ta’ kreditu u fit-Titolu IV ta’ dik
id-Direttiva għad-ditti tal-investiment.
(59)               
‘pożizzjonijiet miżmuma b’intenzjoni ta'
negozjar’ tfisser kwalunkwe waħda minn dawn li ġejjin:
(a)         
pożizzjonijiet proprjetarji u
pożizzjonijiet li jitnisslu minn servizzjar għall-klijenti u
t-twettiq ta’ valwazzjonijiet (marking making);
(b)         
pożizzjonijiet maħsuba
għar-rivendita f'terminu qasir;
(c)         
pożizzjonijiet maħsuba biex jibbenefikaw
minn differenzi fil-prezz reali jew mistennija ta' terminu qasir bejn
il-prezzijiet tax-xiri u l-prezzijiet tal-bejgħ jew minn varjazzjonijiet
oħra fil-prezz tar-rata tal-imgħax;
(60)               
‘impriża prinċipali’ tfisser:
(a)     impriża prinċipali kif iddefinita fl-Artikoli 1 u 2
tad-Direttiva 83/349/KEE; 
(b)     għall-finijiet tat-Taqsima II tal-Kapitoli 3 u 4 tat-Titolu VII,
it-Titolu VIII tad-Direttiva [inserit mill-OP] u Parti V ta’ dan ir-Regolament
impriża prinċipali fi ħdan it-tifsira tal-Artikolu 1(1)
tad-Direttiva 83/349/KEE u kwalunkwe impriża li, effettivament
teżerċita influwenza dominanti fuq impriża oħra; 
(61)               
‘sussidjarja’ tfisser: 
(a)     sussidjarja kif iddefinita fl-Artikoli 1 u 2 tad-Direttiva 83/349/KEE; 
(b)     sussidjarja skont it-tifsira tal-Artikolu 1(1) tad-Direttiva 83/349/KEE
u kwalunkwe impriża li fuqha, impriża prinċipali effettivament
teżerċita influwenza dominanti;
Is-sussidjarji kollha ta’ sussidjarji
għandhom jitqiesu wkoll bħala sussidjarji tal-impriża li tkun
l-impriża prinċipali oriġinali tagħhom;
(62)               
‘portafoll tan-negozjar’ tfisser
il-pożizzjonijiet kollha fl-istrumenti finanzjarji u komoditajiet
miżmuma minn istituzzjoni kemm bil-ħsieb ta’ negozju jew sabiex
tiħħeġġja l-pożizzjonijiet bi ħsieb ta’ negozju;
(63)               
‘kumpanija azzjonarja finanzjarja’ tfisser
istituzzjoni finanzjarja, li s-sussidjarji tagħha jkunu jew esklussivament
jew prinċipalment istituzzjonijiet jew istituzzjonijiet finanzjarji,
mill-inqas waħda minn tali sussidjarji tkun istituzzjoni, u li ma tkunx kumpanija
azzjonarja finanzjarja mħallta fit-tifsira tal-Artikolu 2(15)
tad-Direttiva 2002/87/KE[22];
(64)               
‘istituzzjoni prinċipali fi Stat Membru’
tfisser istituzzjoni li jkollha istituzzjoni jew istituzzjoni finanzjarja
bħala sussidjarja jew li jkollha parteċipazzjoni f’tali istituzzjoni,
u li ma tkunx hija nnifisha sussidjarja ta’ istituzzjoni oħra awtorizzata
fl-istess Stat Membru, jew ta’ kumpanija azzjonarja finanzjarja jew kumpanija
azzjonarja finanzjarja mħallta stabilita fl-istess Stat Membru.
(65)               
‘istituzzjoni prinċipali tal-UE’ tfisser
istituzzjoni prinċipali li ma tkunx sussidjarja ta’ istituzzjoni oħra
awtorizzata fi kwalunkwe Stat Membru, jew ta’ kumpanija azzjonarja finanzjarja
jew kumpanija azzjonarja finanzjarja mħallta stabilita fi kwalunkwe Stat
Membru;
(66)               
‘kumpanija azzjonarja finanzjarja prinċipali
fi Stat Membru’ tfisser kumpanija azzjonarja finanzjarja li ma tkunx hija stess
sussidjarja ta’ istituzzjoni awtorizzata fl-istess Stat Membru, jew ta’
kumpanija azzjonarja finanzjarja jew kumpanija azzjonarja finanzjarja
mħallta stabilita fl-istess Stat Membru;
(67)               
‘kumpanija azzjonarja finanzjarja prinċipali
tal-UE’ tfisser kumpanija azzjonarja finanzjarja prinċipali li ma tkunx
sussidjarja ta’ istituzzjoni awtorizzata fi kwalunkwe Stat Membru, jew ta’
kumpanija azzjonarja finanzjarja oħra jew ta’ kumpanija azzjonarja
finanzjarja mħallta stabilita fi kwalunkwe Stat Membru;
(68)               
‘kumpanija azzjonarja finanzjarja mħallta
prinċipali fi Stat Membru’ tfisser kumpanija azzjonarja finanzjarja li ma
tkunx hija stess sussidjarja ta’ istituzzjoni ta’ kreditu awtorizzata fl-istess
Stat Membru, jew ta’ kumpanija azzjonarja finanzjarja jew kumpanija azzjonarja
finanzjarja mħallta stabilita fl-istess Stat Membru;
(69)               
‘kumpanija azzjonarja finanzjarja mħallta
prinċipali tal-UE’ tfisser kumpanija azzjonarja finanzjarja
prinċipali li ma tkunx sussidjarja ta’ istituzzjoni ta’ kreditu
awtorizzata fi kwalunkwe Stat Membru, jew ta’ kumpanija azzjonarja finanzjarja
oħra jew ta’ kumpanija azzjonarja finanzjarja mħallta stabilita fi
kwalunkwe Stat Membru;
(70)               
 ‘faċilità
multilaterali ta' negozjar’ għandha l-istess tifsira bħal
tal-Artikolu 4(15) tad-Direttiva 2004/39/KE;
(71)               
‘kumpanija azzjonarja ta’ attività mħallta’
tfisser impriża prinċipali, differenti minn kumpanija azzjonarja
finanzjarja jew jew istituzzjoni jew kumpanija azzjonarja finanzjarja
mħallta, li s-sussidjarji tagħhom jinkludu mill-inqas istituzzjoni
waħda;
(72)               
‘rabtiet mill-qrib’ tfisser sitwazzjoni fejn
żewġ persuni fiżiċi jew ġuridiċi jew aktar ikunu
konnessi b’xi waħda minn dawn li ġejjin:
(a)         
parteċipazzjoni f’forma ta’ sjieda, diretta
jew permezz ta’ kontroll, ta’ 20 % jew aktar tad-drittijiet tal-vot jew
kapital ta’ impriża;
(b)         
kontroll;
(c)         
il-fatt li t-tnejn jew kollha jkunu konnessi
permanentement mal-istess persuna terza minn relazzjoni ta’ kontroll
(73)               
‘kontroparti ċentrali (CCP)’ tfisser entità
ġuridika li tidħol bejn il-kontropartijiet għal kummerċ fi
ħdan suq finanzjarju jew aktar, u ssir ix-xerrej għal kull
bejjiegħ u l-bejjiegħ għal kull xerrej;
(74)               
‘fond ta’ inadempjenza’ tfisser fond stabilit minn
CCP bil-għan li jimmutwalizza t-telf li s-CCP tiffaċċja
minħabba inadempjenza jew insolvenza ta’ wieħed jew aktar mill-membri
li jikklerjaw, meta l-marġni u l-kontribuzzjonijiet tal-fond ta’
inadempjenza pprovduti minn dawk il-membri li jikklerjaw ma jkunux
biżżejjed biex ikopru dak it-telf;
(75)               
‘skopertura tan-negozjar' tfisser it-total
tal-iskoperturi li jirriżultaw mill-assi assenjati lil CCP, skoperturi ta’
valwazzjoni skont il-valur tas-suq għal CCP u skoperturi futuri potenzjali
għal CCP;
(76)               
‘impriża tal-assigurazzjoni’ għandha
l-istess tifsira bħal tal-Artikolu 13(1)
tad-Direttiva 2009/138/KE;
(77)               
‘kumpanija azzjonarja tal-assigurazzjoni ta’
attivitajiet mħallta’ għandha l-istess tifsira bħal
fil-punt (g) tal-Artikolu 212(1) tad-Direttiva 2009/138/KE;
(78)               
‘impriża tar-riassigurazzjoni’ għandha
l-istess tifsira bħal tal-Artikolu 13(4)
tad-Direttiva 2009/138/KE;
(79)               
‘impriża tal-assigurazzjoni ta’ pajjiż
terz’ għandha l-istess tifsira bħal tal-Artikolu 13(3)
tad-Direttiva 2009/138/KE; 
(80)               
‘impriża tar-riassigurazzjoni ta’ pajjiż
terz’ għandha l-istess tifsira bħal tal-Artikolu 13(6)
tad-Direttiva 2009/138/KE;
(81)               
‘suq regolat’ tfisser suq imsemmi fil-lista li se
tkun ippubblikata mill-Awtorità Ewropea tat-Titoli u s-Swieq (AETS) skont
l-Artikolu 47 tad-Direttiva 2004/39/KE;
(82)               
‘korp maniġerjali’ tfisser il-korp governattiv
ta’ istituzzjoni, li jinkludi l-funzjonijiet superviżorji u
maniġerjali, li jkollu l-awtorità finali tat-teħid
tad-deċiżjonijiet u jkollu s-setgħa li jistabilixxi l-istrateġija,
l-objettivi u d-direzzjoni ġenerali tal-istituzzjoni.
Korp maniġerjali jinkludi persuni li effettivament
jidderieġu l-operat tal-istituzzjoni;
(83)               
‘korp maniġerjali fil-funzjoni
superviżorja tiegħu’ tfisser il-korp maniġerjali li jaġixxi
fil-funzjoni superviżorja tiegħu ta’ sorveljanza u monitoraġġ
tat-teħid tad-deċiżjonijiet maniġerjali;
(84)               
‘maniġment superjuri’ tfisser dawk l-individwi
li jeżerċitaw funzjonijiet eżekuttivi fi ħdan istituzzjoni
u li jkunu responsabbli u jwieġbu lejn il-korp maniġerjali
għall-immaniġjar ta’ kuljum tal-istituzzjoni;
(85)               
'kumpanija azzjonarja finanzjarja mħallta’
għandha tfisser impriża prinċipali, differenti minn entità
regolata, li flimkien mas-sussidjarji tagħha, li mill-inqas waħda
minnhom tkun entità regolata li jkollha l-uffiċċju prinċipali
fil-Komunità, u entitajiet oħra, tikkostitwixxi konglomerat finanzjarju;
(86)               
‘ingranaġġ’ tfisser id-daqs relattiv
tal-assi ta’ istituzzjoni, l-obbligi li ma jidhrux fil-karta bilanċjali u
l-obbligi kontinġenti ta’ ħlas jew ta’ konsenja jew ta’ forniment ta’
kollateral, inklużi l-obbligi minn finanzjament riċevut, impenji
magħmula, derivati jew ftehimiet ta’ riakkwist, imma esklużi
l-obbligi li jistgħu jiġu infurzati biss matul il-likwidazzjoni ta’
istituzzjoni, meta mqabbla mal-fondi proprji ta’ dik l-istituzzjoni.
Titolu II
Livell tal-applikazzjoni tar-rekwiżiti
Kapitolu 1
Applikazzjoni tar-rekwiżiti fuq bażi individwali
Artikolu 5
Prinċipji ġenerali
1.                      
L-istituzzjonijiet għandhom jikkonformaw
mal-obbligi stabiliti fil-Partijiet Tnejn sa Ħamsa fuq bażi
individwali.
2.                      
Kull istituzzjoni li la tkun sussidjarja fl-Istat
Membru fejn tkun awtorizzata u supervizzata, u lanqas impriża
prinċipali, u kull istituzzjoni mhux inkluża fil-konsolidazzjoni
skont l-Artikolu 17, għandha tikkonforma mal-obbligi stabiliti
fl-Artikolu 84 fuq bażi individwali.
3.                      
Kull istituzzjoni li la tkun impriża
prinċipali, u lanqas sussidjarja, u kull istituzzjoni mhux inkluża
fil-konsolidazzjoni skont l-Artikolu 17, għandha tikkonforma
mal-obbligi stabiliti fil-Parti Tmienja fuq bażi individwali.
4.                      
Instituzzjonijiet differenti minn ditti
tal-investiment li ma jkunux awtorizzati biex jipprovdu s-servizzi
tal-investiment elenkati fil-punti 3 u 6 tat-Taqsima A tal-Anness I
għad-Direttiva 2004/39/KE għandhom jikkonforma mal-obbligi
stabiliti fl-Artikoli 401 u 403 fuq bażi individwali.
5.                      
L-istituzzjonijiet għandhom jikkonformaw
mal-obbligi stabiliti fil-Parti Sebgħa fuq bażi individwali.
Artikolu 6
Deroga għall-applikazzjoni ta’ rekwiżiti
prudenzjali fuq bażi individwali
1.                      
L-awtoritajiet kompetenti jistgħu jirrinunzjaw
l-applikazzjoni tal-Artikolu 5(1) lil kwalunkwe sussidjarja ta’
istituzzjoni, meta kemm is-sussidjarja kif ukoll l-istituzzjoni jkunu
soġġetti għal awtorizzazzjoni u superviżjoni mill-Istat
Membru konċernat, u s-sussidjarja tkun inkluża fis-superviżjoni
fuq bażi konsolidata tal-istituzzjoni li tkun impriża
prinċipali, u l-kundizzjonijiet li ġejjin ikunu ssodisfati kollha,
sabiex ikun żgurat li l-fondi proprji jkunu distribwiti b’mod adegwat fost
l-impriża prinċipali u s-sussidjarji:
(a)         
ma jkunx hemm impediment kurrenti jew previst materjali
prattiku jew ġuridiku għat-trasferiment rapidu ta’ fondi proprji jew
ripagament tal-obbligazzjonijiet mill-impriża prinċipali tagħha;
(b)         
jew l-impriża prinċipali tissodisfa
lill-awtorità kompetenti rigward l-immaniġjar prudenti tas-sussidjarja u
ddikjarat, bil-permess tal-awtorità kompetenti, li tiggarantixxi l-impenji li
daħlet għalihom is-sussidjarja, jew ir-riskji fis-sussidjarja jkunu
ta’ interess negliġibbli;
(c)         
il-proċeduri tal-evalwazzjoni, il-kejl u
l-kontroll tar-riskju tal-impriża prinċipali jkunu jkopru
s-sussidjarja; 
(d)         
l-impriża prinċipali jkollha aktar minn
50 % tad-drittijiet tal-vot marbuta mal-ishma fil-kapital tas-sussidjarja
jew ikollha d-dritt li taħtar jew tneħħi il-maġġoranza
tal-membri tal-korp maniġerjali tas-sussidjarja.
2.                      
L-awtoritajiet kompetenti jistgħu
jeżerċitaw l-alternattiva prevista fil-paragrafu 1 meta
l-impriża prinċipali tkun kumpanija azzjonarja finanzjarja (kumpanija
holding finanzjarja) jew kumpanija azzjonarja finanzjarja mħallta
stabilita fl-istess Stat Membru bħall-istituzzjoni, sakemm tkun
soġġetta għall-istess superviżjoni bħal dik
eżerċitata fuq l-istituzzjonijiet, u b’mod partikolari
għall-istandards stabiliti fl-Artikolu 10(1).
3.                      
L-awtoritajiet kompetenti jistgħu jirrinunzjaw
l-applikazzjoni tal-Artikolu 5(1) għal istituzzjoni prinċipali
fi Stat Membru meta dik l-istituzzjoni tkun soġġetta għal
awtorizzazzjoni u superviżjoni mill-Istat Membru konċernat, u tkun
inkluża fis-superviżjoni fuq bażi konsolidata, u l-kundizzjoniet
li ġejjin ikunu kollha ssodisfati, sabiex ikun żgurat li l-fondi
proprji huma ddistribwiti b’mod adegwat fost l-impriża prinċipali u
s-sussidjarji:
(a)         
ma jkunx hemm impediment kurrenti jew previst
materjali prattiku jew ġuridiku għat-trasferiment rapidu ta’ fondi
proprji jew ripagament tal-obbligazzjonijiet lill-istituzzjoni prinċipali
fi Stat Membru;
(b)         
il-proċeduri tal-evalwazzjoni, il-kejl u
l-kontroll tar-riskji relevanti għal superviżjoni konsolidata jkopru
lill-istituzzjoni prinċipali fi Stat Membru.
L-awtorità kompetenti li tagħmel użu
minn dan il-paragrafu għandha tinforma lill-awtoritajiet kompetenti
tal-Istati Membri l-oħra kollha.
Artikolu 7
Deroga mill-applikazzjoni ta’ rekwiżiti tal-likwidità
fuq bażi individwali
1.                      
L-awtoritajiet kompetenti għandhom
jirrinunzjaw totalment jew parzjalment l-applikazzjoni tal-Artikolu 401
lil istituzzjoni prinċipali u lis-sussidjarji tagħha kollha jew
uħud minnhom fl-Unjoni Ewropea u jissupervizzawhom bħala subgrupp
tal-likwidità waħdieni sakemm jissodisfaw il-kundizzjonijiet kollha li
ġejjin:
(a)         
L-istituzzjoni prinċipali tikkonforma
mal-obbligi stabiliti fl-Artikoli 401 u 403 fuq bażi konsolidata jew,
meta s-subgrupp ma jkunx jinkludi lill-istituzzjoni prinċipali tal-UE, fuq
bażi subkonsolidata;
(b)         
L-istituzzjoni prinċipali timmonitorja u
jkollha sorveljanza fi kwalunkwe waqt rigward il-pożizzjonijiet ta’
likwidità tal-istituzzjonijiet kollha fi ħdan il-grupp jew subgrupp, li
jkunu soġġetti għar-rinunzja;
(c)         
L-istituzzjonijiet ikunu daħlu f’kuntratt li
jiddisponi għall-moviment liberu tal-fondi bejniethom sabiex ikunu
jistgħu jissodisfaw l-obbligi tagħhom individwali u konġunti
meta jsiru dovuti;
(d)         
Ma jkunx hemm impediment kurrenti jew previst
materjali prattiku jew ġuridiku għall-eżekuzzjoni tal-kuntratti
msemmija f’(c).
2.                      
Meta l-istituzzjonijiet kollha ta’ subgrupp
tal-likwidità waħdieni ikunu awtorizzati fl-istess Stat Membru,
il-paragrafu 1 għandu jkun applikat mill-awtoritajiet kompetenti ta’
dak l-Istat Membru.
Meta l-istituzzjonijiet ta’ subgrupp tal-likwidità
waħdieni ikunu awtorizzati f’diversi Stati Membri, il-paragrafu 1
għandu jkun applikat biss wara li tkun segwita l-proċedura stabilita
fl-Artikolu 19 u għall-istituzzjonijiet biss li l-awtoritajiet
kompetenti tagħhom jaqblu rigward l-elementi li ġejjin:
(a)         
l-adegwatezza tal-organizzazzjoni u t-trattament
tar-riskju tal-likwidità kif meħtieġ mill-Artikolu 84
tad-Direttiva [inserit mill-OP]; 
(b)         
id-distribuzzjoni tal-ammonti, il-post u s-sjieda
tal-assi likwidi meħtieġa li jridu jinżammu fi ħdan
is-subgrupp;
(c)         
l-ammonti minimi ta’ assi likwidi li jridu
jinżammu mill-istituzzjonijiet li għalihom tkun ġiet rinunzjata
l-applikazzjoni tal-Artikolu 401; 
(d)         
il-ħtieġa għal parametri aktar
stretti minn dawk stabiliti fil-Parti Sitta, it-Titolu III.
L-awtoritajiet kompetenti jistgħu japplikaw
ukoll il-paragrafu 1 għall-istituzzjonijiet li jkunu membri
tal-istess skema ta’ protezzjoni istituzzjonali msemmija f’108(7)(b), sakemm
ikunu jissodisfaw il-kundizzjonijiet kollha stabiliti fl-Artikolu 108(7). L-awtoritajiet kompetenti għandhom f’dak
il-każ jiddeterminaw waħda mill-istituzzjonijiet soġġetta
għar-rinunzja li tissodisfa l-Artikolu 401 fuq il-bażi
tas-sitwazzjoni konsolidata tal-istituzzjonijiet kollha tas-subgrupp
tal-likwidità waħdieni.
3.                      
Meta rinunzja tkun ingħatat skont
il-paragrafu 1, l-awtoritajiet kompetenti jistgħu jirrinunzjaw ukoll l-applikazzjoni
tal-Artikolu 403.
Artikolu 8
Metodu ta’ konsolidazzjoni individwali
1.                      
Bla ħsara għall-paragrafi 2 u 3 ta’
dan l-Artikolu u għall-Artikolu 134(3) tad-Direttiva [inserit
mill-OP], l-awtoritajiet kompetenti jistgħu jippermettu fuq il-bażi
ta’ każ każ lill-istituzzjonijiet prinċipali sabiex jinkorporaw
fil-kalkolazzjoni tar-rekwiżit tagħhom skont l-Artikolu 5(1)
is-sussidjarji li jissodisfaw il-kundizzjonijiet stabiliti fil-punti (c) u
(d) tal-Artikolu 6(1), u li l-iskoperturi materjali tagħhom jew
l-obbligazzjonijiet materjali tagħhom ikunu lejn dik l-istituzzjoni
prinċipali.
2.                      
It-trattament fil-paragrafu 1 għandu jkun
permess biss meta l-istituzzjoni prinċipali turi b’mod sħiħ
lill-awtoritajiet kompetenti ċ-ċirkostanzi u l-arranġamenti,
inklużi l-arranġamenti ġuridiċi, li bis-saħħa
tagħhom ma jkunx hemm impediment materjali prattiku jew ġuridiku, u
lanqas ma jkunu previsti, għat-trasferiment rapidu tal-fondi proprji, jew
ir-ripagament tal-obbligazzjonijiet meta jkun xieraq mis-sussidjarja lill-impriża
prinċipali tagħha.
3.                      
Meta awtorità kompetenti teżerċita
d-diskrezzjoni stabilita fil-paragrafu 1, hija għandha fuq bażi
regolari u mhux inqas minn darba fis-sena tinforma lill-awtoritajiet kompetenti
tal-Istati Membri l-oħra kollha dwar l-użu magħmul mill-paragrafu 1
u ċ-ċirkustanzi u l-arranġamenti msemmija fil-paragrafu 2. Meta s-sussidjarja tkun f’pajjiż terz,
l-awtoritajiet kompetenti għandhom jipprovdu wkoll l-istess informazzjoni
lill-awtoritajiet kompetenti ta’ dak il-pajjiż terz.
Artikolu 9
Rinunzja għall-istituzzjonijiet ta’ kreditu affiljati
permaneantement ma’ korp ċentrali
L-awtoritajiet kompetenti jistgħu
jirrinunzjaw l-applikazzjoni tar-rekwiżiti stabiliti fil-Partijiet Tnejn
sa Erbgħa u Sitta sa Tmienja lil istituzzjoni ta’ kreditu waħda jew aktar
li jkunu fl-istess Stat Membru u li jkunu affiljati b’mod permanenti ma’ korp
ċentrali li jissupervizzahom u li jkun stabilit fl-istess Stat Membru,
jekk id-dritt nazzjonali jipprovdi dawn li ġejjin kollha:
(a)                   
l-impenji tal-korp ċentrali u l-istituzzjonijiet
affiljati jkunu obligazzjonijiet in solidum jew l-impenji tal-istituzzjonijiet
affiljati miegħu jkunu ggarantiti totalment mill-korp ċentrali;
(b)                   
is-solvenza u l-likwidità tal-korp ċentrali u
tal-istituzzjonijiet affiljati kollha jkunu mmonitorjati fis-sħuħija
tagħhom fuq il-bażi tal-kontijiet konsolidati ta’ dawn
l-istituzzjonijiet;
(c)                   
il-maniġment tal-korp ċentrali ikollu
s-setgħa li joħroġ struzzjonijiet lill-maniġment
tal-istituzzjonijiet affiljati.
Kapitolu 2
Konsolidazzjoni prudenzjali
Taqsima 1
Applikazzjoni
tar-rekwiżiti fuq bażi konsolidata
Artikolu 10
Trattament ġenerali
1.                      
L-istituzzjonijiet prinċipali fi Stat Membru
għandhom jikkonformaw, sal-punt u bil-mod preskritt fl-Artikolu 16,
mal-obbligi stabiliti fil-Partijiet Tnejn sa Erbgħa u Sebgħa fuq il-bażi
tas-sitwazzjoni konsolidata tagħhom.
2.                      
L-istituzzjonijiet ikkontrollati minn kumpanija
azzjonarja finanzjarja prinċipali jew minn kumpanija azzjonarja
finanzjarja mħallta prinċipali fi Stat Membru għandhom
jikkonformaw, sal-punt u kif preskritt fl-Artikolu 16, mal-obbligi
stabiliti fil-Partijiet Tnejn sa Erbgħa u Sebgħa fuq il-bażi
tas-sitwazzjoni konsolidata ta’ dik il-kumpanija azzjonarja finanzjarja jew
kumpanija azzjonarja finanzjarja mħallta.
Meta aktar minn istituzzjoni waħda tkun
ikkontrollata minn kumpanija azzjonarja finanzjarja prinċipali jew minn
kumpanija azzjonarja finanzjarja mħallta prinċipali fi Stat Membru,
l-ewwel subparagrafu għandu japplika biss għall-istituzzjoni li
għaliha tapplika s-superviżjoni fuq bażi konsolidata skont
l-Artikolu 106 tad-Direttiva [inserit mill-OP].
3.                      
L-istituzzjonijiet prinċipali tal-UE u
istituzzjonijiet ikkontrollati minn kumpanija azzjonarja finanzjarja
mħallta prinċipali tal-UE għandhom jikkonformaw mal-obbligi
stabiliti fl-Artikoli 401 u 403 fuq il-bażi tas-sitwazzjoni
konsolidata ta’ dik l-istituzzjoni prinċipali, il-kumpanija azzjonarja
finanzjarja jew kumpanija azzjonarja finanzjarja mħallta, jekk il-grupp
jinkludi istituzzjoni ta’ kreditu jew ditta tal-investiment waħda jew
aktar awtorizzati li jipprovdu s-servizzi tal-investiment elenkati fil-punti 3
u 6 tat-Taqsima A tal-Anness I għad-Direttiva 2004/39/KE.
4.                      
Meta jiġi applikat l-Artikolu 9, il-korp
ċentrali msemmi f’dak l-Artikolu għandu jikkonforma
mar-rekwiżiti tal-Partijiet Tnejn sa Erbgħa u Sebgħa fuq il-bażi
tas-sitwazzjoni konsolidata tal-korp ċentrali. L-Artikolu 16 għandu japplika għall-korp ċentrali u
l-istituzzjonijiet affiljati għandhom jiġu ttrattati
bħas-sussidjarji tal-korp ċentrali.
Artikolu 11
Kumpanija azzjonarja finanzjarja jew kumpanija azzjonarja
finanzjarja mħallta kemm b’istituzzjoni ta’ kreditu sussidjarja kif ukoll
ditta tal-investiment sussidjarja
Meta kumpanija azzjonarja finanzjarja jew
kumpanija azzjonarja finanzjarja mħallta jkollha mill-inqas istituzzjoni
ta’ kreditu waħda sussidjarja u ditta tal-investiment waħda
sussidjarja, ir-rekwiżiti li japplikaw fuq il-bażi tas-sitwazzjoni
konsolidata tal-kumpanija azzjonarja finanzjarja jew tal-kumpanija azzjonarja
finanzjarja mħallta għandhom japplikaw għall-istituzzjoni ta’
kreditu.
Artikolu 12
Applikazzjoni tar-rekwiżiti ta’ divulgazzjoni fuq
bażi konsolidata
1.                      
L-istituzzjonijiet prinċipali tal-UE
għandhom jikkonformaw mal-obbligi stabiliti fil-Parti Tmienja fuq
il-bażi tas-sitwazzjoni konsolidata tagħhom.
Sussidjarji sinifikanti ta’ istituzzjonijiet
prinċipali tal-UE għandhom jiddivulgaw l-informazzjoni
speċifikata fl-Artikolu 424, 425, 435 u 436, fuq bażi
individwali jew subkonsolidata.
2.                      
L-istituzzjonijiet ikkontrollati minn kumpanija
azzjonarja finanzjarja prinċipali tal-UE jew kumpanija azzjonarja
finanzjarja mħallta prinċipali tal-UE għandhom jikkonformaw
mal-obbligi stabiliti fil-Parti Tmienja fuq il-bażi tas-sitwazzjoni
konsolidata ta’ dik il-kumpanija azzjonarja finanzjarja jew kumpanija
azzjonarja finanzjarja mħallta.
Sussidjarji sinifikanti ta’ kumpaniji azzjonarji
finanzjarji prinċipali tal-UE jew kumpaniji azzjonarji finanzjarji
mħallta prinċipali tal-UE għandhom jiddivulgaw l-informazzjoni
speċifikata fl-Artikolu 424 u 425, 435 u 436, fuq bażi individwali
jew subkonsolidata.
3.                      
Il-paragrafi 1 u 2 m’għandhomx japplikaw
b’mod sħiħ jew parzjali għall-istituzzjonijiet prinċipali
tal-UE, istituzzjonijiet ikkontrollati minn kumpanija azzjonarja finanzjarja
prinċipali tal-UE jew kumpanija azzjonarja finanzjarja mħallta
prinċipali tal-UE, sal-punt sa fejn ikunu inklużi f'diulgazzjonijiet
ekwivalenti pprovduti fuq bażi konsolidata minn impriża
prinċipali stabilita f’pajjiż terz.
4.           Meta
jiġi applikat l-Artikolu 9, il-korp ċentrali msemmi f’dak
l-Artikolu għandu jikkonforma mar-rekwiżiti tal-Parti Tmienja
fuq il-bażi tas-sitwazzjoni konsolidata tal-korp ċentrali. L-Artikolu 16(1) għandu japplika
għall-korp ċentrali u l-istituzzjonijiet affiljati għandhom
jiġu ttrattati bħala s-sussidjarji tal-korp ċentrali.
Artikolu 13
Applikazzjoni tar-rekwiżiti tal-Parti Ħamsa fuq
bażi konsolidata
1.                      
L-impriżi prinċipali u s-sussidjarji
tagħhom soġġetti għal dan ir-Regolament għandhom
jissodisfaw l-obbligi stabiliti fil-Parti Ħamsa fuq bażi konsolidata
jew subkonsolidata, biex jiżguraw li l-arranġamenti, il-proċessi
u l-mekkaniżmi tagħhom meħtieġa minn dawk
id-dispożizzjonijiet ikunu konsistenti u integrati tajjeb u li kwalunkwe
dejta u informazzjoni relevanti għall-finijiet tas-superviżjoni jkunu
jistgħu jiġu prodotti. B’mod
partikolari, huma għandhom jiżguraw li s-sussidjarji li ma jkunux
soġġetti għal dan ir-Regolament jimplimentaw
l-arranġamenti, il-proċessi u l-mekkaniżmi biex jiżguraw
il-konformità ma’ dawk id-dispożizzjonijiet.
2.                      
L-istituzzjonijiet għandhom japplikaw piż
tar-riskju addizzjonali f’konformità mal-Artikolu 396 meta japplikaw
l-Artikolu 87 fuq bażi konsolidata jew subkonsolidata jekk
ir-rekwiżiti tal-Artikoli 394 jew 395 jinkisru fil-livell ta’ entità
stabilita f’pajjiż terz inkluż fil-konsolidazzjoni f’konformità
mal-Artikolu 16 jekk il-ksur ikun materjali fir-rigward tal-profil
tar-riskju kumplessiv tal-grupp.
3.                      
L-obbligi li jirriżultaw mill-Parti Ħamsa
rigward is-sussidjarji, li jkunu stess ma jkunux soġġetti għal
dan ir-Regolament, m’għandhomx japplikaw jekk l-istituzzjoni
prinċipali tal-UE jew istituzzjonijiet ikkontrollati minn kumpanija
azzjonarja finanzjarja prinċipali tal-UE jew kumpanija azzjonarja
finanzjarja mħallta prinċipali tal-UE, jistgħu juru
lill-awtoritajiet kompetenti li l-applikazzjoni tal-Parti Ħamsa tkun illegali
skont il-liġijiet tal-pajjiż terz fejn tkun stabilita s-sussidjarja.
Artikolu 14
Deroga għall-applikazzjoni tar-rekwiżiti ta’
fondi proprji fuq bażi konsolidata għal gruppi ta’ ditti
tal-investiment
1.                      
L-awtoritajiet kompetenti li jissupervizzaw
il-gruppi fuq bażi konsolidata jistgħu jirrinunzjaw, fuq il-bażi
ta’ każ każ, l-applikazzjoni tar-rekwiżiti ta’ fondi proprji fuq
bażi konsolidata sakemm jeżistu l-kundizzjonijiet li ġejjin:
(a)         
kull ditta tal-investiment tal-UE f’tali grupp
tuża l-kalkolazzjoni alternattiva tal-ammont tal-iskopertura ta’ riskju
totali msemmija fl-Artikolu 90(2); 
(b)         
id-ditti tal-investiment kollha f’tali grupp
jinsabu fi ħdan il-kategoriji fl-Artikoli 90(1) u 91(1);
(c)         
kull ditta tal-investiment tal-UE f’tali grupp
tissodisfa r-rekwiżiti imposti fl-Artikolu 90 fuq bażi
individwali u fl-istess waqt tnaqqas mill-entrati ta’ Grad 1 ta’ Ekwità
Komuni kwalunkwe obbligazzjoni kontinġenti favur id-ditti tal-investiment,
l-istituzzjonijiet finanzjarji, il-kumpaniji maniġerjali tal-assi u
impriża ta’ servizzi anċillari, li altrimenti kienu jkunu
kkonsolidati;
(d)         
kwalunkwe kumpanija azzjonarja finanzjarja li tkun
kumpanija azzjonarja finanzjarja prinċipali fi Stat Membru ta’ kwalunkwe
ditta tal-investiment f’tali grupp ikollha, mill-inqas ammont ta’ kapital,
iddefinit hawnhekk, daqs it-total ta’ dawn li ġejjin: 
(i)      l-elementi msemmija fl-Artikoli 24(1), 48(1) u 59(1);
(ii)      daqs it-total tal-valur sħiħ fil-kotba ta’ kwalunkwe
parteċipazzjonijiet, pretensjonijiet subordinati u strumenti msemmija
fl-Artikoli 33(1)(h) u (i), 53(1)(c) u (d), u 63(1)(c) u (d) f’ditti
tal-investiment, istituzzjonijiet finanzjarji, kumpaniji maniġerjali
tal-assi u impriżi ta’ servizzi anċillari li altrimenti kienu jkunu
kkonsolidati; u
(iii)     l-ammont totali ta’ kwalunkwe obbligazzjoni kontinġenti favur id-ditti
tal-investiment, l-istituzzjonijiet finanzjarji, il-kumpaniji maniġerjali
tal-assi u impriżi ta’ servizzi anċillari li altrimenti kienu jkunu
kkonsolidati;
(e)         
il-grupp ma jkunx jinkludi istituzzjonijiet ta’
kreditu.
Meta l-kriterji fl-ewwel subparagrafu jkunu
ssodisfati, kull ditta tal-investiment tal-UE għandu jkollha
fis-seħħ sistemi għall-monitoraġġ u l-kontroll
tas-sorsi tal-kapital u l-finanzjament tal-kumpaniji azzjonarji finanzjarji,
id-ditti tal-investiment, l-istituzzjonijiet finanzjarji, il-kumpaniji
maniġerjali tal-assi u impriżi ta’ servizzi anċillari fi
ħdan il-grupp.
2.                      
L-awtoritajiet kompetenti jistgħu japplikaw
ukoll ir-rinunzja jekk il-kumpaniji azzjonarji finanzjarji jkollhom ammont
iżgħar ta’ fondi proprji mill-ammont ikkalkulat skont il-paragrafu 1(d),
imma mhux iżgħar mit-total tar-rekwiżiti ta’ fondi proprji
imposti fuq bażi individwali lid-ditti tal-investiment, l-istituzzjonijiet
finanzjarji, il-kumpaniji maniġerjali tal-assi u impriżi ta’ servizzi
anċillari li altrimenti kienu jkunu kkonsolidati u l-ammont totali ta’
kwalunkwe obbligazzjoni kontinġenti favur id-ditti tal-investiment,
l-istituzzjonijiet finanzjarji, il-kumpaniji maniġerjali tal-assi u
impriżi ta’ servizzi anċillari li altrimenti kienu jkunu kkonsolidati. Għall-finijiet ta’ dan il-paragrafu,
ir-rekwiżit ta’ fondi proprji għal impriżi tal-investiment ta’
pajjiżi terzi, istituzzjonijiet finanzjarji, kumpaniji maniġerjali
tal-assi u impriżi ta’ servizzi anċillari jkun rekwiżit nozzjonali
ta’ fondi proprji.
Artikolu 15
Superviżjoni ta’ ditti tal-investiment b’rinunzja
mill-applikazzjoni tar-rekwiżit ta’ fondi proprji fuq bażi
konsolidata 
Ditti tal-investiment fi grupp li ngħata
r-rinunzja prevista fl-Artikolu 14 għandhom jinnotifikaw
lill-awtoritajiet kompetenti bir-riskji li jistgħu jimminaw
il-pożizzjonijiet finanzjarji tagħhom, inklużi dawk
assoċjati mal-kompożizzjoni u s-sorsi tal-fondi proprji, il-kapital
intern u l-finanzjament tagħhom.
Meta l-awtoritajiet kompetenti jirrinunzjaw
l-obbigu tas-superviżjoni fuq bażi konsolidata kif dispost
fl-Artikolu 14, huma għandhom iwettqu miżuri xierqa oħra
biex jimmonitorjaw ir-riskji, jiġifieri skoperturi kbar, tal-grupp kollu,
inklużi kwalunkwe impriżi li ma jkunux jinsabu fi Stat Membru.
Meta l-awtoritajiet
kompetenti jirrinunzjaw l-applikazzjoni tar-rekwiżiti tal-fondi proprji
fuq bażi konsolidata kif previst fl-Artikolu 14, ir-rekwiżiti
tal-Parti Tmienja għandhom japplikaw fuq bażi individwali.
Taqsima 2
Metodi
għal konsolidazzjoni prudenzjali
Artikolu 16
Metodi għal konsolidazzjoni prudenzjali
1.                      
L-istituzzjonijiet li jeħtieġu
jikkonformaw mar-rekwiżiti msemmija fit-Taqsima 1 fuq il-bażi
tas-sitwazzjoni konsolidata tagħhom għandhom iwettqu konsolidazzjoni
sħiħa tal-istituzzjonijiet u l-istituzzjonijiet finanzjarji kollha li
jkunu s-sussidjarji tagħha jew, meta jkun relevanti, is-sussidjarji
tal-istess kumpanija azzjonarja finanzjarja prinċipali jew kumpanija
azzjonarja finanzjarja mħallta prinċipali. Il-paragrafi 2 u 8 ta’ dan l-Artikolu m’għandhomx japplikaw
meta japplikaw l-Artikoli 401 u 403 fuq il-bażi tas-sitwazzjoni
konsolidata ta’ istituzzjoni.
2.                      
Madankollu, l-awtoritajiet kompetenti jistgħu
fuq il-bażi ta’ każ każ jippermettu konsolidazzjoni
proporzjonata skont is-sehem tal-kapital li l-impriża prinċipali
jkollha fis-sussidjarja. Konsolidazzjoni
proporzjonata tista’ tkun permessa biss meta l-kundizzjonijiet li ġejjin
jiġu ssodisfati kollha:
(a)         
ir-responsabilità ta’ impriża prinċipali
tkun limitata għas-sehem tal-kapital li l-impriża prinċipali
għandha fis-sussidjarja fir-rigward tar-responsabilità tal-azzjonisti jew
il-membri l-oħra;
(b)         
is-solvenza ta’ dawk l-azzjonisti jew il-membri
l-oħra tkun sodisfaċenti;
(c)         
ir-responsabilità tal-azzjonisti u l-membri
l-oħra tkun stabilita b’mod ċar b’mod vinkolanti.
3.                      
Fejn l-impriżi jkunu konnessi b’relazzjoni fi
ħdan it-tifsira tal-Artikolu 12(1) tad-Direttiva 83/349/KEE,
l-awtoritajiet kompetenti għandhom jistabilixxu kif titwettaq
il-konsolidazzjoni.
4.                      
L-awtoritajiet kompetenti responsabbli
għas-superviżjoni fuq bażi konsolidata għandhom
jeħtieġu l-konsolidazzjoni proporzjonali skont is-sehem tal-kapital
miżmum tal-parteċipazzjonijiet fl-istituzzjonijiet u
l-istituzzjonijiet finanzjarji mmaniġjati minn impriża, inkluż
fil-konsolidazzjoni flimkien ma’ impriża waħda jew aktar mhux
inklużi fil-konsolidazzjoni, meta r-responsabilità ta’ dawk l-impriżi
tkun limitata għas-sehem tal-kapital li għandhom.
5.                      
Fil-każ tal-parteċipazzjonijiet jew
rabtiet kapitali oħra għajr dawk imsemmija fil-paragrafu 1 u 2,
l-awtoritajiet kompetenti għandhom jistabilixxu jekk titwettaqx
konsolidazzjoni u l-kif. B’mod
partikolari, jistgħu jippermettu jew jeħtieġu l-użu
tal-metodu tal-ekwità. Dak il-metodu
m’għandux, madankollu, jikkostitwixxi inklużjoni tal-impriżi
konċernati f’superviżjoni fuq bażi konsolidata.
6.                      
L-awtoritajiet kompetenti għandhom
jistabilixxu jekk titwettaqx konsolidazzjoni u l-kif fil-każijiet li
ġejjin:
(a)         
fejn, fl-opinjoni tal-awtoritajiet kompetenti,
istituzzjoni teżerċita influwenza sinifikanti fuq istituzzjoni jew
istituzzjoni finanzjarja waħda jew aktar, iżda ma ma jkollhiex
parteċipazzjoni jew rabtiet kapitali oħra f’dawn l-istituzzjonijiet; u
(b)         
fejn żewġ istituzzjonijiet jew
istituzzjonijiet finanzjarji jew aktar jitpoġġew taħt
maniġment waħdieni differenti minn skont il-kuntratt jew
klawżoli tal-memoranda jew l-istatut taħghom.
B’mod partikolari, l-awtoritajiet kompetenti
jistgħu jippermettu, jew jeħtieġu, l-użu tal-metodu li hemm
dispost għalih fl-Artikolu 12 tad-Direttiva 83/349/KEE. Dak il-metodu m’għandux, madankollu,
jikkostitwixxi inklużjoni tal-impriżi konċernati
f’superviżjoni konsolidata.
7.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kundizzjonijiet li
fuq il-bażi tagħhom għandha titwettaq il-konsolidazzjoni
fil-każijiet imsemmija fil-paragrafi 2 sa 6 ta’ dan l-Artikolu.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-31 ta’ Diċembru 2016.
Il-Kummissjoni hija kkonferita s-setgħat li
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikolu 15
tar-Regolament (UE) Nru 1093/2010.
8.                      
Meta hija meħtieġa superviżjoni
konsolidata skont l-Artikolu 106 tad-Direttiva [inserit mill-OP],
impriżi ta’ servizzi anċillari u kumpaniji maniġerjali tal-assi
kif iddefiniti fid-Direttiva 2002/87/KE għandhom ikunu inklużi
f’konsolidazzjonijiet fil-każijiet, u skont il-metodi, stabiliti f’dan
l-Artikolu.
Taqsima 3
Ambitu
tal-konsolidazzjoni prudenzjali
Artikolu 17
Entitajiet esklużi mill-ambitu tal-konsolidazzjoni
prudenzjali
1.                      
Istituzzjoni, istituzzjoni finanzjarja jew
impriża ta’ servizzi anċillari li tkun sussidjarja jew impriża
li fiha tinżamm parteċipazzjoni, m’hemmx bżonn li tkun
inkluża fil-konsolidazzjoni meta l-ammont totali tal-assi u l-elementi li
ma jidhrux fuq il-karta bilanċjali tal-impriża konċernata jkunu
inqas mill-iżgħar miż-żewġ ammonti li ġejjin:
(a)     EUR 10 miljuni;
(b)     1 % tal-ammont totali tal-assi u l-elementi li ma jidhrux fuq
il-karta bilanċjali tal-impriża prinċipali jew l-impriża li
jkollha l-parteċipazzjoni.
2.                      
L-awtoritajiet kompetenti responsabbli
għat-twettiq ta' superviżjoni fuq bażi konsolidata skont
l-Artikolu 106 tad-Direttiva [inserit mill-OP] jistgħu fuq
il-bażi ta’ każ każ jiddeċiedu fil-każijiet li
ġejjin li istituzzjoni, istituzzjoni finanzjarja jew impriża ta’ servizzi
anċillari li tkun sussidjarja jew li fiha tinżamm
parteċipazzjoni, ma jkunx hemm għalfejn tiġi inkluża
fil-konsolidazzjoni:
(a)         
fejn l-impriża konċernata tkun tinsab
f’pajjiż terz fejn ikun hemm impedimenti ġuridiċi
għat-trasferiment tal-informazzjoni meħtieġa;
(b)         
fejn l-impriża konċernata tkun ta’
interess negliġibbli biss fir-rigward tal-objettivi
tal-monitoraġġ tal-istituzzjonijiet ta’ kreditu; 
(c)         
fejn, fl-opinjoni tal-awtoritajiet kompetenti
responsabbli għat-twettiq ta' superviżjoni fuq bażi konsolidata,
il-konsolidazzjoni tas-sitwazzjoni finanzjarja tal-impriża konċernata
ma tkunx xierqa jew tkun qarrieqa fir-rigward tal-objettivi
tas-superviżjoni tal-istituzzjonijiet ta’ kreditu.
3.                      
Meta, fil-każijiet imsemmija
fil-paragrafu 1 u l-punt (b) tal-paragrafu 2, diversi
impriżi jissodisfaw il-kriterji ta’ hawn fuq stabiliti fihom, huma
għandhom madankollu jiġu inklużi fil-konsolidazzjoni meta
kollettivament ikunu ta’ interess mhux negliġibbli fir-rigward
tal-objettivi speċifikati.
Artikolu 18
Deċiżjonijiet konġunti dwar rekwiżiti
prudenzjali
1.                      
L-awtoritajiet kompetenti għandhom jaħdmu
flimkien, f’konsultazzjoni sħiħa:
(a)     fil-każ tal-applikazzjonijiet għall-permessi msemmija
fl-Artikoli 138(1), 146(9), 301(2), 277, 352 tar-Regolament [inserit
mill-OP], rispettivament, sottomessi minn istituzzjoni prinċipali tal-UE u
s-sussidjarji tagħha, jew b’mod konġunt mis-sussidjarji ta’ kumpanija
azzjonarja finanzjarja prinċipali tal-UE jew kumpanija azzjonarja
finanzjarja mħallta prinċipali tal-UE, biex jiddeċiedu jekk
jingħatax il-permess mitlub u jiddeterminaw il-patti u l-kundizzjonijiet,
jekk ikun hemm, li tali permess għandu jkun soġġett
għalihom.
(b)     għall-finijiet tal-applikazzjoni tat-trattament bejn grupp u
ieħor imsemmi fl-Artikoli 410(8) u 413(4) ta’ dan ir-Regolament
fir-rigward ta’ istituzzjonijiet li ma jkunux soġġetti
għar-rinunzja tal-Artikolu 7.
L-applikazzjonijiet għandhom ikunu sottomessi
biss lis-superviżur konsolidanti.
L-applikazzjoni msemmija fl-Artikolu 301(2),
għandha tinkludi deskrizzjoni tal-metodoloġija użata
għall-allokazzjoni tal-kapital tar-riskju operazzjonali bejn l-entitajiet
differenti tal-grupp. L-applikazzjoni
għandha tindika jekk l-effetti tad-diversifikazzjoni jkunux intenzjonati
li jkunu inklużi fis-sistema tal-kejl tar-riskju.
2.                      
L-awtoritajiet kompetenti għandhom
jagħmlu dak kollu li jistgħu biex jilħqu deċiżjoni
konġunta fi żmien sitt xhur fuq:
(a)         
l-applikazzjoni msemmija
fil-paragrafu 1 (a);
(b)         
it-trattament intragrupp tal-likwidità imsemmi
fil-paragrafu 1(b).
Din id-deċiżjoni konġunta
għandha tkun stipulata f’dokument li jkun fih id-deċiżjoni
motivata bis-sħiħ li għandha tkun ipprovduta lill-applikant
mill-awtorità kompetenti msemmija fil-paragrafu 1.
3.                      
Il-perjodu msemmi fil-paragrafu 2 għandu
jibda:
(a)     fid-data tal-wasla tal-applikazzjoni sħiħa msemmija
fil-paragrafu 1(a) għand is-superviżur konsolidanti. Is-superviżur konsolidanti għandu jibgħat
l-applikazzjoni kompluta lill-awtoritajiet kompetenti l-oħra mingħajr
dewmien;
(b)     fid-data
tal-wasla għand l-awtoritajiet kompetenti ta’ rapport imħejji
mis-superviżur konsolidanti li janalizza l-impenji intragrupp fi ħdan
il-grupp. 
4.                      
Fin-nuqqas ta’ deċiżjoni konġunta
bejn l-awtoritajiet kompetenti fi żmien sitt xhur, is-superviżur
konsolidanti għandu jieħu d-deċiżjoni tiegħu dwar
il-paragrafu 1(a) u 1(b). Id-deċiżjoni
tas-superviżur konsolidanti dwar il-paragrafu 1(b) m’għandhiex
tillimita s-setgħat tal-awtoritajiet kompetenti skont l-Artikolu 102. 
Id-deċiżjoni għandha tkun stipulata
f’dokument li jkun fih id-deċiżjoni motivata bis-sħiħ u
għandha tqis il-fehmiet u r-riservi tal-awtoritajiet kompetenti
l-oħra mfissra matul il-perjodu ta’ sitt xhur.
Id-deċiżjoni għandha tkun
ipprovduta lill-istituzzjoni prinċipali tal-UE, lill-kumpanija azzjonarja
finanzjarja prinċipali tal-UE jew lill-kumpanija azzjonarja finanzjarja
mħallta prinċipali tal-UE u lill-awtoritajiet kompetenti l-oħra
mis-superviżur konsolidanti.
Jekk, fi tmiem il-perjodu ta’ sitt xhur, xi
awtorità kompetenti konċernata tkun irreferiet il-kwistjoni lill-ABE skont
l-Artikolu 19 tar-Regolament (UE) Nru 1093/2010,
is-superviżur konsolidanti għandu jiddiferixxi d-deċiżjoni
tiegħu u jistenna kwalunkwe deċiżjoni li l-ABE tista’ tieħu
skont l-Artikolu 19(3) ta’ dak ir-Regolament dwar id-deċiżjoni
tiegħu, u għandu jieħu d-deċiżjoni tiegħu
f’konformità mad-deċiżjoni tal-ABE. Il-perjodu ta’ sitt xhur għandu jitqies bħala l-perjodu ta’
konċiljazzjoni skont it-tifsira ta’ dak ir-Regolament. L-ABE għandha tieħu
d-deċiżjoni tagħha fi żmien xahar. Il-kwistjoni m’għandhiex tiġi riferuta lill-ABE wara tmiem
il-perjodu ta’ sitt xhur jew wara li tkun intlaħqet deċiżjoni
konġunta.
5.                      
Fejn istituzzjoni prinċipali tal-UE u
s-sussidjarji tagħha, is-sussidjarji ta’ kumpanija azzjonarja finanzjarja
prinċipali tal-UE jew kumpanija azzjonarja finanzjarja mħallta
prinċipali tal-UE tuża l-Approċċ ta’ Kejl Avvanzat imsemmi
fl-Artikolu 301(2) jew l-Approċċ IRB imsemmi
fl-Artikolu 138 fuq bażi unifikata, l-awtoritajiet kompetenti,
għandhom jippermettu li jiġu ssodisfati l-kriterji tal-kwalifikazzjoni
stipulati fl-Artikolu 310 u 311 jew il-Parti Tlieta,
il-Kapitolu 3, it-Taqsima 6 rispettivament mill-kumpanija
prinċipali u s-sussidjarji tagħha meqjusa flimkien, b’mod li jkun
konsistenti mal-istruttura tal-grupp u s-sistemi, il-proċessi u
l-metodoloġiji tal-immaniġjar tar-riskju tiegħu.
6.                      
Id-deċiżjonijiet imsemmija
fil-paragrafi 2 u 4 għandhom ikunu vinkolanti fuq l-awtoritajiet
kompetenti fl-Istati Membri konċernati.
7.                      
L-ABE għandha tiżviluppa abbozzi ta’
standards tekniċi tal-implimentazzjon biex tispeċifika l-proċess
ta’ deċiżjoni konġunta msemmi fil-paragrafu 1(a),
fir-rigward tal-applikazzjonijiet imsemmija fl-Artikoli 138(1), 146(9),
301(2), 277, 352, u għat-trattament intragrupp tal-likwidità msemmi
fil-paragrafu 1(b) bil-għan li jitħaffu d-deċiżjonijiet
konġunti.
L-ABE għandha tissottometti dawk l-istandards
tekniċi lill-Kummissjoni sal-31 ta’ Diċembru 2014.
Il-Kummissjoni hija kkonferita s-setgħa
sabiex tadotta l-istandards tekniċi ta’ implimentazzjoni msemmija fl-ewwel
subparagrafu skont il-proċedura stabilita fl-Artikolu 15 tar-Regolament (UE) Nru 1093/2010.
Artikolu 19
Deċiżjonijiet konġunti fil-livell
tal-applikazzjoni tar-rekwiżiti tal-likwidità
1.                      
Mal-applikazzjoni ta’ istituzzjoni prinċipali
tal-UE jew kumpanija azzjonarja finanzjarja prinċipali tal-UE jew
kumpanija azzjonarja finanzjarja mħallta prinċipali tal-UE,
is-superviżur konsolidanti u l-awtoritajiet kompetenti responsabbli
għas-superviżjoni tas-sussidjarji ta’ istituzzjoni prinċipali
tal-UE jew kumpanija azzjonarja finanzjarja prinċipali tal-UE jew
kumpanija azzjonarja finanzjarja mħallta prinċipali tal-UE fi Stat
Membru għandhom jagħmlu dak kollu li jistgħu biex jaslu
għal deċiżjoni konġunta li tidentifika subgrupp
tal-likwidità waħdieni għall-applikazzjoni tal-Artikolu 7. 
Din id-deċiżjoni konġunta
għandha tittieħed fi żmien sitt xhur wara s-sottomissjoni
mis-superviżur konsolidanti ta’ rapport li jidentifika subgruppi
tal-likwidità waħdanin fuq il-bażi tal-kriterji stabiliti
fl-Artikolu 7. Fil-każ ta’
nuqqas ta’ ftehim matul il-perjodu ta’ sitt xhur, is-superviżur konsolidanti
għandu jikkonsulta lill-ABE fuq talba ta’ kwalunkwe awtorità kompetenti
oħra konċernata. Is-superviżur
konsolidanti jista’ jikkonsulta lill-ABE fuq inizjattiva tiegħu stess.
Id-deċiżjoni konġunta tista’
timponi wkoll limitazzjonijiet fuq il-post u s-sjieda ta’ assi likwidi u
tirrikjedi ammonti minimi ta’ assi likwidi biex jinżammu
mill-istituzzjonijiet tal-kreditu li jkunu eżentati mill-applikazzjoni
tal-Artikolu 401.
Id-deċiżjoni konġunta għandha
tkun motivata bis-sħiħ u tiddikjara r-raġunijiet li wasslu
għaliha. Is-superviżur
konsolidanti għandu jissottometti d-deċiżjoni, inklużi
r-raġunijiet lill-istituzzjoni prinċipali tas-subgrupp tal-likwidità. 
2.                      
Fil-każ ta’ nuqqas ta’ deċiżjoni
konġunta fi żmien sitt xhur, kull awtorità kompetenti responsabbli
għas-superviżjoni fuq bażi individwali għandha tieħu
d-deċiżjoni tagħha. 
Madankollu, kwalunkwe awtorità kompetenti tista’
matul il-perjodu ta’ sitt xhur tirreferi l-kwistjoni lill-ABE dwar jekk
il-kundizzjonijiet ta’ (a) sa (d) tal-Artikolu 7(1) ikunux issodisfati u
titlob l-għajnuna tagħha skont l-Artikolu 19
tar-Regolament Nru (KE) 1093/2010. Jekk fi tmiem il-perjodu ta’ sitt xhur xi waħda mill-awtoritajiet
kompetenti konċernati tkun għamlet dan, l-awtroritajiet kompetenti
kollha involuti għandhom jiddeferixxu d-deċiżjonijiet
tagħhom sakemm tingħata deċiżjoni mill-ABE. Tali deċiżjoni għandha
tittieħed fi żmien tliet xhur mit-talba. Meta l-ABE tkun ħadet id-deċiżjoni tagħha,
l-awtoritajiet kompetenti għandhom jieħdu d-deċiżjonijiet
tagħhom rigward il-kundizzjonijiet (a) sa (d) ta-Artikolu 7(1),
f’konformità mad-deċiżjoni tal-ABE. Il-kwistjoni m’għandhiex tiġi riferuta lill-ABE wara tmiem
il-perjodu ta’ sitt xhur jew wara li tkun intlaħqet deċiżjoni
konġunta.
Id-deċiżjoni konġunta msemmija
fil-paragrafu 1 u d-deċiżjoni msemmija fis-subparagrafu
preċedenti għandhom ikunu vinkolanti skont l-Artikolu 19(3)
tar-Regolament Nru (KE) 1093/2010.
3.                      
Kwalunkwe awtorità kompetenti relevanti tista’
wkoll, matul il-perjodu ta’ sitt xhur tikkonsulta lill-ABE dwar il-kwistjoni
jekk ikunux issodisfati l-kundizzjonijiet ta’ (a) sa (d)
tal-Artikolu 7(2), F’dan il-każ, l-ABE trid twettaq il-medjazzjoni
mhux vinkolanti tagħha skont l-Artikolu 31(c)
tar-Regolament Nru (KE) 1093/2010. F’tali każ, l-awtoritajiet kompetenti kollha involuti għandhom
jiddeferixxu d-deċiżjonijiet tagħhom sakemm tispiċċa
l-medjazzjoni mhux vinkolanti. Meta,
waqt il-medjazzjoni, ma jkun intlaħaq l-ebda ftehim mill-awtoritajiet
kompetenti fi żmien 3 xhur, kull awtorità kompetenti responsabbli
għas-superviżjoni fuq bażi individwali għandha tieħu
d-deċiżjoni tagħha.
4.                      
L-ABE għandha tiżviluppa abbozzi ta’
standards tekniċi tal-implimentazzjoni biex tispeċifika
l-proċess ta’ deċiżjoni konġunta msemmi f’dan l-Artikolu,
fir-rigward tal-applikazzjoni tal-Artikolu 7, bil-għan li
jitħaffu d-deċiżjonijiet konġunti.
L-ABE għandha tissottometti dawk l-abbozzii
ta’ standards tekniċi tal-implimentazzjoni lill-Kummissjoni
sal-31 ta’ Diċembru 2016.
Il-Kummissjoni hija kkonferita s-setgħa li
tadotta l-istandards tekniċi implimentattivi msemmija fl-ewwel
subparagrafu skont il-proċedura stabilita fl-Artikolu 15
tar-Regolament (UE) Nru 1093/2010.
Artikolu 20
Subkonsolidazzjoni fil-każ ta’ entitajiet
f’pajjiżi terzi
L-istituzzjonijiet sussidjarji għandhom
japplikaw ir-rekwiżiti stabiliti fil-Parti Tlieta, Artikolu 84 u l-Parti V
fuq il-bażi tas-sitwazzjoni subkonsolidata tagħhom jekk dawk
l-istituzzjonijiet, jew l-impriża prinċipali fejn tkun kumpanija
azzjonarja finanzjarja jew kumpanija azzjonarja finanzjarja mħallta,
għandhom istituzzjoni jew istituzzjoni finanzjarja jew kumpanija
tal-immaniġjar ta’ assi kif iddefiniti fl-Artikolu 2(5)
tad-Direttiva 2002/87/KE bħala sussidjarja f’pajjiż terz, jew
ikollhom parteċipazzjoni f’tali impriża.
Artikolu 21
Impriżi f’pajjiżi terzi
Għall-finijiet tal-applikazzjoni
tas-superviżjoni fuq bażi konsolidata skont dan il-Kapitolu,
it-termini ‘ditta tal-investiment’, ‘istituzzjoni ta’ kreditu’, ‘istituzzjoni
finanzjarja’ u ‘istituzzjoni’ għandhom japplikaw ukoll għal
impriżi stabiliti f’pajjiżi terzi li, kieku kienu stabiliti
fl-Unjoni, kienu jissodisfaw id-definizzjonijiet ta’ dawk it-termini
fl-Artikolu 16.
PARTI TNEJN
FONDI PROPRJI
Titolu I 
Definizzjonijiet speċifiċi għal fondi
proprji
Artikolu 22
Definizzjonijiet
(1)                   
‘introjtu ieħor komprensiv akkumulat’ għandha
l-istess tifsira bħal tal-Istandard Internazzjonali tal-Kontabilità (IAS)
1, kif applikabbli skont ir-Regolament (KE) Nru 1606/2002;
(2)                   
'entrati tal-assigurazzjoni ta’ fondi proprji
anċillari' tfisser fondi proprji fi ħdan it-tifsira
tal-Artikolu 89 tad-Direttiva 2009/138/KE;
(3)                   
‘standard tal-kontabilità applikabbli’ tfisser
l-istandard tal-kontabilità relevanti, applikabbli skont
id-Direttiva 86/635/KEE jew skont
ir-Regolament (KE) Nru 1606/2002, li japplika
għall-istituzzjoni;
(4)                   
'fondi proprji bażiċi' tfisser fondi
proprji bażiċi fi ħdan it-tifsira tal-Artikolu 88
tad-Direttiva 2009/138/KE;
(5)                   
‘entrati tal-assigurazzjoni ta’ fondi proprji ta’
Grad 1’ tfisser entrati ta’ fondi proprji bażiċi ta’
impriżi soġġetti għar-rekwiżiti
tad-Direttiva 2009/138/KE meta dawk l-entrati jkunu kklassifikati
fil-Grad 1 fi ħdan it-tifsira tad-Direttiva 2009/138/KE skont
il-paragrafu 1 tal-Artikolu 94 ta’ dik id-Direttiva; 
(6)                   
‘entrati tal-assigurazzjoni ta’ fondi proprji ta’
Grad 1 addizzjonali’ tfisser entrati ta’ fondi proprji bażiċi
ta’ impriżi soġġetti għar-rekwiżiti
tad-Direttiva 2009/138/KE meta dawk l-entrati jkunu kklassifikati
bħala kapital ta’ Grad 1 fi ħdan it-tifsira
tad-Direttiva 2009/138/KE skont il-paragrafu 1 tal-Artikolu 94
ta’ dik id-Direttiva u l-inklużjoni ta’ dawk l-entrati tkun limitata
bl-atti delegati adottati skont tal-Artikolu 99 ta’ dik id-Direttiva;
(7)                   
‘entrati tal-assigurazzjoni ta’ fondi proprji ta’
Grad 2’ tfisser entrati ta’ fondi proprji bażiċi ta’
impriżi soġġetti għar-rekwiżiti
tad-Direttiva 2009/138/KE meta dawk l-entrati jkunu kklassifikati
fil-Grad 2 fi ħdan it-tifsira tad-Direttiva 2009/138/KE skont
il-paragrafu 2 tal-Artikolu 94 ta’ dik id-Direttiva;
(8)                   
‘entrati tal-assigurazzjoni ta’ fondi proprji ta’
Grad 3’ tfisser entrati ta’ fondi proprji bażiċi ta’
impriżi soġġetti għar-rekwiżiti
tad-Direttiva 2009/138/KE meta dawk l-entrati jkunu kklassifikati
fil-Grad 3 fi dan it-tifsira tad-Direttiva 2009/138/KE skont
il-paragrafu 3 tal-Artikolu 94 ta’ dik id-Direttiva;
(9)                   
‘assi ta’ taxxa differita’ għandha l-istess
tifsira bħal dik skont l-istandard tal-kontabilità;
(10)               
‘assi ta’ taxxa differita li jiddependu fuq
il-profittabilità futura’ tfisser l-assi ta’ taxxa differita li l-valur
tagħhom fil-ġejjieni jista’ jiġi realizzat biss fil-każ li
l-istituzzjoni tiġġenera profitt taxxabbli fil-ġejjieni; 
(11)               
‘obligazzjonijiet ta’ taxxa differita’ għandha
l-istess tifsira bħal dik skont l-istandard tal-kontabilità applikabbli;
(12)               
‘assi ta’ fond tal-pensjoni b’benefiċċju
definit’ tfisser l-assi ta’ fond jew pjan tal-pensjoni b’benefiċċju
definit, kif applikabbli, ikkalkulati wara li jkunu tnaqqsu bl-ammont ta’
obbligi skont l-istess fond jew pjan; 
(13)               
‘distribuzzjonijiet’ tfisser il-ħlas ta’
dividendi jew imgħax fi kwalunkwe forma;
(14)               
‘impriża finanzjarja’ għandha l-istess
tifsira bħal dik skont il-punti (b) u (d) tal-Artikolu 13(25)
tad-Direttiva 2009/138/KE; 
(15)               
‘fondi għal riskju bankarju ġenerali’
għandha l-istess tifsira bħal dik skont l-Artikolu 38
tad-Direttiva 86/635/KEE;
(16)               
‘avvjament’ għandha l-istess tifsira bħal
dik skont l-istandard tal-kontabilità applikabbli;
(17)               
‘parteċipazzjoni indiretta’ tfisser
investiment ta’ istituzzjoni f’parti terza bi skopertura għal strument
kapitali maħruġ minn entità relevanti, meta dak l-investiment isir
għall-finijiet ta’ ksib ta’ skopertura għal dak l-istrument kapitali,
jew skopertura għal strument bi kwalunkwe mezz ieħor meta,
fil-każ li l-istrument jitlef mill-valur, it-telf li jseħħ
mill-iskopertura ma jkunx materjalment differenti minn dak magħmul
mill-istituzzjoni minn parteċipazzjoni diretta ta’ dak l-istrument;
(18)               
‘assi intanġibbli’ għandha l-istess
tifsira bħal dik skont l-istandard tal-kontabilità applikabbli;
(19)               
‘kumpanija azzjonarja tal-assigurazzjoni ta’
attività mħallta’ għandha l-istess tifsira bħal dik skont
il-punt (g) tal-Artikolu 212(1) tad-Direttiva 2009/138/KE;
(20)               
‘entità operatorja’ tfisser entità stabilita
bil-għan li tikseb profitt bi dritt tagħha stess;
(21)               
‘strumenti kapitali oħra’ tfisser strumenti
kapitali maħruġa minn entitajiet relevanti li ma jikkwalifikawx
bħala strumenti ta’ Grad 1, Grad 1 addizzjonali jew Grad 2
ta’ Ekwità Komuni jew entrati tal-assigurazzjoni ta’ fondi proprji ta’
Grad 1, entrati tal-assigurazzjoni ta’ fondi proprji ta’ Grad 1
addizzjonali, entrati tal-assigurazzjoni ta’ fondi proprji ta’ Grad 2 jew
entrati tal-assigurazzjoni ta’ fondi proprji ta’ Grad 3;
(22)               
‘riservi oħra’ tfisser riservi fi ħdan
it-tifsira tal-istandard tal-kontabilità applikabbli li jkunu
meħtieġa li jintwerew skont dak l-istandard tal-kontabilità
applikabbli, bl-esklużjoni ta’ kwalunkwe ammonti diġà inklużi fi
introjtu ieħor komprensiv akkumulat jew qligħ miżmum;
(23)               
‘fondi proprji’ tfisser is-somma ta’ kapital ta’
Grad 1 u kapital ta’ Grad 2;
(24)               
‘strumenti ta’ fondi proprji’ tfisser strumenti
kapitali maħruġa mill-istituzzjoni li jikkwalifikaw bħala
strumenti ta’ Grad 1, Grad 1 Addizzjonali jew Grad 2 ta’ Ekwità
Komuni;
(25)               
‘profitt’ għandha l-istess tifsira bħal
dik skont l-istandard tal-kontabilità applikabbli;
(26)               
 ‘parteċipazzjoni
inkroċjata reċiproka’ tfisser parteċipazzjoni minn istituzzjoni
ta’ strumenti ta’ fondi proprji jew strumenti kapitali maħruġa minn
entitajiet relevanti meta dawk l-entitajiet iżommu wkoll strumenti ta’
fondi proprji maħruġa mill-istituzzjoni; 
(27)               
‘entità relevanti’ tfisser kwalunkwe waħda
minn dawn li ġejjin:
(a)     istituzzjoni oħra;
(b)     istituzzjoni finanzjarja; 
(c)     impriża tal-assigurazzjoni; 
(d)     impriża tal-assigurazzjoni ta’ pajjiż terz; 
(e)     impriża tar-riassigurazzjoni; 
(f)      impriża tar-riassigurazzjoni ta’ pajjiż terz;
(g)     impriża finanzjarja;
(h)     kumpanija azzjonarja tal-assigurazzjoni ta’ attività mħallta;
(i)      impriża eskluża mill-ambitu tad-Direttiva 2009/138/KE
skont ir-rekwiżiti stabiliti fl-Artikolu 4 ta’ dik id-Direttiva;
(28)               
‘qligħ imfaddal’ tfisser profitti jew telf
riportati għas-sena ta’ wara bħala riżultat tal-applikazzjoni
finali tal-profitt jew it-telf skont l-istandard tal-kontabilità applikabbli;
(29)               
‘kont tal-primjum azzjonarju’ għandha l-istess
tifsira bħal dik skont l-istandard tal-kontabilità applikabbli; 
(30)               
‘differenzi temporanji’ għandha l-istess
tifsira bħal dik skont l-istandard tal-kontabilità applikabbli.
Titolu II
Entrati ta’ fondi proprji
Kapitolu 1
Kapital ta’ Grad 1
Artikolu 23
kapital ta’ Grad 1 
Il-kapital ta’ Grad 1
ta’ istituzzjoni jikkonsisti fit-total tal-kapital ta’ Grad 1 ta’ Ekwità
Komuni u kapital ta’ Grad 1 Addizzjonali tal-istituzzjoni.
Kapitolu 2
Kapital ta’ Grad 1 ta’ Ekwità Komuni
Taqsima 1
Entrati
u strumenti ta’ Grad 1 ta’ Ekwità Komuni
Artikolu 24
Entrati ta’ Grad 1 ta’ Ekwità Komuni
1.                      
Entrati ta’ Grad 1 ta’ Ekwità Komuni ta’
istituzzjonijiet jikkonsistu f’dawn li ġejjin:
(a)         
strumenti kapitali, sakemm il-kundizzjonijiet
stabiliti fl-Artikolu 26 ikunu ssodisfati;
(b)         
kontijiet tal-primjum azzjonarju relatati
mal-istrumenti msemmija fil-punt (a);
(c)         
qligħ imfaddal;
(d)         
introjtu ieħor komprensiv akkumulat; 
(e)         
riservi oħra;
(f)           
fondi għal riskju bankjarju ġenerali.
2.                      
Għall-finijiet tal-punt (c)
tal-paragrafu 1, l-istituzzjonijiet jistgħu jinkludu profitt interim
jew ta’ tmiem is-sena f’kapital ta’ Grad 1 ta’ Ekwità Komuni qabel
l-istituzzjoni tkun ħadet deċiżjoni formali li tikkonferma
l-profitt jew telf finali tal-istituzzjoni għas-sena biss bil-kunsens minn
qabel tal-awtorità kompetenti. L-awtorità
kompetenti għandha tagħti l-kunsens meta l-kundizzjonijiet li
ġejjin jiġu ssodisfati: 
(a)         
dawk il-profitti ġew rieżaminati minn
persuni indipendenti mill-istituzzjoni li jkunu responsabbli
għall-awtidjar tal-kontijiet ta’ dik l-istituzzjoni;  
(b)         
l-istituzzjoni tkun uriet għas-sodisfazzjon
tal-awtorità kompetenti li kwalunkwe addebitament jew dividend prevedibbli kien
tnaqqas mill-ammont ta’ dak il-profitt.
Rieżami tal-profitti interim jew ta’ tmiem
is-sena tal-istituzzjoni għandha tipprovdi livell adegwat ta’
aċċertament li dawk il-profitti kienu evalwat skont il-prinċipji
stabiliti fl-istandard tal-kontabilità applikabbli.
3.                      
L-ABE għandha tiżviluppa abbozzi ta’
standards tekniċi regolatorji biex tispeċifika t-tifsira ta’
prevedibbli meta jkun qed jiġi ddeterminat jekk kwalunkwe addebitament jew
dividend prevedibbli tnaqqasx.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikoli 10 sa 14
tar-Regolament (UE) Nru 1093/2010.
4.                      
L-ABE għandha tistabilixxi, iżżomm u
tippubblika lista tal-forom ta’ strument kapitali f’kull Stat Membru li
jikkwalifika bħala strumenti ta’ Grad 1 ta’ Ekwità Komuni. L-ABE għandha tistabilixxi u tippubblika din
il-lista sal-1 ta’ Jannar 2013.
Artikolu 25
Strumenti kapitali ta’ impriżi mutwali,
soċjetajiet kooperattivi jew istituzzjonijiet simili f’entrati ta’
Grad 1 ta’ Ekwità Komuni
1.                      
Entrati ta’ Grad 1 ta’ Ekwità Komuni
għandhom jinkludu kwalunkwe strument kapitali maħuġ minn
istituzzjoni skont il-patti statutorji tagħha sakemm il-kundizzjonijiet li
ġejjin ikunu ssodisfati: 
(c)         
l-istituzzjoni tkun ta’ tip li ddefinit skont
id-dritt nazzjonali applikabbli u li l-awtoritajiet kompetenti jqisu li
tikkwalifika bħala impriża mutwali, soċjetà kooperattiva jew
istituzzjoni simili għall-finijiet ta’ din il-Parti;
(d)         
il-kundizzjonijiet stabiliti fl-Artikoli 26 u
27 huma ssodisfati;
(e)         
l-istrument ma jkollux aspetti li jistgħu
jikkawżaw il-kundizzjoni tal-istituzzjoni li tiddgħajjef bħala
negozju avvjat matul perjodi ta’ stress fis-swieq.
2.                      
L-ABE għandha tiżviluppa abbozz ta’
standards tekniċi regolatorji biex tispeċifika dawn li ġejjin:
(a)         
il-kundizzjonijiet li fuq il-bażi tagħhom
l-awtoritajiet kompetenti jistgħu jiddeterminaw li tip ta’ impriża
rikonoxxuta skont id-dritt nazzjonali applikabbli bħala impriża
mutwali, soċjetà kooperattiva jew istituzzjoni simili għall-finijiet
ta’ din il-Parti; 
(b)         
in-natura u l-ambitu ta’ dawn li ġejjin:
(i)     
l-aspetti li jistgħu jikkawżaw
il-kundizzjoni ta’ istituzzjoni li tiddgħajjef bħala negozju avvjat
matul perjodi ta’ stress tas-suq;
(ii)    l-istress tas-suq li fuq il-bażi tiegħu tali aspetti
jistgħu jikkawżaw il-kundizzjoni tal-istituzzjoni li tiddgħajjef
bħala negozju avvjat.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikoli 10 sa 14
tar-Regolament (UE) Nru 1093/2010.
Artikolu 26
Strumenti ta’ Grad 1 ta’ Ekwità Komuni
1.                      
L-istrumenti kapitali għandhom jikkwalifikaw
bħala strumenti ta’ Grad 1 ta’ Ekwità Komuni biss jekk
il-kundizzjonijiet kollha li ġejjin jiġu ssodisfati:
(a)         
l-istrumenti jinħarġu direttament
mill-istituzzjoni bl-approvazzjoni minn qabel tas-sidien tal-istituzzjoni jew,
meta permess skont id-dritt nazzjonali applikabbli, mill-korp maniġerjali
tal-istituzzjoni; 
(b)         
l-istrumenti jitħallsu totalment u x-xiri
tagħhom ma jkunx iffinanzat direttament jew indirettament
mill-isitituzzjoni; 
(c)         
l-istrumenti jissodisfaw il-kundizzjonijiet kollha
li ġejjin fir-rigward tal-klassifikazzjoni tagħhom:
(i)      jikkwalifikaw bħala kapital fi skont it-tifsira
tal-Artikolu 22 tad-Direttiva 83/635/KEE;
(ii)      ikunu kklasifikati bħala ekwità fi skont it-tifsira tal-istandard
tal-kontabilità applikabbli;   
(iii)     ikunu kklassifikati bħala kapital ta’ ekwità għall-finijiet
tal-istabiliment tal-insolvenza fil-karta bilanċjali, meta applikabbli
skont il-liġi nazzjonali tal-insolvenza;
(d)         
l-istrumenti jintwerew b’mod ċar u separat fuq
il-karta bilanċjali fir-rapporti finanzjarji tal-istituzzjoni; 
(e)         
l-istrumenti jkunu perpetwi;
(f)           
l-ammont prinċipali tal-istrumenti ma jistax
jiġi ridott jew ripagat, ħlief f’xi waħda minn dawn li
ġejjin: 
(i)      il-likwidazzjoni tal-istituzzjoni;
(ii)      ir-riakkwist diskrezzjonarju tal-istrumenti jew mezzi diskrezzjonali
oħra ta’ tnaqqis tal-kapital, meta l-istituzzjoni tkun irċeviet
il-kunsens minn qabel tal-awtorità kompetenti skont l-Artikolu 72; 
(g)         
id-dispożizzjonijiet li jirregolaw
l-istrumenti ma jindikawx espressament jew impliċitament li l-ammont
prinċipali tal-istrumenti jitnaqqas jew jista’ jkun li jitnaqqas jew
jiġi ripagat ħlief fil-likwidazzjoni tal-istituzzjoni, u
l-istituzzjoni b’ebda mod ieħor ma tipprovdi tali indikazzjoni qabel jew
waqt il-ħruġ tal-istrumenti, ħlief fil-każ ta’ strumenti
msemmija fl-Artikolu 25 meta r-rifjut mill-istituzzjoni li tifdi tali
strumenti jkun pprojbit skont id-dritt nazzjonali applikabbli;
(h)         
l-istrumenti jissodisfaw il-kundizzjonijiet li
ġejjin fir-rigward tad-distribuzzjonijiet;
(i)      ma jkunx hemm distribuzzjonijiet preferenzjali, inklużi
fir-rigward ta’ strumenti ta’ Grad 1 ta’ Ekwità Komuni, u t-termini li
jirregolaw l-istrumenti ma jipprovdux drittijiet preferenzjali lill-pagament
tad-distribuzzjonijiet;
(ii)      distribuzzjonijiet lid-detenturi tal-istrumenti jistgħu
jitħallsu biss mill-entrati li jistgħu jiġu distribwiti;
(iii)     il-kundizzjonijiet li jirregolaw l-istrumenti ma jinkludux limitu
massimu jew restrizzjonijiet oħra fuq il-livell massimu
tad-distribuzzjonijiet, ħlief fil-każ tal-istrumenti msemmija
fl-Artikolu 25;
(iv)     il-livell tad-distribuzzjonijiet ma jkunx iddeterminat fuq il-bażi
tal-ammont li għalih l-istrumenti kienu nxtraw fil-ħruġ, u ma
jkunx b’xi mod ieħor iddeterminat fuq din il-bażi, ħlief
fil-każ tal-istrumenti msemmija fl-Artikolu 25;
(v)     il-kundizzjonijiet li jirregolaw l-istrumenti ma jinkludux obbligu
għall-istituzzjoni li tagħmel distribuzzjonijiet lid-detenturi
tagħhom u l-istituzzjoni bl-ebda mod ma tkun soġġetta għal
tali obbligu;
(vi) xi impriża li jkollha rabtiet mill-qrib
mal-entitajiet imsemmija fil-punti (i) sa (v);           in-nuqqas ta’ ħlas tad-distribuzzjonijiet ma jikkostitwixxix
avveniment ta’ inadempjenza tal-istituzzjoni;
(i)           
meta mqabbla mal-istrumenti kapitali
maħruġa mill-istituzzjoni, l-istrumenti jassorbu l-ewwel u
proporzjonalment l-akbar sehem tat-telf meta jseħħ, u kull strument
jassorbi t-telf tal-istess grad bħall-istrumenti l-oħra kollha ta’
Grad 1 ta’ Ekwità Komuni;
(j)           
l-istrumenti jikklassifikaw taħt
il-pretensjonijiet l-oħra kollha fil-każ ta’ insolvenza jew
likwidazzjoni tal-istituzzjoni;
(k)         
l-istrumenti jintitolaw lis-sidien tagħhom
għal pretensjoni fuq l-assi residwi tal-istituzzjoni, li, fil-każ
tal-likwidazzjoni tagħha u wara l-pagament tal-pretensjonijiet superjuri
tagħha, tkun pproporzjonata għall-ammont ta’ tali strumenti
maħruġ u ma tkunx fissa jew soġġetta għal limitu
massimu, ħlief fil-każ tal-istrumenti kapitali msemmija
fl-Artikolu 25;
(l)           
l-istrumenti ma jkunux koperti jew garantiti minn
xi waħda minn dawn li ġejjin: 
(i)      l-istituzzjoni jew is-sussidjarji tagħha; 
(ii)      l-istituzzjoni prinċipali jew is-sussidjarji tagħha;
(iii)     il-kumpanija azzjonarja finanzjarja prinċipali jew is-sussidjarji
tagħha;
(iv)     il-kumpanija azzjonarja ta' attività mħallta jew is-sussidjarji
tagħha;
(v)     il-kumpanija azzjonarja finanzjarja mħallta u s-sussidjarji
tagħha;
(vi) xi impriża li jkollha rabtiet mill-qrib
mal-entitajiet imsemmija fil-punti (i) sa (v);           kwalunkwe impriża li jkollha konnessjonijiet mill-qrib
mal-entitajiet imsemmija fil-punti (i) sa (v); 
(m)       
l-istrumenti ma jkunux soġġetti għal
kwalunkwe arranġament, kuntrattwali jew ta’ tip ieħor, li jtejjeb
is-superjorità tal-pretensjonijiet skont l-istrumenti f’likwidazzjoni. 
2.                      
Il-kundizzjonijiet stabiliti fil-punt (i)
tal-paragrafu 1 għandhom jiġu ssodisfati minkejja deprezzament
fuq bażi permanenti tal-ammont prinċipali ta’ strumenti ta’
Grad 1 Addizzjonali. 
3.                      
L-ABE għandha tiżviluppa abbozz ta’
standards tekniċi regolatorji biex tispeċifika dawn li ġejjin:
(a)         
il-forom u n-natura applikabbli ta’ finanzjament
indirett tal-istrumenti kapitali;
(b)     it-tifsira
tal-entrati distribwibbli għall-finijiet tal-istabiliment tal-ammont
disponibbli li għandu jiġi distribwit lid-detenturi tal-istrumenti
ta’ fondi proprji ta’ istituzzjoni. 
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni
hija ddelegata s-setgħa sabiex tadotta l-istandards tekniċi
regolatorji msemmija fl-ewwel subparagrafu skont il-proċedura stabilita
fl-Artikoli 10 sa 14 tar-Regolament (UE) Nru 1093/2010.
Artikolu 27
Strumenti kapitali maħruġa minn impriżi
mutwali, soċjetajiet kooperattivi jew istituzzjonijiet simili
1.                      
L-istrumenti kapitali maħruġa minn
impriżi mutwali, soċjetajiet kooperattivi jew istituzzjonijiet simili
għandhom jikkwalifikaw bħala strumenti ta’ Grad 1 ta’ Ekwità
Komuni biss jekk il-kundizzjonijiet stabiliti fl-Artikolu 26 u dan
l-Artikolu jiġu ssodisfati.
2.                      
Il-kundizzjonijiet li ġejjin għandhom
jiġu ssodisfati fir-rigward ta’ tifdija tal-istrumenti kapitali:
(a)         
ħlief meta pprojbit skont id-dritt nazzjonali
applikabbli, l-istituzzjoni għandha tkun tista’ tirrifjuta t-tifdija
tal-istrumenti; 
(b)         
meta r-rifjut mill-istituzzjoni tat-tifdija
tal-istrumenti jkun pprojbit skont id-dritt nazzjonali applikabbli,
id-dispożizzjonijiet li jirregolaw l-istumenti għandhom jagħtu
l-kapaċità lill-istituzzjoni li tillimita t-tifdija tagħhom;
(c)         
ir-rifjut li tifdi l-istrumenti, jew
il-limitazzjoni tat-tifdija tal-istrumenti meta applikabbli, jista' ma jkunx
jikkostitwixxi avveniment ta’ inadempjenza tal-istituzzjoni. 
3.                      
L-istrumenti kapitali jistgħu jinkludu limitu
massimu jew restrizzjoni fuq il-livell massimu tad-distribuzzjonijiet biss meta
dak il-livell massimu jew restrizzjoni jkunu stabiliti skont id-dritt
nazzjonali applikabbli jew l-istatut tal-istituzzjoni.
4.                      
Meta l-istrumenti kapitali jagħtu lis-sid
drittijiet għar-riservi tal-istituzzjoni fil-każ ta’ insolvenza jew
likwidazzjoni li jkunu limitati għall-valur nominali tal-istrumenti, tali
limitazzjoni għandha tapplika bl-istess grad għad-detenturi
tal-istrumenti l-oħrajn kollha ta’ Grad 1 ta’ Ekwità Komuni
maħruġa minn dik l-istituzzjoni.
5.                      
Meta l-istrumenti kapitali jintitolaw lis-sidien
tagħhom għal pretensjoni fuq l-assi tal-istituzzjoni fil-każ
tal-insolvenza jew il-likwidazzjoni tagħha li tkun fissa jew
soġġetta għal limitu massimu, tali limitazzjoni għandha
tapplika sal-istess grad għad-detenturi kollha tal-istrumenti ta’
Grad 1 ta’ Ekwità Komuni maħruġa mill-istituzzjoni. 
6.                      
L-ABE għandha tiżviluppa abbozz ta’
standards tekniċi regolatorji biex tispeċifika n-natura
tal-limitazzjonijiet fuq it-tifdija neċessarja meta r-rifjut tat-tifdija
tal-istrumenti ta’ fondi proprji mill-istituzzjoni tkun ipprojbita skont
id-dritt nazzjonali applikabbli, 
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikoli 10 sa 14 tar-Regolament (UE) Nru 1093/2010.
Artikolu 28
Konsegwenzi għall-fatt li l-kundizzjonijiet għal
strumenti ta’ Grad 1 ta’ Ekwità Komuni ma jibqgħux issodisfati
Dawn li
ġejjin għandhom japplikaw fejn, fil-każ ta’ strument ta’
Grad 1 ta’ Ekwità Komuni, il-kundizzjoniiet stabiliti fl-Artikolu 26,
u l-Artikolu 27 meta applikabbli, ma jibqgħux jiġu ssodisfati:
(a)                   
dak l-istrument ma jibqax jikkwalifika bħala
strument ta’ Grad 1 ta’ Ekwità Komuni;
(b)                   
il-kontijiet tal-primjum azzjonarju b'rabta ma’ dak
l-istrument ma jibqgħux jikkwalifikaw bħala entrati ta’ Grad 1
ta’ Ekwità Komuni.
Taqsima 2
Filtri
prudenzjali
Artikolu 29
Assi titolizzati
1.                      
Istituzzjoni għandha teskludi minn kwalunkwe
entrata ta’ fondi proprji kwalunkwe żieda fl-ekwità tagħha skont
l-istandard tal-kontabilità applikabbli li tirriżulta minn assi
titolizzati, inklużi dawn li ġejjin: 
(a)     tali żieda assoċjata ma’ introjtu ta’ marġni futur li
jirriżulta fi qligħ fuq il-bejgħ għal dik l-istituzzjoni; 
(b)     meta l-istituzzjoni tkun l-oriġinatur ta’ titolizzazzjoni,
iż-żidiet netti li jitnisslu mill-kapitalizzazzjoni ta’ introjtu
futur mill-assi titolizzati li jipprovdu titjib fil-kreditu
lill-pożizzjonijiet fit-titolizzazzjoni. 
2.                      
L-ABE għandha tiżviluppa abbozzi ta’
standards tekniċi regolatorji biex tispeċifika aktar il-kunċett
ta’ qligħ fuq il-bejgħ imsemmija fil-punt (a)
tal-paragrafu 1. 
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikoli 10 sa 14
tar-Regolament (UE) Nru 1093/2010.
Artikolu 30
Ħeġġijiet għall-fluss tal-flus u
bidliet fil-valur tal-obbligazzjonijiet proprji
L-istituzzjonijiet
m’għandhomx jinkludu l-entrati li ġejjin fi kwalunkwe entrata ta’
fondi proprji: 
(a)                   
ir-riservi ta’ valur ġust relatati
mal-qligħ jew telf fuq il-ħeġġijiet tal-fluss tal-flus ta’
strumenti finanzjarji li ma jkunux valwati f’valur ġust, inklużi
l-flussi tal-flus imbassra;  
(b)                   
qligħ jew telf fuq obbligazzjonijiet
tal-istituzzjoni li jkunu valwati f’valur ġust li jirriżulta minn
bidliet fl-istat tal-kreditu proprju tal-istituzzjoni.
Artikolu 31
Aġġustamenti fil-valur addizzjonali
1.                      
L-istituzzjonijiet għandhom japplikaw
ir-rekwiżiti tal-Artikolu 100 għall-assi kollha tagħhom
imkejla f’valur ġust meta jikkalkulaw l-ammont tal-fondi proprji
tagħhom u għandhom inaqqsu mill-kapital ta’ Grad 1 ta’ Ekwità
Komuni l-ammont ta’ kwalunkwe aġġustament fil-valur addizzjonali
neċessarju. 
2.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kundizzjonijiet li
fuq il-bażi tagħhom ir-rekwiżiti msemmija tal-Artikolu 100
għandhom jiġu applikati għall-finijiet tal-paragrafu 1.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikoli 10 sa 14 tar-Regolament (UE) Nru 1093/2010.
Artikolu 32
Qligħ u telf mhux realizzati mkejla b’valur
ġust
Ħlief
fil-każ tal-entrati msemmija fl-Artikolu 30, l-istituzzjonijiet
m’għandhomx jagħmlu aġġustamenti biex ineħħu
mill-fondi proprji tagħhom il-qligħ u t-telf mhux realizzati fuq
l-assi jew l-obbligazzjonijiet tagħhom imkejla b’valur ġust.
Taqsima 3
Tnaqqisiet
mill-entrati ta’ Grad 1 ta’ Ekwità Komuni, eżenzjonijiet u
alternattivi 
Subtaqsima 1
Tnaqqisiet
mill-entrati ta’ Grad 1 ta’ Ekwità Komuni 
Artikolu 33
Tnaqqisiet mill-entrati ta’ Grad 1 ta’ Ekwità Komuni
1.                      
L-istituzzjonijiet għandhom inaqqsu dawn li
ġejjin mill-entrati ta’ Grad 1 ta’ Ekwità Komuni: 
(a)         
telf għas-sena finanzjarja kurrenti;
(b)         
assi intanġibli; 
(c)         
assi ta’ taxxa differita li jiddependu fuq
il-profittabilità futura;
(d)         
għall-istituzzjonijiet li jikkalkulaw
l-ammonti tal-iskoperturi peżati għar-riskju li jużaw
l-Approċċ Ibbażat fuq Klassifikazzjonijiet Interni, l-ammonti
negattivi li jirriżultaw mill-kalkolazzjoni tal-ammonti ta’ telf mistenni
stabiliti fl-Artikoli 154 u 155;
(e)         
assi ta’ fondi ta’ pensjonijiet
b’benefiċċju definit tal-istituzzjoni; 
(f)           
parteċipazzjonijiet diretti u indiretti minn
istituzzjoni ta’ strumenti ta’ Grad 1 ta’ Ekwità Komuni, inklużi
strumenti proprji ta’ Grad 1 ta’ Ekwità Komuni li istituzzjoni jkollha
obbligu reali jew kontinġenti li tixtri fuq il-bażi ta’ obbligu
kuntrattwali eżistenti;
(g)         
il-parteċipazzjonijiet ta’ strumenti ta’
Grad 1 ta’ Ekwità Komuni ta’ entitajiet relevanti meta dawk l-entitajiet
ikollhom parteċipazzjoni inkroċjata reċiproka mal-istituzzjoni
li l-awtorità kompetenti tqis li kienet iddisinjata biex tkabbar
artifiċjalment il-fondi proprji tal-istituzzjoni; 
(h)         
l-ammont applikabbli tal-parteċipazzjonijiet
diretti u indiretti mill-istituzzjoni ta’ strumenti ta’ Grad 1 ta’ Ekwità
Komuni ta’ entitajiet relevanti meta l-istituzzjoni ma jkollhiex investiment
sinifikanti f’dawk l-entitajiet;
(i)           
l-ammont applikabbli tal-parteċipazzjonijiet
diretti u indiretti mill-istituzzjoni ta’ strumenti ta’ Grad 1 ta’ Ekwità
Komuni ta’ entitajiet relevanti meta l-istituzzjoni jkollha investiment
sinifikanti f’dawk l-entitajiet;   
(j)           
l-ammont tal-entrati meħtieġ li jitnaqqas
mill-entrati ta’ Grad 1 Addizzjonali skont l-Artikolu 53 li
jeċċedi l-kapital ta’ Grad 1 Addizzjonali tal-istituzzjoni; 
(k)         
l-ammont tal-iskopertura tal-entrati li ġejjin
li jikkwalifikaw għal piż tar-riskju ta’ 1 250 %, meta
l-istituzzjoni tnaqqas dak l-ammont tal-iskopertura mill-kapital ta’
Grad 1 ta’ Ekwità Komuni bħala alternattiva għall-applikazzjoni
tad-piż tar-riskju ta’ 1 250 %: 
(i)      parteċipazzjonijiet kwalifikattivi barra s-settur finanzjarju;
(ii)      pożizzjonijiet ta’ titolizzazzjoni, skont
l-Artikoli 238(1)(b), 239(1)(b) u 253;  
(iii)     konsenji ħielsa, skont l-Artikolu 369(3);
(l)           
kwalunkwe imposta tat-taxxa relatat mal-entrati ta’
Grad 1 ta’ Ekwità Komuni previst fil-waqt tal-kalkolu tagħha,
ħlief meta l-istituzzjoni b’mod adatt taġġusta l-ammont ta’
entrati ta’ Grad 1 ta’ Ekwità Komuni sakemm tali imposti tat-taxxa jnaqqsu
l-ammont li għalih jistgħu jiġu applikati dawk l-entrati biex
ikunu koperti r-riskji u t-telf.
2.                      
L-ABE għandha tiżviluppa abbozz ta’
standards tekniċi regolatorji biex tispeċifika dawn li ġejjin:
(a)     f'aktar dettall, l-applikazzjoni tat-tnaqqis imsemmi
fil-punti (a), (c), (e) u (l) tal-paragrafu 1;
(b)     it-tipi ta’ strumenti kapitali tal-istituzzjonijiet finanzjarji,
l-impriżi tal-assigurazzjoni u tar-riassigurazzjoni ta’ pajjizi terzi, u
l-impriżi esklużi mill-firxa tad-Direttiva 2009/138/KE skont
l-Artikolu 4 ta’ dik id-Direttiva li għandhom jitnaqqsu mill-entrati
ta’ fondi proprji li ġejjin:
(i)      entrati ta’ Grad 1 ta’ Ekwità Komuni;
(ii)      entrati ta’ Grad 1 Addizzjonali; 
(iii)     entrati ta’ Grad 2.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikoli 10 sa 14
tar-Regolament (UE) Nru 1093/2010.
Artikolu 34
Tnaqqis ta’ assi intanġibbli
L-istituzzjonijiet
għandhom jistabilixxu l-assi intanġibbli li jridu jitnaqqsu skont
dawn li ġejjin:
(a)                   
l-ammont li jrid jitnaqqas għandu jitnaqqas
mill-ammont ta’ obbligazzjonijiet ta’ taxxa differita assoċjati li
jitneħħew jekk l-assi intanġibbli jsiru deterjorati jew ma
jibqgħux rikonoxxuti skont l-istandard tal-kontabilità relevanti;  
(b)                   
l-ammont li jrid jitnaqqas għandu jinkludi
l-avvjament inkluż fil-valwazzjoni ta’ investimenti sinifikanti
tal-istituzzjoni.
Artikolu 35
Tnaqqis ta’ assi ta’ taxxa differita li jiddependu fuq
il-profittabilità futura
1.                      
L-istituzzjonijiet għandhom jiddeterminaw
l-ammont ta’ assi ta’ taxxa differita li jiddependu fuq il-profittabilità
futura li jeħtieġu li jitnaqqsu skont dan l-Artikolu. 
2.                      
Ħlief għal meta l-kundizzjonijiet
stabiliti fil-paragrafu 3 jiġu ssodisfati, l-ammont ta’ assi ta’
taxxa diferita li jiddependu fuq il-profittabilità futura, għandu
jiġi kkalkulat mingħajr ma jitnaqqas bl-ammont ta’ obbligazzjonijiet
ta’ taxxa differita assoċjati tal-istituzzjoni.
3.                      
L-ammont ta’ assi ta’ taxxa differita li jiddependu
fuq il-profittabilità futura jista’ jitnaqqas bl-ammont ta’ obbligazzjonijiet
ta’ taxxa differita assoċjati tal-istituzzjoni, sakemm il-kundizzjonijiet
li ġejjin jiġu ssodisfati:
(a)         
dawk l-assi ta’ taxxa differita u
l-obbligazzjonijiet ta’ taxxa differita assoċjati li t-tnejn jitnisslu
mil-liġi tat-tassazzjoni ta’ Stat Membru wieħed jew pajjiż terz;
(b)         
l-awtorità tat-tassazzjoni ta’ dak l-Istat Membru
wieħed jew pajjiż terz tippermetti t-tpaċija ta’ assi ta’ taxxa
differita u l-obbligazzjonijiet ta’ taxxa differita assoċjati. 
4.                      
L-obbligazzjonijiet ta’ taxxa differita
assoċjati tal-istituzzjoni użati għall-finijiet
tal-paragrafu 3 ma jistgħux jinkludu obbligazzjonijiet ta’ taxxa
differita li jnaqqsu l-ammont ta’ assi intanġibbli jew assi ta’ fondi ta’
pensjonijiet b’benefiċċju definit li jeħtieġ li jitnaqqsu. 
5.                      
L-ammont tal-obbligazzjonijiet ta’ taxxa differita
assoċjati msemmija fil-paragrafu 4 għandu jkun allokat bejn dawn
li ġejjin: 
(a)         
assi ta’ taxxa differita li jiddependu fuq
il-profittabilità futura u jitnisslu minn differenzi temporanji li ma
jitnaqqsux skont l-Artikolu 45(1);
(b)         
assi oħra kollha ta’ taxxa differita li
jiddependu fuq il-profittabilità futura;
L-istituzzjonijiet
għandhom jallokaw l-obbligazzjonijiet ta’ taxxa differita assoċjati
skont il-proporzjon tal-assi ta’ taxxa differita li jiddependu fuq
il-profittabilità futura li jkunu rappreżentati mill-entrati msemmija
fil-punti (a) u (b). 
Artikolu 36
Assi ta’ taxxa differita li ma jiddependux fuq
il-profittabilità futura
1.                      
L-istituzzjonijiet jistgħu japplikaw piż
tar-riskju skont il-Kapitolu 2 jew 3 tat-Titolu II tal-Parti Tlieta, kif
applikabbli, għall-assi ta’ taxxa differita li ma jiddependux fuq
il-profittabilità futura.
2.                      
Assi ta’ taxxa differita li ma jiddependux fuq
il-profittabilità futura jinkludu dawn li ġejjin: 
(a)         
pagamenti eċċessivi ta’ taxxa
mill-istituzzjoni għas-sena kurrenti; 
(b)         
telf wara t-taxxa fis-sena kurrenti
tal-istituzzjoni trasferit lura għas-snin preċedenti li jnissel
pretensjoni fuq, jew riċevibbli minn, gvern ċentrali, gvern reġjonali
jew awtorità tat-tassazzjoni lokali;  
(c)         
assi ta’ taxxa differita li jitnisslu minn
differenzi temporanji li, fil-każ li l-istituzzjoni ġġarrab
telf, issir insolventi jew tidħol f’likwidazzjoni, ikunu sostitwiti, fuq
bażi mandatorja u awtomatika skont id-dritt nazzjonali applikabbli, bi
pretensjoni fuq il-gvern ċentrali tal-Istat Membru li fih l-istituzzjoni
tkun inkorporata, li għandha tassorbi t-telf sal-istess grad
bħall-istrumenti ta’ Grad 1 ta’ Ekwità Komuni fuq il-bażi ta’
negozju avvjat u fil-każ ta’ insolvenza jew likwidazzjoni
tal-istituzzjoni.
Artikolu 37
Tnaqqis ta’ ammonti negattivi li jirriżultaw
mill-kalkolazzjoni tal-ammonti ta’ telf mistennija
L-ammont
li jrid jitnaqqas skont il-punt (d) tal-Artikolu 33(1) m’għandux
jitnaqqas permezz ta’ żieda fil-livell tal-assi ta’ taxxa differita li
jiddependu fuq il-profittabilità futura, jew effetti oħra ta’ taxxa
addizzjonali, li jistgħu jseħħu li kieku l-proviżjonijiet
kellhom jiżdiedu sal-livell ta’ telf mistenni msemmi fit-Taqsima 3
tal-Kapitolu 3 tat-Titolu II.
Artikolu 38
Tnaqqis ta’ assi ta’ fond tal-pensjoni
b’benefiċċju definit
1.                      
Għall-finijiet tal-punt (e)
tal-Artikolu 33(1), l-ammont tal-assi ta’ fond tal-pensjoni
b’benefiċċju definit li għandu jitnaqqas għandu jonqos
b’dawn li ġejjin: 
(a)         
l-ammont ta’ kwalunkwe responsabilità għal
taxxa differita assoċjata li jista’ jitpaċa jekk l-assi jsiru
deterjorati jew ma jibqgħux rikonoxxuti skont l-istandard tal-kotabilità
applikabbli;
(b)         
l-ammonti tal-assi fil-fondi ta’ pensjonijiet
b’benefiċċju definit li l-istituzzjoni jkollha abilità mingħajr
restrizzjoni li tuża, sakemm l-isitituzzjoni tkun irċeviet il-kunsens
minn qabel tal-awtorità kompetenti. Dawk
l-assi użati biex jitnaqqas l-ammont li jrid jitnaqqas għandhom
jirċievu piż tar-riskju skont il-Kapitolu 2 jew 3 tat-Titolu II
tal-Parti Tlieta, kif applikabbli.
2.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kriterji li fuqhom
awtorità kompetenti għandha tippermetti istituzzjoni li tnaqqas l-ammont
tal-assi fil-fond ta’ pensjonijiet b’benefiċċju definiti kif
speċifikat fil-punt (b) tal-paragrafu 1. 

L-ABE għandha
tissottometti dawk l-abbozzi ta’ standards tekniċi regolatorji
lill-Kummissjoni sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stipulata fl-Artikoli 10 sa 14
tar-Regolament (UE) Nru 1093/2010.
Artikolu 39
Tnaqqis ta’ parteċipazzjonijiet ta’ strumenti proprji
ta’ Grad 1 ta’ Ekwità Komuni
Għall-finijiet
tal-punt (f) tal-Artikolu 33(1), l-istituzzjonijiet għandhom
jikkalkulaw il-parteċipazzjonijiet ta’ strumenti proprji ta’ Grad 1
ta’ Ekwità Komuni fuq il-bażi tal-pożizzjonijiet twal grossi
soġġett għall-eċċezzjonijiet li ġejjin:
(a)                   
l-istituzzjonijiet jistgħu jikkalkulaw
l-ammont tal-parteċipazzjonijiet ta’ strumenti proprji ta’ Grad 1 ta’
Ekwità Komuni fil-portafoll tan-negozjar fuq il-bażi tal-pożizzjoni
twila netta sakemm il-pożizzjonijiet twal u bin-nieqes ikunu fl-istess
skopertura sottostanti u l-pożizzjonijiet bin-nieqes ma jkunu jinvolvu
l-ebda riskju ta’ kontroparti; 
(b)                   
l-istituzzjonijiet jistgħu jistabilixxu
l-ammont li jrid jitnaqqas għal parteċipazzjonijiet indiretti
fil-portafoll tan-negozjar li jkollhom il-forma ta’ parteċipazzjoni ta’
titoli tal-indiċi bil-kalkolazzjoni tal-iskopertura sottostanti
għall-istrumenti proprji ta’ Grad 1 ta’ Ekwità Komuni inklużi
fl-indiċijiet;  
(c)                   
l-istituzzjonijiet jistgħu jikkalkulaw
il-valur nett tal-pożizzjonijiet twal fi strumenti proprji ta’ Grad 1
ta’ Ekwità Komuni fil-portafoll tan-negozjar li jirriżultaw minn
parteċipazzjonijiet ta’ titoli tal-indiċi kontra pożizzjonijiet
bin-nieqes fi strumenti proprji ta’ Grad 1 ta’ Ekwità Komuni li
jirriżultaw minn pożizzjonijiet bin-nieqes fl-indiċijiet
sottostanti, inklużi meta dawk il-pożizzjonijiet bin-nieqes jinvolvu
riskju ta’ kontroparti.
Artikolu 40
Investiment sinifikanti f’entità relevanti
Għall-finijiet ta’ tnaqqis, investiment
sinifikanti ta’ istituzzjoni f’entità relevanti għandu jirriżulta
meta kwalunkwe waħda minn dawn il-kundizzjonijiet tiġi ssodisfata: 
(a)                   
l-istituzzjoni jkollha sjieda ta’ aktar minn
10 % tal-istrumenti ta’ Grad 1 ta’ Ekwità Komuni maħruġa
minn dik l-entità;
(b)                   
l-istituzzjoni jkollha konnessjonijiet mill-qrib
ma’ dik l-entità u jkollha sjieda ta’ strumenti ta’ Grad 1 ta’ Ekwità
Komuni maħruġa minn dik l-entità;  
(c)                   
l-istituzzjoni jkollha sjieda ta’ strumenti ta’
Grad 1 ta’ Ekwità Komuni maħruġa minn dik l-entità u l-entità ma
tkunx inkluża f’konsolidazzjoni skont il-Kapitolu 2 tat-Titolu II
tal-Parti Wieħed iżda tkun inkluża fl-istess konsolidazzjoni ta'
kontabilità bħall-istituzzjoni għall-finijiet tar-rapportar
finanzjarju skont l-istandard tal-kontabilità applikabbli.
Artikolu 41
Tnaqqis ta’ parteċipazzjonijiet ta’ strumenti ta’
Grad 1 ta’ Ekwità Komuni ta’ entitajiet relevanti u meta istituzzjoni
jkollha parteċipazzjoni inkroċjata reċiproka mfassla
artifiċjalment għall-inflazzjoni tal-fondi proprji 
L-istituzzjonijiet għandhom jagħmlu
t-tnaqqis imsemmi fil-punti (g), (h) u (i) tal-Artikolu 33(1) skont dawn
li ġejjin:
(a)          il-parteċipazzjonijiet ta’ strumenti ta’ Grad 1 ta’ Ekwità
Komuni u strumenti kapitali oħra ta’ entitajiet relevanti għandhom
jiġu kkalkulati fuq il-bażi tal-pożizzjonijiet twal grossi;
(b)          entrati tal-assigurazzjoni ta’ fondi proprji ta’ Grad 1
għandhom jiġu trattati bħala parteċipazzjonijiet ta’
strumenti ta’ Grad 1 ta’ Ekwità Komuni għall-finijiet tat-tnaqqis.
Artikolu 42
Tnaqqis ta’ parteċipazzjonijiet ta’ strumenti ta’
Grad 1 ta’ Ekwità Komuni ta’ entitajiet relevanti 
L-istituzzjonijiet għandhom jagħmlu
t-tnaqqisiet meħtieġ fil-punti (h) u (i) tal-Artikolu 33(1)
skont id-dispożizzjonijiet li ġejjin: 
(a)                   
huma jistgħu jikkalkulaw
parteċipazzjonijiet fil-portafoll tan-negozjar tal-istrumenti kapitali ta’
entitajiet rilevanti abbażi tal-pożizzjoni netta twila fl-istess
skopertura sottostanti sakemm il-maturità tal-pożizzjoni bin-nieqes taqbel
mal-maturità tal-pożizzjoni twila jew ikollha maturità residwa ta’
mill-inqas sena;   
(b)                   
għandhom jiddeterminaw l-ammont li jitnaqqas
għal parteċipazzjonijiet indiretti fil-portafoll tan-negozjar
tal-istrumenti kapitali tal-entitajiet rilevanti li jieħdu l-forma ta’
parteċipazzjonijiet ta’ indiċi ta’ titoli billi jikkalkulaw
l-iskopertura sottostanti għall-istrumenti kapitali tal-entitajiet
rilevanti fl-indiċi.
Artikolu 43
Tnaqqis tal-parteċipazzjonijiet fejn istituzzjoni ma
jkollhiex investiment sinifikanti f’entità relevanti
1.                      
Għall-finijiet tal-punt (h)
tal-Artikolu 33(1), l-istituzzjonijiet għandhom jikkalkulaw l-ammont
applikabbli li jrid jitnaqqas billi jimmultiplikaw l-ammont imsemmi
fil-punt (a) bil-fattur miksub mill-kalkolazzjoni msemmija
fil-punt (b): 
(a)         
l-ammont aggregat li bih
il-parteċipazzjonijiet diretti u indiretti mill-istituzzjoni ta’ strumenti
ta’ Grad 1 ta’ Ekwità Komuni, Grad 1 Addizzjonali u Grad 2
tal-entitajiet relevanti li taqbeż 10 % tal-entrati ta’ Grad 1
ta’ Ekwità Komuni tal-istituzzjoni kkalkulat wara li jkunu applikati dawn li
ġejjin għall-entrati ta’ Grad 1 ta’ Ekwità Komuni: 
(i)      l-Artikoli 29 sa 32; 
(ii)      it-tnaqqisiet imsemmija fil-punti (a) sa (g) u (j) sa (l)
tal-Artikolu 33(1), bl-esklużjoni tal-ammont li jrid jitnaqqas
għall-assi ta’ taxxa differita li jiddependu fuq il-profittabilità futura
u jitnisslu minn differenzi temporanji;
(iii)     l-Artikoli 41 u 42; 
(b)         
l-ammont tal-parteċipazzjonijiet diretti u
indiretti mill-istituzzjoni ta’ strumenti ta’ Grad 1 ta’ Ekwità Komuni
tal-entitajiet relevanti diviż bl-ammont aggregat ta’ parteċipazzjoni
diretta u indiretta mill-istituzzjoni ta’ strumenti tal-fondi proprji ta’ dawk
l-entitajiet relevanti.
2.                      
L-istituzzjonijiet għandhom jeskludu
pożizzjonijiet sottoskritti miżmuma għal 5 ijiem
tax-xogħol jew inqas mill-ammont imsemmi fil-punt (a)
tal-paragrafu 1 u mill-kalkoli tal-fattur imsemmi fil-punt (b) tal-paragrafu 1.
3.                      
L-istituzzjonijiet għandhom jistabilixxu
l-porzjon tal-parteċipazzjonijiet ta’ strumenti ta’ Grad 1 ta’ Ekwità
Komuni li titnaqqas skont il-paragrafu 1 billi l-ammont speċifikat
fil-punt (a) ikun diviż bl-ammont speċifikat fil-punt (b): 
(a)         
l-ammont ta’ parteċipazzjonijiet li jeħtieġ
jitnaqqas skont il-paragrafu 1;
(b)         
l-ammont aggregat tal-parteċipazzjonijiet
diretti u indiretti mill-istituzzjoni ta’ strumenti tal-fondi proprji ta’
entitajiet relevanti li fihom l-istituzzjoni ma jkollhiex investiment
sinifikanti.
4.                      
L-ammont tal-parteċipazzjonijiet imsemmi
fil-punt (h) tal-Artikolu 33(1) li jkun ugwali għal jew inqas
minn 10 % tal-entrati ta’ Grad 1 ta’ Ekwità Komuni tal-istituzzjoni
wara l-applikazzjoni tad-dispożizzjonijiet stabiliti fil-punti (a)(i) sa
(iii) tal-paragrafu 1 m’għandux jitnaqqas u għandu jkun
soġġett għall-ippeżar tar-riskji applikabbli skont
il-Kapitolu 2 jew 3 tat-Titolu II tal-Parti Tlieta u r-rekwiżiti
stabiliti fit-Titolu IV tal-Parti Tlieta, kif ikun applikabbli.
5.                      
L-istituzzjonijiet għandhom jistabilixxu
l-porzjon tal-parteċipazzjonijiet ta’ strumenti tal-fondi proprji li jkunu
peżati għar-riskju billi jiddividu l-ammont speċifikat
fil-punt (a) bl-ammont speċifikat fil-punt (b): 
(a)         
l-ammont tal-parteċipazzjonijiet
meħtieġ li jkun ippeżat għar-riskju skont il-paragrafu 4;
(b)         
l-ammont aggregat ta’ parteċipazzjonijiet
diretti u indiretti mill-istituzzjoni tal-istrumenti ta’ fondi proprji ta’
entitajiet rilevanti li l-istituzzjoni ma għandhiex investiment
sinifikanti fihom. 
Artikolu 44
Tnaqqis tal-parteċipazzjoni ta’ strumenti ta’
Grad 1 ta’ Ekwità Komuni meta istituzzjoni jkollha investiment sinifikanti
f’entità relevanti
Għall-finijiet
tal-punt (1) tal-Artikolu 33(1), l-ammont applikabbli li jrid
jitnaqqas mill-entrati ta’ Grad 1 ta’ Ekwità Komuni għandu jeskludi
pożizzjonijiet ta’ sottoskrizzjoni miżmuma għal 5 ijiem
tax-xogħol jew inqas u għandu jkun stabilit skont l-Artikoli 41
u 42 u s-Subtaqsima 2.
Subtaqsima 2
Eżenzjonijiet
minn u alternattivi għal tnaqqis minn entrati ta’ Grad 1 ta’ Ekwità
Komuni 
Artikolu 45
Livell limitu tal-eżenzjonijiet mit-tnaqqis minn
entrati ta’ Grad 1 ta’ Ekwità Komuni
1.                      
Meta jsir it-tnaqqis meħtieġ skont
il-punti (c) u (i) tal-Artikolu 33(1), l-istituzzjonijiet m’għandhomx
inaqqsu l-entrati elenkati fil-punti (a) u (b) li bħala aggregat jkunu
ugwali għal jew inqas minn 15 % tal-kapital ta’ Grad 1 ta’
Ekwità Komuni jkunu eżentati mit-tnaqqis:
(a)         
assi ta’ taxxa differita li jiddependu fuq
il-profittabilità fil-ġejjieni u jirriżultaw minn differenzi
temporanji, u bħala aggregat ikunu ugwali għal jew inqas minn
10 % tal-entrati ta’ Grad 1 ta’ Ekwità Komuni tal-istituzzjoni
kkalkulat wara l-applikazzjoni ta’ dawn li ġejjin:
(i)      l-Artikoli 29 sa 32;
(ii)      il-punti (a) sa (h) u (j) sa (l) tal-Artikolu 33(1),
bl-esklużjoni tal-assi ta’ taxxa differita li jiddependu fuq
il-profittabilità futura u jirriżultaw minn differenzi temporanji.
(b)         
fejn istituzzjoni jkollha investiment sinifikanti
f’entità relevanti, il-parteċipazzjonijiet diretti u indiretti minn dik
l-istituzzjoni ta’ strumenti ta’ Grad 1 ta’ Ekwità Komuni ta’ dawk
l-entitajiet li bħala aggregat ikunu ugwali għal jew inqas minn
10 % tal-entrati ta’ Grad 1 ta’ Ekwità Komuni tal-istituzzjoni
kkalkulat wara l-applikazzjoni ta’ dawn li ġejjin:
(i)      l-Artikolu 29 sa 32;
(ii)      il-punti (a) sa (h) u (j) sa (l) tal-Artikolu 33(1),
bl-esklużjoni tal-assi ta’ taxxa differita li jiddependu fuq
il-profittabilità futura u jirriżultaw minn differenzi temporanji. 
2.                      
L-entrati li ma jitnaqqsux skont il-paragrafu 1
għandhom jiġu ppeżati għar-riskju b’250% u
soġġetti għar-rekwiżiti tat-Titolu IV tal-Parti
Tlieta, kif applikabbli.
Artikolu 46
Eżenzjonijiet oħra minn, u alternattivi
għal, tnaqqis fejn tkun applikata l-konsolidazzjoni 
1.                      
Bħala alternattiva għat-tnaqqis
tal-parteċipazzjonijiet ta’ istituzzjoni fl-istrumenti ta’ Grad 1 ta’
Ekwità Komuni ta’ impriżi tal-assigurazzjoni, impriżi
tar-riassigurazzjoni u kumpaniji azzjonarji tal-assigurazzjoni li fihom
l-istituzzjoni jkollha investiment sinifikanti, l-awtoritajiet kompetenti
jistgħu jippermettu lill-istituzzjonijiet sabiex japplikaw metodi 1, 2 jew
3 tal-Anness I għad-Direttiva 2002/87/KE. L-istituzzjoni għandha tapplika l-metodu magħżul b’mod
konsistenti maż-żmien.
Istituzzjoni tista’ tapplika l-metodu 1 (konsolidazzjoni
kontabilistika) biss jekk tkun irċeviet il-kunsens minn qabel tal-awtorità
kompetenti. L-awtorità kompetenti
tista’ tagħti tali kunsens biss jekk tkun issodisfata li l-livell
tal-immaniġjar integrat u kontroll intern rigward l-entitajiet li se jkunu
inklużi fil-firxa tal-konsolidazzjoni skont il-metodu 1 ikun adegwat.
2.                      
Għall-finijiet tal-kalkolu tal-fondi proprji
fuq bażi indipendenti, l-istituzzjonijiet soġġetti
għas-superviżjoni fuq bażi konsolidata skont il-Kapitolu 2
tat-Titolu II tal-Parti Wieħed m’għandhomx inaqqsu
l-parteċipazzjonijiet imsemmija fil-punti (h) u (i)
tal-Artikolu 33(1) fl-entitajiet relevanti inkluż fil-firxa
tas-superviżjoni konsolidata.
3.                      
L-awtoritajiet kompetenti jistgħu jippermettu
lill-istituzzjonijiet li ma jnaqqsux parteċipazzjoni ta’ entrata msemmija
fil-punti (h) u (i) tal-Artikolu 33(1) fil-każijiet li ġejjin: 
(a)         
meta l-parteċipazzjoni tkun f’entità relevanti
li tkun inkluża fl-istess superviżjoni supplimentari
bħall-istituzzjoni skont id-Direttiva 2001/87/KE;
(b)         
meta l-istituzzjoni msemmija fl-Artikolu 25
ikollha parteċipazzjoni f’tali istituzzjoni oħra, jew fl-istituzzjoni
ta’ kreditu ċentrali jew reġjonali tagħha, u l-kundizzjonijiet
li ġejjin ikunu ssodisfati:
(i)      fejn l-parteċipazzjoni tkun f’istituzzjoni ta’ kreditu
ċentrali jew reġjonali, l-istituzzjoni b’dik il-parteċipazzjoni
tkun assoċjata ma’ dik l-istituzzjoni ta’ kreditu ċentrali jew
reġjonali f’netwerk soġġett għal dispożizzjonijiet
ġuridiċi jew statutorji u l-istituzzjoni ta’ kreditu ċentrali
jew reġjonali tkun responsabbli, skont dawk id-dispożizzjonijiet,
għal operazzjonijiet ta’ ikklerjar tal-flus fi ħdan dak in-netwerk;
(ii)      l-istituzzjonijiet jinsabu fi ħdan l-istess skema ta’ protezzjoni
istituzzjonali msemmija fl-Artikolu 108(7);
(iii)     l-awtoritajiet kompetenti jkunu taw il-permess imsemmi
fl-Artikolu 108(7);
(iv)     il-kundizzjonijiet stabiliti fl-Artikolu 108(7) ikunu ssodisfati;
(v)     l-istituzzjoni tfassal u tirrapporta lill-awtoritajiet kompetenti
l-karta bilanċjali konsolidata msemmija fil-punt (e) tal-Artikolu 108(7)
mhux inqas frekwenti minn kemm ikun meħtieġ li jiġu rapportati
r-rekwiżiti tal-fondi proprji skont l-Artikolu 95.
(c)         
meta istituzzjoni ta’ kreditu reġjonali
jkollha parteċipazzjoni fl-istituzzjoni ta’ kreditu ċentrali
tagħha jew f’istituzzjoni ta’ kreditu reġjonali oħra u
l-kundizzjonijiet stabiliti fil-punt (b)(i) sa (v) ikunu ssodisfati.
4.                      
L-ABE, l-AEAPX u l-AETS għandhom, permezz
tal-Kumitat Konġunt, jiżviluppaw abbozzi ta’ standards tekniċi
regolatorji biex jispeċifikaw għall-finijiet ta’ dan l-Artikolu
l-kundizzjonijiet tal-applikazzjoni tal-metodi ta’ kalkolazzjoni elenkati
fl-Anness I, il-Parti II u l-Artikolu 228(1) tad-Direttiva 2002/87/KE
għall-finijiet tal-alternattivi għat-tnaqqis imsemmi
fil-paragrafu 1 u l-punt (a) tal-paragrafu 3.
L-ABE, l-AEAPX u l-AETS għandhom
jissottomettu dawk l-abbozzi ta’ standards tekniċi regolatorji
lill-Kummissjoni sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu skont
il-proċedura stipulata fl-Artikoli 10 sa 14
tar-Regolament (UE) Nru 1093/2010.
5.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kundizzjonijiet
tal-applikazzjoni tal-punt (b) tal-paragrafu 3. 
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stipulata fl-Artikoli 10 sa 14
tar-Regolament (UE) Nru 1093/2010.
Taqsima 3
Kapital
ta’ Grad 1 ta’ Ekwità Komuni
Artikolu 47
Kapital ta’ Grad 1 ta’ Ekwità Komuni 
Il-kapital ta’ Grad 1
ta’ Ekwità Komuni ta’ istituzzjoni għandu jkun jikkonsisti minn entrati
tal-Grad 1 ta’ Ekwità Komuni wara li jiġu applikati
l-aġġustamenti meħtieġa mill-Artikolu 29 sa 32,
it-tnaqqisiet skont l-Artikolu 33 u l-eżenzjonijiet u l-alternattivi
stabiliti fl-Artikolu 45, 46 u 74.
Kapitolu 3
Kapital ta’ Grad 1 Addizzjonali
Taqsima 1
Entrati
u Strumenti ta’ Grad 1 addizzjonali
Artikolu 48
Entrati ta’ Grad 1 Addizzjonali
Entrati ta’ Grad 1 Addizzjonali
għandhom ikunu magħmulin minn dawn li ġejjin:
(a)                   
strumenti kapitali, meta l-kundizzjonijiet
stabiliti fl-Artikolu 49(1) jiġu ssodisfati; 

(b)                   
il-kontijiet tal-primjum azzjonarju relatati
mal-istrumenti msemmija fil-punt (a).
Artikolu 49
Strumenti ta’ Grad 1 Addizzjonali
1.                      
Strumenti kapitali għandhom jikkwalifikaw
bħala strumenti ta’ Grad 1 Addizzjonali biss jekk jiġu
ssodisfati l-kundizzjonijiet li ġejjin:
(a)         
l-istrumenti jkunu nħarġu u tħallsu
għal kollox;
(b)         
l-istrumenti ma nxtrawx minn xi waħda minn
dawn li ġejjin:
(i)      l-istituzzjoni jew is-sussidjarji tagħha;
(ii)      impriża li fiha l-istituzzjoni għandha parteċipazzjoni
fil-forma ta’ sjieda, diretta jew permezz ta’ kontroll, ta’ 20% jew aktar
tad-drittijiet tal-vot jew tal-kapital ta’ dik l-impriża;
(c)         
ix-xiri tal-istrumenti ma jkunx direttament jew
indirettament iffinanzjat mill-istituzzjoni;
(d)         
l-istrumenti jikklassifikaw taħt strument ta’
Grad 2 fil-każ tal-insolvenza tal-istituzzjoni;
(e)         
l-istrumenti ma jkunux koperti jew garantiti minn
xi waħda minn dawn li ġejjin: 
(i)      l-istituzzjoni jew is-sussidjarji tagħha; 
(ii)      l-istituzzjoni prinċipali jew is-sussidjarji tagħha; 
(iii)     il-kumpanija azzjonarja finanzjarja prinċipali jew is-sussidjarji
tagħha; 
(iv)     il-kumpanija azzjonarja ta' attività mħallta jew is-sussidjarji
tagħha;
(v)     il-kumpanija azzjonarja finanzjarja mħallta u s-sussidjarji
tagħha;
(vi) xi impriża li jkollha rabtiet mill-qrib
mal-entitajiet imsemmija fil-punti (i) sa (v);           (v) 
(f)           
l-istrumenti ma jkunux soġġetti għal
xi arranġament, kuntrattwali jew b’mod ieħor, li jtejjeb
is-superjorità tal-pretensjoni taħt l-istrumenti f’insolvenza jew
f’likwidazzjoni; 
(g)         
l-istrumenti ikunu perpetwi u
d-dispożizzjonijiet li jirregolawhom ma fihomx inċentiv biex
l-istituzzjoni tifdihom;
(h)         
fejn id-dispożizzjonijiet li jirregolaw
l-istrumenti jinkludu opzjoni eżerċitabbli waħda jew aktar,
l-opzjoni eżerċitabbli tista’ tiġi eżerċitata
għad-diskrezzjoni unika tal-emittent;
(i)           
l-istrumenti jistgħu jinxtraw, jinfdew jew
jiġu riakkwistati biss meta l-kundizzjonijiet stabiliti
fl-Artikolu 72 jiġu ssodisfati, u mhux qabel massimu ta’ ħames
snin wara d-data tal-ħruġ;
(j)           
id-dispożizzjonijiet li jirregolaw
l-istrumenti ma jindikawx b’mod espliċitu jew impliċitu li
l-istrumenti sejrin jew jistgħu jinxtraw, jinfdew jew jiġu
riakkwistati u l-istituzzjoni ma tagħtix din l-indikazzjoni f’forma
oħra; 
(k)         
l-istituzzjoni ma tindikax b’mod espliċitu jew
impliċitu li l-awtorità kompetenti sejra tagħti l-kunsens għal
talba biex tixtri, tifdi jew tirriakkwista l-istrumenti;
(l)           
distribuzzjonijiet skont l-istrumenti jissodisfaw
il-kundizzjonijiet segwenti:
(i)      jitħallsu totalment mill-entrati distribwibbli; 
(ii)      il-livell ta’ distribuzzjonijiet li jsiru fuq l-istrumenti ma
jiġix immodifikat abbażi tal-istatus tal-kreditu tal-istituzzjoni,
tal-istituzzjoni prinċipali jew tal-kumpanija azzjonarja finanzjarja
prinċipali jew tal-kumpanija azzjonarja ta' attività mħallta
tagħha; 
(iii)     id-dispożizzjonijiet li jirregolaw l-istrumenti jagħtu
lill-istituzzjoni diskrezzjoni sħiħa biex fi kwalunkwe waqt
tikkanċella d-distribuzzjonijiet fuq l-istrumenti għal perjodu
mingħajr limitu u fuq bażi mhux kumulattiva, u l-istituzzjoni tista’
tuża dawn il-pagamenti ikkanċellati mingħajr restrizzjoni sabiex
tissodisfa l-obbligi tagħha meta jkunu dovuti;
(iv)     il-kanċellament ta’ distribuzzjonijiet ma jikkostitwixxix każ
ta’ inadempjenza tal-istituzzjoni; 
(v)     il-kanċellament ta’ distribuzzjonijiet ma jkun jimponi l-ebda
restrizzjoni fuq l- istituzzjoni;
(m)       
l-istrumenti ma jkunux jikkontribwixxu
għad-determinazzjoni li l-obbligazzjonijiet ta’ istituzzjoni
jeċċedu l-assi tagħha, fejn dan il-kalkolu jikkostitwixxi test
ta’ insolvenza skont id-dritt nazzjonali applikabbli; 
(n)         
id-dispożizzjonijiet li jirregolaw l-istrumenti
jkunu jeħtieġu li s-somma kapitali ewlenija tal-istrumenti
titniżżel fil-valur, jew li l-istrumenti jinqelbu għal strumenti
ta’ Grad 1 ta’ Ekwità Komuni, meta jseħħ l-avveniment kxattatur; 
(o)         
id-dispożizzjonijiet li jirregolaw
l-istrumenti ma jkunu jinkludu l-ebda karatteristika li tista’ tfixkel
ir-rikapitalizzazzjoni tal-istituzzjoni; 
(p)         
fejn l-istrumenti ma jinħarġux
direttament mill-istituzzjoni jew minn entità operatorja fil-konsolidazzjoni
skont il-Kapitolu 2 tat-Titolu II tal-Parti Wieħed, mill-istituzzjoni
prinċipali, mill-kumpanija azzjonarja finanzjarja prinċipali, jew
mill-kumpanija azzjonarja ta' attività mħallta, ir-rikavati jkunu
immedjatament disponibbli mingħajr limitazzjoni f’forma li tissodisfa
l-kundizzjonijiet stabiliti f’dan il-paragrafu għal xi wieħed minn
dawn li ġejjin:
(i)      l-istituzzjoni; 
(ii)      entità operatorja fil-konsolidazzjoni skont il-Kapitolu 2
tat-Titolu II tal-Parti Wieħed; 
(iii)     l-istituzzjoni prinċipali; 
(iv)     il-kumpanija azzjonarja finanzjarja prinċipali;   
(v)     il-kumpanija azzjonarja ta' attività mħallta. 
2.                      
L-ABE għandha tiżviluppa abbozz ta’
standards tekniċi regolatorji biex tispeċifika dawn li ġejjin
kollha:
(a)         
il-forma u n-natura tal-inċentivi biex
jinfdew; 
(b)         
in-natura tad-deprezzament tal-ammont
prinċipal; 
(c)         
il-proċeduri u l-għażla
taż-żmien għal dawn li ġejjin:
(i)      id-determinazzjoni li jkun seħħ avveniment xkattatur; 
(ii)      notifikazzjoni lill-awtorità kompetenti u d-detenturi tal-istrument li
jkun seħħ avveniment xkattatur u li s-somma kapitali ewlenija
tal-istrument sejra tiġi deprezzata jew l-istrument sejjer jiġi
kkonvertit għal strument ta’ Grad 1 ta’ Ekwità Komuni, kif
applikabbli, skont id-dispożizzjonijiet li jirregolaw l-istrument; 
(iii)     id-deprezzamenet tas-somma kapitali ewlenija tal-istrument, jew il-konverżjoni
tagħha fi strument ta’ Grad 1 ta’ Ekwità Komuni, kif applikabbli; 
(d)         
karatteristiċi tal-istrumenti li jistgħu
jfixklu r-rikapitalizzazzjoni tal-istituzzjoni;
(e)         
l-użu ta’ entitajiet b’għan speċjali
għall-ħruġ indirett ta’ strumenti ta’ fondi proprji. 
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stipulata fl-Artikoli 10 sa 14
tar-Regolament (UE) Nru 1093/2010.
Artikolu 50
Restrizzjonijiet fuq il-kanċellament ta’
distribuzzjonijiet fuq strumenti ta’ Grad 1 Addizzjonali u
karatteristiċi li jistgħu jfixklu r-rikapitalizzazzjoni
tal-istituzzjoni 
Għall-finijiet tal-punti (l)(v) u (o)
tal-Artikolu 49(1), id-dispożizzjonijiet li jirregolaw l-istrumenti
ta’ Grad 1 Addizzjonali jistgħu, b’mod partikolari, ma jinkludux dawn
li ġejjin:
(a)                   
rekwiżit li jsiru distribuzzjonijiet fuq
l-istrumenti fil-każ ta’ distribuzzjoni fuq strument maħruġ minn
istituzzjoni li tikklassifika fl-istess grad bħal, jew subordinat minn,
strument ta’ Grad 1 Addizzjonali, inkluż strument ta’ Grad 1 ta’
Ekwità Komuni;
(b)                   
rekwiżit li l-pagament ta’ distribuzzjonijiet
fuq strumenti ta’ Grad 1 ta’ Ekwità Komuni, ta’ Grad 1 jew ta’
Grad 2 jiġu kkanċellati fil-każ li ma jsirux
distribuzzjonijiet fuq dawk l-istrumenti ta’ Grad 1 Addizzjonali;
(c)                   
l-obbligu biex il-pagament ta’ imgħax jew ta’
dividend jiġi sostitwit permezz ta’ pagament fi kwalunkwe forma oħra. L-istituzzjoni ma għandhiex altrimenti tkun
soġġetta għal dan l-obbligu. 
Artikolu 51
Tniżżil fil-valur jew konverżjoni ta’
strumenti ta’ Grad 1 Addizzjonali 
Għall-finijiet
tal-punt tal-punt (n) tal-Artikolu 49(1),
id-dispożizzjonijiet segwenti għandhom japplikaw għal strumenti
ta’ Grad 1 Addizzjonali:
(a)          avveniment xkattatur iseħħ meta l-proporzjon tal-kreditu ta’
Grad 1 ta’ Ekwità Komuni tal-istituzzjoni msemmija fil-punt (a)
tal-Artikolu 87 jaqa’ taħt xi wieħed minn dawn li ġejjin:
(i)      5.125 %;
(ii)     livell ogħla minn 5.125 %, fejn iddeterminat
mill-istituzzjoni u speċifikat fid-dispożizzjonijiet li jirregolaw
l-istrument; 
(b)          fejn id-dispożizzjonijiet li jirregolaw l-istrumenti
jeħtieġu li jiġu kkonvertiti fi strumenti ta’ Grad 1 ta’
Ekwità Komuni meta jseħħ avveniment xkattatur, dawk
id-dispożizzjonijiet għandhom jispeċifikaw waħda minn dawn
li ġejjin:
(i)      ir-rata ta’ din il-konverżjoni u limitu fuq l-ammont ta’
konverżjoni permess;  
(ii)     il-medda li fiha l-istrumenti sejrin jiġu kkonvertiti fi strumenti
ta’ Grad 1 ta’ Ekwità Komuni; 
(c)          fejn id-dispożizzjonijiet li jirregolaw l-istrumenti
jeħtieġu li meta jseħħ avveniment xkattatur l-ammont
prinċipal tagħhom jitniżżawl fil-valur,
it-tniżżil fil-valur għandu jnaqqas is-segwenti kollha:
(i)      il-pretensjoni tad-detentur tal-istrument fil-likwidazzjoni
tal-istituzzjoni;
(ii)     l-ammont meħtieġ li jitħallas fil-każ
tal-eżerċitar tal-istrument;
(iii)     id-distribuzzjonijiet li jkunu saru fuq l-istrument.
Artikolu 52
Il-konsegwenzi tal-fatt li ma jibqgħux jiġu
ssodisfati l-kundizzjonijiet għal strumenti ta’ Grad 1 Addizzjonali
Is-segwenti
għandhom japplikaw meta, fil-każ ta’ strument ta’ Grad 1
Addizzjonali, il-kundizzjonijiet stabiliti fl-Artikolu 49(1) ma
jibqgħux jiġu ssodisfati:
(a)                   
dak l-istrument ma jibqax jikkwalifika bħala
strument ta’ Grad 1 Addizzjonali;  
(b)                   
il-parti tal-kontijiet tal-primjum azzjonarju
relatata ma’ dak l-istrument tieqaf milli tikkwalifikaw bħala entrata ta’
Grad 1 Addizzjonali. 
Taqsima 2
Tnaqqisiet
minn entrati ta’ Grad 1 Addizzjonali
Artikolu 53
Tnaqqisiet minn entrati ta’ Grad 1 Addizzjonali
L-istituzzjonijiet
għandhom inaqqsu dawn li ġejjin mill-entrati ta’ Grad 1: 
(a)                   
parteċipazzjonijiet diretti u indiretti minn
istituzzjoni tal-istrumenti proprji ta’ Grad 1 Addizzjonali, inkluż
strumenti proprji ta’ Grad 1 Addizzjonali li istituzzjoni tista’ tkun
obbligata li tixtri bħala riżultat ta’ obbligi kuntrattwali
eżistenti;
(b)                   
parteċipazzjonijiet tal-istrumenti ta’
Grad 1 Addizzjonali ta’ entitajiet rilevanti li magħhom
l-istituzzjoni jkollha parteċipazzjoni inkroċjata reċiproka li
l-awtorità kompetenti tikkunsidra li tkun ġiet iddisinjata biex
artifiċjalment tonfoħ il-fondi proprji tal-istituzzjoni; 
(c)                   
l-ammont applikabbli ddeterminat skont
l-Artikolu 57 ta’ parteċipazzjoni diretti u indiretti tal-istrumenti
ta’ Grad 1 Addizzjonali ta’ entitajiet rilevanti, fejn istituzzjoni ma
jkollhiex investiment sinifikanti f’dawk l-entitajiet;
(d)                   
parterċipazzjonijiet diretti u indiretti
mill-istituzzjoni tal-istrumenti ta’ Grad 1 Addizzjonali ta’ entitajiet
rilevanti meta l-istituzzjoni jkollha investiment sinifikanti f’dawk
l-entitajiet, eskluż pożizzjonijiet sottoskritti miżmuma
għal 5 ijiem tax-xogħol jew inqas;   
(e)                   
l-ammont ta’ entrati meħtieġa li
jitnaqqsu minn entrati ta’ Grad 2 skont l-Artikolu 63 li jaqbeż l-kapital
ta’ Grad 2 tal-istituzzjoni;
(f)                     
kull imposta ta’ taxxa relatat ma’ entrati ta’
Grad 1 prevedibbli fil-mument tal-kalkolu tagħha, ħlief fejn
l-istituzzjoni b’mod xieraq taġġusta l-ammont ta’ entrati ta’
Grad 1 safejn tali impisti ta’ taxxa jnaqqsu l-ammont sa liema dawk
l-entrati jistgħu jiġu applikati biex ikopru riskji jew telf.
Artikolu 54
Tnaqqisiet ta’ parteċipazzjonijiet ta’ strumenti
proprji ta’ Grad 1 Addizzjonali
Għall-finijiet
tal-punt tal-punt (a) tal-Artikolu 53, l-istituzzjonijiet
għandhom jikkalkulaw il-parteċipazzjonijiet tal-istrumenti proprji
ta’ Grad 1 Addizzjonali abbażi ta’ pożizzjonijiet twal grossi
soġġetti għall-eċċezzjonijiet li ġejjin:
(a)                   
l-istituzzjonijiet jistgħu jikkalkulaw
l-ammont ta’ parteċipazzjonijiet tal-istrumenti proprji ta’ Grad 1
Addizzjonali fil-portafoll tan-negozjar abbażi tal-pożizzjoni netta
twila sakemm il-pożizzjonijiet twal u bin-nieqes ikunu fl-istess
skopertura sottostanti u l-pożizzjonijiet bin-nieqes ma jinvolvu l-ebda
riskju għall-kontroparti; 
(b)                   
l-istituzzjonijiet għandhom jiddeterminaw
l-ammont li għandu jitnaqqas fir-rigward ta’ parteċipazzjonijiet
indiretti fil-portafoll tan-negozjar tal-istrumenti proprji ta’ Grad 1
Addizzjonali li jieħu l-forma ta’ parteċipazzjonijiet ta’ indiċi
ta’ titoli billi jikkalkulaw l-iskopertura sottostanti għall-istrumenti
proprji ta’ Grad 1 Addizzjonali fl-indiċi;  
(c)                   
il-pożizzjonijiet grossi twal fl-istrumenti
proprji ta’ Grad 1 Addizzjonali fil-portafoll tan-negozjar bħala
riżultat ta’ parteċipazzjonijiet ta’ indiċi ta’ titoli
jistgħu jiġu nnettjati mill-istituzzjoni kontra l-pożizzjonijiet
bin-nieqes fl-istrumenti proprji ta’ Grad 1 Addizzjonali bħala
riżultat ta’ pożizzjonijiet bin-nieqes fl-indiċi sottostanti,
inkluż meta dawk il-pożizzjonijiet bin-nieqes jinvolvu riskju
għall-kontroparti.
Artikolu 55
Tnaqqis ta’ parteċipazzjonijiet ta’ strumenti ta’
Grad 1 Addizzjonali ta’ entitajiet rilevanti u meta istituzzjoni jkollha
parteċipazzjoni inkroċjata reċiproka artifiċjalment
iddisinjata biex tonfoq il-fondi proprji
L-istituzzjonijiet għandhom jagħmlu
t-tnaqqisiet meħtieġa skont il-punti (b), (c) u (d)
tal-Artikolu 53 skont dawn li ġejjin:
(a)                   
il-parteċipazzjonijiet ta’ strumenti ta’
Grad 1 Addizzjonali għandhom jiġu kkalkolati abbażi
tal-pożizzjonijiet grossi twal;
(b)                   
l-entrati ta’ assigurazzjoni ta’ fondi proprji ta’
Grad 1 addizzjonali għandhom jiġu ttrattati bħala
parteċipazzjonijiet ta’ strumenti ta’ Grad 1 Addizzjonali
għall-finijiet ta’ tnaqqis.
Artikolu 56
Tnaqqis ta’ parteċipazzjonijiet ta’ strumenti ta’
Grad 1 Addizzjonali ta’ entitajiet rilevanti
L-istituzzjonijiet
għandhom jagħmlu t-tnaqqisiet meħtieġa skont
il-punti (c) u (d) tal-Artikolu 53 b'konformità mas-segwenti: 
(a)                   
għandhom jikkalkulaw
il-parteċipazzjonijiet fil-portafoll tan-negozjar tal-istrumenti kapitali
tal-entitajiet rilevanti abbażi tal-pożizzjoni netta twila fl-istess
skopertura sottostanti sakemm il-maturità tal-pożizzjoni bin-nieqes tkun
taqbel mal-maturità tal-pożizzjoni t-twila jew ikollha maturità residwa
ta’ mill-inqas sena; 
(b)                   
għandhom jiddeterminaw l-ammont li jitnaqqas
għal parteċipazzjonijiet indiretti fil-portafoll tan-negozjar
tal-istrumenti kapitali tal-entitajiet rilevanti li jieħdu l-forma ta’
parteċipazzjonijiet ta’ indiċi ta’ titoli billi jikkalkulaw
l-iskopertura sottostanti għall-istrumenti kapitali tal-entitajiet
rilevanti fl-indiċi.
Artikolu 57
Tnaqqis ta’ parteċipazzjonijiet ta’ strumenti ta’
Grad 1 Addizzjonali meta istituzzjoni ma jkollhiex investiment sinifikanti
f’entità rilevanti
1.                      
Għall-finijiet tal-punt (c)
tal-Artikolu 53, l-istituzzjonijiet għandhom jikkalkulaw l-ammont
applikabbli li jrid jitnaqqas billi jimmultiplikaw l-ammont imsemmi
fil-punt (a) bil-fattur derivat mill-kalkolu msemmi fil-punt (b): 
(a)         
l-ammont aggregat li bih
il-parteċipazzjonijiet diretti u indiretti mill-istituzzjoni ta’ strumenti
ta’ Grad 1 ta’ Ekwità Komuni, ta’ Grad 1 Addizzjonali u ta’
Grad 2 ta’ entitajiet rilevanti jaqbeż l-10 % tal-entrati ta’
Grad 1 ta’ Ekwità Komuni tal-istituzzjoni kkalkulat wara li jiġu
applikati dawn li ġejjin: 
(i)      l-Artikolu 29 sa 32;
(ii)       il-punti (a) sa (g) u (j) sa (l) tal-Artikolu 33(1),
bl-esklużjoni tal-assi ta’ taxxa differita li jiddependu fuq
profittabbiltà futura u jirriżultaw minn differenzi temporanji;
(iii)     l-Artikoli 41 u 42;
(b)         
l-ammont ta’ parteċipazzjonijiet diretti u
indiretti mill-istituzzjoni tal-istrumenti ta’ Grad 1 Addizzjonali ta’
entitajiet rilevanti diviż bl-ammont aggregat tal-parteċipazzjonijiet
diretti u indiretti kollha mill-istituzzjoni ta’ strumenti ta’ Grad 1 ta’
Ekwità Komuni, ta’ Grad 1 u ta’ Grad 2 Addizzjonali ta’ dawk
l-entitajiet rilevanti.
2.                      
L-istituzzjonijiet għandhom jeskludu
pożizzjonijiet sottoskritti miżmuma għal 5 ijiem
tax-xogħol jew inqas mill-ammont imsemmi fil-punt (a)
tal-paragrafu 1 u mill-kalkoli tal-fattur imsemmi fil-punt (b) tal-paragrafu 1.
3.                      
L-istituzzjonijiet għandhom jiddeterminaw
il-porzjon ta’ parteċipazzjonijiet ta’ strumenti ta’ Grad 1
Addizzjonali li jitnaqqas billi l-ammont speċifikat fil-punt (a)
jiġi diviż bl-ammont speċifikat fil-punt (b):
(a)         
l-ammont ta’ parteċipazzjonijiet li
jeħtieġ jitnaqqas skont il-paragrafu 1;
(b)         
l-ammont aggregat ta’ parteċipazzjonijiet
diretti u indiretti mill-istituzzjoni tal-istrumenti ta’ fondi proprji ta’
entitajiet rilevanti li l-istituzzjoni ma għandhiex investiment
sinifikanti fihom.
Taqsima 3
Kapital
ta’ Grad 1 Addizzjonali
Artikolu 58
Kapital ta’ Grad 1 Addizzjonali 
Il-kapital ta’ Grad 1
Addizzjonali ta’ istituzzjoni għandu jikkonsisti minn entrati ta’
Grad 1 wara t-tnaqqis tal-entrati msemmija fl-Artikolu 53 u wara li
jiġi applikat l-Artikolu 74.
Kapitolu 4
Kapital ta’ Grad 2
Taqsima 1
Entrati
u strumenti ta’ Grad 2
Artikolu 59
Entrati ta’ Grad 2
Entrati ta’ Grad 2 għandhom
jikkonsistu minn dawn li ġejjin:
(a)                   
strumenti kapitali, fejn il-kundizzjonijiet
stabiliti fl-Artikolu 60 ikunu ssodisfati;
(b)                   
il-kontijiet tal-primjum azzjonarju relatati
mal-istrumenti msemmija fil-punt (a);
(c)                   
għall-istituzzjonijiet li qegħdin
jikkalkulaw l-ammonti tal-iskopertura peżati għar-riskju skont
il-Kapitolu 2 tat-Titolu II, l-aġġustamenti ġenerali
tar-riskju ta’ kreditu, gross għall-effetti tat-taxxa, sa 1.25 %
tal-ammonti tal-iskopertura peżati għar-riskju kkalkulati skont
il-Kapitolu 2 tat-Titolu II tal-Parti Tlieta; 

(d)                   
għall-istituzzjonijiet li qegħdin
jikkalkulaw l-ammonti tal-iskopertura peżati għar-riskju skont
il-Kapitolu 3 tat-Titolu II, l-ammonti pożittivi, gross
għall-effetti tat-taxxa, bħala riżultat tal-kalkolu stabilit
fl-Artikolu 154 u 155 sa 0,6 % tal-ammonti tal-iskopertura
peżati għar-riskju kkalkolati skont il-Kapitolu 3
tat-Titolu II tal-Parti Tlieta.
Artikolu 60
Strumenti ta’ Grad 2
L-istrumenti
kapitali għandhom jikkwalifikaw bħala strumenti ta’ Grad 2
sakemm il-kundizzjonijiet li ġejjin jiġu ssodisfati:
(a)                   
l-istrumenti jkunu inħarġu u tħallsu
għal kollox;
(b)                   
l-istrumenti ma nxtrawx minn xi waħda minn
dawn li ġejjin:
(i)      l-istituzzjoni jew is-sussidjarji tagħha;
(ii)     impriża li fiha l-istituzzjoni jkollha parteċipazzjoni
fil-forma ta’ sjieda, diretta jew permezz ta’ kontroll, ta’ 20% jew aktar
tad-drittijiet tal-vot jew tal-kapital ta’ dik l-impriża;
(c)                   
ix-xiri tal-istrumenti ma jkunx direttament jew
indirettament iffinanzjat mill-istituzzjoni;
(d)                   
il-pretensjoni fuq l-ammont prinċipal
tal-istrumenti skont id-dispożizzjonijiet li jirregolaw l-istrumenti tkun
totalment subordinata għal pretensjonijiet tal-kredituri kollha li ma
jkunux subordinati;
(e)                   
l-istrumenti ma jkunux koperti jew garantiti minn
xi waħda minn dawn li ġejjin: 
(i)      l-istituzzjoni jew is-sussidjarji tagħha; 
(ii)     l-istituzzjoni prinċipali jew is-sussidjarji tagħha; 
(iii)     il-kumpanija azzjonarja finanzjarja prinċipali jew is-sussidjarji
tagħha; 
(iv)    il-kumpanija azzjonarja ta' attività mħallta jew is-sussidjarji
tagħha;  
(v)      il-kumpanija azzjonarja finanzjarja
mħallta u s-sussidjarji tagħha;
(vi) xi impriża li jkollha rabtiet mill-qrib
mal-entitajiet imsemmija fil-punti (i) sa (v);        (v) 
(f)                     
l-istrumenti ma jkunux soġġetti għal
xi arranġament li altrimenti jtejjeb is-superjorità tal-pretensjoni
taħt l-istrumenti;  
(g)                   
(x)
(h)                   
id-dispożizzjonijiet li jirregolaw
l-istrumenti ma jinkludu l-ebda inċentiv biex dawn jinfdew mill-istituzzjoni;
(i)                     
fejn l-istrumenti jinkludu opzjoni
eżerċitabbli waħda jew aktar, l-opzjonijiet jiġu
eżerċitati fid-diskrezzjoni unika tal-emittent; 
(j)                     
l-istrumenti jistgħu jinxtraw, jinfdew jew
jiġu riakkwistati biss meta l-kundizzjonijiet stabiliti
fl-Artikolu 72 jiġu ssodisfati, u mhux qabel massimu ta’ ħames
snin wara d-data tal-ħruġ;
(k)                   
id-dispożizzjonijiet li jirregolaw
l-istrumenti la jindikaw u lanqas jissuġġerixxu li l-istrumenti
sejrin jew jistgħu jinfdew jew jiġu riakkwistati ħlief meta
jimmaturaw u l-istituzzjoni ma tagħtix din l-indikazzjoni jew
suġġeriment f’forma oħra;
(l)                     
id-dispożizzjonijiet li jirregolaw
l-istrumenti ma jagħtux lid-detentur id-dritt li jgħaġġel
il-pagamenti skedati fil-futur tal-imgħax jew tal-prinċipal,
ħlief fl-insolvenza jew fil-likwidazzjoni tal-istituzzjoni;
(m)                 
il-livell ta’ imgħax jew ta’ pagamenti ta’
dividendi dovuti fuq l-istrumenti ma jiġix immodifikat abbażi
tal-reputazzjoni ta’ kreditu tal-istituzzjoni, tal-istituzzjoni prinċipali
tagħha jew tal-kumpanija azzjonarja finanzjarja prinċipali jew
tal-kumpanija azzjonarja ta' attività mħallta;
(n)                   
fejn l-istrumenti ma jinħarġux
direttament mill-istituzzjoni jew minn entità operatorja fil-konsolidazzjoni
skont il-Kapitolu 2 tat-Titolu II tal-Parti Wieħed,
mill-istituzzjoni prinċipali, mill-kumpanija azzjonarja finanzjarja
prinċipali, jew mill-kumpanija azzjonarja ta' attività mħallta,
ir-rikavati jkunu immedjatament disponibbli mingħajr limitazzjoni f’forma
li tissodisfa l-kundizzjonijiet stabiliti f’dan il-paragrafu għal xi wieħed
minn dawn li ġejjin:
(i)      l-istituzzjoni;
(ii)     entità operatorja fil-konsolidazzjoni skont il-Kapitolu 2
tat-Titolu II tal-Parti Wieħed;
(iii)     l-istituzzjoni prinċipali;
(iv)    il-kumpanija azzjonarja finanzjarja prinċipali;
(v)     il-kumpanija azzjonarja ta' attività mħallta.
Artikolu 61
Amortizzament ta’ strumenti ta’ Grad 2
L-estent
safejn strumenti ta’ Grad 2 jikkwalifikaw bħala entrati ta’
Grad 2 matul l-aħħar 5 snin ta’ maturità tal-istrumenti
jiġi kkalkulat billi r-riżultat derivat mill-kalkolu
mil-punt (a) jiġi mmultiplikat bl-ammont imsemmi fil-punt (b)
kif ġej:
(a)                   
l-ammont nominali tal-istrumenti jew ta’ selfiet
subordinati fl-ewwel ġurnata tal-aħħar perjodu ta’ ħames
snin tal-maturità kuntrattwali diviż bin-numru ta’ jiem kalendarji f’dak
il-perjodu;  
(b)                   
in-numru ta’ jiem kalendarji ta’ maturità
kuntrattwali li jibqa’ tal-istrumenti jew ta’ selfiet subordinati.
Artikolu 62
Il-konsegwenzi tal-fat li ma jibqgħux jiġu
ssodisfati l-kundizzjonijiet għal strumenti ta’ Grad 2
Meta
fil-każ ta’ strument ta’ Grad 2 il-kundizzjonijiet stabiliti
fl-Artikolu 60 ma jibqgħux jiġu ssodisfati, għandhom
japplikaw dawn li ġejjin:
(a)                   
dak l-istrument ma jibqax jikkwalifika bħala
strument ta’ Grad 2;
(b)                   
il-parti tal-kontijiet tal-primjum azzjonarju
relatata ma’ dak l-istrument ma tibqax tikkwalifika bħala entrata ta’
Grad 2.
Taqsima 2
Tnaqqisiet
minn entrati ta’ Grad 2
Artikolu 63
Tnaqqisiet minn entrati ta’ Grad 2
Dawn li ġejjin għandhom jitnaqqsu minn
entrati ta’ Grad 2: 
(a)                   
parteċipazzjonijiet diretti u indiretti minn
istituzzjoni ta’ strumenti proprji ta’ Grad 2, inkluż strumenti
proprji ta’ Grad 2 li istituzzjoni tista’ tkun obbligata li tixtri
bħala riżultat ta’ obbligi kuntrattwali eżistenti;
(b)                   
parteċipazzjonijiet tal-istrumenti ta’
Grad 2 ta’ entitajiet rilevanti li magħhom l-istituzzjoni ikollha
parteċipazzjoni inkroċjata reċiproka li l-awtorità kompetenti
tikkunsidra li tkun ġiet iddisinjata biex artifiċjalment tonfoħ
il-fondi proprji tal-istituzzjoni; 
(c)                   
l-ammont applikabbli ddeterminat skont
l-Artikolu 67 ta’ parteċipazzjonijiet diretti u indiretti ta’
strumenti ta’ Grad 2 ta’ entitajiet rilevanti, meta istituzzjoni ma
jkollhiex investiment sinifikanti f’dawk l-entitajiet; 

(d)                   
parteċipazzjonijiet diretti u indiretti
mill-istituzzjoni ta’ strumenti ta’ Grad 2 ta’ entitajiet rilevanti fejn
l-istituzzjoni jkollha investiment sinifikanti f’dawk l-entitajiet,
esklużi pożizzjonijiet sottoskritti miżmuma għal inqas minn
5 ijiem tax-xogħol.
Artikolu 64
Tnaqqisiet ta’ parteċipazzjonijiet ta’ strumenti
proprji ta’ Grad 2 u selfiet subordinat
Għall-finijiet
tal-punt (a) tal-Artikolu 63, l-istituzzjonijiet għandhom
jikkalkulaw parteċipazzjonijiet abbażi tal-pożizzjonijiet grossi
twal soġġetti għall-eċċezzjonijiet li ġejjin:
(a)                   
l-istituzzjonijiet jistgħu jikkalkulaw
l-ammont ta’ parteċipazzjonijiet fil-portafoll tan-negozjar abbażi
tal-pożizzjoni netta twila sakemm il-pożizzjonijiet twal u bin-nieqes
jkunu qegħdin fl-istess skopertura sottostanti u l-pożizzjonijiet
bin-nieqes ma jinvolvux riskju għall-kontroparti; 
(b)                   
l-istituzzjonijiet għandhom jiddeterminaw
l-ammont li għandu jitnaqqas għal parteċipazzjonijiet indiretti
fil-portafoll tan-negozjar li jieħdu l-forma ta’ parteċipazzjonijiet
ta’ indiċi ta’ titoli billi jikkalkulaw ir-riskju sottostanti
għall-istrumenti ta’ Grad 2 fl-indiċi; 
(c)                   
l-istituzzjonijiet jistgħu jinnettjaw
pożizzjonijiet grossi twal fl-istrumenti ta’ Grad 2 fil-portafoll
tan-negozjar bħala riżultat ta’ parteċipazzjonijiet ta’
indiċi ta’ titoli kontra pożizzjonijiet bin-nieqes fl-istrumenti
proprji ta’ Grad 2 bħala riżultat ta’ pożizzjonijiet
bin-nieqes fl-indiċi sottostanti, inkluż fejn dawk
il-pożizzjonijiet bin-nieqes jinvolvu riskju għall-kontroparti.  
Artikolu 65
Tnaqqis ta’ parteċipazzjonijiet ta’ strumenti ta’
Grad 2 u selfiet subordinat ta’ entitajiet rilevanti u fejn istituzzjoni
jkollha parteċipazzjoni inkroċjata reċiproka ddisinjata biex
artifiċjalment tonfoħ il-fondi proprji
L-stituzzjonijiet għandhom jagħmlu
t-tnaqqisiet skont il-punti (b) (c) u (d) tal-Artikolu 63 skont
id-dispożizzjonijiet li ġejjin:
(a)                   
parteċipazzjonijiet ta’ strumenti ta’
Grad 2, inkluż selfiet subordinati, għandhom jiġu
kkalkolati abbażi tal-pożizzjonijiet grossi twal;
(b)                   
parteċipazzjonijiet ta’ entrati ta’
assigurazzjoni bħala fondi proprji ta’ Grad 2 u ta’ entrati ta’
assigurazzjoni bħala fondi proprji ta’ Grad 3 għandhom jiġu
ttrattati bħala parteċipazzjonijiet ta’ strumenti ta’ Grad 2
għall-finijiet ta’ tnaqqis.
Artikolu 66
Tnaqqis ta’ parteċipazzjonijiet ta’ strumenti ta’
Grad 2 u selfiet subordinati ta’ entitajiet rilevanti
L-istituzzjonijiet
għandhom jagħmlu t-tnaqqis meħtieġ mill-punti (c) u
(d) tal-Artikolu 63 skont is-segwenti:
(a)                   
huma jistgħu jikkalkulaw
parteċipazzjonijiet fil-portafoll tan-negozjar tal-istrumenti kapitali ta’
entitajiet rilevanti abbażi tal-pożizzjoni netta twila fl-istess
skopertura sottostanti sakemm il-maturità tal-pożizzjoni bin-nieqes taqbel
mal-maturità tal-pożizzjoni twila jew ikollha maturità residwa ta’
mill-inqas sena; 
(b)                   
huma għandhom jiddeterminaw l-ammont li jrid
jitnaqqas għal parteċipazzjonijiet indiretti fil-portafoll
tan-negozjar tal-istrumenti kapitali ta’ entitajiet rilevanti li jieħdu
l-forma ta’ parteċipazzjonijiet ta’ titoli tal-indiċi billi
jħarsu lejn l-iskopertura sottostanti għall-istrumenti kapitali
tal-entitajiet rilevanti fl-indiċijiet. 
Artikolu 67
Tnaqqis ta’ strumenti ta’ Grad 2 meta istituzzjoni ma
jkollhiex investiment sinifikanti f’entità rilevanti
1.                      
Għall-finijiet tal-punt (c)
tal-Artikolu 63, l-istituzzjonijiet għandhom jikkalkulaw l-ammont
applikabbli li jrid jitnaqqas billi jimmultiplikaw l-ammont imsemmi
fil-punt (a) bil-fattur derivat mill-kalkolu msemmi fil-punt (b):
(a)         
l-ammont aggregat li bih
il-parteċipazzjonijiet diretti u indiretti mill-istituzzjoni ta’ strumenti
ta’ Grad 1 ta’ Ekwità Komuni, ta’ Grad 1 Addizzjonali u ta’
Grad 2 ta’ entitajiet rilevanti jaqbeż l-10 % tal-entrati ta’
Grad 1 ta’ Ekwità Komuni tal-istituzzjoni kkalkulat wara li jiġu
applikati dawn li ġejjin:
(i)      l-Artikolu 29 sa 32;
(ii)      il-punti (a) sa (g) u (j) sa (l) tal-Artikolu 33(1),
eskluż l-ammont li jrid jitnaqqas bħala assi ta’ taxxa differita li
jiddependi fuq profittabilità futura u jirriżulta minn differenzi
temporanji;
(iii)     l-Artikoli 41 u 42;
(b)         
l-ammont ta’ parteċipazzjonijiet diretti u
indiretti mill-istituzzjoni tal-istrumenti ta’ Grad 2 ta’ entitajiet
rilevanti diviż bl-ammont aggregat tal-parteċipazzjonijiet diretti u
indiretti kollha mill-istituzzjoni ta’ strumenti ta’ Grad 1 ta’ Ekwità
Komuni, ta’ Grad 1 Addizzjonali u ta’ Grad 2 ta’ dawk l-entitajiet
rilevanti. 
2.                      
L-istituzzjonijiet għandhom jeskludu
pożizzjonijiet sottoskritti miżmuma għal 5 ijiem
tax-xogħol jew inqas mill-ammont imsemmi fil-punt (a)
tal-paragrafu 1 u mill-kalkoli tal-fattur imsemmi fil-punt (b)
tal-paragrafu 1.
3.                      
L-istituzzjonijiet għandhom jiddeterminaw
il-porzjon ta’ parteċipazzjonijiet ta’ strument ta’ Grad 2 li
jitnaqqas billi jiddividu l-ammont speċifikat fil-punt (a) bl-ammont
speċifikat fil-punt (b): 
(a)         
l-ammont totali ta’ parteċipazzjonijiet li
jkun meħtieġ li jitnaqqas skont il-paragrafu 1;
(b)         
l-ammont aggregat ta’ parteċipazzjonijiet
diretti u indiretti mill-istituzzjoni tal-istrumenti ta’ fondi proprji ta’
entitajiet rilevanti li l-istituzzjoni ma għandhiex investiment
sinifikanti fihom.
Taqsima 3
kapital
ta’ Grad 2
Artikolu 68
kapital ta’ Grad 2
Il-kapital
ta’ Grad 2 ta’ istituzzjoni għandu jikkonsisti mill-entrati ta’ Grad 2
tal-istituzzjoni wara t-tnaqqis imsemmi fl-Artikolu 63 u wara li jiġi
applikat l-Artikolu 74.
Kapitolu 5
Fondi proprji
Artikolu 69
Fondi proprji
Il-fondi
proprji ta’ istituzzjoni għandhom jikkonsistu mis-somma tal-kapital ta’
Grad 1 u l-kapital ta’ Grad 2 tagħha.
Kapitolu 6
Rekwiżiti ġenerali
Artikolu 70
Parteċipazzjoni ta’ strumenti kapitali ta’ entitajiet
regolati li ma jikkwalifikawx bħala kapital regolatorju 
L-istituzzjonijiet
ma għandhomx inaqqsu minn xi element ta’ fondi proprji,
parteċipazzjonijiet ta’ entità finanzjarja regolata skont
il-paragrafu 2 tal-Artikolu 137(4) li ma jikkwalifikawx bħala
kapital regolatorju ta’ dik l-entità. L-istituzzjonijiet għandhom japplikaw piż tar-riskju
għal dawn il-parteċipazzjonijiet skont
il-Kapitolu 2 jew 3 tat-Titolu II tal-Parti Tlieta, kif
applikabbli. 
Artikolu 71
Parteċipazzjonijiet indiretti bħala
riżultat ta’ parteċipazzjonijiet ta’ indiċi
1.                      
Bħala alternattiva għal istituzzjoni biex
tikkalkola l-iskopertura tagħha għal strumenti ta’ Grad 1 ta’
Ekwità Komuni, ta’ Grad 1 Addizzjonali u ta’ Grad 2 ta’ entitajiet
rilevanti inklużi fl-indiċi, fejn l-awtorità kompetenti tkun tat
il-kunsens tagħha minn qabel, istituzzjoni tista’ tuża stima
konservattiva tal-iskopertura sottostanti tal-istituzzjoni għall-istrumenti
ta’ Grad 1 ta’ Ekwità Komuni , ta’ Grad 1 Addizzjonali u ta’
Grad 2 ta’ entitajiet rilevanti li jkunu inklużi fl-indiċi.
2.                      
Awtorità kompetenti għandha tagħti
l-kunsens tagħha biss meta l-istituzzjoni tkun uriet
għas-sodisfazzjon tal-awtorità kompetenti li jkun operazzjonalment
oneruż għall-istituzzjoni biex timmonitorja l-iskopertura sottostanti
tagħha għall-istrumenti ta’ Grad 1 ta’ Ekwità Komuni, ta’
Grad 1 Addizzjonali u ta’ Grad 2 ta’ dawk l-entitajiet rilevanti inklużi
fl-indiċi. 
3.                      
L-ABE għandha tiżviluppa abbozz ta’
standards tekniċi regolatorji biex tispeċifika:
(a)         
tal-estent tal-konservattiżmu
meħtieġ f’estimi użati bħala alternattiva
għall-kalkolu tal-iskopertura sottostanti msemmi fil-paragrafu 1;  
(b)         
it-tifsira ta’ operazzjonalment oneruż
għall-finijiet tal-paragrafu 2.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stipulata fl-Artikoli 10 sa 14
tar-Regolament (UE) Nru 1093/2010.
Artikolu 72
Kundizzjonijiet għat-tnaqqis tal-fondi proprji
Istituzzjoni
għandha teħtieġ il-kunsens mill-qabel tal-awtorità kompetenti
biex tagħmel dawn li ġejjin:
(a)                   
tnaqqas jew tirriakkwista strumenti ta’ Grad 1
ta’ Ekwità Komuni maħruġa mill-istituzzjoni f’mod li jkun permess
mid-dritt nazzjonali applikabbli;
(b)                   
twettaq l-eżerċitar, il-fidi jew
ir-riakkwist ta’ strumenti ta’ Grad 1 Addizzjonali jew ta’ strumenti ta’
Grad 2 qabel id-data tal-maturità kuntrattwali tagħhom.
Artikolu 73
Kunsens superviżorju għat-tnaqqis tal-fondi
proprji
1.                      
L-awtorità kompetenti għandha tagħti
kunsens biex istituzzjoni tnaqqas, tirriakkwista, tixtri jew tifdi strumenti
ta’ Grad 1 ta’ Ekwità Komuni, ta’ Grad 1 Addizzjonali jew ta’
Grad 2 meta xi waħda mill-kundizzjonijiet segwenti tiġi
ssodisfata:
(a)         
qabel jew fl-istess ħin tal-azzjoni msemmija
fl-Artikolu 13, l-istituzzjoni tissostitwixxi l-istrumenti msemmija
fl-Artikolu 72 bi strumenti ta’ fondi proprji li jkunu ta’ kwalità ugwali
jew ogħla f’termini li jkunu sostenibbli għall-kapaċità
tal-introjtu tal-istituzzjoni;
(b)         
l-istituzzjoni wriet għas-sodisfazzjoni
tal-awtorità kompetenti li l-fondi proprji tal-istituzzjoni sejrin, wara
l-azzjoni inkwistjoni, jeċċedu r-rekwiżiti stabiliti
fl-Artikolu 87(1) b’marġini li l-awtorità kompetenti tikkunsidra li
tkun sinifikanti u xieraq u l-awtorità kompetenti tikkunsidra li s-sitwazzjoni
finanzjarja tal-istituzzjoni tkun altrimenti soda. 
2.                      
Meta istituzzjoni tieħu azzjoni msemmija
fil-punt (a) tal-Artikolu 72 u r-rifjut ta’ tifdija ta’ strumenti ta’
Grad 1 ta’ Ekwità Komuni msemmija fl-Artikolu 25 ikun projbit
mid-dritt nazzjonali applikabbli, l-awtorità kompetenti tista’ teżenta
l-kundizzjonijiet stabiliti fil-paragrafu 1 ta’ dan l-Artikolu sakemm
l-awtorità kompetenti teħtieġ li l-istituzzjoni tillimita t-tifdija
ta’ dawn l-istrumenti fuq bażi xierqa.
3.                      
L-ABE għandha tadotta abbozzi ta’ standards
tekniċi regolatorji biex tispeċifika dawn li ġejjin:
(a)         
it-tifsira ta’ sostenibbli għall-kapaċità
tal-introjtu tal-istituzzjoni;
(b)         
il-bażijiet xierqa għal-limitazzjoni
tat-tifdija msemmija fil-paragrafu 2;
(c)         
il-proċess u r-rekwiżiti ta’ dejta biex
istituzzjoni tapplika għall-kunsens tal-awtorità kompetenti biex twettaq
azzjoni msemmija fl-Artikolu 72, inkluż il-perjodu ta’ żmien
għall-ipproċessar ta’ din l-applikazzjoni.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stipulata fl-Artikoli 10 sa 14
tar-Regolament (UE) Nru 1093/2010.
Artikolu 74
Rinunzja temporanja mit-tnaqqis mill-fondi proprji
1.                      
Meta istituzzjoni żżomm azzjonijiet li
jikkwalifikaw bħala strumenti ta’ Grad 1 ta’ Ekwità Komuni, ta’
Grad 1 Addizzjonali jew ta’ Grad 2 f’entità rilevanti b’mod
temporanju u l-awtorità kompetenti tqis li dawk il-parteċipazzjonijiet
ikunu għall-finijiet ta’ operazzjoni ta’ assistenza finanzjarja
maħsuba biex jirriorganizzaw u jsalvaw lil dik l-entità, l-awtorità
kompetenti tista’ teżenta fuq bażi temporanja
d-dispożizzjonijiet fuq tnaqqis li kieku japplikaw għal dawk
l-istrumenti.
2.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kunċett ta’
temporanju għall-finijiet tal-paragrafu 1 u l-kundizzjonijiet skont
liema awtorità kompetenti tista’ tqis li l-parteċipazzjonijiet temporanji
msemmija jkunu għall-finijiet ta’ operazzjoni ta’ assistenza finanzjarja
maħsuba biex jirriorganizzaw u jsalvaw dik l-entità.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stipulata fl-Artikoli 10 sa 14
tar-Regolament (UE) Nru 1093/2010.
Artikolu 75
Rieżami kontinwu tal-kwalità tal-fondi proprji 
1.                      
L-ABE għandha timmonitorja l-kwalità
tal-istrumenti tal-fondi proprji maħruġa minn istituzzjonijiet madwar
l-Unjoni u għandha minnufih tinnotifika lill-Kummissjoni fejn ikun hemm
evidenza sinifikanti ta’ deterjorament materjali fil-kwalità ta’ dawk
l-istrumenti.
2.                      
Notifika għandha tinkludi dawn li ġejjin:
(a)         
spjegazzjoni dettaljata tan-natura u l-estent tad-deterjorament
identifikat;
(b)         
konsulenza teknika dwar l-azzjoni mill-Kummissjoni
li l-ABE tikkunsidra li tkun neċessarja.
3.                      
L-ABE għandha tipprovdi konsulenza teknika
lill-Kummissjoni dwar kwalunkwe tibdil sinifikanti li tikkunsidra li jkun
meħtieġ għad-definizzjoni tal-fondi proprji bħala
riżultat ta’ xi wieħed minn dawn li ġejjin:
(a)         
żviluppi rilevanti fl-istandards jew
fil-prattika tas-suq;
(b)         
tibdil fl-istandards rilevanti ġuridiċi
jew kontabilistiċi;
(c)         
żviluppi sinifikanti fil-metodoloġija
tal-ABE għall-ittestjar tal-istress tas-solvenza tal-istituzzjonijiet.
4.                      
L-ABE għandha tipprovdi konsulenza teknika
lill-Kummissjoni sal-31 ta’ Diċembru 2013 dwar trattament
possibbli ta’ qligħ mhux realizzat imkejjel f’valur ġust minbarra li
tinkludihom fil-Grad 1 ta’ Ekwità Komuni mingħajr
aġġustament. Dawn
ir-rakkomandazzjonijiet għandhom jagħtu kas ta’ żviluppi
rilevanti fl-istandards internazzjonali tal-kontabilità u fi ftehimiet
internazzjonali dwar standards prudenzjali għall-banek. 
Titolu III
Interess minoritarju u strumenti ta’ Grad 1 u ta’
Grad 2 Addizzjonali maħruġa minn sussidjarji
Artikolu 76
Interessi minoritarji li jikkwalifikaw għal
inklużjoni fil-kapital konsolidat ta’ Grad 1 ta’ Ekwità Komuni
1.                      
Interessi minoritarji għandhom jinkludu
strumenti ta’ Grad 1 ta’ Ekwità Komuni, flimkien mal-qligħ
miżmum u l-kontijiet tal-primjum azzjonarju relatati, ta’ sussidjarja fejn
il-kundizzjonijiet li ġejjin jiġu ssodisfati:

(a)         
is-sussidjarja tkun waħda minn dawn li
ġejjin:
(i)      istituzzjoni;
(ii)      impriża li skont id-dritt nazzjonali applikabbli tkun
soġġetta għar-rekwiżiti ta’ dan ir-Regolament u ta’ din
id-Direttiva [inserit minn OP], 
(c)         
is-sussidjarja tkun inkluża totalment
fil-konsolidazzjoni skont il-Kapitolu 2 tat-Titolu II tal-Parti
Wieħed;
(d)         
dawk l-istrumenti ta’ Grad 1 ta’ Ekwità Komuni
jkunu proprjetà ta’ persuni minbarra mill-impriżi inklużi
fil-konsolidazzjoni skont il-Kapitolu 2 tat-Titolu II tal-Parti
Wieħed.
2.                      
Interessi minoritarji li jkunu direttament jew
indirettament iffinanzjati, permezz ta’ entità b’għan speċjali jew
b’mod ieħor, mill-istituzzjoni prinċipali, mill-kumpanija azzjonarja
finanzjarja prinċipali, mill-kumpanija azzjonarja ta' attività
mħallta jew mis-sussidjarji tagħhom ma għandhomx jikkwalifikaw
bħala kapital konsolidat ta’ Grad 1 ta’ Ekwità Komuni.
Artikolu 77
Kapital kwalifikattiv ta’ Grad 1 Addizzjonali, ta’
Grad 1, ta’ Grad 2 u fondi proprji kwalifikattivi
Kapital kwalifikattiv ta’ Grad 1
Addizzjonali, ta’ Grad 1, ta’ Grad 2 u fondi proprji kwalifikattivi
għandhom jinkludu l-interess minoritarju, l-istrumenti ta’ Grad 1
Addizzjonali, ta’ Grad 1 jew ta’ Grad 2, kif applikabbli, flimkien
mal-qligħ miżmum u l-kontijiet tal-primjum azzjonarju relatati, ta’
sussidjarja meta l-kundizzjonijiet li ġejjin jiġu ssodisfati:
(a)                   
is-sussidjarja tkun waħda minn dawn li
ġejjin:
(i)      istituzzjoni;
(ii)     impriża li skont id-dritt nazzjonali applikabbli tkun
soġġetta għar-rekwiżiti ta’ dan ir-Regolament u ta’ din
id-Direttiva [inserit minn OP];
(b)                   
is-sussidjarja tkun inkluża totalment
fl-ambitu tal-konsolidazzjoni skont il-Kapitolu 2 tat-Titolu II
tal-Parti Wieħed;
(c)                   
dawk l-istrumenti jkunu proprjetà ta’ persuni
minbarra mill-impriżi inklużi fil-konsolidazzjoni skont
il-Kapitolu 2 tat-Titolu II tal-Parti Wieħed.
Artikolu 78
Kapital kwalifikattiv ta’ Grad 1 u ta’ Grad 2
Addizzjonali maħruġ minn entità b’għan speċjali 
1.                      
Strumenti ta’ Grad 1 u ta’ Grad 2
Addizzjonali maħruġa minn entità b’għan speċjali, u
l-qligħ miżmum u l-kontijiet tal-primjum azzjonarju relatati, ikunu
inklużi fil-kapital kwalifikattiv ta’ Grad 1 Addizzjonali, ta’
Grad 1 jew ta’ Grad 2 jew fil-fondi proprji kwalifikattivi, kif
applikabbli, biss meta l-kundizzjonijiet li ġejjin jiġu ssodisfati:
(a)         
l-entità b’għan speċjali li
toħroġ dawk l-istrumenti tkun inkluża totalment
fil-konsolidazzjoni skont il-Kapitolu 2 tat-Titolu II tal-Parti
Wieħed;
(b)         
l-istrumenti, u l-qligħ miżmum u
l-kontijiet tal-primjum azzjonarju relatati, ikunu inklużi fil-kapital
kwalifikattiv ta’ Grad 1 Addizzjonali biss meta l-kundizzjonijiet
stabiliti fl-Artikolu 49(1) jiġu ssodisfati;
(c)         
l-istrumenti, u l-qligħ miżmum u
l-kontijiet tal-primjum azzjonarju relatati, ikunu inklużi f’kapital
kwalifikattiv ta’ Grad 2 biss meta l-kundizzjonijiet stabiliti
fl-Artikolu 60 jkunu ssodisfati; 
(d)         
l-uniku assi tal-entità b’għan speċjali
jkun l-investiment tagħha fil-fondi proprji ta’ dik is-sussidjarja, li
l-forma tiegħu tissodisfa l-kundizzjonijiet rilevanti stabiliti
fl-Artikoli 49(1) jew 60, kif applikabbli. 
Meta l-awtorità kompetenti tikkunsidra li l-assi
ta’ entità b’għan speċjali jkunu minimi u insinfikanti għal din
l-entità, l-awtorità kompetenti tista’ tirrinunzja l-kundizzjoni
speċifikata fil-punt (d).
2.                      
L-ABE għandha tiżviluppa abbozz ta’
standards tekniċi regolatorji biex tispeċifika l-kunċetti ta’
minimu u insinifikanti msemmija fil-punt (d) tal-paragrafu 1. 
L-ABE għandha
tissottometti dawk l-abbozzi ta’ standards tekniċi regolatorji
lill-Kummissjoni sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stipulata fl-Artikoli 10 sa 14
tar-Regolament (UE) Nru 1093/2010.
Artikolu 79
Interessi minoritarji inklużi fil-kapital konsolidat
ta’ Grad 1 ta’ Ekwità Komuni
L-istituzzjonijiet
għandhom jiddeterminaw l-ammont ta’ interessi minoritarji ta’ sussidjarja
li jiġi inkluż fil-kapital konsolidat ta’ Grad 1 ta’ Ekwità
Komuni billi jnaqqsu mill-interessi minoritarji ta’ dik l-impriża
r-riżultat tal-multiplikazzjoni tal-ammont imsemmi fil-punt (a)
bil-perċentwal imsemmi fil-punt (b):
(a)                   
il-kapital ta’ Grad 1 ta’ Ekwità Komuni tas-sussidjarja
minus l-iċken minn dawn li ġejjin:
(i)      l-ammont tal-kapital ta’ Grad 1 ta’ Ekwità Komuni ta’ dik
is-sussidjarja li jkun meħtieġ biex jilħaq is-somma
tar-rekwiżit stipulat fil-punt (a) tal-Artikolu 87(1) u l-bafer
kombinat imsemmi fl-Artikolu 122(2) tad-Direttiva [inserit minn OP];
(ii)     l-ammont tal-kapital konsolidat ta’ Grad 1 ta’ Ekwità Komuni li
jirrigwarda lil dik is-sussidjarja li jkun meħtieġ fuq bażi
konsolidata biex jilħaq is-somma tar-rekwiżit stipulat
fil-punt (a) tal-Artikolu 87(1) u l-bafer kombinat imsemmi
fl-Artikolu 122(2) tad-Direttiva [inserit minn OP];
(b)                   
l-interessi minoritarji tas-sussidjarja mfissra
bħala perċentwal tal-istrumenti ta’ Grad 1 ta’ Ekwità Komuni ta’
dik l-impriża flimkien mal-qligħ miżmum u l-kontijiet
tal-primjum azzjonarju relatati.
Artikolu 80
Strumenti kwalifikattivi ta’ Grad 1 inklużi
fil-kapital konsolidat ta’ Grad 1
L-istituzzjonijiet
għandhom jiddeterminaw l-ammont ta’ kapital kwalifikattiv ta’ Grad 1
ta’ sussidjarja li jiġi inkluż fil-kapital konsolidat ta’ Grad 1
billi jnaqqsu mill-kapital kwalifikattiv ta’ Grad 1 ta’ dik l-impriża
r-riżultat tal-multiplikazzjoni tal-ammont imsemmi fil-punt (a)
bil-perċentwal imsemmi fil-punt (b).
(a)                   
l-iċken minn dawn li ġejjin:
(i)      l-ammont ta’ kapital ta’ Grad 1 tas-sussidjarja li jkun
meħtieġ biex tintlaħaq is-somma tar-rekwiżit stipulat
fil-punt (b) tal-Artikolu 87(1) u l-bafer kombinat imsemmi
fl-Artikolu 122(2) tad-Direttiva [inserit minn OP];
(ii)     l-ammont tal-kapital konsolidat ta’ Grad 1 li jirrigwarda
s-sussidjarja li jkun meħtieġ fuq bażi konsolidata biex
tintlaħaq is-somma tar-rekwiżit stipulat fil-punt (b)
tal-Artikolu 87(1) u l-bafer kombinat imsemmi fl-Artikolu 122(2)
tad-Direttiva [inserit minn OP]; 
(b)                   
il-kapital kwalifikattiv ta’ Grad 1
tas-sussidjarja mfisser bħala perċentwal tal-istrumenti kollha ta’
Grad 1 ta’ dik l-impriża flimkien mal-qligħ miżmum u
l-kontijiet tal-primjum azzjonarju relatati 
Artikolu 81
Kapital kwalifikattiv ta’ Grad 1 inkluż
fil-kapital konsolidat ta’ Grad 1 Addizzjonali
L-istituzzjonijiet
għandhom jiddeterminaw l-ammont ta’ kapital kwalifikattiv ta’ Grad 1
ta’ sussidjarja li jiġi inkluż fil-kapital konsolidat ta’ Grad 1
Addizzjonali billi jnaqqsu mill-kapital kwalifikattiv ta’ Grad 1 ta’ dik
l-impriża inkluża fil-kapital konsolidat ta’ Grad 1 l-interessi
minoritarji ta’ dik l-impriża li jkunu inklużi fil-kapital konsolidat
ta’ Grad 1 ta’ Ekwità Komuni.  
Artikolu 82
Fondi proprji kwalifikattivi inklużi f’fondi proprji
konsolidati
L-istituzzjonijiet
għandhom jiddeterminaw l-ammont ta’ fondi proprji kwalifikattivi ta’
sussidjarja li jiġu inklużi fil-fondi proprji konsolidati billi
jnaqqsu mill-fondi proprji kwalifikattivi ta’ dik l-impriża
r-riżultat tal-multiplikazzjoni tal-ammont imsemmi fil-punt (a)
bil-perċentwal imsemmi fil-punt (b):
(a)                   
l-iċken minn dawn li ġejjin:
(i)      l-ammont tal-fondi proprji tas-sussidjarja li jkun meħtieġ
biex tintlaħaq is-somma tar-rekwiżit stipulat fil-punt (c)
tal-Artikolu 87(1) u l-bafer kombinat imsemmi fl-Artikolu 122(2)
tad-Direttiva [inserit minn OP];
(ii)     l-ammont tal-fondi proprji li jirrigwardaw is-sussidjarja li jkun
meħtieġ fuq bażi konsolidata biex tintlaħaq is-somma
tar-rekwiżit stipulat fil-punt (c) tal-Artikolu 87(1) u l-bafer
kombinat imsemmi fl-Artikolu 122(2) tad-Direttiva [inserit minn OP]; 
(b)                   
il-fondi proprji kwalifikattivi tal-impriża,
imfissra bħala perċentwal tal-istrumenti kollha tal-fondi proprji
tas-sussidjarja li jkunu inklużi fl-entrati ta’ Grad 1 ta’ Ekwità
Komuni, ta’ Grad 1 Addizzjonali u ta’ Grad 2 u l-qligħ
miżmum u l-kontijiet tal-primjum azzjonarju relatati
Artikolu 83
Strumenti tal-fondi proprji kwalifikattivi inklużi
fil-kapital konsolidat ta’ Grad 2
L-istituzzjonijiet għandhom jiddeterminaw l-ammont ta’ fondi
proprji kwalifikattivi ta’ sussidjarja li jiġi inkluż fil-kapital
konsolidat ta’ Grad 2 billi jnaqqsu mill-fondi proprji kwalifikattivi ta’
dik l-impriża li tkun inkluża fil-fondi proprji konsolidati,
il-kapital kwalifikattiv ta’ Grad 1 ta’ dik l-impriża inkluż
fil-kapital konsolidat ta’ Grad 1.
Titolu IV
Parteċipazzjonijiet kwalifikattivi barra mis-settur
finanzjarju
Artikolu 84
L-ippeżar tar-riskju u l-projbizzjoni ta’
parteċipazzjonijiet kwalifikattivi barra mis-settur finanzjarju
1.                      
Parteċipazzjoni kwalifikattiva, li l-ammont
tagħha jaqbeż l-15 % tal-kapital eliġibbli tal-istituzzjoni,
f’impriża li ma tkunx waħda minn dawn li ġejjin għandu jkun
soġġett għad-dispożizzjonijiet stabiliti
fil-paragrafu 3:
(a)         
entità rilevanti; 
(b)         
impriża, li ma tkunx entità rilevanti, li
twettaq attivitajiet li l-awtorità kompetenti tikkunsidra li jkunu li
ġejjin: 
(i)      estensjoni diretta tal-ibbankar; jew 
(ii)      anċillari għall-ibbankar, 
(iii)     kiri, fatturament, l-immaniġjar ta’ fiduċjarji ta’ unitajiet,
l-immaniġjar ta’ servizzi tal-ipproċessar ta’ dejta jew xi attività
simili oħra.
2.                      
L-ammont totali tal-parteċipazzjonijiet
kwalifikattivi ta’ istituzzjoni f’impriżi minbarra dawk imsemmija f’(a) u
(b) tal-paragrafu 1 li jaqbeż s-60 % tal-kapital eliġibbli
tagħhom għandu jkun soġġett
għad-dispożizzjonijiet stipulati fil-paragrafu 3. 
3.                      
L-awtoritajiet kompetenti għandhom japplikaw
ir-rekwiżiti stipulati fil-punt (a) jew (b)
għall-parteċipazzjonijiet kwalifikattivi tal-istituzzjonijiet
imsemmija fil-paragrafi 1 u 2:
(a)         
 l-istituzzjonijiet
għandhom japplikaw piż tar-riskju ta’ 1 250 % għal
dawn li ġejjin: 
(i)      l-ammont ta’ parteċipazzjonijiet kwalifikattivi msemmija
fil-paragrafu 1 li jaqbeż l-15 % tal-kapital eliġibbli; 
(ii)      l-ammont totali ta’ parteċipazzjonijiet kwalifikattivi msemmija
fil-paragrafu 2 li jaqbeż s-60 % tal-kapital eliġibbli
tal-istituzzjoni;
(b)         
l-awtoritajiet kompetenti għandhom
jipprojbixxu lill-istituzzjonijiet milli jkollhom parteċipazzjonijiet
kwalifikattivi msemmija fil-paragrafi 1 u 2 li l-ammont tagħhom
jaqbeż l-perċentwali ta’ kapital eliġibbli stabilit f’dawk
il-paragrafi.
4.                      
L-ABE għandha tiżviluppa abbozz ta’
standards tekniċi regolatorji biex tispeċifika:
(a)         
l-attivitajiet li jkunu estensjoni diretta
tal-bankar; 
(b)         
l-attivitajiet li jirrigwardaw servizzi
anċillari għall-ibbankar;
(c)         
attivitajiet simili għall-finijiet
tal-punt (b)(iii) tal-paragrafu 1.
L-ABE għandha
tissottometti dawk l-abbozzi ta’ standards tekniċi regolatorji
lill-Kummissjoni sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stipulata fl-Artikoli 10 sa 14
tar-Regolament (UE) Nru 1093/2010.
Artikolu 85
Alternattivi għall-piż tar-riskju ta’
1 250 % -
Bħala alternattiva
għall-applikazzjoni ta’ piż tar-riskju ta’ 1 250 %
għall-ammonti li jeċċedu l-limiti speċifikati
fil-paragrafi 1 u 2 tal-Artikolu 84, l-istituzzjonijiet jistgħu
jnaqqsu dawk l-ammonti mill-entrati ta’ Grad 1 ta’ Ekwità Komuni skont
il-punt (k) tal-Artikolu 33(1). 
Artikolu 86
Eċċezzjonijiet 
1.                      
Azzjonijiet ta’ impriżi li ma jkunux imsemmija
fil-punti (a) u (b) tal-paragrafu 1 ma għandhomx jiġu
inklużi fil-kalkolu tal-limiti eliġibbli ta’ kapital speċifikati
fl-Artikolu 84 meta xi waħda mill-kundizzjonijiet li ġejjin
tiġi ssodisfata: 
(a)     dawk l-azzjonijiet ikunu miżmuma temporanjament matul
rikostruzzjoni jew operazzjoni ta’ salvataġġ finanzjarju, 
(b)     il-parteċipazzjoni azzjonarja tkun pożizzjoni sottoskritta
miżmuma għal 5 ijiem tax-xogħol jew inqas; 
(c)     dawk l-azzjonijiet ikunu miżmuma f’isem l-istituzzjoni u
għan-nom ta’ oħrajn. 
2.                      
L-azzjonijiet li ma jkunux assi fissi finanzjarji
kif iddefiniti fl-Artikolu 35(2) tad-Direttiva 86/635/KEE ma
għandhomx jiġu inklużi fil-kalkolu speċifikat
fl-Artikolu 84.
IT-TIELET PARTI
REKWIŻITI KAPITALI
Titolu I
Rekwiżiti ġenerali, valwazzjoni u rapportar
Kapitolu 1
Livell meħtieġ ta’ fondi proprji
Taqsima 1
Rekwiżiti
ta’ fondi proprji għall-istituzzjonijiet
Artikolu 87
Rekwiżiti ta’ fondi proprji
1.                      
Bla ħsara għall-Artikoli 88 u 89,
l-istituzzjonijiet għandhom dejjem jissodisfaw ir-rekwiżiti ta’ fondi
proprji li ġejjin:
(a)         
proporzjon tal-kapital ta’ Grad 1 ta’ Ekwità
Komuni ta’ 4.5 %; 8 
(b)         
proporzjon tal-kapital ta’ Grad 1 ta’
6 %;
(c)         
proporzjon totali tal-kapital ta’ 8 %.
2.                      
L-istituzzjonijiet għandhom jikkalkulaw
il-proporzjon tal-kapital tagħhom kif ġej:
(a)         
il-proporzjon tal-kapital ta’ Grad 1 ta’
Ekwità Komuni jkun il-kapital ta’ Grad 1 ta’ Ekwità Komuni
tal-istituzzjoni mfisser bħala perċentwal tal-ammont totali
tal-iskopertura għar-riskju; 
(b)         
il-proporzjon tal-kapital ta’ Grad 1 ikun
il-kapital ta’ Grad 1 tal-istituzzjoni mfisser bħala perċentwal
tal-ammont totali tal-iskopertura għar-riskju;
(c)         
il-proporzjon totali tal-kapital ikun il-fondi
proprji tal-istituzzjoni mfisser bħala perċentwal tal-ammont totali
tal-iskopertura għar-riskju.
3.                      
L-ammont totali tal-iskopertura għar-riskju
għandu jiġi kkalkulat bħala s-somma tal-punti (a) sa (f) li
ġejjin wara li jitqiesu d-dispożizzjonijiet stabiliti
fil-paragrafu 4: 
(a)         
l-ammonti tal-iskopertura peżati
għar-riskju għal riskju ta’ kreditu u għal riskju ta’
dilwizzjoni, ikkalkulati skont it-Titolu II tal-Parti Tlieta, fir-rigward
tal-attivitajiet tan-negozju kollha ta’ istituzzjoni, eskluż l-ammonti
tal-iskopertura peżati għar-riskju min-negozju fil-portafoll
tan-negozjar tal-istituzzjoni; 
(b)         
ir-rekwiżiti ta’ fondi proprji, iddeterminati
skont it-Titolu IV tal-Parti Tlieta jew tal-Parti Erbgħa, kif
applikabbli, għan-negozju fil-portafoll tan-negozjar ta’ istituzzjoni,
għal li ġejjin: 
(i)      riskji ta’ pożizzjoni;
(ii)      riskji kbar li jeċċedu l-limiti speċifikati
fl-Artikoli 384 sa 390, sal-limitu li istituzzjoni titħalla
taqbeż dawk il-limiti; 
(c)         
ir-rekwiżiti ta’ fondi proprji stabiliti skont
it-Titolu IV tal-Parti Tlieta jew skont it-Titolu V tal-Parti Tlieta,
kif applikabbli, għal li ġejjin: 
(i)      ir-riskju tal-kambju; 
(ii)      ir-riskju ta’ saldu;
(iii)     ir-riskju tal-komoditajiet;
(d)         
ir-rekwiżiti ta’ fondi proprji kkalkulati
skont it-Titolu VI għar-riskju ta’ aġġustament ta’
valwazzjoni tal-kreditu ta’ strumenti derivattivi Barra l-Borża minbarra
derivattivi ta’ kreditu rikonoxxuti li jnaqqsu l-ammonti tal-iskopertura
peżati għar-riskju għal riskju ta’ kreditu; 
(e)         
ir-rekwiżiti ta’ fondi proprji ddeterminati
skont it-Titolu III tal-Parti Tlieta għal riskju operazzjonali;  
(f)           
l-ammonti tal-iskopertura peżati
għar-riskju stabiliti skont it-Titolu II tal-Parti Tlieta għal
riskju tal-kontroparti bħala riżultat tan-negozju fil-portafoll
tan-negozjar tal-istituzzjoni għat-tipi ta’ tranżazzjonijiet u
l-ftehim li ġejjin:
(i)      strumenti derivattivi Barra l-Borża u derivattivi ta’ kreditu;
(ii)      tranżazzjonijiet ta’ riakkwist, għoti jew teħid b’self
ta’ titoli jew ta’ komoditajiet abbażi ta’ titoli jew ta’ komoditajiet;
(iii)     tranżazzjonijiet ta’ self b’marġini abbażi ta’ titoli
jew ta’ komoditajiet;  
(iv)     tranżazzjonijiet ta’ saldu fit-tul.
4.                      
Id-dispożizzjonijiet li ġejjin
għandhom japplikaw għall-kalkolu tal-ammont totali tal-iskopertura
msemmi fil-paragrafu 3: 
(a)     ir-rekwiżiti ta’ fondi proprji msemmija fil-punti (c) sa (e)
ta’ dak il-paragrafu għandhom jinkludu dawk li ġejjin
mill-attivitajiet kummerċjali ta’ istituzzjoni;   
(b)     l-istituzzjonijiet għandhom jimmultiplikaw ir-rekwiżiti ta’
fondi proprji stipulati fil-punti (b) sa (e) ta’ dak il-paragrafu bi 12.5. 
Artikolu 88
Rekwiżit ta’ kapital inizjali fuq avvjament
1.                      
Il-fondi proprji ta’ istituzzjoni ma jistax ikun li
jaqgħu taħt l-ammont ta’ kapital inizjali meħtieġ meta
ġiet awtorizzata.
2.                      
L-istituzzjonijiet li kienu diġà jeżistu
fl-1 ta’ Jannar 1993, li l-fondi proprji li ma jilħqux
l-ammont ta’ kapital inizjali meħtieġ, jistgħu jkomplu
bl-attivitajiet tagħhom. F’dak
il-każ, il-fondi proprji ta’ dawk l-istituzzjonijiet ma jistax ikun
jaqgħu taħt l-ogħla livell li ntlaħaq b’effett
mit-22 ta’ Diċembru 1989.
3.                      
Fejn il-kontroll ta’ istituzzjoni li taqa’
fil-kategorija msemmija fil-paragrafu 2 jittieħed minn persuna
fiżika jew ġuridika minbarra mill-persuna li preċedentement
kienet tikkontrolla l-istituzzjoni, il-fondi proprji ta’ dik l-istituzzjoni
għandhom jilħqu l-ammont ta’ kapital inizjali meħtieġ.
4.                      
Fejn ikun hemm fużjoni ta’ żewġ
istituzzjonijiet jew aktar li jaqgħu fil-kategorija msemmija
fil-paragrafu 2, il-fondi proprji tal-istituzzjoni bħala
riżultat tal-fużjoni ma għandhomx jaqgħu taħt it-total
tal-fondi proprji tal-istituzzjonijiet fużi meta tkun saret
il-fużjoni, sakemm l-ammont ta’ kapital inizjali meħtieġ ma
jkunx intlaħaq.
5.                      
Fejn l-awtoritajiet kompetenti jikkunsidraw li jkun
meħtieġ li biex jiżguraw is-solvenza ta’ istituzzjoni
għandu jiġi ssodisfat ir-rekwiżit stabilit fil-paragrafu 1,
id-dispożizzjonijiet stipulati fil-paragrafi 2 sa 4 ma għandhomx
japplikaw. 
Artikolu 89
Deroga għal negozji żgħar tal-portafoll
tan-negozjar
1.                      
L-istituzzjonijiet jistgħu jissostitwixxu
r-rekwiżit kapitali msemmi fil-punt (b) tal-paragrafu 3
tal-Artikolu 87 b’rekwiżit kapitali kkalkulat skont il-punt (a)
ta’ dak il-paragrafu fir-rigward tan-negozju fil-portafoll tan-negozjar tagħhom,
sakemm id-daqs tan-negozju fil-portafoll tan-negozjar kemm li jidher u dak li
ma jidhirx fuq il-karta bilanċjali tagħhom jissodisfa
l-kundizzjonijiet li ġejjin:
(a)         
ikun normalment ta’ inqas minn 5 % tal-assi
totali u inqas minn €15-il miljun; 
(b)         
qatt ma jaqbeż 6 % tal-assi totali u
l-€20 miljun.
2.                      
Waqt il-kalkolu tad-daqs ta’ negozju fuq il-karta
bilanċjali u negozju li ma jidhirx fuq il-karta bilanċjali,
l-istrumenti ta’ dejn għandhom jiġu valwati skont il-prezz tas-suq
jew il-valuri nominali tagħhom, l-ekwitajiet skont il-prezz tas-suq
tagħhom u d-derivattivi skont il-valuri nominali jew tas-suq
tal-istrumenti sottoskritti. Pożizzjonijiet
twal u pożizzjonijiet bin-nieqes għandhom jingħaddu
irrispettivament mis-sinjali tagħhom.
3.                      
Fejn tonqos milli tissodisfa l-kundizzjoni
fil-punt (b) tal-paragrafu 1 istituzzjoni għandha tinnotifika
minnufih l-awtorità kompetenti. Jekk,
wara valutazzjoni mill-awtorità kompetenti, l-awtorità kompetenti tistabilixxi
u tinnotifika lill-istituzzjoni li r-rekwiżit fil-punt (a) tal-paragrafu 1
ma ġiex ssodisfat, l-istituzzjoni għandha tieqaf tuża
l-paragrafu 1 mid-data tar-rapport li jmiss.
TAQSIMA 2
Rekwiżiti
ta’ fondi proprji għal ditti tal-investiment li jkollhom awtorizzazzjoni
limitata biex jipprovdu servizzi ta’ investiment 
Artikolu 90
Rekwiżiti ta’ fondi proprji għal ditti
tal-investiment li jkollhom awtorizzazzjoni limitata biex jipprovdu servizzi
ta’ investiment
1.                      
Għall-finijiet tal-Artikolu 87(3), ditti
tal-investiment li ma jkunux awtorizzati biex jipprovdu s-servizzi ta’ investiment
elenkati fil-punti 3 u 6 tat-Taqsima A tal-Anness I
tad-Direttiva 2004/39/KE għandhom jużaw il-kalkolu tal-ammont
totali tal-iskopertura għar-riskju speċifikat fil-paragrafu 2. 
2.                      
Id-ditti tal-investiment imsemmija
fil-paragrafu 1 għandhom jikkalkulaw l-ammont totali tal-iskopertura
għar-riskju fl-ogħla wieħed minn dawn li ġejjin:
(a)         
is-somma tal-entrati msemmija fil-punti (a) sa
(d) u (f) tal-Artikolu 87(3) wara li jiġi applikat
il-paragrafu 87(4);  
(b)         
12.5 immultiplikat bl-ammont speċifikat
fl-Artikolu 92.
3.                      
Id-ditti tal-investiment imsemmija
fil-paragrafu 1 ikunu soġġetti għad-dispożizzjonijiet
l-oħra kollha fir-rigward ta’ riskju operazzjonali stabilit
fit-Titolu VII, il-Kapitolu 3, it-Taqsima II, Subtaqsima 1
tad-Direttiva [inserit minn OP].
Artikolu 91
Rekwiżiti ta’ fondi proprji għal ditti
tal-investiment li jżommu kapital inizjali kif stipulat
fl-Artikolu 29 tad-Direttiva [inserit minn OP]
1.                      
Għall-finijiet tal-Artikolu 87(3),
il-kategoriji li ġejjin ta’ ditti tal-investiment li jżommu kapital
inizjali skont l-Artikolu 29 tad-Direttiva [inserit minn OP] għandhom
jużaw il-kalkolu tat-total tal-ammont tal-iskopertura għar-riskju
speċifikat fil-paragrafu 2: 
(a)         
ditti tal-investiment li jinnegozjaw f’isimhom
stess biss għal raġunijiet ta’ twettiq jew għall-eżekuzzjoni
ta’ ordni ta’ klijent jew bil-għan li jiksbu aċċess għal
sistemi tal-ikklerjar u saldu jew għal skambju rikonoxxuti meta
jaġixxu f’kapaċità ta’ aġenzija jew jeżegwixxu ordni ta’
klijent;   
(b)         
ditti tal-investiment li ma jżommux flus jew
titoli tal-klijenti;
(c)         
ditti tal-investiment li jwettqu biss kummerċ
f’isimhom stess;
(d)         
ditti tal-investiment li ma jkollhomx klijenti
esterni;
(e)         
ditti tal-investiment fejn it-tranżazzjonijiet
tagħhom ta’ eżekuzzjoni u s-saldu jseħħu taħt
ir-responsabbiltà ta’ istituzzjoni tal-ikklerjar u jkunu ggarantiti minn dik
l-istituzzjoni ta’ ikklerjar.
2.                      
Fil-każ ta’ ditti tal-investiment imsemmija
fil-paragrafu 1, l-ammont totali tal-iskopertura għar-riskju
għandu jiġi kkalkolat bħala s-somma ta’ li ġejjin: 
(a)         
il-punti (a) sa (d) u (f) tal-Artikolu 87(3)
wara li jiġi applikat il-paragrafu 87(4);  
(b)         
l-ammont imsemmi fl-Artikolu 92 immultiplikat
bi 12.5.
3.                      
Id-ditti tal-investiment imsemmija
fil-paragrafu 1 ikunu soġġetti għad-dispożizzjonijiet
l-oħra kollha fir-rigward tar-riskju operazzjonali kif stipulat
fit-Titolu VII, il-Kapitolu 3, it-Taqsima 2,
is-Subtaqsima 1 tad-Direttiva [inserit minn OP].
Artikolu 92
Fondi proprji abbażi tal-Ispejjeż Ġenerali
Fissi
1.                      
Skont l-Artikolu 90 u 91, ditta
tal-investiment għandha żżomm kapital eliġibbli ta’ mill-inqas
kwart tal-ispejjeż ġenerali fissi tad-ditta tal-investiment tas-sena
preċedenti. 
2.                      
Fejn jkun hemm tibdil fin-negozju ta’ ditta
tal-investiment mis-sena preċedenti li l-awtorità kompetenti tikkunsidrah
bħala materjali, l-awtorità kompetenti tista’ taġġusta
r-rekwiżiti stipulat fil-paragrafu 1. 
3.                      
Fejn ditta tal-investiment ma tkunx wettqet
in-negozju tagħha għal sena, li tibda mill-ġurnata li fiha jkun
infetaħ in-negozju, ditta tal-investiment għandha żżomm
kapital eliġibbli ta’ mill-inqas kwart tal-ispejjeż ġenerali
fissi proġettati fil-pjan tan-negozju, ħlief meta l-awtorità
kompetenti teħtieġ li l-pjan tan-negozju jiġi
aġġustat.
4.                      
L-ABE għandha tiżviluppa abbozzi ta’
standards tekniċi regolatorji biex tispeċifika f’aktar dettall dawn
li ġejjin: 
(a)         
il-kalkolu tar-rekwiżiti biex jinżamm
kapital eliġibbli ta’ mill-inqas kwart tal-ispejjeż ġenerali
fissi tas-sena preċedenti; 
(b)         
il-kundizzjonijiet għall-aġġustament
mill-awtorità kompetenti tar-rekwiżiti biex jinżamm kapital
eliġibbli ta’ mill-inqas kwart tal-ispejjeż ġenerali fissi
tas-sena preċedenti;  
(c)         
il-kalkolu tal-ispejjeż ġenerali fissi
proġettati fil-każ ta’ ditta tal-investiment li ma tkunx temmet
negozju għal sena.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stipulata fl-Artikoli 10 sa 14
tar-Regolament (UE) Nru 1093/2010.
Artikolu 93
Fondi proprji għal ditti tal-investiment fuq
bażi konsolidata
1.                      
Fil-każ tad-ditti tal-investiment imsemmija
fl-Artikolu 90(1) fi grupp, meta dak il-grupp ma jinkludix
istituzzjonijiet ta’ kreditu, ditta tal-investiment prinċipali fi Stat
Membru għandha tapplika l-Artikolu 87 fuq livell konsolidat kif
ġej: 
(a)         
billi tuża l-kalkolu tal-ammont totali
tal-iskopertura għar-riskju speċifikat fl-Artikolu 90(2);   
(b)         
fondi proprji kkalkulati abbażi
tas-sitwazzjoni finanzjarja konsolidata tad-ditta prinċipali
tal-investiment. 
2.                      
Fil-każ ta’ ditti tal-investiment imsemmija
fl-Artikolu 91(1) fi grupp, fejn dak il-grupp ma jinkludix
istituzzjonijiet ta’ kredtu, ditta tal-investiment ikkontrollata minn kumpanija
azzjonarja finanzjarja għandha tapplika l-Artikolu 87 fuq livell konsolidat
kif ġej:
(a)         
għandha tuża l-kalkolu tal-ammont totali
tal-iskopertura għar-riskju speċifikat fl-Artikolu 91(2);  
(b)         
fondi proprji kkalkulati abbażi
tas-sitwazzjoni finanzjarja konsolidata tad-ditta prinċipali
tal-investiment. 
Kapitolu 2
Rekwiżiti ta’ kalkolu u ta’ rappurtar
Artikolu 94
Valwazzjoni
Il-valwazzjoni ta’ assi u ta’ entrati li ma
jidhrux fuq il-karta bilanċjali għandha ssir skont il-qafas
kontabilistiku li għalih l-istituzzjoni tkun soġġetta skont
ir-Regolament (KE) Nru 1606/2002 u d-Direttiva 86/635/KEE.
Artikolu 95
Rappurtar dwar ir-rekwiżiti ta’ fondi proprji
1.                      
L-istituzzjonijiet li jikkalkulaw ir-rekwiżiti
ta’ fondi proprji għal riskji ta’ pożizzjoni għandhom
jirrappurtaw dawn ir-rekwiżiti ta’ fondi proprji mill-inqas kull
3 xhur.
Dan ir-rappurtar għandu jinkludi
informazzjoni finanzjarja mfassla skont il-qafas kontabilistiku li għalih
l-istituzzjoni tkun soġġetta skont
ir-Regolament (KE) Nru 1606/2002 u d-Direttiva 86/635/KEE
sal-limitu meħtieġ biex sabiex tinkiseb stampa komprensiva tal-profil
tar-riskju tal-attivitajiet ta’ istituzzjoni.
Ir-rappurtar mill-istituzzjonijiet dwar l-obbligi
stabiliti f’87 għandu jsir mill-inqas darbtejn fis-sena. 
L-istituzzjonijiet għandhom jikkomunikaw
ir-riżultati u kull komponent ta’ data meħtieġa
lill-awtoritajiet kompetenti.
2.                      
L-ABE għandha tiżviluppa abbozzi ta’
standards tekniċi ta’ implimentazzjoni biex tispeċifika l-formati
uniformi, il-frekwenzi u d-dati ta’ rappurtar u s-soluzzjonijiet
tal-informatika li għandhom jiġu applikati fl-Unjoni għal dan
ir-rappurtar. Il-formati ta’
rappurtar għandhom ikunu proporzjonati man-natura, mal-iskala u
mal-kumplessità tal-attivitajiet tal-istituzzjonijiet.
L-ABE għandha tissottometti dawk l-abbozzi
ta’ standards tekniċi ta’ implimentazzjoni lill-Kummissjoni
sal-1 ta’ Jannar 2013.
Il-Kummissjoni hija ddelegata s-setgħa sabiex
tadotta l-istandards ta’ implimentazzjoni msemmija fl-ewwel subparagrafu skont
il-proċedura stabilita fl-Artikolu 15
tar-Regolament (UE) Nru 1093/2010.
Artikolu 96
Obbligi speċifiċi ta’ rappurtar
1.                      
L-istituzzjonijiet għandhom jirrappurtaw
id-data li ġejjin lill-awtoritajiet kompetenti:
(a)         
telf li ġej minn għoti ta’ self
kollateralizzat, sa 80% tal-valur tas-suq jew ta’ 80% tal-valur tas-self
ipotekarju f’sena partikolari sakemm ma jiġix deċiż b’mod
ieħor skont l-Artikolu 119(2), minn proprjetà residenzjali;
(b)         
telf ġenerali li ġej minn għoti ta’
self kollateralizzat minn proprjetà residenzjali f’sena partikolari;
(c)         
telf li ġej minn għoti ta' self
kollateralizzat, sa 50% tal-valur tas-suq jew ta’ 60% tal-valur tas-self
ipotekarju f’sena partikolari sakemm ma jiġix deċiż b’mod
ieħor skont l-Artikolu 119(2), minn proprjetà immobbli
kummerċjali;
(d)         
telf ġenerali li ġej minn self
kollateralizzat minn proprjetà immobbli kummerċjali f’sena partikolari.
2.                      
L-awtoritajiet kompetenti għandhom jippubblikaw
fuq bażi annwali d-dejta speċifikata fil-punti (a) sa (d)
tal-paragrafu 1 fuq bażi aggregata, flimkien ma’ dejta storika, meta
tkun disponibbli. Awtorità kompetenti
għandha, fuq talba ta’ awtorità kompetenti oħra fi Stat Membru jew
mill-ABE tipprovdi lil dik l-awtorità kompetenti jew lill-ABE informazzjoni
aktar dettaljata dwar il-kundizzjoni tas-swieq residenzjali jew tal-proprjetà
immobbli kummerċjali f’dak l-Istat Membru.
3.                      
L-ABE għandha tiżviluppa l-abbozzi ta’
standards tekniċi ta’ implimentazzjoni biex tispeċifika li
ġejjin:
(a)         
il-formati uniformi, il-frekwenzi u d-dati ta’
rappurtar uniformi tal-entrati msemmija fil-paragrafu 1;
(b)         
il-formati uniformi, il-frekwenzi u d-dati
tal-pubblikazzjoni tad-dejta aggregata msemmija fil-paragrafu 2. 
L-ABE għandha tissottometti dawk l-abbozzi
ta’ standards tekniċi ta’ implimentazzjoni lill-Kummissjoni
sal-1 ta’ Jannar 2013.
Il-Kummissjoni hija
ddelegata s-setgħa sabiex tadotta l-istandards tekniċi ta’
implimentazzjoni msemmija fl-ewwel subparagrafu skont il-proċedura
stabilita fl-Artikolu 15 tar-Regolament (UE) Nru 1093/2010.
Kapitolu 3
Il-portafoll tan-negozjar
Artikolu 97
Rekwiżiti għall-portafoll tan-negozjar
1.                      
Il-pożizzjonijiet fil-portafoll tan-negozjar
għandhom jew ikunu mingħajr restrizzjonijiet fir-rigward
tan-negozjabbiltà tagħhom jew għandhom ikunu jistgħu jiġu
ħħeġġjati.
2.                      
L-intenzjoni ta’ negozjar għandha tintwera fuq
bażi tal-istrateġiji, il-politiki u l-proċeduri stabiliti
mill-istituzzjoni biex timmaniġja l-pożizzjoni jew il-portafoll skont
l-Artikolu 98.
3.                      
L-istituzzjonijiet għandhom jistabilixxu u
jżommu sistemi u kontrolli biex jimmaniġjaw il-portafoll tan-negozjar
tagħhom skont l-Artikoli 99 u 100.
4.                      
L-istituzzjonijiet jistgħu jinkludu
ħeġġijiet interni għall-kalkolu tar-rekwiżiti kapitali
għal riskji ta’ pożizzjoni sakemm dawn jinżammu b’intenzjoni ta’
negozjar u li r-rekwiżiti tal-Artikoli 98 sa 101 jiġu
ssodisfati.
Artikolu 98
Immaniġjar tal-portafoll tan-negozjar
Fl-immaniġjar tal-pożizzjonijiet jew
tas-settijiet ta’ pożizzjonijiet tagħha fil-portafoll tan-negozjar,
l-istituzzjoni għandha tkun konformi mar-rekwiżit li ġejjin
kollha:
(a)                   
l-istituzzjoni għandu jkollha
fis-seħħ strateġija tan-negozjar dokumentata sew
għall-pożizzjoni/strument jew portafolji, approvata
mill-maniġment superjuri, li għandha tinkludi l-perjodu ta’
parteċipazzjoni mistenni;
(b)                   
l-istituzzjoni għandu jkollha
fis-seħħ politiki u proċeduri ddefiniti sew
għall-immaniġjar attiv ta’ pożizzjonijiet inklużi fil-post
tan-negozjar. Dawk il-politiki u
proċeduri għandhom jinkludu li ġejjin:
(i)      liema pożizzjonijiet jistgħu jiddaħħlu mil-liema
post tan-negozjar;
(ii)     il-limiti tal-pożizzjoni jkunu stabiliti u mmonitorjati
għall-adegwatezza;
(iii)     in-negozjanti għandhom l-awtonomija biex jidħlu fi u
jimmaniġjaw il-pożizzjoni fil-limiti miftiehma u skont
l-istrateġija approvata;
(iv)    il-pożizzjonijiet jiġu rrapportati lill-maniġment
superjuri bħala parti integrali mill-proċess
għall-immaniġjar tar-riskju tal-istituzzjoni;

(v)     il-pożizzjonijiet ikunu mmonitorjati b’mod attiv b’referenza
għal sorsi ta’ informazzjoni tas-suq u ssir valutazzjoni
tal-kummerċjabilità jew tal-abbiltà ta’ ħħeġġjar
tal-pożizzjoni jew tar-riskji komponenti tagħha, inkluż
il-valutazzjoni, il-kwalità u d-disponibiltà tal-input tas-suq għall-proċess
ta’ valwazzjoni, il-livell tal-fatturat tas-suq, id-daqs
tal-pożizzjonijiet nnegozjati fis-suq;
(c)                   
l-istituzzjoni għandu jkollha
fis-seħħ politiki u proċeduri ddefiniti b’mod ċar
għall-monitoraġġ tal-pożizzjonijiet kontra
l-istrateġija tan-negozjar tal-istituzzjoni inkluż
il-monitoraġġ tal-fatturat u pożizzjonijiet li għalihom
il-perjodu ta’ parteċipazzjoni li kien oriġinarjament intiż ikun
inqabeż.
Artikolu 99
Inklużjoni fil-Portafoll tan-negozjar
1.                      
L-istituzzjonijiet għandu jkollhom
fis-seħħ politiki u proċeduri ddefiniti b’mod ċar biex jiddeterminaw
liema pożizzjonijiet jinkludu fil-portafoll tan-negozjar
għall-finijiet tal-kalkolu tar-rekwiżiti kapital tagħhom, skont
ir-rekwiżiti stabiliti fl-Artikolu T1 u d-definizzjoni ta’ portafoll
tan-negozjar skont l-Artikolu 4, billi jqisu l-kapaċitajiet u
l-prattiċi għall-immaniġjar tar-riskju tal-istituzzjoni. L-istituzzjoni għandha tiddokumenta sew
il-konformità tagħha ma’ dawn il-politiki u l-proċeduri u
għandha tissottomettihom għal awditjar intern perjodiku.
2.                      
L-istituzzjonijiet għandu jkollhom fis-seħħ
politiki u proċeduri ddefiniti b’mod ċar għall-immaniġjar
ġenerali tal-portafoll tan-negozjar. Dawn il-politiki u proċeduri għandhom mill-inqas jindirizzaw:
(a)         
l-attivitajiet li l-istituzzjoni tikkunsidra li
jkunu negozjar u li jagħmlu parti mill-portafoll tan-negozjar
għall-finijiet ta’ rekwiżiti ta’ fondi proprji;
(b)         
l-estent sa fejn pożizzjoni tista’ tiġi
valwata skont il-valur tas-suq ta’ kuljum b’referenza għal suq
bidirezzjonali, likwidu attiv;
(c)         
fil-każ ta’ pożizzjonijiet li jiġu
valwati skont mudell, il-limitu sa fejn l-istituzzjoni tista’:
(i)      tidentifika r-riskji materjali kollha tal-pożizzjoni;
(ii)      tiħħeġġja r-riskji materjali kollha
tal-pożizzjoni bi strumenti li għalihom jeżisti suq likwidu,
bidirezzjonali attiv;  
(iii)     tikseb estimi affidabbli għas-suppożizzjonijiet u l-parametri
ewlenin użati fil-mudell;
(d)         
l-estent sa fejn l-istituzzjoni tista’, u tkun
meħtieġa li, tiġġenera valwazzjonijiet
għall-pożizzjoni li jistgħu jiġu vvalidati esternament
b’mod konsistenti;
(e)         
l-estent safejn ir-restrizzjonijiet legali jew
ir-rekwiżiti operazzjonali l-oħra jimpedixxu l-abilità
tal-istituzzjoni li teffettwa likwidazzjoni jew iħħeġġjar
tal-pożizzjoni fuq terminu qasir;
(f)           
l-estent safejn l-istituzzjoni tista’, u tkun
meħtieġa li, timmaniġja b’mod attiv ir-riskji ta’
pożizzjonijiet fl-operat tan-negozjar tagħha; 

(g)         
l-estent safejn l-istituzzjoni tista’ titrasferixxi
riskji jew pożizzjonijiet bejn il-portafolji mhux ta' negozjar u
l-portafolji tan-negozjar u l-kriterji għal dawn it-trasferimenti.
Artikolu 100
Rekwiżiti għal Valwazzjoni Prudenti
1.                      
Il-pożizzjonijiet kollha fil-portafoll
tan-negozjar għandhom ikunu soġġetti għall-istandards
għal valwazzjoni prudenti speċifikati f’dan l-Artikolu. L-istituzzjonijiet għandhom b’mod
partikolari jiżguraw li l-valwazzjoni prudenti tal-pożizzjonijiet
tagħhom fil-portafoll tan-negozjar jiksbu grad xieraq ta’ ċertezza
wara li jikkunsidraw in-natura dinamika tal-pożizzjonijiet fil-portafoll
tan-negozjar, id-domanda għal solidità prudenzjali u l-mod ta’ operat u
l-iskop tar-rekwiżiti kapital fir-rigward tal-pożizzjonijiet
fil-portafoll tan-negozjar.
2.                      
L-istituzzjonijiet għandhom jistabilixxu u
jżommu sistemi u kontrolli suffiċjenti sabiex jipprovdu estimi ta’
valwazzjoni prudenti u affidabbli. Dawk
is-sistemi u kontrolli għandhom jinkludu mill-inqas l-elementi li
ġejjin:
(a)         
politiki u proċeduri ddokumentati
għall-proċess ta’ valwazzjoni, inkluż ir-responsabbiltajiet
iddefiniti b'mod ċar tal-oqsma varji involuti fid-determinazzjoni
tal-valwazzjoni, is-sorsi tal-informazzjoni tas-suq u rieżami
tal-adegwatezza tagħhom, linji gwida għall-użu ta’ parametri li
ma jistgħux jiġu osservati li jirriflettu s-suppożizzjonijiet
tal-istituzzjoni dwar dak li l-parteċipanti tas-suq sejrin jużaw
fl-ipprezzar tal-pożizzjoni, il-frekwenza ta’ valwazzjoni indipendenti,
l-għażla tal-ħin għall-prezzijiet tal-għeluq,
il-proċeduri għall-aġġustament tal-valwazzjonijiet,
il-proċeduri ta’ verifika tal-għeluq tax-xahar u dawk ad-hoc;
(b)         
linji ta’ rappurtar għad-dipartiment
responsabbli għall-proċess ta’ valwazzjoni li jkunu ċari u
indipendenti mill-uffiċċju tan-negozjar.
Il-linja ta’ rappurtar għandha finalment tkun
membru tal-korp maniġerjali.
3.                      
L-istituzzjonijiet għandhom jirrivalwaw
il-pożizzjonijiet fil-portafoll tan-negozjar mill-inqas darba kuljum.
4.                      
Kull meta jkun possibbli l-istituzzjonijiet
għandhom jivvalwaw il-pożizzjonijiet tagħhom skont il-valur
tas-suq, inkluż meta japplikaw it-trattament tal-kapital fil-portafoll
tan-negozjar.
5.                      
Meta twettaq valwazzjoni skont il-valur tas-suq,
istituzzjoni għandha tuża l-lat l-aktar prudenti ta’ offerta sakemm
l-istituzzjoni ma tkunx ġeneratur sinifikanti tas-suq fit-tip partikolari
ta’ strument finanzjarji jew ta’ komodità inkwistjoni u tista’ tagħlaq
f’nofs is-suq.
6.                      
Fejn il-valwazzjoni skont il-valur tas-suq ma tkunx
possibbli, l-istituzzjonijiet għandhom iwettqu l-valwazzjoni
tal-pożizzjonijiet u l-portafolji tagħhom b’mod konservattiv skont
mudelli, inkluż meta jikkalkulaw ir-rekwiżiti ta’ fondi proprji
għal pożizzjonijiet fil-portafoll tan-negozjar.
7.                      
L-istituzzjonijiet għandhom jikkonformaw
mar-rekwiżiti li ġejjin meta jwettqu valwazzjoni skont il-valur
tas-suq:
(a)         
il-maniġment superjuri għandu jkun konxju
tal-elementi tal-portafoll tan-negozjar jew ta’ pożizzjonijiet oħra
b’valur ġust li jkunu soġġetti għal valwazzjoni skont
mudell u għandhom jifhmu l-materjalità tal-inċertezza li b’hekk
tinħoloq fl-irrappurtar tar-riskju/prestazzjoni tan-negozju;
(b)         
istituzzjonijiet għandhom jipprovdu inputs
tas-suq, fejn possibbli, skont il-prezzijiet tas-suq, u għandhom
jivvalutaw l-adegwatezza tal-inputs tas-suq tal-pożizzjoni partikolari li
tkun qiegħda tiġi vvalwata u l-parametri tal-mudell fuq bażi
frekwenti;
(c)         
fejn disponibbli, l-istituzzjonijiet għandhom
jużaw metodoloġiji ta’ valwazzjoni li jkunu prattiki
aċċettati tas-suq għal strumenti finanzjarji partikolari jew
għal komoditajiet;
(d)         
fejn il-mudell jiġi żviluppat
mill-istituzzjoni innifisha, għandu jiġi bbażat fuq
suppożizzjonijiet xierqa, li jkunu ġew ivvalutati u kkontestati minn
partijiet adegwatament ikkwalifikati b’mod indipendenti mill-proċess ta’
żvilupp;
(e)         
l-istituzzjonijiet għandu jkollhom
fis-seħħ proċeduri formali għall-kontroll tat-tibdil u
għandhom iżommu kopja sigura tal-mudell u jużawha perjodikament
biex jiċċekkjaw il-valwazzjonijiet;
(f)           
l-immaniġjar tar-riskju għandha tqis
in-nuqqasijiet tal-mudelli użati u l-aħjar mod kif dawk jiġu
riflessi fir-riżultat tal-valwazzjoni; u
(g)         
l-istituzzjonijiet għandhom ikunu
soġġetti għal rieżami perjodiku biex tiġi ddeterminata
l-akkuratezza tal-prestazzjoni tagħhom, li għandha tinkludi
valutazzjoni tal-adegwatezza kontinwa tas-suppożizzjonijiet,
l-analiżi tal-profitt u t-telf kontra l-fatturi tar-riskji, u t-tqabbil
ta’ valuri reali tal-għeluq skont l-eżiti tal-mudelli.
Għall-finijiet tal-punt (d), il-mudell
għandu jiġi żviluppat jew approvat indipendentement mill-post
tan-negozjar u għandu jiġi ttestjat indipendentement, inkluż
il-validazzjoni tal- matematika, is-suppożizzjonijiet u l-implimentazzjoni
tas-softwer.
8.                      
L-istituzzjonijiet għandhom iwettqu verifiki
indipendenti tal-prezz flimkien mal-valwazzjoni skont il-valur tas-suq jew
valwazzjoni skont skont mudell ta’ kuljum. Il-verifika tal-prezzijiet tas-suq u tal-inputs tal-mudelli
għandha ssir minn persuna jew minn unità indipendenti minn persuni jew
minn unitajiet li jibbenefikaw mill-portafoll tan-negozjar, mill-inqas darba
fix-xahar, jew aktar frekwenti skont in-natura tas-suq jew tal-attività
tan-negozjar. Meta ma jkunx hemm
disponibbli sorsi indipendenti tal-ipprezzar jew is-sorsi tal-ipprezzar ikunu
aktar suġġettivi, jistgħu jkunu xierqa miżuri prudenti
bħal aġġustamenti fil-valwazzjoni.
9.                      
L-istituzzjonijiet għandhom jistabilixxu u
jżommu proċeduri għall-kunsiderazzjoni
tal-aġġustamenti fil-valwazzjoni.
10.                  
L-istituzzjonijiet għandhom formalment
jikkunsidraw l-aġġustamenti fil-valwazzjoni ta’ firxiet tal-krediti
mhux iggwadanjati, il-kostijiet ta’ egħluq, ir-riskji operazzjonali,
it-terminazzjoni bikrija, il-kostijiet ta’ investiment u finanzjament,
il-kostijiet amministrattivi futuri u, fejn rilevanti, ir-riskju tal-mudell li
ġejjin.
11.                  
L-istituzzjonijiet għandhom jistabilixxu u
jżommu proċeduri għall-kalkolu ta’ aġġustament
għall-valwazzjoni kurrenti ta’ xi pożizzjonijiet anqas likwidi, li
partikolarment jistgħu jirriżultaw minn avvenimenti tas-suq jew minn
sitwazzjonijiet relatati mal-istituzzjoni bħal pożizzjonijiet
konċentrati u/jew pożizzjonijiet li għalihom il-perjodu
oriġinali ta’ parteċipazzjoni jkun inqabeż.
L-istituzzjonijiet għandhom, fejn neċessarju,
jagħmlu dawn l-aġġustamenti minbarra xi tibdil meħtieġ
għall-valur tal-pożizzjoni għall-finijiet ta’ rappurtar
finanzjarju u għandhom ifasslu dawn l-aġġustamenti biex
jirriflettu l-likwidità tal-pożizzjoni. Skont dawk il-proċeduri, l-istituzzjonijiet għandhom
jikkunsidraw bosta fatturi waqt li jkunu qegħdin jiddeterminaw jekk ikunx
hemm il-ħtieġa ta’ aġġustament tal-valwazzjoni għal
pożizzjonijiet inqas likwidi. Dawk
il-fatturi jinkludu li ġejjin:
(a)         
l-ammont ta’ żmien li l-pożizzjonijiet
jew ir-riskji fil-pożizzjoni jieħdu biex jiġu
ħħeġġjati;
(b)         
il-volatilità u l-medja tal-firxiet ta’
talba/offerta;
(c)         
id-disponibbiltà ta’ kwotazzjonijiet tas-suq
(in-numru u l-identità ta’ ġeneraturi tas-suq) u l-volatilità u l-medja
ta’ volumi ta’ negozjar inkluż volumi ta’ negozjar matul perjodi ta’
stress tas-suq;
(d)         
il-konċentrazzjonijiet tas-suq;
(e)         
il-maturazzjoni tal-pożizzjonijiet;
(f)           
l-estent ta’ kemm il-valwazzjoni tiddependi fuq
valwazzjoni skont il-valur tas-suq;  
(g)         
l-impatt ta’ riskji oħra tal-mudell.
12.                  
Meta jużaw valwazzjonijiet minn partijiet
terzi jew iprezzar skont il-valur tas-suq, l-istituzzjonijiet għandhom
jikkunsidraw jekk għandhomx japplikaw aġġustament
tal-valwazzjoni. Barra minn hekk,
l-istituzzjonijiet għandhom jikkunsidraw il-ħtieġa li jiġu
stabiliti aġġustamenti fil-każ ta’ pożizzjonijiet inqas
likwidi u jirrevedu fuq bażi kontinwa l-adegwatezza tagħhom.
13.                  
Fir-rigward ta’ prodotti kumplessi, inkluż
skoperturi ta’ titolizzazzjoni u derivattivi tal-kreditu skont l-ordni
kronoloġika ta’ inadempjenza, l-istituzzjonijiet għandhom jivvalutaw
b’mod espliċitu l-ħtieġa għal aġġustamenti
fil-valwazzjoni biex jirriflettu r-riskju tal-mudell assoċjat mal-użu
ta’ metodoloġija possibbilment inkorretta ta’ valwazzjoni u r-riskju
tal-mudell assoċjat mal-użu ta’ parametri ta’ kalibrazzjoni
inosservabbli (u possibbilment skorretti) tal-mudell ta’ valwazzjoni.
Artikolu 101
Ħeġġijiet interni
1.                      
Ħeġġ intern għandu b’mod
partikolari jissodisfa r-rekwiżiti li ġejjin:
(a)         
ma għandux ikun primarjament intiż biex
jevita jew inaqqas ir-rekwiżiti ta’ fondi proprji;
(b)         
għandu jiġi ddokumentat sew u jkun
soġġett għal proċeduri partikolari tal-approvazzjoni interna
u ta’ awditjar;
(c)         
għandu jiġi ttrattat f’kundizzjonijiet
tas-suq;
(d)         
ir-riskju tas-suq iġġenerat
mill-ħeġġ intern għandu jiġi mmaniġjat b’mod
dinamiku fil-portafoll tan-negozjar skont il-limiti awtorizzati;  
(e)         
għandu jiġi mmonitorjat sew.
Il-monitoraġġ għandu jiġi
żgurat permezz ta’ proċeduri xierqa.
2.                      
Ir-rekwiżiti tal-paragrafu 1 japplikaw
mingħajr preġudizzju għar-rekwiżiti applikabbli
għall-pożizzjoni ħħeġġjata mhux tal-portafoll
tan-negozjar.
3.                      
Permezz ta’ deroga mill-paragrafi 1 u 2, fejn
istituzzjoni tiħħeġġja skopertura ta’ riskju fuq il-kreditu
mhux tal-portafoll tan-negożjar jew skopertura għar-riskju ta’
kontroparti billi tuża derivat ta’ kreditu mdaħħal fil-portafoll
tan-negozjar tagħha permezz ta’ ħeġġ intern, l-iskopertura
għar-riskju mhux tal-protafoll tan-negozjar jew tal-kontroparti ma
għandhomx jitqiesu bħala iħħeġġjati
għall-finijiet tal-kalkolu tal-ammonti tal-iskopertura peżati
għar-riskju sakemm l-istituzzjoni ma tixtrix mingħand parti terza eliġibbli
bħala fornitriċi tal-protezzjoni, derivat ta’ kreditu korrispondenti
li jkun jissodisfa r-rekwiżiti għall-protezzjoni mhux iffinanzjata
ta’ kreditu mhux tal-portafoll tan-negozjar. Mingħajr ħsara għall-punt (i)
tal-Artikolu 293, meta din il-protezzjoni minn terza parti tinxtara u
tiġi rikonoxxuta bħala ħeġġ ta’ skopertura mhux
tal-portafoll tan-negozjar għall-finijiet tal-kalkolu tar-rekwiżiti
kapital, la l-ħeġġ tad-derivat ta’ kreditu intern u lanqas ta’
dak estern ma għandu jiġu inkluż fil-portafoll tan-negozjar
għall-finijiet tal-kalkolu ta’ rekwiżiti kapitali.
Titolu II
Rekwiżiti kapitali għal riskju ta’ kreditu
Kapitolu 1
Prinċipji ġenerali
Artikolu 102
Approċċi għal riskju ta’ kreditu
L-istituzzjonijiet għandhom japplikaw jew
l-Approċċ Standardizzat previst fil-Kapitolu 2 jew, jekk permess
mill-awtoritajiet kompetenti skont l-Artikolu 138, l-Approċċ
Ibbażat fuq il-Klassifikazzjonijiet Interni previst fil-Kapitolu 3
biex jikkalkulaw l-ammonti tal-iskopertura peżati għar-riskju
tagħhom għall-finijiet tal-punti (a) u (f)
tal-Artikolu 87(3).
Artikolu 103
L-użu ta’ tekniki tal-mitigazzjoni tar-riskju ta’
kreditu skont l-Approċċ Standardizzat u l-Approċċ IRB
1.                      
Fir-rigward ta’ skopertura li għaliha
istituzzjoni tapplika l-Approċċ Standardizzat skont
il-Kapitolu 2 jew tapplika l-Approċċ IRB skont il-Kapitolu 3
iżda mingħajr ma tuża l-estimi tagħha tal-LGD u tal-fatturi
ta’ konverżjoni skont l-Artikolu 146, l-istituzzjoni tista’ tuża
l-mitigazzjoni tar-riskju ta’ kreditu skont il-Kapitolu 4
għall-kalkolu tal-ammonti tal-iskopertura peżati għar-riskju
għall-finijiet tal-punti (a) u (f) tal-Artikolu 87(3) jew, kif
xieraq, l-ammonti ta’ telf mistenni għall-finijiet tal-kalkolu msemmi
fil-punt (d) tal-Artikolu 33(1) u l-punt (c)
tal-Artikolu 59.
2.                      
Fir-rigward ta’ skopertura li għaliha
istituzzjoni tapplika l-Approċċ IRB billi tuża l-estimi
tagħha tal-LGD u tal-fatturi ta’ konverżjoni skont
l-Artikoli 146, l-istituzzjoni tista’ tuża l-mitigazzjoni tar-riskju
ta’ kreditu skont il-Kapitolu 3.
Artikolu 104
Trattament ta’ skoperturi titolizzati skont
l-Approċċ Standardizzat u l-Approċċ IRB
1.                      
Fejn istituzzjoni tuża l-Approċċ
Standardizzat skont il-Kapitolu 2 għall-kalkolu tal-ammonti
tal-iskopertura peżati għar-riskju għall-klassi tal-iskoperturi
li għaliha r-riskji titolizzati sejrin ikunu assenjati skont
l-Artikolu 107, hija għandha tikkalkula l-ammont tal-iskopertura
peżat għar-riskju għal pożizzjoni ta’ titolizzazzjoni skont
l-Artikoli 240, 241 u 246 sa 253. L-istituzzjonijiet li jużaw l-Approċċ Standardizzat
jistgħu jużaw ukoll l-approċċ ibbażat fuq
klassifikazzjonijiet interni meta dan ikun ġie permess skont
l-Artikolu 254(3).
2.                      
Fejn istituzzjoni tuża l-Approċċ IRB
skont il-Kapitolu 3 għall-kalkolu tal-ammonti tal-iskopertura
peżati għar-riskju għall-klassi ta’ riskji li għaliha
r-riskju titolizzat ikun assenjat skont l-Artikolu 142 hija għandha
tikkalkula l-ammonti tal-iskopertura peżati għar-riskju skont
l-Artikoli 240, 241 u 254 sa 261. 
Ħlief fil-każ tal-approċċ
ibbażat fuq klassifikazzjoni interna, fejn l-Approċċ IRB
jintuża biss għal parti tal-iskoperturi titolizzati sottostanti
għal titolizzazzjoni, l-istituzzjoni għandha tuża
l-approċċ li jikkorrispondi mas-sehem predominanti ta’ skoperturi
titolizzati sottostanti għal din it-titolizzazzjoni. 
Artikolu 105
Trattament ta’ aġġustament għar-riskju ta’
kreditu
1.                      
L-istituzzjonijiet li japplikaw l-Approċċ
Standardizzat għandhom jittrattaw l-aġġustamenti ġenerali
għar-riskju ta’ kreditu skont l-Artikolu 59 (c).
2.                      
L-istituzzjonijiet li japplikaw l-Approċċ
IRB għandhom jittrattaw l-aġġustamenti ġenerali
għar-riskju ta’ kreditu skont l-Artikolu 155.
Għall-finijiet ta’ dan l-Artikolu u
tal-Kapitoli 2 u 3, l-aġġustamenti ġenerali u
speċifiċi għar-riskju ta’ kreditu għandhom jeskludu l-fondi
għal riskji bankarji ġenerali.
3.                      
L-istituzzjonijiet li jużaw
l-Approċċ IRB li japplikaw l-Approċċ Standardizzat
għal parti tal-iskoperturi tagħhom fuq bażi konsolidata jew
individwali, skont l-Artikolu 143 u 145 għandhom jiddeterminaw
il-parti tal-aġġustament ġenerali għar-riskju ta’ kreditu
li tkun sejra tiġi assenjata għat-trattament
tal-aġġustament ġenerali għar-riskju ta’ kreditu skont
l-Approċċ Standardizzat u għat-trattament
tal-aġġustamenti ġenerali għar-riskju ta’ kreditu skont
l-Approċċ IRB kif ġej:
(a)         
fejn applikabbli meta istituzzjoni inkluża
fil-konsolidazzjoni tapplika b’mod esklussiv l-Approċċ IRB,
l-aġġustamenti ġenerali għar-riskju ta’ kreditu ta’ din
l-istituzzjoni għandhom jiġu assenjati għat-trattament stabiliti
f’dan il-paragrafu 2;
(b)         
fejn applikabbli, meta istituzzjoni inkluża
fil-konsolidazzjoni tapplika b’mod esklussiv l-Approċċ Standardizzat,
l-aġġustament ġenerali għar-riskju ta’ kreditu ta’ din
l-istituzzjoni għandu jiġi assenjat lit-trattament stabilit
fil-paragrafu 1(a);
(c)         
il-bqija tal-aġġustament għar-riskju
ta’ kreditu għandu jiġi assenjat fuq bażi prorata skont
il-proporzjon tal-ammonti tal-iskopertura peżati għar-riskju
soġġett għall-Approċċ Standardizzat u
soġġett għall-Approċċ IRB.
4.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kalkolu
tal-aġġustamenti speċifiċi għar-riskju ta’ kreditu u
l-aġġustamenti ġenerali għar-riskju ta’ kreditu skont
il-qafas kontabilistiku rilevanti għal li ġejjin:
(a)         
il-valur tal-iskopertura skont l-Approċċ
Standardizzat imsemmi fl-Artikoli 106 u 122;
(b)         
il-valur tal-iskopertura skont l-Approċċ
IRB imsemmi fl-Artikoli 162 sa 164;
(c)         
it-trattament tal-ammonti ta’ telf mistennija
msemmi fl-Artikolu 155;
(d)         
il-valur tal-iskopertura għall-kalkolu
tal-ammonti tal-iskopertura peżati għar-riskju
għall-pożizzjoni ta’ titolizzazzjoni msemmija fl-Artikolu 241 u
261;
(e)         
id-determinazzjoni ta’ inadempjenza skont
l-Artikolu 174;
(f)           
informazzjoni dwar aġġustamenti
speċifiċi u ġenerali għar-riskju ta’ kreditu msemmija
fl-Artikolu 428.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija
ddelegata s-setgħa sabiex tadotta l-istandards regolatorji msemmija
fl-ewwel subparagrafu skont il-proċedura stabilita fl-Artikolu 10 sa
14 tar-Regolament (UE) Nru 1093/2010.
Kapitolu 2
Approċċ Standardizzat
Taqsima 1
Prinċipji
ġenerali
Artikolu 106
Valur tal-iskopertura
1.                      
Il-valur tal-iskopertura ta’ assi għandu jkun
il-valur kontabilistiku tagħha li tibqa’ wara li jkunu ġew applikati
l-aġġustamenti speċifiċi għar-riskju ta’ kreditu. Il-valur tal-iskopertura ta’ entrata li ma
tidhirx fil-karta bilanċjali elenkata fl-Anness I għandu jkun
il-perċentwal tal-valur nominali tiegħu wara t-tnaqqis ta’
aġġustamenti speċifiċi għar-riskju ta’ kreditu kif
ġej:
(a)         
100 % jekk tkun entrata b’riskju
sħiħ;
(b)         
50 % jekk tkun entrata b’riskju medju;
(c)         
20 % jekk tkun entrata b’riskju medju/baxx; 
(d)         
0 % jekk tkun entrata b’riskju baxx. 
Entrati li ma jidhrux fil-karta bilanċjali
msemmija fit-tieni sentenza tal-ewwel subparagrafu għandhom jiġu
assenjati lill-kategoriji ta’ riskju kif indikat fl-Anness I. 
Meta istituzzjoni tkun qiegħda tuża
l-Metodu Komprensiv tal-Kollateral Finanzjarju skont l-Artikolu 218,
il-valur tal-iskopertura ta’ titoli jew ta’ komoditajiet mibjugħa,
stazzjonati jew mislufa skont tranżazzjoni ta’ riakkwist jew skont tranżazzjoni
ta’ għoti jew teħid b’self ta’ titoli jew ta’ komoditajiet, u
tranżazzjonijiet ta’ self ta’ marġini għandu jiżdied
bl-aġġustament tal-volatilità xieraq għal tali titoli jew
komoditajiet kif preskritt fl-Artikoli 218 sa 220.
2.                      
Il-valur tal-iskopertura ta’ strument derivattiv
elenkat fl-Anness II għandu jiġi ddeterminat skont
il-Kapitolu 6 u għandu jitqies l-effetti ta’ kuntratti ta’ novazzjoni
u arranġamenti oħra tal-kalkolazzjoni tal-valur nett
għall-finijiet ta’ dawk il-metodi skont il-Kapitolu 6. Il-valur tal-iskopertura ta’ tranżazzjonijiet
ta’ riakkwist, tranżazzjonijiet ta’ għoti jew teħid b’self ta’
titoli jew ta’ komoditajiet, tranżazzjonijiet ta’ saldi fit-tul u
tranżazzjonijiet ta’ self ta’ marġini jista’ jiġi ddeterminat
jew skont il-Kapitolu 6 jew skont il-Kapitolu 4.
3.                      
Meta skopertura tkun soġġetta għal
protezzjoni tal-kreditu iffinanzjata, il-valur tal-iskopertura applikabbli
għal dik l-entrata jista’ jiġi mmodifikat skont il-Kapitolu 4.
Artikolu 107
Klassijiet ta’ skopertura
Kull skopertura għandha tiġi
assenjata f’waħda mill-klassijiet differenti ta’ skoperturi:
(a)                   
pretensjonijiet jew pretensjonijiet
kontinġenti fuq gvernijiet ċentrali jew fuq banek ċentrali;
(b)                   
pretensjonijiet jew pretensjonijiet
kontinġenti fuq gvernijiet reġjonali jew fuq awtoritajiet lokali;
(c)                   
pretensjonijiet jew pretensjonijiet
kontinġenti fuq entitajiet tas-settur pubbliku;
(d)                   
pretensjonijiet jew pretensjonijiet
kontinġenti fuq banek multilaterali tal-iżvilupp;
(e)                   
pretensjonijiet jew pretensjonijiet
kontinġenti fuq organizzazzjonijiet internazzjonali;
(f)                     
pretensjonijiet jew pretensjonijiet
kontinġenti fuq istituzzjonijiet;
(g)                   
pretensjonijiet jew pretensjonijiet
kontinġenti fuq korporattivi;
(h)                   
pretensjonijiet fil-livell tal-konsumatur jew
pretensjonijiet kontinġenti fil-livell tal-konsumatur;
(i)                     
pretensjonijiet jew pretensjonijiet
kontinġenti koperti b’ipoteki fuq proprjetà immobbli;
(j)                     
skoperturi inadempjenti;
(k)                   
pretensjonijiet fil-forma ta’ bonds koperti ;
(l)                     
pożizzjonijiet ta’ titolizzazzjoni;
(m)                 
pretensjonijiet fuq istituzzjonijiet u fuq
korporazzjonijiet li jkollhom valutazzjoni tal-kreditu ta’ terminu qasir;
(n)                   
pretensjonijiet fil-forma ta’ unitajiet jew
azzjonijiet f’impriżi ta’ investiment kollettiv (‘CIUs’); 
(o)                   
pretensjonijiet ta’ ekwità;
(p)                   
entrati oħra.
Artikolu 108
Il-kalkolu tal-ammonti tal-iskopertura peżati
għar-riskju
1.                      
Biex jiġu kkalkulati l-ammonti ta’ skoperturi
peżati għar-riskju, il-piżijiet tar-riskju għandhom
jiġu applikati għall-iskoperturi kollha, sakemm dawn ma jkunux
tnaqqsu mill-fondi proprji, skont id-dispożizzjonijiet tat-Taqsima 2. L-applikazzjoni tal-piż tar-riskju għandha
tkun ibbażata fuq il-klassi ta’ skopertura li fiha tkun assenjata
l-iskopertura u, sal-limitu speċifikat fit-Taqsima 2, il-kwalità
kreditizja tagħha. Il-kwalità
kreditizja tista’ tiġi stabilita b’referenza għall-valutazzjonijiet
tal-kreditu ta’ L-Istituzzjonijiet Esterni għall-Valutazzjoni tal-Kreditu
(minn hawn ’il quddiem ‘ECAIs’ - External Credit Assessment Institutions) kif
iddefinit fl-Artikolu 130 jew għall-valutazzjonijiet tal-kreditu ta’
Aġenziji dwar Krediti għall-Esportazzjoni skont it-Taqsima 3.
2.                      
Għall-finijiet tal-applikazzjoni ta’ piż
tar-riskju, kif imsemmi fil-paragrafu 1, il-valur tal-iskopertura
għandu jiġi mmultiplikat bil-piż tar-riskju speċifikat jew
stabilit skont it-Taqsima 2.
3.                      
Fejn skopertura tkun soġġetta
għall-protezzjoni tal-kreditu, il-piż tar-riskju applikabbli
għal dik l-entrata jista’ jiġi mmodifikat skont il-Kapitolu 4.
4.                      
L-ammonti tal-iskopertura peżati
għar-riskju għal skoperturi titolizzati għandhom jiġu
kkalkolati skont il-Kapitolu 5.
5.                      
Skoperturi li għalihom ma jkun hemm l-ebda
kalkolu previst fit-Taqsima 2 għandhom jiġu assenjati piż
tar-riskju ta’ 100 %.
6.                      
Bl-eċċezzjoni ta’ skoperuri li
jagħtu lok għal obbligazzjonijiet fil-forma ta’ entrati ta’
Grad 1 ta’ Ekwità Komuni, ta’ Grad 1 Addizzjonali jew ta’
Grad 2, istituzzjoni tista’, soġġetta għall-permess
mill-awtoritajiet kompetenti, tiddeċiedi li ma tapplikax ir-rekwiżiti
tal-paragrafu 1 ta’ dan l-Artikolu għall-iskoperturi ta’ dik
l-istituzzjoni għal kontroparti li tkun l-impriża prinċipali
tagħha, is-sussidjarja tagħha, sussidjarja tal-impriża
prinċipali tagħha jew impriża marbuta b’relazzjoni skont
l-Artikolu 12(1) tad-Direttiva 83/349/KEE. L-awtoritajiet kompetenti
huma mogħtija s-setgħa li jawtorizzaw dan il-metodu alternattiv jekk
il-kundizzjonijiet li ġejjin jiġu ssodisfati:
(a)         
il-kontroparti tkun istituzzjoni, kumpanija
azzjonarja finanzjarja jew kumpanija azzjonarja finanzjarja mħallta,
istituzzjoni finanzjarja, kumpanija maniġerjali tal-assi jew impriża
tas-servizzi anċillari soġġetta għal rekwiżiti
prudenzjali xierqa;
(b)         
il-kontroparti tkun inkluża fl-istess
konsolidazzjoni bħall-istituzzjoni fuq bażi totali;
(c)         
il-kontroparti tkun soġġetta
għall-istess proċeduri għall-valutazzjoni tar-riskju, ta’ kejl u
ta’ kontrolli bħall-istituzzjoni;
(d)         
il-kontroparti tkun stabilita fl-istess Stat Membru
bħall-istituzzjoni;  
(e)         
ma jkun hemm l-ebda impediment ġuridiku,
materjali jew prattiku kurrenti jew previst għat-trasferiment immedjat
tal-fondi proprji jew għar-ripagament ta’ obbligazzjonijiet
mill-kontroparti għall-istituzzjoni.
Meta l-istituzzjoni, skont dan il-paragrafu,
tiddeċiedi li ma tapplikax ir-rekwiżiti tal-paragrafu 1, hija
għandha tassenja piż tar-riskju ta’ 0 %.
7.                      
Bl-eċċezzjoni ta’ skoperturi li
jagħtu lok għal obbligazzjonijiet fil-forma ta’ entrati ta’
Grad 1 ta’ Ekwità Komuni, ta’ Grad 1 Addizzjonali u ta’ Grad 2,
l-istituzzjonijiet jistgħu, soġġetti għall-permess
mill-awtoritajiet kompetenti, ma japplikawx ir-rekwiżiti
tal-paragrafu 1 ta’ dan l-Artikolu għal skoperturi għal kontropartijiet
li magħhom l-istituzzjoni tkun daħlet fi skema ta’ protezzjoni
istituzzjonali li jkun arranġament kuntrattwali jew obbligu statutorju li
jipproteġi lil dawk l-istituzzjonijiet u partikolarment jiżgura
l-likwidità u s-solvenza tagħhom biex jiġi evitat il-falliment fil-każ
li dan ikun meħtieġ. L-awtoritajiet
kompetenti huma mogħtija s-setgħa li jawtorizzaw dan il-metodu
alternattiv jekk il-kundizzjonijiet li ġejjin jiġu ssodisfati:
(a)         
ir-rekwiżiti stabiliti
fil-punti (a), (d) u (e) tal-paragrafu 6 jiġu ssodisfati;
(b)         
l-arranġamenti jiżguraw li l-iskema ta’
protezzjoni istituzzjonali tkun kapaċi tagħti l-appoġġ
neċessarju mill-impenn tagħha permezz ta’ fondi li jkunu diġà
għad-dispożizzjoni tagħha;
(c)         
l-iskema ta’ protezzjoni istituzzjonali tiddisponi
minn sistemi adegwati u stipulati b’mod uniformi għall-monitoraġġ
u l-klassifikazzjoni ta’ riskju, li tagħti stampa sħiħa
tas-sitwazzjonijiet ta’ riskju tal-membri individwali kollha u tal-iskema ta’
protezzjoni istituzzjonali kollha kemm hi, b’possibiltajiet korrispondenti biex
teżerċita influwenza; dawk
is-sistemi għandhom jimmonitorjaw b’mod xieraq skoperturi ta’ inadempjenza
skont l-Artikolu 174(1);
(d)         
l-iskema ta’ protezzjoni istituzzjonali twettaq
analiżi tar-riskju tagħha stess li tiġi kkomunikata lill-membri
individwi;
(e)         
l-iskema ta’ protezzjoni istituzzjonali tfassal u
tippubblika fuq bażi annwali, rapport konsolidat li jinkludi l-karta
bilanċjali, ir-rapport tal-introjtu, ir-rapport tas-sitwazzjoni u
r-rapport tar-riskju, li jittratta l-iskema ta’ protezzjoni istituzzjonali
kollha kemm hi, jew rapport li jinkludi l-karta bilanċjali aggregata,
ir-rapport tal-introjtu aggregat, ir-rapport tas-sitwazzjoni u r-rapport
tar-riskju, fir-rigward tal-iskema ta’ protezzjoni istituzzjonali kollha kemm
hi;
(f)           
il-membri fl-iskema ta’ protezzjoni istituzzjonali
jkunu obbligati li jagħtu avviż bil-quddiem ta’ mill-inqas
24 xahar jekk ikunu jixtiequ jtemmu l-iskema ta’ protezzjoni
istituzzjonali;
(g)         
l-użu ta’ elementi diversi eliġibbli
għall-kalkolu tal-fondi proprji (minn hawn ’il quddiem
‘ingranaġġ multiplu’) kif ukoll kull ħolqien mhux xieraq ta’
fondi proprji bejn il-membri fl-iskema ta’ protezzjoni istituzzjonali
għandu jiġi eliminat;
(h)         
l-iskema ta’ protezzjoni istituzzjonali
għandha tkun ibbażata fuq sħubija wiesgħa
tal-istituzzjonijiet tal-kreditu li jkollhom profil tan-negozju
prinċipalment omoġenju;  
(i)           
l-adegwatezza tas-sistemi msemmija
fil-punt (d) tkun approvata u tiġi mmonitorjata f’intervalli regolari
mill-awtoritajiet kompetenti rilevanti.
Meta l-istituzzjoni, skont dan il-paragrafu,
tiddeċiedi li ma tapplikax ir-rekwiżiti tal-paragrafu 1, hija
għandha tassenja piż tar-riskju ta’ 0 %.
8.                      
L-ammonti tal-iskopertura peżati
għar-riskju għal skoperturi li ġejjin minn kontribuzzjoni
ffinanzjata minn qabel ta’ istituzzjoni lill-fond tal-inadempjenza ta’ CCP u
skoperturi tan-negozjar b’CCP għandhom jiġu stabiliti skont
l-Artikoli 296 sa 300 kif applikabbli. 
Taqsima 2
Piżijiet
tar-riskju
Artikolu 109
L-iskoperturi għal gvernijiet ċentrali jew
għal banek ċentrali
1.                      
L-iskoperturi għal gvernijiet ċentrali u
għal banek ċentrali għandhom jiġu assenjati piż
tar-riskju ta’ 100 %, sakemm ma japplikawx it-trattamenti stabiliti
fil-paragrafi 2 sa 5.
2.                      
L-iskoperturi għal gvernijiet ċentrali u
għal banek ċentrali li għalihom tkun disponibbli valutazzjoni
tal-kreditu minn ECAI nominata għandhom jiġu assenjati piż
tar-riskju skont it-Tabella 1 li tikkorrispondi għall-valutazzjoni
tal-kreditu tal-ECAI eliġibbli skont l-Artikolu 131.
 Tabella 1 
 Skala tal-kwalità kreditizja || 1 || 2 || 3 || 4 || 5 || 6 
 Piż tar-riskju || 0 % || 20 % || 50 % || 100 % || 100 % || 150 % 
3.                      
L-iskoperturi għall-Bank Ċentrali Ewropew
għandhom jiġu assenjati piż tar-riskju ta’ 0 %.
4.                      
L-iskoperturi għal gvernijiet ċentrali
tal-Istati Membri u għall-banek ċentrali ddenominati u ffinanzjati
fil-munita domestika ta’ dak il-gvern ċentrali u tal-bank ċentrali
għandhom jiġu assenjati piż tar-riskju ta’ 0 %.
5.                      
Meta l-awtoritajiet kompetenti ta’ pajjiż terz
li japplika arranġamenti superviżorji u regolatorji li jkunu
tal-anqas ekwivalenti għal dawk applikati fl-Unjoni jassenjaw piż
tar-riskju li jkun anqas minn dak indikat fil-paragrafi 1 sa 2 għal
skoperturi għall-gvern ċentrali u għall-bank ċentrali
tagħhom ddenonimati u ffinanzjati fil-munita domestika, l-istituzzjonijiet
jistgħu jippeżaw dawn l-iskoperturi bl-istess mod.
Għall-finijiet ta’ dan il-paragrafu,
il-Kummissjoni tista’ tadotta, permezz ta’ atti ta’ implimentazzjoni, u
soġġetta għall-proċedura ta' eżami msemmija
fl-Artikolu 447(2), deċiżjoni dwar jekk pajjiż terz
japplikax arranġamenti superviżorji u regolatorji li tal-anqas ikunu
ekwivalenti għal dawk applikati fl-Unjoni. Fin-nuqqas ta’ din id-deċiżjoni,
sal-1 ta’ Jannar 2014, l-istituzzjonijiet jistgħu jkomplu
japplikaw it-trattament stabilit f’dan il-paragrafu għal pajjiż terz
meta l-awtoritajiet kompetenti rilevanti kienu approvaw il-pajjiż terz
bħala eliġibbli għal dan it-trattament qabel
l-1 ta’ Jannar 2013.
Artikolu 110
L-iskoperturi għal gvernijiet reġjonali jew
għal awtoritajiet lokali
1.                      
L-iskoperturi għal gvernijiet reġjonali
jew għal awtoritajiet lokali għandhom jiġu ppeżati
għar-riskju bħala skoperturi għall-istituzzjonijiet sakemm ma
jiġux trattati bħala skoperturi għal gvernijiet ċentrali
skont il-paragrafi 2 jew 4. It-trattament preferenzjali għal skoperturi ta’ terminu qasir
speċifikat fl-Artikoli 115(2), u 114(2) ma għandux
jiġi applikat.
2.                      
L-iskoperturi għal gvernijiet reġjonali
jew għal awtoritajiet lokali għandhom jiġu ttrattati bħala
skoperturi għall-gvern ċentrali fil-ġuriżdizzjoni li fiha
jkunu stabiliti meta ma jkunx hemm differenza fir-riskju bejn dawn l-iskopertri
minħabba l-kapaċità speċifika ta’ dak tal-ewwel li jżid
il-kapital, u l-eżistenza ta’ arranġamenti istituzzjonali
speċifiċi li l-effett tagħhom ikun li jnaqqas ir-riskju ta’
inadempjenza tagħhom.
L-ABE għandha tiżviluppa abbozzi ta’
standards tekniċi ta’ implimentazzjoni biex tispeċifika l-iskoperturi
għall-gvernijiet reġjonali u għall-awtoritajiet lokali li
għandhom jiġu trattati bħala skoperturi għall-gvernijiet
ċentrali abbażi tal-kriterji stabiliti fis-subparagrafu
preċedenti. 
L-ABE għandha tissottometti dawk l-abbozzi
tal-istandards tekniċi lill-Kummissjoni
sal-1 ta’ Jannar 2014.
Il-Kummissjoni hija kkonferita s-setgħa
sabiex tadotta l-istandards tekniċi ta’ implimentazzjoni msemmija
fit-tieni subparagrafu skont il-proċedura stabilita fl-Artikolu 15
tar-Regolament (UE) Nru 1093/2010.
Qabel id-dħul fis-seħħ
tal-istandards tekniċi msemmija fis-subparagrafu preċedenti,
l-istituzzjonijiet jistgħu jkomplu japplikaw it-trattament stabilit
fl-ewwel subparagrafu, fejn l-awtoritajiet kompetenti jkunu applikaw dak it-trattament
qabel l-1 ta’ Jannar 2013.
3.                      
L-iskoperturi għal knejjes jew għal
komunitajiet reliġjużi kostitwiti fil-forma ta’ persuna ġuridika
skont il-liġi pubblika għandhom, sakemm jiġbru t-taxxi skont
il-leġiżlazzjoni li tikkonferixxi lilhom id-dritt li jagħmlu
dan, jiġu trattati bħala skoperturi għal gvernijiet
reġjonali u għal awtoritajiet lokali. Madankollu dak il-paragrafu 2 ma għandux japplika. F’dan il-każ għall-finijiet
tal-Artikolu 145(1)(a), ma għandux jiġi eskluż permess biex
jiġi applikat l-Approċċ Standardizzat.
4.                      
Meta l-awtoritajiet kompetenti ta’
ġuriżdizzjoni ta’ pajjiż terz li japplika arranġamenti
superviżorji u regolatorji li mill-inqas ikunu ekwivalenti għal dawk
applikati fl-Unjoni jittrattaw l-iskoperturi għall-gvernijiet
reġjonali jew għall-awtoritajiet lokali bħala skoperturi
għall-gvern ċentrali tagħhom u ma jkunx hemmx differenza
fir-riskju bejn dawn l-iskoperturi minħabba li l-gvern reġjonali jew
l-awtoritajiet lokali jkollhom setgħat speċifiċi biex
jiġġeneraw dħul u arranġamenti istituzzjonali
speċifiċi biex inaqqsu r-riskju ta’ inadempjenza, l-istituzzjonijiet
jistgħu jippeżaw ir-riskju ta’ skoperturi għal dawn
il-gvernijiet reġjonali u l-awtoritajiet lokali bl-istess mod. 
Għall-finijiet ta’ dan il-paragrafu,
il-Kummissjoni tista’ tadotta, permezz ta’ atti ta’ implimentazzjoni, u
soġġetta għall-proċedura ta' eżami msemmija
fl-Artikolu 447(2), deċiżjoni dwar jekk pajjiż terz
japplikax arranġamenti superviżorji u regolatorji li tal-anqas ikunu
ekwivalenti għal dawk applikati fl-Unjoni. Fin-nuqqas ta’ din id-deċiżjoni, sal-1 ta’ Jannar 2014,
l-istituzzjonijiet jistgħu jkomplu japplikaw it-trattament stabilit f’dan
il-paragrafu għal pajjiż terz meta l-awtoritajiet kompetenti
rilevanti kienu approvaw il-pajjiż terz bħala eliġibbli
għal dan it-trattament qabel l-1 ta’ Jannar 2013.
5.                      
L-iskoperturi għal gvernijiet reġjonali
jew għal awtoritajiet lokali ta’ Stati Membri li mhumiex imsemmija
fil-paragrafi 2 sa 4 u jkunu ddenominati u ffinanzjati fil-munita
domestika ta’ dak il-gvern reġjonali u tal-awtorità lokali għandhom
jiġu assenjati piż tar-riskju ta’ 20 %. 
Artikolu 111
L-iskoperturi għal entitajiet tas-settur pubbliku
1.                      
L-iskoperturi għal entitajiet tas-settur
pubbliku li għalihom ma tkunx disponibbli valutazzjoni tal-kreditu minn
ECAI nominata għandhom jiġu assenjati piż tar-riskju skont
l-iskala ta’ kwalità kreditizja li għaliha jkunu assenjati l-iskoperturi
għall-gvern ċentrali tal-ġuriżdizzjoni fejn tkun
inkorporata l-Entità tas-Settur Pubbliku skont it-Tabella 2 li
ġejjin:
 Tabella 2 
 Skala tal-kwalità kreditizja li għaliha l-gvern ċentrali jkun assenjat || 1 || 2 || 3 || 4 || 5 || 6 
 Piż tar-riskju || 20 % || 50 % || 100 % || 100 % || 100 % || 150 % 
Fir-rigward ta’ riskji għall-entitajiet
tas-settur pubbliku inkorporati f’pajjiżi fejn il-gvern ċentrali
mhuwiex ikklassifikat, il-piż tar-riskju għandu jkun ta’ 100%.
2.                      
L-iskoperturi għal entitajiet tas-settur
pubbliku li għalihom tkun disponibbli valutazzjoni tal-kreditu minn ECAI
nominata għandhom jiġu ttrattati skont l-Artikolu 115. It-trattament preferenzjali għal skoperturi
ta' terminu qasir speċifikat fl-Artikoli 114(2) u 115(2), ma
għandux jiġi applikat għal dawk l-entitajiet.
3.                      
Fir-rigward ta’ skoperturi għal entitajiet
tas-settur pubbliku b’maturità oriġinali ta’ inqas minn 3 xhur,
il-piż tar-riskju għandu jkun ta’ 20 %.
4.                      
L-iskoperturi għal entitajiet tas-settur pubbliku
jistgħu jiġu ttrattati bħala skoperturi għall-gvern
ċentrali li fil-ġuriżdizzjoni tagħhom ikunu stabiliti meta
ma jkun hemm l-ebda differenza fir-riskju bejn dawn l-iskoperturi minħabba
l-eżistenza ta’ garanzija xierqa mill-gvern ċentrali. 
5.                      
Għall-finijiet ta’ dan il-paragrafu,
il-Kummissjoni tista’ tadotta, permezz ta’ atti ta’ implimentazzjoni, u
soġġetta għall-proċedura ta' eżami msemmija
fl-Artikolu 447(2), deċiżjoni dwar jekk pajjiż terz
japplikax arranġamenti superviżorji u regolatorji li tal-anqas ikunu
ekwivalenti għal dawk applikati fl-Unjoni. Fin-nuqqas ta’ din id-deċiżjoni,
sal-1 ta’ Jannar 2014, l-istituzzjonijiet jistgħu jkomplu
japplikaw it-trattament stabilit f’dan il-paragrafu għal pajjiż terz
meta l-awtoritajiet kompetenti rilevanti kienu approvaw il-pajjiż terz
bħala eliġibbli għal dan it-trattament qabel
l-1 ta’ Jannar 2013.
6.                      
L-ABE għandha tiżviluppa abbozzi ta'
standards tekniċi ta’ implimentazzjoni biex tispeċifika l-entitajiet
tas-settur pubbliku li jistgħu jiġu ttrattati skont il-paragrafi 1
u 2.
L-ABE għandha tissottometti dawk l-abbozzi
tal-istandards tekniċi lill-Kummissjoni
sal-1 ta’ Jannar 2014.
Il-Kummissjoni hija kkonferita s-setgħa
sabiex tadotta l-istandards tekniċi ta’ implimentazzjoni msemmija fl-ewwel
subparagrafu skont il-proċedura stabilita fl-Artikolu 15
tar-Regolament (UE) Nru 1093/2010.
Qabel id-dħul fis-seħħ
tal-istandards tekniċi msemmija fl-ewwel subparagrafu, l-istituzzjonijiet
jistgħu jkomplu japplikaw it-trattament stabilit fil-paragrafu 1 li
l-awtoritajiet kompetenti jkunu applikaw qabel
l-1 ta’ Jannar 2013.
Artikolu 112
L-iskoperturi għal banek multilaterali
tal-iżvilupp
1.                      
L-iskoperturi għal banek multilaterali
tal-iżvilupp li mhumiex imsemmija fil-paragrafu 2 għandhom
jiġu ttrattati bl-istess mod bħal skoperturi
għall-istituzzjonijiet. It-trattament
preferenzjali għal skoperturi ta' terminu qasir kif speċifikati
fl-Artikoli 115(2), 115(4) ma għandux jiġi applikat.
Il-Korporazzjoni Inter-Amerikana
għall-Investiment, il-Bank tal-Kummerċ u l-Iżvilupp
tal-Baħar l-Iswed u l-Bank tal-Amerika Ċentrali
għall-Integrazzjoni Ekonomika għandhom jiġu kkunsidrati
bħala Banek Multilaterali tal-Iżvilupp (MDB).
2.                      
L-iskoperturi għal banek multilaterali
tal-iżvilupp li ġejjin għandhom jiġu assenjati piż
tar-riskju ta’ 0 % :
(a)         
il-Bank Internazzjonali għar-Rikostruzzjoni u
l-Iżvilupp (International Bank for Reconstruction and Development);
(b)         
il-Korporazzjoni Finanzjarja Internazzjonali
(International Finance Corporation);
(c)         
il-Bank Inter-Amerikan tal-Iżvilupp
(Inter-American Development Bank);
(d)         
il-Bank Ażjatiku tal-Iżvilupp (Asian
Development Bank);
(e)         
il-Bank Afrikan tal-Iżvilupp (African
Development Bank);
(f)           
il-Bank ta’ Żvilupp tal-Kunsill tal-Ewropa;
(g)         
il-Bank Nordiku tal-Investiment (Nordic Investment
Bank);
(h)         
il-Bank Karibew tal-Iżvilupp (Caribbean
Development Bank);
(i)           
il-Bank Ewropew għar-Rikostruzzjoni u
l-Iżvilupp;
(j)           
il-Bank Ewropew tal-Investiment;
(k)         
il-Fond Ewropew tal-Investiment;
(l)           
l-Aġenzija Multilaterali tal-Garanzija
tal-Investiment;
(m)       
il-Faċilità Internazzjonali ta’ Finanzjament
għall-Immunizzazzjoni (International Finance Facility for Immunisation);  
(n)         
il-Bank Islamiku tal-Iżvilupp (Islamic
Development Bank).
3.                      
Għandu jiġi assenjat piż tar-riskju
ta’ 20 % lill-porzjoni ta’ kapital mhux imħallas sottoskritt
għall-Fond Ewropew tal-Investiment.
Artikolu 113
L-iskoperturi għal organizzazzjonijiet internazzjonali
L-iskoperturi għall-organizzazzjonijiet
internazzjonali li ġejjin għandhom jiġu assenjati piż
tar-riskju ta’ 0 %:
(a)                   
l-Unjoni Ewropea;
(b)                   
il-Fond Monetarju Internazzjonali;
(c)                   
il-Bank għas-Saldu Internazzjonali (Bank for
International Settlements);
(d)                   
il-Faċilità Ewropea ta’ Stabilita Finanzjarja
(e)                   
istituzzjoni finanzjarja internazzjonali stabilita
minn żewġ Stati Membri jew aktar, li bl-għan li timmobilizza
l-finanzjament u li tipprovdi assistenza finanzjarja għall-benefiċċju
tal-membri tagħha li jkunu qegħdin jesperjenzaw jew li jkunu mhedda
minn problemi finanzjarji serji.
Artikolu 114
L-iskoperturi għall-istituzzjonijiet
1.                      
L-iskoperturi għall-istituzzjonijiet li
għalihom tkun disponibbli valutazzjoni tal-kreditu minn ECAI nominata
għandhom jiġu ppeżati għar-riskju skont
l-Artikolu 115. L-iskoperturi
għall-istituzzjonijiet li għalihom ma tkunx disponibbli valutazzjoni
tal-kreditu minn ECAI nominata għandhom jiġu ppeżati
għar-riskju skont l-Artikolu 116.
2.                      
L-iskoperturi għall-istituzzjonijiet
b’maturità residwa ta’ inqas minn 3 xhur li jkunu ddenominati u
ffinanzjati fil-munita nazzjonali għandhom jiġu assenjati piż
tar-riskju li jkun kategorija waħda inqas favorevoli mill-piż tar-riskju
preferenzjali, kif deskritt fl-Artikoli 109(4) u 109(5), assenjat lil
skoperturi tal-gvern ċentrali tagħha. 
3.                      
L-ebda skopertura b’maturità residwa ta’ inqas minn
3 xhur iddenominata u ffinanzjata fil-munita nazzjonali tal-mutwatarju ma
għandha tiġi assenjata piż tar-riskju ta’ inqas minn 20 %.
4.                      
Skopertura għal istituzzjoni fil-forma ta’
riżervi minimi meħtieġa mill-BĊE jew mill-bank
ċentrali ta’ Stat Membru li għandu jinżamm minn istituzzjoni
jista’ jiġi ppeżat għar-riskju bħala skoperturi
għall-bank ċentrali tal-Istat Membru inkwistjoni sakemm:
(a)         
ir-riżervi jkunu miżmuma skont
ir-Regolament (KE) Nru 1745/2003 tal-Bank Ċentrali Ewropew
tat-12 ta’ Settembru tal-2003 dwar l-applikazzjoni ta’
riżervi minimi jew skont regolament sussegwenti ta’ sostituzzjoni jew
skont rekwiżiti nazzjonali fl-aspetti materjali kollha ekwivalenti
għal dak ir-Regolament;
(b)         
fil-każ ta’ falliment jew insolvenza
tal-istituzzjoni fejn ir-riżervi jkunu miżmuma, ir-riżervi
jitħallsu lura kompletament lill-istituzzjoni propizjożament u ma
jkunux disponibbli biex jissodisfaw obbligazzjonijiet oħra
tal-istituzzjoni.
5.                      
L-iskoperturi għall-istituzzjonijiet
finanzjarji awtorizzati u taħt is-superviżjoni tal-awtoritajiet
kompetenti u soġġetti għal rekwiżiti prudenzjali
ekwivalenti għal dawk applikati għall-istituzzjonijiet għandhom
jiġu ttrattati bħala skoperturi għall-istituzzjonijiet.
Artikolu 115
L-iskoperturi għall-istituzzjonijiet ikklassifikati
1.                      
L-iskoperturi għall-istituzzjonijiet
b’maturità residwa ta’ aktar minn tliet xhur li għalihom tkun disponibbli
valutazzjoni tal-kreditu minn ECAI nominata għandhom jiġu assenjati
piż tar-riskju skont it-Tabella 3 li jikkorrispondi mal-valutazzjoni
tal-kreditu tal-ECAI eliġibbli skont l-Artikolu 131.
 Tabella 3 
 Skala tal-kwalità kreditizja || 1 || 2 || 3 || 4 || 5 || 6 
 Piż tar-riskju || 20 % || 50 % || 50 % || 100 % || 100 % || 150 % 
2.                      
L-iskoperturi għal istituzzjoni li jkollha sa
tliet xhur ta’ maturità residwa li għaliha tkun disponibbli valutazzjoni
tal-kreditu minn ECAI nominata għandhom jiġu assenjati piż
tar-riskju skont it-Tabella 4 li jikkorrispondi mal-valutazzjoni tal-kreditu
tal-ECAI eliġibbli skont l-Artikolu 131:
 Tabella 4 
 Skala tal-kwalità kreditizja || 1 || 2 || 3 || 4 || 5 || 6 
 Piż tar-riskju || 20 % || 20 % || 20 % || 50 % || 50 % || 150 % 
3.                      
L-interazzjoni bejn it-trattament tal-valutazzjoni
tal-kreditu ta' terminu qasir skont l-Artikolu 126 u t-trattament
preferenzjali ġenerali għal skoperturi ta' terminu qasir stipulati
fil-paragrafu 2 għandu jkun kif ġej:
(a)         
Jekk ma jkunx hemm valutazzjoni tal-iskopertura ta'
terminu qasir, it-trattament preferenzjali ġenerali għal skoperturi
ta' terminu qasir kif speċifikat fil-paragrafu 2 għandu japplika
għall-iskoperturi kollha għall-istituzzjonijiet b’mhux aktar minn
tliet xhur ta’ maturità residwa;
(b)         
Jekk ikun hemm valutazzjoni ta' terminu qasir u din
il-valutazzjoni tistabilixxi l-applikazzjoni ta’ piż tar-riskju li jkun
aktar favorevoli jew identiku għall-użu ta’ trattament preferenzjali
ġenerali għal skoperturi ta' terminu qasir, kif speċifikat
fil-paragrafu 2, għal dik l-iskopertura speċifika biss
għandha tintuża l-valutazzjoni ta' terminu qasir. Skoperturi oħra ta' terminu qasir
għandhom isegwu t-trattament preferenzjali ġenerali għal
skoperturi ta' terminu qasir, kif speċifikat fil-paragrafu 2;
(c)         
Jekk ikun hemm valutazzjoni ta' terminu qasir u din
il-valutazzjoni tistabilixxi piż tar-riskju li jkun inqas favorevoli
mill-użu tat-trattament preferenzjali ġenerali għal skoperturi
ta' terminu qasir, kif speċifikat fil-paragrafu 2, ma għandux
jintuża t-trattament preferenzjali ġenerali għal skoperturi ta'
terminu qasir u l-pretensjonijiet kollha ta' terminu qasir mhux ikklassifikati
għandhom jiġu assenjati l-istess piż tar-riskju bħal dak
applikat mill-valutazzjoni speċifika ta' terminu qasir.
Artikolu 116
Skoperturi għall-istituzzjonijiet mhux klassifikati
1.                      
L-iskoperturi għall-istituzzjonijiet li
għalihom ma tkunx disponibbli valutazzjoni tal-kreditu minn ECAI nominata
għandhom jiġu assenjati piż tar-riskju skont l-iskala
tal-kwalità kreditizja li għaliha jkunu assenjati l-iskoperturi
għall-gvern ċentrali tal-ġuriżdizzjoni fejn tkun
inkorporata l-istituzzjoni skont it-Tabella 5.
 Tabella 5 
 Skala tal-kwalità kreditizja li għaliha l-gvern ċentrali jkun assenjat || 1 || 2 || 3 || 4 || 5 || 6 
 Piż tar-riskju tal-iskopertura || 20 % || 50 % || 100 % || 100 % || 100 % || 150 % 
2.                      
Għal skoperturi fir-rigward ta’
istituzzjonijiet mhux klassifikati li jkunu inkorporati f’pajjiżi fejn
il-gvern ċentrali ma jkunx klassifikat, il-piż tar-riskju għandu
jkun ta’ 100 %.
3.                      
Għal skoperturi fir-rigward ta’
istituzzjonijiet mhux klassifikati li jkollhom maturità oriġinali
effettiva ta’ inqas minn tliet xhur, il-piż tar-riskju għandu jkun
ta’ 20 %.
Artikolu 117
L-iskoperturi għal korporattivi
1.                      
L-iskoperturi li għalihom ikun hemm
disponibbli valutazzjoni tal-kreditu minn ECAI nominata għandhom jiġu
assenjati piż tar-riskju skont it-Tabella 6 li jikkorrispondi
mal-valutazzjoni tal-kreditu tal-ECAI eliġibbli skont l-Artikolu 131.
 Tabella 6 
 Skala tal-kwalità kreditizja || 1 || 2 || 3 || 4 || 5 || 6 
 Piż tar-riskju || 20 % || 50 % || 100 % || 100 % || 150 % || 150 % 
2.                      
L-iskoperturi li għalihom ma tkunx disponibbli
valutazzjoni tal-kreditu għandhom jiġu assenjati piż tar-riskju
ta’ 100 % jew il-piż tar-riskju tal-gvern ċentrali tagħhom,
skont liema minnhom ikun l-ogħla.
Artikolu 118
L-iskoperturi fil-livell tal-konsumaturi
L-iskoperturi li jkunu konformi mal-kriterji
li ġejjin għandhom jiġu assenjati piż tar-riskju ta’ 75 %:
(a)          l-iskopertura għandha tkun jew għal persuna jew għal
persuni fiżiċi, jew għal impriża żgħira jew
medja;
(b)          l-iskopertura għandha tkun waħda b’ammont sinifikanti ta’
skoperturi b’karatteristiċi simili b’tali modi li riskji assoċjati
ma’ dan l-għoti ta’ self jiġu sostanzjalment imnaqqsa; 
(c)          l-ammont totali dovut lill-istituzzjoni u lill-impriżi
prinċipali u lis-sussidjarji tagħha, inkluż kwalunkwe skopertura
f'inadempjenza, mill-klijent obbligant jew minn grupp ta’ klijenti debituri
konnessi flimkien, iżda eskluż il-pretensjonijiet jew pretensjonijiet
kontinġenti ggarantiti fuq proprjetà residenzjali bħala kollateral,
ma għandux, safejn l-istituzzjoni tkun innotifikata, jaqbeż
l-EUR 1 miljun. L-istituzzjoni
għandha tieħu passi raġonevoli sabiex tikseb dan
l-għarfien.
It-titoli ma għandhomx ikunu
eliġibbli għall-klassi ta’ skoperturi fil-livell tal-konsumatur.
Il-valur attwali ta’ pagamenti ta’ kera minimi
fil-livell tal-konsumatur ikunu eliġibbli għall-klassi ta’ skoperturi
fil-livell tal-konsumatur.
Artikolu 119
Skoperturi garantiti permezz ta’ ipoteki fuq proprjetà
immobbli
1.                      
Skopertura jew parti minn skopertura totalment
iggarantita permezz ta’ ipoteka fuq proprjetà immobbli għandha tiġi
assenjata piż tar-riskju ta’ 100 %, fejn il-kundizzjonijiet skont
l-Artikolu 120 u l-Artikolu 121 ma jkunux ġew issodisfati,
ħlief għal xi parti tal-iskopertura li tkun assenjata lil klassi ta’
skoperturi oħra.
Il-parti minn skopertura ttrattata bħala
totalment u kompletament iggarantita permezz ta’ proprjetà immobbli ma
għandhiex tkun ogħla mill-ammont mirhun tal-valur tas-suq jew f’dawk
l-Istati Membri li jkunu stabilixxew kriterji rigorużi
għall-valutazzjoni tal-valur tas-self ipotekarju f’dispożizzjonijiet
statutorji jew regolatorji, il-valur tas-self ipotekarju tal-proprjetà
inkwistjoni. 
2.                      
Abbażi tad-dejta miġbura skont
l-Artikolu 96, u kwalunkwe indikaturi rilevanti oħra, l-awtoritajiet
kompetenti għandhom perjodikament, u mill-inqas darba fis-sena, jivvalutaw
jekk il-piż tar-riskju ta’ 35% fir-rigward ta’ skoperturi koperti permezz
ta’ ipoteki fuq proprjetà residenzjali msemmija fl-Artikolu 120 u
l-piż tar-riskju ta’ 50% fir-rigward ta’ skoperturi koperti fuq proprjetà
immobbli kummerċjali msemmija fl-Artikolu 121 li jinstabu
fit-territorju tagħhom ikunux ibbażati b’mod xieraq fuq l-esperjenza
tal-inadempjenza ta’ skoperturi ggarantiti permezz ta’ proprjetà immobbli u
jqisu l-iżviluppi tas-suq li jħarsu ’l quddiem fir-rigward ta’
proprjetà immobbli, u jistgħu jistabilixxu piż tar-riskju ogħla
jew kriterji aktar stretti minn dawk stabiliti fl-Artikolu 120(2) u
121(2), fejn xieraq, abbażi ta’ kunsiderazzjonijiet ta’ stabbiltà
finanzjarja. L-ABE għandha
tikkoordina l-valutazzjonijiet imwettqa mill-awtoritajiet kompetenti. 
L-awtoritajiet kompetenti għandhom
jikkonsultaw lill-ABE dwar l-aġġustamenti fil-piżijiet
tar-riskju u l-kriterji applikati. L-ABE
għandha tippubblika l-piżijiet tar-riskju u l-kriterji li
l-awtoritajiet kompetenti stabilixxew għall-iskoperturi msemmija
fl-Artikoli 120, 121 u 195.
L-ABE għandha tiżviluppa standards
tekniċi regolatorji biex tispeċifika l-kundizzjonijiet li
l-awtoritajiet kompetenti jikkunsidraw waqt li jkunu qegħdin jiddeterminaw
piżijiet aktar stretti tar-riskju jew kriterji aktar stretti.
L-ABE għandha tissottometti dawk l-abbozzi
tal-istandards tekniċi lill-Kummissjoni
sal-31 ta’ Diċembru 2014.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikoli 10 sa 14
tar-Regolament (UE) Nru 1093/2010.
3.                      
L-istituzzjonijiet ta’ Stat Membru wieħed
għandhom japplikaw il-piżijiet tar-riskji u l-kriterji li ġew
stabiliti mill-awtoritajiet kompetenti ta’ Stat Membru ieħor għal
skoperturi koperti b'ipoteki fuq proprjetà immobbli kummerċjali u
residenzjali li jinstabu f’dak l-Istat Membru.
Artikolu 120
Skoperturi totalment u kompletament koperti bi proprjetà
residenzjali
1.                      
Sakemm ma jiġix deċiż b’mod
ieħor mill-awtoritajiet kompetenti skont l-Artikolu 119(2),
skoperturi li jkunu totalment u kompletament koperti b'ipoteki fuq proprjetà
residenzjali għandhom jiġu ttrattati kif ġej:
(a)         
skoperturi jew kwalunkwe parti minn skopertura
totalment u kompletament garantita permezz ta’ ipoteki fuq proprjetà
residenzjali li tkun jew li sejra tkun okkupata jew mikrija mis-sid, jew
mis-sid benefiċċjali fil-każ ta’ ditti tal-investiment
personali, għandhom jiġi assenjati piż tar-riskju ta’ 35%;
(b)         
skoperturi totalment u kompletament garantiti
permezz ta’ azzjonijiet f'kumpaniji Finlandiżi ta’ abitazzjonijiet
residenzjali, li joperaw skont l-Att tal-Kumpaniji Finlandiżi
tal-Abitazzjonijiet tal-1991 jew skont leġiżlazzjoni sussegwenti
ekwivalenti, fir-rigward ta’ proprjetà residenzjali li tkun jew li sejra tkun
okkupata jew mikrija mis-sid għandhom jiġu assenjati piż
tar-riskju ta’ 35 %;
(c)         
skoperturi għal kerrej fil-qafas ta’
tranżazzjoni ta’ kiri ta’ proprjetà li tirrigwarda proprjetà residenzjali
li taħtha l-istituzzjoni tkun sid il-kera u l-kerrej ikollu
għażla li jixtri, għandhom jiġu assenjati piż
tar-riskju ta’ 35 % sakemm l-iskopertura għall-istituzzjoni tkun
totalment u kompletament garantita permezz tas-sjieda tagħha
tal-proprjetà.
2.                      
L-istituzzjonijiet għandhom jikkunsidraw
skopertura jew kwalunkwe parti minn skopertura bħala totalment u
kompletament garantita għall-finijiet tal-paragrafu 1 biss jekk
il-kundizzjonijiet li ġejjin jiġu ssodisfati:
(a)         
il-valur tal-proprjetà ma jiddependix materjalment
fuq il-kwalità kreditizja tal-mutwatarju. L-istituzzjonijiet jistgħu jeskludu sitwazzjonijiet fejn fatturi
purament makroekonomiċi jaffettwaw kemm il-valur tal-proprjetà kif ukoll
il-prestazzjoni tal-mutwatarju mid-determinazzjoni tagħhom tal-materjalità
ta’ din id-dipendenza;
(b)         
ir-riskju tal-mutwatarju ma jiddependix materjalment
fuq il-prestazzjoni tal-proprjetà jew tal-proġett sottostanti, iżda
fuq il-kapaċità sottostanti tal-mutwatarju li jħallas lura d-dejn
minn sorsi oħra, u bħala konsegwenza, il-ħlas lura
tal-faċilità ma jiddependix b’mod materjalment fuq xi fluss ta’ flus
iġġenerat mill-proprjetà sottostanti li qiegħda sservi ta’
kollateral. Għal dawk is-sorsi
l-oħra, l-istituzzjonijiet għandhom jiddeterminaw il-proporzjon
massimu tas-self mad-dħul bħala parti mill-politika ta’ self
tagħhom u jiksbu evidenza xierqa tad-dħul rilevanti meta jagħtu
s-self.
(c)         
ir-rekwiżiti stabiliti fl-Artikolu 203 u
fir-regoli tal-valutazzjoni stabiliti fl-Artikolu 224(1) jkunu ssodisfati;
(d)         
il-parti tas-self li għaliha huwa assenjat
piż tar-riskju ta’ 35% sakemm ma jiġix stabilit b’mod ieħor
skont l-Artikolu 119(2) ma taqbiżx it-80% sakemm ma jiġix
stabilit b’mod ieħor skont l-Artikolu 119(2) tal-valur tas-suq
tal-proprjetà inkwistjoni jew ta’ 80% tal-valur tas-self ipotekarju sakemm ma
jiġix stabilit b’mod ieħor skont l-Artikolu 119(2) tal-proprjetà
inkwistjoni f’dawk l-Istati Membri li jkunux stabilixxew kriterji rigorużi
għall-valutazzjoni tal-valur tas-self ipotekarju f’dispożizzjonijiet
statutorji jew regolatorji.
3.                      
L-istituzzjonijiet jistgħu jidderogaw
mill-punt (b) fil-paragrafu 2 fil-każ ta’ skoperturi totalment u
kompletament iggarantiti permezz ta’ ipoteki fuq proprjetà residenzjali li tkun
tinstab fit-territorju ta’ Stat Membru, meta l-awtorità kompetenti ta’ dak
l-Istat Membru tkun ippubblikat evidenza li turi li f’dak it-territorju jkun
hemm suq immobiljarji residenzjali żviluppat u stabilit b’rati ta’ telf li
ma jaqbżux il-limiti li ġejjin: 
(a)         
telf li ġej minn self kollateralizzat permezz
ta’ proprjetà residenzjali sa 80% tal-valur tas-suq jew ta’ 80% tal-valur
tas-self ipotekarju sakemm ma jiġix deċiż b’mod ieħor skont
l-Artikolu 119(2) ma jaqbiżx iż-0,3% tas-selfiet pendenti
kollateralizzati permezz ta’ proprjetà residenzjali f’sena partikolari;
(b)         
telf globali li ġej minn self kollateralizzat
permezz ta’ proprjetà residenzjali ma jaqbiżx 0,5% tas-selfiet pendenti
kollateralizzati permezz ta’ proprjetà residenzjali f’sena partikolari. 
4.                      
Jekk xi wieħed mil-limiti msemmija
fil-paragrafu 3 ma jiġix issodisfat f’sena partikolari,
l-eliġibbiltà għall-użu tal-paragrafu 3 għandha tieqaf
u għandha tiġi applikata l-kundizzjoni li tinstab fil-paragrafu 2(b)
sakemm il-kundizzjonijiet fil-paragrafu 3 jiġu ssodisfati f’sena
sussegwenti.
Artikolu 121
Skoperturi totalment u kompletament iggarantiti b'ipoteki
fuq proprjetà immobbli kummerċjali
1.                      
Sakemm ma jiġix deċiż b’mod
ieħor mill-awtoritajiet kompetenti skont l-Artikolu 119(2),
skoperturi totalment u kompletament iggarantiti b'ipoteki fuq proprjetà
immobbli kummerċjali għandhom jiġu trattati kif ġej:
(a)         
skoperturi jew xi parti minn skopertura totalment u
kompletament iggarantiti b'ipoteki fuq uffiċini jew fuq binjiet
kummerċjali oħra jistgħu jiġu assenjati piż tar-riskju
ta’ 50%;
(b)         
skoperturi totalment u kompletament iggarantiti,
permezz ta’ azzjonijiet f'kumpaniji Finlandiżi ta’ abitazzjonijiet
residenzjali, li joperaw skont l-Att tal-Kumpaniji Finlandiżi
tal-Abitazzjonijiet tal-1991 jew skont leġiżlazzjoni sussegwenti
ekwivalenti, fir-rigward ta’ uffiċini jew binjiet kummerċjali
oħra jistgħu jiġu assenjati piż tar-riskju ta’ 50 %;.
(c)         
skoperturi relatati ma tranżazzjonijiet ta’
kiri ta’ proprjetà li jirrigwardaw uffiċini jew binjiet kummerċjali
oħra fejn l-istituzzjoni tkun s-sid u l-kerrej ikollu l-għażla
li jixtri jistgħu jiġu assenjati piż tar-riskju ta’ 50 %
sakemm l-iskopertura tal-istituzzjoni tkun totalment u kompletament iggarantita
mis-sjieda tagħha tal-proprjetà.
2.                      
L-applikazzjoni tal-paragrafu 1 tkun
soġġetta għall-kundizzjonijiet li ġejjin:
(a)         
il-valur tal-proprjetà ma għandux jiddependi
materjalment fuq il-kwalità kreditizja tal-mutwatarju. L-istituzzjonijiet jistgħu jeskludu sitwazzjonijiet fejn fatturi
purament makroekonomiċi jaffettwaw kemm il-valur tal-proprjetà kif ukoll
il-prestazzjoni tal-mutwatarju mid-determinazzjoni tagħhom tal-materjalità
ta’ din id-dipendenza;
(b)         
ir-riskju tal-mutwatarju ma għandux jiddependi
materjalment fuq il-prestazzjoni tal-proprjetà jew tal-proġett
sottostanti, iżda pjuttost fuq il-kapaċità sottostanti tal-mutwatarju
li jirrimborża d-dejn minn sorsi oħra, u bħala konsegwenza,
ir-ripagament tal-faċilità ma għandux jiddependi materjalment fuq xi
fluss ta’ flus iġġenerat mill-proprjetà sottostanti li tkun
qiegħda sservi ta’ kollateral;  
(c)         
ir-rekwiżiti stabiliti fl-Artikolu 203 u
r-regoli ta’ valwazzjoni stabiliti fl-Artikolu 224(1) huma ssodisfati;
(d)         
il-piż tar-riskju ta’ 50 % sakemm ma
jiġix dispost xorta oħra skont l-Artikolu 119(2) għandu
jiġi assenjat lill-parti tas-selfa li ma taqbiżx il-50 %
tal-valur tas-suq tal-proprjetà jew ta’ 60 % tal-valur tas-self ipotekarju
sakemm ma jiġix previst b’mod ieħor skont l-Artikolu 119(2)
tal-proprjetà inkwistjoni f’dawk l-Istati Membri li jkunu stabilixxew kriterji
rigorużi għall-valutazzjoni tas-self ipotekarju
f’dispożizzjonijiet statutorji jew regolatorji. 
3.                      
L-istituzzjonijiet jistgħu jidderogaw
mill-punt (b) fil-paragrafu 2 għal skoperturi totalment u
kompletament garantiti permezz ta’ ipoteki fuq proprjetà kummerċjali li
tinstab fit-territorju ta’ Stat Membru, fejn l-awtorità kompetenti ta’ dak
l-Istat Membru tkun ippubblikat evidenza li turi li f’dak it-territorju ikun
hemm suq tal-proprjetà immobbli kummerċjali żviluppat u stabilit
b’rati ta’ telf li ma jaqbżux il-limiti li ġejjin: 
(a)         
it-telf li ġej minn self kollateralizzat
permezz ta’ proprjetà immobbli kummerċjali sa 50 % tal-valur tas-suq
jew ta’ 60 % tal-valur tas-self ipotekarju (sakemm ma jiġix
iddeterminat b’mod ieħor skont l-Artikolu 119(2)) ma jaqbiżx iż-0,3 %
tas-selfiet pendenti kkollateralizzati bi proprjetà immobbli kummerċjali
f’sena partikolari;  
(b)         
it-telf globali li ġej minn self
kollateralizzat permezz ta’ proprjetà immobbli kummerċjali ma jaqbiżx
iż-0,5 % tas-selfiet pendenti kkollateralizzati bi proprjetà immobbli
kummerċjali f’sena partikolari.
4.                      
Fejnxi wieħed mil-limiti msemmija
fil-paragrafu 3 ma jiġix issodisfat f’sena partikulari, l-
eliġibbiltà għall-użu tal-paragrafu 3 għandha tieqaf u
għandha tapplika l-kundizzjoni li tinstab fil-paragrafu 2(b) sakemm
il-kundizzjonijiet fil-paragrafu 3 jiġu ssodisfati f’sena
sussegwenti.
Artikolu 122
Skoperturif' inadempjenza
1.                      
Il-parti skoperta ta’ xi element inadempjenti skont
l-Artikolu 174 għandha tiġi assenjata piż tar-riskju ta’:
(a)         
150 %, fejn l-aġġustamenti
speċifiċi tar-riskju ta’ kreditu jkun ta’ inqas minn 20 %
tal-parti skoperta tal-valur tal-iskopertura kieku dawn
l-aġġustamenti speċifiċi tar-riskju ta’ kreditu ma jkunux
ġew applikati;
(b)         
100 %, fejn l-aġġustamenti
speċifiċi tar-riskju ta’ kreditu ma jkunux inqas minn 20 %
tal-parti skoperta tal-valur tal-iskopertura kieku dawn
l-aġġustamenti speċifiċi tar-riskju ta’ kreditu ma jkunux
ġew applikati. 
2.                      
Għall-finijiet tad-determinazzjoni tal-parti
iggarantita tal-entrata dovuta li qabżet l-iskadenza, il-kollateral u
l-garanziji eliġibbli għandhom ikunu dawk eliġibbli
għall-finijiet ta’ mitigazzjoni tar-riskju ta’ kreditu skont
il-Kapitolu 4.
3.                      
Skoperturi totalment u kompletament iggarantiti
permezz ta’ ipoteki fuq proprjetà residenzjali skont l-Artikolu 120
għandhom jiġu assenjati piż tar-riskju ta’ 100 % tal-valur
nett tal-aġġustamenti tal-valur fil-każ ta’ inadempjenza skont
l-Artikolu 174 
4.                      
Skoperturi totalment u kompletament iggarantiti
permezz ta’ ipoteki fuq proprjetà immobbli kummerċjali skont
l-Artikolu 121 għandhom jiġu assenjati piż tar-riskju ta’
100 % fil-każ ta’ inadempjenza skont l-Artikolu 174
Artikolu 123
Entrati assoċjati ma’ riskju partikolarment
għoli
1.                      
L-istituzzjonijiet għandhom jassenjaw piż
tar-riskju ta’ 150% għal skoperturi, inkluż skoperturi fil-forma ta’
azzjonijiet jew unitajiet f’Impriża ta’ Investiment Kollettiv, li jkunu
assoċjati ma’ riskji partikolarment għoljin, fejn xieraq. 
2.                      
Skoperturi b’riskji partikolarment għoljin
għandhom jinkludu kwalunkwe wieħed mill-investimenti li ġejjin:
(a)     investimenti f’ditti tal-kapital ta’ riskju (venture capital);
(b)     fondi ta’ investiment alternattivi kif iddefinit
mill-Artikolu 4(1)(1) tad-Direttiva [inserit minn OP - Direttiva dwar
Maniġers ta’ Fondi tal-Investiment Alternattiv];
(c)     finanzjament spekulattiv ta’ proprjetà immobbli. 
3.                      
Meta jiġi vvalutat jekk skopertura minbarra
l-iskoperturi msemmija fil-paragrafu 2 tkunx assoċjata ma’ riskji
partikolarment għoljin, l-istituzzjonijiet għandhom iqisu
l-karatteristiċi tar-riskju li ġejjin:
(a)         
ikun hemm riskju għoli ta’ telf bħala
riżultat ta’ inadempjenza tal-obbligant;  
(b)         
ikun impossibbli biex jiġi adegwatament
ivvalutat jekk l-iskopertura taqax taħt il-punt (a).
L-ABE għandha toħroġ linji gwida li
jispeċifikaw liema tipi ta’ riskji jkunu assoċjati ma’ riskju
partikolarment għoli u taħt liema ċirkostanzi.
Il-linji gwida għandhom jiġu adottati
skont l-Artikolu 16 tar-Regolament (UE) Nru 1093/2010.
Artikolu 124
Skoperturi fil-forma ta’ bonds koperti
1.                      
Biex ikunu eliġibbli għat-trattament
preferenzjali stabilit fil-paragrafu 3, ‘bonds koperti’ għandhom
ifissru bonds kif iddefiniti fl-Artikolu 52(4)
tad-Direttiva 2009/65/KE tal-Parlament Ewropew u tal-Kunsill
tat-13 ta’ Lulju 2009 dwar il-koordinazzjoni ta’ liġijiet,
regolamenti u dispożizzjonijiet amministrattivi fir-rigward
tal-impriżi ta’ investiment kollettiv f’titoli trasferibbli (UCITS)[23] u kollateralizzati permezz ta’
xi wieħed mill-assi eliġibbli li ġejjin:
(a)         
skoperturi għal jew garantiti minn gvernijiet
ċentrali, minn banek ċentrali, minn entitajiet tas-settur pubbliku,
minn gvernijiet reġjonali u minn awtoritajiet lokali fl-Unjoni;
(b)         
skoperturi għal jew garantiti minn gvernijiet
ċentrali ta’ pajjiż terz, minn banek ċentrali li ma jkunux
tal-UE, minn banek multilaterali tal-iżvilupp, minn organizzazzjonijiet
internazzjonali li jikkwalifikaw għall-iskala 1 tal-kwalità
kreditizja kif stabilit f’dan il-Kapitolu, u skoperturi għal jew garantiti
minn entitajiet tas-settur pubbliku li ma jkunux tal-UE, minn gvernijiet
reġjonali li ma jkunux tal-UE u minn awtoritajiet lokali li ma jkunux
tal-UE li ġew ippeżati għar-riskju bħala skoperturi
għall-istituzzjonijiet jew għall-gvernijiet ċentrali u
għall-banek ċentrali skont
l-Artikoli 110(1), 110(2), 111(1), 111(2) jew 111(4)
rispettivament u li jikkwalifikaw għall-iskala 1 tal-kwalità
kreditizja kif stabilit f’dan il-Kapitolu, u skoperturi skont dan il-punt li
jikkwalifikaw bħala minimu għall-iskala 2 tal-kwalità kreditizja
kif stabilit f’dan il-Kapitolu, sakemm ma jaqbżux l-20 % tal-ammont
nominali tal-bonds koperti pendenti tal-istituzzjonijiet emittenti;
(c)         
skoperturi għall-istituzzjonijiet li
jikkwalifikaw għall-iskala 1 tal-kwalità kreditizja kif stabilit
f’dan il-Kapitolu. L-iskopertura totali ta’ dan it-tip ma għandhiex
taqbeż il-15 % tal-ammont nominali ta’ bonds koperti pendenti
tal-istituzzjoni emittenti. L-iskopertura
totali ta’ dan it-tip ma għandhiex taqbeż il-15 % tal-ammont
nominali ta’ bonds koperti pendenti tal-istituzzjoni emittenti. Skoperturi kkawżati mit-trażmissjoni u
l-immaniġjar tal-pagamenti tal-obbliganti ta’, jew rikavati minn
likwidazzjoni fir-rigward ta’, selfiet iggarantit bi proprjetajiet immobbli
għad-detenturi ta' bonds koperti ma għandhomx jiġu inklużi
fil-limitu ta’ 15 %; Skoperturi
għall-istituzzjonijiet fl-UE li jkollhom maturità li ma taqbiżx il-100 jum
ma għandhomx jiġu kompromessi mir-rekwiżit tal-iskala 1
iżda dawk l-istituzzjonijiet għandhom bħala minimu jikkwalifikaw
għall-iskala 2 tal-kwalità kreditizja kif stabilit f’dan il-Kapitolu;
L-awtoritajiet
kompetenti jistgħu, wara li jkunu kkonsultaw mal-ABE, parzjalment
jirrinunzjaw l-applikazzjoni ta’ (c) u jippermettu l-iskala 2 tal-kwalità
kreditizja sa 10 % tal-iskopertura totali tal-ammont nominali ta’ bonds
koperti pendenti tal-istituzzjoni emittenti, sakemm il-problemi potenzjali
sinifikanti tal-konċentrazzjoni fl-Istati Membri konċernati
jistgħu jiġu ddokumentati minħabba l-applikazzjoni
tar-rekwiżit tal-iskala 1 tal-kwalità kreditizja msemmi f’(c); 
(d)         
selfiet iggarantit permezz ta’ proprjetà
residenzjali jew b’ishma f'kumpaniji Finlandiżi ta' abitazzjonijiet
residenzjali msemmija fl-Artikolu 120(1)(b) li ma jaqbżux l-inqas
ammont tal-ammont tal-prinċipal tal-ipoteki kkombinati ma’ ipoteki
preċedenti u 80 % tal-valur tal-proprjetajiet mirhuna jew permezz ta’
unitajiet superjuri maħruġa mill-Fonds Communs de Créances
Franċiż jew permezz ta’ entitajiet ekwivalenti ta’ titolizzazzjoni
rregolati mil-liġijiet ta’ Stat Membru li jittitolizzaw skoperturi fuq
proprjetà residenzjali. Fil-każ
li dawn l-unitajiet superjuri jintużaw bħala kollateral, is-superviżjoni
pubblika speċjali biex tipproteġi d-detenturi tal-bonds kif dispost
fl-Artikolu 52(4) tad-Direttiva 2009/65/KE tal-Parlament Ewropew u
tal-Kunsill tat-13 ta’ Lulju 2009 dwar il-koordinazzjoni ta’
liġijiet, regolamenti u dispożizzjonijiet amministrattivi fir-rigward
tal-impriżi ta’ investiment kollettiv f’titoli trasferibbli (UCITS)
għandha tiżgura li l-assi sottostanti għal tali unitajiet
għandhom, fi kwalunkwe ħin waqt li jkunu inklużi fil-pula
tal-kopertura, ikunu mill-inqas 90 % minnhom komposti minn ipoteki
residenzjali li jkunu kkombinati ma’ xi ipoteki preċedenti li ma
jaqbżux l-inqas ammont tas-somma kapitali dovuta mill-unitajiet, l-ammonti
tal-prinċipal tal-ipoteki, u 80 % tal-valur tal-proprjetajiet
mirhuna, li l-unitajiet jikkwalifikaw għall-iskala 1 tal-kwalità
kreditizja kif stipulat f’dan il-Kapitolu u li dawn l-unitajiet ma jaqbżux
l-10 % tal-ammont nominali tal-ħruġ pendenti;
Skoperturi kkawżati mit-trażmissjoni u
l-ġestjoni tal-pagamenti tal-obbliganti ta’, jew rikavati minn likwidazzjoni
fir-rigward ta’, selfiet iggarantit permezz ta’ proprjetajiet mirhuna
tal-unitajiet superjuri jew titoli ta’ dejn ma għandhomx jiġu
inklużi fil-kalkolu tal-limitu ta’ 90 %;
(e)         
selfiet iggarantit permezz ta’ proprjetà immobbli
kummerċjali jew b'azzjonijiet f’kumpaniji Finlandiżi ta’ abitazzjoni
residenzjali kif imsemmi fl-Artikolu 121(1)(b) li ma jaqbżux l-inqas
tal-ammont tal-prinċipal tal-ipoteki li jkunu kkombinati ma’ xi ipoteki
preċedenti u 60 % tal-valur ta’ proprjetajiet mirhuna jew minn
unitajiet superjuri maħruġa mill- Fonds Communs de Créances
Franċiż jew permezz ta’ entitajiet ekwivalenti ta’ titolizzazzjoni
regolati mil-liġijiet ta’ Stat Membru li jittolizzaw skoperturi fuq
proprjetà immobbli kummerċjali. Fil-każ
li dawn l-unitajiet superjuri jintużaw bħala kollateral,
is-superviżjoni pubblika speċjali biex tipproteġi d-detenturi
tal-bonds kif dispost fl-Artikolu 52(4) tad-Direttiva 2009/65/KE
għandha tiżgura li l-assi sottostanti għal dawn l-unitajiet
għandhom, fi kwalunkwe ħin waqt li jkunu inklużi fil-pula
koperta, mill-inqas 90 % minnhom ikunu magħmulin minn ipoteki
kummerċjali li jkunu kkombinati ma’ xi ipoteki preċedenti li ma
jaqbżux l-inqas tal-ammonti tal-prinċipal dovuti taħt
l-unitajiet, l-ammonti tal-prinċipal tal-ipoteki, u 60 % tal-valur
ta’ proprjetajiet mirhuna, li l-unitajiet jikkwalifikaw
għall-iskala 1 tal-kwalità kreditizja kif stabilit f’dan il-Kapitolu
u li dawn l-unitajiet ma jaqbżux l-10 % tal-ammont nominali
tal-ħruġ pendenti. Selfiet
iggarantit permezz ta’ proprjetà immobbli kummerċjali jkunu eliġibbli
meta l-proporzjon tas-Selfa għall-Valur ta’ 60 % jinqabeż sa
livell massimu ta’ 70 % jekk il-valur tal-assi totali mirhuna
għall-bonds koperti jaqbeż l-ammont nominali pendenti fuq il-bonds
koperti b’mill-inqas 10 %, u l-pretensjoni tad-detentur tal-bonds
tilħaq ir-rekwiżiti ta’ ċertezza legali stabiliti
fil-Kapitolu 4. Il-pretensjoni
tad-detentur tal-bonds għandha tieħu preċedenza fuq
il-pretensjonijiet l-oħra kollha fuq il-kollateral. Skoperturi kkawżati mit-trażmissjoni u l-ġestjoni
tal-pagamenti tal-obbliganti ta’, jew rikavati minn likwidazzjoni fir-rigward
ta’, selfiet iggarantit permezz ta’ proprjetajiet mirhuna tal-unitajiet
superjuri jew titoli ta’ dejn ma għandhomx jiġu inklużi
fil-kalkolu tal-limitu ta’ 90 %;
(f)           
selfiet iggarantit permezz ta’ vapuri fejn ipoteki
biss li jkunu kkombinati ma’ xi ipoteki preċedenti sa 60 % tal-valur
tal-vapuri mirhuna.
is-sitwazzjonijiet fil-punti (a) sa (f)
jinkludu wkoll kollateral li jkun esklussivament ristrett
mil-leġiżlazzjoni għall-protezzjoni tad-detenturi tal-bonds
kontra t-telf.
2.                      
Fil-każ ta’ proprjetà immobbli li
tikkollateralizza bonds koperti l-istituzzjonijiet għandhom jissodisfaw
ir-rekwiżiti stipulati fl-Artikolu 203 u r-regoli ta’ valutazzjoni
stipulati fl-Artikolu 224(1).
3.                      
Bonds koperti li għalihom tkun disponibbli
valutazzjoni tal-kreditu minn ECAI nominata għandhom jiġu assenjati
piż tar-riskju skont it-Tabella 6a li tikkorrispondi mal-valutazzjoni
tal-kreditu tal-ECAI eliġibbli skont l-Artikolu 131.
 Tabella 6a 
 Skala tal-kwalità kreditizja || 1 || 2 || 3 || 4 || 5 || 6 
 Piż tar-riskju || 10 % || 20 % || 20 % || 50 % || 50 % || 100 % 
4.                      
Bonds koperti li għalihom ma tkunx disponibbli
valutazzjoni tal-kreditu minn ECAI nominata għandhom jiġu assenjati
piż tar-riskju abbażi tal-piż tar-riskju assenjat lil skoperturi
superjuri skoperti tal-istituzzjoni li toħroġhom. Għandha tapplika l-korrispondenza li
ġejja bejn il-piżijiet tar-riskju:
(a)         
jekk l-iskoperturi għall-istituzzjoni
jiġu assenjati piż tar-riskju ta’ 20 %, il-bond kopert
għandu jiġu assenjat piż tar-riskju ta’ 10 %;
(b)         
jekk l-iskoperturi għall-istituzzjoni
jiġu assenjati piż tar-riskju ta’ 50 %, il-bond kopert
għandu jiġu assenjat piż tar-riskju ta’ 20 %;
(c)         
jekk l-iskoperturi għall-istituzzjoni
jiġu assenjati piż tar-riskju ta’ 100 %, il-bond kopert
għandu jiġu assenjat piż tar-riskju ta’ 50 %;
(d)         
jekk l-iskoperturi għall-istituzzjoni
jiġu assenjati piż tar-riskju ta’ 150 %, il-bond kopert
għandu jiġu assenjat piż tar-riskju ta’ 100 %.
5.                      
Bonds koperti maħruġa qabel
il-31 ta’ Diċembru 2007 ma jkunux soġġetti
għar-rekwiżiti tal-paragrafu 1 u 2. Huma jkunu eliġibbli għat-trattament preferenzjali skont
il-paragrafu 3 sal-maturità tagħhom.
Artikolu 125
Entrati li jirrappreżentaw pożizzjonijiet ta’
titolizzazzjoni
L-ammonti tal-iskopertura peżati
għar-riskju għal pożizzjonijiet ta’ titolizzazzjoni
għandhom jiġu ddeterminati skont il-Kapitolu 5.
Artikolu 126
Skoperturi għall-istituzzjonijiet u għal
korporattivi b’valutazzjoni tal-kreditu ta' terminu qasir
Skoperturi għall-istituzzjonijiet u
skoperturi għal korporattivi li għalihom tkun disponibbli
valutazzjoni tal-kreditu ta' terminu qasir minn ECAI nominata għandhom
jiġu assenjati piż tar-riskju skont it-Tabella 7 li
tikkorrispondi mal-valutazzjoni tal-kreditu tal-ECAI eliġibbli skont
l-Artikolu 131.
 Tabella 7 
 L-iskala tal-kwalità kreditizja || 1 || 2 || 3 || 4 || 5 || 6 
 Piż tar-riskju || 20 % || 50 % || 100 % || 150 % || 150 % || 150 % 
Artikolu 127
Skoperturi fil-forma ta’ azzjonijiet f’impriżi ta’
investiment kollettiv (CIUS)
1.                      
Skoperturi fil-forma ta’ unitajiet jew azzjonijiet
f’impriżi ta’ investiment kollettiv (minn hawn ’il quddiem 'CIUs')
għandhom jiġu assenjati piż tar-riskju ta’ 100 %, sakemm
l-istituzzjoni ma tapplikax il-metodu ta’ valutazzjoni tar-riskju ta’ kreditu
skont il-paragrafu 2, jew l-approċċ ta’ trasparenza fil-paragrafu 4
jew l-approċċ tal-piż medju tar-riskju skont il-paragrafu 5
meta l-kundizzjonijiet fil-paragrafu 3 jiġu ssodisfati.
2.                      
Skoperturi fil-forma ta’ ishma fis-CIUs li
għalihom tkun disponibbli valutazzjoni tal-kreditu minn ECAI nominata
għandhom jiġu assenjati piż tar-riskju skont it-Tabella li
tikkorrispondi mal-valutazzjoni tal-kreditu tal-ECAI eliġibbli skont
l-Artikolu 131.
 Tabella 8 
 Skala tal-kwalità kreditizja || 1 || 2 || 3 || 4 || 5 || 6 
 Piż tar-riskju || 20 % || 50 % || 100 % || 100 % || 150 % || 150 % 
3.                      
L-istituzzjonijiet jistgħu jiddeterminaw
il-piż tar-riskju għal CIU, jekk il-kriterji ta’ eliġibbiltà
jiġu ssodisfati:
(a)         
is-CIU tkun immaniġjata minn kumpanija li tkun
soġġetta għas-superviżjoni fi Stat Membru jew, fil-każ
ta’ CIU ta’ pajjiż terz, fejn il-kundizzjonijiet li ġejjin jiġu
ssodisfati:
(i)      is-CIU tkun immaniġjata minn kumpanija li tkun soġġetta
għal- superviżjoni li tkun ikkunsidrata ekwivalenti għal dik
stipulata fil-leġiżlazzjoni tal-Unjoni;  
(ii)      il-kooperazzjoni bejn l-awtoritajiet kompetenti tkun żgurata
adegwatament;
(b)         
il-prospett tas-CIU jew dokument ekwivalenti
jinkludi li ġejjin:
(i)      il-kategorija ta’ assi li fiha s-CIU tkun awtorizzata tinvesti;
(ii)      jekk ikun hemm xi limiti applikabbli fuq l-investiment, il-limiti
relattivi u l-metodoloġiji sabiex dawn jiġu kkalkolati;  
(c)         
l-operat tas-CIU jiġi rrappurtat lill-awtorità
kompetenti fuq mill-inqas bażi annwali biex tkun tista’ ssir valutazzjoni
tal-assi u l-obbligazzjonijiet, tal-introjtu u l-operazzjonijiet matul
il-perjodu ta’ rappurtar.
Għall-finijiet tal-punt (a),
il-Kummissjoni tista’ tadotta, permezz ta’ atti ta’ implimentazzjoni, u
soġġett għall-proċedura ta' eżami msemmija
fl-Artikolu 447(2), deċiżjoni dwar jekk pajjiż terz
japplikax arranġamenti superviżorji u regolatorji li jkunu tal-anqas
ekwivalenti għal dawk applikati fl-Unjoni Ewropea. Fin-nuqqas ta’ din id-deċiżjoni,
sal-1 ta’ Jannar 2014, l-istituzzjonijiet jistgħu jkomplu
japplikaw it-trattament stabilit f’dan il-paragrafu għal pajjiż terz
meta l-awtoritajiet kompetenti rilevanti kienu approvaw il-pajjiż terz
bħala eliġibbli għal dan it-trattament qabel
l-1 ta’ Jannar 2013.
4.                      
Fejn l-istituzzjoni tkun konxja mill-iskoperturi
sottostanti ta’ CIU, tista’ tinvestiga dawk l-iskoperturi sottostanti sabiex
tikkalkula l-piż medju tar-riskju għall-iskoperturi tagħha
fil-forma ta’ azzjonijiet fis-CIUs skont il-metodi stabiliti f’dan il-Kapitolu. Meta skopertura sottostanti tas-CIU tkun fiha
nnifisha skopertura fil-forma ta’ ishma f’CIU oħra li jissodisfaw
il-kriterji tal-paragrafu 3, l-istituzzjoni tista’ tinvestiga
l-iskoperturi sottostanti ta’ dik is-CIU l-oħra.
5.                      
Fejn l-istituzzjoni ma tkunx konxja
mill-iskoperturi sottostanti ta’ CIU, tista’ tikkalkula piż medju
tar-riskju għall-iskoperturi tagħha fil-forma ta’ unità jew sehem
fis-CIU skont il-metodi stabiliti f’dan il-Kapitolu soġġett għas-suppożizzjoni
li s-CIU l-ewwel tinvesti, sal-limitu massimu permess taħt il-mandat
tagħha, fil-klassijiet ta’ skoperturi li jiġbdu l-ogħla
rekwiżit kapitali, u mbagħad tkompli tinvesti f’ordni dixxendenti
sakemm jintlaħaq il-limitu massimu tal-investiment totali.
L-istituzzjonijiet jistgħu jiddependu fuq
il-partijiet terzi li ġejjin biex jikkalkulaw u jirrappurtaw, skont
il-metodi stabiliti fil-paragrafi 4 u 5, piż tar-riskju
għas-CIU: 
(a)         
l-istituzzjoni depożitorja jew l-istituzzjoni
finanzjarja depożitorja tas-CIU diment li s-CIU tinvesti b’mod esklussiv
f’titoli u tiddepożita t-titoli kollha f’dik l-istituzzjoni
depożitorja jew fl-istituzzjoni finanzjarja;
(b)         
fil-każ ta’ CIUs li ma jkunux koperti
mill-punt (a), il-kumpanija maniġerjali tas-CIU, sakemm il-kumpanija
maniġerjali tas-CIU tissodisfa l-kriterji stabiliti
fil-paragrafu 3(a). 
Il-korrettezza tal-kalkolu msemmi fl-ewwel
subparagrafu għandha tiġi kkonfermata minn awditur estern.
Artikolu 128
Skoperturi ta’ ekwità
1.           L-iskoperturi
li ġejjin għandhom jiġu kkunsidrati bħala skoperturi ta’
ekwità:
(a)     skoperturi mhux ta’ dejn li jwasslu għal pretensjoni residwa u
subordinata fuq l-assi jew fuq l-introjtu tal-emittent;
(b)     skoperturi ta’ dejn u titoli oħra, sħubiji, derivattivi, jew
strumenti oħra, li s-sustanza ekonomika tagħhom tkun simili
għall-iskoperturi speċifikati fil-punt (a).
2.           Skoperturi
ta’ ekwità għandhom jiġu assenjati piż tar-riskju ta’ 100 %,
sakemm ma jkunux meħtieġa li jitnaqqsu skont il-Parti Tnejn,
għandhom jiġu assenjati piż tar-riskju ta’ 250% skont
l-Artikolu 45(2), jiġu assenjati piż tar-riskju ta’ 1 250%
skont l-Artikolu 84(3) jew jiġu ttrattati bħala skoperturi
b’riskju għoli skont l-Artikolu 123.
3.           Investimenti f’ekwità jew fi strumenti kapitali regolatorji
maħruġa mill-istituzzjonijiet għandhom jiġu kklassifikati
bħala pretensjonijiet ta’ ekwità, sakemm ma jiġux imnaqqsa mill-fondi
proprji jew jattiraw piż tar-riskju ta’ 250% skont l-Artikolu 33 1(c)
jew jiġu ttrattati bħala entrati b’riskju għoli skont
l-Artikolu 123.
Artikolu 129
Entrati oħra
1.                      
Assi tanġibbli skont l-Artikolu 4(10)
tad-Direttiva 86/635/KEE għandhom jiġu assenjati piż
tar-riskju ta’ 100 %.
2.                      
Prepagamenti u introjtu dovut li istituzzjoni ma
tkunx kapaċi tistabilixxi l-kontroparti tagħhom skont
id-Direttiva 86/635/KEE, għandhom jiġu assenjati piż
tar-riskju ta’ 100 %.
3.                      
Entrati fi flus li qegħdin fil-proċess li
jinġabru għandhom jiġu assenjati piż tar-riskju ta’
20 %. Flus fl-idejn u entrati
ekwivalenti fi flus għandhom jiġu assenjati piż tar-riskju ta’
0 %.
4.                      
Ingotti tad-deheb miżmuma fl-imħażen
tas-sigurtà proprji jew fuq bażi allokata sal-limitu sostnut
mill-obbligazzjonijiet tal-ingotti tad-deheb għandhom jiġu assenjati
piż tar-riskju ta’ 0 %.
5.                      
Fil-każ ta’ bejgħ ta’ assi u ta’
ftehimiet ta’ riakkwist u ta’ xirjiet forward diretti, il-piż tar-riskju
għandu jkun dak assenjat lill-assi inkwistjoni u mhux lill-kontropartijiet
tat-tranżazzjonijiet.
6.                      
Fejn istituzzjoni tipprovdi protezzjoni tal-kreditu
għal għadd ta’ skoperturi skont pattijiet li dak f'ordni
kronoloġika ta’ inadempjenza fost l-iskoperturi għandu jixkatta
pagament u li dan l-avveniment ta’ kreditu għandu jittermina l-kuntratt, u
fejn il-prodott ikollu valutazzjoni tal-kreditu esterna minn ECAI
eliġibbli, għandhom jiġu assenjati l-piżijiet tar-riskju
preskritti fil-Kapitolu 5. Jekk
il-prodott ma jkunx ikklassifikat minn ECAI eliġibbli, il-piżijiet
tar-riskju tal-iskoperturi inklużi fil-baskett sejrin jiġu aggregati,
esklużi l-iskoperturi n-1, sa massimu ta’ 1250 % u mmultiplikat
bl-ammont nominali tal-protezzjoni pprovdut mid-derivattiv ta’ kreditu sabiex
jinkiseb l-ammont ta’ assi ppeżat għar-riskju. L-iskoperturi n-1 li jkollhom jiġu esklużi mill-aggregat
għandhom jiġu stabiliti abbażi li dawn għandhom jinkludu
dawk l-iskoperturi li kull waħda minnhom jipproduċu ammont
tal-iskopertura b’inqas piż tar-riskju mill-ammont tal-iskopertura
peżata għar-riskju ta’ kwalunkwe skopertura inkluża fl-aggregat.
7.                      
Il-valur tal-iskopertura fir-rigward ta’ kuntratti
ta’ keri għandu jkun il-pagament minimi skontati tal-kera. Pagamenti minimi tal-kera huma l-pagamenti matul
it-terminu tal-kiri li l-kerrej jagħmel jew jista’ jintalab jagħmel u
kwalunkwe opzjoni bi prezz innegozjat li l-eżerċizzju tiegħu
jkun reġonevolment ċert. Kull
parti li ma tkunx sid il-kera tista’ teħtieġ li tagħmel pagament
relatat mal-valur residwu ta’ proprjetà mikrija u li l-obbligu ta’ ħlas
jissodisfa s-sett ta’ kundizzjonijiet fl-Artikolu 197 fir-rigward
tal-eliġibbiltà tal-fornituri tal-protezzjoni kif ukoll ir-rekwiżiti
għar-rikonoxximent tat-tipi oħra ta’ garanziji previsti
fl-Artikoli 208 sa 210, dak l-obbligu ta’ ħlas jista’ jitqies
bħala protezzjoni mhux finanzjata tal-kreditu skont il-Kapitolu 4. Dawn l-iskoperturi għandhom jiġu
assenjati lill-klassi rilevanti ta’ skopertura skont l-Artikolu 107. Meta l-iskopertura tkun valur residwu ta’ assi
mikrija, l-ammonti tal-iskopertura peżati għar-riskju għandhom
jiġu kkalkulati kif ġej: 1/t
* 100 % * valur tal-iskopertura, fejn t huwa l-akbar wieħed ta’
1 u l-eqreb numru ta’ snin sħaħ li fadal tal-kirja.
Taqsima 3
Ir-rikonoxximent
u l-immappjar tal-valutazzjoni tar-riskju ta’ kreditu
Subtaqsima 1
Ir-rikonoxximent
tal-ECAIs
Artikolu 130
ECAIs
1.                      
Valutazzjoni tal-kreditu esterna tista’
tintuża biex tistabilixxi l-piż tar-riskju ta’ skopertura skont dan
il-Kapitolu biss jekk tkun inħarġet minn ECAI eliġibbli jew tkun
ġiet approvata minn ECAI eliġibbli skont
ir-Regolament (KE) Nru 1060/2009. 
2.                      
ECAI eliġibbli huma l-aġenziji kollha ta’
klassifikazzjoni tal-kreditu li jkunu ġew irreġistrati jew
iċċertifikati skont ir-Regolament (KE) Nru 1060/2009 u
l-banek ċentrali li joħorġu klassifikazzjonijiet ta’ kreditu li
jkunu eżenti mir-Regolament (KE) Nru 1060/2009.
3.                      
L-ABE għandha tippubblika lista tal-ECAIs
eliġibbli.
Subtaqsima 2
L-immappjar
tal-valutazzjonijiet tal-kreditu tal-ECAI
Artikolu 131
L-immappjar tal-valutazzjonijiet tal-kreditu tal-ECAI
1.                      
L-ABE għandha tiżviluppa abbozz ta’
standards ta’ implimentazzjoni biex tispeċifika għall-ECAI
eliġibbli kollha, ma’ liema mill-iskala tal-kwalità kreditizja stabiliti
fit-Taqsima 2 jikkorrispondu il-valutazzjonijiet rilevanti tal-kreditu
tal-ECAI eliġibbli ('immappjar'). Dawk id-determinazzjonijiet għandhom ikunu oġġettivi u
konsistenti.
L-ABE għandha tissottometti dawk l-abbozzi
ta' standards tekniċi ta’ implimentazzjoni lill-Kummissjoni
sal-1 ta’ Jannar 2014 u għandha tissottometti abozzi ta’
standards tekniċi riveduti fejn ikun meħtieġ.
Il-Kummissjoni hija kkonferita s-setgħa
sabiex tadotta l-istandards tekniċi ta’ implimentazzjoni msemmija fl-ewwel
subparagrafu skont il-proċedura stabilita fl-Artikolu 15
tar-Regolament (UE) Nru 1093/2010.
2.                      
Meta tkun qiegħda tiddetermina l-immappjar
tal-valutazzjonijiet tal-kreditu, l-ABE għandha tikkonforma
mar-rekwiżiti li ġejjin:
(a)         
sabiex tiddifferenzja bejn il-gradi relattivi ta’
riskju espressi minn kull valutazzjoni tal-kreditu, l-ABE għandha
tikkunsidra fatturi kwantitattivi bħar-rata ta’ inadempjenza ta’ terminu
twil assoċjata mal-oġġetti kollha li jkunu assenjati l-istess
valutazzjoni tal-kreditu. Fil-każ
ta’ ECAI stabiliti riċentement u għal dawk li għandhom biss rekord
qasir ta’ informazzjoni ta’ inadempjenzi, l-ABE għandha titlob lill-ECAI
x’taħseb li tkun r-rata ta’ inadempjenza ta' terminu twil assoċjata
mal-entrati kollha assenjati l-istess valutazzjoni tal-kreditu ;
(b)         
sabiex tiddifferenzja bejn il-gradi relattivi ta’
riskju espressi minn kull valutazzjoni tal-kreditu, l-ABE għandha
tikkunsidra l-fatturi kwalitattivi bħall-pula ta’ emittenti li l-ECAI
tkopri, il-firxa ta’ valutazzjonijiet tal-kreditu li l-ECAI tassenja, kull
tifsira ta’ valutazzjoni tal-kreditu u d-definizzjoni ta’ inadempjenza
għall-ECAI;
(c)         
l-ABE għandha tqabbel ir-rati ta’ inadempjenza
esperjenzati għal kull valutazzjoni tal-kreditu ta’ ECAI partikolari u
tqabbilhom ma’ parametru referenzjarju mibni abbażi tar-rati ta’
inadempjenza esperjenzati minn ECAI oħra fuq popolazzjoni ta’ emittenti li
jippreżentaw livell ekwivalenti tar-riskju ta’ kreditu;
(d)         
fejn ir-rati ta’ inadempjenza esperjenzati
għall-valutazzjoni tal-kreditu ta’ ECAI partikolari jkunu materjalment u
sistematikament ogħla mill-punt ta’ riferiment, l-ABE għandha
tassenja skala ogħla tal-kwalità kreditizja fuq l-iskala ta’ valutazzjoni
tal-kwalità kreditizja għall-valutazzjoni tal-kreditu tal-ECAI;
(e)         
fejn l-ABE tkun żiedet il-piż
assoċjat tar-riskju għal valutazzjoni speċifika tal-kreditu ta’
ECAI partikolari, u meta r-rati ta’ inadempjenza esperjenzati
għall-valutazzjoni tal-kreditu ta’ dik l-ECAI ma jkunux għadhom
materjalment u sistematikament ogħla mill-parametru referenzjarju, l-ABE
għandha tiddeċiedi li tirrestawra l-iskala oriġinali tal-kwalità
kreditizja fl-iskala tal-valutazzjoni tal-kwalità tal-kreditu
għall-valutazzjoni tal-kreditu tal--ECAI.
3.                      
L-ABE għandha tiżviluppa abbozzi ta’
standards tekniċi ta’ implimentazzjoni biex tispeċifika l-fatturi
kwantitattivi msemmija fil-punt (a), u l-fatturi kwalitattivi msemmija
fil-punt (b) u l-punt ta’ riferiment imsemmi fil-punt (c)
tal-paragrafu 2.
L-ABE għandha tissottometti dawk l-abbozzi
ta’ standards tekniċi ta’ implimentazzjoni lill-Kummissjoni
sal-1 ta’ Jannar 2014.
Il-Kummissjoni hija kkonferita s-setgħa
sabiex tadotta l-istandards tekniċi ta’ implimentazzjoni msemmija fl-ewwel
subparagrafu skont il-proċedura stabilita fl-Artikolu 15
tar-Regolament (UE) Nru 1093/2010.
Subtaqsima 3
L-użu
tal-valutazzjonijiet tal-kreditu minn Aġenziji tal-Krediti
għall-Esportazzjoni
Artikolu 132
L-użu tal-valutazzjonijiet tal-kreditu minn
Aġenziji tal-Krediti għall-Esportazzjoni
1.                      
Għall-fini tal-Artikolu 109,
l-istituzzjonijiet jistgħu jużaw valutazzjonijiet tal-kreditu ta’
Aġenziji tal-Krediti għall-Esportazzjoni, jekk waħda
mill-kundizzjonijiet li ġejjin tkun ġiet ssodisfata:
(a)         
tkun eżitu ta’ konsensus dwar ir-riskju
mqabbel minn Aġenziji tal-Krediti għall-Esportazzjoni li jkunu
qegħdin jipparteċipaw fl-‘Arranġament dwar il-Linji Gwida
għall-Krediti tal-Esportazzjoni’ tal-OECD;  
(b)         
l-Aġenzija tal-Krediti
għall-Esportazzjoni tippubblika l-valutazzjonijiet tal-kreditu
tagħha, u l-Aġenzija tal-Krediti għall-Esportazzjoni
tissottoskrivi għall-metodoloġija miftiehma tal-OECD, u
l-valutazzjoni tal-kreditu tiġi assoċjata ma’ wieħed mit-tmien
primjums minimi tal-assigurazzjoni fuq l-esportazzjoni li l-metodoloġija
miftiehma tal-OECD tistabilixxi.
2.                      
Skoperturi li għalihom, għal finijiet ta’
peżar tar-riskju, ikun hemm rikonoxxuta valutazzjoni tal-kreditu minn
Aġenzija tal-Krediti għall-Esportazzjoni, għandhom jiġu
assenjati piż tar-riskju skont it-Tabella 9.
 Tabella 9 
 MEIP || 0 || 1 || 2 || 3 || 4 || 5 || 6 || 7 
 Piż tar-riskju || 0 % || 0 % || 20 % || 50 % || 100 % || 100 % || 100 % || 150 % 
3.           L-ABE għandha toħroġ linji gwida skont
l-Artikolu 16 tar-Regolament 1093/2010 sal-1 ta’ Jannar 2014
dwar l-Aġenziji tal-Krediti għall-Esportazzjoni li jistgħu
jintużaw mill-istituzzjonijiet skont il-paragrafu 1.
Taqsima 4
L-użu
tal-valutazzjonijiet tal-kreditu tal-ECAI għad-determinazzjoni
tal-piżijiet tar-riskju
Artikolu 133
Rekwiżiti ġenerali
Istituzzjoni tista’ tinnomina ECAI waħda
eliġibbli jew aktar biex jintużaw biex jiġu stabiliti
l-piżijiet tar-riskju li jkollhom jiġu assenjati għall-assi u
għall-oġġetti li ma jidhrux fil-karta bilanċjali. Il-valutazzjonijiet tal-kreditu ma għandhomx
jintużaw b’mod selettiv. Huma u
jużaw il-valutazzjoni tal-kreditu, l-istituzzjonijiet għandhom ikunu
konformi mar-rekwiżiti li ġejjin: 
(a)          istituzzjoni li tiddeċiedi li tuża l-valutazzjonijiet
tal-kreditu prodotti minn ECAI eliġibbli għal ċerta klassi ta’
entrati għandha tuża dawk il-valutazzjonijiet tal-kreditu
konsistentement għar-riskji kollha li jappartjenu għal dik il-klassi;
(b)          istituzzjoni li tiddeċiedi li tuża l-valutazzjonijiet
tal-kreditu prodotti minn ECAI eliġibbli għandha tużahom b’mod kontinwu
u konsistenti tul iż-żmien;
(c)          istituzzjoni għandha tuża biss valutazzjonijiet tal-kreditu
minn ECAI li jqisu l-ammonti kollha dovuti lilha kemm f’kapital kif ukoll
f’imgħax;
(d)          fejn għal entrata klassifikat tkun disponibbli valutazzjoni
tal-kreditu waħda biss minn ECAI nominata, għandha tintuża dik
il-valutazzjoni tal-kreditu biex tiddetermina l-piż tar-riskju għal
dak l-oġġett;
(e)          fejn ikunu disponibbli żewġ valutazzjonijiet tal-kreditu minn
ECAI nominati u t-tnejn jikkorrispondu ma’ piżijiet differenti tar-riskju
għal entrata klassifikata, għandu jiġi assenjat l-ogħla
piż tar-riskju;
(f)           fejn għal entrata klassifikata jkunu disponibbli aktar minn
żewġ valutazzjonijiet tal-kreditu minn ECAI nominati, għandhom
jintużaw iż-żewġ valutazzjonijiet li jiġġeneraw
l-aktar żewġ piżijiet baxxi tar-riskju. Jekk l-iċken żewġ piżijiet tar-riskju jkunu
differenti, għandu jiġi assenjat l-ogħla piż tar-riskju. Jekk l-iċken żewġ piżijiet
ikunu l-istess, għandu jiġi assenjat dak il-piż tar-riskju.
Artikolu 134
Valutazzjoni tal-kreditu tal-emittent u tal-emissjoni
1.                      
Fejn teżisti valutazzjoni tal-kreditu
għal programm jew faċilità emittenti speċifika li għalih
tappartjeni l-entrata li tikkostitwixxi l-iskopertura, għandha
tintuża din il-valutazzjoni tal-kreditu biex jiġi ddeterminat
il-piż tar-riskju li għandu jiġi assenjat lil dik l-entrata.
2.                      
Fejn ma teżistix valutazzjoni tal-kreditu
direttament applikabbli għal ċertu entrati, iżda teżisti
valutazzjoni tal-kreditu għal programm jew faċilità emittenti
speċifika li l-entrata li tikkostitwixxi l-iskopertura ma tappartjenix
għalih jew teżisti valutazzjoni ġenerali tal-kreditu
għall-emittent, allura dik il-valutazzjoni tal-kreditu għandha
tintuża f’waħda mill-każijiet li ġejjin: 
(a)         
tipproduċi piż tar-riskju akbar minn dak
li kieku jkun il-każ u l-iskopertura inkwistjoni tikklassifika pari passu
jew subordinarju fl-aspetti kollha tal-programm jew tal-faċilità emittenti
speċifika jew għal skoperturi superjuri skoperti ta’ dak l-emittent,
kif rilevanti;  
(b)         
tipproduċi piż tar-riskju iċken u
l-iskopertura inkwistjoni tikklassifika pari passu jew superjuri fl-aspetti
kollha tal-programm jew tal-faċilità speċifika emittenti jew
għal skoperturi superjuri skoperti ta’ dak l-emittent, kif rilevanti.
Fil-każijiet l-oħra kollha, l-iskopertura
għandha tiġi trattata bħala mhux klassifikata.
3.                      
Il-paragrafi 1 u 2 ma għandhomx
iwaqqfu l-applikazzjoni tal-Artikolu 124.
4.                      
Il-valutazzjonijiet tal-kreditu għal emittenti
fi grupp korporattiv ma jistgħux jintużaw bħala valutazzjoni
tal-kreditu ta’ emittent ieħor fl-istess grupp korporattiv.
Artikolu 135
Valutazzjonijiet tal-kreditu ta' terminu twil u ta'
terminu qasir
1.                      
Valutazzjonijiet tal-kreditu ta' terminu qasir
jistgħu jintużaw biss għal assi u entrati li ma jidhrux
fil-karta bilanċjali ta' terminu qasir li jikkostitwixxu skoperturi
għall-istituzzjonijiet u korporattivi.
2.                      
Kwalunkwe valutazzjoni tal-kreditu ta' terminu
qasir għandha tapplika biss għall-entrata li għaliha tirreferi
l-valutazzjoni tal-kreditu ta' terminu qasir, u ma għandhiex tintuża
biex jiġu dderivati l-piżijiet tar-riskju ta’ xi entrata oħra,
ħlief fil-każijiet li ġejjin:
(a)         
jekk faċilità klassifikata ta' terminu qasir
tiġi assenjata piż tar-riskju ta’ 150 %, allura l-iskoperturi
kollha skoperti mhux klassifikati fuq dak l-obbligant sew jekk ta' terminu
qasir kif ukoll ta' terminu twil għandhom ukoll jiġu assenjati
piż tar-riskju ta’ 150 %;
(b)         
jekk faċilità klassifikata ta' terminu qasir
tiġi assenjata piż tar-riskju ta’ 50 %, ma għandu jiġi
assenjat l-ebda piż tar-riskju għal skopertura mhux klassifikata ta'
terminu qasir ta’ inqas minn 100 %.
Artikolu 136
Entrati f’muniti domestiċi u f’muniti barranin
Valutazzjoni tal-kreditu li tirreferi
għal entrata ddenominata fil-munita domestika tal-obbligant ma tistax
tintuża biex jiġi dderivat il-piż tar-riskju għal
skopertura oħra ta’ dak l-istess obbligant li tkun iddenominata f’munita
barranija.
Meta skopertura li
tkun ġejja mill-parteċipazzjoni ta’ istituzzjoni f’selfa li tkun
ġiet estiża minn Bank Multilaterali tal-Iżvilupp li l-istatus
tiegħu bħala kreditur ippreferut ikun rikonoxxut fis-suq,
il-valutazzjoni tal-kreditu fuq il-munita domestika tal-obbligant tista’
tintuża għall-finijiet tal-ippeżar tar-riskju.
Kapitolu 3
Approċċ Ibbażat fuq
Klassifikazzjonijiet Interni (IRB)
Taqsima 1
Permess
mill-awtoritajiet kompetenti sabiex jintuża l-Approċċ IRB
Artikolu 137
IRB 0
Definizzjonijiet
1.                      
Għall-finijiet ta’ dan il-Kapitolu,
għandhom japplikaw id-definizzjonijiet li ġejjin:
(1)     ‘sistema ta’
klassifikazzjoni’ tfisser il-metodi, il-proċessi, il-kontrolli, il-ġbir
ta’ dejta u s-sistemi informatiċi kollha li jappoġġjaw
il-valutazzjoni tar-riskju tal-kreditu, l-assenjazzjoni tal-iskoperturi
għall-gradi jew għall-pulijiet ta’ klassifikazzjoni, u
l-kwantifikazzjoni tal-estimi tal-inadempjenza u tat-telf li ġiet
żviluppata għal ċertu tip ta’ skoperturi;
(2)     ‘tip ta’
skoperturi’ tfisser skoperturi mmaniġjati b’mod omoġenju li ġew
iffurmati permezz ta’ ċertu tip ta’ faċilitajiet u li jistgħu
jiġu limitati għal entità unika jew għal subsett uniku ta’
entitajiet fi grupp sakemm l-istess tip ta’ riskji jiġu mmaniġjati
b’mod differenti f’entitajiet oħra tal-grupp;
(3)     ‘unità
operatorja’ tfisser kull entità organizzazzjonali jew ġuridika, linji ta’
negozju, postijiet ġeografiċi separati;
(4)     ‘entità
finanzjarja regolata’ tfisser kwalunkwe waħda minn dawn li ġejjin:
(a)     l-entitajiet li ġejjin, inklużi entitajiet ta’ pajjiż
terz, li jwettqu attivitajiet simili, li jkunu soġġetti għal
superviżjoni prudenzjali skont il-leġiżlazzjoni tal-UE jew
għal leġiżlazzjoni ta’ pajjiż terz li japplikaw
rekwiżiti superviżorji u regolatorji prudenzjali li jkunu tal-anqas
ekwivalenti għal dawk applikati fl-Unjoni:
(i)      istituzzjoni ta’ kreditu;
(ii)      ditta tal-investiment;
(iii)     impriża tal-assigurazzjoni;
(iv)     kumpanija azzjonarja finanzjarja;
(v)     kumpanija azzjonarja ta' attività mħallta.
(b)     kull entità oħra li tissodisfa l-kundizzjonijiet li ġejjin
kollha:
(i)      twettaq attività waħda jew aktar elenkati fl-Anness I
tad-Direttiva [inserit minn OP] jew fl-Anness I
tad-Direttiva 2004/39/KE;
(ii)      tkun sussidjarja ta’ entità finanzjarja regolata;
(iii)     tkun inkluża fis-superviżjoni prudenzjali fuq livell
konsolidat tal-grupp; 
(c)     kwalunkwe entità msemmija fil-punt (a)(i) sa (v) jew
fil-punt (b) li ma tkunx soġġetta għal rekwiżiti
superviżorji u regolatorji prudenzjali li jkunu tal-anqas ekwivalenti
għal dawk fl-Unjoni imma li tifforma parti minn grupp li tkun
soġġetta għal dawk l-arranġamenti fuq bażi
konsolidata;
(5)     ‘entità
finanzjarja regolata kbira' tfisser kull entità finanzjarja regolata li l-assi totali
tagħha, fuq il-livell ta’ dik id-ditta individwali jew fuq il-livell
konsolidat tal-grupp, ikunu akbar jew ekwivalenti għal-livell limitu ta’
EUR 70 biljun, fejn l-aktar rapporti finanzjarji riċentement
awditjati tal-kumpanija prinċipali u tas-sussidjarji konsolidati
għandhom jintużaw biex jiġi ddeterminat id-daqs tal-assi; 
(6)     ‘entità
finanzjarja mhux regolata’ tfisser kull entità oħra li ma tkunx entità
regolata iżda li twettaq attività waħda jew aktar elenkata
fl-Anness I tad-Direttiva [inserit minn OP] jew elenkati fl-Anness I
tad-Direttiva 2004/39/KE;
(7)     ‘grad
tal-obbligant’ tfisser kategorija ta’ riskju fuq skala ta’ klassifikazzjoni
tal-obbliganti f’sistema ta’ klassifikazzjoni, li l-obbliganti jiġu
assenjati fiha abbażi ta’ sett speċifikat u distint ta’ kriterji ta’
klassifikazzjoni, li minnha jiġu dderivati l-istimi tal-PD; 
(8)     ‘grad
tal-faċilità’ tfisser kategorija ta’ riskju fuq skala ta' klassifikazzjoni
tal-faċilità tas-sistema, li fiha l-iskoperturi jiġu assenjati
abbażi ta’ kriterji speċifikati u distinti ta’ klassifikazzjoni li
minnha jiġu dderivati l-estimi proprji ta’ Telf fil-Każ ta’
Inadempjenza;
(9)     ‘servicer’
tfisser entità li li timmaniġja pula ta’ riċevibbli mixtrija jew
l-iskoperturi ta’ kreditu sottostanti ta’ kuljum.
2.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kundizzjonijiet
skont liema l-awtoritajiet kompetenti għandhom jivvalutaw l-ekwivalenza
ta’ rekwiżiti superviżorji u regolatorji prudenzjali stabiliti
fil-leġiżlazzjoni tal-pajjiżi terzi.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2014.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stipulata fl-Artikoli 10 sa 14
tar-Regolament (UE) Nru 1093/2010.
Artikolu 138
Permess biex jintuża l-Approċċ IRB
1.                      
Meta l-kundizzjonijiet stabiliti f’dan il-Kapitolu
jiġu ssodisfati, l-awtorità kompetenti għandha tippermetti li
l-istituzzjonijiet jikkalkulaw l-ammonti tal-iskoperturi tagħhom
peżati għar-riskju billi jużaw l-Approċċ Ibbażat
fuq Klassifikazzjoni Interna (minn hawn ’il quddiem l-‘Approċċ IRB’). 
2.                      
Il-permess biex jintuża l-Approċċ
IRB, inkluż l-estimi proprji ta’ Telf fil-Każ ta’ Inadempjenza (minn
hawn ’il quddiem ‘LGD’) u l-fatturi ta’ konverżjoni, huwa
meħtieġa għal kull wieħed minnhom u għal kull sistema
ta’ klassifikazzjoni u approċċi bbażati fuq mudelli interni
fir-rigward ta’ skoperturi ta’ ekwità u l-approċċ għall-istima
tal-LGDs u tal-fatturi ta’ konverżjoni użati.

3.                      
L-istituzzjonijiet għandhom jiksbu l-permess
tal-awtoritajiet kompetenti għal li ġejjin:
(a)         
bidliet għall-medda ta’ applikazzjoni ta’
sistema ta’ klassifikazzjoni jew fl-approċċ ibbażati fuq mudelli
interni għal skoperturi ta’ ekwità li l-istituzzjoni tkun irċeviet
permess biex tuża;
(b)         
bidliet materjali għal sistema ta’
klassifikazzjoni jew fl-approċċ ibbażati fuq mudelli interni
għal skoperturi ta’ ekwità li l-istituzzjoni tkun irċeviet permess
biex tuża.
Il-medda ta’ applikazzjoni ta’ sistema ta’
klassifikazzjoni għandha tinkludi l-iskoperturi kollha tat-tip ta’
skopertura rilevanti li għalihom tkun ġiet żviluppata s-sistema
ta’ klassifikazzjoni.
4.                      
L-istituzzjonijiet għandhom jinnotifikaw
lill-awtoritajiet kompetenti bit-tibdil kollu fis-sistemi ta’ klassifikazzjoni
u fl-approċċi bbażati fuq mudelli interni għal skoperturi
ta’ ekwità.
5.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kundizzjonijiet
skont liema l-istituzzjonijiet għandhom jivvalutaw il-materjalità
tal-bidliet għas-sistemi ta’ klassifikazzjoni jew fl-approċċi
bbażati fuq mudelli interni fir-rigward ta’ skoperturi ta’ ekwità skont
l-Approċċ IRB imsemmi fil-paragrafu 1 li jeħtieġu permess
addizzjonali jew li jeħtieġu notifika.
L-ABE għandha
tissottometti dawk l-abbozzi ta’ standards tekniċi regolatorji
lill-Kummissjoni sal-31 ta’ Diċembru 2013.
Il-Kummissjoni hija
ddelegata s-setgħa sabiex tadotta l-istandards tekniċi regolatorji
msemmija fl-ewwel subparagrafu skont il-proċedura stabilita
fl-Artikoli 10 sa 14 tar-Regolament (UE) Nru 1093/2010. 
Artikolu 139
Valutazzjoni mill-awtoritajiet kompetenti dwar
applikazzjoni biex jintuża l-Approċċ IRB
1.                      
L-awtorità kompetenti għandha tagħti
permess skont l-Artikolu 138 biex istituzzjoni tuża
l-Approċċ IRB, inkluż sabiex tuża l-estimi proprji tal-LGD
u tal-fatturi ta’ konverżjoni, biss jekk l-awtorità kompetenti tkun
issodisfata li r-rekwiżiti stabiliti f’dan il-Kapitolu jkunu ġew
issodisfati, b’mod partikolari dawk stabiliti fit-Taqsima 6, u li
s-sistemi tal-istituzzjoni għall-immaniġjar u l-klassifikazzjoni
tal-iskopertura ta’ riskji ta’ kreditu jkunu tajba u jiġu implimentati
b’integrità u, b’mod partikolari, li l-istituzzjoni wriet
għas-sodisfazzjon tal-awtorità kompetenti li l-istandards li ġejjin
ikunu ġew issodisfati:
(a)         
is-sistemi ta’ klassifikazzjoni tal-istituzzjoni
jiddisponu għal valutazzjoni sinifikanti tal-karatteristiċi
tal-obbligant u tat-tranżazzjonijiet, id-differenzjar sinifikanti
tar-riskju u estimi kwantitattivi tar-riskju li jkunu akkurati u konsistenti;
(b)         
il-klassifikazzjonijiet interni u l-estimi ta’
inadempjenza u ta’ telf użati fil-kalkolu tar-rekwiżiti tal-fondi
proprji u fis-sistemi u l-proċessi assoċjati għandhom rwol
essenzjali fil-proċess tal-immaniġjar tar-riskju u tat-teħid ta’
deċiżjonijiet, u fil-funzjonijiet ta’ approvazzjoni tal-kreditu,
fl-allokazzjoni interna tal-kapital u tal-governanza korporattiva
tal-istituzzjoni;
(c)         
l-istituzzjoni għandha unità
għall-kontroll tar-riskju ta’ kreditu responsabbli għas-sistemi ta’
klassifikazzjoni tagħha li tkun indipendenti u ħielsa kif xieraq minn
influwenza bla bżonn;
(d)         
l-istituzzjoni tiġbor u taħżen
id-dejta kollha rilevanti sabiex tipprovdi appoġġ effikaċi
għall-proċess tal-kejl u l-immaniġjar tar-riskju ta’ kreditu
tagħha; 
(e)         
l-istituzzjoni tiddokumenta s-sistemi ta’
klassifikazzjoni tagħha u r-raġuni għat-tfassil tagħhom u
tivvalida s-sistemi ta’ klassifikazzjoni tagħha;
(f)           
l-istituzzjoni tkun ivvalidat is-sistemi ta’
klassifikazzjoni tagħha matul perjodu ta’ żmien xieraq qabel il-permess
sabiex tintuża din is-sistema ta’ klassifikazzjoni jew l-approċċ
ibbażat fuq mudelli interni għall-iskoperturi ta’ ekwità, matul dan
il-perjodu ta’ żmien tkun ivvalutat jekk dawn is-sistemi ta’
klassifikazzjoni u l-approċċi bbażati fuq mudelli interni
għal skoperturi ta’ ekwità jkunux adatti għall-firxa
tal-applikazzjoni tas-sistema ta’ klassifikazzjoni, u tkun għamlet
il-bidliet neċessarji għal dawn is-sistemi ta’ klassifikazzjoni u
għall-approċċi bbażati fuq mudelli interni għal
skoperturi ta’ ekwità wara l-valutazzjoni tagħha; 
(g)         
l-istituzzjoni tkun ikkalkulat skont
l-Approċċ IRB ir-rekwiżiti tal-fondi proprji bħala
riżultat tal-estimi tal-parametri tar-riskji u tkun kapaċi
tissottometti r-rappurtar kif meħtieġ mill-Artikolu 95.
Ir-rekwiżiti sabiex
jintuża l-Approċċ IRB, inkluż l-estimi proprji tal-LGD u
tal-fatturi ta’ konverżjoni, japplikaw ukoll meta istituzzjoni tkun
implimentat sistema ta’ klassifikazzjoni, jew mudell użat f’sistema ta’
klassifikazzjoni, li tkun xtrat minn venditur terza parti.
2.                      
L-ABE għandha tiżviluppa standards
tekniċi regolatorji biex tispeċifika l-proċessi li
l-awtoritajiet kompetenti għandhom isegwu waqt li jkunu qegħdin
jivvalutaw il-konformità ta’ istituzzjoni mar-rekwiżiti sabiex tuża
l-Approċċ IRB.
L-ABE għandha
tissottometti dawk l-abbozzi ta’ standards tekniċi regolatorji
lill-Kummissjoni sal-31ta’ Diċembru 2014.
Il-Kummissjoni hija
ddelegata s-setgħa sabiex tadotta l-istandards tekniċi regolatorji
msemmija fl-ewwel subparagrafu skont il-proċedura stabilita
fl-Artikolu 15 tar-Regolament (UE) Nru 1093/2010. 
Artikolu 140
Esperjenza preċedenti fl-użu
tal-Approċċi IRB
1.                      
Istituzzjoni li tkun qiegħda tapplika biex
tuża l-Approċċ IRB għandha tkun ilha tuża sistemi ta’
klassifikazzjoni, fir-rigward tal-klassijiet ta’ skoperturi tal-IRB
inkwistjoni, li kienu konformi mar-rekwiżiti stabiliti fit-Taqsima 6
għall-finijiet tal-kejl u għall-immaniġjar tar-riskji interni
għal mill-inqas tliet snin qabel ma kkwalifikat biex tuża
l-Approċċ IRB.
2.                      
Istituzzjoni li tkun qiegħda tapplika biex
tuża l-estimi proprji tal-LGDs u tal-fatturi ta’ konverżjoni
għandha turi għas-sodisfazzjoni tal-awtoritajiet kompetenti li kienet
qiegħda tagħmel stima u tuża l-estimi tagħha tal-LGDs u
tal-fatturi ta’ konverżjoni b’mod konsistenti mar-rekwiżiti
għall-użu tal-estimi proprji ta’ dawk il-parametri stabiliti
fit-Taqsima 6 għal mill-inqas tliet snin qabel ma tikkwalifika biex
tuża l-estimi proprji tal-LGDs u tal-fatturi ta’ konverżjoni.
3.                      
Meta istituzzjoni testendi l-użu
tal-Approċċ IRB wara l-permess inizjali għalih, l-esperjenza
tal-istituzzjoni għandha tkun suffiċjenti biex tissodisfa
r-rekwiżiti tal-paragrafi 4 u 5 fir-rigward tal-iskoperturi
addizzjonali koperti. Jekk l-użu
tas-sistemi ta’ klassifikazzjoni jiġi estiż għal skoperturi li
jkunu ferm differenti mill-ambitu tal-iskopetura eżistenti, tant li
l-esperjenza eżistenti ma tistax tiġi raġonevolment issoponuta
li tkun biżżejjed biex tissodisfa r-rekwiżiti ta’ dawn
id-dispożizzjonijiet fir-rigward tal-iskoperturi addizzjonali, allura
r-rekwiżiti tal-paragrafi 4 u 5 għandhom japplikaw separatament
għall-iskoperturi addizzjonali .
Artikolu 141
Miżuri li jkollhom jittieħdu meta
r-rekwiżiti ta’ dan il-Kapitolu ma jibqgħux jiġu ssodisfati
Meta istituzzjoni ma tibqax tikkonforma
mar-rekwiżiti stabiliti f’dan il-Kapitolu, għandha tinnotifika
lill-awtorità kompetenti u tagħmel waħda minn dawn li ġejjin: 
(a)          tippreżenta lill-awtorità kompetenti pjan għal ritorn
propizju għall-konformità;
(b)          turi għas-sodisfazzjoni tal-awtoritajiet kompetenti li l-effett
tan-nonkonformità jkun immaterjali.
Artikolu 142
Metodoloġija biex skopertura tiġi assenjata fi
klassijiet ta’ skoperturi
1.                      
Il-metodoloġija użata mill-istituzzjoni
sabiex tassenja skoperturi fi klassijiet differenti ta’ skoperturi għandha
tkun xierqa u konsistenti maż-żmien.
2.                      
Kull skopertura għandha tiġi assenjata
f’waħda mill-klassijiet differenti ta’ skoperturi:
(a)         
pretensjonijiet jew pretensjonijiet
kontinġenti fuq gvernijiet ċentrali u fuq banek ċentrali;
(b)         
pretensjonijiet jew pretensjonijiet
kontinġenti fuq istituzzjonijiet;
(c)         
pretensjonijiet jew pretensjonijiet
kontinġenti fuq korporattivi;
(d)         
pretensjonijiet fil-livell tal-konsumatur jew
pretensjonijiet kontinġenti fil-livell tal-konsumatur;
(e)         
pretensjonijiet ta’ ekwità;
(f)           
pożizzjonijiet ta’ titolizzazzjoni;
(g)         
assi oħra b’obbligi mhux ta’ kreditu.
3.                      
L-iskoperturi li ġejjin għandhom
jiġu assenjati lill-klassi stabilita fil-punt (a)
tal-paragrafu 2:
(a)         
skoperturi għal gvernijiet reġjonali,
għal awtoritajiet lokali jew għal entitajiet tas-settur pubbliku
ttrattati bħala skoperturi għal gvernijiet ċentrali skont
l-Artikolu 110 u 110;  
(b)         
skoperturi għal Banek Multilaterali
tal-Iżvilupp li saret referenza għalihom fl-Artikolu 112, jew
Organizzazzjonijiet Internazzjonali li jattiraw piż tar-riskju ta’
0 % skont l-Artikolu 113.
4.                      
L-iskoperturi li ġejjin għandhom
jiġu assenjati fil-klassi stabilita fil-punt (b)
tal-paragrafu 2:
(a)         
skoperturi għal gvernijiet reġjonali u
għal awtoritajiet lokali li ma jkunux ittrattati bħala skoperturi
għal gvernijiet ċentrali skont l-Artikolu 110;
(b)         
skoperturi għal Entitajiet tas-Settur pubbliku
li jkunu ttrattati bħala skoperturi għall-istituzzjonijiet skont
l-Artikolu 110; u
(c)         
skoperturi għal Banek multilaterali
tal-Iżvilupp li ma ġewx assenjati piż tar-riskju ta’ 0 %
skont l-Artikolu 112.
5.                      
Biex ikunu eliġibbli għall-klassi tal-iskoperturi
fil-livell tal-konsumatur stabilita fil-punt (d) tal-paragrafu 2,
skoperturi għandhom jissodisfaw il-kriterji li ġejjin:
(a)         
għandhom ikunu jappartjenu għal
waħda minn dawn li ġejjin:
(i)      persuna jew persuni fiżiċi;
(ii)      għal intrapriża żgħira jew medja, sakemm
fil-każ tal-aħħar l-ammont totali dovut lill-istituzzjoni u
lill-impriżi prinċipali u lis-sussidjarji tagħha, inkluż xi
skoperturi wara d-data tal-għeluq, minn klijent obbligant jew minn grupp
ta’ klijenti konnessi, iżda eskluż il-pretensjonijiet jew
il-pretensjonijiet kontinġenti garantiti fuq proprjetà residenzjali
kollaterali, ma għandux, sa fejn taf l-istituzzjoni, li għandha tkun
ħadet passi raġonevoli biex tikkonferma s-sitwazzjoni, jaqbeż
l-EUR 1 miljun;
(b)         
ikunu ttrattati mill-istituzzjoni
fl-immaniġjar tar-riskju tagħha b’mod konsistenti maż-żmien
u b’mod simili;
(c)         
ma jkunux immaniġjati sempliċement b’mod
individwali bħal skoperturi fil-klassi tal-iskoperturi korporattivi;  
(d)         
kull waħda tirrappreżenta waħda minn
għadd sinifikanti ta’ skoperturi mmaniġjati b’mod simili.
Minbarra l-iskoperturi elenkati fl-ewwel
subparagrafu, il-valur preżenti tal-pagamenti tal-kiri minimi fil-livell
tal-konsumatur għandu jiġi inkluż fil-klassi tal-iskoperturi
fil-livell tal-konsumatur.
6.                      
L-iskoperturi li ġejjin għandhom
jiġu assenjati lill-klassi tal-iskoperturi ta’ ekwità stabilita
fil-punt (e) tal-paragrafu 2:
(a)         
skoperturi mhux ta’ dejn li jwasslu għal
pretensjoni residwa u subordinata fuq l-assi jew fuq l-introjtu tal-emittent;  
(b)         
skoperturi ta’ dejn u titoli oħra,
sħubiji, derivattivi, jew strumenti oħra, li s-sustanza ekonomika
tagħhom tkun simili għall-iskoperturi speċifikati
fil-punt (a).
7.                      
Kwalunkwe obbligu ta’ kreditu mhux assenjat
lill-klassijiet ta’ skoperturi stabiliti
fil-punti (a), (b), (d), (e) u (f) tal-paragrafu 2
għandu jiġi assenjat lill-klassi tal-iskoperturi korporattiva
msemmija fil-punt (c) ta’ dak il-paragrafu.
8.                      
Fil-klassi tal-iskoperturi korporattiva stabilita
fil-punt (c) tal-paragrafu 2, l-istituzzjonijiet għandhom
jidentifikaw separatament bħala skoperturi speċjalizzati ta’
għoti ta’ self, skoperturi li jkollhom il-karatteristiċi li
ġejjin:
(a)         
l-iskopertura tkun għal entità li nħolqot
speċifikament biex tiffinanzja jew topera assi fiżiċi;
(b)         
l-arranġamenti kuntrattwali jagħtu
lill-mutwanti grad sostanzjali ta’ kontroll fuq l-assi u l-introjtu li
jiġġeneraw;  
(c)         
is-sors primarju tar-ripagament tal-obbligu jkun
l-introjtu ġġenerat mill-assi li qegħdin jiġu ffinanzjati,
aktar milli l-kapaċità indipendenti ta’ intrapriża kummerċjali
usa’.
9.                      
Il-valur residwu ta’ proprjetajiet mikrija
għandu jiġi assenjat lill-klassi ta’ skopertura stabilita
fil-punt (g) tal-paragrafu 2, ħlief sal-limitu li l-valur
residwu jkun diġà inkluż fl-iskopertura tal-kiri stabilita
fl-Artikolu 162(4).
Artikolu 143
Il-kundizzjonijiet għall-implimentazzjoni
tal-Approċċ IRB fi klassijiet differenti ta’ skoperturi u unitajiet
operatorji
1.                      
L-istituzzjonijiet u kwalunkwe impriża
prinċipali u s-sussidjarji tagħha għandhom jimplimentaw
l-Approċċ IRB għall-iskoperturi kollha, sakemm ma jkunux
irċevew il-permess tal-awtoritajiet kompetenti biex b’mod permanenti
jużaw l-Approċċ Standardizzat skont l-Artikolu 145.
Soġġett għall-permess
tal-awtoritajiet kompetenti, l-implimentazzjoni tista’ ssir b’mod sekwenzjali
fil-klassijiet differenti ta’ skoperturi, imsemmija fl-Artikolu 142,
fl-istess unità operatorja, f’unitajiet operatorji differenti fl-istess grupp
jew għall-użu tal-estimi proprji tal-LGDs jew tal-fatturi ta’
konverżjoni għall-kalkolu tal-piżijiet tar-riskju għal
skoperturi għal korporattivi, l-istituzzjonijiet, u gvernijiet
ċentrali u banek ċentrali.
Fil-każ tal-klassi tal-iskoperturi fil-livell
tal-konsumatur imsemmija fl-Artikolu 142(5), l-implimentazzjoni tista’
ssir b’mod sekwenzjali fil-kategoriji ta’ skoperturi li magħhom
jikkorrispondu l-korrelazzjonijiet differenti fl-Artikolu 149.
2.                      
L-awtorità kompetenti għandha tistabilixxi
l-perjodu ta’ żmien li matulu istituzzjoni, kwalunkwe impriża
prinċipali u s-sussidjarji tagħha għandhom ikunu
meħtieġa li jimplimentaw l-Approċċ IRB għall-finijiet
kollha. Dan il-perjodu ta’ żmien
għandu jkun wieħed li l-awtorità kompetenti tikkunsidra li jkun
xieraq abbażi tan-natura u l-iskala tal-istituzzjonijiet, kwalunkwe
impriża prinċipali u s-sussidjarji tagħha, u n-numru u n-natura
ta’ sistemi ta’ klassifikazzjoni li jkollhom jiġu implimentati. 
3.                      
L-istituzzjonijiet għandhom jimplimentaw
l-Approċċ IRB skont il-kundizzjonijiet stabiliti mill-awtoritajiet
kompetenti. L-awtorità kompetenti
għandha tfassal dawk il-kundizzjonijiet sabiex jiġi żgurat li
l-flessibilità skont il-paragrafu 1 ma tintużax b’mod selettiv
għall-finijiet tal-kisba ta’ rekwiżiti tal-fondi proprji mnaqqsa
fir-rigward ta’ dawk il-klassijiet ta’ skoperturi jew tal-unitajiet operatorji
li jkunu għadhom iridu jiġu inklużi fl-Approċċ IRB jew
fl-użu tal-estimi proprji tal-LGDs u tal-fatturi ta’ konverżjoni. 
4.                      
L-istituzzjonijiet li bdew jużaw
l-Approċċ IRB biss wara l-1 ta’ Jannar 2013
għandhom iżommu l-kapaċità tagħhom li jikkalkulaw
ir-rekwiżiti kapitali billi jużaw l-Approċċ Standardizzat
għall-iskoperturi kollha tagħhom waqt il-perjodu ta’ implimentazzjoni
sakemm l-awtoritajiet kompetenti jinnotifikawhom li jkunu ssodisfati li
l-implimentazzjoni tal-Approċċ IRB sejra titlesta b’ċertezza
raġonevoli.
5.                      
Istituzzjoni li titħalla tuża
l-Approċċ IRB għal xi klassi ta’ skopertura għandha
titħalla tuża l-Approċċ IRB għall-klassi
tal-iskoperturi ta’ ekwità, ħlief fejn l-istituzzjoni titħalla
tapplika l-Approċċ Standardizzat għal skoperturi ta’ ekwità
skont l-Artikolu 145.
6.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kundizzjonijiet
skont liema l-awtoritajiet kompetenti għandhom jiddeterminaw
il-kundizzjonijiet li permezz tagħhom għandhom jeħtieġu
lill-istituzzjonijiet sabiex jimplimentaw l-Approċċ IRB skont dan
l-Artikolu.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-31ta’ Diċembru 2014.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikoli 10 sa 14
tar-Regolament (UE) Nru 1093/2010.
Artikolu 144
Il-kundizzjonijiet biex terġa’ lura
għall-użu ta’ approċċi inqas sofistikati 
1.                      
Istituzzjoni li tuża l-Approċċ IRB
ma għandhiex tieqaf tuża dak l-approċċ u minflok
għandha tuża l-Approċċ Standardizzat għall-kalkolu
tal-ammonti tal-iskopertura peżati għar-riskju sakemm ma jiġux
issodisfati l-kundizzjonijiet li ġejjin: 
(a)         
l-istituzzjoni tkun uriet għas-sodisfazzjon
tal-awtorità kompetenti li l-użu tal-Approċċ Standardizzat ma
jkunx propost sabiex inaqqas ir-rekwiżiti tal-fondi proprji
tal-istituzzjoni, u li jkun meħtieġ abbażi tan-natura u
l-kumplessità tal-istituzzjoni u ma jkunx sejjer ikollu impatt avvers materjali
fuq is-solvenza tal-istituzzjoni jew fuq il-kapaċità tagħha li
timmaniġja r-riskju effikaċement;
(b)         
l-istituzzjoni tkun irċeviet il-permess
tal-awtorità kompetenti minn qabel. 
2.                      
L-istituzzjonijiet li kisbu permess skont
l-Artikolu 146(9) biex jużaw l-estimi proprji tal-LGDs u tal-fatturi
ta’ konverżjoni, ma għandhomx jerġgħu lura għall-użu
tal-valuri tal-LGD u tal-fatturi ta’ konverżjoni msemmija
fl-Artikolu 146(8) sakemm il-kundizzjonijiet li ġejjin ma jkunux
issodisfati:
(a)     l-istituzzjoni tkun uriet għas-sodisfazzjon tal-awtorità
kompetenti li l-użu tal-LGDs u tal-fatturi ta’ konverżjoni stabiliti
fl-Artikolu 146(8) ma jkunx ġie propost sabiex inaqqas
ir-rekwiżiti tal-fondi proprji tal-istituzzjoni, u li jkun neċessarju
abbażi tan-natura u l-kumplessità tal-istituzzjoni u ma jkunx sejjer
ikollu impatt avvers materjali fuq is-solvenza tal-istituzzjoni jew fuq
il-kapaċità tagħha li timmaniġja r-riskju effikaċement;
(b)     l-istituzzjoni tkun irċeviet il-permess tal-awtorità kompetenti
minn qabel. 
3.                      
L-applikazzjoni tal-paragrafi 1 u 2 tkun
soġġetta għall-kundizzjonijiet biex jitħaddem l-Approċċ
IRB stabiliti mill-awtoritajiet kompetenti skont l-Artikolu 143 u
għall-permess għall-użu parzjali permanenti msemmi
fl-Artikolu 145.
Artikolu 145
Il-kundizzjonijiet għall-użu parzjali permanenti 
1.                      
Meta l-istituzzjonijiet ikunu rċevew permess
minn qabel tal-awtoritajiet kompetenti, l-istituzzjonijiet li jitħallew
jużaw l-Approċċ IRB fil-kalkolu tal-ammonti tal-iskopertura
peżati għar-riskju u għall-ammonti ta’ telf mistenni għal
klassi ta’ skopertura waħda jew aktar, jistgħu jużaw
l-Approċċ Standardizzat għall-iskoperturi li ġejjin :
(a)         
il-klassi tal-iskopertura stabilita fi 142(a),
fejn in-numru ta’ kontropartijiet materjali jkun wieħed limitat u jkun ta’
oneruż bla bżonn għall-istituzzjoni biex timplimenta sistema ta’
klassifikazzjoni għal dawn il-kontropartijiet;
(b)         
il-klassi tal-iskopertura stabilita
fl-Artikolu 142(b), fejn in-numru ta’ kontropartijiet materjali jkun
wieħed limitat u jkun ta’ oneruż bla bżonn
għall-istituzzjoni biex timplimenta sistema ta’ klassifikazzjoni għal
dawn il-kontropartijiet;
(c)         
skoperturi f’unitajiet tan-neguzju li ma jkunux
sinifikanti kif ukoll klassijiet ta’ skoperturi li jkunu immaterjali f’termini
ta’ daqs u fil-profil tar-riskju pperċeput;
(d)         
skoperturi għal gvernijiet ċentrali
tal-Istati Membri u l-gvernijiet reġjonali, l-awtoritajiet lokali u
l-korpi amministrattivi tagħhom sakemm:
(i)      ma jkunx hemm differenza fir-riskju bejn l-iskoperturi għal dak
il-gvern ċentrali u dawk l-iskoperturi l-oħra minħabba
arranġamenti pubbliċi speċifiċi, u
(ii)      l-iskoperturi għall-gvern ċentrali jkunu assenjati piż
tar-riskju ta’ 0 % skont l-Artikolu 109(4);
(e)         
skoperturi ta’ istituzzjoni għal kontroparti
li tkun l-impriża prinċipali tagħha, is-sussidjarja tagħha
jew sussidjarja tal-impriża prinċipali sakemm il-kontroparti tkun
istituzzjoni jew kumpanija azzjonarja finanzjarja, kumpanija azzjonarja
finanzjarja mħallta, istituzzjoni finanzjarja, kumpanija maniġerjali
tal-assi jew impriża anċillari tas-servizzi soġġetti
għal rekwiżiti prudenzjali xierqa jew impriża marbuta permezz
ta’ relazzjonijiet skont l-Artikolu 12(1) tad-Direttiva 83/349/KEE;
(f)           
u skoperturi bejn l-istituzzjonijiet li jissodisfaw
ir-rekwiżiti stabiliti fl-Artikolu 108(7);
(g)         
skoperturi ta’ ekwità għal entitajiet li
l-obbligi ta’ krediti tagħhom ġew assenjati piż tar-riskju ta’
0 % skont il-Kapitolu 2 inkluż dawk l-entitajiet pubblikament
sponsorjati fejn jista’ jiġi assenjat piż tar-riskju ta’ 0 %;
(h)         
skoperturi ta’ ekwità taħt programmi
leġiżlattivi biex jippromwovu setturi speċifiċi
tal-ekonomija li jipprovdu sussidji sinifikanti għall-investiment
lill-istituzzjoni u jinvolvu xi tip ta’ sorveljanza mill-gvern u
restrizzjonijiet fir-rigward tal-investimenti ta’ ekwità fejn dawn
l-iskoperturi jistgħu fl-aggregat tagħhom jiġu esklużi
mill-Approċċ IRB biss sa limitu ta’ 10 % tal-fondi proprji;
(i)           
l-iskoperturi identifikati fl-Artikolu 115(9)
li jissodisfaw il-kundizzjonijiet speċifikati fih; 

(j)           
garanziji mill-Istati u garanziji riassigurati
mill-Istat imsemmija fl-Artikolu 210(2).
L-awtoritajiet kompetenti għandhom
jippermettu l-applikazzjoni tal-Approċċ Standardizzat
għall-iskoperturi ta’ ekwità msemmija fil-punti (g) u (h) li ġew
permessi għal dan it-trattament fi Stati Membri oħra.
2.                      
Għall-finijiet tal-paragrafu 1, il-klassi
tal-iskopertura ta’ ekwità ta’ istituzzjoni għandha tkun materjali jekk
il-valur aggregat tagħhom, esklużi l-iskoperturi ta’ ekwità
mġarrba taħt programmi leġiżlattivi kif imsemmi
fil-punt (g) tal-paragrafu 1, jaqbeż b’medja ta’ 10 %
il-fondi proprji tal-istituzzjoni fuq is-sena preċedenti. Meta n-numru ta’ dawk l-iskoperturi ta’ ekwità
jkun inqas minn 10 parteċipazzjonijiet individwali, dak il-livell
limitu għandu jkun ta’ 5 % tal-fondi proprji tal-istituzzjoni.
3.                      
L-ABE għandha tiżviluppa abbozz ta’
standards tekniċi regolatorji biex tistabilixxi l-kundizzjonijiet
għall-applikazzjoni tal-punti (a), (b) u (c).
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-31 ta’ Diċembru 2013.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikoli 10 sa 14
tar-Regolament (UE) Nru 1093/2010.
4.                      
Għall-finijiet tal-paragrafu 1, il-klassi
tal-iskoperturi ta’ ekwità ta’ istituzzjoni għandha tiġi kkunsidrata
bħala materjali jekk il-valur aggregat tagħhom, esklużi
l-iskoperturi ta’ ekwità mġarrba skont il-programmi leġiżlattivi
kif imsemmi fil-paragrafu 1, fil-punt (g), jaqbeż, b’medja ta’
10 % il-fondi proprji tal-istituzzjoni fuq is-sena preċedenti. Jekk l-għadd ta’ dawk l-iskoperturi ta’
ekwità jkun inqas minn 10 parteċipazzjonijiet individwali, dak
il-livell limitu għandu jkun ta’ 5 % tal-fondi proprji
tal-istituzzjoni.
Taqsima 2
Il-kalkolu
tal-ammonti tal-iskopertura peżati għar-riskju
Subtaqsima 1
Trattament
skont it-tip ta’ skopertura
Artikolu 146
Trattament skont il-klassi tal-iskopertura
1.                      
L-ammonti tal-iskopertura peżati
għar-riskju għal riskju ta’ kreditu għal skoperturi li
jappartjenu għal waħda mill-klassijiet ta’ skopertura msemmija
fil-punti (a) sa (e) u (g) ta’ 142(2) għandhom, sakemm ma jiġux
mnaqqsa mill-fondi proprji, jiġu kkalkulati skont is-Subtaqsima 2
ħlief fejn dawk l-iskoperturi jitnaqqsu mill-entrati tal-Grad 1 ta’
Ekwità Komuni, ta’ Grad 1 Addizzjonali jew ta’ Grad 2 .
2.                      
L-ammonti tal-iskopertura peżati
għar-riskju għal riskji ta’ dilwizzjoni għal riċevibbli
mixtrija għandhom jiġu kkalkulati skont l-Artikolu 153. Fejn istituzzjoni jkollha azzjoni sħiħa
ta’ rivalsa għall-bejjiegħ ta’ riċevibbli mixtrija għal
riskji ta’ inadempjenza u għal riskji ta’ dilwizzjoni,
id-dispożizzjonijiet ta’ dan l-Artikolu u tal-Artikoli 147 u 154(1)
sa (4) ma għandhomx japplikaw għall-bejjiegħ tar-riċevibbli
mixtrija fir-rigward ta’ riċevibbli mixtrija u l-iskopertura għandha
tiġi ttrattata bħala skopertura kollateralizzata.
3.                      
Il-kalkolu tal-ammonti tal-iskopertura peżati
għar-riskju għal riskji ta’ kreditu u għal riskji ta’
dilwizzjoni għandu jkun ibbażat fuq il-parametri rilevanti
assoċjati mal-iskopertura inkwistjoni. Dawn għandhom jinkludu l-probabbiltà ta’ inadempjenza (minn hawn
’il quddiem ‘PD’), l-LGD, il-maturità (minn hawn ’il quddiem ‘M’) u l-valur
tal-iskopertura tal-iskopertura. Il-PD
u l-LGD jistgħu jiġu kkunsidrati separatament jew flimkien, skont
it-Taqsima 4.
4.                      
L-istituzzjonijiet jistgħu jikkalkulaw
l-ammonti tal-iskopertura peżati għar-riskju għal riskji ta’
kreditu għall-iskoperturi kollha li jappartjenu għall-klassi
tal-iskopertura ta’ ‘ekwità’ msemmija fil-punt (e)
tal-Artikolu 142(2) skont l-Artikolu 142(2) meta jkunu rċevew
il-permess minn qabel tal-awtoritajiet kompetenti. L-awtoritajiet kompetenti għandhom jagħtu permess biex
istituzzjoni tuża l-approċċ ibbażat fuq mudelli interni
stabiliti fl-Artikolu 150(4) sakemm l-istituzzjoni tissodisfa
r-rekwiżiti stabiliti fis-Subtaqsima 4 tat-Taqsima 6.
5.                      
Il-kalkolu tal-ammonti tal-iskopertura peżati
għar-riskju għal riskji ta’ kreditu għal skoperturi fuq
għoti ta’ self speċjalizzat jista’ jiġi kkalkulat skont
l-Artikolu 148(4). 
6.                      
Għal skoperturi li jappartjenu
għall-klassijiet tal-iskoperturi msemmija fil-punti (a) sa (d)
tal-Artikolu 142(2), l-istituzzjonijiet għandhom jipprovdu l-estimi
proprji tal-PDs skont l-Artikolu 138 u t-Taqsima 6.
7.                      
Għal skoperturi li jappartjenu
għall-klassi tal-iskoperturi msemmija fil-punt (d)
tal-Artikolu 142(2), l-istituzzjonijiet għandhom jipprovdu l-estimi
proprji tal-LGDs u tal-fatturi ta’ konverżjoni skont l-Artikolu 138 u
t-Taqsima 6.
8.                      
Għal skoperturi li jappartjenu
għall-klassijiet tal-iskoperturi msemmija fil-punti (a) sa (c)
tal-Artikolu 142(2), l-istituzzjonijiet għandhom japplikaw il-valuri
tal-LGD stabiliti fl-Artikolu 157(1), u l-fatturi ta’ konverżjoni
stabiliti fl-Artikolu 162(8) (a) sa (d), sakemm ikunu tħallew
jużaw l-estimi proprji tal-LGDs u tal-fatturi ta’ konverżjoni
għal dawk il-klassijiet tal-iskoperturi skont il-paragrafu 9.
9.                      
Għall-iskoperturi kollha li jappartjenu
għall-klassijiet tal-iskoperturi msemmija fil-punti (a) sa (c)
tal-Artikolu 142(2), l-awtorità kompetenti għandha tippermetti
lill-istituzzjonijiet sabiex jużaw l-estimi proprji tal-LGDs u tal-fatturi
ta’ konverżjoni biss skont l-Artikolu 138.
10.                  
L-ammonti tal-iskopertura peżati
għar-riskju għal skoperturi titolizzati u għal skoperturi li
jappartjenu għall-klassi tal-iskoperturi msemmija fil-punt (f)
tal-Artikolu 142(2) għandhom jiġu kkalkulati skont il-Kapitolu 5.
Artikolu 147
Trattament ta’ skoperturi fil-forma ta’ azzjonijiet
f’impriżi ta’ investiment kollettiv (CIUs)
1.                      
Meta skoperturi fil-forma ta’ azzjonijiet
f’impriżi ta’ investiment kollettiv (CIUs) jissodisfaw il-kriterji
stabiliti fl-Artikolu 127(3) u l-istituzzjoni tkun konxja mill-iskoperturi
kollha jew minn partijiet tal-iskoperturi sottostanti tas-CIU, l-istituzzjoni
għandha tinvestiga dawk l-iskoperturi sottostanti sabiex tikkalkula
l-ammonti tal-iskopertura peżati għar-riskju u l-ammont ta’ telf
mistenni skont il-metodi stabiliti f’dan il-Kapitolu. 
Meta riskju sottostanti tas-CIU jkun huwa stess
skopertura oħra fil-forma ta’ unitajiet jew ishma f’CIU oħra, l-ewwel
istituzzjoni għandha tinvestiga wkoll l-iskoperturi sottostanti tas-CIU
l-oħra. 
2.                      
Meta l-istituzzjoni ma tissodisfax
il-kundizzjonijiet biex tuża l-metodi stabiliti f’dan il-Kapitolu
għall-iskoperturi kollha jew għal partijiet mill-iskoperturi
sottostanti tas-CIU, l-ammonti tal-iskopertura peżati għar-riskju u
l-ammont ta’ telf mistenni għandhom jiġu kkalkulati skont
l-approċċi li ġejjin:
(a)         
għal skoperturi li jappartjenu
għall-klassi tal-iskoperturi ta’ ‘ekwità’ msemmija
fl-Artikolu 142(2)(e), l-istituzzjonijiet għandhom japplikaw
l-approċċ sempliċi tal-piż tar-riskju stabilit
fl-Artikolu 150(2);
(b)         
għall-iskoperturi kollha sottostanti msemmija
fil-paragrafu 1, l-istituzzjonijiet għandhom japplikaw
l-Approċċ Standardizzat stabiliti fil-Kapitolu 2,
soġġett għal li ġejjin:
(i)      għal skoperturi soġġetti għal piż tar-riskju
speċifiku għal skoperturi mhux klassifikati jew soġġetti
għall-klassi tal-kwalità kreditizja li tagħti l-akbar piż
tar-riskju għal klassi partikolari ta’ skoperturi, il-piż tar-riskju
għandu jiġi mmultiplikat b’fattur ta’ tnejn iżda ma għandux
ikun aktar minn 1250 %;
(ii)      għall-iskoperturi l-oħrajn kollha sottostanti, il-piż
tar-riskju għandu jiġi mmultiplikat b’fattur ta’ 1,1 u għandu
jkun soġġett għal minimu ta’ 5 %.
Fejn, għall-finijiet tal-punt (a),
l-istituzzjoni ma tkunx kapaċi tiddistingwi bejn ekwità privata,
skoperturi nnegozjati f'kambju u skoperturi oħra ta’ ekwità, għandha
titratta l-iskoperturi konċernati bħala skoperturi oħra ta’
ekwità. Fejn dawk l-iskoperturi,
meħudin flimkien mal-iskoperturi diretti tal-istituzzjoni f’dik il-klassi
ta’ skoperturi, ma jkunux materjali skont l-Artikolu 145(2), jista’
jiġi applikat l-Artikolu 145(1) soġġett għall-permess
tal-awtoritajiet kompetenti.
3.                      
Fejn skoperturi fil-forma ta’ unitajiet jew
azzjonijiet f’CIU ma jissodisfawx il-kriterji stabiliti
fl-Artikolu 127(3), jew l-istituzzjoni ma tkunx konxja mill-iskoperturi
sottostanti kollha tas-CIU jew mill-iskopertura sottostanti tagħha li hija
nnifisha tkun skopertura fil-forma ta’ unitajiet jew ishma f’CIU,
l-istituzzjoni għandha tinvestiga dawk l-iskoperturi sottostanti u
għandha tikkalkula l-ammonti tal-iskopertura peżati għar-riskju
u l-ammont ta’ telf mistenni skont l-approċċ sempliċi
tal-piż tar-riskju stabilit fl-Artikolu 150(2).
Fejn l-istituzzjoni ma tkunx kapaċi
tiddifferenzja bejn ekwità privata, skoperturi nnegozjati bi skambju u
skoperturi oħra ta’ ekwità, għandha titratta l-iskoperturi
konċernati bħala skoperturi oħra ta’ ekwità. Hija għandha tassenja lill-iskoperturi li ma
jkunux ta’ ekwità lill-klassi l-oħra ta’ ekwità.
4.                      
B’mod alternattiv għall-metodu deskritt
fil-paragrafu 4, l-istituzzjonijiet jistgħu huma nfushom jikkalkulaw
jew jistgħu jiddependu fuq il-partijiet terzi li ġejjin biex
jikkalkulaw u jirrappurtaw l-ammonti medji tal-iskoperturi peżati
għar-riskju abbażi tal-iskoperturi sottostanti tas-CIU skont
l-approċċi msemmija fil-punti (a) u (b) tal-paragrafu 2
għal li ġejjin:
(a)         
l-istituzzjoni depożitorja jew l-istituzzjoni
finanzjarja tas-CIU sakemm is-CIU tinvesti b’mod esklussiv f’titoli u
tiddepożita t-titoli kollha f’din l-istituzzjoni depożitorja jew
l-istituzzjoni finanzjarja;
(b)         
għas-CIUs l-oħra, il-kumpanija
maniġerjali tas-CIU, sakemm il-kumpanija maniġerjali tas-CIU
tissodisfa l-kriterji stabiliti fl-Artikolu 127(3)(a).
Il-korrettezza tal-kalkolu għandha tiġi
kkonfermata minn awditur estern.
5.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kundizzjonijiet
skont liema l-awtoritajiet kompetenti jistgħu jippermettu li
l-istituzzjonijiet jużaw l-Artikolu 145(1) skont il-punt (b)
tal-paragrafu 2.  
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni
sal-31 ta’ Diċembru 2013.
Il-Kummissjoni hija
ddelegata s-setgħa sabiex tadotta l-istandards tekniċi regolatorji
msemmija fl-ewwel subparagrafu skont il-proċedura stipulata
fl-Artikoli 10 sa 14 tar-Regolament (UE) Nru 1093/2010.
Subtaqsima 2
Il-kalkolu
tal-ammonti tal-iskopertura peżati għar-riskju għal riskji ta’
kreditu
Artikolu 148
L-ammonti tal-iskopertura peżati għar-riskju
għal skoperturi għal korporattivi, istituzzjonijiet u gvernijiet
ċentrali u banek ċentrali.
1.                      
Soġġett għall-applikazzjoni tat-trattamenti
speċifiċi stabiliti fil-paragrafi 2, 3 u 4, u l-ammonti
tal-iskopertura peżati għar-riskju għal skoperturi għal
korporattivi, istituzzjonijiet u gvernijiet ċentrali u banek ċentrali
għandhom jiġu kkalkulati skont il-formuli li ġejjin: 
            
[Ammont ta’ skopertura peżat għar-riskju = RW • valur ta’ skopertura]
fejn il-piż tar-riskju RW huwa definit
bħala
(i)      jekk PD = 0, RW għandu jkun 0;
(ii)     jekk PD = 1, jiġifieri, għal skoperturi inadempjenti:
–              
fejn l-istituzzjonijiet japplikaw il-valuri LGD
stabiliti fl-Artikolu 157(1), RW għandu jkun 0;
–              
fejn l-istituzzjonijiet jużaw l-estimi proprji
tal-LGDs, RW għandu jkun ;
fejn l-Aħjar Stima ta’ Telf Mistenni (minn
hawn ’il quddiem ‘ELBE’- Expected Loss Best Estimate) għandha tkun
l-aħjar stima tal-istituzzjoni ta’ telf mistenni għall-iskopertura
inadempjenti skont l-Artikolu 177(1)(h);
(iii)     jekk   jiġifieri,
għal kull valur minbarra dak skont (i) jew (ii)
fejn
N(x) =  il-funzjoni kumulattiva ta’ distribuzzjoni għal varjabbli
aleotorju normali standard (jiġifieri l-probabbiltà li varjabbli aleotorju
normali b’medja ta’ zero u b’varjanza ta’ wieħed ikun inqas minn jew
ekwivalenti għal x);
G (Z) = jirrappreżenta l-funzjoni ta’ distribuzzjoni kumulattiva inversa
għal varjabbli aleotorju normali standard (jiġifieri l-valur x biex
N(x) z)
R =       jirrappreżenta l-koeffiċjent ta’ korrelazzjoni, huwa definit
bħala
b =       il-fattur ta’ aġġustament tal-maturità, iddefinit bħala
2.                      
Għall-iskoperturi kollha għal entitajiet
finanzjarji kbar regolati u għal entitajiet finanzjarji li ma jkunux
regolati, il-koeffiċjent tal-paragrafu 1(iii) jiġi mmultiplikat
b’1.25 kif ġej:
3.                      
L-ammont tal-iskopertura ppeżata
għar-riskju għal kull skopertura li tissodisfa r-rekwiżiti
stabiliti fl-Artikolu 198 u 212 jista’ jiġi aġġustat skont
il-formula li ġejja: 
          
[Ammont ta’ skopertura peżat għar-riskju = RW • valur ta’ skopertura
(0.15 + 160 • PD pp)]
fejn:
PDpp = PD ta’ tal-fornitur
tal-protezzjoni.
RW għandu jiġi kkalkulat permezz
tal-użu rilevanti tal-formula tal-piż tar-riskju stabilita
fil-punt 3 għall-iskopertura, il-PD tal-obbligant u l-LGD ta’
skopertura diretta komparabbli għall-fornitur tal-protezzjoni. Il-fattur ta’ maturità (b) għandu jiġi
kkalkulat permezz tal-iċken PD tal-fornitur tal-protezzjoni u l-PD
tal-obbligant.
4.                      
Għal skoperturi għal kumpaniji fejn
il-bejgħ annwali totali għall-grupp konsolidat li tagħmel parti
minnu d-ditta huwa inqas minn EUR 50 miljun, l-istituzzjonijiet
jistgħu jużaw il-formula ta’ korrelazzjoni li ġejjin
fil-paragrafu 1 (iii) għall-kalkolu tal-piżijiet tar-riskju
għal skoperturi korporattivi. F’din
il-formula S huwa mfisser bħala l-bejgħ annwali totali f’miljuni ta’
Euros fejn EUR 5 miljuni ≤ S ≤
EUR 50 miljun. Bejgħ
irrapportat ta’ inqas minn EUR 5 miljuni għandu jiġi
trattat daqs li kieku kien ekwivalenti għal EUR 5 miljuni. Għal riċevibbli mixtrija l-bejgħ
annwali totali għandu jkun il-medja pprezzata bl-iskoperturi individwali
tal-pula.
L-istituzzjonijiet għandhom jissostitwixxu
l-assi totali tal-grupp konsolidat għall-bejgħ annwali totali meta
l-bejgħ annwali totali ma jkunx indikatur sinifikanti tad-daqs tad-ditta u
l-assi totali jkunu indikatur aktar sinifikanti milli l-bejgħ annwali
totali.
5.                      
Għal skoperturi fuq self speċjalizzat li
fir-rigward tagħhom istituzzjoni ma tkunx kapaċi tagħmel stima
tal-PDs jew l-estimi tal-istituzzjonijiet tal-PD ma jissodisfawx
ir-rekwiżiti stabiliti fit-Taqsima 6, l-istituzzjoni għandha
tassenja piżijiet tar-riskju lil dawn l-iskoperturi skont
it-Tabella 1, kif ġej:
 Tabella 1 
 Maturità li fadal || Kategorija 1 || Kategorija 2 || Kategorija 3 || Kategorija 4 || Kategorija 5 
 Inqas minn sentejn u nofs (2.5) || 50 % || 70 % || 115 % || 250 % || 0 % 
 Sentejn u nofs (2.5) jew aktar || 70 % || 90 % || 115 % || 250 % || 0 % 
Huma u jassenjaw il-piżijiet tar-riskju lil
skoperturi fuq għoti ta’ self speċjalizzat, l-istituzzjonijiet
għandhom iqisu l-fatturi li ġejjin: is-saħħa finanzjarja, l-ambjent politiku u ġuridiku,
il-karatteristiċi tat-tranżazzjoni u/jew l-assi, is-saħħa
tal-isponsor u l-iżviluppatur, inkluż kull fluss ta’ introjtu minn
soċjetà bejn il-gvern u l-privat, u l-pakkett ta’ garanzija.
6.                      
Fil-każ tar-riċevibbli korporattivi
mixtrija tagħhom, l-istituzzjonijiet għandhom ikunu konformi
mar-rekwiżiti stabiliti fl-Artikolu 180. Għal riċevibbli korporattivi mixtrija li jkunu konformi wkoll
mal-kundizzjonijiet stabiliti fl-Artikolu 149(5), u fejn ikun ta’
oneruż bla bżonn għal istituzzjoni biex tuża l-istandards
ta’ kwantifikazzjoni tar-riskji għal skoperturi korporattivi kif stabilit
fit-Taqsima 6 għal dawn ir-riċevibbli, jistgħu
jintużaw l-istandards ta’ kwantifikazzjoni tar-riskji għal skoperturi
fil-livell tal-konsumatur kif stabilit fit-Taqsima 6.
7.                      
Għal riċevibbli korporattivi mixtrija,
skontijiet ta’ xiri rimborżabbli, kollateral jew garanziji parzjali li
jipprovdu protezzjoni kontra l-ewwel telf għal telf minħabba
inadempjenza, telf ta’ dilwizzjoni, jew it-tnejn, dawn jistgħu jiġu
ttrattati bħala pożizzjonijiet tal-ewwel telf skont il-qafas ta’
titolizzazzjoni tal-IRB.
8.                      
Meta istituzzjoni tipprovdi protezzjoni tal-kreditu
għal għadd ta’ skoperturi skont pattijiet li dak f'ordni
kronoloġika ta’ inadempjenza fost l-iskoperturi għandu jixkatta
pagament u li dan l-avveniment ta’ kreditu għandu jtemm il-kuntratt, jekk
il-prodott għandu valutazzjoni tal-kreditu esterna minn ECAI eliġibbli,
għandhom jiġu applikati l-piżijiet tar-riskju stabiliti
fil-Kapitolu 5. Jekk il-prodott
ma jkunx ikklassifikat minn ECAI eliġibbli, il-piżijiet tar-riskju
tal-iskoperturi inklużi fil-baskett jiġu aggregati, ħlief
għall-iskoperturi n-1 fejn it-total tal-ammont ta’ telf mistenni
mmultiplikat bi 12,5 u l-ammont tal-iskopertura peżata għar-riskju ma
għandhomx jaqbżu l-ammont nominali tal-protezzjoni pprovduta
mid-derivat tal-kreditu mmultiplikat bi 12,5. L-iskoperturi n-1 li jkollhom jiġu esklużi mill-aggregat
għandhom jiġu stabiliti abbażi li dawn għandhom jinkludu
dawk l-iskoperturi li kull waħda minnhom jipproduċu ammont
tal-iskopertura b’inqas piż tar-riskju mill-ammont tal-iskopertura
peżata għar-riskju ta’ kwalunkwe skopertura inkluża fl-aggregat. Għandu japplika piż tar-riskju ta’
1250% għal pożizzjonijiet f’baskett li għalihom istituzzjoni ma
tistax tistabilixxi l-piż tar-riskju skont l-Approċċ IRB.
9.                      
L-ABE għandha tiżviluppa abbozzi ta’
standards tekniċi regolatorji biex tispeċifika l-kundizzjonijiet
skont liema l-istituzzjonijiet għandhom iqisu l-fatturi msemmija fit-tieni
subparagrafu tal-paragrafu 5 meta jassenjaw il-piżijiet tar-riskju
għal skoperturi fuq self speċjalizzat.
L-ABE għandha tissottometti dawk l-abbozzi
ta’ standards tekniċi regolatorji lill-Kummissjoni sal-31ta’ Diċembru 2014.
Il-Kummissjoni hija ddelegata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċedura stabilita fl-Artikoli 10 sa 14
tar-Regolament (UE) Nru 1093/2010.
Artikolu 149
L-ammonti tal-iskopertura peżati għar-riskju
għal skoperturi fil-livell tal-konsumatur
1.                      
L-ammonti tal-iskopertura peżati
għar-riskju għall-iskoperturi fil-livell tal-konsumatur għandhom
jiġu kkalkulati skont il-formuli li ġejjin: 
            
[Ammont ta’ skopertura peżat għar-riskju = RW • valur ta’ skopertura]
Fejn il-piż tar-riskju RW huwa definit kif
ġej:
(i)      jekk PD = 0, RW għandu jkun 0;
(ii)     jekk PD = 1, jiġifieri, għal skoperturi fl-inadempjenza, RW
għandu jkun
;
fejn ELBE għandu jkun l-aħjar
stima ta’ telf mistenni tal-istituzzjoni għal iskopertura fl-inadempjenza
skont l-Artikolu 177(1)(h);
(iii)     jekk   jiġifieri, għal kull valur minbarra dak
skont (i) jew (ii)
fejn
N(x) =  il-funzjoni kumulattiva ta’ distribuzzjoni għal varjabbli
aleotorju normali standard (jiġifieri l-probabbiltà li varjabbli aleotorju
normali b’medja ta’ zero u b’varjanza ta’ wieħed ikun inqas minn jew
ekwivalenti għal x);
G (Z) = il-funzjoni ta’ distribuzzjoni kumulattiva inversa għal varjabbli
aleotorju normali standard (jiġifieri l-valur x biex N(x) z);
R =       il-koeffiċjent ta’ korrelazzjoni ddefinit bħala
2.                      
L-ammont tal-iskopertura peżata
għar-riskju għal kull skopertura għal intrapriżi
żgħar u medji kif iddefinit fl-Artikolu 142(5) li jissodisfa
r-rekwiżiti stabiliti fl-Artikoli 198 u 212 jista’ jiġi
kkalkulat skont l-Artikolu 148(3).
3.                      
Għal skoperturi fil-livell tal-konsumatur
garantiti permezz ta’ proprjetà immobbli bħala kollateral
il-koeffiċjent ta’ korrelazzjoni ta’ R ta’ 0.15 għandu jissostitwixxi
l-figura li toħroġ mill-formula ta’ korrelazzjoni
fil-paragrafu 1.
4.                      
Għal skoperturi fil-livell tal-konsumatur
kwalifikattivi rotattivi kif iddefiniti fil-punti (a) sa (e),
koeffiċjent ta’ korrelazzjoni ta’ R ta’ 0.04 għandu
jissostitwixxi l-figura li toħroġ mill-formula ta’ korrelazzjoni fil-paragrafu 1.
L-iskoperturi għandhom jikkwalifikaw
bħala skoperturi fil-livell tal-konsumatur kwalifikattivi ċirkolanti
jekk jissodisfaw il-kundizzjonijiet li ġejjin:
(a)         
l-iskoperturi jkunu għal individwi;
(b)         
l-iskoperturi jkunu ċirkolanti, skoperti, u
sakemm dawn ma jintużawx immedjatament u mingħajr kundizzjonijiet,
revokabbli mill-istituzzjoni. F’dan
il-kuntest skoperturi ċirkolanti jkunu ddefiniti bħala dawk fejn
il-bilanċi pendenti tal-klijenti jitħallew ivarjaw abbażi
tad-deċiżjoni tagħhom li jissellfu u jħallsu lura, sa
limitu stabilit mill-istituzzjoni. Impenji
mhux prelevati jistgħu jitqiesu bħala kanċellabbli
inkondizzjonalment jekk it-termini jippermettu lill-istituzzjoni li
tikkanċellahom sa fejn ikun permess skont il-leġiżlazzjoni dwar
il-ħarsien tal-konsumatur u leġiżlazzjoni relatata;
(c)         
l-iskopertura massima għal individwu uniku
fis-subportafoll hija ta’ EUR 100000 jew inqas;
(d)         
l-użu tal-korrelazzjoni ta’ dan il-paragrafu
huwa limitat għal portafolji li urew volatilità baxxa tar-rati ta’ telf,
meta mqabbla mal-livell medju tar-rati ta’ telf tagħhom, speċjalment
fil-faxex baxxi ta’ PD;  
(e)         
it-trattament bħala skopertura ċirkolanti
fil-livell tal-konsumatur kwalifikattiva għandu jkun konsistenti
mal-karatteristiċi ta’ riskju sottostanti tas-subportafoll.
Permezz ta’ deroga mill-punt (b),
il-ħtieġa ta’ skopertura ma tapplikax fir-rigward ta’
faċilitajiet kollateralizzati ta’ kreditu marbuta ma’ kont tal-paga. F’dan il-każ l-ammonti rkuprati
mill-kollateral ma għandhomx jitqiesu fl-istima tal-LGD.
L-awtoritajiet kompetenti għandhom jirrevedu
l-volatilità relattiva tar-rati ta’ telf fis-subportafolji fil-livell
tal-konsumatur kwalifikattivi ċirkolanti, kif ukoll il-portafoll
fil-livell tal-konsumatur aggregat kwalifikattiv ċirkolanti, u għandhom
jaqsmu informazzjoni dwar il-karatteristiċi tipiċi tar-rati ta’ telf
kwalifikattivi ċirkolanti madwar l-Istati Membri. 
5.                      
Sabiex ikunu eliġibbli għat-trattament
fil-livell tal-konsumatur, riċevibbli mixtrija għandhom ikunu
konformi mar-rekwiżiti stabiliti fl-Artikolu 180 u
mal-kundizzjonijiet li ġejjin:
(a)         
L-istituzzjoni tkun xtrat ir-riċevibbli minn
bejjiegħa terzi mhux relatati, u l-iskopertura tagħha
għall-obbligant tar-riċevibbli ma tkun tinkludi l-ebda skopertura li
direttament jew indirettament oriġinat mill-istituzzjoni nfisha;
(b)         
Ir-riċevibbli mixtrija għandhom ikunu
ġġenerati fuq bażi distakkata bejn il-bejjiegħ u
l-obbligant. Għaldaqstant,
riċevibbli ta’ kontijiet interkorporattivi u riċevibbli
soġġetti għal kontrokontijiet bejn ditti li jbiegħu u
jixtru mingħand xulxin ma jkunux eliġibbli;
(c)         
L-istituzzjoni li tixtri jkollha pretensjoni fuq ir-rikavati
kollha mir-riċevibbli mixtrija jew imgħax prorata fuq ir-rikavati; u
(d)         
Il-portafoll ta’ riċevibbli mixtrija jkun
diversifikat biżżejjed.
6.                      
Għal riċevibbli mixtrija, skontijiet ta’
xiri rimborżabbli, kollateral jew garanziji parzjali li jipprovdu
protezzjoni kontra l-ewwel telf għal telf minħabba inadempjenza, telf
minħabba dilwizzjoni, jew it-tnejn, jistgħu jiġu ttrattati
bħala pożizzjonijiet tal-ewwel telf skont il-qafas ta’ titolizzazzjoni
tal-IRB.
7.                      
Għal pulijiet ibridi ta’ riċevibbli
fil-livell tal-konsumatur mixtrija fejn l-istituzzjonijiet li jixtru ma jkunux
jistgħu jisseparaw skoperturi garantiti permezz ta’ proprjetà immobbli
bħala kollateral u skoperturi fil-livell tal-konsumatur kwalifikattivi
ċirkolanti minn skoperturi fil-livell tal-konsumatur oħra,
għandha tapplika l-funzjoni tal-piż tar-riskju fil-livell
tal-konsumatur li tipproduċi l-ogħla rekwiżiti kapitali
għal dawk l-iskoperturi.
Artikolu 150
L-ammonti tal-iskopertura peżati għar-riskju
għal skoperturi ta’ ekwità
1.                      
L-istituzzjonijiet għandhom jiddeterminaw
l-ammonti tal-iskopertura tagħhom peżati għar-riskju għal
skoperturi ta’ ekwità, ħlief dawk imnaqqsa skont il-Parti Tnejn jew
soġġetti għal piż tar-riskju ta’ 250 % skont
l-Artikolu 45, skont l-approċċi differenti stabiliti
fil-paragrafi (2), (3) u (4) u japplikawhom għall-portafolji
differenti fejn l-istituzzjoni nnifisha internament tuża
approċċi differenti. Meta
istituzzjoni tuża approċċi differenti, l-għażla
għandha ssir b’mod konsistenti u ma għandhiex tiġi ddeterminata
minn kunsiderazzjonijiet ta’ arbitraġġ regolatorju.
L-istituzzjonijiet jistgħu jittrattaw
skoperturi ta’ ekwità għal impriżi li joffru servizzi anċillari
skont it-trattament ta’ assi oħra mingħajr obbligu ta’ kreditu.
2.                      
Skont l-approċċ Sempliċi
tal-piż tar-riskju, l-ammont tal-iskopertura peżata għar-riskju
għandu jkun ikkalkulat skont il-formuli li ġejjin:
Piż tar-riskju (RW) = 190 % għal
skoperturi ta’ ekwità privata f’portafolji suffiċjentement iddiversifikati.
Piż tar-riskju (RW) = 290 % għal
skoperturi ta’ ekwità nnegozjati fil-borża.
Piż tar-riskju (RW) = 370 %
għall-iskoperturi l-oħra kollha ta’ ekwità.
Ammonti tal-iskopertura peżati
għar-riskju = RW * valur tal-iskopertura.
Pożizzjonijiet bin-nieqes ta’ flus u
strumenti derivattivi miżmuma fil-portafoll mhux ta' negozjar jistgħu
jpaċu pożizzjonijiet twal fl-istess stokks individwali sakemm dawn
l-istrumenti jkunu ġew espliċitament imfassla bħala
ħeġġijiet ta’ skoperturi speċifiċi ta’ ekwità u li
jkunu jipprovdu ħeġġ għal mill-inqas sena oħra. Pożizzjonijiet bin-nieqes oħra
għandhom jiġu ttrattati daqs li kieku kienu pożizzjonijiet twal
bil-piż tar-riskju rilevanti assenjat lill-valur assolut ta’ kull
pożizzjoni. Fil-kuntest ta’
pożizzjonijiet b’maturità differenti, il-metodu jkun dak għal
skoperturi korporattivi kif stabilit fl-Artikolu 158(5).
L-istituzzjonijiet jistgħu jirrikonoxxu
protezzjoni ta’ kreditu mhux finanzjata miksuba fuq skopertura ta’ ekwità skont
il-metodi stabiliti fil-Kapitolu IV.
3.                      
Skont l-approċċ PD/LGD, l-ammonti
tal-iskopertura peżati għar-riskju għandhom jiġu kkalkulati
skont il-formuli fl-Artikolu 148(1). Jekk l-istituzzjonijiet ma jkollhomx informazzjoni biżżejjed
biex jużaw id-definizzjoni ta’ inadempjenza stabilita fl-Artikolu 174,
għandu jiġi assenjat fattur ta’ skala ta’ 1,5
għall-piżijiet tar-riskju.
Fuq il-livell ta’ skopertura individwali, is-somma
tal-ammont ta’ telf mistenni mmultiplikata bi 12,5 u l-ammont tal-iskopertura
peżata għar-riskju ma għandhomx jaqbżu l-valur
tal-iskopertura mmultiplikat bi 12,5.
L-istituzzjonijiet jistgħu jirrikonoxxu
protezzjoni ta’ kreditu mhux finanzjata miksuba fuq skopertura ta’ ekwità skont
il-metodi stabiliti fil-Kapitolu IV. Dan għandu jkun soġġett għal LGD ta’ 90 % fuq
l-iskopertura għal min jipprovdi l-ħeġġ. Għal skoperturi ta’ ekwità privata
f’portafolji suffiċjentement iddiversifikati jista’ jintuża LGD ta’
65 %. Għal dawn il-finijiet
M għandha tkun ta’ 5 snin.
4.                      
Skont l-approċċ ibbażat fuq mudelli
interni, l-ammont tal-iskopertura peżata għar-riskju għandu jkun
it-telf potenzjali fuq l-iskoperturi ta’ ekwità tal-istituzzjoni kif derivat
bl-użu ta’ mudelli interni ta’ valur fir-riskju soġġetti
għall-intervall ta’ kunfidenza fuq naħa waħda
fil-perċentil 99 tad-differenza bejn ir-redditi trimestrali u rata
xierqa mingħajr riskju kkalkulata fuq perjodu ta’ kampjun ta’ terminu
twil, immultiplikat bi 12.5. L-ammonti
tal-iskopertura peżati għar-riskju fuq livell ta’ portafoll ta’
ekwità ma għandhomx ikunu inqas mit-total tas-somma ta’ dawn li
ġejjin:
(a)         
l-ammonti tal-iskopertura peżati
għar-riskju meħtieġa skont l-approċċ PD/LGD; u
(b)         
l-ammont korrispondenti ta’ telf mistenni
mmultiplikat bi 12.5. 
L-ammonti msemmija fil-punt (a) u (b)
għandhom jiġu kkalkulati abbażi tal-valuri tal-PD stabiliti fl-Artikolu 161(1)
u l-valuri korrispondenti tal-LGD stabiliti fl-Artikolu 161(2).
L-istituzzjonijiet jistgħu jirrikonoxxu
protezzjoni ta’ kreditu mhux finanzjata fuq pożizzjoni ta’ ekwità.
Artikolu 151
L-ammonti tal-iskopertura peżati għar-riskju
għal skoperturi ta’ ekwità
L-ammonti tal-iskopertura peżati
għar-riskju għal skoperturi li ġejjin mill-kontribut
prefinanzjat tal-istituzzjoni lill-fond ta’ inadempjenza ta’ CCP u skoperturi
ta’ negozju b’CCP għandhom jiġu stabiliti skont l-Artikoli 296
sa 300 kif applikabbli. 
Artikolu 152
L-ammonti tal-iskopertura peżati għar-riskju
għal assi oħra mingħajr obbligu ta’ kreditu
L-ammonti tal-iskopertura peżati
għar-riskju għal assi oħra mingħajr obbligu ta’ kreditu
għandhom jiġu kkalkulati skont il-formula li ġejja: 
,   
[Ammont ta’ skopertura peżat għar-riskju = 100 % • valur ta’
skopertura],
ħlief għal:
(a)          flus fl-idejn u l-ekwivalenti f’entrati fi flus kif ukoll ingotti ta’
deheb miżmuma f’maħżen tas-sigurtà proprja jew fuq bażi
allokata sal-limitu sostnut mill-obbligazzjonijiet ta’ ingotti, li f’dak
il-każ għandu jiġi assenjat piż tar-riskju ta’ 0%;
(b)          meta l-iskopertura tkun valur residwu ta’ assi mikrija f’dak
il-każ għandha tiġi kkalkulata kif ġej:
 [valur
tal-iskopertura],
fejn t jkun l-akbar
wieħed fost 1 u l-eqreb numru ta’ snin sħaħ li jkun fadal
tal-kirja.
Subtaqsima 3
Il-kalkolu
tal-Ammonti tal-iskopertura Peżati għar-Riskju għal Riskji ta’
Dilwizzjoni ta’ Riċevibbli Mixtrija
Artikolu 153
L-ammonti tal-iskopertura peżati għar-riskju
għal riskji ta’ dilwizzjoni ta’ riċevibbli mixtrija
1.                      
L-istituzzjonijiet għandhom jikkalkulaw
l-ammonti tal-iskopertura peżati għar-riskju għal riskji ta’
dilwizzjoni fuq riċevibbli korporattivi u fil-livell tal-konsumatur
mixtrija skont il-formula stabilita fl-Artikolu 148(1). 
2.                      
L-istituzzjonijiet għandhom jiddeterminaw
il-parametri PD u LGD skont it-Taqsima 4.  
3.                      
L-istituzzjonijiet għandhom jiddeterminaw
il-valur tal-iskopertura skont it-Taqsima 5. 
4.                      
Għall-finijiet ta’ dan l-Artikolu, il-valur
ta’ M huwa ta’ sena. 
5.                      
L-awtoritajiet kompetenti għandhom
jeżentaw istituzzjoni mir-rekwiżiti għall-ammonti
tal-iskopertura peżati għar-riskju għal riskji ta’ dilwizzjoni
ta’ riċevibbli korporattivi u fil-livell tal-konsumatur mixtrija meta
l-istituzzjoni tkun uriet għas-sodisfazzjon tal-awtorità kompetenti li
r-riskju ta’ dilwizzjoni jkun immaterjali għal dik l-istituzzjoni.
[1] Il-Kumitat
ta’ Basel dwar is-Superviżjoni Bankarja jipprovdi forum għal
koperazzjoni regolari dwar affarijiet ta' superviżjoni bankarja. Huwa
jfittex li jippromwovi u jsaħħaħ il-prattiki superviżorji u
tal-immaniġjar tar-riskji fuq livell globali. Il-Kumitat
jinkludi fih rappreżentanti mill-Afrika t’Isfel, l-Arabja Sawdija,
l-Arġentina, l-Awstralja, il-Brażil, iċ-Ċina,
il-Ġappun, Ħong Kong SAR, l-Indja, l-Indoneżja, l-Istati Uniti,
il-Kanada, il-Korea, il-Messiku, ir-Russja, Singapor, l-Isvizzera, it-Turkija u
disa’ Stati Membri tal-UE: il-Belġju, Franza, il-Ġermanja,
l-Italja, il-Lussemburgu, il-Pajjiżi l-Baxxi, Spanja, l-Isvezja u r-Renju
Unit. 
[2]               C(2011)4977
[3] Għal diskussjoni dettaljata
tal-alternattivi ta’ politika kollha jekk jogħġbok irreferi
għall-valutazzjoni tal-impatt li takkumpanja
[4] Tkejjel kemm l-alternattivi jilħqu
l-objettivi relevanti
[5] Tkejjel l-estent ta’ kemm l-objettivi
jistgħu jintlaħqu fid-dawl tal-livell partikolari ta’ riżorsi. 

[6]               COM(2009) 501, COM(2009) 502,
COM(2009) 503.
[7]               ĠU C , , p.
[8]               http://www.g20.org/Documents/Fin_Deps_Fin_Reg_Annex_020409_-_1615_final.pdf.
[9]               ĠU L 177, 30.6.2006, p. 1.
[10]             ĠU L 177, 30.6.2006, pġ.
201.
[11]             ĠU L 331, 15.12.2010, p. 12.
[12]             ĠU L 372, 31.12.1986, p. 1
[13]             ĠU L 193, 18.7.1983, p. 1.
[14]             ĠU L 243, 11.9.2002, p. 1.
[15]             COM/2010/0484 finali.
[16]             ĠU L 281, 23.11.1995, p. 31.
[17]             ĠU L 8, 12.1.2001, p. 1.
[18]             ĠU L 193, 18.7.1983, p. 1.
[19]              ĠU L 222, 14.8.1978, p. 11.
[20]             ĠU L 243, 11.9.2002, p. 1.
[21]             ĠU L 372, 31.12.1986, p. 1.
[22]             Id-Direttiva 2002/87/KE
tal-Parlament Ewropew u tal-Kunsill tas-16 ta' Diċembru 2002 dwar
is-superviżjoni supplementari ta' istituzzjonijiet ta' kreditu dwar
impriżi ta' assigurazzjoni u ditti tal-investiment f'konglomerat
finanzjarju (ĠU L 35, 11.2.2003, p. 1).
[23]  ĠU L 02, 17.11.2009, p. 2.

Taqsima 3
Ammonti
ta’ telf mistennija
Artikolu 154
Trattament skont it-tip ta’ skopertura
1.                      
Il-kalkolu tal-ammonti ta’ telf mistennija
għandu jkun ibbażat fuq l-istess ċifri tal-PD, l-LGD u l-valur
tal-iskopertura għal kull skopertura użati għall-kalkolu tal-ammonti
ta’ skoperturi ppeżati skont ir-riskju skont l-Artikolu 146. Għal skoperturi inadempjenti, fejn
l-istituzzjonijiet jużaw l-istimi proprji tal-LGDs, it-telf mistenni
(‘EL’) għandu jkun l-aħjar stima tal-EL (‘ELBE,’)
mill-istituzzjoni għall-iskopertura inadempjenti, skont
l-Artikolu 177(1)(h).
2.                      
L-ammonti ta’ telf mistennija
għall-iskoperturi titolizzati għandhom jiġu kkalkulati skont
il-Kapitolu 5.
3.                      
L-ammont ta’ telf mistenni għall-iskoperturi
li jappartjenu għall-klassi tal-iskopertura ta’ 'assi oħrajn li
mhumiex obbligi ta’ kreditu' imsemmija fil-punt (g)
tal-Artikolu 142(2) għandu jkun żero.
4.                      
L-ammonti ta’ telf mistennija
għall-iskoperturi fil-forma ta’ impriża għal investiment
kollettiv imsemmija fl-Artikolu 147 għandhom jiġu kkalkolati
skont il-metodi stabbiliti f’dan l-Artikolu.
5.                      
L-ammonti ta’ telf mistennija
għall-iskoperturi għal korporattivi, istituzzjonijiet, gvernijiet
ċentrali u banek ċentrali u skoperturi għall-bejgħ
fil-livell ta' konsumatur għandhom jiġu kkalkolati skont il-formuli
li ġejjin:
Għall-iskoperturi inadempjenti (PD =1) fejn
l-istituzzjonijiet jużaw l-istimi proprji tal-LGDs, l-EL għandu jkun
ELBE, l-aħjar stima mill-istituzzjoni tal-telf mistenni
għall-iskopertura inadempjenti skont l-Artikolu 177(1)(h).
Għall-iskoperturi soġġetti
għat-trattament stabbilit fl-Artikolu 148(3), l-EL għandu jkun
0.
6.                      
Meta l-istituzzjonijiet jużaw il-metodi
stabbiliti fl-Artikolu 148(6) sabiex jassenjaw il-piżijiet
tar-riskju, il-valuri tal-EL għal skoperturi tal-għoti ta’ self
speċjalizzati għandhom jiġu assenjati skont it-Tabella 2.
 Tabella 2 
 Maturità li Jifdal || Kategorija 1 || Kategorija 2 || Kategorija 3 || Kategorija 4 || Kategorija 5 
 Inqas minn sentejn u nofs (2,5) || 0 % || 0,4 % || 2,8 % || 8 % || 50 % 
 Daqs jew aktar minn sentejn u nofs (2,5) || 0,4 % || 0,8 % || 2,8 % || 8 % || 50 % 
7.                      
Meta l-ammonti ta’ skoperturi ppeżati skont
ir-riskju huma kkalkolati skont l-approċċ sempliċi ta’
ppeżar tar-riskji, l-ammonti ta’ telf mistennija għall-iskoperturi
tal-ekwitijiet għandhom jiġu kkalkolati skont il-formula li
ġejja: 
Il-vuluri tal-EL għandhom ikunu dawn li
ġejjin:
Telf mistenni (EL) = 0,8 % għal skoperturi
tal-ekwitijiet privata f’portafolli diversifikati biżżejjed
Telf mistenni (EL) = 0,8 % għal skoperturi
tal-ekwitijiet innegozjata fil-boroż
Telf mistenni (EL) = 2,4 % għall-iskoperturi
l-oħra kollha tal-ekwitijiet.
8.                      
L-ammonti ta’ telf mistennija
għall-iskoperturi tal-ekwitajiet, fejn l-ammonti ta’ skoperturi
ppeżati skont ir-riskju huma kkalkolati skont l-approċċ PD/LGD,
għandhom jiġu kkalkolati skont il-formuli li ġejjin:
9.                      
L-ammonti ta’ telf mistennija
għall-iskoperturi tal-ekwitajiet, fejn l-ammonti ta’ skoperturi
ppeżati skont ir-riskju huma kkalkolati skont l-approċċ
tal-mudelli interni, għandhom ikunu ta’ 0 %.
10.                  
L-ammonti ta’ telf mistennija għar-riskju ta’
dilwizzjoni ta’ reċivibbli mixtrija għandhom jiġu kkalkolati
skont il-formula li ġejja:
11.                  
Għall-iskoperturi li jirriżultaw minn derivati
OTC, l-istituzzjoni li tikkalkula l-ammonti ta’ skoperturi ppeżati skont
ir-riskju skont dan il-Kapitolu tista’ tnaqqas l-ammonti ta’ telf mistennija
għal sett ta’ netting partikolari bl-ammont tal-aġġustament
tal-valwazzjoni tal-kreditu għal dak is-sett ta’ netting, li diġà
ġie rikonoxxut mill-istituzzjoni bħala tnaqqis fil-valur
imġarrab. L-ammont ta’ telf
mistenni li jirriżulta ma għandux ikun inqas minn żero.
Artikolu 155
Trattament tal-ammonti ta’ telf mistennija
L-istituzzjonijiet għandhom inaqqsu
l-ammonti ta’ telf mistennija kkalkolati skont l-Artikolu 154(2)(3) u (7) mill-aġġustamenti
tar-riskju ta’ kreditu ġenerali u speċifiku relatati ma’ dawn
l-iskoperturi. Skonti fuq skoperturi
li jidhru fuq il-karta tal-bilanċ mixtrija meta kienu inadempjenti skont
l-Artikolu 162(1) għandhom jiġu ttrattati bl-istess mod
bħall-aġġustamenti tar-riskju ta’ kreditu speċifiku.
L-aġġustamenti tar-riskju ta’ kreditu speċifiku fi skoperturi
inadempjenti ma għandhomx jintużaw sabiex ikopru t-telf mistenni fuq
skoperturi oħra. L-ammonti ta’ telf mistennija għall-iskoperturi
titolizzati u l-aġġustamenti tar-riskju ta’ kreditu ġenerali u
speċifiku relatati ma’ dawn l-iskoperturi ma għandhomx jiġu
inklużi f’dan il-kalkolu.
Taqsima 4
PD, LGD u maturità
Subtaqsima 1
Skoperturi għal korporattivi, istituzzjonijiet u gvernijiet ċentrali
u banek ċentrali
Artikolu 156
Probabbiltà ta’ inadempjenza (PD)
1.                      
Il-PD ta’ skopertura għal koporattiva jew
istituzzjoni għandha tkun tal-inqas 0,03 %.
2.                      
Għal reċivibbli korporattivi mixtrija li
fir-rigward tagħhom istituzzjoni ma tistax tagħmel stima tal-PDs jew
jekk l-istimi tal-PD ta' istituzzjoni ma jilħqux ir-rekwiżiti
speċifikati fit-Taqsima 6, il-PDs għal dawn l-iskoperturi
għandhom jiġu ddeterminati skont il-metodi li ġejjin: 
(a)          
għal pretensjonijiet prijoritarji fuq reċivibbli
korporattivi mixtrija, il-PD għandha tkun l-istima tal-EL
mill-istituzzjonijiet diviża mill-LGD għal dawn ir-reċivibbli;
(b)         
għal pretensjonijiet subordinati fuq reċivibbli
korporattivi mixtrija, il-PD għandha tkun l-istima tal-EL
mill-istituzzjoni;
(c)          
istituzzjoni li rċeviet il-permess tal-awtorità
kompetenti sabiex tuża l-istimi proprji tal-LGD għal skoperturi korporattivi
skont l-Artikolu 138 u li tista’ tiddekomponi l-istimi tal-EL tagħha
għal reċivibbli korporattivi mixtrija f’PDs u LGDs b’mod li
l-awtorità kompetenti tikkunsidra bħala affidabbli, tista’ tuża
l-istima tal-PD li tirriżulta minn dik id-dekompożizzjoni.
3.                      
Il-PD ta’ obbligant f’inadempjenza għandha tkun ta’
100 %.
4.                      
L-istituzzjonijiet jistgħu jqisu l-protezzjoni ta’
kreditu mhux iffinanzjata fil-PD skont id-dispożizzjonijiet
tal-Kapitolu 4. Għar-riskju
ta’ dilwizzjoni, minbarra l-fornituri tal-protezzjoni msemmija
fl-Artikolu 197(1)(g), il-bejjiegħ tar-reċivibbli mixtrija huwa
eliġibbli jekk jiġu ssodisfati l-kundizzjonijiet li ġejjin:
(a)     l-entità
korporattiva għandha valutazzjoni ta’ kreditu minn ECAI rikonoxxuta li
ġiet iddeterminata mill-ABE li hija assoċjata mal-livell 3
tal-kwalità ta’ kreditu jew ogħla, skont ir-regoli għall-ippeżar
ta’ riskju ta’ skoperturi għal korporattivi skont il-Kapitolu 2;
(b)     l-entità
korporattiva, fil-każ tal-istituzzjonijiet li jikkalkulaw l-ammonti ta’
skoperturi ppeżati skont ir-riskju u l-ammonti ta’ telf mistennija
bl-Approċċ IRB, ma għandhiex valutazzjoni ta’ kreditu minn ECAI
rikonoxxuta u huma kklassifikati internament bħala li għandhom PD
ekwivalenti għal dik assoċjata mal-valutazzjonijiet ta’ kreditu
tal-ECAIs li ġiet iddeterminat mill-ABE li hija assoċjata mal-livell
3 tal-kwalità ta’ kreditu jew ogħla, skont ir-regoli
għall-ippeżar ta’ riskju ta’ skoperturi għal korporattivi skont
il-Kapitolu 2.
5.                      
L-istituzzjonijiet li jużaw l-istimi proprji tal-LGD
jistgħu jirrikonoxxu l-protezzjoni ta’ kreditu mhux iffinanzjata billi
jaġġustaw il-PDs soġġetti għall-Artikolu 157(3).
6.                      
Għar-riskju ta’ dilwizzjoni ta’ reċivibbli
korporattivi mixtrija, il-PD għandha tiġi ffissata daqs l-istima
tal-EL għar-riskju ta’ dilwizzjoni mill-istituzzjoni.
Istituzzjoni li tkun irċeviet permess mill-awtorità
kompetenti skont l-Artikolu 138 sabiex tuża l-istimi proprji tal-LGD
għal skoperturi korporattivi u li tista’ tiddekomponi l-istimi tal-EL
tagħha għar-riskju ta’ dilwizzjoni ta’ reċivibbli korporattivi
mixtrija f’PDs u LGDs b’mod ikkunsidrat affidabbli mill-awtorità kompetenti,
tista’ tuża l-istima tal-PD li tirriżulta minn din
id-dekompożizzjoni. L-istituzzjonijiet
jistgħu jirrikonoxxu l-protezzjoni ta’ kreditu mhux iffinanzjata fil-PD
skont id-dispożizzjonijiet tal-Kapitolu 4. Għar-riskju ta’ dilwizzjoni, minbarra l-fornituri tal-protezzjoni
msemmija fl-Artikolu 197(1)(g), il-bejjiegħ tar-reċivibbli
mixtrija huwa eliġibbli jekk jiġu ssodisfati l-kundizzjonijiet
stabbiliti fil-paragrafu 4. 
7.                      
B’deroga mill-Artikolu 197(1)(g), huma eliġibbli
l-entitajiet korporattivi li jilħqu l-kundizzjonijiet stabbiliti
fil-paragrafu 4.
Istituzzjoni li tkun irċeviet il-permess
tal-awtorità kompetenti skont l-Artikolu 138 sabiex tuża l-istimi
proprji tal-LGD għar-riskju ta’ dilwizzjoni ta’ reċivibbli
korporattivi mixtrija, tista’ tirrikonoxxi l-protezzjoni ta’ kreditu mhux
iffinanzjata billi taġġusta l-PDs mingħajr preġudizzju
għall-Artikolu 157(3).
Artikolu 157
Telf fil-każ ta’ inadempjenza (LGD)
1.                      
L-istituzzjonijiet għandhom jużaw
il-valuri tal-LGD li ġejjin skont l-Artikolu 146(8):
(a)     skoperturi prijoritarji mingħajr kollateral eliġibbli: 45 %;
(b)     skoperturi subordinati mingħajr kollateral eliġibbli: 75 %;
(c)     l-istituzzjonijiet jistgħu jirrikonoxxu l-protezzjoni ta' kreditu
ffinanzjata u mhux iffinanzjata fl-LGD skont il-Kapitolu 4;
(d)     bonds koperti kif speċifikat fl-Artikolu 124 jistgħu
jiġu assenjati il-valur ta' LGD ta’ 11,25 %;
(e)     għal skoperturi prijoritarji ta' reċivibbli korporattivi
mixtrija fejn l-istimi tal-PD mill-istituzzjoni ma jilħqux
ir-rekwiżiti speċifikati fit-Taqsima 6: 45 %;
(f)      għal skoperturi subordinati ta' reċivibbli korporattivi
mixtrija fejn l-istituzzjoni ma tistax tistma l-PDs jew inkella l-istimi tal-PD
mill-istituzzjoni ma jilħqux ir-rekwiżiti stipulati
fit-Taqsima 6: 100 %;
(g)     Għar-riskju ta’
dilwizzjoni ta’ reċivibbli korporattivi mixtrija: 75 %.
2.                      
Għal riskju ta’ dilwizzjoni u inadempjenza jekk
istituzzjoni tkun irċeviet permess mill-awtorità kompetenti sabiex
tuża l-istimi proprji tal-LGD għal skoperturi korporattivi skont
l-Artikolu 138 u tista’ tiddekomponi l-istimi tal-EL tagħha għal
reċivibbli korporattivi mixtrija f’PDs u LGDs b’mod ikkunsidrat affidabbli
mill-awtorità kompetenti, tista’ tintuża l-istima tal-LGD
għar-reċivibbli korporattivi mixtrija.
3.                      
Jekk istituzzjoni tkun irċeviet il-permess
tal-awtorità kompetenti sabiex tuża l-istimi proprji tal-LGD
għall-iskoperturi għall-korporattivi, l-istituzzjonijiet,
il-gvernijiet ċentrali u l-banek ċentrali skont l-Artikolu 138,
il-protezzjoni ta’ kreditu mhux iffinanzjata tista’ tiġi rikonoxxuta billi
tiġi aġġustata l-PD jew l-LGD, soġġetta
għar-rekwiżiti kif speċifikat fit-Taqsima 6 u
għall-permess tal-awtoritajiet kompetenti. Istituzzjoni ma għandhiex tassenja lil skoperturi titolizzati PD
jew LGD aġġustat b'mod li l-piż ta’ riskju aġġustat
ikun aktar baxx minn dak ta’ skopertura komparabbli u diretta
għall-garanti.
4.                      
Għall-finijiet tal-impriżi msemmija
fl-Artikolu 148(3), l-LGD ta’ skopertura diretta komparabbli
għall-fornitur tal-protezzjoni għandu jkun jew l-LGD assoċjat
ma’ faċilità mhux iħħeġġjata għall-garanti jew
inkella ma’ faċilità mhux iħħeġġjata tal-obbligant
skont, jekk fil-każ ta’ inadempjenza tal-garanti kif ukoll tal-obbligant
matul il-ħajja tat-tranżazzjoni ħħeġġjata,
il-provi disponibbli u l-istruttura tal-garanzija, jindikawx jekk l-ammont
irkuprat ikunx jiddependi fuq il-kundizzjoni finanzjarja tal-garanti jew
tal-obbligant, rispettivament.
Artikolu 158
Maturità
1.                      
Istituzzjonijiet li ma rċevewx permess
jużaw l-LGDs proprji u l-fattur ta’ konverzjoni għall-iskoperturi
għall-korporattivi, l-istituzzjonijiet jew il-gvernijiet ċentrali u
l-banek ċentrali għandhom jassenjaw valur tal-maturità (M) ta’ nofs
sena (0.5) għal skoperturi li jirriżultaw minn tranżazzjonijiet
ta’ riakkwist jew minn tranżazzjonijiet ta' għoti jew teħid ta'
self ta' titoli jew komoditajiet u M ta’ sentejn u nofs (2,5)
għall-iskoperturi l-oħra kollha. 
Inkella, bħala parti mill-permess imsemmi
fl-Artikolu 138, l-awtoritajiet kompetenti għandhom jiddeċiedu
dwar jekk l-istituzzjoni għandhiex tuża maturità (M) għal kull
skopertura kif stabbilit fil-paragrafu 2.
2.                      
Istituzzjonijiet li rċevew il-permess
tal-awtorità kompetenti sabiex jużaw l-LGDs proprji u l-fatturi ta’
konverżjoni proprji għall-iskoperturi għall-korporattivi,
l-istituzzjonijiet jew il-gvernijiet ċentrali u l-banek ċentrali
skont l-Artikolu 138 għandhom jikkalkulaw M għal kull waħda
minn dawn l-iskoperturi kif stabbilit fil-punti (a) sa (e) u soġġetti
għall-paragrafi 3 sa 5. Fil-każijiet
kollha, M ma għandhiex tkun akbar minn 5 snin:
(a)     għal strument soġġett għal skeda ta’ fluss
tal-flus, M għandha tiġi kkalkolata skont il-formula li ġejja:
fejn CFt tirrappreżenta l-flussi tal-flus
(kapital, pagamenti ta' mgħaxijiet u tariffi) pagabbli kuntrattwalment
mill-obbligant fil-perjodu t;
(b)     għal derivati soġġetti għal ftehim ewlieni ta’
netting, M għandha tkun il-medja ppeżata tal-maturità li jifdal
tal-iskopertura, fejn M għandha tkun tal-inqas sena (1), u l-ammont
nozzjonali ta’ kull skopertura għandu jintuża għall-ippeżar
tal-maturità;
(c)     għall-iskoperturi li jirriżultaw minn strumenti derivati
kollateralizzati kompletament jew kważi kompletament (elenkati fl-Anness
II), tranżazzjonijiet u tranżazzjonijiet ta’ għoti ta' self
tal-marġni kollateralizzati kompletament jew kważi li huma
soġġetti għal ftehim ewlieni ta’ netting, M għandha tkun
l-maturità medja ppeżata li jifdal tat-tranżazzjonijiet fejn M
għandha tkun tal-inqas għaxart (10) ijiem;
(d)     għal tranżazzjonijiet ta’ riakkwist jew tranżazzjonijiet
ta' għoti jew teħid ta’ self ta' titoli jew komoditajiet li huma
soġġetti għal ftehim ewlieni ta’ netting, M għandha tkun
il-maturità medja ppeżata li jifdal tat-tranżazzjonijiet fejn M
għandha tkun tal-inqas ħamest (5) ijiem. L-ammont nozzjonali ta’ kull tranżazzjoni għandu jintuża
għall-ippeżar tal-maturità;
(e)     istituzzjoni li tkun irċeviet il-permess tal-awtorità kompetenti
skont l-Artikolu 138 sabiex tuża l-istimi proprji tal-PD għal
reċivibbli korporattivi mixtrija, għal ammonti miġbuda, M
għandha tkun daqs il-maturità medja ppeżata ta’ skopertura
tar-reċivibbli mixtrija, fejn M għandha tkun tal-inqas 90
ġurnata. Dan l-istess valur
tal-M għandu jintuża wkoll għall-ammonti mhux miġbuda
f’faċilità ta’ xiri impenjata jekk il-faċilità jkun fiha ftehimiet
effettivi, skattaturi ta’ ammortizzazzjoni bikrija, jew karatterisiċi
oħrajn li jipproteġu lill-istituzzjoni li tixtri kontra deterjorament
sinifikanti fil-kwalità tar-reċivibbli futuri li hija meħtieġa
tixtri fil-perjodu tal-faċilità. Fin-nuqqas ta’ protezzjonijiet effettivi simili, M għall-ammonti
mhux miġbuda għandha tkun ikkalkolata bħala s-somma
tar-reċivibbli bil-potenzjal tal-itwal data skont il-ftehim ta’ akkwist u
tal-maturità li jifdal tal-faċilità ta’ akkwist, fejn M għandha tkun
tal-inqas 90 ġurnata;
(f)      għal kull strument ieħor għajr dawk imsemmija f’dan
il-punt jew fejn istituzzjoni ma tkunx f'pożizzjoni tikkalkula M kif
stabbilit fil-punt (a), M għandha tkun iż-żmien massimu li
jifdal (fi snin) permessi lill-obbligant biex iwettaq l-obbligi kuntrattwali
tiegħu kollha, fejn M għandha tkun tal-inqas sena (1);
(g)     għall-istituzzjonijiet li jużaw il-Metodu tal-Mudell Intern
stabbilit fit-Taqsima 6 tal-Kapitolu 6 sabiex jikkalkolaw il-valur
tal-iskoperturi, M għandha tiġi kkalkolata għall-iskoperturi li
l-istituzzjonijiet japplikaw dan il-metodu għalihom u li għalihom
il-maturità tal-kuntratt bl-itwal data fis-sett tan-netting tkun aktar minn
sena (1) skont il-formula li ġejja:
fejn:
 = varjabbli mhux reali (dummy variable) li l-valur tiegħu
fil-perjodu futur tk huwa ta’ 0 jekk tk > sena (1) u
għal 1 jekk tk ≤ 1
 = l-iskopertura mistennija fil-perjodu futur tk;
 = l-iskopertura
effettiva mistennija fil-perjodu futur tk;
 = il-fattur ta’ skont
mingħajr riskju għall-perjodu futur tk; tk
(h)     istituzzjoni li tuża mudell intern
sabiex tikkalkula l-aġġustament tal-valutazzjoni ta’ kreditu (CVA)
unilaterali tista’ tuża, soġġett għall-permess
tal-awtoritajiet kompetenti, it-tul effettiv tal-kreditu stmat mill-mudell intern
bħala M.
Soġġett għall-paragrafu 2,
għandha tapplika l-formula fil-punt (a) għas-settijiet tan-netting li
fihom il-kuntratti kollha għandhom maturità oriġinali ta’ inqas minn
sena (1);
(i)      għall-istituzzjonijiet
li jużaw il-Metodu tal-Mudell Intern stabbilit fit-Taqsima 6
tal-Kapitolu 6, sabiex jikkalkolaw il-valur tal-iskoperturi u li jkollhom
permess sabiex jużaw il-mudell intern għar-riskju speċifiku
assoċjat mal-pożizzjonijiet tad-dejn innegozjat skont il-Parti
Tlieta, it-Titolu IV, il-Kapitolu 5, M għandha tiġi
stipulata għal 1 fil-formula li tinsab fl-Artikolu 148(1), sakemm
l-istituzzjoni tista’ turi lill-awtoritajiet kompetenti li l-mudell intern
tagħha għar-riskju Speċifiku assoċjat
mal-pożizzjonijiet tad-dejn innegozjat, li huwa applikat fl-Artikolu 373
fih effetti ta’ migrazzjonijiet tal-klassifikazzjoni;
(j)      għall-finijiet
tal-Artikolu 148(3), M għandha tkun il-maturità effettiva
tal-protezzjoni tal-kreditu iżda mhux inqas minn sena (1).
3.                      
Fejn id-dokumentazzjoni teħtieġ
rimarġinazzjoni ta’ kuljum u rivalwazzjoni ta’ kuljum u tinkludi
dispożizzjonijiet li jippermettu likwidazzjoni immedjata jew tpaċija
ta’ kollateral fil-każ ta’ inadempjenza jew nuqqas ta’
rimarġinazzjoni, M għandha tkun tal-inqas ta’ ġurnata għal:
(a)     strumenti derivati kollateralizzati
kompletament jew kważi li huma elenkati fl-Anness II;
(b)     tranżazzjonijiet
ta’ għoti ta' self marġinali kollateralizzati kompletament jew
kważi;
(c)     tranżazzjonijiet
ta’ riakkwist, tranżazzjonijiet ta' għoti jew teħid b’self ta'
titoli jew komoditajiet.
Barra minn hekk, għal skoperturi għal
żmien qasir li jikkwalifikaw li mhumiex parti minn iffinanzjar
fis-seħħ tall-obbligant mill-istituzzjoni, M għandha tkun
tal-inqas ġurnata (1). Skoperturi
għal żmien qasir li jikkwalifikaw għandhom jinkludu dawn li
ġejjin:
(a)     skoperturi għal
istituzzjonijiet li jirriżultaw minn saldu ta’ obbligi ta' kambju;
(b)     tranżazzjonijiet
awtolikwidanti li jiffinanzjaw in-negozju għal qasir żmien, ittri ta’
kreditu tal-importazzjoni u tal-esportazzjoni u tranżazzjonijiet simili
b’maturità reżidwa li tasal sa sena;
(c)     skoperturi li
jirriżultaw mis-saldu ta’ xiri u bejgħ ta’ titoli bi żmien ta'
konsenja tipiku jew ta’ jumejn ta’ xogħol;
(d)     skoperturi li
jirriżultaw minn saldu bi flus permezz ta’ trasferiment elettroniku u
saldu ta’ tranżazzjonijiet elettroniċi ta’ pagament u spejjeż
prepagati, inkluż self kurrenti li ġej minn tranżazzjonijiet li
fallew li ma jaqbżux għadd miftiehem, qasir u fiss ta’ ġranet
ta’ xogħol.
4.                      
Għall-iskoperturi għal korporattivi li jinsabu
fl-Unjoni u li għandhom bejgħ konsolidat u assi konsolidati ta’ inqas
minn EUR 500 miljun, l-istituzzjonijiet jistgħu jagħżlu li
konsistentament jistipulaw M kif speċifikat fil-paragrafu 1 minflok
ma japplikaw il-paragrafu 2. L-istituzzjonijiet
jistgħu jibdlu l-assi totali ta’ EUR 500 miljun ma’ assi totali ta’
EUR 1000 miljun għal korporattivi li primarjament huma proprjetarji u
jikru proprjetà residenzjali mhux spekulattiva.
5.                      
Diskrepanzi fil-maturità għandhom jiġu ttrattati
kif speċifikat fil-Kapitolu 4.
Subtaqsima 2
Skoperturi
għall-bejgħ fil-livell ta' konsumatur
Artikolu 159
Probabbiltà ta’ inadempjenza
1.                      
Il-PD ta’ skopertura għandha tkun tal-inqas 0.03 %.
2.                      
Il-PD ta’ obbliganti jew fejn jintuża
l-approċċ abbażi tal-obbligi, ta’ skoperturi waqt inadempjenza
għandha tkun 100 %.
3.                      
Għar-riskju ta’ dilwizzjoni ta’ reċivibbli
mixtrija, il-PD għandha tiġi stipulata daqs l-istimi tal-EL
għar-riskju ta’ dilwizzjoni. Jekk
istituzzjoni tista’ tiddekomponi l-istimi tal-EL tagħha għar-riskju
ta’ dilwizzjoni ta’ reċivibbli mixtrija f’PDs u LGDs b’mod li
l-awtoritajiet kompetenti jikkunsidraw bħala affidabbli, tista’
tintuża l-istima tal-PD.
4.                      
Il-protezzjoni ta’ kreditu mhux iffinanzjata tista’
tiġi kkunsidrata billi jiġu aġġustati l-PDs
soġġetti għall-Artikolu 160(2). Għar-riskju ta’ dilwizzjoni, minbarra l-fornituri tal-protezzjoni
msemmija fl-Artikolu 197(1)(g), huwa eliġibbli l-bejjiegħ
tar-reċivibbli mixtrija jekk jiġu ssodisfati l-kundizzjonijiet
stabbiliti fl-Artikolu 156(4).
Artikolu160 
Telf fil-każ ta’ inadempjenza (LGD)
1.                      
Istituzzjonijiet għandhom jipprovdu l-istimi
proprji tal-LGDs soġġetti għar-rekwiżiti kif
speċifikat fit-Taqsima 6 u l-permess tal-awtoritajiet kompetenti
mogħti skont l-Artikolu 138. Għar-riskju ta’ dilwizzjoni ta’ reċivibbli mixtrija,
għandu jintuża valur tal-LGD ta’ 75 %. Jekk istituzzjoni tista’ tiddekomponi l-istimi tal-EL tagħha
għar-riskju ta’ dilwizzjoni ta’ reċivibbli mixtrija f’PDs u LGDs
b’mod affidabbli, l-istituzzjoni tista’ tuża l-istimi proprji tal-LGD.
2.                      
Il-protezzjoni ta’ kreditu mhux iffinanzjata tista’
tiġi rikonoxxuta bħala eliġibbli billi jiġu
aġġustati l-istimi tal-PD jew tal-LGD soġġetti
għar-rekwiżiti kif speċifikat fl-Artikolu 179(1)(2) u (3) u
l-permess tal-awtoritajiet kompetenti b’appoġġ ta’ skopertura
individwali jew b’appoġġ ta' pula ta’ skoperturi. Istituzzjoni ma għandhiex tassenja lil
skoperturi titolizzati PD jew LGD aġġustat b'mod li l-piż ta’
riskju aġġustat ikun aktar baxx minn dak ta’ skopertura komparabbli u
diretta għall-garanti.
3.                      
Għall-finijiet tal-Artikolu 149(2), l-LGD
ta’ skopertura diretta komparabbli għall-fornituri tal-protezzjoni
għandu jkun jew l-LGD assoċjat ma’ faċilità mhux
iħħeġġjata għall-garanti jew il-faċilità mhux
iħħeġġjata tal-obbligant, skont jekk, fil-każ li kemm
il-garanti kif ukoll id-debitur isiru inadempjenti matul il-ħajja
tat-tranżazzjoni ħħeġġjata, il-provi disponibbli u
l-istruttura tal-garanzija jindikawx jekk l-ammont irkuprat ikunx jiddependi
mill-kundizzjoni finanzjarja tal-garanti jew id-debitur, rispettivament.
4.                      
L-LGD medju ppeżat skont l-iskopertura
għall-iskoperturi kollha fil-livell ta' konsumatur iggarantiti bi
proprjetà residenzjali u li ma jibbenefikawx minn garanziji minn gvernijiet
ċentrali ma għandux ikun inqas minn 10%
L-LGD medju ppeżat skont l-iskopertura
għall-iskoperturi kollha fil-livell ta' konsumatur iggarantiti bi proprjetà
kummerċjali immobbli u li ma jibbenefikawx minn garanziji minn gvernijiet
ċentrali ma għandux ikun inqas minn 15%
Subtaqsima 3
Skoperturi
tal-Ekwitajiet soġġetti għall-metodu tal-PD/LGD
Artikolu 161
Skoperturi tal-ekwitajiet soġġetti
għall-metodu tal-PD/LGD
1.                      
Il-PDs għandhom jiġu ddeterminati skont
il-metodi għall-iskoperturi korporattivi.
Il-PDs minimi li ġejjin għandhom
japplikaw:
(a)     0.09 %
għal skoperturi tal-ekwitajiet innegozjati fil-boroż fejn
l-investiment huwa parti minn relazzjoni twila mal-klijenti;
(b)     0.09 %
għal skoperturi tal-ekwitajiet mhux innegozjati fil-boroż fejn
ir-rendiment fuq l-investiment huwa bbażat fuq flussi regolari u
perjodiċi ta’ flus mhux derivati qligħ kapitali;
(c)     0.40 % għal
skoperturi tal-ekwitajiet innegozjati fil-boroż inklużi
pożizzjonijiet qosra oħra kif stabbilit fl-Artikolu 150(2);
(d)     1.25 %
għall-iskoperturi kollha l-oħra tal-ekwitajiet inklużi
pożizzjonijiet qosra oħra kif stabbilit fl-Artikolu 150(2).
2.                      
Skoperturi tal-ekwitajiet privati f’portafolli diversifikati
biżżejjed jistgħu jiġu assenjati LGD ta’ 65 %. 
3.                      
Kull skopertura simili oħra għandha tiġi
assenjata LGD ta’ 90 %.
4.                      
L-M assenjata għall-iskoperturi kollha għandha
tkun ta’ 5 snin.
Taqsima 5
Valur
tal-iskopertura
Artikolu162 
 Skoperturi għal korporattivi, istituzzjonijiet, gvernijiet
ċentrali u banek ċentrali u skoperturi fil-livell tal-konsumatur
1.                      
Sakemm ma jkunx avżat mod ieħor, il-valur
tal-iskoperturi li jidhru fuq il-karta tal-bilanċ għandu jkun
il-valur tal-kontabbiltà mkejjel mingħajr ma jiġi kkunsidrat l-ebda
aġġustament li jkun sar fir-riskju ta’ kreditu.
Din ir-regola tapplika wkoll għal assi
mixtrija bi prezz differenti mill-ammont dovut. 
Għall-assi mixtrija, id-differenza bejn
l-ammont dovut u l-valur tal-kontabbiltà li jifdal wara li jkunu ġew
applikati l-aġġustamenti tar-riskju ta’ kreditu speċifiku li
jkun ġie rreġistrat fil-karta tal-bilanċ tal-istituzzjonijiet
meta nxtara l-assi hija denotata bħala skont jekk l-ammont dovut huwa
akbar, u bħala primjum jekk huwa iżgħar.
2.                      
Fejn l-istituzzjonijiet jużaw ftehimiet
Ewlenin ta’ netting fir-rigward ta’ tranżazzjonijiet ta’ riakkwist jew
tranżazzjonijiet ta' għoti jew teħid b’self ta' titoli jew
komoditajiet, il-valur tal-iskopertura għandu jiġi kkalkolat skont
il-Kapitolu 4.
3.                      
Għan-netting fuq il-karta tal-bilanċ ta’
self u depożiti, l-istituzzjonijiet għandhom japplikaw il-metodi
stabbiliti fil-Kapitolu 4 għall-kalkolu tal-valur tal-iskopertura.
4.                      
Il-valur tal-iskopertura għal kirjiet għandu
jkun il-pagamenti tal-kirja minimi skontati. Il-pagamenti minimi tal-kirja għandhom jinkludu l-pagamenti matul
il-perjodu tal-kirja li l-kerrej jista’ jkun meħtieġ jagħmel u
kwalunkwe opzjoni ta’ nnegozjar (jiġifieri, opzjoni li l-eżerċizzju
tagħha huwa raġonevolment ċert). Jekk parti, għajr il-kerrej tista’ tkun meħtieġa
tagħmel pagament relatat mal-valur reżidwu ta’ assi mikri u dan
l-obbligu ta’ pagament jilħaq is-sett ta’ kundizzjonijiet stabbiliti
fl-Artikolu 197 dwar l-eliġibbiltà tal-fornituri tal-protezzjoni kif
ukoll ir-rekwiżiti għar-rikonoxximent ta’ tipi oħra ta’
garanziji previsti fl-Artikolu 208, l-obbligu ta’ pagament jista’
jiġi kkunsidrat bħala l-protezzjoni ta’ kreditu mhux iffinanzjata
skont il-Kapitolu 4.
5.                      
Fil-każ ta’ kwalunkwe element elenkat
fl-Anness II, il-valur tal-iskopertura għandu jiġi ddeterminat
mill-metodi stabbiliti fil-Kapitolu 6 u ma għandu jqis l-ebda
aġġustament li jkun sar fir-riskju ta’ kreditu.
6.                      
Il-valur tal-iskopertura għall-kalkolu tal-ammonti
ta’ skoperturi ppeżati skont ir-riskju ta’ reċivibbli mixtrija
għandu jkun il-valur skont il-paragrafu 1 imnaqqas mir-rekwiziti ta’
fondi proprji għar-riskju ta’ dilwizzjoni qabel il-mitigazzjoni tar-riskju
ta’ kreditu.
7.                      
Fejn skopertura tieħu l-forma ta’ titoli jew
komoditajiet mibjugħa, imdaħħla jew mislufa peremzz ta'
tranżazzjonijiet ta’ riakkwist jew tranżazzjonijiet ta' għoti
jew teħid b’self ta' titoli jew komoditajiet, tranżazzjonijiet
b’saldu fit-tul u tranżazzjonijiet ta’ għoti ta' self marġinali,
il-valur tal-iskopertura għandu jkun il-valur tat-titoli jew
il-komoditajiet determinat skont l-Artikolu 94. Fejn jintuża l-Metodu Komprensiv ta’ Kollateral Finanzjarju kif
stabbilit fl-Artikolu 218, il-valur tal-iskopertura għandu
jiżdied bl-aġġustament tal-voltatilità xieraq għal tali
titoli jew komoditajiet, kif stabbilit hemm. Il-valur tal-iskopertura ta’ tranżazzjonijiet ta’ riakkwist,
tranżazzjonijiet ta' għoti jew teħid b’self ta' titoli jew
komoditajiet, tranżazzjonijiet b’saldu fit-tul u tranżazzjonijiet ta’
għoti ta' self marġinali jista’ jiġi ddeterminat jew skont
il-Kapitolu 6 jew l-Artikolu 215(2).
8.                      
Il-valur tal-iskopertura għall-elementi li
ġejjin jista’ jiġi kkalkolat bħala l-ammont impenjat iżda
mhux miġbud multiplikat b’fattur ta’ konverżjoni. L-istituzzjonijiet għandhom jużaw
il-fatturi ta’ konverżjoni li ġejjin skont l-Artikolu 146(8):
(a)     għal linji ta’
kreditu li huma kanċellabbli mingħajr kundizzjoni fi kwalunkwe
ħin mill-istituzzjoni mingħajr notifika minn qabel, jew li
effettivament jipprovdu għal kanċellazzjoni awtomatika minħabba
deterjorament fl-affidabbiltà kreditizja tal-mutwatarju, għandu japplika
fattur ta’ konverżjoni ta’ 0 %. Sabiex jiġi applikat fattur ta’ konverżjoni ta’ 0 %,
l-istituzzjonijiet għandhom jimmonitorjaw b’mod attiv il-kundizzjoni
finanzjarja tal-obbligant, u s-sistemi ta’ kontroll interni tagħhom
għandhom jippermettulhom sabiex minnufih jidentifikaw deterjorament
fil-kwalità kreditizja tal-obbligant. Linji ta’ kreditu mhux miġbud jistgħu jiġu kkunsidrati
bħala kanċellabbli mingħajr kundizzjoni jekk it-termini
jippermettu lill-istituzzjoni tikkanċellahom kompletament sa fejn huwa
permess skont il-leġiżlazzjoni tal-protezzjoni tal-konsumatur u
l-oħrajn relatati;
(b)     għal ittri ta’
kreditu għal żmien qasir li jirriżultaw miċ-ċaqliq ta’
prodotti, għandu japplika fattur ta’ konverżjoni ta’ 20 % kemm
għall-istituzzjonijiet emittenti kif ukoll għal dawk li jikkonfermaw;
(c)     għal impenji
ta’ xiri mhux miġbuda għal reċivibbli rotanti mixtrija li
jistgħu jiġu kkanċellati mingħajr kundizzjoni jew li
effettivament jipprovdu għal kanċellazzjoni awtomatika fi kwalunkwe
ħin mill-istituzzjoni mingħajr avviż minn qabel, għandu
japplika fattur ta’ konverżjoni ta’ 0 %. Sabiex japplikaw fattur ta’ konverżjoni ta’ 0 %, l-istituzzjonijiet
għandhom jimmonitorjaw b’mod attiv il-kundizzjoni finanzjarja
tal-obbligant u s-sistemi ta’ kontroll interni tagħhom għandhom
jippermettulhom sabiex minnufih jidentifikaw deterjorament fil-kwalità
kreditizja tal-obbligant;
(d)     għal linji ta’
kreditu oħrajn, faċilitajiet ta’ ħruġ ta’ notifiki (NIFs),
u faċilitajiet ta’ sottoskrizzjoni rotanti (RUFs), għandu japplika
fattur ta’ konverżjoni ta’ 75 %;
(e)     istituzzjonijiet li
jilħqu r-rekwiżiti għall-użu tal-istimi proprji tal-fatturi
ta’ konverżjoni kif speċifikat fit-Taqsima 6 jistgħu
jużaw l-istimi proprji tagħhom tal-fatturi ta’ konverżjoni fuq it-tipi
ta’ prodotti differenti kif imsemmi fil-punti (a) sa (d), soġġetti
għall-permess tal-awtoritatjiet kompetenti.
9.                      
Fejn impenn jirreferi għall-estensjoni ta’ impenn
ieħor, għandu jintuża l-iżgħar miż-żewġ
fatturi ta’ konverżjoni assoċjat mal-impenn individwali.
10.                  
Għall-elementi kolla li ma jidhrux fuq il-karta
tal-bilanċ għajr dawk imsemmija fil-punti 1 sa 8, il-valur
tal-iskopertura għandu jkun il-perċentwali tal-valur tagħom li
ġej:
(a)     100 % jekk huwa
element ta’ riskju sħiħ;
(b)     50 % jekk huwa
element ta’ riskju medju;
(c)     20 % jekk huwa
element ta’ riskju medju/baxx;
(d)     0 % jekk huwa
element ta’ riskju baxx.
Għall-finijiet ta’ dan il-paragrafu
l-elementi li ma jidhrux fil-karta tal-bilanċ għandhom jiġu
assenjati għal kategoriji tar-riskju kif indikat fl-Anness I.
Artikolu 163
Skoperturi tal-ekwitajiet
1.                      
Il-valur tal-iskopertura tal-iskoperturi
tal-ekwitajiet għandu jkun il-valur tal-kontabbiltà li jifdal wara li
jiġi applikat l-aġġustament tal-kreditu tar-riskju
speċifiku. 
2.                      
Il-valur tal-iskopertura ta’ skoperturi
tal-ekwitajiet li ma jidhrux fil-karta tal-bilanċ għandu jkun
il-valur nominali tagħha wara li jitnaqqas il-valur nominali tagħha
bl-aġġustamenti tar-riskju ta’ kreditu speċifiku għal din
l-iskopertura.
Artikolu 164
Assi oħra li mhumiex obbligi ta’ kreditu
Il-valur tal-iskopertura ta’ assi oħra li
mhumiex obbligi ta’ kreditu għandu jkun il-valur tal-kontabbiltà li jifdal
wara li jkun applikat l-aġġustament tar-riskju ta’ kreditu
speċifiku 
Taqsima 6
rekwiżiti
għall-approċċ tal-IRB
Subtaqsima 1
Sistemi
ta’ Klassifikazzjoni
Artikolu 165
Prinċipji ġenerali
1.                      
fejn l-istituzzjoni tuża sistemi multipli ta’
klassifikazzjoni, ir-raġuni tal-assenjazzjoni ta’ obbligant jew
tranżazzjoni f’sistema ta’ klassifikazzjoni għandu jiġu
dokumentat u applikat b’mod li jirrefletti b’mod xieraq il-livell tar-riskju.
2.                      
Il-kriterji u l-proċess tal-assenjazzjoni
għandhom jiġu reveduti perjodikament sabiex jiġi ddeterminat
jekk jibqgħux xierqa għall-portafoll u l-kundizzjonijiet esterni
attwali.
3.                      
Fejn l-istituzzjoni tuża l-istimi diretti ta’
parametri tar-riskju, dawn jistgħu jitqiesu bħala l-outputs ta’
livelli fuq skala ta’ klassifikazzjoni kontinwa.
Artikolu 166
Struttura tas-sistemi ta’ klassifikazzjoni
1.                      
L-istruttura tas-sistemi ta’ klassifikazzjoni
għall-iskoperturi għal korporattivi, istituzzjonijiet u gvernijiet
ċentrali u banek ċentrali għandhom jikkonformaw
mar-rekwiżiti li ġejjin:
(a)     sistema ta’
klassifikazzjoni għandha tqis il-karatteristiċi tar-riskju
tal-obbligant u tat-tranżazzjoni;
(b)     sistema ta’
klassifikazzjoni għandu jkollha skala ta’ klassifikazzjoni tal-obbliganti
li tirrefletti b’mod esklussiv il-kwantifikazzjoni tar-riskju ta’ inadempjenza
ta’ debitur. L-iskala ta’
klassifikazzjoni tal-obbliganti għandu jkollha minimu ta’ 7 gradi
għal obbliganti mhux inadempjenti u grad wieħed għal obbliganti
inadempjenti;
(c)     istituzzjoni
għandha tiddokumenta r-relazzjoni bejn il-gradi tal-obbliganti f’termini
tal-livell ta’ riskju ta’ inadempjenza li kull grad jimplika u l-kriterji
użati li jiddistingwu dak il-livell ta’ riskju ta’ inadempjenza;
(d)     istituzzjonijiet
b’portafolli konċentrati fuq segment tas-suq u firxa partikolari ta’
riskju ta’ inadempjenza għandu jkollhom biżżejjed gradi ta’
obbliganti f’dik il-firxa sabiex jevitaw konċentrazzjonijiet bla
ħtieġa ta’ debituri fi grad partikolari. Konċentrazzjonijiet sinifkanti fi grad wieħed għandhom
jiġu appoġġjati minn provi empiriċi konvinċenti li
l-grad tal-obbliganti jkopri faxxa tal-PD raġonevolment dejqa u li
r-riskju ta’ inadempjenza ta’ kull obbligant f’dak il-grad jaqa’ f’dik il-faxxa;
(e)     sabiex titħalla
tintuża għall-kalkolu tar-rekwiżiti tal-fondi proprji tal-istimi
proprji tal-LGDs, sistema ta’ klassifikazzjoni għandha tinkludi skala
distinta ta’ klassifikazzjoni tal-faċilitajiet li tirrefletti b’mod
esklussiv il-karatteristiċi ta’ tranżazzjoni relatati mal-LGD. Id-definizzjoni ta’ grad tal-faċilità
għandha tinkludi kemm spjegazzjoni dwar kif l-iskoperturi huma assenjati
għall-grad kif ukoll dwar il-kriterji użati sabiex jiddistingwu
l-livell ta’ riskju fost il-gradi;
(f)      konċentrazzjonijiet
sinifikanti fi grad ta’ faċilità wieħed għandhom ikunu
appoġġjati minn provi empiriċi konvinċenti li l-grad
tal-faċilità jkopri faxxa tal-LGD raġonevolment dejqa,
rispettivament, u li r-riskju tal-iskoperturi kollha f’dak il-grad jaqa’ f’dik
il-faxxa.
2.                      
L-istituzzjonijiet li jużaw il-metodu stabbiliti
fl-IRB6(5) għall-assenjazzjoni tal-piżijiet ta’ riskju
għall-iskoperturi tal-għoti ta' self speċjalizzat huma
eżenti mir-rekwiżit li jkollhom skala ta’ klassifikazzjoni
tal-obbliganti li tirrefletti b’mod esklussiv il-kwantifikazzjoni tar-riskju
ta’ inadempjenza tal-obbliganti għal dawn l-iskoperturi. Dawn l-istituzzjonijiet għandu jkollhom
tal-inqas 4 gradi għal obbligant mhux inadempjenti u tal-inqas grad
wieħed għal obbliganti inadempjenti għal dawn l-iskoperturi.
3.                      
L-istruttura tas-sistemi ta’ klassifikazzjoni
għall-iskoperturi fil-livell tal-konsumaturi għandha tikkonforma
mar-rekwiżiti li ġejjin:
(a)     is-sistemi ta’
klassifikazzjoni għandhom jirreflettu kemm ir-riskju tal-obbligant kif
ukoll tat-tranżazzjoni, u għandhom ikopru l-karatteristiċi
relevanti kollha tal-obbligant u tat-tranżazzjoni;
(b)     il-livell ta’
differenzazzjoni tar-riskji għandu jiżgura li l-għadd ta’
skoperturi fi grad jew pula partikolari ta’ skoperturi huwa suffiċjenti
sabiex jippermetti għal kwantifikazzjoni u validazzjoni sinifikattivi
tal-karatteristiċi tat-telf fil-livell tal-grad jew tal-pula. Id-distribuzzjoni tal-iskoperturi u obbliganti fi
gradi jew pulijiet għandu jsir b’tali mod li jiġu evitati
konċentrazzjonijiet eċċessivi;
(c)     il-proċess ta’
assenjazzjoni ta’ skoperturi fi gradi jew pulijiet għandu jipprovdi
għal differenzazzjoni sinifikattiva tar-riskju, għall-iggruppjar ta’
skoperturi omoġeni biżżejjed, u għandu jippermetti li ssir
stima preċiża u konsistenti tal-karatteristiċi tat-telf
fil-livell tal-grad u tal-pula. Għal
reċivibbli mixtrija l-iggruppjar għandu jirrefletti l-prattiki ta’
sottoskrizzjoni tal-bejjiegħ u l-eteroġenità tal-klijenti
tiegħu;
4.                      
L-istituzzjonijiet għandhom jikkunsidraw il-fatturi ta’
riskju li ġejjin meta jassenjaw l-iskoperturi fi gradi u pulijiet.
(a)     il-karatteristiċi
tar-riskju tal-dobbligant;
(b)     il-karatteristiċi
tar-riskju tat-tranżazzjoni, inklużi t-tipi ta’ prodotti jew
kollaterali jew it-tnejn li huma. L-istituzzjonijiet
għandhom jindirizzaw b’mod espliċitu l-każijiet fejn diversi
skoperturi jibbenefikaw mill-istess kollateral;
(c)     delinkwenza,
għajr f’każijiet fejn l-istituzzjoni turi għas-sodisfazzjoni
tal-awtorità kompetenti tagħha li d-delinkwenza mhijiex fattur materjali
ta’ riskju għall-iskopertura.
Artikolu 167
Assenjazzjoni fi gradi jew pulijiet
1.                      
Istituzzjoni għandu jkollha definizzjonijiet,
proċessi u kriterji speċifiċi għall-assenjazzjoni ta’
skoperturi fi gradi jew pulijiet fis-sistema ta’ klassifikazzjoni li jikkonformaw
mar-rekwiżiti li ġejjin:
(a)     id-definizzjonijiet tal-grad jew tal-pula u l-kriterji għandhom
ikunu dettaljati biżżejjed sabiex jippermettu lil dawk inkarigati
mill-assenjazzjoni tal-klassifikazzjoni sabiex konsistentement jassenjaw
obbliganti u faċilitajiet li huma ta’ riskju simili fl-istess grad jew
pula. Din il-konsistenza għandha
teżisti fil-linji tan-negozju, id-dipartimenti u l-postijiet
ġeografiċi kollha;
(b)     id-dokumentazzjoni tal-proċess ta’ klassifikazzjoni għandu
jippermetti lil partijiet terzi jifhmu l-assenjazzjonijiet tal-iskoperturi fi
gradi jew pulijiet, jirreplikaw l-assenjazzjonijiet fi gradi jew pulijiet u
sabiex jevalwaw l-idonjetà tal-assenjazzjonijiet fil-grad jew fil-pula;
(c)     il-kriterji għandhom ikunu konsistenti wkoll mal-istandards
interni tal-għoti ta' self tal-istituzzjoni u l-politiki tagħha
għall-maniġġ ta’ obbliganti u faċilitajiet f’diffikultà.
2.                      
Istituzzjoni għandha tqis l-informazzjoni
kollha meta tassenja lill-obbliganti u l-faċilitajiet fi gradi jew
pulijiet. L-informazzjoni
għandha tkun attwali u għandha tippermetti lill-istituzzjoni tbassar
il-prestazzjoni tal-iskopertura fil-ġejjieni. Inqas ma l-istituzzjoni jkollha informazzjoni, aktar għandha tkun
konservattiva fl-assenjazzjonijiet tagħha tal-iskoperturi ta’ obbliganti
jew faċilitajiet fi gradi jew pulijiet. Jekk istituzzjoni tuża klassifikazzjoni esterna bħala fattur
primarju li jiddetermina l-assenjazzjoni ta’ klassifikazzjoni interna,
l-istituzzjoni għandha tiżgura li tikkonsidra l-informazzjoni
relevanti l-oħra.
Artikolu
168
 Assenjazzjoni ta’ skoperturi
1.                      
Għall-iskoperturi għal korporattivi,
istituzzjonijiet u gvernijiet ċentrali u banek ċentrali,
l-assenjazzjoni ta’ skoperturi għandha ssir skont il-kriterji li
ġejjin: 
(a)     kull obbligant għandu jiġi assenjat fi grad ta’ obbligant
bħala parti mill-proċess tal-approvazzjoni tal-kreditu;
(b)     għal dawk l-istituzzjonijiet li rċevew il-permess
tal-awtorità kompetenti biex jużaw l-istimi proprji tal-LGDs u l-fatturi
ta’ konverzjoni skont l-Artikolu 138, kull skopertura għandha tkun
assenjata wkoll fi grad tal-faċilità bħala parti mill-proċess
tal-approvazzjoni tal-kreditu;
(c)     l-istituzzjonijiet li jużaw il-metodi stabbiliti fl-Artikolu
148(5) għall-assenjazzjoni tal-piżijiet ta’ riskju
għall-iskoperturi tal-għoti ta' self speċjalizzat għandhom
jassenjaw kull waħda minn dawn l-iskoperturi fi grad skont
l-Artikolu 166(2);
(d)     kull entità ġuridika separata li għaliha tkun esposta
l-istituzzjoni għandha tkun klassifikata b’mod separat. L-istituzzjoni għandu jkollha politiki
xierqa rigward it-trattament ta’ klijenti obbliganti individwali u gruppi ta’
klijenti konnessi;
(e)     skoperturi separati għall-istess obbligant għandhom jiġu
assenjati fl-istess grad ta’ obbliganti, irrispettivament minn kwalunkwe
differenza fin-natura ta’ kull tranżazzjoni speċifika. Madanakollu, fejn skoperturi separati
jitħallew jirriżultaw fi gradi multipli għall-istess obbligant,
għandu japplika dan li ġej:
(i)      riskju ta’ trasferiment tal-pajjiż, riskju li huwa dipendenti fuq
jekk l-iskoperturi humiex denominati f’munita lokali jew barranija;
(ii)      fejn it-trattament ta’ garanziji assoċjati għal skopertura
jistgħu jkunu riflessi f’assenjazzjoni aġġustata għal grad ta’
obbligant;
(iii)     fejn il-protezzjoni tal-konsumatur, is-segretezza bankarja jew
leġiżlazzjoni oħra tipprojbixxi l-iskambju tad-dejta dwar
il-klijenti.
2.                      
Għal skoperturi fil-livell tal-konsumaturi,
kull skopertura għandha tkun assenjata fi grad jew pula bħala parti
mill-proċess tal-approvazzjoni tal-kreditu.
3.                      
Għall-assenjazzjonijiet fi gradi jew pulijiet
l-istituzzjonijiet għandhom jiddokumentaw is-sitwazzjonijiet li fihom
il-ġudizzju uman jista’ jipprevala fuq l-inputs jew outputs
tal-proċess tal-assenjazzjoni u l-persunal responsabbli mill-approvazzjoni
ta’ dawn il-prevalazzjonijiet. L-istituzzjonijiet
għandhom jiddokumentaw dawn il-prevalazzjonijiet u jinnutaw min kien
il-persunal responsabbli. L-istituzzjonijiet
għandhom janalizzaw il-prestazzjoni tal-iskoperturi li l-assenjazzjonijiet
tagħhom saru skont prevalazzjoni. Din l-analiżi għandha tinkludi valutazzjoni tal-prestazzjoni
ta’ skoperturi li l-klassifikazzjoni tagħhom ġiet pprevaluta minn
persuna partikolari li hija responsabbli għall-persunal kollu.
Artikolu 169
Integrità tal-proċess tal-assenjazzjoni
1.                      
Għall-iskoperturi għal korporattivi,
istituzzjonijiet u gvernijiet ċentrali u banek ċentrali,
il-proċess ta’ assenjazzjoni għandu jilħaq ir-rekwiżiti li
ġejjin dwar l-integrità:
(a)     Assenjazzjonijiet u analiżi perjodika tal-assenjazzjonijiet
għandhom jitlestew jew jiġu approvati minn parti indipendenti li ma
tibbenefikax b’mod dirett mid-deċiżjonijiet ta’ estensjoni
tal-kreditu;
(b)     L-istituzzjonijiet għandhom jaġġornaw
l-assenjazzjonijiet tal-inqas darba fis-sena. Obbliganti b’riskju għoli u skoperturi bi problemi għandhom
ikunu soġġetti għal analiżi aktar spissa. L-istituzzjonijiet għandhom iwettqu
assenjazzjoni ġdida jekk issir disponibbli informazzjoni materjali dwar
l-obbligant jew l-iskopertura;
(c)     Istituzzjoni għandu jkollha proċess effettiv sabiex tikseb u
taġġorna l-informazzjoni relevanti dwar il-karatteristiċi ta’
obbligant li jaffettwatwaw il-PDs, u dwar il-karatteristiċi
tat-tranżazzjonijiet li jaffettwaw l-LGDs jew il-fatturi ta’
konverżjoni.
2.                      
Għal skoperturi fil-livell tal-konsumaturi,
tal-inqas darba fis-sena l-istituzzjoni għandha taġġorna
l-assenjazzjonijiet tal-obbligant u tal-faċilitajiet jew tanalizza
l-karatteristiċi tat-telf u l-istatus tad-delinkwenza ta’ kull pula ta’
riskji identifikata, skont liema applikabbli. Tal-inqas darba fis-sena, l-istituzzjoni għandha wkoll tanalizza
f’kampjun rappreżentattiv l-istatus tal-iskoperturi individwali f’kull
pula bħala mezz sabiex tiżgura li l-iskoperturi għadhom
assenjati fil-pula korretta.
3.           L-ABE
għandha tiżviluppa standards tekniċi regolatorji sabiex
tispeċifika l-kundizzjonijiet li l-istituzzjonijiet għandhom jimxu
magħhom sabiex jiżguraw l-integrità tal-proċess
tal-assenjazzjoni u l-valutazzjoni regolari u indipendeti tar-riskji.
L-ABE għandha tissottometti l-abbozz
tal-istandards tekniċi regolatorji msemmija fl-ewwel subparagrafu
lill-Kummissjoni sal-31 ta’ Diċembru 2014.
Il-Kummissjoni tiġi ddelegata bis-setgħa
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Artikolu 170
Użu tal-mudelli
Jekk istituzzjoni tuża mudelli
statistiċi u metodi mekkaniċi oħrajn sabiex tassenja
l-iskoperturi ta’ obbliganti jew faċilitajiet fi gradi jew pulijiet,
għandhom jintlaħqu r-rekwiżit li ġejjin:
(a)          il-mudell għandu jkollu potenza ta' tbassir tajba u
r-rekwiżiti kapitali ma għandhomx jiġu distorti minħabba
l-użu tiegħu. Il-varjabbli
li jiddaħħlu għandhom jiffurmaw bażi raġonevoli u
effettiva għat-tbassir li jirriżulta. Il-mudell ma għandux ikollu preġudizzji materjali;
(b)          l-istituzzjoni għandu jkollha implimentat proċess ta’
verifikazzjoni bir-reqqa tal-inputs fil-mudell, li jinkludi valutazzjoni
tal-preċiżjoni, il-kompletezza u l-idonjetà tad-dejta;
(c)          id-dejta użata sabiex jinbena l-mudell għandha tkun
rappreżentattiva tal-popolazzjoni tal-obbliganti jew l-iskoperturi attwali
tal-istituzzjoni;
(d)          l-istituzzjoni għandu jkollha ċiklu regolari ta’ validazzjoni
tal-mudelli li jinkludi l-monitoraġġ tal-prestazzjoni u l-istabbiltà
tal-mudell; l-analiżi
tal-ispeċifikazzjoni tal-mudell; u l-ittestjar tal-outputs mal-inputs;
(e)          l-istituzzjoni tikkumplimenta l-mudell statistiku permezz
tal-ġudizzju uman u s-sorveljanza umana sabiex jiġu analizzati
l-assenjazzjonijiet ibbażati fuq il-mudell u sabiex ikun żgurat li
l-mudelli qed jintużaw kif xieraq. Il-proċeduri ta’ analiżi għandhom jimmiraw sabiex isibu
u jillimitaw l-iżbalji assoċjati mad-dgħjufijiet tal-mudell. Il-ġudizzji umani għandhom iqisu
l-informazzjoni relevanti kollha li mhijiex ikkunsidrata mill-mudell. L-istituzzjoni għandha tiddokumenta dwar kif
għandhom jiġu kkombinati l-ġudizzju uman u r-riżultati
tal-mudell.
Artikolu 171
 Dokumentazzjoni tas-sistemi ta’ klassifikazzjoni
1.                      
L-istituzzjonijiet għandhom jiddokumentaw
d-diżinn u d-dettalji operazzjonali tas-sistemi tal-klassifikazzjoni
tagħhom. Id-dokumentazzjoni
għandha tipprovdi provi dwar il-konformità mar-rekwiżiti f’din
it-Taqsima, u tindirizza suġġetti inklużi d-differenzazzjoni
tal-portafolli, il-kriterji ta’ klassifikazzjoni, ir-responsabbiltajiet
tal-partijiet li jikklassifikaw l-obbliganti u l-iskoperturi, il-frekwenzi
tal-analiżi tal-assenjazzjonijiet, u s-sorveljanza tal-immaniġjar
tal-proċess tal-klassifikazzjoni.
2.                      
L-istituzzjoni għandha tiddokumenta r-raġunament
u l-analiżi li jsostnu l-għażla tagħha tal-kriterji ta’
klassifikazzjoni. L-istituzzjoni
għandha tiddokumenta l-bidliet ewlenin kollha fil-proċess
tal-klassifikazzjoni tar-riskju, u tali dokumentazzjoni għandha
tappoġġja l-identifikazzjoni tal-bidliet li saru fil-proċess
tal-klassifikazzjoni tar-riskju li saru wara l-aħħar analiżi
mill-awtoritajiet kompetenti. L-organizzazzjoni
tal-assenjazzjoni tal-klassifikazzjoni fosthom il-proċess ta’
assenjazzjoni ta’ klassifikazzjoni u l-istruttura ta’ kontroll intern
għandhom ikunu dokumentati wkoll.
3.                      
L-istituzzjonijiet għandhom jiddokumentaw
id-definizzjonijiet speċifiċi ta’ inadempjenza u telf użati
internalment u jiżguraw il-konsistenza mad-definizzjonijiet stabbiliti
f’dan ir-Regolament.
4.                      
Fejn l-istituzzjoni tkun tuża mudelli
statistiċi fil-proċess ta’ klassifikazzjoni, l-istituzzjoni
għandha tiddokumenta l-metodoloġiji tagħhom. Dan il-materjal għandu:
(a)     jipprovdi spjega dettaljat tat-teorija, is-suppożizzjonijiet u
l-bażi matematika u empirika tal-assenjazzjoni tal-istimi lill-gradi,
l-obbliganti individwali, l-iskoperturi jew il-pulijiet u s-sors(i) tad-dejta
użati sabiex jiġi estimat il-mudell;
(b)     jistabbilixxi proċess statistiku rigoruż inklużi
testijiet “out-of-time” u “out-of-sample” tal-prestazzjoni
għall-validazzjoni tal-mudell;
(c)     jindika kwalunkwe ċirkostanza li fiha l-mudell ma jaħdimx
b’mod effettiv.
5.                      
L-istituzzjoni għandha turi,
għas-sodisfazzjoni tal-awtorità kompetenti, li r-rekwiżiti ta’ dan
l-Artikolu jkunu ntlaħqu, fejn l-istituzzjoni tkun kisbet sistema ta’
klassifikazzjoni jew mudell użat fi ħdan sistema ta’ klassifikazzjoni
minn bejjiegħ terza parti u dak il-bejjiegħ jiċħad jew
jillimita l-aċċess tal-istituzzjoni għall-informazzjoni rigward
il-metodoloġija ta’ dik is-sistema jew il-mudell ta’ klassifikazzjoni, jew
id-dejta sottostanti użata sabiex tiġi żviluppata dik
il-metodoloġija jew il-mudell, fuq il-bażi li tali informazzjoni tkun
proprjetarja.
Artikolu 172
Manutenzjoni tad-dejta
1.                      
L-istituzzjonijiet għandhom jiġbru u
jaħżnu d-dejta dwar l-aspetti tal-klassifikazzjonijiet interni
tagħhom kif meħtieġ skont il-Parti Tmienja.
2.                      
Għall-iskoperturi għal korporattivi,
istituzzjonijiet u gvernijiet ċentrali u banek ċentrali,
l-istituzzjonijiet għandhom jiġbru u jaħżnu:
(a)     l-istejjer kompleti tal-klassifikazzjonijiet dwar obbliganti u garanti
rikonoxxuti;
(b)     id-dati li fihom ġew assenjati
l-klassifikazzjonijiet;
(c)      id-dejta ewlenija u l-metodoloġija
użata sabiex tingħata l-klassifikazzjoni;
(d)     il-persuna responsabbli mill-assenjazzjoni tal-klassifikazzjoni;
(e)      l-identità tal-obbliganti u l-iskoperturi li saru inadempjenti;
(f)      id-data u ċ-ċirkostanzi ta’ tali inadempjenzi;
(g)      dejta dwar il-PDs u r-rati ta’ inadempjenzi realizzati assoċjati
mal-gradi ta’ klassifikazzjonijiet u migrazzjoni ta’ klassifikazzjonijiet.
3.                      
L-istituzzjonijiet li ma jużawx l-istimi tal-LGDs u
l-fatturi ta’ konverzjoni proprji għandhom jiġbru u jaħżnu
d-dejta dwar il-paraguni tal-LGDs realizzati mal-valuri kif stabbilit
fl-Artikolu 157(1) u fatturi ta’ konverżjoni realizzati mal-valuri
kif stabbilit fl-Artikolu 162(8).
4.                      
L-istituzzjonijiet li jużaw l-istimi tal-LGDs u
l-fatturi ta’ konverzjoni proprji għandhom jiġbru u jaħżnu:
(a)     l-istejjer kompleti ta’ dejta dwar il-klassifikazzjonijiet
tal-faċilitajiet u l-istimi tal-LGD u tal-fattur ta’ konverzjoni
assoċjati ma’ kull skala ta’ klassifikazzjoni;(b)          id-dati li fihom ġew assenjati l-klassifikazzjonijiet u meta saru
l-istimi;
(c)     id-dejta ewlenija u l-metodoloġija użati sabiex tingħata
l-klassifikazzjoni tal-faċilitajiet u l-istimi tal-LGD u tal-fattur ta’
konverzjoni;
(d)     il-persuna li assenjat il-klassifikazzjoni tal-faċilità u
l-persuna li pprovdiet l-istimi tal-LGD u tal-fattur ta’ konverzjoni;
(e)     dejta dwar l-LGDs stmati u realizzati u l-fatturi ta’ konverzjoni
assoċjati ma’ kull skopertura inadempjenti;
(f)      dejta dwar l-LGD tal-iskopertura qabel u wara l-evalwazzjoni
tal-effetti ta' garanzija/jew derivat ta’ kreditu, għal dawk
l-istituzzjonijiet li jirreflettu l-effetti tal-mitigazzjoni tar-riskju ta’
kreditu tal-garanziji jew tad-derivati ta’ kreditu permezz tal-LGD;
(g)     dejta dwar il-komponenti tat-telf għal kull skopertura
inadempjenti.
5.                      
Għal skoperturi fil-livell tal-konsumaturi,
l-istituzzjonijiet għandhom jiġbru u jaħżnu:
(a)     dejta użata fil-proċess ta’ allokazzjoni tal-iskoperturi fi
gradi jew pulijiet;
(b)     dejta dwar il-PDs, l-LGDs u l-fatturi ta’ konverzjoni stmati
assoċjati ma’ gradi jew pulijiet ta’ skoperturi;
(c)     l-identità tal-obbliganti u l-iskoperturi li saru inadempjenti;
(d)     għal skoperturi inadempjenti, id-dejta dwar il-gradi jew
il-pulijiet li fihom kienet assenjata l-iskopertura fis-sena qabel
l-inadempjenza u r-riżultati realizzati fuq l-LGD u l-fattur ta’
konverzjoni;
(e)     dejta fuq ir-rati ta’ telf għal skoperturi fil-livell
tal-konsumatur rotanti li jikkwalifikaw.
Artikolu 173
Testijiet tal-istess użati fil-valutazzjoni tal-adegwatezza
kapitali
1.                      
L-istituzzjoni għandu jkollha
fis-seħħ proċessi ta’ ttestjar tal-istess sodi
għall-użu fil-valutazzjoni tal-adegwatezza kapitali tagħha. L-ittestjar tal-istess għandu jinvolvi
l-identifikazzjoni ta’ avvenimenti possibbli jew avvenimenti futuri
fil-kundizzjonijiet ekonomiċi li jista’ jkollhom effetti ħżiena
fuq skoperturi ta’ kreditu tal-istituzzjoni u l-valutazzjoni tal-abbiltà
tal-istituzzjoni sabiex tiflaħ għal tali bidliet.
2.                      
L-istituzzjoni għandha twettaq b’mod regolari
test tal-istess tar-riskju ta’ kreditu sabiex tivvaluta l-effett ta’ ċerti
kundizzjonijiet speċifiċi fuq ir-rekwiżiti ta’ kapital totali
għar-riskju ta’ kreditu. It-test
għandu jkun wieħed magħżul mill-istituzzjoni,
soġġett għall-analiżi superviżorja. It-test li jrid jintuża għandu jkun
sinifikattiv u jikkunsidra l-effetti ta’ xenarji ta’ riċessjoni severa
iżda plawżibbli. L-istituzzjoni
għandha tivvaluta l-migrazzjoni fil-klassifikazzjonijiet tagħha
f’xenjari tal-ittestjar għall-istress. Il-portafolli taħt stress għandu jkun fihom
il-maġġoranza vasta tal-iskoperturi totali ta’ istituzzjoni.
3.                      
L-istituzzjonijiet li jużaw it-trattament
stabbilit fl-Artikolu 148(3) għandhom iqisu l-impatt
tad-deterjorament fil-kwalità ta’ kreditu tal-fornituri tal-protezzjoni
bħala parti mill-qafas tagħhom ta’ ttestjar tal-istress, b’mod
partikolari l-impatt tal-fornituri tal-protezzjoni li jaqgħu barra
l-kriterji tal-eliġibbiltà.
4.                      
L-ABE għandha tiżviluppa abbozz ta’
standards tekniċi implimentattivi sabiex tispeċifika f’dettall akbar
it-tifsira tax-xenarji ta’ riċessjoni severa iżda plawżibbli
msemmija fil-paragrafu 2. 
L-ABE għandha tissottometti dan l-abbozz ta’ standards
tekniċi implimentattivi lill-Kummissjoni
sal-1 ta’ Jannar 2013. 
Il-Kummissjoni tingħata s-setgħa sabiex tadotta l-istandards
tekniċi implimentattivi msemmija fl-ewwel subparagrafu skont
il-proċedura stabbilita fl-Artikolu 15 tar-Regolament (UE)
Nru 1093/2010.
Subtaqsima 2
Kwantifikazzjoni
tar-riskju
Artikolu 174
Inadempjenza ta’ obbligant
1.                      
Fil-kwantifikazzjoni tal-parametri tar-riskju li
għandhom jiġu assoċjati mal-gradi u l-pulijiet ta’
klassifikazzjoni, l-istituzzjonijiet għandhom japplikaw
l-approċċ li ġej sabiex jiddeterminaw meta obbligant ikun sar
inadempjenti. Għall-finijiet ta’
dan il-Kapitolu, inadempjenza għandha sseħħ fir-rigward ta’
obbligant partikolari meta sseħħ waħda mis-sitwazzjonijiet li
ġejjin:
(a)     l-istituzzjoni tikkonsidra li l-obbligant aktarx li mhuwiex se
jħallas bis-sħiħ l-obbligi ta’ kreditu tiegħu
lill-istituzzjoni, lill-impriża prinċipali jew lil xi waħda
mis-sussidjarji tagħha, mingħajr rikors mill-istituzzjoni għal
azzjonijiet bħal realizzazzjoni tal-garanziji;
(b)     l-obbligant ikun qabeż id-data tal-maturità b’aktar minn 90
ġurnata fuq kwalunkwe obbligu ta’ kreditu materjali lill-istituzzjoni, lill-impriża
prinċipali jew lil xi waħda mis-sussidjarji tagħha.
Għal self kurrenti, id-data meta
tinqabeż il-maturità tibda meta l-obbligant ikun kiser il-limitu
rakkomandat, meta jkun ġie rakkomandat limitu iżgħar
mill-obbligi pendenti attwali, jew meta jkun ġibed kreditu mingħajr
l-awtorizzazzjoni u l-ammont sottostanti jkun materjali.
Fil-każ ta’ skoperturi fil-livell
tal-konsumaturi, inadempjenza fil-livell tal-faċilità għandu
jiġi kkunsidrat ukoll għall-finijiet tal-paragrafu 2.
Limitu rakkomandat jinkludi kwalunkwe limitu ta’
kreditu determinat mill-istituzzjoni u li dwaru l-obbligant ikun ġie
infurmat mill-istituzzjoni.
Id-data meta tinqabeż il-maturità
għall-karti ta’ kreditu tibda mid-data tal-maturità tal-pagament minimu.
Fil-każijiet kollha, l-iskoperturi
tal-maturità skaduta għandhom ikunu ogħla minn limitu, li jkun
definit mill-awtoritajiet kompetenti. Dan il-limitu għandu jirrefletti livell ta’ riskju li l-awtorità
kompetenti tikkunsidrah bħala raġonevoli.
L-istituzzjonijiet għandu jkollhom politiki
dokumentati fir-rigward ta' kif jgħoddu l-ġranet tal-iskadenza
tal-maturità, b’mod partikolari fir-rigward ta' rimaturazzjoni
tal-faċilitajiet u l-għoti ta’ estensjonijiet, emendi jew
diferimenti, rinnovamenti, u netting tal-kontijiet eżistenti. Dawn il-politiki għandhom jiġu
applikati b’mod konsistenti, u għandhom ikunu konformi mal-immaniġjar
intern tar-riskju u l-proċessi ta’ teħid ta’ deċiżjonijiet
tal-istituzzjoni. 
2.                      
Għall-finijiet tal-punt (a)
tal-paragrafu 1, l-elementi li għandhom jittieħdu bħala
indikaturi ta’ improbabbiltà ta’ ħlas għandhom jinkludu:
(a)     l-istituzzjoni tagħti lill-obbligu ta’ kreditu status mhux dovut;
(b)     l-istituzzjoni tirrikonoxxi aġġustament ta’ kreditu
speċifiku li jirriżulta minn tnaqqis sinifikanti perċevut
fil-kwalità ta’ kreditu wara li l-istituzzjoni tkun ħadet l-iskopertura;
(c)     l-istituzzjoni tbiegħ l-obbligu ta’ kreditu b’telf ekonomiku
materjali relatat mal-kreditu;
(d)     l-istituzzjoni tagħti l-permess għal ristrutturar
f’diffikultà tal-obbligu ta’ kreditu fejn dan x'aktarx ikun se jirriżulta
f’obbligu finanzjarju mnaqqas ikkawżat minn maħfra materjali, jew
posponiment, ta’ kapital, imgħax jew fejn xieraq, tariffi. Dan jinkludi ristrutturar f’diffikultà tal-ekwità
stess fil-każ tal-iskoperturi tal-ekwitajiet valutati skont
l-Approċċ tal-PD/LGD;
(e)     l-istituzzjoni fetħet proċedura għall-falliment
tal-obbligant jew xi proċedura simili fir-rigward tal-obbligu ta’ kreditu
ta’ obbligant lill-istituzzjoni, l-impriża prinċipali jew xi
waħda mis-sussidjarji tagħha;
(f)      l-obbligant fittex jew tqiegħed f’falliment jew fi protezzjoni
simili fejn dan jevita jew idewwem ir-ripagament ta’ obbligazzjoni ta' kreditu
lill-istituzzjoni, l-impriża prinċipali jew xi waħda
mis-sussidjarji tagħha.
3.                      
Istituzzjonijiet li jużaw dejta esterna li
hija stess mhijiex konsistenti mad-determinazzjoni tal-inadempjenza stabbilita
fil-paragrafu 1, għandhom jagħmlu l-aġġustamenti xierqa
sabiex jiksbu ekwivalenza wiesgħa mad-definizzjoni ta’ inadempjenza.
4.                      
Jekk l-istituzzjoni tikkonsidra li skopertura li diġà
saret inadempjenti hija b’tali mod li l-ebda skattatur tal-inadempjenza ma
jibqa’ japplika, l-istituzzjoni għandha tikklassifika lill-obbligant jew
lill-faċilità bħallikieku kienu skopertura mhux inadempjenti. Jekk sussegwentement id-definizzjoni ta’ inadempjenza
tiġi skattata, jiġi meqjus li seħħet inadempjenza
oħra.
5.                      
L-ABE għandha tiżviluppa abbozz ta’
standards tekniċi regolatorji sabiex tispeċifika l-kundizzjonijiet li
awtorità kompetenti għandha timxi magħhom biex tistipula l-limitu
msemmi fil-paragrafu 1 li skopertura għandha tikkwalifika bħala
maturità skaduta. 
L-ABE għandha tissottometti dan l-abbozz ta’
standards tekniċi regolatorji lill-Kummissjoni
sal-31 ta’ Diċembru 2014.
Il-Kummissjoni tiġi ddelegata bis-setgħa
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
6.                      
L-ABE għandha toħroġ linji gwida
dwar l-applikazzjoni ta’ dan l-Artikolu. Dawn il-linji gwida għandhom jiġu adottati skont
l-Artikolu 16 tar-Regolament (UE) Nru 1093/2010.
Artikolu 175
Rekwiżiti kumplessivi għall-istima
1.                      
Fil-kwantifikazzjoni tal-parametri tar-riskju li
għandu jiġi assoċjat mal-gradi jew l-pulijiet ta’
klassifikazzjoni, l-istituzzjonijiet għandhom japplikaw ir-rekwiżiti
li ġejjin:
(a)     l-istimi proprji tal-parametri tar-riskju, tal-PD, tal-LGD, tal-fattur
tal-konverżjoni u tal-EL tal-istituzzjoni għandhom jinkludu d-dejta,
l-informazzjoni u l-metodi relevanti kollha. L-istimi għandhom jiġi dderevati billi jintużaw kemm
l-esperjenza storika kif ukoll il-provi empiriċi, u mhux ibbażati
purament fuq konsiderazzjonijet ta’ ġudizzju. L-istimi għandhom ikunu plawżibbli u intwittivi u
għandhom ikunu bbażati fuq fatturi materjali tal-parametri tar-riskju
rispettivi. Inqas ma l-istituzzjoni
jkollha dejta, aktar trid tkun konservattivi fl-istima tagħha;
(b)     istituzzjoni għandha tkun tista’ tipprovdi analiżi
sistematika tal-esperjenza ta’ telf tagħha f’termini ta’ frekwenza ta'
inadempjenzi, l-LGD, il-fattur ta’ konverżjoni, jew it-telf fejn
jintużaw l-istimi tal-EL, bil-fatturi li hija tqis bħala l-motivaturi
tal-parametri tar-riskji rispettivi. L-istimi
tal-istituzzjoni għandhom jirrappreżentaw esperjenza twila;
(c)     għandha tiġi kkunsidrata kull bidla fil-prattika
tal-għoti ta' self jew fil-proċess biex jinġabru l-irkupri matul
il-perjodi tal-osservazzjoni msemmija fl-Artikoli 176(1)(h),
IRB 34(2)(e), IRB 35(2) u IRB 35(3). L-istimi tal-istituzzjoni għandhom jirreflettu l-implikazzjonijiet
tal-iżviluppi tekniċi u dejta ġdida u informazzjoni oħra,
hekk kif dawn isiru disponibbli. L-istituzzjonijiet
għandhom jirrevedu l-istimi tagħhom meta jkun hemm informazzjoni
ġdida iżda tal-inqas fuq bażi annwali;
(d)     il-popolazzjoni tal-iskoperturi rappreżentati fid-dejta użata
għall-istima, l-istandards tal-għoti tas-self użati meta d-dejta
kienet iġġenerata u karatteristiċi relevanti oħrajn
għandhom ikunu komparabbli ma’ dawk tal-iskoperturi u l-istandards
tal-istituzzjoni. Il-kundizzjonijiet
ekonomiċi jew tas-suq li huma sottostanti d-dejta għandhom ikunu
relevanti għall-kundizzjonijiet attwali u dawk prevedibbli. In-numru ta’ skoperturi fil-kampjun u l-perjodu
tad-dejta użat għall-kwantifikazzjoni għandu jkun
biżżejjed sabiex jipprovdi lill-istituzzjoni bil-kunfidenza
fil-preċiżjoni u r-robustezza tal-istimi tagħha;
(e)     għal reċivibbli mixtrija, l-istimi għandhom jirreflettu
l-informazzjoni relevanti kollha disponibbli għall-istituzzjoni li tixtri
rigward il-kwalità tar-reċivibbli sottostanti, inkluża d-dejta
għal pulijiet simili forniti mill-bejjiegħ, mill-istituzzjoni li
tixtri, jew minn sorsi esterni. L-istituzzjoni
li tixtri għandha tevalwa kwalunkwe dejta li tkun afdat fiha u li tkun
fornita mill-bejjiegħ;
(f)      istituzzjoni għandha żżid mal-istimi tagħha
marġni ta’ konservattiviżmu li huwa relatat mal-medda mistennija ta’
żbalji fl-istima. Fejn il-metodi
u d-dejta huma kkunsidrati li jkunu inqas sodisfaċenti mill-istituzzjoni
jew mill-awtorità kompetenti, il-medda mistennija ta’ żbalji tkun akbar,
il-marġni ta’ konservattiviżmu għandu jkun akbar.
Fejn l-istituzzjonijiet jużaw stimi
differenti għall-kalkolu tal-piżijiet ta’ riskju u
għall-għanijiet interni, dawn għandhom ikunu dokumentati u
raġonevoli. Jekk
l-istituzzjonijiet jistgħu juru lill-awtoritajiet kompetenti tagħhom
li għad-dejta miġbura qabel l-1 ta’ Jannar 2007 saru
aġġustamenti xierqa sabiex tinkiseb ekwivalenza wiesgħa
mad-determinazzjoni tal-inadempjenza stabbilita fl-Artikolu 174 jew mat-telf,
l-awtoritajiet kompetenti jistgħu jippermettu lill-istituzzjoni ftit
flessibbiltà fl-applikazzjoni tal-istandards meħtieġa
għad-dejta.
2.                      
Fejn l-istituzzjoni tuża dejta f'pula
miġbura minn fost istituzzjonijiet, l-istituzzjoni għandha
tilħaq ir-rekwiżiti li ġejjin:
(a)     is-sistemi ta’ klassifikazzjoni u l-kriterji tal-istituzzjonijiet
oħra fil-pula huma simili għal tagħha;
(b)     il-pula hija rappreżentattiva tal-portafoll li għalih
tintuża d-dejta fil-pula;
(c)     id-dejta fil-pula tintuża b’mod konsistenti tul iż-żmien
mill-istituzzjoni għall-istimi tagħha;
(d)     l-istituzzjoni għandha tibqa’ responsabbli għall-integrità
tas-sistemi tal-klassifikazzjoni tagħha;
(e)     l-istituzzjoni għandha żżomm fost il-kapaċitajiet
tagħha fehim biżżejjed tas-sistemi ta’ klassifikazzjoni
tagħha, inkluża l-abbiltà li timmonitorja b'mod effettiv u tawditja
l-proċess ta’ klassifikazzjoni.
Artikolu 176
Rekwiżiti speċifiċi għall-istima
tal-PD
1.                      
Fil-kwantifikazzjoni tal-parametri tar-riskju li
għandhom jiġu assoċjati mal-gradi jew mal-pulijiet
tal-klassifikazzjoni, l-istituzzjonijiet għandhom japplikaw
ir-rekwiżiti li ġejjin speċifiċi għall-istima tal-PD
għal skoperturi għal korporattivi, istituzzjonijiet u gvernijiet
ċentrali u banek ċentrali:
(a)     istituzzjonijiet għandhom jistmaw il-PDs skont il-grad
tal-obbligant minn medji fuq tul ta’ żmien ta’ rati ta’ inadempjenza ta’
sena. L-istimi tal-PD għal
obbliganti li huma igranaġġati sew jew għal obbliganti li l-assi
tagħhom huwa prinċipalment assi negozjati għandhom jirreflettu
l-prestazzjoni tal-assi sottostanti abbażi ta' perjodi ta’ volatilitajiet
taħt stress;
(b)     għal reċivibbli korporattivi mixtrija, l-istituzzjonijiet
jistgħu jistmaw it-Telf Mistenni (minn hawn 'il quddiem EL) skont il-grad
tal-obbligant minn medji fuq tul ta’ żmien ta’ rati ta’ inadempjenza ta’
sena;
(c)     jekk l-istituzzjoni tidderivi stimi medji fuq tul ta’ żmien
tal-PDs u l-LGDs għal reċivibbli korporattivi mixtrija minn stima
tal-EL, u stima xierqa tal-PD jew l-LGD, il-proċess ta’ stima tat-telf
totali għandu jilħaq l-istandards kumplessivi għall-istima
tal-PD u tal-LGD stabbiliti f’din il-parti, u r-riżultat għandu jkun
konsistenti mal-kunċett ta’ LGD kif stabbilit fl-Artikolu 177(1)(a);
(d)     l-istituzzjonijiet għandhom jużaw it-tekniki tal-istimar
tal-PD dejjem flimkien ma’ analiżi ta' sostenn. L-istituzzjonijiet għandhom jirrikonxxu l-importanza tal-konsiderazzjonijiet
ta’ ġudizzju meta jgħaqqdu r-riżultati tat-tekniki u meta
jagħmlu aġġustamenti għal-limitazzjonijiet tat-tekniki u
l-informazzjoni;
(e)     sakemm l-istituzzjoni tuża dejta fuq esperjenza interna ta’
inadempjenza għall-istima tal-PDs, l-istimi għandhom jirreflettu
l-istandards ta’ sottoskrizzjoni u ta’ kwalunkwe differenza fis-sistema ta’
klassifikazzjoni li ġġeneraw id-dejta u s-sistema ta’
klassifikazzjoni kurrenti. Fejn
l-istandards ta’ sottoskrizzjoni jew is-sistemi ta’ klassifikazzjoni jkunu nbidlu,
l-istituzzjoni għandha żżid marġni akbar ta’
konservattiviżmu fl-istima tagħha tal-PD;
(f)      sakemm l-istituzzjoni tassoċja jew timmappja l-gradi interni
tagħha skont l-iskala użata minn ECAI jew organizzazzjonijiet simili
u mbagħad tattribwixxi r-rata ta’ inadempjenza osservata għall-gradi
tal-organizzazzjoni esterna għall-gradi tal-istituzzjoni, l-immappjar
għandu jkun ibbażat fuq il-paragun tal-kriterji tal-klassifikazzjoni
interni mal-kriterji użati mill-organizzazzjoni esterna u fuq il-paragun
mal-klassifikazzjonijiet interni jew esterni ta’ kwalunkwe obbligant komuni. Għandhom jiġu evitati
l-preġudizzji jew l-inkonsistenzi fl-approċċ tal-immappjar jew
fid-dejta sottostanti. Il-kriterji
tal-organizzazzjoni esterna sottostanti għad-dejta użata għall-kwantifikazzjoni
għandhom jiġu orjentati għar-riskju ta’ inadempjenza biss u mhux
jirreflettu l-karatteristiċi tat-tranżazzjoni. L-analiżi mwettqa mill-istituzzjoni għandha tinkludi paragun
tad-definizzjonijiet ta’ inadempjenzi użati, soġġett
għar-rekwiżiti fl-Artikolu 174. L-istituzzjoni għandha tiddokumenta l-bażi tal-immappjar;
(g)     sakemm dik l-istituzzjoni tuża l-mudelli statistiċi ta’
tbassir tal-inadempjenza, titħalla tistma l-PDs bħala l-medja
sempliċi tal-istimi tal-probabbiltà ta’ inadempjenza għal obbliganti
individwali fi grad partikolari. L-użu
li l-istituzzjoni tagħmel mill-mudelli ta’ probabbiltà ta’ inadempjenza
għal dan il-għan għandu jilħaq l-istandards
speċifikati fl-Artikolu 28;
(h)     irrilevantement minn jekk l-istituzzjoni hiex tuża sorsi ta’ dejta
esterni, interni jew f’pula jew inkella kombinazzjoni ta’ dawn it-tlieta
għall-istima tagħha tal-PD, it-tul tal-perjodu tal-osservazzjoni
storika sottostanti użat għandu jkun tal-inqas ħames snin
għal sors wieħed mill-anqas. Jekk il-perjodu ta’ osservazzjoni disponibbli jieħu perjodu itwal
għal xi sors, u din id-dejta tkun relevanti, għandu jintuża dan
il-perjodu itwal. Dan il-punt
japplika wkoll għall-Approċċ tal-PD/LGD għal ekwità. Soġġetti għall-permess
tal-awtoritajiet kompetenti, l-istituzzjonijiet li ma jkunux rċivew
il-permess tal-awtorità kompetenti skont l-Artikolu 138 sabiex jużaw
l-istimi proprji tal-LGDs jew il-fatturi ta’ konverżjoni jistgħu
jużaw, meta jimplimentaw l-Approċċ IRB, id-dejta relevanti
li tkopri perjodu ta’ sentejn. Il-perjodu
li jrid ikun kopert għandu jiżdied b’sena kull sena sakemm id-dejta
relevanti tkopri perjodu ta’ ħames snin.
2.                      
għal skoperturi fil-livell tal-konsumaturi,
għandhom japplikaw ir-rekwiżiti li ġejjin: 
(a)     l-istituzzjonijiet għandhom jistmaw il-PDs skont il-grad
tal-obbligant jew tal-pula minn medji fuq tul ta’ żmien ta’ rati ta’
inadempjenza ta’ sena;
(b)     l-istimi tal-PD jistgħu jiġi derivati wkoll minn telf
realizzat u minn stimi xierqa tal-LGDs;
(c)     l-istituzzjonijiet għandhom iqisu d-dejta interna għall-assenjazzjoni
tal-iskoperturi fi gradi jew pulijiet bħala s-sors primarju ta’
informazzjoni sabiex jistmaw il-karatteristiċi tat-telf. L-istituzzjonijiet jistgħu jużaw dejta
esterna (inkluża dejta f’pula) jew mudelli statistiċi
għall-kwantifikazzjoni jekk ikun hemm rabta mill-viċin bejn dawn li
ġejjin:
(i)      il-proċess tal-istituzzjoni ta’ assenjazzjoni ta’ skoperturi fi
gradi jew pulijiet u l-proċess użat mis-sors tad-dejta esterna;
(ii)      il-profil ta’ riskju intern tal-istituzzjoni u l-kompożizzjoni
tad-dejta esterna;
(d)     jekk l-istituzzjoni dderivi l-istimi medji għal zmien twil tal-PD
u l-LGD għall-konsumaturi minn stima ta’ telf totali u stima xierqa tal-PD
jew LGD, il-proċess tal-istimar tat-telf totali għandu jilħaq
l-istandards kumplessivi għall-istima tal-PD u l-LGD stabbiliti f’din
il-parti, u r-riżultat għandu jkun konsistenti mal-kunċett
tal-LGD kif stabbilit fil-punt (a) tal-Artikolu 177(1);
(e)     irrispettivament minn jekk l-istituzzjoni tkunx qed tuża sorsi ta’
dejta esterni, interni jew f’pula jew kombinazzjoni ta’ dawn it-tlieta,
għall-istima tagħha tal-karatteristiċi tat-telf, it-tul
tal-perjodu ta’ osservazzjoni storika sottostanti użat għandu jkun
tal-inqas ħames snin għal mill-inqas sors wieħed. Jekk il-perjodu ta’ osservazzjoni disponibbli
jieħu perjodu itwal għal xi sors, u din id-dejta tkun relevanti,
għandu jintuża dan il-perjodu itwal. L-istituzzjoni ma għandhiex bżonn tagħti l-istess
importanza lil dejta storika jekk dejta aktar reċenti tagħti
previżjoni aktar preċiża tar-rati ta’ telf.
Soġġetti għall-permess tal-awtoritajiet
kompetenti, meta jimplimentaw l-Approċċ IRB, l-istituzzjonijiet
jistgħu jużaw id-dejta relevanti li tkopri perjodu ta’ sentejn. Il-perjodu koperti għandu jiżdied
b’sena kull sena sakemm id-dejta relevanti tkopri perjodu ta’ ħames snin;
(f)      l-istituzzjonijiet għandhom jidentifikaw u janalizzaw il-bidliet
mistennija tal-parametri tar-riskju matul il-ħajja ta’ skoperturi ta’
kreditu (effetti staġjonali).
Għal reċivibbli mixtrija fil-livell
tal-konsumaturi, l-istituzzjonijiet jistgħu jużaw dejta ta’ referenza
interna u esterna. L-istituzzjonijiet
għandhom jużaw is-sorsi ta’ dejta relevanti kollha bħala l-punti
ta' paragun.
3.                      
L-ABE għandha tiżviluppa abbozz ta’
standards tekniċi regolatorji sabiex tispeċifika dan li ġej:
(a)     il-kundizzjonijiet skont liema l-awtoritajiet kompetenti jistgħu
jagħtu l-permessi msemmija fil-punt (h) tal-paragrafu 1 u l-punt (e)
tal-paragrafu 2;
(b)     il-kundizzjonijiet skont liema l-awtoritajiet kompetenti għandhom
jivvalutaw il-metodoloġija tal-istituzzjoni għall-istimar tal-PD
skont l-Artikolu 138.
L-ABE għandha tissottometti l-abbozz
tal-istandards tekniċi regolatorji msemmija fl-ewwel subparagrafu
lill-Kummissjoni sal-31 ta’ Diċembru 2014.
Il-Kummissjoni tiġi ddelegata bis-setgħa
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Artikolu 177
Rekwiżiti speċifiċi għall-istimi
proprji tal-LGD
1.                      
Fil-kwantifikazzjoni tal-parametri tar-riskju li
jridu jkunu assoċjati mal-gradi jew il-pulijiet ta’ klassifikazzjoni,
l-istituzzjonijiet għandhom japplikaw ir-rekwiżiti li ġejjin
speċifiċi għal stimi proprji tal-LGD:
(a)     l-istituzzjonijiet għandhom jistmaw l-LGDs skont il-grad jew
il-pula tal-faċilità fuq il-bażi tal-medja ta’ LGDs realizzati skont
il-grad jew il-pula tal-faċilità billi jużaw l-inadempjenzi ossevati
kollha fis-sorsi tad-dejta (medja ppeżata tal-inadempjenzi);
(b)     l-istituzzjonijiet għandhom jużaw l-istimi tal-LGD li huma
xierqa fi żmien tnaqqis fir-ritmu ekonomiku jekk dawn ikunu aktar
konservattivi mill-medja ta' perjodu twil. Sakemm sistema ta’ klassifikazzjoni tkun mistennija li tipproduċi
LGDs realizzati b’konsistenza skont il-grad jew il-pula, l-istituzzjonijiet
għandhom jagħmlu aġġustamenti fl-istimi tagħhom
tal-parametri tar-riskju skont il-grad jew is-sett sabiex jillimitaw l-impatt
kapitali ta’ tnaqqis fir-ritmu ekonomiku;
(c)     l-istituzzjoni għandha tikkunsidra d-daqs ta' kull dipendenza bejn
ir-riskju tal-obbligant ma’ dak tal-kollateral jew tal-fornitur tal-kollateral. Każijiet fejn ikun hemm dipendenza
sinifikanti għandhom jiġu indirizzati b’mod konservattiv;
(d)     diskrepanzi fil-muniti bejn l-obbligu sottostanti u l-kollateral
għandhom jiġu ttrattati b'mod konservattiv fil-valutazzjoni
tal-istituzzjoni tal-LGD;
(e)     safejn l-istimi tal-LGD iqisu l-eżistenza tal-kollateral, dawn
l-istimi ma għandhomx ikunu bbażati unikament fuq il-valur tas-suq
stmat tal-kollateral. L-istimi
tal-LGD għandhom jikkunsidraw l-effett tal-inabbiltà potenzjali
tal-istituzzjonijiet sabiex minnufih jieħdu l-kontroll tal-kollateral
tagħhom u jillikkwidawh;
(f)      safejn l-istimi tal-LGD jikkunsidraw l-eżistenza ta’ kollateral,
l-istituzzjonijiet għandhom jistabbilixxu rekwiżiti interni
għall-immaniġjar tal-kollateral, iċ-ċertezza legali u
l-immaniġjar tar-riskju li huma ġeneralment konsistenti ma’ dawk
stabbiliti fil-Kapitolu 4, it-Taqsima 3;
(g)     safejn l-istituzzjoni tirrikonoxxi kollateral għad-determinazzjoni
tal-valur tal-iskopertura għar-riskju ta’ kreditu tal-kontroparti skont
il-Kapitolu 6, it-Taqsima 5 jew 6, kull ammont mistenni li jiġi
rkuprat minn kollateral ma għandux jitqies fl-istimi tal-LGD;
(h)     għall-każ speċifiku ta’ skoperturi diġà
f’inadempjenza, l-istituzzjoni għandha tuża s-somma tal-aqwa stima
tagħha ta’ telf mistenni għal kull skopertura
fiċ-ċirkostanzi ekonomiċi attwali u l-istat tal-iskopertura u
l-possibbiltà ta’ telf addizzjonali mhux mistenni matul il-perjodu ta’ rkupru;
(i)      safejn dawk it-tariffi tard mhux imħallsa ikunu ġew kapitalizzati
fid-dikjarazzjoni tad-dħul ta’ istituzzjoni, dawn għandhom
jiżdiedu fil-kejl tal-istituzzjoni ta’ skopertura u telf;
(j)      għall-iskoperturi għal korporattivi, istituzzjonijiet u
gvernijiet ċentrali u banek ċentrali, l-istimi tal-LGD għandhom
ikunu bbażati fuq dejta fuq perjodu minimu ta’ ħames snin,
b’żieda ta’ sena kull sena wara l-implimentazzjoni sakemm jintlaħaq
minimu ta’ seba’ snin, għal sors ta' dejta wieħed mill-inqas. Jekk il-perjodu ta’ osservazzjoni disponibbli
jieħu perjodu itwal għal xi sors, u din id-dejta tkun relevanti,
għandu jintuża dan il-perjodu itwal.
2.                      
Għal skoperturi fil-livell tal-konsumaturi,
l-istituzzjonijiet jistgħu jagħmlu dan li ġej:
(a)     jidderivaw l-istimi tal-LGD minn telf realizzat u l-istimi xierqa
tal-PDs;
(b)     jirreflettu ġbid futur jew fil-fatturi ta’ konverżjoni
tagħhom jew fl-istimi tagħhom tal-LGD;
(c)     Għal reċivibbli mixtrija fil-livell tal-konsumaturi
jużaw dejta ta’ referenza esterna u interna sabiex jistmaw l-LGDs.
Għal skoperturi fil-livell tal-konsumaturi,
l-istimi tal-LGD għandhom ikunu bbażati fuq dejta li tkopri minimu
ta’ ħames snin. L-istituzzjoni
ma għandhiex bżonn tagħti l-istess importanza lil dejta storika
jekk dejta aktar reċenti tagħti previżjoni aktar
preċiża tar-rati ta’ telf. Soġġetti
għall-permess tal-awtoritajiet kompetenti, meta jimplimentaw
l-Approċċ IRB, l-istituzzjonijiet jistgħu jużaw id-dejta
relevanti li tkopri perjodu ta’ sentejn. Il-perjodu li jrid ikun kopert għandu jiżdied b’sena kull
sena sakemm id-dejta relevanti tkopri perjodu ta’ ħames snin.
3.                      
L-ABE għandha tiżviluppa abbozz ta’
standards tekniċi regolatorji sabiex tispeċifika dan li ġej: 
(a)     in-natura, is-severità u t-tul ta' tnaqqis fir-ritmu ekonomiku msemmi
fil-paragrafu 1; 
(b)     il-kundizzjonijiet skont liema l-awtoritajiet kompetenti jistgħu
jippermettu lill-istituzzjoni skont il-paragrafu 3 tuża dejta
relevanti li tkopri perjodu ta’ sentejn fejn l-istituzzjoni timplimenta
l-Approċċ IRB.
L-ABE għandha tissottometti l-abbozz ta’
standards tekniċi regolatorji msemmija fl-ewwel subparagrafu
lill-Kummissjoni sal-31 ta’ Diċembru 2014.
Il-Kummissjoni tingħata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċeduri stabbiliti fl-Artikoli 10 sa 14 tar-Regolament
(UE) Nru 1093/2010.
Artikolu 178
Rekwiżiti speċifiċi għal stimi proprji
tal-fattur ta’ konverżjoni
1.                      
Fil-kwantifikazzjoni tal-parametri tar-riskju li
jridu jkunu assoċjati ma’ gradi jew pulijiet ta’ klassifikazzjoni,
l-istituzzjonijiet jistgħu japplikaw ir-rekwiżiti li ġejjin
speċifiċi għal stimi proprji tal-fattur ta’ konverżjoni:
(a)     l-istituzzjonijiet għandhom jistmaw il-fatturi ta’
konverżjoni skont il-grad jew il-pula tal-faċilità fuq il-bażi
tal-medja ta’ fatturi ta’ konverżjoni realizzati skont il-grad jew is-sett
tal-faċilità billi jużaw il-medja ppeżata tal-inadempjenzi li
tirriżulta mill-inadempjenzi osservati kollha fis-sorsi tad-dejta;
(b)     l-istituzzjonijiet għandhom jużaw l-istimi tal-fattur ta’
konverżjoni li huma xierqa fi żmien ta’ tnaqqis fir-ritmu ekonomiku
jekk dawn ikunu aktar konservattivi mill-medja fit-tul. Safejn sistema ta’ klassifikazzjoni tkun mistennija tipproduċi
fatturi ta’ konverżjoni realizzati b’konsistenza skont il-grad jew
il-pula, l-istituzzjonijiet għandhom jagħmlu aġġustamenti
fl-istimi tagħhom tal-parametri tar-riskju skont il-grad jew is-sett
sabiex jillimitaw l-impatt kapitali ta’ tnaqqis fir-ritmu ekonomiku;
(c)     l-istimi tal-istituzzjonijiet tal-fatturi ta’ konverżjoni
għandhom jirreflettu l-possibbiltà ta’ ġbid addizzjonali mid-debitur
sa u wara d-data li fiha tiskatta inadempjenza. L-istima tal-fattur ta’ konverżjoni għandha tinkludi
marġni akbar ta’ konservattiviżmu fejn korrelazzjoni pożittiva
aktar b’saħħitha tista’ tkun raġonevolment mistennija bejn
il-frekwenza tal-inadempjenza u l-manjitudni tal-fattur ta’ konverżjoni;
(d)     sabiex jaslu għall-istimi tal-fatturi ta’ konverżjoni,
l-istituzzjonijiet għandhom jikkunsidraw il-politiki u l-istrateġiji
speċifiċi tagħhom fir-rigwrad tal-monitoraġġ
tal-kontijiet u l-ipproċessar tal-pagamenti. L-istituzzjonijiet għandhom jikkunsidraw ukoll l-abbiltà u r-rieda
tagħhom li jipprevjenu ġbid ulterjuri f’ċirkostanzi ta’
kważi inadempjenza ta' pagament, bħal vjolazzjonijiet tal-ftehimiet
jew avvenimenti oħrajn ta’ inadempjenza teknika;
(e)     l-istituzzjonijiet għandu jkollhom sistemi adegwati u
proċeduri fis-seħħ sabiex jimmonitorjaw l-ammonti
tal-faċilità, l-obbligi pendenti attwali fil-linji impenjati u l-bidliet
fl-obbligi pendenti skont id-debitur u skont il-grad. L-istituzzjoni għandha tkun tista’ timmonitorja l-bilanċi
pendenti ta’ kuljum;
(f)      jekk l-istituzzjonijiet jużaw stimi differenti tal-fatturi ta’
konverżjoni għall-kalkolu tal-ammonti ta’ skoperturi ppeżati
skont ir-riskju u l-għanijiet interni dawn għandhom jiġu
dokumentati u jkunu raġonevoli.
2.                      
Għall-iskoperturi għal korporattivi,
istituzzjonijiet u gvernijiet ċentrali u banek ċentrali, l-istimi
tal-fatturi ta’ konverżjoni għandhom ikunu bbażati fuq dejta li
tkopri perjodu minimu ta’ ħames snin, li tiżdied b’sena kull sena
wara l-implimentazzjoni sakemm jintlaħaq il-minimu ta’ seba’ snin,
għal sors wieħed ta’ dejta mill-anqas. Jekk il-perjodu ta’ osservazzjoni disponibbli jieħu perjodu itwal
għal xi sors, u din id-dejta tkun relevanti, għandu jintuża dan
il-perjodu itwal.
3.                      
Għall-iskoperturi fil-livell tal-konsumaturi,
l-istituzzjonijiet jistgħu jirreflettu l-ġbid futur jew fil-fatturi
ta’ konverżjoni tagħhom jew fl-istimi tagħhom tal-LGD.
Għal skoperturi fil-livell tal-konsumaturi,
l-istimi tal-fatturi ta’ konverżjoni għandhom ikunu bbażati fuq
dejta fuq perjodu minimu ta’ ħames snin. L-istituzzjoni ma għandhiex bżonn tagħti l-istess
importanza lir-rekwiżiti tad-dejta storika msemmija fil-paragrafu 1(a)
jekk dejta aktar reċenti tipprevedi l-ġbid bi preċiżjoni
akbar. Soġġetti
għall-permess tal-awtoritajiet kompetenti, l-istituzzjonijiet jistgħu
jużaw, meta jimplimentaw l-Approċċ IRB, id-dejta relevanti li
tkopri perjodu ta’ sentejn. Il-perjodu
li jrid ikun kopert għandu jiżdied b’sena kull sena sakemm id-dejta
relevanti tkopri perjodu ta’ ħames snin.
4.                      
L-ABE għandha tiżviluppa abbozz ta’
standards tekniċi regolatorji sabiex tispeċifika dan li ġej: 
(a)     in-natura, is-severità u t-tul ta' tnaqqis fir-ritmu ekonomiku msemmi
fil-paragrafu 1;
(b)     il-kundizzjonijiet skont liema l-awtorità kompetenti jistgħu
jippermettu lill-istituzzjoni tuża dejta relevanti li tkopri perjodu ta’
sentejn meta l-istituzzjoni timplimenta l-Approċċ IRB
għall-ewwel darba.
L-ABE għandha tissottometti l-abbozz ta’
standards tekniċi regolatorji msemmija fl-ewwel subparagrafu
lill-Kummissjoni sal-31 ta’ Diċembru 2014.
Il-Kummissjoni tiġi ddelegata bis-setgħa
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Artikolu 179
Rekwiżiti għall-valutazzjoni tal-effett
tal-garanziji u d-derivati ta’ kreditu għall-iskoperturi għal
korporattivi, istituzzjonijiet u gvernijiet ċentrali u banek ċentrali
fejn jintużaw l-istimi proprji tal-LGD u l-iskoperturi fil-livell
tal-konsumaturi
1.                      
Għandhom japplikaw ir-rekwiżiti li
ġejjin fir-rigward tal-garanti u l-garanziji eliġibbli:
(a)     l-istituzzjonijiet għandu jkollhom kriterji speċifikati b’mod
ċar għat-tipi ta’ garanti li jirrikonoxxu għall-kalkolu
tal-ammonti ta’ skoperturi ppeżati skont ir-riskju;
(b)     għall-garanti rikonoxxuti għandhom japplikaw l-istess regoli
bħal għad-debituri kif stabbilit fl-Artikoli 167, 168 u 169;
(c)     il-garanzija għandha tkun evidenzjata bil-miktub, mhux
kanċellabbli min-naħa tal-garanti, fis-seħħ sakemm
l-obbligu jkun sodisfatt bis-sħiħ (sal-ammont u n-natura
tal-garanzija) u legalment infurzabbli kontra l-garanti
fil-ġuriżdizzjoni fejn il-garanti jkollu assi relatati u tiġi
infurzata sentenza. Garanziji
kundizzjonali li jippreskrivu kundizzjonijiet li skonthom il-garanti ma jistax
ikun obbligat jistgħu jiġu rikonoxxuti soġġetti
għall-permess tal-awtoritajiet kompetenti. Il-kriterji ta’ assenjazzjoni għandhom jindirizzaw b’mod adegwat
kull tnaqqis potenzjali fl-effett ta’ mitigazzjoni tar-riskju.
2.                      
L-istituzzjoni għandu jkollha kriterji
speċifikati b’mod ċar għall-aġġustament tal-istimi ta’
gradi, pulijiet jew LGD u, fil-każ ta’ reċivibbli mixtrija fil-livell
tal-konsumaturi u eliġibbli, il-proċess ta’ allokazzjoni ta’
skoperturi fi gradi jew pulijiet, sabiex jiġi rifless l-impatt
tal-garanziji għall-kalkolu tal-ammonti ta’ skoperturi ppeżati skont
ir-riskju. Dawn il-kriterji
għandhom jikkonformaw mar-rekwiżiti stabbiliti fl-Artikoli 167 sa
169.
Il-kriterji għandhom ikunu plawżibbli u
intwittivi. Għandhom jindirizzaw
l-abbiltà u r-rieda tal-garanti li josserva l-garanzija, iż-żmien
probabbli ta' kwalunkwe pagament mill-garanti, il-grad li l-abbiltà tal-garanti
sabiex josserva l-garanzija huwa korrelatat mal-abbiltà tad-debitur li
jirripaga, u l-punt sa fejn jibqa’ r-riskju reżidwu għad-debitur.
3.                      
Ir-rekwiżiti għall-garanziji f’dan
l-Artikolu għandhom japplikaw ukoll għad-derivati ta’ kreditu b’isem
wieħed. Fir-rigward ta’
diskrepanza bejn l-obbligu sottostanti u l-obbligu ta’ referenza ta’ derivat
ta’ kreditu jew l-obbligu użat għad-determinazzjoni ta’ jekk
seħħx avveniment ta’ kreditu, għandhom japplikaw
ir-rekwiżiti stabbiliti fl-Artikolu 211(2). Għall-iskoperturi fil-livell tal-konsumaturi u reċivibbli
mixtrija eliġibbli, dan il-paragrafu japplika għall-proċess ta’
allokazzjoni tal-iskoperturi fi gradi u pulijiet.
Il-kriterji għandhom jindirizzaw l-istruttura
ta’ ħlas tad-derivat ta’ kreditu u jivvalutaw b’mod konservattiv l-impatt
li din ikollha fuq il-livell u fuq meta jsir l-irkupri. L-istituzzjoni għandha tikkunsidra safejn jibqgħu forom
oħra ta' riskji reżidwali.
4.                      
Ir-rekwiżiti stabbiliti fil-paragrafi 1 sa 3
ma għandhomx japplikaw għal garanziji forniti minn istituzzjonijiet,
gvernijiet ċentrali u banek ċentrali, u l-entitajiet korporattivi li
jilħqu r-rekwiżiti stabbiliti fl-Artikolu 197(1)(g) jekk
l-istituzzjoni tkun irċeviet permess sabiex tapplika l-Approċċ
Standardizzat għall-iskoperturi għal tali entitajiet skont
l-Artikolu 145. F’dan
il-każ għandhom japplikaw ir-rekwiżiti tal-Kapitolu 4.
5.                      
Għal garanziji fil-livell tal-konsumaturi,
ir-rekwiżiti stabbiliti fil-paragrafi 1 sa 3 japplikaw ukoll
għall-assenjazzjoni ta’ skoperturi fi gradi jew pulijiet, u l-istimat
tal-PD.
6.                      
L-ABE għandha tiżviluppa abbozz ta’
standards tekniċi regolatorji sabiex tispeċifika l-kundizzjonijiet
skont liema l-awtoritajiet kompetenti jistgħu jippermettu li jiġu
rikonoxxuti garanziji kundizzjonali.
L-ABE għandha tissottometti l-abbozz
tal-istandards tekniċi regolatorji msemmija fl-ewwel subparagrafu
lill-Kummissjoni sal-31 ta’ Diċembru 2014.
Il-Kummissjoni tiġi ddelegata bis-setgħa
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Artikolu 180
Rekwiżiti għal reċivibbli mixtrija
1.                      
Fil-kwalifikazzjoni tal-parametri tar-riskju li
jridu jiġu assoċjati ma’ gradi jew pulijiet ta’ klassifikazzjoni
għal reċivibbli mixtrija, l-istituzzjonijiet għandhom
jiżguraw li jiġu ssodisfati l-kundizzjonijiet stabbiliti fil-paragrafi 2
sa 6.
2.                      
L-istruttura tal-faċilità għandha
tiżgura li fiċ-ċirkostanza prevedibbli kollha, l-istituzzjoni
għandha sjieda u kontroll tar-rimessi kollha ta' flus mir-reċivibbli. Meta debitur jagħmel pagamenti direttament
lil bejjiegħ jew lil servicer, l-istituzzjoni għandha tivverifika
b’mod regolari li l-pagamenti jsiru kompletament u skont it-termini miftehma
fil-kuntratt. L-istituzzjonijiet
għandu jkollhom proċeduri sabiex jiżguraw li s-sjieda fuq
ir-reċivibbli u l-flus irċevuti hija protetta kontra twaqqifiet
f'falliment jew rikors legali li jistgħu idewmu materjalment l-abbiltà
tal-mutwatarju li jillikwida jew jassenja r-reċivibbli jew iżomm
il-kontroll fuq l-flus irċevuti.
3.                      
L-istituzzjoni għandha timmonitorja kemm
il-kwalità tar-reċivibbli mixtrija kif ukoll il-kundizzjoni finanzjarja
tal-bejjiegħ u s-servicer. Dan
li ġej għandu japplika:
(a)     l-istituzzjoni għandha tivvaluta l-korrelazzjoni bejn il-kwalità
tar-reċivibbli mixtrija u l-kundizzjoni finanzjarja kemm tal-bejjiegħ
kif ukoll tas-servicer, u timplimenta politiki u proċeduri interni li
jipprovdu salvagwardji adegwati sabiex jipproteġu kontra kull
kontinġenza, inkluża l-assenjazzjoni ta’ klassifikazzjoni interna
tar-riskju għal kull bejjiegħ u servicer;
(b)     l-istituzzjoni għandu jkollha politiki u proċeduri ċari
u effettivi għad-determinazzjoni tal-eliġibbiltà tal-bejjiegħ u
tas-servicer. L-istituzzjoni jew
l-aġent tagħha għandhom iwettqu analiżijiet perjodiċi
tal-bejjiegħa u s-servicers sabiex jivverifikaw il-preċiżjoni
tar-rapporti mill-bejjiegħ jew mis-servicer, jiskopru frodi jew dgħjufijiet
operazzjonali, u jivverifikaw il-kwalità tal-politiki ta’ kreditu
tal-bejjiegħ u l-politiki u l-proċeduri tal-ġbir tas-servicer. Is-sejbiet ta’ dawn l-analiżijiet
għandhom jiġu dokumentati;
(c)     l-istituzzjoni għandha tivvaluta l-karatteristiċi tal-pulijiet
ta’ reċivibbli mixtrija, inkluż is-sovravvanzi; l-istorja tal-arretrati tal-bejjiegħ, djun mhux imħallsa, u
aġevolazzjonijiet għad-djun mhux imħallsa; termini tal-pagament, u l-kontrakontijiet potenzjali;
(d)     l-istituzzjoni għandu jkollha politiki u proċeduri effettivi
għall-monitoraġġ ta’ konċentrazzjonijiet ta’ obbligant
wieħed fuq bażi aggregata kemm fi ħdan kif ukoll fost
il-pulijiet ta’ reċivibbli mixtrija;
(e)     l-istituzzjoni għandha tiżgura li tirċievi mingħand
is-servicer rapporti f'waqthom u dettaljati tal-iskadenzi u dilwizzjonijiet
tar-reċivibbli sabiex tiżgura l-konformità mal-kriterji ta’ eliġibbiltà
tal-istituzzjoni u l-politiki tal-avvanzi li jirregolaw ir-reċivibbli
mixtrija, u jipprovdu mod effettiv li bih jimmonitorjaw u jikkonfermaw
it-termini tal-bejgħ u d-dilwizzjoni tal-bejjiegħ.
1.                      
L-istituzzjoni għandu jkollhom sistemi u
proċeduri għad-detezzjoni ta’ deterjoramenti fil-kundizzjoni
finanzjarja tal-bejjiegħ u l-kwalità tar-reċivibbli mixtrija fi
stadju bikri, u biex jindirizzaw proattivament il-problemi emerġenti. B’mod partikolari, l-istituzzjoni għandu
jkollha politiki, proċeduri u sistemi ta’ informazzjoni ċari u
effettivi sabiex timmonitorja l-vjolazzjonijiet tal-ftehimiet, u politiki u
proċeduri ċari u effettivi biex tagħti bidu għal
azzjonijiet legali u tindirizza reċivibbli mixtrija bi problemi.
2.                      
L-istituzzjoni għandu jkollha politiki u
proċeduri ċari u effettivi li jigvernaw il-kontroll
tar-reċivibbli mixtrija, il-kreditu, u l-flus. B’mod partikolari, politiki interni miktuba għandhom
jispeċifikaw l-elementi materjali kollha tal-programm ta’ xiri ta’
reċivibbli, inklużi r-rati tal-avvanzi, il-kollateral eliġibbli,
id-dokumentazzjoni neċessarja, il-limiti ta’ konċentrazzjoni, u l-mod
kif għandhom jiġu maniġġati l-flus irċevuti. Dawn l-elementi għandhom iqisu l-fatturi
relevanti u materjali kollha, inklużi l-kundizzjoni finanzjarja
tal-bejjiegħ u tas-servicer, il-konċentrazzjonijiet tar-riskju, u
x-xejriet fil-kwalità tar-reċivibbli mixtrija u l-klijentela
tal-bejjiegħ, u s-sistemi interni għandhom jiżguraw li l-fondi
jiġu avvanzati biss kontra kollateral u dokumentazzjoni ta’
appoġġ speċifikati.
3.                      
L-istituzzjoni għandu jkollha proċess
intern effettiv għall-valutazzjoni tal-konformità mal-politiki u
l-proċeduri interni kollha. Il-proċess
għandu jinkludi aditjar regolari tal-fażijiet kritiċi kollha
tal-programm ta’ xiri tar-reċivibbli ta’ istituzzjoni, verifika
tas-separazzjoni tal-inkarigi, l-ewwel bejn il-valutazzjoni tal-bejjiegħ u
tas-servicer u l-valutazzjoni tal-obbligant u t-tieni bejn il-valutazzjoni
tal-bejjiegħ u tas-servicer u l-awdit fuq il-post tal-bejjiegħ u tas-servicer,
u evalwazzjonijiet tal-operazzjonijiet tal-back office, b’enfasi partikolari
fuq il-kwalifiki, l-esperjenza, il-livell tal-persunal, u s-sistemi ta’ awtomatizzati
ta’ appoġġ.
Subtaqsima 3
Validazzjoni
tal-istimi interni
Artikolu 181
Validazzjoni tal-istimi interni
L-istituzzjonijiet għandhom jivvalidaw
l-istimi interni tagħhom soġġetti għar-rekwiżiti li
ġejjin:
(a)          l-istituzzjonijiet għandu jkollhom fis-seħħ sistemi
robusti biex jivvalidaw il-preċiżjoni u l-konsistenza tas-sistemi ta’
klassifikazzjoni, il-proċess, u l-istimi kollha tal-parametri tar-riskju
relevanti. Il-proċess ta’
validazzjoni interna għandu jippermetti lill-istituzzjoni tivvaluta
l-prestazzjoni tas-sistemi interni ta’ klassifikazzjoni u ta’ stima tar-riskju
b’mod konsistenti u sinifikattiv;
(b)          l-istituzzjonijiet għandhom iqabblu b’mod regolari r-rati ta’
inadempjenzi realizzati mal-PDs stmati għal kull grad u, fejn ir-rati ta’
inadempjenza realizzati jkunu barra l-medda mistennija għal dak il-grad,
l-istituzzjonijiet għandhom speċifikament janalizzaw
ir-raġunijiet għad-devjazzjoni. L-istituzzjonijiet li jużaw l-istimi proprji tal-LGDs u l-fatturi
ta’ konverzjoni għandhom iwettqu wkoll analiżi analoga ta’ dawn
l-istimi. Dawn il-paraguni
għandhom jagħmlu użu mid-dejta storika li tkopri perjodu twil
kemm jista’ jkun. L-istituzzjoni
għandha tiddokumenta l-metodi u d-dejta użati f’dawn il-paraguni. Din l-analiżi u d-dokumentazzjoni
għandhom jiġu aġġornati tal-inqas fuq bażi annwali;
(c)          l-istituzzjonijiet għandhom jużaw għodod ta’
validazzjoni kwantitattiva oħrajn u paraguni ma’ sorsi ta’ dejta esterni
relevanti. L-analiżi
għandha tkun ibbażata fuq dejta li tkun adattata
għall-portafoll, aġġornata regolarment, u tkopri perjodu ta’
osservazzjoni relevanti. Il-valutazzjonijiet
interni tal-istituzzjonijiet tal-prestazzjoni tas-sistemi ta’ klassifikazzjoni
tagħhom għandhom ikunu bbażati fuq perjodu twil kemm jista’
jkun;
(d)          il-metodi u d-dejta użati għall-validazzjoni kwantitattiva
għandhom ikunu konsistenti tul iż-żmien. Bidliet fil-metodi tal-istimi u l-validazzjoni u d-dejta (kemm is-sorsi
tad-dejta u l-perjodi koperti) għandhom jiġu ddokumentati;
(e)          l-istituzzjonijiet għandu jkollhom standards interni sodi
għal sitwazzjonijiet fejn derivazzjonijiet f’PDs, LGDs, fatturi ta’
konverżjoni u telf totali realizzati, fejn jintuża l-EL, minn
stennijiet, isiru sinifikattivi biżżejjed sabiex jixħtu dubju
fuq il-validità tal-istimi. Dawn
l-istandards għandhom jikkunsidraw iċ-ċikli tan-negozju u
l-varjabbiltà sistematika simili fl-esperjenzi tal-inadempjenzi. Fejn il-valuri realizzati jibqgħu ogħla
mill-valuri mistennija, l-istituzzjonijiet għandhom jirrevedu l-istimi
billi jagħmluhom ogħla sabiex jirreflettu l-esperjenzi tagħhom
ta’ inadempjenzi u ta’ telf;
Subtaqsima 4
Rekwiżiti
għall-iskoperturi tal-ekwitajiet taħt l-approċċ tal-mudelli
interni
Artikolu 182
Rekwiżit għall-fondi proprji u
l-kwantifikazzjoni tar-riskju
Għall-finijiet ta’ kalkolu
tar-rekwiżiti tal-fondi proprji, l-istituzzjonijiet għandhom
jilħqu l-istandards li ġejjin:
(a)                   
l-istima ta’ telf potenzjali għandha tkun
robusta għaċ-ċaqliq avvers tas-suq relevanti għall-profil
ta’ riskju fit-tul tal-parteċipazzjonijiet speċifiċi ta’
istituzzjoni. Id-dejta użata
sabiex tirrappreżenta d-distribuzzjonijiet tar-rendiment għandha
tirrefletti l-kampjun bl-itwal perjodu li għalih hija disponibbli u
sinifikattiva d-dejta fir-rappreżentazzjoni tal-profil tar-riskju
tal-iskoperturi tal-ekwitajiet speċifiċi ta’ istituzzjoni. Id-dejta użata għandha tkun
biżżejjed sabiex tipprovdi stimi ta’ telf konservattivi,
statistikament affidabbli u robusti li mhumiex ibbażati biss fuq
konsiderazzjonijiet soġġettivi u ta’ ġudizzju. Ix-xokk użat għandu jipprovdu stima
konservattiva ta’ telf potenzjali fuq ċiklu tas-suq jew tan-negozju
fit-tul. L-istituzzjoni għandha
tgħaqqad l-analiżi empirika tad-dejta disponibbli ma’
aġġustamenti bbażati fuq varjetà ta’ fatturi sabiex tikseb
mudelli ta' outputs li jilħqu r-realiżmu u l-konservattiviżmu
xieraq. Fil-bini ta’ mudelli
tal-Valur fir-Riskju (VaR) li jistmaw it-telf potenzjali ta' kull tliet xhur,
l-istituzzjonijiet jistgħu jużaw dejta trimestrali jew jikkonvertu
dejta fuq perjodika orizzontali iqsar għal ekwivalenti trimestrali billi jużaw
metodu analitikament xieraq appoġġjat minn provi empiriċi u
permezz ta’ proċess ta' ħsieb u analiżi żviluppati u
dokumentati kif xieraq. Approċċ
bħal dan għandu jiġi applikat b’mod konservattiv u konsistenti
tul iż-żmien. Fejn dejta
limitata relevanti biss tkun disponibbli, l-istituzzjoni għandha
żżid marġni xierqa ta’ konservattiviżmu; 
(b)                   
il-mudelli użati għandhom ikopru b’mod
adegwat ir-riskji materjali kollha li jinsabu fir-rendiment mill-ekwitajiet
inkluż kemm ir-riskju ġenerali tas-suq u l-iskopertura tar-riskju
speċifiku tal-portafoll tal-ekwitajiet tal-istituzzjoni. Il-mudelli interni għandhom jispjegaw b’mod
adegwat il-varjazzjoni storika tal-prezz, ikopru kemm il-manjitudni kif ukoll
il-bidliet fil-kompożizzjoni tal-konċentrazzjonijiet potenzjali, u
jkunu robusti f’qagħdiet avversi tas-suq. Il-popolazzjoni tal-iskoperturi tar-riskju rappreżentata fid-dejta
użata għall-istima għandha tkun tixbaħ sew jew tal-inqas
tkun komparabbli ma’ dik tal-iskoperturi tal-ekwitajiet tal-istituzzjoni;
(c)                   
il-mudell intern għandu jkun xieraq
għall-profil ta’ riskju u l-kumplessità ta’ portafoll tal-ekwitajiet ta’
istituzzjoni. Fejn istituzzjoni
jkollha parteċipazzjonijiet materjali b’valuri li huma ferm nonlineari
fin-natura tagħhom, il-mudelli interni għandhom ikunu mfassla sabiex
ikopru kif xieraq ir-riskji assoċjati ma’ tali strumenti;
(d)                   
l-immappjar ta’ pożizzjonijiet individwali
għal prokuri, indiċi tas-swieq, u fatturi tar-riskju għandu jkun
plawżibbli, intwittiv, u validu fil-kunċett;
(e)                   
l-istituzzjonijiet għandhom juru l-adegwatezza
tal-fatturi ta’ riskju, inkluża l-abbiltà tagħhom li jkopru kemm
ir-riskju ġenerali kif ukoll dak speċifiku permezz ta’ analiżi
empirika;
(f)                     
l-istimi tal-volatilità tar-rendiment
tal-iskoperturi tal-ekwitajiet għandhom jinkludu d-dejta, l-informazzjoni,
u l-metodi relevanti u disponibbli. Għandha
tintuża dejta interna jew dejta minn sorsi esterni inkluża dejta
f’pulijiet li tkun ġiet analiżżata b’mod indipendenti;
(g)                   
għandu jiġi implimentat programm
rigoruż u komprensiv ta’ ttestjar tal-istress.
Artikolu 183
Proċess u kontrolli tal-immaniġjar tar-riskju
Fir-rigward tal-iżvilupp u l-użu ta’
mudelli interni għall-għanijiet tar-rekwiżiti tal-fondi proprji,
l-istituzzjonijiet għandhom jistabbilixxu politiki, proċeduri, u
kontrolli sabiex jiżguraw l-integrità tal-mudell u l-proċess
tal-immudellar. Dawn il-politiki,
il-proċeduri, u l-kontrolli għandhom jinkludu dan li ġej:
(a)                   
integrazzjoni sħiħa tal-mudell intern
fis-sistemi kumplessivi tal-informazzjoni tal-maniġment tal-istituzzjoni u
fl-immaniġjar tal-portafoll tal-ekwitajiet tal-ktieb mhux tan-negozju. Il-mudelli interni għandhom jiġu
integrati kompletament fl-infrastruttura tal-immaniġjar tar-riskju
tal-istituzzjoni jekk huma partikolarment użati fit-tkejjil u l-ivvalutar
tal-prestazzjoni tal-portafoll tal-ekwitajiet inklużi l-prestazzjoni
tal-aġġustament tar-riskju, l-allokazzjoni ta' kapital ekonomiku
għall-iskoperturi tal-ekwitajiet u l-evalwazzjoni tal-adegwatezza kapitali
kumplessivi u l-proċess tal-immaniġjar tal-investiment; 
(b)                   
istemi tal-immaniġjar, proċeduri, u
funzjonijiet tal-kontroll stabbiliti sabiex tiġi żgurata analiżi
perjodika u indipendenti tal-elementi kollha tal-proċess tal-mudellar
intern, inkluża l-approvazzjoni tal-analiżi tal-mudelli,
il-verifikazzjoni bir-reqqa tal-inputs fil-mudell, u l-analiżi
tar-riżultati tal-mudell, bħal per eżempju verifika diretta
tal-komputazzjonijiet tar-riskju. Dawn
ir-reviżjonijiet għandhom jivvalutaw il-preċiżjoni,
il-kompletezza, u l-adegwatezza tal-inputs u r-riżultati tal-mudell u
jiffukaw kemm fuq ir-riżultat kif ukoll fuq il-limitazzjoni
tal-żbalji potenzjali assoċjati ma’ dgħjufijiet magħrufa u
l-identifikazzjoni ta’ dgħjufijiet mhux magħrufa fil-mudell. Tali analiżijiet jistgħu jitwettqu minn
unità interna indipendenti, jew minn terza parti esterna indipendenti;
(c)                   
is-sistemi u l-proċeduri adegwati
għall-monitoraġġ tal-limiti tal-investiment u l-iskoperturi
tar-riskju tal-iskoperturi tal-ekwitajiet;
(d)                   
l-unitajiet responsabbli mit-tfassil u
l-applikazzjoni tal-mudelli għandhom ikunu funzjonalment indipendenti mill-unitajiet
responsabbli mill-immaniġjar tal-investimenti individwali;
(e)                   
il-partijiet responsabbli minn kwalunkwe aspett
tal-proċess tal-mudellar għandhom ikunu kwalifikati adegwatament. Il-maniġment għandu jalloka
biżżejjed riżorsi bil-ħiliet u l-kompetenza
għall-funzjoni tal-immudellar.
Artikolu 184
Validazzjoni u dokumentazzjoni
L-istituzzjonijiet għandu jkollhom
sistemi robusti fis-seħħ sabiex jivvalidaw il-preċiżjoni u
l-konsistenza tal-mudelli interni u l-proċessi tal-immudellar
tagħhom. L-elementi materjali
kollha tal-mudelli interni u l-proċess u l-validazzjoni tal-immudellar
għandhom jiġu dokumentati. 
Il-validazzjoni u d-dokumentazzjoni
tal-mudelli interni u l-proċessi tal-mudellar tal-istituzzjoni
għandhom ikunu soġġetti għar-rekwiżiti li ġejjin: 
(a)                   
l-istituzzjonijiet għandhom jużaw
il-proċess ta’ validazzjoni interna sabiex jivvalutaw il-prestazzjoni
tal-mudelli u l-proċessi interni tagħhom b’mod konsistenti u
sinifikattiv;
(b)                   
il-metodi u d-dejta użati
għall-validazzjoni kwantitattiva għandhom ikunu konsistenti tul
iż-żmien. Bidliet
fil-metodi u d-dejta tal-istima u l-validazzjoni kemm fis-sorsi tad-dejta kif
ukoll fil-perjodi koperti għandhom ikunu dokumentati;
(c)                   
l-istituzzjonijiet għandhom jipparagunaw b’mod
regolari d-dħul reali mill-ekwitajiet kompjutat billi jużaw
ir-rendiment u t-telf realizzati u mhux realizzati mal-istimi mudellati. Dawn il-paraguni għandhom jagħmlu
użu mid-dejta storika li tkopri perjodu twil kemm jista’ jkun. L-istituzzjoni għandha tiddokumenta l-metodi
u d-dejta użati f’dawn il-paraguni. Din l-analiżi u d-dokumentazzjoni għandhom jiġu
aġġornati tal-inqas fuq bażi annwali;
(d)                   
l-istituzzjonijiet għandhom jagħmlu
użu minn għodod oħrajn tal-validazzjoni kwantitattiva u
l-paraguni ma' sorsi ta’ dejta esterni. L-analiżi għandha tkun ibbażata fuq dejta li tkun
adattata għall-portafoll, aġġornata regolarment, u tkopri
perjodu ta’ osservazzjoni relevanti. L-istimi
interni tal-istituzzjonijiet tal-prestazzjoni tal-mudelli tagħhom
għandhom ikunu bbażati fuq l-aktar perjodu twil possibbli;
(e)                   
l-istituzzjonijiet għandu jkollhom standards
interni validi sabiex jindirizzaw sitwazzjonijiet fejn il-paraguni
tar-rendiment reali mill-ekwitajiet mal-istimi tal-mudelli jixħet dubju
dwar il-validità tat-tali stimi jew mudelli. Dawn l-istandards għandhom jikkunsidraw iċ-ċiklu
tan-negozju u l-varjabbiltà sistematika simili fir-rendiment mill-ekwitajiet. L-aġġustamenti kollha li saru
fil-mudelli interni bħala riżultat tal-analiżi tal-mudelli
għandhom jiġu ddokumentati u jkunu konsistenti mal-istandards ta’
analiżi tal-mudelli tal-istituzzjoni;
(f)                     
il-mudell intern u l-proċess ta’ mmudellar
għandu jkun dokumentat, inklużi r-responsabbiltajiet ta’ partijiet
involuti fl-immudellar, u l-proċessi tal-approvazzjoni tal-mudell u
tal-analiżi tal-mudell.
Subtaqsima 5
Governanza
u sorveljanza interna
Artikolu 185
Governanza Korporattiva
1.                      
L-aspetti materjali kollha tal-proċessi
tal-klassifikazzjoni u tal-istimar għandhom jiġu approvati mill-korp
tal-maniġment tal-istituzzjoni jew kumitat maħtur minnu u
mill-maniġment superjuri. Dawn
il-partijiet għandu jkollhom fehim ġenerali tas-sistemi
tal-klassifikazzjoni tal-istituzzjoni u fehim dettaljat tar-rapporti
tal-maniġment assoċjat magħha.
2.                      
Il-maniġment superjuri għandu jkun
soġġett għar-rekwiżiti li ġejjin:
(a)     għandhom jipprovdu notifika lill-korp tal-maniġment jew
lill-kumitat maħtur minnu dwar bidliet materjali jew
eċċezzjonijiet mill-politiki stabbiliti li se jkollhom effett
materjali fuq l-operazzjonijiet tas-sistemi tal-klassifikazzjoni
tal-istituzzjoni;
(b)     għandu jkollhom fehim tajjeb tad-diżinji u l-operazzjonijiet
tas-sistemi tal-klassifikazzjoni;
(c)     għandhom jiżguraw, fuq bażi kontinwa li s-sistemi
tal-klassifikazzjoni qed joperaw sew;
Il-maniġment superjuri għandu jkun
informat regolarment mill-unitajiet tal-kontroll tar-riskju ta’ kreditu dwar
il-prestazzjoni tal-proċess tal-klassifikazzjoni, l-oqsma li
jeħtieġu titjib, u l-qagħda tal-isforzi sabiex jitjiebu
n-nuqqasijiet identifikati qabel.
3.                      
L-analiżi bbażata fuq il-klassifikazzjoni
interna tal-profil ta’ riskju ta’ kreditu tal-istituzzjoni għandha tkun
parti essenzjali mir-rappurtar tal-maniġment lil dawn il-partijiet. Ir-rappurtar għandu jinkludi tal-inqas
profil tar-riskju skont il-grad, il-migrazzjoni fost il-gradi, l-istima
tal-parametri relevanti skont il-grad, u l-paragun ta’ rati ta’ inadempjenza
realizzati, u l-punt sa fejn jintużaw l-istimi proprji ta’ LGDs realizzati
u l-fatturi ta’ konverżjoni realizzati kontra stennijiet u
r-riżultati tat-testijiet tal-istress. Il-frekwenza tar-rappurtar għandha tiddependi fuq is-sinifikanza u
t-tip tal-informazzjoni u l-livell tar-reċipjent.
4.                      
L-ABE għandha tiżviluppa abbozz ta’
standards tekniċi regolatorji sabiex tispeċifika f’dettall akbar
ir-rekwiżiti fuq il-korp tal-maniġment, kumitat maħtur minnu u
l-maniġment superjuri kif stipulat f’dan l-Artikolu.
L-ABE għandha tissottometti l-abbozz ta'
standards tekniċi regolatorji msemmi fl-ewwel subparagrafu
lill-Kummissjoni sal-31 ta’ Diċembru 2014.
Il-Kummissjoni tiġi ddelegata bis-setgħa
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Artikolu 186
Kontroll tar-riskju ta’ kreditu
1.                      
L-unità ta’ kontroll tar-riskju ta’ kreditu
għandha tkun indipendenti mill-persunal u mill-funzjonijiet
tal-immaniġjar responsabbli bix jagħtu bidu jew jirrinnovaw
skoperturi u tirraporta direttament għand il-maniġment superjuri. L-unità għandha tkun responsabbli
mit-tfassil jew l-għażla, l-implimentazzjoni, is-sorveljar u
l-prestazzjoni tas-sistemi tal-klassifikazzjoni. Għandha tipproduċi b’mod regolari u tanalizza rapporti dwar
l-outputs tas-sistemi tal-klassifikazzjoni.
2.                      
L-oqsma tar-responsabbiltà għall-unità jew
l-unitajiet ta’ kontroll tar-riskju ta’ kreditu għandhom jinkludu:
(a)     l-ittestjar u l-monitoraġġ tal-gradi u l-pulijiet;
(b)     il-produzzjoni u l-analiżi ta’ rapporti ta’ sinteżi
mis-sistemi tal-klassifikazzjoni tal-istituzzjoni;
(c)     l-implimentazzjoni ta’ proċeduri sabiex jiġi vverifikat li
d-definizzjonijiet tal-gradi u s-settijiet huma applikati b’konsistenza fost
id-dipartimenti u ż-żoni ġeografiċi kollha;
(d)     l-analiżi u d-dokumentazzjoni ta’ kwalunkwe bidla fil-proċess
tal-klassifikazzjoni, inklużi r-raġunijiet għall-bidliet;
(e)     l-analiżi tal-kriterji tal-klassifikazzjoni sabiex jiġi
evalwat jekk għadhomx jipprevedu r-riskji. Il-bidliet fil-proċess tal-klassifiazzjoni, fil-kriterji jew
fil-parametri ta’ klassifikazzjoni individwali għandhom jiġu
ddokumentati u jinżammu;
(f)      parteċipazzjoni attiva fid-diżinjar jew fl-għażla,
fl-implimentazzjoni u l-validazzjoni tal-mudelli użati fil-proċess
tal-klassifikazzjoni;
(g)     sorveljanza u superviżjoni tal-mudelli użati fil-proċess
tal-klassifikazzjoni;
(h)     analiżi u alterazzjonijiet kontinwi fil-mudelli użati
fil-proċess tal-klassifikazzjoni.
3.                      
L-istituzzjonijiet li jużaw dejta f’settijiet
skont l-Artikoli 175(2) u 175(3) jistgħu jesternalizzaw l-inkarigi li
ġejjin:
(a)     il-produzzjoni ta’ informazzjoni relevanti għall-ittestjar u
l-monitoraġġ tal-gradi u l-pulijiet;
(b)     il-produzzjoni ta’ rapporti ta’ sinteżi mis-sistemi ta’
klassifikazzjoni tal-istituzzjoni;
(c)     il-produzzjoni ta’ informazzjoni relevanti għall-analiżi
tal-kriterji tal-klassifikazzjoni sabiex jiġi evalwat jekk għadhomx
jipprevedu r-riskji;
(d)     id-dokumentazzjoni tal-bidliet fil-proċess tal-klassifikazzjoni,
il-kriterji jew il-parametri ta’ klassifikazzjoni individwali;
(e)     il-produzzjoni ta’ informazzjoni relevanti għall-analiżi u
l-alterazzjonijiet kontinwi fil-mudelli użati fil-proċess ta’
klassifikazzjoni.
4.                      
Istituzzjonijiet li jagħmlu użu
mill-paragrafu 3 għandhom jiżguraw li l-awtoritajiet kompetenti
jkollhom aċċess għall-informazzjoni relevanti kollha mill-parti
terza li hija neċessarja għall-eżaminazzjoni tal-konformità mar-rekwiżiti
u li l-awtoritajiet kompetenti jistgħu jwettqu eżaminazzjonijiet fuq
il-post, sal-istess punt bħal li kieku fl-istituzzjoni.
Artikolu 187
Awditjar Intern
L-awditjar intern jew unità komparabbli
oħra tal-awditjar indipendenti għandu janalizza għal tal-inqas
darba fis-sena is-sistemi tal-klassifikazzjoni tal-istituzzjoni u
l-operazzjonijiet tagħha, inklużi l-operazzjonijiet tal-funzjoni ta’
kreditu u l-istimi tal-PDs, l-LGDs, l-ELs u l-fatturi ta’ konverzjoni. L-oqsma analizzati għandhom jinkludu
l-konformità mar-rekwiżiti applikabbli kollha.
Kapitolu 4
Mitigazzjoni tar-riskju ta’ kreditu
Taqsima 1
Definizzjonijiet
u rekwiżiti ġenerali
Artikolu 188
Definizzjonijiet
Għall-finijiet ta’ dan il-Kapitolu,
għandhom japplikaw id-definizzjonijiet li ġejjin: 
1.                      
‘istituzzjoni mutwanti’ tfisser l-istituzzjoni li
għandha l-iskopertura konċernata;
2.                      
‘tranżazzjoni ta’ għoti ta' self
garantit’ tfisser kwalunkwe tranżazzjoni li tirriżulta fi skopertura
garantita minn kollateral li ma jinkludix dispożizzjoni li tagħti
d-dritt lill-istituzzjoni sabiex tirċievi marġni tal-inqas ta’
kuljum;
3.                      
‘tranżazzjoni mmotivata mis-suq kapitali’
tfisser kwalunkwe tranżazzjoni li tirriżulta fi skopertura garantita
minn kollateral li tinkludi dispożizzjoni li tagħti d-dritt
lill-istituzzjoni sabiex tirċievi marġni tal-inqas ta’ kuljum;
4.                      
'impriża sottostanti ta’ investiment
kollettiv' tfisser impriża ta’ investiment kollettiv fl-ishma jew
fl-unitajiet li investiet fihom impriża ta’ investiment kollettiv
oħra.
Artikolu 189
Prinċipji għar-rikonoxximent tal-effett
tat-tekniki ta’ mitigazzjoni tar-riskji ta’ kreditu
1.                      
L-ebda skopertura li fir-rigward tagħha
l-istituzzjoni tikseb mitigazzjoni tar-riskju ta’ kreditu ma għandha
tipproduċi ammont ogħla ta’ skoperturi ppeżati skont ir-riskju
jew ammont ta’ telf mistenni minn skopertura identika fl-aspetti l-oħra
kollha u li l-istituzzjoni ma għandha l-ebda mitigazzjoni tar-riskju ta’
kreditu fir-rigward tagħha.
2.                      
Fejn l-ammont ta’ skoperturi ppeżati skont
ir-riskju diġà jqis il-protezzjoni ta’ kreditu skont il-Kapitolu 2
jew tal-Kapitolu 3, skont liema jkun relevanti, l-istituzzjonijiet ma
għandhomx iqisu dik il-protezzjoni ta’ kreditu fil-kalkoli skont dan
il-Kapitolu.
3.                      
Fejn jintlaħqu d-dispożizzjonijiet
fit-Taqsimiet 2 u 3, l-istituzzjonijiet jistgħu jimmodifikaw
il-kalkolu tal-ammonti ta’ skoperturi ppeżati skont ir-riskju skont
l-Approċċ Standardizzat u l-kalkolu tal-ammonti ta’ skoperturi
ppeżati skont ir-riskju u l-ammonti ta’ telf mistennija skont
l-Approċċ IRB skont id-dispożizzjonijiet tat-Taqsimiet 4, 5
u 6.
4.                      
L-istituzzjonijiet għandhom jittrattaw
il-flus, it-titoli jew il-komoditajiet mixtrija, mislufa jew dawk irċevuti
permezz ta’ tranżazzjoni ta’ riakkwist jew ta' tranżazzjoni ta'
għoti jew teħid b’self ta' titoli jew komoditajiet, bħala
kollateral.
5.                      
Fejn l-istituzzjoni li tikkalkula l-ammonti ta’
skoperturi ppeżati skont ir-riskju skont l-Approċċ Standardizzat
ikollha aktar minn forma waħda ta’ mitigazzjoni tar-riskju ta’ kreditu li
tkopri skopertura waħda, din għandha tagħmel dawn
iż-żewġ affarijiet li ġejjin:
(a)     tagħmel suddiviżjoni tal-iskopertura f’partijiet koperti
b’kull tip ta’ għodda ta’ mitigazzjoni tar-riskju ta’ kreditu;
(b)     tikkalkula l-ammont ta’ skoperturi ppeżati skont ir-riskju
għal kull parti miksuba fil-punt (a) b’mod separat skont
id-dispożizzjonijiet tal-Kapitolu 2 u ta’ dan il-Kapitolu.
6.                      
Fejn l-istituzzjoni li tikkalkula l-ammonti ta’
skoperturi ppeżati skont ir-riskju skont l-Approċċ Standardizzat
tkopri skopertura waħda bi protezzjoni ta’ kreditu pprovduta minn fornitur
ta’ protezzjoni wieħed u dik il-protezzjoni għandha maturitajiet differenti,
għandha tagħmel dawn iż-żewġ affarijiet li
ġejjin:
(a)     tagħmel suddiviżjoni tal-iskopertura f’partijiet koperti minn
kull għodda ta’ mitigazzjoni tar-riskju ta’ kreditu;
(b)     tikkalkula l-ammont ta’ skoperturi ppeżati skont ir-riskju
għal kull parti miksuba fil-punt (a) b’mod separat skont
id-dispożizzjonijiet tal-Kapitolu 2 u ta’ dan il-Kapitolu.
Artikolu 190
Prinċipji li jikkontrollaw l-eliġibbiltà
tat-tekniki ta’ mitigazzjoni tar-riskju ta’ kreditu
1.                      
It-teknika użata mill-istituzzjoni mutwanti biex
tipprovdi l-protezzjoni ta’ kreditu flimkien mal-azzjonijiet u l-passi
meħuda u l-proċeduri u l-politiki implimentati minn dik l-istituzzjoni
mutwanti għandha tkun b’tali mod li tirriżulta f’arranġamenti
ta’ protezzjoni ta’ kreditu li huma legalment effettivi u infurzabbli
fil-ġuriżdizzjonijiet relevanti kollha.
2.                      
L-istituzzjoni mutwanti għandha
tieħu l-passi xierqa kollha sabiex tiżgura li l-arranġament
tal-protezzjoni ta’ kreditu jkun effettiv u sabiex tindirizza r-riskji relatati
ma’ dak l-arranġament.
3.                      
Fil-każ ta’ protezzjoni ta' kreditu
ffinanzjata, l-assi użati għall-protezzjoni għandhom
jikkwalifikaw bħala assi eliġibbli għall-finijiet ta’
mitigazzjoni tar-riskju ta’ kreditu fejn jilħqu ż-żewġ kundizzjonijiet
li ġejjin:
(a)     huma inklużi fil-lista ta’ assi eliġibbli speċifikata
fl-Artikoli 193 sa 196, kif applikabbli;
(b)     huma likwidi biżżejjed u l-valur tagħhom tul
iż-żmien huwa stabbli biżżejjed sabiex jipprovdi
ċ-ċertezza xierqa dwar il-protezzjoni ta’ kreditu miksuba filwaqt li
jitqiesu l-approċċ użat għall-kalkolu tal-ammonti ta’
skoperturi ppeżati skont ir-riskju u tal-grad ta’ rikonoxximent permess.
4.                      
Fil-każ ta’ protezzjoni ta' kreditu ffinanzjata,
l-istituzzjoni mutwanti għandu jkollha d-dritt sabiex tillikwida jew
iżżomm, fil-ħin, l-assi li minnhom tidderivi l-protezzjoni
f’każ ta’ inadempjenza, insolvenza jew falliment — jew avveniment ta’
kreditu ieħor stipulat fid-dokumentazzjoni tat-tranżazzjoni —
tal-obbligant u, fejn applikabbli, tad-depożitarju li għandu
l-kollateral. Il-grad ta’ korrelazzjoni
bejn il-valur tal-assi użati għall-protezzjoni u l-kwalità ta’
kreditu tal-obbligant ma għandux ikun għoli wisq.
5.                      
Fil-każ ta’ protezzjoni ta’ kreditu mhux
iffinanzjata, fornitur tal-protezzjoni għandu jikkwalifika bħala
fornitur tal-protezzjoni eliġibbli biss meta jiġu ssodisfati
l-kundizzjonijiet kollha li ġejjin:
(a)     il-fornitur tal-protezzjoni huwa inkluż fil-lista tal-fornitur
tal-protezzjoni eliġibbli stipulata fit-Taqsima 2;
(b)     il-fornitur tal-protezzjoni huma affidabbli biżżejjed;
(c)     il-ftehim ta’ protezzjoni jilħaq il-kriterji kollha stabbiliti
fil-paragrafu 6.
6.                      
Fil-każ ta’ protezzjoni ta’ kreditu mhux
iffinanzjata, ftehim ta’ protezzjoni għandu jikkwalifika bħala ftehim
ta’ protezzjoni eliġibbli biss meta jilħaq iż-żewġ
kundizzjonijiet li ġejjin:
(a)     huwa inkluż fil-lista ta’ ftehimiet ta’ protezzjoni eliġibbli
stabbilita fl-Artikoli 197 sa 199, kif applikabbli;
(b)     huwa legalment effettiv u infurzabbli fil-ġuriżdizzjonijiet
relevanti, sabiex jipprovdi ċ-ċertezza xierqa dwar il-protezzjoni ta’
kreditu miksuba filwaqt li jitqiesu l-approċċ użat
għall-kalkolu tal-ammonti ta’ skoperturi ppeżati skont ir-riskju u
tal-grad ta’ rikonoxximent permess.
7.                      
Il-protezzjoni ta’ kreditu għandha tikkonforma
mar-rekwiżiti speċifikati fit-Taqsima 3.
8.                      
L-istituzzjoni għandha tkun tista’ turi
lill-awtoritajiet kompetenti li għandha proċessi adegwati ta’
mmaniġjar tar-riskji sabiex tikkontrolla dawn ir-riskji li tista’ tkun
esposta għalihom bħala konsegwenza tat-twettiq ta’ prattiki ta’
mitigazzjoni tar-riskju ta’ kreditu.
9.                      
Minkejja l-preżenza tal-mitigazzjoni
tar-riskju ta’ kreditu kkunsidrata għall-finijiet ta’ kalkolu tal-ammonti
ta’ skoperturi ppeżati skont ir-riskju u, fejn xieraq, l-ammonti ta’ telf
mistennija, l-istituzzjonijiet għandhom ikomplu jwettqu valutazzjoni sħiħa
tar-riskju ta’ kreditu tal-iskopertura sottostanti u jkunu f’pożizzjoni
sabiex juru lill-awtoritajiet kompetenti li jissodisfaw dan ir-rekwiżit. Fil-każ ta’ tranżazzjonijiet ta’
riakkwist jew ta' tranżazzjonijiet ta' għoti jew teħid b’self
ta' titoli jew komoditajiet l-iskopertura sottostanti għandha,
għall-finijiet ta’ dan il-paragrafu biss, titqies bħala l-ammont nett
tal-iskopertura.
10.                  
L-ABE għandha tiżviluppa abbozz ta’
standards tekniċi regolatorji sabiex tispeċifika dan li ġej:
(a)     x’jikkostitwixxi assi likwidi biżżejjed u meta l-valuri
tal-assi jistgħu jiġu kkunsidrati bħala stabbli
biżżejjed għall-finijiet tal-paragrafu 3;
(b)     liema grad ta’ korrelazzjoni bejn il-valur tal-assi
għall-protezzjoni u l-kwalità ta’ kreditu tal-obbligant huwa kkunsidrat
għoli wisq għall-finijiet tal-paragrafu 4;
(c)     meta, fornitur tal-protezzjoni, jiġi kkunsidrat bħala
affidabbli biżżejjed għall-finijiet tal-punt b
tal-paragrafu 5.
L-ABE għandha tiżviluppa dawn
l-istandards tekniċi regolatorji għas-sottomissjoni lill-Kummissjoni
sal-31 ta’ Diċembru 2013.
Il-Kummissjoni tingħata s-setgħa sabiex
tadotta l-istandards tekniċi regolatorji msemmija fl-ewwel subparagrafu
skont il-proċeduri stabbiliti fl-Artikoli 10 sa 14 tar-Regolament
(UE) Nru 1093/2010.
Taqsima 2
Forom
eliġibbli ta’ mitigazzjoni tar-riskju ta’ kreditu
Subtaqsima 1
Protezzjoni
ta' kreditu ffinanzjata
Artikolu 191
Netting li jidher fuq il-karta tal-bilanċ
Istituzzjoni tista’ tuża n-netting
fil-karta tal-bilanċ ta’ pretensjonijiet reċiproċi bejnha u
l-kontroparti tagħha bħala forma eliġibbli ta’ mitigazzjoni
tar-riskju ta’ kreditu.
Mingħajr ħsara
għall-Artikolu 192, l-eliġibbiltà hija limitata
għall-bilanċi reċiproċi ta’ flus bejn l-istituzzjoni u
l-kontroparti. L-istituzzjonijiet
jistgħu jimmodifikaw l-ammonti ta’ skoperturi ppeżati skont ir-riskju
u, kif ikun rilevanti, l-ammonti ta’ telf mistennija biss għal self u
depożiti li jkunu rċevew huma stess u li huma soġġetti
għall-ftehim ta’ netting fil-karta tal-bilanċ.
Artikolu 192
Ftehimiet ewlenin ta’ netting li jkopru
tranżazzjonijiet ta’ riakkwist jew transazzjonijet ta' għoti jew
teħid ta' self ta' titoli jew komoditajiet jew tranżazzjonijiet
kapitali oħrajn immotivati mis-suq
L-istituzzjonijiet li jadottaw il-Metodu
Komprensiv ta’ Kollateral Finanzjarju stabbilit fl-Artikolu 218
jistgħu jikkunsidraw l-effetti tal-kuntratti bilaterali ta’ netting li
jkopru tranżazzjonijiet ta’ riakkwist, tranżazzjonijiet ta'
għoti jew teħid b’self ta' titoli jew komoditajiet, jew
tranżazzjonijiet kapitali oħrajn immotivati mis-suq ma’ kontroparti. Mingħajr ħsara
għall-Artikolu 293, il-kollateral meħud u t-titoli jew
il-komoditajiet li ttieħdu b’self f’tali ftehimiet jew
tranżazzjonijiet għandhom jikkonformaw mar-rekwiżiti
tal-eliġibbiltà għall-kollateral stabbiliti fl-Artikoli 193 u
194.
Artikolu 193
Eliġibbiltà ta’ kollateral skont l-approċċi
u l-metodi kollha
1.                      
L-istituzzjonijiet jistgħu jużaw
l-elementi li ġejjin bħala kollateral eliġibbli skont
l-approċċi u l-metodi kollha:
(a)     flus depożitati ma’, jew strumenti assimilati ta' flus
miżmuma mill-istituzzjoni mutwanti;
(b)     titoli ta’ dejn maħruġa minn gvernijiet ċentrali jew
banek ċentrali, li għandhom valutazzjoni ta’ kreditu minn ECAI jew
aġenzija ta’ esportazzjoni ta’ kreditu rikonoxxuta bħala
eliġibbli għall-finijiet tal-Kapitolu 2 li ġiet
iddeterminata mill-ABE li hija assoċjata mal-livell 4 jew ogħla
tal-kwalità ta’ kreditu skont ir-regoli għall-ippeżar ta’ riskju ta’
skoperturi għal gvernijiet ċentrali u banek ċentrali skont
il-Kapitolu 2;
(c)     titoli ta’ dejn maħruġa minn istituzzjonijiet, li
għandhom valutazzjoni ta’ kreditu minn ECAI eliġibbli li ġiet
iddeterminata mill-ABE li hija assoċjata mal-livell 3 jew ogħla
tal-kwalità ta’ kreditu skont ir-regoli għall-ippeżar ta’ riskju ta’
skoperturi għal istituzzjonijiet taħt il-Kapitolu 2;
(d)     titoli ta’ dejn maħruġa minn entitajiet oħra li
għandhom valutazzjoni ta’ kreditu minn ECAI eliġibbli li ġiet
iddeterminata mill-ABE li hija assoċjata mal-livell 3 jew ogħla
tal-kwalità ta’ kreditu skont ir-regoli għall-ippeżar ta’ riskju ta’
skoperturi għal korporattivi skont il-Kapitolu 2; 
(e)     titoli ta’ dejn b’valutazzjoni ta’ kreditu b’terminu qasir minn ECAI
eliġibbli li ġiet iddeterminata mill-ABE li hija assoċjata
mal-livell 3 jew ogħla tal-kwalità ta’ kreditu skont ir-regoli
għall-ippeżar ta’ riskju ta’ skoperturi b’terminu qasir skont
il-Kapitolu 2;
(f)      ekwitajiet jew bonds konvertibbli li huma inklużi f’indiċi
ewlieni; 
(g)     deheb;
(h)     pożizzjonijiet ta’ titolizzazzjoni li mhumiex pożizzjonijiet
ta’ rititolizzazzjoni, li għandhom valutazzjoni ta’ kreditu esterna minn
ECAI eliġibbli li ġiet iddeterminata mill-ABE li hija assoċjata
mal-livell 3 jew ogħla tal-kwalità ta’ kreditu skont ir-regoli
għall-ippeżar ta’ riskju ta’ skoperturi ta’ titolizzazzjoni skont
l-approċċ speċifikat fil-Kapitolu 5, is-Taqsima 3,
is-Subtaqsima 3.
2.                      
Għall-finijiet tal-punt (b)
tal-paragrafu 1, ‘titoli ta’ dejn maħruġa minn gvernijiet
ċentrali jew banek ċentrali’ għandhom jinkludu dawn kollha li
ġejjin:
(a)     titoli ta’ dejn maħruġa minn gvernijiet reġjonali jew
awtoritajiet lokali, li għalihom l-iskoperturi huma ttratati bħala
skoperturi għall-gvern ċentrali li fil-ġuriżdizzjoni
tiegħu huma stabbiliti skont l-Artikolu 110(2);
(b)     titoli ta’ dejn maħruġa minn entitajiet fis-settur pubbliku
li huma ttrattati bħala skoperturi għall-gvernijiet ċentrali
skont l-Artikolu 111(4);
(c)     titoli ta’ dejn maħruġa minn banek multilaterali
tal-iżvilupp li huma assenjati piż ta’ riskju ta’ 0 % skont
l-Artikolu 112(2);
(d)     titoli ta’ dejn maħruġa minn organizzazzjonijiet internazzjonali
li huma assenjati piż ta’ riskju 0 % skont l-Artikolu 113.
3.                      
Għall-finijiet tal-punt (c)
tal-paragrafu 1, ‘titoli ta’ dejn maħruġa minn istituzzjonijiet’
għandhom jinkludu dawn kollha li ġejjin:
(a)     titoli ta’ dejn maħruġa minn gvernijiet reġjonali jew awtoritajiet
lokali għajr dawk l-iskoperturi għalihom huma ttrattati bħala
skoperturi għall-gvern ċentrali li fil-ġuriżdizzjoni
tiegħu huma stabbiliti skont l-Artikolu 110;
(b)     titoli ta’ dejn maħruġa minn entitajiet fis-settur pubbliku,
li għalihom l-iskoperturi huma ttrattati skont l-Artikolu 111(1) u
111(2);
(c)     titoli ta’ dejn maħruġa minn banek multilaterali
tal-iżvilupp għajr dawk li huma assenjati piż ta’ riskju ta’
0 % skont l-Artikolu 112(2).
4.                      
Istituzzjoni tista’ tuża titoli ta’ dejn
maħruġa minn istituzzjonijiet oħrajn u li ma għandhomx
valutazzjoni ta’ kreditu minn ECAI eliġibbli bħala kollateral
eliġibbli fejn dawn it-titoli ta’ dejn jissodisfaw il-kriterji kollha li
ġejjin:
(a)     huma elenkati f'borża rikonoxxuta;
(b)     jikkwalifikaw bħala dejn prijoritarju;
(c)     il-kwistjonijiet kollha l-oħra klassifikati mill-istituzzjoni
emittenti tal-istess prijorità għandhom valutazzjoni ta’ kreditu minn ECAI
eliġibbli li ġiet iddeterminata mill-ABE li hija assoċjata
mal-livell 3 jew ogħla tal-kwalità ta’ kreditu skont ir-regoli
għall-ippeżar ta’ riskju ta’ skoperturi għal istituzzjonijiet
jew skoperturi b’terminu qasir skont il-Kapitolu 2;
(d)     l-istituzzjoni mutwanti ma għandha l-ebda informazzjoni li
tissuġġerixxi li l-ħruġ ikun jiġġustifika
valutazzjoni ta’ kreditu aktar baxxa minn dik indikata fil-punt (c);
(e)     il-likwidità tas-suq tal-strument hija biżżejjed għal
dawn il-finijiet.
5.                      
L-istituzzjonijiet jistgħu jużaw
unitajiet jew ishma f’impriżi ta’ investiment kollettiv bħala
kollateral eliġibbli fejn jiġu ssodisfati ż-żewġ
kundizzjonijiet li ġejjin:
(a)     l-unitajiet jew l-ishma għandhom kwota pubblika tal-prezz kuljum;
(b)     l-impriżi ta’ investiment kollettiv (CIU) ikunu limitati li
jinvestu fi strumenti li huma eliġibbli għar-rikonoxximent skont
il-paragrafi 1 u 2.
Fejn CIU tinvesti f’ishma jew unitajiet ta’ CIU
oħra, il-kundizzjonijiet stabbiliti fil-punti (a) u (b) tal-ewwel
subparagrafu għandhom japplikaw bl-istess mod għal kwalunkwe tali CIU
sottostanti. 
L-użu ta’ strumenti derivati minn
impriża ta’ investiment kollettiv għall-iħħeġġjar
ta’ investimenti permessi ma għandux jipprevjeni unitajiet jew ishma f’dik
l-impriża milli jkunu eliġibbli bħala kollateral.
6.                      
Għall-finijiet tal-paragrafu 5, fejn
impriża ta’ investiment kollettiv jew kwalunkwe waħda
mill-impriżi ta’ investiment kollettiv sottostanti tagħha mhumiex
limitati li jinvestu fi strumenti li huma eliġibbli skont
il-paragrafi 1 u 4, l-istituzzjonijiet jistgħu jużaw unitajiet
jew ishma f’dik is-CIU bħala kollateral għal ammont daqs il-valur
tal-assi eliġibbli miżmuma minn dik is-CIU bis-suppożizzjoni li
dik is-CIU jew kwalunkwe waħda mill-impriżi ta’ investiment kollettiv
sottostanti tagħha jkunu investew f’assi mhux eliġibbli sal-massimu
permess skont il-mandati rispettivi tagħhom. 
Fejn assi mhux eliġibbli jista’ jkollhom
valur negattiv minħabba obbligazzjonijiet jew obbligazzjonijiet
kontinġenti li jirriżultaw mis-sjieda, l-istituzzjonijiet
għandhom jagħmlu dawn iż-żewġ affarijiet li
ġejjin:
(a)     jikkalkolaw il-valur totali tal-assi mhux eliġibbli;
(b)     fejn l-ammont miksub skont il-punt (a) ikun negattiv, inaqqsu dak
l-ammont mill-valur totali tal-assi eliġibbli.
7.                      
Fir-rigward tal-punti (b) sa (e)
tal-paragrafu 1, fejn titolu jkollu żewġ valutazzjonijiet ta’
kreditu minn ECAIs eliġibbli, l-istituzzjonijiet għandhom japplikaw
il-valutazzjoni l-inqas favorevoli. Fejn
titolu jkollu aktar minn żewġ valutazzjonijiet ta’ kreditu minn ECAIs
eliġibbli, l-istituzzjonijiet għandhom japplikaw l-aktar
żewġ valutazzjonijiet favorevoli. Fejn iż-żewġ valutazzjonijiet ta’ kreditu l-aktar
favorevoli jkunu differenti, l-istituzzjonijiet għandhom japplikaw l-inqas
favorevoli fost dawn it-tnejn.
8.                      
L-AETS għandha tiżviluppa abbozz ta’
standards tekniċi regolatorji sabiex tispeċifika l-kundizzjonijiet
għall-identifikazzjoni tal-indiċi ewlieni msemmi fil-punt (f)
tal-paragrafu 1, fil-punt (a) tal-Artikolu 194(1),
fl-Artikolu 219(1) u (4), u fil-punt (e) tal-Artikolu 293(2).
L-AETS għandha tissottometti dan l-abbozz ta’
standards tekniċi regolatorji lill-Kummissjoni
sal-31 ta’ Diċembru 2013.
Il-Kummissjoni tiġi ddelegata bis-setgħa
sabiex tadotta l-istandards tekniċi regolatorji msemmija fl-ewwel
subparagrafu skont il-proċeduri stabbiliti fl-Artikoli 10 sa 14
tar-Regolament (UE) Nru 1095/2010.
9.                      
L-ABE għandha tiżviluppa abbozz ta’
standards tekniċi regolatorji sabiex tispeċifika l-metodoloġija
għall-kalkolu tal-ammont ta’ unitajiet jew ishma f’CIU li
l-istituzzjonijiet jistgħu jużaw bħala l-kollateral imsemmi
fil-paragrafu 6 and fl-Artikolu 194(2).
L-ABE għandha tissottometti dan l-abbozz ta’
standards tekniċi regolatorji lill-Kummissjoni
sal-31 ta’ Diċembru 2013.
Il-Kummissjoni tiġi ddelegata bis-setgħa
sabiex tadotta l-istandards tekniċi regolatorji msemmija fl-ewwel
subparagrafu skont il-proċeduri stabbiliti fl-Artikoli 10 sa 14
tar-Regolament (UE) Nru 1093/2010.
10.                  
L-AETS għandha tiżviluppa abbozz ta’
standards tekniċi implimentattivi sabiex tispeċifika dan li ġej:
(a)     l-indiċi ewlenin identifikati b’konformità mal-kundizzjonijiet
imsemmija fil-paragrafu 8;
(b)     il-boroż rikonoxxuti msemmija fil-punt (a) tal-paragrafu 4 u
tal-Artikolu 194(1), fl-Artikolu 219(1) u (4), fil-punt (e)
tal-Artikolu 293(2), fil-punt (k) tal-Artikolu 389(2), fil-punt (d)
tal-Artikolu 404(3), fil-punt (c) tal-Artikolu 415(1), u
fil-punt 17 tal-Anness IV, il-Parti 3.
L-AETS għandha tissottometti dawn
l-istandards tekniċi implimentattivi lill-Kummissjoni
sal-31 ta’ Diċembru 2014.
Il-Kummissjoni tingħata s-setgħa sabiex
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikolu 15
tar-Regolament (UE) Nru 1095/2010.
Artikolu 194
Eliġibbiltà addizzjonali ta’ kollateral skont
il-Metodu Komprensiv ta’ Kollateral Finanzjarju
(1)                   
Minbarra l-kollateral speċifikat
fl-Artikolu 193, meta l-istituzzjoni tuża l-Metodu Komprensiv ta’
Kollateral Finanzjarju speċifikat fl-Artikolu 218, dik l-istituzzjoni
tista’ tuża l-elementi li ġejjin bħala kollateral
eliġibbli:
(a)     ekwitajiet jew bonds konvertibbli mhux inklużi fl-indiċi
ewlieni iżda negozjati f’borża rikonoxxuta;
(b)     unitajiet jew ishma f’impriż ta’ investiment kollettiv fejn
jintlaħqu ż-żewġ kundizzjonijiet li ġejjin:
(i)      l-unitajiet jew l-ishma għandhom kwota pubblika tal-prezz kuljum;
(ii)      l-impriża ta’ investiment kollettiv hija limitata sabiex tinvesti
fi strumenti li huma eliġibbli għar-rikonoxximent skont
l-Artikolu 193(1) u (2) u l-elementi msemmija fil-punt (a) ta’ dan
is-subparagrafu.
Fil-każ fejn CIU tinvesti f’unitajiet jew
ishma ta’ CIU oħra, il-kundizzjonijiet (a) u (b) ta’ dan il-paragrafu
japplikaw bl-istess mod għal kull CIU sottostanti tali. 
L-użu ta’ strumenti derivati minn
impriża ta’ investiment kollettiv għall-iħħeġġjar
ta’ investimenti permessi ma għandux jipprevjeni ishma f’dik
l-impriża milli jkunu eliġibbli bħala kollateral.
(2)                   
Fejn impriża ta’ investiment kollettiv jew
kwalunkwe impriża ta’ investiment kollettiv sottostanti mhumiex limitati
sabiex jinvestu fi strumenti li huma eliġibbli għar-rikonoxximent
skont l-Artikolu 193(1) u (2) u l-elementi msemmija fil-punt (a)
tal-paragrafu 1, l-istituzzjonijiet jistgħu jużaw unitajiet jew
ishma f’dik is-CIU bħala kollateral għal ammont daqs il-valur
tal-assi eliġibbli miżmuma minn dik is-CIU bis-suppożizzjoni li
dik is-CIU jew kwalunkwe waħda mill-impriżi ta’ investiment kollettiv
sottostanti tagħha investew f’assi mhux eliġibbli sal-massimu permess
skont il-mandati rispettivi tagħhom.
Fejn assi mhux eliġibbli jista’ jkollhom
valur negattiv minħabba obbligazzjonijiet jew obbligazzjonijiet
kontinġenti li jirriżultaw mis-sjieda, l-istituzzjonijiet
għandhom jagħmlu dawn iż-żewġ affarijiet li
ġejjin:
(a)     jikkalkolaw il-valur totali tal-assi mhux eliġibbli;
(b)     fejn l-ammont miksub skont il-punt (a) ikun negattiv, inaqqsu dak
l-ammont mill-valur totali tal-assi eliġibbli.
Artikolu 195
Eliġibbiltà addizzjonali għal kollateral bl-Approċċ
IRB
1.                      
Minbarra l-kollateral speċifikat
fl-Artikoli 193 u 194, l-istituzzjonijiet li jikkalkolaw l-ammonti ta’
skoperturi ppeżati skont ir-riskju u l-ammonti ta’ telf mistennija skont
l-Approċċ IRB jistgħu jużaw ukoll il-forom ta’ kollateral
li ġejjin:
(a)     kollateral ta’ proprjetà immobbli b’konfomità mal-paragrafi 2 sa
6;
(b)     reċivibbli b’konfomità mal-paragrafu 7;
(c)     kollateral fiżiku ieħor b’konfomità mal-paragrafi 8 u
10;
(d)     kiri b’konfomità mal-paragrafu 9.
2.                      
Sakemm ma jiġix speċifikat mod ieħor
fl-Artikolu 119(2), bħala kollateral eliġibbli l-istituzzjonijiet
jistgħu jużaw proprjetà residenzjali li hija li jew se tkun okkupata
jew mikrija mis-sid, jew is-sid benefiċjarju fil-każ ta’ kumpaniji
ta’ investiment personali, u proprjetà kummerċjali immobbli, inklużi
uffiċċji u bini kummerċjali ieħor, fejn jintlaħqu
ż-żewġ l-kundizzjonijiet li ġejjin:
(a)     il-valur tal-proprjetà ma jiddependix materjalment fuq il-kwalità ta’
kreditu tal-obbligant. L-istituzzjonijiet
jistgħu jeskludu mid-determinazzjoni tagħhom tal-materjalità ta’ tali
dipendenza dawk is-sitwazzjonijiet fejn fatturi purament makroekonomiċi
jaffettwaw kemm il-valur tal-proprjetà kif ukoll il-prestazzjoni ta’ min
mutwatarju;
(b)     ir-riskju tal-mutwatarju ma jiddependix materjlament fuq il-prestazzjoni
tal-proprjetà jew tal-proġett sottostanti, iżda fuq il-kapaċità
sottostanti tal-mutwatarju li jifdi d-dejn minn sorsi oħra, u bħala
konsegwenza r-ripagament tal-faċilità ma jkunx jiddependi materjalment fuq
l-fluss ta’ flus ġenerat mill-proprjetà sottostanti li sservi bħala
kollateral.
3.                      
L-istituzzjonijiet jistgħu jużaw
proprjetà residenzjali bħala kollateral eliġibbli ishma fil-kumpaniji
Finlandiżi ta’ akkomodazzjoni residenzjali li joperaw skont l-Att
tal-Kumpaniji tal-Akkomodazzjoni Finlandiż tal-1991 jew
leġiżlazzjoni sussegwenti ekwivalenti fir-rigward ta’ proprjetà
residenzjali li hi jew li se tkun okkupata jew mikrija mis-sid jekk jiġu
sodisfatti l-kundizzjonijiet fil-paragrafu 2.
4.                      
L-istituzzjonijiet jistgħu jużaw
proprjetà kummerċjali immobbli bħala kollateral eliġibbli ishma
fil-kumpaniji Finlandiżi tal-akkomodazzjoni residenzjali li joperaw skont
l-Att tal-Kumpaniji tal-Akkomodazzjoni Finlandiż tal-1991 jew
leġiżlazzjoni sussegwenti ekwivalenti bħala kollateral li huwa
proprjetà kummerċjali immobbli, jekk jiġu ssodisfati
l-kundizzjonijiet fil-paragrafu 2.
5.                      
L-istituzzjonijiet jistgħu jidderogaw
mill-punt (b) tal-paragrafu 2 għall-iskoperturi ggarantiti minn
proprjetà residenzjali li jinsabu fit-territorju ta’ Stat Membru, fejn
l-awtorità kompetenti ta’ dak l-Istat Membru ppubblikat provi li juru li hemm
preżenti suq tal-proprjetà residenzjali żviluppat sew u li ilu
stabbilit f’dak it-territorju b’rati ta’ telf li ma jaqbżu l-ebda minn
dawn il-limiti li ġejjin: 
(a)     telf li ġej minn selfiet kollateralizzati minn proprjetà
residenzjali sa’ 80 % tal-valur tas-suq jew 80 % tal-valur tas-self
ipotekarju, sakemm mhuwiex speċifikat mod ieħor
fl-Artikolu 119(2), fl-ebda sena ma jaqbeż iż-0.3 %
tas-selfiet pendenti kollateralizzati minn proprjetà residenzjali;
(b)     telf kumplessiv li ġej min selfiet kollateralizzati minn proprjetà
residenzjali fl-ebda sena ma jaqbeż iż-0.5 % tas-selfiet
pendenti kollateralizzati minn proprjetà residenzjali.
6.                      
L-istituzzjonijiet jistgħu jidderogaw
mill-punt (b) tal-paragrafu 2 għall-proprjetà kummerċjali
immobbli li tinstab fit-territorju ta’ Stat Membru, fejn l-awtorità kompetenti
ta’ dak l-Istat Membru ppubblikat provi li juru li jeżisti suq
tal-proprjetà residenzjali żviluppat sew u li ilu stabbilit f’dak
it-territorju b’rati ta’ telf li jilħqu ż-żewġ
kundizzjonijiet li ġejjin: 
–              
telf li ġej minn self kolleteralizzat minn
proprjetà kummerċjali immobbli sa 50 % tal-valur tas-suq jew
60 % tal-valur tas-self tal-ipotekarju fl-ebda sena ma jaqbeż
iż-0.3 % tas-self pendenti kolleteralizzat minn proprjetà
kummerċjali immobbli;
–              
telf kumplessiv li ġej min self
kollateralizzat minn proprjetà kummerċjali immobbli fl-ebda sena ma
jaqbeż iż-0.5 % tas-self pendenti kollateralizzat minn proprjetà
kummerċjali immobbli.
Fejn ma tintlaħaqx xi waħda
mill-kundizzjonijiet fil-punti (a) u (b) tal-ewwel subparagrafu f’sena
partikolari, l-istituzzjonijiet ma għandhomx jużaw it-trattament
speċifikat f’dak is-subparagrafu sakemm iż-żewġ
kundizzjonijiet ma jiġux sodisfatti f’sena sussegwenti.
7.                      
L-istituzzjonijiet jistgħu jużaw
bħala kollateral eliġibbli ammonti reċivibbli marbuta ma’
tranżazzjoni kummerċjali jew tranżazzjonijiet b’maturità
oriġinali ta’ inqas minn jew daqs sena. 
8.                      
Reċivibbli eliġibbli ma jinkludux dawk
assoċjati ma’ titolizzazzjonijiet, subparteċipazzjonijiet jew
derivati ta’ kreditu jew ammonti li huma dovuti mingħand partijiet
affiljati.
9.                      
L-awtoritajiet kompetenti għandhom jippermettu
lill-istituzzjoni tuża bħala kollateral fiżiku eleġibbli
kollateral ta’ tip li mhuwiex bħal dawk indikati fil-paragrafi 2 sa 6
fejn jiġu ssodisfati l-kundizzjonijiet kollha li ġejjin:
(a)     hemm swieq likwidi, evidenzjati minn tranżazzjonijiet frekwenti,
għat-tneħħija ta’ kollateral b’mod veloċi u ekonomikament
effiċjenti. L-istituzzjonijiet
għandhom iwettqu valutazzjoni ta’ din il-kundizzjoni b’mod perjodiku u
meta l-informazzjoni tindika bidliet materjali fis-suq;
(b)     hemm prezzijiet tas-suq stabbiliti sew u disponibbli pubblikament
għall-kollateral. L-istituzzjonijiet
jistgħu jikkunsidraw prezzijiet tas-suq bħala stabbiliti sew fejn
dawn jiġu minn sorsi affidabbli ta’ informazzjoni bħal indiċi
pubbliċi u jkunu jirreflettu l-prezz tat-tranżazzjonijiet taħt
kundizzjonijiet normali. L-istituzzjonijiet
jistgħu jikkunsidraw il-prezzijiet tas-suq bħala pubblikament disponibbli,
meta dawn il-prezzijiet jiġu divulgati, ikunu faċilment
aċċessibbli, u jistgħu jinkisbu b’mod regolari u mingħajr
piż amministrattiv jew finanzjarju;
(c)     l-istituzzjoni tanalizza l-prezzijiet tas-suq, iż-żmien u
l-ispejjeż meħtieġa sabiex tirrealizza l-kollateral u r-rikavat
realizzat mill-kollateral; 
(d)     l-istituzzjoni turi li r-rikavat realizzat mill-kollateral mhuwiex
inqas minn 70 % tal-valur tal-kollateral f’aktar minn 10%
tal-likwidazzjonijiet kollha għal tip partikolari ta’ kollateral. Fejn hemm volatilità materjali fil-prezzijiet
tas-suq, l-istituzzjonijiet juru għas-sodisfazzjon tal-awtoritajiet
kompetenti li l-valwazzjoni tagħhom tal-kollateral hija konservattiva
biżżejjed.
L-istituzzjonijiet għandhom jiddokumentaw
il-fatt li ntlaħqu l-kundizzjonijiet speċifikati fil-punti (a)
sa (d) tal-ewwel subparagrafu u dawk speċifikati fl-Artikolu 205.
Wara d-dħul fis-seħħ tal-istandards
tekniċi implimentattivi msemmija fil-paragrafu 10, l-awtoritajiet
kompetenti għandhom jippermettu lill-istituzzjonijiet jużaw biss dawk
it-tipi ta’ kollaterali fiżiċi l-oħrajn li huma inklużi
f’dawk l-istandards.
10.                  
Soġġetti għad-dispożizzjonijiet
tal-Artikolu 225(2), fejn jintlaħqu r-rekwiżiti stabbiliti
fl-Artikolu 206, l-iskoperturi li jirriżultaw
mit-tranżazzjonijiet fejn l-istituzzjoni tikri proprjetà lil parti terza
jistgħu jiġu ttrattati bl-istess mod bħal self kolleteralizzat
mit-tip ta’ proprjetà mikrija.
11.                  
L-ABE għandha tiżviluppa abbozz ta’
standards tekniċi implimentattivi sabiex tispeċifika t-tipi ta’
kollaterali fiżiċi li għalihom jiġu ssodisfati
l-kundizzjonijiet imsemmija fil-punti (a) u (b) tal-paragrafu 8,
ibbażati fuq il-kriterji stabbiliti f’dawk il-punti.
L-ABE għandha tissottometti dawn l-istandards
tekniċi implimentattivi lill-Kummissjoni sal-31 ta’ Diċembru 2014.
Il-Kummissjoni tingħata s-setgħa sabiex
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikolu 15
tar-Regolament (UE) Nru 1093/2010.
Artikolu 196
protezzjoni ta' kreditu ffinanzjata oħra
L-istituzzjonijiet jistgħu jużaw
bħala kollateral eliġibbli l-protezzjoni ta' kreditu ffinanzjata
oħra li ġejjin: 
(a)          flus depożitati ma’, jew strumenti assimilati ta' flus
miżmuma minn, istituzzjoni li hija parti terza f’arranġement
nondepożitarju u mirhun lill-istituzzjoni mutwanti;
(b)          poloz tal-assigurazzjoni fuq il-ħajja mirhuna lill-istituzzjoni
mutwanti;
(c)          strumenti maħruġa minn istituzzjonijiet li huma parti terza
li se jiġi riakkwistati minn dik l-istituzzjoni fuq talba.
Subtaqsima 2
Protezzjoni
ta’ kreditu mhux iffinanzjata
Artikolu 197
Eliġibbiltà ta’ fornituri tal-protezzjoni skont
l-approċċi kollha
1.                      
L-istituzzjonijiet jistgħu jużaw il-partijiet
li ġejjin bħala fornituri eliġibbli tal-protezzjoni ta’ kreditu
mhux iffinanzjata:
(a)     gvernijiet ċentrali u banek ċentrali;
(b)     gvernijiet reġjonali jew awtoritajiet lokali;
(c)     banek ta’ żvilupp multilaterali;
(d)     skoperturi ta’ organizzazzjonijiet internazzjonali li huma assenjati
piż ta’riskju ta’ 0% skont l-Artikolu 112;
(e)     entitajiet tas-settur pubbliku, li pretensjonijiet fuqhom huma
ttrattati skont l-Artikolu 111;
(f)      istituzzjonijiet;
(g)     entitajiet korporattivi oħrajn, inklużi entitajiet
korporattivi prinċipali, sussidjarji u affiljati tal-istituzzjoni, fejn
tintlaħaq waħda mill-kundizzjonijiet li ġejja:
(i)      dawk l-entitajiet korporattivi l-oħra għandhom valutazzjoni
ta’ kreditu minn ECAI rikonoxxuta li ġiet iddeterminata mill-ABE li hija
assoċjata mal-livell 2 jew ogħla tal-kwalità ta’ kreditu skont
ir-regoli għall-ippeżar ta’ riskju ta’ skoperturi għal
korporattivi skont il-Kapitolu 2;
(ii)      fil-każ ta’ istituzzjonijiet li jikkalkolaw l-ammonti ta’
skoperturi ppeżati skont ir-riskju u l-ammonti ta’ telf mistennija skont
l-Approċċ IRB, dawn l-entitajiet korporattivi l-oħra ma
għandhomx valutazzjoni ta’ kreditu minn ECAI rikonoxxuta u huma
klassifikati internament bħala li għandhom PD ekwivalenti għal
dik assoċjata mal-valutazzjonijiet ta’ kreditu tal-ECAIs iddeterminati
mill-ABE li huma assoċjati mal-livell 2 jew ogħla tal-kwalità ta’
kreditu skont ir-regoli għall-ippeżar tar-riskji ta’ skoperturi
għal korporattivi skont il-Kapitolu 2.
2.                      
Fejn l-istituzzjonijiet jikkalkolaw l-ammonti ta’
skoperturi ppeżati skont ir-riskju u l-ammonti ta’ telf mistennija skont
l-Approċċ IRB, sabiex ikun eliġibbli bħala fornituri
tal-protezzjoni ta’ kreditu mhux iffinanzjata, il-garanti għandu jkun
ikklassifikat internament mill-istituzzjoni skont id-dispożizzjonijiet
tat-Taqsima 6 tal-Kapitolu 3.
L-istituzzjonijiet jistgħu jużaw
istituzzjonijiet finanzjarji oħrajn bħala l-fornituri eliġibbli
tal-protezzjoni ta’ kreditu mhux iffinanzjata li huma awtorizzati u
superviżjonati mill-awtoritajiet kompetenti responsabbli
mill-awtorizzazzjoni u s-superviżjoni tal-istituzzjonijiet u
soġġetti għar-rekwiżiti prudenzjali ekwivalenti għal
dawk applikati għall-istituzzjonijiet.
L-awtoritajiet kompetenti għandhom
jippubblikaw u jżommu l-lista ta’ dawk il-fornituri eliġibbli
l-oħrajn tal-protezzjoni ta’ kreditu mhux iffinanzjata, jew
il-kriterji-gwida għall-identifikazzjoni ta’ fornituri eliġibbli
oħrajn tal-protezzjoni ta’ kreditu mhux iffinanzjata, flimkien ma’
deskrizzjoni tar-rekwiżiti prudenzjali applikabbli, u jaqsmu l-lista
tagħhom mal-awtoritajiet kompetenti l-oħrajn skont
l-Artikolu 112 tad-Direttiva [tiddaħħal mill-OP].
Artikolu 198
Eliġibbiltà ta’ fornituri tal-protezzjoni skont
l-Approċċ IRB li jikkwalifikaw għat-trattament stabbilit
fl-Artikolu IRB 6(4)
Istituzzjoni tista’ tuża
istituzzjonijiet, kumpaniji tal-assigurazzjoni jew tar-riassigurazzjoni u
aġenziji ta’ esportazzjoni ta’ kreditu bħala fornituri eliġibbli
tal-protezzjoni ta’ kreditu mhux iffinanzjata li jikkwalifikaw
għat-trattament stabbilit fl-Artikolu 148(4) fejn jilħqu
l-kundizzjonijiet kollha li ġejjin:
(a)          għandhom kompetenza biżżejjed fil-forniment ta’ protezzjoni
ta’ kreditu mhux iffinanzjata;
(b)          huma regolati b’mod li huwa ekwivalenti għar-regoli stabbiliti
f’dan ir-Regolament, jew kellhom, fiż-żmien meta ġiet ipprovduta
l-protezzjoni ta’ kreditu, valutazzjoni ta’ kreditu minn ECAI rikonoxxuta li
kienet ġiet iddeterminata mill-ABE li hija assoċjata
mal-livell 3 tal-kwalità ta’ kreditu, jew ogħla, skont ir-regoli
għall-ippeżar ta’ riskju ta’ skoperturi għal korporattivi
stabbiliti fil-Kapitolu 2;
(c)          kellhom, fiż-żmien meta ġiet ipprovduta l-protezzjoni ta’
kreditu, jew għal kwalunkwe perjodu minn wara dik id-data,
klassifikazzjoni interna b’PD ekwivalenti għal jew inqas minn dik
assoċjata mal-livell 2 jew ogħla tal-kwalità ta’ kreditu skont
ir-regoli għall-ippeżar ta’ riskju ta’ skoperturi għal
korporattivi stabbiliti fil-Kapitolu 2;
(d)          għandhom klassifikazzjoni interna b’PD ekwivalenti għal jew
inqas minn dik assoċjata mal-livell 3 jew ogħla tal-kwalità ta’
kreditu skont ir-regoli għall-ippeżar ta’ riskju ta’ skoperturi
għal korporattivi stabbiliti fil-Kapitolu 2.
Għall-finijiet ta’ dan l-Artikolu,
il-protezzjoni ta’ kreditu pprovduta minn aġenziji ta’ esportazzjoni ta’
kreditu ma għandhiex tibbenefika mill-ebda kontragaranzija espliċita
tal-gvern ċentrali.
Subtaqsima 3
Tipi
ta’ derivati ta’ kreditu
Artikolu 199
Eliġibbiltà tad-derivati ta’ kreditu
1.                      
L-istituzzjonijiet jistgħu jużaw it-tipi
ta’ derivati ta’ kreditu li ġejjin, u l-istrumenti li jistgħu
jiġu komposti minn tali derivati ta’ kreditu jew li huma ekonomikamet
effettivament simili, bħall-protezzjoni ta’ kreditu eliġibbli:
(a)     swaps ta’ inadempjenzi ta’ kreditu;
(b)     swaps totali tar-redditu;
(c)     noti marbuta mal-kreditu sal-limitu tal-finanzjament tagħhom bi
flus.
Fejn l-istituzzjoni tixtri l-protezzjoni ta’
kreditu permezz ta’ swaps totali tar-redditu u tirreġistra l-pagamenti
netti rċevuti fit-tpartita bħala dħul nett, iżda ma
tirreġistrax id-deterjorament tat-tpaċija fil-valur tal-assi li huwa
protett jew billi tnaqqas il-valur ġust jew permezz ta’ żieda
fir-riżervi, dik il-protezzjoni ta’ kreditu ma tikkwalifikax bħala
protezzjoni ta’ kreditu eliġibbli.
2.                      
Fejn l-istituzzjoni twettaq hedge interna permezz
ta’ derivat ta’ kreditu, sabiex il-protezzjoni ta’ kreditu tikkwalifika
bħala protezzjoni ta’ kreditu eliġibbli għall-finijiet ta’ dan
il-Kapitolu, ir-riskju ta’ kreditu trasferit fil-portafoll tan-negozjar
għandu jiġu ttrasferit lil parti jew partijiet terzi. 
Fejn twettqet hedge interna skont l-ewwel
subparagrafu u ntlaħqu r-rekwiżiti fit-Subtaqsima 2,
l-istituzzjonijiet għandhom japplikaw ir-regoli stabbiliti
fit-Taqsimiet 4 sa 6 għall-kalkolu tal-ammonti ta’ skoperturi
ppeżati skont ir-riskju u l-ammonti ta’ telf mistennija fejn dawn jixtru
protezzjoni ta’ kreditu mhux iffinanzjata.
Taqsima 3
rekwiżiti
Subtaqsima 1
PROTEZZJONI
TA' KREDITU FFINANZJATA
Artikolu 200
Rekwiżiti għal ftehimiet ta’ netting fil-karta
tal-bilanċ (għajr ftehimiet ewlenin ta’ netting li jkopru
tranżazzjonijiet ta’riakkwist, tranżazzjonijiet ta' għoti jew
teħid b’self ta' titoli jew komoditajiet jew tranżazzjonijiet
kapitali oħrajn immotivati mis-suq)
Il-ftehimiet tan-netting fil-karta
tal-bilanċ, għajr il-ftehimiet ewlenin ta’ netting li jkopru tranżazzjonijiet
ta’ riakkwist, tranżazzjonijiet ta' għoti jew teħid b’self ta'
titoli jew komoditajiet jew tranżazzjonijiet kapitali oħrajn
immotivati mis-suq, għandhom jikkwalifikaw bħala forma eliġibbli
ta’ mitigazzjoni tar-riskju ta’ kreditu fejn jiġu sodisfati
l-kundizzjonijiet kollha li ġejjin:
(a)          dawk il-ftehimiet huma legalment effettivi u infurzabbli
fil-ġuriżdizzjonijiet relevanti kollha, inkluż fl-każ ta’
insolvenza jew falliment ta’ kontroparti;
(b)          fi kwalunkwe mument, l-istituzzjonijiet jistgħu jiddeterminaw
l-assi u l-obbligazzjonijiet li huma soġġetti għal dawn
il-ftehimiet;
(c)          l-istituzzjonijiet jimmonitojaw ir-riskji assoċjati
mat-terminazzjoni tal-protezzjoni ta’ kreditu fuq bażi kontinwa;
(d)          l-istituzzjonijiet jimmonitorjaw u jikkontrollaw l-iskoperturi
relevanti fuq bażi netta u jagħmlu dan fuq bażi kontinwa.
Artikolu 201
Rekwiżiti għall-ftehimiet ewlenin ta’ netting li
jkopru tranżazzjonijiet ta’ riakkwist jew tranżazzjonijiet ta'
għoti jew teħid b’self ta' titoli jew komoditajiet jew
tranżazzjonijiet kapitali oħrajn immotivati mis-suq
Ftehimiet ewlenin ta’ netting li jkopru
tranżazzjonijiet ta’ riakkwist, tranżazzjonijiet ta' għoti jew
teħid b’self ta' titoli jew komoditajiet jew tranżazzjonijiet
kapitali oħrajn immotivati mis-suq għandhom jikkwalifikaw bħala
forma eliġibbli ta’ mitigazzjoni tar-riskju ta’ kreditu fejn il-kollateral
provdut skont dawn il-ftehimiet jilħaq ir-rekwiżiti kollha msemmija
fl-Artikolu 202(1) u fejn jiġu ssodisfati l-kundizzjonijiet kollha li
ġejjin:
(a)          huma legalment effettivi u infurzabbli fil-ġuriżdizzjonijiet
relevanti kollha, inkluż fil-każ ta’ falliment jew insolvenza
tal-kontroparti;
(b)          jagħtu d-dritt lil parti mhux inadempjenti sabiex ittemm u
tagħlaq fil-waqt it-tranżazzjonijiet kollha skont il-ftehim malli
sseħħ inadempjenza, inkluż fil-każ ta’ falliment jew
insolvenza tal-kontroparti;
(c)          jipprovdu għal netting ta’ qligħ u telf fi
tranżazzjonijiet imwettqa skont ftehim sabiex ikun dovut ammont nett
wieħed minn parti waħda lill-oħra.
Artikolu 202
Rekwiżiti għall-kollateral finanzjarju
1.                      
Taħt l-approċċi u l-metodi kollha,
kollateral finanzjarju u deheb għandhom jikkwalifikaw bħala kollateral
eliġibbli fejn jintlaħqu r-rekwiżiti kollha stabbiliti
fil-paragrafi 2 sa 4.
2.                      
Il-kwalità ta’ kreditu tal-obbligant u l-valur
tal-kollateral ma għandux ikollu korrelazzjoni materjali pożittiva.
Titoli maħruġa mill-obbligant, jew
kwalunkwe entità ta’ grupp relevanti, ma għandhomx jikkwalifikaw
bħala kollateral eliġibbli. Dan minkejja li l-ħruġ min-naħa tal-obbligant stess ta’
bonds koperti li jaqgħu taħt it-termini tal-Artikolu 124
jikkwalifikaw bħala kollateral eliġibbli jiġu depożitati
bħala kollaterali soġġett għal tranżazzjonijiet ta’
riakkwist, jekk jikkonformaw mal-kundizzjoni stabbilita fl-ewwel subparagrafu.
3.                      
L-istituzzjonijiet għandhom jissodisfaw
kwalunkwe rekwiżit kuntrattwali u statutorju fir-rigward ta’, u
jieħdu l-passi neċessarji kollha sabiex jiżguraw,
l-infurzabbiltà tal-arranġamenti tal-kollateral skont il-liġi
applikabbli għall-interess tagħhom fil-kollateral.
L-istituzzjonijiet għandhom ikunu wettqu
analiżi legali suffiċjenti li tikkonferma l-infurzabbiltà
tal-arranġamenti tal-kollateral fil-ġuriżdizzjonijiet relevanti
kollha. Għandhom
jerġgħu jwettqu tali analiżi kif neċessarju sabiex
tiġi żgurata l-infurzabbiltà kontinwa.
4.                      
L-istituzzjonijiet għandhom jissodisfaw
ir-rekwiżiti operazzjonali li ġejjin kollha:
(a)     għandhom jiddokumentaw sew l-arranġamenti tal-kollateral u
jkollhom implimentati proċeduri ċari u robusti
għal-likwidazzjoni f'waqtha tal-kollateral;
(b)     għandhom jużaw proċeduri u proċessi robusti sabiex
jikkontrollaw riskji li ġejjin mill-użu tal-kollateral, inklużi
riskji ta’ protezzjoni ta’ kreditu imnaqqsa jew li ma rnexxietx, ir-riskji ta’
valwazzjoni, riskji assoċjati mat-terminazzjoni tal-protezzjoni ta’
kreditu, riskji ta’ konċentrazzjoni li ġejjin mill-użu ta’
kollateral u l-interazzjoni mal-profil ta’ riskju kumplessiv tal-istituzzjoni;
(c)     għandu jkollhom politiki u prattiki dokumentati fis-seħħ
li jikkonċernaw it-tipi u l-ammonti ta’ kollateral aċċettat;
(d)     għandhom jikkalkolaw il-valur tas-suq tal-kollateral, u
jerġgħu jivvalutawh kif xieraq, bi frekwenza minima ta’ darba kull
sitt xhur u meta jkollhom raġuni għalfejn jaħsbu li
seħħ tnaqqis sinifikanti fil-valur tas-suq tal-kollateral;
(e)     fejn il-kollateral ikun ta’ parti terza, għandhom jieħdu
passi raġonevoli sabiex jiżguraw li l-parti terza tissegrega
l-kollateral mill-assi proprji tagħha;
(f)      għandhom jiżguraw li jiddedikaw riżorsi
biżżejjed għall-operat ordnat ta’ ftehimiet ta’ marġni ma'
derivati OTC u l-kontropartijiet li jiffinanzjaw il-garanziji, kif imkejla
mill-prontezza u l-preċiżjoni tas-sejħiet 'il barra tagħhom
u l-ħin ta’ rispons għal sejħiet li jkunu deħlin;
(g)     għandu jkollhom fis-seħħ politiki tal-immaniġjar
tal-kollateral biex jikkontrollaw, jimmonitorjaw u jirraportaw dan li ġej:
(i)      ir-riskji li jesponuhom għalihom il-ftehimiet ta’ marġni;
(ii)      ir-riskju ta’ konċentrazzjoni għal tipi partikolari ta’ assi
kollaterali;
(iii)     l-użu mill-ġdid ta’ kollateral inklużi n-nuqqasijiet
potenzjali ta’ likwidità li jirriżultaw mill-użu mill-ġdid ta’
kollateral irċevut minn kontropartijiet;
(iv)     ir-rinunzja tad-drittijiet għal kollateral mogħti lil
kontropartijiet.
5.                      
Minbarra r-rekwiżiti stabbiliti
fil-paragrafi 1 sa 4, sabiex il-kollateral finanzjarju jikkwalifika
bħala kollateral eliġibbli skont il-Metodu Sempliċi ta’
Kollateral Finanzjarju l-maturità reżidwa tal-protezzjoni għandha
tkun tal-inqas twila daqs il-maturità reżidwa tal-iskopertura.
Artikolu 203
Rekwiżiti għal kollateral li huwa proprjetà
immobbli
1.                      
Il-proprjetà immobbli għandha tikkwalifika
bħala kollateral eliġibbli biss meta jintlaħqu r-rekwiżiti
kollha stbabiliti fil-paragrafi 2 sa 5.
2.                      
Għandhom jintlaħqu r-rekwiżiti li
ġejjin dwar iċ-ċertezza legali: 
(a)     ipoteka jew tariffa hija infurzabbli fil-ġuriżdizzjonijiet
kollha li huma relevanti fi żmien il-konklużjoni tal-ftehim ta’
kreditu u għandhom jiġu ffajljati kif xieraq u fil-pront;
(b)     ġew issodisfati r-rekwiżiti legali kollha
għall-istabbiliment tar-rahan;
(c)     il-ftehim ta’ protezzjoni u l-proċess legali sottostanti
jippermettu lill-istituzzjoni sabiex tirrealizza l-valur tal-protezzjoni
f’perjodu ta’ żmien raġonevoli.
3.                      
Għandhom jintlaħqu r-rekwiżiti li
ġejjin dwar il-monitoraġġ tal-valuri tal-proprjetà u
l-valwazzjoni tal-proprjetà:
(a)     l-istituzzjonijiet jimmonitorjaw il-valur tal-proprjetà ta’ spiss u
b’minimu ta’ darba fis-sena għal proprjetà kummerċjali immobbli u
darba kull tliet snin għall-proprjetà residenzjali. L-istituzzjonijiet iwettqu monitorjar aktar spiss fejn is-suq huwa
soġġett għal bidliet sinifikanti fil-kundizzjonijiet;
(b)     il-valwazzjoni tal-proprjetà hija reviżjonata meta l-informazzjoni
disponibbli għall-istituzzjonijiet tindika li l-valur tal-proprjetà jista’
jkun li naqas materjlament fir-rigward tal-prezzijiet ġenerali tas-suq u
dik ir-reviżjoni titwettaq minn valutatur li għandu l-kwalifiki,
l-abbiltà u l-esperjenza neċessarji sabiex iwettaq valwazzjoni u li huwa
indipendenti mill-proċess tad-deċiżjoni ta’ kreditu. Għal self li jaqbeż it-EUR 3
miljuni jew il-5% tal-fondi proprji ta’ istituzzjoni, il-valwazzjoni
tal-proprjetà għandha tiġi reveduta minn tali valutatur tal-inqas
kull tliet snin. 
L-istituzzjonijiet jistgħu jużaw metodi
statistiċi sabiex jimmonitorjaw il-valur tal-proprjetà u jidentifikaw
proprjetà li teħtieġ revalwazzjoni.
4.                      
L-istituzzjonijiet għandhom jiddokumentaw
biċ-ċar it-tipi ta’ proprjetà immobbli residenzjali u kummerċjali
li jaċċettaw u l-politiki tal-għoti ta’ self tagħhom f’dan
ir-rigward.
5.                      
L-istituzzjonijet għandu jkollhom
proċeduri implimentati sabiex jimmonitorjaw li l-proprjetà meħuda
bħala protezzjoni ta’ kreditu hija assigurata b’mod adegwat kontra
r-riskju ta’ danni.
Artikolu 204
Rekwiżiti għar-reċivibbli
1.                      
Ir-reċivibbli għandhom jikkwalifikaw
bħala kollateral eliġibbli fejn jintlaħqu r-rekwiżiti
kollha stabbiliti fil-paragrafi 2 u 3.
2.                      
Għandhom jintlaħqu r-rekwiżiti li
ġejjin dwar iċ-ċertezza legali: 
(a)     il-mekkaniżmu legali li permezz tiegħu jiġi pprovdut
il-kollateral lill-istituzzjoni mutwanti għandu jkun robust u effettiv
sabiex jiżgura li l-istituzzjoni għandha drittijiet ċari fuq
ir-rikavat;
(b)     l-istituzzjonijiet għandhom jieħdu l-passi neċessarji
kollha sabiex jissodisfaw ir-rekwiżiti lokali fir-rigward
tal-infurzabbiltà tal-interessi ta' titoli. L-istituzzjonijiet mutwanti għandu jkollhom pretensjoni tal-ewwel
prijorità fuq il-kollateral minkejja li tali pretensjonijiet jistgħu
jiqbgħu jkunu soġġetti għall-pretensjonijiet ta’ kredituri
preferenzjali kif ikun speċifikat f'dispożizzjonijiet
leġiżlattivi;
(c)     l-istituzzjonijiet għandhom ikunu wettqu analiżi legali
suffiċjenti li tikkonferma l-infurzabbilà tal-arranġamenti
tal-kollateral fil-ġuriżdizzjonijiet relevanti kollha;
(d)     l-istituzzjonijiet għandhom jiddokumentaw kif xieraq
l-arranġamenti tal-kollateral tagħhom u għandu jkollhom
fis-seħħ proċeduri ċari u robusti għall-ġbir
fil-pront tal-kollateral;
(e)     l-istituzzjonijiet għandu jkollhom proċeduri implimentati
sabiex tiżgura li tiġu osservata kwalunkwe kundizzjoni legali
meħtieġa għad-dikjarazzjoni ta’ inadempjenza ta’ mutwatarju u
għall-ġbir fil-pront ta’ kollateral;
(f)      fil-każ ta’ diffikultà finanzjarja jew inadempjenza ta’
mutwatarju, l-istituzzjonijiet għandu jkollhom awtorità legali sabiex
ibigħu jew jassenjaw ir-reċivibbli lil partijiet oħra
mingħajr il-kunens tal-obbliganti tar-reċivibbli.
3.                      
Għandhom jintlaħqu r-rekwiżiti li
ġejjin dwar l-immaniġjar tar-riskju:
(a)     istituzzjoni għandu jkollha fis-seħħ proċess sod
għad-determinazzjoni ta’ riskju ta’ kreditu assoċjat
mar-reċivibbli. Tali
proċess għandu jinkludi analiżi tan-negozju u l-industrija ta’
min jissellef u t-tipi ta’ klijenti li jinnegozja magħhom. Fejn l-istituzzjoni tiddependi fuq il-mutwatarju
sabiex taċċerta  r-riskju ta’ kreditu tal-konsumaturi, l-istituzzjoni
għandha tanalizza l-prattiki ta’ kreditu tal-mutwatarju sabiex
tiżgura ruħha mis-sodizza u l-kredibbiltà tagħhom;
(b)     il-marġni bejn l-ammont tal-iskopertura u l-valur tar-reċivibbli
għandu jirreflettu l-fatturi xierqa kollha, inklużi l-ispiża
tal-ġbir, il-konċentrazzjoni fil-pula ta’ reċivibbli mirhuna
minn mutwatarju individwali, u r-riskju ta’ konċentrazzjoni potenzjali fi
ħdan l-iskoperturi totali tal-istituzzjoni lil hinn minn dak ikkontrollat
mill-metodoloġija ġenerali tal-istituzzjoni. L-istituzzjonijiet għandhom iżommu proċess kontinwu ta’
monitoraġġ xieraq għar-reċivibbli. Għandhom janalizzaw ukoll, fuq bażi regolari, il-konformità
tal-ftehimiet ta’ għoti ta' self, ir-restrizzjonijiet ambjentali, u
rekwiżiti legali oħrajn;
(c)     reċivibbli mirhuna minn mutwataurju għandhom ikunu
diversifikati u mhux korrelatati iżżejjed ma’ dak il-mutwatarju. Fejn ikun hemm korrelazzjoni materjali
pożittiva, l-istituzzjonijiet għandhom iqisu r-riskji li jiġu
mill-iffissar ta’ marġni għal pula ta’ kollateral kollha;
(d)     l-istituzzjonijiet ma għandhomx jużaw reċivibbli minn
affiljati ta’ mutwatarju, inklużi sussidjarji u impjegati, bħala
protezzjoni ta’ kreditu eliġibbli;
(e)     l-istituzzjoni għandu jkollha proċess dokumentat
għall-ġbir ta’ pagamenti ta’ reċivibbli f’sitwazzjonijiet ta’
diffikultà. L-istituzzjonijiet
għandu jkollhom il-faċilitajiet meħtieġa
għall-ġbir anki meta s-soltu jiddependu fuq il-mutwatarji
għall-ġbir.
Artikolu 205
Rekwiżiti għal kollateral fiżiku ieħor 
Kollateral fiżiku għajr kollateral
li huwa proprjetà immobbli għandu jikkwalifika bħala kollateral
eliġibbli skont l-Approċċ IRB meta jiġu ssodisfati
l-kundizzjonijiet kollha li ġejjin:
(a)          l-arraġnament tal-kollateral li taħtu jiġi pprovdut
il-kollateral fiżiku lill-istituzzjoni għandu jkun legalment effettiv
u infurzabbli fil-ġuriżdizzjonijiet relevanti kollha u għandu
jippermetti lill-istituzzjoni sabiex tirrealizza l-valur tal-kollateral fi
żmien raġonevoli;
(b)          bl-eċċezzjoni unika għall-pretensjonijiet permissibbli
minn qabel imsemmija fl-Artikolu 204(2)(b), l-ewwel rhuna, jew tariffi
fuq, kollateral biss għandhom jikkwalifikaw bħala kollateral
eliġibbli u l-istituzzjoni għandu jkollha prijorità fuq il-mutwanti
l-oħra kollha għar-rikavat realizzat mill-kollateral;
(c)          l-istituzzjonijiet għandhom jimmonitorjaw il-valur tal-kollateral
ta’ spiss u b’minimu ta’ darba fis-sena. L-istituzzjonijiet għandhom iwettqu monitoraġġ aktar
spiss fejn is-suq ikun soġġett għal bidliet sinifikanti
fil-kundizzjonijiet;
(d)          il-ftehim ta’ self għandu jinkludu deskrizzjonijiet dettaljati
dwar il-kollateral kif ukoll speċifikazzjonijiet dettaljati dwar il-mod u
l-frekwenza tal-rivalwazzjoni;
(e)          l-istituzzjonijiet għandhom jiddokumentaw b’mod ċar fil-politiki
u l-proċeduri ta’ kreditu interni tagħhom disponibbli
għall-eżaminazzjoni tat-tipi ta’ kollateral fiżiku li
jaċċettaw u l-politiki u l-prattiki li għandhom
fis-seħħ fir-rigward tal-ammont xieraq ta’ kull tip ta’ kollateral
relatat mal-ammont tal-iskopertura;
(f)           il-politiki ta’ kreditu tal-istituzzjonijiet fir-rigward tal-istruttura
tat-tranżazzjoni għandhom jindirizzaw ir-rekwiżiti
tal-kollateral xierqa relattivi għall-ammont tal-iskopertura, l-abbiltà
ta’ likwidazzjoni ta’ kollateral fil-pront, l-abbiltà ta’ stabbiliment b’mod
oġġettiv ta’ prezz jew valur tas-suq, il-frekwenza li biha l-valur
jista’ jinkiseb immedjatament, inkluża evalwazzjoni jew valwazzjoni
professjonali, u l-volatilità jew valur preżenti tal-volatilità tal-valur
tal-kollateral;
(g)          kemm il-valwazzjoni inizjali kif ukoll ir-rivalwazzjoni għandhom
jikkunsidraw kull deterjorament jew obsolenza tal-kollateral. Meta jitwettqu l-valwazzjoni u r-rivalwazzjoni
l-istituzzjonijiet għandhom jagħtu attenzjoni partikolari
lill-effetti taż-żmien fuq kollateral sensittiv għall-moda jew
iż-żmien;
(h)          l-istituzzjonijiet għandu jkollhom id-dritt li fiżikament
jispezzjonaw il-kollateral. Għandu
jkollhom ukoll politiki u proċeduri fis-seħħ sabiex jindirizzaw
l-eżerċizzju tad-dritt tagħhom għal spezzjoni fiżika;
(i)           il-kollateral użat bħala protezzjoni għandu jkun
adegwament assigurat kontra r-riskju ta’ dannu u l-istituzzjonijiet għandu
jkollhom proċeduri fis-seħħ sabiex jimmonitorjaw dan.
Artikolu 206
Rekwiżiti għat-trattament ta’ skoperturi ta’ kiri
bħala kollateralizzati 
L-istituzzjonijiet għandhom jittrattaw
skoperturi li jirriżultaw minn tranżazzjonijiet ta’ kiri bħala
kollateralizzati skont it-tip ta’ proprjetà mikrija, fejn jiġu ssodisfati
l-kundizzjonijiet kollha li ġejjin:
(a)          jiġu ssodisfati l-kundizzjonijiet stabbiliti fl-Artikoli 203
jew 205, kif xieraq, għat-tip ta’ proprjetà mikrija sabiex tikkwalifika
bħala kollateral eliġibbli;
(b)          is-sid għandu mmaniġjar tar-riskju robust fir-rigward
tal-użu tal-assi mikrija, il-post tiegħu, l-età u t-tul ta'
żmien ippjanat tal-użu tiegħu, inkluż monitoraġġ
xieraq tal-valur tal-garanzija;
(c)          is-sid huwa l-proprjetarju legali tal-assi u jista’ jeżerċita
d-drittijiet tiegħu bħala sid fil-ħin;
(d)          fejn din għadha ma ġietx aċċertata fil-kalkolu
tal-livell ta’ LGD, id-differenza bejn il-valur tal-ammont mhux ammortizzat u
l-valur tas-suq tal-garanzija mhijiex kbira wisq tant li tagħti tenfasizza
wisq lill-mitigazzjoni tar-riskju ta’ kreditu attribwita lill-assi mikrijin.
Artikolu 207
Rekwiżiti għal protezzjoni ta’ kreditu
ffinanzjata oħra
1.                      
Sabiex tkun eliġibbli għat-trattament
stabbilit fl-Artikolu 227(1), flus iddepożitati ma’, jew strumenti
ta' flus assimilati miżmuma minn, instituzzjoni terza, għandhom
jiġu ssodisfati l-kundizzjonijiet kollha li ġejjin:
(a)     il-pretensjoni ta’ mutwatarju kontra l-istituzzjoni terza hija mirhuna
bil-miftuħ jew assenjata lill-istituzzjoni mutwanti u t-tali rahan jew
assenjazzjoni hija legalment effettiva u infurzabbli
fil-ġuriżdizzjonijiet relevanti kollha;
(b)     l-istituzzjoni terza hija nnotifikata dwar ir-rahan jew
l-assenjazzjoni;
(c)     bħala konsegwenza tan-notifika, l-istituzzjoni terza tista’
tagħmel pagamenti lill-istituzzjoni mutwanti biss jew lil partijiet
oħra bil-kunsens minn qabel tal-istituzzjoni mutwanti;
(d)     ir-rahan jew l-assenjazzjoni hija inkundizzjonali u irrevokabbli.
2.                      
Poloz tal-assigurazzjoni fuq il-ħajja mirhuna lill-istituzzjoni
mutwanti għandhom jikkwalifikaw bħala kollateral eliġibbli meta
jiġu ssodisfati l-kundizzjonijiet kollha li ġejjin:
(a)     il-polza tal-assigurazzjoni fuq il-ħajja hija mirhuna jew
assenjata bil-miftuħ lill-istituzzjoni mutwanti;
(b)     il-kumpanija li tipprovdi l-assigurazzjoni fuq il-ħajja hija
nnotifikata bir-rahan jew bl-assenjazzjoni u tista’ ma tħallasx l-ammonti
pagabbli skont il-kuntratt mingħajr kunsens minn qabel tal-istituzzjoni
mutwanti;
(c)     l-istituzzjoni mutwanti għandha d-dritt tikkanċella l-polza u
tirċievi l-valur ta’ ċessjoni f’każ ta’ inadempjenza
tal-mutwatarju;
(d)     l-istituzzjoni mutwanti hija infurmata b’kull nuqqas ta’ pagament skont
il-polza mid-detentur tal-polza;
(e)     il-protezzjoni ta’ kreditu hija pprovduta għall-maturità tas-self. Fejn dan mhuwiex possibbli minħabba li
r-relazzjoni tal-assigurazzjoni tintemm qabel ma tiskadi r-relazzjoni tas-self,
l-istituzzjoni għandha tiżgura li l-ammont idderivat mill-kuntratt
tal-assigurazzjoni jservi lill-istituzzjoni bħala garanzija sa tmiem
it-tul taż-żmien tal-ftehim tal-kreditu;
(f)      ir-rahan jew l-assenjazzjoni huwa legalment effettiv u infurzabbli
fil-ġuriżdizzjonijiet kollha li huma relevanti fi żmien
il-konklużjoni tal-ftehim ta’ kreditu;
(g)     il-valur taċ-ċessjoni huwa dikjarat mill-kumpanija li
tipprovdi l-assigurazzjoni fuq il-ħajja u ma jistax jitnaqqas;
(h)     fuq talba, il-valur taċ-ċessjoni għandu jitħallas
mill-kumpanija li tipprovdi l-assigurazzjoni fuq il-ħajja fil-pront;
(i)      il-valur taċ-ċessjoni ma għandux jintalab migħajr
il-kunsens minn qabel tal-istituzzjoni;
(j)      il-kumpanija li tipprovdi l-assigurazzjoni fuq il-ħajja hija
soġġetta għad-Direttiva 2009/138/KE tal-Parlament Ewropew u
tal-Kunsill jew hija soġġetta għas-superviżjoni minn
awtorità kompetenti ta’ pajjiż terz li japplika arranġamenti
superviżorji u regolatorji tal-inqas ekwivalenti għal dawk applikati
fl-Unjoni.
Subtaqsima 2
Il-protezzjoni
ta’ kreditu mhux iffinanzjata u noti marbuta mal-kreditu
Artikolu 208
Rekwiżiti komuni għall-garanziji u d-derivati
ta’ kreditu
1.                      
Soġġetta għall-Artikolu 209(1),
il-protezzjoni ta’ kreditu minn garanzija jew derivat ta’ kreditu għandha
tikkwalifika bħala protezzjoni ta’ kreditu mhux iffinanzjata eliġibbli
fejn jiġu ssodisfati l-kundizzjonijiet kollha li ġejjin:
(a)     il-protezzjoni ta’ kreditu hija diretta;
(b)     hemm definizzjoni ċara ta’ safejn tasal il-protezzjoni ta’
kreditu;
(c)     il-kuntratt tal-protezzjoni ta’ kreditu ma fih l-ebda klawżola, li
s-sodisfazzjon tagħha ma taqax taħt il-kontroll dirett tal-mutwanti,
li:
(i)      jippermettu lill-fornituri tal-protezzjoni jikkanċellaw
il-protezzjoni b’mod unilaterali;
(ii)      iżid l-kost effettiv tal-protezzjoni bħala konsegwenza ta’
deterjorament fil-kwalità ta’ kreditu tal-iskopertura protetta;
(iii)     jista’ jipprevjeni lill-fornituri tal-protezzjoni milli jkunu obbligati
jħallsu fil-ħin f’każ li l-obbligant oriġinali ma
jirnexxilux iħallas xi pagamenti dovuti, jew meta l-kuntratt tal-kiri jkun
skada għall-finijiet ta’ rikonoxximent tal-valur reżidwu garantit
skont l-Artikoli 129(7) u 162(4);
(iv)     jista’ jippermetti li l-maturità tal-protezzjoni ta’ kreditu tiġi
mnaqqsa mill-fornitur tal-protezzjoni;
(d)     hija legalment effettiva u infurzabbli fil-ġuriżdizzjonijiet
kollha li huma relevanti fi żmien il-konklużjoni tal-ftehim
tal-kreditu.
2.                      
Istituzzjoni għandha turi lill-awtoritajiet
kompententi li għandha sistemi fis-seħħ biex timmaniġja
l-konċentrazzjoni potenzjali ta’ riskju li jiġi mill-użu ta’
garanziji u derivati ta’ kreditu. L-istituzzjoni
għandha tkun tista’ turi għas-sodisfazzjon tal-awtoritajiet
kompetenti kif l-istrateġija tagħha fir-rigward tal-użu
tad-derivati u l-garanziji ta’ kreditu jinteraġixxi mal-immaniġjar
tagħha tal-profil ta’ riskju kumplessiv.
3.                      
L-istituzzjonijiet għandhom jissodisfaw kull
rekwiżit kuntrattwali u statutorju fir-rigward ta’, u jieħdu l-passi
kollha neċessarji sabiex jiżguraw, l-infurzabbiltà tal-protezzjoni
ta’ kreditu mhux iffinanzjata tagħha skont il-liġi applikabbli
għall-interess tagħhom fil-protezzjoni ta’ kreditu.
L-istituzzjonijiet għandhom ikunu wettqu
analiżi legali suffiċjenti li tikkonferma l-infurzabbiltà
tal-protezzjoni ta’ kreditu mhux iffinanzjata fil-ġuriżdizzjonijiet
relevanti kollha. Għandhom
jirrepetu tali analiżi kif neċessarju sabiex jiżguraw
infurzabbiltà kontinwata.
Artikolu 209
Kontrogaranziji sovrani u oħrajn tas-settur pubbliku
1.                      
L-istituzzjonijiet jistgħu jittrattaw
l-iskopertura elenkata fil-paragrafu 2 bħala protetta b'garanzija provduta
mill-entitajiet elenkati f’dak il-paragrafu, jekk ikunu ssodisfati
l-kundizzjonijiet kollha li ġejjin:
(a)     il-kontrogaranzija tkopri l-elementi kollha tar-riskju ta’ kreditu
tal-pretensjoni;
(b)     kemm il-garanzija oriġinali kif ukoll il-kontrogaranzija
jilħqu r-rekwiżiti għall-garanziji stabbiliti
fl-Artikoli 208 u 210(1), għajr il-fatt li l-kontrogaranzija mhux
neċessarjament tkun diretta;
(c)     il-kopertura hija robusta u ma hemm xejn fl-evidenza storika li
jissuġġerixxi li l-kopertura tal-kontrogaranzija hija inqas
mill-ekwivalenti effettiv għal dik ta’ garanzija diretta mill-entità
inkwistjoni.
2.                      
It-trattament stabbilit fil-paragrafu 1
għandu japplika għal skoperturi protetti b'garanzija li hija
kontrogarantita minn waħda minn dawn l-entitajiet li ġejjin:
(a)     gvern ċentrali jew bank ċentrali;
(b)     gvern reġjonali jew awtorità lokali;
(c)     entità tas-settur pubbliku, li l-pretensjonijiet fuqhom huma ttrattati
bħala pretensjonijiet fuq l-gvern ċentrali skont
l-Artikolu 111(4);
(d)     bank ta’ żvilupp multilaterali jew organizzazzjoni
internazzjonali, li huma assenjati piż ta’ riskju ta’ 0 % skont jew
permezz tal-Kapitolu 2;
(e)     entità tas-settur pubbliku, li pretensjonijiet fuqha huma ttrattati
skont l-Artikolu 111(1) u 111(2).
3.                      
L-istituzzjonijiet għandhom japplikaw
it-trattament stabbilit fil-paragrafu 1 anki għal skopertura li
mhijiex kontrogarantita minn entità elenkata fil-paragrafu 2 fejn
il-kontrogaranzija ta’ dik l-entità hija direttament garantita minn waħda
minn dawk l-entitajiet u huma ssodisfati l-kundizzjonijiet elenkati
fil-paragrafu 1.
Artikolu 210
Rekwiżiti addizzjonali għall-garanziji
1.                      
Il-garanziji għandhom jikkwalifikaw bħala
protezzjoni ta’ kreditu mhux iffinanzjata eliġibbli meta jiġu
ssodisfati l-kundizzjonijiet kollha tal-Artikolu 208 u l-kundizzjonijiet
kollha li ġejjin:
(a)     f'inadempjenza kwalifikanti jew nuqqas ta’ pagament minn kontroparti,
l-istituzzjoni mutwanti għandha d-dritt li titlob lill-garanti,
fil-ħin, għal kwalunkwe flejjes dovuti skont il-pretensjoni li
fir-rigward tagħha hija pprovduta l-protezzjoni u l-pagament mill-garanti
ma għandux ikun soġġett għall-istituzzjoni mutwanti li
l-ewwel kellha tfittex lill-obbligant;
Fil-każ ta’ il-protezzjoni ta’ kreditu mhux
iffinanzjata li tkopri self ipotekarju residenzjali, ir-rekwiżiti fl-Artikolu 208(1)(c)(iii)
u fl-ewwel subparagrafu għandhom jiġu ssodisfati biss fi żmien
24 xahar;
(b)     il-garanzija hija obbligu espliċitament dokumentat li jassumi
l-garanti;
(c)     tintlaħaq waħda mill-kundizzjonijiet li ġejjin:
(i)      il-garanzija tkopri t-tipi kollha ta’ pagamenti li l-obbligant huwa
mistenni jagħmel fir-rigward tal-pretensjoni;
(ii)      fejn ċerti tipi ta’ pagamenti huma esklużi mill-garanzija,
l-istituzzjoni mutwanti taġġusta l-valur tal-garanzija sabiex
jirrefletti l-kopertura limitata.
2.                      
Fil-każ ta’ garanziji pprovduti fil-kuntest
ta’ skemi ta’ garanziji reċiproċi jew ipprovduti minn jew
kontrogarantiti mill-entitajiet imsemmija fl-Artikolu 209(1),
ir-rekwiżiti fil-punt (a) tal-paragrafu 1 għandhom
jiġu kkunsidrati bħala ssodisfati fejn tintlaħaq waħda
mill-kundizzjonijiet li ġejjin:
(a)     l-istituzzjoni mutwanti għandha d-dritt li tikseb fil-ħin
pagament provviżorju mingħand il-garanti li jissodisfa
ż-żewġ kundizzjonijiet li ġejjin:
(i)      jirrappreżenta stima robusta tal-ammont tat-telf, inkluż telf
li jirriżulta min-nuqqas ta’ pagament tal-imgħax u tipi oħra ta’
pagament li l-mutwatarju huwa obbligat li jagħmel, li l-istituzzjoni
mutwanti aktarx iġġarrab;
(ii)      huwa proporzjonat għall-kopertura tal-garanzija;
(b)     l-istituzzjoni mutwanti tista’ turi, għas-sodisfazzjon
tal-awtoritajiet kompetenti li l-effetti tal-garanzija, li għandhom ikopru
wkoll telf li jiġi min-nuqqas ta’ pagament tal-imgħax jew tipi
oħra ta’ pagamenti li l-mutwatarju huwa obbligat li jagħmel,
jiġġustifikaw tali trattament.
Artikolu 211
Rekwiżiti addizzjonali għad-derivati ta’ kreditu
1.                      
Id-derivati ta’ kreditu għandhom jikkwalifikaw
bħala protezzjoni ta’ kreditu mhux iffinanzjata eliġibbli fejn
jiġu ssodisfati l-kundizzjonijiet kollha fl-Artikolu 208 u
l-kundizzjonijiet kollha li ġejjin:
(a)     l-avvenimenti ta’ kreditu speċifikati fil-kuntratt tad-derivat ta’
kreditu jinkludu:
(i)      in-nuqqas ta’ pagament tal-ammonti dovuti skont it-termini tal-obbligu
sottostanti li huma fis-seħħ fi żmien it-tali nuqqas, b’perjodu
ta’ konċessjoni li huwa kważi kompletament konformi ma’ jew iqsar
mill-perjodu ta’ konċessjoni fl-obbligu sottostanti;
(ii)      il-falliment, l-insolvenza jew l-inabbiltà tal-obbligant li
jħallas id-djun tiegħu, jew in-nuqqas jew l-ammissjoni tiegħu
bil-miktub tal-inabbiltà ġeneralment għall-ħlas tad-djun
tiegħu meta jsuru dovuti, u avvenimenti analogi;
(iii)     ir-ristrutturar tal-obbligi sottostanti li jinvolvu l-maħfra jew
ir-rinviju tal-kapital, l-imgħax jew it-tariffi li jirriżultaw
f’avveniment ta’ telf ta’ kreditu;
(b)     fejn id-derivati ta’ kreditu jippermettu għal saldu bi flus:
(i)      l-istituzzjonijiet ikollhom fis-seħħ proċess ta’
valwazzjoni robust sabiex jiġi stmat it-telf b’mod affidabbli;
(ii)      hemm perjodu speċifikat b’mod ċar biex isiru valwazzjonijiet
ta’ avvenimenti li jseħħu wara l-kreditu tal-obbligu sottostanti;
(c)     fejn ikunu meħtieġa għas-saldu, d-dritt u l-abbiltà
tax-xerrej tal-protezzjoni li jittrasferixxi l-obbligu sottostanti
lill-fornituri tal-protezzjoni, it-termini tal-obbligu sottostanti
jispeċifikaw li kull kunsens meħtieġ għal tali trasferiment
ma għandux jiġi miċħud mingħajr raġuni valida;
(d)     l-identità tal-partijiet responsabbli biex jiddeterminaw jekk
seħħx avveniment ta’ kreditu hija definita b’mod ċar;
(e)     id-determinazzjoni tal-avveniment ta’ kreditu mhijiex ir-responsabbiltà
unika tal-fornitur tal-protezzjoni;
(f)      ix-xerrej tal-protezzjoni għandu d-dritt jew l-abbiltà li jinforma
lill-fornituri tal-protezzjoni li jkun seħħ avveniment ta’ kreditu.
Fejn l-avvenimenti ta’ kreditu ma jinkludux
ristrutturar tal-obbligu sottostanti kif spjegat fil-punt (a)(iii),
il-protezzjoni ta’ kreditu tista’ xorta waħda tkun eliġibbli
soġġetta għal tnaqqis fil-valur kif speċifikat
fl-Artikolu 228(2);
2.                      
Diskrepanza bejn l-obbligu sottostanti u l-obbligu
ta’ referenza taħt id-derivat ta’ kreditu li hija l-obbligu użat
għall-finijiet ta’ determinazzjoni tal-valur tas-saldu fi flus jew bejn
l-obbligu sottostanti u l-obbligu użat biex jiġi ddeterminat jekk
seħħx avveniment ta’ kreditu hija permissibbli biss fejn
jintlaħqu ż-żewġ kundizzjonijiet li ġejjin:
(a)     l-obbligu ta’ referenza jew l-obbligu użat biex jiġi
ddeterminat jekk seħħx avveniment ta’ kreditu, skont il-każ,
huwa klassifikat bl-istess mod ma’ jew huwa subordinat għall-obbligu
sottostanti;
(b)     l-obbligu sottostanti u l-obbligu ta’ referenza jew l-obbligu użat
biex jiġi ddeterminat jekk seħħx avveniment ta’ kreditu, skont
il-każ, ikollhom l-istess obbligant u hemm fis-seħħ
klawżoli transversali ta’ inadempjenza u aċċelerazzjoni
legalment infurzabbli.
Artikolu 212
Rekwiżiti għall-kwalifikazzjoni
għat-trattament stabbilit fl-Artikolu 148(4)
1.                      
Sabiex tkun eleġibbli għat-trattament
stabbilit fl-Artikolu 148(4), il-protezzjoni ta’ kreditu derivata minn
garanzija jew derivat ta’ kreditu għandu jissodisfa l-kundizzjonijiet li
ġejjin:
(a)     l-obbligu sottostanti huwa għal waħda mill-iskoperturi li
ġejjin:
(i)      skopertura korporattiva kif definita fl-Artikolu 142, għajr
impriżi tal-assigurazzjoni jew tar-riassigurazzjoni;
(ii)      skopertura għal gvern reġjonali, awtorità lokali jew entità
tas-settur pubbliku li mhijiex trattata bħala skopertura għal gvern
ċentrali jew bank ċentrali skont l-Artikolu 142;
(iii)     skopertura għal intrapriża żgħira jew medja,
klassifikata bħala skopertura fil-livell tal-konsumaturi skont
l-Artikolu 142(5);
(b)     l-obbliganti sottostanti mhumiex membri tal-istess grupp
bħall-fornituri tal-protezzjoni;
(c)     l-iskopertura hija ħħeġġjata minn wieħed
mill-istrumenti li ġejjin:
(i)      derivati ta’ kreditu mhux iffinanzjati b’isem wieħed jew garanziji
b’isem wieħed;
(ii)      prodotti f'baskett li jsiru inadempjenti l-ewwel; 
(iii)     prodotti f'baskett bl-inadempjenza numru “n”;
(d)     il-protezzjoni ta’ kreditu tissodisfa r-rekwiżiti stabbiliti
fl-Artikoli 208, 210 u 211;
(e)     il-piż ta’ riskju li huwa assoċjat mal-iskopertura qabel
l-applikazzjoni tat-trattament fl-Artikolu 148(4), mhux diġà
kkunsidrat f'xi aspett tal-protezzjoni ta’ kreditu;
(f)      l-istituzzjoni għandha d-dritt u l-aspettattiva li tirċievi
pagament mill-fornitur tal-protezzjoni mingħajr ma jkollha tieħu
azzjoni legali sabiex tfittex il-kontroparti għall-pagament. Sa fejn huwa possibbli, l-istituzzjoni
għandha tieħu l-passi sabiex tissodisfa ruħha li l-fornitur
tal-protezzjoni lest li jħallas immedjatament jekk iseħħ
avveniment ta’ kreditu;
(g)     il-protezzjoni ta’ kreditu mixtrija tassorbi t-telf ta’ kreditu kollu
fuq porzjon iħħeġġjat ta’ skopertura li tirriżulta
minħabba l-fatt li jseħħu avvenimenti ta’ kreditu elenkati
fil-kuntratt;
(h)     fejn l-istruttura ta’ ħlas tal-protezzjoni ta’ kreditu tipprovdi
għal saldu fiżiku, hemm ċertezza legali fir-rigward tal-konsenja
tas-self, tal-bond, jew tal-obbligazzjoni kontinġenti;
(i)      fejn l-istituzzjoni bi ħsiebha tikkonsenja obbligu għajr
mill-iskopertura sottostanti, għandha tiżgura li l-obbligu li
għandu jiġi konsenjat huwa likwidu biżżejjed sabiex
l-istituzzjoni tkun tista’ tixtrih għall-konsenja b’konformità
mal-kuntratt;
(j)      it-termini u l-kundizzjonijiet tal-arranġamenti tal-protezzjoni
ta’ kreditu huma legalment ikkonfermati bil-kitba kemm mill-fornituri
tal-protezzjoni kif ukoll mill-istituzzjoni;
(k)     l-istituzzjonijiet għandhom fis-seħħ proċess biex
jidentifikaw korrelazzjoni eċċessiva bejn l-affidabbiltà kreditizja
ta’ fornitur tal-protezzjoni u l-obbligant tal-iskopertura sottostanti
minħabba li l-prestazzjoni tagħhom tkun dipendenti fuq fatturi komuni
lil hinn mill-fattur ta’ riskju sistematiku;
(l)      fil-każ ta’ protezzjoni kontra r-riskju ta’ dilwizzjoni,
il-bejjiegħ tar-reċivibbli mixtrija mhuwiex membru tal-istess grupp
bħall-fornitur tal-protezzjoni.
2.                      
Għall-finijiet tal-punt (c)(ii)
tal-paragrafu 1, l-istituzzjonijiet għandhom japplikaw it-trattament
stabbilit fl-Artikolu 148(4) għall-assi fil-baskett bl-ammont l-aktar
baxx ta’ skoperturi ppeżati skont ir-riskju.
3.                      
Għall-finijiet tal-punt (c)(iii)
tal-paragrafu 1, il-protezzjoni miksuba hija eliġibbli biss
għall-konsiderazzjoni taħt dan il-qafas fejn protezzjoni
tal-inadempjenza nurmu (n-1) eliġibbli tkun inkisbet ukoll jew fejn (n-1)
tal-assi fil-baskett diġà sar jew saru inadempjenti. Fejn dan huwa l-każ, l-istituzzjonijiet għandhom japplikaw
it-trattament stabbilit fl-Artikolu 148(4) għall-assi fil-baskett
bl-ammont l-aktar baxx ta’ skoperturi ppeżati skont ir-riskju.
Taqsima 4
Kalkolu
tal-effetti tal-mitigazzjoni tar-riskju ta’ kreditu
Subtaqsima 1
Protezzjoni
ta’ kreditu ffinanzjata
Artikolu 213
Noti marbuta mal-kreditu
Investimenti f’noti marbuta mal-kreditu
maħruġa mill-istituzzjoni mutwanti jistgħu jiġu ttrattati
bħala kollateral fi flus għall-finijiet ta’ kalkolu tal-effett ta’
protezzjoni ta’ kreditu ffinanzjata skont din is-Subtaqsima, jekk l-iswap ta’
inadempjenza tal-kreditu inkorporat fin-nota marbuta mal-kreditu jikkwalifika
bħala protezzjoni ta’ kreditu mhux iffinanzjata eliġibbli.
Artikolu 214
Netting li jidher fil-karta tal-bilanċ
Selfiet u depożiti mal-istituzzjoni mutwanti
soġġetti għal netting fil-karta tal-bilanċ għandhom
jiġu ttrattati bħala kollateral fi flus għall-finijiet
tal-kalkolu tal-effett ta’ protezzjoni ta’ kreditu ffinanzjata għal dawk
is-selfiet u depożiti tal-istituzzjoni mutwanti soġġetti
għal netting fil-karta tal-bilanċ li huma denominati fl-istess
munita.
Artikolu 215
L-użu tal-Approċċ
tal-Aġġustamenti fil-Volatilità Superviżorja jew
l-Approċċ tal-Aġġustamenti fil-Volatilità tal-Istimi
Proprji għall-ftehimiet ewlenin ta’ netting 
1.                      
Meta l-istituzzjonijiet jikkalkolaw il-‘valur
tal-iskopertura aġġustat bis-sħiħ’ (E*)
għall-iskoperturi soġġetti għal ftehim ewlieni ta’ netting
eliġibbli li jkopri t-tranżazzjonijiet ta’ riakkwist jew
tranżazzjonijiet ta' għoti jew teħid b’self ta' titoli jew
komoditajiet jew tranżazzjonijiet kapitali oħrajn immotivati mis-suq,
għandhom jikkalkolaw l-aġġustamenti fil-volatilità li
għandhom bżonn japplikaw jew permezz tal-Approċċ
tal-Aġġustamenti fil-Volatilità Superviżorja jew permezz
tal-Approċċ tal-Aġġustamenti fil-Volatilità tal-Istimi
Proprji (‘Approċċ tal-Istimi Proprji’) kif stabbilit
fl-Artikoli 218 sa 221 għall-Metodu Komprensiv ta’ Kollateral
Finanzjarju.
L-użu tal-Approċċ tal-Istimi
Proprji għandu jkun soġġett għall-istess kundizzjoniijet u
rekwiżiti li japplikaw fil-Metodu Komprensiv ta’ Kollateral Finanzjarju.
2.                      
Għall-finijiet tal-kalkolu ta’ E*,
għandhom jiġu ssodisfati l-kundizzjonijiet li ġejjin:
(a)     l-istituzzjonijiet għandhom jikkalkolaw il-pożizzjoni netta
ta’ kull grupp ta’ titoli jew ta’ kull tip ta’ komodità billi jnaqqsu l-ammont
fil-punt (i) mill-ammont fil-punt (ii):
(i)      il-valur totali ta’ grupp ta’ titoli jew
ta’ komoditajiet tal-istess tip mikrija, mibjugħa jew ipprovduti skont
il-ftehim ewlieni ta’ netting;
(ii)     il-valur totali ta’ grupp ta’ titoli jew
komoditajiet bażiċi tal-istess tip meħuda b'self, mixtrija jew
irċevuti skont il-ftehim;
(b)     l-istituzzjonijiet għandhom jikkalkolaw il-pożizzjoni netta
f’kull munita, għajr il-munita tas-saldu tal-ftehim ewlieni ta’ netting,
billi jnaqqsu l-ammont fil-punt (i) mill-ammont fil-punt (ii):
(i)      is-somma tal-valur totali ta’ titoli
denominati f’dik il-munita mikrijin, mibjugħa jew provduti skont il-ftehim
ewlieni ta’ netting u l-ammont ta’ flus f’dik il-munita mislufa jew trasferiti
skont il-ftehim;
(ii)     is-somma tal-valur totali ta’ titoli
denominati f’dik il-munita meħuda b'self, mixtrija jew irċevuti skont
il-ftehim u l-ammont ta’ flus f’dik il-munita meħuda f'self jew
irċevuti skont il-ftehim;
(c)     l-istituzzjonijiet għandhom japplikaw l-aġġustament
fil-volatilità xieraq għal grupp ta’ titoli partikolari jew
pożizzjoni ta’ flus biex jassorbi l-valur tal-pożizzjoni
pożittiva jew negattiva netta fit-titoli f’dak il-grupp;
(d)     l-istituzzjonijiet għandhom japplikaw l-aġġustament
fil-volatilità tar-riskju tal-kambju (fx) għall-pożizzjoni
pożittiva jew negattiva netta f’kull munita għajr il-munita tas-saldu
tal-ftehim ewlieni ta’ netting.
3.                      
L-istituzzjonijiet għandhom jikkalkolaw E*
skont il-formula li ġejja:
fejn:
Ei =        il-valur tal-iskopertura għal kull skopertura separata i skont
il-ftehim li tkun tapplika fin-nuqqas ta’ protezzjoni tal-kreditu, fejn
l-istituzzjonijiet jikkalkolaw l-ammonti ta’ skoperturi ppeżati skont
ir-riskju skont l-Approċċ Standardizzat jew fejn jikkalkolaw l-ammonti
ta’ skoperturi ppeżati skont ir-riskju u l-ammonti ta’ telf mistennija
skont l-Approċċ IRB;
Ci =       il-valur
tat-titoli f’kull grupp jew komoditajiet tal-istess tip meħuda b'self,
mixtrija jew irċevuti jew il-flus meħuda b'self jew irċevuta
fir-rigward ta’ kull skopertura I;
 =    il-pożizzjoni netta (pożittiva jew negattiva) fi grupp
partikolari ta’ titoli j;
 =     il-pożizzjoni netta (pożittiva jew negattiva) f’munita
partikolari k għajr il-munita tas-saldu tal-ftehim kif ikkalkolata
fil-punt (b) tal-paragrafu 2;
 =   l-aġġustament xieraq fil-volatilità għal grupp
partikolari ta’ titoli j;
 =    l-aġġustament fil-volatilità tal-kambju għall-munita k.
4.                      
Għall-finijiet ta’ kalkolu tal-ammonti ta’
skoperturi ppeżati skont ir-riskju u l-ammonti ta’ telf mistennija
għal tranżazzjonijiet ta’ riakkwist jew tranżazzjonijiet ta'
għoti jew teħid b’self ta' titoli jew komoditajiet jew
tranżazzjonijiet kapitali oħrajn immotivati mis-suq koperti minn
ftehimiet ewlenin ta’ netting, l-istituzzjonijiet għandhom jużaw E*
kif ikkalkolata fil-paragrafu 3 bħala l-valur tal-iskopertura
tal-iskopertura għall-kontroparti li tinħoloq
mit-tranżazzjonijiet soġġetti għall-ftehim ewlieni ta’
netting għall-finijiet tal-Artikolu 108 skont l-Approċċ
Standardizzat jew il-Kapitolu 3 skont l-Approċċ IRB.
5.                      
Għall-finijiet tal-paragrafi 2 u 3,
'grupp ta’ titoli’ tfisser titoli li jinħarġu mill-istess entità,
jkollhom l-istess data ta’ ħruġ, l-istess maturità, huma
soġġetti għall-istess termini u kundizzjonijiet, u huma
soġġetti għall-istess perjodi ta’ likwidazzjoni kif indikat
fl-Artikoli 219 and 220, kif applikabbli.
Artikolu 216
L-użu tal-Approċċ tal-Mudelli Interni
għal ftehimiet Ewlenin ta’ netting 
(1)                   
Soġġetti għall-permess
tal-awtoritajiet kompetenti, l-istituzzjonijiet jistgħu, bħala
alternattiva għall-użu tal-Approċċ
tal-Aġġustamenti fil-Volatilità Superviżorja jew
l-Approċċ tal-Istimi Proprji fil-kalkolu tal-valur tal-iskopertura
aġġustat bis-sħiħ (E*) li jirriżulta
mill-applikazzjoni ta’ ftehim ewlieni ta’ netting eliġibbli li jkopri tranżazzjonijiet
ta’ riakkwist, tranżazzjonijiet ta' għoti jew teħid b’self ta'
titoli jew komoditajiet, jew tranżazzjonijiet kapitali oħrajn
immotivati mis-suq għajr tranżazzjonijiet derivati, jużaw l-approċċ
tal-mudelli interni li jqis l-effetti ta’ korrelazzjoni bejn
il-pożizzjonijiet ta’ titoli soġġetti għall-ftehim ewlieni
ta’ netting kif ukoll il-likwidità tal-istrumenti konċernati.
(2)                   
Soġġetti għal permess
tal-awtoritajiet kompententi, l-istituzzjonijiet jistgħu jużaw ukoll
il-mudelli interni tagħhom għal tranżazzjonijiet ta’ self
marġinali, fejn it-tranżazzjonijiet huma koperti minn ftehim
bilaterali ewlieni ta’ netting li jilħaq ir-rekwiżiti stabbiliti fil-Kapitolu 6,
it-Taqsima 7.
(3)                   
Istituzzjoni tista’ tagħżel li tuża
l-approċċ tal-mudelli interni indipendentement mill-għażla
li għamlet bejn l-Approċċ Standardizzat u l-Approċċ
IRB għall-kalkolu tal-ammonti ta’ skoperturi ppeżati skont ir-riskju. Madanakollu, fejn l-istituzzjoni tixtieq
tuża approċċ tal-mudelli interni, għandha tagħmel dan
għall-kontropartijiet u t-titoli kollha, għajr il-portafolli
immaterjali fejn tista’ tuża l-Approċċ
tal-Aġġustamenti fil-Volatilità Superviżorja jew
l-Approċċ tal-Istimi Proprji kif stabbilit fl-Artikolu 215.
L-istituzzjonijiet li rċevew permes għal
mudell intern tal-imminaġjar tar-riskju skont it-Titolu IV, il-Kapitolu 5
jistgħu jużaw l-approċċ tal-mudelli interni. Fejn l-istituzzjoni ma rċevietx tali
permess, xorta tista’ tapplika għal permess mingħand l-awtoritajiet
kompetenti sabiex tuża approċċ tal-mudelli interni
għall-finijiet ta’ dan l-Artikolu.
(4)                   
L-awtoritajiet kompetenti għandhom jippermettu
lill-istituzzjoni tuża approċċ tal-mudelli interni biss fejn
huma ssodisfati li s-sistema tal-istituzzjoni għall-immaniġjar tar-riskji
li jinħolqu mit-tranżazzjonijiet koperti mill-ftehim ewlieni ta’
netting hija soda u implimentata b’integrità u fejn jintlaħqu l-istandards
kwalitattivi li ġejjin:
(a)     il-mudell intern għall-kejl tar-riskju użat
għall-kalkolu tal-volatilità potenzjali tal-prezz
għat-tranżazzjonijiet huwa integrat mill-viċin fil-proċess
ta’ kuljum ta’ mmaniġjar tar-riskju tal-istituzzjoni u jservi bħala
l-bażi tar-rappurtar ta’ skoperturi tar-riskju lill-maniġment
superjuri tal-istituzzjoni;
(b)     l-istituzzjoni għandha unità għall-kontroll tar-riskji li
tilħaq ir-rekwiżiti kollha li ġejjin:
(i)      hija indipendenti mill-unitajiet ta’ negozjar kummerċjali u
tirraporta direttament lill-maniġment superjuri;
(ii)     hija responsabbli mit-tfassil u
l-implimentazzjoni tas-sistema ta’ kejl tar-riskju tal-istituzzjoni;
(iii)    tipproduċi u tanalizza rapporti ta’
kuljum dwar l-outputs tal-mudell għall-kejl tar-riskji u dwar
il-miżuri xierqa li għandhom jittieħdu f’termini ta’ limiti
tal-pożizzjoni;
(c)     ir-rapporti ta’ kuljum maħluqa mill-unità għall-kontroll
tar-riskji huma analizzati minn livell ta’ maniġment li għandu
biżżejjed awtorità sabiex jinforza tnaqqis fil-pożizzjonijiet
meħuda u fl-iskopertura kumplessiva tar-riskju;
(d)     l-istituzzjoni għandha biżżejjed persunal b’ħiliet
fl-użu ta’ mudelli sofistikati fl-unità ta’ kontroll tar-riskji;
(e)     l-istituzzjoni fasslet proċeduri għall-monitoraġġ u
l-iżgurar tal-konformità ma’ sett dokumentat ta’ politiki u kontrolli
interni li jikkonċernaw l-operazzjoni kumplessiva tas-sistema ta’ kejl
tar-riskji;
(f)      il-mudelli tal-istituzzjoni għandhom evidenza tal-esperjenza
tal-preċiżjoni raġonevoli fil-kejl ta’ riskji murija permezz ta’
ttestjar b’lura tal-outputs tagħha billi tuża mill-anqas dejta ta'
sena sħiħa;
(g)     l-istituzzjoni spiss twettaq programm rigoruż ta’ testijiet ta’
stress u r-riżultati ta’ dawn it-testijiet huma analizzati minn
maniġment superjuri u riflessi fil-politiki u l-limiti li jistabbilixxi;
(h)     l-istituzzjoni twettaq, bħala parti mill-proċess ta’ awditjar
regolari interna tagħha, analiżi indipendenti tas-sistema ta’ kejl
ta’ riskju tagħha. Din
l-analiżi għandha tinkludi kemm l-attivitajiet tal-unitajiet
tan-negozjar kummerċjali kif ukoll tal-unità indipendenti
għall-kontroll tar-riskji;
(i)      tal-inqas darba fis-sena, l-istituzzjoni twettaq analiżi
tas-sistema tagħha għall-immanġjar tar-riskji;
(j)      il-mudell intern jilħaq ir-rekwiżiti stabbiliti fl-Artikolu
286(8) u (9) u fl-Artikolu 288.
(5)                   
Il-mudell intern għall-kejl tar-riskju
għandu jkopri għadd suffiċjenti ta’ fatturi ta’ riskju sabiex
ikopri r-riskji materjali kollha tal-prezz.
Istituzzjoni tista’ tuża korrelazzjonijiet
empiriċi fi ħdan il-kategoriji ta’ riskji u fost il-kategoriji ta’
riskji fejn is-sistema tagħha għall-kejl tal-korrelazzjonijiet hija
soda u implimentata b’integrità.
(6)                   
L-istituzzjonijiet li jużaw
l-approċċ tal-mudelli interni għandhom jikkalkolaw E* skont
il-formula li ġejja:
fejn:
Ei =        il-valur tal-iskopertura għal kull skopertura separata i
fil-ftehim li tapplika fin-nuqqas ta’ protezzjoni ta’ kreditu, fejn
l-istituzzjonijiet jikkalkolaw l-ammonti ta’ skoperturi ppeżati skont
ir-riskju skont l-Approċċ Standardizzat jew fejn jikkalkolaw
l-ammonti ta’ skoperturi ppeżati skont ir-riskju u l-ammonti ta’ telf
mistennija skont l-Approċċ IRB;
Ci
=       il-valur tat-titoli
meħuda b'self, mixtrija jew irċevuti jew il-flus meħuda b'self
jew irċevuti fir-rigward ta’ kull tali skopertura i.
Meta jikkalkolaw l-ammonti ta’ skoperturi
ppeżati skont ir-riskju permezz ta’ mudelli interni, l-istituzzjonijiet
għandhom jużaw l-output  tal-mudell tal-ġurnata ta’ xogħol
ta’ qabel.
(7)                   
Il-kalkolu tal-bidla potenzjali fil-valur imsemmi
fil-paragrafu 6 għandha tkun soġġetta għall-istandards
kollha li ġejjin:
(a)     tal-inqas għandha titwettaq kuljum;
(b)     għandha tkun ibbażata fuq id-99 perċentil, b'interval
ta' kunfidenza fuq naħa waħda;
(c)     għandha tkun ibbażata fuq perjodu ta’ likwidazzjoni
ekwivalenti ta’ ħamest (5) ijiem, għajr fil-każ ta’
tranżazzjonijiet li mhumiex tranżazzjonijiet ta’ riakkwist ta’ titoli
jew tranżazzjonijiet ta' għoti jew teħid b’self ta' titoli fejn
għandu jintuża perjodu ta’ liwidazzjoni ekwivalenti għal
għaxart (10) ijiem;
(d)     għandha tkun ibbażata fuq perjodu ta’ osservazzjoni storika
effettiva ta’ mhux inqas min sena għajr fejn perjodu ta’ osservazzjoni
iqsar huwa ġustifikat minn qabża 'l fuq sinifikanti fil-volatilità
tal-prezz;
(e)     is-sett ta’ dejta użat fil-kalkolu għandu jiġi
aġġornat kull tliet xhur.
Fejn l-istituzzjoni għandha tranżazzjoni
ta’ riakkwist, tranżazzjonijiet ta' għoti jew teħid b’self ta'
titoli jew komoditajiet u self marġinali jew tranżazzjoni simili jew
is-sett ta’ netting li jilħaq l-kriterji stabbiliti
fl-Artikolu 279(2) u (3), il-perjodu minimu ta’ żamma għandu
jinġieb konformi mal-perjodu marġinali tar-riskju li jkun japplika
f’dawk il-punti, flimkien mal-Artikolu 279(4).
(8)                   
Għall-finijiet ta’ kalkolu tal-ammonti ta’
skoperturi ppeżati skont ir-riskju u l-ammonti ta’ telf mistennija
għal tranżazzjonijiet ta’ riakkwist jew tranżazzjonijiet ta'
għoti jew teħid b’self ta' titoli jew komoditajiet jew
tranżazzjonijiet kapitali oħrajn immotivati mis-suq koperti minn
ftehimiet ewlenin ta’ netting, l-istituzzjonijiet għandhom jużaw E*
kif ikkalkolata fil-paragrafu 6 bħala l-valur tal-iskopertura
tal-iskopertura għall-kontroparti li tinħoloq
mit-tranżazzjonijiet soġġetti għall-ftehim ewlieni ta’
netting għall-finijiet tal-Artikolu 108 skont l-Approċċ
Standardizzat jew il-Kapitolu 3 skont l-Approċċ IRB.
(9)                   
L-ABE għandha tiżviluppa abbozz ta’
standards tekniċi regolatorji sabiex tispeċifika dan li ġej:
(a)     x’jirrappreżenta portafoll immaterjali għall-finijiet
tal-paragrafu 3;
(b)     il-kriterji għad-determinazzjoni dwar jekk mudell intern huwiex
sod u implimentat b’integrità għall-finijiet tal-paragrafi 4 u 5.
L-ABE għandha tissottometti dan l-abbozz ta’
standards tekniċi regolatorji lill-Kummissjoni
sal-31 ta’ Diċembru 2014.
Il-Kummissjoni tiġi ddelegata bis-setgħa
sabiex tadotta l-istandards tekniċi regolatorji msemmija fl-ewwel
subparagrafu skont il-proċeduri stabbiliti fl-Artikoli 10 sa 14
tar-Regolament (UE) Nru 1093/2010.
Artikolu 217
Metodu Sempliċi ta’ Kollateral Finanzjarju
1.                      
L-istituzzjonijiet jistgħu jużaw
il-Metodu Sempliċi ta’ Kollateral Finanzjarju biss fejn jikkalkolaw
l-ammonti ta’ skoperturi ppeżati skont ir-riskju skont l-Approċċ
Standardizzat. L-istituzzjoni ma
għandhiex tuża l-Metodu Sempliċi ta’ Kollateral Finanzjarju u
l-Metodu Komprensiv ta’ Kollateral Finanzjarju flimkien, għajr
għall-finijiet tal-Artikoli 143(1) u 145(1). L-istituzzjonijiet ma għandhomx jużaw din
l-eċċezzjoni b’mod selettiv bil-għan li jinkisbu rekwiżiti
mnaqqsa għall-fondi proprji jew bil-għan li jwettqu
arbitraġġ regolatorju.
2.                      
Bil-Metodu Sempliċi ta’ Kollateral Finanzjarju
l-istituzzjonijiet għandhom jassenjaw lill- kollateral finanzjarju
eliġibbli valur ugwali għall-valur tas-suq tiegħu kif
iddeterminat skont il-punt (d) tal-Artikolu 202(4).
3.                      
L-istituzzjonijiet għandhom jassenjaw lil dawk
il-porzjonijiet tal-valur tal-iskoperturi li huma kollateralizzati mill-valur
tas-suq tal-kollateral eliġibbli dak il-piż ta’ riskju li kieku
jassenjaw skont il-Kapitolu 2 fejn l-istituzzjoni mutwanti kellha
skopertura diretta għall-istrument tal-kollateral. Għal dan il-għan, il-valur tal-iskopertura ta’ element li ma
jidhirx fil-karta tal-bilanċ elenkat fl-Anness I għandu jkun daqs
100 % tal-valur tal-element minflok il-valur tal-iskopertura indikat
fl-Artikolu 106(1).
Il-piż ta’ riskju tal-porzjon
kollateralizzata għandu jkun tal-inqas 20% għajr kif speċifikat
fil-paragrafi 4 sa 6. L-istituzzjonijiet
għandhom japplikaw lill-bqija tal-valur tal-iskopertura l-piż ta’
riskju li kieku kienu jassenjaw lil skopertura mhux garantita
għall-kontroparti skont il-Kapitolu 2.
4.                      
L-istituzzjonijiet għandhom jassenjaw piż
ta’ riskju ta’ 0% lill-porzjon kollateralizzat tal-iskopertura li tinħoloq
minn tranżazzjoni ta’ riakkwist u tranżazzjonijiet ta' għoti jew
teħid b’self ta' titoli li jissodisfaw il-kriterji tal-Artikolu 222. Fejn il-kontroparti għat-tranżazzjoni
mhijiex parteċipanta ewlenija fis-suq, l-istituzzjonijiet għandhom
jassenjaw piż ta’ riskju ta’ 10%.
5.                      
L-istituzzjonijiet għandhom jassenjaw piż
ta’ riskju ta’ 0%, fir-rigward tal-kollateralizzazzjoni, lill-valur
tal-iskoperturi determinat skont il-Kapitolu 6 għall-istrumenti
derivati elenkati fl-Anness II u soġġetti għal ipprezzar
skont il-valur fis-suq ta’ kuljum, kollateralizzati minn flus jew strumenti
assimilati ta' flus fejn mhemmx diskrepanza fil-muniti.
L-istituzzjonijiet għandhom jassenjaw
piż ta’ riskju ta’ 10%, fir-rigward tal-kollateralizzazzjoni, lill-valur
tal-iskoperturi ta’ tali tranżazzjonijiet kollateralizzati minn titoli ta’
dejn maħruġa mill-gvernijiet ċentrali jew banek ċentrali li
huma assenjati piż ta’ riskju ta’ 0% skont il-Kapitolu 2.
6.                      
Għal tranżazzjonijiet għajr dawk
imsemmija fil-paragrafi 4 u 5, l-istituzzjonijiet jistgħu jassenjaw
piż ta’ riskju ta’ 0% fejn l-iskopertura u l-kollateral huma denominati
fl-istess munita, u tintlaħaq waħda minn dawn il-kundizzjonijiet:
(a)     il-kollateral huwa flus f'depożitu jew strument assimilat ta'
flus;
(b)     il-kollateral huwa f’forma ta’ titoli ta’ dejn maħruġa minn
gvernijiet ċentrali jew banek ċentrali eliġibbli għal
piż ta’ riskju ta’ 0% skont l-Artikolu 109, u l-valur tas-suq
tiegħu ġie skontat b’20%.
7.                      
Għall-finijiet tal-paragrafi 5 u 6 it-titoli
ta’ dejn maħruġa mill-gvernijiet ċentrali jew mill-banek
ċentrali għandhom jinkludu:
(a)     titoli ta’ dejn maħruġa minn gvernijiet reġjonali jew
skoperturi ta’ awtoritajiet lokali li jiġu ttrattati bħala skoperturi
għall-gvern ċentrali li fil-ġuriżdizzjoni tiegħu huma
stabbiliti skont l-Artikolu 110;
(b)     titoli ta’ dejn maħruġa minn banek ta’ żvilupp
multilaterali li huma assenjati piż ta’ riskju ta’ 0% skont jew permezz
tal-Artikolu 112(2);
(c)     titoli ta’ dejn maħruġa minn organizzazzjonijiet
internazzjonali li huma assenjati piż ta’ riskju ta' 0 % skont
l-Artikolu 113.
Artikolu 218
Metodu Komprensiv ta’ Kollateral Finanzjarju
1.                      
Sabiex titqies il-volatilità tal-prezz,
l-istituzzjonijiet għandhom japplikaw aġġustamenti
fil-volatilità għall-valur tas-suq ta’ kollateral, kif stabbilit
fl-Artikoli 219 sa 222, meta jiġi valwat kollateral finanzjarju
għall-finijiet tal-Metodu Komprensiv ta’ Kollateral Finanzjarju.
Fejn kollateral huwa denominat f’munita li hija
differenti mill-munita li fiha hija denominata l-iskopertura sottostanti,
l-istituzzjonijiet għandhom iżidu aġġustament li
jirrefletti l-volatilità tal-munita għall-aġġustament
fil-volatilità xieraq għall-kollateral kif stabbilit fl-Artikoli 219
sa 222.
Fil-każ ta’ tranżazzjonijiet ta’
derivati OTC koperti minn ftehimiet ta’ netting rikonoxxuti mill-awtoritajiet
kompetenti taħt il-Kapitolu 6, l-istituzzjonijiet għandhom
japplikaw aġġustament fil-volatilità li jirrifletti l-volatilità
tal-munita meta jkun hemm diskrepanza bejn il-munita tal-kollateral u l-munita
tas-saldu. Anki fejn diversi muniti jkunu
involuti fit-tranżazzjonijiet koperti mill-ftehim ta’ netting,
l-istituzzjonijiet għandhom japplikaw aġġustament wieħed
fil-volatilità.
2.                      
L-istituzzjonijiet għandhom jikkalkolaw dak
il-valur aġġustat skont il-volatilità tal-kollateral (CVA)
li jridu jqisu kif ġej: 
fejn:
C =        il-valur
tal-kollateral;
HC =      l-aġġustament tal-volatilità xieraq għall-kollateral,
kif ikkalkolat skont l-Artikoli 219 u 222;
Hfx =      l-aġġustament tal-volatilità xieraq għad-diskrepanza
fil-muniti, kif ikkalkolat skont l-Artikoli 219 u 222.
L-istituzzjonijiet għandhom jużaw
il-formula f’dan il-paragrafu meta jikkalkolaw il-valur aġġustat
skont il-volatilità tal-kollateral għat-tranżazzjonijiet kollha
għajr għal dawk it-tranżazzjonijiet soġġetti
għall-ftehimiet ewlenin ta’ netting rikonoxxuti li għalihom japplikaw
id-dispożizzjonijiet stabbiliti fl-Artikoli 215 u 216.
3.                      
L-istituzzjonijiet għandhom jikkalkolaw
il-valur aġġustat skont il-volatilità tal-iskopertura (EVA)
li jridu jqisu kif ġej:
fejn:
E =        il-valur tal-iskopertura kif ikun determinat skont il-Kapitolu 2
jew il-Kapitolu 3 kif xieraq fejn l-iskopertura ma kinitx
kollateralizzata;
HE =       l-aġġustament fil-volatilità xieraq għall-iskopertura,
kif ikkalkolat fl-Artikoli 219 u 222.
Fil-każ ta’ tranżazzjonijiet ta’
derivati OTC l-istituzzjonijiet għandhom jikkalkolaw EVA kif
ġej:
.
4.                      
Għall-finijiet ta’ kalkolu ta’ E fil-paragrafu
3, għandu japplika dan li ġej:
(a)     għal istituzzjonijiet li jikkalkolaw l-ammonti ta’ skoperturi
ppeżati skont ir-riskju skont l-Approċċ Standardizzat, il-valur
tal-iskopertura ta’ element li ma jidhirx fil-karta tal-bilanċ elenkat
fl-Anness I għandu jkun ta’ 100% tal-valur ta’ dak l-element minflok
il-valur tal-iskopertura indikat fl-Artikolu 106(1);
(b)     għall-istituzzjonijiet li jikkalkolaw l-ammonti ta’ skoperturi
ppeżati skont ir-riskju skont l-Approċċ IRB, għandhom
jikkalkolaw il-valur tal-iskopertura tal-elementi elenkati
fl-Artikolu 162(8) sa (10) billi jużaw fattur ta’ konverżjoni
ta’ 100% minflok il-fatturi ta’ konverżjoni jew il-perċentwali
indikati f’dawk il-paragrafi.
5.                      
L-istituzzjonijiet għandhom jikkalkolaw
il-valur aġġustat bis-sħiħ tal-iskopertura, billi jqisu
l-effetti kemm tal-volatilità kif ukoll tal-mitigazzjoni tar-riskju
tal-kollateral kif ġej:
fejn:
CVAM =   CVA aġġustat ulterjorment
għal kull diskrepanza fil-maturità b’konformità mad-dispożizzjonijiet
tat-Taqsima 5;
E* =        huwa l-valur
aġġustat bis-sħiħ tal-iskopertura.
6.                      
L-istituzzjonijiet jistgħu jikkalkolaw l-aġġustament
fil-volatilità jew billi jużaw l-Approċċ tal-Aġġustamenti
fil-Volatilità Superviżorja msemmi fl-Artikolu 219 jew
l-Approċċ tal-Istimi Proprji msemmi fl-Artikolu 220.
Istituzzjoni tista’ tagħżel li tuża
l-Approċċ tal-Aġġustamenti fil-Volatilità Superviżorja
jew l-Approċċ tal-Istimi Proprji indipendentement mill-għażla
li għamlet bejn l-Approċċ Standardizzat u l-Approċċ
IRB għall-kalkolu tal-ammonti ta’ skoperturi ppeżati skont ir-riskju.
Madanakollu, meta istituzzjoni tuża
l-Approċċ tal-Istimi Proprji, għandha tagħmel dan
għall-medda sħiħa ta' tipi ta’ strumenti, għajr
għall-portafolli immaterjali fejn tista’ tuża l-Approċċ
tal-Aġġustamenti fil-Volatilità Superviżorja.
7.                      
Meta l-kollateral ikun jikkonsisti f’għadd ta’
elementi eleġibbli, l-istituzzjonijiet għandhom jikkalkolaw
l-aġġustament fil-volatilità kif ġej:
fejn:
ai =        il-proporzjon ta’ valur ta’ element eleġibbli i fil-valur totali
ta’ kollateral;
Hi =       il-volatilità tal-aġġustament applikabbli għall-element
eliġibbli i.
Artikolu 219
Aġġustament fil-volatilità superviżorja
skont il-Metodu Komprensiv ta’ Kollateral Finanzjarju
1.                      
L-aġġustamenti fil-volatilità li
għandhom jiġu applikati mill-istituzzjonijiet skont
l-Approċċ tal-Aġġustamenti fil-Volatilità
Superviżorja, jekk ikun hemm rivalutazzjoni ta’ kuljum, għandhom
ikunu dawk stabbiliti fit-Tabelli 1 sa 4 ta’ dan il-paragrafu.
AĠĠUSTAMENTI
FIL-VOLATILITÀ
 Tabella 1 
 Livell tal-kwalità ta’ kreditu li miegħu hija assoċjata l-valutazzjoni ta’ kreditu tat-titolu ta’ dejn || Maturità Reżidwa || Aġġustamenti fil-volatilità għal titoli ta’ dejn maħruġa minn entitajiet deskritti fil-Parti 1, punt 7(b) || Aġġustamenti fil-volatilità għal titoli ta’ dejn maħruġa minn entitajiet deskritti fil-Parti 1, punt 7(c) u (d) || Aġġustamenti fil-volatilità għal pożizzjonijiet ta’ titolizzazzjoni u l-issodisfar tal-kriterji fil-Parti 1 punt 7(h) 
   ||   || perjodu ta’ likwidazzjoni ta’ 20 jum (%) || perjodu ta’ likwidazzjoni ta’ 10 ijiem (%) || perjodu ta’ likwidazzjoni ta’ 5 ġranet (%) || perjodu ta’ likwidazzjoni ta’ 20 jum (%) || perjodu ta’ likwidazzjoni ta’ 10 ijiem (%) || perjodu ta’ likwidazzjoni ta’ 5 ijiem (%) || perjodu ta’ likwidazzjoni ta’ 20 jum (%) || perjodu ta’ likwidazzjoni ta’ 10 ijiem (%) || perjodu ta’ likwidazzjoni ta’ 5 ijiem (%) 
 1 || ≤ 1 sena || 0.707 || 0.5 || 0.354 || 1.414 || 1 || 0.707 || 2.829 || 2 || 1.414 
   || >1 ≤ 5 snin || 2.828 || 2 || 1.414 || 5.657 || 4 || 2.828 || 11.314 || 8 || 5.657 
   || > 5 years || 5.657 || 4 || 2.828 || 11.314 || 8 || 5.657 || 22.628 || 16 || 11.313 
 2-3 || ≤ 1 sena || 1.414 || 1 || 0.707 || 2.828 || 2 || 1.414 || 5.657 || 4 || 2.828 
   || >1 ≤ 5 snin || 4.243 || 3 || 2.121 || 8.485 || 6 || 4.243 || 16.971 || 12 || 8.485 
   || > 5 years || 8.485 || 6 || 4.243 || 16.971 || 12 || 8.485 || 33.942 || 24 || 16.970 
 4 || ≤ 1 sena || 21.213 || 15 || 10.607 || Mhux applikabbli || Mhux applikabbli || Mhux applikabbli || Mhux applikabbli || Mhux applikabbli || Mhux applikabbli 
   || >1 ≤ 5 snin || 21.213 || 15 || 10.607 || Mhux applikabbli || Mhux applikabbli || Mhux applikabbli || Mhux applikabbli || Mhux applikabbli || Mhux applikabbli 
   || > 5 years || 21.213 || 15 || 10.607 || Mhux applikabbli || Mhux applikabbli || Mhux applikabbli || Mhux applikabbli || Mhux applikabbli || Mhux applikabbli 
 Tabella 2 
 Livell tal-kwalità ta’ kreditu li miegħu hija assoċjata l-valutazzjoni ta’ kreditu ta’ titolu ta’ dejn b’terminu qasir || Aġġustamenti fil-volatilità għal titoli ta’ dejn maħruġa minn entitajiet deskritti fil-Parti 1, il-punt 7(b) b’valutazzjonijiet ta’ kreditu b’terminu qasir || Aġġustamenti fil-volatilità għal titoli ta’ dejn maħruġa minn entitajiet deskritti fil-Parti 1, il-punt 7(c) u (d) b’valutazzjonijiet ta’ kreditu b’terminu qasir 
   || perjodu ta’ likwidazzjoni ta’ 20 jum (%) || perjodu ta’ likwidazzjoni ta’ 10 ijiem (%) || perjodu ta’ likwidazzjoni ta’ 5 ijiem (%) || perjodu ta’ likwidazzjoni ta’ 20 jum (%) || perjodu ta’ likwidazzjoni ta’ 10 ijiem (%) || perjodu ta’ likwidazzjoni ta’ 5 ijiem (%) 
 1 || 0.707 || 0.5 || 0.354 || 1.414 || 1 || 0.707 
 2-3 || 1.414 || 1 || 0.707 || 2.828 || 2 || 1.414 
 Tabella 3 
 Tipi oħra ta’ kollaterali jew skoperturi 
   || perjodu ta’ likwidazzjoni ta’ 20 jum (%) || perjodu ta’ likwidazzjoni ta’ 10 ijiem (%) || perjodu ta’ likwidazzjoni ta’ 5 ijiem (%) 
 Ekwitajiet tal-Indiċi Ewlieni, Bonds Konvertibbli tal-Indiċi Ewlieni || 21.213 || 15 || 10.607 
 Ewkitajiet jew Bonds Konvertibbli oħra elenkati f'borża rikonoxxuta || 35.355 || 25 || 17.678 
 Flus || 0 || 0 || 0 
 Deheb || 21.213 || 15 || 10.607 
 Tabella 4 
 Aġġustament fil-volatilità għal diskrepanza fil-muniti 
 perjodu ta’ likwidazzjoni ta’ 20 jum(%) || perjodu ta’ likwidazzjoni ta’ 10 ijiem(%) || perjodu ta’ likwidazzjoni ta’ 5 ijiem(%) 
 11.314 || 8 || 5.657 
2.                      
Il-kalkolu ta’ aġġustamenti
fil-volatilità skont il-paragrafu 1 għandha tkun soġġetta
għall-kundizzjonijiet li ġejjin:
(a)     għal tranżazzjonijiet ta’ self garantit il-perjodu ta’ likwidazzjoni
għandu jkun ta’ 20 jum ta’ xogħol;
(b)     għal tranżazzjonijiet ta’ riakkwist, għajr fejn
tranżazzjonijiet jinvolvu t-trasferimenti ta’ komoditajiet jew drittijiet
titolizzati relatati mat-titolu għal komoditajiet, u tranżazzjonijiet
ta’ għoti jew teħid b’self ta’ titoli, il-perjodu ta’ likwidazzjoni
għandu jkun ta’ 5 ijiem ta’ xogħol;
(c)     għal tranżazzjonijiet kapitali oħrajn immotivati
mis-suq, il-perjodu ta’ likwidazzjoni għandu jkun ta’ 10 ijiem ta’
xogħol.
Fejn l-istituzzjoni jkollha tranżazzjoni jew
sett ta’ netting li jilħqu l-kriterji stabbiliti fl-Artikolu 279(2) u
(3), il-perjodu minimu ta’ żamma għandu jinġieb konformi
mal-perjodu marġinali ta’ riskju li jkun japplika skont dawk il-paragrafi.
3.                      
Fit-Tabelli 1 sa 4 tal-paragrafu 1 u
fil-paragrafi 4 sa 6, il-livell ta’ kwalità ta’ kreditu li miegħu
tkun assoċjata il-valutazzjoni ta’ kreditu ta’ titolu ta’ dejn huwa
l-livell ta’ kwalità ta’ kreditu li bih hija determinata l-valutazzjoni ta’
kreditu mill-ABE li għandha tkun assoċjata skont il-Kapitolu 2.
Għall-finijiet ta’ determinazzjoni tal-livell
ta’ kwalità ta’ kreditu li miegħu hija assoċjata l-valutazzjoni ta’
kreditu tat-titolu ta’ dejn imsemmi fl-ewwel subparagrafu, japplika wkoll
l-Artikolu 193(7).
4.                      
Għal titoli mhux eliġibbli jew għal
komoditajiet mikrija jew mibjugħa fi tranżazzjonijiet ta’ riakkwist
jew tranżazzjonijiet ta' għoti jew teħid b’self ta' titoli jew
komoditajiet, l-aġġustament fil-volatilità huwa l-istess bħal
dak għal ekwitajiet mhux tal-indiċi ewlieni elenkati f'borża
rikonoxxut.
5.                      
Għal unitajiet eliġibbli
f’intrapriżi ta’ investiment kollettiv l-aġġustament
fil-volatilità huwa l-aġġustamenti fil-volatilità medji ppeżati
li jkunu japplikaw, fir-rigward tal-perjodu ta’ likwidazzjoni tat-tranżazzjoni
kif speċifikat fil-paragrafu 2, għall-assi li fihom investa
l-fond.
Fejn l-assi li fihom investa l-fond mhumiex
magħrufa mill-istituzzjoni, l-aġġustament fil-volatilità huwa
l-ogħla aġġustament fil-volatilità li jkun japplika għal
kwalunkwe mill-assi li l-fond għandu dritt jinvesti fihom.
6.                      
Għal titoli ta’ dejn mhux ikklassifikati
maħruġa mill-istituzzjonijiet u li jilħqu l-kriterji ta’
eliġibbiltà tal-Artikolu 193(4) l-aġġustamenti
fil-volatilità huma l-istess bħal għat-titoli maħruġa minn
istituzzjonijiet jew korporattivi b’valutazzjoni ta’ kreditu esterna
assoċjata mal-livelli 2 jew 3 ta’ kwalità ta’ kreditu.
Artikolu 220
L-istimi proprji tal-aġġustamenti fil-volatilità
skont il-Metodu Komprensiv ta’ Kollateral Finanzjarju
1.                      
L-awtoritajiet kompetenti għandhom jippermettu
lill-istituzzjonijiet jużaw l-istimi proprji tal-volatilità
għall-kalkolu tal-aġġustamenti fil-volatilità li jridu jiġu
applikati lill-kollateral u lill-iskoperturi fejn dawk l-istituzzjonijiet
jikkonformaw mar-rekwiżiti stabbiliti fil-paragrafi 2 u 3. L-istituzzjonijiet li kisbu permess sabiex
jużaw l-istimi proprji tal-volatilità ma għandhomx jirrikorru
għall-użu ta’ metodi oħrajn għajr sabiex juru kawża
ġusta u soġġett għall-permess tal-awtoritajiet kompetenti.
Għal titoli ta’ dejn li għandhom
valutazzjoni ta’ kreditu minn ECAI rikonoxxuta ekwivalenti għal grad ta’
investiment jew aħjar, l-istituzzjonijiet jistgħu jikkalkolaw stima
tal-volatilità għal kull kategorija tat-titoli.
Għal titoli ta’ dejn li għandhom
valutazzjoni ta’ kreditu minn ECAI rikonoxxuta ekwivalenti taħt il-grad
ta’ investiment, u għal kollateral eliġibbli ieħor,
l-istituzzjonijiet għandhom jikkalkolaw l-aġġustamenti
fil-volatilità għal kull element individwali.
L-istituzzjonijiet li jużaw
l-Approċċ tal-Istimi Proprji għandhom jistmaw il-volatilità tad-diskrepanza
tal-kollateral jew tal-kambju mingħajr ma jikkunsidraw l-ebda
korrelazzjoni bejn l-iskopertura mhux iggarantita, il-kollateral jew ir-rati
tal-kambju.
Fid-determinazzjoni tal-kategoriji relevanti,
l-istituzzjonijiet għandhom jikkunsidraw it-tip ta’ emittent tat-titolu,
il-valutazzjoni ta’ kreditu esterna tat-titoli, il-maturità reżidwa
tagħhom, u t-tul ta' żmien modifikat tagħhom. L-istimi tal-volatilità għandhom
jirrappreżentaw it-titoli inklużi fil-kategorija mill-istituzzjoni.
2.                      
Il-kalkolu tal-aġġustamenti
fil-volatilità għandhom ikunu soġġetti għall-kriterji
kollha li ġejjin:
(a)     istituzzjonijiet għandhom jibbażaw il-kalkolu fuq id-99
perċentil, b'interval ta' kunfudenza fuq naħa waħda;
(b)     l-istituzzjonijiet għandhom jibbażaw il-kalkolu fuq il-perjodi
ta’ likwidazzjoni li ġejjin:
(i)       20 ġurnata ta’ xogħol
għal tranżazzjonijiet ta’ għoti ta' self garantit;
(ii)     5 ġranet ta’ xogħol għal
tranżazzjoni ta’ riakkwist, għajr fejn tali tranżazzjonijiet
jinvolvu t-trasferiment ta’ komoditajiet jew drittijiet titolizzati relatati
mat-titolu għal tranżazzjonijiet ta' għoti jew teħid b’self
ta' titoli jew komoditajiet;
(iii)    10 ġranet ta’ xogħol għal
tranżazzjonijiet kapitali oħrajn immotivati mis-suq;
(c)     l-istituzzjonijiet jistgħu jużaw in-numri tal-aġġustamenti
fil-volatilità ikkalkolati skont il-perjodi ta’ likwidazzjoni iqsar jew itwal,
billi jiżdiedu jew jitnaqqsu għall-perjodu ta’ likwidazzjoni
stabbilit fil-punt (b) għat-tip ta’ tranżazzjoni inkwistjoni,
permezz tal-għerq kwadrat tal-formula taż-żmien:
fejn:
TM =     il-perjodu ta’ likwidazzjoni relevanti;
HM =     l-aġġustament fil-volatilità
bbażat fuq il-perjodu ta’ likwidazzjoni TM;
HN =     l-aġġustament fil-volatilità
bbażat fuq il-perjodu ta’ likwidazzjoni TN.
(d)     l-istituzzjonijiet għandhom jikkunsidraw l-illikwidità ta’ assi
ta’ livell aktar baxx. Għandhom
jaġġustaw il-perjodu ta’ likwidazzjoni billi jżiduh
f’każijiet fejn hemm dubju rigward il-likwdità tal-kollateral. Għandhom jidentifikaw ukoll fejn dejta
storika tista’ tissovaluta l-volatilità potenzjali. Tali każijiet għandhom jiġu indirizzati permezz ta’
xenarju ta’ stress;
(e)     it-tul tal-perjodu ta’ osservazzjoni storika li l-istituzzjonijiet
jużaw sabiex jikkalkolaw l-aġġustamenti fil-volatilità
għandu jkun tal-inqas ta’ sena. Għall-istituzzjonijiet
li jużaw skema ta’ ppeżar jew metodi oħrajn għall-perjodu
ta’ osservazzjoni storika, it-tul tal-perjodu ta’ osservazzjoni effettiv
għandu jkun tal-inqas ta’ sena. L-awtoritajiet
kompetenti jistgħu jitolbu wkoll lill-istituzzjoni sabiex tikkalkula
l-aġġustamenti fil-volatilità tagħha billi tuża perjodu ta’
osservazzjoni iqsar fejn, skont l-awtorità kompetenti, dan ikun ġustifikat
minħabba qabża 'l fuq sinifikanti fil-volatilità tal-prezz;
(f)      l-istituzzjonijiet għandhom jaġġornaw is-settijiet ta’
dejta tagħhom u jikkalkolaw l-aġġustamenti fil-volatilità
tal-inqas darba kull tliet xhur. Għandhom
jivvalutaw mill-ġdid ukoll is-settijiet ta’ dejta tagħhom kull meta
l-prezzijiet tas-suq ikunu soġġetti għal bidliet materjali.
3.                      
L-istima tal-aġġustamenti fil-volatilità
għandhom jilħqu l-kriterji kwalitattivi kollha li ġejjin:
(a)     istituzzjoni għandha tuża l-istimi tal-volatilità
fil-proċess ta' kuljum tal-immaniġjar tar-riskji inklużi
fir-relazzjoni mal-limiti interni ta’ skopertura tagħha;
(b)     fejn il-perjodu ta’ likwidazzjoni użat mill-istituzzjoni
fil-proċess ta’ kuljum tal-immaniġjar tar-riskji jkun itwal minn dak
stabbilit f’din il-Parti għat-tip ta’ tranżazzjoni inkwistjoni, dik
l-istituzzjoni għandha żżid l-aġġustamenti
fil-volatilità tagħha b’konformità mal-għerq kwadrat tal-formula
taż-żmien stipulata fil-punt (c) tal-paragrafu 2;
(c)     l-istituzzjoni għandu jkollha fis-seħħ proċeduri
stabbiliti sabiex timmonitorja u tiżgura l-konformità ma’ sett dokumentat
ta’ politiki u kontrolli għat-tħaddim tas-sistema tagħha
għall-istima tal-aġġustamenti fil-volatilità u
għall-integrazzjoni ta’ tali stimi fil-proċess tal-immaniġjar
tar-riskji tagħha;
(d)     għandha titwettaq analiżi indipendenti tas-sistema
tal-istituzzjoni għall-istima tal-aġġustamenti fil-volatilità
b’mod regolari bħala parti mill-proċess ta’ awditjar intera
tal-istituzzjoni stess. Għandha
titwettaq analiżi tas-sistema kumplessiva għall-istima
tal-aġġustamenti fil-volatilità u għall-integrazzjoni ta’ dawn
l-aġġustamenti fil-proċess tal-immaniġjar tar-riskju tal-istituzzjoni
tal-inqas darba fis-sena. Is-suġġett
ta’ dik l-analiżi tal-inqas għandu jinkludi dan li ġej:
(i)      l-integrazzjoni tal-aġġustamenti stmati fil-volatilità
fl-immaniġjar ta' kuljum tar-riskji;
(ii)      il-validazzjoni ta’ kwalunkwe bidla sinifikanti fil-proċess
għall-istima tal-aġġustamenti fil-volatilità;
(iii)     il-verifika tal-konsistenza, il-prontezza u l-affidabbiltà tas-sorsi
tad-dejta użati sabiex titħaddem is-sistema għall-istima
tal-aġġustamenti fil-volatilità, inkluża l-indipendenza ta’ tali
sorsi ta’ dejta;
(iv)     il-preċiżjoni u l-adegwatezza tas-suppożizzjonijiet
tal-volatilità.
Artikolu 221
Żieda fl-aġġustament tal-volatilità
tal-Metodu Komprensiv ta’ Kollateral Finanzjarju
L-aġġustamenti fil-volatilità
stabbiliti fl-Artikolu 219 huma l-aġġustamenti fil-volatilità li
l-istituzzjoni għandha tapplika fejn ikun hemm rivalwazzjoni ta’ kuljum. B’mod simili, fejn l-istituzzjoni
tuża l-istimi proprji tagħha tal-aġġustamenti
fil-volatilità skont l-Artikolu 220, l-ewwel nett għandha
tikkalkolahom fuq bażi ta' rivalwazzjoni kuljum. Fejn ir-rivalwazzjoni ma ssirx kuljum, l-istituzzjonijiet għandhom
japplikaw aġġustamenti fil-volatilità akbar. L-istituzzjonijiet għandhom jikkalkolawhom billi jżidu
l-aġġustamenti fil-volatilità tar-rivalwazzjoni ta’ kuljum, billi
jużaw l-għerq kwadrat tal-formula taż-żmien li ġejja:
fejn:
H =        l-aġġustament fil-volatilità li jrid jiġi applikat;
HM =      l-aġġustament fil-volatilità fejn hemm rivalwazzjoni ta’
kuljum;
NR =       l-għadd attwali ta’ ġranet ta’ xogħol bejn ir-rivalwazzjonijiet;
TM =     il-perjodu
tal-likwidazzjoni għat-tip ta’ tranżazzjoni inkwistjoni.
Artikolu 222
Kundizzjonijiet sabiex jiġi applikat
aġġustament fil-volatilità ta’ 0% skont il-Metodu Komprensiv ta’
Kollateral Finanzjarju
1.                      
Fir-rigward tat-tranżazzjonijiet ta’ riakkwist
u tranżazzjonijiet ta' għoti jew teħid b’self ta' titoli, fejn
l-istituzzjoni tuża l-Approċċ tal-Aġġustamenti
fil-Volatilità Superviżorja tal-Artikolu 219 jew l-Approċċ
tal-Istimi Proprji tal-Artikolu 220 u fejn huma ssodisfati l-kundizzjonijiet
stabbiliti fil-punti (a) sa (h) tal-paragrafu 2, l-istituzzjonijiet
jistgħu, minflok japplikaw l-aġġustamenti fil-volatilità
kkalkolati skont l-Artikoli 219 sa 221, japplikaw aġġustament
fil-volatilità ta’ 0%. L-istituzzjonijiet
li jużaw l-approċċ tal-mudelli interni stabbilit
fl-Artikolu 216 ma għandhomx jużaw it-trattament stabbilit f’dan
l-Artikolu.
2.                      
L-istituzzjonijiet jistgħu japplikaw
aġġustament fil-volatilità ta’ 0% fejn jiġu ssodisfati
l-kundizzjonijiet kollha li ġejjin:
(a)     kemm l-iskopertura kif ukoll il-kollateral huma flus jew titoli ta’
dejn maħruġa mill-gvernijiet ċentrali jew banek ċentrali
skont fis-sens tal-Artikolu 193(1)(b) u eliġibbli għal piż
ta’ riskju ta’ 0% skont il-Kapitolu 2;
(b)     kemm l-iskopertura kif ukoll il-kollateral huma denominati fl-istess
munita;
(c)     jew il-maturità tat-tranżazzjoni mhijiex ta’ aktar minn
ġurnata jew kemm l-iskopertura kif ukoll il-kollateral huma
soġġetti għal ipprezzar skont il-valur fis-suq ta’ kuljum jew
rimarġinazzjoni ta’ kuljum;
(d)     iż-żmien bejn l-aħħar data tal-ipprezzar skont
il-valur fis-suq qabel id-data fejn kontroparti ma rnexxilhiex tagħmel
rimarġinazzjoni u l-likwidazzjoni tal-kollateral mhijiex aktar minn erbat
ijiem ta’ xogħol;
(e)     it-tranżazzjoni hija saldata permezz ta' sistema tas-saldu
pprovata għal dak it-tip ta’ tranżazzjoni;
(f)      id-dokumentazzjoni li tkopri l-ftehim jew it-tranżazzjoni hija
dokumentazzjoni standard tas-suq għal tranżazzjonijiet ta’ riakkwist
jew tranżazzjonijiet ta' għoti jew teħid b’self ta' titoli
fit-titoli konċernati;
(g)     it-tranżazzjoni hija rregolata minn dokumentazzjoni li
tispeċifika li meta kontroparti tonqos milli tissodisfa obbligu li
tikkonsenja flus jew titoli jew li tikkonsenja marġni jew ssir
inadempjenti b'xi mod, it-tranżazzjoni ssir immedjatament terminabbli;
(h)     il-kontroparti hija kkunsidrata bħala parteċipanta ewlenija
fis-suq mill-awtoritajiet kompetenti.
3.                      
Il-parteċipanti ewlenin fis-suq imsemmija
fil-punt (h) tal-paragrafu 2 għandhom jinkludu l-entitajiet li
ġejjin:
(a)     l-entitajiet imsemmija fl-Artikolu 193(1)(b) li l-iskoperturi
għalihom huma assenjati piż ta’ riskju ta’ 0% skont
il-Kapitolu 2;
(b)     istituzzjonijiet;
(c)     impriżi finanzjarji oħrajn, inklużi impriżi
tal-assigurazzjoni, li l-iskoperturi għalihom huma assenjati b’piż
ta’ riskju ta’ 20% skont l-Approċċ Standardizzat jew li, fil-każ
tal-istituzzjonijiet li jikkalkolaw l-ammonti ta’ skoperturi ppeżati skont
ir-riskju u l-ammonti ta’ telf mistennija skont l-Approċċ IRB, ma
għandhomx valutazzjoni ta’ kreditu minn ECAI rikonoxxuta u huma kklassifikati
internament li għandhom PD ekwivalenti għal dik assoċjata
mal-valutazzjonijiet ta’ kreditu ta’ ECAIs determinati mill-ABE li huma
assoċjati mal-livell 2 jew ogħla tal-kwalità ta’ kreditu skont
ir-regoli għall-ippeżar ta’ riskju ta’ skoperturi għal
korporattivi skont il-Kapitolu 2;
(d)     impriżi ta’ investiment kollettiv regolati li huma
soġġetti għal rekwiżiti kapitali jew ta’
ingranaġġ;
(e)     fondi tal-pensjonijiet regolati;
(f)      organizzazzjonijiet ta’ kklerjar rikonoxxuti.
Artikolu 223
Kalkolu tal-ammonti ta’ skoperturi ppeżati skont
ir-riskju u l-ammonti ta’ telf mistennija skont il-Metodu Komprensiv ta’
Kollateral Finanzjarju
1.                      
Skont l-Approċċ Standardizzat,
l-istituzzjonijiet għandhom jużaw E* kif ikkalkolat skont
l-Artikolu 218(5) bħala l-valur tal-iskopertura għall-finijiet
tal-Artikolu 108. Fil-każ
ta’ elementi li ma jidhrux fil-karta tal-bilanċ elenkati fl-Anness I,
l-istituzzjonijiet għandhom jużaw E* bħala l-valur li
għalih għandhom japplikaw il-perċentwali indikati
fl-Artikolu 106(1) sabiex jaslu għall-valur tal-iskopertura.
2.                      
Skont l-Approċċ IRB, l-istituzzjonijiet
għandhom jużaw l-LGD effettiva (LGD*) bħala l-LGD
għall-finijiet tal-Kapitolu 3. L-istituzzjonijiet għandhom jikkalkolaw LGD* kif ġej:
fejn:
LGD =   l-LGD li tkun tapplika għall-iskopertura skont il-Kapitolu 3
fejn l-iskopertura ma kinitx kollateralizzata;
E =        il-valur tal-iskopertura kif deskrit fl-Artikolu 29(2);
E* =       il-valur
tal-iskopertura aġġustat bis-sħiħ kif ikkalkolat
fl-Artikolu 29(2).
Artikolu 224
Il-prinċipji ta’ valwazzjoni għal kollaterali
eliġibbli oħrajn skont l-Approċċ IRB
1.                      
Għal kollateral li huwa proprjetà immobbli,
il-kollateral għandu jiġi valwat minn valutatur indipendenti daqs
il-valur tas-suq jew inqas. L-istituzzjoni
għandha teħtieġ li l-valutatur indipendenti jiddokumenta l-valur
tas-suq b’mod trasparenti u ċar.
Minflok, f’dawk l-Istati Membri li stabbilixxew
kriterji rigorużi għall-valutazzjoni tal-valur ta’ self ipotekarju
f’dispożizzjonijiet statutorji jew regolatorji jistgħu jiġu
valutati minn valutatur indipendenti daqs il-valur tas-self ipotekarju jew
inqas. Il-valutatur indipendenti ma
għandux iqis l-elementi spekulattivi fil-valutazzjoni tal-valur tas-self
ipotekarju u għandu jiddokumenta dak il-valur b’mod trasparenti u
ċar.
Il-valur tal-kollateral għandu jkun il-valur
tas-suq jew il-valur tas-self ipotekarju mnaqqas kif xieraq sabiex jirrefletti
r-riżultati tal-monitoraġġ meħtieġ
fl-Artikolu 203(3) u sabiex ikkunsidra kwalunkwe pretensjoni
preċedenti fuq il-proprjetà.
2.                      
Għar-reċivibbli, il-valur tar-reċivibbli
għandu jkun l-ammont reċivibbli.
3.                      
L-istituzzjonijiet għandhom jivvalutaw
il-kollateral fiżiku għajr il-proprjetà immobbli daqs il-valur
tas-suq tiegħu li għandhom jikkalkolawh bħala l-ammont stmat li
għalih kieku tinbiegħ il-proprjetà fid-data tal-valwazzjoni minn
xerrej u bejjiegħ fi tranżazzjoni distakkata.
Artikolu 225
Kalkolu tal-ammonti ta’ skoperturi ppeżati skont
ir-riskju u l-ammonti ta’ telf mistennija għal kollateral eliġibbli
ieħor skont l-Approċċ IRB
1.                      
L-istituzzjonijiet għandhom jużaw LGD* ikkalkolata skont dan
il-paragrafu u l-paragrafu 2 bħala l-LGD għall-finijiet
tal-Kapitolu 3. 
Fejn il-proporzjon tal-valur tal-kollateral
għall-valur tal-iskopertura jkun inqas mil-livell minimu meħtieġ
ta’ kollateralizzazzjoni tal-iskopertura (C*) kif stabbilit
fit-Tabella 5, LGD* għandha tkun l-LGD stabbilita
fil-Kapitolu 3 għall-iskoperturi mhux kollateralizzati
għall-kontroparti. Għal dan
il-għan, l-istituzzjonijiet għandhom jikkalkolaw il-valur
tal-iskopertura tal-elementi elenkati fl-Artikoli 162(8) sa (10) billi
jużaw il-fattur ta’ konverżjoni jew il-perċentwal ta’ 100%
minflok il-fatturi ta’ konverżjoni jew il-perċentwali indikati f’dawk
il-punti.
Fejn il-proporzjon tal-valur tal-kollateral
għall-valur tal-iskopertura jaqbeż it-tieni l-ogħla livell massimu
ta’ C** kif stabbilit fit-Tabella 5, LGD*
għandu jkun dak preskritt fit-Tabella 5.
Fejn il-livell meħtieġ ta’
kollateralizzazzjoni C** ma jinkisibx fir-rigward tal-iskopertura
fis-sħuħija tagħha, l-istituzzjonijiet għandhom
jikkunsidraw l-iskopertura bħala żewġ skoperturi— waħda li
tikkorrispondi għall-parti li fir-rigward tagħha nkiseb il-livell
meħtieġ ta’ kollateralizzazzjoni C** u waħda li tikkorrispondi
għall-bqija.
2.                      
L-LGD* applikabbli u l-livelli meħtieġa
ta’ kollateralizzazzjoni għall-partijiet titolizzati tal-iskoperturi huma
stabbiliti fit-Tabella 5 ta’ dan il-paragrafu. 
 Tabella 5 
 LGD minima għal partijiet titolizzati tal-iskoperturi 
   || LGD* għal pretensjonijiet prijoritarji jew pretensjonijiet kontinġenti || LGD* għal pretensjonijiet subordinati jew pretensjonijiet kontinġenti || Livell minimu meħtieġ ta’ kollateralizzazzjoni tal-iskopertura (C*) || Livell minimu meħtieġ ta’ kollateralizzazzjoni tal-iskopertura (C**) 
 Reċivibbli || 35 % || 65 % || 0 % || 125 % 
 Propjetà residenzjali/proprjetà kummerċjali || 35 % || 65 % || 30 % || 140 % 
 Kollateral ieħor || 40 % || 70 % || 30 % || 140 % 
3.                      
Bħala alternattiva għat-trattament
fil-paragrafi 1 u 2, u soġġetti għall-Artikolu 119(2),
l-istituzzjonijiet jistgħu jassenjaw piż ta’ riskju ta’ 50%
lill-parti tal-iskopertura li hija, fil-limiti stabbiliti
fl-Artikoli 120(2)(d) u 121(2)(d) rispettivament, kompletament
kollateralizzata minn proprjetà residenzjali jew proprjetà kummerċjali
immobbli li tinsab fit-territorju ta’ Stat Membru meta jiġu ssodisfati
l-kundizzjonijiet kollha fl-Artikolu 195(6). 
Artikolu 226
Kalkolu tal-ammonti ta’ skoperturi ppeżati skont
ir-riskju u l-ammonti ta’ telf mistennija fil-każ ta’ pulijiet ta’
kollateral mħallat
(1)                   
Istituzzjoni għandha tikkalkula l-valur
tal-LGD* li għandha tuża bħala l-LGD għall-finijiet
tal-Kapitolu 3 skont il-paragrafi 2 u 3 fejn jintlaħqu
ż-żewġ kundizzjonijiet li ġejjin:
(a)     l-istituzzjoni tuża l-Approċċ IRB biex tikkalkula
l-ammonti ta’ skoperturi ppeżati skont ir-riskju u l-ammonti ta’ telf
mistennija;
(b)     skopertura hija kollateralizzata kemm b'kollateral finanzjarju kif
ukoll b'kollateral eliġibbli ieħor.
(2)                   
L-istituzzjonijiet għandhom ikunu
meħtieġa jagħmlu suddiviżjoni tal-valur aġġustat
skont il-volatilità tal-iskopertura, miksub billi jiġi applikat
l-aġġustament fil-volatilità kif stabbilit fl-Artikolu 218(5)
għall-valur tal-iskopertura, f’partijiet sabiex tikseb parti koperti
mill-kollateral finanzjarju eliġibbli, parti koperta mir-reċivibbli,
parti koperta mill-kollateral li huwa proprjetà kummerċjali immobbli jew
kollateral li huwa proprjetà residenzjali, parti koperta minn kollateral
eliġibbli ieħor, u l-parti mhux garantita, kif relevanti.
(3)                   
L-istituzzjonijiet għandhom jikkalkolaw LGD*
għal kull parti tal-iskopertura miksuba fil-paragrafu 2 b’mod separat
b’konformità mad-dispożizzjonijiet relevanti ta’ dan il-Kapitolu.
Artikolu 227
Protezzjoni ta’ kreditu ffinanzjata oħra
1.                      
Fejn jintaħqu l-kundizzjonijiet stabbiliti
fl-Artikolu 207(1), depożiti ma' istituzzjonijiet terzi jistgħu
jiġu ttrattati bħala garanzija mill-istituzzjoni terza.
2.                      
Fejn jiġu ssodisfati l-kundizzjonijiet
stabbiliti fl-Artikolu 207(2), l-istituzzjonijiet għandhom
jissoġġettaw il-porzjon tal-iskopertura kollateralizzata mill-valur
ta' ċessjoni attwali tal-poloz tal-assigurazzjoni fuq il-ħajja
mirhuna lill-istituzzjoni mutwanti għat-trattament li ġej:
(a)     fejn l-iskopertura hija soġġetta għall-Approċċ
Standardizzat, għandha tkun ippeżata skont ir-riskju billi
jintużaw il-piżijiet ta’ riskju speċifikati
fil-paragrafu 3;
(b)     fejn l-iskopertura hija soġġetta għall-Approċċ
IRB iżda mhux soġġetta għall-istimi proprji tal-LGD
tal-istituzzjoni, għandha tiġi assenjata LGD ta’ 40%.
F’każ ta’ diskrepanza fil-muniti,
l-istituzzjonijiet għandhom inaqqsu l-valur ta' ċessjoni attwali
skont l-Artikolu 228(3), il-valur tal-protezzjoni ta’ kreditu li jkun
il-valur ta' ċessjoni attwali tal-polza tal-assigurazzjoni fuq
il-ħajja.
3.                      
Għall-finijiet tal-punt (a)
tal-paragrafu 2, l-istituzzjonijiet għandhom jassenjaw
il-piżijiet ta’ riskju li ġejjin fuq il-bażi ta’ piż ta’
riskju assenjat lil skopertura prijoritarja mhux garantita
għall-impriża li tipprovdi l-assigurazzjoni fuq il-ħajja:
(a)     piż ta’ riskju ta’ 20 %, fejn l-iskopertura prijoritarja mhux
garantita għall-kumpanija li tipprovdi l-assigurazzjoni fuq il-ħajja
tkun assenjata piż ta’ riskju ta’ 20%;
(b)     piż ta’ riskju ta’ 35%, fejn l-iskopertura prijoritarja mhux
garantita għall-kumpanija li tipprovdi l-assigurazzjoni fuq il-ħajja
tkun assenjata piż ta’ riskju ta’ 50%;
(c)     piż ta’ riskju ta’ 70%, fejn l-iskopertura prijoritarja mhux
garantita għall-kumpanija li tipprovdi l-assigurazzjoni fuq il-ħajja
tkun assenjata piż ta’ riskju ta’ 100%;
(d)     piż ta’ riskju ta’ 150%, fejn l-iskopertura prijoritarja mhux
garantita għall-kumpanija li tipprovdi l-assigurazzjoni fuq il-ħajja
tkun assenjata piż ta’ riskju ta’ 150%.
4.                      
L-istituzzjoni tista’ tittratta strumenti
riakkwistati fuq talba li huma eliġibbli skont l-Artikolu 196(c)
bħala garanzija mill-istituzzjoni emittenti. Il-valur tal-protezzjoni ta’ kreditu eliġibbli għandu jkun li
ġej:
(a)     fejn l-strument se jiġi riakkwistat bil-valur nominali
tiegħu, il-valur tal-protezzjoni għandu jkun dak l-ammont;
(b)     fejn l-strument se jiġi riakkwistat bil-prezz tas-suq, il-valur
tal-protezzjoni għandu jkun il-valur tal-istrument valutat bl-istess mod
bħat-titoli ta’ dejn speċifikati fl-Artikolu 193(4).
Subtaqsima 2
Protezzjoni
ta’ kreditu mhux iffinanzjata
Artikolu 228
Valwazzjoni
1.                      
Għall-finijiet ta’ kalkolu tal-effetti
tal-protezzjoni ta’ kreditu mhux iffinanzjata skont din is-Subtaqsima, il-valur
tal-protezzjoni ta’ kreditu mhux iffinanzjata (G) għandu jkun l-ammont li
l-fornitur tal-protezzjoni jkun impennja ruħu li jħallas f’każ
ta’ inadempjenza jew nuqqas ta’ pagament mill-mutwatarju jew f’każ ta’
avvenimenti speċifikati oħrajn ta’ kreditu. 
2.                      
Fil-każ ta’ derivati ta’ kreditu li ma
jinkludux bħala avveniment ta’ kreditu r-ristrutturar tal-obbligu
sottostanti li jinvolvi maħfra jew rinviju tal-kapital, tal-imgħax
jew tat-tariffi li jirriżultaw f’avveniment ta’ telf ta’ kreditu,
għandu japplika dan li ġej:
(a)     fejn l-ammont li l-fornitur tal-protezzjoni jkun impennja ruħu li
jħallas ma jkunx ogħla mill-valur tal-iskopertura, l-istituzzjonijiet
għandhom inaqqsu l-valur tal-protezzjoni ta’ kreditu kkalkolat skont
l-paragrafu 1 b’40%;
(b)     fejn l-ammont li l-fornitur tal-protezzjoni jkun impennja ruħu li
jħallas ikun ogħla mill-valur tal-iskopertura, il-valur
tal-protezzjoni ta’ kreditu ma għandux ikun ogħla minn 60% tal-valur
tal-iskopertura.
3.                      
Fejn il-protezzjoni ta’ kreditu mhux iffinanzjata
tkun denominata f’munita differenti minn dik li fiha tkun denominata
l-iskopertura, l-istituzzjonijiet għandhom inaqqsu l-valur tal-protezzjoni
ta’ kreditu permezz tal-applikazzjoni ta’ aġġustament fil-volatilità
kif ġej:
fejn:
G* =      l-ammont
tal-protezzjoni ta’ kreditu aġġustat għar-riskju tal-kambju,
G
=        l-ammont
nominali tal-protezzjoni ta’ kreditu;
Hfx
=      l-aġġustament
fil-volatilità għal kull diskrepanza fil-muniti bejn il-protezzjoni ta’
kreditu u l-obbligu sottostanti determinat skont il-paragrafu 4.
Fejn ma hemm l-ebda diskrepanza fil-muniti  Hfx
tkun żero.
4.                      
L-istituzzjonijiet għandhom jibbażaw
l-aġġustamenti fil-volatilità għal kwalunkwe diskrepanza fil-muniti
fuq perjodu ta’ likwidazzjoni ta’ 10 ġranet ta’ xogħol,
bis-suppożizzjoni li ssir rivalwazzjoni kuljum, u jistgħu
jikkalkolawhom abbażi tal-Approċċ tal-Aġġustamenti
fil-Volatilità Superviżorja jew l-Approċċ tal-Istimi Proprji kif
stabbilit fl-Artikoli 219 u 220 rispettivament. L-istituzzjonijiet għandhom iżidu l-aġġustamenti
fil-volatilità skont l-Artikolu 221.
Artikolu 229
Kalkolu tal-ammonti ta’ skoperturi ppeżati skont
ir-riskju u l-ammonti ta’ telf mistennija f’każ ta’ protezzjoni u
segmentazzjoni parzjali
Meta l-istituzzjoni tittrasferixxi parti
mir-riskju ta’ self f’segment wieħed jew aktar, għandhom japplikaw
ir-regoli stabbiliti fil-Kapitolu 5. L-istituzzjonijiet jistgħu jikkunsidraw il-limiti ta’ materjalità
fuq pagamenti li taħthom ma għandu jsir l-ebda pagament f’każ
ta’ telf sabiex ikunu ekwivalenti għall-ewwel pożizzjonijiet ta’ telf
miżmuma u sabiex jirriżultaw fi trasferiment segmentat tar-riskju.
Artikolu 230
Kalkolu tal-ammonti ta’ skoperturi ppeżati skont
ir-riskju skont l-Approċċ Standardizzat
1.                      
Għall-finijiet tal-Artikolu 108(3)
l-istituzzjonijiet għandhom jikkalkoloaw l-ammonti ta’ skoperturi
ppeżati skont ir-riskju skont il-formula li ġejja:
fejn:
E =       il-valur
tal-iskopertura skont l-Artikolu 106; għal dan il-għan, il-valur tal-iskopertura ta’ element li ma
jidhirx fil-karta tal-bilanċ elenkat fl-Anness I għandu jkun ta’
100% tal-valur tiegħu minflok il-valur tal-iskopertura indikat
fl-Artikolu 106(1);
GA =     l-ammont ta’
protezzjoni tar-riskju ta’ kreditu kif ikkalkolat fl-Artikolu 228(3) (G*)
aġġustat ulterjorment minħabba kwalunkwe diskrepanzi
fil-maturità kif stabbilit fit-Taqsima 5;
r =        il-piż ta’
riskju tal-iskoperturi għall-obbligant kif speċifikat
fil-Kapitolu 2;
g =        il-piż ta’
riskju tal-iskoperturi għall-fornituri tal-protezzjoni kif speċifikat
fil-Kapitolu 2.
2.                      
Fejn l-ammont protett (GA) huwa inqas
mill-iskopertura (E), l-istituzzjonijiet jistgħu japplikaw il-formula
speċifikata fil-paragrafu 1 biss fejn il-partijiet protetti u mhux
protetti tal-iskopertura għandhom prijorità ugwali.
3.                      
L-istituzzjonijiet jistgħu jestendu
t-trattament imsemmi fl-Artikolu 109(4) u (5) għall-iskoperturi jew
partijiet ta’ skoperturi ggarantiti mill-gvern ċentrali jew il-bank
ċentrali, fejn il-garanzija hija denominata fil-munita nazzjonali
tal-mutwatarju u l-iskopertura hija ffinanzjata f’dik il-munita.
Artikolu 231
Kalkolu tal-ammonti ta’ skoperturi ppeżati skont
ir-riskju u l-ammonti ta’ telf mistennija skont l-Approċċ IRB
1.                      
Għall-porzjon kopert tal-valur tal-iskopertura
(E), ibbażat fuq il-valur aġġustat tal-protezzjoni ta’ kreditu GA,
il-PD għall-finijiet tat-Taqsima 3 tal-Kapitolu 3 tista’ tkun
il-PD tal-fornitur tal-protezzjoni, jew PD bejn dik tal-mutwatarju u dik
tal-garanti fejn sostituzzjoni sħiħa mhijiex meqjusa
ġġustifikata. Fil-każ
ta’ skoperturi subordinati u protezzjoni mhux iffinanzjata u mhux subordinata,
l-LGD li trid tiġi applikata mill-istituzzjonijiet għall-finijiet
tat-Taqsima 3 tal-Kapitolu 3 tista’ tkun dik assoċjata
mal-pretensjonijiet prijoritarji.
2.                      
Għal kwalunkwe porzjon mhux kopert tal-valur
tal-iskopertura (E) il-PD għandha tkun dik tal-mutwatarju u l-LGD
għandha tkun dik tal-iskopertura sottostanti.
3.                      
GA huwa l-valur ta’ G* kif ikkalkolat
skont l-Artikolu 228(3) aġġustat ulterjorment għal
kwalunkwe diskrepanza fil-maturità kif stabbilit fit-Taqsima 5. E huwa l-valur tal-iskopertura skont
it-Taqsima 4 tal-Kapitolu 3. Għal dan il-għan, l-istituzzjonijiet għandhom
jikkalkolaw il-valur tal-iskopertura tal-elementi elenkati
fl-Artikolu 162(8) sa (10) billi jużaw il-fattur ta’ konverżjoni
jew il-perċentwal ta’ 100% minflok il-fatturi ta’ konverżjoni jew
il-perċentwali indikati f’dawk il-punti.
Taqsima 5
Diskrepanzi
fil-maturità
Artikolu 232
Definizzjoni ta’ diskrepanza fil-maturità
Diskrepanza fil-maturità
1.                      
Għall-finijiet ta’ kalkolu tal-ammonti ta’
skoperturi ppeżati skont ir-riskju, diskrepanza fil-maturità
sseħħ meta l-maturità reżidwa tal-protezzjoni ta’ kreditu tkun
inqas minn dik tal-iskopertura protetta. Fejn il-protezzjoni jkollha maturità reżidwa ta’ inqas minn tliet
xhur u l-maturità tal-protezzjoni tkun inqas mill-maturità tal-iskopertura
sottostanti, dik il-protezzjoni ma tikkwalifikax bħala protezzjoni ta’
kreditu eliġibbli.
2.                      
Fejn ikun hemm diskrepanza fil-maturità,
il-protezzjoni ta’ kreditu ma għandhiex tikkwalifika bħala
eliġibbli fejn tintlaħaq waħda mill-kundizzjonijiet li
ġejjin:
(a)     il-maturità oriġinali tal-protezzjoni hija inqas minn sena (1);
(b)     l-iskopertura hija skopertura b’terminu qasir speċifikata
mill-awtoritajiet kompetenti li hija soġġetta għal bażi ta’
ġurnata minflok ta’ sena fir-rigward tal-valur tal-maturità (M) skont
l-Artikolu 158(3).
Artikolu 233
Maturità tal-protezzjoni ta’ kreditu
1.                      
Soġġetta għal massimu ta’
5 snin, il-maturità effettiva tas-sottostanti għandha tkun l-itwal
żmien li jifdal possibbli qabel ma l-obbligant ikun skedat li jwettaq
l-obbligi tiegħu. Soġġetta
għall-paragrafu 2, il-maturità tal-protezzjoni ta’ kreditu għandha
tkun iż-żmien għall-eqreb data li fiha l-protezzjoni tista’
ttermina jew tiġi tterminata.
2.                      
Fejn hemm l-għażla li tiġi
tterminata l-protezzjoni u li hija fid-diskrezzjoni tal-bejjiegħ
tal-protezzjoni, l-istituzzjonijiet għandhom jieħdu l-maturità tal-protezzjoni
bħala ż-żmien għall-eqreb data li fiha tista’ tiġi
eżerċitata l-għażla. Fejn hemm għażla sabiex tiġi tterminata l-protezzjoni u
hija fid-diskrezzjoni tax-xerrej tal-protezzjoni u t-termini
tal-arranġament fl-oriġinazzjoni tal-protezzjoni jkun fihom
inċentiv pożittiv għall-istituzzjoni biex ittermina
t-tranżazzjoni qabel il-maturità kuntrattwali, l-istituzzjoni għandha
tieħu l-maturità tal-protezzjoni bħala l-eqreb data li fiha tista’
tiġi eżerċitata l-għażla; inkella l-istituzzjoni tista’ tikkunsidra li tali għażla ma
taffettwax il-maturità tal-protezzjoni.
3.                      
Fejn derivat ta’ kreditu mhuwiex projbit milli
jiġi tterminat qabel l-iskadenza ta’ xi perjodu ta’ konċessjoni
meħtieġ sabiex isseħħ inadempjenza fuq l-obbligu
sottostanti bħala konsegwenza ta’ nuqqas ta’ ħlas, l-istituzzjonijiet
għandhom inaqqsu l-maturità tal-protezzjoni bit-tul taż-żmien
tal-perjodu ta’ konċessjoni.
Artikolu 234
Valwazzjoni tal-protezzjoni
1.                      
Għal tranżazzjonijiet soġġetti
għall-protezzjoni ta' kreditu ffinanzjata skont il-Metodu Sempliċi
ta’ Kollateral Finanzjarju, fejn hemm diskrepanza bejn il-maturità
tal-iskopertura u l-maturità tal-protezzjoni, il-kollateral ma jikkwalifikax
bħala protezzjoni ta' kreditu ffinanzjata eliġibbli.
2.                      
Għal tranżazzjonijiet soġġetti
għall-protezzjoni ta' kreditu ffinanzjata skont il-Metodu
Komprensiv ta’ Kollateral Finanzjarju, l-istituzzjonijiet għandhom
jirreflettu l-maturità tal-protezzjoni ta’ kreditu u tal-iskopertura fil-valur
aġġustat tal-kollateral skont il-formula li ġejja:
fejn:
CVA =     il-valur aġġustat skont il-volatilità tal-kollateral kif
speċifikat fl-Artikolu 218(2) jew l-amount tal-iskopertura, liema
minnhom ikun l-inqas;
t =         l-għadd
ta' snin li jifdal sad-data tal-maturità tal-protezzjoni ta’ kreditu ikkalkolat
skont l-Artikolu 233, jew il-valur ta’ T, liema minnhom ikun l-inqas;
T =        l-għadd ta’
snin li jifdal sad-data tal-maturità tal-iskopertura ikkalkolat skont
l-Artikolu 233, jew 5 snin, liema minnhom ikun l-inqas;
t* =        0.25.
L-istituzzjonijiet għandhom jużaw CVAM
bħala CVVA aġġustat ulterjorment għal
diskrepanza fil-maturità fil-formula għall-kalkolu tal-valur
tal-iskopertura aġġustat bis-sħiħ (E*) stabbilit
fl-Artikolu 218(5).
3.                      
Għal tranżazzjonijiet
soġġetti għall-protezzjoni ta’ kreditu mhux iffinanzjata,
l-istituzzjonijiet għandhom jirreflettu l-maturità tal-protezzjoni ta’
kreditu u tal-iskopertura fil-valur aġġustat tal-protezzjoni ta’
kreditu skont il-formula li ġejja:
fejn:
G* =      l-ammont tal-protezzjoni aġġustat għal kwalunkwe
diskrepanza fil-muniti;
GA
=      G*
aġġustat għal kwalunkwe diskrepanza fil-maturità;
t
=         huwa l-għadd
ta’ snin li jifdal sad-data tal-maturità tal-protezzjoni ta’ kreditu kkalkolat
skont l-Artikolu 233, jew il-valur ta’ T, liema minnhom ikun l-inqas;
T
=        huwa
l-għadd ta’ snin li jifdal sad-data tal-maturità tal-iskopertura kkalkolat
skont l-Artikolu 233, jew 5 snin, liema minnhom ikun l-inqas;
t* =       0.25.
L-istituzzjonijiet għandhom jużaw GA
bħala l-valur tal-protezzjoni għall-finijiet tal-Artikoli 228 sa
231.
Taqsima 6
Tekniki
ta’ CRM tal-baskett
Artikolu 235
Derivati ta’ kreditu bl-ewwel inadempjenza
Fejn l-istituzzjoni tikseb il-protezzjoni ta’
kreditu għal għadd ta’ skoperturi bil-kundizzjoni li l-ewwel
inadempjenza fost l-iskoperturi għandha tiskatta pagament u li dan
l-avveniment ta’ kreditu għandu jittermina l-kuntratt, l-istituzzjoni
tista’ timmodifika l-kalkolu tal-ammont ta’ skoperturi ppeżati skont
ir-riskju u, kif relevanti, l-ammonti ta’ telf mistennija tal-iskopertura li
kieku, fl-assenza tal-protezzjoni ta’ kreditu, tkun tipproduċi l-inqas
miż-żewġ ammonti li ġejjin skont dan il-Kapitolu, iżda
biss fejn il-valur tal-iskopertura ikun inqas minn jew daqs il-valur
tal-protezzjoni ta’ kreditu:
(a)          l-ammont ta’ skoperturi ppeżati skont ir-riskju skont
l-Approċċ Standardizzat;
(b)          l-ammont ta’ skoperturi ppeżati skont ir-riskju skont
l-Approċċ IRB miżjud bi 12.5 darbiet l-ammont tat-telf mistenni.
Artikolu 236
Derivati ta’ kreditu tal-inadempjenza nru N
Fejn l-inadempjenza nru N fost
l-iskoperturi tiskatta pagament taħt il-protezzjoni ta’ kreditu, l-istituzzjoni
li tixtri l-protezzjoni tista’ biss tirrikonoxxi l-protezzjoni
għall-kalkolu tal-ammonti ta’ skoperturi ppeżati skont ir-riskju u,
kif relevanti, l-ammonti ta’ telf mistennija fejn il-protezzjoni tkun inkisbet
ukoll għall-inadempjenzi nru 1 sa nru n-1 jew meta jkunu
diġà seħħew inadempjenzi ‘n-1’. F’tali każijiet, l-istituzzjoni jistgħu jimmodifikaw
il-kalkolu tal-ammont ta’ skoperturi ppeżati skont ir-riskju u, kif
relevanti, l-ammonti ta’ telf mistennija tal-iskopertura, li fin-nuqqas
tal-protezzjoni ta’ kreditu kieku kienu jipproduċu l-aktar nru n baxx
taż-żewġ ammonti msemmija fil-punti (a) u (b)
fl-Artikolu 235.
L-iskoperturi kollha fil-baskett għandhom
jilħqu r-rekwiżiti stabbiliti fl-Artikolu CRM 199(2) u CRM
211(1)(d).
Kapitolu 5
Titolizzazzjoni
Taqsima 1
Definizzjonijiet
Artikolu 237
Definizzjonijiet
Għall-finijiet ta’ dan il-Kapitolu,
għandhom japplikaw id-definizzjonijiet li ġejjin:
1.                      
‘firxa żejda’ tfisser ġbir ta’ imposti
finanzjarji jew dħul minn tariffi oħrajn irċevuti fir-rigward
tal-iskoperturi titolizzati netti tal-ispejjeż u l-infiq;
2.                      
‘opzjoni ta’ eżerċitar eżawrjenti’
tfisser għażla kuntrattwali għall-oriġinatur sabiex
jirriakk jew itemm il-pożizzjonijiet ta’ titolizzazzjoni qabel ma
l-iskoperturi sottostanti kollha jkunu ripagati, fejn l-ammont ta’ skoperturi
pendenti jaqa' taħt livell speċifikat;
3.                      
‘faċilità ta’ likwidità’ tfisser
il-pożizzjoni ta’ titolizzazzjoni li tirriżulta minn ftehim
kuntrattwali sabiex jiġi pprovdut finanzjament biex tiġi żgurata
l-prontezza tal-flussi tal-flus lill-investituri;
4.                      
‘KIRB’ tfisser 8% tal-ammonti ta’
skoperturi ppeżati skont ir-riskju li jkunu kkalkolati fil-Kapitolu 3
fir-rigward tal-iskoperturi titolizzati, kieku ma ġewx titolizzati,
miżjuda bl-ammont tat-telf mistenni assoċjat ma’ dawk l-iskoperturi
kkalkolati skont dawk l-Artikoli;
5.                      
‘metodu bbażat fuq il-klassifikazzjonijiet’
tfisser il-metodu ta’ kalkolu tal-ammonti ta’ skoperturi ppeżati skont
ir-riskju għal pożizzjonijiet ta’ titolizzazzjoni skont
l-Artikolu 256;
6.                      
‘metodu tal-formula superviżorja’ tfisser
il-metodu ta’ kalkolu tal-ammonti ta’ skoperturi ppeżati skont ir-riskju
għal pożizzjonijiet ta’ titolizzazzjoni skont l-Artikolu 257;
7.                      
‘pożizzjoni mhux klassifikata’ tfisser
pożizzjoni ta’ titolizzazzjoni li ma għandhiex valutazzjoni ta’
kreditu eliġibbli minn ECAI eliġibbli kif iddefinit
fit-Taqsima 4;
8.                      
‘pożizzjoni klassifikata’ tfisser
pożizzjoni ta’ titolizzazzjoni li għandha valutazzjoni ta’ kreditu
eliġibbli minn ECAI eliġibbli kif definit fit-Taqsima 4; 
9.                      
‘programm ta’ karta kummerċjali garantita
b’assi (ABCP - asset-backed commercial paper programme)’ tfisser
programm ta’ titolizzazzjonijiet, li garanziji maħruġa minnu
predominantalment jieħdu l-forma ta’ karta kummerċjali b’maturità
oriġinali ta’ sena jew inqas;
10.                  
‘titolizzazzjoni tradizzjonali’ tfisser
titolizzazzjoni li tinvolvi t-trasferiment ekonomiku tal-iskoperturi li jkunu
titolizzati. Dan għandu
jseħħ permezz tat-trasferiment tas-sjieda tal-iskoperturi titolizzati
mill-istituzzjoni oriġinatriċi jew permezz ta’
subparteċipazzjoni. It-titoli
maħruġa ma jirrappreżentawx obbligi ta’ pagament
tal-istituzzjoni oriġinatriċi;
11.                  
‘titolizzazzjoni sintetika’ tfisser titolizzazzjoni
fejn it-trasferiment ta’ riskju jinkiseb permezz tad-derivati ta’ kreditu jew
garanziji, u l-iskoperturi titolizzati jibqgħu skoperturi tal-istituzzjoni
oriġinatriċi;
12.                  
‘skopertura rotanti’ tfisser skopertura fejn
il-bilanċi pendenti tal-konsumaturi jitħallew ivarjaw skont
id-deċiżjonijiet tagħhom ta’ teħid u ripagament, sa limitu
miftiehem;
13.                  
'dispożizzjoni ta’ ammortizzazzjoni bikrija'
tfisser klawżola kuntrattwali f’titolizzazzjoni ta’ skoperturi rotanti li
teħtieġ, meta jseħħu avvenimenti definiti, li
l-pożizzjonijiet tal-investituri jissarrfu qabel il-maturità miftiehma
oriġinalment tat-titoli maħruġa;
14.                  
‘segment tal-ewwel telf’ tfisser is-segment l-aktar
subordinat f’titolizzazzjoni li jġorr l-ewwel telf imġarrab fuq
l-iskoperturi titolizzati u li b’hekk jipprovdi protezzjoni għat-tieni
telf u, fejn relevanti, segment kklassifikati ogħla.
Taqsima 2
Rikonoxximent
ta’ trasferiment ta’ riskju sinifikanti
Artikolu 238
Titolizzazzjoni tradizzjonali 
1.                      
L-istituzzjoni oriġinatriċi ta’
titolizzazzjoni tradizzjonali tista’ teskludi skoperturi titolizzati
mill-kalkolu tal-ammonti ta’ skoperturi ppeżati skont ir-riskju u ammonti
ta’ telf mistennija jekk tintlaħaq waħda mill-kundizzjonijiet li
ġejjin:
(a)     riskju ta’ kreditu sinifikanti assoċjat mal-iskoperturi
titolizzati ikun ikkunsidrat li ġie trasferit lil partijiet terzi;
(b)     l-istituzzjoni oriġinatriċi tapplika piż ta’ riskju ta’
1250% għall-pożizzjonijiet ta’ titolizzazzjoni kollha li għandha
f’din it-titolizzazzjoni jew tnaqqas dawn il-pożizzjonijiet ta’
titolizzazzjoni mill-elementi tal-Grad nru 1 tal-Ekwità Komuni skont
l-Artikolu 33(1)(k). 
2.                      
Għandu jiġi kkunsidrat li riskju ta’
kreditu sinifikanti ġie trasferit fil-każijiet li ġejjin:
(a)     l-ammonti ta’ skoperturi ppeżati skont ir-riskju
tal-pożizzjonijiet ta’ titolizzazzjoni intermedji miżmuma
mill-istituzzjoni oriġinatriċi f’din it-titolizzazzjoni ma
jaqbżux il-50% tal-ammonti ta’ skoperturi ppeżati skont ir-riskju
tal-pożizzjonijiet ta’ titolizzazzjoni intermedji kollha f’din
it-titolizzazzjoni;
(b)     fejn mhemmx pożizzjonijiet ta’ titolizzazzjoni intermedji
f’titolizzazzjoni partikolari u l-oriġinatriċi tista’ turi li l-valur
tal-iskopertura tal-pożizzjonijiet ta’ titolizzazzjoni li jkunu
soġġetti għal tnaqqis mill-fondi proprji jew piż ta’ riskju
ta’ 1250% jaqbeż l-istima raġunata tat-telf mistenni fuq
l-iskoperturi titolizzati b’marġni sostanzjali, l-istituzzjoni
oriġinatriċi ma żżommx aktar minn 20% tal-valur
tal-iskoperturi tal-pożizzjonijiet ta’ titolizzazzjoni li jkunu
soġġetti għal tnaqqis mill-fondi proprji jew piż ta’ riskju
ta’ 1250%.
Fejn it-tnaqqis possibbli fl-ammonti ta’
skoperturi ppeżati skont ir-riskju, li l-istituzzjoni oriġinatriċi
tikseb permezz ta’ din it-titolizzazzjoni ma jkunx ġustifikat minn
trasferiment proporzjonat ta’ riskju ta’ kreditu lil partijiet terzi,
l-awtorità kompetenti tista’ tiddeċiedi skont il-każ li r-riskju ta’
kreditu sinifikanti ma għandux jiġi kkunsidrat li ġie trasferit
lil partijiet terzi.
3.                      
Għall-finijiet tal-paragrafu 2,
pożizzjonijiet ta’ titolizzazzjoni intermedji tfisser pożizzjonijiet
ta’ titolizzazzjoni li japplika għalihom piż ta’ riskji aktar baxx
minn 1250% u li huma aktar subordinati mill-maġġoranza
tal-pożizzjonijiet prijoritarji f’din it-titolizzazzjoni u aktar
subordinati minn kull pożizzjoni ta’ titolizzazzjoni f’din
it-titolizzazzjoni li hija assenjata lilha waħda minn dawn li ġejjin
skont din it-Taqsima 4:
(a)     fil-każ ta’ pożizzjoni ta’ titolizzazzjoni soġġetta
għat-Taqsima 3, is-Subtaqsima 3 livell 1 tal-kwalità ta’
kreditu;
(b)     fil-każ ta’ pożizzjoni ta’ titolizzazzjoni soġġetta
għat-Taqsima 3, is-Subtaqsima 4 livell 1 jew 2 tal-kwalità ta’
kreditu.
4.                      
Bħala alternattiva għall-paragrafi 2 u 3,
l-awtoritajiet kompetenti għandhom jagħtu permess
lill-istituzzjonijiet oriġinaturi sabiex jikkunsidraw li riskju ta’
kreditu sinifikanti ġie trasferit fejn l-istituzzjoni
oriġinatriċi tkun tista’ turi, f’kull każ ta’ titolizzazzjoni,
li t-tnaqqis fir-rekwiżiti ta’ fondi proprji li tikseb
l-oriġinatriċi permezz tat-titolizzazzjoni huwa ġustifikat minn
trasferiment proporzjonat ta’ riskju ta’ kreditu lil partijiet terzi. 
Il-permess għandu jingħata biss fejn
l-istituzzjoni tissodisfa l-kundizzjonijiet kollha li ġejjin:
(a)     l-istituzzjoni għandha politiki u metodoloġiji sensittivi
għar-riskju adegwati biex jivvalutaw it-trasferiment tar-riskju;
(b)     l-istituzzjoni rrikonoxxiet ukoll li t-trasferiment tar-riskju ta’
kreditu lil partijiet terzi f’kull każ għall-finijiet
tal-immaniġjar tar-riskju intern tal-istituzzjoni u l-allokazzjoni intern
tal-kapital tagħha.
5.                      
Minbarra r-rekwiżiti stabbiliti
fil-paragrafi 1 sa 4, kif applikabbli, għandhom jiġu ssodisfati
l-kundizzjonijiet kollha li ġejjin:
(a)     id-dokumentazzjoni tat-titolizzazzjoni tirrefletti s-sustanza ekonomika
tat-tranżazzjoni;
(b)     l-iskoperturi titolizzati jkunu inaċċessibbli
għall-istituzzjoni oriġinatriċi u l-kredituri tagħha,
inklużi fil-każijiet ta’ falliment u riċevibbiltà. Dan għandu jkun sostnut bl-opinjoni ta’
konsulenza legali kkwalifikat;
(c)     it-titoli maħruġa ma jirrappreżentawx l-obbligi ta’
pagament tal-istituzzjoni oriġinatriċi;
(d)     l-istituzzjoni oriġinatriċi ma
għandhiex kontroll effettiv jew indirett fuq l-iskoperturi trasferiti. Oriġinatriċi għandha titqies li
żammet kontroll effettiv fuq l-iskoperturi trasferiti jekk għandha
d-dritt li tirriakkwista mingħand id-destinatarju tat-trasferiment
l-iskoperturi trasferiti qabel sabiex tirrealizza l-benefiċċji
tagħhom jew jekk hija obbligata terġa’ tassumi r-riskju ttrasferit. Iż-żamma tad-drittijiet jew l-obbligi
taż-żamma tal-istituzzjoni oriġinatriċi fir-rigward
tal-iskoperturi ma għandhiex tikkostitwixxi minnha nfisha kontroll
indirett tal-iskoperturi;
(e)     id-dokumentazzjoni tat-titolizzazzjoni tissodisfa l-kundizzjonijiet
kollha li ġejjin:
(i)      ma fihiex klawżoli li għajr fil-każ ta’
dispożizzjonjiet ta’ ammortizzazzjoni bikrija, jeħtieġu
pożizzjonijiet fit-titolizzazzjoni sabiex jittejbu mill-istituzzjoni
oriġinatriċi inkluża iżda mhux limitati
għall-modifikazzjoni tal-iskoperturi ta’ kreditu sottostanti jew
iż-żieda tar-rendiment pagabbli lill-investituri bħala
riżultat ta’ deterjorament fil-kwalità ta’ kreditu tal-iskoperturi
titolizzati; 
(ii)      ma fihiex klawżoli li jżidu r-rendiment pagabbli
lid-detenturi tal-pożizzjonijiet f’titolizzazzjoni bħala
riżultat ta’ deterjorament fil-kwalità ta’ kreditu tal-pula sottostanti;
(iii)     tagħmilha ċara, fejn applikabbli, li kwalunkwe xiri jew
riakkwist ta’ pożizzjonijiet ta’ titolizzazzjoni mill-oriġinatriċi
jew l-isponsor li jmorru lil hinn mill-obbligi kuntrattwali tagħha
jistgħu jsiru biss f’kundizzjonijiet ta’ distakkament;
(f)      fejn hemm opzjoni ta’ eżerċitar eżawrjenti, dik
l-opzjoni għandha tissodisfa wkoll il-kundizzjonijiet li ġejjin:
(i)      hija eżerċitabbli bid-diskrezzjoni tal-istituzzjoni
oriġinatriċi;
(ii)      tista’ tiġi eżerċitata biss meta jibqa’ mhux ammortizzat
10% jew inqas tal-valur oriġinali tal-iskoperturi titolizzati;
(iii)     mhijiex strutturata sabiex tevita l-allokazzjoni ta’ telf lil
pożizzjonijiet ta’ titjib fil-kreditu jew pożizzjonijiet oħra
tal-investituri u lanqas mhija strutturata sabiex tipprovdi titjib fil-kreditu.
6.                      
L-awtoritajiet kompetenti għandhom iżommu
lill-ABE infurmata dwar każijiet speċifiċi, imsemmija
fil-paragrafu 2, fejn it-tnaqqis possibbli fl-ammonti ta’ skoperturi
ppeżati skont ir-riskju mhuwiex ġustifikat permezz ta’ trasferiment
proporzjonat tar-riskju ta’ kreditu lil partijiet terzi, u l-użu li
l-istituzzjonijiet jagħmlu tal-paragrafu 4. L-ABE għandha timmonitorja l-medda ta’ prattiki f’dan il-qasam u,
skont l-Artikolu  6 tar-Regolament (UE) Nru 1093/2010,
toħroġ linji gwida.
Artikolu 239
Titolizzazzjoni sintetika
1.                      
Istituzzjoni oriġinatriċi ta’
titolizzazzjoni sintetika tista’ tikkalkula l-ammonti ta’ skoperturi ppeżati
skont ir-riskju, u, kif relevanti, l-ammonti ta’ telf mistennija,
għall-iskoperturi titolizzati skont l-Artikolu 244, jekk waħda
milli ġejjin tkun issodisfata:
(a)     ir-riskju ta’ kreditu sinifikanti huwa kkunsidrat li ġie
ttrasferit lil parti terza jew permezz ta’ protezzjoni ta’ kreditu iffinanzjata
jew inkella mhux iffinanzjata;
(b)     l-istituzzjoni oriġinatriċi tapplika piż ta’ riskju ta’
1250% għall-pożizzjonijiet ta’ titolizzazzjoni kollha li għandha
f’din it-titolizzazzjoni jew tnaqqas dawn il-pożizzjonijiet ta’
titolizzazzjoni mill-elementi tas-Saff 1 tal-Ekwità Komuni skont
l-Artikolu 33(1)(k).
2.                      
Ir-riskju ta’ kreditu sinifikanti għandu
jiġi kkunsidrat li ġie ttrasferit jekk tintlaħaq waħda
mill-kundizzjonijiet li ġejjin:
(a)     l-ammonti ta’ skoperturi ppeżati skont ir-riskju
tal-pożizzjonijiet ta’ titolizzazzjoni intermedji miżmuma mill-istituzzjoni
oriġinatriċi f’din it-titolizzazzjoni ma jaqbżux il-50%
tal-ammonti ta’ skoperturi ppeżati skont ir-riskju tal-pożizzjonijiet
ta’ titolizzazzjoni intermedji kollha li jinsabu fit-titolizzazzjoni;
(b)     fejn mhemmx pożizzjonijiet ta’ titolizzazzjoni intermedji
f’titolizzazzjoni partikolari u l-oriġinatriċi tista’ turi li l-valur
tal-iskopertura tal-pożizzjonijiet ta’ titolizzazzjoni li jkunu
soġġetti għal tnaqqis mill-fondi proprji jew piż ta’ riskju
ta’ 1250% jaqbeż l-istima raġunata tat-telf mistenni fuq
l-iskoperturi titolizzati b’marġni sostanzjali, l-istituzzjoni
oriġinatriċi ma żżomx aktar minn 20% tal-valur tal-iskoperturi
tal-pożizzjonijiet ta’ titolizzazzjoni li jkunu soġġetti
għal tnaqqis mill-fondi proprji jew piż ta’ riskju ta’ 1250%;
(c)     fejn it-tnaqqis possibbli fl-ammonti ta’ skoperturi ppeżati skont
ir-riskju, li l-istituzzjoni oriġinatriċi tkun tikseb permezz ta’ din
it-titolizzazzjoni, ma jkunx ġustifikat minn trasferiment proporzjonali
tar-riskju ta’ kreditu għal partijiet terzi, l-awtorità kompetenti tista’
tiddeċiedi skont il-każ li r-riskju ta’ kreditu sinifikanti ma
għandux jiġi kkunsidrat li ġie ttrasferit lil partijiet terzi.
3.                      
Għall-finijiet tal-paragrafu 2,
pożizzjonijiet ta’ titolizzazzjoni intermedji tfisser pożizzjonijiet
ta’ titolizzazzjoni li għalihom japplika piż ta’ riskju inqas minn
1250% u li jkunu aktar subordinati mill-aktar pożizzjoni prijoritarja
f’din it-titolizzazzjoni u aktar subordinati minn kwalunkwe pożizzjoni ta’
titolizzazzjoni f’din it-titolizzazzjoni li għaliha hija assenjata
waħda milli ġejjin b’konformità mat-Taqsima 4:
(a)     fil-każ ta’ pożizzjoni ta’ titolizzazzjoni soġġetta
għat-Taqsima 3, is-Subtaqsima 3 livell 1 tal-kwalità ta’
kreditu;
(b)     fil-każ ta’ pożizzjoni ta’ titolizzazzjoni suġġetta
għat-Taqsima 3, is-Subtaqsima 4 livell 1 jew 2 tal-kwalità ta’
kreditu.
4.                      
Bħala alternattiva għall-paragrafi 2
u 3, l-awtoritajiet kompetenti għandhom jagħtu permess lill-istituzzjonijiet
oriġinaturi sabiex jikkunsidraw li riskju ta’ kreditu sinifikanti ġie
trasferit fejn l-istituzzjoni oriġinatriċi tkun tista’ turi, f’kull
każ ta’ titolizzazzjoni, li t-tnaqqis fir-rekwiżiti ta’ fondi proprji
li tikseb l-oriġinatriċi permezz tat-titolizzazzjoni huwa
ġustifikat minn trasferiment proporzjonat ta’ riskju ta’ kreditu lil
partijiet terzi.
Il-permess għandu jingħata biss fejn
l-istituzzjoni tissodisfa l-kundizzjonijiet kollha li ġejjin:
(a)     l-istituzzjoni għandha politiki u metodoloġiji sensittivi
għar-riskju adegwati biex jivvalutaw it-trasferiment tar-riskju;
(b)     l-istituzzjoni rrikonoxxiet ukoll li t-trasferiment tar-riskju ta’
kreditu lil partijiet terzi f’kull każ għall-finijiet
tal-immaniġjar tar-riskju intern tal-istituzzjoni u l-allokazzjoni intern
tal-kapital tagħha.
5.                      
Barra r-rekwiżiti stabbiliti fil-paragrafi 1
sa 4, kif applikabbli, it-trasferiment għandu jikkonforma
mal-kundizzjonijiet li ġejjin:
(a)     id-dokumentazzjoni tat-titolizzazzjoni tirrefletti s-sustanza ekonomika
tat-tranżazzjoni;
(b)     il-protezzjoni ta’ kreditu li biha huwa ttrasferit ir-riskju ta’
kreditu jikkonforma mal-Artikolu 242(2);
(c)     l-istrumenti użati għat-trasferiment tar-riskju ta’ kreditu
ma fihomx termini jew kundizzjonijiet li:
(i)      jimponu limiti massimi ta’ materjalità sinifikanti li taħthom
il-protezzjoni ta’ kreditu ma tiġix skattata jekk iseħħ
avveniment ta’ kreditu;
(ii)      jippermettu t-terminazzjoni tal-protezzjoni minħabba deterjorament
fil-kwalità ta’ kreditu tal-iskoperturi sottostanti;
(iii)     għajr fil-każ ta’ dispożizzjonjiet ta’ ammortizzazzjoni
bikrija, jeħtieġu li l-istituzzjoni oriġinatriċi ttejjeb
il-pożizzjonijiet fit-titolizzazzjoni;
(iv)     iżidu l-ispejjeż tal-protezzjoni ta’ kreditu tal-istituzzjoni
jew ir-rendiment pagabbli lid-detenturi ta’ pożizzjonijiet
fit-titolizzazzjoni bħala konsegwenza ta’ deterjorament fil-kwalità ta’
kreditu tal-pula sottostanti; 
(d)     opinjoni tinkiseb minn konsulent legali kkwalifikat li jikkonferma
l-infurzabbiltà tal-protezzjoni ta’ kreditu fil-ġuriżdizzjonijiet
relevanti kollha;
(e)     id-dokumentazzjoni tat-titolizzazzjoni għandha tiċċara,
fejn ikun applikabbli, li kull akkwist jew riakkwist ta’ pożizzjonijiet
ta’ titolizzazzjoni mill-oriġinatriċi jew mill-isponsor lil hinn
mill-obbligi kuntrattwali tagħha jistgħu jsiru biss f’kundizzjonijiet
distakkati;
(f)      fejn hemm opzjoni ta’ eżerċitar eżawrjenti, dik
l-opzjoni tissodisfa l-kundizzjonijiet kollha li ġejjin:
(i)      hija eżerċitabbli fid-diskrezzjoni tal-istituzzjoni
oriġinatriċi;
(ii)      tista’ tiġi eżerċitata biss meta jibqa’ mhux ammortizzat
10% jew inqas tal-valur oriġinali tal-iskoperturi titolizzati;
(iii)     mhijiex strutturata sabiex tevita l-allokazzjoni ta’ telf lil
pożizzjonijiet ta’ titjib fil-kreditu jew pożizzjonijiet oħra
tal-investituri u lanqas mhija strutturata sabiex tipprovdi titjib fil-kreditu.
6.                      
L-awtoritajiet kompetenti għandhom iżommu
lill-ABE infurmata dwar każijiet speċifiċi, imsemmija
fil-paragrafu 2, fejn it-tnaqqis possibbli fl-ammonti ta’ skoperturi
ppeżati skont ir-riskju mhuwiex ġustifikat permezz ta’ trasferiment
proporzjonat tar-riskju ta’ kreditu lil partijiet terzi, u l-użu li
l-istituzzjonijiet jagħmlu tal-paragrafu 4. L-Awtorità Bankarja Ewropea għandha timmonitorja l-medda ta’
prattiki f’dan il-qasam u għandha, skont l-Artikolu 16 tar-Regolament
(UE) Nru 1093/2010, toħroġ linji gwida.
Taqsima 3
Kalkolu
tal-ammonti ta’ skoperturi ppeżati skont ir-riskju
Subtaqsima 1
Prinċipji
Artikolu 240
Kalkolu tal-ammonti ta’ skoperturi ppeżati skont
ir-riskju
1.                      
Fejn l-istituzzjoni oriġinatriċi tkun
ittrasferiet ir-riskju ta’ kreditu sinifikanti assoċjat mal- skoperturi
titolizzati skont it-Taqsima 2, dik l-istituzzjoni tista’:
(a)     fil-każ ta’ titolizzazzjoni
tradizzjonali, teskludi mill-kalkoli tagħha tal-ammonti ta’ skoperturi
ppeżati skont ir-riskju, u, kif relevanti, l-ammonti ta’ telf mistennija,
l-iskoperturi li hija ttitolizzat;
(b)     fil-każ ta’ titolizzazzjoni
sintetika, tikkalkula l-ammonti ta’ skoperturi ppeżati skont ir-riskju, u,
kif relevanti, l-ammonti ta’ telf mistennija, fir-rigward tal-iskoperturi
titolizzati skont l-Artikoli 244 u 245.
2.                      
Fejn l-istituzzjoni oriġinatriċi tkun
iddeċidiet li tapplika l-paragrafu 1, għandha tikkalkula
l-ammonti ta’ skoperturi ppeżati skont ir-riskju preskritti f’dan
il-Kapitolu għall-pożizzjonijiet li jista’ jkollha
fit-titolizzazzjoni.
Fejn l-istituzzjoni oriġinatriċi ma
ttrasferietx riskju ta’ kreditu sinifikanti jew iddeċidiet li ma tapplikax
il-paragrafu 1, ma għandhiex għalfejn tikkalkula l-ammonti ta’
skoperturi ppeżati skont ir-riskju għall-ebda pożizzjoni li
jista’ jkollha fit-titolizzazzjoni inkwistjoni iżda għandha tkompli
tinkludi l-iskoperturi titolizzati fil-kalkoli tagħha tal-ammonti ta’
skoperturi ppeżati skont ir-riskju daqs li kieku ma ġewx titolizzati.
3.                      
Fejn hemm skopertura għal segmenti differenti
f’titolizzazzjoni, l-iskopertura għal kull segment għandha tiġi
kkunsidrata bħala pożizzjoni ta’ titolizzazzjoni separata. Il-fornituri tal-protezzjoni ta’ kreditu
għal pożizzjonijiet ta’ titolizzazzjoni għandhom jiġu
kkunsidrati li għandhom pożizzjonijiet fit-titolizzazzjoni. Il-pożizzjonijiet ta’ titolizzazzjoni
għandhom jinkludu skoperturi għal titolizzazzjoni li ġejjin
mir-rata tal-imgħax jew mill-kuntratti derivati mill-muniti.
4.                      
Sakemm pożizzjoni ta’ titolizzazzjoni ma tkunx
imnaqqsa mill-elementi tas-Saff 1 tal-Ekwità Komuni skont
l-Artikolu 33(1)(k), l-ammont ta’ skoperturi ppeżati skont ir-riskju
għandu jiġi inkluż fl-ammonti totali ta’ skoperturi ppeżati
skont ir-riskju tal-istituzzjoni għall-finijiet tal-Artikolu 87(3).
5.                      
L-ammont ta’ skoperturi ppeżati skont
ir-riskju tal-pożizzjoni ta’ titolizzazzjoni għandu jiġi
kkalkolat billi jiġi applikat għall-valur tal-iskopertura
tal-pożizzjoni, ikkalkolat kif stabbilit fl-Artikolu 241, dak
il-piż ta’ riskju relevanti totali.
6.                      
Il-piż ta’ riskju totali għandu jiġi
ddeterminat bħala s-somma tal-piż ta’ riskju stabbilit f’dan il-
Kapitolu u kwalunkwe piż ta’ riskju addizzjonali skont
l-Artikolu 396.
Artikolu 241
Valur tal-iskopertura
1.                      
Il-valur tal-iskopertura għandu jiġi
kkalkolat kif ġej: 
(a)     fejn l-istituzzjoni tikkalkula l-ammonti ta’ skoperturi ppeżati
skont ir-riskju taħt is-Subtaqsima 3, il-valur tal-iskopertura ta’
pożizzjoni ta’ titolizzazzjoni li ma tidhirx fil-karta tal-bilanċ
għandu jkun il-valur tal-kontabbiltà tagħha li jifdal wara li
jiġu applikati l-aġġustamenti tar-riskju ta’ kreditu
speċifiku;
(b)     fejn l-istituzzjoni tikkalkula l-ammonti ta’ skoperturi ppeżati
skont ir-riskju skont it-Taqsima 4, il-valur tal-iskopertura ta’
pożizzjoni ta’ titolizzazzjoni li tidher fil-karta tal-bilanċ
għandha tkun il-valur tal-kontabbiltà mkejjel mingħajr ma jitqies
l-ebda aġġustament li sar fir-riskju ta’ kreditu;
(c)     fejn l-istituzzjoni tikkalkula l-ammonti ta’ skoperturi ppeżati
skont ir-riskju skont is-Subtaqsima 3, il-valur tal-iskopertura ta’
pożizzjoni ta’ titolizzazzjoni li ma tidhirx fil-karta tal-bilanċ
għandu jkun il-valur nominali tagħha, imnaqqas minn kwalunkwe
aġġustament tar-riskju ta’ kreditu speċifiku ta' dik
il-pożizzjoni titolizzata, multiplikat bil-fattur ta’ konverżjoni kif
preskritt f’dan il-Kapitolu. Il-fattur
ta’ konverżjoni għandu jkun ta’ 100 % sakemm mhux
speċifikat mod ieħor;
(d)     fejn l-istituzzjoni tikkalkula l-ammonti ta’ skoperturi ppeżati
skont ir-riskju skont is-Subtaqsima 4, il-valur tal-iskopertura ta’
pożizzjoni ta’ titolizzazzjoni li ma tidhirx fil-karta tal-bilanċ
għandu jkun il-valur nominali tagħha mmultiplikat b’fattur ta’
konverżjoni kif preskritt f’dan il-Kapitolu. Il-fattur ta’ konverżjoni għandu jkun ta’ 100 % sakemm
mhux speċifikat mod ieħor;
(e)     Il-valur tal-iskopertura għar-riskju ta’ kreditu tal-kontroparti
ta’ strument derivat elenkat fl-Anness II, għandu jiġi
determinat skont il-Kapitolu 6.
2.                      
Fejn istituzzjoni jkollha żewġ
pożizzjonijiet jew aktar sovrapposti f’titolizzazzjoni, hija għandha,
sal-punt li jkun hemm sovrappożizzjoni bejniethom, tinkludi biss
fil-kalkolu tal-ammonti ta’ skoperturi ppeżati skont ir-riskju
l-pożizzjoni jew il-porzjon ta’ pożizzjoni li jipproduċi
l-ogħla ammonti ta’ skoperturi ppeżati skont ir-riskju. L-istituzzjoni tista’ tirrikonoxxi wkoll tali sovrappożizzjoni
bejn rekwiżiti ta’ fondi proprji tar-riskju speċifiku għal
pożizzjonijiet fil-portafoll tan-negozjar u rekwiżiti ta’ fondi
proprji għal pożizzjonijiet ta' titolizzazzjoni fil-ktieb mhux
tan-negozju, jekk l-istituzzjoni tista’ tikkalkula u tqabbel ir-rekwiżiti
tal-fondi proprji tal-pożizzjonijiet relevanti. Għall-finijiet ta’ dan il-paragrafu, sovrappożizzjoni
sseħħ meta l-pożizzjonijiet, totalment jew parzjalment,
jirrappreżentaw skopertura għall-istess riskju b’mod li, sal-punt
tas-sovrappożizzjoni, ikun hemm skopertura waħda.
3.                      
Fejn japplika l-Artikolu 263(c) għal pożizzjonijiet
fl-ABCP, l-istituzzjoni tista’ tuża l-piż ta’ riskju assenjat
għal faċilità ta’ likwidità sabiex tikkalkula l-ammont ta’ skoperturi
ppeżati skont ir-riskju għall-ABCP jekk 100 % tal-ABCP
maħruġa mill-programm ikunu koperti minn din jew faċilitajiet
ta’ likwidità oħrajn u dawn il-faċilitajiet kollha ta’ likwidità
jikklassifikaw pari passu mal-ABCP biex jiffurmaw pożizzjonijiet ta’
sovrapożizzjoni.
L-istituzzjoni għandha tinnotifika
lill-awtoritajiet kompetenti bl-użu li tagħmel minn dan
it-trattament.
Artikolu 242
Rikonoxximent tal-mitigazzjoni tar-riskju ta’ kreditu
għal pożizzjonijiet ta’ titolizzazzjoni
1.                      
Istituzzjoni tista’ tirrikonxxi protezzjoni ta’ kreditu
iffinanzjata jew mhux iffinanzjata miksuba fir-rigward tal-pożizzjoni ta’
titolizzazzjoni skont il-Kapitolu 4 u soġġetta
għar-rekwiżiti stabbiliti f’dan il-Kapitolu u fil-Kapitolu 4.
Protezzjoni ta’ kreditu eliġibbli ffinanzjata
hija limitata għal kollateral finanzjarju li huwa eliġibbli
għall-kalkolu ta’ ammonti ta’ skoperturi ppeżati skont ir-riskju
taħt il-Kapitolu 2 kif stabbilit fil-Kapitolu 4 u r-rikonoxximent
huwa soġġett għall-konformità mar-rekwiżiti relevanti kif stabbilit
fil-Kapitolu 4.
2.                      
Protezzjoni ta’ kreditu mhux iffinanzjata
eliġibbli u l-fornituri tal-protezzjoni ta’ kreditu mhux iffinanzjata huma
limitati għal dawk li huma eliġibbli fil-Kapitolu 4 u
r-rikonoxximent huwa soġġett għall-konformità mar-rekwiżiti
relevanti stabbiliti f’dak il-Kapitolu 4. 
3.                      
Permezz ta’ deroga mill-paragrafu 2,
il-fornituri eliġibbli għall-protezzjoni ta’ kreditu mhux
iffinanzjata elenkata fl-Artikolu 197 għandu jkollhom valutazzjoni
ta’ kreditu minn ECAI rikonoxxuta li ġiet determinata li hija assoċjata
mal-livell 3 jew ogħla tal-kwalità ta’ kreditu skont l-Artikolu 131 u
kellhom jiġu assoċjati mal-livell 2 jew ogħla tal-kwalità ta’
kreditu meta ġiet rikonoxxuta għall-ewwel darba il-protezzjoni ta’
kreditu. L-istituzzjonijiet li
għandhom permess japplikaw l-Approċċ IRB għal skopertura
diretta għall-fornituri tal-protezzjoni jistgħu jivvalutaw
l-eliġibbiltà skont l-ewwel sentenza bbażati fuq l-ekwivalenza tal-PD
għall-fornituri tal-protezzjoni għall-PD assoċjata mal-livelli
tal-kwalità ta’ kreditu msemmija f’dak il-punt.
4.                      
Permezz ta’ deroga mill-paragrafu 2, SSPEs
huma fornituri tal-protezzjoni eliġibbli fejn huma sidien ta' assi li
jikkwalifikaw bħala kollateral finanzjarju eliġibbli u li
għalihom mhemmx drittijiet jew drittijiet kontinġenti li jippreċedu
jew li jikklassifikaw pari passu mad-drittijiet kontinġenti
tal-istituzzjoni li tirċievi l-protezzjoni ta’ kreditu mhux iffinanzjata u
jintlaħqu r-rekwiżiti kollha għar-rikonoxximent tal-kollateral
finanzjarju fil-Kapitolu 4. F’dawn
il-każijiet, GA (l-ammont tal-protezzjoni aġġustat għal
kwalunkwe diskrepanza fil-muniti u diskrepanza fil-maturità skont
id-dispożizzjonijiet tal-Kapitolu 4) għandu jiġi limitat
għall-valur tas-suq aġġustat skont il-volatilità ta’ dawk l-assi
u g (il-piż ta’ riskju ta’ skoperturi għall-fornituri tal-protezzjoni
kif speċifikat skont l-Approċċ Standardizzat) għandu
jiġi determinat bħala l-piż ta’ riskju medju ppeżat li jkun
japplika għal dawk l-assi bħala kollateral finanzjarju skont
l-Approċċ Standardizzat.
Artikolu 243
Appoġġ impliċitu
1.                      
Istituzzjoni sponsor, jew l-istituzzjoni
oriġinatriċi li fir-rigward tat-titolizzazzjoni għamlet użu
mill-Artikolu 240(1) u (2) fil-kalkolu tal-ammonti ta’ skoperturi
ppeżati skont ir-riskju jew biegħat strumenti mill-portafoll
tan-negozjar tagħha bil-konsegwenza li ma għadhiex aktar
meħtieġa jkollha fondi proprji għar-riskji ta’ dawk l-istrumenti
u ma għandhiex, bil-għan li tnaqqas il-potenzjal jew it-telf reali
għall-investituri, tipprovdi appoġġ lit-titolizzazzjoni lil hinn
mill-obbligi kuntrattwali tagħha. Tranżazzjoni ma għandhiex tiġi kkunsidrata li tipprovdi
appoġġ jekk hija eżegwita b’kundizzjonijiet ta’ distakk u jekk
titqies fil-valutazzjoni tat-trasferiment ta’ riskju sinifikanti. Kull tali tranżazzjoni għandha tkun,
irrelevanti jekk tagħtix appoġġ, notifikata lill-awtoritajiet
kompetenti u soġġetta għall-analiżi tal-kreditu u
l-proċess ta’ approvazzjoni tal-istituzzjoni. L-istituzzjoni għandha, meta tivvaluta jekk it-tranżazzjoni
hijiex strutturata sabiex tipprovdi appoġġ, tikkonsidra b’mod adegwat
tal-inqas dawn kollha li ġejjin:
(a)     il-prezz
tar-riakkwist; 
(b)     il-pożizzjoni tal-kapital u l-likwidità tal-istituzzjonijiet qabel
u wara r-riakkwist; 
(c)     il-prestazzjoni tal-iskoperturi
titolizzati;
(d)     il-prestazzjoni
tal-pożizzjonijiet ta’ titolizzazzjoni;
2.                      
L-ABE għandha toħroġ, skont
l-Artikolu 16 jew ir-Regolament (UE) Nru 1093/2010, linji gwida dwar
x’jikkostitwixxi kundizzjonijiet distakkati u meta tranżazzjoni mhijiex
strutturata sabiex tipprovdi appoġġ.
3.                      
Jekk l-istituzzjoni oriġinatriċi jew
l-istituzzjoni sponsor tonqos milli tikkonforma mal-paragrafu 1
fir-rigward ta’ titolizzazzjoni, bħala minimu din l-istituzzjoni
għandu jkollha fondi proprji kontra l-iskoperturi titolizzati kollha daqs
li kieku ma ġewx titolizzati.
Subtaqsima 2
Il-kalkolu
tal-ammonti ta’ skoperturi ppeżati skont ir-riskju titolizzati
f’titolizzazzjoni sintetika tal-istituzzjonijiet oriġinaturi 
Artikolu 244
Trattament ġenerali
Fil-kalkolu tal-ammonti ta’ skoperturi
ppeżati skont ir-riskju għall-iskoperturi titolizzati, fejn jiġu
ssodisfati l-kundizzjonijiet fl-Artikolu 239, l-istituzzjoni
oriġinatriċi ta’ titolizzazzjoni sintetika għandha,
soġġetta għall-Artikolu 245, tuża l-metodoloġiji
ta’ kalkolu relevanti stabbiliti f’din it-Taqsima u mhux dawk stabbiliti
fil-Kapitolu 2. Għall-istituzzjonijiet
li jikkalkolaw l-ammonti ta’ skoperturi ppeżati skont ir-riskju u
l-ammonti ta’ telf mistennija skont il-Kapitolu 3, l-ammonti ta’ telf
mistennija fir-rigward ta’ tali skoperturi għandhom ikunu żero.
Ir-rekwiżiti stabbiliti fl-ewwel
subparagrafu japplikaw għall-pula sħiħa ta’ skoperturi
inklużi fit-titolizzazzjoni. Soġġetta
għall-Artikolu 245, l-istituzzjoni oriġinatriċi
għandha tikkalkula l-ammonti ta’ skoperturi ppeżati skont ir-riskju
fir-rigward tas-segmenti kollha fit-titolizzazzjoni skont id-dispożizzjonijiet
ta’ din it-Taqsima inklużi dawk li għalihom l-istituzzjoni
tirrikonoxxi mitigazzjoni tar-riskju ta’ kreditu skont l-Artikolu 242,
f'liema każ il-piż ta’ riskju li jrid jiġi applika għal dik
il-pożizzjoni jista’ jiġi modifikat skont il-Kapitolu 4,
soġġett għar-rekwiżiti stabbiliti f’dan il-Kapitolu.
Artikolu 245
Trattament tad-diskrepanzi fil-maturitajiet f’titolizzazzjonjiet
sintetiċi
Għall-finijiet ta’ kalkolu tal-ammonti
ta’ skoperturi ppeżati skont ir-riskju skont l-Artikolu 244,
kwalunkwe diskrepanza fil-maturità bejn il-protezzjoni ta’ kreditu li permezz
tagħha tinkiseb is-segmentazzjoni u l-iskoperturi titolizzati
għandhom jiġu kkunsidrati kif ġej:
(a)          bħala
maturità tal-iskoperturi titolizzati għandha tittieħed b'mod li tkun
l-itwal maturità fost kull skopertura soġġetta għal massimu ta’
ħames snin. Il-maturità
tal-protezzjoni ta’ kreditu għandha tiġi determinata skont
il-Kapitolu 4;
(b)          istituzzjoni
oriġinatriċi għandha tinjora kull diskrepanza fil-maturità
fil-kalkolu tal-ammonti ta’ skoperturi ppeżati skont ir-riskju għal
segmenti li jidhru skont din it-Taqsima b’piż ta’ riskju ta’ 1250%. Għas-segmenti l-oħra kollha,
għandu jiġi applikat it-trattament tad-diskrepanza fil-maturità
stabbilit fil-Kapitolu 4 skont il-formula li ġejja:
fejn:
RW*
=  l-ammonti ta’ skoperturi
ppeżati skont ir-riskju għall-finijiet tal-Artikolu 87(a);
RWAss
=         l-ammonti ta’ skoperturi
ppeżati skont ir-riskju għall-iskoperturi jekk ma ġewx
titolizzati, ikkalkolati fuq bażi prorata;
RWSP= l-ammonti ta’ skoperturi ppeżati skont
ir-riskju kkalkolati fl-Artikolu 244 jekk ma kienx hemm diskrepanza
fil-maturità;
T =       il-maturità tal-iskoperturi sottostanti espressa fi snin;
t =         il-maturità tal-protezzjoni ta’ kreditu espressa fi snin;
t* =       0.25.
Subtaqsima 3
Kalkolu
tal-ammonti ta’ skoperturi ppeżati skont ir-riskju skont
l-Approċċ Standardizzat
Artikolu 246
Piżijiet ta’ riskju
Soġġetta
għall-Artikolu 247, l-istituzzjoni għandha tikkalkula l-ammont
ta’ skoperturi ppeżati skont ir-riskju ta’ pożizzjoni ta’
titolizzazzjoni jew rititolizzazzjoni klassifikata billi tapplika l-piż
ta’ riskju relevanti għall-valur tal-iskopertura.
Il-piż
ta’ riskju relevanti għandu jkun il-piż ta’ riskju stabbilit
fit-Tabella 1, li miegħu hija assoċjata l-valutazzjoni ta’ kreditu
tal-pożizzjoni skont it-Taqsima 4.
 Tabella 1 
 Livell tal-Kwalità ta’ Kreditu || 1 || 2 || 3 || 4 (għal valutazzjonijiet ta’ kreditu biss li mhumiex valutazzjonijet ta’ kreditu b’terminu qasir) || il-livelli kollha l-oħra tal-kwalità ta’ kreditu 
 Pożizzjonijiet ta’ titolizzazzjoni || 20% || 50% || 100% || 350% || 1250% 
 Pożizzjonijiet ta’ rititolizzazzjoni || 40% || 100% || 225% || 650% || 1250% 
Soġġett għall-Artikoli 247
sa 250, l-ammont ta’ skoperturi ppeżati skont ir-riskju ta’
pożizzjoni titolizzata mhux klassifikata għandu jiġi kkalkolat
billi jiġi applikat piż ta’ riskju ta’ 1250%.
Artikolu 247
Istituzzjonijiet oriġinaturi u li huma sponsor
Għall-istituzzjoni oriġinatriċi
jew l-istituzzjoni sponsor, l-ammonti ta’ skoperturi ppeżati skont
ir-riskju kkalkolati fir-rigward tal-pożizzjonijiet ta’ titolizzazzjoni
tagħha f’kwalunkwe titolizzazzjoni jistgħu jkunu limitati
għall-ammonti ta’ skoperturi ppeżati skont ir-riskju li attwalment
jiġu kkalkolati għall-iskoperturi titolizzati li kieku ma ġewx
titolizzati soġġetti għall-applikazzjoni preżunta ta’
piż ta’ riskju ta’ 150% għal dawn li ġejjin:
(a)          l-elementi kollha attwalment inadempjenti;
(b)          l-elementi kollha assoċjati ma’ riskju partikolarment għoli
skont l-Artikolu 123 fost l-iskoperturi titolizzati.
Artikolu 248
Trattament ta’ pożizzjonijiet mhux klassifikati
1.                      
Għall-finijet tal-kalkolu tal-ammont ta’
skoperturi ppeżati skont ir-riskju ta’ pożizzjoni titolizzata mhux
ikklassifikata istituzzjoni tista’ tapplika l-piż ta’ riskju medju
ppeżat li jkun applikat għall-iskoperturi titolizzati
fil-Kapitolu 2 mill-istituzzjoni li għandha l-iskoperturi,
multiplikat bil-proporzjon tal-konċentrazzjoni msemmi fil-paragrafu 2. Għal dan il-għan, l-istituzzjoni
għandha tkun taf il-kompożizzjoni tal-pula ta’ skoperturi titolizzati
li huma dejjem titolizzati. 
2.                      
Il-proporzjon tal-konċentrazzjoni għandu
jkun daqs is-somma tal-ammonti nominali tas-segmenti kollha diviż
bis-somma tal-ammonti nominali tas-segmenti subordinati għal jew pari
passu mas-segment li fih il-pożizzjoni tinżamm inkluż dak
is-segment stess. Il-piż ta’
riskju li jirriżulta ma għandux ikun ogħla minn 1250% jew inqas
minn kwalunkwe piż ta’ riskju applikabbli għal segment klassifikat
aktar prijoritarju. Fejn
l-istituzzjoni ma tistax tiddetermina l-piżijiet ta’ riskju li jkunu
applikati għall-iskoperturi titolizzati fil-Kapitolu 2, għandha
tapplika piż ta’ riskju ta’ 1250 % għall-pożizzjoni.
Artikolu 249
Trattament tal-pożizzjonijiet ta’ titolizzazzjoni
fis-segment tat-tieni telf jew aħjar fi programm ABCP
Soġġetta għad-disponibbiltà ta’
trattament aktar favorevoli għal faċilitajiet ta’ likwidità mhux
klassifikati skont l-Artikolu 250 l-istituzzjoni tista’ tapplika
għall-pożizzjonijiet ta’ titolizzazzjoni li jilħqu
l-kundizzjonijiet li ġejjin piż ta’ riskju li huwa l-ikbar minn 100%
jew l-ogħla mill-piżijiet ta’ riskju li jkunu applikati għal
kull waħda mill-iskoperturi titolizzati skont Kapitolu 2 minn
istituzzjoni li għandha l-iskoperturi:
(a)          il-pożizzjoni ta’ titolizzazzjoni għandha tkun f’segment li
huwa ekonomikament f’pożizzjoni tat-tieni segment ta' telf jew aħjar
fit-titolizzazzjoni u fl-ewwel segment ta' telf għandu jipprovdi titjib
fil-kreditu sinifikanti għat-tieni segment ta' telf;
(b)          il-kwalità tal-pożizzjoni ta’ titolizzazzjoni għandha tkun
ekwivalenti għall-grad tal-investiment jew aħjar;
(c)          il-pożizzjoni ta’ titolizzazzjoni għandha tinżamm minn
l-istituzzjoni li ma għandhiex pożizzjoni fis-segment tal-ewwel telf.
Artikolu 250
Trattament ta’ faċilitajiet ta’ likwidità mhux
klassifikati
1.                      
L-istituzzjonijiet jistgħu japplikaw fattur
ta’ konverżjoni ta’ 50% għall-ammont nominali tal-faċilità ta’
likwidità mhux klassifikata sabiex tiddetermina l-valur tal-iskopertura
tagħha meta jiġu ssodisfati l-kundizzjonijiet li ġejjin:
(a)     id-dokumentazzjoni tal-faċilità ta’ likwidità għandha tidentifika
biċ-ċar u tillimita ċ-ċirkostanzi skont liema
l-faċilità tista’ tinġibed;
(b)     ma għandux ikun possibbli għall-faċilità li
tinġibed biex tipprovdi appoġġ ta’ kreditu billi tkopri t-telf
diġà mġarrab fi żmien il-ġbid u b’mod partikolari sabiex ma
tipprovdix likwidità fir-rigward ta’ skoperturi inadempjenti fi żmien
il-ġbid jew sabiex jinkisbu assi f’valur ogħla minn dak ġust;
(c)     il-faċilità ma għandhiex tintuża sabiex tipprovdi
finanzjament permanenti jew regolarli għat-titolizzazzjoni;
(d)     ripagament ta' ġbid fuq il-faċilità ma għandux ikun
subordinat għall-pretensjonijiet tal-investituri għajr għal
pretensjonijiet li jiġu fir-rigward tar-rata tal-imgħax jew
il-kuntratti derivati mill-muniti, tariffi jew pagamenti simili oħrajn, u
lanqas ma jkun soġġett għal rinunzja jew diferiment;
(e)     ma għandux ikun possibbli għall-faċilità li
tinġibed wara li t-titjib ta’ kreditu applikabbi kollu li tkun tibbenefika
minnu l-faċilità ta’ likwidità jiġi eżewrit;
(f)      il-faċilità għandha tinkludi dispożizzjoni li tirriżulta
fi tnaqqis awtomatiku fl-ammont li jista’ jinġibed mill-ammont ta’
skoperturi li huma f’inadempjenza, fejn ‘inadempjenza’ għandha t-tifsira
mogħti lilha fil-Kapitolu 3, jew fejn il-pula ta’ skoperturi
titolizzati tikkonsisti fi strumenti klassifikati, li tittermina
l-faċilità jekk il-kwalità medja tal-pula taqa’ taħt il-grad
tal-investiment.
Il-piż ta’ riskju li għandu jkun
applikat għandu jkun l-ogħla piż ta’ riskju li jkun applikat lil
kwalunkwe waħda mill-iskoperturi titolizzati skont il-Kapitolu 2
mill-istituzzjoni li għandha l-iskoperturi.
2.                      
Sabiex jiġi determinat il-valur
tal-iskopertura ta’ faċilitajiet ta’ avvanz ta' flus, fattur ta’
konverżjoni ta’ 0% jista’ jiġi applikat għall-ammont nominali
ta’ faċilità ta’ likwidità li hija kanċellabbli mingħajr
kundizzjoni jekk il-kundizzjonijiet stabbiliti fil-paragrafu 1 jiġu
ssodisfati u r-ripagament tal-ġibdiet fuq il-faċilità huma
prijoritarji fuq kull pretensjoni oħra fuq il-flussi tal-flus li
ġejjin mill-iskoperturi titolizzati.
Artikolu 251
Rekwiżiti addizzjonali tal-fondi proprji għal
titolizzazzjonijiet ta’ skoperturi rotanti b’dispożizzjonjiet ta’
ammortizzazzjoni bikrija
1.                      
Fejn hemm titolizzazzjoni ta’ skoperturi rotanti
soġġetti għal dispożizzjoni ta’ ammortizzazzjoni bikrija,
l-istituzzjoni oriġinatriċi għandha tikkalkula ammont ta’
skoperturi addizzjonali ppeżati skont ir-riskju fir-rigward tar-riskji li
l-livelli ta’ riskju ta’ kreditu li hija esposta għalihom jistgħu
jiżdiedu wara t-tħaddim tad-dispożizzjoni ta’ ammortizzazzjoni
bikrija, skont dan l-Artikolu.
2.                      
L-istituzzjoni għandha tikkalkula ammont ta’
skoperturi ppeżati skont ir-riskju fir-rigward tas-somma tal-valur
tal-iskopertura tal-imgħax tal-oriġinatriċi u tal-imgħax
tal-investitur.
Għal strutturi ta’ titolizzazzjoni fejn
l-iskoperturi titolizzati jikkonsisti fi skoperturi rotanti u mhux rotanti,
l-istituzzjoni oriġinatriċi għandha tapplika t-trattament
stabbilit fil-paragrafi 3 sa 6 għal dak il-porzjon tal-pula
sottostanti li fih skoperturi rotanti.
Il-valur tal-iskopertura tal-imgħax
tal-oriġinatriċi għandu jkun il-valur tal-iskopertura tal-parti
nozzjonali ta’ pula ta’ ammonti miġbuda mibjugħa f’titolizzazzjoni,
li l-proporzjon tiegħu relatat mal-ammont tal-pula totali mibjugħ
fl-istruttura jiddetermina l-proporzjon tal-flussi ta’ flus ġenerati
mill-kapital u l-ġbir tal-imgħax u ammonti assoċjati oħrajn
li mhumiex disponibbli sabiex jagħmlu pagamenti lil dawk li għandhom
pożizzjonijiet ta’ titolizzazzjoni fit-titolizzazzjoni. L-imgħax tal-oriġinatriċi ma
għandux ikun subordinat għall-imgħax tal-investituri. Il-valur tal-iskopertura tal-imgħax
tal-investituri għandu jkun il-valur tal-iskopertura tal-parti nozzjonali
li jifdal mill-pula ta’ ammonti miġbuda. 
L-ammont ta’ skoperturi ppeżati skont
ir-riskju fir-rigward tal-valur tal-iskopertura tal-imgħax
tal-oriġinatriċi għandu jiġi kkalkolat bħal dak
għal skopertura prorata lill-iskoperturi titolizzati daqs li kieku ma
ġewx titolizzati.
3.                      
Oriġinaturi tat-tipi ta’ titolizzazzjoni li
ġejjin huma eżenti mill-kalkolu ta’ ammont ta’ skoperturi addizzjonali
ppeżati skont ir-riskju fil-paragrafu 1:
(a)     titolizzazzjonijiet ta’ skoperturi rotanti fejn l-investituri
jibqgħu esposti kompletament għall-ġbid futur kollu
mill-mutwatarji sabiex ir-riskju fuq il-faċilijitajiet sottostanti ma
jmurx lura lejn l-istituzzjoni oriġinatriċi anki wara li jkun
seħħ avveniment ta’ ammortazzjoni bikrija;
(b)     titolizzazzjonijiet fejn kwalunkwe dispożizzjoni ta’
ammortizzazzjoni bikrija hija skattata biss minn avvenimenti mhux relatati
mal-prestazzjoni tal-assi titolizzati jew l-istituzzjoni
oriġinatriċi, bħal bidliet materjali fil-liġijiet jew
regolamenti tat-taxxa.
4.                      
Għall-istituzzjoni oriġinatriċi
soġġetta għall-kalkolu ta’ ammont ta’ skoperturi addizzjonali
ppeżati skont ir-riskju skont il-paragrafu 1 l-ammonti totali ta’
skoperturi ppeżati skont ir-riskju fir-rigward tal-pożizzjonijiet
tagħha fl-imgħax tal-investituri u l-ammonti ta’ skoperturi
ppeżati skont ir-riskju kkalkolati skon il-paragrafu 1 ma
għandux ikun aktar mill-ikbar ta':
(a)     l-ammonti ta’ skoperturi ppeżati skont ir-riskju kkalkolati
fir-rigward tal-pożizzjonijiet tagħha fl-imgħax tal-investituri;
(b)     l-ammonti ta’ skoperturi ppeżati skont ir-riskju li jiġu
kkalkolati fir-rigward tal-iskoperturi titolizzati minn istituzzjoni li
għandha l-iskoperturi daqs li kieku ma ġewx titolizzati f’ammont daqs
l-imgħax tal-investituri.
Tnaqqis ta’ qligħ nett, jekk ikun hemm, li
jkun ġej mill-kapitalizzazzjoni ta’ dħul futur meħtieġ
skont l-Artikolu 29(1), għandu jiġi ttrattat barra l-ammont
indikat fis-subparagrafu preċedenti.
5.                      
L-ammont ta’ skoperturi ppeżati skont
ir-riskju li għandu jiġi kkalkolat skont il-paragrafu 1
għandu jiġi ddeterminat billi jiġi multiplikat il-valur
tal-iskopertura tal-imgħax tal-investituri bil-prodott tal-fattur ta’
konverżjoni xieraq kif inhu indikat fil-paragrafi 6 sa 9 u l-piż
ta’ riskju medju ppeżat li jkun japplika għall-iskoperturi
titolizzati kieku l-iskoperturi ma ġewx titolizzati.
Dispożizzjoni ta’ ammortizzazzjoni bikrija
għandha tiġi kkunsidrata bħala kkontrollata jekk jiġu
ssodisfati l-kundizzjonijiet kollha li ġejjin:
(a)     l-istituzzjoni oriġinatriċi għandha pjan ta’
likwidità/fondi proprji xieraq fis-seħħ sabiex tiżgura li
għandha biżżejjed fondi proprji u likwidità disponibbli
f’każ ta’ ammortizzazzjoni bikrija;
(b)     matul it-tul ta-żmien tat-tranżazzjoni hemm qsim pro rata
bejn l-imgħax tal-oriġinatriċi u l-imgħax tal-investitur
tal-pagamenti tal-imgħax u l-kapital, l-infiq, it-telf u l-irkupri
bbażati fuq il-bilanċ tar-reċivibbli pendenti f’punti ta’
referenza wieħed jew aktar matul kull xahar;
(c)     il-perjodu ta’ ammortizzazzjoni huwa kkunsidrat suffiċjenti
għal 90% tad-dejn totali (imgħax tal-oriġinatriċi u
tal-investitur) pendenti fil-bidu tal-perjodu ta’ ammortizzazzjoni bikrija li
jkun ġie ripagat jew rikonoxxut inadempjenti;
(d)     il-veloċità tal-ripagament mhijiex aktar veloċi minn dik li
tinkiseb minn ammortizzazzjoni fl-linja dritta fil-perjodu stabbilit
fil-punt (c).
6.                      
Fil-każ ta’ titolizzazzjonijiet
soġġetti għal dispożizzjoni ta’ ammortizzazzjoni bikrija
tal-iskoperturi fil-livell tal-konsumaturi li mhumiex impenjati u
kanċellabbli mingħajr kundizzjoni mingħajr notifika minn qabel,
fejn l-ammortizzazzjoni bikrija hija skattata mil-livell tal-firxa żejda
li taqa’ f’livell speċifiku, l-istituzzjonijiet għandhom iqabblu
l-livell medju ta’ firxa żejda fuq tliet xhur mal-livelli ta’ firxa
żejda li fihom il-firxa żejda teħtieġ tiġi mblukkata.
Fejn it-titolizzazzjoni ma teħtieġx
l-imblukkar tal-firxa żejda, il-punt ta’ mblukkar huwa meqjus bħala
4.5 punti perċentwali akbar mil-livell ta’ firxa żejda li fih
tiġi skattata ammortizzazzjoni bikrija.
Il-fattur ta’ konverżjoni li jrid jiġi
applikat għandu jiġi determinat mil-livell tal-firxa żejda medja
attwali fuq tliet xhur skont it-Tabella 2.
 Tabella 2 
   || Titolizzazzjonijiet soġġetti għal dispożizzjoni ta’ ammortizzazzjoni bikrija kontrollata || Titolizzazzjonijiet soġġetti għal dispożizzjoni ta’ ammortizzazzjoni bikrija mhux kontrollata 
 firxa żejda medja fuq 3 xhur || Fattur ta’ konverżjoni || Fattur ta’ konverżjoni 
 Fuq il-livell A || 0 % || 0 % 
 Level A || 1 % || 5 % 
 Livell B || 2 % || 15 % 
 Livell C || 10 % || 50 % 
 Livell D || 20 % || 100 % 
 Livell E || 40 % || 100 % 
fejn:
(a)     ‘Livell A’ jirreferi għal livelli ta’ firxa żejda inqas minn
133.33% tal-livell ta’ mblukkar tal-firxa żejda iżda mhux inqas minn
100% ta’ dak il-livell ta’ mblukkar;
(b)     ‘Livell B’ jirreferi għal livelli ta’ firxa żejda inqas minn
100% tal-livell ta’ mblukkar tal-firxa żejda iżda mhux inqas minn 75%
ta’ dak il-livell ta’ mblukkar;
(c)     ‘Livell C’ jirreferi għal livelli ta’ firxa żejda inqas minn
75% tal-livell ta’ mblukkar tal-firxa żejda iżda mhux inqas minn 50%
ta’ dak il-livell ta’ mblukkar;
(d)     ‘Livell D’ jirreferi għal livelli ta’ firxa żejda inqas minn
50% tal-livell ta’ mblukkar tal-firxa żejda iżda mhux inqas minn 25%
ta’ dak il-livell ta’ mblukkar;
(e)     ‘Livell E’ jirreferi għal livelli ta’ firxa żejda inqas minn
25% tal-livell ta’ mblukkar tal-firxa żejda.
7.                      
Fil-każ ta’ titolizzazzjonijiet
soġġetti għal dispożizzjoni ta’ amortizzazzjoni bikri
tal-iskoperturi fil-livell tal-konsumatur li mhumiex impenjati u
kanċellabbli mingħajr kundizjonijiet u mingħajr avviż minn
qabel, u fejn l-ammortizzazzjoni bikri tiġi skattat b’valur kwantitattiv
fir-rigward ta’ xi ħaġa oħra apparti mill-firxa żejda medja
ta’ tliet xhur, soġġett għal permess mill-awtoritajiet kompetenti,
l-istituzzjonijiet jistgħu japplikaw trattament li japprossima mill-qrib
dak preskritt fil-paragrafu 6 sabiex jiġi ddeterminat il-fattur ta’
konverżjoni indikat. L-awtorità
kompetenti għandha tagħti permess, jekk jiġu ssodisfati
l-kundizzjonijiet li ġejjin:
(a)     dan it-trattament huwa aktar xieraq għax id-ditta tista’
tistabbilixxi miżura kwantitattiva ekwivalenti, fir-rigward tal-valur
kwantitattiv li jiskatta ammortizzazzjoni bikrija, għal-livell ta’
mblukkar ta’ firxa żejda; 
(b)     dan it-trattament iwassal għal miżura tar-riskju li r-riskju
ta’ kreditu li għalih hija esposta l-istituzzjoni jista’ jiżdied wara
t-tħaddim tad-dispożizzjoni ta’ ammortizzazzjoni bikrija li hija
prudenti bħal dik ikkalkolata skont il-paragrafu 6.
8.                      
It-titolizzazzjonijiet l-oħra kollha
soġġetti għal dispożizzjoni ta’ ammortizzazzjoni bikrija
kontrollata tal-iskoperturi rotanti għandhom ikunu soġġetti
għal fattur ta’ konverżjoni ta’ 90%.
9.                      
It-titolizzazzjonijiet l-oħra kollha
soġġetti għal dispożizzjoni ta’ ammortizzazzjoni bikrija
mhux kontrollata tal-iskoperturi rotanti għandhom ikunu soġġetti
għal fattur ta’ konverżjoni ta’ 100%.
Artikolu 252
Mitigazzjoni tar-riskju ta’ kreditu għal
pożizzjonijiet ta’ titolizzazzjoni soġġetti
għall-Approċċ Standardizzat
Fejn il-protezzjoni ta’ kreditu tinkiseb fuq
pożizzjoni ta’ titolizzazzjoni, il-kalkolu tal-ammonti ta’ skoperturi
ppeżati skont ir-riskju jistgħu jiġu modifikati skont
il-Kapitolu 4.
Artikolu 253
Tnaqqis fl-ammonti ta’ skoperturi ppeżati skont
ir-riskju
Fejn pożizzjoni ta’ titolizzazzjoni tkun
assenjata piż ta’ riskju ta’ 1250%, b’konformità
mal-Artikolu 33(1)(k) l-istituzzjonijiet jistgħu, bħala
alternattiva għall-inklużjoni tal-pożizzjoni fil-kalkolu
tagħhom tal-ammonti ta’ skoperturi ppeżati skont ir-riskju, inaqqsu
l-valur tal-iskopertura tal-pożizzjoni mill-fondi proprji. Għal dan il-għan, il-kalkolu tal-valur
tal-iskopertura jista’ jirrefletti l-protezzjoni ta' kreditu ffinanzjata
eliġibbli b’mod konsistenti mal-Artikolu 252.
Fejn l-istituzzjoni oriġinatriċi
tagħmel użu minn din l-alternattiva, tista’ tnaqqas 12.5 darbiet
l-ammont imnaqqas skont l-Artikolu 33(1)(k) mill-ammont speċifikat
fl-Artikolu 247 bħala l-ammont ta’ skoperturi ppeżati skont
ir-riskju li attwalment ikunu kkalkolati għall-iskoperturi titolizzati li
kieku ma ġewx titolizzati.
Subtaqsima 4
Kalkolu
tal-ammonti ta’ skoperturi ppeżati skont ir-riskju skont
l-Approċċ IRB
Artikolu 254
Ġerarkija tal-metodi
1.                      
L-istituzzjonijiet għandhom jużaw
il-metodi skont il-ġerarkija li ġejja: 
(a)     għal pożizzjoni klassifikata jew pożizzjoni li
fir-rigward tagħha tista’ tintuża klassifikazzjoni inferita,
għandu jintuża l-Metodu Bbażat fuq il-Klassifikazzjonijiet
stabbilit fl-Artikolu 256 sabiex jiġi kkalkolat l-ammont ta’
skoperturi ppeżati skont ir-riskju;
(b)     għal pożizzjoni mhux klassifikata l-istituzzjoni tista’
tuża l-Metodu tal-Formula Superviżorja stabbilit fl-Artikolu 257
fejn tista’ tipproduċi stimi tal-PD, u fejn applikabbli l-EAD u l-LGD
bħala inputs fil-Metodu tal-Formula Superviżorja skont
ir-rekwiżiti għall-istima ta’ dawk il-parametri skont
l-approċċ Ibbażat fuq il-Klassifikazzjoni Interna skont
it-Taqsima 3. L-istituzzjoni
għajr l-istituzzjoni oriġinatriċi tista’ tuża biss
il-Metodu tal-Formula Superviżorja soġġetta għall-permess
tal-awtoritajiet kompetenti, li għandu jingħata fejn l-istituzzjoni
tissodisfa l-kundizzjoni mogħtija fis-sentenza preċedenti;
(c)     bħala alternattiva għall-punt (b) u għal
pożizzjonijiet mhux klassifikati fil-programm ABCP biss, l-istituzzjoni
tista’ tuża l-Approċċ ta’ Valutazzjoni Interna kif stabbilit
fil-paragrafu 3 jekk l-awtoritajiet kompetenti ppermettewlha tagħmel
dan;
(d)     fil-każijiet kollha l-oħra għandu jiġi assenjat
piż ta’ riskju ta’ 1250% lill-pożizzjonijiet ta’ titolizzazzjoni li
mhumiex klassifikati.
2.                      
Għall-finijiet tal-użu tal-klassifikazzjonijiet
inferiti, l-istituzzjoni għandha tattribwixxi lil pożizzjoni mhux
klassifikata valutazzjoni ta’ kreditu inferita ekwivalenti
għall-valutazzjoni ta’ kreditu ta’ pożizzjoni ta’ referenza
klassifikata li hija l-aktar pożizzjoni prijoritarja li fl-aspetti kollha
hija subordinata għall-pożizzjoni ta’ titolizzazzjoni mhux
klassifikata inkwistjoni u tissodisfa l-kundizzjonijiet kollha li ġejjin:
(a)     il-pożizzjonijiet ta’ referenza jridu jkunu subordinati fl-aspetti
kollha għall-pożizzjoni ta’ titolizzazzjoni mhux klassifikata;
(b)     il-maturità tal-pożizzjoni ta’ referenza għandha tkun ugwali
jew itwal minn dik tal-pożizzjoni mhux klassifikata inkwistjoni;
(c)     fuq bażi kontinwa, kwalunkwe klassifikazzjoni inferita
għandha tiġi aġġornata sabiex tirrefletti kull bidla
fil-valutazzjoni ta’ kreditu tal-pożizzjonijiet ta’ referenza.
3.                      
L-awtoritajiet kompetenti għandhom jagħtu
permess lill-istituzzjonijet ta’ kreditu sabiex jużaw l-‘Approċċ
ta’ Valutazzjoni Interna’ kif stabbilit fil-paragrafu 4 fejn jiġu
ssodisfati l-kundizzjonijiet kollha li ġejjin: 
(a)     pożizzjonijiet fil-karta kummerċjali maħruġa
mill-programm ABCP għandhom ikunu pożizzjonijiet klassifikati;
(b)     il-valutazzjoni interna tal-kwalità ta’ kreditu tal-pożizzjoni
għandha tirrefletti l-metodoloġija tal-valutazzjoni disponibbli
pubblikament ta’ ECAI waħda jew aktar eliġibbli,
għall-klassifikazzjoni ta’ titoli sostnuti minn skoperturi tat-tip
titolizzati;
(c)     l-ECAIs, li l-metodoloġija tagħhom għandha tkun riflessa
kif meħtieġ mill-punt (b), għandhom jinkludi dawk l-ECAIs li
pprovdew klassifikazzjoni esterna għall-karta kummerċjali
maħruġa mill-prgramm ABCP. Elementi
kwantitattivi, bħal fatturi ta’ stress, użati fil-valutazzjoni
tal-pożizzjoni għal kwalità ta’ kreditu partikolari għandhom
ikunu konservattivi tal-inqas daqs dawk użati fil-metodoloġija ta’
stima relevanti tal-ECAIs inkwistjoni;
(d)     waqt li tiżviluppa l-metodoloġija tal-valutazzjoni interna
tagħha l-istituzzjoni għandha tikkunsidra l-metodoloġiji ta’
klassifikazzjoni pubblikati relevanti tal-ECAIs eliġibbli li
jikklassifikaw il-karta kummerċjali tal-programm ABCP. Din il-kunsiderazzjoni għandha tiġi
dokumentata mill-istituzzjoni u aġġornata regolarment, kif spjegat
fil-punt (g);
(e)     il-metodoloġija tal-valutazzjoni interna tal-istituzzjoni
għandha tinkludi gradi tal-klassifikazzjonijiet. Għandu jkun hemm korrispondenza bejn tali gradi
tal-klassifikazzjoni u l-valutazzjonijiet ta’ kreditu tal-ECAIs eliġibbli. Din il-korrispondenza għandha tiġi
dokumentata b’mod espliċitu;
(f)      il-metodoloġija tal-valutazzjoni interna għandha tintuża
fil-proċessi interni tal-immaniġjar tar-riskji tal-istituzzjoni,
inklużi t-teħid ta’ deċiżjonijiet, l-informazzjoni
tal-maniġment u l-proċessi ta’ allokazzjoni tal-kapital intern;
(g)     awdituri interni jew esterni, ECAI, jew l-analiżi tal-kreditu
intern jew il-funzjoni tal-immaniġjar tar-riskji tall-istituzzjoni
għandhom iwettqu analiżijiet regolari tal-proċess ta’
valutazzjoni intern u l-kwalità tal-valutazzjonijiet interni tal-kwalità ta’
kreditu tal-iskoperturi tal-istituzzjoni għal programm ABCP. Jekk il-awditjar intern tal-istituzzjoni,
l-analiżi tal-kreditu, jew il-funzjonijiet tal-immaniġjar tar-riskju
jwettqu l-analiżi, dawn il-funzjonijiet għandhom ikunu indipendenti
mil-linja tan-negozju tal-programm ABCP, kif ukoll mir-relazzjoni mal-klijenti;
(h)     l-istituzzjoni għandha tosserva l-prestazzjoni
tal-klassifikazzjonijiet interni tagħha maż-żmien sabiex tevalwa
l-prestazzjoni tal-metodoloġiji tagħha ta’ valutazzjoni interna u
għandha tagħmel aġġustamenti, kif ikun neċessarju,
f’dik il-metodloġija meta l-prestazzjoni tal-iskoperturi tiddevja sikwit
minn dik indikata mill-klassifikazzjonijiet interni;
(i)      il-programm ABCP għandu jinkludi l-istandards ta’ sottoskrizzjoni
fil-forma ta’ linji gwida għall-kreditu u l-investiment. Sabiex jiddeċiedi fuq xiri ta’ assi,
l-amministratur tal-programm ABCP għandu jikkonsidra t-tip ta’ assi li
jkunu se jinxtraw, it-tip u l-valur monetarju tal-iskoperturi li
jirriżultaw mid-dispożizzjoni ta’ faċilitajiet ta’ likwidità u
titjib fil-kreditu, id-distribuzzjoni tat-telf, u l-iżolament legali u
ekonomiku tal-assi trasferiti mill-entità li tbigħ l-assi. Analiżi ta’ kreditu tal-profil tar-riskju
ta’ bejjiegħ tal-assi għandha titwettaq u għandha tinkludu
analiżi tal-prestazzjoni finanzjarja fil-passat u dik mistennija
fil-ġejjieni, il-pożizzjoni attwali fis-suq, il-kompetittività
mistennija fil-ġejjieni, l-ingranaġġ, il-fluss tal-flus,
il-kopertura tal-imgħax u l-klassifikazzjoni tad-dejn. Barra minn hekk, għandha titwettaq
analiżi tal-istandards tas-sottoskrizzjoni, il-kapaċitajiet ta’
servicing, il-proċessi ta’ ġbir tal-bejjiegħ;
(j)      l-istandards ta’ sottoskrizzjoni tal-programm ABCP għandhom
jistabbilixxu kriterji ta’ eliġibbiltà minimi li, b’mod partikolari:
(i)      jeskludu x-xiri ta’ assi li huma skaduti jew inadempjenti b’mod
sinifikanti;
(ii)      jillimitaw konċentrazzjoni żejda għal obbligant
individwali jew żona ġeografika;
(iii)     jillimitaw in-natura tal-assi li se jinxtraw;
(k)     il-programm ABCP għandu jkollu politiki u proċessi ta’ ġbir
li jqisu l-kapaċità operazzjonali u l-kwalità ta’ kreditu tas-servicer. Il-programm ABCP għandha jimmitiga r-riskju
relatat mal-prestazzjoni tal-bejjiegħ u s-servicer permezz ta’ diversi
metodi, bħal skattaturi bbażati fuq il-kwalità ta’ kreditu kurrenti
li tipprekludi t-taħlit ta’ fondi;
(l)      l-istima aggregata ta’ telf fuq pula ta’ assi li l-programm ABCP qed
jikkonsidra jixtri għandha tqis is-sorsi kollha ta’ riskju potenzjali,
bħar-riskju ta’ kreditu u ta’ dilwizzjoni. Jekk id-daqs tat-titjib fil-kreditu pprovdut mill-bejjiegħ huwa
bbażat biss tat-telf relatat mal-kreditu, għandha tiġi
stabbilita riżerva separata għar-riskju ta’ dilwizzjoni, jekk
ir-riskju ta’ dilwizzjoni huwa materjali għall-pula ta’ skoperturi partikolari. Barra minn hekk, meta jdaqqas il-livell ta’
titjib meħtieġ, il-programm għandu janalizza diversi snin ta’
informazzjoni storika, inkluż it-telf, id-delinkwenzi, id-dilwizzjonijiet,
u r-rata ta’ qligħ tar-reċivibbli;
(m)    il-programm ABCP għandu jinkorpora karatteristiċi strutturali,
bħal skattaturi ta’ stralċ, fix-xiri ta’ skoperturi sabiex jimmitigaw
id-deterjorament tal-kreditu potenzjali tal-portafoll sottostanti.
4.                      
Skont l-Approċċ ta’ Valutazzjoni Interna,
il-pożizzjoni mhux klassifikata għandha tiġi assenjata
mill-istituzzjoni lil wieħed mill-gradi ta’ klassifikazzjoni stabbiliti
fil-punt (e) tal-paragrafu 3. Il-pożizzjoni
għandha tiġi attribwita klassifikazzjoni derivata identika bħal
tal-valutazzjonijiet ta’ kreditu li jikkorrispondu għal dak il-grad ta’
klassifikazzjoni kif stabbilit fil-punt (e) tal-paragrafu 3. Fejn din il-klassifikazzjoni derivata hija,
fil-bidu ta’ titolizzazzjoni, fil-livell tal-grad tal-investiment jew
aħjar, għandha titqies identika bħal valutazzjoni ta’ kreditu eliġibbli
minn ECAI eliġibbli għall-finijiet ta’ kalkolu tal-ammonti ta’
skoperturi ppeżati skont ir-riskju.
5.                      
L-istituzzjonijiet li kisbu permess sabiex
jużaw l-Approċċ ta’ Valutazzjoni Interna ma għandhomx
jirrikorru għall-użu ta’ metodi oħra sakemm ma jintlaħqux
il-kundizzjonijiet kollha li ġejjin: 
(a)     l-istituzzjoni wriet għas-sodisfazzjoni tal-awtorità kompetenti li
l-istituzzjoni għandha raġuni tajba għalfejn tagħmel dan;
(b)     l-istituzzjoni rċeviet il-permess minn qabel tal-awtorità
kompetenti.
Artikolu 255
Ammonti massimi ta’ skoperturi ppeżati skont
ir-riskju
Għall-istituzzjoni
oriġinatriċi, l-istituzzjoni sponsor, jew istituzzjonijiet
oħrajn li jistgħu jikkalkolaw KIRB, l-ammonti ta’
skoperturi ppeżati skont ir-riskju kkalkolati fir-rigward
tal-pożizzjonijiet tagħha f’titolizzazzjoni jistgħu jkunu
limitati għal dak illi li kieku jipproduċi rekwiżit ta’ fondi
proprji skont l-Artikolu 87(3) daqs is-somma ta’ 8% tal-ammonti ta’
skoperturi ppeżati skont ir-riskju li jkunu prodotti kieku l-assi
titolizzati ma ġewx titolizzati u kienu fuq il-karta tal-bilanċ
tal-istituzzjoni miżjuda bl-ammonti ta’ telf mistennija ta’ dawk
l-iskoperturi.
Artikolu 256
Metodu bbażat fuq il-klassifikazzjonijiet
1.                      
Skont il-Metodu Bbażat fuq
il-Klassifikazzjonijiet, l-istituzzjoni għandha tikkalkula l-ammont ta’
skoperturi ppeżati skont ir-riskju ta’ titolizzazzjoni jew
rititolizzazzjoni klassifikata billi tapplika l-piż ta’ riskju relevanti
għall-valur tal-iskopertura u timmoltiplika r-riżultat b’ 1.06.
Il-piż ta’ riskju relevanti għandu jkun
il-piż ta’ riskju stabbilit fit-Tabella 4, li miegħu hija
assoċjata l-valutazzjoni ta’ kreditu tal-pożizzjoni skont
it-Taqsima 4.
 Tabella 4 
 Livell tal-Kwalità ta’ Kreditu || Pożizzjonijiet ta’ titolizzazzjoni || Pożizzjonijiet ta’ rititolizzazzjoni 
 Valutazzjonijiet ta’ kreditu għajr dawk f’terminu qasir || Valutazzjonijiet ta’ kreditu b’terminu qasir || A || B || C || D || E 
 1 || 1 || 7% || 12% || 20% || 20% || 30% 
 2 ||   || 8% || 15% || 25% || 25% || 40% 
 3 ||   || 10% || 18% || 35% || 35% || 50% 
 4 || 2 || 12% || 20% ||   || 40% || 65% 
 5 ||   || 20% || 35% ||   || 60% || 100% 
 6 ||   || 35% || 50% || 100% || 150% 
 7 || 3 || 60% || 75% || 150% || 225% 
 8 ||   || 100% || 200% || 350% 
 9 ||   || 250% || 300% || 500% 
 10 ||   || 425% || 500% || 650% 
 11 ||   || 650% || 750% || 850% 
 l-oħrajn kollha u dawk mhux klassifikati || 1250% 
Il-piżijiet fil-kolonna C
tat-Tabella 4 għandhom jiġu applikati fejn il-pożizzjoni
ta’ titolizzazzjoni mhijiex pożizzjoni ta’ rititolizzazzjoni u fejn
l-għadd effettiv ta’ skoperturi titolizzati huwa inqas minn sitta.
Għall-bqija tal-pożizzjonijiet ta’
titolizzazzjoni li mhumiex pożizzjonijiet ta’ rititolizzazzjoni,
għandhom jiġu applikati il-piżijiet fil-kolonna B sakemm
il-pożizzjoni mhijiex l-aktar segment prijoritarju f’titolizzazzjoni, fejn
f’dan il-każ għandhom jiġu applikati l-piżijiet
fil-kolonna A.
Għall-pożizzjonijiet ta’
rititolizzazzjoni għandhom jiġu applikati l-piżijiet
fil-kolonna E sakemm il-pożizzjoni ta’ rititolizzazzjoni mhijiex
is-segment l-aktar prijoritarju tar-rititolizzazzjoni u l-ebda skopertura
sottostanti ma kienu skoperturi ta’ rititolizzazzjoni huma stess, fejn f’dan
il-każ għandhom jiġu applikati l-piżijiet
fil-kolonna D.
Sabiex jiġi determinat jekk valur ta’ segment
huwiex l-aktar prijoritarju, mhuwiex meħtieġ li jitqiesu l-ammonti
dovuti skont ir-rata tal-imgħax jew il-kuntratti derivati fil-muniti,
it-tariffi dovuti, jew pagamenti simili oħrajn.
Fil-kalkolu tal-għadd effettiv ta’
skoperturi, skoperturi multipli titolizzati għal obbligant wieħed
għandhom jiġu ttrattati bħala skopertura waħda. L-għadd effettiv ta’ skoperturi huwa
kkalkulat bħala:
fejn EADi tirrappreżenta s-somma tal-valur
tal-iskoperturi tal-iskoperturi kollha għall-obbligant nru i. Jekk is-sehem tal-portafoll assoċjat
mal-akbar skopertura, C1, huwa disponibbli, l-istituzzjoni tista’ tikkalkula N
bħala 1/C1.
2.                      
Il-mitigazzjoni tar-riskju ta’ kreditu fuq
pożizzjonijiet ta’ titolizzazzjoni tista’ tiġi rikonoxxuta skont
l-Artikoli 23(1) u (4), soġġetta għall-kundizzjonijiet
fl-Artikolu 242.
Artikolu 257
Metodu tal-formula superviżorja
1.                      
Skont il-Metodu tal-Formula Superviżorja,
il-piż ta’ riskju għall-pożizzjoni ta’ titolizzazzjoni
għandu jiġi kkalkolat kif ġej soġġett għal livell
minimu ta’ 20% għal pożizzjonijiet ta’ rititolizzazzjoni u 7%
għall-pożizzjonijiet ta’ titolizzazzjoni kollha l-oħra:
fejn:
fejn:
;
;
;
;
;
;
;
;
;
τ
=        1000;
ω
= 20;
Beta
[x; a, b] =            id-distribuzzjoni
beta kumulattiva b’parametri a u b evalwati b’x;
T
=       il-ħxuna tas-segment
li fih tinsab il-pożizzjoni, imkejla bħala l-proporzjon ta’ (a)
l-ammont nominali tas-segment għal (b) is-somma tal-ammonti nominali
tal-iskoperturi li ġew titolizzati. Għal strumenti derivati elenkati fl-Anness II, għandha
tintuża s-somma tas-sostitut attwali u l-iskopertura ta’ kreditu futura
potenzjali kkalkolata skont il-Kapitolu 6 minflok l-ammont nominali;
KIRBR
= il-proporjon ta’ (a) KIRB
għal (b) is-somma tal-valur tal-iskoperturi tal-iskoperturi li ġew
titolizzati, u huwa espress f’forma deċimali;
L
=       il-livell ta’ titjib
fil-kreditu, imkejjel bħala l-proporzjon tal-ammont nominali tas-segmenti
kollha subordinati għal segment li fih tinsab il-pożizzjoni
għas-somma tal-ammonti nominali tal-iskoperturi li ġew titolizzati. Dħul futur kapitalizzat ma għandux ikun
inkluż fl-L imkejjel. L-ammonti dovuti mill-kontropartijiet għal
strumenti derivati elenkati fl-Anness II li jirrappreżentaw segmenti
aktar subordinati mis-segment inkwistjoni jistgħu jitkejlu bl-ispiża
attwali tas-sostituzzjoni tagħhom, mingħajr l-iskoperturi ta’ kreditu
futuri potenzjali, fil-kalkolu tal-livell ta’ titjib;
N
=       l-għadd effettiv ta’
skoperturi ikkalkolati skont l-Artikolu 256. Fil-każ ta’ rititolizzazzjonijiet, l-istituzzjoni għandha
tħares lejn l-għadd ta’ skoperturi ta’ titolizzazzjoni fil-pula u
mhux lejn l-għadd ta’ skoperturi sottostanti fil-pulijiet oriġinali
li minnhom jirriżultaw l-iskoperturi ta’ titolizzazzjoni sottostanti;
ELGD =         telf fil-każ ta’ inadempjenza medju
ppeżat skont l-iskopertura, ikkalkolata kif ġej:
fejn:
LGDi
= l-LGD medju assoċjat
mal-iskoperturi kollha għall-obbligant nru i, fejn LGD huwa
determinat skont il-Kapitolu 3. Fil-każ
ta’ rititolizzazzjoni, għandu jiġi applikat LGD ta’ 100%
għall-pożizzjonijiet titolizzati. Fejn ir-riskji ta’ inadempjenza u ta’ dilwizzjoni għal
reċivibbli mixtrija huma ttrattai b’manjier aggregata fi ħdan
titolizzazzjoni, l-input tal-LGDi għandu jiġu kkunsidrat bħala
medju ppeżata tal-LGD għar-riskju ta’ kreditu u l-LGD ta’ 75%
għar-riskju ta’ dilwizzjoni. Il-piżijiet
għandhom ikunu t-tariffi awtononi tal-fondi proprji għar-riskji ta’
kreditu u ta’ dilwizzjoni rispettivament.
2.                      
Fejn l-ammont nominali tal-ikbar skopertura
titolizzata, C1, mhuwiex aktar minn 3% tas-somma tal-ammont nominali
tal-iskoperturi titolizzati, milli, għall-finijiet tal-Metodu tal-Formula
Superviżorja, l-istituzzjoni tista’ tiffisssa l-LGD= 50% u N daqs
waħda milli ġejjin:
fejn:
Cm
=     il-proporzjon tas-somma
tal-ammonti nominali tal-ikbar skoperturi ‘m’ għas-somma tal-ammonti
nozzjonali tal-iskoperturi titolizzati. Il-livell ta’ ‘m’ jista’ jiġi ffissat mill-istituzzjoni.
Għal titolizzazzjonijiet fejn materjalment
l-iskoperturi titolizzati kollha huma skoperturi fil-livell tal-konsumaturi,
l-istituzzjonijiet jistgħu, soġġetti għal permess
mill-awtorità kompetenti, jużaw l-Metodu tal-Formula Superviżorja
permezz tas-simplifikazzjonijiet h=0 u v=0, jekk in-numru effettiv ta’
skoperturi mhuwiex baxx u l-iskoperturi ma għandhomx konċentrazzjoni
għolja.
3.                      
L-awtoritajiet kompetenti għandhom iżommu
lill-ABE infurmata dwar l-użu li l-istituzzjonijiet jagħmlu
mis-subparagrafu preċedenti. L-ABE
għandha timmonitorja l-medda ta’ prattiki f’dan il-qasam u, skont
l-Artikolu  6 tar-Regolament (UE) Nru 1093/2010, toħroġ
linji gwida.
4.                      
Mitigazzjoni tar-riskju ta’ kreditu fuq
pożizzjonijiet ta’ titolizzazzjoni jistgħu jiġu rikonoxxuti
skont il-paragrafi 2 sa 4 tal-Artikolu 259, soġġetti
għall-kundizzjonijiet fl-Artikolu 242. 
Artikolu 258
Faċilitajiet ta’ Likwidità
1.                      
Għall-finijiet ta’ determinazzjoni tal-valur
tal-iskopertura ta’ pożizzjoni ta’ titolizzazzjoni mhux klassifikata
fil-forma ta’ faċilitajiet ta’ avvanz ta' flus, jista’ jiġi applikat
fattur ta’ konverżjoni ta’ 0% għall-ammont nominali ta’ faċilità
ta’ likwidità li tissodisfa l-kundizzjonijiet stabbiliti fl-Artikolu 250(2).
2.                      
Fejn ma jkunx prattiku għall-istituzzjoni
sabiex tikkalkula l-ammonti ta’ skoperturi ppeżati skont ir-riskju
għall-iskoperturi titolizzati bħallikieku ma ġewx titolizzati,
l-istituzzjoni tista’, fuq bażi eċċezzjonali, tapplika
tempranjament il-metodu stabbilit fil-paragrafu 3 għall-kalkolu
tal-ammonti ta’ skoperturi ppeżati skont ir-riskju għal
pożizzjoni ta’ titolizzazzjoni mhux klassifikata fil-forma ta’
faċilità ta’ likwidità li tissodisfa l-kundizzjonijiet stabbiliti
fl-Artikolu 250(1). L-istituzzjonijiet għandhom jinnotifikaw lill-awtoritajiet
kompetenti dwar l-użu li jagħmlu tal-ewwel sentenza, flimkien
mar-raġunijiet għall-użu u l-perjodu maħsub
għall-użu.
3.                      
L-ogħla piż ta’ riskju li jkun japplika
taħt il-Kapitolu 2 għal kwalunkwe waħda mill-iskoperturi
titolizzati, li kieku ma ġewx titolizzati, jista’ jiġi applikat
għall-pożizzjoni ta’ titolizzazzjoni rappreżentata minn
faċilità ta’ likwidità li tissodisfa l-kundizzjonijiet fl-Artikolu 250(1). Sabiex jiġi determinat il-valur
tal-iskopertura tal-pożizzjoni għandu jiġi applikat fattur ta’
konverżjoni ta’ 100 %.
Artikolu 259
Mitigazzjoni tar-riskju ta’ kreditu għal
pożizzjonijiet ta’ titolizzazzjoni soġġetti
għall-Approċċ IRB
1.                      
Fejn l-ammonti ta’ skoperturi ppeżati skont
ir-riskju huma kkalkolati permezz tal-Metodu Bbażat fuq
il-Klassifikazzjonijiet, il-valur tal-iskopertura jew il-piż ta’ riskju
għall-pożizzjoni ta’ titolizzazzjoni li fir-rigward tagħha
nkisbet il-protezzjoni ta’ kreditu jista’ jiġi modifikat skont
id-dispożizzjonijiet tal-Kapitolu 4 kif japplikaw għall-kalkolu
tal-ammonti ta’ skoperturi ppeżati skont ir-riskju fil-Kapitolu 2.
2.                      
Fil-każ ta’ protezzjoni ta’ kreditu
sħiħa, fejn l-ammonti ta’ skoperturi ppeżati skont ir-riskju
huma kkalkolati permezz tal-Metodu tal-Formula Superviżorja, għandhom
japplikaw ir-rekwiżiti li ġejjin:
(a)     l-istituzzjoni għandha tiddetermina l-‘piż tar-riskju
effettiv’ tal-pożizzjoni. Għandha
tagħmel dan billi taqsam l-ammont ta’ skoperturi ppeżati skont
ir-riskju tal-pożizzjoni bil-valur tal-iskopertura tal-pożizzjoni u
timmoltiplika r-riżultat b’100;
(b)     fil-każ ta’ protezzjoni ta' kreditu ffinanzjata, l-ammont ta’
skoperturi ppeżati skont ir-riskju tal-pożizzjoni ta’ titolizzazzjoni
għandu jiġi kkalkolat billi jiġi multiplikat l-ammont ta’
skopertura ffinanzjata aġġustata skont il-protezzjoni
tal-pożizzjoni (E*), kif ikkalkolat skont il-Kapitolu 4 għall-kalkolu
tal-ammonti ta’ skoperturi ppeżati skont ir-riskju skont il-Kapitolu 2
billi għall-ammont ta’ pożizzjoni ta’ titolizzazzjoni tittieħed
l-E, bil-piż ta’ riskju effettiv;
(c)     fil-każ ta’ protezzjoni ta’ kreditu mhux iffinanzjata, l-ammont
ta’ skoperturi ppeżati skont ir-riskju tal-pożizzjoni ta’
titolizzazzjoni għandu jiġi kkalkolat billi jiġi multiplikat
l-ammont ta’ protezzjoni aġġustat għal kwalunkwe diskrepanza
fil-muniti u diskrepanza fil-maturità (GA) skont id-dispożizzjonijiet
tal-Kapitolu 4 bil-piż ta’ riskju tal-fornitur tal-protezzjoni; u billi dan jiżdied mal-ammont li
jirriżulta billi jiġi multiplikat l-ammont tal-pożizzjoni ta’
titolizzazzjoni bil-GA imnaqqsa bil-piż ta’ riskju effettiv.
3.                      
Fil-każ ta’ protezzjoni parzjali, fejn
l-ammonti ta’ skoperturi ppeżati skont ir-riskju huma kkalkolati permezz
tal-Metodu tal-Formula Superviżorja, għandhom japplikaw
ir-rekwiżiti li ġejjin:
(a)     jekk il-mitigazzjoni tar-riskju ta’ kreditu tkopri l-ewwel telf jew
telfiet fuq bażi proporzjonali fuq il-pożizzjoni ta’ titolizzazzjoni,
l-istituzzjoni tista’ tapplika l-paragrafu 2;
(b)     f’każijiet oħrajn, l-istituzzjoni għandha tittratta
l-pożizzjoni ta’ titolizzazzjoni bħala żewġ
pożizzjonijiet jew aktar bil-porzjon mhux koperta kkunsidata bħala
l-pożizzjoni bl-inqas kwalità ta’ kreditu. Għall-finijiet ta’ kalkolu tal-ammont ta’ skoperturi ppeżati
skont ir-riskju għal din il-pożizzjoni, għandhom japplikaw
id-dispożizzjonijiet fl-Artikolu 257 soġġetti
għall-modifiki li T għandha tiġi aġġustata għal
e* fil-każ ta’ protezzjoni ta' kreditu ffinanzjata; u għal T-g fil-każ ta’ protezzjoni ta’ kreditu mhux
iffinanzjata, fejn e* tiddenota l-porzjon ta’ E* għall-ammont nozzjonali
totali tal-pula sottostanti, fejn E* huwa l-ammont ta’ skoperturi
aġġustati tal-pożizzjoni ta’ titolizzazzjoni kkalkolata skont
id-dispożizzjonijiet tal-Kapitolu 4 kif japplikaw għall-kalkolu
tal-ammonti ta’ skoperturi ppeżati skont ir-riskju skont il-Kapitolu 2
billi għall-ammont ta’ pożizzjoni ta’ titolizzazzjoni tittieħed
E; u g hija l-proporzjon tal-ammont
nominali ta’ protezzjoni ta’ kreditu, aġġustata għal kull munita
jew diskrepanza fil-maturità skont id-dispożizzjonijiet tal-Kapitolu 4,
għas-somma tal-ammonti ta’ skoperturi tal-iskoperturi titolizzati. Fil-każ tal-protezzjoni ta’ kreditu mhux
iffinanzjata għandu jiġi applikat il-piż ta’ riskju
tal-fornituri tal-protezzjoni għal dak il-porzjon tal-pożizzjoni li
ma taqax fil-medda tal-valur aġġustat ta’ T.
4.                      
Fejn, fil-każ ta’ protezzjoni ta’ kreditu mhux
iffinanzjata, l-awtoritajiet kompetenti taw permess lill-istituzzjoni sabiex
tikkalkula l-ammonti ta’ skoperturi ppeżati skont ir-riskju għal
skoperturi diretti komparabbli għall-fornituri tal-protezzjoni skont
il-Kapitolu 3, il-piż ta’ riskju g tal-iskoperturi għall-fornituri
tal-protezzjoni skont l-Artikolu 230 għandu jiġi determinat kif
speċifikat fil-Kapitolu 3.
Artikolu 260
Rekwiżiti addizzjonali tal-fondi proprji għal
titolizzazzjonijiet ta’ skoperturi rotanti b’dispożizzjonjiet ta’
ammortizzazzjoni bikrija
1.                      
Minbarra l-ammonti ta’ skoperturi ppeżati
skont ir-riskju kkalkolati fir-rigward tal-pożizzjonijiet ta’
titolizzazzjoni tagħhom, l-istituzzjoni oriġinatriċi
għandha tikkalkula l-ammont ta’ skoperturi ppeżati skont ir-riskju
skont il-metodoloġija stabbilita fl-Artikolu 251 meta tbigħ
skoperturi rotanti f’titolizzazzjoni li fiha dispożizzjoni ta’
ammortizzazzjoni bikrija.
2.                      
Permezz ta’ deroga mill-Artikolu 251, il-valur
tal-iskopertura tal-imgħax tal-oriġinaturi għandu jkun is-somma
tal-elementi li ġejjin:
(a)     il-valur tal-iskopertura ta’ dik il-parti nozzjonali ta’ pula ta’
ammonti miġbuda mibjugħa f’titolizzazzjoni, li l-proporzjon
tagħha relatata mal-ammont totali tal-pula mibjugħ fl-istruttura
tiddetermina l-proporzjon tal-flussi tal-flus ġenerati mill-ġbir tal-kapital
u tal-imgħax u ammonti assoċjati oħrajn li mhumiex disponibbli
sabiex isiru pagamenti lil dawk li għandhom pożizzjonijiet ta’
titolizzazzjoni fit-titolizzazzjoni; 
(b)     il-valur tal-iskopertura ta’ dik il-parti tal-pula ta’ ammonti mhux
miġbuda tal-linji ta’ kreditu, li l-ammonti miġbuda tagħhom
inbiegħu fit-titolizzazzjoni, li l-proporzjon tagħhom
għall-ammont totali ta’ dawn l-ammonti mhux miġbuda hija l-istess
bħall-proporzjon tal-valur tal-iskopertura deskrit fil-punt (a)
għall-valur tal-iskopertura tal-pula ta’ ammonti miġbuda
mibjugħa fit-titolizzazzjoni.
L-imgħax tal-oriġinatriċi ma
għandux ikun subordinat għall-imgħax tal-investituri.
Il-valur tal-iskopertura tal-imgħax
tal-Investituri għandu jkun il-valur tal-iskopertura tal-parti nozzjonali tal-pula
ta’ ammonti miġbuda li ma jaqgħux taħt il-punt (a) miżjuda
bil-valur tal-iskopertura ta’ dik il-parti tal-pula ta’ ammonti mhux
miġbuda tal-linji ta’ kreditu, li l-ammonti miġbuda tagħhom
inbiegħu fit-titolizzazzjoni, li ma jaqgħux taħt il-punt (b).
3.                      
L-ammont ta’ skoperturi ppeżati skont
ir-riskju fir-rigward tal-valur tal-iskopertura tal-imgħax
tal-oriġinatriċi skont il-punt (a) tal-paragrafu 2 għandu
jiġi kkalkolat bħal dak tal-iskopertura prorata għall-iskoperturi
tal-ammonti miġbuda titolizzati daqs li kieku ma ġewx titolizzati u
bħal dak tal-iskopertura prorata għall-ammonti mhux miġbuda
tal-linji ta’ kreditu, li l-ammonti miġbuda tagħhom inbiegħu
fit-titolizzazzjoni.
Artikolu 261
Tnaqqis fl-ammonti ta’ skoperturi ppeżati skont
ir-riskju
1.                      
L-ammont ta’ skoperturi ppeżati skont
ir-riskju ta’ pożizzjoni ta’ titolizzazzjoni li hija assenjata piż
ta’ riskju 1250 % jista’ jitnaqqas bi 12.5 darbiet l-ammont ta’ kwalunkwe
aġġustamenti tal-kreditu speċifiku magħmula
mill-istituzzjoni fir-rigward tal-iskoperturi titolizzati.
Meta dawk l-aġġustamenti tal-kreditu
speċifiku jitqiesu għal dan il-għan ma għandhomx jitqiesu
għall-għan tal-kalkolu stabbilit fl-Artikolu 155.
2.                      
L-ammont ta’ skoperturi ppeżati skont
ir-riskju ta’ pożizzjoni ta’ titolizzazzjoni jista’ jitnaqqas bi 12.5
darbiet l-ammont ta’ kwalunkwe aġġustament fil-kreditu speċifiku
li jsiru mill-istituzzjoni fir-rigward tal-pożizzjoni.
3.                      
Kif ipprovdut fl-Artikolu 33(1)(k) fir-rigward
tal-pożizzjoni ta’ titolizzazzjoni li għaliha japplika piż ta’
riskju ta’ 1250 %, l-istituzzjonijiet jistgħu, bħala alternattiva
għall-inklużjoni tal-pożizzjoni fil-kalkolu tagħhom
tal-ammonti ta’ skoperturi ppeżati skont ir-riskju, inaqqsu l-valur
tal-iskopertura tal-pożizzjoni mill-fondi proprji filwaqt li jkunu
soġġetti għal dan li ġej:
(a)     il-valur tal-iskopertura tal-pożizzjoni jista’ jittieħed
mill-ammonti ta’ skoperturi ppeżati skont ir-riskju billi jiġi
kkunsidrat kwalunkwe tnaqqis li jsir skont il-paragrafi 1 u 2;
(b)     il-kalkolu tal-valur tal-iskopertura jista’ jirrefletti l-protezzjoni
eliġibbli ffinanzjata b’mod konsistenti mal-metodoloġija preskritta
fl-Artikoli 242 u 259;
(c)     fejn jintuża l-Metodu tal-Formula Superviżorja sabiex
jiġu kkalkolati l-ammonti ta’ skoperturi ppeżati skont ir-riskju u L
< KIRBR u [L+T] > KIRBR il-pożizzjoni tista’
tiġi ttrattata bħala ż-żewġ pożizzjonijiet li
għandhom L daqs KIRBR għall-pożizzjonijiet l-aktar
prijoritarji.
4.                      
Fejn l-istituzzjoni tuża l-opzjoni
tal-paragrafu 3 tista’ tnaqqas għal 12.5 darbiet l-amount imnaqqas skont
dak il-paragrafu mill-ammont speċifikat fl-Artikolu 255 bħala
l-ammont li għalih jista’ jiġi limitat l-ammont ta’ skoperturi
ppeżati skont ir-riskju fir-rigward tal-pożizzjonijiet tiegħu
f’titolizzazzjoni.
Taqsima 4
Valutazzjonijiet
tal-Kreditu Esterni
Artikolu 262
Rikonoxximent tal-ECAIs
1.                      
L-istituzzjonijiet jistgħu jużaw
il-valutazzjonijiet ta’ kreditu ta’ ECAI sabiex jiddeterminaw il-piż ta’
riskju ta’ pożizzjoni ta’ titolizzazzjoni biss meta l-valutazzjoni ta’
kreditu tkun inħarġet minn ECAI jew ġiet approvata minn ECAI
eliġibbli skont ir-Regolament (KE) Nru 1060/2009. 
2.                      
L-ECAIs eliġibbli huma kollha aġenziji
ta’ klassifikazzjoni ta’ kreditu li ġew reġistrati jew
ċertifikati skont ir-Regolament (KE) Nru 1060/2009 u l-banek
ċentrali li joħorġu klassifikazzjonijiet ta’ kreditu li huma
eżenti mir-Regolament (KE) Nru 1060/2009.
3.                      
L-ABE għandha tippubblika lista ta’ ECAIs
eliġibbli.
Artikolu 263
Rekwiżiti li għandhom jintlaħqu
mill-valutazzjonijiet ta’ kreditu tal-ECAIs
Għall-finijiet ta’ kalkolu tal-ammonti
ta’ skoperturi ppeżati skont ir-riskju skont it-Taqsima 3,
l-istituzzjonijiet għandhom jużaw valutazzjoni ta’ kreditu ta’ ECAI
eliġibbli fil-każ biss li jiġu sodisfatti l-kundizzjonijiet li
ġejjin:
(a)          ma għandu jkun hemm l-ebda diskrepanza bejn it-tipi ta’ pagamenti
riflessi fil-valutazzjoni ta’ kreditu u t-tipi ta’ pagamenti li għalihom
hija intitolata l-istituzzjoni skont il-kuntratt li jirriżulta
fil-pożizzjoni ta’ titolizzazzjoni inkwistjoni;
(b)          il-valutazzjoni ta’ kreditu, il-proċeduri,
is-suppożizzjonijiet tal-metodoloġiji u l-elementi ewlenin li huma
l-bażi tal-valutazzjonijiet għandhom ikunu ġew ippubblikati
mill-ECAI. Barra minn hekk,
l-analiżi tat-telf u l-fluss tal-flus kif ukoll is-sensittività
tal-klassifikazzjonijiet għal bidliet fis-suppożizzjonijiet ta’ klassifikazzjoni
sottostanti, inkluża l-prestazzjoni tal-assi tal-pula, għandhom
jiġu ppubblikati mill-ECAI. L-informazzjoni
li tqiegħed għad-dispożizzjoni ta' għadd limitat ta’
entitajiet biss ma għandhiex tiġi kkunsidrata li ġiet
ippubblikata. Il-valutazzjonijiet ta’
kreditu għandhom jiġu inklużi fil-matriċi ta’ transizzjoni
tal-ECAI; 
(c)          il-valutazzjoni ta’ kreditu ma għandhiex tkun ibbażata jew
parzjalment ibbażata fuq appoġġ mhux iffinanzjat provdut
mill-istituzzjoni nnifisha. F’każ
bħal dan, l-istituzzjoni għandha tikkunsidra l-pożizzjoni
relevanti għall-finijiet ta’ kalkolu tal-ammonti ta’ skoperturi
ppeżati skont ir-riskju għal din il-pożizzjoni skont
it-Taqsima 3 daqs li kieku ma kinitx klassifikata.
L-ECAI għandha timpenja ruħha sabiex
tippubblika spjegazzjonijiet dwar kif il-prestazzjoni tal-assi tal-pula
taffettwa din l-istima tal-kreditu.
Artikolu 264
Użu tal-valutazzjonijiet ta’ kreditu
1.                      
L-istituzzjoni tista’ tinnomina ECAI eliġibbli
jew aktar li l-valutazzjonijiet ta’ kreditu tagħhom għandhom jintużaw
għall-kalkolu tal-ammonti ta’ skoperturi tagħha ppeżati skont
ir-riskju skont il-Kapitolu (‘ECAI nominata’).
2.                      
L-istituzzjoni għandha tuża
l-valutazzjonijiet ta’ kreditu b’mod konsistenti u mhux b'mod selettiv
fir-rigward tal-pożizzjonijiet ta’ titolizzazzjoni tagħha, skont
il-prinċipji li ġejjin: 
(a)     l-istituzzjoni ma tistax tuża l-valutazzjonijiet ta’ kreditu ta’
ECAI għall-pożizzjonijiet tagħha f’uħud mis-segmenti u
l-valutazzjonijiet ta’ kreditu ta’ ECAI oħra
għall-pożizzjonijiet tagħha f’segmenti oħra fi ħdan
l-istess titolizzazzjoni li tista’ tkun jew ma tkunx ikklassifikata mill-ewwel
ECAI;
(b)     fejn pożizzjoni għandha żewġ valutazzjonijiet ta’
kreditu minn ECAIs nominati, l-istituzzjoni għandha tuża dik
il-valutazzjoni ta’ kreditu li hija l-inqas favorevoli;
(c)     fejn pożizzjoni għandha aktar minn żewġ
valutazzjonijiet ta’ kreditu minn ECAIs nominati, għandhom jintużaw
l-aktar żewġ valutazzjonijiet ta’ kreditu favorevoli. Jekk l-aktar żewġ valutazzjonijiet
favorevoli huma differenti, għandha tintuża l-inqas favorevoli
fosthom.
3.                      
Fejn il-protezzjoni ta’ kreditu eliġibbli
taħt il-Kapitolu 4 tkun provduta direttament għal SSPE, u dik
il-protezzjoni tkun riflessa fil-valutazzjoni ta’ kreditu ta’ pożizzjoni
minn ECAI nominata, jista’ jintuża l-piż ta’ riskju assoċjat ma’
dik il-valutazzjoni ta’ kreditu. Fejn
il-protezzjoni ma tkunx eliġibbli taħt il-Kapitolu 4, il-valutazzjoni
ta’ kreditu ma għandhiex tiġi rikonoxxuta. Fejn il-protezzjoni ta’ kreditu mhijiex provduta għal SSPE
iżda hija provduta direttament għal pożizzjoni ta’
titolizzazzjoni, il-valutazzjoni ta’ kreditu ma għandhiex tiġi
rikonoxxuta.
Artikolu
265
Immappjar
L-ABE għandha tiżviluppa abbozz ta’
standards tekniċi implimentattivi sabiex tiddetermina, għall-ECAIs
kollha li huma eliġibbli, liema mil-livelli tal-kwalità ta’ kreditu
stabbiliti f’dan il-Kapitolu huma assoċjati mal-valutazzjonijiet ta’
kreditu relevanti ta’ ECAI eliġibbli. Dawn id-determinazzjonijiet għandhom ikunu oġġettivi u
konsistenti, u mwettqa skont il-prinċipji li ġejjin:
(a)          L-ABE għandha tiddestingwi bejn il-gradi relattivi tar-riskju
espress minn kull valutazzjoni;
(b)          L-ABE għandha tikkonsidra l-fatturi kwantitattivi,
bħall-inadempjenza u/jew ir-rati ta’ telf u l-prestazzjoni storika
tal-valutazzjonijiet ta’ kreditu ta’ kull ECAI fost klassijiet ta’ assi
differenti;
(c)          L-ABE għandha tikkonsidra l-fatturi kwaltitattivi bħall-medda
ta’ tranżazzjonijiet valutati mill-ECAI, il-metodoloġija tagħha
u s-sinifikat tal-valutazzjonijiet ta’ kreditu tagħha, b’mod partikolari
jekk hux ibbażata fuq it-telf mistenni jew l-ewwel telf tal-Euro;
(d)          L-ABE għandha tipprova tiżgura li l-pożizzjonijiet ta’
titolizzazzjoni li għalihom huwa applikat l-istess piż ta’ riskju fuq
il-bażi tal-valutazzjonijiet ta’ kreditu tal-ECAIs eliġibbli jkunu
soġġetti għal gradi ekwivalenti tar-riskji ta’ kreditu. L-ABE għandha tikkunsidra timmodifika
d-determinazzjoni tagħha dwar il-livell tal-kwalità ta' kreditu li
miegħu valutazzjoni ta' kreditu partikolari għandha tiġi
assoċjata, kif xieraq.
L-ABE għandha tissottometti dan l-abbozz
ta’ standards tekniċi implimentattivi lill-Kummissjoni
sal-1 ta’ Jannar 2014.
Il-Kummissjoni tingħata s-setgħa
sabiex tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikolu 15
tar-Regolament (UE) Nru 1093/2010.
Kapitolu 6
Riskju ta’ kreditu tal-kontroparti
Taqsima 1
definizzjonijiet
Artikolu 266
Determinazzjoni tal-valur tal-iskopertura 
1.                      
L-istituzzjoni għandha tiddetermina l-valur
tal-iskopertura tal-istrumenti derivati elenkati fl-Anness II skont dan
il-Kapitolu. 
2.                      
L-istituzzjoni tista’ tiddetermina l-valur
tal-iskopertura tat-tranżazzjonijiet ta’ riakkwist, tranżazzjonijiet
ta' għoti jew teħid b’self ta' titoli jew komoditajiet,
tranżazzjonijiet b’saldu fit-tul u tranżazzjonijiet ta’ self
marġinali skont dan il-Kapitolu minflok ma tuża dawk
tal-Kapitolu 4.
Artikolu 267
Definizzjonijiet
Għall-finijiet ta’ dan il-Kapitolu u
t-Titolu VI, għandhom japplikaw id-definizzjonijiet li ġejjin:
Termini ġenerali
1.                      
‘riskju ta’ kreditu tal-kontroparti’ (minn hawn ’il
quddiem ‘CCR’) tfisser ir-riskju li l-kontraparti fi tranżazzjoni tista’
ssir inadempjenti qabel is-saldu finali tal-flussi tal-flus
tat-tranżazzjoni;
Tipi
ta’ tranżazzjoni
2.                      
‘tranżazzjonijiet b’saldu twil’ tfisser
tranżazzjonijiet fejn kontraparti timpenja ruħha li tikkonsenja
titolu, komodità jew ammont ta’ kambju għal flus, strumenti finanzjarji
oħra, jew komoditajiet, jew viċe versa, f’data ta’ saldu jew konsenja
speċifikata fil-kuntratt li hija aktar tard mill-istandard tas-suq għal
din it-tip partikolari ta’ tranżazzjoni jew ħames ijiem ta'
xogħol wara d-data li fiha l-istituzzjoni tidħol
fit-tranżazzjoni, liema minnhom tkun l-ewwel;
3.                      
‘tranżazzjonijiet ta’ self ta’ marġinali’
tfisser tranżazzjonijiet li fihom l-istituzzjoni testendi kreditu
b’konnessjoni mal-akkwist, il-bejgħ, iż-żamma f'portafoll jew
in-negozjar tat-titoli. It-tranżazzjonijiet
ta’ self marġinali ma jinkludux self ieħor li huwa ggarantit minn
kollateral f’forma ta’ titoli; 
Is-sett
ta’ netting, is-setts ta’ ħħeġġjar, u termini relatati
4.                      
‘is-sett ta’ netting’ tfisser grupp ta’
tranżazzjonijiet bejn l-istituzzjoni u kontroparti waħda li hija
soġġetta għal arranġament ta’ netting bilaterali li huwa
legalment infurzabbli li huwa rikonoxxut skont it-Taqsima 7 u l-Kapitolu 4; 
Kull
tranżazzjoni li mhijiex soġġetta għal arranġament
bilaterali ta’ netting legalement infurzabbli li huwa rikonoxxut
fit-Taqsima 7 għandha tiġi ttrattata bħala s-sett ta’
netting proprju għall-finijiet ta’ dan il-Kapitolu; 
Skont
il-Metodu tal-Mudell Intern stabbilit fit-Taqsima 6, is-settijiet
tan-netting b’kontroparti waħda jistgħu jiġu ttrattati
bħala sett wieħed ta’ netting jekk il-valuri simulati negattivi
tas-suq tas-settijiet ta’ netting individwali huma stabbiliti għal 0
fl-istima tal-iskopertura mistennija (minn hawn ’il quddiem ‘EE’);
5.                      
‘pożizzjoni ta’ riskju’ tfisser numru ta’
riskju li huwa assenjat lil tranżazzjoni skont il-Metodu Standardizzat
stabbilit fit-Taqsima 5 wara algoritmika predeterminata;
6.                      
‘sett ta’ ħħeġġjar’ tfisser
grupp ta’ pożizzjonijiet ta’ riskju li jirriżultaw minn
tranżazzjonijiet fi ħdan sett wieħed ta’ netting, fejn
jintuża biss il-bilanċ ta’ dawk il-pożizzjonijiet ta’ riskju
sabiex jiġi determinat il-valur tal-iskopertura skont il-Metodu
Standardizzat stabbilit fit-Taqsima 5;
7.                      
‘ftehim marġinali’ tfisser ftehim jew
dispożizzjonijiet ta’ ftehim li taħtu kontroparti trid tforni
kollateral lit-tieni kontroparti meta skopertura ta’ dik it-tieni kontroparti
taqbeż livell speċifikat għall-ewwel kontroparti;
8.                      
‘limitu massimu marġinali’ tfisser l-akbar
ammont ta’ skopertura li jifdal pendenti qabel ma parti waħda jkollha
d-dritt issejjaħ għal kollateral;
9.                      
‘perjodu marġinali ta’ riskju’ tfisser
il-perjodu mill-iskambju l-aktar reċenti tal-kollateral li jkopri sett ta’
netting ta’ tranżazzjonijiet ma' kontroparti inadempjenti sakemm
it-tranżazzjonijiet jingħalqu u r-riskju tas-suq li jirriżulta
jerġa’ jiġi ħħeġġjat;
10.                  
‘il-maturtà effettiva skont il-Metodu tal-Mudell
Intern għal sett ta’ netting b’maturità akbar minn sena’ tfisser il-proporzjon
tas-somma tal-iskopertura mistennija tul il-ħajja
tat-tranżazzjonijiet fis-sett ta’ netting skontati għar-rata ta’
mingħajr riskju tar-rendiment, maqsuma mis-somma tal-iskopertura
mistennija fuq sena f’sett ta’ netting skontat għar-rata ta’ mingħajr
riskju; 
Il-maturità
effettiva tista’ tiġi aġġustata sabiex tirrefletti r-riskju
rollover billi tiġi sostitwita l-iskopertura mistennija b’skopertura
mistennija effettiva għall-previżjoni tal-perjodi iqsar minn sena; 
11.                  
‘netting bejn prodott u ieħor (cross-product
netting)’ tfisser l-inklużjoni ta’ tranżazzjonijiet ta’
kategoriji differenti ta’ prodotti fi ħdan l-istess sett ta’ netting skont
ir-regoli tan-Netting Bejn Prodott u ieħor stabbiliti f’dan il-Kapitolu;
12.                  
‘il-Valur Attwali tas-Suq’ (minn hawn ’il quddiem
‘CMV’) għall-finijiet tat-Taqsima 5 jirreferi għall-valur
tas-suq nett tal-portafoll ta’ tranżazzjonijiet fis-sett ta’ netting, fejn
kemm il-valuri tas-suq pożittivi kif ukoll dawk negattivi jintuża
fil-kalkolu tas-CMV;
Distribuzzjonijiet
13.                  
‘distribuzzjoni tal-valuri tas-suq’ tfisser
it-tbassir tad-distribuzzjoni tal-probabbiltà tal-valuri netti tas-suq
tat-tranżazzjonijiet fi ħdan sett ta’ netting għal data
fil-ġejjieni (il-perjodu tat-tbassir), skont il-valur tas-suq realizzat ta’
dawn it-tranżazzjonijiet fid-data tat-tbassir; 
14.                  
‘distribuzzjoni tal-iskoperturi’ tfisser it-tbassir
tad-distribuzzjoni tal-probabbiltà tal-valuri tas-suq li tiġi
ġenerata billi waqt it-tbassir il-valuri negattivi netti tas-suq jiġu
stipulati bħala żero;
15.                  
‘distribuzzjoni newtrali għar-riskji’ tfisser
distribuzzjoni tal-valuri tas-suq jew skoperturi f’perjodu fil-ġejjieni
fejn id-distribuzzjoni hija kkalkolata permezz ta’ valuri implikati tas-suq
bħall-volatilitajiet implikati;
16.                  
‘distribuzzjoni attwali’ tfisser distribuzzjoni
tal-valuri tas-suq jew skoperturi f’perjodu fil-ġejjieni fejn
id-distribuzzjoni hija kkalkolata permezz ta’ valuri storiċi jew
realizzati bħall-volatilitajiet kkalkolati permezz ta’ bidliet fil-prezz
jew fir-rata fil-passat;
Miżuri
u aġġustamenti tal-iskopertura
17.                  
‘skopertura attwali’ tfisser il-valur akbar minn
żero u tas-suq ta’ tranżazzjoni jew portafoll ta’
tranżazzjonijiet fi ħdan sett ta’ netting ma’ kontroparti li kieku
tintilef wara l-inadempjenza tal-kontroparti, bis-suppożizzjoni li ma jkun
hemm l-ebda rkpuru fuq il-valur ta’ dawk it-tranżazzjonijiet fl-insolvenza
jew fil-likwidazzjoni;
18.                  
‘skopertura massima’ tfisser perċentil
għoli tad-distribuzzjoni tal-iskoperturi f’data partikolari
fil-ġejjieni qabel id-data tal-maturità tal-itwal tranżazzjoni
fis-sett ta’ netting;
19.                  
‘skopertura mistennija’ (minn hawnn ’il quddiem
‘EE’) tfisser il-medja tad-distribuzzjoni tal-iskoperturi f’data partikolari
fil-ġejjieni qabel it-tranżazzjonil bl-itwal maturità fost
il-maturitajiet fis-sett ta’ netting; 
20.                  
‘skopertura effettiva mistennija f’data
speċifika’ (minn hawn ’il quddiem ‘EE Effettiva’) tfisser l-akbar fost
l-iskopertura mistennija f’dik id-data speċifika jew l-iskopertura
effettiva mistennija fid-data minn qabel; 
21.                  
‘skopertura pożittiva mistennija’ (minn hawn
’il quddiem ‘EPE’) tfisser il-medja ppeżata tul iż-żmien
tal-iskoperturi mistennija, fejn il-piżijiet ikunu l-proporzjon
tal-perjodu kollu li tirrappreżenta l-iskopertura mistennija individwali; 
Meta
jikkalkolaw ir-rekwiżit ta’ fondi proprji, l-istituzzjonijiet għandhom
jieħdu l-medja fuq l-ewwel sena jew, jekk il-kuntratti kollha fis-sett ta’
netting jimmaturaw f’inqas minn sena, matul il-perjodu tal-kuntratt bl-itwal
maturità fis-sett ta’ netting. 
22.                  
‘skopertura pożittiva effettiva mistennija’
(minn hawn ’il quddiem ‘EPE effettiva’) tfisser il-medja ppeżata
tal-iskopertura effettiva mistennija matul l-ewwel sena ta’ sett ta’ netting
jew, jekk il-kuntratti kollha fis-sett ta’ netting jimmaturaw f’inqas minn
sena, matul l-itwal perjodu tal-kuntratt bl-itwal maturità fis-sett ta’
netting, fejn il-piżijiet huma l-proporzjon tal-perjodu sħiħ li
tirrappreżenta l-iskopertura mistennija individwali;
Riskji
relatati mas-CCR
23.                  
‘riskju rollover’ tfisser l-ammont li bih l-EPE
tiġi sottostimata meta tranżazzjonijiet futuri ma’ kontroparti jkunu
mistennija li jitwettqu fuq bażi kontinwa; 
L-iskopertura
addizzjonali ġenerata minn dawn it-tranżazzjonijiet futuri mhijiex
inkluża fil-kalkolu tal-EPE;
24.                  
‘kontroparti’ għall-finijiet
tat-Taqsima 7 tfisser kwalunkwe persuna ġuridika jew fiżika li
tidħol fi ftehim ta’ netting, u li għandha l-kapaċità
kuntrattwali sabiex tagħmel dan;
25.                  
‘ftehim kuntrattwali ta’ netting bejn prodott u
ieħor’ tfisser ftehim kuntrattwali bilaterali bejn l-istituzzjoni u
kontroparti li joħloq obbligu legali wieħed (ibbażat fuq
in-netting ta’ tranżazzjonijiet koperti) li jkopri l-ftehimiet ewlenin
bilaterali kollha u tranżazzjonijiet li jappartjenu għal kategoriji
differenti ta’ prodotti li huma inklużi fil-ftehim;
Għall-finijiet ta’ din id-definizzjoni,
‘kategoriji differenti ta’ prodotti’ tfisser: 
(a)     tranżazzjonijiet ta’ riakkwist, tranżazzjonijiet ta'
għoti jew teħid b’self ta' titoli jew komoditajiet;
(b)     tranżazzjonijiet ta’ self marġinali;
(c)     il-kuntratti elenkati fl-Anness II;
26.                  
‘komponent ta’ pagament’ tfisser il-pagament
miftiehem fi tranżazzjoni derivata ta’ OTC bi profil ta’ riskju linearli
li jistipula l-iskambju ta’ strument finanzjarju għal pagament. 
Fil-każ ta’ tranżazzjonijiet li
jistipulaw l-iskambju ta’ pagament kontra pagament, dawk iż-żewġ
komponenti ta’ pagament għandhom jikkonsistu f’pagamenti gross miftiehema
kountrattwalment, inkluż l-ammont nozzjonali tat-tranżazzjoni.
Taqsima 2
Metodi
għall-kalkolu tal-valur tal-iskopertura
Artikolu 268
Metodi għall-kalkolu tal-valur tal-iskopertura
1.                      
L-istituzzjonijiet għandhom jiddeterminaw
il-valur tal-iskopertura għall-kuntratti elenkati fl-Anness II fuq
il-bażi ta’ wieħed mill-metodi stabbiliti fit-Taqsimiet 3 sa 6
skont dan l-Artikolu. 
Istituzzjoni li mhijiex eliġibbli
għat-trattament stabbilit fl-Artikolu 89 ma għandhiex tuża
l-Metodu tal-Iskopertura Oriġinali. Sabiex tiddetermina l-valur tal-iskopertura għall-kuntratti
elenkati fil-punt 3 tal-Anness II, l-istituzzjoni ma għandhiex tuża
l-Metodu tal-Iskopertura Oriġinali.
Grupp tal-istituzzjonijiet jistgħu jużaw
il-metodi stabbiliti fit-Taqsimiet 3 sa 6 f’kombinazzjoni fuq bażi
permanenti. Istituzzjoni waħda
ma għandhiex tuża l-Metodu ta’ Pprezzar Skont il-Valur fis-Suq u
l-Metodu tal-Iskopertura Oriġinali f’kombinazzjoni sakemm wieħed
mill-metodi ma jintużax għall-każijiet stabbiliti fl-Artikolu
276(6).
2.                      
Meta titħallew mill-awtoritajiet kompetenti
skont il-paragrafi 1 u 2 tal-Artikolu 277, l-istituzzjoni tista’ tiddetermina
l-valur tal-iskopertura għall-elementi li ġejjin permezz tal-Metodu
tal-Mudell Intern stabbilit fit-Taqsima 6:
(a)     il-kuntratti elenkati fl-Anness II;
(b)     tranżazzjonijiet ta’ riakkwist;
(c)     tranżazzjonijiet ta' għoti jew teħid b’self ta' titoli
jew komoditajiet;
(d)     tranżazzjonijiet ta’ self marġinali;
(e)     tranżazzjonijiet b’saldu twil.
3.                      
Fejn l-istituzzjoni tixtri protezzjoni permezz ta’
derivat ta’ kreditu kontra skopertura tal-ktieb mhux tan-negozju jew kontra
skopertura ta’ riskju ta’ kontraparti, tista’ tikkalkula r-rekwiżit
tal-fondi proprji tagħha għall-iskopertura ħħeġġjata
skont wieħed minn dawn li ġejjin:
(a)     l-Artikolu 228 sa 231;
(b)     skont l-Artikolu 148(3), jew l-Artikolu 179, fejn il-permess ikun
ingħata skont l-Artikolu 138.
Il-valur tal-iskopertura għandu jkun
żero għas-CCR għal dawk id-derivati ta’ kreditu, sakemm
l-istituzzjoni ma tapplikax l-approċċ (ii) fil-punt (h) tal-Artikolu
293(2).
4.                      
Minkejja l-paragrafu 3, l-istituzzjoni tista’
tagħżel b’mod konsistenti li għall-finijiet ta’ kalkolu
tar-rekwiżi tal-fondi proprji għar-riskju ta’ kreditu tal-kontroparti
tinkludi d-derivati ta’ kreditu kollha mhux inklużi fil-portafoll
tan-negozjar u mixtrija bħala protezzjoni kontra skopertura fil-ktieb mhux
tan-negozju jew kontra skopertura ta’ riskju ta' kontraparti fejn
il-protezzjoni ta’ kreditu hija rikonoxxuta skont dan ir-Regolament.
5.                      
Fejn swaps ta’ inadempjenza tal-kreditu
mibjugħa mill-istituzzjoni huma ttrattati mill-istituzzjoni bħala
l-protezzjoni ta’ kreditu provduta minn dik l-istituzzjoni u huma
soġġetti għal rekwiżit ta’ fondi proprji għar-riskju
ta’ kreditu tas-sottostanti għall-ammont nozzjonali sħiħ,
il-valur tal-iskopertura tagħhom għandu jkun żero
għall-finijiet tas-CCR fil-ktieb mhux tan-negozju.
6.                      
Skont il-metodi kollha stabbiliti
fit-Taqsimiet 3 sa 6, il-valur tal-iskopertura għal kontroparti
partikolari għandu jkun daqs is-somma tal-valuri tal-iskoperturi
ikkalkolat għal kull sett ta’ netting ma’ dik il-kontraparti.
Fejn l-istituzzjoni tikkalkoli l-ammonti ta’
skoperturi ppeżati skont ir-riskju li ġejjin minn derivati OTC skont
il-Kapitolu 2, il-valur tal-iskopertura għal sett ta’ netting partikolari
ta’ strumenti derivati OTC elenkati fl-Anness II ikkalkolat skont dan
il-Kapitolu għandu jkun akbar minn żero u d-differenza bejn is-somma
tal-valur tal-iskoperturi fis-settijiet kollha ta’ netting mal-kontroparti u s-somma
tas-CVA għal dik il-kontoparti rikonoxxuti mill-istituzzjoni bħala
tniżżil fil-valur imġarrab.
7.                      
L-istituzzjonijiet għandhom jiddeterminaw
il-valur tal-iskopertura għall-iskoperturi li ġejjin
mit-tranżazzjonijiet b’saldu fit-tul permezz ta’ kwalunkwe wieħed
mill-metodi stabbiliti fit-Taqsimiet 3 sa 6, irrispettivament liema metodu
tkun għażlet l-istituzzjoni sabiex tittratta d-derivati OTC u
t-tranżazzjonijiet ta’ riakkwist, tranżazzjonijiet ta' għoti jew
teħid b’self ta' titoli jew komoditajiet, u tranżazzjonijiet ta’ self
marġinal. Waqt li tkun qed
tikkalkula r-rekwiżiti ta’ fondi proprji għal tranżazzjonijiet
b’saldu twil, l-istituzzjoni li tuża l-approċċ stabbilit
fil-Kapitolu 3 tista’ tassenja l-piżijiet ta’ riskju skont
l-approċċ stabbilit fil-Kapitolu 2 fuq bażi permanenti u
irrispettivament mill-materjalità ta’ tali pożizzjonijiet.
8.                      
Għall-metodi stabbiliti fit-Taqsimiet 3 u
4, l-istituzzjoni għandha tadotta metodoloġija konsistenti
għad-determinazzjoni tal-ammont nozzjonali, u għandha tiżgura li
l-ammont nozzjonali li għandu jittieħed f’kunsiderazzjoni jipprovdi
kejl xierqa tar-riskju inerenti fil-kuntratt. Fejn il-kuntratt jipprovdi għal multiplikazzjoni tal-flussi ta’
flus, l-ammont nozzjonali għandu jkun aġġustat mill-istituzzjoni
sabiex jikkunsidra l-effetti tal-multiplikazzjoni fuq l-istruttura tar-riskju
ta’ dak il-kuntratt.
Taqsima 3
Il-Metodu
ta’ ppeżar skont il-valur fis-suq
Artikolu 269
Il-Metodu ta’ ppeżar skont il-valur fis-suq
1.                      
Sabiex jiddeterminaw l-ispiża attwali
tas-sostitutuzzjoni tal-kuntratti kollha b’valuri pożittivi,
l-istituzzjonijiet għandhom jehmżu l-valuri attwali tas-suq
mal-kuntratti.
2.                      
Sabiex jiddeterminaw l-iskopertura ta’ kreditu
futura potenzjali, l-istituzzjonijiet għandhom jimmultiplikaw l-ammonti
nozzjonali jew il-valuri sottostanti, kif applikabbli, bil-perċentwali
fit-Tabella 1 u skont il-prinċipji li ġejjin: 
(a)     kuntratti li ma jaqgħux taħt waħda mill-ħames
kategoriji indikati fit-Tabella 1 għandhom jiġu ttrattati bħala
kuntratti li jikkonċernaw komoditajiet li mhumiex metalli prezzjużi;
(b)     għal kuntratti bi skambji multipli ta’ kapital,
il-perċentwali għandhom jiġu multiplikati bin-numru
tal-pagamenti li jifdal li għad iridu jsiru skont il-kuntratt;
(c)     għal kuntratti li huma strutturati sabiex jissaldaw skopertura
pendenti wara dati ta’ pagament speċifikati u fejn it-termini jiġu
reveduti sabiex il-valur tas-suq tal-kuntratt ikun żero f’dawk id-dati
speċifikati, il-maturità reżidwa għandha tkun daqs
iż-żmien sad-data ta’ reviżjoni li jmiss. Fil-każ ta’ kuntratti tar-rata tal-imgħax li jilħqu dawk
il-kriterji u li jibqgħalhom maturità ta’ aktar minn sena,
il-perċentwal ma għandux ikun inqas minn 0.5%.
 Tabella 1 
 Maturità reżidwa || Kuntratti tar-rata tal-imgħax || Kuntratti li jikkonċernaw ir-rati tal-kambju u d-deheb || Kuntratti li jikkonċernaw l-ekwitajiet || Kuntratti li jikkonċernaw metalli prezzjużi għajr id-deheb || Kuntratti li jikkonċernaw komoditajiet għajr metalli prezzjużi 
 Sena jew inqas || 0 % || 1 % || 6 % || 7 % || 10 % 
 Aktar minn sena, iżda mhux aktar minn ħames snin || 0.5 % || 5 % || 8 % || 7 % || 12 % 
 Aktar minn ħames snin || 1.5 % || 7.5 % || 10 % || 8 % || 15 % 
3.                      
Għall-kuntratti relatati ma' komoditajiet
għajr id-deheb, li huma msemmija fil-punt 3 tal-Anness II, l-istituzzjoni
tista’, bħala alternattiva għall-applikazzjoni tal-perċentwali
fit-Tabella 1, tapplika l-perċentwali fit-Tabella 2 jekk dik
l-istituzzjoni ssegwi l-approċċ tal-iskala tal-maturità estiża
stabbilit fl-Artikolu 350 għal dawk il-kuntratti.
 Tabella 2 
 Maturità reżidwa || Metalli prezjużi (għajr id-deheb) || Metalli bażiċi || Prodotti agrikulturali (softs) || Oħrajn, inklużi prodotti enerġetiċi 
 Sena jew inqas || 2 % || 2,5 % || 3 % || 4 % 
 Aktar minn sena, iżda mhux aktar minn ħames snin || 5 % || 4 % || 5 % || 6 % 
 Aktar minn ħames snin || 7,5 % || 8 % || 9 % || 10 % 
4.                      
Is-somma tal-ispiża attwali fuq
is-sostituzzjoni u l-iskopertura ta’ kreditu futura potenzjali hija l-valur
tal-iskopertura.
Taqsima 4
metodu
tal-iskopertura oriġinali 
Artikolu 270
Metodu tal-iskopertura Oriġinali
1.                      
Il-valur tal-iskopertura huwa l-ammont nozzjonali
ta’ kull strument multiplikat bil-perċentwali stabbiliti fit-Tabella 3.
 Tabella 3 
 Maturità oriġinali || Kuntratti tar-rata tal-imgħax || Kuntratti li jikkonċernaw ir-rati tal-kambju u d-deheb 
 Sena jew inqas || 0,5 % || 2 % 
 Aktar minn sena, mhux iktar minn sentejn || 1 % || 5 % 
 Konċessjonijiet addizzjonali għal kull sena addizzjonali || 1 % || 3 % 
2.                      
Għall-kalkolu tal-valur tal-iskopertura
tal-kuntratti tar-rata tal-imgħax, l-istituzzjoni tista’ tagħżel
li tuża jew il-maturità oriġinali jew dik reżidwa.
Taqsima 5
Metodu
standardizzat
Artikolu 271
Metodu Standardizzat
1.                      
L-istituzzjonijiet jistgħu jużaw
il-Metodu Standardizzat (minn hawn’il quddiem ‘SM’) biss għall-kalkolu
tal-valur tal-iskopertura għal derivati OTC u tranżazzjonijiet
b’saldu twil. 
2.                      
Meta japplikaw l-SM, l-istituzzjonijiet
għandhom jikkalkolaw il-valur tal-iskopertura b’mod separat għal kull
sett ta’ netting, nett tal-kollateral, kif ġej:
fejn:
CMV = il-valur attwali fis-suq tal-portafoll
tat-tranżazzjonijiet fi ħdan is-sett ta’ netting ma’ kontroparti
gross bil-kollateral, fejn:
fejn:
CMVi = il-valur attwali tas-suq
tat-tranżazzjoni i;
CMC = il-valur attwali tas-suq tal-kollateral
assenjat għas-sett ta’ netting, fejn:
fejn
CMCl =
il-valur attwali tas-suq ta’ kollateral l;
i =      indiċi li jiddiżinja
t-tranżazzjoni;
l =      indiċi li jiddiżinja
l-kollateral;
j =     indiċi li jiddiżinja il-kategorija
tas-sett ta’ ħħeġġjar; 
Is-settijiet ta’ ħħeġġjar
għal dan il-għan jikkorrispondu għall-fatturi ta’ riskju li
magħhom jistgħu jiġu paċuti l-pożizzjonijiet ta’
riskju tas-sinjal oppost sabiex irendu pożizzjoni ta’ riskju netta li
fuqha l-kejl tal-iskopertura huwa mbagħad bbażat.
RPTij=
pożizzjoni ta’ riskju mit-tranżazzjoni i fir-rigward tas-sett ta’
ħħeġġjar j;
RPClj =
pożizzjoni ta’ riskju mill-kollateral l fir-rigward tas-sett ta’
ħħeġġjar j;
CCRMj  =
Multiplikatur tas-CCR stabbilit fit-Tabella 5 fir-rigward tas-sett ta’
ħħeġġjar j;
β =     1.4.
3.                      
Għall-finijiet tal-kalkolu fil-paragrafu 2:
(a)     kollateral eliġibbli rċevut minn kontraparti għandu
jkollu sinjal pożittiv u kollateral imdaħħal għal
kontroparti għandu jkollu sinjal negattiv;
(b)     għall-SM għandu jintuża l-kollateral li huwa
eliġibbli skont l-Artikolu 193(2) u l-Artikolu 232 biss;
(c)     istituzzjoni tista’ tinjora r-riskju tar-rata tal-imgħax
mill-komponenti ta’ pagament li jibqgħalhom maturità ta’ inqas minn sena;
(d)     istituzzjoni tista’ tittratta tranżazzjonijiet li jikkonsistu
f’żewġ komponenti ta’ pagament li huma denominati fl-istess munita
bħala tranżazzjoni aggregata waħda. It-trattament għall-komponenti ta’ pagament japplika
għat-tranżazzjoni aggregata.
Artikolu 272
Tranżazzjonijiet bi profil ta’ riskju lineari
1.                      
L-istituzzjonijiet għandhom jimmappjaw
it-tranżazzjonijiet bi profil ta’ riskju lineari għall-pożizzjonijiet
ta’ riskju skont id-dispożizzjonijiet li ġejjin:
(a)     tranżazzjonijiet bi profil ta’ riskju lineari b’ekwitajiet
(inklużi indiċi ta’ ekwità), deheb, metalli prezzjużi oħra
jew komoditajiet oħra bħala s-sottostanti għandhom jiġu
mmappjati f’pożizzjoni ta’ riskju fl-ekwità rispettiva (jew indiċi
tal-ekwità) jew komodità u pożizzjoni ta’ riskju tar-rata tal-imgħax
għall-komponent ta’ pagament;
(b)     tranżazzjonijiet bi profil ta’ riskju lineari bi strument ta’ dejn
bħall-istrument sottostanti għandhom jiġu mmappjati għal
pożizzjoni ta’ riskju tar-rata tal-imgħax għall-istrument ta’
dejn u pożizzjoni ta’ riskju tar-rata tal-imgħax oħra
għall-komponent ta’ pagament;
(c)     tranżazzjonijiet bi profil ta’ riskju lineari li jispeċifika
l-iskambju tal-pagament kontra pagament, inklużi forwards tal-kambju,
għandhom jiġu mmappjati għal pożizzjoni ta’ riskju tar-rata
tal-imgħax għal kull wieħed mill-komponenti ta’ pagament. 
Fejn, skont tranżazzjoni msemmija fil-punt
(a), (b) jew (c), komponent ta’ pagament jew l-istrument ta’ dejn sottostanti
jkun denominat f’munita barranija, dak il-komponent ta’ pagament jew
l-istrument sottostanti għandu jiġi mmappjat ma’ pożizzjoni ta’
riskju f’dik il-munita.
2.                      
Għall-finijiet tal-paragrafu 1, id-daqs ta’
pożizzjoni ta’ riskju minn tranżazzjoni bi profil ta’ riskju lineari
għandu jkun il-valur nozzjonali effettiv (prezz tas-suq multiplikat
bil-kwantità) tal-istrumenti finanzjarji sottostanti jew komoditajiet
konvertiti għall-munita domestika tal-istituzzjoni permezz ta’
multiplikazzjoni bir-rata tal-kambju relevanti, għajr għal strumenti
tad-dejn. 
3.                      
Għal strumenti tad-dejn u għal komponenti
ta’ pagament, id-daqs tal-pożizzjoni ta’ riskju għandu jkun il-valur
nozzjonali effettiv tal-pagamenti grossi pendenti (inkluż l-ammont
nozzjonali) konvertiti fil-munita tal-Istat Membru tad-domiċilju
tal-istituzzjoni, multiplikat bit-tul taż-żmien modifikat
tal-istrument tad-dejn jew bil-komponent ta’ pagament, skont xi jkun
il-każ.
4.                      
Id-daqs ta’ pożizzjoni ta’ riskju minn swap
ta’ inadempjenza tal-kreditu għandu jkun il-valur nozzjonali tal-istrument
ta’ referenza ta’ dejn multiplikat bil-maturità li jifdal tal-iswap ta’
inadempjenza tal-kreditu.
Artikolu 273
Tranżazzjonijiet bi profil ta’ riskju mhux lineari
(1)                   
L-istituzzjonijiet għandhom jiddeterminaw
id-daqs tal-pożizzjonijiet ta’ riskju għal tranżazzjonijiet bi
profil ta’ riskju mhux lineari skont il-paragrafi li ġejjin.
(2)                   
Id-daqs ta’ pożizzjoni ta’ riskju minn
derivata OTC bi profil ta’ riskju mhux lineari, inklużi l-opzjonijiet u
l-iswaptions, li s-sottostanti tagħhom mhuwiex strument tad-dejn,
għandu jkun daqs il-valur delta nozzjonali effettiv ekwivalenti tal-istrument
finanzjarju li huwa l-bażi tat-tranżazzjoni skont l-Artikolu 274(1).
(3)                   
Id-daqs ta’ pożizzjoni ta’ riskju min derivat
OTC bi profil ta’ riskju mhux lineari, inklużi l-opzjonijiet u
l-iswaptions, li s-sottostanti tagħhom hija strument ta’ dejn jew
komponent ta’ pagament, għandu jkun daqs il-valur delta nozzjonali
effettiv ekwivalenti tal-istrument finanzjarju jew il-komponent ta’ pagament
multiplikat bit-tul taż-żmien modifikat tal-istrument ta’ dejn jew
tal-komponent ta’ pagament, skont xi jkun il-każ.
(4)                   
Għad-determinazzjoni tal-pożizzjonijiet
ta’ riskju, l-istituzzjonijiet għandhom jittrattaw il-kollateral kif
ġej:
(a)     kollateral irċevut minn kontroparti għandu jiġi ttrattat
bħala pretensjoni fuq il-kontroparti taħt kuntratt derivat
(pożizzjoni fit-tul) li hija dovuta fil-ġurnata li fiha ssir
id-determinazzjoni; 
(b)     kollateral li ddepożitat ma’ kontroparti għandu jiġi
ttrattat bħala obbligu għall-kontroparti (pożizzjoni fil-qosor)
li huwa dovut fil-ġurnata li fiha ssir id-determinazzjoni.
Artikolu 274
Kalkolu tal-pożizzjonijiet ta’ riskju
1.                      
L-istituzzjoni għandha tiddetermina d-daqs u
s-sinjal ta’ pożizzjoni ta’ riskju kif ġej: 
(a)     għall-istrumenti kollha għajr għal strumenti tad-dejn:
(i)      bħala l-valur nozzjonali effettiv fil-każ ta’
tranżazzjoni bi profil ta’ riskju lineari;
(ii)      bħala l-valur delta nozzjonali ekwivalenti, , fil-każ ta’ tranżazzjoni bi profil ta’
riskju mhux lineari,
fejn:
Pref = il-prezz tal-istrument
sottostanti, espress fil-munita ta’ referenza;
V = il-valur tal-istrument finanzjarju
(fil-każ ta’ opzjoni, il-valur huwa l-prezz tal-opzjoni);
p = il-prezz tal-istrument sottostanti, espress
fl-istess munita bħall-V;
(b)     għall-istrumenti ta’ dejn u l-komponenti ta’ pagament
tat-tranżazzjonijiet kollha:
(i)      bħala l-valur nozzjonali effettiv
multiplikat bit-tul taż-żmien modifikat fil-każ ta’
tranżazzjoni bi profil ta’ riskju lineari;
(ii)      
bħala
l-ekwivalenti tad-delta fil-valur nozzjonali multiplikat bit-tul
taż-żmien modifikat, , fil-każ ta’
tranżazzjoni bi profil ta’ riskju mhux lineari,
fejn:
V = il-valur tal-istrument finanzjarju
(fil-każ ta’ opzjoni dan huwa l-prezz tal-opzjoni);
r = il-livell tar-rata tal-imgħax.
Jekk V huwa denominat f'munita għajr
il-munita ta’ referenza, id-derivat għandu jiġi konvertit fil-munita
ta’ referenza permezz ta’ multiplikazzjoni bir-rata tal-kambju relevanti.
2.                      
Għall-finijiet tal-applikazzjoni il-formuli
fil-paragrafu 1, l-istituzzjonijiet għandhom jiggruppaw
il-pożizzjonijiet ta’ riskju f’setts ta’ ħħeġġjar. L-ammont tal-valur assolut tas-somma
tal-pożizzjonijiet ta’ riskju li jirriżulta għandu jiġi
kkalkolat għal kull sett ta’ ħħeġġjar. Il-pożizzjoni ta’ riskju netta għandha
tkun ir-riżultat ta’ dik il-kalkolu u għandha tiġi kkalkolata
għall-finijiet tal-paragrafu 1 kif ġej:
.
Artikolu 275
Pożizzjonijiet ta’ riskju tar-rata tal-imgħax
1.                      
Sabiex jikkalkolaw il-pożizzjonijiet tar-rata
tal-imgħax, l-istituzzjonijiet għandhom japplikaw
id-dispożizzjonijiet li ġejjin.
2.                      
Għall-pożizzjonijiet ta’ riskju tar-rata
tal-imgħax minn dawn li ġejjin:
(a)     depożiti ta’ flus irċevuti minn kontroparti bħala
kollateral; 
(b)     komponenti ta’ pagament;
(c)     strumenti ta’ dejn sottostanti, 
li għalihom tapplika f’kull każ tariffa
kapitali ta’ 1,60 % jew inqas skont it-Tabella 1 tal-Artikolu 325,
l-istituzzjonijiet għandhom jassenjaw dawk il-pożizzjonijiet
f’waħda mis-sitt setts ta’ ħħeġġjar għal kull
sett ta’ muniti stabbiliti fit-Tabella 4.
 Tabella 4 
   || Rati tal-imgħax referenzjati mill-gvern || Rati tal-imgħax mhux referenzjati mill-gvern 
 Maturità   || < 1 sena >1 ≤ 5 snin > 5 snin || < 1 sena >1 ≤ 5 snin > 5 snin 
3.                      
Għal pożizzjonijiet ta’ riskju tar-rata
tal-imgħax minn strumenti ta’ dejn sottostanti jew komponenti ta’ pagament
li r-rata tal-imgħax tagħhom hija marbuta ma’ rata tal-imgħax
ta’ referenza li tirrappreżenta livell ġenerali tal-imgħax
tas-suq, il-maturità li jifdal għandha tkun it-tul tal-intervall
sar-riaġġustament li jmiss tar-rata tal-imgħax. Fil-każijiet kollha l-oħra,
għandha tkun il-ħajja li jifdal tal-istrument tad-dejn sottostanti
jew, fil-każ ta’ komponent ta’ pagament, il-ħajja li jifdal tat-tranżazzjoni.
Artikolu 276
Setts ta’ ħħeġġjar
1.                      
L-istituzzjonijiet għandhom jistabbilixxu
setts ta’ ħħeġġjar skont il-paragrafi (2) sa (5).
2.                      
Għandu jkun hemm sett ta’
ħħeġġjar wieħed għal kull emittent ta’ strument
tad-dejn ta’ referenza li jkun il-bażi ta’ swap ta’ inadempjenza
tal-kreditu. 
Swaps ta’ inadempjenza tal-kreditu tal-baskett
inadempjenti nru N għandhom jiġi tratti jiġu ttrattati kif
ġej:
(a)     id-daqs ta’ pożizzjoni ta’ riskju fi strument ta’ dejn ta’
referenza f'baskett sottostanti ta' swap tal-inadempjenza ta’ kreditu
inadempjenti nru n għandu jkun il-valur nozzjonali effettiv
tal-istrument ta’ dejn ta’ referenza, multiplikat bit-tul taż-żmien
modifikat tad-derivat inadempjenti nru n fir-rigward ta’ bidla fil-firxa
tal-kreditu tal-istrument ta’ dejn ta’ referenza;
(b)     għandu jkun hemm sett ta’ ħħeġġjar wieħed
għal kull strument ta’ dejn ta’ referenza f'baskett sottostanti ta’ swap
ta’ inadempjenza ta’ kreditu partikolari inadempjenti nru n. Pożizzjonijiet ta’ riskju minn swaps ta’
inadempjenza ta’ kreditu inadempjenti nru n differenti ma għandhomx
jiġu inklużi fl-istess sett ta’ ħħeġġjar;
(c)     il-multiplikatur tas-CCR applikabbli għal kull sett ta’
ħħeġġjar maħluq għal wieħed mill-istrumenti
ta’ dejn ta’ referenza ta’ derivat inadempjenti nru n għandu jkun kif
ġej:
(i) 0.3% għall-istrumenti ta’ dejn ta’
referenza li għanhom valutazzjoni ta’ kreditu minn ECAI rikonoxxuta
ekwivalenti għal kwalità ta’ kreditu livell 1 sa 3;
(ii) 0.6 % għal strumenti ta’ dejn
oħrajn.
3.                      
Għal pożizzjonijiet ta’ riskju tar-rata
tal-imgħax minn:
(a)     depożiti ta’ flus li huma depożitati ma’ kontroparti
bħala kollateral meta dik il-kontroparti ma għandhiex obbligi ta’
dejn b’riskju speċifiku baxx pendenti;
(b)     strumenti ta’ dejn sottostanti, 
li għalihom, skont it-Tabella 1 tal-Artikolu
325, tapplika tariffa kapitali ta’ aktar minn 1.60%, għandu jkun hemm sett
ta’ ħħeġġjar wieħed għal kull emittent. 
Meta komponent ta’ pagament jimita tali strument
ta’ dejn, għandu jkun hemm ukoll sett ta’ ħħeġġjar
wieħed għal kull emittent tal-istrument ta’ dejn ta’ referenza.
L-istituzzjoni tista’ tassenja pożizzjonijiet
ta’ riskju li jirriżultaw minn strumenti ta’ dejn ta’ emittent
partikolari, jew minn strumenti ta’ dejn ta’ referenza tal-istess emittent li
huma imitati minn komponenti ta’ pagament, jew li huma l-bażi ta’ swap ta’
inadempjenza tal-kreditu, għall-istess sett ta’
ħħeġġjar.
4.                      
Strumenti finanzjarji sottostanti għajr
l-istrumenti ta’ dejn għandhom jiġu assenjati għall-istess setts
ta’ ħħeġġjar biss jekk huma strumenti identiċi jew
simili. Fil-każijiet kollha
l-oħra, għandhom jiġu assenjati għal setts ta’
ħħeġġjar separati. 
Għall-finijiet ta’ dan il-paragrafu
l-istituzzjonijiet għandhom jiddeterminaw jekk l-istrumenti sottostanti
humiex simili skont il-prinċipji li ġejjin:
(a)     għall-ekwitajiet, is-sottostanti hija simili jekk
tinħareġ mill-istess emittent. Indiċi tal-ekwità għandu jiġi ttrattat bħala
emittent differenti;
(b)     għall-metalli prezzjużi, is-sottostanti hija simili jekk hija
l-istess metall. Indiċi
tal-metalli prezzjużi għandu jiġi ttrattat bħala metall
prezzjuż separat;
(c)     għall-enerġija elettrika, is-sottostanti hija simili jekk
id-drittijiet u l-obbligi tal-konsenja jirreferu għall-istess intervall
ta’ ħin peak jew off-peak fi żmien kwalunkwe intervall ta’ 24
siegħa;
(d)     għal komoditajiet, is-sottostanti hija simili jekk hija l-istess
komodità. Indiċi
tal-komoditajiet għandu jiġi ttrattat bħala komodità separat.
5.                      
Il-multiplikaturi tas-CCR (minn hawn’il quddiem
‘CCRM’) għall-kategoriji ta’ settijiet ta’ ħħeġġjar
differenti huma stabbiliti fit-tabella li ġejja:
 Tabella 5 
   || Kategoriji ta’ setts ta’ ħħeġġjar || CCRM 
 1. || Rati tal-imgħax || 0.2 % 
 2. || Rati tal-imgħax għall-pożizzjonijiet ta’ riskju minn strument ta’ dejn ta’ referenza sottostanti ta’ swap ta’ inadempjenza tal-kreditu u li għalih tapplika tariffa kapitali ta’ 1.60%, jew inqas, skont it-Tabella 1 tal-Kapitolu 2 tat-Titolu IV. || 0.3 % 
 3. || Rati tal-imgħax għall-pożizzjonijiet ta’ riskju minn strument ta’ dejn jew strument ta’ dejn ta’ referenza li għalih tapplika tariffa kapitali ta’ aktar minn 1.60% skont it-Tabella 1 tal-Kapitolu 2 tat-Titolu IV. || 0.6 % 
 4. || Rati tal-Kambju || 2.5 % 
 5. || Enerġija Elettrika || 4 % 
 6. || Deheb || 5 % 
 7. || Ekwità || 7 % 
 8. || Metalli Prezzjużi (għajr id-deheb) || 8.5 % 
 9. || Komoditajiet Oħra (għajr metalli prezzjużi u l-enerġija elettrika) || 10 % 
 10. || Strumenti sottostanti tad-derivati OTC li mhumiex fl-ebda mill-kategoriji ta’ hawn fuq || 10 % 
L-Istrumenti sottostanti tad-derivati OTC, kif
imsemmi fil-punt 10 tat-Tabella 5, għandhom jiġu assenjati għal
setts ta’ ħħeġġjar individwali għal kull kategorija
ta’ strumenti sottostanti.
6.                      
Għal tranżazzjonijiet bi profil ta’
riskju mhux lineari jew għal komponenti ta’ pagament u
tranżazzjonijiet bi strumenti ta’ dejn bħala s-sottostanti li
għalihom l-istituzzjoni ma tistax tiddetermina d-delta jew it-tul ta'
żmien modifikat, skont il-każ, b’mudell ta’ strument li l-awtorità
kompetenti tkun approvat għall-finijiet ta’ determinazzjoni
tar-rekwiżiti ta’ fondi proprji għar-riskju tas-suq, l-awtorità
kompetenti għandha jew tiddetermina d-daqs tal-pożizzjonijiet ta’
riskju u s-CCRMjs applikabbli b’mod konservattiv, jew teħtieġ
lill-istituzzjoni sabiex tuża l-metodu stabbilit fit-Taqsima 3. In-netting ma għandux ikun rikonoxxut
(jiġifieri, il-valur tal-iskopertura għandu jiġi determinat daqs
li kieku kien hemm sett ta’ netting li fih tranżazzjoni individwali biss).
7.                      
Istituzzjoni għandu jkollha proċeduri
interni sabiex tivverifika li, qabel ma tinkludi tranżazzjoni fis-sett ta’
ħħeġġjar, it-tranżazzjoni tkun koperta minn kuntratt
ta’ netting infurzabbli legalment li jilħaq ir-rekwiżiti
speċifikati fit-Taqsima 7.
8.                      
Istituzzjoni li tagħmel użu
mill-kollateral sabiex timmitiga s-CCR tagħha għandu jkollha
proċeduri interni sabiex tivverifika li, qabel ma tirrikonxxi l-effett ta’
kollateral fil-kalkoli tagħha, il-kollateral jilħaq l-istandards ta’
ċertezza legali stabbiliti fil-Kapitolu 4.
Taqsima 6
Metodu
tal-mudell intern
Artikolu 277
Metodu tal-mudell intern
1.                      
Jekk l-awtoritajiet kompetenti huma sodisfatt li
istituzzjoni laħqet rekwiżiti fil-paragrafu 2, għandhom
jippermettu lil dik l-istituzzjoni tuża il-Metodu tal-Mudell Intern (IMM)
sabiex tikkalkula l-valur tal-iskopertura għal kull waħda minn dawn
it-tranżazzjonijiet:
(a)     tranżazzjonijiet fl-Artikolu 268(2)(a);
(b)     tranżazzjonijiet fl-Artikolu 268(2)(b), (c) u (d);
(c)     tranżazzjonijiet fl-Artikolu 268(2)(a) sa (d),
Fejn l-istituzzjoni titħalla tuża l-IMM
sabiex tikkalkula l-valur tal-iskopertura għal kwalunkwe
mit-tranżazzjonijiet imsemmija fil-punti (a) sa (c) tas-subparagrafu
preċedenti, tista’ wkoll tuża l-IMM għat-tranżazzjonijiet
fl-Artikolu 268(2)(e).
Minkejja l-Artikolu 268(1), it-tielet
subparagrafu, istituzzjoni tista’ tagħżel li ma tapplikax dan
il-metodu għal skoperturi li huma immaterjali fid-daqs u r-riskju. F’tali każ, l-istituzzjoni għandha
tapplika wieħed mill-metodi stabbilit fit-Taqsimiet 3 sa 5 għal
dawn l-iskoperturi. 
2.                      
L-awtoritajiet kompetenti għandhom jippermettu
lill-istituzzjonijiet jużaw l-IMM għall-kalkoli imsemmija
fil-paragrafu 1 biss jekk l-istituzzjoni wriet li tikkonforma mar-rekwiżiti
stabbiliti f’din it-Taqsima, u l-awtoritajiet kompetenti vverifikaw li
s-sistemi għall-immaniġjar tas-CCR tal-istituzzjoni huma sodi u
implimentati b’mod korrett.
3.                      
L-awtoritajiet kompetenti jistgħu jippermettu
lill-istituzzjonijiet biex għal perjodu limitat jimplimentaw l-IMM b’mod
sekwenzjali fost tipi differenti ta’ tranżazzjonijiet. Matul dan il-perjodu ta’ implimentazzjoni
sekwenzjali, l-istituzzjonijiet jistgħu jużaw il-metodi stabbiliti
fit-Taqsima 3 jew fit-Taqsima 5 għat-tip ta’ tranżazzjoni
li għaliha ma jużawx l-IMM.
4.                      
Għat-tranżazzjonijiet derivati OTC kollha
u għat-tranżazzjonijiet b’saldu fit-tul li għalihom
l-istituzzjoni ma rċevietx permess skont il-paragrafu 1 sabiex tuża
l-IMM, l-istituzzjoni għandha tuża l-metodi stabbiliti fit-Taqsima 3
jew fit-Taqsima 5. 
Dawn il-metodi jistgħu jintużaw
f'kombinazzjoni fuq bażi permanenti fi ħdan grupp. F'istituzzjoni dawn il-metodi jistgħu
jintużaw f'kombinazzjoni biss meta wieħed mill-metodi jintuża
għall-każijiet stabbiliti fl-Artikolu 276(6) 
5.                      
L-istituzzjoni li skont il-paragrafu 1
titħalla tuża l-IMM ma għandhiex tmur lura għall-użu
tal-metodi stabbiliti fis-sezzjoni 3 jew fis-sezzjoni 5 sakemm ma
tingħatax permess mill-awtorità kompetenti sabiex tagħmel dan. L-awtoritajiet kompetenti għandhom
jagħtu tali permess jekk l-istituzzjoni turi li għandha kawża
ġusta. 
6.                      
Jekk l-istituzzjoni ma tibqax tikkonforma
mar-rekwiżiti stabbiliti f’din it-Taqsima, għandha tinnotifika
lill-awtorità kompetenti u tagħmel waħda minn dawn li ġejjin: 
1.     
 tippreżenta pjan
lill-awtorità kompetenti dwar kif ser terġa ssir konformi bla dewmien; 
2.     
turi għas-sodisfazzjoni tal-awtorità
kompetenti li l-effett tan-nuqqas ta’ konformità huwa immaterjali.
Artikolu 278
Valur tal-iskopertura
1.                      
Fejn l-istituzzjoni titħalla, skont l-Artikolu
277(1), tuża l-IMM sabiex tikkalkula l-valur tal-iskopertura ta’ wħud
jew tat-tranżazzjonijiet kollha msemmija f’dak il-paragrafu, għandha
tkejjel il-valur tal-iskopertura ta’ dawk it-tranżazzjonijiet fuq
il-livell tas-sett ta’ netting. 
Il-mudell użat mill-istituzzjoni għal
dak il-għan għandu:
(a)     jispeċifika d-distribuzzjoni ta’ previżjoni għal bidliet
fil-valur tas-suq tas-sett ta’ netting attribwibbli għal bidliet
konġunti fil-varjabbli relevanti tas-suq, bħar-rati tal-imgħax,
u r-rati tal-kambju; 
(b)     jikkalkola l-valur tal-iskopertura għas-sett ta’ netting f’kull
data fil-ġejjieni fuq il-bażi tal-bidliet konġunti fil-varjabbli
tas-suq.
2.                      
Sabiex il-mudell ikopri l-effetti
tal-marġinazzjoni, il-mudell tal-valur tal-kollateral għandu
jilħaq ir-rekwiżiti kwantitattivi, kwalitattivi u tad-dejta
għall-mudell IMM skont din it-Taqsima u l-istituzzjoni tista’ tinkludi
kollateral finanzjarju eleġibbli biss fid-distribizzjonijiet ta’
previżjoni tagħha għal bidliet fil-valur tas-suq tas-sett ta’
netting kif definit fl-Artikolu 193(2) u Artikolu 232.
3.                      
Ir-rekwiżit ta’ fondi proprji għar-riskju
ta’ kreditu tal-kontroparti fir-rigward tal-iskoperturi tas-CCR li
għalihom l-istituzzjoni tapplika l-IMM, għandu jkun l-ogħla minn
dawn li ġejjin:
(a)     ir-rekwiżit ta’ fondi proprji għal dawk l-iskoperturi
ikkalkolati fuq il-bażi ta’ EPE Effettiva permezz tad-dejta attwali
tas-suq;
(b)     ir-rekwiżit tal-fondi proprji għal dawk l-iskoperturi
ikkalkolati fuq il-bażi tal-EPE Effettiva permezz ta’ kalibrazzjoni
waħda tal-istress għall-iskoperturi kollha tas-CCR li għalihom
japplikaw l-IMM.
4.                      
Għajr għall-kontropartijiet identifikati
li għandhom Riskju Speċifiku ta' Korrelazzjoni Negattiva (Specific
Wrong-Way Risk) li jaqa’ fl-ambitu tal-paragrafi 4 u 5 tal-Artikolu 285,
l-istituzzjonijiet għandhom jikkalkolaw il-valur tal-iskopertura
bħala l-multiplikazzjoni tal-alpha (α) bl-EPE Effettiva, kif
ġej:
fejn:
α =     1.4, sakemm l-awtoritajiet kompetenti ma
jeħtiġux α ogħla jew jippermettu lill-istituzzjonijiet
jużaw l-istimi tagħhom stess skont il-paragrafu 9;
L-EPE Effettiva għandha tiġi kkalkolata
billi tiġi stmata l-iskopertura mistennija (EEt) bħala
l-iskopertura medja fid-data furura t, fejn il-medja tittieħed fost valuri
futuri possibbli tal-fatturi tar-riskju tas-suq relevanti. 
Il-mudell għandu jistima l-EE f’serje ta’
dati futuri t1, t2, t3, eċċ.
5.                      
L-EE effettiva għandha tiġi kkalkolata
b’mod rikursiv bħala: 
fejn:
id-data attwali hija denotata bħala t0;
EEt0 effettiva hija daqs l-iskopertura
attwali.
6.                      
L-EPE effettiva hija l-EE effettiva medja matul
l-ewwel sena tal-iskopertura futura. Jekk
il-kuntratti kollha fis-sett ta’ netting jimmaturaw fi żmien inqas minn
sena, l-EPE għandha tkun il-medja tal-EE sakemm jimmaturaw il-kuntratti
kollha fis-sett ta’ netting. L-EPE
effettiva għandha tiġi kkalkolata bħala l-medja ppeżata
tal-EE effettiva:
fejn il-piżjiet  jippermettu
għall-każ meta l-iskopertura futura hija kkalkolata fid-dati li
mhumiex imqassma fuq intervalli regolari ta’ żmien.
7.                      
L-istituzzjonijiet għandhom jikkalkolaw l-EE
jew il-miżuri tal-iskopertura massima fuq il-bażi ta’ distribuzzjoni
tal-iskoperturi li tkopri n-nuqqas ta’ normalità possibbli tad-distribuzzjoni
tal-iskoperturi.
8.                      
Istituzzjoni tista’ tuża miżura
tad-distribuzzjoni kkalkolata permezz tal-mudell li huwa aktar konservattiv
minn α multiplikata b’EPE effettiva kif ikkalkolat skont l-ekwazzjoni
fil-paragrafu 4 għal kull kontroparti.
9.                      
Minkejja l-paragrafu 4, l-awtoritajiet kompetenti
jistgħu jippermettu lill-istituzzjonijiet jużaw l-istimi tagħhom
stess għal alpha, fejn: 
(a)     alpha tkun daqs il-proporzjon tal-kapital intern minn simulazzjoni
sħiħa tal-iskopertura tas-CCR fost il-kontropartijiet (numeratur) u
l-kapital intern ibbażat fuq l-EPE (denominatur);
(b)     fid-denominatur, l-EPE għandha tintuża daqs li kieku kienet
ammont pendenti fiss.
Meta stmata skont dan il-paragrafu, alpha ma
għandhiex tkun inqas minn 1.2.
10.                  
Għall-finijiet ta’ stima ta' alpha
fil-paragrafu 9, l-istituzzjoni għandha tiżgura li n-numeratur u
d-denominatur huma kkalkolati b’mod konsistenti mal-metodoloġija tal-immudellar,
l-ispeċifikazzjonijiet tal-parametri u l-kompożizzjoni tal-portafoll. L-approċċ użat għall-istima
tal-α għandu jkun ibbażat fuq l-approċċ kapitali
intern tal-istituzzjoni, jkun dokumentat sew u jkun soġġett għal
validazzjoni indipendenti. Barra minn
hekk, istituzzjoni għandha tanalizza l-istimi tagħha ta' alpha
tal-inqas fuq bażi trimestrali, u aktar spiss meta l-kompożizzjoni
tal-portafoll tvarja maż-żmien. Istituzzjoni għandha tivvaluta wkoll ir-riskju tal-mudell.
11.                  
L-istituzzjoni għandha turi
għas-sodisfazzjon tal-awtoritajiet kompetenti li l-istimi interni
tagħha ta' alpha jkopru fin-numeratur fis-sorsi materjali tad-dipendenza
tad-distribuzzjoni tal-valuri tas-suq tat-tranżazzjonijiet jew
tal-portafolli tat-tranżazzjonijiet fost il-kontropartijiet. L-istimi interni ta' alpha għandhom iqisu
l-granularità tal-portafolli. 
12.                  
Meta jissorveljaw l-użu tal-istimi
tal-paragrafu 9, l-awtoritajiet kompetenti għandhom josservaw
il-varjazzjoni sinifikanti fl-istimi tal-alpha li toħroġ
mill-potenzjal ta’ speċifikazzjoni ħażina fil-mudelli użati
għan-numeratur, partikolarment meta jkun hemm konvexxità.
13.                  
Fejn xieraq, il-volatilitajiet u
l-korrelazzjonijiet tal-fatturi tar-riskju tas-suq użati fl-immudellar
konġunt tar-riskju tas-suq u tal-kreditu għandhom ikunu kundizzjonati
fuq il-fattur ta’ riskju ta’ kreditu sabiex jirreflettu ż-żidied
potenzjali fil-volatilità u l-korrelazzjoni fi tnaqqis tar-ritmu ekonomiku. 
Artikolu 279
Valur tal-iskopertura għas-setts tan-netting
soġġetti għal ftehim marġinali
1.                      
Jekk is-sett ta’ netting huwa soġġett
għal ftheim marġinali u valwazzjoni ta’ pprezzar skont il-valur
fis-suq ta’ kuljum, l-istituzzjoni tista’ tuża waħda mill-miżuri
tal-EPE li ġejjin:
(a)     l-EPE effettiva, mingħajr ma tqis l-ebda kollateral li
għandha jew li ddepożitat permezz ta’ marġni miżjuda bi
kwalunkwe kollateral li kien depożitat għand il-kontroparti
indipendentment tal-valwazzjoni u l-marġinazzjoni ta’ kuljum jew
l-iskopertura attwali;
(b)     Żieda li tirrefletti ż-żieda potenzjali fl-iskopertura
fil-perjodu marġinali ta’ riskju, miżjud bl-ikbar fost:
(i)      l-iskopertura attwali inkluż il-kollateral kollu miżmum jew
depożitat attwalment, għajr kollateral msejħa jew li dwaru hemm
tilwima;
(ii)      l-ikbar skopertura netta, inkluż kollateral taħt il-ftehim
marġinali, li ma jiskattax sejħa ta’ kollateral.
Dan l-ammont għandu jirrefletti l-limiti applikabbli
kollha, l-ammonti ta’ trasferimenti minimi, l-ammonti indipendenti u
l-marġni inizzjali taħt il-ftehim marġinali;
(c)     Jekk il-mudell ikopri l-effetti tal-marġinazzjoni meta tiġi
stmata l-EE, l-istituzzjoni tista’, soġġetta għall-permess
tal-awtorità kompetenti, tużaw il-kejl tal-EE tal-mudell direttament
fl-ekwazzjoni fl-Artikolu 13(5). L-awtoritajiet
kompetenti għandhom jagħtu tali permess biss jekk jivverifikaw li l-mudell
ikopri b’mod xieraq l-effetti tal-marġinazzjoni meta tiġi stmata
l-EE.
Għall-finijiet tal-punt (b),
l-istituzzjonijiet għandhom jikkalkolaw l-add-on bħala l-bidla
pożittiva mistennija tal-valur ipprezzat skont il-valur fis-suq
tat-tranżazzjonijiet matul il-perjodu marġinali ta’ riskju. Bidliet fil-valur ta’ kollateral għandhom
jiġu riflessi permezz tal-aġġustamenti superviżorji
fil-volatilità skont it-Taqsima 3 tal-Kapitolu 4 jew l-istimi proprji
tal-aġġustamenti fil-volatilità tal-Metodu Komprensiv ta’ Kollateral
Finanzjarju, iżda l-ebda pagament ta’ kollateral ma għandu jiġi
ssoponut matul il-perjodu marġinali ta’ riskju. Il-perjodu marġinali ta’ riskju huwa soġġett
għall-perjodi minimi stabbiliti fil-paragrafi 2 sa 4.
2.                      
Għal tranżazzjonijiet soġġetti
għal rimarġinazzjoni u valwazzjoni tal-ipprezzar skont il-valur
fis-suq ta’ kuljum, il-perjodu marġinali ta’ riskju użat
għall-iskop ta’ mmuddellar tal-valur tal-iskopertura bi ftehimiet
marġinali ma għandux ikun inqas minn:
(a)     5 ġranet ta’ xogħol għas-setts ta’ netting li
jikkonsistu biss fi tranżazzjonijiet ta’ riakkwist, tranżazzjonijiet
ta' għoti jew teħid b’self ta' titoli jew komoditajiet u
tranżazzjonijiet ta’ għoti self marġinali;
(b)     10 ġranet ta’ xogħol għas-settijiet ta’ netting
l-oħra kollha. 
Il-punti (a) u (b) għandhom ikunu
soġġetti għall-eċċezzjonijiet li ġejjin:
(i)      għas-setts ta’ netting kollha fejn l-għadd ta' negozju
jaqbeż il-5 000 fi kwalunkwe punt matul trimestru, il-perjodu
marġinali ta’ riskju għat-trimestru ta’ wara ma għandux ikun
inqas minn 20 ġurnata ta’ xogħol. Din l-eċċezzjoni ma għandhiex tapplika
għall-iskoperturi tan-negozju tal-istituzzjonijiet; 
(ii)      għas-setts ta' netting li fihom negozju wieħed jew aktar li
jinvolvu jew kollateral illikwidu, jew derivat OTC li ma jistax jiġi
sostitwit faċilment, il-perjodu marġinali ta’ riskju ma għandux
ikun inqas minn 20 ġurnata ta’ xogħol. 
L-istituzzjoni għandha tiddetermina jekk
kollateral huwiex illikwidu jew jekk id-derivati OTC jistgħux jiġu
sostitwiti faċilment fil-kuntest ta’ kundizzjonijiet tas-suq taħt
stress, karatterizzati mill-assenza tas-swieq kontinwament attivi fejn
kontroparti, fi żmien jumejn jew inqas, tikseb diversi kwoti tal-prezz li
ma jkunux iċaqlaqu s-suq jew jirrappreżentaw prezz li jirrefletti
skont tas-suq (fil-każ ta’ kollateral) jew primjum (fil-każ ta’
derivat OTC).
Istituzzjoni għandha tikkonsidra jekk
in-negozji jew it-titoli li għandha bħala kollateral humiex
konċentrati f’kontroparti partikolari u f'każ li dik il-kontroparti
toħroġ mis-suq b’mod preċipituż, jekk l-istituzzjoni tkunx
tista’ tissotitwixxi dawk in-negozji jew titoli.
3.                      
Jekk l-istituzzjoni kienet involuta f’aktar minn
żewġ tilwimiet ta’ sejħa marġinali dwar sett ta’ netting
partikolari jew kontroparti matul iż-żewġ trimestri
preċedenti li damu aktar mill-perjodu marġinali ta’ riskju skont
il-paragrafu 2, l-istituzzjoni għandha tuża perjodu marġinali
ta’ riskju li huwa tal-inqas d-doppju tal-perjodu speċifikat fil-paragrafu
2 għal dak is-sett ta’ netting għaż-żewġ trimestri
sussegwenti.
4.                      
Għar-rimarġinazzjoni b’perjodiċità
ta’ N ġurnata, il-perjodu marġinali ta’ riskju għandu jkun
tal-inqas daqs il-perjodu speċifikat fil-paragrafu 2, F, miżjud b’N
ġurnata mnaqqas b’ġurnata waħda. Jiġifieri:
Perjodu marġni ta’ riskju = F + N - 1
5.                      
Jekk il-mudell intern jinkludi l-effett
tal-marġinazzjoni f’bidliet fil-valur tas-suq tas-sett ta’ netting,
l-istituzzjoni għandha timmudella l-kollateral, għajr il-flus
tal-istess munita bħall-iskopertura stess, b’mod konġunt
mal-iskopertura fil-kalkoli tagħha tal-valur tal-iskopertura
għad-derivati OTC u t-tranżazzjonijiet ta' finanzjament ta' titoli.
6.                      
Jekk l-istituzzjoni ma tistax timmudella kollateral
b’mod konġunt mal-iskopertura, ma għandhiex tirrikonoxxi fil-kalkoli
tal-valur tal-iskopertura tagħha għad-derivati OTC u t-tranżazzjonijiet
li jiffinanzjaw it-titoli l-effett tal-kollateral għajr il-flus tal-istess
munita bħall-iskopertura stess, sakemm ma tużax jew
l-aġġustamenti fil-volatilità li jilħqu l-istandards tal-metodu
komprensiv ta’ kollateral finanzjarju bl-istimi tal-aġġustamenti
proprji fil-volatilità jew l-aġġustamenti superviżorji standard
fil-volatilità skont il-Kapitolu 4.
7.                      
L-istituzzjoni li tkun qed tuża l-IMM
għandha tinjora fil-mudelli tagħha l-effett ta’ tnaqqis tal-valur
tal-iskopertura dovut għal kwalunkwe klawżola fi ftehim ta’
kollateral li jeħtieġ li jingħata kollateral meta l-kwalità ta’
kreditu ta’ kontroparti tiddeterjora.
Artikolu 280
Immaniġjar tas-CCR – Politiki, proċessi u
sistemi
1.                      
Istituzzjoni għandha tistabbilixxi u
żżomm qafas ta’ mmaniġjar tas-CCR, li jikkonsisti fi:
(a)     politiki, proċessi u sistemi sabiex jiżguraw
l-identifikazzjoni, il-kejl, l-immaniġjar, l-approvazzjoni u r-rappurtar
intern tas-CCR;
(b)     proċeduri għall-iżgurar tal-konformità ma’ dawk
il-politiki, il-proċessi u s-sistemi.
Dawk il-politiki, il-proċessi u s-sistemi
għandhom ikunu sodi, implimentati b’integrità u dokumentati. Id-dokumentazzjoni għandha tinkludi
spjegazzjoni tat-tekniki empiriċi użati għat-tkejjil tas-CCR. 
2.                      
Il-qafas tal-immaniġjar tar-riskju tas-CCR
meħtieġ mill-paragrafu 1 għandu jqis ir-riskji tas-suq,
tal-likwidità, legali u operazzjonali li huma assoċjati mas-CCR. B’mod partikolari, il-qafas għandu
jiżgura li l-istituzzjoni tikkonforma mal-prinċipji li ġejjin:
(a)     ma twettaqx negozju ma’ kontroparti mingħajr ma tanalizza
l-affidabbiltà kreditizja tagħha;
(b)     tikkonsidra kif xieraq ir-riskju ta’ kreditu tas-saldu u ta’ qabel
is-saldu;
(c)     timmaniġġja tali riskji b’mod komprensiv daqs kemm hu
prattikabbli fuq livell tal-kontroparti billi taggrega l-iskoperturi tas-CCR
ma’ skoperturi ta’ kreditu oħrajn u fuq livell tad-ditta kollha.
3.                      
Istituzzjoni li tuża l-IMM għandha
tiżgura li l-qafas tal-immaniġjar tar-riskju tas-CCR tagħha iqis
għas-sodisfazzjon tal-awtorità kompetenti ir-riskji tal-likwidità ta’ dawn
kollha li ġejjin:
(a)     sejħiet marġinali potenzjali li jistgħu jaslu
fil-kuntest ta’ skambji tal-marġni ta’ varjazzjoni jew tipi ta’
marġni oħrajn, bħall-marġni inizzjali jew indipendenti,
f’xokkijiet tas-suq avversi;
(b)     sejħiet potenzjali li jistgħu jaslu għar-ritorn
tal-kollateral eċċessiv depożitat minn kontropartijiet;
(c)     sejħiet li jirriżultaw minn tnaqqis potenzjali
tal-valutazzjoni tal-kwalità ta’ kreditu estern tagħha stess.
Istituzzjoni għandha tiżgura li n-natura
u l-perjodu tal-użu mill-ġdid tal-kollateral huma konsistenti
mal-ħtiġijiet ta’ likwidità tagħha u ma jheddux l-abbiltà
tagħha li tiddepożita jew tirritorna l-kollateral fil-ħin.
4.                      
Il-korp tal-maniġment tal-istituzzjoni u
l-maniġment superjuri għandhom ikunu involuti b’mod attiv
fl-immaniġjar tas-CCR u jiżguraw li riżorsi adegwati huma
allokati għal dan il-għan. Il-maniġment
superjuri għandu jkun konxju mil-limitazzjonijiet u
s-suppożizzjonijiet tal-mudell użat u l-impatt li dawk
il-limitazzjonijiet u s-suppożizzjonijiet jista’ jkollhom fuq l-affidabbiltà
tal-output permezz ta’ proċess formali. Il-maniġment superjuri għandu jkun konxju wkoll
mill-inċertezzi tal-ambjent tas-suq u l-kwistjonijiet operazzjonali u dwar
kif dawk huma riflessi fil-mudell. 
5.                      
Ir-rapporti ta’ kuljum imħejjija dwar
skopertura tal-istituzzjoni għas-CCR skont l-Artikolu 281(2)(b)
għandhom jiġu analizzati minn livell ta’ maniġment b'sinjorità u
awtorità suffiċjenti sabiex jinfurza kemm tnaqqqis tal-pożizzjonijiet
meħuda mill-maniġers jew negozjanti individwali ta’ kreditu kif ukoll
tnaqqis fl-iskopertura tas-CCR kumplessiv tal-istituzzjoni.
6.                      
Qafas ta’ mmaniġjar tas-CCR tal-istituzzjoni
stabbilit skont il-paragrafu 1 għandu jintuża flimkien mal-limiti ta’
kreditu u ta’ negozjar intern. Limiti
ta’ kreditu u ta’ negozjar għandhon ikunu relatati mal-mudell ta’ tkejjil
tar-riskju tal-istituzzjoni b’mod li huwa konsistenti u mifhum sew
mill-maniġers, min-negozjanti u mill-maniġment superjuri tal-kreditu. L-istituzzjoni għandu jkollha proċess
formali sabiex tirraporta ksur fil-limiti ta’ riskju lil-livell xieraq
tal-maniġment.
7.                      
Il-kejl tas-CCR mill-istituzzjoni għandu
jinkludi l-kejl ta’ kuljum u l-użu ta’ dakinhar stess tal-linji ta’
kreditu. L-istituzzjoni għandha
tkejjel l-gross u n-nett attwali ta’ skopertura ta’ kollateral. Fuq livell tal-portafoll u tal-kontraparti,
l-istituzzjoni għandha tikkalkula u timmonitorja l-iskopertura massima jew
l-iskopertura futura potenzjali fl-intervall ta’ fiduċja magħżul
mill-istituzzjoni. L-istituzzjoni
għandha tikkunsidra pożizzjonijiet kbar jew konċentrati, anki
skont il-gruppi ta’ kontropartijiet relatati, skont l-industrija u skont
is-suq.
8.                      
L-istituzzjoni għandha tistabbilixxi u
żżomm programm ta’ rutina u rigoruż ta’ ttestjar tal-istress. Ir-riżultati tal-ittestjar tal-istress
għandhom jiġu analizzati b’mod regolari u tal-inqas b’mod trimestrali
mill-maniġment superjuri u għandhom jiġu riflessi fil-politiki u
l-limiti tas-CCR stabbiliti mill-korp tal-maniġment jew
mill-maniġment superjuri. Fejn
it-testijiet tal-istress jespono vulnerabbiltà partikolari f’sett partikolari
ta’ ċirkostanzi, l-istituzzjoni għandha tieħu passi immedjati
sabiex timmaniġja dawk ir-riskji.
Artikolu 281
Strutturi tal-organizzazzjoni għall-immaniġjar
tar-riskju tas-CCR
1.                      
Istituzzjoni li tuża IMM għandha
tistabbilixxi u żżomm:
(a)     unità ta’ kontroll tar-riskji li tikkonforma mal-paragrafu 2;
(b)     unità tal-immaniġjar tal-kollaterali li tikkonforma mal-paragrafu
3.
2.                      
L-unità ta’ kontroll tar-riskji għandha tkun
responsabbli għat-tfassil u l-implimentazzjoni tal-immaniġjar tas-CCR
tagħha, inkluża l-validazzjoni inizzjali u kontinwa tal-mudell, u
għandha twettaq il-funzjonijiet li ġejjin u tilħaq
ir-rekwiżiti li ġejjin:
(a)     għandha tkun responsabbli mit-tfassil u l-implimentazzjoni
tas-sistemi tal-immanġjar tas-CCR tal-istituzzjoni;
(b)     għandha tipproduċi rapporti ta’ kuljum dwar, kif ukoll
tanalizza, l-output tal-mudell tal-kejl tar-riskji tal-istituzzjoni. Dik l-analiżi għandha tinkludi
evalwazzjoni tar-relazzjoni bejn il-kejl għall-valur tal-iskoperturi
tas-CCR u l-limiti ta’ negozjar;
(c)     għandha tikkontrolla l-integrità tad-dejta li tiddaħħal
u tipproduċi u tanalizza rapporti dwar l-output tal-mudell tal-kejl
tar-riskji tal-istituzzjoni, inkluża evalwazzjoni tar-relazzjoni bejn
il-kejl tal-iskopertura tar-riskju u l-limiti tal-kreditu u tan-negozjar;
(d)     għandha tkun indipendenti mill-unitajiet responsabbli
mill-oriġinazzjoni, mir-rinnovazzjoni u min-negozjar tal-iskoperturi u
ħielsa minn influenza mhux dovuta; 
(e)     għandu jkollha għadd adegwat ta’ persunal; 
(f)      għandha tirraporta direttament lill-maniġment superjuri
tal-istituzzjoni;
(g)     il-ħidma tagħha għandha tkun integrata mill-viċin
fil-proċess tal-immanġjar tar-riskju ta’ kreditu ta’ kuljum
tal-istituzzjoni;
(h)     l-output tagħha għandu jkun parti integrali mill-proċess
ta’ ppjanar, ta’ monitoraġġ u ta’ kontroll tal-profil ta’ riskju
kumplessiv u ta’ kreditu tal-istituzzjoni.
3.                      
L-unità tal-immanġjar tal-kollateral
għandu jkollha dawn l-inkarigi u funzjonijiet li ġejjin:
(a)     il-kalkolu u t-twettiq ta’ sejħiet marġinali,
l-immanġjar tat-tilwim dwar is-sejħiet marġinali u tirraporta
l-livelli tal-ammonti indipendenti, l-marġni inizzjali u l-marġni ta’
varjazzjoni bi preċiżjoni ta’ kuljum;
(b)     tikkontrolla l-integrità tad-dejta użata sabiex twettaq
sejħiet marġinali, u tiżgura li hija konsistenti u
rikonċiljata b’mod regolari mas-sorsi tad-dejta relevanti kollha fi
ħdan l-istituzzjoni;
(c)     tissorvelja l-użu mill-ġdid tal-kollateral fi kwalunkwe
modifika tad-drittijiet tal-istituzzjonijiet jew f’konnessjoni mal-kollateral
li tiddepożita; 
(d)     tirraporta lil-livell xieraq tal-maniġment it-tipi ta’ assi
kollaterali li jintużaw mill-ġdid, u t-termini ta’ tali użu
mill-ġdid inkluż l-istrument, il-kwalità ta’ kreditu u l-maturità; 
(e)     tissorvelja l-konċentrazzjoni għat-tipi individwali ta’ assi
kollaterali aċċettati mill-istituzzjoni;
(f)      tirraporta l-informazzjoni dwar l-immanġjar tal-kollateral fuq
bażi regolari, iżda tal-inqas fuq livell trimestrali,
lill-maniġment superjuri, inkluża l-informazzjoni dwar it-tip ta’
kollateral irċevut u depożitat, id-daqs, iż-żmien u
l-kawża għat-tilwim tas-sejħiet marġinali. That internal reporting shall also reflect
trends in these figures.
4.                      
Il-maniġment superjuri għandu jalloka
biżżejjed riżorsi lill-unità tal-immaniġjar tal-kollateral
meħtieġa taħt il-paragrafu 1(b) sabiex tiżgura li s-sistemi
tagħha jiksbu l-livell xieraq ta’ prestazzjoni operazzjonali, kif imkejjel
mill-prontezza u l-preċiżjoni tas-sejħiet marġinali
mill-istituzzjoni u l-prontezza tar-reazzjoni tal-istituzzjoni għas-sejħiet
marġinali mill-kontropartijiet tagħha. Il-maniġment superjuri għandu jiżgura li l-unità
għandha numru adegwat ta’ persunal sabiex jiġu pproċessati
s-sejħiet u l-kwistjonijiet fil-ħin anki matul kriżi severa
tas-suq, u sabiex l-istituzzjoni tkun tista’ tillimita l-għadd tagħha
ta’ tilwimiet kbar ikkawżati mill-volumi tan-negozju.
Artikolu 282
Analiżi tas-sistema tal-immaniġjar tar-riskju
tas-CCR
L-istituzzjoni għandha twettaq
analiżi indipendenti tas-sistema tal-immaniġjar tas-CCR tagħha
b’mod regolari matul il-proċess ta’ awditjar intern tagħha. Dik l-analiżi għandha tinkludi kemm
l-attivitajiet tal-unitajiet ta’ kontroll u tal-immaniġjar tal-kollateral
meħtieġa mill-Artikolu 281 u bħala minimiu għandha
tindirizza b’mod speċifiku:
(a)                   
l-adegwadezza tad-dokumentazzjoni tas-sistema
tal-immaniġjar tas-CCR u l-proċess meħtieġ mill-Artikolu
280; 
(b)                   
l-organizzazzjoni tal-unità ta’ kontroll tas-CCR
meħtieġa mill-Artikolu 281(1)(a); 
(c)                   
l-organizzazzjoni tal-unità tal-immaniġjar
tal-kollateral meħtieġa mill-Artikolu 281(1)(b);
(d)                   
l-integrazzjoni tal-kejl tas-CCR fl-immaniġjar
ta' kuljum tar-riskji;
(e)                   
il-proċess ta’ approvazzjoni
għall-mudelli ta’ pprezzar tar-riskju u s-sistemi ta’ valutazzjoni
użati mill-persunal tal-uffiċċji prinċipali u tal-back
office;
(f)                     
il-validazzjoni ta’ kwalunkwe bidla sinifikanti fil-proċess
tal-kejl tas-CCR;
(g)                   
l-ambitu tas-CCR kopert mill-mudell tal-kejl
tar-riskju;
(h)                   
l-integrità tas-sistema ta’ informazzjoni
tal-maniġment;
(i)                     
il-preċiżjoni u l-kompletezza tad-dejta
tas-CCR;
(j)                     
ir-rifless preċiż tat-termini legali
fil-ftehimiet tal-kollateral u tan-netting fil-kejl tal-valur tal-iskopertura;
(k)                   
il-verifika tal-konsistenza, il-prontezza u
l-affidabbiltà tas-sorsi tad-dejta użati sabiex jiġu operati
l-mudelli, inkluża l-indipendenza ta’ tali sorsi tad-dejta;
(l)                     
il-preċiżjoni u l-idonjetà
tas-suppożizzjonijiet tal-volatilità u tal-korrelazzjoni;
(m)                 
il-preċiżjoni tal-valwazzjoni u
tal-kalkoli tat-transformazzjoni tar-riskji; 
(n)                   
il-verifika tal-preċiżjoni tal-mudell
permezz ta’ ttestjar b’lura frekwenti kif stabbilit fil-punti (b) sa (e)
tal-Artikolu 287(1);
(o)                   
il-konformità tal-unità ta’ kontroll tas-CCR u
l-unità tal-immaniġjar tal-kollateral bir-rekwiżiti regolatorji
relevanti.
Artikolu 283
Test tal-użu
1.                      
L-istituzzjonijiet għandhom jiżguraw li
d-distribuzzjoni tal-iskoperturi ġġenerati mill-mudell użat
għall-kalkolu tal-EPE effettiva tkun integrata mill-viċin
fil-proċess tal-immaniġjar tas-CCR ta’ kuljum tal-istituzzjoni, u li
l-output tal-mudell jitqies fil-proċess ta’ approvazzjoni tal-kreditu,
fl-immanġjar tas-CCR u fl-allokazzjoni tal-kapital intern. 
2.                      
L-istituzzjoni għandha turi
għas-sodisfazzjon tal-awtoritajiet kompetenti li hi kienet qed tuża
l-mudell sabiex tikkalkula d-distribuzzjoni tal-iskoperturi li fuqha huwa
bbażat il-kalkolu tal-EPE u li dan jilħaq, b’mod ġenerali, ir-rekwiżiti
stabbiliti f’din it-Taqsima għal tal-inqas sena qabel il-permess
għall-użu tal-IMM tal-awtoritajiet kompetenti skont l-Artikolu 277. 
3.                      
Il-mudell użat għall-ġenerazzjoni
ta’ distribuzzjoni tal-iskoperturi għas-CCR għandu jkun parti
mill-qafas ta’ ġestjoni tas-CCR meħtieġ mill-Artikolu 280. Dan il-qafas għandu jinkludi l-kejl
tal-użu tal-linji ta’ kreditu, billi jiġu aggregati l-iskoperturi
tas-CCR ma’ skoperturi ta’ kreditu oħrajn u l-allokazzjoni tal-kapital
intern. 
4.                      
Minbarra l-EPE, l-istituzzjoni għandha tkejjel
u timmaniġja l-iskoperturi attwali. Fejn xieraq, l-istituzzjoni għandha tkejjel l-ammont gross u nett
attwali tal-iskopertura tal-kollateral. It-test tal-użu huwa sodisfatt jekk l-istituzzjoni tuża kejl
ieħor tas-CCR, bħall-iskopertura massima, ibbażat fuq
id-distribuzzjoni tal-iskoperturi iġġenerati mill-istess mudell
għall-kalkolu tal-EPE.
5.                      
L-istituzzjoni għandu jkollha l-kapaċità
teknoloġika sabiex tistma l-EE ta’ kuljum jekk dan ikun neċessarju,
sakemm ma turix għas-sodisfazzjoni tal-awtoritajiet kompetenti tagħha
li l-iskoperturi tagħha għas-CCR jeħtieġu kalkolu inqas
spiss. L-istituzzjoni għandha
tistma l-EE matul profil ta’ żmien ta’ perjodi ta’ tbassir li jirrefletti
b’mod adegwat l-istruttura taż-żmien tal-flussi ta’ flus futuri u
l-maturità tal-kuntratti u b’mod li huwa konsistenti mal-materjalità u
l-kompożizzjoni tal-iskoperturi.
6.                      
Skopertura għandha titkejjel, tiġi
mmonitorjata u kkontrollata matul l-eżistenza tal-kuntratti kollha
fis-sett ta’ netting u mhux biss matul il-perjodu ta’ sena. L-istituzzjoni għandu jkollha proċeduri
implimentati sabiex jidentifikaw u jikkontrollaw ir-riskji
għall-kontropartijiet fejn l-iskopertura tmur lil hinn mill-perjodu ta’
sena. It-tbassir ta' żieda
fl-iskopertura għandu jkun input fil-mudell ta’ kapital intern
tal-istituzzjoni.
Artikolu 284
Ittestjar tal-istress
1.                      
Istituzzjoni għandu jkollha programm
komprensiv ta’ ttestjar tal-istress għas-CCR, inkluż
għall-użu fil-valutazzjoni tar-rekwiżit tal-fondi proprji
għas-CCR, li jikkonforma mar-rekwiżiti stabbiliti fil-paragrafi 2 sa
10.
2.                      
Għandha tidentifika avvenimenti jew bidliet
possibbli fil-ġejjieni fil-kundizzjonijiet eknomiċi li jista’ jkollha
effetti mhux mixtieqa fuq skoperturi ta’ kreditu tal-istituzzjonijiet u
tanalizza l-kapaċità tal-istituzzjoni li tiflaħ għal dawn
il-bidliet.
3.                      
Il-kejl tal-stress fil-programm għandhom
jitqabblu mal-limiti ta’ riskju u kkunsidrati mill-istituzzjoni bħala
parti mill-proċess stabbilit fl-Artikolu 79 tad-Direttiva
[imdaħħla mill-OP]. 
4.                      
Il-programm għandu jkopri n-negozjar u
l-iskoperturi aggregati b’mod komprensiv fost il-forom kollha tar-riskju ta’
kreditu tal-kontroparti fuq il-livell ta’ kontropartijiet speċifiċi
f’perjodu ta’ żmien biżżejjed li fih jista’ jitwettaq ittestjar
tal-istress regolari.
5.                      
Għal tal-inqas darba fix-xahar, għandha
tipprovdi għal ittestjar tal-istress tal-iskopertura tal-fatturi ta’
riskju prinċipali tas-suq bħar-rati tal-imgħax, l-FX,
l-ekwitajiet, il-firxiet ta’ kreditu, u l-prezzijiet tal-komoditajiet
għall-kontropartijiet kollha tal-istituzzjoni, sabiex tidentifika, u meta
neċessarju, tippermetti lill-istituzzjoni sabiex tnaqqas
konċentrazzjonijiet kbar iż-żejjed fir-riskji direzzjonali
speċifiċi. L-ittestjar
tal-istress tal-iskoperturi –inkluż il-fattur uniku, il-multifattur u
r-riskji materjali mhux direzzjonali - u stressjar konġunt tal-iskopertura
u l-affidabbiltà kreditizja għandhom jitwettqu fuq il-livell
speċifiku tal-kontroparti, tal-grupp tal-kontroparti u dak tas-CCR
aggregat tal-istituzzjoni kollha.
6.                      
Tal-inqas fuq livell trimestrali, għandha
tapplika xenarji ta’ ttestjar tal-istress multifatturali u tivvaluta r-riskji
materjali mhux direzzjonali inklużi r-riskji tal-iskopertura tal-kurva
tar-rendiment u tal-bażi. Testijiet
tal-istress b’fatturi multipli għandhom, bħala minimu, jindirizzaw
ix-xenarji li ġejjin li fihom iseħħ dan li ġej:
(a)     avvenimenti ekonomiċi jew tas-suq gravi; 
(b)     il-likwidità ġenerali fis-suq naqset b’mod sinifikanti;
(c)     intermedjarja finanzjarja kbira qed tillikwida l-pożizzjonijiet. 
7.                      
Il-gravità tax-xokkijiet tal-fatturi ta’ riskju
sottostanti għandhom ikunu konsistenti mal-għan tat-test tal-istress. Meta tiġi evalwata s-solvenza taħt
stress, ix-xokkijiet tal-fatturi ta’ riskju sottostanti għandhom ikunu
gravi biżżejjed sabiex ikopru ambjenti storiċi estremi tas-suq u
kundizzjonijiet estremi tas-suq taħt stress iżda plawżibbli. It-testijiet tal-istress għandhom jevalwaw
l-impatt ta’ tali xokkijiet fuq il-fondi proprji, ir-rekwiżiti ta’ fondi
proprji u l-qligħ. Għall-għan
tal-monitoraġġ tal-portafoll, l-iħħeġġjar u
l-immaniġjar tal-konċentrazzjonijiet ta’ kuljum, il-programm ta’
ttestjar għandu jikkunsidra wkoll xenarji ta’ gravità inferjuri bi
probabbiltà ogħla.
8.                      
Fejn ikun xieraq, il-programm għandu jinkludi
dispożizzjonijiet għat-testijiet tal-istress bir-rivers sabiex
jiġu identifikati xenarji estremi, iżda plawżibbli, li
jistgħu jirriżultaw f’eżiti avversi sinifikanti. L-ittestjar tal-istress bir-rivers għandu
jqis l-impatt tan-nuqqas ta’ linearità materjali fil-portafoll.
9.                      
Ir-riżultati tal-ittestjar tal-istress
fil-programm għandhom jiġu raportati regolarment, tal-inqas fuq
bażi trimestrali, lill-maniġment superjuri. Ir-rapporti u l-analiżi tar-riżultati għandhom ikopri
l-akbar impatti fuq livell tal-kontroparti ġewwa l-portafoll,
il-konċentrazzjonijiet materjali fi ħdan is-segmenti tal-portafoll
(fi ħdan l-istess industrija jew reġjun), u t-tendenzi relevanti
speċifiċi għall-portafoll u l-kontroparti.
10.                  
Il-maniġment superjuri għandu jkollu rwol
ewlieni fl-integrazzjoni tal-ittestjar tal-istress fil-qafas
tal-immaniġjar tar-riskju u l-kultura tar-riskju tal-istituzzjoni u
jiżgura li r-riżultati huma sinifikanti u użati
fl-immaniġjar tas-CCR. Ir-riżultati
tal-ittestjar tal-istress għall-iskoperturi sinifikanti għandhom
ikunu analizzati fl-isfond tal-linji gwida li jindikaw l-attitudni
tal-istituzzjoni lejn ir-riskji, u jiġu rreferuti lill-maniġment
superjuri għad-diskussjoni u l-azzjoni meta jiġu indetifikati riskji
eċċessivi jew konċentrati.
Artikolu 285
Riskju ta' Korrelazzjoni Negattiva (Wrong-Way)
1.                      
Għall-finijiet ta’ dan l-Artikolu:
(a)     ‘Riskju Wrong-Way jirriżulta meta l-probabbiltà ta’ inadempjenza
mill-kontropartijiet tkun korrelatata b’mod pożittiv mal-fatturi ta’
riskju ġenerali tas-suq; 
(b)     'Riskju Speċifiku Wrong-Way’ jirriżulta meta jkun hemm
konnessjoni legali bejn il-kontroparti u l-emittent tas-sottostanti tad-derivat
OTC jew it-titoli li jiffinanzjaw it-tranżazzjoni.
2.                      
L-istituzzjoni għandha tikkonsidra b’mod
xieraq l-iskoperturi li jwasslu għal grad sinifikanti fir-riskju
Ġenerali u Speċifiku Wrong-Way. 
3.                      
Sabiex jiġi identifikat ir-riskju Ġenerali
Wrong-Way, l-istituzzjoni għandha tfassal analiżi tax-xenarji u
ttestjar tal-istress għall-fatturi ta’ riskju tal-istress li huma relatati
b’mod avvers mal-affidabbiltà tal-kreditizja ta’ kontroparti. Tali ttestjar għandu jindirizza
l-possibbiltà ta’ xokkijiet gravi li jseħħu meta jkunu jinbidlu
r-relazzjonijiet bejn il-fatturi ta’ riskju. L-istituzzjoni għandha timmonitorja r-Riskju Ġenerali
Wrong-Way skont il-prodott, ir-reġjun, l-industrija, jew skont kategoriji
oħrajn li huma relevanti għan-negozju. 
4.                      
Istituzzjoni għandu jkollha proċeduri
sabiex jidentifikaw, jimmonitorjaw u jikkontrollaw każijiet ta’ Riskju
Speċifiku Wrong-Way għal kull entità ġuridika, mill-bidu ta’
tranżazzjoni u li jibqgħu matul il-ħajja tat-tranżazzjoni. Tranżazzjonijiet b’kontropartijiet fejn
ġie identifikat ir-Riskju Speċifiku Wrong-Way għandhom jiġu
ttrattati skont il-paragrafu 5.
5.                      
L-istituzzjonijiet għandhom jikkalkolaw
ir-rekwiżiti ta’ fondi proprji għas-CCR fir-rigward ta’
kontropartijiet fejn ġie identifikat Wrong-Way skont il-prinċipji li
ġejjin:
(a)     l-istrumenti fejn jeżisti r-Riskju Speċifiku Wrong-Way ma
għandhomx jiġu inklużi fl-istess sett ta’ netting bħal
tranżazzjonijiet oħrajn mal-kontroparti, u kull wieħed
għandu jiġi ttrattat bħala sett ta’ netting separat;
(b)     f’kull tali sett ta’ netting separat, għal swaps ta’ inadempjenza
tal-kreditu b’isem wieħed il-valur tal-iskopertura jkun daqs it-telf
mistenni sħiħ fil-valur tal-valur ġust li jifdal tal-istrumenti
sottostanti abbażi tas-suppożizzjoni li l-emittent sottostanti jkun
f’likwidazzjoni;
(c)     l-LGD għall-istituzzjoni li tuża l-approċċ
stabbilit fil-Kapitolu 3 għandha tkun ta’ 100% għal tali
tranżazzjonijiet ta’ swap;
(d)     għall-istituzzjoni li tuża l-approċċ stabbilit
fil-Kapitolu 2, il-piż ta’ riskju applikabbli għandu jkun dak ta’
tranżazzjoni mhux iggarantita;
(e)     għat-tranżazzjonijiet l-oħra kollha li jirreferenzjaw
isem wieħed f’kull sett ta’ netting separat, il-valur tal-iskopertura jkun
daqs il-valur tat-tranżazzjoni bis-suppożizzjoni ta’ qabża
f’inadempjenza (jump-to-default) tal-obbligu sottostanti;
(f)      sa fejn din tuża l-kalkoli ta’ riskju tas-suq eżistenti
għar-rekwiżiti tal-fondi proprji għall-inadempjenza inkrimentali
u r-riskju ta’ migrazzjoni kif stabbilit fit-Titolu IV, il-Kapitolu 5,
it-Taqsima 4 li diġà fihom suppożizzjoni tal-LGD, l-LGD
fil-formula użata għandha tkun ta’ 100%.
6.                      
L-istituzzjonijiet għandhom jipprovdu
lill-maniġment superjuri u lill-kumitat xieraq tal-korp tal-maniġment
b’rapporti regolari kemm dwar ir-Riskju Speċifiku Wrong-Way kif ukoll dwar
ir-Riskju Ġenerali Wrong-Way u l-passi li qed jittieħdu sabiex
jiġu mmaniġjati dawn ir-riskji.
Artikolu 286
Integrità tal-proċess ta’ mmudellar
1.                      
L-istituzzjoni għandha tiżgura
l-integrità tal-proċess ta’ mmudellar kif stabbilit fl-Artikolu 278 billi
tal-inqas tadotta l-miżuri li ġejjin:
(a)     il-mudell għandu jirrefletti t-termini u
l-ispeċifikazzjonijiet tat-tranżazzjoni b’mod konservattiv, f'waqtu u
kompletament;
(b)     dawn it-termini għandhom jinkludu tal-inqas l-ammonti nozzjonali
tal-kuntratt, il-maturità, l-assi ta’ referenza, l-arranġamenti
tal-marġinazzjoni u l-arranġamenti tan-netting;
(c)     dawn it-termini u l-ispeċifikazzjonijiet għandhom
jinżammu f’bażi ta’ dejta li hija soġġetta għal
awditjar formali u perjodiku;
(d)     proċess għar-rikonoxximent tal-arranġamenti tan-netting
li jeħtieġ persunal ġrudiku sabiex jivverifika li dak in-netting
f’dawk l-arranġamenti huwa legalment infurzabbli;
(e)     il-verifika meħtieġa mill-punt (d) għandha
tiddaħħal fil-bażi ta’ dejta msemmija fil-punt (c) minn
unità indipendenti;
(f)      it-trasmissjoni tad-dejta tat-termini u l-ispeċifikazzjoni ta’
tranżazzjoni fil-mudell EPE għandha tkun soġġetta għal
awditjar intern;
(g)     għandu jkun hemm proċessi għar-rikonċiljazzjoni
formali bejn il-mudell u s-sitemi tas-sorsi tad-dejta sabiex jiġi
verifikat b’mod kontinwu li t-termini u l-ispeċifikazzjonijiet
tat-tranżazzjoni qed ikunu riflessi fl-EPE b’mod korrett jew tal-inqas
b’mod konservattiv.
2.                      
Id-dejta attwali tas-suq għandha tintuża
għad-determinazzjoni l-iskoperturi attwali. L-istituzzjoni tista’ tikkalibra l-mudell EPE tagħha permezz ta’
dejta storika tas-suq jew ta' dejta implikata mis-suq sabiex tistabbilixxi
parametri tal-proċessi stokastiċi sottostanti, bħad-drift,
il-volatilità u l-korrelazzjoni. Jekk
l-istituzzjoni tuża dejta storika, tal-inqas għandha tuża tliet
snin ta’ tali dejta. Id-dejta
għandha tiġi aġġornata tal-inqas fuq bażi trimestrali,
u aktar sikwit jekk dan ikun neċessarju sabiex jiġi riflessi
l-kundizzjonijiet tas-suq. 
Sabiex tiġi kkalkolata l-EPE Effettiva permezz
tal-kalibrazzjoni tal-istress, l-istituzzjoni għandha tikkalibra l-EPE
Effettiva permezz ta’ dejta ta’ tliet snin li tinkludi perjodu ta’ stress
għall-firxiet ta’ inadempjenzi ta’ kreditu tal-kontropartijiet tagħha
jew permezz ta' dejta implikata mis-suq minn tali perjodu ta’ stress.
Ir-rekwiżiti fil-paragrafi 3, 4 u 5
għandhom jiġu applikati mill-istituzzjoni għal dan il-għan.
3.                      
L-istituzzjoni għandha turi,
għas-sodisfazzjoni tal-awtorità kompetenti, tal-inqas fuq livell
trimestrali, li l-perjodu ta’ stress użat għall-kalkolu f’dan
il-paragrafu jikkoinċidi ma’ perjodu ta’ swap ta’ inadempjenza tal-kreditu
miżjuda jew firxiet oħra ta’ kreditu (bħal għoti ta' self
jew bond korporattiva) għal selezzjoni rappreżentattiva
tal-kontropartijiet tagħha b’firxiet ta’ kreditu negozjat. F’sitwazzjonijiet fejn l-istituzzjoni ma
jkollhiex dejta adegwata ta’ firxa ta’ kreditu għal kontroparti,
għandha timmapja dik il-kontroparti ma' dejta ta’ firxa ta’ kreditu
speċifiku bbażata fuq ir-reġjun, il-klassifikazzjoni interna u
t-tip ta’ negozju.
4.                      
Il-mudell EPE għall-kontropartijiet kollha
għandu juża d-dejta, jew storika jew implikata, li tinkludi d-dejta
mill-perjodu ta’ kreditu taħt stress u għandha tuża tali dejta
b’mod konsistenti mal-metodu użat għall-kalibrazzjoni tal-mudell EPE
għad-dejta attwali.
5.                      
Sabiex tevalwa l-effettività tal-kalibrazzjoni
tal-istress tagħha għall-EEPE, l-istituzzjoni għandha
toħloq diversi portafolli ta' referenza li huma vulnerabbli
għall-fatturi ta’ riskju ewlenin li għalihom tkun esposta l-istituzzjoni. L-iskopertura għal dawn il-portafolli ta'
referenza għandha tiġi kkalkolata billi tintuża (a)
metodoloġija tal-istress, ibbażata fuq valuri tas-suq attwali u
parametri tal-mudell kalibrati għall-kundizzjonijiet tas-suq taħt
stress, u (b) l-iskopertura ġenerati matul il-perjodu ta’ stress,
iżda billi jiġi applikat il-metodu stabbilit f’din it-Taqsima
(il-valur tas-suq fi tmiem il-perjodu ta’ stress, il-volatilitajiet, u
l-korrelazzjonijiet mill-perjodu ta’ stress ta’ 3 snin). 
L-awtoritajiet kompetenti għandhom
jeħtieġu lill-istituzzjoni sabiex taġġusta l-kalibrazzjoni
tal-istress jekk l-iskoperturi ta’ dawn il-portafolli ta' referenza jiddevjaw
b’mod sostanzjali minn xulxin.
6.                      
L-istituzzjoni għandha tissoġġetta
l-mudell għal proċess ta’ validazzjoni li huwa artikolat b’mod
ċar fil-politiki u l-proċeduri tal-istituzzjoni.
Dan il-proċess ta’ validazzjoni għandu:
(a)     jispeċifika t-tip ta’ ttestjar meħtieġ sabiex tiġi
żgurata l-integrità tal-mudell u l-jiġu identifikati
l-kundizzjonijiet li skonthom is-suppożizzjonijiet li huma l-bażi
tal-mudell mhumiex xierqa u għaldaqstant, jistgħu jirriżultaw
f’sottovalutazzjoni tal-EPE;
(b)      jinkludi analiżi tal-komprensività tal-mudell.
7.                      
Istituzzjoni għandha timmonitorja r-riskji
relevanti u jkollha proċessi implimentati sabiex taġġusta
l-istimi tagħha tal-EEPE meta dawn ir-riskji jsiru sinifikanti. Sabiex tikkonforma ma’ dan il-paragrafu,
l-istituzzjoni għandha:
(a)     tidentifika u timmaniġja l-iskoperturi tagħha
għar-Riskju Speċifiku Wrong-Way li jirriżultaw kif
speċifikat fl-Artikolu 285(1)(b) u skoperturi għar-Riskju
Ġenerali Wrong-Way li jirriżultaw kif speċifikat fl-Artikolu
285(1)(a);
(b)     għall-iskoperturi bi profil ta’ riskju li jiżdied wara sena,
fuq bażi regolari tqabbel l-istima tal-kejl relevanti tal-iskopertura fuq
sena mal-istess kejl tal-iskopertura matul il-ħajja tal-iskopertura;
(c)     għall-iskoperturi b’maturità reżidwa taħt sena, fuq
bażi regolari tqabbel in-nefqa tas-sostituzzjoni (l-iskopertura attwali) u
l-profil tal-iskopertura realizzata, u taħżen dejta li tkun
tippermetti tali tqabbil.
8.                      
L-istituzzjoni għandu jkollha proċeduri
interni sabiex tivverifika li, qabel ma tinkludi tranżazzjoni f’sett ta’
netting, it-tranżazzjoni tkun koperta minn kuntratt ta’ netting
infurzabbli legalment li jilħaq ir-rekwiżiti speċifikati
fit-Taqsima 7.
9.                      
L-istituzzjoni li tuża kollateral sabiex
timmitiga is-CCR tagħha għandu jkollha proċeduri interni sabiex
tivverifika li, qabel ma tirrikonxxi l-effett ta’ kollateral fil-kalkoli
tagħha, il-kollateral jilħaq l-istandards taċ-ċertezza
legali speċifikati fil-Kapitolu 4 .
10.                  
L-ABE għandha timmonitorja l-medda ta’
prattiki f’dan il-qasam u għandha, skont l-Artikolu 16 tar-Regolament
(UE) Nru 1093/2010, toħroġ linji gwida dwar l-applikazzjoni ta’
dan l-Artikolu.
Artikolu 287
Rekwiżiti għas-sistema tal-immaniġjar
tar-riskji
(1)                   
L-istituzzjoni għandha tikkonforma
mar-rekwiżiti li ġejjin:
(a)     għandha tilħaq ir-rekwiżiti kwalitattivi stabbiliti
fil-Parti Tlieta, it-Titolu IV, il-Kapitolu 5;
(b)     għandha twettaq programm regolari ta’ ttestjar b’lura, li jqabbel
il-kejl tar-riskju ġenerat mill-mudell ma' kejl tar-riskju realizzat, u
l-bidliet ipotetiki bbażati fuq pożizzjonijiet statiċi ma’kejl
realizzat;
(c)     għandha twettaq validazzjoni inizzjali u analiżi perjodika
kontinwa tal-mudell tal-iskopertura tas-CCR tagħha u l-kejl tar-riskju
ġenerat minnu. Il-validazzjoni u
l-analiżi għandhom ikunu indipendenti mill-iżvilupp tal-mudell; 
(d)     il-korp maniġerjali u l-maniġment superjuri għandhom
ikunu involuti fil-proċess tal-kontroll tar-riskji u għandhom
jiżguraw li jiġu allokati riżorsi adegwati għall-kontrol
tar-riskju ta’ kreditu u tar-riskju ta’ kreditu tal-kontroparti. Għal dan il-għan, ir-rapporti ta’
kuljum imħejjija mill-unità ta’ kontroll tar-riskji indipendenti
stabbilita skont l-Artikolu 281(1)(a) għandhom jiġu analizzati minn
livell ta' maniġment li huwa superjuri u awtoritarju biżżejjed
sabiex jinforza kemm it-tnaqqis tal-pożizzjonijiet meħuda minn
negojanti individwali kif ukoll tnaqqis fl-iskopertura tar-riskju kumplessiva
tal-istituzzjoni;
(e)     il-mudell tal-iskopertura tal-kejl tar-riskju intern għandu jkun
integrat fil-proċess ta’ mmaniġjar ta’ kuljum tal-istituzzjoni; 
(f)      is-sistema ta’ kejl tar-riskji għandha tintuża flimkien ma’
limiti interni tan-negozjar u l-iskoperturi. F’dan ir-rigward, il-limiti tal-iskoperturi għandhom ikunu
relatati mal-mudell tal-kejl tar-riskju tal-istituzzjoni b’mod li huwa
konsistenti tul iż-żmien u li huwa mifhum sewwa min-negozjanti,
mill-funzjoni ta’ kreditu u mill-maniġment superjuri;
(g)     l-istituzzjoni għandha tiżgura li s-sistema
tal-immanġjar tar-riskji tagħha hija dokumentata sew. B’mod partikolari, għandu jżomm sett
dokumentat ta’ politiki, kontrolli u proċeduri interni rigward
l-operazzjoni tas-sistema tal-immaniġjar tar-riskji, u l-arranġamenti
sabiex jiġi żgurat li jkun hemm konformità ma’ dawn il-politiki; 
(h)     analiżi indipendenti tas-sitema tal-kejl tar-riskju għandha
titwettaq b’mod regolari fil-proċess tal-awditjar intern tal-istituzzjoni
stess. Din l-analiżi
għandha tinkludi kemm l-attivitajiet tal-unitajiet ta’ negozjar
kummerċjali kif ukoll tal-unità indipendenti tal-kontroll tar-riskji. Analiżi tal-proċess tal-immaniġjar
tar-riskju kumplessiv għandha titwettaq kull ċertu żmien b’mod
regolari (u mhux inqas minn darba fis-sena) u għandha tindirizza b’mod
speċifiku, bħala minimu, l-elementi kollha msemmija fl-Artikolu 282;
(i)      il-validazzjoni kontinwa tal-mudelli tar-riskju ta’ kreditu
tal-kontroparti, inkluż l-ittestjar b’lura, għandha tiġi
analizzata b’mod perjodiku minn livell ta’ maniġment b’awtorità
biżżejjed sabiex jiddeċiedi dwar l-azzjoni li se tittieħed
sabiex jiġu indirizzati d-dgħjufijiet fil-mudelli.
(2)                   
L-awtoritajiet kompetenti għandhom iqisu sa
fejn l-istituzzjoni tilħaq ir-rekwiżiti tal-paragrafu 1 meta
jiffissaw l-livell ta' alpha, kif stabbilit fl-Artikolu 278(4). Huma biss l-istituzzjonijiet li jikkonformaw
b’mod sħiħ ma’ dawk ir-rekwiżiti li għandhom ikunu
eliġibbli għall-applikazzjoni tal-fattur ta’ multiplikazzjoni minimu.
(3)                   
L-istituzzjoni għandha tiddokumenta
l-proċess għall-validazzjoni inizzjali u kontinwa tal-mudell
tal-iskopertura tas-CCR tagħha u l-kalkolu tal-kejl tar-riskju
ġenerat mill-mudelli f’livell ta’ dettall li jkun jippermetti lil parti
terza sabiex toħloq mill-ġdid, rispettivament, l-analiżi u l-kejl
tar-riskji. Dik id-dokumentazzjoni
għandha tistabbilixxi l-frekwenza li fiha titwettaq l-analiżi
tal-ittestjar b’lura u kwalunkwe validazzjoni kontinwa oħra, kif titwettaq
il-validazzjoni fir-rigward tal-flussi tad-dejta u l-portafolli u
l-analiżi li jintużaw.
(4)                   
Istituzzjoni għandha tiddefinixxi kriterji
li bihom tivvaluta l-mudelli tal-iskopertura tas-CCR tagħha u l-mudelli li
jiddaħħlu fil-kalkolu tal-iskopertura u żżomm politika
bil-miktub li tispjega l-proċess li bih tkun identifikata u rimedjata
prestazzjoni li ma tkunx aċċettabbli.
(5)                   
L-istituzzjoni għandha tiddefinixxi kif
il-portafolli rappreżentattivi tal-kontroparti jinbnew għall-finijiet
ta’ validazzjoni ta’ mudell tal-iskopertura tas-CCR u l-kejl tar-riskju
tiegħu.
(6)                   
Il-validazzjoni tal-mudelli tal-iskopertura
tas-CCR u l-kejl tar-riskju tagħhom li jipproduċu tbassir ta'
distribuzzjonijiet għandha tikkonsidra aktar minn statistika waħda
tat-tbassir tat-distribuzzjoni.
Artikolu 288
Rekwiżiti ta’ validazzjoni
għall-mudelli EPE
1.                      
Bħala parti mill-validazzjoni inizzjali u
kontinwa tal-mudell tal-iskopertura tas-CCR tagħha u l-kejl ta’ riskju
tiegħu, l-istituzzjoni għandha tiżgura li jintlaħqu
r-rekwiżiti li ġejjin: 
(a)     l-istituzzjoni għandha twettaq ittestjar b’lura permezz ta’ dejta
storika dwar il-movimenti fil-fatturi ta’ riskju tas-suq qabel il-permess
mill-awtoritajiet kompetenti skont l-Artikolu 277(1).
Dak l-ittestjar b’lura għandu jikkonsidra numru ta’
perjodi ta’ tbassir distinti tal-inqas mifruxa fuq sena, fuq medda ta’ dati ta’
bidu varji u li jkopru medda wiesgħa ta’ kundizzjonijiet tas-suq; 
(b)     l-istituzzjoni li tuża l-approċċ stabbilit fil-paragrafu
12(b) tal-Artikolu 278 għandha tivvalida b’mod regolari l-mudell
tagħha sabiex tittestja jekk l-iskoperturi attwali realizzati humiex
konsistenti mat-tbassir fil-perjodi marġinali kollha matul sena. Jekk uħud min-negozji fis-sett ta’ netting
jkollhom maturità ta’ inqas minn sena, u s-sett ta’ netting ikollu
sensittivitajiet ogħla tal-fattur ta’ riskju mingħajr dawn
in-negozji, dawn għandhom jitqiesu fil-validazzjoni;
(c)     għandha tittestja b’lura l-prestazzjoni tal-mudell ta’ skopertura
tas-CCR tagħha u l-kejl tar-riskju relevanti tal-mudell kif ukoll
it-tbassir tal-fatturi ta’ riskju tas-suq. Għan-negozji kollateralizzati, il-perjodi tat-tbassir ikkunsidrati
għandhom jinkludu dwak li jirreflettu l-perjodi marġinali tipiċi
tar-riskju applikat f’negozjar kollateralizzat jew marġinat; 
(d)     jekk il-validazzjoni tal-mudell tindika li l-EPE effettiva hija
sottovalutata, l-istituzzjoni għandha tieħu l-passi neċessarji
sabiex tindirizza l-impreċiżjoni tal-mudell;
(e)     għandha tittestja l-mudelli tal-ippreżar użati sabiex
tiġi kkalkolata l-iskopertura tas-CCR għal xenarju partikolari ta’
xokkijiet futuri għall-fatturi tar-riskju tas-suq bħala parti
mill-proċess ta’ validazzjoni inizzjali u kontinwa tal-mudell. Il-mudelli ta’ pprezzar għall-opzjonijiet
għandhom jikkunsidraw in-nuqqas ta’ linearità tal-valur tal-opzjoni
fir-rigward tal-fatturi ta’ riskju tas-suq;
(f)      il-mudell tal-iskopertura tas-CCR għandu jkopri l-informazzjoni
speċifika għat-tranżazzjoni meħtieġa sabiex jiġu
aggregati l-iskoperturi fuq il-livell tas-sett ta’ netting. Istituzzjoni għandha tivverifika li
t-tranżazzjonijiet huma assenjati għas-sett ta’ netting xieraq fi
ħdan il-mudell;
(g)     il-mudell tal-iskopertura tas-CCR għandu jinkludi l-informazzjoni
speċifika għat-tranżazzjoni sabiex ikopri l-effetti
tal-marġinazzjoni. Għandu
jqis kemm l-ammont attwali tal-marġni u l-marġni li jkun jgħaddi
minn kontroparti għall-oħra fil-ġejjieni. Tali mudell għandu jikkunsidra n-natura tal-ftehimiet
marġinali huma unilaterali jew bilaterali, il-frekwenza tas-sejħiet
tal-marġinali, il-perjodu marġinali ta’ riskju, il-limitu minimu
tal-iskopertura mhux marġinata li l-istituzzjoni lesta taċċetta,
u l-ammont ta’ trasferiment minimu. Tali
mudell għandu jew jistima l-bidla fil-valur fl-ipprezzar skont il-valur
fis-suq tal-kollateral depożitat jew japplika r-regoli stabbiliti
fil-Kapitolu 4;
(h)     il-proċess ta’ validazzjoni tal-mudell għandu jinkludi
ttestjar b’lura statiku u storiku dwar kontroparti rappreżentattiva.
L-istituzzjoni għandha twettaq tali ttestjar b’lura fuq numru ta’
portafolli ta’ kontropartijiet rappreżentattivi li huma attwali jew
ipotetiċi f'perjodi regolari. Dawn
il-portafolli rappreżentattivi għandhom jintgħażlu fuq
il-bażi tas-sensittività tagħhom għall-fatturi ta’ riskju
materjali u l-kombinazzjonijiet tal-fatturi ta’ riskju li għalihom hija
esposta l-istituzzjoni;
(i)      l-istituzzjoni għandha twettaq ittestjar b’lura li huwa
ddiżinjat biex jittestja s-suppożizzjonijiet ewlenin tal-mudell
tal-iskopertura tas-CCR u l-miżuri tar-riskju relevanti, inkluża
r-relazzjoni mudellata bejn il-karatteristiċi tal-istess fattur ta’
riskju, u r-relazzjonijiet mudellati bejn il-fatturi ta’ riskju; 
(j)      il-prestazzjoni tal-mudelli tal-iskopertura tas-CCR u l-kejl ta’ riskju
tagħha għandhom ikunu soġġetti għal prattika xierqa
ta’ ttestjar b’lura. Il-programm
tal-ittestjar b’lura għandu jkun kapaċi jidentifika prestazzjoni
ħażina fil-kejl tar-riskju ta’ mudell EPE;
(k)     l-istituzzjoni għandha tivvalida l-mudelli tal-iskopertura tas-CCR
tagħha u l-miżuri tar-riskju kollha għall-perjodi li
jikkorrispondu mal-maturità tan-negozji koperti mill-eżenzjoni tal-IMM
skont l-Artikolu 277;
(l)      l-istituzzjoni għandha tittestja b’mod regolari l-mudelli tal-ipprezzar
użati għall-kalkolu tal-iskopertura tal-kontroparti kontra punti ta'
referiment indipendenti xierqa bħala parti mill-proċess ta’
validazzjoni kontinwa tal-mudell;
(m)    il-validazzjoni kontinwa ta’ mudell tal-iskopertura tas-CCR
tal-istituzzjoni u l-kejl tar-riskju relevanti għandhom jinkludu
valutazzjoni tal-adegwadezza tal-prestazzjoni reċenti;
(n)     il-frekwenza li biha jiġu aġġornati l-parametri ta’
mudell tal-iskopertura tas-CCR għandha tiġi vvalutata minn
istituzzjoni bħala parti mill-proċess ta’ validazzjoni inizzjali u
kontinwu; 
(o)     il-validazzjoni inizzjali u kontinwa tal-mudelli tal-iskopertura
tas-CCR għandha tivvaluta jekk il-livell tal-kontroparti u l-kalkoli
tal-iskopertura tas-sett ta’ netting tal-iskopertura humiex xierqa. 
2.                      
Miżura li hija aktar konservattiva
mill-metrika użata għall-kalkolu tal-valur regolatorju
tal-iskopertura għal kull kontroparti tista’ tintuża minflok alpha
multiplikata bl-EPE Effettiva bil-permess minn qabel tal-awtoritajiet
kompetenti. Il-grad
tal-konservattiviżmu relattiv jiġi vvalutat wara l-approvazzjoni
inizzjali mill-awtoritajiet kompetenti u l-analiżijiet superviżorji
regolari tal-mudelli EPE. I-istituzzjoni
għandha tivvalida l-konservattiviżmu b’mod regolari. L-analiżi kontinwa tal-prestazzjoni
tal-mudell għandha tkopri l-kontropartijiet kollha li għalihom
jintużaw il-mudelli. 
3.                      
Jekk l-ittestjar b’lura jindika li mudell mhuwiex
preċiż biżżejjed, l-awtoritajiet kompetenti għandhom
jirrevokaw il-permess tagħhom għall-mudell, jew jimponu l-miżuri
xierqa sabiex jiżguraw li l-mudell jiġi mtejjeb minnufih.
Taqsima 7
Netting
kuntrattwali
Artikolu 289
Rikonoxximent tan-netting
kuntrattwali bħala tnaqqis tar-riskju
1.                      
Istituzzjonijiet jistgħu jittrattaw bħala
tnaqqis mir-riskju skont l-Artikolu 292 biss it-tipi ta’ ftehimiet kuntrattwali
ta’ netting li ġejjin fejn il-ftehim ta’ netting ġie rikonoxxut
mill-awtoritajiet kompetenti skont l-Artikolu 290 u fejn l-istituzzjoni
tilħaq ir-rekwiżiti stabbiliti fl-Artikolu 291:
(a)     kuntratti bilaterali għal novazzjoni bejn istituzzjoni u
l-kontroparti tagħha skont liema l-pretensjonijiet reċiproċi u
l-obbligi huma awtomatikament amalgamati b’tali mod li n-novazzjoni
tistabbilixxi ammont nett uniku wieħed kull darba li tapplika sabiex
jinħoloq kuntratt wieħed ġdid li jieħu post il-kuntratti
preċedenti kollha u l-obbligi kollha bejn il-partijiet skont dawk
il-kuntratti u jkun vinkolanti fuq il-partijiet;
(b)     ftehimiet bilaterali oħrajn bejn istituzzjoni u l-kontroparti
tagħha;
(c)     il-ftehimiet kuntrattwali ta’ netting bejn prodott u ieħor għal
istituzzjonijiet li jużaw il-metodu stabbilit fit-Taqsima 6
għat-tranżazzjonijiet li jaqgħu fl-ambitu ta’ dak il-metodu. 
In-netting tat-tranżazzjonijiet kollha li
fihom daħlu entitajiet ġuridiċi differenti ta’ grupp ma
għandhomx jiġu rikonoxxuti għall-finijiet ta’ kalkolu
tar-rekwiżiti tal-fondi proprji.
Artikolu 290
Rikonoxximent tal-ftehimiet kuntrattwali ta’ netting
1.                      
L-awtoritajiet kompetenti għandhom
jirrikonoxxu ftehim ta’ netting kuntrattwali biss fejn jiġu sodisfatti
l-kundizzjonijiet fil-paragrafu 2 u, fejn xieraq, 3.
2.                      
Il-kundizzjonijiet li ġejjin għandhom
jintlaħqu mill-ftehimiet kuntrattwali ta’ netting kollha użati
mill-istituzzjoni għall-finijiet ta’ determinazzjoni tal-valur
tal-iskopertura f’din il-Parti:
(a)     l-istituzzjoni laħqet ftehim ta’ netting kuntrattwali
mal-kontroparti tagħha li joħloq obbligu legali wieħed, li
jkopri t-tranżazzjonijiet inklużi kollha, b’tali mod li, f’każ
li sseħħ inadempjenza mill-kontroparti hi tkun intitolata
tirċievi jew tkun obbligata tħallas biss is-somma netta tal-valuri
pożittivi u negattivi tal-ipprezzar skont il-valur fis-suq
tat-tranżazzjonijiet individwali inklużi;
(b)     l-istituzzjoni qiegħdet għad-dispożizzjoni
tal-awtoritajiet kompetenti opinjonijiet legali bil-miktub u raġunati
sabiex, f’każ ta’ kontestazzjoni legali tal-ftehim ta’ netting,
il-pretensjonijiet u l-obbligi tal-istituzzjoni ma jkunux jaqbżu dawk
imsemmija fil-punt (a). L-opinjoni
legali għandha tirreferi għal-liġi applikabbli:
(i)      il-ġuriżdizzjoni li fiha tkun inkorporata l-kontroparti;
(ii)      jekk tkun involuta fergħa ta’ impriża, li tinsab
f’pajjiż ieħor li mhuwiex dak li fih l-impriża hija inkorporata,
il-ġuriżdizzjoni li fiha tinsab il-fergħa;
(iii)     il-ġuriżdizzjoni li l-liġi tagħha tikkontrolla
t-tranżazzjonijiet individwali inklużi fil-ftehim ta’ netting;
(iv)     il-ġuriżdizzjoni li l-liġi tagħha tikkontrolla
kwalunkwe kuntratt jew ftehim neċessarju sabiex jiġi affettwat
in-netting kuntrattwali;
(c)     ir-riskju ta’ kreditu għal kull kontroparti huwa aggregat sabiex
jirriżulta fi skopertura legali waħda għat-tranżazzjonijiet
kollha ma’ kull kontroparti. Din
l-aggregazzjoni għandha tiġi fatturata għall-għanijiet
tal-limitu ta’ kreditu u għall-għanijiet tal-kapital intern;
(d)     il-kuntratt ma għandu jkun fih l-ebda klawżola li, f’każ
ta’ inadempjenza ta’ kontroparti, tippermetti lil kontroparti mhux inadempjenti
sabiex tagħmel pagamenti limitati biss, jew l-ebda pagament,
lill-proprjetà tal-parti inadempjenti, anki jekk il-parti inadempjenti hija
kreditur nett. 
L-awtoritajiet kompetenti għandhom ikunu
sodisfatti li n-netting kuntrattwali huwa legalment validu u infurzabbli skont
il-liġi ta’ kull waħda mill-ġuriżdizzjonijiet imsemmija
fil-punt (b). Jekk waħda
mill-awtoritajiet kompetenti ma tkunx sodisfatta f’dan ir-rigward, il-ftehim
ta’ netting kuntrattwali ma għandux jiġi rikonoxxut bħala
wieħed li jnaqqas ir-riskju għal ebda mill-kontropartijiet. L-awtoritajiet kompetenti għandhom jinfurmaw
lil xulxin dwar dan.
3.                      
L-opinjonijiet legali msemmija fil-punt (b)
jistgħu jinġiebu b’referenza għat-tipi ta’ netting kuntrattwali. Il-kundizzjonijet addizzjonali li ġejjin
għandhom jiġu sodisfatti mill-ftehimiet kuntrattwali ta’ netting bejn
prodott u ieħor:
(a)     is-somma netta msemmija fl-Artikolu 290(2)(a) hija s-somma netta
tal-valuri pożittivi u negattivi tal-għeluq ta’ kull ftehim ewlieni
individwali bilaterali inkluż u tal-valur pożittiv jew negattiv
tal-ipprezzar skont il-valur tas-suq tat-tranżazzjonijiet individwali
(l-‘Ammont Nett bejn Prodott u Ieħor’);
(b)     l-opinjonijiet legali msemmija fl-Artikolu 290(2)(b) għandhom
jindirizzaw il-validità u l-infurzabbiltà tal-ftehim kuntrattwali
sħiħ ta’ netting bejn prodott u ieħor skont it-termini
tiegħu u l-impatt tal-arranġament tan-netting fuq
id-dispożizzjonijiet materjali ta’ kull ftehim ewlieni individwali bilaterali
inkluż.
Artikolu 291
Obbligi tal-istituzzjonijiet
1.                      
Istituzzjoni għandha tistabbilixxi u
żżomm proċeduri sabiex tiżgura li l-validità u
l-infurzabbiltà legali tan-netting kuntrattwali tagħha huma analizzati
fid-dawl tal-bidliet fil-liġi tal-ġuriżdizzjonijiet relevanti
msemmija fl-Artikolu 290(2)(b).
2.                      
L-istituzzjoni għandha żżomm
id-dokumentazzjoni meħtieġa kollha relatata man-netting kuntrattwali
tagħha fil-fajls tagħha.
3.                      
L-istituzzjoni għandha tagħmel
fatturazzjoni tal-effetti tan-netting fil-kejl tagħha ta’ kull skopertura
ta’ riskju aggregat ta’ kull kontroparti u l-istituzzjoni għandha
timmaniġġja s-CCR tagħha fuq il-bażi ta’ dawk l-effetti ta’
dak il-kejl.
4.                      
Fil-każ tal-ftehimiet kuntrattwali ta’ netting
bejn prodott u ieħor msemmija fl-Artikolu 289, l-istituzzjoni għandha
żżomm il-proċeduri skont l-Artikolu 290(2)(c) sabiex tivverifika
li kull tranżazzjoni li għandha tiġi inkluża f’sett ta’
netting tkun koperta minn opinjoni legali msemmija fl-Artikolu 290(2)(b).t
Billi jitqies il-ftehim ta’ netting kuntrattwali
bejn prodott u ieħor, l-istituzzjoni għandha tibqa’ tikkonforma
mar-rekwiżiti għar-rikonoxximent tan-netting bilaterali u
r-rekwiżiti tal-Kapitolu 4 għar-rikonoxximent tal-mitigazzjoni
tar-riskju ta’ kreditu, kif applikabbli, fir-rigward ta’ kull ftehim u
tranżazzjoni bilaterali ewlenin individwali inklużi. 
Artikolu 292
Effetti tar-rikonoxximent tan-netting bħala tnaqqis
tar-riskju
1.                      
It-trattament li ġej japplika
għall-ftehimiet kuntrattwali ta’ netting:
(a)     in-netting għall-finijiet tat-Taqsimiet 5 u 6 għandu
jiġi rikonoxxut kif stabbilit f’dawk it-Taqsimiet;

(b)     fil-każ ta’ kuntratti ta’ novazzjoni, l-ammonti netti
waħedhom stabbiliti minn tali kuntratti minflok l-ammonti grossi involuti,
jistgħu jiġu ppeżati. 
Fl-applikazzjoni tat-Taqsima 3, l-istituzzjonijiet
jistgħu jikkunsidraw il-kuntratt għal novazzjoni meta jiġu biex
jidderminaw:
(i)      in-nefqa kurrenti għas-sostituzzjoni msemmija fl-Artikolu 269(1);
(ii)      l-ammonti prinċipali nozzjonali jew il-valuri sottostanti msemmija
fl-Artikolu 269(2).
Fl-applikazzjoni tat-Taqsima 4, meta
jiddeterminaw l-ammont nozzjonali msemmi fl-Artikolu 270(1) l-istituzzjonijiet
jistgħu jikkunsidraw il-kuntratt għal novazzjoni għall-finijiet
ta’ kalkolu tal-ammont kapitali nozzjonali. F’tali każijiet,
l-istituzzjonijiet għandhom japplikaw il-perċentwali tat-Tabella 3.
(c)     Fil-każ ta’ ftehimiet ta’ netting oħrajn, l-istituzzjonijiet
għandhom japplikaw it-Taqsima 3 kif ġej:
(i)      l-ispiża attwali għas-sostituzzjoni msemmija fl-Artikolu
269(1) għall-kuntratti inklużi fi ftehim ta’ netting għandha
tinkiseb billi tiġi kkunsidrata n-nefqa ipotetika għas-sostituzzjoni
netta reali li tirriżulta mill-ftehim; fil-każ fejn in-netting iwassal għal obbligu nett
għall-istituzzjoni li tikkalkula n-nefqa netta għas-sostiuzzjoni,
l-ispiża attwali għas-sostituzzjoni hija kkalkolata bħala ‘0’;
(ii)      iċ-ċifra għall-iskopertura ta’ kreditu futura potenzjali
msemmija fl-Artikolu 269(1) għall-kuntratti kollha inklużi fi ftehim
ta’ netting għandha titnaqqas skont il-formula li ġejja:
fejn:
PCEred =     iċ-ċifra mnaqqsa għall-iskopertura ta’ kreditu futura
potenzjali għall-kuntratti kollha ma’ kontroparti partikolari inkluża
fi ftehim bilaterali ta’ netting legalment validu;
PCEgross =  is-somma
taċ-ċifri għall-iskopertura ta’ kreditu futura potenzjali
għall-kuntratti kollha ma’ kontroparti partikolari li huwa inklużi fi
ftehim bilaterali ta’ netting legalment validu u huma kkalkolati billi
jiġu multiplikati l-ammonti kapitali nozzjonali tagħhom
bil-perċentwali stabbiliti fit-Tabella 1;
NGR =       il-proporzjon
tal-valur nett għall-valur gross ikkalkolata bħala l-kwozjent
tal-ispiża netta għas-sostituzzjoni tal-kuntratti kollha inklużi
fi ftehim bilaterali ta’ netting legalment validu ma’ kontroparti partikolari
(in-numeratur) u l-ispiża grossa għas-sostituzzjoni tal-kuntratti
kollha inklużi fi ftehim bilaterali ta’ netting legalment validu ma’ dik
il-kontroparti (id-denominatur).
2.                      
Meta jwettqu l-kalkolu tal-iskopertura ta’ kreditu
futura potenzjali skont il-formula ta’ hawn fuq, l-istituzzjonijiet
jistgħu jittrattaw kuntratti li jaqblu b’mod perfett inklużi
fil-ftehim ta’ netting daqs li kieku kienu kuntratt wieħed b'kapital
nozzjonali ekwivalenti għad-dħul nett.
Fl-applikazzjoni tal-Artikolu 270(1)
l-istituzzjonijiet jistgħu jittrattaw kuntratti li jaqblu perfettament
inklużi fil-ftehim tan-netting daqs li kieku kienu kuntratt wieħed
b'kapital nozzjonali ekwivalenti għad-dħul nett, u l-ammonti kapitali
nozzjonali għandhom jiġu multiplikati bil-perċentwali li jinsabu
fit-Tabella 3.
Għall-finijiet ta’ dan il-paragrafu,
kuntratti li jaqblu b’mod perfett huma kuntratti forward tal-kambju jew
kuntratti simili li fihom il-kapital nozzjonali huwa ekwivalenti
għall-flussi ta’ flus jekk il-flussi ta’ flus ikunu dovuti fl-istess data
tal-valur u huma kompletament fl-istess munita.
3.                      
Għall-kuntratti kollha l-oħra
inklużi fi ftehim ta’ netting, il-perċentwali applikabbli
jistgħu jitnaqqsu kif indikat fit-Tabella 6:
             Tabella 6 
 Maturità oriġinali || Kuntratti tar-rata tal-imgħax || Kuntratti tal-kambju 
 Sena jew inqas || 0,35 % || 1,50 % 
 Aktar minn sena iżda mhux aktar minn sentejn || 0,75 % || 3,75 % 
 Konċessjonijiet addizzjonali għal kull sena addizzjonali || 0,75 % || 2,25 % 
4.                      
Fil-każ ta’ kuntratti tar-rata
tal-imgħax, l-istituzzjonijiet ta’ kreditu jistgħu,
soġġetti għall-kunsens tal-awtoritajiet kompetenti tagħhom,
jew jagħżlu l-maturità oriġinali jew dik reżidwa.
Taqsima 8
Elementi
fil-portafoll tan-negozjar
Article 293
Elementi fil-portafoll tan-negozjar
1.                      
Għall-finijiet tal-applikazzjoni ta’ dan
l-Artikolu, l-Anness II għandu jinkludi referenza għall-istrumenti
derivati għat-trasferiment tar-riskju ta’ kreditu kif imsemmi fil-punt (8)
tat-Taqsima C tal-Anness I għad-Direttiva 2004/39/KE.
2.                      
Meta jikkalkolaw l-ammonti ta’ skoperturi
ppeżati skont ir-riskju għar-riskju tal-kontroparti tal-elementi fil-portafoll
tan-negozjar, l-istituzzjonijiet għandhom jikkonformaw mal-prinċipji
li ġejjin:
(a)     fil-każ ta’ derivati swap ta’ kreditu b'rendiment totali u
d-derivati swap ta’ kreditu ta’ inadempjenza tal-kreditu, sabiex tinkiseb
iċ-ċifra għall-iskopertura ta’ kreditu futura potenzjali
bil-metodu stabbilit fis-sezzjoni 3, l-ammont nominali tal-istrument
għandu jiġi multiplikat bil-perċentwali li ġejjin:
(i)      5%, fejn l-obbligu ta’ referenza huwa wieħed li, jekk iwassal
għal skopertura diretta tal-istituzzjoni, ikun element li jikkwalifika
għall-finijiet tal-Parti Tlieta, it-Titolu IV, li-Kapitolu 2;
(ii)     10%, fejn l-obbligu ta’ referenza huwa wieħed li, jekk iwassal
għal skopertura diretta tal-istituzzjoni, ma jkunx elementi li
jikkwalifika għall-finijiet tal-Parti Tlieta, it-Titolu IV, il-Kapitolu 2.
Fil-każ tal-istituzzjoni li l-iskopertura
tagħha li tirriżulta minn swap ta’ inadempjenza tal-kreditu
tirrappreżenta pożizzjoni fit-tul fis-sottostanti, il-perċentwal
għall-iskopertura ta’ kreditu futura potenjali jista’ jkun ta’ 0%, sakemm
l-iswap ta’ inadempjenza tal-kreditu ma tkunx soġġetta għal
għeluq wara insolvenza tal-entità li l-iskopertura tagħha li
tirriżulta minn swap tirrappreżenta pożizzjoni fil-qosor
fis-sottostanti, minkejja l-fatt li s-sottostanti ma saritx inadempjenti.
Fejn id-derivat ta’ kreditu jipprovdi protezzjoni
fir-rigward tal-"inadempjenza nru n" fost numru ta’ obbligi
sottostanti, l-istituzzjoni għandha tiddetermina liema miċ-ċifri
tal-perċentwali preskritti hawn fuq tapplika skont ir-referenza
għall-obbligu bil-kwalità ta’ kreditu nru n l-aktar baxxa li, jekk
tiġġarrab mill-istituzzjoni, tkun element li jikkwalifika
għall-finijiet tal-Parti Tlieta, it-Titolu IV, il-Kapitolu 2;
(b)     l-istituzzjonijiet ma għandhomx jużaw il-Metodu Sempliċi
ta’ Kollateral Finanzjarju sstabbilit fl-Artikolu 217 għar-rikonoxximent
tal-effetti tal-kollateral finanzjarju;
(c)     fil-każ ta’ tranżazzjonijiet ta’ riakkwist u
tranżazzjonijiet ta' għoti jew teħid b’self ta' titoli jew
komoditajiet imniżżla fil-portafoll tan-negozjar, l-istituzzjonijiet
jistgħu jirrikonoxxu bħala kollateral eliġibbli l-istrumenti
finanzjarji u l-komoditajiet kollha li huma eliġibbli sabiex jiġi
inklużi fil-portafoll tan-negozjar;
(d)     għall-iskoperturi li jirriżultaw minn strumenti derivati OTC
imniżżla fil-portafoll tan-negozjar, l-istituzzjonijiet jistgħu
jirrikonoxxu komoditajiet li huma eliġibbli sabiex jiġu inklużi
fil-portafoll tan-negozjar bħala kollateral eliġibbli;
(e)     għall-finijiet ta’ kalkolu tal-aġġustamenti
fil-volatilità fejn tali strumenti finanzjarji jew komoditajiet li mhumiex
eliġibbli skont il-Kapitolu 4 jiġu msellfa, jinbiegħu jew
jiġu provduti, jew jittieħdu b'self, jinxtraw jew jiġu
rċevuti permezz ta’ kollateral jew xi ħaġa oħra f’tali
tranżazzjoni, u l-istituzzjoni tkun qed tuża l-approċċ
tal-aġġustamenti fil-volatilità Superviżorju fit-Taqsima 3
tal-Kapitolu 4, l-istituzzjonijiet għandhom jittrattaw tali strumenti u
komoditajiet bl-istess mod bħall-ekwitajiet tal-indiċi mhux ewlenin
elenkati f'borża rikonoxxuta; 
(f)      fejn l-istituzzjoni tkun qed tuża l-approċċ
tal-aġġustamenti tal-Istimi Proprji fil-Volatilità tat-Taqsima 3
tal-Kapitolu 4 fir-rigward tal-istrumenti finanzjarji jew komoditajiet li
mhumiex eliġibbli skont il-Kapitolu 4, għandha tikkalkula
l-aġġustamenti fil-volatilità għal kull element individwali. Fejn l-istituzzjoni tkun qed tuża
l-Approċċ tal-Mudelli Interni speċifikat fil-Kapitolu 4, tista’
tapplika wkoll dak l-approċċ fil-portafoll tan-negozjar;
(g)     fir-rigward tar-rikonoxximent tal-ftehimiet ewlenin ta’ netting li
jkopru tranżazzjonijiet ta’ riakkwist, tranżazzjonijiet ta'
għoti jew teħid b’self ta' titoli jew komoditajiet, jew
tranżazzjonijiet kapitali oħrajn immotivati mis-suq,
l-istituzzjonijiet għandhom jirrikonoxxu biss in-netting fost
il-pożizzjonijiet fil-portafoll tan-negozjar u fil-ktieb mhux tan-negozju
meta t-tranżazzjonijiet innettjati jilħqu l-kundizzjonijiet li
ġejjin:
(i)      it-tranżazzjonijiet kollha huma ppeżati skont il-valur
fis-suq kuljum;
(ii)      kull element meħud b'self, mixtri jew irċevut
fit-tranżazzjonijiet jista’ jiġi rikonoxxut bħala kollateral
finanzjarju eliġibbli skont il-Kapitolu 4 mingħajr l-applikazzjoni
tal-punti (c) sa (f) ta’ dan il-paragrafu;
(h)     fejn derivat ta’ kreditu inkluża fil-portafoll tan-negozjar
jagħmel parti minn ħeġġ intern u l-protezzjoni ta’ kreditu
hija rikonoxxuta skont dan ir-Regolament skont l-Artikolu 199,
l-istituzzjonijiet għandhom japplikaw wieħed mill-approċċi
li ġejjin:
(i)      jittrattawh bħallikieku mhemmx riskju tal-kontroparti li ġej
mill-pożizzjoni f’dak id-derivat ta’ kreditu;
(ii)      konsistentement jinkludu għall-għanijiet ta’ kalkolu
tar-rekwiżiti ta’ fondi proprji għar-riskju ta’ kreditu
tal-kontroparti d-derivati ta’ kreditu kollha fil-portafoll tan-negozjar li
jagħmlu parti mill-ħeġġis interni jew mixtrija bħala
protezzjoni kontra skopertura CCR fejn il-protezzjoni ta’ kreditu hija
rikonoxxuta bħala eliġibbli skont il-Kapitolu 4.
Taqsima 9
Rekwiżiti
tal-fondi proprji għall-iskoperturi għal kontroparti ċentrali
Artikolu 294
Definizzjonijiet
Id-definizzjonijiet li ġejjin
għandhom japplikaw għall-finijiet ta’ din it-Taqsima:
1.                      
‘falliment remot’, fir-rigward ta’ assi, tfisser li
jeżistu arranġamenti effettivi li jiżguraw li l-assi ma jkunux
disponibbli għall-kredituri ta’ CCP jew ta’ membru ta’ kklerjar f’każ
ta’ insolvenza ta’ dik is-CCP jew il-membru ta’ kklerjar;
2.                      
‘tranżazzjoni relatata mas-CCP’ tfisser
kuntratt jew tranżazzjoni elenkata fl-Artikolu 295(1) bejn klijent u
membru ta’ kklerjar li huma direttament relatati ma’ kuntratt jew
tranżazzjoni elenkata fl-Artikolu 295(1) bejn membru ta’ kklerjar u CCP;
3.                      
‘membru ta’ kklerjar’ tfisser impriża li
tipparteċipa f’CCP u li hija responsabbli mir-rilaxx tal-obbligi
finanzjarju li jirriżultaw minn dik il-parteċipazzjoni;
4.                      
‘klijent’ tfisser impriża b’relazzjoni
kuntrattwali ma’ membru ta’ kklerjar li tippermetti lil dik l-impriża
sabiex tikklerja t-tranżazzjonijiet tagħha ma’ dik is-CCP;
5.                      
‘kontribuzzjoni prefinanzjata’ tfisser
il-kontribuzzjoni għal fond ta’ inadempjenza ta’ CCP li titħallas
minn istituzzjoni.
Artikolu 295
Ambitu materjali
1.                      
Din it-taqsima tapplika għall-kuntratti u
t-tranżazzjonijiet li ġejjin sakemm ikunu pendenti ma’ CCP:
(a)     il-kuntratti elenkati fl-Anness II u d-derivati ta’ kreditu;
(b)     tranżazzjonijiet ta’ riakkwist;
(c)     tranżazzjonijiet ta' għoti jew teħid b’self ta' titoli
jew komoditajiet;
(d)     tranżazzjonijiet b’saldu twil;
(e)     tranżazzjonijiet ta’ self marġinali;
2.                      
L-istituzzjonijiet għandhom japplikaw
it-trattament speċifikat fl-Artikoli 297 u 298 għall-kuntratti u
t-tranżazzjonijiet pendenti ma’ CCP elenkati fil-paragrafu 1, jekk
jiġu sodisfatti l-kundizzjonijiet kollha li ġejjin:
(a)     is-CCP inkwistjoni jew ġiet awtorizzata fl-Istat Membru
tad-domiċilju sabiex tipprovdi servizzi ta’ kklerjar skont il-liġi
nazzjonali jew, f’każ ta’ CCP ta’ pajjiż terz jew CCP li ipprovdi
servizzi fi Stat Membru li mhuwiex l-Istat Membru tad-domiċilju, tkun
ngħatat il-permess sabiex tipprovdi servizzi ta’ kklerjar f’dak l-Istat
Membru skont il-liġi nazzjonali ta’ dak l-Istat Memrbu;
(b)     l-awtorità kompetenti tas-CCP imsemmija fil-punt (a) ppubblikat
dokument li jikkonferma li s-CCP tikkonforma mar-rakkomandazzjonijiet kollha
għall-kontropartijiet ċentrali ppubblikati mill-Kumitat dwar
is-Sistemi ta’ Pagament u Saldu u l-Kumitat Tekniku tal-Organizzazzjoni Internazzjonali
tal-Kummissjonijiet tat-Titoli;
(c)     il-kuntratti jew it-tranżazzjonijiet ma ġewx
miċħuda mis-CCP.
3.                      
Fejn ma ntlaħaqx kriterju wieħed jew
aktar elenkati fil-paragrafu 2, l-istituzzjonijiet għandhom japplikaw
it-trattament speċifikat fl-Artikolu 300.
Artikolu 296
Trattament tat-tranżazzjonijiet tal-membri
tal-ikklerjar u tal-klijenti
1.                      
L-istituzzjonijiet għandhom jimmonitorjaw
l-iskoperturi kollha tagħhom għas-CCPs u għandhom jirraportaw
b’mod regolari l-informazzjoni dwar dawk l-iskoperturi lill-maniġment
superjuri u l-kumitat jew kumitati xierqa tal-korp tal-maniġment.
2.                      
Fejn l-istituzzjoni taġixxi bħala membru
ta’ kklerjar, jew għaliha nnfisha jew bħala intermedjarju finanzjarju
bejn klijent u CCP, għandha tikkalkula r-rekwiżiti ta’ fondi proprji
għall-iskoperturi tagħha għal CCP skont l-Artikoli 297 sa 300.
3.                      
Fejn l-istituzzjoni taġixxi bħala membru
ta’ kklerjar u, f’dik l-awtorità, taġixxi bħala intermedjarju
finanzjarju bejn klijent u CCP, għandha tikkalkula r-rekwiżiti
tal-fondi proprji għat-tranżazzjonijiet relatati mas-CCP tagħha
mal-klijent skont il-bqija tat-Taqsimiet ta’ dan il-Kapitolu, kif applikabbli. 
4.                      
Fejn l-istituzzjoni hija klijent ta’ membru ta’
kklerjar, għandha tikkalkula r-rekwiżiti tal-fondi proprji
għat-tranżazzjonijiet relatati mas-CCP tagħha ma’ membru ta’
kklerjar skont il-bqija tat-Taqsimiet ta’ dan il-Kapitolu, kif applikabbli.
5.                      
Bħala alternattiva
għall-approċċ speċifikat fil-paragrafu 4, fejn
l-istituzzjoni tkun klijent, tista’ tikkalkula r-rekwiżiti ta’ fondi
proprji għat-tranżazzjonijiet relatati mas-CCP tagħha mal-membru
ta’ kklerjar skont l-Artikoli 297 sa 300 jekk jintlaħqu
ż-żewġ kundizzjonijiet li ġejjin:
(a)     il-pożizzjonijiet u l-assi ta’ dik l-istituzzjoni relatati ma’
dawk it-tranżazzjonijiet huma distinti u segregati, kemm fuq il-livell
tal-membru ta’ kklerjar kif ukoll tas-CCP, mill-pożizzjonijiet u l-assi
kemm tal-membru ta’ kklerjar kif ukoll tal-klijenti l-oħra ta’ dak
il-membru ta’ kklerjar u bħala konsegwenza ta’ dik is-segregazzjoni dawk
il-pożizzjonijiet u l-assi jkun 'il bogħod minn falliment
fil-każ ta’ inadempjenza jew insolvenza tal-membru ta’ kklerjar jew
wieħed jew aktar mill-klijenti l-oħra tiegħu;
(b)     liġijiet, regolamenti, regoli u arranġamenti kontrattwali
relevanti applikabbli jew vinkolanti għall-istituzzjoni jew is-CCP
jiżguraw li f’każ ta’ inadempjenza jew insolvenza tal-membru ta’
kklerjar, it-trasferiment tal-pożizzjonijiet tal-istituzzjoni relatati ma’
dawk il-kuntratti u tranżazzjonijiet u tal-kollateral korrispondenti
għal membru ta’ kklerjar ieħor fi żmien il-perjodu
marġinali ta’ riskju relevanti.
6.                      
Fejn l-istituzzjoni li taġixxi bħala
membru ta’ kklerjar tidħol f’arranġament kuntrattwali ma’ klijent ta’
membru ta’ kklerjar ieħor sabiex tiżgura lill-klijent il-portabbiltà
tal-assi msemmija fil-punt (b) tal-paragrafu 5, dik l-istituzzjoni tista’
tattribwixxi valur tal-iskopertura ta’ żero għall-obbligu
kontinġenti li jinħoloq minħabba dak l-arranġament
kuntrattwali.
Artikolu 297
Rekwiżiti ta’ fondi proprji għall-iskoperturi
tan-negozju
1.                      
L-istituzzjoni għandha tapplika piż ta’
riskju ta’ 2% għall-valur tal-iskoperturi tal-iskoperturi tan-negozju
kollha tagħha mas-CCPs.
2.                      
Minkejja l-paragrafu 1, fejn l-assi depożitati
bħala kollateral għal CCP jew għal membru ta’ kklerjar ikun 'il
bogħod minn falliment fil-każ li s-CCP, il-membru ta’ kklerjar jew
wieħed jew aktar mill-klijenti tal-membru ta’ kklerjar isiru insolventi,
l-istituzzjoni tista’ tattribwixxi valur tal-iskopertura ta’ żero
għall-iskoperturi ta’ riskju ta’ kreditu tal-kontroparti għal dawk
l-assi.
3.                      
L-istituzzjoni għandha tikkalkula l-valur
tal-iskoperturi tal-iskoperturi tan-negozju tagħha ma’ CCP skont il-bqija
tat-Taqsimiet ta’ dan il-Kapitolu, kif applikabbli.
4.                      
L-istituzzjoni għandha tikkalkula l-ammonti
ta’ skoperturi ppeżati skont ir-riskju għall-iskoperturi tan-negozju
tagħha ma’ CCPs għall-finijiet tal-Artikoli 108(8) u 151 bħala
s-somma tal-valur tal-iskoperturi tan-negozju tagħha ma’ CCPs, ikkalkolata
skont il-paragrafi 2 u 3, immultiplikata bil-piż ta’ riskju determinat
skont il-paragrafu 1.
5.                      
Minkejja l-paragrafi 1 u 2, fejn l-istituzzjoni
tiddepożita assi bħala kollateral għal CCP, għandha
tapplika għal dawk l-assi piż ta’ riskju li li kieku japplika skont
il-Kapitoli 2 sa 4 għall-valur tal-iskoperturi ikkalkolat skont
il-paragrafu 3.
Artikolu 298
Rekwiżiti ta’ fondi proprji
għall-kontribuzzjonijiet tal-fond tal-inadempjenzi
1.                      
L-istituzzjonijiet li jaġixxu bħala
membri ta’ kklerjar għandhom iżommu fondi proprji sabiex ikopru
l-iskoperturi li jirriżultaw mill-kontribuzzjonijiet tagħhom
għall-fond tal-inadempjenzi ta’ CCP. Għandhom jikkalkolaw ir-rekwiżit ta’ fondi proprji għal
dawk l-iskoperturi skont il-metodoloġija stabbilita f’dan l-Artikolu.
Fejn CCP ma għandhiex fondi ta’ inadempjenza
separati għal tranżazzjonijiet fi prodotti b’riskji ta’ saldu biss
kif stabbilit fit-Titoli V u għall-kuntratti u t-tranżazzjonijiet
elenkati fl-Artikolu 295(1), iżda minflok tuża l-istess fond ta’
inadempjenza biex tagħmel tajjeb għat-telf assoċjat ma’ dawk
it-tranżazzjonijiet u l-kuntratti kollha, l-istituzzjonijiet għandhom
japplikaw il-metodloġija stabbilita f’dan l-Artikolu
għall-kontribuzzjonijiet kollha tagħhom għal dak il-fond
tal-inadempjenzi.
2.                      
L-istituzzjoni għandha tikkalkula
r-rekwiżit ta’ fondi proprji (Ki)) sabiex tkopri
l-iskopertura li tirriżulta mill-kontribuzzjoni tagħha prefinanzjata
(DFi) kif ġej:
fejn:
β=         il-fattur ta’ konċentrazzjoni komunikat lill-istituzzjoni mis-CCP;
N=        in-numru tal-membri ta’ kklerjar komunikat lill-istituzzjoni mis-CCP;
DFCM=  is-somma tal-kontribuzzjonijiet prefinanzjati tal-membri ta’ kklerjar
kollha tas-CCP () komunikata
lill-istituzzjoni mis-CCP;
KCM=    is-somma tar-rekwiżiti ta’ fondi proprji tal-membri ta’ kklerjar
kollha tas-CCP ikkalkolata skont il-formula applikabbli speċifikata
fil-paragrafu 3 ().
Fejn CCP għandha arranġament
kuntrattwali vinkolanti mal-membri ta’ kklerjar tagħha li jippermettilha
tuża l-marġni inizzjali kollu jew parti minnu mill-membri ta’
kklerjar tagħha daqs li kieku kienu kontribuzzjonijiet prefinanzjati,
il-membru ta’ kklerjar għandu jikkunsidra dak il-marġni inizzjali
bħala kontribuzzjonijiet prefinanzjati għall-finijiet tal-kalkolu
f’dan il-paragrafu.
3.                      
L-istituzzjonijiet għandhom jikkalkolaw KCM
kif ġej:
(a)     fejn KCCP ≤ DFCCP l-istituzzjonijiet
għandhom jużaw il-formula li ġejja:
;
(b)     fejn DFCCP < KCCP ≤DF*
l-istituzzjonijiet għandhom jużaw il-formula li ġejja:
;
(c)     fejn DF* < KCCP
l-istituzzjonijiet għandhom jużaw il-formula li ġejja:
fejn:
DFCCP
=           ir-riżorsi
finanzjarji prefinanzjati tas-CCP komunikati lill-istituzzjoni mis-CCP;
KCCP=   il-kapital ipotetiku tas-CCP komunikat
lill-istituzzjoni mis-CCP;
DF =    it-total ta’ kontribuzzjonijiet
prefinanzjati komunikat lill-istituzzjoni mis-CCP;
DF*=    ;
=            ;
=   il-kontribuzzjoni prefinanzjata, ,
komunikata lill-istituzzjoni mis-CCP;
c1=       faqqur kapitali daqs ;
c2=       fattur tal-kapital daqs 100%;
μ=        1.2.
4.                      
L-istituzzjonijiet li jaġixxu bħal membri
ta’ kklerjar għandhom jikkalkolaw ir-rekwiżit ta’ fondi proprji ()
għall-iskopertura li tirriżulta mill-kontribuzzjonijiet impenjati permezz
ta’ kuntratt () kif ġej:
(a)     fejn DF*≥KCCP, l-istituzzjonijiet
għandhom jużaw il-formula li ġejja:
fejn:
c1=       fattur tal-kapital daqs ;
=            is-somma tal-kontribuzzjonijiet
impenjati permezz ta’ kuntratt (), komunikata
lill-istituzzjoni mis-CCP;
(b)     fejn DF* < KCCP,
l-istituzzjonijiet għandhom jużaw il-formula li ġejja:
.
5.                      
L-ammonti ta’ skoperturi ppeżati skont
ir-riskju għall-iskoperturi li jirriżultaw minn kontribuzzjoni
prefinanzjata tal-istituzzjoni għall-finijiet tal-Artikolu 108(8) u
l-Artikolu 151 għandhom jiġu kkalkolati bħala r-rekwiżit
ta’ fondi proprji (Ki) determinati skont il-paragrafi 2 sa 4
multiplikati bi 12.5.
6.                      
‘Kontribuzzjoni impenjata permezz ta’ kuntratt’
tfisser kontribuzzjoni għall-fond ta’ inadempjenza ta’ CCP li istituzzjoni
hija kuntrattwalment obbligata tħallas f’każ speċifikat,
iżda li mhijiex kontribuzzjoni prefinanzjata.
7.                      
Fejn CCP ma jkollhiex fond ta’ inadempjenza u ma
għandhiex arranġament kuntrattwali vinkolanti mal-membri ta’ kklerjar
tagħha li jippermettilha tuża l-marġni inizzjali kollu jew parti
minnu rċevut mill-membri ta’ kklerjar tagħha daqs li kieku kienu
kontribuzzjonijiet prefinanzjati, għandhom japplikaw dawn li ġejjin:
(a)     l-istituzzjonijiet għandhom jissotitwixxu l-formula
għall-kalkolu tar-rekwiżit ta’ fondi proprji (Ki)
fil-paragrafu 2 ma’ din li ġejja:
fejn:
IMi=     il-marġni inizzjali depożitat
għas-CCP mill-membru ta’ kklerjar i;
IM=     is-somma tal-marġni inizzjali komunikata lill-istituzzjoni
mis-CCP;
(b)     fejn DFCCP hija żero, l-istituzzjonijiet għandhom
jużaw il-valur ta’ 1.6% għal c1 għall-finijiet
tal-kalkolu fil-paragrafu 3.
8.                      
Fejn KCCP
hija żero, l-istituzzjonijiet għandhom jużaw il-valur ta’ 1.6%
għal c1 għall-finijiet tal-kalkolu fil-paragrafi 3 u 4.
Artikolu 299
Kalkolu tal-kapital ipotetiku ta’ CCP
1.                      
Għall-kuntratti u t-tranżazzjonijiet
elenkati fl-Artikolu 295(1), is-CCP għandha tikkalkula l-kapital ipotetiku
meħtieġ mill-membri ta’ kklerjar tagħha għall-finijiet ta’
din it-Taqsima kif ġej:
fejn:
EBRMi=                             il-valur
tal-iskopertura qabel il-mitigazzjoni tar-riskju li huwa daqs il-valur
tal-iskopertura tas-CCP għall-membru ta’ kklerjar i li jirriżulta
mill-kuntratti u t-tranżazzjonijiet elenkati fl-Artikolu 295(1) kkalkolat
mingħajr ma jiġi kkunsidrat il-kollateral depożitat minn dak
il-membru ta’ kklerjar;
VMi=                                 il-marġni ta’ varjazzjoni assoċjat mal-membru ta’ kklerjar i;
IMi=                                  il-marġni inizzjali depożitat għas-CCP mill-membru ta’
kklerjar i;
DFi=                                 il-kontribuzzjoni prefinanzjata ta' membru ta’ kklerjar i;
RW =                                 piż ta’ riskju ta’ 20%;
capital ratio=                   8%.
2.                      
Għall-finijiet tal-kalkolu meħtieġ
mill-paragrafu 1, għandhom japplikaw dawn li ġejjin:
(a)     CCP għandha tikkalkula l-valur tal-iskoperturi li għandha
għall-membri ta’ kklerjar tagħha skont il-Metodu ta’ Pprezzar Skont
il-Valur fis-Suq speċifikat fl-Artikolu 269. Meta tikkalkula dawn il-valuri, is-CCP għandha tnaqqas
mill-iskoperturi tagħha l-kollateral depożitat mill-membri ta’
kklerjar tagħha, imnaqqas kif xieraq mill-aġġustamenti
superviżorji fil-volatilità b’konformità mal-Metodu Komprensiv ta’
Kollateral Finanzjarju speċifikat fl-Artikolu 219;
(b)     fejn il-membru ta’ kklerjar ikun intitolat li jirċievi – iżda
li jkun għadu ma rċiviex – il-marġni ta’ varjazzjoni mis-CCP,
is-CCP għandha ddaħħal l-ammont korrispondenti ta’ VMi
fl-ekwazzjoni b’sinjal pożittiv. Min-naħa l-oħra, fejn is-CCP tkun intitolata li tirċievi
– iżda li tkun għadha ma rċivietx - il-marġni ta’
varjazzjoni mill-membru ta’ kklerjar, is-CCP għandha ddaħħal
l-ammont korrispondenti ta’ VMi fl-ekwazzjoni b’sinjal negattiv;
(c)     fejn CCP għandha skopertura għal CCP waħda jew aktar,
għandha tittratta kull skopertura tali daqs li kieku kienet skopertura
għall-membri ta’ kklerjar u tinkludi kull marġni jew kontribuzzjoni
prefinanzjata rċevuta minn għand dawk is-CCPs fil-kalkolu tal- KCCP;
(d)     fejn ir-riżorsi finanzjarji ta’ CCP jintużaw b’mod parallel,
u fuq bażi prorata, għall-kontribuzzjonijiet prefinanzjati tal-membri
ta’ kklerjar tagħha, is-CCP għandha żżid l-ammont
korrispondenti ta’ dawn ir-riżorsi mad-DFCM;
(e)     fejn CCP għandha arranġament kuntrattwali vinkolanti
mal-membri ta’ kklerjar tagħha li jippermettilha tuża l-marġni
inizjali kollu jew parti minnu, rċevut mill-membri ta’ kklerjar
tagħha daqs li kieku kienu kontribuzzjonijiet prefinanzjati, is-CCP
għandha tikkonsidra dak il-marġni inizjali bħala
kontribuzzjonijiet prefinanzjati għall-finijiet tal-kalkolu fil-paragrafu
1 u għall-finijiet ta’ notifika fil-punt (b) tal-paragrafu 4;
(f)      CCP għandha tissotitwixxi l-formula fil-punt (c)(ii) tal-Artikolu
292(1) ma’ din li ġejja:
;
(g)     fejn CCP ma tistax tikkalkula l-valur tal-NGR kif definit fil-punt
(c)(ii) tal-Artikolu 292(1), għandha tagħmel dan li ġej:
(i)      tinnotifika lil dawk li huma l-istituzzjonijiet fost il-membri ta’ kklerjar
tagħha bl-inabbiltà tagħha biex tikkalkula l-NGR;
(ii)      għal perjodu ta’ 3 xhur, tista’ tuża valur tal-NGR ta’ 0.3
biex tagħmel il-kalkolu tal-PCEred speċifikata
fil-punt (f);
(h)     fejn, fi tmiem il-perjodu speċifikat fil-punt (ii) tal-punt (g),
is-CCP tibqa’ ma tistax tikkalkula l-valur tal-NGR, għandha tagħmel
dan li ġej:
(i)      tieqaf tikkalkula l-KCCP;
(ii)      tinnotifika lil dawk li huma l-istituzzjonijiet fost il-membri ta’
kklerjar tagħha li waqfet tikkalkula l-KCCP;
(i)      għall-finijiet ta’ kalkolu tal-iskopertura futura potenzjali
għal opzjonijiet u swaptions skont il-Metodu ta’ Pprezzar Skont il-Valur
fis-Suq speċifikat fl-Artikolu 269, CCP għandha timmultiplika
l-ammont nozzjonali tal-kuntratt bil-valur assolut tad-delta tal-opzjoni ()
kif definit fil-punt (a) tal-Artikolu 274(1);
(j)      fejn ir-regoli ta’ CCP jipprevedu li għandha tuża parti
mir-riżorsi finanzjarji tagħha sabiex tkopri t-telf tagħha
minħabba inadempjenza ta' membru ta’ kklerjar tagħha jew aktar wara
li tkun użat il-fond ta’ inadempjenza kollu tagħha, iżda qabel
ma tirrikorri għall-kontribuzzjonijiet impenjati permezz ta’ kuntratt
tal-membri ta’ kklerjar tagħha, is-CCP għandha żżid
l-ammont ta’ dawn ir-riżorsi finanzjarji addizzjonali ()
mal-ammont totali ta’ kontribuzzjonijiet prefinanzjati (DF):
.
3.                      
CCP għandha twettaq il-kalkolu
meħtieġa mill-paragrafu 1 tal-inqas fuq bażi trimestrali jew
aktar spiss fejn dan ikun meħtieġ mill-awtoritajiet kompetenti ta’
dawk il-membri ta’ kklerjar tagħha li huma istituzzjonijiet.
4.                      
CCP għandha tinnotifika l-informazzjoni li
ġejja lil dawk il-membri ta’ kklerjar tagħha li huma
l-istituzzjonijiet u lill-awtoritajiet kompetenti tagħhom:
(a)     il-kapital ipotetiku (KCCP);
(b)     jew is-somma tal-kontribuzzjonijiet prefinanzjati (DFCM)
jew, fejn is-CCP ma għandhiex fond ta’ inadempjenza u ma għandhiex
arranġament kuntrattwali vinkolanti implimentat mal-membri ta’ kklerjar
tagħha li jippermettilha tuża l-marġni inizzjali kollu jew parti
minnu rċevut mill-membri ta’ kklerjar tagħha daqs li kieku kienu
kontribuzzjonijiet prefinanzjati, is-somma tal-marġni inizjali
rċevuta mill-membri ta’ kklerjar tagħha ();
(c)     l-ammont tar-riżorsi finanzjarji prefinanzjati li hija
meħtieġa tuża – bil-liġi jew minħabba ftehim
kuntrattwali mal-membri ta’ kklerjar tagħha – sabiex tkopri t-telf
tagħha wara inadempjenza ta’ wieħed mill-membri ta’ kklerjar
tagħha jew aktar qabel ma tuża l-kontribuzzjonijiet tal-fond ta’
inadempjenza tal-membri ta’ kklerjar (DFCCP) li jifdal;
(d)     il-kontribuzzjoni prefinanzjata medja ();
(e)     in-numru totali ta’ membri ta’ kklerjar tagħha (N);
(f)      il-fattur ta’ konċentrazzjoni (β), kif definit fil-paragrafu
5;
(g)     is-somma tal-kontribuzzjonijiet kollha impenjati permezz ta’ kuntratt ().
Is-CCP għandha tinnotifika lil dawk li huma
l-istituzzjonijiet fost il-membri ta’ kklerjar tagħha tal-inqas fuq
bażi trimestrali jew aktar spiss fejn meħtieġ mill-awtoritajiet
kompetenti ta’ dawk il-membri ta’ kklerjar.
5.                      
CCP għandha tikkalkula l-fattur ta’
konċentrazzjoni (β) skont il-formula li ġejja:
fejn:
PCEred,i=       iċ-ċifra mnaqqsa
għall-iskopertura ta’ kreditu futura potenzjali għall-kuntratti u
t-tranżazzjonijiet kollha ta’ CCP ma’ membru ta’ kklerjar i.
6.                      
L-istituzzjonijiet għandhom jinfurmaw
lill-awtoritajiet kompetenti tagħhom dwar il-fatt li rċevew
in-notifiki msemmija fil-punt (i) tal-punti (g) u (h) tal-paragrafu 2 u
fil-paragrafu 4.
7.                      
L-ABE għandha tiżviluppa standards
tekniċi implimentattivi sabiex tispeċifika dan li ġej:
(a)     il-frekwenza u d-dati tal-kalkoli speċifikati fil-paragrafu 1;
(b)     il-frekwenza, id-dati u l-format uniformi tan-notifika speċifikata
fil-paragrafu 4;
(c)     is-sitwazzjonijiet li fihom l-awtorità kompetenti tal-istituzzjoni li
taġixxi bħala membru ta’ kklerjar tista’ teħtieġ frekwenzi
aktar spissi ta’ kalkolu u rappurtar minn dawk stabbiliti skont il-punti a u b.
L-ABE għandha tissottometti dan l-abbozz ta’
standards tekniċi implimentattivi lill-Kummissjoni sal-1 ta’ Jannar 2014.
Il-Kummissjoni tingħata s-setgħa sabiex
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikolu 15
tar-Regolament (UE) Nru 1093/2010.
Artikolu 300
Rekwiżiti ta’ fondi proprji għall-iskoperturi
għas-CCPs li ma jikkonformawx u għall-iskoperturi minn
tranżazzjonijiet li ma jikkonformawx
1.                      
Fejn tintlaħaq il-kundizzjoni stabbilita
fl-Artikolu 295(3), l-istituzzjonijiet għandhom jagħmlu dan li
ġej:
(a)     għandhom japplikaw l-Approċċ Standardizzat
għar-riskju ta’ kreditu kif stabbilit fil-Kapitolu 2 sabiex jikkalkolaw
il-valur tal-iskoperturi u l-ammonti ppeżati skont ir-riskju
tal-iskoperturi tan-negozju għall-kuntratti u t-tranżazzjonijiet
tagħhom ma’ CCP;
(b)     għandhom japplikaw il-formula li ġejja sabiex jikkalkolaw
ir-rekwiżit ta’ fondi proprji għall-iskoperturi li jirriżultaw
mill-kontribuzzjonijiet prefinanzjati tagħhom u mill-kontribuzzjonijiet
impenjati permezz ta’ kuntratt:
.
Fejn ma tintlaħaqx il-kundizzjoni tal-punt
(c) tal-Artikolu 295(2) biss, l-istituzzjonijiet għandhom japplikaw
il-punt (a) fir-rigward tal-iskoperturi tan-negozju relatati mal-kuntratt jew
mat-tranżazzjoni miċħuda mis-CCP, u t-trattament speċifikat
fl-Artikolu 298 għall-iskoperturi li jirriżultaw kemm
mill-kontribuzzjonijiet prefinanzjati kif ukoll mill-kontribuzzjonijiet
impenjati permezz ta’ kuntratt.
2.                      
L-istituzzjonijiet għandhom jikkalkolaw
ir-rekwiżit ta’ fondi proprji għall-iskoperturi tagħhom
għal CCP skont il-paragrafu 3 fiċ-ċirkostanzi li ġejjin:
(a)     rċevew notifika mis-CCP meħtieġa mill-punt (h)(ii)
tal-Artikolu 299(2) li tgħid li s-CCP waqfet tikkalkula l-KCCP;
(b)     isir magħruf għall-istituzzjonijiet – wara avviż jew
notifika pubblika mill-awtorità kompetenti ta’ dik is-CCP jew mis-CCP stess –
li s-CCP inkwistjoni mhux se tibqa’ tikkonforma mal-kundizzjoni stabbilita
fil-punt (a) tal-Artikolu 295(2);
(c)     ma tibqax tintlaħaq il-kundizzjoni stabbilita fil-punt (b)
tal-Artikolu 295(2).
3.                      
Fi żmien 3 xhur, jew inqas fejn l-awtorità
kompetenti tal-istituzzjoni tkun teħtieġ dan, meta tirriżulta
ċirkostanza stabbilita fil-punti (a) sa (c) tal-paragrafu 2,
l-istituzzjoni għandha tieqaf tapplika l-Artikoli 297 u 298
għall-kalkolu tar-rekwiżiti ta’ fondi proprji għall-iskoperturi
tan-negozju u l-kontribuzzjonijiet għall-fond ta’ inadempjenza, u minflok
għandha tagħmel dan li ġej:
(a)     għandha tikkalkula r-rekwiżit ta’ fondi proprji
għall-iskoperturaijet tan-negozju għal dik is-CCP skont il-punt (a)
tal-paragrafu 1;
(b)     għandha tikkalkula r-rekwiżit ta’ fondi proprji
għall-iskoperturi li jirriżultaw kemm minn kontribuzzjonijiet
prefinanzjati tagħha kif ukoll mill-kontribuzzjonijiet impenjati permezz
ta’ kuntratt għal dik is-CCP skont il-punt (b) tal-paragrafu 1.

Titolu III
Rekwiżiti tal-fondi proprji għar-riskju
operazzjonali
Kapitolu 1
Prinċipji ġenerali li jirregolaw l-użu
tal-approċċi differenti
Artikolu 301
Permess u notifika
1.                      
Sabiex jikkwalifikaw għall-użu
tal-Approċċ Standardizzat, l-istituzzjonijiet għandhom
jilħqu l-kriterji stabbiliti fl-Artikolu 309, kif ukoll jilħqu
l-istandards ġenerali tal-immaniġjar tar-riskji stabbiliti
fl-Artikoli 73 u 83 tad-Direttiva [imdaħħla mill-OP]. L-istituzzjonijiet għandhom jinnotifikaw
lill-awtoritajiet kompetenti qabel ma jużaw l-Approċċ
Standardizzat. 
L-awtoritajiet kompetenti għandhom
jippermettu lill-istituzzjonijiet jużaw indikatur alternattiv rilevanti
għal-linji tan-negozju tas-"servizzi bankarji
għall-konsumatur" u tas-"servizzi bankarji
kummerċjali" fejn jintlaħqu l-kundizzjonijiet stabbiliti
fl-Artikoli 308(2) u 309.
2.                      
L-awtoritajiet kompetenti għandhom jippermettu
lill-istituzzjonijiet jużaw Approċċi Avvanzati ta’ Kejl
ibbażati fuq is-sistemi ta’ kejl tar-riskju operazzjonali tagħhom
stess, fejn jintlaħqu l-istandards kwalitattivi u kwantitattivi kollha
stabbiliti fl-Artikoli 310 u 311 rispettivament u fejn l-istituzzjonijiet
jilħqu l-istandards ġenerali tal-immaniġjar tar-riskji
stabbiliti fl-Artikoli 73 u 83 tad-Direttiva [imdaħħla mill-OP] u
t-Taqsima II, il-Kapitolu 3, it-Titolu VII ta’ dik id-Direttiva.
L-istituzzjonijiet għandhom japplikaw ukoll
għall-permess mill-awtoritajiet kompetenti meta jkunu jridu jimplimentaw
estensjonijiet materjali u bidliet f’dawk l-Approċċi Avvanzati ta’
Kejl. L-awtoritajiet kompetenti
għandhom jagħtu permess biss jekk l-istituzzjonijiet ikomplu
jilħqu l-istandards speċifikati fl-ewwel subparagrafu wara dawk
l-estensjonijiet materjali u l-bidliet.
3.                      
L-ABE għandha tiżviluppa abbozzi ta’
standards tekniċi regolatorji sabiex tispeċifika dan li ġej:
(a)         
il-metodoloġija ta' valutazzjoni li biha
l-awtoritajiet kompetenti jippermettu lill-istituzzjonijiet jużaw
l-Approċċi Avvanzati ta’ Kejl;
(b)         
il-kundizzjonijiet għall-valutazzjoni
tal-materjalità tal-estensjonijiet u l-bidliet fl-Approċċi Avvanzati
ta’ Kejl.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-31 ta’ Diċembru 2013.
Tiġi delegat setgħa lill-Kummissjoni
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Artikolu 302
Lura għall-użu ta’ approċċi inqas sofistikati

1.                      
L-istituzzjonijiet li jużaw l-Approċċ
Standardizzat ma għandhomx imorru lura għall-użu
tal-Approċċ Bażiku tal-Indikatur sakemm ma jintlaħqux
il-kundizzjonijiet fil-paragrafu 3.
2.                      
L-istituzzjonijiet li jużaw l-Approċċi
Avvanzati ta’ Kejl ma għandhomx imorru lura għall-użu
tal-Approċċ Standardizzat jew l-Approċċ Bażiku
tal-Indikatur sakemm ma jintlaħqux il-kundizzjonijiet fil-paragrafu 3.
3.                      
Istituzzjoni tista’ tmur lura biss għall-użu ta’
approċċ inqas sofistikat għar-riskju operazzjonali meta
jintlaħqu ż-żewġ kundizzjonijiet li ġejjin: 
(a)     b’sodisfazzjon għall-awtorità
kompetenti, l-istituzzjoni tkun uriet li l-użu ta' approċċ inqas
sofistikat, li ma jkunx propost sabiex jitnaqqsu r-riskji operazzjonal marbuta
mar-rekwiżiti ta’ fondi proprji tal-istituzzjoni, huwa meħtieġ
fuq il-bażi tan-natura u l-kumplessità tal-istituzzjoni u dan ma jkollux
impatt materjali avvers fuq is-solvenza tal-istituzzjoni jew fuq l-abbiltà
tagħha li timmaniġja r-riskju operazzjonali b’mod effettiv;
(b)     l-istituzzjoni tkun irċeviet
il-permess tal-awtorità kompetenti minn qabel.
Artikolu 303
Użu kombinat ta’ approċċi differenti
1.                      
L-istituzzjonijiet jistgħu jużaw taħlita
ta’ approċċi bil-kundizzjoni jiksbu l-permess mingħand
l-awtoritajiet kompetenti. L-awtoritajiet
kompetenti għandhom jagħtu dan il-permess meta jintlaħqu
r-rekwiżiti stabbiliti fil-paragrafi 2 sa 4, kif applikabbli.
2.                      
Istituzzjoni tista’ tuża l-Approċċ Avvanzat
ta’ Kejl flimkien mal-Approċċ Bażiku tal-Indikatur jew flimkien
mal-Approċċ Standardizzat, meta jintlaħqu ż-żewġ
kundizzjonijiet li ġejjin:
(a)         
il-kombinazzjoni ta’ Approċċi użati
mill-istituzzjoni tkopri r-riskji operazzjonali kollha tagħha u
l-awtoritajiet kompetenti jkunu sodisfatti bil-metodoloġija użata
mill-istituzzjoni biex tkopri l-attivitajiet differenti, il-postijiet
ġeografiċi, l-istrutturi ġuridiċi jew diviżjonijiet
oħra rilevanti determinati abbażi interna;
(b)         
il-kriterji stabbiliti fl-Artikolu 309 u l-istandards
stabbiliti fl-Artikoli 310 u 311 jintlaħqu għall-parti
tal-attivitajiet koperta mill-Approċċ Standardizzat u
l-Approċċi Avvanzati ta’ Kejl rispettivament.
3.                      
Għall-istituzzjonijiet li jixtiequ jużaw
l-Approċċ Avvanzat ta’ Kejl flimkien mal-Approċċ
Bażiku tal-Indikatur jew flimkien mal-Approċċ Standardizzat,
l-awtoritajiet kompetenti jistgħu, skont il-każ, jimponu
l-kundizzjonijiet addizzjonali li ġejjin għall-għoti tal-permess:
(a)         
fid-data tal-implimentazzjoni ta’ Approċċ
Avvanzat ta’ Kejl, parti sinifikanti tar-riskji operazzjonali tal-istituzzjoni
tkun koperta minn dak l-Approċċ;
(b)         
l-istituzzjoni timpenja ruħha li tapplika
l-Approċċ Avvanzat ta’ Kejl f’parti materjali tal-operazzjonijiet
tagħha skont skeda ta’ żmien li tkun ġiet sottomess
lill-awtoritajiet kompetenti tagħha u approvat minnhom.
4.                      
Istituzzjoni tista’ titlob permess minn awtorità
kompetenti sabiex tuża kombinazzjoni tal-Approċċ Bażiku
tal-Indikatur u l-Approċċ Standardizzat f’ċirkustanzi
eċċezzjonali biss bħall-akkwiżizzjoni reċenti ta’
negozju ġdid li tista’ tkun teħtieġ perjodu ta’
tranżizzjoni għall-applikazzjoni tal-Approċċ Standardizzat.
L-awtorità kompetenti għandha tagħti
tali permess biss meta l-istituzzjoni tkun impenjat ruħha li tapplika
l-Approċċ Standardizzat skont skeda ta' żmien li tkun ġiet
sottomessa lill-awtorità kompetenti u approvat minnha.
5.                      
L-ABE għandha tiżviluppa abbozzi ta’ standards
tekniċi regolatorji sabiex tispeċifika dan li ġej:
(a)         
il-kundizzjonijiet li l-awtoritajiet kompetenti
għandhom jużaw meta jevalwaw il-metodoloġija msemmija fil-punt
(a) tal-paragrafu 2;
(b)     il-kundizzjonijiet li l-awtoritajiet
kompetenti għandhom jużaw meta jiddeċiedu dwar jekk jimponux
il-kundizzjonijiet addizzjonali msemmija fil-paragrafu 3.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-31 ta’ Diċembru 2016.
Tiġi delegat setgħa lill-Kummissjoni
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14 tar-Regolament
(UE) Nru 1093/2010.
Kapitolu 2
Approċċ Bażiku tal-Indikatur
Artikolu 304
Rekwiżit kapitali
Bl-Approċċ Bażiku
tal-Indikatur, ir-rekwiżit ta' fondi proprji għar-riskju
operazzjonali huwa ugwali għal 15% tal-medja tal-indikatur rilevanti fuq
tliet snin kif definit fl-Artikolu 305.
L-istituzzjonijiet għandhom jikkalkulaw
il-medja tal-indikatur rilevanti fuq tliet snin fuq il-bażi
tal-aħħar tliet osservazzjonijiet ta’ tnax-il xhar fi tmiem is-sena
finanzjarja. Meta ċ-ċifri
awditjati ma jkunux disponibbli, l-istituzzjonijiet jistgħu jużaw
stimi tan-negozju.
Fejn għal kwalunkwe osservazzjoni
partikolari, l-indikatur rilevanti jkun negattiv jew żero,
l-istituzzjonijiet ma għandhomx jikkunsidraw din iċ-ċifra
fil-kalkolu tal-medja fuq tliet snin. L-istituzzjonijiet għandhom jikkalkulaw il-medja fuq tliet snin
bħala s-somma taċ-ċifri pożittivi diviża bl-għadd
ta’ ċifri pożittivi.
Artikolu 305
Indikatur rilevanti
1.                      
Għall-istituzzjonijiet li japplikaw
l-istandards tal-kontabbiltà stabbiliti mid-Direttiva 86/635/KEE, ibbażati
fuq il-kategoriji tal-kontabbiltà għall-kont tal-profit u t-telf
tal-istituzzjonijiet skont l-Artikolu 27 ta’ dik id-Direttiva, l-indikatur
rilevanti huwa s-somma tal-elementi elenkati fit-Tabella 1 ta’ dan
il-paragrafu. L-istituzzjonijiet għandhom
jinkludu kull element fis-somma bis-sinjal pożittiv jew negattiv
tiegħu.
 Tabella 1 
 1 Imgħax riċevibbli u dħul simili 
 2 Imgħax pagabbli u imposti simili 
 3 Dħul minn ishma u titoli oħra b'rendita varjabbli/fiss 
 4 Kummissjonijiet/tariffi riċevibbli 
 5 Kummissjonijiet/tariffi pagabbli 
 6 Profit nett jew telf nett fuq operazzjonijiet finanzjarji 
 7 Dħul operattiv ieħor 
L-istituzzjonijiet għandhom
jaġġustaw dawn l-elementi biex jirriflettu l-kwalifikazzjonijiet li
ġejjin:
(a)         
l-istituzzjonijiet għandhom jikkalkulaw
l-indikatur rilevanti qabel it-tnaqqis ta’ kwalunkwe dispożizzjonijiet u
nfiq operattiv. L-istituzzjonijiet
għandhom jinkludu fl-infiq operattiv dawk it-tariffi mħallsa
għas-servizzi ta’ esternalizzazzjoni pprovduti minn partijiet terzi li ma jkunux
kumpanija prinċipali jew sussidjarja tal-istituzzjoni jew sussidjarja ta’
kumpanija prinċipali li tkun ukoll il-kumpanija prinċipali
tal-istituzzjoni. L-istituzzjonijiet
jistgħu jużaw in-nefqa fuq l-esternalizzazzjoni tas-servizzi
mogħtija minn partijiet terzi sabiex jitnaqqas l-indikatur rilevanti meta
n-nefqa tkun ġejja minn impriża soġġetta għal regoli
skont, jew ekwivalenti għal, dan ir-Regolament;
(b)         
l-istituzzjonijiet ma għandhomx jużaw
l-elementi li ġejjin fil-kalkoli tal-indikatur rilevanti:
(i)      profitti/telf mill-bejgħ ta’ oġġetti mhux fil-portafoll
tan-negozjar;
(ii)      dħul minn oġġetti straordinarji jew irregolari;
(iii)     dħul mill-assigurazzjoni.
(c)         
meta r-rivalwazzjoni ta’ oġġetti
tan-negozju tkun parti mir-rapport tal-profit u t-telf, l-istituzzjonijiet
jistgħu jinkludu r-rivalwazzjoni. Meta l-istituzzjonijiet japplikaw l-Artikolu 36(2) tad-Direttiva
86/635/KEE, huma għandhom jinkludu r-rivalwazzjoni kkalkulata fil-kont ta’
profit u telf.
2.                      
Meta l-istituzzjonijiet japplikaw standards
tal-kontabilità differenti minn dawk stabbiliti mid-Direttiva 86/635/KEE, huma
għandhom jikkalkulaw l-indikatur rilevanti fuq il-bażi tad-dejta li
tirrefletti bl-aħjar mod id-definizzjoni mogħtija f’dan l-Artikolu.
3.                      
L-ABE għandha tiżviluppa abbozzi ta’
standards tekniċi regolatorji sabiex tiddetermina l-metodoloġija
għall-kalkolu tal-indikatur rilevanti msemmi fil-paragrafu 2.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-31 ta’ Diċembru 2016.
Tiġi delegat setgħa lill-Kummissjoni
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Kapitolu 3
Approċċ standardizzat
Artikolu 306
Rekwiżit ta’ fondi proprji
1.                      
Skont l-Approċċ Standardizzat,
l-istituzzjonijiet għandhom jaqsmu l-attivitajiet tagħhom fil-linji
tan-negozju stabbiliti fit-Tabella 2 tal-paragrafu 4 u skont il-prinċipji
stabbiliti fl-Artikolu 307. 
2.                      
L-istituzzjonijiet għandhom jikkalkulaw
ir-rekwiżi ta' fondi proprji għar-riskju operazzjonali bħala
l-medja fuq tliet snin tas-somma tar-rekwiżiti annwali ta’ fondi proprji
fil-linji kollha tan-negozju msemmija fit-Tabella 2 tal-paragrafu 4. Ir-rekwiżit annwali ta’ fondi proprji ta’
kull linja tan-negozju huwa daqs il-multiplikazzjoni tal-fattur beta
korrispondenti msemmi f’dik it-Tabella bil-parti tal-indikatur rilevanti
mmappjat mal-linja tan-negozju kurrenti.
3.                      
Fi kwalunkwe sena partikolari, l-istituzzjonijiet
jistgħu jpaċu r-rekwiżiti negattivi ta’ fondi proprji li jirriżultaw
minn parti negattiva tal-indikatur rilevanti fi kwalunkwe linja tan-negozju
b’rekwiżiti pożittivi ta’ fondi proprji f’linji oħra tan-negozju
mingħajr limitu. Madankollu,
meta r-rekwiżit ta’ fondi proprji aggregati fil-linji kollha tan-negozju f’sena
partikolari jkun negattiv, l-istituzzjonijiet għandhom jużaw il-valur
żero bħala l-input għan-numeratur għal dik is-sena.
4.                      
L-istituzzjonijiet għandhom jikkalkulaw il-medja fuq
tliet snin tas-somma msemmija fil-paragrafu 2 fuq il-bażi
tal-aħħar tliet osservazzjonijiet ta’ tnax-il xhar fi tmien is-sena
finanzjarja. Meta ċ-ċifri
awditjati ma jkunux disponibbli, l-istituzzjonijiet jistgħu jużaw
stimi tan-negozju.
 Tabella 2 
 Linja tan-negozju || Lista ta’ attivitajiet || Perċentwal (fattur beta) 
 finanzi korporattivi || Is-sottoskrizzjoni ta’ strumenti finanzjarji jew it-tqegħid ta' strumenti finanzjarji fuq bażi soda ta' impenn Servizzi relatati mas-sottoskrizzjoni Pariri dwar l-investimenti Parir lill-impriżi dwar l-istruttura kapitali, l-istrateġija industrijali u kwistjonijiet relatati u parir u servizzi relatati mal-fużjonijiet u x-xiri ta’ impriżi Riċerka dwar l-investimenti u analiżi finanzjarja u forom oħra ta’ rakkomandazzjoni ġenerali relatati ma’ tranżazzjonijiet fl-istrumenti finanzjarji || 18 % 
 Negozjar u bejgħ || jinnegozjaw f'isimhom stess Senserija tal-flus Ir-riċeviment u t-trażmissjoni ta' ordnijiet b’rabta ma’ strument finanzjarju wieħed jew iktar L-eżekuzzjoni ta' ordnijiet f’isem il-klijenti It-tqegħid ta' strumenti finanzjarji mingħajr bażi soda ta’ impenn L-operat ta’ Faċilitajiet Multilaterali tan-Negozjar || 18 % 
 Senserija fil-livell tal-konsumaturi (Attivitajiet ma’ individwi fiżiċi jew impriżi ta’ daqs żgħir jew medju li jissodisfaw il-kriterji stabbiliti fl-Artikolu 79 għall-klassi ta' skopertura fil-livell tal-konsumaturi) || Ir-riċeviment u t-trażmissjoni ta' ordnijiet b’rabta ma’ strument finanzjarju wieħed jew iktar L-eżekuzzjoni ta' ordnijiet f’isem il-klijenti It-tqegħid ta' strumenti finanzjarji mingħajr bażi soda ta’ impenn || 12 % 
 Servizzi bankarji kummerċjali || Aċċettazzjoni ta’ depożiti u fondi oħra ripagabbli Għoti ta' self Kiri finanzjarju Garanziji u impenji || 15 % 
 Servizzi bankarji fil-livell tal-konsumatur (Attivitajiet ma’ individwi fiżiċi jew impriżi ta’ daqs żgħir jew medju li jissodisfaw il-kriterji stabbiliti fl-Artikolu 79 għall-klassi ta' skopertura fil-livell tal-konsumaturi) || Aċċettazzjoni ta’ depożiti u fondi oħra ripagabbli Għoti ta' self Kiri finanzjarju Garanziji u impenji || 12 % 
 Pagament u saldu || Servizzi ta’ trażmissjoni ta’ flus, Ħruġ u amministrazzjoni ta' mezzi ta’ pagament || 18 % 
 Servizzi tal-Aġenzija || Il-kustodja u l-amministrazzjoni ta’ strumenti finanzjarji f'isem il-klijenti, inklużi l-kustodja u s-servizzi relatati bħalma huwa l-immaniġjar ta' flus/kollateral || 15 % 
 Immaniġjar ta' Assi || Immaniġjar tal-portafoll Immaniġjar ta’ UCITS Forom oħra ta’ immaniġjar tal-assi || 12 % 
Artikolu 307
Prinċipji għall-immappjar  tal-linji tan-negozju
1.                      
L-istituzzjonijiet għandhom jiżviluppaw u
jiddokumentaw politiki u kriterji speċifiċi għall-immappjar
tal-indikatur relevanti għal-linji tan-negozju u l-attivitajiet attwali
fil-qafas standardizzat stabbilit fl-Artikolu 306. Huma għandhom jirrevedu u jaġġustaw dawn il-politiki u
l-kriterji kif ikun xieraq għal attivitajiet u riskji tan-negozju
ġodda jew li jkunu qed jinbidlu.
2.                      
L-istituzzjonijiet għandhom japplikaw
il-prinċipji li ġejjin għall-immappjar tal-linji tan-negozju:
(a)         
l-istituzzjonijiet għandhom jimmappjaw
l-attivitajiet kollha fil-linji tan-negozju b'mod reċiprokament
esklużiv u konġuntament eżawrjenti;
(b)         
l-istituzzjonijiet għandhom jallokaw kwalunkwe
attività li ma tistax tiġi mmappjata mill-ewwel fil-qafas tal-linji ta'
negozju, iżda li tkun tirrappreżenta attività anċillari
għal attività inkluża fil-qafas, f’dik il-linja ta' negozju li
ssostni. Fejn aktar minn linja ta’
negozju waħda tkun sostnuta permezz tal-attività anċillari,
l-istituzzjonijiet għandhom jużaw kriterju oġġettiv
għall-immappjar;
(c)         
meta attività ma tkunx tista’ tiġi mmappjata
f’linja ta’ negozju partikolari, l-istituzzjonijiet għandhom jużaw
il-linja ta’ negozju li trendi l-ogħla perċentwal. L-istess linja ta' negozju tapplika b'mod ugwali
għal kwalunkwe attività anċillari assoċjata ma’ dik l-attività;
(d)         
l-istituzzjonijiet jistgħu jużaw metodi
interni ta’ pprezzar sabiex jallokaw l-indikatur rilevanti fost il-linji ta'
negozju. Kostijiet
iġġenerati f'linja ta' negozju partikolari li jkunu imputabbli
għal linja ta' negozju differenti jistgħu jiġu riallokati
fil-linja ta' negozju li jappartjenu għaliha;
(e)         
l-immappjar tal-attivitajiet f'linji ta' negozju
għall-finijiet ta’ kapital operazzjonali ta' riskju għandu jkun
konsistenti mal-kategoriji li l-istituzzjonijiet jużaw għar-riskji
tal-kreditu u r-riskji tas-suq;
(f)           
il-maniġment superjuri għandu jkun responsabbli
mill-politika tal-immappjar taħt il-kontroll tal-korp tal-maniġment
tal-istituzzjoni;
(g)         
l-istituzzjonijiet għandhom jissoġġettaw
il-proċess tal-immappjar tal-linji ta’ negozju għal analiżi
indipendenti.
3.                      
L-ABE għandha tiżviluppa abbozzi ta’ standards
tekniċi implimentattivi sabiex tiddetermina l-kundizzjonijiet
għall-applikazzjoni tal-prinċipji għall-immappjar tal-linji ta'
negozju previsti f’dan l-Artikolu.
L-ABE għandha tissottometti dawn l-abbozzi
ta’ standards tekniċi implimentattivi lill-Kummissjoni
sal-31 ta’ Diċembru 2017.
Tingħata setgħa lill-Kummissjoni biex
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikolu 15
tar-Regolament (UE) Nru 1093/2010.
Artikolu 308
Approċċ Standardizzat Alternattiv
1.                      
Bl-Approċċ Standardizzat Alternattiv,
għal-linji tan-negozju "servizzi bankarji fil-livell
tal-konsumatur" u s-"servizzi bankarji kummerċjali",
l-istituzzjonijiet għandhom japplikaw dan li ġej:
(a)         
l-indikatur rilevanti huwa indikatur normalizzat
tad-dħul daqs l-ammont nominali ta’ self u avvanzi mmultiplikat b’0.035;
(b)         
is-self u l-avvanzi jikkonsistu fl-ammonti totali
miġbuda fil-portafolli tal-kreditu korrispondenti. Għal-linja tan-negozju tas-"servizzi bankarji
kummerċjali", l-istituzzjonijiet għandhom jinkludu wkoll titoli
miżmuma fil-portafoll mhux ta' negozjar fl-ammont nominali tas-self u
l-avvanzi.
2.                      
Sabiex titħalla tuża l-Approċċ
Standardizzat Alternattiv, l-istituzzjoni għandha tilħaq
il-kundizzjonijiet kollha li ġejjin:
(a)         
l-attivitajiet tagħha tas-servizzi bankarji
fil-livell tal-konsumatur jew tas-servizzi bankarji kummerċjali
għandhom jammontaw għal mill-anqas 90% tad-dħul tagħha;
(b)         
proporzjon sinifikanti mill-attivitajiet
tagħha tas-servizzi bankarji fil-livell tal-konsumatur jew tas-servizzi
bankarji kummerċjali għandhom jinkludu self assoċjat ma’
probabbiltà għolja ta’ inadempjenza;
(c)         
l-approċċ standardizzat alternattiv
jipprovdi bażi xierqa għall-kalkolu tar-rekwiżit ta’ fondi
proprji tagħha għar-riskju operazzjonali.
3.                      
L-ABE għandha tiżviluppa standards
tekniċi regolatorji sabiex tispeċifika ulterjorment
il-kundizzjonijiet għall-użu tal-Approċċ Standardizzat
Alternattiv imsemmi fil-paragrafu 2.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-31 ta’ Diċembru 2016.
Tiġi delegat setgħa lill-Kummissjoni
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Artikolu 309
Kriterji għall-Approċċ Standardizzat
Il-kriterji msemmija fis-subparagrafu 1
tal-Artikolu 301(1) huma dawn li ġejjin:
(a)                   
l-istituzzjonijiet għandhom ikollhom
fis-seħħ sistema dokumentata sewwa ta' valutazzjoni u mmaniġjar
tar-riskju operazzjonali b’responsabbiltajiet ċari assenjati għal din
is-sistema. Huma għandhom jidentifikaw
l-iskopertura tagħhom għar-riskju operazzjonali u
jittraċċaw dejta rilevanti dwar ir-riskju operazzjonali, inkluża
dejta dwar telf materjali. Din
is-sistema għandha tkun soġġetta għal reviżjoni
indipendenti regolari;
(b)                   
is-sistema ta’ valutazzjoni tar-riskju
operazzjonali ta' istituzzjoni għandha tkun integrata sew
fil-proċessi ta’ mmaniġjar tar-riskji tal-istituzzjoni. L-output għandu jkun parti integrali
mill-proċess ta’ monitoraġġ u ta’ kontroll tal-profil tar-riskju
operazzjonali tal-istituzzjoni;
(c)                   
l-istituzzjonijiet għandhom jimplimentaw
sistema ta’ rappurtar lill-maniġment superjuri li tipprovdi rapporti dwar
ir-riskji operazzjonali għal funzjonijiet relevanti fi ħdan
l-istituzzjonijiet. L-istituzzjonijiet
għandu jkollhom fis-seħħ proċeduri sabiex jieħdu
l-azzjoni xierqa skont l-informazzjoni fir-rapporti għall-maniġment.
Kapitolu 4
Approċċi Avvanzati ta’ Kejl
Taqsima 1
Kriterji
ta’ kwalifika
Artikolu 310
Standards kwalitattivi
L-istandards kwalitattivi msemmija fl-Artikolu
301(2) huma dawn li ġejjin:
(a)                   
is-sistema interna ta’ istituzzjoni għall-kejl
tar-riskju operazzjonali għandha tkun integrata sew fil-proċessi ta’
kuljum ta’ mmaniġjar tar-riskji;
(b)                   
l-istituzzjonijiet għandhom ikollhom funzjoni
indipendenti ta’ mmaniġjar tar-riskji operazzjonali;
(c)                   
l-istituzzjonijiet għandhom iwettqu rappurtar
regolari tal-iskoperturi għar-riskju operazzjonali u tal-esperjenzi ta'
telf u għandhom ikollhom fis-seħħ proċeduri sabiex
jieħdu l-azzjoni korrettiva xierqa;
(d)                   
is-sistema ta' mmaniġjar tar-riskji ta' istituzzjoni
għandha tkun dokumentata b’mod xieraq. Istituzzjoni għandu jkollha fis-seħħ rutini sabiex
tiżgura l-konformità u politiki sabiex tindirizza n-nuqqas ta’ konformità;
(e)                   
istituzzjoni għandha tissoġġetta
l-proċessi operazzjonali ta' mmaniġjar tar-riskji u s-sistemi ta’
kejl għal valutazzjonijiet regolari mwettqa minn awdituri interni jew
esterni;
(f)                     
il-proċessi interni ta’ validazzjoni ta’ istituzzjoni
għandhom joperaw b’mod sod u effikaċi;
(g)                   
il-flussi u l-proċessi ta’ dejta assoċjati
mas-sistema tal-kejl tar-riskji ta' istituzzjoni għandhom ikunu
trasparenti u aċċessibbli.
Artikolu 311
Standards Kwantitattivi
1.                      
L-istandards kwantitattivi msemmija
fl-Artikolu 301(2) jinkludu l-istandards relatati mal-proċess,
id-dejta interna, id-dejta esterna, l-analiżi tax-xenarju, l-ambjent
tan-negozju u mal-fatturi interni ta’ kontroll imsemmija fil-paragrafi 2 sa 6
rispettivament.
2.                      
L-istandards relatati mal-proċess huma dawn li
ġejjin:
(a)         
l-istituzzjonijiet għandhom jikkalkulaw
ir-rekwiżit ta’ fondi proprji tagħhom sabiex ikun jinkludi kemm
it-telf mistenni kif ukoll dak mhux mistenni, sakemm it-telf mistenni ma jkunx
kopert adegwatament fil-prattiki interni tagħhom tan-negozju. Il-kejl tar-riskju operazzjonali għandu
jkopri avvenimenti ta’ telf potenzjalment gravi u jilħqu standard ta' solidità
komparabbli ma’ intervall ta’ kunfidenza ta’ 99.9% fuq perjodu ta’ sena;
(b)         
is-sistema ta’ kejl tar-riskju operazzjonali ta’
istituzzjoni għandha tinkludi l-użu ta’ dejta interna, dejta esterna,
analiżi tax-xenarji u fatturi li jirriflettu l-ambjent tan-negozju u
s-sistemi interni ta’ kontroll kif stabbilit fil-paragrafi 3 sa 6. Istituzzjoni għandu jkollha
approċċ dokumentat sew sabiex tiżen l-użu ta’ dawn l-erba’
elementi fis-sistema ġenerali tagħha tal-kejl tar-riskju
operazzjonali;
(c)         
is-sistema tal-kejl tar-riskju ta’ istituzzjoni
għandha tkopri l-motivaturi ewlenin tar-riskju li jaffettwaw il-forma
tat-tarf tad-distribuzzjoni stmata tat-telf;
(d)         
l-istituzzjonijiet jistgħu jirrikonoxxu
korrelazzjonijiet fit-telf mir-riskji operazzjonali fl-istimi individwali
tar-riskji operazzjonali biss meta s-sistemi tagħhom għall-kejl
tal-korrelazzjonijiet ikunu sodi, implimentati b’integrità, u meta jqisu
l-inċertezza madwar kwalunkwe stima simili minn korrelazzjonijiet, b’mod
partikolari f’perjodi ta’ stress. L-istituzzjonijiet
għandhom jivvalidaw is-suppożizzjonijiet ta’ korrelazzjoni
tagħhom permezz ta' tekniki kwantitattivi u kwalitattivi xierqa;
(e)         
is-sistema ta’ kejl tar-riskju ta’ istituzzjoni
għandha tkun konsistenti internament u għandha tevita li tgħodd
aktar minn darba l-istimi kwalitattivi jew it-tekniki ta’ mitigazzjoni
tar-riskji rikonoxxuti f’oqsma oħra ta’ dan ir-Regolament.
3.                      
L-istandards relatati mad-dejta interna huma dawn
li ġejjin:
(a)         
l-istituzzjonijiet għandhom jibbażaw
il-kejl tagħhom ġġenerat internament tar-riskji operazzjonali
fuq osservazzjoni storika minima ta’ ħames snin. Meta istituzzjoni tuża għall-ewwel darba l-Approċċ
Avvanzat ta’ Kejl, hija tista' tuża osservazzjoni storika ta’ tliet snin;
(b)     l-istituzzjonijiet għandhom ikunu jistgħu jimmappjaw id-dejta
storika tat-telf intern tagħhom fil-linji ta' negozju definiti fl-Artikolu
306 u fit-tipi ta’ avvenimenti definiti fl-Artikolu 313, u jipprovdu din
id-dejta lill-awtoritajiet kompetenti meta jintalbu jagħmlu dan. F'ċirkustanzi eċċezzjonali,
istituzzjoni tista' talloka avvenimenti ta' telf li jaffettwaw
lill-istituzzjoni sħiħa f'linja ta' negozju addizzjonali
"affarijiet korporattivi". L-istituzzjonijiet
għandu jkollhom fis-seħħ kriterji oġġettivi
dokumentati għall-allokazzjoni tat-telf fil-linji tan-negozju u t-tipi ta’
avvenimenti speċifikati. L-istituzzjonijiet
għandhom iżommu rekord tat-telf mir-riskji operazzjonali li jkun
marbut mar-riskju fuq il-kreditu u li l-istituzzjonijiet ikunu storikament
inkludew fil-bażijiet tad-dejta interni tar-riskju fuq il-kreditu
fil-bażijiet tad-dejta tar-riskju operazzjonali u għandhom
jidentifikawhom b’mod separat. Dan
it-telf m'għandux ikun soġġett għall-imposta
għar-riskju operazzjonali, sakemm l-istituzzjonijiet jibqgħu
jittrattawh bħala riskju fuq il-kreditu għall-finijiet tal-kalkolu
tar-rekwiżiti ta’ fondi proprji. L-istituzzjonijiet għandhom jinkludu t-telf mir-riskji
operazzjonali li jkun marbut mar-riskji tas-suq fl-ambitu tar-rekwiżit ta'
fondi proprji għar-riskju operazzjonali:
(c)     id-dejta interna ta’ istituzzjoni dwar it-telf għandha tkun
komprensiva billi tkopri l-attivitajiet materjali kollha u l-iskoperturi
mis-subsistemi u l-postijiet ġeografiċi kollha xierqa. L-istituzzjonijiet għandhom jkunu
jistgħu jiġġustifikaw li kwalunkwe attività jew skopertura
eskluża, kemm b’mod individwali kif ukoll f’kombinazzjoni, ma kienx
ikollhom impatt materjali fuq l-istimi ġenerali tar-riskju. L-istituzzjonijiet għandhom jiddefinixxu
limiti xierqa ta’ telf minimu għall-ġbir tad-dejta interna dwar
it-telf;
(d)     minbarra l-informazzjoni dwar l-ammont gross ta’ telf,
l-istituzzjonijiet għandhom jiġbru informazzjoni dwar id-data
tal-avveniment tat-telf, kwalunkwe irkupru tal-ammont gross tat-telf, kif ukoll
informazzjoni deskrittiva dwar il-motivaturi jew il-kawżi li wasslu
għall-avveniment ta' telf;
(e)     l-istituzzjonijiet għandhom ikollhom fis-seħħ kriterji
speċifiċi sabiex jassenjaw dejta dwar it-telf li tkun ġejja minn
avveniment ta’ telf f’funzjoni ċentralizzata jew attività li tkun mifruxa
f'iżjed minn linja waħda ta' negozju, kif ukoll minn avvenimenti ta’
telf tul iż-żmien li jkunu relatati;
(f)      l-istituzzjonijiet għandhom ikollhom fis-seħħ
proċeduri dokumentati għall-valutazzjoni tar-rilevanza kontinwa
tad-dejta storika dwar it-telf, inklużi dawk is-sitwazzjonijiet li fihom
jirbaħ il-ġudizzju, jistgħu jintużaw koeffiċjenti jew
aġġustamenti oħra, safejn jistgħu jintużaw u min ikun
awtorizzat biex jieħu tali deċiżjonijiet.
4.                      
L-istandards ta’ kwalifika relatati mad-dejta
esterna huma dawn li ġejjin:
(a)         
is-sistema ta’ kejl tar-riskju operazzjonali ta’
istituzzjoni għandha tuża dejta esterna rilevanti, speċjalment
meta jkun hemm raġuni biex wieħed jaħseb li l-istituzzjoni hija
esposta għal telf mhux frekwenti iżda potenzjalment gravi. Istituzzjoni għandu jkollha proċess
sistematiku sabiex tiddetermina s-sitwazzjonijiet li għalihom għandha
tintuża dejta esterna u l-metodoloġiji użati sabiex tiġi
inkorporata d-dejta fis-sistema tal-kejl tagħha; 
(b)         
l-istituzzjonijiet għandhom jirrevedu b’mod
regolari l-kundizzjonijiet u l-prattiki għad-dejta esterna u għandhom
jiddokumentawhom u jissoġġettawhom għal analiżi perjodika u
indipendenti.
5.                      
Istituzzjoni għandha tuża analiżi
tax-xenarji ta’ opinjoni esperta flimkien ma' dejta esterna sabiex tevalwa
l-iskopertura tagħha għal avvenimenti ta’ gravità kbira. Maż-żmien, l-istituzzjoni għandha
tivvalida u tirrivaluta dawn il-valutazzjonijiet permezz ta’ paragun
mal-esperjenza ta’ telf reali u tiżgura r-raġonevolezza tagħhom.
6.                      
L-istandards ta' kwalifika relatati mal-ambjent
tan-negozju u l-fatturi interni ta’ kontroll huma dawn li ġejjin:
(a)         
il-metodoloġija ta' valutazzjoni tar-riskji ta'
istituzzjoni għad-ditta kollha għandha tkopri l-fatturi ewlenin
tal-ambjent tan-negozju u tal-kontroll intern li jistgħu jbiddlu l-profil
tar-riskju operazzjonali tal-istituzzjoni;
(b)         
l-istituzzjonijiet għandhom jiġġustifikaw
l-għażla ta’ kull fattur bħala motivatur importanti
għar-riskju, fuq il-bażi tal-esperjenza u bl-involviment ta’
ġudizzju espert tal-oqsma tan-negozju affettwati;
(c)         
l-istituzzjonijiet għandhom ikunu jistgħu
jiġġustifikaw is-sensittività tal-istimi tar-riskji
għall-bidliet fil-fatturi u l-ippeżar relattiv tad-diversi fatturi
lill-awtoritajiet kompetenti. Minbarra
li jaqbad il-bidliet fir-riskju minħabba t-titjib fil-kontrolli
tar-riskji, qafas ta’ kejl tar-riskji ta’ istituzzjoni għandu jaqbad ukoll
iż-żidiet potenzjali fir-riskju minħabba l-kumplessità akbar
tal-attivitajiet jew iż-żidiet fil-volum tan-negozju;
(d)         
istituzzjoni għandha tiddokumenta l-qafas tagħha
għall-kejl tar-riskji u għandha tissoġġettah għal
valutazzjoni indipendenti fi ħdan l-istituzzjoni u minn awtoritajiet
kompetenti. Maż-żmien,
l-istituzzjonijiet għandhom jivvalidaw u jirivvalutaw il-proċess u
r-riżultati permezz ta’ paragun mal-esperjenza reali interna ta’ telf u
dejta esterna rilevanti.
7.         L-ABE għandha tiżviluppa standards tekniċi regolatorji
sabiex tispeċifika dan li ġej:
(a)         
il-kundizzjonijiet għall-valutazzjoni dwar jekk
sistema hijiex soda u implimentata b’integrità għall-finijiet tal-punt (d)
tal-paragrafu 2;
(b)         
iċ-ċirkustanzi eċċezzjonali li fihom
istituzzjoni tkun tista’ talloka avvenimenti ta’ telf lil-linja ta' negozju
addizzjonali msemmija fil-punt (b) tal-paragrafu 3.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-31 ta’ Diċembru 2016.
Tiġi delegat setgħa lill-Kummissjoni
sabiex tadotta l-istandards tekniċi regolatorji msemmija fl-ewwel
subparagrafu skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Artikolu 312
Impatt tal-assigurazzjoni u mekkaniżmi oħra ta’
trasferiment tar-riskji
1.                      
L-awtoritajiet kompetenti għandhom jippermettu
lill-istituzzjonijiet jirrikonoxxu l-impatt tal-assigurazzjoni abbażi
tal-kundizzjonijiet stipulati fil-paragrafi 2 sa 5 u mekkaniżmi oħra
ta’ trasferiment tar-riskju fejn l-istituzzjoni tkun tista’ turi li nkiseb
effett notevoli ta’ mitigazzjoni tar-riskju.
2.                      
Il-fornitur tal-assigurazzjoni għandu jkun
awtorizzat jipprovdi assigurazzjoni jew riassigirazzjoni u għandu jkollu
klassifikazzjoni minima tal-kapaċità li jħallas il-pretensjonijiet
minn ECAI eliġibbli li tkun ġiet determinata mill-ABE li hija
assoċjata ma’ kwalità ta’ kreditu tal-livell 3 jew ogħla skont
ir-regoli għall-ippeżar tar-riskji tal-iskoperturi
għall-istituzzjonijiet skont il-Kapitolu 2.
3.                      
L-assigurazzjoni u l-qafas tal-assigurazzjoni
tal-istituzzjonijiet għandhom jilħqu l-kundizzjonijiet kollha li
ġejjin:
(a)         
il-polza tal-assigurazzjoni jkollha perjodu inizjali ta’
mhux inqas minn sena. Fil-każ
ta’ poloz b’terminu reżidwu ta’ inqas minn sena, l-istituzzjoni
għandha tagħmel telf impost xieraq li jirrefletti t-terminu
reżidwu tal-polza li qed jonqos, sa tat-telf impost sħiħ ta'
100% għal poloz b’terminu reżidwu ta’ 90 ġurnata jew inqas;
(b)         
il-polza tal-assigurazzjoni jkollha perjodu minimu ta’
notifika għall-kanċellazzjoni tal-kuntratt ta’ 90 ġurnata;
(c)         
il-polza tal-assigurazzjoni ma jkollha l-ebda
esklużjoni jew limitazzjoni skattata minn azzjonijiet superviżorji
jew, fil-każ ta’ istituzzjoni falluta, li jipprekludu lir-riċevitur
jew lil-likwidatur tal-istituzzjoni milli jirkupra d-danni li jkun ġarrab
jew l-infiq li tkun għamlet l-istituzzjoni, ħlief fir-rigward ta’
avvenimenti li jiġru wara l-bidu tal-proċedimenti ta’ riċeviment
jew likwidazzjoni fir-rigward tal-istituzzjoni. Madankollu, il-polza tal-assigurazzjoni tista’ teskludi kwalunkwe
multa, penali, jew dannu punittiv li jirriżultaw minn azzjonijiet
mill-awtoritajiet kompetenti;
(d)         
il-kalkoli ta’ mitigazzjoni tar-riskju għandhom
jirriflettu l-kopertura tal-assigurazzjoni b’manjiera li tkun trasparenti
fir-relazzjoni tagħha ma', u konsistenti mal-probabbiltà reali u l-impatt
tat-telf użat fid-determinazzjoni ġenerali tal-kapital ta’ riskju
operazzjonali;
(e)         
l-assigurazzjoni tkun ipprovduta minn entità terza. Fil-każ ta’ assigurazzjoni permezz ta’
captives u affiljati, l-iskopertura trid tingħata lil entità indipendenti
terza li tilħaq il-kriterji tal-eliġibbiltà speċifikati
fil-paragrafu 2;
(f)           
il-qafas għar-rikonoxximent tal-assigurazzjoni jkun
raġunat u dokumentat sewwa.
4.                      
Il-metodoloġija għar-rikonoxximent ta'
assigurazzjoni għandha tkopri l-elementi kollha li ġejjin permezz ta’
skonti jew telf impost fl-ammont ta’ rikonoxximent tal-assigurazzjoni:
(a)         
fejn il-perjodu reżidwu tal-polza tal-assigurazzjoni
jkun ta’ inqas minn sena:
(i)      it-terminu reżidwu tal-polza tal-assigurazzjoni;
(ii)      it-termini ta’
kanċellazzjoni tal-polza;
(b)         
l-inċertezza dwar il-pagament kif ukoll
diskrepanzi fil-kopertura tal-poloz tal-assigurazzjoni.
5.                      
It-tnaqqis fir-rekwiżiti ta’ fondi proprji
mir-rikonoxximent tal-assigurazzjonijiet u mekkaniżmi oħra ta’
trasferiment tar-riskju ma għandux jaqbeż l-20% tar-rekwiżit ta'
fondi proprji għar-riskju operazzjonali qabel ir-rikonoxximent tat-tekniki
ta’ mitigazzjoni tar-riskji.
Artikolu 313
Klassifikazzjoni tat-tipi ta’ avvenimenti ta’ telf
It-tipi ta’ avvenimenti ta' telf imsemmija
fil-punt (b) tal-Artikolu 311(3) huma dawn li ġejjin:
 Tabella 3 
 Kategorija tat-Tip ta’ Avveniment || Definizzjoni 
 Frodi intern || Telf minħabba atti ta' tip intiż għall-frodi, teħid ta’ proprjetà mingħajr jedd jew evażjoni tar-regoli, tal-liġi jew il-politika tal-kumpanija, minbarra avvenimenti ta’ diversità/diskriminazzjoni, li jinvolvu mill-anqas parti waħda interna 
 Frodi estern || Telf minħabba atti ta' tip intiż għall-frodi, teħid ta’ proprjetà mingħajr jedd jew evażjoni tal-liġi, minn parti terza 
 Prattiki tal-Impjegar u Sigurtà Fuq il-Post tax-Xogħol || Telf li jirriżulta minn atti inkonsistenti mal-liġijiet jew il-ftehimiet dwar ix-xogħol, is-saħħa jew is-sigurtà, mill-ħlas ta’ pretensjonijiet għal korrimenti tal-personal, jew minn avvenimenti ta’ diversità/diskriminazzjoni 
 Klijenti, Prodotti u Prattiki tan-Negozju || Telf li jirriżulta minn nuqqas mhux intenzjonat jew negliġenti milli jintlaħaq obbligu professjonali għal klijenti speċifiċi (inklużi r-rekwiżiti fiduċjarji u ta’ adegwatezza), jew min-natura jew id-diżinn ta’ prodott 
 Ħsarat fuq Assi Fiżiċi || Telf li jirriżulta mit-telf jew ħsara fuq assi fiżiċi minħabba diżastri naturali jew avvenimenti oħra 
 Interruzzjoni tan-negozju u nuqqas ta’ funzjonament tas-sistemi || Telf li jirriżulta minn interruzzjoni tan-negozju jew nuqqas ta’ funzjonament tas-sistemi 
 Maniġment tal-Eżekuzzjoni, tal-Konsenja u tal-Proċess || Telf minn falliment fl-immaniġjar tal-ipproċessar ta’ tranżazzjoni jew ta’ proċess, minn relazzjonijiet ma’ kontropartijiet u bejjiegħa kummerċjali 
Titolu IV
Rekwiżiti ta’ fondi proprji għar-riskju tas-suq
Kapitolu 1
Dispożizzjonijiet Ġenerali
Artikolu 314
Provvediment għar-rekwiżiti konsolidati
1.                      
Soġġett għall-paragrafu 2 u
għall-iskop biss ta’ kalkolu tal-pożizzjonijiet netti u
r-rekwiżiti ta’ fondi proprji skont dan it-Titolu fuq bażi
konsolidata, l-istituzzjonijiet jistgħu jużaw pożizzjonijiet
f’istituzzjoni jew impriża sabiex ipaċu pożizzjonijiet
f’istituzzjoni jew impriża oħra.
2.                      
L-istituzzjonijiet jistgħu japplikaw
il-paragrafu 1 biss soġġett għall-permess mill-awtoritajiet
kompetenti, li għandhom jagħtu l-permess jekk jintlaħqu
l-kundizzjonijiet kollha li ġejjin:
(a)         
ikun hemm allokazzjoni sodisfaċenti ta’ fondi proprji
fi ħdan il-grupp; 
(b)         
il-qafas regolatorju, legali jew kuntrattwali li joperaw
fih l-istituzzjonijiet ikun wieħed li jiggarantixxi appoġġ
finanzjarju reċiproku fi ħdan il-grupp.
3.                      
Minbarra l-kundizzjonijiet fil-paragrafu 2, iridu
jintlaħqu wkoll il-kundizzjonijiet li ġejjin kollha meta jkun hemm
impriżi li jinsabu f’pajjiżi terzi:
(c)         
tali impriżi jkunu ġew awtorizzati f’pajjiż
terz u jew jissodisfaw id-definizzjoni ta’ istituzzjoni ta’ kreditu jew ikunu
rikonoxxuti bħala ditti tal-investiment ta’ pajjiż terz;
(d)         
tali impriżi jkunu konformi, fuq bażi
individwali, ma' rekwiżiti ta’ fondi proprji ekwivalenti għal dawk
stabbiliti f’dan ir-Regolament;
(e)         
ma jkun jeżisti l-ebda regolament fil-pajjiżi
terzi inkwistjoni li jista’ jaffettwa b’mod sinifikanti t-trasferiment ta’
fondi fi ħdan il-grupp.
Kapitolu 2
Rekwiżiti ta’ fondi proprji għar-riskju ta'
pożizzjoni
Taqsima 1
Dispożizzjonijiet
ġenerali u strumenti speċifiċi
Artikolu 315
Rekwiżiti ta’ fondi proprji għar-riskju ta'
pożizzjoni
Ir-rekwiżit ta’ fondi proprji
tal-istituzzjoni għar-riskju ta' pożizzjoni għandu jkun is-somma
tar-rekwiżiti ta’ fondi proprji għar-riskju ġenerali jew
speċifiku tal-pożizzjonijiet tagħha fl-istrumenti tad-dejn u
l-ekwità. Il-pożizzjonijiet ta’
titolizzazzjoni fil-portafoll tan-negozjar għandhom jiġu ttrattati
bħala strumenti tad-dejn.
Artikolu 316
Netting
1.                      
Il-valur assolut tal-eċċess
tal-pożizzjonijiet fit-tul (fil-qosor) ta' istituzzjoni fuq
il-pożizzjonijiet tagħha fil-qosor (fit-tul) fl-istess ekwità, dejn u
ħruġ konvertibbli u futuri finanzjarji identiċi, opzjonijiet,
warrants u warrants koperti, għandu jkun il-pożizzjoni netta
tagħha f'kull waħda minn dawk l-istrumenti differenti. Fil-kalkolu tal-pożizzjoni netta,
il-pożizzjonijiet fi strumenti derivati għandhom jiġu trattati
kif stipulat fl-Artikoli 317 sa 319. Il-parteċipazzjoni
tal-istituzzjonijiet fl-istrumenti tad-dejn tagħhom stess għandu
jiġi injorati fil-kalkolu tar-rekwiżiti speċifiċi ta’
kapital tar-riskju skont l-Artikolu 325.
2.                      
Ma għandu jkun permess l-ebda netting bejn
pożizzjoni konvertibbli u pożizzjoni ta' tpaċija fl-istrument
sottostanti, sakemm l-awtoritajiet kompetenti ma jadottawx approċċ li
permezz tiegħu l-probabbiltà li konvertibbli partikolari jiġi
konvertit tiġi kkunsidrata jew li jitlob rekwiżit ta’ fondi proprji
sabiex ikopri  kwalunkwe telf li l-konverżjoni tista’ ġġib
magħha. Tali approċċi
jew rekwiżiti ta’ fondi proprji għandhom jiġu notifikati
lill-ABE. L-ABE għandha
timmonitorja l-firxa ta’ prattiki f’dan il-qasam u għandha
toħroġ linji gwida, skont l-Artikolu 16 tar-Regolament (UE)
Nru 1093/2010.
3.                      
Irrispettivament mis-sinjali tagħhom,
il-pożizzjonijiet netti kollha jridu jiġu konvertiti fuq bażi
ta’ kuljum fil-munita tar-rapportar tal-istituzzjoni skont ir-rata tal-kambju
spot qabel ma jiġu aggregati.
Artikolu 317
Futuri u forwards tar-rata tal-imgħax
1.                      
Il-futuri tar-rata tal-imgħax, il-ftehimiet
dwar rati tal-avvanzi (FRAs) u impenji ta' avvanzi għax-xiri jew
bejgħ ta’ stumenti tad-dejn għandhom jiġu ttrattati bħala
kombinamenti ta’ pożizzjonijiet fit-tul u fil-qosor. Għaldaqstant, pożizzjoni fit-tul ta’ futuri tar-rata
tal-imgħax għandha tiġi trattata bħala kombinament ta’
teħid ta' self li jimmatura fid-data tal-konsenja tal-kuntratt tal-futuri
u parteċipazzjoni ta’ assi b'data ta' maturità ugwali għal dik
tal-istrument jew tal-pożizzjoni nozzjonali sottostanti l-kuntratt tal-futuri
inkwistjoni. Bl-istess mod, FRA
mibjugħ se jiġi ttrattat bħala pożizzjoni fit-tul b’data
ta’ maturità ugwali għad-data tas-saldu flimkien mal-perjodu tal-kuntratt,
u pożizzjoni fil-qosor b’maturità ugwali għad-data tas-saldu. Kemm it-teħid ta' self kif ukoll
il-parteċipazzjoni fl-assi għandhom jiġu inklużi fl-ewwel
kategorija stabbilita fit-Tabella 1 fl-Artikolu 325 sabiex jiġi kkalkulat
ir-rekwiżit ta' fondi proprji għar-riskju speċifiku
għall-futuri tar-rati tal-imgħax u l-FRAs. Impenn forward għax-xiri ta’ strument tad-dejn għandu
jiġi ttrattat bħala kombinament ta’ teħid ta' self li jimmatura
fid-data tal-konsenja u pożizzjoni fit-tul (spot) fl-istrument tad-dejn
innifsu. It-teħid ta' self
għandu jiġi inkluż fl-ewwel kategorija stabbilita fit-Tabella 1
fl-Artikolu 325 għall-għanijiet ta’ riskju speċifiku, u
l-istrument tad-dejn taħt kwalunkwe kolonna li tkun xierqa għalih
fl-istess tabella.
2.                      
Għall-finijiet ta’ dan l-Artikolu,
‘pożizzjoni fit-tul’ tfisser pożizzjoni li fiha istituzzjoni tkun
iffissat ir-rata tal-imgħax li se tirċievi f’xi mument
fil-ġejjieni, u ‘pożizzjoni fil-qosor” tfisser pożizzjoni li
fiha l-istituzzjoni tkun iffissat r-rata tal-imgħax li se tħallas
f’xi mument fil-ġejjieni.
Artikolu 318
Opzjonijiet u warrants
1.                      
L-opzjonijiet u l-warrants fuq ir-rati tal-imgħax,
l-istrumenti tad-dejn, l-ekwitajiet, l-indiċi tal-ekwità, il-futuri
finanzjarji, l-iswaps u l-muniti barranin għandhom jiġu ttrattati
daqs li kieku kienu pożizzjonijiet ugwali fil-valur għall-ammont
tal-istrument sottostanti li għalih tirreferi l-opzjoni, immultiplikat
bid-delta tiegħu għall-finijiet ta’ dan il-Kapitolu. Il-pożizzjonijiet ta’ din
tal-aħħar jistgħu jiġu nnettjati ma' kwalunkwe
pożizzjoni ta' tpaċija fit-titoli jew derivati sottostanti
identiċi. Id-delta użata
għandha, fejn ikun rilevanti, tkun dik tal-kambju kkonċernat, dik
ikkalkulata mill-awtoritajiet kompetenti jew, soġġetta
għall-permess mill-awtoritajiet kompetenti, fejn din ma tkunx disponibbli
jew għall-opzjonijiet OTC, dik ikkalkulata mill-istituzzjoni nnifisha
bl-użu ta’ mudell xieraq. Il-permess
għandu jingħata jekk il-mudell jistma b’mod xieraq ir-rata ta’ bidla
fil-valur tal-opzjoni jew tal-warrants fir-rigward ta’ bidliet żgħar
fil-prezz tas-suq tas-sottostanti.
2.                      
L-istituzzjonijiet għandhom jirriflettu
adegwatament riskji oħra, minbarra r-riskju tad-delta, li jkunu
assoċjati ma’ opzjonijiet fir-rekwiżiti ta’ fondi proprji.
3.                      
L-ABE għandha tiżviluppa abbozzi ta’
standards tekniċi regolatorji li jiddefinixxu firxa ta’ metodi sabiex
jirriflettu riskji oħra fir-rekwiżiti ta’ fondi proprji, minbarra
r-riskju tad-delta, imsemmija fil-paragrafu 2 b’mod proporzjonali mal-iskala u
l-kumplessità tal-attivitajiet tal-istituzzjonijiet fl-opzjonijiet u
l-warrants.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija ddelegata bis-setgħa li
tadotta l-istandards tekniċi regolatorji msemmija fl-ewwel subparagrafu
skont l-Artikoli 10 sa 14 tar-Regolament (UE) Nru 1093/2010.
Artikolu 319
Swaps
Għall-finijiet tar-riskju tar-rata
tal-imgħax, l-iswaps għandhom jiġu ttrattat fuq l-istess
bażi bħall-istrumenti li jidhru fil-karta tal-bilanċ. Għaldaqstant, l-iswap ta’ rata
tal-imgħax li biha istituzzjoni tirċievi mgħax b’rata varjabbli
u tħallas imgħax b’rata fissa għandu jiġi ttrattat
bħala ekwivalenti għal pożizzjoni fit-tul fi strument b’rata
varjabbli b’maturità ekwivalenti għall-perjodu sal-iffissar li jmiss
tal-imgħax u għal pożizzjoni fil-qosor fi strument b’rata fissa
bl-istess maturità bħal-iswap innifsha.
Artikolu 320
Riskju tar-rata tal-imgħax fuq strumenti derivati
1.                      
L-istituzzjonijiet li jippeżaw skont is-suq u
jimmaniġġjaw ir-riskju tar-rata tal-imgħax fuq l-istrumenti
derivati koperti fl-Artikoli 317 sa 319 fuq bażi ta’ fluss skontat ta’
flus jistgħu, wara li jiksbu permess mill-awtoritajiet kompetenti,
jużaw mudelli ta’ sensittività sabiex jikkalkulaw il-pożizzjonijiet
imsemmija f’dawk il-punti u jistgħu jużawhom għal kwalunkwe bond
li jiġi amortizzat tul il-ħajja reżidwa tiegħu minflok
permezz ta’ ripagament finali wieħed tal-kapitali. Il-permess għandu jingħata jekk dawn il-mudelli
jiġġeneraw pożizzjonijiet li jkollhom l-istess sensittività
għat-tibdil fir-rati tal-imgħax bħall-flussi tal-flus
sottostanti. Din is-sensittività
għandha tiġi valutata b’referenza għaċ-ċaqliq
indipendenti fir-rati kampjun fuq il-kurva tar-rendita, b’tal-inqas punt
wieħed ta’ sensittività f’kull faxxa ta’ maturità stabbilita
fit-Tabella 2 fl-Artikolu 328. Il-pożizzjonijiet
għandhom jiġu inklużi fil-kalkoli tar-rekwiżiti ta’ fondi
proprji għar-riskju ġenerali tal-istrumenti tad-dejn.
2.                      
L-istituzzjonijiet li ma jużawx mudelli skont
il-paragrafu 1 jistgħu jittrattawhom bħal li jpaċu kompletament
kwalunkwe pożizzjoni fl-istrumenti derivati koperti fl-Artikoli 317 sa 319
li tal-inqas ikunu jilħqu l-kundizzjonijiet li ġejjin:
(f)           
il-pożizzjonijiet ikunu tal-istess valur u
denominati fl-istess munita;
(g)         
ir-rata ta’ referenza
(għall-pożizzjonijiet ta’ rata varjabbli) jew il-kupun
(għall-pożizzjonijiet ta’ rata fissa) jitqabblu mill-qrib;
(h)         
id-data li jmiss għall-iffissar
tal-imgħax jew, għal pożizzjonijiet fissi tal-kupun, il-maturità
reżidwa tikkorrispondi mal-limiti li ġejjin:
(i)      inqas minn xahar għalhekk: l-istess ġurnata;
(ii)      bejn xahar u sena għalhekk: fi żmien sebat ijiem;
(iii)     aktar minn sena għalhekk: fi żmien 30 ġurnata.
Artikolu 321
Derivati ta’ kreditu
1.                      
Meta jiġi kkalkulat ir-rekwiżit ta' fondi
proprji għar-riskju ġenerali u speċifiku tal-parti li tieħu
r-riskju tal-kreditu (il-‘bejjiegħ tal-protezzjoni’), sakemm ma jkunx
speċifikat mod ieħor, għandu jintuża l-ammont nozzjonali
tal-kuntratt ta' derivat ta’ kreditu. Minkejja l-ewwel sentenza, l-istituzzjoni tista’ tagħżel li
tissostitwixxi l-valur nozzjonali bil-valur nozzjonali miżjud bil-bidla
netta fil-valur tas-suq tad-derivat ta' kreditu mill-bidu tan-negozju, bidla
netta ’l isfel mill-perspettiva tal-bejjiegħ tal-protezzjoni li jkollha
sinjal negattiv. Sabiex tiġi
kkalkulata l-imposta għar-riskju speċifiku, għajr
għall-iswaps totali tar-redditu, għandha tapplika l-maturità
tal-kuntratt ta' derivat ta' kreditu, minflok il-maturità tal-obbligu. Il-pożizzjonijiet jiġu determinati kif
ġej:
(i)           
swap totali tar-redditu toħloq pożizzjoni
fit-tul fir-riskju ġenerali tal-obbligu ta’ referenza u pożizzjoni
fil-qosor fir-riskju ġenerali tal-bond tal-gvern b’maturità ekwivalenti
għall-perjodu sal-iffissar li jmiss tal-imgħax u li huwa assenjat
piż ta’ riskju ta’ 0% skont it-Titolu II, Kapitolu 2.
Joħloq ukoll pożizzjoni fit-tul fir-riskju
speċifiku tal-obbligu ta’ referenza;
(j)           
swap ta’ inadempjenza tal-kreditu ma toħloqx
pożizzjoni għar-riskju ġenerali. Għall-iskop ta' riskju speċifiku, l-istituzzjoni trid
tirreġistra pożizzjoni sintetika fit-tul f’obbligu tal-entità
referenzjarja, sakemm id-derivat ma jkunx ikklassifikat esternament u
jissodisfa l-kundizzjonijiet għal element ta' dejn kwalifikattiv, u f’dan
il-każ jinżamm rekord tal-pożizzjoni fit-tul fid-derivat. Jekk primjum jew pagamenti tal-imgħax jkunu
dovuti taħt il-prodott, dawn il-flussi ta’ flus iridu jiġu
rappreżentati bħala pożizzjonijiet nozzjonali fil-bonds
tal-gvern;
(k)         
nota marbuta ma' kreditu b'isem wieħed
toħloq pożizzjoni fit-tul fir-riskju ġenerali tan-nota nnifisha,
bħala prodott tar-rata tal-imgħax. Għall-iskop ta' riskju speċifiku, tinħoloq
pożizzjoni sintetika fit-tul f’obbligu tal-entità referenzjarja. Pożizzjoni fit-tul addizzjonali
tinħoloq fl-emittent tan-nota. Meta
n-nota marbuta mal-kreditu jkollha klassifikazzjoni esterna u tissodisfa
l-kundizzjonijiet ta’ element ta' dejn kwalifikattiv, pożizzjoni
waħda fit-tul bir-riskju speċifiku tan-nota ikollha bżonn
tiġi rreġistrata biss;
(l)           
minbarra pożizzjoni fit-tul fir-riskju
speċifiku tal-emittent tan-nota, nota marbuta ma' kreditu b’ismijiet
multipli li tipprovdi protezzjoni proporzjonali toħloq pożizzjoni
f’kull entità referenzjarja, bl-ammont  nozzjonali totali tal-kuntratt assenjat
fil-pożizzjonijiet skont il-proporzjon tal-ammont  nozzjonali totali li
kull skopertura tirrappreżenta għal entità referenzjarja. Meta jkun jista' jintgħażel aktar minn
obbligu wieħed ta’ entità referenzjarja, l-obbligu bl-ogħla
ppeżar tar-riskju jiddetermina r-riskju speċifiku.
Meta nota marbuta ma' kreditu b’ismijiet multipli
jkollha klassifikazzjoni esterna u tilħaq il-kundizzjonijiet għal
element ta' dejn kwalifikattiv, pożizzjoni fit-tul bir-riskju
speċifiku tan-nota trid biss tiġi rreġistrata;
(m)       
derivat ta’ kreditu tal-ewwel assi li jsir
inadempjenti  joħloq pożizzjoni għall-ammont  nozzjonali
f’obbligu ta’ kull entità referenzjarja. Jekk id-daqs tal-pagament massimu ta' avveniment ta’ kreditu jkun inqas
mir-rekwiżit ta' fondi proprji skont il-metodu fl-ewwel sentenza ta’ dan
il-punt, l-ammont massimu ta' ħlas jista' jittieħed bħala
r-rekwiżit ta' fondi proprji għar-riskju speċifiku.
Derivat ta’ kreditu tat-tieni assi li jsir
inadempjenti joħloq pożizzjoni għall-ammont  nozzjonali
f’obbligu ta’ kull entità referenzjarja minbarra wieħed (dak bl-inqas
rekwiżit ta’ fondi proprji għar-riskju speċifiku). Jekk id-daqs tal-pagament massimu ta’ avveniment
ta’ kreditu jkun inqas mir-rekwiżit ta’ fondi proprji skont il-metodu fl-ewwel
sentenza ta’ dan il-punt, dan l-ammont jista’ jittieħed bħala
r-rekwiżit ta’ fondi proprji għar-riskju speċifiku.
Fejn derivat ta’ kreditu li jsir inadempjenti
nru n ikun ikklassifikat esternament, il-bejjiegħ tal-protezzjoni
għandu jikkalkula r-rekwiżit ta’ fondi proprji għar-riskju
speċifiku billi juża l-klassifikazzjoni tad-derivat u japplika
l-ippeżar tar-riskju tat-titolizzazzjoni rispettiv kif applikabbli;
2.                      
Għall-parti li tittrasferixxi r-riskju
tal-kreditu (ix-xerrej ta’ protezzjoni), il-pożizzjonijiet jiġu
determinati bħala x-xbieha riflessa tal-kapital tal-bejjiegħ ta’ protezzjoni,
bl-eċċezzjoni ta’ nota marbuta ma’ kreditu (li ma tinvolvi l-ebda
pożizzjoni fil-qosor fl-emittent). Meta jiġi kkalkulat ir-rekwiżit ta' fondi proprji
għax-‘xerrej ta’ protezzjoni’, għandu jintuża l-ammont 
nozzjonali tal-kuntratt ta' derivat ta' kreditu. Minkejja l-ewwel sentenza, l-istituzzjoni tista’ tagħżel li
tissostitwixxi l-valur  nozzjonali bil-valur  nozzjonali mnaqqas il-valur nett
ta’ kwalunkwe tibdil fil-valur tas-suq tad-derivat ta’ kreditu mill-bidu
tan-negozju, bidla netta ’l isfel mill-perspettiva tax-xerrej ta’ protezzjoni
li jkollha sinjal negattiv. Jekk
f’xi mument partikolari jkun hemm opzjoni ta’ xiri flimkien ma’ step-up, tali
mument jiġi ttrattat bħala l-maturità tal-protezzjoni. 
Artikolu 322
Titoli mibjugħa skont ftehim ta’ riakkwist jew self
It-trasferitur ta' titoli jew drittijiet
iggarantiti marbuta mas-sjieda tat-titoli fi ftehim ta’ riakkwist u l-mutwanti
ta’ titoli f'għoti ta' self ta' titoli għandhom jinkludu dawk
it-titoli fil-kalkolu tar-rekwiżit ta’ fondi proprji skont dan il-Kapitolu
bil-kundizzjoni li dawn it-titoli jkunu pożizzjonijiet fil-portafoll
tan-negozjar.
Taqsima 2
Strumenti
tad-dejn
Artikolu 323
Pożizzjonijiet netti fl-istrumenti tad-dejn
Il-pożizzjonijiet netti għandhom
jiġu kklassifikati skont il-munita li fiha jkunu denominati u
għandhom jikkalkulaw ir-rekwiżit ta' fondi proprji għar-riskju
ġenerali u speċifiku f’kull munita individwali b’mod separat.
Subtaqsima 1
Riskju
speċifiku
Artikolu 324
Limitu massimu fuq ir-rekwiżit ta’ fondi proprji
għal pożizzjoni netta
L-istituzzjoni tista’ tagħmel limitu
massimu fuq ir-rekwiżit ta' fondi proprji għar-riskju speċifiku
ta’ pożizzjoni netta fi strument tad-dejn fit-telf massimu possibbli
relatat ma' riskju ta’ inadempjenza. Għal
pożizzjoni fil-qosor, il-limitu jista’ jiġi kkalkulat bħala
bidla fil-valur minħabba l-istrument jew, fejn rilevanti, l-ismijiet
sottostanti li minnufih isiru ħielsa mir-riskju ta' inadempjenza.
Artikolu 325
Rekwiżit ta’ fondi proprji għall-istrumenti tad-dejn
mhux ta’ titolizzazzjoni
1.                      
L-istituzzjoni għandha tassenja l-pożizzjonijiet
netti tagħha fil-portafoll tan-negozjar fi strumenti li mhumiex
pożizzjonijiet ta’ titolizzazzjoni kif ikkalkulat skont l-Artikolu 316
lill-kategoriji xierqa tat-Tabella 1 fuq il-bażi tal-emittent jew
l-obbligant, il-valutazzjoni esterna jew interna tal-kreditu, u l-maturità
reżidwa tagħhom, u mbagħad timmultiplikahom bl-ippeżar muri
f’dik it-tabella. Sabiex tikkalkula
r-rekwiżit ta' fondi proprji kontra r-riskju speċifiku tagħha,
hija għandha tgħodd il-pożizzjonijiet ippeżati li
jirriżultaw mill-applikazzjoni ta’ dan il-punt, irrispettivament minn jekk
ikunux pożizzjonijiet fit-tul jew fil-qosor.
 Tabella 1 
 Kategoriji || Rekwiżit ta’ fondi proprji għar-riskju speċifiku 
 Titoli ta’ dejn li jirċievu piż ta’ riskju ta’ 0% bl-approċċ Standardizzat għar-riskju tal-kreditu. || 0 % 
 Titoli ta’ dejn li jirċievu piż ta’ riskju ta’ 20% jew 50% bl-approċċ Standardizzat għar-riskju tal-kreditu u għal elementi kwalifikattivi oħra kif definit fil-paragrafu 6. || 0,25 % (terminu reżidwu sal-maturità finali ta’ sitt xhur jew inqas) 1,00 % (terminu reżidwu sal-maturità finali ta' iżjed minn sitt xhur u sa 24 xahar, inklużi) 1,60 % (terminu reżidwu sal-maturità li jaqbeż l-24 xahar) 
 Titoli ta’ dejn li jirċievu piż ta’ riskju ta’ 100% bl-approċċ Standardizzat għar-riskju tal-kreditu. || 8,00 % 
 Dejn li jirċievi piż ta’ riskju ta’ 150% bl-approċċ Standardizzat għar-riskju tal-kreditu. || 12,00 % 
2.                      
Għall-istituzzjonijiet li japplikaw
l-approċċ IRB għall-klassi ta' skopertura li minnha jagħmel
parti l-emittent tal-istrument tad-dejn, sabiex jikkwalifikaw għal
piż ta’ riskju skont l-approċċ Standardizzat għar-riskju
tal-kreditu kif imsemmi fil-paragrafu 1, l-emittent tal-iskopertura għandu
jkollu klassifikazzjoni interna b’PD ekwivlenti jew inqas minn dik
assoċjata mal-livell xieraq ta’ kwalità tal-kreditu skont
l-approċċ Standardizzat.
3.                      
L-istituzzjonijiet jistgħu jikkalkulaw
ir-rekwiżiti tar-riskju speċifiku għal kwalunkwe bond li
tikkwalifika għal piż ta’ riskju ta’ 10% skont it-trattament
fl-Artikolu 124(3) bħala nofs ir-rekwiżit ta’ fondi proprji
għar-riskju speċifiku applikabbli għat-tieni kategorija
fit-Tabella 1.
4.                      
Elementi kwalifikattivi oħra huma: 
(n)         
pożizzjonijiet fit-tul u fil-qosor f’assi li
jikkwalifikaw għal livell ta’ kwalità tal-kreditu li jikkorrispondi
tal-anqas għal grad ta’ investiment fil-proċess ta’ mmappjar skont
l-approċċ Standardizzat għar-riskju tal-kreditu;
(o)         
pożizzjonijiet fit-tul u fil-qosor f’assi li,
minħabba s-solvenza tal-emittent, ikollhom PD skont l-approċċ
IRB għar-riskju tal-kreditu, li ma tkunx ogħla minn dik tal-assi
msemmija taħt (a);
(p)         
pożizzjonijiet fit-tul u fil-qosor f’assi li
għalihom ma tkunx disponibbli valutazzjoni tal-kreditu minn istituzzjoni
nominata esterna ta’ valutazzjoni tal-kreditu u li jissodisfaw
il-kundizzjonijiet kollha li ġejjin:
(i)      ikunu kkunsidrati mill-istituzzjoni kkonċernata bħala likwidi
biżżejjed;
(ii)      il-kwalità tal-investiment tagħhom tkun, skont id-diskrezzjoni tal-istituzzjoni
nnifisha, tal-inqas ekwivalenti għal dik tal-assi msemmija
fil-punt (a);
(iii)     ikunu elenkati f'mill-anqas suq irregolat wieħed fi Stat Membri
jew f’borża f’pajjiż terz bil-kundizzjoni li l-borża tkun
irrikonoxxuta mill-awtoritajiet kompetenti tal-Istat Membru rilevanti;
(q)         
pożizzjonijiet fit-tul u fil-qosor f’assi
maħruġa minn istituzzjonijiet soġġetti
għar-rekwiżiti ta’ fondi proprji stabbiliti f’dan ir-Regolament li
jkunu kkunsidrati mill-istituzzjoni kkonċernata bħala likwidi
biżżejjed u li l-kwalità tal-investiment tagħhom tkun, skont
id-diskrezzjoni tal-istituzzjoni nnifisha, tal-inqas ekwivalenti għal dik
tal-assi msemmija fil-punt (a);
(r)          
titoli maħruġa minn istituzzjonijiet li
jkunu kkunsidrati li għandhom kwalità ta’ kreditu ekwivalenti, jew
ogħla, minn dawk assoċjati mal-livell 2 tal-kwalità ta’ kreditu
fl-Approċċ Standardizzat għar-riskju tal-kreditu tal-iskoperturi
għall-istituzzjonijiet u li jkunu soġġetti għal
arranġamenti superviżorji u regolatorji komparabbli ma’ dawk f’din
id-Direttiva.
L-istituzzjonijiet li jużaw il-punti (c) jew
(d) għandu jkollhom fis-seħħ metodoloġija dokumentata
sabiex jivvalutaw jekk l-assi jilħqux ir-rekwiżiti f’dawk il-punti u
għandhom jinnotifikaw din il-metodoloġija lill-awtoritajiet
kompetenti.
Artikolu 326
Rekwiżit ta’ fondi proprji għall-istrumenti ta’
titolizzazzjoni
1.                      
Għall-istrumenti fil-portafoll tan-negozjar li huma
pożizzjonijiet ta’ titolizzazzjoni, l-istituzzjoni għandha
tagħti piż, b’dawn li ġejjin, lill-pożizzjonijiet netti
tagħha kif ikkalkulati skont l-Artikolu 316(1):
(s)          
għal pożizzjonijiet ta’ titolizzazzjoni li jkunu
soġġetti għall-Approċċ Standardizzat għar-riskju
tal-kreditu fl-istess portafoll mhux ta' negozjar tal-istituzzjoni, 8 %
tal-piż ta’ riskju skont l-Approċċ Standardizzat kif stabbilit
fil-Kapitolu 5;
(t)           
għal pożizzjonijiet ta’ titolizzazzjoni li jkunu
soġġetti għall-Approċċ Ibbażat fuq
Klassifikazzjoni Interna fil-portafoll mhux ta' negozjar tal-istess
istituzzjoni, 8% tal-piż tar-riskju skont l-Approċċ Ibbażat
fuq Klassifikazzjoni Interna kif stabbilit fil-Kapitolu 5.
2.                      
Il-Metodu ta’ Formula Superviżorja stabbilit
fl-Artikolu 257 jista’ jintuża meta l-istituzzjoni tkun tista’
tipproduċi stimi tal-PD, u fejn applikabbli EAD u LGD bħala inputs
fil-Metodu ta’ Formula Superviżorja skont ir-rekwiżiti
għall-istima ta’ dawk il-parametri skont l-Approċċ Ibbażat
fuq Klassifikazzjoni Interna skont il-Kapitolu 2, it-Taqsima 3. 
Istituzzjoni għajr istituzzjoni
oriġinatriċi li tista’ tapplikah għall-istess pożizzjoni
ta’ titolizzazzjoni fil-portafoll mhux ta' negozjar tagħha tista’
tuża dak il-metodu biss jekk tikseb permess mill-awtoritajiet kompetenti,
liema permess għandu jingħata meta l-istituzzjoni tissodisfa
l-kundizzjoni fis-sentenza preċedenti. 
Bħala alternattivi, stimi tal-PD u LGD
bħala inputs fil-Metodu ta’ Formula Superviżorja jistgħu
jiġu determinati abbażi ta’ stimi li jkunu derivati minn
approċċ IRC ta’ istituzzjoni li tkun ingħatat il-permess biex
tuża mudell intern għar-riskju speċifiku tal-istrumenti
tad-dejn. L-alternattiva
tal-aħħar tista’ tintuża biss jekk jinkiseb permess
mill-awtoritajiet kompetenti, liema permess għandu jingħata jekk dawk
l-istimi jilħqu r-rekwiżiti kwantitattivi
għall-Approċċ Ibbażat fuq Klassifikazzjoni Interna stabbilit
fil-Kapitolu 2, it-Taqsima3.
Skont l-Artikolu 16
tar-Regolament (UE) Nru 1093/2010, l-ABE għandha toħroġ
linji gwida dwar l-użu tal-istimi tal-PD u l-LGD bħala inputs meta
dawk l-istimi jkunu bbażati fuq approċċ IRC.
3.                      
Għal pożizzjonijiet ta’ titolizzazzjoni li huma
soġġetti għal piż ta’ riskju addizzjonali skont l-Artikolu
396, għandu jiġi applikat 8% tal-piż totali tar-riskju.
4.                      
L-istituzzjoni għandha tgħodd
il-pożizzjonijiet ppeżati tagħha li jirriżultaw
mill-applikazzjoni ta’ dan l-Artikolu (irrispettivament minn jekk ikunux
fit-tul jew fil-qosor) sabiex tikkalkula r-rekwiżit ta’ fondi proprji
tagħha kontra r-riskju speċifiku. 
5.                      
Permezz ta’ deroga mill-paragrafu 4, għal
perjodu tranżizzjonali li jintemm
fil-31 ta’ Diċembru 2013, l-istituzzjoni għandha
tgħodd b’mod separat il-pożizzjonijiet fit-tul netti ppeżati
tagħha u l-pożizzjonijiet fil-qosor netti ppeżati tagħha. The larger of those sums shall constitute the
specific risk own funds requirement. Madanakollu, kull tliet xhur, l-istituzzjoni għandha tirrapporta
s-somma totali tal-pożizzjonijiet fit-tul netti ppeżati u dawk
fil-qosor netti ppeżati tagħha, maqsumin skont it-tipi ta' assi
sottostanti, lill-awtorità kompetenti tal-Istat Membru tad-domiċilju.
Artikolu 327
Rekwiżit ta’ fondi proprji għall-portafoll
kummerċjali ta’ korrelazzjoni
1.                      
Il-portafoll kummerċjali ta’ korrelazzjoni
għandu jikkonsisti f’pożizzjonijiet ta’ titolizzazzjoni u derivati
ta’ kreditu nru n li jsiru inadempjenti li jissodisfaw il-kriterji kollha
li ġejjin:
(u)         
il-pożizzjonijiet la jkunu pożizzjonijiet
ta’ rititolizzazzjoni, la opzjonijiet fuq segment ta’ titolizzazzjoni, u lanqas
xi derivati oħra ta' skoperturi ta’ titolizzazzjoni li ma jipprovdux sehem
prorata fir-rikavat ta’ segment ta’ titolizzazzjoni;
(v)         
l-istrumenti ta’ referenza kollha jkunu wieħed
minn dawn li ġejjin:
(i)      strumenti taħt isem wieħed, inklużi derivati ta’ kreditu
b'isem wieħed, li għalihom ikun jeżisti suq likwidu
bidirezzjonali;
(ii)      indiċi negozjati b’mod komuni bbażati fuq dawk l-entitajiet
referenzjarji.
Suq bidirezzjonali jitqies li jeżisti meta
jkun hemm offerti bona fide indipendenti għal xiri u bejgħ sabiex
prezz relatat b’mod raġonevoli mal-aħħar prezz ta’ bejgħ
jew offerta kompetittiva bona fide attwali u kwotazzjonijiet tal-offerti jkunu
jistgħu jiġu determinati fi żmien ġurnata u saldati
għal tali prezz fi żmien relattivament qasir b’konformità
mal-prattika tan-negozju.
2.                      
Pożizzjonijiet li jirreferu għal
kwalunkwe waħda minn dawn li ġejjin m’għandhomx ikunu parti
mill-portafoll kummerċjali ta’ korrelazzjoni:
(w)       
sottostanti li jista’ jiġi assenjat
għall-klassi ta' skoperturi ‘pretensjonijiet fil-livell tal-konsumaturi
jew pretensjonijiet kontinġenti fil-livell tal-konsumaturi’ jew
għall-klassi ta’ skoperturi ta’ ‘pretensjonijiet jew pretensjonijiet
kontinġenti garantiti minn ipoteka fuq proprjetà immobbli’ skont
l-approċċ Standardizzat għar-riskju tal-kreditu fil-portafoll
mhux ta' negozjar ta’ istituzzjoni;
(x)         
pretensjoni fuq entità b’għan speċjali.
3.                      
Fil-portafoll kummerċjali ta’ korrelazzjoni,
istituzzjoni tista’ tinkludi pożizzjonijiet li la huma pożizzjonijiet
ta’ titolizzazzjoni u lanqas derivati ta’ kreditu nru n li jsiru
inadempjenti iżda li jiħħeġġjaw pożizzjonijiet
oħra ta’ dak il-portafoll, bil-kundizzjoni li jkun jeżisti suq
bidirezzjonali likwidu kif deskritt fl-aħħar subparagrafu
tal-paragrafu 1 għall-istrument jew is-sottostanti tiegħu minflok ma
jiġi determinat bħala s-somma ta’ dawk l-ammonti.
4.                      
Istituzzjoni għandha tiddetermina l-akbar wieħed
mill-ammonti li ġejjin bħala r-rekwiżit ta’ fondi proprji
tar-riskju speċifiku għall-portafoll kummerċjali ta’ korrelazzjoni:
(y)         
ir-rekwiżit totali ta’ fondi proprji għar-riskju
speċifiku li jkun japplika biss għall-pożizzjonijiet netti
fit-tul tal-portafoll kummerċjali ta’ korrelazzjoni;
(z)          
ir-rekwiżit totali ta’ fondi proprji għar-riskju
speċifiku li jkun japplika biss għall-pożizzjonijiet netti
fil-qosor tal-portafoll kummerċjali ta’ korrelazzjoni.
Subtaqsima 2
Riskju
ġenerali
Artikolu 328
Kalkolu tar-riskju ġenerali bbażat fuq il-maturità
1.                      
Sabiex jiġu kkalkulati r-rekwiżiti ta’ fondi
proprji kontra r-riskju ġenerali, il-pożizzjonijiet kollha
għandhom jiġu peżati skont il-maturità kif spjegat fil-paragrafu
2 sabiex jiġi kkalkulat l-ammont ta’ fondi proprji meħtieġa
kontrihom. Dan ir-rekwiżit
għandu jitnaqqas meta pożizzjoni peżata tinżamm flimkien
ma’ pożizzjoni opposta ppeżata fl-istess faxxa ta’ maturità. Tnaqqis fir-rekwiżit għandu jsir ukoll
meta l-pożizzjonijiet peżati opposti jaqgħu f’faxex ta’ maturità
differenti, bid-daqs ta’ dan it-tnaqqis ikun jiddependi kemm fuq jekk
iż-żewġ pożizzjonijiet jaqgħux fl-istess żona jew
le, kif ukoll fuq iż-żoni partikolari li jaqgħu fihom. 
2.                      
L-istituzzjoni għandha tassenja l-pożizzjonijiet
netti tagħha fil-faxex ta’ maturità xierqa fil-kolonna 2 jew 3, kif
xieraq, fit-Tabella 2 fil-paragrafu 4. Hija għandha tagħmel dan fuq il-bażi ta’ maturità
reżidwa fil-każ ta’ strumenti b’rata fissa u fuq il-bażi
tal-perjodu sakemm ir-rata tal-imgħax terġa' tiġi ffissata
fil-każ ta’ strumenti li r-rata tal-imgħax fuqhom tkun varjabbli
qabel il-maturità finali. Għandha
tiddistingwi wkoll bejn strumenti tad-dejn b’kupun ta’ 3 % jew aktar u
dawk b’kupun ta’ inqas minn 3 % u għaldaqstant, tallokahom
fil-kolonna 2 jew kolonna 3 fit-Tabella 2. Imbagħad għandha timmultiplika kull wieħed minnhom
bl-ippeżar għall-faxxa ta’ maturità inkwistjoni fil-kolonna 4 fit-Tabella 2.
3.                      
L-istituzzjoni mbagħad għandha tikkalkula
s-somma tal-pożizzjonijet fit-tul ippeżati u s-somma
tal-pożizzjonijiet fil-qosor ippeżati f’kull faxxa ta’ maturità. L-ammont tal-ewwel li jitqabbel minn dan
tal-aħħar f’faxxa ta’ maturità partikolari għandu jkun
il-pożizzjoni ppeżata mqabbla f’dik il-faxxa, filwaqt li
l-pożizzjoni fit-tul jew fil-qosor reżidwa għandha tkun
il-pożizzjoni ppeżata mhux imqabbla għall-istess faxxa. Imbagħad għandu jiġi kkalkulat
it-total tal-pożizzjonijiet ippeżati mqabbla fil-faxex kollha.
4.                      
L-istituzzjoni għandha tikkalkula t-totali
tal-pożizzjonijiet fit-tul ippeżati mhux imqabbla għall-faxex
inklużi f’kull żona tat-Tabella 2 sabiex tinħareġ
il-pożizzjoni fit-tul ippeżata mhux imqabbla għal kull
żona. Bl-istess mod, is-somma
tal-pożizzjonijiet fil-qosor ippeżati mhux imqabbla għal kull
faxxa f’żona partikolari għandha tingħadd sabiex tiġi
kkalkulata l-pożizzjoni fil-qosor ippeżata mhux imqabbla għal
dik iż-żona. Dik il-parti
tal-pożizzjoni fit-tul ippeżata mhux imqabbla għal żona
partikolari li tkun imqabbla mill-pożizzjoni fil-qosor ippeżata mhux
imqabbla għall-istess żona għandha tkun il-pożizzjoni
ppeżata mqabbla għal dik iż-żona. Dik il-parti tal-pożizzjoni fit-tul ippeżata mhux imqabbla
jew dik fil-qosor ippeżata mhux imqabbla għal żona li,
għaldaqstant, ma tkunx tista’ titqabbel, għandha tkun
il-pożiżżjoni ippeżata mhux imqabbla għal dik
iż-żona.
 Tabella 2 
 Żona || Faxxa ta’ maturità ||   ||   
 Kupun ta’ 3 % jew aktar || Kupun ta’ inqas minn 3 % 
 Wieħed || 0 ≤ 1 xahar || 0 ≤ 1 xahar || 0,00 || — 
 > 1 ≤ 3 xhur || > 1 ≤ 3 xhur || 0,20 || 1,00 
 > 3 ≤ 6 xhur || > 3 ≤ 6 xhur || 0,40 || 1,00 
 > 6 ≤ 12-il xahar || > 6 ≤ 12-il xahar || 0,70 || 1,00 
 Tnejn || > 1 ≤ 2 sentejn || > 1,0 ≤ 1,9 snin || 1,25 || 0,90 
 > 2 ≤ 3 snin || > 1,9 ≤ 2,8 snin || 1,75 || 0,80 
 > 3 ≤ 4 snin || > 2,8 ≤ 3,6 snin || 2,25 || 0,75 
 Tlieta || > 4 ≤ 5 snin || > 3,6 ≤ 4,3 snin || 2,75 || 0,75 
 > 5 ≤ 7 snin || > 4,3 ≤ 5,7 snin || 3,25 || 0,70 
 > 7 ≤ 10 snin || > 5,7 ≤ 7,3 snin || 3,75 || 0,65 
 > 10 ≤ 15-il sena || > 7,3 ≤ 9,3 snin || 4,50 || 0,60 
 > 15 ≤ 20 sena || > 9,3 ≤ 10,6 snin || 5,25 || 0,60 
 > 20 sena || > 10,6 ≤ 12,0-il sena || 6,00 || 0,60 
   || > 12,0 ≤ 20,0 sena || 8,00 || 0,60 
   || > 20 sena || 12,50 || 0,60 
5.                      
L-ammont ta’ pożizzjoni ppeżata mhux
imqabbla fit-tul jew fil-qosor fl-ewwel żona li hija mqabbla
mill-pożizzjoni fit-tul jew fil-qosor ippeżata mhux imqabbla
fit-tieni żona mbagħad għandha tkun il-pożizzjoni
ppeżata mqabbla bejn l-ewwel u t-tieni żona. L-istess kalkolu għandu jsir fir-rigward ta’ dik il-parti
tal-pożizzjoni ppeżata mhux imqabbla fit-tieni żona li jkun
fadal u l-pożizzjoni ppeżata mhux imqabbla fit-tielet żona sabiex
tiġi kkalkolata l-pożizzjoni ppeżata mqabbla bejn it-tieni u
t-tielet żona.
6.                      
L-istituzzjoni tista' tirriversa l-ordni
fil-paragrafu 5 sabiex tikkalkula l-pożizzjoni ppeżata mqabbla bejn
it-tieni u t-tielet żona qabel ma tikkalkula dik il-pożizzjoni bejn
l-ewwel u t-tieni żona.
7.                      
Il-bqija tal-pożizzjoni ppeżata mhux
imqabbla fl-ewwel żona għandha titqabbel ma’ x’jifdal minn dik
tat-tielet żona wara t-tqabbil ta’ din tal-aħħar mat-tieni
żona sabiex tinħareġ il-pożizzjoni ppeżata mqabbla
bejn l-ewwel u t-tielet żona.
8.                      
Imbagħad għandhom jingħaddu flimkien
il-pożizzjonijiet reżidwi, wara t-tliet kalkoli separati ta’ tqabbil
fil-paragrafi 5, 6 u 7.
9.                      
Ir-rekwiżit ta’ fondi proprji tal-istituzzjoni
għandu jiġi kkalkulat bħala s-somma ta’:
(a)         
10 % tas-somma tal-pożizzjonijiet ippeżati
mqabbla fil-faxex kollha ta’ maturità;
(b)         
40 % tal-pożizzjoni ppeżata mqabbla
fl-ewwel żona;
(c)         
30 % tal-pożizzjoni ppeżata mqabbla
fit-tieni żona;
(d)         
30 % tal-pożizzjoni ppeżata mqabbla
fit-tielet żona;
(e)         
40 % tal-pożizzjoni ppeżata mqabbla bejn
l-ewwel u t-tieni żona u bejn it-tieni u t-tielet żona;
(f)           
150 % tal-pożizzjoni ppeżata mqabbla bejn
l-ewwel u t-tielet żona;
(g)         
100 % tal-pożizzjonijiet ippeżati
reżidwi mhux imqabbla.
Artikolu 329
Kalkolu tar-riskju ġenerali bbażat fuq it-tul
taż-żmien
1.                      
L-istituzzjonijiet jistgħu jużaw
approċċ għall-kalkolu tar-rekwiżit ta' fondi proprji
għar-riskju ġenerali fuq l-istrumenti tad-dejn li jirrefletti
d-dewmien, minflok l-approċċ stabbilit fl-Artikolu 328, bil-kundizzjoni
li l-istituzzjoni tagħmel dan fuq bażi konsistenti.
2.                      
Bl-approċċ ibbażat fuq it-tul
taż-żmien imsemmi fil-paragrafu 1, l-istituzzjoni għandha
tieħu l-valur tas-suq ta’ kull strument tad-dejn b’rata fissa u b’hekk
tikkalkula r-rendiment tiegħu sal-maturità, li hija r-rata ta' skont
implikata ta’ dak l-istrument. Fil-każ
ta’ strumenti b’rati varjabbli, l-istituzzjoni għandha tieħu l-valur
tas-suq ta’ kull strument u b’hekk tikkalkula r-rendiment tiegħu
bis-suppożizzjoni li s-somma kapitali tkun dovuta fid-darba li jmiss meta
r-rata tal-imgħax tkun tista’ tinbidel.
3.                      
Imbagħad, l-istituzzjoni għandha tikkalkula
t-tul taż-żmien modifikat ta’ kull strument tad-dejn fuq il-bażi
tal-formula li ġejja:
fejn:
D =    it-tul ta' żmien ikkalkulat skont il-formula li ġejja:
fejn:
R = ir-rendiment mal-maturità msemmi fil-paragrafu
2;
Ct = ħlas fi flus f'ħin t;
M = il-maturità totali msemmija fil-paragrafu 2.
Għandha ssir korrezzjoni fil-kalkolu tat-tul
taż-żmien modifikat għall-istrumenti tad-dejn li huma
soġġetti għar-riskju ta' prepagament. L-ABE għandha, skont l-Artikolu 16 tar-Regolament (UE)
Nru 1093/2010, toħroġ linji gwida dwar kif għandhom
jiġu applikati tali korrezzjonijiet.
4.                      
Imbagħad, l-istituzzjoni għandha talloka kull
strument tad-dejn fiż-żona xierqa fit-Tabella 3.
Għandha tagħmel dan fuq il-bażi tat-tul
taż-żmien modifikat ta’ kull strument.
 Tabella 3 
 Żona || Tul taż-żmien modifikat (fi snin) || Imgħax previst (mibdul f’%) 
 L-Ewwel || > 0 ≤ 1,0 || 1,0 
 It-Tieni || > 1,0 ≤ 3,6 || 0,85 
 It-Tielet || > 3,6 || 0,7 
5.                      
Imbagħad, l-istituzzjoni għandha tikkalkula
l-pożizzjoni ppeżata skont it-tul taż-żmien għal kull
strument billi timmultiplika l-prezz tas-suq tiegħu bit-tul
taż-żmien modifikat u bil-bidla ssoponuta fir-rata tal-imgħax
għal strument b’dak it-tul taż-żmien modifikat partikolari (ara
l-kolonna 3 fit-Tabella 3).
6.                      
L-istituzzjoni għandha tikkalkula
l-pożizzjonijiet twal tagħha ppeżati skont it-tul
taż-żmien u dawk qosor ippeżati skont it-tul taż-żmien
f’kull żona. L-ammont tal-ewwel
li jitqabbel minn din tal-aħħar f’kull żona għandu jkun
il-pożizzjoni ppeżata skont it-tul taż-żmien imqabbla
għal dik iż-żona.
Imbagħad, l-istituzzjoni għandha
tikkalkula l-pożizzjonijiet ippeżati skont it-tul taż-żmien
mhux imqabbla għal kull żona. Hija mbagħad għandha ssegwi l-proċeduri
tal-pożizzjonijiet ippeżati mhux imqabbla stabbiliti fil-paragrafi 5
sa 8.
7.                      
Imbagħad, ir-rekwiżit ta’ fondi proprji
tal-istituzzjoni għandu jiġi kkalkulat bħala s-somma ta’ dawn li
ġejjin:
(aa)      
2 % tal-pożizzjoni ppeżata skont
it-tul taż-żmien imqabbla għal kull żona;
(bb)     
40 % tal-pożizzjonijiet ippeżati
skont it-tul taż-żmien imqabblin bejn l-ewwel u t-tieni żona u
bejn it-tieni u t-tielet żona;
(cc)      
150 % tal-pożizzjoni ppeżata skont
it-tul taż-żmien imqabbla bejn l-ewwel u t-tielet żona;
(dd)     
100 % tal-pożizzjonijiet reżidwi
ppeżati skont it-tul taż-żmien mhux imqabblin.
Taqsima 3
Ekwitajiet
Artikolu 330
Pożizzjonijiet netti fl-istrumenti azzjonarji
1.                      
B’mod separat, l-istituzzjoni għandha tgħodd
il-pożizzjonijiet netti fit-tul kollha tagħha u l-pożizzjonijiet
netti fil-qosor kollha tagħha skont l-Artikolu 316. Is-somma tal-valur assolut taż-żewġ ċifri
għandha tkun il-pożizzjoni grossa kumplessiva tagħha. 
2.                      
L-istituzzjoni għandha tikkalkula, b’mod separat
għal kull suq, id-differenza bejn is-somma tal-pożizzjonijiet netti
fit-tul u fil-qosor. Is-somma tal-valuri
assoluti ta’ dawn id-differenzi għandha tkun il-pożizzjoni netta
kumplessiva tagħha.
3.                      
L-ABE għandha tiżviluppa abbozzi ta’ standards
tekniċi regolatorji li jiddefinixxu t-terminu ‘suq’ imsemmi fil-paragrafu
2. 
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013. 
Il-Kummissjoni tiġi ddelegata bis-setgħa
li tadotta l-istandards tekniċi regolatorji msemmija fis-subparagrafu
preċedenti skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Artikolu 331
Riskju speċifiku tal-istrumenti tal-ekwità
L-istituzzjoni għandha timmultiplika
l-pożizzjoni grosssa kumplessiva tagħha bi 8 % sabiex tikkalkula
r-rekwiżit ta’ fondi proprji kontra r-riskju speċifiku.
Artikolu 332
Riskju ġenerali tal-istrumenti tal-ekwità
Ir-rekwiżit ta' fondi proprji kontra
r-riskju ġenerali għandu jkun il-pożizzjoni netta kumplessiva
tagħha multiplikata bi 8 %.
Artikolu 333
Indiċi tal-kambju
1.                      
L-ABE għandha tiżviluppa abbozzi ta’
standards tekniċi implimentattivi li jelenkaw l-indiċi tal-kambju li
għalihom jkunu disponibbli trattament wieħed jew aktar fil-paragrafi
3 u 4.
L-ABE għandha tissottometti dawn l-abbozzi
ta’ standards tekniċi lill-Kummissjoni
sal-1 ta’ Jannar 2014.
Il-Kummisjoni hija mogħtija s-setgħa li
tadotta l-istandards tekniċi implimentattivi msemmija fit-tielet
subparagrafu skont il-proċedura stabbilita fl-Artikolu 15 tar-Regolament
(UE) Nru 1093/2010.
2.                      
Qabel id-dħul fis-seħħ
tal-istandards tekniċi msemmija fil-paragrafu 1, l-istituzzjonijiet
jistgħu jkomplu japplikaw it-trattament stabbilit fil-paragrafi 3 u 4,
fejn l-awtoritajiet kompetenti jkunu applikaw dak it-trattament qabel
l-1 ta’ Jannar 2013.
3.                      
Il-futuri tal-indiċi tal-kambju,
l-ekwivalenti ppeżati skont delta tal-opzjonijiet fil-futuri
tal-indiċi tal-borża u l-indiċijiet tal-borża li minn hawn
’il quddiem se ssir referenza għalihom b’mod kollettiv bħala ‘futuri
tal-indiċi tal-borża’, jistgħu jinqasmu f’pożizzjonijiet
f’kull waħda mill-ekwitajiet kostitwenti tagħhom. Dawn il-pożizzjonijiet jistgħu
jiġu ttrattati bħala pożizzjonijiet sottostanti fl-ekwitajiet
inkwistjoni, u jistgħu jiġu nnettjati kontra pożizzjonijiet
opposti fl-ekwitajiet sottostanti nfushom. L-istituzzjonijiet għandhom jinnotifikaw lill-awtorità kompetenti
dwar l-użu li jagħmlu minn dan it-trattament.
4.                      
Meta futur tal-indiċi tal-kambju ma jinqasamx
fil-pożizzjonijiet sottostanti tiegħu, dan għandu jiġi
ttrattat daqs li kieku kien ekwità individwali. Madankollu, ir-riskju speċifiku fuq din l-ekwità individwali
jista’ jiġi injorat jekk il-futur tal-indiċi tal-kambju inkwistjoni
jiġi negozjat fil-borża u jirrappreżenta indiċi diversifikat
b’mod xieraq.
Taqsima 4
Sottoskrizzjoni
Artikolu 334
Tnaqqis tal-pożizzjonijiet netti
1.                      
Fil-każ tas-sottoskrizzjoni ta’ strumenti
tad-dejn u l-ekwità, istituzzjoni tista’ tuża l-proċedura li
ġejja sabiex tikkalkula r-rekwiżiti ta’ fondi proprji tagħha. L-istituzzjoni l-ewwel għandha tikkalkula
l-pożizzjonijiet netti billi tnaqqas il-pożizzjonijiet sottoskritti
li jkunu sottoskritti jew sottosottoskritti minn partijiet terzi fuq
il-bażi ta’ ftehimiet formali. L-istituzzjoni
mbagħad għandha tnaqqas il-pożizzjonijiet netti permezz
tal-fatturi ta’ tnaqqis fit-Tabella 4 u tikkalkola r-rekwiżiti ta’ fondi
proprji tagħha billi tuża l-pożizzjonijiet sottoskritti mnaqqsa.
 Tabella 4 
 jum tax-xogħol nru 0: || 100 % 
 jum tax-xogħol nru 1: || 90 % 
 jiem tax-xogħol nri 2 sa 3: || 75 % 
 jum tax-xogħol nru 4: || 50 % 
 jum tax-xogħol nru 5: || 25 % 
 wara jum tax-xogħol nru 5: || 0 %. 
‘Jum tax-xogħol nru żero’ għandu
jkun il-jum ta’ ħidma li fih l-istituzzjoni tieħu l-impenn
inkundizzjonat li taċċetta kwantità magħrufa ta’ titoli bi prezz
miftiehem.
2.                      
L-istituzzjonijiet għandhom jinnotifikaw
lill-awtoritajiet kompetenti bl-użu li jagħmlu mill-paragrafu 1. 
Taqsima 5
Rekwiżiti
ta’ fondi proprji tar-riskju speċifiku għal pożizzjonijiet
iħħeġġjati minn derivati ta’ kreditu
Artikolu 335
Provvediment għal ħeġġijiet minn
derivati ta’ kreditu
1.                      
Għandu jingħata provvediment għal
ħeġġijiet ipprovduti minn derivati ta’ kreditu, skont
il-prinċipju stabbiliti fil-paragrafi 2 sa 6.
2.                      
L-istituzzjonijiet għandhom jittrattaw din
il-pożizzjoni fid-derivat ta' kreditu bħala komponent wieħed u
l-pożizzjoni ħħeġġjata li jkollha l-istess ammont
nominali, jew, fejn applikabbli, ammont  nozzjonali, bħala l-'komponent'
l-ieħor.
3.                      
Għandu jingħata provvediment
sħiħ meta l-valuri taż-żewġ partijiet jimxu dejjem
fid-direzzjoni opposta u b'mod ġenerali ndaqs. Dan ikun il-każ fis-sitwazzjonijiet li ġejjin:
(ee)      
iż-żewġ partijiet jikkonsistu fi
strumenti kompletament identiċi;
(ff)         
pożizzjoni fit-tul ta' flus tkun
iħħeġġjata b’rata totali ta' swap ta; ritorn (jew viċe
versa) u jkun hemm qbil preċiż bejn l-obbligu ta’ referenza u
l-iskopertura sottostanti (jiġifieri, il-pożizzjoni tal-flus). Il-maturità tal-iswap stess tista’ tkun
differenti minn dik tal-iskopertura sottostanti.
F'dawn is-sitwazzjonijiet, ir-rekwiżit ta’
fondi proprji tar-riskju speċifiku ma għandu jiġi applikat
għall-ebda naħa tal-pożizzjoni.
4.                      
Se tiġi applikata tpaċija ta' 80 %
meta l-valuri taż-żewġ partijiet jimxu dejjem fid-direzzjoni
opposta u fejn ikun hemm qbil preċiż f’termini tal-obbligu ta’
referenza, il-maturità kemm tal-obbligu ta’ referenza kif ukoll tad-derivat ta’
kreditu, u l-munita tal-iskopertura sottostanti. Barra minn hekk, l-elementi ewlenin tal-kuntratt ta' derivat ta'
kreditu m’għandhomx iwasslu biex iċ-ċaqliq fil-prezz tad-derivat
ta’ kreditu jiddevjaw materjalment miċ-ċaqliq tal-pożizzjoni
tal-flus. Meta t-tranżazzjoni
tittrasferixxi riskju, se tiġi applikata tpaċija tar-riskju
speċifiku ta’ 80 % fin-naħa tat-tranżazzjoni bl-ogħla
rekwiżit ta’ fondi proprji, filwaqt li r-rekwiżiti tar-riskju
speċifiku tan-naħa l-oħra għandhom ikunu żero.
5.                      
Għandu jingħata provvediment parzjali,
fin-nuqqas tas-sitwazzjonijiet tal-paragrafi 3 u 4, fis-sitwazzjonijiet li
ġejjin:
(gg)      
il-pożizzjoni taqa’ taħt il-paragrafu
2(b) iżda hemm diskrepanza fl-assi bejn l-obbligu ta’ referenza u
l-iskopertura sottostanti. Madanakollu,
il-pożizzjonijiet jissodisfaw ir-rekwiżiti li ġejjin:
(i)      l-obbligu ta’ referenza huwa pari passu ma', jew subordinarju
għall-obbligu sottostanti;
(ii)      l-obbligu sottostanti u l-obbligu ta’ referenza għandhom l-istess
obbligant u għandhom klawżoli inadempjenza transversali u ta'
aċċelerazzjoni transversali legalment infurzabbli;
(hh)      
il-pożizzjoni taqa’ taħt il-paragrafu
2(b) jew 3 iżda hemm nuqqas ta’ taqbil fil-munita jew fil-maturità bejn
il-protezzjoni tal-kreditu u l-assi sottostanti. Tali nuqqas ta' taqbil fil-munita għandu jiġi inkluż
fir-rekwiżit ta’ fondi proprji għar-riskju tal-kambju;
(ii)          
il-pożizzjoni taqa’ taħt il-paragrafu 3
iżda hemm nuqqas ta' taqbil fl-assi bejn il-pożizzjoni tal-flus u
d-derivat ta’ kreditu. Madanakollu,
l-assi sottostanti huwa inkluż fl-obbligi (kunsinnabbli)
fid-dokumentazzjoni tad-derivat ta’ kreditu.
Sabiex jingħata provvediment parzjali,
minflok ma jiżdiedu r-rekwiżiti ta’ fondi proprji tar-riskju
speċifiku għal kull naħa tat-tranżazzjoni, għandu
japplika biss l-ogħla wieħed miż-żewġ rekwiżiti
ta’ fondi proprji.
6.                      
Fis-sitwazzjonijiet kollha li ma jaqgħux taħt
il-paragrafi 3 sa 5, rekwiżit ta’ fondi proprji għar-riskju
speċifiku għandu jiġi kkalkulat b’mod separat
għaż-żewġ naħat tal-pożizzjonijiet.
Artikolu 336
Provvediment għal heġġijiet permezz ta’
derivati ta’ kreditu tal-ewwel inadempjenza u tal-enneżima nru n
Fil-każ ta’ derivati ta’ kreditu
tal-ewwel inadempjenza u derivati ta’ kreditu tal-inadempjenza nru n,
it-trattament li ġej japplika għall-provvediment li għandu
jingħata skont l-Artikolu 335:
(b)                   
fejn istituzzjoni tikseb protezzjoni tal-kreditu
għal numru ta’ entitajiet referenzjarji li huma sottostanti għal
derivat ta’ kreditu bil-kundizzjoni li l-ewwel inadempjenza fost l-assi
għandha tiskatta pagament u li dan l-avveniment ta’ kreditu għandu
jtemm il-kuntratt, l-istituzzjoni tista’ tpaċi r-riskju speċifiku
għall-entità referenzjarja li għaliha japplika l-aktar
perċentwal baxx ta' imposta għar-riskju speċifiku fost
l-entitajiet referenzjarji sottostanti skont it-Tabella 1 fl-Artikolu 325;
(b)                   
fejn l-inadempjenza nru n fost l-iskoperturi
tiskatta pagament taħt il-protezzjoni tal-kreditu, ix-xerrej ta'
protezzjoni jista' jpaċi r-riskju speċifiku biss jekk tkun inkisbet
protezzjoni wkoll għall-inadempjenzi nru 1 sa n-1 jew meta jkunu
diġà seħħew għadd n-1 ta' inadempjenzi. F’każijiet bħal dawn,
il-metodoloġija stabbilita hawn fuq għad-derivati ta’ kreditu
tal-ewwel inadempjenza għandha tiġi segwita modifikata kif jixraq
għall-prodotti tal-inadempjenza nru n.
Taqsima 6
Rekwiżiti
ta’ fondi proprji għas-CIUs
Artikolu 337
Rekwiżiti ta’ fondi proprji għas-CIUs
1.                      
Mingħajr ħsara għad-dispożizzjonijiet
l-oħra f’din it-taqsima, il-pożizzjonijiet fis-CIUs għandhom
ikunu soġġetti għal rekwiżit ta’ fondi proprji
għar-riskju tal-pożizzjoni, inklużi r-riskju speċifiku u
r-riskju ġenerali, ta’ 32 %. Mingħajr ħsara għall-Artikolu 342 jew l-Artikolu 356(6)
flimkien mal-Artikolu 342 fejn jintuża t-trattament modifikat
għad-deheb stipulat f’dawk il-punti, il-pożizzjonijiet fis-CIUs
għandhom ikunu soġġetti għal rekwiżit ta’ fondi
proprji għar-riskju tal-pożizzjoni, inklużi r-riskju
speċifiku u r-riskju ġenerali, u r-riskju tal-kambju ta’ 40 %.
2.                      
Sakemm ma jkunx stabbilit b’mod ieħor
fl-Artikolu 339, ma huwa permess l-ebda netting bejn l-investimenti
sottostanti ta' CIU u pożizzjonijiet l-oħra miżmuma
mill-istituzzjoni.
Artikolu 338
Kriterji ġenerali għas-CIUs
Is-CIUs għandhom ikunu eliġibbli
għall-approċċ stabbilit fl-Artikolu 339, meta jintlaħqu
l-kundizzjonijiet kollha li ġejjin:
(c)                   
il-prospett tas-CIUs jew id-dokument ekwivalenti
għandhom jinkludu dawn kollha:
(i)      il-kategoriji ta’ assi li s-CIU tkun awtorizzata li tinvesti fihom;
(ii)     fejn japplikaw limiti fuq l-investiment, il-limiti relattivi u
l-metodoloġiji sabiex jiġu kkalkulati;
(iii)     fejn huwa permess l-ingranaġġ, il-livell massimu ta’
ingranaġġ;
(iv)    fejn huma permessi l-konklużjonijiet ta’ tranżazzjonijiet ta’
derivati finanzjarji OTC jew tranżazzjonijiet ta’ riakkwist jew ta’
teħid jew għoti b'self ta' titoli, il-politika li tillimita r-riskju
għall-kontroparti b'riżultat ta' dawn it-tranżazzjonijiet;
(d)                   
in-negozju tas-CIU għandu jiġi rrappurtat
f’rapporti ta’ nofs is-sena u f’rapporti annwali sabiex tkun tista’ ssir
valutazzjoni tal-assi u l-obbligazzjonijiet, tad-dħul u l-operazzjonijiet
fil-perjodu tar-rapport;
(e)                   
l-ishma jew l-unitajiet tas-CIU jinfdew fi flus,
mill-assi tal-impriża, fuq bażi ta’ kuljum fuq talba tat-titolari
tal-unitajiet;
(f)                     
l-investimenti fis-CIU għandhom jiġu
separati mill-assi tal-maniġer tas-CIU;
(g)                   
għandu jkun hemm valutazzjoni adegwata
tar-riskju tas-CIU, mill-istituzzjoni li tinvesti;
(h)                   
is-CIUs għandhom jiġu
mmaniġġjati minn persuni superviżjonati skont id-Direttiva
(UCITS) jew leġiżlazzjoni ekwivalenti sabiex ikunu eliġibbli.
Artikolu 339
Medodi speċifiċi għas-CIUs
1.                      
Meta l-istituzzjoni tkun konxja mill-investimenti
sottostanti tas-CIU fuq bażi ta’ kuljum, l-istituzzjoni tista’ tara dawn
l-investimenti sottostanti biex tikkalkula r-rekwiżiti ta’ fondi proprji
għar-riskju tal-pożizzjoni, inklużi r-riskju speċifiku u
r-riskju ġenerali taħt dan l-approċċ,
il-pożizzjonijiet fis-CIUs għandhom jiġu ttrattati bħala
pożizzjonijiet fl-investimenti sottostanti tas-CIU. Għandu jkun permess netting bejn il-pożizzjonijiet
fl-investimenti sottostanti tas-CIU u pożizzjonijiet oħra li jkollha
l-istituzzjoni, sakemm l-istituzzjoni jkollha kwantità suffiċjenti ta’
ishma jew unitajiet li jippermettu il-fidi/ħolqien bi bdil
mal-investimenti sottostanti.
2.                      
L-istituzzjonijiet jistgħu jikkalkulaw
ir-rekwiżiti ta’ fondi proprji għar-riskju tal-pożizzjoni,
inklużi r-riskju speċifiku u r-riskju ġenerali, għal
pożizzjonijiet fis-CIUs billi jiġu ssoponuti pożizzjonijiet li
jirrappreżentaw dawk neċessarji sabiex jirriproduċu
l-kompożizzjoni u l-prestazzjoni tal-indiċi ġġenerat
esternament jew baskett fiss ta’ ekwitajiet jew titoli ta’ dejn msemmija
fil-punt (a), soġġett għall-kundizzjonijiet li ġejjin:
(a)         
l-għan tal-mandat tas-CIU's hu li
jirriproduċi l-kompożizzjoni u l-prestazzjoni ta’ indiċi
ġġenerat esternament jew baskett fiss ta’ ekwitajiet jew titoli ta’
dejn;
(b)         
korrelazzjoni minima ta’ 0.9 bejn
iċ-ċaqliq ta’ kuljum fil-prezz tas-CIU u l-indiċi jew il-baskett
ta’ ekwitajiet jew titoli ta’ dejn li ssegwi tista’ tiġi stabbilita b’mod
ċar fuq perjodu minimu ta’ sitt xhur. F’dan il-kuntest, ‘korrelazzjoni’ tfisser il-koeffiċjent ta’
korrelazzjoni bejn ir-redditu ta’ kuljum tas-CIU u l-indiċi jew il-baskett
ta’ ekwitajiet jew titoli ta’ dejn li jsegwu.
3.                      
Fejn l-istituzzjoni ma tkunx konxja
mill-investimenti sottostanti tas-CIU fuq bażi ta’ kuljum, l-istituzzjoni
tista’ tikkalkula r-rekwiżiti ta’ fondi proprji għar-riskju
tal-pożizzjoni, inklużi r-riskju speċifiku u r-riskju ġenerali,
soġġett għall-kundizzjonijiet li ġejjin:
(c)         
jiġi preżunt li s-CIU l-ewwel tinvesti
sal-massimu possibbli permess skont il-mandat tagħha fil-klassijiet ta’
assi li jattiraw l-ogħla rekwiżit ta’ fondi proprji għar-riskju
speċifiku u ġenerali b’mod separat, u mbagħad tkompli
tagħmel investimenti f’ordni li dejjem tonqos sakemm jintlaħaq
l-investimenti totali massimu. Il-pożizzjoni
fis-CIU tiġi ttrattata bħala parteċipazzjoni diretta
fil-pożizzjoni meħuda;
(d)         
l-istituzzjonijiet għandhom jikkunsidraw
l-iskopertura massima indiretta li jistgħu jiksbu billi jieħdu
pożizzjonijiet ta’ ingranaġġ permezz tas-CIU meta jikkalkulaw
ir-rekwiżit ta’ fondi proprji għar-riskju speċifiku u
ġenerali tagħhom b’mod separat, billi jżidu proporzjonalment
il-pożizzjoni fis-CIU sal-iskopetura massima għall-elementi ta’
investiment sottostanti li jirriżultaw mill-mandat;
(e)         
jekk skont dan il-punt, ir-riskju speċifiku u
ġenerali tar-rekwiżit ta' fondi proprji flimkien jaqbżu dak
stabbilit fl-Artikolu 337(1) ir-rekwiżit ta' fondi proprji għandu
jiġi limitat sa dak il-livell.
(2)                   
L-istituzzjonijiet jistgħu joqogħdu fuq
il-partijiet terzi li ġejjin sabiex jikkalkulaw u jirrappurtaw
ir-rekwiżiti ta’ fondi proprji għar-riskju tal-pożizzjoni
għall-pożizzjonijiet fis-CIUs li jaqgħu taħt il-paragrafi 1
sa 4, skont il-metodi stabbiliti f’dan il-Kapitolu:
(f)           
id-depożitarju tas-CIU bil-kundizzjoni li
s-CIU jinvesti b’mod esklussiv f’titoli u jiddepożita t-titoli kollha ma'
dak id-depożitarju;
(g)         
għal CIUs oħrajn, il-kumpanija
tal-maniġment tas-CIU, jekk il-kumpanija tal-maniġment tas-CIU
tissodisfa l-kriterji stabbiliti fil-paragrafu 3(a) tal-Artikolu 127.
Il-korrettezza tal-kalkolu għandha tiġi
kkonfermata minn awditur estern.
Kapitolu 3
Rekwiżiti ta’ fondi proprji għar-riskju
tal-kambju
Artikolu 340
De minimis u ppeżar għar-riskju tal-kambju
Jekk is-somma tal-pożizzjoni netta
kumplessiva tal-kambju ta’ istituzzjoni u l-pożizzjoni netta tad-deheb
tagħha, ikkalkulati skont il-proċedura stabbilita fl-Artikolu 341,
inkluża għal kull pożizzjoni tal-kambju jew tad-deheb li
għaliha r-rekwiżiti ta’ fondi proprji jiġu kkalkulati permezz
ta’ mudell intern, taqbeż it-2 % tal-fondi proprji totali
tagħha, l-istituzzjoni għandha tikkalkula rekwiżit ta’ fondi
proprji għar-riskju tal-kambju. Ir-rekwiżit
ta' fondi proprji għar-riskju tal-kambju għandu jkun is-somma
tal-pożizzjoni tal-kambju kumplessiva netta tagħha u
l-pożizzjoni netta tad-deheb tagħha fil-munita tar-rappurtar,
multiplikata bi 8 %.
Artikolu 341
Kalkolu tar-riskju kumplessiv nett tal-pożizzjoni
tal-kambju
(2)                   
Il-pożizzjoni netta miftuħa
tal-istituzzjoni f’kull munita (inkluża l-munita tar-rappurtar) u f’deheb
għandha tiġi kkalkulata bħala s-somma tal-elementi li
ġejjin (pożittivi jew negattivi):
(h)         
il-pożizzjoni netta spot (jiġifieri
l-assi kollha mingħajr l-obbligazzjonijiet kollha, inkluż
l-imgħax dovut, fil-munita inkwistjoni jew, għad-deheb,
il-pożizzjoni netta spot fid-deheb);
(i)           
il-pożizzjoni futura netta, li hija l-ammonti
kollha li għad iridu jiġu riċevuti mingħajr l-ammonti
kollha li għad iridu jitħallsu taħt kambju futur u
tranżazzjonijiet tad-deheb, inklużi l-futuri tal-muniti u tad-deheb u
l-kapital fuq l-iswaps tal-muniti mhux inklużi fil-pożizzjoni spot;
(j)           
garanziji irrevokabbli u strumenti simili li huma
żguri li se jissejħu u aktarx li se jkunu irrikoverabbli;
(k)         
l-ekwivalenti tad-delta netta, jew ibbażata
fuq id-dejta, tal-ktieb totali tal-opzjonijiet tal-munita barranija u
tad-deheb;
(l)           
il-valur tas-suq ta’ opzjonijiet oħra.
Id-delta użata għall-finijiet tal-punt
(e) għandha tkun, fejn rilevanti, dik tal-borża inkwistjoni,
soġġett għal permess mill-awtoritajiet kompetenti, fejn din ma
tkunx disponibbli, jew għall-opzjonijiet OTC, dik ikkalkulata
mill-istituzzjoni nnifisha permezz ta’ mudell xieraq. Il-permess għandu jingħata jekk il-mudell jistma b’mod xieraq
ir-rata ta’ bidla fil-valur tal-opzjoni jew tal-warrants fir-rigward ta’
bidliet żgħar fil-prezz tas-suq tas-sottostanti.
L-istituzzjoni tista’ tinkludi dħul/infiq
netti futuri li jkunu għadhom mhumiex dovuti iżda diġà ħħeġġjati
b'mod sħiħ jekk tagħmel dan b’mod konsistenti.
L-istituzzjoni tista’ taqsam
il-pożizzjonijiet netti f’muniti komposti fil-muniti komponenti skont
il-kwoti fis-seħħ.
(3)                   
Wara li jinkiseb permess mill-awtoritajiet
kompetenti, kwalunkwe pożizzjoni li l-istituzzjoni tkun ħadet b’mod
deliberat sabiex tiħħeġġja kontra l-effett avvers tar-rata
tal-kambju fuq il-proporzjonijiet tagħha skont l-Artikolu 87(1) tista’
tiġi eskluża mill-kalkolu tal-pożizzjonijiet netti miftuħa
tal-munita. Tali pożizzjonijiet
għandhom ikunu ta’ natura mhux tan-negozju jew strutturali u kwalunkwe
varjazzjoni fit-termini tal-esklużjoni tagħhom, soġġetti
għal permess separat mill-awtoritajiet kompetenti. L-istess trattament soġġett għall-istess kundizzjonijiet
bħal ta’ hawn fuq jista’ jiġi applikat għal pożizzjonijiet
tal-istituzzjoni li jirrelataw ma' oġġetti li jkunu diġà tnaqqsu
fil-kalkolu tal-fondi proprji.
(4)                   
Istituzzjoni tista’ tuża l-valur nett
preżenti meta tikkalkula l-pożizzjoni netta miftuħa f’kull
munita u fid-deheb, bil-kundizzjoni li l-istituzzjoni tapplika dan
l-approċċ b’mod konsistenti.
(5)                   
Pożizzjonijiet netti fil-qosor u fit-tul
f’kull munita għajr il-munita tar-rappurtar u l-pożizzjoni netta
fit-tul jew fil-qosor fid-deheb għandhom jiġu konvertiti bir-rati
spot fil-munita tar-rappurtar. Imbagħad
għandhom jingħaddu separatament sabiex jiffurmaw it-total
tal-pożizzjonijiet netti fil-qosor u t-total tal-pożizzjonijiet netti
fit-tul rispettivament. L-ogħla
minn dawn iż-żewġ totali għandha tkun il-pożizzjoni
netta kumplessiva tal-kambju tal-istituzzjoni.
(6)                   
L-istituzzjonijiet għandhom jirreflettu b'mod
adegwat riskji oħra assoċjati mal-opzjonijiet, minbarra r-riskju
tad-delta, fir-rekwiżiti ta’ fondi proprji. 
(7)                   
L-ABE għandha tiżviluppa abbozzi ta’
standards tekniċi regolatorji li jiddefinixxu firxa ta’ metodi sabiex
jirreflettu riskji oħra fir-rekwiżiti ta’ fondi proprji, minbarra
r-riskju delta, b’mod proporzjonat mal-iskala u l-kumplessità tal-attivitajiet
tal-istituzzjonijiet fl-opzjonijiet.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni tiġi ddelegata bis-setgħa
li tadotta l-istandards tekniċi regolatorji msemmija fis-subparagrafu
preċedenti skont il-proċedura stabbilita fl-Artikoli 10 sa 14
tar-Regolament (UE) Nru 1093/2010.
Artikolu 342
Riskju tal-kambju tas-CIUs
(2)                   
Għall-finijiet tal-Artikolu 341,
fir-rigward tas-CIUs għandhom jiġu kkunsidrati
l-pożizzjonijiet attwali tal-kambju tas-CIU. 
(3)                   
L-istituzzjonijiet jistgħu joqogħdu fuq
ir-rappurtar dwar il-pożizzjonijiet tal-kambju fis-CIU tal-partijiet terzi
li ġejjin:
(m)       
l-istituzzjoni depożitorja tas-CIU
bil-kundizzjoni li s-CIU tinvesti b'mod esklussiv f’titoli u tiddepożita
t-titoli kollha ma’din l-istituzzjoni depożitarja;
(n)         
għal CIUs oħra, il-kumpanija
tal-maniġment tas-CIU, jekk il-kumpanija tal-maniġment tas-CIU
tissodisfa l-kriterji stabbiliti fil-punt (a) tal-paragrafu 3.
Il-korrettezza tal-kalkolu għandha tiġi
kkonfermata minn awditur estern.
(4)                   
Meta istituzzjoni ma tkunx konxja
mill-pożizzjonijiet tal-kambju f’CIU, għandu jiġi ssoponut li
s-CIU hija investita sal-massimu permess skont il-mandat tas-CIU fil-kambju u
l-istituzzjonijiet għandhom, għall-pożizzjonijiet tal-portafoll
tan-negozjar, jikkunsidraw l-iskopertura massima indiretta li jistgħu
jiksbu billi jieħdu pożizzjonijiet ta’ ingranaġġ permezz tas-CIU
meta jikkalkulaw ir-rekwiżit ta’ fondi proprji għar-riskju tal-kambju
tagħhom. Dan għandu jsir
billi tiżdied b’mod proporzjonali l-pożizzjoni fis-CIU
sal-iskopertura massima għall-oġġetti sottostanti ta'
investiment li jirriżultaw mill-mandat tal-investiment. Il-pożizzjoni meħuda tas-CIU fil-kambju
għandha tiġi ttrattata bħala munita separata skont it-trattament
tal-investimenti fid-deheb, soġġett għall-modifika li, fejn
id-direzzjoni tal-investiment tas-CIU tkun disponibbli, il-pożizzjoni
total fit-tul tista’ tiżdied mal-pożizzjoni miftuħa totali
fit-tul tal-kambju u l-pożizzjoni fil-qosor totali tista’ tiżdied
mat-total tal-pożizzjoni miftuħa totali fil-qosor tal-kambju. Ma għandu jkun permess l-ebda netting bejn
tali pożizzjonijiet qabel il-kalkolu.
Artikolu 343
Muniti korrelatati mill-viċin
(2)                   
L-istituzzjonijiet jistgħu jipprovdu
rekwiżiti ta’ fondi proprji aktar baxxi kontra pożizzjoniijet
f’muniti korrelatati mill-viċin. Par ta’ muniti huwa kkunsidrat bħala korrelatat mill-viċin
biss jekk il-probabbiltà ta’ telf — ikkalkulata fuq il-bażi ta’ dejta ta’
kuljum dwar ir-rata tal-kambju għat-tliet jew ħames snin
preċedenti — li sseħħ f’pożizzjonijiet ugwali u opposti
f’tali muniti fuq l-10 ijiem tax-xogħol segwenti, jiġifieri 4% jew
inqas tal-valur tal-pożizzjoni mqabbla inkwistjoni (valutata f’termini
tal-munita tar-rappurtar) ikollha probabbiltà ta’ mill-anqas 99%, meta
jintuża perjodu ta’ osservazzjoni ta’ tliet snin, jew 95%, meta
jintuża perjodu ta’ osservazzjoni ta’ ħames snin. Ir-rekwiżit ta’ fondi proprji fuq
il-pożizzjoni mqabbla f’żewġ muniti korrelatati mill-viċin
għandu jkun 4 % multiplikat bil-valur tal-pożizzjoni mqabbla. 
(3)                   
Fil-kalkolu tar-rekwiżiti ta’ dan il-Kapitolu,
l-istituzzjonijiet jistgħu jinjoraw pożizzjonijiet fil-muniti, li
jkunu soġġetti għal ftehim intergovernattiv legalment vinkolanti
sabiex tiġi limitata l-varjazzjoni tagħha fir-rigward ta’ muniti
oħra koperti mill-istess ftehim. L-istituzzjonijiet għandhom jikkalkulaw il-pożizzjonijiet
imqabbla tagħhom f’tali muniti u jissoġġettawhom għal
rekwiżit ta’ fondi proprji ta' mhux inqas minn nofs il-varjazzjoni massima
permissibbli stabbilita fil-ftehim intergovernattiv inkwistjoni fir-rigward
tal-muniti kkonċernati.
(4)                   
L-ABE għandha tiżviluppa abbozz ta’
standards tekniċi implimentattivi li jelenka l-muniti li jissodisfaw
ir-rekwiżiti stabbiliti fil-paragrafu 1.
EBA shall submit those draft technical
standards sa the Commission by 1 January 2014.
Il-Kummisjoni hija mogħtija s-setgħa li
tadotta l-istandards tekniċi implimentattivi msemmija fit-tielet
subparagrafu skont il-proċedura stabbilita fl-Artikolu 15 tar-Regolament
(UE) Nru 1093/2010.
(5)                   
Ir-rekwiżit ta' fondi proprji fuq
il-pożizzjonijiet imqabbla f’muniti ta’ Stati Membri li jipparteċipaw
fit-tieni stadju tal-unjoni ekonomika u monetarja jista’ jiġi kkalkulat
bħala 1,6 % tal-valur ta' dawn il-pożizzjonijiet imqabblin.
(6)                   
Il-pożizzjonijiet mhux imqabbla fil-muniti
msemmija f’dan l-Artikolu biss għandhom jiġu inkorporati
fil-pożizzjoni kumplessiva netta miftuħa skont l-Artikolu 341(4).
Kapitolu 4
Rekwiżiti ta’ fondi proprji għar-riskju
tal-komoditajiet
Artikolu 344
Għażla tal-metodu għar-riskji
tal-komoditajiet
Soġġett għall-Artikoli 345 sa
347, l-istituzzjonijiet għandhom jikkalkulaw ir-rekwiżit ta' fondi
proprji għar-riskju tal-komoditajiet b’wieħed mill-metodi stabbiliti
fl-Artikoli 348, 349 jew 350.
Artikolu 345
Negozju anċillari tal-komoditajiet
1.                      
L-istituzzjonijiet b’negozju anċillari ta'
komoditajiet agrikulturali jistgħu jiddeterminaw ir-rekwiżiti ta’
fondi proprji għall-istokk fiżiku tal-komodità tagħhom fit-tmiem
ta’ kull sena għas-sena ta' wara meta jiġu ssodisfati
l-kundizzjonijiet kollha li ġejjin:
2.1.1.1.                   
fi kwalunkwe żmien tas-sena hija jkollha fondi
proprji għal dan ir-riskju li ma jkunux inqas mir-rekwiżit medju ta’
fondi proprji għal dak ir-riskju stmat fuq bażi konservattiva
għas-sena li jkun imiss; 
(o)         
hija tistma fuq bażi konservattiva
l-volatilità mistennija għaċ-ċifra kkalkulata fil-punt (a);
(p)         
ir-rekwiżit medju ta’ fondi proprji
tagħha għal dan ir-riskju ma jaqbiżx il-5% tal-fondi proprji
tagħha jew EUR 1 miljun u, billi tiġi kkunsidrata
l-volatilità stmata skont il-punt (b), bl-ogħla rekwiżiti ta’ fondi
proprji mistennija li ma jaqbżux is-6.5% tal-fondi proprji tagħha;
(q)         
L-istituzzjoni timmonitorja fuq bażi kontinwa
jekk l-istimi mwettqa skont il-punti (a) u (b) għadhomx jirreflettu
r-realtà.
1.                      
L-istituzzjonijiet għandhom jinnotifikaw
lill-awtoritajiet kompetenti dwar l-użu li jagħmlu mill-opzjoni
msemmija fil-paragrafu 1.
Artikolu 346
Pożizzjonijiet fil-komoditajiet
(2)                   
Kull pożizzjoni f'komoditajiet jew f’derivati
ta' komodità għandha tiġi espressa f’termini ta’ unità standard ta’
kejl. Il-prezz spot f’kull komodità
għandu jiġi espress fil-munita tar-rappurtar.
(3)                   
Il-pożizzjonijiet f’deheb jew f’derivati
tad-deheb għandhom jitqiesu bħala soġġetti għar-riskju
tal-kambju u ttrattati skont il-Kapitolu 3 jew 5, kif xieraq, sabiex jiġi
kkalkulat ir-riskju tal-komoditajiet.
(4)                   
Għall-finijiet ta’ dan il-Kapitolu,
jistgħu jiġu esklużi pożizzjonijiet li jkunu purament
għall-finanzjament tal-istokk.
(5)                   
Għall-iskop tal-Artikolu 349(1),
l-eċċess ta’ pożizzjonijiet fit-tul ta’ istituzzjoni fuq
il-pożizzjonijiet fil-qosor tagħha, jew viċe versa, fl-istess
komodità u futuri identiċi ta' komoditajiet, l-opzjonijiet u l-warrants
għandhom ikunu l-pożizzjoni netta tagħha f’kull komodità. L-istrumenti derivati għandhom jiġu
ttrattati, kif stabbilit fl-Artikolu 347, bħala pożizzjonijiet
fil-komodità sottostanti.
(6)                   
Sabiex tiġi kkalkulata pożizzjoni
f’komodità, il-pożizzjonijet li ġejjin għandhom jiġu
ttrattati bħala pożizzjonijiet fl-istess komodità:
(a)     pożizzjonijiet f’subkategoriji differenti ta' komoditajiet
f’każijiet fejn is-subkategoriji jkunu kunsinnabbli kontra xulxin; 
(b)     pożizzjonijiet f’komoditajiet simili jekk ikunu sostituti
mill-qrib u fejn tkun tista’ tiġi stabbilita b’mod ċar korrelazzjoni
minima ta’ 0.9 bejn iċ-ċaqliq fil-prezzijiet fuq perjodu minimu ta’
sena.
Artikolu 347
Strumenti partikolari
(2)                   
Il-futuri tal-komoditajiet u l-impenji forward
għax-xiri jew bejgħ ta' komoditajiet individwali għandhom
jiġu inkorporati fis-sistema ta’ kejl bħala ammonti  nozzjonali
f’termini tal-unità standard tal-kejl u assenjati maturità b’referenza
għal data ta' skadenza.
(3)                   
L-iswaps ta' komoditajiet fejn naħa waħda
tat-tranżazzjoni hija prezz fiss u l-oħra hija l-prezz attwali
tas-suq għandhom jiġu ttrattati, bħala serje ta’
pożizzjonijiet ugwali għall-ammont  nozzjonali tal-kuntratt,
b’pożizzjoni waħda, fejn rilevanti, li tikkorrispondi ma' kull
pagament fl-iswap u mdaħħla fil-faxex ta’ maturità fl-Artikolu
348(1). Il-pożizzjonijiet għandhom
ikunu pożizzjonijiet fit-tul jekk l-istituzzjoni tkun qed tħallas
prezz fiss u tirċievi prezz varjabbli u pożizzjonijiet fil-qosor jekk
l-istituzzjoni tkun qed tirċievi prezz fiss u tħallas prezz
varjabbli. Swaps ta' komoditajiet
fejn in-naħat tat-tranżazzjoni jkunu f'komoditajiet differenti
għandu jiġi rrapurtat fl-iskala ta’ rappurtar rilevanti
għall-approċċ tal-iskala tal-maturità.
(4)                   
L-opzjonijiet u l-warrants fuq komoditajiet jew fuq
derivati ta' komoditajiet għandhom jiġu ttrattati daqs li kieku kienu
pożizzjonijiet ugwali fil-valur għall-ammont tas-sottostanti li
għalih tirreferi l-opzjoni, immultiplikat bid-delta tiegħu
għall-finijiet ta’ dan il-Kapitolu. Il-pożizzjonijiet tal-aħħar jistgħu nnettjati ma’
kwalunkwe pożizzjoni ta' tpaċija fl-istess komodità sottostanti jew
derivatt tal-komodità. Id-delta
użata għandha, fejn rilevanti, tkun dik tal-kambju kkonċernat,
soġġett għal permess mill-awtoritajiet kompetenti, fejn dik ma
tkunx disponibbli, jew għall-opzjonijiet OTC, dik ikkalkulata mill-istituzzjoni
stess permezz ta’ metodu xieraq. Il-permess
għandu jingħata jekk il-mudell jistma b’mod xieraq ir-rata ta’ bidla
fil-valur tal-opzjoni jew tal-warrant fir-rigward ta’ bidliet żgħar
fil-prezz tas-suq tas-sottostanti.
L-istituzzjonijiet għandhom jirreflettu b'mod
adegwat riskji oħra assoċjati mal-opzjonijiet, minbarra r-riskju
tad-delta, fir-rekwiżiti ta’ fondi proprji. 
(5)                   
L-ABE għandha tiżviluppa abbozzi ta’
standards tekniċi regolatorji li jiddefinixxu firxa ta’ metodi sabiex
jirreflettu riskji oħra fir-rekwiżiti ta’ fondi proprji, minbarra
r-riskju delta, b’mod proporzjonat mal-iskala u l-kumplessità tal-attivitajiet
tal-istituzzjonijiet fl-opzjonijiet.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni sal-1 ta’ Jannar 2013.
Il-Kummissjoni hija ddelegata bis-setgħa li
tadotta l-istandards tekniċi regolatorji msemmija fl-ewwel subparagrafu
skont l-Artikoli 10 sa 14 tar-Regolament (UE) Nru 1093/2010.
(6)                   
Meta l-istituzzjoni tkun waħda minn dawn li
ġejjin, hija għandha tinkludi l-komoditajiet konċernati
fil-kalkolu tar-rekwiżit tagħha ta’ fondi proprji għar-riskju
tal-komoditajiet: 
(a)     it-trasferitur ta’ komoditajiet jew drittijiet garantiti relatati
mat-titolu għal komoditajiet fi ftehim ta’ riakkwist;
(b)     il-mutwanti ta' komoditajiet fi ftehim dwar għoti self ta'
komoditajiet.
Artikolu 348
Approċċ tal-iskala tal-maturità
(2)                   
L-istituzzjoni għandha tuża skala
tal-maturità separata f'konformità mat-Tabella 1 għal kull komodità. Il-pożizzjonijiet kollha f'dik il-komodità
għandhom jiġu assenjati fil-faxex xierqa ta’ maturità. Stokks fiżiċi għandhom jiġu
assenjati fl-ewwel faxxa ta’ maturità li tibda minn 0 u li tasal sa u tinkludi
xahar (1).
 Tabella 1 
 Faxxa ta’ maturità (1) || Rata tal-firxa (f’%) (2) 
 0 ≤ 1 xahar || 1,50 
 > 1 ≤ 3 xhur || 1,50 
 > 3 ≤ 6 xhur || 1,50 
 > 6 ≤ 12-il xahar || 1,50 
 > 1 ≤ 2 sentejn || 1,50 
 > 2 ≤ 3 snin || 1,50 
 > 3 snin || 1,50 
(3)                   
Pożizzjonijiet fl-istess komodità jistgħu
jiġu paċuti u assenjati lill-faxex xierqa ta’ maturità fuq bażi
netta għal dawn li ġejjin:
(a)         
pożizzjonijiet f’kuntratti li jimmaturaw
fl-istess ġurnata;
(b)         
pożizzjonijiet f’kuntratti li jimmaturaw fi
żmien għaxart (10) ijiem minn xulxin jekk il-kuntratti jkunu
negozjati fi swieq li għandhom dati ta’ konsenja ta’ kuljum.
(4)                   
L-istituzzjoni mbagħad għandha tikkalkula
s-somma tal-pożizzjonijiet fit-tul u s-somma tal-pożizzjonijiet
fil-qosor f’kull faxxa ta’ maturità. L-ammont
tal-ewwel tip li jkun mqabbel minn dan tal-aħħar f’faxxa ta’ maturità
partikolari għandu jkun il-pożizzjonijiet imqabbla f’dik il-faxxa,
filwaqt li l-pożizzjoni fit-tul jew fil-qosor reżidwa għandha
tkun il-pożizzjoni mhux imqabbla għall-istess faxxa.
(5)                   
Dik il-parti tal-pożizzjoni fit-tul mhux
imqabbla għal faxxa ta’ maturità partikolari li tkun mqabbla minn
pożizzjoni fil-qosor mhux imqabbla, jew viċe versa, għal faxxa
ta’ maturità aktar lil hinn għandha tkun il-pożizzjoni mqabbla bejn
iż-żewġ faxex ta’ maturità. Dik il-parti tal-pożizzjoni fit-tul mhux imqabbla jew dik
fil-qosor mhux imqabbla li ma tistax titqabbel għandha tkun
il-pożizzjoni mhux imqabbla.
(6)                   
Ir-rekwiżit ta’ fondi proprji tal-istituzzjoni
għal kull komodità għandu jiġi kkalkulat fuq il-bażi
tal-iskala rilevanti tal-maturità bħala s-somma ta’ dan li ġej:
(a)         
is-somma tal-pożizzjonijiet fit-tul u
fil-qosor imqabbla, immultiplikat bir-rata xierqa ta’ firxa kif indikat
fit-tieni kolonna tat-Tabella 1 għal kull faxxa ta’ maturità u bil-prezz
spot għall-komodità;
(b)         
il-pożizzjoni mqabbla bejn żewġ
faxex ta’ maturità għal kull faxxa ta’ maturità li fiha tiġi
riportata pożizzjoni mhux imqabbla, immultiplikata b’0,6 %, li hija
r-rata tar-riport u bil-prezz spot għall-komodità;
(c)         
il-pożizzjonijiet reżidwi mhux imqabbla,
immultiplikati bi 15 % li hija r-rata diretta u bil-prezz spot
għall-komodità.
(7)                   
Ir-rekwiżit kumplessiv ta’ fondi proprji
tal-istituzzjoni għar-riskji tal-komoditajiet għandu jiġi
kkalkulat bħala s-somma tar-rekwiżiti ta’ fondi proprji kkalkolat
għal kull komodità skont il-paragrafu 5.
Artikolu 349
Approċċ simplifikat
4.                      
Ir-rekwiżit ta’ fondi proprji tal-istituzzjoni
għal kull komodità għandu jiġi kkalkulat bħala s-somma ta’
dawn li ġejjin:
(a)         
15 % tal-pożizzjoni netta, fit-tul jew
fil-qosor, immultiplikata bil-prezz spot għall-komodità;
(b)         
3 % tal-pożizzjoni grossa, fit-tul kif
ukoll fil-qosor, immultiplikata bil-prezz spot għall-komodità.
5.                      
Ir-rekwiżit kumplessiv ta’ fondi proprji
tal-istituzzjoni għar-riskji tal-komoditajiet għandu jiġi
kkalkulat bħala s-somma tar-rekwiżiti ta’ fondi proprji kkalkolat
għal kull komodità skont il-paragrafu 1.
Artikolu 350
Approċċ estiż tal-skala tal-maturità
L-istituzzjonijiet jistgħu jużaw
il-firxa minima, ir-rata miżmuma u dik diretta stabbiliti fit-Tabella 2
segwenti minflok dawk indikati fl-Artikolu 348 bil-kundizzjoni li
l-istituzzjonijiet:
(a)                   
iwettqu negozju sinifikanti ta' komoditajiet;
(b)                   
ikollhom portafoll ta' komoditajiet diversifikat
kif xieraq;
(c)                   
ikunu għadhom mhumiex f’pożizzjoni sabiex
jużaw mudelli interni sabiex jikkalkulaw ir-rekwiżit ta' fondi
proprji għar-riskju tal-komoditajiet.
L-istituzzjonijiet għandhom jinnotifikaw
l-użu li jagħmlu minn dan l-Artikolu lill-awtoritajiet kompetenti
flimkien ma’ prova tal-isforzi tagħhom sabiex jimplimentaw mudell intern
sabiex jikkalkulaw ir-rekwiżit ta’ fondi proprji għar-riskju
tal-komoditajiet.
 Tabella 2 
   || Metalli prezzjużi (minbarra d-deheb) || Metalli bażi || Prodotti Agrikoli (softs) || Oħrajn, inklużi l-prodotti enerġetiċi 
 Rata ta’ firxa ( %) || 1,0 || 1,2 || 1,5 || 1,5 
 Rata miżmuma ( %) || 0,3 || 0,5 || 0,6 || 0,6 
 Rata diretta ( %) || 8 || 10 || 12 || 15 
Kapitolu 5
Użu ta’ mudelli interni sabiex jiġu kkalkulati
r-rekwiżiti ta’ fondi proprji
Taqsima 1
Permess u rekwiżiti ta’ fondi proprji
Artikolu 351
Riskji speċifiċi u ġenerali
Ir-riskju
ta’ pożizzjoni fuq strument tad-dejn jew strument tal-ekwità negozjat jew
derivat tagħhom jista’ jinqasam f’żewġ komponenti
għall-finijiet ta’ dan il-Kapitolu. L-ewwel wieħed għandu jkun
il-komponent tar-riskju speċifiku tiegħu u għandu jinkludi
r-riskju tal-bidla fil-prezz fl-istrument konċernat minħabba fatturi
relatati mal-emittent tiegħu jew, fil-każ ta’ derivat, l-emittent
tal-istrument sottostanti. Il-komponent tar-riskju ġenerali għandu
jinkludi r-riskju ta’ bidla fil-prezz fl-istrument fil-każ ta’ strument
ta’ dejn negozjat jew derivat tad-dejn għal bidla fil-livell tar-rati
tal-imgħax jew fil-każ ta’ ekwità jew derivat tal-ekwità għal
moviment wiesa’ tas-suq tal-ekwità li ma jkun relatat mal-ebda attribut
speċifiku ta' titoli individwali.
Artikolu 352
Permess għall-użu ta’ mudelli interni
2.                      
Wara li tiġi verifikata l-konformità ta’
istituzzjoni mar-rekwiżiti tat-Taqsimiet 2, 3 u 4 kif rilevanti,
l-awtoritajiet kompetenti għandhom jagħtu permess
lill-istituzzjonijiet sabiex jikkalkulaw ir-rekwiżiti tagħhom ta’
fondi proprji għal waħda jew aktar mill-kategoriji ta’ riskju li
ġejjin billi jużaw il-mudelli interni tagħhom minflok jew
flimkien mal-metodi fil-Kapitoli 2 sa 4:
(a)         
riskju ġenerali tal-istrumenti tal-ekwità;
(b)         
riskju speċifiku tal-istrumenti tal-ekwità;
(c)         
riskju ġenerali tal-istrumenti tad-dejn;
(d)         
riskju speċifiku tal-istrumenti tad-dejn;
(e)         
riskju tal-kambju;
(f)           
riskju tal-komoditajiet.
2.                      
Għall-kategoriji ta' riskju li għalihom
l-istituzzjoni ma tkunx ingħatat il-permess imsemmi fil-paragrafu 1 sabiex
tuża l-mudelli interni tagħha, dik l-istituzzjoni għandha
tkompli tikkalkula r-rekwiżiti ta’ fondi proprji skont dawk il-Kapitoli 2,
3 u 4 kif rilevanti. Għal kull
kategorija ta’ riskju, għandu jkun meħtieġ permess
mill-awtoritajiet kompetenti għall-użu ta' mudelli interni. Bidliet materjali fl-użu ta' mudelli
interni, l-estensjoni tal-użu ta' mudelli interni, b’mod partikolari
fil-kategoriji ta’ riskju addizzjonali, u l-kalkolu inizjali tal-valur
fir-riskju taħt stress skont l-Artikolu 354(2) jeħtieġu permess
separat mill-awtorità kompetenti. 
3.                      
L-ABE għandha tiżviluppa abbozzi ta’
standards tekniċi regolatorji sabiex tispeċifika dan li ġej:
(g)         
il-kundizzjonijiet għall-valutazzjoni
tal-materjalità tal-estensjonijiet u l-bidliet fl-użu ta' mudelli interni;
(h)         
il-metodoloġija ta' valutazzjoni li biha
l-awtoritajiet kompetenti jippermettu lill-istituzzjonijiet jużaw mudelli
interni.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni tiġi delegata bis-setgħa
tadotta l-istandards tekniċi regolatorji msemmija fl-ewwel subparagrafu
skont il-proċedura stabbilita fl-Artikoli 10 sa 14 tar-Regolament (UE) Nru
1093/2010.
Artikolu 353
Rekwiżiti ta’ fondi proprji meta jintużaw
mudelli interni
3.                      
Kull istituzzjoni li tuża mudell intern
għandha tissodisfa, minbarra r-rekwiżiti ta’ fondi proprji kkalkulati
skont il-Kapitoli 2, 3 u 4 għal dawk il-kategoriji ta’ riskju li
għalihom ma jkunx ingħata permess għall-użu ta' mudell
intern, rekwiżit ta’ fondi proprji espress bħala somma tal-punti (a)
u (b): 
(a)     l-ogħla mill-valuri li ġejjin:
(i)      in-numru tagħha tal-valur fir-riskju tal-ġurnata ta’ qabel
ikkalkulat skont l-Artikolu 354(1) (VaRt-1);
(ii)      medja tan-numri tal-valur fir-riskju ta' kuljum kkalkulata skont
l-Artikolu 354(1) f’kull waħda mis-sittin ġurnata tax-xogħol
preċedenti (VaRavg), immultiplikata bil-fattur ta’
multiplikazzjoni (mc) skont l-Artikolu 355;
(b)     l-ogħla mill-valuri li ġejjin:
(i)      l-aħħar numru ta’ valur fir-riskju taħt stress
disponibbli kkalkulat skont l-Artikolu 354(2) (sVaRt-1); u
(ii)      medja tan-numri ta’ valur fir-riskju taħt stress kkalkulati
bil-mod u l-frekwenza speċifikati fil-punt 10a matul is-sittin jum
tax-xogħol preċedenti (sVaRavg), immultiplikata bil-fattur
ta’ multiplikazzjoni (ms) skont l-Artikolu 355;
4.                      
L-istituzzjonijiet li jużaw mudell intern
sabiex jikkalkulaw ir-rekwiżit ta’ fondi proprji tagħhom
għar-riskju speċifiku tal-istrumenti tad-dejn għandhom jissodisfaw
rekwiżit addizzjonali ta’ fondi proprji espress bħala s-somma
tal-punti (a) u (b) li ġejjin:
(a)     ir-rekwiżit ta' fondi proprji kkalkulat skont l-Artikolu 326 u 327
għar-riskju speċifiku ta’ pożizzjonijiet ta’ titolizzazzjoni u
derivati ta’ kreditu inadempjenti nru n fil-portafoll tan-negozjar
għajr dawk inkorporati f’rekwiżit ta’ fondi proprji għar-riskju
speċifiku tal-portafoll ta’ negozju ta’ korrelazzjoni skont
it-Taqsima 4 u, fejn applikabbli, ir-rekwiżit ta' fondi proprji
għar-riskju speċifiku skont il-Kapitolu 2, Taqsima 6, għal dawk
il-pożizzjonijiet fis-CIUs li għalihom ma jiġu ssodisfati la
l-kundizzjonijiet fl-Artikolu 339(1) u lanqas l-Artikolu 339(2);
(b)     l-ogħla fost:
(i)      in-numru tar-riskju l-aktar reċenti għall-inadempjenza
inkrimentali u r-riskju ta’ migrazzjoni kkalkulat skont it-Taqsima 3;
(ii)      il-medja ta’ dan in-numru fit-12-il-ġimgħa ta’ qabel.
5.                      
L-istituzzjonijiet li għandhom portafoll ta’
negozju ta' korrelazzjoni, li jilħaq ir-rekwiżiti fl-Artikolu 327(1)
sa (3), għandhom jissodisfaw rekwiżit addizzjonali ta’ fondi proprji
kkalkulat bħala l-ogħla minn dawn li ġejjin:
(a)     in-numru tar-riskju l-aktar reċenti għall-portafoll ta’
negozju ta’ korrelazzjoni kkalkulat skont it-Taqsima 5;
(b)     il-medja ta’ dan in-numru fit-12-il-ġimgħa ta’ qabel;
(c)     8 % tar-rekwiżit ta' fondi proprji li, fil-mument tal-kalkolu
tan-numru tar-riskju l-aktar reċenti msemmi fl-ewwel inċiż ta’
dan il-punt, jiġi kkalkulat skont l-Artikolu 327(4) għal dawk
il-pożizzjonijiet kollha inkorporati fil-mudell intern għall-portafoll
ta’ negozju ta’ korrelazzjoni.
Taqsima 2
Rekwiżiti
ġenerali
Artikolu 354
Kalkolu tal-VaR u tal-VaR taħt stress
3.                      
Il-kalkolu tan-numru tal-valur fir-riskju msemmi
fl-Artikolu 353 għandu jkun soġġett għar-rekwiżiti li
ġejjin:
(a)     kalkolu ta’ kuljum tan-numru tal-valur fir-riskju;
(b)     id-99 perċentil, b'interval ta' kunfidenza fuq naħa
waħda;
(c)     perjodu ta’ parteċipazzjoni ta’ 10 ijiem; 
(d)     perjodu effettiv ta’ osservazzjoni storika ta' mill-anqas sena
ħlief meta perjodu iqsar ta’ osservazzjoni jkun ġustifikat minn
żieda sinifikanti fil-volatilità tal-prezz;
(e)     aġġornamenti tad-dejta mill-anqas kull xahar.
L-istituzzjoni tista’ tuża numri tal-valur
fir-riskju kkalkulati skont perjodi ta’ parteċipazzjoni iqsar minn
għaxart (10) ijiem li jittellgħu sa għaxart (10) ijiem permezz
ta’ metodoloġija xierqa li tkun reveduta perjodikament.
4.                      
Barra minn hekk, tal-inqas kull ġimgħa
l-istituzzjoni għandha tikkalkula l-‘valur fir-riskju taħt stress'
tal-portafoll attwali, skont ir-rekwiżiti stabbiliti fl-ewwel paragrafu,
bl-inputs tal-mudell tal-valur fir-riskju kkalibrati għal dejta storika
minn perjodu ta’ 12-il xahar kontinwu ta’ stress finanzjarju sinifikanti
relevanti għall-portafoll tal-istituzzjoni. L-għażla ta’ din id-dejta storika għandha tkun
soġġetta mill-anqas għal reviżjoni annwali
mill-istituzzjoni, li għandha tinnotifika r-riżultat
lill-awtoritajiet kompetenti. L-ABE
għandha timmonitorja l-firxa ta’ prattiki għall-kalkolu tal-valur
fir-riskju taħt stress u għandha, skont l-Artikolu 16 tar-Regolament
(UE) Nru 1093/2010, toħroġ linji gwida dwar tali prattiki.
Artikolu 355
Ittestjar b’lura regolatorju u fatturi ta’
multiplikazzjoni
(2)                   
Ir-riżultati tal-kalkoli msemmija fl-Artikolu
354 għandhom jiżdiedu bil-fatturi ta’ multiplikazzjoni (mc)
u (ms). 
(3)                   
Il-fatturi ta’ multiplikazzjoni (mc) u
(ms) għandhom ikunu s-somma ta’ 3 u addend bejn 0 u 1 skont
it-Tabella 1. Dak l-addend
għandu jiddependi fuq in-numru ta’ qbiż tal-valur għall-250 jum
tax-xogħol l-aktar reċenti kif evidenzjat mill-ittestjar b’lura
tal-istituzzjoni tan-numru tal-valur fir-riskju kif stabbilit fl-Artikolu
354(1). 
 Tabella 1 
 Numru ta' qbiż tal-valur || addend 
 Inqas minn 5 || 0,00 
 5 || 0,40 
 6 || 0,50 
 7 || 0,65 
 8 || 0,75 
 9 || 0,85 
 10 jew aktar || 1,00 
(4)                   
L-istituzzjonijiet għandhom jgħoddu
l-qbiż tal-valur ta’ kuljum fuq il-bażi ta' ttestjar b’lura fuq
bidliet ipotetiċi u reali fil-valur tal-portafoll. Qabża fil-valur hija bidla f’ġurnata waħda fil-valur
tal-portafoll li taqbeż in-numru tal-valur fir-riskju ta' ġurnata
waħda relatat iġġenerat mill-mudell tal-istituzzjoni. Sabiex jiġi determinat l-addend, in-numru
ta’ qbiż tal-valur għandu jiġi valutat mill-inqas kull tliet
xhur u għandu jkun daqs l-ogħla min-numru ta’ qbiż tal-valur
f’bidliet ipotetiċi u reali fil-valur tal-portafoll. 
L-ittestjar b’lura fuq bidliet ipotetiċi
fil-valur tal-portafoll għandu jkun ibbażat fuq tqabbil bejn il-valur
tal-portafoll fi tmiem il-ġurnata u, bis-suppożizzjoni li
l-pożizzjonijiet li ma jinbidlux, il-valur tiegħu fi tmiem
il-ġurnata sussegwenti.
L-ittestjar b’lura fuq bidliet reali fil-valur
tal-portafoll għandu jkun ibbażat fuq tqabbil bejn il-valur
tal-portafoll fi tmiem il-ġurnata u l-valur reali tiegħu fi tmiem
il-ġurnata sussegwenti bl-esklużjoni ta' tariffi, kummissjonijiet u
d-dħul nett ta’ mgħax.
(5)                   
F'każijiet individwali, l-awtoritajiet
kompetenti jistgħu jillimitaw l-addend għal dak li jirriżulta
mill-qbiż tal-valur f’bidliet ipotetiċi, fejn in-numru ta’ qbiż
tal-valur fil-bidliet reali ma jirriżultax minn nuqqasijiet fil-mudell
intern. 
(6)                   
Sabiex l-awtoritajiet kompetenti jkunu jistgħu
jimmonitorjaw l-adegwatezza tal-fatturi ta’ multiplikazzjoni fuq bażi
kontinwa, l-istituzzjonijiet għandhom jinnotifikaw minnufih, u fi
kwalunkwe każ mhux aktar tard minn ħamest ijiem tax-xogħol,
lill-awtoritajiet kompetenti dwar il-qbiż tal-valur li jirriżulta
mill-programm tagħhom ta’ ttestjar b’lura.
Artikolu 356
Rekwiżiti fuq il-kejl tar-riskju
(2)                   
Kwalunkwe mudell intern użat sabiex jiġu
kkalkulati r-rekwiżiti kapitali għar-riskju tal-pożizzjoni,
ir-riskju tal-kambju, ir-riskju tal-komoditajiet u kwalunkwe mudell intern
għan-negozju ta’ korrelazzjoni għandu jissodisfa r-rekwiżiti
kollha li ġejjin:
(i)           
il-mudell għandu jkopri bi
preċiżjoni r-riskji kollha tal-prezzijiet materjali;
(j)           
il-mudell għandu jkopri numru suffiċjenti
ta’ fatturi tar-riskju, skont il-livell ta' attività tal-istituzzjoni fis-swieq
rispettivi. L-istituzzjoni
għandha mill-anqas tinkorpora dawk il-fatturi tar-riskju fil-mudell
tagħha li jkunu inkorporati fil-mudell tal-ipprezzar tagħha. Il-mudell għall-kejl tar-riskju għandu
jkopri nonlinearitajiet għal opzjonijiet u prodotti oħra kif ukoll
ir-riskju tal-korrelazzjoni u r-riskju tal-bażi. Fejn jintużaw valuri preżenti għall-fatturi tar-riskju,
dawn għandhom jagħtu prova ta’ rekord tajjeb
għall-pożizzjoni reali li jkollhom. 
(3)                   
Kwalunkwe mudell intern użat sabiex
jiġu kkalkulati r-rekwiżiti kapitali għar-riskju
tal-pożizzjoni, ir-riskju tal-kambju jew ir-riskju tal-komoditajiet
għandu jissodisfa r-rekwiżiti kollha li ġejjin:
(k)         
il-mudell għandu jinkludi sett ta’ fatturi
tar-riskju li jikkorrispondu mar-rati tal-imgħax f’kull munita li fiha
l-istituzzjoni jkollha pożizzjonijiet sensittivi għar-rata
tal-imgħax fi u barra l-karta tal-bilanċ. L-istituzzjoni għandha timmudella l-kurvi tar-rendita permezz ta’
wieħed mill-approċċi ġeneralment aċċettati. Għal skoperturi materjali għar-riskju
tar-rata tal-imgħax fil-muniti u s-swieq ewlenin, il-kurva tar-renditu
għandha tinqasam f’minimu ta’ sitt segmenti ta’ maturità, sabiex tkopri
l-varjazzjonijiet tal-volatilità tar-rati tul il-kurva tar-renditu. Il-mudell għandu jkopri wkoll ir-riskju ta’
movimenti korrelatati mhux b’perfezzjoni bejn il-kurvi tar-renditu differenti;
(l)           
il-mudell għandu jinkludi fatturi tar-riskju
li jikkorrispondu għad-deheb u l-muniti barranin individwali li fihom
ikunu denominati l-pożizzjonijiet tal-istituzzjoni. Għas-CIUs, għandhom jiġu kkunsidrati
l-pożizzjonijiet reali tal-kambju tas-CIU. L-istituzzjonijiet jistgħu joqogħdu fuq rappurtar
magħmul minn partijiet terzi dwar il-pożizzjoni tal-kambju tas-CIU,
meta l-korrettezza tar-rapport tkun żgurata b’mod adegwat. Jekk istituzzjoni ma tkunx konxja dwar
il-pożizzjonijiet tal-kambju ta’ CIU, din il-pożizzjoni għandha
titneħħa u tiġi ttrattata skont l-Artikolu 342(3);
(m)       
il-mudell għandu juża fattur tar-riskju
separat tal-inqas għal kull wieħed mis-swieq tal-ekwità li fihom
l-istituzzjoni jkollha pożizzjonijiet sinifikanti;
(n)         
il-mudell għandu juża fattur tar-riskju
separat tal-inqas għal kull komodità li fiha l-istituzzjoni jkollha
pożizzjonijiet sinifikanti. Il-mudell
għandu jkopri wkoll ir-riskju ta’ movimenti mhux perfettament korrelatati
bejn komoditajiet simili, iżda mhux identiċi, u l-iskopertura
għall-bidliet fil-prezzijiet forward li jirriżultaw minn diskrepanzi
fil-maturità. Għandu jikkunsidra
wkoll il-karatteristiċi tas-suq, l-aktar id-dati tal-konsenja u l-ambitu
provdut lin-negozjanti sabiex jagħlqu l-pożizzjonijiet;
(o)         
b’mod
konservattiv, il-mudell intern ta’ istituzzjoni għandu jivvaluta r-riskju
li jinħoloq minn pożizzjonijiet inqas likwidi u pożizzjonijiet
bi trasparenza limitata tal-prezzijiet f’xenarji realistiċi tas-suq. Barra minn hekk, il-mudell
intern għandu jilħaq standards minimi tad-dejta. Il-valuri preżenti
għandhom ikunu konservattivi b’mod xieraq u għandhom jintużw
biss fejn id-dejta disponibbli ma tkunx biżżejjed jew ma tkunx
tirrifletti l-volatilità reali ta’ pożizzjoni jew ta’ portafoll.
(4)                   
L-istituzzjonijiet jistgħu, fi kwalunkwe
mudell intern użat għall-finijiet ta’ dan il-Kapitolu, jużaw
korrelazzjonijiet empiriċi fi ħdan il-kategoriji tar-riskju u bejn
kategoriji tar-riskju biss jekk l-approċċ tal-istituzzjoni
għall-kejl tal-korrelazzjonijiet ikun korrett u implimentat b’integrità.
Artikolu 357
Rekwiżiti kwalitattivi
(8)                   
Kwalunkwe mudell intern użat
għall-finijiet ta’ dan il-Kapitolu għandu jkun konċettwalment
sod u implimentat b’integrità u, b’mod partikolari, għandu jissodisfa
r-rekwiżiti kwalitattivi kollha li ġejjin:
(a)         
kwalunkwe mudell intern użat
għall-kalkolu tar-rekwiżiti kapitali għar-riskju
tal-pożizzjoni, ir-riskju tal-kambju jew tal-komoditajiet għandu jkun
integrat mill-viċin fil-proċess tal-immaniġjar tar-riskji ta’
kuljum tal-istituzzjoni u jservi bħala bażi għar-rappurtar
tal-iskoperturi għar-riskju lill-maniġment superjuri;
(b)         
l-istituzzjoni għandu jkollha unità
għall-kontroll tar-riskji li tkun indipendenti mill-unitajiet tan-negozjar
kummerċjali u tirrapporta direttament lill-maniġment superjuri. L-unità għandha tkun responsabbli
mit-tfassil u l-implimentazzjoni ta' kwalunkwe mudell intern użat
għall-finijiet ta’ dan il-Kapitolu. L-unità għandha twettaq validazzjoni inizjali u kontinwa ta’
kwalunkwe mudell intern użat għall-finijiet ta’ dan il-Kapitolu.
(c)         
 L-unità għandha
tipproduċi u tanalizza rapporti ta’ kuljum dwar l-output ta' kwalunkwe
mudell intern użat għall-kalkolu tar-rekwiżiti kapitali
għar-riskju tal-pożizzjoni, ir-riskju tal-kambju u r-riskju
tal-komoditajiet, u dwar il-miżuri xierqa li għandhom jittieħdu
rigward il-limiti tan-negozjar;
(d)         
il-korp tal-maniġment u l-maniġment
superjuri tal-istituzzjoni għandhom ikunu involuti attivament
fil-proċess ta’ kontroll tar-riskji u r-rapporti ta’ kuljum prodotti
mill-unità għall-kontroll tar-riskji jiġu analizzati minn livell ta’
maniġment b’awtorità suffiċjenti sabiex jinforza kemm tnaqqis
fil-pożizzjonijiet li jittieħdu minn negozjanti individwali kif ukoll
fl-iskopertura għar-riskji kumplessivi tal-istituzzjoni;
(e)         
l-istituzzjoni għandu jkollha numru
suffiċjenti ta' persunal imħarreġ fl-użu ta’ mudelli
interni sofistikati, u inklużi dawk użati għall-finijiet ta’ dan
il-Kapitolu, fin-negozjar, fil-kontroll tar-riskji, l-awditjar u
ż-żoni tal-back office;
(f)           
l-istituzzjoni għandha tkun waqqfet
proċeduri għall-monitoraġġ u sabiex jiżguraw li jkun
hemm konformità ma’ sett dokumentat ta’ politiki u kontrolli interni rigward
l-operat kumplessiv tal-mudelli interni tagħha, u inklużi dawk
użati għall-finijiet ta’ dan il-Kapitolu;
(g)         
kwalunkwe mudell intern użat
għall-finijiet ta’ dan il-Kapitolu għandu jkollu rekord ippruvat ta'
preċiżjoni raġonevoli fil-kejl tar-riskji;
(h)         
l-istituzzjoni għandha twettaq b'mod frekwenti
programm rigoruż ta’ ttestjar tal-istress, inklużi testijiet
tal-istress bir-rivers, li jinkludi kwalunkwe mudell intern użat
għall-finijiet ta’ dan il-Kapitolu u r-riżultati ta’ dawn
it-testijiet tal-istress għandhom jiġu reveduti mill-maniġment
superjuri u riflessi fil-politiki u l-limiti li jistabbilixxi. Dan il-proċess għandu jindirizza b’mod
partikolari l-illikwidità tas-swieq f’kundizzjonijiet ta’ stress tas-suq,
ir-risjku ta’ konċentrazzjoni, is-swieq b’direzzjoni waħda, ir-riskji
tal-avveniment u tal-inadempjenza immedjata, in-nonlinearità ta’ prodotti,
il-pożizzjonijiet sfavorevoli ħafna (deep out-of-the-money
positions), il-pożizzjonijet soġġetti għal-limiti fuq
il-prezzijiet u riskji oħra li jistgħu ma jiġux koperti b'mod
xieraq fil-mudelli interni. Ix-xokkijiet
applikati għandhom jirriflettu n-natura tal-portafolli u ż-żmien
li jista’ jkun neċessarju sabiex jiġu ħħeġġjati
jew immaniġġjati riskji f’kundizzjonijiet severi tas-suq;
(i)           
l-istituzzjoni għandha twettaq, bħala
parti mill-proċess ta’ awdittjar intern regolari tagħha, analiżi
indipendenti tal-mudelli interni tagħha, u inklużi dawk użati
għall-finijiet ta’ dan il-Kapitolu.
(9)                   
L-analiżi msemmija fil-punt (h) tal-ewwel
paragrafu għandha tinkludi kemm l-attivitajiet tal-unitajiet ta’ negozjar
kummerċjali kif ukoll tal-unità indipendenti għall-kontroll
tar-riskji. Mill-anqas darba
fis-sena, l-istituzzjoni għandha twettaq analiżi tal-proċess
kumplessiv tagħha ta’ mmaniġjar tar-riskji. L-analiżi għandha tikkunsidra dan li ġej :
(a)         
l-adegwadezza tad-dokumentazzjoni tas-sistema u
l-proċess tal-immanġjar tar-riskji u l-organizzazzjoni tal-unità
għall-kontroll tar-riskji;
(b)         
l-integrazzjoni tal-kejl tar-riskju
fl-immaniġjar ta’ kuljum tar-riskji u l-integrità tas-sistema ta'
informazzjoni tal-maniġment;
(c)         
il-proċess li tuża l-istituzzjoni sabiex
tapprova l-mudelli ta' pprezzar tar-riskju u s-sistemi ta’ valwazzjoni li
jintużaw mill-persunal tal-uffiċċji prinċipali u tal-back
office;
(d)         
l-ambitu tar-riskji koperti mill-mudell ta’ kejl
tar-riskju u l-validazzjoni ta’ kwalunkwe bidla sinifikanti fil-proċess
ta’ kejl tar-riskju;
(e)         
il-preċiżjoni u l-kompletezza tad-dejta
dwar il-pożizzjoni, il-preċiżjoni u l-adegwatezza
tas-suppożizzjonijiet dwar il-volatilità u l-korrelazzjoni, u
l-preċiżjoni tal-valwazzjoni u l-kalkoli tas-sensittività għar-riskji;
(f)           
il-proċess ta’ verifika li tuża
l-istituzzjoni sabiex tevalwa l-konsistenaza, il-prontezza u l-affidabbiltà
tas-sorsi tad-dejta użati sabiex joperaw il-mudelli interni, inkluża
l-indipendenza ta' dawn is-sorsi tad-dejta;
(g)         
il-proċess ta’ verifika li tuża l-istituzzjoni
sabiex tevalwa l-ittestjar b’lura li jitwettaq sabiex tiġi valutata
l-preċiżjoni tal-mudelli.
(10)               
Hekk kif jevolvu t-tekniki u l-aħjar prattiki,
l-istituzzjonijiet għandhom japplikaw dawn it-tekniki u l-prattiki
l-ġodda fi kwalunkwe mudell intern użat għall-finijiet ta’ dan
il-Kapitolu.
Artikolu 358
Validazzjoni Interna
6.                      
L-istituzzjonijiet għandhom jimplimentaw
proċessi li jiżguraw li l-mudelli interni kollha tagħhom
użati għall-finijiet ta’ dan il-Kapitolu jkunu ġew validati
adegwatament minn partijiet ikkwalifikati sewwa li jkunu indipendenti
mill-proċess tal-iżvilupp sabiex jiżguraw li huma
konċettwalment sodi u jkopru b’mod adegwat ir-riskji materjali kollha. Il-validazzjoni għandha titwettaq meta
l-mudell intern jiġi żviluppat l-ewwel darba u meta ssir kwalunkwe
bidla sinifikanti fil-mudell intern. Il-validazzjoni
għandha ssir ukoll fuq bażi perjodika iżda speċjalment meta
jkunu saru xi bidliet strutturali sinifikanti fis-suq jew xi bidliet
fil-kompożizzjoni tal-portafoll li jistgħu jwasslu sabiex il-mudell
intern ma jibqax adegwat. Hekk kif
it-tekniki u l-aħjar prattiki għall-validazzjoni interna jevolvu,
l-istituzzjonijiet għandhom japplikaw dawn l-iżviluppi. Il-validazzjoni tal-mudelli interni
m’għandhiex tkun limitata għall-ittestjar b’lura, iżda
għandha, bħala minimu, tinkludi dan li ġej:
(a)         
testijiet sabiex jintwera li kwalunkwe
suppożizzjoni li ssir fil-mudell intern tkun xierqa u ma tissottovalutax
jew ma tissopravalutax ir-riskju;
(b)         
minbarra l-programmi regolatorji tal-ittestjar
b’lura, l-istituzzjonijiet għandhom iwettqu t-testijiet ta’ validazzjoni
tal-mudelli interni tagħhom, inkluż l-ittestjar b’lura, fir-rigward
tar-riskji u l-istrutturi tal-portafolli tagħhom;
(c)         
l-użu ta’ portafolli ipotetiċi sabiex
jiġi żgurat li l-mudell intern ikun kapaċi jqis
karatteristiċi strutturali partikolari li jistgħu jinqalgħu, per
eżempju riskji ta’ bażi materjali u riskji ta’ konċentrazzjoni.
7.                      
L-istituzzjoni għandha twettaq ittestjar
b’lura kemm fuq bidliet reali kif ukoll fuq bidliet ipotetiċi fil-valur
tal-portafoll.
Taqsima 3
Rekwiżiti
partikolari għall-immudellar tar-riskju speċifiku
Artikolu 359
Rekwiżiti għall-immudellar ta’ riskju
speċifiku
Mudell intern użat sabiex jiġu
kkalkulati r-rekwiżiti ta’ fondi proprji għal riskju speċifiku u
mudell intern għan-negozju ta’ korrelazzjoni għandu jissodisfa
r-rekwiżiti addizzjonali li ġejjin:
(a)          jispjega l-varjazzjoni storika fil-prezz fil-portafoll;
(b)          ikopri l-konċentrazzjoni f’termini tad-daqs u l-bidliet
fil-kompożizzjoni tal-portafoll;
(c)          ikun robust f’ambjent avvers;
(d)          ikun validat permezz ta’ ttestjar b’lura mmirat sabiex jivvaluta jekk
riskju speċifiku jkunx kopert bi preċiżjoni. Jekk l-istituzzjoni twettaq tali ttestjar b’lura
fuq il-bażi ta' subportafolli rilevanti, dawn iridu jintgħażlu
b’manjiera konsistenti;
(e)          ikopri riskju ta’ bażi relatat mal-isem u b’mod partikolari,
għandu jkun sensittiv għal differenzi idjosinkratiċi materjali
bejn pożizzjonijiet simili iżda mhux identiċi;
(f)           ikopri r-riskju ta' avvenimenti.
Artikolu 360
Esklużjonijiet mill-mudelli tar-riskju speċifiku
8.                      
Istituzzjoni tista’ tagħżel li teskludi
mill-kalkolu tar-rekwiżit ta' fondi proprji tagħha għar-riskju
speċifiku billi tuża mudell intern, dawk il-pożizzjonijiet li
għalihom hija tissodisfa r-rekwiżit ta’ fondi proprji
għar-riskju speċifiku skont il-punt (c) tal-Artikolu 353. 
9.                      
Istituzzjoni tista’ tagħżel li ma tkoprix
ir-riskji ta’ inadempjenza u ta’ migrazzjoni għal strumenti tad-dejn
fil-mudell intern tagħha meta hija tkun qiegħda tkopri dawn ir-riskji
permezz tar-rekwiżiti stabbiliti fit-Taqsima 4.
Taqsima 4
Mudell
intern għar-riskju inkrimentali ta’ inadempjenza u ta’ migrazzjoni 
Artikolu 361
Rekwiżit sabiex ikun hemm mudell intern
għall-IRC
Istituzzjoni li tuża mudell intern sabiex
tikkalkula r-rekwiżiti ta’ fondi proprji għar-riskju speċifiku
tal-istrumenti tad-dejn għandha jkollha fis-seħħ ukoll mudell
intern tar-riskju inkrimentali ta’ inadempjenza u ta’ migrazzjoni (IRC) sabiex
tkopri r-riskji ta’ inadempjenza u ta’ migrazzjoni tal-pożizzjonijiet tal-portafoll
tan-negozjar tagħha li jkunu inkrimentali għar-riskji koperti
mill-kejl tal-valur fir-riskju kif speċifikat fl-Artikolu 354(1). Istituzzjoni għandha turi li l-mudell intern
tagħha jilħaq standards ta’ sodizza komparabbli mal-approċċ
tal-IRB għar-riskju tal-kreditu bis-suppożizzjoni ta’ livell kostanti
ta’ riskju, u aġġustat fejn xieraq sabiex jirrifletti l-impatt
tal-likwidità, il-konċentrazzjonijiet, l-iħħeġġjar u
l-opzjonalità.
Artikolu 362
M48
Ambitu tal-mudell intern għall-IRC
Il-mudell intern għall-IRC għandu
jkopri l-pożizzjonijiet kollha soġġetti għal rekwiżit
ta’ fondi proprji għar-riskju speċifiku tar-rata tal-imgħax,
inklużi dawk soġġetti għal imposta kapitali għal
riskju speċifiku ta’ 0% skont l-Artikolu 325, iżda m’għandux
ikopri pożizzjonijiet ta’ titolizzazzjoni u derivati ta’ kreditu li jsiru
inadempjenti nru n.
L-istituzzjoni tista', soġġetta
għal permess mill-awtoritajiet kompetenti, tagħżel li b’mod
konsistenti tinkludi l-pożizzjonijiet ta' ewkità kollha elenkati u
l-pożizzjonijiet tad-derivati bbażati fuq l-ekwitajiet elenkati. Il-permess għandu jingħata jekk tali
inklużjoni tkun konsistenti mal-mod kif l-istituzzjoni tkejjel u
timmaniġja internament ir-riskju. 
Artikolu 363
Parametri tal-mudell intern għall-IRC
(11)               
L-istituzzjonijiet għandhom jużaw
il-mudell intern sabiex jikkalkulaw numru li jkejjel it-telf minħabba
inadempjenza u migrazzjoni interna jew esterna tal-klassifikazzjonijiet
fl-intervall ta’ kunfidenza ta’ 99,9 % fuq perjodu ta’ sena. L-istituzzjonijiet għandhom jikkalkulaw dan
in-numru mill-inqas darba fil-ġimgħa.
(12)               
Is-suppożizzjonijiet ta' korrelazzjoni
għandhom jiġu sostnuti permezz ta’ analiżi ta' dejta
oġġettiva f’qafas konċettwalment sod. Il-mudell intern għandu jirrefletti b’mod xieraq
il-konċentrazzjonijiet tal-emittent. Għandhom jiġu riflessi wkoll il-konċentrazzjonijiet li
jistgħu jinqalgħu fi ħdan u bejn klassijiet ta’ prodotti
taħt kundizzjonijiet ta’ stress. 
(13)               
Il-mudell intern għall-IRC għandu
jirrifletti l-impatt tal-korrelazzjonijiet bejn avvenimenti ta' inadempjenza u
ta’ migrazzjoni. M’għandhomx
jiġu riflessi l-impatt tad-diversifikazzjoni bejn, fuq naħa,
l-avvenimenti ta' inadempjenza u ta’ migrazzjoni u, fuq in-naħa
l-oħra, fatturi oħra ta’ riskju.
(14)               
Il-mudell intern għandu jkun ibbażat fuq
is-suppożizzjoni ta’ livell kostanti ta’ riskju fuq perjodu ta’ sena, li
jimplika li pożizzjonijiet individwali partikolari fil-portafoll
tan-negozjar jew settijiet ta’ pożizzjonijiet li jkunu esperjenzaw
inadempjenza jew migrazzjoni tul il-perjodu ta’ likwidità tagħhom
jiġu bbilanċjati mill-ġdid fi tmiem il-perjodu tagħhom
tal-likwidità sabiex jiksbu l-livell inizjali tar-riskju. Inkella, istituzzjoni tista’ tagħżel li b’mod konsistenti
tuża suppożizzjoni ta’ pożizzjoni kostanti għal sena.
(15)               
Il-perjodi tal-likwidità għandhom jiġu
stabbiliti skont iż-żmien meħtieġ sabiex tinbiegħ
il-pożizzjoni jew sabiex jiġu ħħeġġjati r-riskji
materjali kollha tal-prezzijiet rilevanti f’suq taħt stress,
b'konsiderazzjoni partikolari għad-daqs tal-pożizzjoni. Il-perjodi tal-likwidità għandhom
jirriflettu l-prattika u l-esperjenza reali matul perjodi ta’ stress kemm
sistematiku kif ukoll idjosinkratiku. Il-perjodu tal-likwidità għandu jitkejjel taħt
suppożizzjonijiet konservattivi u għandu jkun twil
biżżejjed sabiex l-att tal-bejgħ jew
tal-iħħeġġjar minnu nnifsu ma jaffettwax materjalment
il-prezz li bih isir il-bejgħ jew l-iħħeġġjar.
(16)               
Id-determinazzjoni tal-perjodu xieraq tal-likwidità
għal pożizzjoni jew sett ta’ pożizzjonijiet hija
soġġetta għal minimu ta’ tliet xhur. 
(17)               
Id-determinazzjoni tal-perjodu xieraq tal-likwidità
għal pożizzjoni jew sett ta’ pożizzjonijiet għandha
tikkunsidra l-politiki interni ta’ istituzzjoni fir-rigward
tal-aġġustamenti tal-valwazzjoni u l-immaniġġjar ta’
pożizzjonijiet reqdin. Meta
istituzzjoni tiddetermina perjodi tal-likwidità għal settijiet ta’
pożizzjonijiet pjuttost milli għal pożizzjonijiet individwali,
il-kriterji sabiex jiġu definiti settijiet ta’ pożizzjonijiet
għandhom jiġu definiti b’mod jirrifletti b'mod sinifikanti
d-differenzi fil-likwidità. Il-perjodi
tal-likwidità għandhom ikunu akbar għal pożizzjonijiet li jkunu
konċentrati, sabiex jirriflettu l-perjodu itwal neċessarju sabiex
jiġu likwidati dawn il-pożizzjonijiet. Il-perjodu tal-likwidità għal depożitarju
tat-titolizzazzjonijiet għandu jirrifletti ż-żmien sabiex
jinbnew, jinbiegħu u jiġu titolizzati l-assi, jew sabiex jiġu
ħħeġġjati l-fatturi tar-riskju materjali, f’kundizzjonijiet
tas-suq taħt stress.
Artikolu 364
Rikonoxximent tal-ħeġġijiet fil-mudell
intern għall-IRC
(18)               
Jistgħu jiġu inkorporati
ħeġġijiet fil-mudell intern ta’ istituzzjoni sabiex ikunu
koperti r-riskji inkrimentali ta’ inadempjenza u ta’ migrazzjoni. Positions may be netted when long u short
positions refer sa the same financial instrument. L-effetti tal-iħħeġġjar jew tad-diversifikazzjoni
assoċjati ma’ pożizzjonijiet fit-tul u fil-qosor li jinvolvu
strumenti differenti jew titoli differenti tal-istess obbligant, kif ukoll
pożizzjonijiet fit-tul u fil-qosor f’emittenti differenti, jistgħu
jiġu rikonoxxuti biss bl-immudellar espliċitu tal-pożizzjonijiet
twal u qosra totali fl-istrumenti differenti. L-istituzzjonijiet għandhom jirriflettu l-impatt tar-riskji
materjali li jistgħu jseħħu matul l-intervall bejn il-maturità
tal-ħeġġ u l-perjodu tal-likwidità kif ukoll il-potenzjal
għal riskji ta’ bażi sinifikanti fl-istrateġiji
tal-iħħeġġjar skont il-prodott, is-superjorità
fl-istruttura kapitali, il-klassifikazzjoni interna jew esterna, il-maturità,
il-kumulu (vintage) u differenzi oħrajn fl-istrumenti. Istituzzjoni għandha tirrifletti
ħeġġ biss sakemm dan ikun jista’ jinżamm anki waqt li
l-obbligant javviċina avveniment ta' kreditu jew avveniment ieħor. 
(19)               
Għall-pożizzjonijiet li jkunu
ħħeġġjati permezz tal-istrateġiji dinamiċi ta’
ħħeġġjar, jista’ jiġi rikonoxxut ibbilanċjar
mill-ġdid tal-ħeġġ fi ħdan il-perjodu tal-likwidità
tal-pożizzjoni ħħeġġjata bil-kundizzjoni li
l-istituzzjoni:
(h)         
tagħżel li timmudella l-ibbilanċjar
mill-ġdid tal-ħeġġ b’mod konsistenti fis-sett rilevanti ta’
pożizzjonijiet fil-portafoll tan-negozjar;
(a)         
turi li l-inklużjoni tal-ibbilanċjar
mill-ġdid tirriżulta f’kejl aħjar tar-riskju;
(b)         
turi li s-swieq għall-istrumenti li jservu
bħala ħeġġijiet huma likwidi biżżejjed sabiex
jippermettu tali bbilanċjar mill-ġdid anki matul perjodi ta’ stress. Kwalunkwe riskju reżidwu li jirriżulta
minn strateġiji dinamiċi ta’ ħħeġġjar irid
jiġi rifless fir-rekwiżit ta’ fondi proprji.
Artikolu 365
Rekwiżiti partikolari għall-mudell intern
għall-IRC
(20)               
Sabiex ikopri r-riskji inkrimentali ta’
inadempjenza jew ta’ migrazzjoni, il-mudell intern għandu jirrifletti
l-impatt nonlineari tal-opzjonijiet, tad-derivati strutturati ta’ kreditu u ta’
pożizzjonijiet oħra b’imġiba materjali nonlineari fir-rigward
tal-bidliet fil-prezzijiet. Barra
minn hekk, l-istituzzjoni għandha tagħti konsiderazzjoni xierqa
lill-ammont ta’ riskju tal-mudell inerenti fil-valwazzjoni u l-istima
tar-riskji tal-prezzijiet assoċjati ma’ dawn il-prodotti.
(21)               
Il-mudell intern għandu jkun ibbażat fuq
dejta li tkun oġġettiva u aġġornata.
(22)               
Bħala parti mill-analiżi u l-validazzjoni
indipendenti tal-mudelli interni tagħha użati għall-finijiet ta’
dan il-Kapitolu, istituzzjoni għandha, b’mod partikolari, tagħmel dan
kollu li ġej:
(a)         
tivvalida li l-approċċ tal-immudellar
tagħha għall-korrelazzjonijiet u l-bidliet fil-prezzijiet ikun xieraq
għall-portafoll tagħha, inklużi l-għażla u l-piżijiet
tal-fatturi sistematiċi tar-riskju tagħha;
(b)         
twettaq varjetà ta’ testijiet tal-istress, fosthom
analiżi tas-sensittività u analiżi tax-xenarji, sabiex tiġi
valutata r-raġonevolezza kwalitattiva u kwantitattiva tal-mudell intern,
b'mod partikolari fir-rigward tat-trattament tal-konċentrazzjonijiet. Dawn it-testijiet ma għandhomx ikunu
limitati għall-firxa ta’ avvenimenti esperjenzati storikament;
(c)         
tapplika validazzjoni kwantitattiva xierqa li
tinkludi standards interni rilevanti ta’ mmudellar.
(23)               
Il-mudell intern għandu jkun konsistenti
mal-metodoloġiji interni tal-immaniġjar tar-riskji tal-istituzzjoni
għall-identifikazzjoni, il-kejl u l-immaniġjar tar-riskji
tan-negozju.
(24)               
L-istituzzjonijiet għandhom jiddokumentaw
il-mudelli interni tagħhom sabiex il-korrelazzjoni u
suppożizzjonijiet oħra tal-immudellar ikunu trasparenti
għall-awtoritajiet kompetenti.
(25)               
Il-mudell intern għandu jivvaluta b’mod
konservattiv ir-riskju li jirriżulta minn pożizzjonijiet inqas
likwidi u pożizzjonijiet bi trasparenza limitata tal-prezzijiet f’xenarji
realistiċi tas-suq. Barra minn
hekk, il-mudell intern għandu jilħaq standards minimi tad-dejta. Il-prokuri għandhom ikunu konservattivi
biżżejjed u jistgħu jintużaw biss meta d-dejta disponibbli
ma tkunx biżżejjed jew ma tkunx tirrifletti l-volatilità reali ta’
pożizzjoni jew portafoll.
Artikolu 366
Approċċi mhux kompletament konformi
għall-IRC
Jekk istituzzjoni tuża mudell intern
sabiex tkopri r-riskji inkrimentali ta’ inadempjenza u migrazzjoni li ma
jikkonformax mar-rekwiżiti kollha tal-Artikoli 363, 364 u 365 iżda li
jkun konsistenti mal-metodoloġiji interni tal-istituzzjoni
għall-identifikazzjoni, il-kejl u l-immaniġjar tar-riskji
inkrimentali ta’ inadempjenza u ta’ migrazzjoni, hija għandha tkun
kapaċi turi li l-mudell intern tagħha jirriżulta f’rekwiżit
ta’ fondi proprji li jkun mill-inqas għoli daqslikieku kien ibbażat
fuq mudell li jikkonforma b'mod sħiħ mar-rekwiżiti ta’ dawn
l-Artikoli. L-awtoritajiet kompetenti
għandhom janalizzaw il-konformità mas-sentenza ta’ qabel din mill-inqas
kull sena. L-ABE għandha
timmonitorja l-firxa ta’ prattiki li jikkonċernaw il-mudelli interni li ma
jikkonformawx mar-rekwiżiti kollha tal-Artikoli 363, 364 u 365 u
għandha, skont l-Artikolu 16 tar-Regolament (UE) Nru 1093/2010,
toħroġ linji gwida dwar dawn il-prattiki.
Taqsima 5
Mudell
intern għan-negozjar ta' korrelazzjoni
Artikolu 367
Rekwiżiti għal mudell intern għan-negozjar
ta’ korrelazzjoni
(2)                   
L-awtoritajiet kompetenti għandhom jagħtu
permess sabiex jintuża mudell intern għar-rekwiżit ta' fondi
proprji tal-portafoll tan-negozju ta’ korrelazzjoni minflok ir-rekwiżit
ta’ fondi proprji skont l-Artikolu 327 lil dawk l-istituzzjonijiet li
jistgħu jużaw mudell intern għar-riskju speċifiku
tal-istrumenti tad-dejn u li jissodisfaw ir-rekwiżiti fil-paragrafi 2 sa 6
u fl-Artikoli 356(1), 357, 358 u 359.
(3)                   
L-istituzzjonijiet għandhom jużaw dan
il-mudell intern sabiex jikkalkulaw numru li jkejjel b’mod adegwat ir-riskji
kollha tal-prezzijiet b'intervall ta’ kunfidenza ta’ 99,9% fuq perjodu ta’ sena
bis-suppożizzjoni ta’ riskju ta’ livell kostanti, u aġġustat
fejn ikun xieraq sabiex jirrifletti l-impatt tal-likwidità,
il-konċentrazzjoni, l-iħħeġġjar u l-opzjonalità. L-istituzzjonijiet għandhom jikkalkulaw dan
in-numru mill-inqas darba fil-ġimgħa.
(4)                   
Ir-riskji li ġejjin għandhom jiġu
koperti b’mod adegwat mill-mudell imsemmi fil-paragrafu 1:
(a)         
ir-riskju kumulattiv li jirriżulta minn
inadempjenzi multipli, inkluż l-ordinar differenti tal-inadempjenzi, fi
prodotti segmentati;
(b)         
ir-riskju ta’ firxiet ta’ kreditu, inklużi
l-effetti gamma u transgamma;
(c)         
il-volatilità ta’ korrelazzjonijiet implikati,
inkluż l-effett trasversali bejn il-firxiet u l-korrelazzjonijiet;
(d)         
ir-riskju ta' bażi, inklużi t-tnejn li
ġejjin:
(i)      il-bażi bejn il-firxa ta’ indiċi u dawk tal-ismijiet
uniċi kostitwenti tagħha;
(ii)      il-bażi bejn il-korrelazzjoni implikata ta’ indiċi u dik ta’
portafolli mfasslin apposta għall-klijent;
(e)         
il-volatilità tar-rata ta’ rkupru, kif din hija
relatata mal-propensità tar-rati ta’ rkupru biex jaffettwaw il-prezzijiet
tas-segmenti;
(f)           
safejn il-kejl tar-riskju komprensiv jinkorpora
benefiċċji mill-iħħeġġjar dinamiku, ir-riskju ta’
telf minn ħeġġ u l-ispejjeż potenzjali tal-ibbilanċjar
mill-ġdid ta’ tali ħeġġijiet;
(g)         
kwalunkwe riskju materjali ieħor
tal-prezzijiet tal-pożizzjonijiet fil-portafoll ta’ negozju ta’
korrelazzjoni.
(5)                   
Istituzzjoni għandha tuża
biżżejjed dejta mis-suq fi ħdan il-mudell imsemmi fil-paragrafu
1 sabiex tiżgura li tkopri kompletament ir-riskji prinċipali ta’ dawk
l-iskoperturi fl-approċċ intern tagħha skont ir-rekwiżiti stabbiliti
f’dan l-Artikolu. Għandha
tkun tista’ turi lill-awtoritajiet kompetenti, permezz ta’ ttestjar b'lura u
mezzi oħra xierqa, li l-mudell tagħha jista’ jispjega kif xieraq
il-varjazzjoni storika fil-prezzijiet ta’ dawk il-prodotti.
L-istituzzjoni għandu jkollha
fis-seħħ politiki u proċeduri xierqa sabiex tissepara
l-pożizzjonijiet li għalihom ikollha permess biex tinkorporahom
fir-rekwiżit ta' fondi proprji skont dan l-Artikolu minn
pożizzjonijiet oħra li għalihom ma jkollhiex tali permess.
(6)                   
Fir-rigward tal-portafoll tal-pożizzjonijiet
kollha inkorporati fil-mudell imsemmi fil-paragrafu 1, l-istituzzjoni
għandha tapplika b’mod regolari sett ta’ xenarji speċifiċi ta’
stress, determinati minn qabel. Tali
xenarji ta' stress għandhom jeżaminaw l-effetti tal-istess fuq
ir-rati ta' inadempjenza, ir-rati ta’ rkupru, il-firxiet tal-kreditu, ir-riskji
tal-bażi, il-korrelazzjonijiet u fatturi ta’ riskju oħra rilevanti
fuq il-portafoll ta’ negozju ta’ korrelazzjoni. L-istituzzjoni għandha tapplika xenarji tal-istress mill-inqas
darba fil-ġimgħa u tal-inqas darba kull tliet xhur tirrapporta
r-riżultati lill-awtoritajiet kompetenti, inkluż it-tqabbil
mar-rekwiżit ta’ fondi proprji tal-istituzzjoni skont dan il-punt. Kwalunkwe episodju fejn ir-riżultati
tat-test tal-istress jaqbżu materjalment ir-rekwiżit ta' fondi
proprji għall-portafoll ta’ negozju ta’ korrelazzjoni għandu
jiġi rrappurtat lill-awtoritajiet kompetenti fil-ħin. 
(7)                   
Il-mudell intern għandu jivvaluta b’mod
konservattiv ir-riskju li jirriżulta minn pożizzjonijiet inqas
likwidi u pożizzjonijiet bi trasparenza limitata tal-prezzijiet f’xenarji
realistiċi tas-suq. Barra minn
hekk, il-mudell intern għandu jilħaq standards minimi tad-dejta. Il-prokuri għandhom ikunu konservattivi
biżżejjed u jistgħu jintużaw biss meta d-dejta disponibbli
ma tkunx biżżejjed jew ma tkunx tirrifletti l-volatilità reali ta’
pożizzjoni jew portafoll.
Titolu V
Rekwiżiti ta’ Fondi Proprji għar-Riskju
tas-Saldu
Artikolu 368
Riskju tas-saldu/tal-konsenja 
Fil-każ ta' tranżazzjonijiet li fihom
strumenti tad-dejn, ekwitajiet, muniti barranin u komoditajiet għajr
tranżazzjonijiet ta’ riakkwist u għoti b’self ta' titoli jew
komoditajiet u teħid b’self ta’ titoli jew komoditajiet ma jkunux saldati
wara d-dati dovuti ta’ konsenja tagħhom, istituzzjoni tista’ tikkalkula
d-differenza fil-prezz li għaliha tkun esposta.
Il-prezz huwa kkalkulat bħala
d-differenza bejn l-prezz miftiehem tas-saldu għall-istrument tad-dejn,
l-ekwità, il-munita barranija jew il-komodità inkwistjoni u l-valur tas-suq
attwali, fejn id-differenza tista’ tinvolvi telf għall-istituzzjoni ta’
kreditu.
L-istituzzjoni għandha timmultiplika dik
id-differenza fil-prezz bil-fattur xieraq fil-kolonna A tat-Tabella 1 segwenti
sabiex tikkalkula r-rekwiżit ta’ fondi proprji tal-istituzzjoni
għar-riskju tas-saldu.
 Tabella 1 
 Numru ta’ jiem ta' xogħol wara d-data dovuta tas-saldu || ( %) 
 5 — 15 || 8 
 16 — 30 || 50 
 31 — 45 || 75 
 46 jew aktar || 100 
Artikolu 369
Konsenji bla ħlas
(26)               
Istituzzjoni għandha tkun meħtieġa
żżomm fondi proprji, kif stabbilit fit-Tabella 2, meta
jseħħ dan li ġej:
(a)         
tkun ħallset għal titoli, muniti barranin
jew komoditajiet qabel ma tkun irċeviethom jew tkun ikkonsenjat titoli,
muniti barranin jew komoditajiet qabel ma tkun irċeviet il-ħlas
għalihom; 
(b)         
fil-każ ta’ tranżazzjonijiet transkonfinali,
ikunu għaddew ġurnata jew aktar minn meta tkun għamlet dak
il-pagament jew il-konsenja.
 Tabella 2 
 Trattament kapitali għal konsenji b’xejn 
 Kolonna 1 || Kolonna 2 || Kolonna 3 || Kolonna 4 
 Tip ta’ Tranżazzjoni || Sal-ewwel pagament kuntrattwali jew komponent tal-konsenja || Mill-ewwel pagament kuntrattwali jew komponent tal-konsenja sa erbat ijiem wara t-tieni pagament kuntrattwali jew komponent tal-konsenja || Minn 5 jiem ta’ xogħol wara t-tieni pagament kuntrattwali jew komponent tal-konsenja sa ma tispiċċa t-tranżazzjoni 
 Konsenja bla ħlas || L-ebda imposta kapitali || Trattata bħala skopertura || Trattata bħala skopertura għar-riskju ppeżata b'1,250 % 
(27)               
Meta tapplika piż ta’ riskju fuq skoperturi
għal konsenji bla ħlas ittrattati skont il-Kolonna 3
tat-Tabella 2, istituzzjoni li tuża l-approċċ Ibbażat
fuq Klassifikazzjoni Interna stabbilit fil-Parti Tlieta, it-Titolu II,
il-Kapitolu 3 tista’ tassenja PDs lil kontropartijiet, li għalihom ma
jkollha l-ebda skopertura oħra fil-portafoll mhux ta' negozjar, fuq
il-bażi tal-klassifikazzjoni esterna tal-kontroparti.
L-istituzzjonijiet li jużaw stimi tagħhom stess
tal-‘LGDs’ jistgħu japplikaw l-LGD stabbilit fl-Artikolu 157(1) fuq
skoperturi għal konsenji bla ħlas trattati skont il-Kolonna 3
tat-Tabella 2 bil-kundizzjoni li japplikawh għal dawn l-iskoperturi
kollha. Inkella, istituzzjoni li
tuża l-approċċ Ibbażat fuq Klassifikazzjoni Interna
stabbilit fil-Parti Tlieta, it-Titolu II, il-Kapitolu 3 tista’ tapplika
l-piżijiet ta' riskju tal-approċċ Standardizzat, kif stabbilit
fil-Parti Tlieta, it-Titolu II, il-Kapitolu 2 bil-kundizzjoni li tapplikahom
għal kull skopertura simili jew tista’ tapplika piż ta’ riskju ta’
100% għal kull dawn l-iskoperturi kollha.
Jekk l-ammont ta' skopertura pożittiva li
jirriżulta minn tranżazzjonijiet ta’ konsenja bla ħlas ma jkunx
materjali, l-istituzzjonijiet jistgħu japplikaw piż ta’ riskju ta’
100 % fuq dawn l-iskoperturi, għajr meta jkun meħtieġ
piż ta’ riskju ta’ 1,250% skont il-Kolonna 4 tat-Tabella 2 fil-paragrafu
1.
(28)               
Bħala alternattiva għall-applikazzjoni
ta’ piż ta’ riskju ta’ 1,250 % għall-iskoperturi ta’ konsenja bla
ħlas skont il-Kolonna 4 tat-Tabella 2 fil-paragrafu 1, l-istituzzjonijiet
jistgħu jnaqqsu l-valur trasferit flimkien mal-iskopertura pożittiva
attwali ta’ dawk l-iskoperturi minn elementi tal-Ewwel Grad tal-Ekwità Komuni
skont il-punt (k) tal-Artikolu 33(1).
Artikolu 370
Waiver
Meta jseħħ falliment ta' saldu
fis-sistema kollha jew fis-sistema ta’ kklerjar, l-awtoritajiet kompetenti
jistgħu jeżentaw mir-rekwiżiti ta’ fondi proprji kkalkulati kif
stabbilit fl-Artikolu 368 u 369 sakemm is-sitwazzjoni tiġi rranġata. F’dan il-każ, il-falliment ta’ kontroparti
sabiex tissalda negozju ma għandux jitqies bħala inadempjenza
għall-finijiet tar-riskju tal-kreditu.
Titolu VI
Rekwiżiti ta’ fondi proprji għar-riskju ta’
aġġustament tal-valwazzjoni tal-kreditu 
Artikolu 371
Tifsira ta’ Aġġustament tal-Valur tal-Kreditu
Għall-finijiet ta’ dan it-Titolu u
l-Kapitolu 6 tat-Titolu III, ‘Aġġustament tal-Valwazzjoni
tal-Kreditu’ jew 'CVA' tfisser aġġustament fil-valwazzjoni ta’ nofs
is-suq tal-portafoll ta’ tranżazzjonijiet ma’ kontroparti. Dak l-aġġustament jirrifletti l-valur
fis-suq kurrenti tar-riskju ta' kreditu tal-kontroparti
għall-istituzzjoni, iżda ma jirriflettix il-valur tas-suq attwali
tar-riskju ta' kreditu tal-istituzzjoni għall-kontroparti.
Artikolu 372
Kamp ta' Applikazzjoni
(29)               
Istituzzjoni għandha tikkalkula
r-rekwiżiti ta’ fondi proprji għar-riskju ta’ CVA skont dan it-Titolu
għall-istrumenti derivati OTC kollha fir-rigward tal-attivitajiet tan-negozju
kollha tagħha, minbarra d-derivati ta’ kreditu rikonoxxuti li jnaqqsu
l-ammonti ta' skopertura ppeżati skont ir-riskji għar-riskju
tal-kreditu.
(30)               
Istituzzjoni għandha tinkludi
tranżazzjonijiet li jiffinanzjaw titoli fil-kalkolu tal-fondi proprji meħtieġa
mill-paragrafu 1 jekk l-awtorità kompetenti tistabbilixxi li l-iskoperturi
għar-riskju ta’ CVA tal-istituzzjoni b'riżultat ta’ dawk
it-tranżazzjonijiet ikunu materjali.
(31)               
Tranżazzjonijiet b’kontroparti ċentrali
huma esklużi mir-rekwiżiti ta’ fondi proprji għar-riskju ta’
CVA.
Artikolu 373
Metodu avvanzat
1.                      
Għat-tranżazzjonijiet
kollha li għalihom ikollha permess li tuża l-IMM sabiex tistabbilixxi
l-valur tal-iskopertura għall-iskopertura għar-riskju ta’ kreditu
tal-kontroparti assoċjata skont l-Artikolu 277, istituzzjoni li jkollha
l-permess tuża mudell intern għar-riskju speċifiku
tal-istrumenti tad-dejn skont l-Artikolu 352 għandha tiddetermina
r-rekwiżiti ta’ fondi proprji għar-riskju ta’ CVA billi timmudella
l-impatt tal-bidliet fil-firxiet ta’ kreditu tal-kontropartijiet fuq is-CVAs
tal-kontropartijiet kollha ta’ dawn it-tranżazzjonijiet, billi tikkunsidra
l-ħeġġijiet ta’ CVA li huma eliġibbli skont l-Artikolu 375.
Istituzzjoni għandha tuża l-mudell
intern tagħha sabiex tiddetermina r-rekwiżiti ta’ fondi proprji
għar-riskju speċifiku assoċjat ma' pożizzjonijiet ta’ dejn
innegozjat u għandha tapplika intervall ta’ kunfidenza ta’ 99 fil-mija u
perjodu ta' parteċipazzjoni ekwivalenti għal għaxart ijiem. Il-mudell intern għandu jintuża b’tali
mod li jissimula l-bidliet fil-firxiet ta’ kreditu tal-kontropartijiet,
iżda ma jimmudellax is-sensittività ta’ CVA għall-bidliet f’fatturi
oħra tas-suq, inklużi l-bidliet fil-valur tal-assi ta’ referenza,
il-komodità, il-munita jew ir-rata tal-imgħax ta’ derivat. 
Ir-rekwiżiti ta’ fondi proprji
għar-riskju ta’ CVA għal kull kontroparti għandu jiġi
kkalkulat skont il-formula li ġejja:
fejn:
ti
=                 il-ħin
tar-rivalwazzjoni nru i, jibda minn t0=0;
tT
=                l-itwal maturità
kuntrattwali fost is-settijiet tan-netting mal-kontroparti;
si
=                hija l-firxa ta'
kreditu tal-kontroparti b'tenur ti, użata sabiex jiġi
kkalkulat is-CVA tal-kontroparti. Fejn
tkun disponibbli l-firxa ta' swap ta' inadempjenza tal-kreditu tal-kontroparti,
l-istituzzjoni għandha tuża dik il-firxa. Fejn ma tkunx disponibbli tali firxa ta' swap ta' inadempjenza
tal-kreditu, l-istituzzjoni għandha tuża l-firxa tal-indikatur
indirettli tkun xierqa wara li tikkunsidra l-klassifikazzjoni, l-industrija u
r-reġjun tal-kontroparti;
LGDMKT
=     it-telf fil-każ ta'
inadempjenza tal-kontroparti li għandu jkun ibbażat fuq il-firxa ta’
strument tas-suq tal-kontroparti jekk ikun disponibbli strument
tal-kontroparti. Meta ma jkunx
disponibbli strument tal-kontroparti, dan għandu jkun ibbażat fuq
il-firxa tal-indikatur indirettli tkun xierqa wara li jitqiesu
l-klassifikazzjoni, l-industrija u r-reġjun tal-kontroparti. L-ewwel fattur fil-formula jirrappreżenta
approssimazzjoni tal-probabbiltà marġinali implikata tas-suq li
sseħħ inadempjenza bejn il-ħinijiet ti-1 u ti; 
EEi
=             l-iskopertura
mistennija għall-kontroparti f'-ħin tar-rivalwazzjoni ti,
kif definit fil-punt 19 tal-Artikolu 267, fejn jiżdiedu l-iskoperturi ta'
settijiet ta’ netting differenti għal tali kontroparti, u fejn l-itwal
maturità ta’ kull sett ta’ netting tingħata permezz tal-itwal maturità
kuntrattwali fis-sett ta’ netting; Istituzzjoni
għandha tapplika t-trattament imsemmi fil-paragrafu 2 fil-każ ta’
negozjar marġinali, jekk l-istituzzjoni tuża l-kejl tal-EPE msemmi
fil-punt (a) jew (b) tal-Artikolu 279(1) għan-negozjar marġinali;
Di
=               il-fattur ta’
skont mingħajr riskju ta' inadempjenza fil-ħin ti, meta  D0=1.
2.                      
Meta tikkalkula r-rekwiżiti ta’ fondi
proprji għar-riskju ta’ CVA għal kontroparti, istituzzjoni
għandha tibbaża l-inputs kollha fil-mudell intern tagħha
għar-riskju speċifiku tal-istrumenti tad-dejn fuq il-formuli li
ġejjin (liema tkun xierqa):
(a)         
meta l-mudell ikun ibbażat fuq
sensittivitajiet ta’ firxiet tal-kreditu għall-tenuri speċifiċi,
l-istituzzjoni għandha tibbaża kull sensittività għall-firxa
tal-kreditu ('CS01 Regolatorja') fuq il-formula li ġejja:
;
(b)     meta l-mudell juża s-sensittivitajiet għall-firxa tal-kreditu
għal xifts paralleli fil-firxiet tal-kreditu, l-istituzzjoni għandha
tuża l-formula li ġejja:
;
(c)     meta l-mudell juża sensittivitajiet tat-tieni ordni għal
xifts fil-firxiet tal-kreditu (gamma mifruxa), il-gammas għandhom
jiġu kkalkulati fuq il-bażi tal-formula fil-paragrafu 1. 
3.                      
Istituzzjoni li tuża l-kejl tal-EPE
għad-derivati OTC kollateralizzati msemmija fil-punt (a) jew (b)
tal-Artikolu 279(1) għandha, meta tiddetermina r-rekwiżiti ta’ fondi
proprji għar-riskju ta’ CVA skont il-paragrafu 1, tagħmel dawn
iż-żewġ affarijiet li ġejjin:
(a)         
tissoponi profil EE kostanti; 
(b)         
tissettja l-EE daqs l-iskopertura effettiva
mistennija kif ikkalkulat skont l-Artikolu 279(1)(b) għal maturità
daqs jew ikbar minn dawn li ġejjin:
1.1.1.1.                       
nofs l-itwal maturità fis-sett ta’ netting;
1.1.1.2.                       
il-maturità  nozzjonali medja ppeżata ta’ kull
tranżazzjoni fis-sett netting.
4.                      
Istituzzjoni li jkollha l-permess mill-awtorità
kompetenti skont l-Artikolu 277 biex tuża l-IMM biex tikkalkula l-valuri
ta' skopertura fir-rigward tal-maġġoranza tan-negozju tagħha,
iżda li tuża l-metodu stabbilit fit-Taqsima 3 jew
fit-Taqsima 4 tat-Titolu II, il-Kapitolu 6 għal portafolli
iżgħar, u li jkollha l-permess tuża l-approċċ
tal-mudelli interni tar-riskju tas-suq għar-riskju speċifiku
tal-istrumenti tad-dejn negozjati skont l-Artikolu 352 tista’, soġġett
għal permess mill-awtoritajiet kompetenti, tikkalkola r-rekwiżiti ta’
fondi proprji għar-riskju ta’ CVA skont il-paragrafu 1 għas-settijiet
ta’ netting mhux IMM. L-awtoritajiet
kompetenti għandhom jagħtu dan il-permess biss jekk l-istituzzjoni
tuża l-metodu stabbilit fit-Taqsima 3 jew fit-Taqsima 4 tat-Titolu
II, il-Kapitolu 6 għal numru limitat ta’ portafolli iżgħar. 
Għall-finijiet ta' kalkolu skont
is-subparagrafu preċedenti u fejn il-mudell IMM ma jipproduċix profil
mistenni ta' skopertura, l-istituzzjoni għandha tagħmel dawn
iż-żewġ affarijiet li ġejjin: 
1.1.1.1.                   
tissoponi profil EE kostanti; 
1.1.1.2.                   
tissettja l-EE daqs il-valur ta' skopertura kif
ikkalkulat skont il-metodi stabbiliti fit-Taqsima 3 jew fit-Taqsima 5
tat-Titolu II, il-Kapitolu 6, jew l-IMM għal maturità daqs l-akbar minn
(i)      nofs l-itwal maturità fis-sett ta’ netting; 
(ii)      il-maturità  nozzjonali medja ppeżata ta’ kull tranżazzjoni
fis-sett netting. 
5.                      
Istituzzjoni għandha tiddetermina
r-rekwiżiti ta’ fondi proprji għar-riskju ta’ CVA bħala s-somma
tal-Valur fir-Riskju taħt stress u mhux taħt stress, li għandhom
jiġu kkalkulati kif ġej:
(a)         
għall-Valur fir-Riskju mhux taħt stress,
għandhom jintużaw il-kalibrazzjonijiet attwali tal-parametru
għall-iskopertura mistennija;
(b)         
għall-Valur fir-Riskju taħt stress,
għandhom jintużaw il-profili EE futuri tal-kontroparti billi
tintuża kalibrazzjoni taħt stress kif stabbilit fl-Artikolu 286(2). Il-perjodu ta’ stress għall-parametri
tal-firxa tal-kreditu għandu jkun l-aktar perjodu ta’ stress gravi ta’
sena li jinstab fil-perjodu ta’ stress ta’ tliet snin użat għall-parametri
tal-iskopertura.
6.                      
L-ABE għandha tiżviluppa abbozzi ta’
standards tekniċi regolatorji sabiex tispeċifika f'aktar dettall:
(a)     kif għandha tiġi determinata firxa tal-indikatur indirettbiex
jiġi identifikat l-LGDMKT għall-finijiet tal-kalkolu
meħtieġ mill-paragrafu 1; 
(b)     l-għadd u d-daqs tal-portafolli li jissodisfaw il-kriterju
ta’għadd limitat ta’ portafolli iżgħar imsemmija fil-paragrafu
4.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni tiġi delegata bis-setgħa
tadotta l-istandards tekniċi regolatorji msemmija fl-ewwel subparagrafu
skont il-proċedura stabbilita fl-Artikoli 10 sa 14 tar-Regolament
(UE) Nru 1093/2010.

Artikolu 374
Metodu standardizzat
1.                      
Istituzzjoni li ma tikkalkulax ir-rekwiżiti
ta’ fondi proprji għar-riskju ta’ CVA għall-kontropartijiet
tagħha skont l-Artikolu 373 għandha tikkalkula rekwiżiti ta’
fondi proprji ta’ portafoll għar-riskju ta’ CVA għal kull kontroparti
skont il-formula li ġejja, billi tikkunsidra l-ħeġġijiet
ta’ CVA li huma eliġibbli skont l-Artikolu 375:
fejn:
h =      il-perjodu ta’
riskju ta’ sena (f’unitajiet ta’ sena); h = 1;
wi =   il-piż
applikabbli għall-kontroparti "i".
Il-kontroparti "i" għandha
tiġi mmappjata ma' wieħed mis-seba’ piżijiet wi
ibbażati fuq valutazzjoni esterna tal-kreditu minn ECAI nominata, kif
stabbilit fit-Tabella 1. Għal
kontroparti li għaliha ma tkunx disponibbli valutazzjoni tal-kreditu minn
ECAI nominata:
(a)     istituzzjoni li tuża l-approċċ fit-Titolu II, il-Kapitolu
3 għandha timmappja l-klassifikazzjoni interna tal-kontroparti ma'
waħda mill-valutazzjonijiet esterni tal- kreditu;
(b)     istituzzjoni li tuża l-approċċ fit-Titolu II,
il-Kapitolu 2 għandha tassenja l-livell 3 tal-kwalità tal-kreditu lil din
il-kontroparti;
=   il-valur totali ta' skopertura għar-riskju tal-kreditu ta’
kontroparti "i" (magħduda għas-settijiet ta’ netting)
inkluż l-effett ta’ kollateral skont il-metodi stabbiliti
fit-Taqsimiet 3 sa 6 tat-Titolu II, il-Kapitolu 6 kif applikabbli
għall-kalkolu tar-rekwiżiti ta’ fondi proprji għar-riskju ta’
kreditu tal-kontroparti għal dik il-kontroparti. 
Fil-każ ta' istituzzjoni li ma tużax
il-metodu stabbilit fit-Taqsima 6 tat-Titolu II, il-Kapitolu 6,
l-iskopertura għandha titnaqqas billi jiġi applikat il-fattur li
ġej:
;
Bi =    il-kunċettwali
ta’ ħeġġijiet ta' swaps ta' inadempjenza tal-kreditu b'isem
wieħed mixtrija (magħduda jekk ikun hemm aktar minn pożizzjoni
waħda) li jirreferi għall-kontroparti "i" u użat sabiex
jiġi ħħeġġjat ir-riskju ta’ CVA. 
Dak l-ammont  nozzjonali għandu jiġi
skontat billi jiġi applikat il-fattur li ġej:
;
Bind = huwa n-nozzjonali
sħiħ ta' swap jew swaps ta’ inadempjenzi ta’ kreditu tal-indiċi
ta’ protezzjoni mixtrija użata biex jiġi ħħeġġjat
ir-riskju ta’ CVA. 
Dak l-ammont nozzjonali għandu jiġi
skontat billi jiġi applikat il-fattur li ġej:
;
wind
= huwa l-piż applikabbli
għall-ħeġġijiet tal-indiċi. 
Istituzzjoni għandha timmappja indiċi
għal wieħed mis-seba’ piżijiet wi abbażi
tal-firxa medja tal-indiċi ‘ind’;
Mi
=  il-maturità effettiva
tat-tranżazzjonijiet mal-kontroparti i. 
Għal istituzzjoni li tuża l-metodu
stabbilitit fit-Taqsima 6 tat-Titolu II, il-Kapitolu 6, Mi għandha
tiġi kkalkulata skont l-Artikolu 158(2)(f). 
Għal istituzzjoni li ma tużax il-metodu
stabbilit fit-Taqsima 6 tat-Titolu II, il-Kapitolu 6, Mi
hija l-maturità nozzjonali medja ppeżata kif imsemmi fil-punt 2
tal-Artikolu 158;
 =    il-maturità tal-istrument tal-ħeġġ bil-kunċettwali
Bi (il-kwantitajiet Mihedge Bi għandhom jiġu magħduda
jekk dawn ikunu diversi pożizzjonijiet); 
Mind
=            il-maturità
tal-ħeġġ tal-indiċi ind. 
F’każ ta’ aktar minn pożizzjoni
waħda ta’ ħeġġ tal-indiċi, Mind hija
l-maturità ppeżata b'mod nozzjonali.
2.                      
Fejn il-kontroparti tkun inkluża f’indiċi
li fuqu jkun ibbażat is-swap ta' inadempjenza tal-kreditu użat
għall-iħħeġġjar tar-riskju ta' kreditu
tal-kontroparti, l-istituzzjoni tista’ tnaqqas l-ammont nozzjonali attribwibbli
għal dik il-kontroparti skont il-piż tal-entità referenzjarja
mill-ammont nozzjonali ta’ CDS tal-indiċi u ttrattat bħala
ħeġġ b’isem uniku (Bi) tal-kontroparti individwali
b’maturità bbażata fuq il-maturità tal-indiċi.
 Tabella 1 
 Livell ta’ kwalità tal-kreditu || Piż wi 
 1 || 0.7% 
 2 || 0.8% 
 3 || 1.0% 
 4 || 2.0% 
 5 || 3.0% 
 6 || 10.0% 
Artikolu 375
Ħeġġijiet eliġibbli
(32)               
Il-ħeġġijiet għandhom ikunu
'ħeġġijiet eliġibbli' għall-finijiet tal-kalkolu
tar-rekwiżiti ta’ fondi proprji għar-riskju ta’ CVA skont l-Artikolu
373 u l-Artikolu 374 biss meta jintużaw bil-għan li jimmitigaw
ir-riskju ta’ CVA u jiġu mmaniġjati bħala tali, u jkunu
wieħed minn dawn li ġejjin:
1.1.1.1.                   
swaps ta’ inadempjenza tal-kreditu b'isem
wieħed jew strumenti ekwivalenti ta’ ħħeġġjar
oħra li jirreferu direttament għall-kontroparti;
1.1.1.2.                   
swaps ta’ inadempjenza tal-kreditu tal-indiċi,
bil-kundizzjoni li l-bażi bejn kwalunkwe fixra individwali ta’ kontroparti
u l-firxiet ta' ħeġġijiet tal-iswap ta’ inadempjenza tal-kreditu
tal-indiċi tkun riflessa fil-Valur fir-Riskju. 
Ir-rekwiżit fil-punt (b) li l-bażi bejn
kwalunkwe firxa individwali ta’ kontroparti u l-firxiet ta’
ħeġġijiet tal-firxiet tal-iswaps ta’ inadempjenza tal-kreditu
tal-indiċi tkun riflessa fil-Valur fir-Riskju għandu japplika wkoll
f’każijiet fejn jintuża valur preżenti għall-firxa ta'
kontroparti. 
Għall-kontropartijiet kollha li għalihom
jintuża valur preżenti, l-istituzzjoni għandha tuża serje
ta’ ħinijiet bażi raġonevoli minn grupp rappreżentattiv ta’
ismijiet simili li għalihom tkun disponibbli firxa. 
Jekk il-bażi bejn kwalunkwe firxa individwali
ta’ kontroparti u l-firxiet tal-ħeġġijiet tal-iswaps ta’
inadempjenza tal-kreditu tal-indiċi ma tkunx riflessa b’mod
sodisfaċenti għall-awtorità kompetenti, l-istituzzjoni, f’dak
il-każ, għandha tirrifletti biss 50% tal-ammont nozzjonali tal-ħeġġijiet
tal-indiċi fil-Valur fir-Riskju.
Il-ħeġġijiet imsemmija fil-punt (b)
jistgħu jintużaw biss għall-iskopijiet tal-kalkolu
tar-rekwiżiti ta’ fondi proprji għar-riskju ta’ CVA skont l-Artikolu
373.
(33)               
Istituzzjoni ma għandhiex tirrifletti tipi
oħra ta' ħeġġijiet tar-riskju tal-kontroparti fil-kalkolu
tar-rekwiżiti ta’ fondi proprji għar-riskju ta’ CVA. B’mod partikolari, l-iswaps ta’ inadempjenza
tal-kreditu segmentat jew nru n u noti marbuta ma' kreditu mhumiex
ħeġġijiet eliġibbli għall-finijiet tal-kalkolu
tar-rekwiżiti ta’ fondi proprji għar-riskju ta’ CVA.
(34)               
Il-ħeġġijiet eliġibbli li jkunu
inklużi fil-kalkolu tar-rekwiżiti ta’ fondi proprji għar-riskju
ta’ CVA m’għandhomx jiġu inklużi fil-kalkolu tar-rekwiżiti
ta’ fondi proprji għar-riskju speċifiku kif stabbilit fit-Titolu IV
jew ittrattati bħala mitigazzjoni tar-riskju tal-kreditu għajr
għar-riskju ta’ kreditu tal-kontroparti tal-istess portafoll
tat-tranżazzjoni.
PARTI ERBGĦA
SKOPERTURI KBAR
Taqsima I
Reġim
għall-iskoperturi l-kbar
Artikolu 376
Suġġett
L-istituzzjonijiet għandhom jimmonitorjaw
u jikkontrollaw l-iskoperturi l-kbar tagħhom skont din il-Parti.
Artikolu
377
Kamp ta' applikazzjoni negattiv
Din il-Parti m’għandhiex tapplika
għal ditti tal-investimenti li jissodisfaw il-kriterji stabbiliti
fl-Artikolu 90(1) jew fl-Artikolu 91(1). 
Artikolu 378
Definizzjoni
Id-definizzjoni li ġejja tapplika
għall-finijiet ta’ din il-Parti:
‘Skoperturi’, għall-finijiet ta’ din
il-Parti tfisser kwalunkwe assi jew oġġett li ma jidhirx fil-karta
tal-bilanċ imsemmija fil-Parti Tlieta, it-Titolu II, il-Kapitolu 2,
mingħajr piżijiet ta’ riskju jew gradi ta’ riskju.
Artikolu 379
Kalkolu tal-valur tal-iskopertura
4.                      
L-iskoperturi li jirriżultaw
mill-oġġetti msemmija fl-Anness II għandhom jiġu kkalkulati
skont wieħed mill-metodi stabbiliti fil-Parti Tlieta, it-Titolu II,
il-Kapitolu 6. 
6.                      
L-istituzzjonijiet li jkollhom permess sabiex
jużaw il-Metodu tal-Mudell Intern skont l-Artikolu 277 jistgħu
jużaw il-Metodu tal-Mudell Intern sabiex jikkalkulaw il-valur
tal-iskopertura għal tranżazzjonijiet ta’ riakkwist,
tranżazzjonijiet ta’ għoti b'self jew ta' teħid b'self ta'
titoli jew komoditajiet, tranżazzjonijiet ta’ self marġinali u
tranżazzjonijiet ta’ saldu fit-tul.
7.                      
L-iskoperturi għall-klijenti individwali li
joħorġu mill-portafoll tan-negozjar għandhom jiġu
kkalkulati minn dawk l-istituzzjonijiet li jikkalkulaw ir-rekwiżiti ta’
fondi proprji għan-negozju fil-portafoll tan-negozjar tagħhom skont
il-Parti Tlieta, it-Titolu IV, il-Kapitolu 2, l-Artikolu 293 u l-Parti Tlieta,
it-Titolu V u, kif xieraq, mal-Parti Tlieta, it-Titolu IV, il-Kapitolu 5,
billi jgħoddu flimkien l-elementi li ġejjin:
(a)         
l-eċċess pożittiv
tal-pożizzjonijiet fit-tul ta’ istituzzjoni fuq il-pożizzjonijiet
qosra tagħha fl-istrumenti finanzjarji kollha maħruġa mill-klijent
inkwistjoni, bil-pożizzjoni netta f’kull strument differenti kkalkulata
skont il-metodi stabbiliti fil-Parti Tlieta, it-Titolu IV, li-Kapitolu 2; 
(b)         
l-iskopertura netta, fil-każ
tas-sottoskrizzjoni ta’ strument tad-dejn jew ta' strument ekwità; 
(c)         
l-iskoperturi li jirriżultaw minn
tranżazzjonijiet, ftehimiet u kuntratti msemmija fl-Artikoli 293 u 368 sa
370 mal-klijent inkwistjoni, tali skoperturi jiġu kkalkulati bil-mod
stabbilit f’dawn l-Artikoli, għall-kalkolu tal-valuri tal-iskopertura.
Għall-finijiet tal-punt (b), l-iskopertura
netta hija kkalkulata billi jitnaqqsu dawk il-pożizzjonijiet sottoskritti
li jkunu sottoskritti jew sottosottoskritti minn partijiet terzi fuq
il-bażi ta’ ftehim formali mingħajr il-fatturi stabbiliti fl-Artikolu
334. 
Għall-finijiet tal-punt (b),
l-istituzzjonijiet għandhom jistabbilixxu sistemi sabiex jimmonitorjaw u
jikkontrollaw l-iskoperturi tagħhom għas-sottoskrizzjoni bejn
iż-żmien tal-impenn inizjali u l-jum ta’ xogħol li jmiss
fid-dawl tan-natura tar-riskji meħuda fis-swieq inkwistjoni.
Għall-finijiet tal-punt (c), il-Parti Tlieta,
it-Titolu II, il-Kapitolu 3 għandha tiġi eskluża mir-referenza
fl-Artikolu 293. 
(35)               
L-iskoperturi kumplessivi għall-klijenti
individwali jew gruppi ta' klijenti konnessi għandhom jiġu kkalkulati
billi jingħaddu l-iskoperturi tal-portafoll tan-negozjar u dawk
tal-portafoll mhux ta' negozjar.
(36)               
L-iskoperturi għal gruppi ta' klijenti
konnessi għandhom jiġu kkalkulati billi jingħaddu l-iskoperturi
għall-klijenti individwali fi grupp.
(37)               
L-iskoperturi ma għandhom jinkludu l-ebda minn
dawn li ġejjin:
(a)         
fil-każ ta’ tranżazzjonijiet tal-kambju,
skoperturi li jsiru matul il-perkors ordinarju ta’ saldu matul il-jumejn ta’
xogħol ta’ wara l-pagament;
(b)         
fil-każ ta’ tranżazzjonijiet
għax-xiri jew il-bejgħ ta' titoli, l-iskoperturi li jsiru matul
il-perkors ordinarju tas-saldu matul ħamest ijiem ta’ xogħol wara
l-pagament jew il-konsenja tat-titoli, liema azzjoni sseħħ l-ewwel;
(c)         
fil-każ tal-provvediment ta’ trasmissjoni ta’
flus fosthom l-eżekuzzjoni ta’ servizzi ta' ħlas, l-ikklerjar u
s-saldu fi kwalunkwe munita u kklerjar korrispondenti ta’ strumenti bankarji
jew finanzjarji, is-servizzi ta’ saldu jew ta’ kustodja lill-klijenti,
irċevuti mdewma fl-iffinanzjar u skoperturi oħra li jirriżultaw
mill-attività tal-klijenti li ma jdumux aktar mill-jum ta’ xogħol li jkun
imiss; 
(d)         
fil-każ tal-provvediment ta’ trażmissjoni
ta’ flus li jinkludi l-eżekuzzjoni ta’ servizzi ta' ħlas, l-ikklerjar
u s-saldu fi kwalunkwe munita u servizzi bankarji korrispondenti, l-iskoperturi
ta’ dakinhar għall-istituzzjonijiet li jipprovdu dawk is-servizzi;
(e)         
skoperturi mnaqqsa minn fondi proprji skont
l-Artikoli 33, 53 u 63.
(38)               
Sabiex tiġi determinata l-eżistenza ta’
grupp ta' klijenti konnessi, fir-rigward tal-iskoperturi msemmija
fil-punti (l) u (n) tal-107 fejn ikun hemm skopertura għal assi
sottostanti, u fir-rigward tal-iskoperturi msemmija fil-punt (p) tal-Artikolu
107 fejn ikun hemm skema u skopertura għall-assi sottostanti,
l-istituzzjoni għandha tivvaluta l-iskema, l-iskoperturi sottostanti
tagħha, jew it-tnejn li huma. Għal
dak il-għan, l-istituzzjoni għandha tevalwa s-sustanza ekonomika u
r-riskji inerenti fl-istruttura tat-tranżazzjoni.
(39)               
L-ABE għandha tiżviluppa abbozzi ta’
standards tekniċi regolatorji sabiex tispeċifika dan li ġej:
–              
liema skoperturi msemmija fil-punt (p) tal-Artikolu
107 huma soġġetti għat-trattament ta’ dan il-paragrafu;
–              
il-kundizzjonijiet u l-metodoloġiji użati
sabiex tiġi determinata l-eżistenza ta’ grupp bi klijenti konnessi
fir-rigward ta’ tali skoperturi.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2014.
Il-Kummissjoni tiġi delegata bis-setgħa
li tadotta l-istandards tekniċi regolatorji msemmija fl-ewwel subparagrafu
skont il-proċedura stabbilita fl-Artikoli 10 sa 14 tar-Regolament (UE)
Nru 1093/2010.
Artikolu 380
Definizzjoni ta’ istituzzjoni għall-finijiet ta'
skoperturi kbar
Għall-finijiet ta' kalkolazzjoni
tal-valur tal-iskoperturi skont din il-Parti, it-terminu 'istituzzjoni' tfisser
ukoll kwalunkwe impriża privata jew pubblika, inklużi l-fergħat
tagħha, li tissodisfa d-definizzjoni ta’ istituzzjoni u li tkun ġiet
awtorizzata f’pajjiż terz. 
Artikolu 381
Definizzjoni ta' skopertura kbira
L-iskopertura ta’ istituzzjoni għal
klijent jew grupp ta' klijenti konnessi għandha tiġi kkunsidrata
bħala skopertura kbira meta l-valur tagħha jkun daqs jew jaqbeż
l-10% tal-kapital eliġibbli tagħha. 
Artikolu 382
Kapaċità li tidentifika u timmaniġja skoperturi
kbar
Istituzzjoni għandu jkollha
proċeduri amministrattivi u kontabilistiċi sodi u mekkaniżmi
adegwati ta’ kontroll intern sabiex tkun tista' tidentifika, timmaniġja,
timmonitorja, tirrapporta u tirreġistra l-iskoperturi kbar kollha u
l-bidliet sussegwenti fihom, skont dan ir-Regolament
Artikolu 383
Rekwiżiti ta' rappurtar
(40)               
Istituzzjoni għandha tirrapporta
l-informazzjoni li ġejja dwar kull skopertura kbira lill-awtoritajiet
kompetenti, inklużi skoperturi kbar eżentati mill-applikazzjoni
tal-Artikolu 384(1) 
(a)         
l-identifikazzjoni tal-klijent jew tal-grupp ta’
klijenti konnessi li istituzzjoni jkollha skopertura kbira għalihom;
(b)         
il-valur tal-iskopertura qabel ma jitqies l-effett
tal-mitigazzjoni tar-riskju tal-kreditu, meta applikabbli;
(c)         
fejn użata, it-tip ta’ protezzjoni tal-kreditu
ffinanzjata jew mhux iffinanzjata;
(d)     il-valur tal-iskopertura wara li jitqies
l-effett tal-mitigazzjoni tar-riskju tal-kreditu kkalkulat għall-finijiet
tal-Artikolu 384(1).
Fejn istituzzjoni tkun soġġetta
għall-Parti Tlieta, it-Titolu II, il-Kapitolu 3 l-akbar 20 skopertura
tagħha fuq bażi konsolidata, għajr dawk eżentati
mill-applikazzjoni tal-Artikolu 384(1) għandhom isiru disponibbli
għall-awtoritajiet kompetenti.
(41)               
Għandu jitwettaq rappurtar mill-inqas darbtejn
fis-sena.
(42)               
L-ABE għandha tiżviluppa abbozzi ta’
standards tekniċi implimentattivi sabiex tispeċifika dan li ġej:
(a)     il-formati uniformi għar-rappurtar imsemmi fil-paragrafu 2 li
għandu jkun proporzjonali man-natura, l-iskala u l-kumplessità
tal-attivitajiet tal-istituzzjonijiet u l-istruzzjonijiet għall-użu
ta’ dawn il-formati;
(b)     il-frekwenzi u d-dati tar-rappurtar imsemmi fil-paragrafu 2;
(c)     is-soluzzjonijiet tal-IT li għandhom jiġu applikati
għar-rappurtar imsemmi fil-paragrafu 2.
L-ABE għandha tissottometti dawn l-abbozzi
ta’ standards tekniċi implimentattivi lill-Kummissjoni sal-1 ta’ Jannar 2013.
Il-Kummissjoni hija delegata bis-setgħa li
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikolu 15
tar-Regolament (UE) Nru 1093/2010.
Artikolu 384
Limitu tal-iskoperturi l-kbar
(43)               
Istituzzjoni m’għandhiex iġġarrab
skopertura, wara li jiġi kkunsidrat l-effett tal-mitigazzjoni tar-riskju
ta’ kreditu skont l-Artikoli 388 sa 392, għal klijent jew grupp ta’
klijenti konnessi li l-valur tagħhom jaqbeż il-25 % tal-kapital
eliġibbli tagħha. Fejn dak il-klijent ikun istituzzjoni jew fejn
grupp ta’ klijenti konnessi jinkludi istituzzjoni waħda jew aktar, dak
il-valur ma għandux jaqbeż il-25 % tal-kapital eliġibbli
tal-istituzzjoni jew EUR 150 miljun, liema minnhom ikun l-ogħla,
bil-kundizzjoni li s-somma tal-valuri tal-iskopertura, wara li jiġi
kkunsidrat l-effett tal-mitigazzjoni tar-riskju tal-kreditu skont
l-Artikoli 388 sa 392, għall-klijenti konnessi kollha li mhumiex
istituzzjonijiet ma tkunx taqbeż il-25 % tal-kapital eliġibbli
tal-istituzzjoni. 
Fejn l-ammont ta’ EUR 150 miljun ikun
ogħla mill-25 % tal-kapital eliġibbli tal-istituzzjoni, il-valur
tal-iskopertura, wara li jiġi kkunsidrat l-effett tal-mitigazzjoni
tar-riskju tal-kreditu skont l-Artikoli 388 sa 392, ma għandux
jaqbeż limitu raġonevoli f’termini tal-kapital eliġibbli
tal-istituzzjoni. Dak il-limitu għandu jiġi determinat
mill-istituzzjoni skont il-politiki u l-proċeduri msemmija fl-Artikolu 79
tad-Direttiva [imdaħħla mill-OP], sabiex jiġi indirizzat u
kkontrollat ir-riskju ta’ konċentrazzjoni. Dan il-limitu ma għandux jaqbeż il-100 % tal-kapital
eliġibbli tal-istituzzjoni. 
L-awtoritajiet kompetenti jistgħu
jistabbilixxu limitu iżgħar minn EUR 150 miljun u għandhom
jinfurmaw b’dan lill-ABE u lill-Kummissjoni.
(44)               
Soġġett għall-Artikolu 385,
istituzzjoni dejjem għandha tikkonforma mal-limitu rilevanti stabbilit
fil-paragrafu 1. 
(45)               
Assi li jikkostitwixxu pretensjonijiet u skoperturi
oħra f’kumpaniji tal-investiment ta’ pajjiżi terzi jistgħu jkunu
soġġetti għall-istess trattament kif stabbilit fil-paragrafu 1.
(46)               
Il-limiti stabbiliti f’dan l-Artikolu jistgħu
jinqabżu għall-iskoperturi fuq il-portafoll tan-negozjar
tal-istituzzjoni jekk jintlaħqu l-kundizzjonijiet li ġejjin:
(a)         
l-iskopertura fuq il-portafoll mhux ta' negozjar
għall-klijient jew il-grupp ta’ klijenti inkwistjoni ma taqbiżx
il-limitu stabbilit fil-paragrafu 1, fejn dan il-limitu jiġi kkalkulat
b’referenza għall-kapital eliġibbli, sabiex l-eċċess
jirriżulta kollu kemm hu fuq il-portafoll tan-negozjar;
(b)         
l-istituzzjoni tilħaq rekwiżit ta’ fondi
proprji addizzjonali fuq l-eċċess fir-rigwrd tal-limitu stabbilit
fil-paragrafu 1 li hu kkalkulat skont l-Artikoli 386 u 387;
(c)         
meta jkunu għaddew għaxart ijiem
jew inqas minn meta jkun seħħ l-eċċess, l-iskopertura
fil-portafoll tan-negozjar għall-klijent jew grupp ta’ klijienti konnessi
inkwistjoni ma għandhiex taqbeż il-500 % tal-kapital
eliġibbli tal-istituzzjoni;
(d)         
kwalunkwe eċċess li jipperstisti
għal aktar minn għaxart ijiem ma jaqbiżx, b'mod aggregat,
is-600% tal-kapital eliġibbli tal-istituzzjoni.
F’kull każ li jinqabeż il-limitu,
l-istituzzjoni għandha tirrapporta mingħajr dewmien l-ammont
tal-eċċess u l-isem tal-klijent ikkonċernat lill-awtoritatjiet
kompetenti.
Artikolu 385
Konformità mar-rekwiżiti tal-iskoperturi l-Kbar
(2)                   
Jekk, f’każ eċċezzjonali,
l-iskoperturi jaqbżu l-limitu stabbilit fl-Artikolu 384(1), l-istituzzjoni
għandha tirrapporta mingħajr dewmien il-valur tal-iskopertura
lill-awtoritajiet kompetenti li jistgħu, fejn iċ-ċirkustanzi
jiġġustifikaw dan, jagħtu perjodu ta’ żmien limitat
lill-istituzzjoni ta’ kreditu sabiex tikkonforma mal-limitu.
Fejn
ikun applikabbli l-ammont ta’ EUR 150 miljun imsemmi fl-Artikolu
384(1), l-awtoritajiet kompetenti jistgħu, fuq bażi ta’ każ
b’każ, jippermettu li jinqabeż il-limitu ta’ 100 % f’termini tal-fondi
proprji tal-istituzzjoni ta’ kreditu.
(3)                   
Fejn il-konformità minn istituzzjoni fuq bażi
individwali jew subkonsolidata mal-obbligi imposti f’din il-Parti ma tiġix
applikata skont l-Artikolu 6(1), jew id-dispożizzjonijiet tal-Artikolu 8
jiġu applikati fil-każ ta’ istituzzjonijiet prinċipali fi Stat
Membru, iridu jittieħdu miżuri sabiex tiġi żgurata
allokazzjoni sodisfaċenti tar-riskji fi ħdan il-grupp.
Artikolu 386
Kalkolazzjoni tar-rekwiżiti ta’ fondi proprji
addizzjonali għal skoperturi kbar fil-portafoll tan-negozjar
(47)               
L-eċċess imsemmi
fl-Artikolu 384(4)(b) għandu jiġi kkalkulat billi
jintgħażlu dawk il-komponenti tal-iskopertura totali tal-negozju
għall-klijent jew il-grupp ta’ klijenti inkwistjoni li jattiraw
l-ogħla rekwiżiti għar-riskju speċifiku fil-Parti Tlieta,
it-Titolu IV, il-Kapitolu 2 u/jew ir-rekwiżiti fl-Artikolu 293 u l-Parti
Tlieta, it-Titolu V, li meta jingħaddu flimkien jilħqu l-ammont
tal-eċċess imsemmi fil-punt (a) tal-Artikolu 384(4). 
(48)               
Fejn l-eċċess ma jippersistix għal
aktar minn għaxart ijiem, ir-rekwiżit ta’ kapital addizzjonali
għandu jkun ta’ 200 % tar-rekwiżiti msemmija fil-paragrafu 1,
fuq dawn il-komponenti.
(49)               
Minn għaxart ijiem wara li jseħħ
l-eċċess, il-komponenti tal-eċċess, magħżula
skont il-paragrafu 1, għandhom jiddaħħlu fil-linja xierqa
fil-Kolonna 1 tat-Tabella 1 f’ordni axxendenti tar-rekwiżiti
tar-riskju speċifiku fil-Parti Tlieta, it-Titolu IV, il-Kapitolu 2 u/jew
ir-rekwiżiti fl-Artikolu 293 u l-Parti Tlieta, it-Titolu V.
Ir-rekwiżit ta’ fondi proprji addizzjonali għandu jkun daqs is-somma
tar-rekwiżiti tar-riskju speċifiku fil-Parti Tlieta, it-Titolu IV,
il-Kapitolu 2 u/jew l-Artikolu 293 u l-Parti Tlieta, it-Titolu V
ir-rekwiżiti fuq dawn il-komponenti, multiplikati bil-fattur
korrispondenti fil-Kolonna 2 tat-Tabella 1.
 Tabella 1 
 Kolonna 1: Eċċess ogħla mil-limiti (fuq il-bażi ta’ perċentwal tal-kapital eliġibbli) || Kolonna 2: Fatturi 
 Sa 40 % || 200 % 
 Minn 40 % sa 60 % || 300 % 
 Minn 60 % sa 80 % || 400 % 
 Minn 80 % sa 100 % || 500 % 
 Minn 100 % sa 250 % || 600 % 
 Fuq 250 % || 900 % 
Artikolu 387
Proċeduri sabiex jiġi prevenut l-evitar
tar-rekwiżit ta’ fondi proprji addizzjonali
L-istituzzjonijiet m'għandhomx jevitaw
b'mod intenzjonali r-rekwiżiti ta’ fondi proprji addizzjonali stabbiliti
fl-Artikolu 386 li kieku jkunu soġġetti għalihom, fuq skoperturi
li jaqbżu l-limitu stabbilit fl-Artikolu 384(1) ladarba dawn
l-iskoperturi jkunu nżammu għal aktar minn għaxart ijiem,
permezz ta’ trasferiment temporanju tal-iskoperturi inkwistjoni lil kumpanija
oħra, kemm jekk fi ħdan l-istess grupp kif ukoll jekk le, u/jew billi
jitwettqu tranżazzjonijiet artifiċjali sabiex jagħlqu
l-iskopertura matul il-perjodu ta’ għaxart (10) ijiem u joħolqu
skopertura ġdida.
L-istituzzjonijiet għandhom iżommu
sistemi li jiżguraw li kwalunkwe trasferiment li jkollu l-effett imsemmi
fl-ewwel subparagrafu jiġi rrappurtat minnufih lill-awtoritajiet
kompetenti.
Artikolu 388
Tekniki eliġibbli ta’ mitigazzjoni tal-kreditu
(50)               
Għall-finijiet tal-Artikoli 389 sa 392
it-terminu ‘garanzija’ għandu jinkludi derivati ta’ kreditu rikonoxxuti
taħt il-Parti Tlieta, it-Titolu II, il-Kapitolu 4 għajr in-noti
marbuta ma' kreditu.
(51)               
Soġġett għall-paragrafu 3 ta’
dan l-Artikolu, fejn, skont l-Artikoli 389 sa 392 ikun permess
ir-rikonoxximent ta’ protezzjoni ta’ kreditu ffinanzjata jew mhux iffinanzjata,
dan għandu jkun soġġett għal konformità mar-rekwiżiti
tal-eliġibbiltà u rekwiżiti oħra stabbiliti fil-Parti Tlieta,
it-Titolu II, il-Kapitolu 4.
(52)               
Fejn istituzzjoni timxi mal-Artikolu 390(2),
ir-rikonoxximent tal-protezzjoni ta’ kreditu ffinanzjata għandu jkun
soġġett għar-rekwiżiti rilevanti taħt il-Parti Tlieta,
it-Titolu II, il-Kapitolu 3. Għall-finijiet ta’ din it-Taqsima,
istituzzjoni ta’ kreditu ma għandhiex tikkunsidra l-kollateral imsemmi
fl-Artikolu 195, il-paragrafi 3 sa 5, sakemm dan ma jkunx permess skont
l-Artikolu 391.
(53)               
L-istituzzjonijiet għandhom janalizzaw, sa
fejn possibbli, l-iskoperturi tagħhom għall-emittenti ta'
kollaterali, għall-fornituri ta’ protezzjoni ta’ kreditu mhux iffinanzjata
u għall-assi sottostanti skont l-Artikolu 379(7) sabiex jidentifikaw
konċentrazzjonijiet possibbli u fejn xieraq jieħdu azzjoni u
jirrappurtaw kwalunkwe sejbiet sinifikanti lill-awtorità kompetenti.
Artikolu 389
Eżenzjonijiet
1.                      
L-iskoperturi li ġejjin għandhom ikunu
eżentati mill-applikazzjoni tal-Artikolu 384(1):
(a)         
elementi ta’ assi li jikkostitwixxu pretensjonijiet
fuq gvernijiet ċentrali jew banek ċentrali li, meta ma jkunux
iggarantiti, jingħataw piż ta’ riskju ta’ 0% taħt il-Parti
Tlieta, it-Titolu II, il-Kapitolu 2; 
(b)         
elementi ta’ assi li jikkostitwixxu
pretensjonijiet fuq organizzazzjonijiet internazzjonali jew banek multilaterali
tal-iżvilupp li, meta ma jkunux iggarantiti, jingħataw piż ta’
riskju ta’ 0% taħt il-Parti Tlieta, it-Titolu II, il-Kapitolu 2;
(c)         
elementi ta’ assi li jikkostitwixxu pretensjonijiet
li jġorru l-garanziji espliċiti ta’ gvernijiet ċentrali, banek
ċentrali, organizzazzjonijiet internazzjonali, banek multilaterali
tal-żvilupp jew entitajiet mis-settur pubbliku, fejn il-pretensjonijiet
skoperti fuq l-entità li tipprovdi l-garanzija jiġu assenjati piż ta’
riskju ta’ 0 % taħt il-Parti Tlieta, it-Titolu II, il-Kapitolu 2;
(d)         
skoperturi oħra attribwibbli lil, jew
garantiti minn, gvernijiet ċentrali, banek ċentrali,
organizzazzjonijiet internazzjonali, banek multilaterali tal-iżvilupp jew
entitajiet mis-settur pubbliku, fejn il-pretensjonijiet mhux iggarantiti fuq
l-entità li għaliha tkun attribwibbli l-iskopertura jew li tkun garantita
minnha tiġi assenjata piż ta’ riskju ta’ 0 % taħt il-Parti
Tlieta, it-Titolu II, il-Kapitolu 2;
(e)         
elementi ta’ assi li jikkostitwixxu pretensjonijiet
fuq il-gvernijiet reġjonali jew l-awtoritajiet lokali tal-Istati Membri
fejn dawn il-pretensjonijiet jingħataw piż ta’ riskju ta’ 0%
taħt il-Parti Tlieta, it-Titolu II, il-Kapitolu 2 u skoperturi oħra
għal jew garantiti minn dawn il-gvernijiet reġjonali jew
l-awtoritajiet lokali, pretensjonijiet li fuqhom jingħata piż ta’
riskju ta’ 0 % taħt il-Parti Tlieta, it-Titolu II, il-Kapitolu 2; 
(f)           
skoperturi għall-kontropartijiet imsemmija
fl-Artikolu 108(6) jew fl-Artikolu 108(7) jekk jingħataw piż ta’
riskju ta’ 0 % taħt il-Parti Tlieta, it-Titolu II, il-Kapitolu 2. Skoperturi li ma jilħqux dawn
il-kriterji, irrispettivament minn jekk ikunux eżentati
mill-Artikolu 384(1) għandhom jiġu ttrattati bħala
skoperturi għal parti terza;
(g)         
elementi ta' assi u skoperturi oħra garantiti
minn kollateral fil-forma ta’ depożiti ta’ flus mal-istituzzjoni mutwanti
jew mal-istituzzjoni li tkun l-impriża prinċipali jew sussidjarja
tal-istituzzjoni mutwanti;
(h)         
elementi ta' assi u skoperturi oħra garantiti
minn kollateral fil-forma ta’ ċertifikati ta’ depożiti
maħruġa mill-istituzzjoni mutwanti jew minn istituzzjoni li tkun
l-impriża prinċipali jew sussidjarja tal-istituzzjoni mutwanti u
depożitati ma' waħda minnhom;
(i)           
skoperturi li jirriżultaw minn faċilitajiet
ta’ kreditu mhux miġbuda li jkunu kklassifikati bħala elementi ta’
riskju baxx li ma jidhrux fil-karta tal-bilanċ fl-Anness I u
bil-kundizzjoni li jkun intlaħaq ftehim mal-klijent jew grupp ta’ klijenti
konnessi li permezz tiegħu l-faċilità tista’ tinġibed biss jekk
ikun ġie aċċertat li l-limitu applikabbli skont
l-Artikolu 384(1) ma jkunx se jinqabeż minħabba f’hekk;
(j)           
skoperturi tan-negozju għal kontropartijiet
ċentrali u kontribuzzjonijiet ta’ fondi tal-inadempjenza għal
kontropartijiet ċentrali;
(k)         
skoperturi għal skemi ta’ garanzija
tad-depożiti skont id-Direttiva 94/19/KE li jirriżultaw
mill-iffinanzjar ta’ dawk l-iskemi, jekk l-istituzzjonijiet membri tal-iskema
jkollhom obbligu legali jew kuntrattwali sabiex jiffinanzjaw l-iskema.
Flus riċevuti taħt nota marbuta ma'
kreditu maħruġa mill-istituzzjoni u self u depożiti ta’
kontroparti lil jew mal-istituzzjoni li jkunu soġġetti għal
ftehim ta’ netting fil-karta tal-bilanċ rikonoxxut skont il-Parti Tlieta,
it-Titolu II, il-Kapitolu 4 għandhom jitqiesu li jaqgħu taħt
il-punt (g).
2.                      
L-Istati Membri jew l-awtoritajiet kompetenti
jistgħu jeżentaw b'mod sħiħ jew parzjali l-iskoperturi li
ġejjin mill-applikazzjoni tal-Artikolu 384(1): 
(a)         
bonds koperti li jaqgħu taħt it-termini
tal-Artikolu 124(1) u l-Artikolu 124(2);
(b)         
elementi ta’ assi li jikkostitwixxu pretensjonijiet
fuq il-gvernijiet reġjonali jew l-awtoritajiet lokali tal-Istati Membri
fejn dawn il-pretensjonijiet jingħataw piż ta’ riskju ta’ 20 %
taħt il-Parti Tlieta, it-Titolu II, il-Kapitolu 2 u skoperturi oħra
għal jew garantiti minn dawn il-gvernijiet reġjonali jew
l-awtoritajiet lokali, pretensjonijiet li fuqhom jingħata piż ta’
riskju ta’ 20 % taħt il-Parti Tlieta, it-Titolu II, il-Kapitolu 2;
(c)         
skoperturi, fosthom parteċipazzjonijiet jew
tipi oħra ta’ parteċipazzjonijiet, imġarrba minn istituzzjoni
għall-impriża prinċipali tagħha, għal sussidjarji
oħra ta’ dik l-impriża prinċipali jew għas-sussidjarji
tagħha stess, sakemm dawk l-impriżi jkunu koperti
mis-superviżjoni fuq bażi konsolidata li tkun soġġetta għaliha
l-istituzzjoni stess, skont dan ir-Regolament jew skont standards ekwivalenti
li jkunu fis-seħħ f’pajjiż terz; l-iskoperturi li ma jissodisfawx dawn il-kriterji, kemm jekk ikunu kif
ukoll jekk ma jkunux eżentati mill-Artikolu 384(1) għandhom jiġu
ttrattati bħala skoperturi għal parti terza;
(d)         
elementi ta' assi li jikkostitwixxu pretensjonijiet
fuq u skoperturi oħra, inklużi l-parteċipazzjonijiet jew tipi
oħra ta’ parteċipazzjonijiet, għal istituzzjonijiet
reġjonali jew ċentrali ta’ kreditu li tkun assoċjata
magħhom l-istituzzjoni ta’ kreditu f’netwerk skont
id-dispożizzjonijiet ġuridiċi jew statutorji u li jkunu
responsabbli, skont dawn id-dispożizzjonijiet, għall-operazzjonijiet
ta’ kklerjar ta’ flus fi ħdan in-netwerk;
(e)         
elementi ta' assi li jikkostitwixxu pretensjonijiet
fuq u skoperturi oħra għal istituzzjonijiet ta’ kreditu mġarrba
minn istituzzjonijiet ta’ kreditu li joperaw fuq bażi mhux kompetittiva,
li jipprovdu għoti ta' self skont programmi leġiżlattivi jew l-istatuti
tagħhom biex jippromwovu oqsma speċifiċi tal-ekonomija taħt
xi forma ta’ sorveljanza governattiva u restrizzjonijiet fuq l-użu
tas-self, bil-kundizzjoni li l-iskoperturi rispettivi joriġinaw minn tali
self li jkun mgħoddi lill-benefiċjarji permezz ta’ istituzzjonijiet
oħra ta’ kreditu;
(f)           
elementi ta' assi li jikkostitwixxu pretensjonijiet
fuq u skoperturi oħra għall-istituzzjonijiet, bil-kundizzjoni li dawk
l-iskoperturi ma jikkostitwux il-fondi proprji ta' dawn l-istituzzjonijiet, u
ma jdumux aktar mill-jum tax-xogħol ta’ wara u ma jkunux denominati
f’munita kummerċjali ewlenija;
(g)         
elementi ta' assi li jikkostitwixxu pretensjonijiet
fuq banek ċentrali fil-forma ta’ riżervi minimi meħtieġa
miżmuma minn dawk il-banek ċentrali u li jkunu denominati fil-muniti
nazzjonali tagħhom;
(h)         
elementi ta' assi li jikkostitwixxu pretensjonijiet
fuq gvernijiet ċentrali fil-forma ta’ rekwiżiti statutorji ta’
likwidità miżmuma f’titoli tal-gvern u li huma denominati u ffinanzjati
fil-muniti nazzjonali bil-kundizzjoni li, fid-diskrezzjoni tal-awtorità kompetenti,
il-valutazzjoni tal-kreditu ta’ dawk il-gvernijiet ċentrali assenjati minn
ECAI nominata tkun grad ta’ investiment;
(i)           
50% tad-dokumenti ta' kreditu b'riskju medju/baxx
li ma jidhrux fuq il-karta tal-bilanċ u tal-faċilitajiet ta’ kreditu
mhux miġbuda b'riskju medju/baxx li ma jidhrux fuq il-karta
tal-bilanċ imsemmija fl-Anness I u soġġett għall-qbil
tal-awtoritajiet kompetenti, 80% tal-garanziji barra mill-garanziji fuq self li
għandhom bażi ġuridika jew regolatorja u jingħataw
għall-membri tagħhom bi skemi ta’ garanzija reċiproka li
għandhom status ta’ istituzzjonijiet ta’ kreditu;
(j)           
il-garanziji legalment meħtieġa li
jintużaw meta self ipotekarju ffinanzjat permezz tal-ħruġ ta'
bonds ta’ ipoteki jitħallas lill-mutwatarju tal-ipoteka qabel
ir-reġistrazzjoni finali tal-ipoteka fir-reġistru tal-artijiet,
bil-kundizzjoni li l-garanzija ma tintużax biex tnaqqas ir-riskju
fil-kalkolu tal-assi peżati għar-riskju;
(k)         
assi li jikkostitwixxu pretensjonijiet u skoperturi
oħra għal kambji rikonoxxuti.
Artikolu 390
Kalkolazzjoni tal-effett tal-użu ta’ tekniki ta’
mitigazzjoni tar-riskju tal-kreditu
1.                      
Sabiex jiġi kkalkulat il-valur tal-iskoperturi
għall-finijiet tal-Artikolu 384(1) istituzzjoni tista’ tuża l-‘valur
tal-iskopertura kompletament aġġustat’ kif ikkalkulat taħt il-Parti
Tlieta, it-Titolu II, il-Kapitolu 4 billi tikkunsidrata l-mitigazzjoni
tar-riskju tal-kreditu, l-aġġustamenti fil-volatilità, u kwalunkwe
diskrepanza fil-maturità (E*).
2.                      
Istituzzjoni li jkollha l-permess li tuża
stimi tal-LGDs u fatturi ta’ konverżjoni tagħha stess għal
klassi ta' skopertura taħt il-Parti Tlieta, it-Titolu II, il-Kapitolu 3
tista’, soġġett għal permess mill-awtoritajiet kompetenti
tirrikonoxxi l-effetti ta’ kollateral finanzjarju fil-kalkolu tal-valur tal-iskoperturi
għall-finijiet tal-Artikolu 384(1).
L-awtoritajiet kompetenti għandhom
jagħtu l-permess imsemmi fis-subparagrafu preċedenti biss jekk
l-istituzzjoni tkun tista’ tistma l-effetti tal-kollateral finanzjarju fuq
l-iskoperturi tagħhom b’mod separat minn aspetti oħra relevanti għal-LGD.
Istituzzjoni għandha tapplika tali
proċeduri sabiex l-istimi li tipproduċi jkunu adegwati
biżżejjed biex jitnaqqas il-valur tal-iskopertura għall-finijiet
ta’ konformità mad-dispożizzjonijiet tal-Artikolu 384.
Meta istituzzjoni jkollha permess tuża
l-istimi tagħha stess tal-effetti tal-kollateral finanzjarju, hija
għandha tagħmel dan fuq bażi konsistenti mal-approċċ
adottat fil-kalkolu tar-rekwiżiti ta’ fondi proprji skont dan
ir-Regolament.
L-istituzzjonijiet li jkollhom permess jużaw
l-istimi tal-LGDs u l-fatturi ta’ konverżjoni tagħhom għal
klassi ta' skopertura taħt il-Parti Tlieta, it-Titolu II, il-Kapitolu 3,
li ma jikkalkulawx il-valur tal-iskoperturi tagħhom bl-użu tal-metodu
msemmi fl-ewwel subparagrafu ta’ dan il-paragrafu, jistgħu jużaw il-Metodu
Komprensiv tal-Kollateral Finanzjarju jew l-approċċ stabbilit
fl-Artikolu 392(1)(b) għall-kalkolu tal-valur tal-iskoperturi.
3.                      
Istituzzjoni li tuża l-Metodu Komprensiv
tal-Kollateral Finanzjarju jew li jkollha permess tuża l-metodu deskritt
fil-paragrafu 2 ta’ dan l-Artikolu fil-kalkolu tal-valur tal-iskoperturi
għall-finijiet tal-Artikolu 384(1) għandha twettaq testijiet
perjodiċi tal-istress tal-konċentrazzjonijiet tar-riskju ta' kreditu
tagħhom, inkluż fir-rigward tal-valur realizzabbli ta’ kwalunkwe
kollateral meħud.
Dawn it-testijiet perjodiċi tal-istress
imsemmija fl-ewwel subparagrafu għandhom jindirizzaw ir-riskji li
jirriżultaw minn bidliet potenzjali fil-kundizzjonijiet tas-suq li
jistgħu jaffettwaw b’mod avvers l-adegwadezza tal-fondi proprji
tal-istituzzjonijiet u riskji li jirriżultaw mir-realizzazzjoni ta’
kollateral f’sitwazzjonijiet ta’ stress.
It-testijiet imwettqa tal-istress għandhom
ikunu adegwati u xierqa għall-valutazzjoni ta’ tali riskji.
Jekk it-test perjodiku tal-istress jindika valur
realizzabbli aktar baxx ta’ kollateral meħud milli jkun permess li jitqies
meta jintuża l-Metodu Komprensiv tal-Kollateral Finanzjarju jew il-metodu
deskritt fil-paragrafu 2 kif xieraq, il-valur tal-kollateral permess
għandu jitnaqqas kif meħtieġ sabiex jiġi rikonoxxut
fil-kalkolu tal-valur tal-iskoperturi għall-finijiet tal-Artikolu 384(1).
L-istituzzjonijiet imsemmija fl-ewwel subparagrafu
għandhom jinkludu dan li ġej fl-istrateġiji tagħhom sabiex
jindirzzaw ir-riskju tal-konċentrazzjoni:
(a)         
politiki u proċeduri sabiex jindirizzaw riskji
li jirriżultaw minn diskrepanzi fil-maturità bejn l-iskoperturi u
kwalunkwe protezzjoni tal-kreditu fuq dawn l-iskoperturi;
(b)         
politiki u proċeduri fil-każ li test
tal-istress jindika valur realizzabbli aktar baxx ta’ kollateral minn dak
ikkunsidrat fl-użu tal-Metodu Komprensiv tal-Kollateral Finanzjarju jew
il-metodu deskritt fil-paragrafu 2;
(c)         
politiki u proċeduri relatati mar-riskju
tal-konċentrazzjoni li jirriżulta mill-applikazzjoni tat-tekniki ta’
mitigazzjoni tar-riskji ta’ kreditu, u b’mod partikolari skoperturi kbar ta’
kreditu indirett, pereżempju għal emittent uniku ta' titoli
meħuda bħala kollateral.
Artikolu 391
Skoperturi li jirriżultaw minn self ipotekarju
1.                      
Sabiex tikkalkula l-valur tal-iskoperturi jew
kwalunkwe parti ta' skopertura garantita b’ipoteki fuq proprjetà residenzjali,
istituzzjoni tista’ tnaqqas il-valur tal-iskopertura sa 50 %
tal-valur tal-proprjetà residenzjali kkonċernata, fejn tintlaħaq
waħda mill-kundizzjonijiet li ġejjin:
(a)         
l-iskopertura tkun garantita, b’ipoteki fuq
proprjetà residenzjali jew b’ishma fil-kumpaniji Finlandiżi
tal-akkomodazzjoni residenzjali, li joperaw skont l-Att Finlandiż dwar
il-Kumpaniji tal-Akkomodazzjoni tal-1991 jew leġiżlazzjoni
suċċessiva ekwivalenti;
(b)         
l-iskopertura tkun tirrigwarda tranżazzjoni
ta’ kiri li fiha s-sid iżomm is-sjieda sħiħa tal-proprjetà
residenzjali mikrija sakemm il-kerrej ma jkunx eżerċita l-opzjoni
tiegħu li jixtri.
Il-valur tal-proprjetà għandu jiġi
kkalkulat fuq il-bażi ta' standards prudenti ta' valwazzjoni stabbiliti
bil-liġi, b’regolament jew b’dispożizzjonijiet amministrattivi. Il-valwazzjoni għandha titwettaq mill-inqas
darba kull tliet snin għall-proprjetà residenzjali.
Ir-rekwiżiti fl-Artikolu 203 u fl-Artikolu
224(1) għandhom japplikaw għall-finijiet ta’ dan il-paragrafu.
‘Propjetà residenzjali’ għandha tfisser
residenza li tkun okkupata jew mikrija mis-sid.
2.                      
Għall-finijiet tal-kalkolu tal-valur
tal-iskoperturi jew kwalunkwe parti ta' skopertura garantita b’ipoteki fuq
proprjetà kummerċjali, istituzzjoni ta’ kreditu tista’ tnaqqas il-valur
tal-iskopertura sa 50 % tal-valur tal-proprjetà kummerċjali
kkonċernata biss jekk l-awtoritajiet kompetenti kkonċernati fl-Istat
Membru fejn tkun qiegħda l-proprjetà kummerċjali jippermettu li
l-iskoperturi li ġejjin jirċievu piż ta’ riskju ta’ 50 %
fuq il-bażi tal-istess kundizzjonijiet stabbiliti fl-Artikolu 121:
(a)         
skoperturi garantiti b’ipoteki fuq
uffiċċji jew bini kummerċjali ieħor, jew permezz ta’ ishma
fil-kumpaniji Finlandiżi tal-Akkomodazzjoni, li joperaw skont l-Att
Finlandiż tal-1991 dwar il-Kumpaniji tal-Akkomodazzjoni jew
leġiżlazzjoni ekwivalenti sussegwenti, fir-rigward ta’
uffiċċji jew bini kummerċjali ieħor;
(b)         
skoperturi relatati ma' tranżazzjonijiet ta’
kiri ta’ proprjetà li jirrigwardaw uffiċċji jew bini kummerċjali
ieħor.
Il-valur tal-proprjetà għandu jiġi
kkalkulat fuq il-bażi ta' standards prudenti ta' valwazzjoni stabbiliti
bil-liġi, b’regolament jew b’dispożizzjonijiet amministrattivi.
Proprjetà kummerċjali għandha tkun
kompletament mibnija, mikrija u tipproduċi dħul xieraq mill-kiri.
Artikolu 392
Approċċ ta’ sostituzzjoni
5.                      
Meta skopertura għal klijent tkun garantita
minn parti terza, jew garantita minn kollateral maħruġ minn parti
terza, istituzzjoni tista’:
(a)         
tittratta l-parti tal-iskopertura li tkun garantita
bħala waħda mġarrba mill-garanti minflok mill-klijent
bil-kundizzjoni li l-iskopertura mhux garantita għall-garanti tkun
assenjata piż ta’ riskju daqs jew inqas minn piż ta’ riskju
tal-iskopertura mhux garantita għall-klijent skont il-Parti Tlieta,
it-Titolu II, il-Kapitolu 2; 
(b)         
tittratta l-parti tal-iskopertura kollateralizzata
skont il-valur tas-suq ta’ kollateral rikonoxxut bħala wieħed
imġarrab mill-parti terza minflok mill-klijent, jekk l-iskopertura tkun
garantita minn kollateral u bil-kundizzjoni li l-parti kollateralizzata
tal-iskopertura tingħata piż ta’ riskju daqs jew inqas minn piż
ta’ riskju ta' skopertura mhux garantita għall-klijent skont il-Parti
Tlieta, it-Titolu II, il-Kapitolu 2. 
L-approċċ imsemmi fil-punt (b)
tal-ewwel subparagrafu ma għandux jintuża minn istituzzjoni fejn ikun
hemm diskrepanza bejn il-maturità tal-iskopertura u l-maturità tal-protezzjoni.
Għall-finijiet ta’ din il-Parti, istituzzjoni
tista’ tuża kemm il-Metodu Komprensiv tal-Kollateral Finanzjarju kif ukoll
it-trattament imsemmi fil-punt (b) tal-ewwel subparagrafu f’dawk
il-każi biss fejn għandha permess tuża kemm il-Metodu Komprensiv
tal-Kollateral Finanzjarju kif ukoll il-Metodu Sempliċi tal-Kollateral
Finanzjarju għall-finijiet tal-Artikolu 87.
8.                      
Fejn istituzzjoni tapplika l-punt (a) tal-paragrafu
1:
(a)         
fejn il-garanzija tkun denominata f’munita
differenti minn dik li fiha tkun denominata l-iskopertura, l-ammont
tal-iskopertura meqjusa bħala koperta għandu jiġi kkalkulat
skont id-dispożizzjonijiet dwar it-trattament tad-diskrepanza fil-munita
għal protezzjoni ta’ kreditu mhux iffinanzjata fil-Parti Tlieta, Titolu
II, Kapitolu 4; 
(b)         
diskrepanza bejn il-maturità tal-iskopertura u
l-maturità tal-protezzjoni għandha tiġi ttrattat skont
id-dispożizzjonijiet dwar it-trattament tan-nuqqas ta' diskrepanza
fil-Parti Tlieta, it-Titolu II, il-Kapitolu 4;
(c)         
tista' tiġi rikonoxxuta kopertura parzjali
skont it-trattament stabbilit fil-Parti Tlieta, it-Titolu II, il-Kapitolu 4. 
PARTI ĦAMSA
SKOPERTURI GĦAL RISKJU TA’ KREDITU TRASFERIT
Titolu I
Dispożizzjonijiet ġenerali għal din
il-Parti
Artikolu 393
Kamp ta' applikazzjoni
It-Titoli
II u III għandhom japplikaw għal titolizzazzjonijiet ġodda
maħruġa fl-1 ta’ Jannar 2011 jew wara. Wara l-31 ta’ Diċembru 2014,
it-Titoli II u III għandhom japplikaw għal titolizzazzjonijiet
eżistenti fejn skoperturi sottostanti ġodda jiżdiedu jew
jiġu sostitwiti wara dik id-data. 
Titolu II
Rekwiżiti għall-istituzzjonijiet li jinvestu
Artikolu 394
Interess miżmum tal-emittent
6.                      
Istituzzjoni, għajr meta taġixxi
bħala oriġinatriċi, sponser jew mutwanti oriġinali,
għandha tkun skoperta għar-riskju tal-kreditu ta’ pożizzjoni ta’
titolizzazzjoni fil-portafoll tan-negozjar jew fil-portafoll mhux ta' negozjar
tagħha biss jekk l-oriġinatur, l-isponser jew il-mutwanti
oriġinali jkun iddivulga b’mod espliċitu lill-istituzzjoni li huwa se
jkun qed iżomm, fuq bażi kontinwa, interess materjali ekonomiku nett
li fl-ebda każ ma għandu jkun inqas minn 5 %.
Waħda minn dawn li ġejjin biss
jikkwalifikaw bħala żamma ta’ interess materjali ekonomiku nett ta’
mhux inqas minn 5%:
(a)         
żamma ta’ mhux inqas minn 5 % tal-valur
nominali ta’ kull segment mibjugħ jew trasferit lill-investituri;
(b)         
fil-każ ta’ titolizzazzjonijiet ta' skoperturi
ċirkolanti, żamma tal-interess tal-oriġinatur ta’ mhux inqas
minn 5 % tal-valur nominali tal-iskoperturi titolizzati;
(c)         
żamma ta' skoperturi magħżula b’mod
aleatorju, ekwivalenti għal mhux inqas minn 5 % tal-ammont nominali
tal-iskoperturi titolizzati, fejn tali skoperturi normalment kienu jkunu
titolizzati fit-titolizzazzjoni, bil-kundizzjoni li n-numru ta' skoperturi
potenzjalment titolizzati ma jkunx inqas minn 100 fl-oriġinazzjoni;
(d)         
żamma tas-segment tal-ewwel telf u, jekk
neċessarju, segmenti oħra li jkollhom l-istess profil ta’ riskju jew
wieħed aktar gravi minn dawk trasferiti jew mibjugħa lill-investituri
u li ma jimmaturawx qabel dawk trasferiti jew mibjugħa lill-investituri,
sabiex b’kollox iż-żamma tammonta għal mhux inqas minn 5 %
tal-valur nominali tal-iskoperturi titolizzati.
L-interess ekonomiku nett jitkejjel
fl-oriġinazzjoni u għandu jinżamm fuq bażi kontinwa. L-interess ekonomiku nett, inklużi
l-pożizzjonijiet, l-interess jew l-iskoperturi miżmuma, m’għandu
jkun soġġett għall-ebda mitigazzjoni tar-riskju tal-kreditu jew
pożizzjonijiet fil-qosor jew ħeġġ ieħor u
m'għandux jinbiegħ. L-interess
ekonomiku nett għandu jiġi determinat mill-valur nozzjonali
għall-elementi li ma jidhrux fil-karta tal-bilanċ.
Ma għandu jkun hemm l-ebda applikazzjoni
multipla tar-rekwiżiti ta’ żamma għal xi titolizzazzjoni partikolari.
9.                      
Fejn istituzzjoni ta’ kreditu prinċipali
tal-UE jew kumpanija b'parteċipazzjoni finanzjarja tal-UE, jew waħda
mis-sussidjarji tagħha, bħala oriġinatriċi jew sponser,
tittitolizza skoperturi minn diversi istituzzjonijiet ta’ kreditu, ditti tal-investiment
jew istituzzjonijiet finanzjarji oħra li huma inklużi fl-ambitu ta'
superviżjoni fuq bażi konsolidata, ir-rekwiżit imsemmi
fil-paragrafu 1 jista’ jiġi ssodisfat fuq il-bażi
tas-sitwazzjoni konsolidata tal-istituzzjoni ta’ kreditu prinċipali tal-UE
jew kumpanija b'parteċipazzjoni finanzjarja tal-UE. 
L-ewwel subparagrafu għandu japplika biss
fejn l-istituzzjonijiet ta’ kreditu, id-ditti tal-investiment jew
l-istituzzjonijiet finanzjarji li ħolqu l-iskoperturi titolizzati jkunu
impenjaw ruħhom li jikkonformaw mar-rekwiżiti stabbiliti fl-Artikolu
397 u jibagħtu, fil-ħin, l-informazzjoni meħtieġa sabiex
jintlaħqu r-rekwiżiti msemmija fl-Artikolu 398 lill-oriġinatur
jew lill-isponser u lill-istituzzjoni ta’ kreditu prinċipali tal-UE jew
kumpanija b'parteċipazzjoni finanzjarja tal-UE.
10.                  
Il-paragrafu 1 ma għandux japplika meta
l-iskoperturi titolizzati jkunu pretensjonijiet jew pretensjonijiet
kontinġenti jew garantiti kompletament, b’mod inkondizzjonali u
irrevokabbli mill-entitajiet li ġejjin:
(a)     gvernijiet ċentrali jew banek ċentrali;
(b)     gvernijiet reġjonali, awtoritajiet lokali u entitajiet tas-settur
pubbliku tal-Istati Membri;
(c)     istituzzjonijiet li jingħataw piż ta’ riskju ta’ 50 %
jew inqas taħt il-Parti Tlieta, it-Titolu II, il-Kapitolu 2; 
(d)     banek multilaterali tal-iżvilupp.
11.                  
Il-paragrafu 1 ma għandux japplika
għal dawn li ġejjin:
(a)     tranżazzjonijiet ibbażati fuq indiċi ċar,
trasparenti u aċċessibbli, fejn l-entitajiet referenzjarji
sottostanti jkunu identiċi għal dawk li jiffurmaw indiċi tal-entitajiet
li jkun negozjat fil-wisa', jew ikunu titoli kummerċjabbli oħra
għajr pożizzjonijiet ta’ titolizzazzjoni; 
(b)     self sindikat, riċevibbli mixtrija jew swaps ta’ inadempjenza
tal-kreditu fejn dawn l-istrumenti ma jintużawx sabiex jippakkettjaw u/jew
jiħħeġġjaw titolizzazzjoni koperta mill-paragrafu 1.
Artikolu 395
Diliġenza dovuta
(1)                   
Qabel ma jinvestu, u kif ikun xieraq wara,
l-istituzzjonijiet għandhom ikunu jistgħu juru lill-awtoritajiet
kompetenti li għal kull pożizzjoni individwali ta’ titolizzazzjoni
tagħhom, huma għandhom fehim komprensiv u dettaljat tal-politiki u
l-proċeduri formali li huma xierqa għall-portafoll tan-negozjar u
għall-portafoll mhux ta' negozjar tagħhom u li implimentaw dawn
il-politiki u l-proċeduri b'mod proporzjonali mal-profil tar-riskju
tal-investimenti tagħhom f’pożizzjonijiet titolizzati
għall-analiżi u l-irreġistrar ta’:
(a)         
l-informazzjoni divulgata skont l-Artikolu 394(1),
mill-oriġinaturi jew l-isponsers sabiex jispeċifikaw l-interess
ekonomiku nett li jkollhom, fuq bażi kontinwa, fit-titolizzazzjoni;
(b)         
il-karatteristiċi tar-riskju
tal-pożizzjoni individwali ta’ titolizzazzjoni;
(c)         
il-karatteristiċi tar-riskju tal-iskoperturi
sottostanti l-pożizzjoni ta’ titolizzazzjoni;
(d)         
ir-reputazzjoni u l-esperjenza ta' telf
f’titolizzazzjonijiet preċedenti tal-oriġinaturi jew tal-isponsers
fil-klassijiet ta’ skoperturi rileventi li fuqhom tkun ibbażata
l-pożizzjoni ta’ titolizzazzjoni;
(e)         
id-rappurtaġġ u d-divulgazzjonijiet
magħmula mill-oriġinaturi jew l-isponsers, jew l-aġenti jew
il-konsulenti tagħhom, dwar id-diliġenza dovuta tagħhom fuq
l-iskoperturi titolizzati u, fejn xieraq, fuq il-kwalità tal-kollateral li
jsostni l-iskoperturi titolizzati;
(f)           
fejn applikabbli, il-metodoloġiji u
l-kunċetti li fuqhom tkun ibbażata il-valwazzjoni tal-kollateral li
jsostni l-iskoperturi titolizzati u l-politiki adottati mill-oriġinatur
jew l-isponser sabiex tiġi żgurata l-indipendenza tal-valwatur; 
(g)         
il-karatteristiċi strutturali kollha
tat-titolizzazzjoni li jistgħu jaffettwaw b’mod materjali l-prestazzjoni
tal-pożizzjoni ta’ titolizzazzjoni tal-istituzzjoni.
L-istituzzjonijiet għandhom b’mod regolari
jwettqu t-testijiet tal-istress tagħhom stess li jkunu xierqa
għall-pożizzjonijiet ta’ titolizzazzjoni tagħhom. Għal dan il-għan, l-istituzzjonijiet
jistgħu joqogħdu fuq mudelli finanzjarji żviluppati minn ECAI
bil-kundizzjoni li l-istituzzjonijiet ikunu jistgħu juru, meta jiġu
mitluba jagħmlu dan, li huma jkunu ħadu ħsieb qabel ma investew
li jivvalidaw is-suppożizzjonijiet rilevanti fil-mudelli u l-istrutturar
tagħhom u biex jifhmu l-metodoloġija, is-suppożizzjonijiet u
r-riżultati.
1.                      
L-istituzzjonijiet, għajr meta jaġixxu
bħala oriġinaturi jew sponsers jew mutwanti oriġinali,
għandhom jistabbilixxu proċeduri formali xierqa fil-portafoll
tan-negozjar u l-portafoll mhux ta' negozjar tagħhom u proporzjonali
mal-profil tar-riskju tal-investimenti tagħhom f’pożizzjonijiet
titolizzati sabiex jimmonitorjaw fuq bażi kontinwa u fil-waqt
l-informazzjoni dwar il-prestazzjoni fir-rigward tal-iskoperturi sottostanti
l-pożizzjonijiet ta' titolizzazzjoni tagħhom. Fejn rilevanti, dan għandu jinkludi t-tip ta' skopertura,
il-perċentwal ta’ self aktar minn 30, 60 u 90 jum wara d-data
tal-għeluq, ir-rati ta' inadempjenza, ir-rati tal-prepagament, is-self fi
stat ta’ preklużjoni, it-tip ta' kollateral u l-okkupanza, u
d-distribuzzjoni tal-frekwenza tal-marki tal-kreditu jew kejl ieħor ta’
vijabbiltà kreditizja fl-iskoperturi sottostanti, id-diversifikazzjoni
industrijali u ġeografika, id-distribuzzjoni tal-frekwenza tas-self mal-proporzjonijiet
tal-valur b'band widths li jiffaċilitaw l-analiżi xierqa
tas-sensittività. Fejn l-iskoperturi
sottostanti jkunu huma stess pożizzjonijiet ta’ titolizzazzjoni,
l-istituzzjonijiet għandu jkollhom l-informazzjoni stabbilita f’dan
is-subparagrafu mhux biss fis-segmenti ta’ titolizzazzjoni sottostanti,
bħal isem l-emittent u l-kwalità tal-kreditu, iżda wkoll dwar
il-karatteristiċi u l-prestazzjoni tal-pulijiet sottostanti dawk
is-segmenti ta' titolizzazzjoni.
L-istituzzjonijiet għandu jkollhom fehim
fid-dettall tal-karatteristiċi strutturali kollha ta’ tranżazzjoni
ta’ titolizzazzjoni li taffettwa b’mod materjali l-prestazzjoni tal-iskoperturi
tagħhom għat-tranżazzjoni bħal pereżempju l-kaskata
kuntrattwali u skattaturi relatati mal-kaskata, titjib tal-kreditu, titjib
tal-likwidità, skattaturi tal-valur tas-suq, u definizzjoni speċifika
għan-negozju ta’ inadempjenza.
Artikolu 396
Piż ta’ riskju addizzjonali
Meta istituzzjoni ma tilħaqx
ir-rekwiżiti tal-Artikoli 394 jew 395 f’xi aspett materjali minħabba
negliġenza jew ommissjoni tal-istituzzjoni, l-awtoritajiet kompetenti
għandhom jimponu piż ta’ riskju addizzjonali proporzjonali ta’ mhux
inqas minn 250 % tal-piż ta’ riskju (limitu massimu ta’ 1250 %)
li għandu japplika għall-pożizzjonijiet ta’ titolizzazzjoni
rilevanti kif speċifikat fl-Artikoli 240(6) jew 326(3) rispettivament. Il-piż ta’ riskju addizzjonali għandu
jiżdied progressivament ma’ kull ksur sussegwenti
tad-dispożizzjonijiet dwar id-diliġenza dovuti. 
L-awtoritajiet kompetenti għandhom
jikkunsidraw l-eżenzjonijiet għal ċerti titolizzazzjonijiet
previsti fl-Artikolu 394(3) billi jnaqqsu l-piż ta’ riskju li kieku kienu
jimponu skont dan l-Artikolu fir-rigward ta’ titolizzazzjoni li għaliha
japplika l-Artikolu 394(3). 
Titolu III
Rekwiżiti għal istituzzjonijiet li huma sponsers
u oriġinaturi
Artikolu 397
Kriterji għall-għoti ta’ kreditu
L-istituzzjonijiet li huma sponsers u
oriġinaturi għandhom japplikaw l-istess kriterji sodi u definiti
sewwa għall-għoti ta’ kreditu skont ir-rekwiżiti tal-Artikolu 77
tad-Direttiva [imdaħħla mill-OP] għal skoperturi li jridu
jiġu titolizzati hekk kif japplikaw għal skoperturi li se jkunu qed
jinżammu fil-ktieb tagħhom. Għal dan il-għan, l-istess proċessi
għall-approvazzjoni u, fejn rilevanti, l-emendar, it-tiġdid u r-rifinanzjament
ta’ krediti għandhom jiġu applikati mill-istituzzjonijiet li huma
oriġinaturi u sponsers. L-istituzzjonijiet
għandhom japplikaw ukoll l-istess standards ta’ analiżi
għall-parteċipazzjonijiet jew is-sottoskrizzjonijiet
fil-ħarġiet ta’ titolizzazzjoni mixtrija minn partijiet terzi kemm
jekk dawk il-parteċipazzjonijiet jew sottoskrizzjonijiet ikunu ser
jinżammu fil-portafoll tan-negozjar kif ukoll jekk ikunu ser jinżammu
fil-portafoll mhux ta' negozjar tagħhom.
Fejn ma jintlaħqux ir-rekwiżiti
msemmija fl-ewwel subparagrafu ta’ dan l-Artikolu, l-Artikolu 240(1) ma
għandux jiġi applikat minn istituzzjoni oriġinatriċi u dik
l-istituzzjoni oriġinatriċi m’għandhiex titħalla teskludi
l-iskoperturi titolizzati mill-kalkolu tar-rekwiżiti kapitali tagħha
skont dan ir-Regolament.
Artikolu 398
Divulgazzjoni lill-investituri
L-istituzzjonijiet li huma sponsers u
oriġinaturi għandhom jiddivulgaw lill-investituri l-livell tal-impenn
tagħhom skont l-Artikolu 394 sabiex iżommu interess ekonomiku nett
fit-titolizzazzjoni. L-istituzzjonijiet
li huma sponsers u oriġinaturi għandhom jiżgura li l-investituri
prospettivi jkollhom aċċess faċilment disponibbli
għad-dejta kollha materjalment rilevanti dwar il-kwalità tal-kreditu u
l-prestazzjoni tal-iskoperturi sottostanti individwali, il-flussi ta’ flus u
l-kollateral li jsostni skopertura ta’ titolizzazzjoni kif ukoll dik
l-informazzjoni neċessarja sabiex jitwettqu testijiet tal-istress
komprensivi u infurmati sewwa fuq il-flussi tal-flus u valuri kollaterali li
jsostnu lill-iskoperturi sottostanti. Għal dak il-għan, id-dejta materjalment rilevanti
għandha tiġi determinata mid-data tat-titolizzazzjoni u fejn xieraq
minħabba n-natura tat-titolizzazzjoni wara dik id-data.
Artikolu 399
Kundizzjoni uniformi tal-applikazzjoni
(54)               
Kull sena l-ABE għandha tirrapporta
lill-Kummissjoni dwar il-miżuri meħuda mill-awtoritajiet kompetenti
sabiex jiżguraw il-konformità mill-istituzzjonijiet mar-rekwiżiti
tat-Titoli II u III.
(55)               
L-ABE għandha tiżviluppa abbozzi ta’
standards tekniċi implimentattivi għall-iffaċilitar
tal-konverġenza tal-prattiki superviżorji fir-rigward tal-Artikoli
394 sa 398, inklużi l-miżuri li għandhom jittieħdu
f’każ ta’ ksur tad-diliġenza dovuta u l-obbligi ta' mmaniġjar
tar-riskji. 
L-ABE għandha tissottometti dawn l-abbozzi ta’
standards tekniċi implimentattivi lill-Kummissjoni
sal-1 ta’ Jannar 2014.
Il-Kummissjoni hija mogħtija s-setgħa li
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikoli 15 tar-Regolament (UE)
Nru 1093/2010.
PARTI SITTA
LIKWIDITÀ
Titolu I
Definizzjonijiet u r-rekwiżit ta’ kopertura
tal-likwidità
Artikolu 400
Definizzjonijiet
Għall-finijiet ta’ din il-Parti,
japplikaw id-definizzjonijiet li ġejjin:
–                        
'Konsumatur finanzjarju' tfisser konsumatur li
jwettaq attività waħda jew aktar minn dawk elenkati fl-Anness I
għad-Direttiva [imdaħħla mill-OP] bħala n-negozju ewlieni
tiegħu, jew huwa waħda minn dawn li ġejjin:
(a)     istituzzjoni ta’ kreditu;
(b)     ditta tal-investiment;
(c)     SSPE;
(d)     CIU;
(e)     skema ta’ investiment limitat
(f)      impriża tal-assigurazzjoni;
(g)     kumpanija b'parteċipazzjoni finanzjarja jew kumpanija
b’parteċipazzjoni b'attività mħallta.
(2)          'Depożitu
fil-livell ta' konsumatur' tfisser obbligazzjoni lejn persuna fiżika jew
impriża ta’ daqs żgħir jew medju fejn l-obbligazzjoni aggregata
lejn tali klijenti jew grupp ta’ klijenti konnessi tkun inqas minn miljun 1
EUR.
Artikolu 401
Rekwiżit ta’ kopertura tal-likwidità
7.                      
L-istituzzjonijiet għandu jkollhom fi
kwalunkwe ħin assi likwidi, li s-somma tal-valuri tagħhom tkun daqs
jew akbar mill-ħruġ ta’ likwidità imnaqqas mid-dħul
tal-likwidità f’kundizzjonijiet ta’ stress sabiex ikun żgurat li
l-istituzzjonijiet iżommu livelli ta' bafers ta’ likwidità li jkunu
adegwati biex jiffaċċjaw kwalunkwe nuqqas ta’ bilanċ possibbli
bejn id-dħul u l-ħruġ ta' likwidità f’kundizzjonijiet ta’ stress
fuq perjodu ta’ żmien qasir.
8.                      
L-istituzzjonijiet ma għandhomx jgħoddu
darbtejn dħul ta’ likwidità u assi likwidi.
9.                      
L-istituzzjonijiet jistgħu jużaw l-assi
likwidi msemmija fil-paragrafu 1 sabiex jilħqu l-obbligi tagħhom
f’ċirkustanzi ta’ stress kif speċifikat fl-Artikolu 402. 
10.                  
Id-dispożizzjonijiet stabbiliti fit-Titolu II
għandhom japplikaw b’mod esklussiv għall-għanijiet
tal-ispeċifikazzjoni tal-obbligi ta’ rappurtar stabbiliti fl-Artikolu 403.
Artikolu 402
Konformità mar-rekwiżiti tal-likwidità
Meta
istituzzjoni ta’ kreditu ma tilħaqx, jew ma tkunx mistennija li se
tilħaq ir-rekwiżit stabbilit fl-Artikolu 401(1), hija għandha
tinforma immedjatament lill-awtoritajiet kompetenti u għandha
tissottometti mingħajr dewmien pjan għall-istabbiliment
mill-ġdid tal-konformità mal-Artikolu 401 lill-awtorità kompetenti. Sakemm terġa'
tiġi stabbilita tali konformità, l-istituzzjoni ta’ kreditu għandha
tirrapporta l-elementi kuljum sat-tmiem ta’ kull jum ta' negozju sakemm
l-awtorità kompetenti ma tawtorizzax frekwenza aktar baxxa u perjodu ta’
żmien itwal. L-awtoritajiet kompetenti għandhom jagħtu
tali awtorizzazzjonijiet biss fuq il-bażi tas-sitwazzjoni individwali ta’
istituzzjoni ta’ kreditu. Huma għandhom jimmonitorjawum
l-implimentazzjoni tal-pjan tar-restawr u għandhom jesiġu restawr
aktar mgħaġġel jekk dan ikun xieraq.
Titolu II
Rappurtar tal-likwidità
Artikolu 403
Obbligu ta’ rappurtar u l-format tar-rappurtar
1.                      
L-istituzzjonijiet għandhom jirrappurtaw
l-elementi msemmija fit-Titolu II u III u l-komponenti tagħhom
lill-awtoritajiet kompetenti, inkluża l-kompożizzjoni tal-assi
likwidi tagħhom skont l- Artikolu 404 u l-Anness III.
Il-frekwenza tar-rappurtar ma għandhiex tkun ta’
inqas minn darba fix-xahar għar-rekwiżit fit-Titolu II u l-Anness III
u mhux inqas minn kull tliet xhur għall-elementi msemmija
fit-Titolu III.
L-awtoritajiet kompetenti għandhom
jawtorizzaw biss frekwenza ta’ rappurtar aktar baxxa jew dewmien itwal
tar-rappurtar fuq il-bażi tas-sitwazzjoni individwali tal-istituzzjoni ta’
kreditu. Huma għandhom
jimmonitorjaw l-implimentazzjoni tal-pjan ta’ restawr imsemmi f’dak l-Artikolu
u għandhom, fejn ikun xieraq, jesiġu restawr aktar
mgħaġġel minn dak stipulat fil-pjan.
2.                      
Meta awtorità kompetenti tiddeċiedi li
istituzzjoni jkollha riskju sinifikanti tal-likwidità f’munita oħra jew
f’fergħa sinifikanti kif definit fl-Artikolu 52 tad-Direttiva
[imdaħħla mill-OP] fi Stat Membru ospitanti li juża munita
differenti minn dik tal-Istat Membru tad-domiċilju, l-istituzzjoni
għandha tirrapporta b’mod separat l-elementi denominati f’munita barranija
jew indiċizzati fiha lill-awtoritajiet kompetenti tal-Istati Membri
tad-domiċilju.
3.                      
L-ABE għandha tiżviluppa abbozzi ta’
standards tekniċi implimentattivi sabiex tispeċifika dan li ġej: 
(a)         
formati uniformi bi struzzjonijiet assoċjati
għalihom u l-frekwenzi, id-dati u l-perjodi ta’ dewmien tar-rappurtar. Il-formati tar-rappurtar u l-frekwenzi
għandhom ikunu proporzjonali man-natura, l-iskala u l-kumplessità
tal-attivitajiet differenti tal-istituzzjonijiet u għandhom jinkludu
r-rappurtar meħtieġ skont il-paragrafi 1 u 2;

(b)         
metriċi addizzjonali meħtieġa
għall-monitoraġġ tal-likwidità, li jippermettu lill-awtoritajiet
kompetenti jiksbu idea komprensiva dwar il-profil tar-riskju tal-likwidità,
proporzjonali man-natura, l-iskala u l-kumplessità tal-attivitajiet ta’
istituzzjoni;
(c)         
is-soluzzjonijiet informatiċi li għandhom
jiġu applikati għal tali rappurtar li jippermettu aċċess
elettroniku dirett u immedjat għar-rappurtar ta’ istituzzjoni meta dan
ikun meħtieġ mid-Direttiva [imdaħħla mill-OP] u dan
ir-Regolament.
n. 
L-ABE għandha
tissottometti dawn l-abbozzi ta’ standards tekniċi lill-Kummissjoni
sal-1 ta’ Jannar 2013. 
Il-Kummisjoni hija
mogħtija s-setgħa li tadotta l-abbozzi ta’ standards tekniċi
implimentattivi msemmija fl-ewwel subparagrafu skont l-Artikolu 15
tar-Regolament (UE) Nru 1093/2010.
4.                      
Fuq talba, l-awtoritajiet kompetenti tal-Istat
Membru tad-domiċilju għandhom jipprovdu aċċess elettroniku
dirett u immedjat għar-rappurtar individwali skont dan l-Artikolu
lill-awtoritajiet kompetenti u lill-bank ċentrali nazzjonali tal-Istati
Membri ospitanti u lill-ABE.
5.                      
Fuq talba, l-awtoritajiet kompetenti li jwettqu
superviżjoni fuq bażi konsolidata skont l-Artikolu 107 tad-Direttiva
[imdaħħla mill-OP] għandhom jipprovdu aċċess
elettroniku dirett u immedjat għar-rappurtar kollu sottomess
mill-istituzzjoni skont dan l-Artikolu lill-awtoritajiet li ġejjin:
(a)         
l-awtoritajiet kompetenti u l-bank ċentrali
nazzjonali tal-Istati Membri ospitanti fejn hemm fergħat sinifikanti ta’
sussidjarji tal-istituzzjoni prinċipali jew istituzzjonijiet ikkontrollati
mill-istess kumpanija azzjonarja finanzjarja prinċipali;
(b)         
l-awtoritajiet kompetenti li għandhom
sussidjarji awtorizzati tal-istituzzjoni prinċipali jew istituzzjonijiet
ikkontrollati mill-istess kumpanija b'parteċipazzjoni finanzjarja
prinċipali u l-bank ċentrali nazzjonali tal-istess Stat Membru;
(c)         
l-ABE;
(d)         
il-BĊE.
6.                      
Fuq talba, l-awtoritajiet kompetenti li jkollhom
istituzzjoni awtorizzata li hija sussidjarja ta’ istituzzjoni prinċipali
jew kumpanija b'parteċipazzjoni finanzjarja prinċipali għandhom
jipprovdu aċċess elettroniku dirett u immedjat għar-rappurtar
kollu sottomess mill-istituzzjoni skont il-formati uniformi msemmija fil-paragrafu
3 lill-awtoritajiet kompetenti li għandhom iwettqu superviżjoni fuq
bażi konsolidata skont l-Artikolu 106 tad-Direttiva [imdaħħla
mill-OP], lill-bank ċentrali tal-Istat Membru fejn tkun awtorizzata
l-istituzzjoni u lill-ABE.
Artikolu 404
Rappurtar dwar l-assi likwidi
1.                      
L-istituzzjonijiet għandhom jirrappurtaw dawn
li ġejjin bħala assi likwidi sakemm ma jkunux esklużi
mill-paragrafu 2 u biss jekk l-assi likwidi jissodisfaw il-kundizzjonijiet
fil-paragrafu 3:
(a)         
flus u depożiti f’banek ċentrali sakemm
dawn id-depożiti jkunu jistgħu jinġibdu lura fi żminijiet
ta’ stress;
(b)         
assi trasferibbli li huma ta’ likwidità u kwalità
ta’ kreditu għoljin ħafna;
(c)         
assi trasferibbli li jirrappreżentaw
pretensjonijiet fuq jew li jkunu garantiti mill-gvern ċentrali ta’ Stat
Membru jew ta' pajjiż terz jekk l-istituzzjoni ġġarrab riskju
ta’ likwidità f’dak l-Istat Membru jew pajjiż terz li hija tkopri billi
żżomm dawn l-assi likwidi;
(d)         
assi trasferibbli li huma ta’ likwidità u kwalità
ta’ kreditu għoljin.
Sakemm tinħareġ definizzjoni uniformi
skont l-Artikolu 481(2) ta’ likwidità u kwalità ta’ kreditu għoljin u
għoljin ħafna, l-istituzzjonijiet għandhom jidentifikaw huma
stess assi trasferibbli f’munita partikolari li jkunu ta’ likwidità u kwalità
ta’ kreditu għoljin jew għoljin ħafna, rispettivament. Sakemm tinħareġ definizzjoni uniformi,
l-awtoritajiet kompetenti jistgħu, wara li jikkunsidraw il-kriterji
elenkati fl-Artikolu 481(2), jipprovdu gwida ġenerali li
l-istituzzjonijiet għandhom isegwu sabiex jidentifikaw l-assi ta’
likwidità u kwalità ta’ kreditu għoljin u għoljin ħafna. Fin-nuqqas ta’ tali gwida, l-istituzzjonijiet
għandhom jużaw kriterji trasparenti u oġġettivi għal
dan il-għan, inklużi xi wħud mill-kriterji jew il-kriterji
kollha elenkati fl-Artikolu 481(2).
2.                      
Dawn li ġejjin ma għandhomx jitqiesu
bħala assi likwidi:
(a)         
assi li jinħarġu minn istituzzjoni ta’
kreditu sakemm ma jissodisfawx waħda mill-kundizzjonijiet li ġejjin:
(i)      ikunu bonds eliġibbli għat-trattament stabbilit fl-Artikolu
124(3) or (4);
(ii)      ikunu bonds kif definiti fl-Artikolu 52(4) tad-Direttiva 2009/65/KE
għajr dawk imsemmija fil-punt (i);
(iii)     l-istituzzjoni ta’ kreditu tkun ġiet stabbilita u tkun sponsorjata
minn gvern ċentrali jew reġjonali ta’ Stat Membru u l-assi jkun
garantit minn dak il-gvern u użat sabiex jiġi ffinanzjat self
promozzjonali mogħti fuq bażi mhux kompetittiva u mhux
għall-profitt sabiex jippromwovi l-għanijiet tal-politika pubblika
tiegħu;
(b)         
assi maħruġa minn xi waħda milli
ġejjin:
(i)      ditta tal-investiment;
(ii)      impriża tal-assigurazzjoni;
(iii)     kumpanija b'parteċipazzjoni finanzjarja;
(iv)     kumpaniji b'parteċipazzjoni b’attivitajiet imħallta;
(v)     kwalunkwe entità oħra li twettaq attività waħda jew aktar
minn dawk elenkati fl-Anness I għad-Direttiva [imdaħħla
mill-OP] bħala n-negozju ewlieni tagħha.
3.                      
L-istituzzjonijiet għandhom jirrappurtaw
bħala likwidi biss dawk l-assi li jissodisfaw kull waħda
mill-kundizzjonijiet li ġejjin:
(a)         
ma jinħarġux mill-istituzzjoni nnifisha
jew l-istituzzjonijiet prinċipali jew sussidjarji tagħha jew
sussidjarja oħra tal-istituzzjonijiet prinċipali tagħha jew
kumpanija b'parteċipazzjoni finanzjarja prinċipali;
(b)         
ikunu kollateral eliġibbli fi żminijiet
normali għall-ħtiġijiet ta’ likwidità ta’ dakinhar u
faċilitajiet ta’ likwidità mil-lum għall-għada ta’ bank
ċentrali fi Stat Membru jew jekk l-assi likwidi jinżammu biex
jissodisfaw il-ħruġ tal-likwidità fil-munita ta’ pajjiż terz,
tal-bank ċentrali ta’ dak il-pajjiż terz;
(c)         
il-prezz tagħhom jista’ jiġi determinat
minn formula li tkun faċli biex tiġi kkalkulata bbażata fuq inputs
pubblikament disponibbli u li ma tkunx tiddependi fuq suppożizzjonijiet
solidi kif inhu tipikament il-każ għall-prodotti strutturati jew
eżotiċi;
(d)         
ikunu elenkati f'borża rikonoxxuta;
(e)         
huma kummerċjabbli fuq bejgħ attiv dirett
jew swieq bi ftehim ta’ riakkwist b’għadd kbir u varjat ta’
parteċipanti tas-suq, volum għoli ta’ negozjar, u suq wiesa’ u fond.
Il-kundizzjoni fil-punt (b) ma għandhiex
tapplika f’każ ta’ assi likwidi miżmuma biex jissodisfaw
il-ħruġ ta' likwidità f’munita li fiha jkun hemm definizzjoni stretta
ħafna ta’ eliġibbiltà tal-bank ċentrali. Fil-każ ta’ muniti ta’ pajjiżi terzi, din
l-eċċezzjoni għandha tapplika u tapplika biss jekk
l-awtoritajiet kompetenti tal-pajjiż terz japplikaw l-istess
eċċezzjoni u l-pajjiż terz ikollu fis-seħħ rekwiżiti
komparabbli ta’ rappurtar.
4.                      
L-ABE għandha tiżviluppa abbozzi ta’
standards tekniċi implimentattivi li jelenkaw il-muniti li jissodisfaw
il-kundizzjonijiet imsemmija fil-paragrafu 3. 
L-ABE għandha tissottometti dawn l-abbozzi
ta’ standards tekniċi lill-Kummissjoni
sal-1 ta’ Jannar 2013.
Tingħata setgħa lill-Kummissjoni sabiex
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikolu 15 tar-Regolament
(UE) Nru 1093/2010.
Qabel id-dħul fis-seħħ tal-istandards
tekniċi msemmija fis-subparagrafu preċedenti, l-istituzzjonijiet
jistgħu jkomplu japplikaw it-trattament stabbilit fl-ewwel subparagrafu,
fejn l-awtoritajiet kompetenti jkunu applikaw dak it-trattament qabel
l-1 ta’ Jannar 2013. 
5.                      
L-ishma jew unitajiet fis-CIUs jistgħu
jiġu ttrattati bħala assi likwidi sa ammont assolut ta’
EUR 250 miljun bil-kundizzjoni li jintlaħqu r-rekwiżiti
fl-Artikolu 127(3) u li s-CIU, minbarra d-derivati għall-mitigazzjoni tar-rata
tal-imgħax jew tar-riskju tal-kreditu, tinvesti biss f’assi likwidi.
6.                      
Meta assi likwidu ma jibqax eliġibbli
għall-paragrafu 1, istituzzjoni xorta waħda tista’ tkompli tqisu
bħala assi likwidu għal perjodu addizzjonali ta’ 30 ġurnata
tal-kalendarju.
Artikolu 405
Rekwiżiti operazzjonali għall-parteċipazzjonijiet
f'assi likwidi
L-istituzzjoni għandha tirrapporta biss
bħala assi likwidi dawk il-parteċipazzjonijiet ta’ assi likwidi li
jissodisfaw il-kundizzjonijiet li ġejjin:
–                        
ikunu diversifikati kif xieraq;
–                        
mhux inqas minn 60% tal-assi likwidi li l-istituzzjoni
tirrapporta jkunu assi msemmija fil-punti (a) sa (c) tal-Artikolu 404(1). Tali assi dovuti jew eżerċitabbli fi
żmien 30 ġurnata tal-kalendarju ma għandhomx jingħaddu
għas-60% sakemm l-assi ma jkunux inkisbu taħt kollateral li
jikkwalifika wkoll taħt il-punti (a) sa (c) tal-Artikolu 404(1);
–                        
ikunu disponibbli minnufih b’mod legali u prattiku
fi kwalunkwe ħin matul it-30 ġurnata li jmiss biex jiġu
likwidati permezz ftehimiet ta’ bejgħ dirett jew ta' riakkwist sabiex
jintlaħqu l-obbligi li jkunu qed isiru dovuti. Assi likwidi msemmija fil-punt (c) tal-Artikolu 404 li
jinżammu f'pajjiżi terzi fejn hemm restrizzjonijiet fuq
it-trasferiment jew li jkunu denominati f’muniti mhux konvertibbli
għandhom jitqiesu disponibbli biss sakemm jikkorrispondu għall-ħruġ
fil-pajjiż terz jew fil-munita inkwistjoni.
–                        
l-assi likwidi jkunu kkontrollati minn funzjoni
tal-immaniġjar tal-likwidità;
–                        
parti mill-assi likwidi tkun perjodikament u
mill-anqas darba fis-sena likwidata permezz ta’ bejgħ dirett jew ftehim
ta’ riakkwist għall-għanijiet li ġejjin:
(i)      sabiex jiġi ttestjat l-aċċess ta’ dawn l-assi
għas-suq,
(ii)     sabiex tiġi ttestjata l-effikaċja tal-proċessi
tagħha għal-likwidazzjoni tal-assi
(iii)     sabiex tiġi ttestjata l-utilizzabbiltà tal-assi, 
(iv)    sabiex jiġi minimizzat ir-riskju ta’ senjalar negattiv matul
perjodu ta’ stress;
–                        
ir-riskji tal-prezzijiet assoċjati mal-assi
jistgħu jiġu ħħeġġjati iżda l-assi likwidi
jkunu soġġetti għal arranġamenti interni xierqa li
jiżguraw li ma jkunux ser jintużaw f’operazzjonijiet oħra li
jkunu għaddejjin, fosthom: 
(i)      iħħeġġjar jew strateġiji oħra ta’
negozjar;
(ii)     biex jitjieb il-kreditu fi tranżazzjonijiet strutturati;
(iii)     sabiex ikunu koperti l-ispejjeż operazzjonali.
–                        
id-denominazzjoni tal-assi likwidi tkun konsistenti
mad-distribuzzjoni skont il-munita tal-ħruġ tal-likwidità wara
t-tnaqqis tad-dħul b’limitu massimu.
Artikolu 406
Valwazzjoni tal-assi likwidi
11.                  
Il-valur ta’ assi likwidu li jrid jiġi
rrappurtat għandu jkun il-valur tas-suq tiegħu, soġġett
għal telf impost xieraq li mill-anqas jirrefletti t-tul
taż-żmien, il-kreditu u r-riskju ta’ likwidità u t-telf impost
tar-repo tipiku f’perjodi ta’ stress ġenerali fis-suq. It-telf impost ma għandux ikun inqas minn
15% għall-assi fil-punt (d) tal-Artikolu 404(1). Jekk l-istituzzjoni ta’ kreditu tiħħeġġja r-riskju
tal-prezzijiet assoċjat ma’ assi, hija għandha tikkunsidra l-fluss
tal-flus li jirriżulta mill-għeluq potenzjali
tal-ħeġġ.
12.                  
L-ishma jew unitajiet fis-CIUs kif imsemmija
fl-Artikolu 404(4) għandhom ikunu soġġetti għal telf impost,
imqassam 'looking through' fuq l-assi sottostanti kif ġej:
(a)         
0% għall-assi fil-punt (a) tal-Artikolu 404(1)
;
(b)         
5% għall-assi fil-punti (b) u (c) tal-Artikolu
404(1) ;
(c)         
20% għall-assi fil-punt (d) tal-Artikolu
404(1).
L-approċċ 'look-thorugh' għandu
jiġi applikat kif ġej:
(a)         
fejn l-istituzzjoni tkun konxja tal-iskoperturi
sottostanti ta’ CIU, hija tista’ tirreferi direttament għal dawk
l-iskoperturi sottostanti sabiex tassenjahom għall-punt (a) sa (d)
tal-Artikolu 404(1);
(b)         
fejn l-istituzzjoni ma tkunx konxja tal-iskoperturi
sottostanti ta’ CIU, għandu jiġi preżunt li s-CIU tinvesti,
sal-massimu li huwa permess skont il-mandat tagħha, f’ordni dixxendenti
fit-tipi tal-assi msemmija fil-punti (a) sa (d) tal-Artikolu 404(1) sakemm
jintlaħaq il-limitu massimu ta’ investiment totali. 
13.                  
L-istituzzjonijiet jistgħu joqogħdu fuq
il-partijiet terzi li ġejjin sabiex jikkalkulaw u jirrappurtaw it-telf
impost għall-ishma jew l-unitajiet fis-CIUs, skont il-metodi stabbiliti
fil-punti (a) u (b) fit-tieni subparagrafu tal-paragrafu 2: 
(a)         
l-istituzzjoni depożitorja tas-CIU
bil-kundizzjoni li s-CIU tinvesti b'mod esklussiv f’titoli u tiddepożita
t-titoli kollha ma’din l-istituzzjoni depożitarja;
(b)         
għal CIUs oħra, il-kumpanija
tal-immaniġjar tas-CIU, bil-kundizzjoni li l-kumpanija tal-immaniġjar
tas-CIU tissodisfa l-kriterji stabbiliti fl-Artikolu 127(3)(a). 
Il-korrettezza tal-kalkoli mill-istituzzjoni
depożitorja jew mill-kumpanija tal-immaniġjar tas-CIU għandha
tiġi kkonfermata minn awditur estern.
Artikolu 407
Muniti b’limitazzjonijiet fuq id-disponibbiltà ta’ assi
likwidi
1.                      
L-ABE għandha tivvaluta d-disponibbiltà,
għall-istituzzjonijiet, tal-assi likwidi msemmija fil-punt (b)
tal-Artikolu 404(1) fil-muniti li huma rilevanti
għall-istituzzjonijiet tal-UE. 
2.                      
Fejn il-ħtiġijiet ġustifikati għall-assi
likwidi fid-dawl tar-rekwiżit fl-Artikolu 401 ikunu qed jaqbżu
d-disponibbiltà ta’ dawk l-assi likwidi f’munita, għandha tapplika deroga
waħda jew aktar minn dawn li ġejjin:
(a)     b’deroga mill-punt (b) tal-Artikolu 405, is-sehem perċentwali
tal-assi msemmija fil-punti (a) sa (c) tal-Artikolu 404(1) fl-assi likwidi li
l-istituzzjoni tirrapporta jista’ jkun inqas minn 60%;
(b)     b’deroga mill-punt (h) tal-Artikolu 405, id-denominazzjoni tal-assi
likwidi tista’ tkun inkonsistenti mad-distribuzzjoni skont il-munita
tal-ħruġ tal-likwidità wara t-tnaqqis tad-dħul b'limitu massimu.
(c)     għall-muniti ta’ pajjiżi terzi, l-assi likwidi
meħtieġa jistgħu jiġu sostitwiti minn linji ta’ kreditu
mill-bank ċentrali ta’ dak il-pajjiż terz, li jkunu kuntrattwalment
irrevokabbli għat-30 ġurnata li jmiss u li jkunu pprezzati b’mod
ġust, indipendentement mill-ammont attwalment miġbud, bil-kundizzjoni
li l-awtoritajiet kompetenti tal-pajjiż terz jagħmlu l-istess u
l-pajjiż terz jimplimenta rekwiżiti ta’ rappurtar komparabbli.
3.                      
Id-derogi applikati skont il-paragrafu 2
għandhom ikunu proporzjonalment inversi għad-disponibbiltà tal-assi
rilevanti. Il-ħtiġijiet
ġustifikati tal-istituzzjonijiet għandhom jiġu valutati billi
titqies il-kapaċità tagħhom li jnaqqsu, permezz ta’ maniġment
sod tal-likwidità, il-ħtieġa għal dawk l-assi likwidi u
l-parteċipazzjonijiet f'dawk l-assi minn parteċipanti oħra
fis-suq.
4.                      
L-ABE għandha tiżviluppa abbozzi ta’
standards tekniċi implimentattivi li jelenkaw il-muniti li jissodisfaw
il-kundizzjonijiet stabbiliti f’dan l-Artikolu.
L-ABE għandha tissottometti dawn l-abbozzi
ta’ standards tekniċi implimentattivi lill-Kummissjoni
sal-1 ta’ Jannar 2013.
Tingħata setgħa lill-Kummissjoni sabiex
tadotta l-istandards tekniċi implimentattivi msemmija fl-ewwel subparagrafu
skont il-proċedura stabbilita fl-Artikolu 15 tar-Regolament (UE)
Nru 1093/2010.
5.                      
L-ABE għandha tiżviluppa abbozzi ta’
standards tekniċi regolatorji sabiex tispeċifika
l-eċċezzjonijiet imsemmija fil-paragrafu 2.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013.
Il-Kummissjoni hija delegata bis-setgħa li
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikoli 10 sa 14 tar-Regolament
(UE) Nru 1093/2010.
6.                      
L-ABE għandha tagħti pariri
lill-Kummissjoni sal-31 ta’ Diċembru 2013 dwar it-telf
impost xieraq għal assi miżmuma b’riżultat tad-deroga msemmija
fil-punt (a) tal-paragrafu 2.
Artikolu 408
Ħruġ tal-likwidità
(56)               
Il-ħruġ tal-likwidità li għandu
jiġi rrappurtat għandu jiġi kkalkulat bħala s-somma
tal-elementi li ġejjin:
(a)         
il-perċentwali tal-ammont attwali pendenti
għad-depożiti fil-livell ta' konsumatur kif stabbilit fl-Artikolu
409;
(b)         
il-perċentwali tal-ammonti attwali pendenti
ta’ obbligazzjonijiet oħra li jsiru dovuti, jistgħu jissejħu
għall-ħlas jew jinvolvu aspettattiva impliċita tal-fornitur
tal-finanzjament li matul it-30 ġurnata li jmiss li l-istituzzjoni tkun
trid tħallas lura l-obbligazzjoni hekk kif stabbilit fl-Artikolu 410;
(c)         
il-ħruġ addizzjonali msemmi fl-Artikolu
411;
(d)         
il-perċentwal tal-ammont massimu li jista’
jinġibed matul it-30 ġurnata li jmiss minn kreditu mhux miġbud u
l-faċilitajiet tal-likwidità li jikkwalifikaw bħala riskju medju jew
medju għal baxx skont l-Anness I, kif stabbilit fl-Artikolu 412; 
(e)         
il-ħruġ addizzjonali identifikat
fil-valutazzjoni skont il-paragrafu 2.
(57)               
L-istituzzjonijiet għandhom jivvalutaw b’mod
regolari l-probabbiltà u l-volum potenzjali ta’ ħruġ ta’ likwidità
matul it-30 ġurnata li jmiss fir-rigward ta’ prodotti jew servizzi, li
mhumiex koperti mill-Artikoli 410 sa 412 u li dawn l-istituzzjonijiet joffru
jew jisponsorjaw jew li akkwirenti potenzjali jikkunsidrawhom bħala
assoċjati ma’ dawn l-istituzzjonijiet, inkluż kwalunkwe arranġament
kuntrattwali bħal obbligi oħra li ma jidhrux fil-karta
tal-bilanċ jew obbligi ta’ finanzjament kontinġenti. Dan il-ħruġ għandu jiġi
valutat bis-suppożizzjoni ta’ xenarju kombinat ta’ stress idjosinkratiku u
fis-suq kollu.
Għal din il-valutazzjoni, l-istituzzjonijiet
għandhom jikkunsidraw b’mod partikolari d-danni materjali fir-reputazzjoni
li jistgħu jirriżultaw mill-fatt li ma jkunux taw appoġġ
ta' likwidità lil tali prodotti jew servizzi. Mill-anqas darba fis-sena, l-istituzzjonijiet għandhom
jirrappurtaw il-prodotti u s-servizzi li l-probabbiltà u l-volum tagħhom
imsemmija fl-ewwel subparagrafu jkunu materjali għall-awtoritajiet
kompetenti, u l-awtoritajiet kompetenti għandhom jiddeterminaw
il-ħruġ li jrid jiġi assenjat. 
Mill-anqas darba fis-sena, l-awtoritajiet kompetenti
għandhom jirrappurtaw lill-ABE t-tipi ta’ prodotti u servizzi li
għalihom ikunu ddeterminaw il-ħruġ fuq il-bażi tar-rapporti
mill-istituzzjonijiet. F’dan
ir-rapport huma għandhom jispjegaw ukoll il-metodoloġija applikata
sabiex jiġi determinat il-ħruġ. 
(58)               
L-ABE għandha tiżviluppa abbozzi ta’
standards tekniċi regolatorji li jispeċifikaw it-trattament
tal-prodotti u s-servizzi msemmija fil-paragrafu 2, li jidentifikaw il-prodotti
jew is-servizzi li għandhom ikunu koperti għal dawn l-għanijiet
u l-metodi xierqa sabiex jiġi determinat il-ħruġ li għandu
jiġi assenjat. 
L-ABE
għandha tissottometti dan l-abbozz ta’ standards tekniċi regolatorji
lill-Kummissjoni sat-30 ta’ Ġunju 2014.
Il-Kummissjoni tiġi delegata bis-setgħa
tadotta l-istandards tekniċi regolatorji msemmija fl-ewwel subparagrafu
skont il-proċedura stabbilita fl-Artikoli 10 sa 14 tar-Regolament (UE) Nru
1093/2010. 
Artikolu 409
Ħruġ fuq depożiti fil-livell ta' konsumatur
1.                      
L-istituzzjonijiet għandhom jimmultiplikaw
l-ammont ta’ depożiti fil-livell ta' konsumatur li jkunu koperti minn
Skema ta’ Garanzija tad-Depożiti skont id-Direttiva 94/19/KE jew skema
ekwivalenti ta’ garanzija tad-depożiti f’pajjiż terz b'mill-inqas 5%
fejn id-depożitu jkun wieħed minn dawn
(a)         
ikun parti minn relazzjoni stabbilita li tagħmel
l-irtirar ferm improbabbli;
(b)         
jinżamm f’kont ta’ tranżazzjoni,
inklużi kontijiet li fihom jiġu kkreditati salarji b’mod regolari.
2.                      
L-istituzzjonijiet għandhom jimmultiplikaw
depożiti fil-livell ta' konsumatur oħra mhux imsemmija fil-paragrafu
1 b’tal-inqas 10%.
3.                      
L-ABE għandha tiżviluppa abbozz ta’
standards tekniċi implimentattivi sabiex jiġu determinati
l-kundizzjonijiet ta’ applikazzjoni tal-paragrafi 1 u 2 fir-rigward
tal-identifikazzjoni tad-depożiti fil-livell ta' konsumatur soġġetti
għal ħruġ ogħla minn dak speċifikat fil-paragrafu 1
jew 2 u d-definizzjonijiet ta’ dawk il-prodotti u l-ħruġ xieraq
għall-finijiet ta’ dan it-Titolu. Dawn l-istandards għandhom jikkunsidraw il-probabbiltà li dawn
id-depożiti jwasslu għall-ħruġ ta’ likwidità matul it-30 ġurnata
li jmiss. Dan il-ħruġ
għandu jiġi valutat bis-suppożizzjoni ta’ xenarju kombinat ta’
stress idjosinkratiku u fis-suq kollu. 
L-ABE għandha tissottometti dawn l-abbozzi
ta’ standards tekniċi implimentattivi lill-Kummissjoni
sal-1 ta’ Jannar 2013. 
Tingħata setgħa lill-Kummissjoni sabiex
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikolu 15 tar-Regolament
(UE) Nru 1093/2010. 
4.                      
L-istituzzjonijiet għandhom jimmultiplikaw
id-depożiti fil-livell ta' konsumatur li jkunu ħadu f’pajjiżi
terzi b’perċentwal ogħla minn dak speċifikat fil-paragrafi 1 u 2
jekk tali perċentwal ikun ipprovdut b’rekwiżiti komparabbli ta’
rappurtar mill-pajjiż terz.
5.                      
L-istituzzjonijiet jistgħu jeskludu ċerti
kategoriji ta’ depożiti fil-livell ta' konsumatur li jkunu
ċirkoskritti b’mod ċar mill-kalkolu tal-ħruġ sakemm
l-istituzzjoni tapplika dejjem b’mod rigoruż dan li ġej
għall-kategorija kollha ta’ dawk id-depożiti, għajr
f’ċirkustanzi ta’ diffikultà għad-depożitur li jkunu ġew
ġustifikati b’mod individwali:
(a)         
għal 30 ġurnata, id-depożitur ma
jitħalliex jiġbed id-depożitu;
(b)         
għal prelevament kmieni fi żmien 30
ġurnata, id-depożitur irid iħallas penalità
għall-prelevament kmieni li tkun materjalment akbar mit-telf
tal-imgħax li jikseb għall-bqija tal-maturità mingħajr
il-prelevament kmieni. Minkejja
s-sentenza preċedenti, il-penalità m'għandhiex għalfejn
taqbeż l-imgħax dovut għaż-żmien li jkun għadda
minn meta jkun miftiehem it-terminu attwali tad-depożitu.
Artikolu 410
Ħruġ fuq obbligazzjonijiet oħrajn
1.                      
L-istituzzjonijiet għandhom jimmultiplikaw
b’0% l-obbligazzjonijiet li jirriżultaw mill-infiq tal-operat
tal-istituzzjonijiet stess.
2.                      
Jekk ikunu kollateralizzati minn assi li
jikkwalifikaw bħala assi likwidi skont l-Artikolu 404, l-obbligazzjonijiet
li jirriżultaw minn għoti ta' self garantit u t-tranżazzjonijiet
immotivati mis-suq kapitali kif definit fl-Artikolu 188 għandhom jiġu
mmultiplikati mill-istituzzjonijiet b’:
(a)      0% sal-valur tal-assi likwidi skont
l-Artikolu 406; 
(b)     100% għall-obbligazzjoni li jifdal. 
3.                      
L-istituzzjonijiet għandhom jimmultiplikaw
l-obbligazzjonijiet li jirriżultaw minn għoti ta' self garantit u
tranżazzjonijiet immotivati mis-suq kapitali kif definit fl-Artikolu 188
b’25% jekk l-assi ma jkunux jikkwalifikaw bħala assi likwidi skont
l-Artikolu 404 u l-mutwanti jkun il-bank ċentrali jew entità oħra
mis-settur pubbliku tal-Istat Membru fejn tkun ġiet awtorizzata
l-istituzzjoni ta’ kreditu.
4.                      
L-istituzzjonijiet għandhom jimmultiplikaw
l-obbligazzjonijiet li jirriżultaw minn depożiti li jridu
jinżammu:
(a)         
mid-depożitur sabiex jinkisbu servizzi ta’
kklerjar, kustodja jew ta’ mmaniġjar tal-flus mill-istituzzjoni;
(b)         
fil-kuntest ta’ qsim ta' kompiti komuni fi skema
ta’ protezzjoni istituzzjonali li tissodisfa r-rekwiżiti tal-Artikolu
108(7) jew bħala depożitu minimu legali jew statutorju minn entità
oħra li tkun Membru tal-istess skema ta’ protezzjoni istituzzjonali;
b’5% fil-każ tal-punt (a) safejn ikunu
koperti minn Skemi ta’ Garanzija tad-Depożiti skont id-Direttiva 94/19/KE
jew skema ekwivalenti ta’ garanzija tad-depożiti f’pajjiż terz u
b’25% f’każijiet oħra. 
Is-servizzi ta’ kklerjar, ta’ kustodja u ta’
mmaniġjar tal-flus imsemmija fil-punt (a) jkopru biss tali servizzi sakemm
dawn jitwettqu fil-kuntest ta’ relazzjoni stabbilita li fuqha d-depożitur
ikollu dipendenza sostanzjali. Ma
għandhomx jikkonsistu sempliċement f’servizzi bankarji korrispondenti
jew ta’ senserija primarja u l-istituzzjoni għandu jkollha provi
oġġettivi li l-klijent ma jistax jiġbed dawk l-ammonti fuq
perjodu ta’ 30 ġurnata mingħajr ma jikkomprometti l-funzjonament
operazzjonali tagħha.
5.                      
L-istituzzjonijiet għandhom jimmultiplikaw
b’75% l-obbligazzjonijiet li jirriżultaw minn depożiti ta’ klijenti
li ma jkunux klijenti finanzjarji sakemm dawn l-obbligazzjonijiet ma
jaqgħux taħt il-paragrafu 4.
6.                      
L-istituzzjonijiet għandhom jikkunsidraw
l-ammonti pagabbli u riċevibbli mistennija fuq il-perjodu ta’ 30
ġurnata mill-kuntratti elenkati fl-Anness II fuq bażi netta
għall-kontropartijiet kollha u għandhom jimmultiplikawhom b’100%
fil-każ ta’ ammont nett pagabbli. Bażi netta għandha tfisser ukoll in-nett tal-kollateral li
għandu jiġi riċevut li jikkwalifika bħala assi likwidi
skont l-Artikolu 404.
7.                      
L-istituzzjonijiet għandhom jimmultiplikaw
b’100% l-obbligazzjonijiet l-oħra li ma jaqgħux taħt
il-paragrafi 1 sa 5.
8.                      
B’deroga mill-paragrafu 7, l-awtoritajiet
kompetenti jistgħu jagħtu l-permess sabiex jiġi applikat
perċentwal iżgħar fuq bażi ta’ każ b’każ meta
jiġu ssodisfati l-kundizzjonijiet kollha li ġejjin:
(a)         
id-depożitur ikun istituzzjoni prinċipali
jew sussidjarja tal-istituzzjoni jew sussidjarja oħra tal-istess
istituzzjoni prinċipali jew marbut mal-istituzzjoni permezz ta’ relazzjoni
fis-sens tal-Artikolu 12(1) tad-Direttiva 83/349/KEE;
(b)         
ikun hemm raġunijiet għalfejn wieħed
jistenna ħruġ aktar baxx fuq it-30 ġurnata li jmiss anki
f’xenarju kombinat ta’ stress idjosinkratiku u fis-suq kollu;
(c)         
b'deroga mill-Artikolu 413 id-depożitur
japplika dħul simetriku korrispondenti u aktar konservattiv;
(d)         
l-istituzzjoni u d-depożitur ikunu stabbiliti
fl-istess Stat Membru sakemm ma japplikax l-Artikolu 18(1)(b).
Meta jitħalla li jiġi applikat tali
ħruġ aktar baxx, l-awtoritajiet kompetenti għandhom jinfurmaw
lill-ABE bid-deċiżjoni u r-raġunijiet tagħha. Il-kundizzjonijiet għal tali ħruġ
aktar baxx għandhom jiġu riveduti b’mod regolari mill-awtoritajiet
kompetenti.
Artikolu 411
Ħruġ Addizzjonali
1.                      
Kollateral għajr l-assi li jikkorrispondu
għall-Artikolu 404(1) a) sa c), li jiġi depożitat
mill-istituzzjoni għall-kuntratti elenkati fl-Anness II, għandu jkun
soġġett għal ħruġ addizzjonali ta’ 15% tal-valur
tas-suq tal-assi li jikkorrispondu għall-Artikolu 404(1)(d) u 20%
tal-valur tas-suq ta’ assi oħra.
2.                      
Jekk l-awtorità kompetenti tikkunsidra n-negozjati
ta' istituzzjoni fit-tranżazzjonijiet immotivati mis-suq kapitali
speċifikati fl-Artikolu 188 jew fil-kuntratti elenkati fil-materjal
tal-Anness II b’rabta mal-ħruġ potenzjali ta’ likwidità
tal-istituzzjoni, l-istituzzjoni għandha żżid ħruġ
addizzjonali għall-ħtiġijiet kollaterali addizzjonali li
jirriżultaw, skont il-kuntratti li tkun daħlet fihom l-istituzzjoni,
minn degradazzjoni materjali fil-kwalità tal-kreditu tal-istituzzjoni bħal
deklassifikazzjoni tat-tlett livelli fil-valutazzjoni tal-kreditu esterna
tagħha. Id-daqs ta’ din id-degradazzjoni
materjali għandu jiġi rivedut b’mod regolari u notifikat
lill-awtorità kompetenti.
3.                      
L-istituzzjoni għandha żżid
ħruġ addizzjonali li jikkorrispondi għall-ħtiġijiet
kollaterali li jirriżultaw mill-impatt ta’ xenarju avvers tas-suq fuq
in-negozjati tal-istituzzjoni fil-kuntratti elenkati fl-Anness II jekk dawn
tal-aħħar ikunu materjali.
L-ABE għandha tiżviluppa abbozzi ta’
standards tekniċi regolatorji sabiex jiġu determinati
l-kundizzjonijiet ta’ applikazzjoni fir-rigward tal-kunċett tal-materjalità
u l-metodi għall-kejl ta’ dan il-ħruġ addizzjonali. 
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013. 
Il-Kummissjoni hija delegata bis-setgħa
tadotta l-istandards tekniċi regolatorji msemmija fit-tieni subparagrafu
skont il-proċedura stabbilita fl-Artikoli 10 sa 14 tar-Regolament (UE)
Nru 1093/2010. 
4.                      
L-istituzzjoni għandha żżid
ħruġ addizzjonali li jikkorrispondi għall-valur tas-suq ta'
titoli jew assi oħra mibjugħa bin-nieqes u li għandhom jiġu
konsenjati fil-perjodu ta’ 30 ġurnata sakemm l-istituzzjoni ma tkunx
is-sid tat-titoli li jridu jiġu konsenjati jew tkun isselfithom b’termini
li jeħtieġu r-ritorn tagħhom biss wara l-perjodu ta’ 30
ġurnata u t-titoli ma jiffurmawx parti mill-assi likwidi tal-istituzzjoni.
Artikolu 412
Ħruġ minn faċilitajiet ta’ kreditu u ta’
likwidità
1.                      
L-istituzzjonijiet għandhom jirrappurtaw
ħruġ minn faċilitajiet ta’ kreditu u ta’ likwidità, li
għandu jiġi determinat bħala perċentwal tal-ammont massimu
li jista’ jinġibed. Dan l-ammont
massimu li jista’ jinġibed jista’ jiġi vvalutat wara li jitnaqqas
il-valur skont l-Artikolu 406 tal-kollateral li jrid jiġi pprovdut jekk
l-istituzzjoni tista’ tuża mill-ġdid il-kollateral u jekk
il-kollateral ikun fil-forma ta’ assi likwidi skont l-Artikolu 404. Il-kollateral li jrid jiġi pprovdut ma
jistax ikun assi maħruġ mill-kontroparti tal-faċilità jew
waħda mill-entitajiet affiljati tagħha. Jekk l-informazzjoni neċessarja tkun disponibbli
għall-istituzzjoni, l-ammont massimu li jista’ jinġibed
għall-faċilitajiet ta’ kreditu u ta’ likwidità pprovdut lill-SSPEs
għandu jiġi determinat bħala l-ammont massimu li jista’
jinġibed minħabba obbligi proprji tal-SSPEs li jkunu ser isiru dovuti
matul it-30 ġurnata li jmiss.
2.                      
L-ammont massimu li jista’ jinġibed minn
faċilitajiet ta’ kreditu u ta’ likwidità mhux miġbida għandu
jiġi multiplikat b’5% jekk dawn jikkwalifikaw għall-klassi ta'
skoperturi fil-livell ta' konsumatur skont l-approċċ Standardizzat
jew IRB għar-riskju tal-kreditu.
3.                      
L-ammont massimu li jista’ jinġibed minn
faċilitajiet ta’ kreditu u ta’ likwidità mhux miġbuda għandu
jiġi multiplikat b’10% meta dawn jissodisfaw il-kundizzjonijiet li
ġejjin:
(a)     ma jikkwalifikawx għall-klassi ta' skoperturi fil-livell ta'
konsumatur skont l-approċċ Standardizzat jew IRB għar-riskju
tal-kreditu;
(b)     ikunu ngħataw lil klijenti li mhumiex klijenti finanzjarji;
(c)     ma jkunux ingħataw sabiex jiġi sostitwit il-finanzjament
tal-klijent f’sitwazzjonijiet fejn ma jkunx jista' jikseb ir-rekwiżiti ta’
finanzjament tiegħu fis-swieq finanzjarji.
4.                      
L-ammont massimu li jista’ jinġibed minn
faċilitajiet ta’ kreditu u ta’ likwidità mhux miġbuda għandu
jiġi multiplikat b’100%. Dan
japplika b'mod partikolari għal dawn li ġejjin:
(a)         
faċilitajiet ta’ likwidità li l-istituzzjoni
tat lill-SSPEs;
(b)         
arranġamenti li bihom l-istituzzjoni tkun
meħtieġa tixtri jew tisswapja assi minn SSPE.
5.                      
L-istituzzjonijiet, li ġew stabbiliti u li
huma sponsorjati minn gvern ċentrali jew reġjonali ta’ Stat Membru
jistgħu japplikaw it-trattamenti fil-paragrafi 2 u 3 permezz ta’ deroga
mill-paragrafu 4 anki fuq faċilitajiet ta’ kreditu u ta’ likwidità li
jingħataw lill-istituzzjonijiet għall-iskop uniku ta’ finanzjament
b’mod dirett jew indirett ta’ self promozzjonali li jikkwalifika
għall-klassijiet ta' skopertura msemmija f’dawk il-paragrafi. Dan is-self promozzjonali għandu jkun
disponibbli biss għal persuni li mhumiex klijenti finanzjarji fuq
bażi mhux kompetittiva u mhux għall-profitt sabiex jiġu promossi
l-għanijiet tal-politika pubblika ta’ dak il-gvern ċentrali jew
reġjonali tal-Istat Membru. Għandu
jkun possibbli biss li jinġibdu minn tali faċilitajiet wara talba
għal self promozzjonali u sal-ammont ta’ tali talba.
Artikolu 413
Dħul
12.                  
L-istituzzjonijiet għandhom jirrappurtaw
id-dħul b'limitu massimu tal-likwidità tagħhom. Id-dħul b'limitu massimu tal-likwidità għandu jkun
id-dħul tal-likwidità limitat għal 75% tal-ħruġ
tal-likwidità. L-istituzzjonijiet
jistgħu jeżentaw minn dan il-limitu d-dħul tal-likwidità minn
depożiti li jkunu saru ma’ istituzzjonijiet oħra u li jikkwalifikaw
għat-trattamenti stabbiliti fl-Artikolu 108(6) jew l-Artikolu 108(7).
14.                  
Id-dħul tal-likwidità għandu jitkejjel
fuq it-30 ġurnata li jmiss. Għandu
jiġi inkluż biss id-dħul kuntrattwali minn skoperturi li ma
jkunu wara d-data tal-għeluq u li l-bank ma jkollux raġuni
għaliex jistenna minnhom nuqqas ta’ prestazzjoni matul il-perjodu ta’ 30
ġurnata. Id-dħul
għandu jiġi kkunsidrat b'mod sħiħ għajr dan li
ġej:
(a)         
flejjes dovuti minn klijenti li mhumiex klijenti
finanzjarji għandhom jitnaqqsu b’50% tal-valur tagħhom jew bl-impenji
kuntrattwali lil dawn il-klijenti sabiex jiġi estiż il-finanzjament,
liema minnhom ikun l-ogħla. Dan
ma japplikax għal flejjes dovuti minn self garantit u
tranżazzjonijiet immotivati mis-suq kapitali kif definit fl-Artikolu 188
li jkunu kollateralizzati minn assi likwidi skont l-Artikolu 404;
(b)         
flejjes dovuti minn self garantit u
tranżazzjonijiet immotivati mis-suq kapitali kif definit fl-Artikolu 188
jekk ikunu kollateralizzati minn assi likwidi, ma għandhomx jiġu
kkunsidrati sal-valur nett tat-telf impost tal-assi likwidi u għandhom
jiġu kkunsidrati b'mod sħiħ għall-flejjes dovuti li jifdal;
(c)         
flejjes dovuti li l-istituzzjoni li għandha
tagħti dawn il-flejjes tittrattahom skont l-Artikolu 410(4),
kwalunkwe faċilità ta' kreditu jew ta' likwidità mhux miġbuda u
kwalunkwe impenn ieħor riċevut ma għandhomx jiġu
kkunsidrati.
15.                  
L-ammonti pagabbli u r-riċevibbli mistennija
matul il-perjodu ta’ 30 ġurnata mill-kuntratti elenkati fl-Anness II
għandhom jiġu riflessi fuq bażi netta fost il-kontropartijiet u
għandhom jiġu multiplikati b’100% tal-ammont nett riċevibbli. Bażi netta għandha tfisser ukoll
in-nett tal-kollateral li għandu jiġi riċevut li jikkwalifika
bħala assi likwidi skont l-Artikolu 404.
16.                  
L-awtoritajiet kompetenti jistgħu jagħtu
permess sabiex jiġi applikat, permezz ta’ deroga mill-paragrafu 2 punt c),
dħul ogħla fuq bażi ta' każ b'każ għal
faċilitajiet ta’ kreditu u ta’ likwidità meta jiġu ssodisfati l-kundizzjonijiet
kollha li ġejjin:
(a)         
ikun hemm raġunijiet biex wieħed jistenna
dħul ogħla anki taħt stress idjosinkratiku;
(b)         
il-fornutur ikun istituzzjoni prinċipali jew
sussidjarja tal-istituzzjoni jew sussidjarja oħra tal-istess istituzzjoni
prinċipali jew marbut mal-istituzzjoni permezz ta’ relazzjoni fis-sens
tal-Artikolu 12(1) tad-Direttiva 83/349/KEE;
(c)         
l-istituzzjoni u l-fornitur għandhom ikunu
stabbiliti fl-istess Stat Membru sakemm ma jkunx japplika l-Artikolu 18(1)(b).
Fejn ikun permess li jiġi applikat tali
dħul ogħla, l-awtoritajiet kompetenti għandhom jinfurmaw lill-ABE
bid-deċiżjoni u r-raġunijiet għaliha. Il-kundizzjonijiet għal tali dħul ogħla għandhom
jiġu riveduti b’mod regolari mill-awtoritajiet kompetenti.
17.                  
L-istituzzjonijiet ma għandhom jirrappurtaw
dħul mill-ebda wieħed mill-assi likwidi rrappurtati skont l-Artikolu
404 għajr il-pagamenti dovuti fuq l-assi li ma jkunux riflessi fil-valur
tas-suq tal-assi. 
18.                  
L-istituzzjonijiet ma għandhomx jirrappurtaw
dħul mill-ħruġ ġdid ta’ kwalunkwe obbligi.
19.                  
L-istituzzjonijiet għandhom jikkunsidraw biss
id-dħul ta’ likwidità li għandu jiġi riċevut f’pajjiżi
terzi fejn hemm restrizzjonijiet fuq it-trasferiment jew li jkun denominat
f’muniti mhux konvertibbli sakemm jikkorrispondu għall-ħruġ
fil-pajjiż terz jew fil-munita inkwistjoni.
Titolu III
Rappurtar dwar finanzjament stabbli
Artikolu 414
Elementi li jipprovdu finanzjament stabbli
13.                  
L-elementi li ġejjin għandhom jiġu
rrappurtati lill-awtoritajiet kompetenti b’mod separat sabiex tkun tista’ ssir
valutazzjoni tad-disponibbiltà ta’ finanzjament stabbli:
(a)     fondi proprji;
(b)     l-obbligazzjonijiet li ġejjin mhux inklużi fil-punt (a):
(i)      depożiti fil-livell ta' konsumatur kif definiti fl-Artikolu
409(1);
(ii)      mid-depożiti fil-punt (i), dawk li jikkwalifikaw
għat-trattament fl-Artikolu 409(2).
(iii)     depożiti li jikkwalifikaw għat-trattament fl-Artikolu 410(3);
(iv)     mid-depożiti fil-punt (iii), dawk li huma soġġetti
għal garanzija tad-depożiti skont id-Direttiva 94/19/KE jew garanziji
tad-depożiti ekwivalenti ta’ pajjiż terz skont it-termini
tal-Artikolu 409(2);
(v)     mid-depożiti fil-punt (iii), dawk li jaqgħu taħt il-punt
(b) fl-Artikolu 410(3)
(vi)     ammonti depożitati li ma jaqgħux taħt il-punt (i) jew
(iii) jekk ma jkunux depożitati minn klijenti finanzjarji;
(vii)    il-finanzjament kollu miksub minn klijenti finanzjarji;
(viii)   b’mod separat għall-ammonti li jaqgħu taħt il-punti (vi)
u (vii) rispettivament, finanzjament minn għoti ta' self garantit u
tranżazzjonijiet immotivati mis-suq kapitali kif definit fl-Artikolu 188
·              
kollateralizzati minn assi likwidi kif stabbilit
fl-Artikolu 404;
·              
kollateralizzati minn kwalunkwe assi oħra;
(ix)     obbligazzjonijiet li jirriżultaw minn titoli maħruġa li
jikkwalifikaw għat-trattament fl-Artikolu 124;
(x)     obbligazzjonijiet oħra li jirriżultaw minn titoli
maħruġa;
(xi)     kwalunkwe obbligazzjoni oħra.
20.                  
Fejn applikabbli, l-elementi kollha għandhom
jiġu ppreżentati fil-ħames taqsimiet li ġejjin skont kemm
ikunu viċin id-data tal-maturità tagħhom u l-iktar data kmieni li
fiha jistgħu jissejħu kuntrattwalment:
(a)         
fi żmien tliet xhur,
(b)         
bejn tlieta u 6 xhur;
(c)         
bejn 6 u 9 xhur;
(d)         
bejn 9 u 12-il xahar;
(e)         
wara 12-il xahar.
Artikolu 415
Elementi li jeħtieġu finanzjament stabbli
14.                  
L-elementi li ġejjin għandhom jiġu
rrappurtati lill-awtoritajiet kompetenti b’mod separat sabiex tkun tista’ ssir
valutazzjoni tal-ħtiġijiet għal finanzjament stabbli:
4.1.1.1.                   
l-assi msemmija fl-Artikolu 404, maqsuma skont
it-tip ta’ assi;
4.1.1.2.                   
titoli u strumenti tas-suq tal-flus mhux
inklużi fil-punt (a);
4.1.1.3.                   
titoli ta' ekwità ta’ entitajiet li mhumiex
finanzjarji elenkati fuq indiċi ewlieni f’borża rikonoxxuta;
4.1.1.4.                   
titoli ta' ekwità oħra;
4.1.1.5.                   
deheb;
4.1.1.6.                   
metall prezzjuż ieħor;
4.1.1.7.                   
self mhux rinnovabbli u riċevibbli, b’mod
separat dawk li l-mutwatarji tagħhom huma:
(i)      persuni fiżiċi għajr proprjetarju kummerċjali uniku
u soċjetajiet u depożiti magħmula minn impriżi
żgħar u ta’ daqs medju fejn id-depożitu aggregat magħmul
minn dak il-klijent jew grupp ta’ klijenti konnessi jkun ta' inqas minn
EUR 1 miljun;
(ii)      sovrani, banek ċentrali u PSEs;
(iii)     klijenti mhux imsemmija fil-punti (i) u (ii) għajr konsumaturi
finanzjarji;
(iv)     kwalunkwe mutwatarju ieħor;
4.1.1.8.                   
riċevibbli ta' derivati;
4.1.1.9.                   
kull assi ieħor;
4.1.1.10.               
faċilitajiet ta’ kreditu mhux miġbud li
jikkwalifikaw bħala ‘riskju medju’ jew ‘riskju medju/baxx’ taħt
l-Anness I.
21.                  
Fejn applikabbli, l-elementi kollha għandhom
jiġu ppreżentati fil-ħames taqsimiet deskritti
fl-Artikolu 414(2).
PARTI SEBGĦA
INGRANAĠĠ
Artikolu 416
Kalkolu tal-proporzjon ta’ ingranaġġ
(1)                   
L-istituzzjonijiet għandhom jikkalkulaw
il-proporzjon ta’ ingranaġġ tagħhom skont il-metodoloġija
stabbilita fil-paragrafi 2 sa 10.
(2)                   
Il-proporzjon ta’ ingranaġġ għandu
jiġi kkalkulat bħala l-kejl tal-kapital ta’ istituzzjoni diviż
bil-kejl tal-iskopertura totali ta’ dik l-istituzzjoni u għandu jiġi
espress bħala perċentwal.
L-istituzzjonijiet għandhom jikkalkulaw
il-proporzjon ta’ ingranaġġ bħala l-medja aritmetika
sempliċi tal-proporzjonijiet ta’ ingranaġġ ta’ kull xahar fuq
perjodu ta’ tliet xhur.
(3)                   
Għall-finijiet tal-paragrafu 2, il-kejl
kapitali għandu jkun il-kapital tal-Ewwel Grad.
(4)                   
Il-kejl tal-iskopertura totali huwa s-somma
tal-valuri ta' skopertura tal-assi kollha u l-elementi li ma jidhrux fil-karta
tal-bilanċ mhux imnaqqsa fid-determinazzjoni tal-kejl tal-kapital imsemmi
fil-paragrafu 3. 
Fejn l-istituzzjonijiet jinkludu entitajiet
rilevanti li fihom ikollhom investimenti sinifikanti fil-konsolidazzjoni
tagħhom skont il-qafas rilevanti ta’ kontabbiltà, iżda mhux
fil-konsolidazzjoni prudenzjali tagħhom skont il-Kapitolu 2 tat-Titolu II
tal-Ewwel Parti, huma għandhom inaqqsu l-kejl tal-iskopertura tagħhom
bl-ammont li jinkiseb billi jiġi multiplikat l-ammont definit fil-punt (a)
bil-fattur definit fil-punt (b):
4.1.1.11.               
is-somma tal-valuri tal-iskopertura tal-assi kollha
tal-entitajiet rilevanti li huma inklużi fil-konsolidazzjoni skont
il-qafas rilevanti tal-kontabbiltà, iżda mhux fil-konsolidazzjoni
prudenzjali skont il-Kapitolu 2 tat-Titolu II tal-Ewwel Parti;
4.1.1.12.               
is-somma tat-tnaqqisiet mill-elementi tal-Grad 1
speċifikati fil-punt (i) tal-Artikolu 33(1) u fil-punt (d) tal-Artikolu 53
diviż bl-ammont totali tal-elementi tal-Grad 1.
L-istituzzjonijiet għandhom jagħmlu
l-valwazzjoni tal-assi u l-elementi li ma jidhrux fil-karta tal-bilanċ
skont l-Artikolu 94.
(5)                   
L-istituzzjonijiet għandhom jiddeterminaw
il-valur tal-iskopertura tal-assi skont il-prinċipji li ġejjin:
4.1.1.1.                   
il-valuri tal-iskopertura tal-assi, esklużi
l-elementi elenkati fl-Anness II u d-derivati ta’ kreditu, tfisser valuri ta'
skopertura kif definiti fl-Artikolu 106(1);
4.1.1.2.                   
kollateral fiżiku jew finanzjarju, garanziji
jew mitigazzjoni tar-riskju tal-kreditu mixtrija ma għandhomx
jintużaw biex jitnaqqsu l-valuri tal-iskopertura tal-assi;
4.1.1.3.                   
mhuwiex permess isir netting tas-self u
d-depożiti.
(6)                   
L-istituzzjonijiet għandhom jiddeterminaw
il-valur tal-iskopertura tal-elementi elenkati fl-Anness II u tad-derivati ta’
kreditu jew skont il-Metodu Skont il-Valur fis-Suq stabbilit fl-Artikolu 269
jew il-Metodu ta' Skopertura Oriġinali stabbilit fl-Artikolu 270. L-istituzzjonijiet jistgħu jużaw
il-Metodu ta' Skopertura Oriġinali sabiex jiddeterminaw il-valur
tal-iskopertura tal-elementi elenkati fl-Anness II u tad-derivati ta’ kreditu
fil-każ biss li jużaw dan il-metodu wkoll sabiex jiddeterminaw
il-valur tal-iskopertura ta’ dawn l-elementi bl-iskop li jintlaħqu
r-rekwiżiti ta’ fondi proprji stabbiliti fl-Artikolu 87.
Fid-determinazzjoni tal-valur tal-iskopertura
tal-elementi elenkati fl-Anness II u tad-derivati ta’ kreditu,
l-istituzzjonijiet għandhom jikkunsidraw l-effetti tal-kuntratti
għan-novazzjoni u ftehimiet oħra tan-netting, għajr ftehimiet
kuntrattwali ta' netting bejn prodotti, skont l-Artikolu 289.
(7)                   
L-istituzzjonijiet għandhom jiddeterminaw
il-valur tal-iskopertura tat-tranżazzjonijiet ta’ riakkwist,
tranżazzjonijiet ta’ għoti jew ta' teħid b’self ta' titoli jew
komoditajiet, tranżazzjonijiet ta’ saldu fit-tul u tranżazzjonijet
ta’ self marġinali skont l-Artikolu 215(1) sa (3) u għandhom
jikkunsidraw l-effetti ta’ ftehimiet ewlenin ta' netting, għajr ftehimiet
kuntrattwali ta' netting bejn prodotti, skont l-Artikolu 201.
(8)                   
L-istituzzjonijiet għandhom jiddeterminaw
il-valur tal-iskopertura ta’ elementi li ma jidhrux fil-karta tal-bilanċ,
għajr l-elementi elenkati fl-Anness II, id-derivati ta’ kreditu,
tranżazzjonijiet ta’ riakkwist, tranżazzjonijet ta’ għoti jew
ta' teħid b’self ta’ titoli jew komoditajiet, tranżazzjonijiet ta’
saldu fit-tul u tranżazzjonijiet ta’ self marġinali, skont
l-Artikolu 106(1), soġġett għall-modifiki li ġejjin
għall-aġġustamenti tar-riskju tal-kreditu speċifiku
elenkati f’dak l-Artikolu:
4.1.1.1.                   
l-aġġustament tar-riskju tal-kreditu
speċifiku għal faċilitajiet ta’ kreditu mhux miġbuda, li
jistgħu jiġu kkanċellat mingħajr kundizzjoni fi kwalunkwe
ħin mingħajr ebda notifika, imsemmija fl-ewwel inċiż
tal-paragrafu 4 tal-Anness I, huwa ta’ 10%;
4.1.1.2.                   
l-aġġustament tar-riskju tal-kreditu
speċifiku għall-elementi l-oħra kollha li ma jidhrux fil-karta
tal-bilanċ elenkati fl-Anness I, huwa ta’ 100%.
(9)                   
L-istituzzjonijiet għandhom jiddeterminaw
il-valur tal-iskopertura tal-elementi elenkati fl-Anness II u tad-derivati ta’
kreditu li huma elementi li ma jidhrux fil-karta tal-bilanċ skont
l-approċċ stabbilit fil-paragrafu 6.
L-istituzzjonijiet għandhom jiddeterminaw
il-valur tal-iskopertura ta’ tranżazzjonijiet ta’ riakkwist,
tranżazzjonijiet ta’ għoti jew ta' teħid b’self ta' titoli jew
komoditajiet, tranżazzjonijiet ta’ saldu fit-tul u tranżazzjonijiet
ta’ self marġinali li huma elementi li ma jidhrux fil-karta
tal-bilanċ skont l-approċċ stabbilit fil-paragrafu 7.
(10)               
Għall-finijiet tal-kalkoli stabbiliti
fil-paragrafi 6, 7 u 9 l-istituzzjonijiet jistgħu jagħżlu li ma
japplikawx il-prinċipju stabbilit fil-punt (b) tal-paragrafu 5.
Artikolu 417
Rekwiżit ta’ rappurtar
1.                      
L-istituzzjonijiet għandhom jissottomettu
lill-awtoritajiet kompetenti l-informazzjoni kollha neċessarja dwar
il-proporzjon ta’ ingranaġġ u l-komponenti tiegħu kif determinat
fl-Artikolu 416. L-awtoritajiet
kompetenti għandhom jikkunsidraw din l-informazzjoni meta jwettqu
l-analiżi superviżorja msemmija fl-Artikolu 92 tad-Direttiva
[imdaħħla mill-OP].
L-awtoritajiet kompetenti għandhom
jissottomettu l-informazzjoni riċevuta mill-istituzzjonijiet lill-ABE meta
din titlobha sabiex jiffaċilitaw l-analiżi msemmija fl-Artikolu 482.
2.                      
L-ABE għandha tiżviluppa abbozzi ta’
standards tekniċi implimentattivi sabiex jiġu determinati l-kontenuti
u l-format uniformi tal-formula tar-rappurtar għar-rekwiżit ta’
rappurtar imsemmi fil-paragrafu 1, l-istruzzjonijiet dwar kif tintuża
tali formula u l-frekwenzi u d-dati tar-rappurtar.
L-ABE għandha tissottometti dawn l-abbozzi
ta’ standards tekniċi implimentattivi lill-Kummissjoni
sal-1 ta’ Jannar 2013.
Tingħata setgħa lill-Kummissjoni sabiex
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikolu 15 tar-Regolament
(UE) Nru 1093/2010.
PARTI EIGHT
DIVULGAZZJONI MILL-ISTITUZZJONIJIET
Titolu I
Prinċipji Ġenerali
Artikolu 418
 Kamp ta' applikazzjoni tar-rekwiżiti ta’
divulgazzjoni
1.                      
L-istituzzjonijiet għandhom jiddivulgaw b’mod
pubbliku l-informazzjoni stabbilita fit-Titolu II, soġġett
għad-dispożizzjonijiet stabbiliti fl-Artikolu 419.
2.                      
Il-permess mill-awtoritajiet kompetenti taħt
il-Parti Tlieta tal-istrumenti u l-metodoloġiji msemmija fit-Titolu III
għandu jkun soġġett għad-divulgazzjoni pubblika
mill-istituzzjonijiet tal-informazzjoni kontenuta fih.
3.                      
L-istituzzjonijiet għandhom jadottaw politika
formali sabiex jikkonformaw mar-rekwiżiti ta’ divulgazzjoni stabbiliti
f’din il-Parti, u jkollhom politiki sabiex jivvalutaw l-adegwatezza
tad-divulgazzjonijiet tagħhom, fosthom il-verifikazzjoni u l-frekwenza
tagħhom. L-istituzzjonijiet
għandu jkollhom ukoll politiki sabiex jivvalutaw jekk id-divulgazzjonijiet
tagħhom iwassalx il-profil tar-riskju tagħhom b’mod li jiftiehem
lill-parteċipanti tas-suq.
Fejn dawn id-divulgazzjonijiet ma jwasslux
il-profil tar-riskju b’mod li jiftiehem lill-parteċipanti tas-suq,
l-istituzzjonijiet għandhom jiddivulgaw b’mod pubbliku l-informazzjoni
meħtieġa flimkien ma’ dik mitluba skont il-paragrafu 1. Madanakollu, huma għandhom ikunu
meħtieġa jiddivulgaw biss informazzjoni li hija materjali u mhux
informazzjoni proprjetarja jew kunfidenzjali skont l-Artikolu 419.
4.                      
L-istituzzjonijiet għandhom, jekk jintalbu
jagħmlu dan, jispjegaw id-deċiżjonijiet ta’ klassifikazzjoni
tagħhom lill-impriżi żgħar u ta’ daqs medju u lil
applikanti korporattivi oħra għal self, billi jipprovdu spjegazzjoni
bil-miktub meta jintalbu jagħmlu dan. L-ispejjeż amministrattivi tal-ispjegazzjoni għandhom ikunu
proporzjonali mad-daqs tas-self.
Artikolu 419
Informazzjoni mhux materjali, proprjetarja jew
kunfidenzjali
1.                      
L-istituzzjonijiet jistgħu jħallu barra
divulgazzjoni waħda jew aktar minn dawk elenkati fit-Titolu II jekk
l-informazzjoni pprovduta minn tali divulgazzjoni ma tkunx meqjusa bħala
materjali, għajr għad-divulgazzjonijiet stabbiliti fl-Artikolu 424.
L-informazzjoni għandha titqies bħala
materjali fid-divulgazzjonijiet jekk l-ommissjoni jew ir-rappurtaġġ skorrett
tagħha tista’ tibdel jew tinfluwenza l-valutazzjoni jew
id-deċiżjoni ta’ utent li joqgħod fuq dik l-informazzjoni sabiex
jieħu deċiżjonijiet ekonomiċi.
2.                      
L-istituzzjonijiet jistgħu jħallu barra
wkoll element wieħed jew aktar mill-informazzjoni inkluża
fid-divulgazzjonijiet elenkati fit-Titoli II u III jekk dawk l-elementi
jinkludu informazzjoni li tkun meqjusa bħala proprjetarja jew
kunfidenzjali skont it-tieni u t-tielet subparagrafi, għajr
għad-divulgazzjonijiet stabbiliti fl-Artikolu 424.

L-informazzjoni għandha titqies bħala
proprjetarja għal istituzzjoni jekk id-divulgazzjoni pubblika tagħha
timmina l-pożizzjoni kompetittiva tagħha. Din tista’ tinkludi informazzjoni dwar prodotti jew sistemi li, jekk
tinqasam mal-kompetituri, jonqos il-valur tal-investimenti ta’ istituzzjoni
fihom.
L-informazzjoni għandha titqies bħala
kunfidenzjali jekk ikun hemm obbligi għall-klijenti jew
għar-relazzjonijiet ma' kontropartijiet oħra li jorbtu
lill-istituzzjoni bil-kunfidenzjalità.
3.                      
Fil-każijiet imsemmija fil-paragrafu 2,
fid-divulgazzjonijiet tagħha l-istituzzjoni konċernata għandha
tiddikjara l-fatt li l-elementi speċifiċi tal-informazzjoni mhumiex
divulgati, ir-raġuni għal dan in-nuqqas ta’ divulgazzjoni, u
tippubblika informazzjoni aktar ġenerali dwar is-suġġett
tar-rekwiżit ta’ divulgazzjoni, ħlief fejn dawn iridu jiġu
kklassifikati bħala proprjetarji jew kunfidenzjali.
Artikolu 420
Frekwenza tad-divulgazzjoni
L-istituzzjonijiet għandhom jippubblikaw
id-divulgazzjonijiet meħtieġa minn din il-Parti mill-inqas darba
fis-sena.
Id-divulgazzjonijiet annwali għandhom
jiġu ppubblikati flimkien mad-data tal-pubblikazzjoni tar-rapporti
finanzjarji.
L-istituzzjonijiet għandhom jivvalutaw
il-ħtieġa li jippubblikaw uħud mid-divulgazzjonijiet jew
id-divulgazzjonijiet kollha b’mod aktar frekwenti milli darba fis-sena fid-dawl
tal-karatteristiċi rilevanti tan-negozju tagħhom bħall-iskala
tal-operazzjonijiet, il-firxa tal-attivitajiet, il-preżenza f’pajjiżi
differenti, l-involviment f’setturi finanzjarji differenti, u l-parteċipazzjoni
fi swieq finanzjarji internazzjonali u s-sistemi ta' ħlas, saldu u
kklerjar. Dik il-valutazzjoni
għandha tagħti attenzjoni partikolari fuq il-ħtieġa
possibbli għal divulgazzjoni aktar frekwenti ta’ elementi ta’
informazzjoni stabbiliti fl-Artikolu 424, u l-punti (b) sa (e) tal-Artikolu
425, u informazzjoni dwar l-iskopertura għar-riskju u elementi oħra
suxxettibbli għal bidla rapida.
Artikolu 421
Mezzi tad-divulgazzjonijiet
1.                      
L-istituzzjonijiet jistgħu jiddeterminaw
il-midja, il-post u l-mezz xierqa ta’ verifika sabiex jikkonformaw b’mod
effettiv mar-rekwiżiti ta’ divulgazzjoni stabbiliti f’din il-Parti. Safejn ikun possibbli, id-divulgazzjonijiet
kollha għandhom jingħataw f’midja waħda jew f’post wieħed.
2.                      
Divulgazzjonijiet ekwivalenti li jsiru mill-istituzzjonijiet
skont ir-rekwiżiti ta’ kontabbiltà, ta’ elenkar jew rekwiżiti
oħrajn jistgħu jitqiesu bħala konformi ma’ din il-Parti. Jekk id-divulgazzjonijiet ma jkunux inklużi
fir-rapporti finanzjarji, l-istituzzjonijiet għandhom jindikaw fejn
jistgħu jinstabu.
Titolu II
Kriterji tekniċi dwar it-trasparenza u
d-divulgazzjoni
Artikolu 422
Għanijiet u politiki tal-immaniġjar tar-riskji
1.                      
L-istituzzjonijiet għandhom jiddivulgaw
l-għanijiet tal-immaniġjar tar-riskji tagħhom u għal kull
kategorija separata ta’ riskji, inklużi r-riskji msemmija f’dan it-Titolu. Dawn id-divulgazzjonijiet għandhom jinkludu:
(a)     l-istrateġiji u l-proċessi sabiex jiġu mmaniġjati
dawn ir-riskji;
(b)     l-istruttura u l-organizzazzjoni tal-funzjoni tal-immaniġjar
tar-riskji rilevanti inkluża l-informazzjoni dwar l-awtorità jew l-istatut
tagħha, jew dwar arranġamenti xierqa oħra;
(c)     l-ambitu u t-tip tas-sistemi ta’ rappurtar u kejl tar-riskji; 
(d)     il-politiki għall-iħħeġġjar u l-mitigazzjoni
ta’ riskju, u l-istrateġiji u l-proċessi għall-monitoraġġ
tal-effettività kontinwa tal-ħeġġijiet u l-mitiganti;
(e)     rapport approvat mill-korp tal-maniġment dwar l-adegwatezza
tal-arranġamenti tal-immaniġjar tar-riskji tal-istituzzjoni li
jiggarantixxu li s-sistemi tal-immaniġjar tar-riskji implimentati huma
adegwati fir-rigward tal-profil u l-istrateġija tal-istituzzjoni;
(f)      rapport tar-riskju konċiż approvat mill-korp tat-tmexxija li
fil-qosor jispjega l-profil ġenerali tar-riskju tal-istituzzjoni
assoċjat mal-istrateġija tan-negozju. Dan ir-rapport għandu jinkludi l-proporzjonijiet u l-figuri
ewlenin li jipprovdu lill-partijiet interessati esterni b’idea
konċiża iżda komprensiva dwar kif il-profil tar-riskju
tal-istituzzjoni jinteraġixxi mat-tolleranza tar-riskju stabbilit mill-korp
tal-maniġment. 
2.                      
L-istituzzjonijiet għandhom jiddivulgaw
l-informazzjoni li ġejja, inklużi l-aġġornamenti regolari
annwali, tal-anqas, dwar l-arranġamenti ta’ governanza:
(a)     in-numru ta’ direttorati miżmuma mill-membri tal-korp
tal-manġiment;
(b)     il-politika ta’ reklutaġġ għall-għażla ta’
membri tal-korp tal-maniġment u l-għarfien, il-ħiliet u
l-kompetenza attwali tagħhom;
(c)     il-politika dwar id-diversità fir-rigward tal-għażla ta’
membri tal-korp tal-maniġment, l-għanijiet tiegħu u kull mira
rilevanti stabbilita f’dik il-politika, u sa fejn ikunu ntlaħqu dawn
l-għanijiet u l-miri;
(d)     jekk l-istituzzjoni waqfitx jew le kumitat separat tar-riskju u kemm-il
darba li ltaqa’ dan il-kumitat;
(e)     id-deskrizzjoni tal-fluss tal-informazzjoni dwar ir-riskju
għall-korp tal-maniġment fil-funzjoni superviżorja tiegħu.
Artikolu 423
Kamp ta' applikazzjoni
L-istituzzjonijiet għandhom jiddivulgaw
l-informazzjoni li ġejja fir-rigward tal-kamp tal-applikazzjoni
tar-rekwiżiti f’dan ir-Regolament skont id-Direttiva [imdaħħla
mill-OP]:
(a)                   
isem l-istituzzjoni li r-rekwiżiti ta’ dan
ir-Regolament japplikaw għaliha;
(b)                   
deskrizzjoni ġenerali tad-differenzi
fil-bażi ta’ konsolidazzjoni għall-għanijiet ta’ kontabbiltà u
dawk prudenzjali, b’deskrizzjoni qasira tal-entitajiet fihom, li tispjega jekk
humiex:
(i)      konsolidati bis-sħiħ;
(ii)     konsolidati proporzjonalment;
(iii)     imnaqqsa mill-fondi proprji;
(iv)    la konsolidati u l-anqas imnaqqsa;
(c)                   
kwalunkwe impediment legali jew prattiku materjali
attwali jew previst għat-trasferiment immedjat tal-fondi proprji jew ta’
ripagament tal-obbligazzjonijiet fost l-impriża prinċipali u
s-sussidjarji tagħha;
(d)                   
l-ammont aggregat li skontu l-fondi proprji attwali
huma inqas minn dak meħtieġ fis-sussidjarji kollha mhux inklużi
fil-konsolidazzjoni, u l-isem jew l-ismijiet ta’ tali sussidjarji; 
(e)                   
jekk applikabbli, iċ-ċirkustanza
tal-użu tad-dispożizzjonijiet stabbiliti fl-Artikoli 6 u 8
Artikolu 424
Fondi proprji
1.                      
L-istituzzjonijiet għandhom jiddivulgaw
l-informazzjoni li ġejja fir-rigward tal-fondi proprji tagħhom:
4.1.1.1.                   
rikonċiljazzjoni sħiħa tal-elementi
tal-Grad 1 tal-Ekwità Komuni, tal-elementi Addizzjonali Grad 1, elementi
tal-Grad 2 u filtri u tnaqqis applikati skont l-Artikoli 29 sa 32, 33, 53, 63 u
74 għall-fondi proprji tal-istituzzjoni u l-karta tal-bilanċ
fir-rapporti finanzjarji awditjati tal-istituzzjoni;
4.1.1.2.                   
deskrizzjoni tal-karatteristiċi ewlenin
tal-Grad 1 tal-Ekwità Komuni u l-istrumenti Addizzjonali tal-Grad 1 u
l-istrumenti tal-Grad 2 maħruġa mill-istituzzjoni;
4.1.1.3.                   
it-termini u l-kundizzjonijiet sħaħ
tal-istrumenti kollha tal-Grad 1 tal-Ekwità Komuni, dawk Addizzjonali tal-Grad
1 u l-Grad 2; 
4.1.1.4.                   
divulgazzjoni separata tan-natura u l-ammonti ta’
dawn li ġejjin:
(i)      kull filtru prudenzjali applikat skont l-Artikoli 29 sa 32;
(ii)      kull tnaqqis li jsir skont l-Artikoli 33, 53 u 63;
(iii)     elementi mhux imnaqqsa skont l-Artikoli 44, 45, 53, 63 u 74; 
4.1.1.5.                   
deskrizzjoni tar-restrizzjonijiet kollha applikati
fuq il-kalkolu tal-fondi proprji skont dan ir-Regolament u l-istrumenti,
il-filtri prudenzjali u t-tnaqqis li japplikaw għalihom dawn ir-restrizzjonijiet;
4.1.1.6.                   
fejn l-istituzzjonijiet jiddivulgaw proporzjonijiet
kapitali kkalkolati permezz ta’ elementi ta’ fondi proprji ddeterminati fuq
bażi oħra għajr dik stabbilita f’dan ir-Regolament, spjegazzjoni
komprensiva tal-bażi li fuqha ġew ikkalkolati dawn il-proporzjonijiet
kapitali.
2.                      
L-ABE għandha tiżviluppa abbozzi ta’
standards tekniċi implimentattivi sabiex jiġu speċifikati
formoli uniformi għad-divulgazzjoni skont il-punti (a), (b), (d) u (e)
tal-paragrafu 1.
L-ABE għandha tissottometti dawn l-abbozzi
ta’ standards tekniċi implimentattivi lill-Kummissjoni
sal-31 ta’ Diċembru 2013.
Il-Kummissjoni tingħata s-setgħa tadotta
l-istandards tekniċi implimentattivi msemmija fl-ewwel subparagrafu skont
il-proċedura stabbilita fl-Artikoli 10 sa 14 tar-Regolament (UE)
Nru 1093/2010.
Artikolu 425
Rekwiżiti ta’ fondi proprji
L-istituzzjonijiet għandhom jiddivulgaw
l-informazzjoni li ġejja fir-rigward tal-konformità tal-istituzzjoni
mar-rekwiżiti stabbiliti fl-Artikolu 87 u l-Artikolu 72 tad-Direttiva
[imdaħħla mill-OP]:
(a)                   
sommarju tal-approċċ tal-istituzzjoni
għall-valutazzjoni tal-adegwatezza tal-kapital intern tagħha
għall-appoġġ ta' attivitajiet attwali u tal-ġejjieni;
(b)                   
għall-istituzzjonijiet li jikkalkolaw
l-ammonti ta’ skoperturi ppeżati skont ir-riskju skont il-Kapitolu 2
tal-Parti Tlieta, it-Titolu II, 8% tal-ammonti ta’ skoperturi ppeżati
skont ir-riskju għal kull klassi ta’ skoperturi speċifikata
fl-Artikolu 107;
(c)                   
għall-istituzzjonijiet li jikkalkolaw
l-ammonti ta’ skoperturi ppeżati skont ir-riskju skont il-Kapitolu 3
tal-Parti Tlieta, it-Titolu II, 8% tal-ammonti ta’ skoperturi ppeżati
skont ir-riskju għal kull klassi ta’ skoperturi speċifikata
fl-Artikolu 142. Għall-klassi
ta’ skoperturi fil-livell ta' konsumatur, dan ir-rekwiżit japplika
għal kull waħda mill-kategoriji tal-iskoperturi li għalihom
jikkorrispondu l-korrelazzjonijiet differenti fl-Artikolu 149(1) sa (4). Għall-klassi ta' skoperturi tal-ekwitajiet,
dan ir-rekwiżit japplika għal:
(i)      kull approċċ previst fl-Artikolu 150;
(ii)     skoperturi nnegozjati fis-swieq, skoperturi ta’ ekwità privata
f’portafolli diversifikati b’mod suffiċjenti, u skoperturi oħra;
(iii)     skoperturi soġġetti għal tranżizzjoni
superviżorja fir-rigward tar-rekwiżiti ta’ fondi proprji;
(iv)    skoperturi soġġetti għal dispożizzjonijiet ta’ anterjorità
rigward ir-rekwiżiti ta’ fondi proprji;
(d)                   
rekwiżiti ta’ fondi proprji kkalkolati skont
il-punti (b) u (c) tal-Artikolu 87; 
(e)                   
rekwiżiti ta’ fondi proprji kkalkolati skont
il-Parti Tlieta, it-Titolu III, it-Taqsimiet 2 sa 4 u divulgati b’mod separat.
L-istituzzjonijiet li jikkalkolaw l-ammonti
ta’ skoperturi ppeżati skont ir-riskju skont l-Artikolu 148(5) jew 150(2)
għandhom jiddivulgaw l-iskoperturi assenjati f’kull kategorija fit-Tabella
1 fil-paragrafu 5 tal-Artikolu 148(5), jew f’kull piż ta’ riskju msemmi
fl-Artikolu 150(2).
Artikolu 426
Skopertura għar-riskju ta’ kreditu tal-kontroparti
L-istituzzjonijiet għandhom jiddivulgaw
l-informazzjoni li ġejja fir-rigward tal-iskopertura għar-riskju ta’
kreditu tal-kontroparti tal-istituzzjoni kif speċifikat fit-Titolu III,
il-Kapitolu 6:
1.1.                
diskussjoni tal-metodoloġija użata sabiex
jiġu assenjati l-kapital intern u l-limiti ta’ kreditu
għall-iskoperturi ta’ kreditu tal-kontroparti;
1.2.                
diskussjoni ta’ politiki sabiex jiġi garantit
il-kollateral u jiġu stabbiliti r-riżervi ta’ kreditu;
1.3.                
diskussjoni ta’ politiki fir-rigward
tal-iskoperturi ta’ riskju wrong way;
1.4.                
diskussjoni tal-impatt tal-ammont ta’ kollateral li
l-istituzzjoni jkollha tipprovdi minħabba tnaqqis fil-livell
tal-klassifikazzjoni tal-kreditu tagħha;
1.5.                
valur ta’ kuntratti gross, pożittiv u
ġust, benefiċċji tan-netting, skopertura ta’ kreditu attwali
nnettjata, kollateral miżmum u skopertura ta’ kreditu nett fuq derivati. L-iskopertura ta’ kreditu nett fuq derivati hija
l-iskopertura ta’ kreditu fuq tranżazzjonijiet ta’ derivati wara li
jiġu kkunsidrati kemm il-benefiċċji minn ftehimiet ta’ netting
infurzabbli bil-liġi kif ukoll il-ftehimiet dwar il-kollateral;
1.6.                
kejl tal-valur tal-iskopertura skont il-metodi
stabbiliti fit-Taqsima 3 sa 6 tat-Titolu III, il-Kapitolu 6 skont liema
metodu minnhom huwa applikabbli;
1.7.                
il-valur nozzjonali tal-ħeġġijiet
tad-derivat ta’ kreditu, u d-distribuzzjoni tal-iskopertura ta’ kreditu attwali
skont it-tipi ta’ skoperturi ta’ kreditu;
1.8.                
l-ammonti nozzjonali ta’ tranżazzjonijiet ta’
derivat ta’ kreditu, segregati bejn l-użu għall-portafoll ta’ kreditu
tal-istituzzjoni stess, kif ukoll fl-attivitajiet ta’ intermedjazzjoni
tagħha, inkluż id-distribuzzjoni tal-prodotti derivati ta’ kreditu
użati, maqsumin ulterjorment skont il-protezzjoni mixtrija u mibjugħa
f’kull grupp ta’ prodotti; 
1.9.                
l-istima ta’ α jekk l-istituzzjoni tkun
irċeviet il-permess mill-awtoritajiet kompetenti sabiex tistima α.
Artikolu 427
Bafers ta’ kapital
15.                  
L-istituzzjoni għandha tiddivulga
l-informazzjoni li ġejja fir-rigward tal-konformità tagħha
mar-rekwiżit għall-bafer kontroċikliku tal-kapital msemmi
fit-Titolu VII, il-Kapitolu 4 tad-Direttiva [imdaħħla mill-OP]:
(a)     id-distribuzzjoni ġeografika tal-iskoperturi ta’ kreditu
tagħha li huma rilevanti għall-kalkolu tal-bafer kontroċikliku
tal-kapital tagħha;
(b)     il-kompożizzjoni tal-bafer kontroċikliku tal-kapital
speċifiku għall-istituzzjoni.
22.                  
L-ABE għandha tiżviluppa abbozzi ta’
standards tekniċi regolatorji li jispeċifikaw ir-rekwiżiti ta’
divulgazzjoni stabbiliti fil-paragrafu 1.
L-ABE għandha
tissottometti dawn l-abbozzi ta’ standards tekniċi regolatorji
lill-Kummissjoni sal-31 ta’ Diċembru 2014. 
Il-Kummissjoni tiġi delegata bis-setgħa
tadotta l-istandards tekniċi regolatorji msemmija fl-ewwel subparagrafu
skont il-proċedura stabbilita fl-Artikoli 10 sa 14 tar-Regolament (UE) Nru
1093/2010. 
Artikolu 428
Aġġustamenti tar-riskju ta’ kreditu
L-istituzzjonijiet għandhom jiddivulgaw
l-informazzjoni li ġejja fir-rigward tal-iskopertura tal-istituzzjoni
għar-riskju ta’ kreditu u r-riskju ta’ dilwizzjoni:
(a)                   
id-definizzjonijiet għall-finijiet
tal-kontabbiltà ta’ ‘wara d-data tal-għeluq’ u ‘danneġġati’;
(b)                   
deskrizzjoni tal-approċċi u l-metodi
adottati għad-determinazzjoni ta’ aġġustamenti fir-riskju ta’
kreditu speċifiku u ġenerali;
(c)                   
l-ammont totali ta’ skoperturi wara tpaċiji
kontabbilistiċi u mingħajr ma jiġu kkunsidrati l-effetti
tal-mitigazzjoni tar-riskju ta’ kreditu, u l-ammont medju tal-iskoperturi fuq
il-perjodu maqsum skont it-tipi differenti ta’ klassijiet ta’ skoperturi;
(d)                   
it-tqassim ġeografiku tal-iskoperturi, maqsum
f’żoni sinifikanti skont il-klassijiet ta’ skoperturi materjali, u aktar
dettall fejn ikun xieraq;
(e)                   
id-distribuzzjoni tal-iskoperturi skont it-tip ta’
industrija jew kontroparti, maqsuma skont il-klassijiet ta’ skoperturi, u aktar
dettall fejn ikun xieraq;
(f)                     
it-tqassim tal-maturità reżidwa
tal-iskoperturi kollha, maqsum skont il-klassijiet ta’ skopertura, u aktar
dettall fejn ikun xieraq;
(g)                   
skont it-tip ta’ industrija jew kontroparti
sinifikanti, l-ammont ta’:
(i)      skoperturi danneġġati u skoperturi wara d-data
tal-għeluq, mogħtija b’mod separat;
(ii)     Aġġustamenti fir-riskju ta’ kreditu speċifiku u
ġenerali;
(iii)     tariffi għal aġġustamenti ta’ riskju ta’ kreditu
speċifiku u ġenerali matul il-perjodu ta’ rappurtar;
(h)                   
l-ammont tal-iskoperturi danneġġati u
l-iskoperturi wara d-data tal-għeluq, mogħtija b’mod separat, maqsuma
skont iż-żoni ġeografiċi sinifikanti inklużi, jekk dan
ikun prattiku, l-ammonti tal-aġġustamenti ta’ riskju ta’ kreditu
speċifiku u ġenerali relatati ma’ kull żona ġeografika;
(i)                     
ir-rikonċiljazzjoni ta’ bidliet
fl-aġġustamenti tar-riskju ta’ kreditu speċifiku u ġenerali
għall-iskoperturi danneġġati, murija b’mod separat. L-informazzjoni għandha tinkludi:
(i)      deskrizzjoni tat-tip ta’ aġġustamenti tar-riskju ta’ kreditu
speċifiku u ġenerali; 
(ii)     il-bilanċi tal-ftuħ;
(iii)     l-ammonti meħuda kontra l-aġġustamenti tar-riskju ta’
kreditu matul il-perjodu ta’ rappurtar;
(iv)    l-ammonti mwarrba jew riversjati għat-telf probabbli stmat fuq
skoperturi matul il-perjodu ta’ rappurtar, kull aġġustament
ieħor inklużi dawk iddeterminati mid-differenzi fir-rati tal-kambju,
kombinazzjonijiet tan-negozji, akkwisti u ċessjonijiet ta’ sussidjarji, u
trasferimenti bejn l-aġġustamenti tar-riskju ta’ kreditu; 
(v)     il-bilanċi tal-għeluq.
Aġġustamenti ta’ riskju ta’ kreditu
speċifiku u rkupri rreġistrati direttament fir-rapporti tad-dħul
għandhom jiġu divulgati b’mod separat.
Artikolu 429
Użu tal-ECAIs
Għall-istituzzjonijiet li jikkalkolaw
l-ammonti ta’ skoperturi ppeżati skont ir-riskju skont il-Parti Tlieta,
it-Titolu II, il-Kapitolu 2, l-informazzjoni li ġejja għandha
tiġi divulgata għal kull klassi ta’ skopertura speċifikata
fl-Artikolu 107:
(a)                   
l-ismijiet tal-ECAIs u l-ECAs nominati u
r-raġunijiet għal kull bidla;
(b)                   
il-klassijiet ta’ skoperturi li għalihom
jintużaw l-ECAI jew l-ECA;
(c)                   
deskrizzjoni tal-proċess użat sabiex
jiġi trasferit l-emittent u jinħarġu valutazzjonijiet ta’
kreditu fuq elementi mhux inklużi fil-portafoll tan-negozjar;
(d)                   
l-assoċjazzjoni ta’ klassifikazzjoni esterna
ta’ kull ECAI jew ECA nominata bil-livelli ta’ kwalità ta’ kreditu preskritti
fil-Parti Tlieta, it-Titolu II, il-Kapitolu 2, filwaqt li jiġi kkunsidrat
li din l-informazzjoni ma għandhiex għalfejn tiġi divulgata jekk
l-istituzzjoni tikkonforma mal-assoċjazzjoni standard ippubblikata
mill-ABE; 
(e)                   
il-valuri tal-iskoperturi u l-valuri
tal-iskoperturi wara l-mitigazzjoni tar-riskju tal-kreditu assoċjati ma’
kull livell ta’ kwalità tal-kreditu preskritt fil-Parti Tlieta, it-Titolu II,
il-Kapitolu 2 kif ukoll dawk imnaqqsa mill-fondi proprji.
Artikolu 430
Skopertura għar-riskju tas-suq
L-istituzzjonijiet li jikkalkolaw
ir-rekwiżiti ta’ fondi proprji tagħhom skont il-punti (b) u (c)
tal-Artikolu 87(3) għandhom jiddivulgaw dawn ir-rekwiżiti b’mod
separat għal kull riskju msemmi f’dawk id-dispożizzjonijiet. Barra minn hekk, ir-rekwiżit
għall-fondi proprji għar-riskju speċifiku tar-rata
tal-imgħax tal-pożizzjonijiet ta’ titolizzazzjoni għandhom
jiġu divulgati b’mod separat.
Artikolu 431
Riskju operazzjonali
L-istituzzjonijiet għandhom jiddivulgaw
l-approċċi għall-valutazzjoni tar-rekwiżiti tal-fondi
proprji għar-riskju operazzjonali li jikkwalifikaw għalihom; deskrizzjoni tal-metodoloġija stabbilita
fl-Artikolu 301(2), jekk użata mill-istituzzjoni, inkluża diskussjoni
dwar il-fatturi interni u esterni rilevanti kkunsidrati fl-approċċ
ta’ kejl tal-istituzzjoni, u f’każ ta’ użu parzjali, l-ambitu u
l-kopertura tal-metodoloġiji differenti użati.
Artikolu 432
Skoperturi f’ekwitajiet mhux inklużi fil-portafoll
tan-negozjar
L-istituzzjonijiet għandhom jiddivulgaw
l-informazzjoni li ġejja fir-rigward tal-iskoperturi f’ekwitajiet mhux
inklużi fil-portafoll tan-negozjar:
(a)                   
id-differenzazzjoni bejn l-iskoperturi bbażata
fuq l-għanijiet tagħhom, inklużi għal relazzjoni ta’
qligħ kapitali u r-raġunijiet strateġiċi, u ħarsa
ġenerali lejn it-tekniki tal-kontabbiltà u l-metodoloġiji
tal-valwazzjoni użati, inklużi s-suppożizzjonijiet u l-prattiki
ewlenin li jaffettwaw il-valwazzjoni u kull bidla sinifikanti f’dawn il-prattiki;
(b)                   
il-valur tal-karta tal-bilanċ, il-valur
ġust u, għal dawk innegozjati fil-kambju, tqabbil mal-prezz tas-suq
fejn huwa materjalment differenti mill-valur ġust;
(c)                   
it-tipi, in-natura u l-ammonti ta’ skopeturi
nnegozjati fil-kambju, skoperturi tal-ekwitajiet privati f’portafolli
diversifikati b’mod suffiċjenti, u skoperturi oħra;
(d)                   
qligħ kumulattiv jew telf li ġej minn
bejgħ u likwidazzjonijiet fil-perjodu; u
(e)                   
it-total ta’ qligħ jew telf mhux realizzat,
it-total tal-qligħ jew it-telf moħbi ta’ rivalwazzjoni, u kull
wieħed minn dawn l-ammonti inkluż fil-fondi proprji oriġinali
jew addizzjonali.
Artikolu 433
 Skopertura għar-riskju tar-rata tal-imgħax fuq
pożizzjonijiet mhux inklużi fil-portafoll tan-negozjar
L-istituzzjonijiet għandhom jiddivulgaw
l-informazzjoni li ġejja fuq l-iskopertura tagħhom għar-riskju
tar-rata tal-imgħax fuq pożizzjonijiet mhux inklużi
fil-portafoll tan-negozjar:
(a)                   
in-natura tar-riskju tar-rata tal-imgħax u
s-suppożizzjonijiet ewlenin (inklużi suppożizzjonijiet rigward
il-prepagamenti ta’ self u l-imġiba ta’ depożiti mingħajr
maturità), u l-frekwenza tal-kejl tar-riskju tar-rata tal-imgħax; 
(b)                   
il-varjazzjoni fl-introjtu, il-valur ekonomiku jew
kejl rilevanti ieħor użat mill-maniġment għal xokkijiet ’l
fuq u ’l isfel fir-rata skont il-metodu tal-maniġment għall-kejl
tar-riskju tar-rata tal-imgħax, maqsumin skont il-munita.
Artikolu 434
Skopertura għal pożizzjonijiet ta’
titolizzazzjoni
L-istituzzjonijiet li jikkalkolaw l-ammonti
ta’ skoperturi ppeżati skont ir-riskju skont il-Parti Tlieta, it-Titolu
II, il-Kapitolu 5 jew ir-rekwiżiti ta’ fondi proprji skont l-Artikolu 326
jew l-Artikolu 327 għandhom jiddivulgaw l-informazzjoni li ġejja,
fejn rilevanti, b’mod separat għall-portafoll tan-negozjar u mhux
tan-negozju tagħhom:
1.1.                
deskrizzjoni tal-għanijiet tal-istituzzjoni
relatati mal-attivitajiet ta’ titolizzazzjoni;
1.2.                
in-natura ta’ riskji oħra inkluż
ir-riskju ta’ likwidità inerenti f’assi titolizzati;
1.3.                
it-tip ta’ riskji f’termini ta’ prijorità
tal-pożizzjonijiet ta’ titolizzazzjoni sottostanti u f’termini ta’ assi
sottostanti għal dawk il-pożizzjonijiet ta’ titolizzazzjoni
tal-aħħar maħsuba u miżmuma b'attività ta’
rititolizzazzjoni;
1.4.                
ir-rwoli differenti tal-istituzzjoni
fil-proċess ta’ titolizzazzjoni;
1.5.                
indikazzjoni ta’ kemm kienet involutal-istituzzjoni
f’kull rwol imsemmi fil-punt (d);
1.6.                
deskrizzjoni tal-proċessi implimentati sabiex
jiġu mmonitorjati bidliet fir-riskju tal-kreditu u tas-suq tal-iskoperturi
ta’ titolizzazzjoni inkluż kif l-imġiba tal-assi sottostanti
taffettwa l-iskoperturi ta’ titolizzazzjoni u deskrizzjoni dwar kif dawn il-proċessi
huma differenti għal skoperturi ta’ rititolizzazzjoni;
1.7.                
deskrizzjoni tal-politika tal-istituzzjoni li
tirregola l-użu tal-iħħeġġjar u l-protezzjoni mhux
iffinanzjata għall-mitigazzjoni tar-riskji ta’ skoperturi ta’
titolizzazzjoni u rititolizzazzjoni miżmuma, inkluża
l-identifikazzjoni ta’ kontropartijiet ta’ ħeġġ materjali skont
it-tip rilevanti ta’ skopertura tar-riskju;
1.8.                
l-approċċi għall-kalkolu tal-ammonti
ta’ skoperturi ppeżati skont ir-riskju li l-istituzzjoni ssegwi
għall-attivitajiet ta’ titolizzazzjoni tagħha inklużi t-tipi ta’
skoperturi ta’ titolizzazzjoni li għalihom japplika kull
approċċ;
1.9.                
it-tipi ta’ SSPE li l-istituzzjoni, bħala
sponser, tuża sabiex tiggarantixxi skoperturi ta’ partijiet terzi
inkluż jekk u f’liema forma u sa liema punt l-istituzzjoni għandha
skoperturi għal dawk l-SSPEs, b’mod separat għall-iskoperturi
fil-karta tal-bilanċi u dawk li mhumiex, kif ukoll lista tal-entitajiet li
l-istituzzjoni timmaniġja jew tagħtihom parir u li jinvestu jew fil-pożizzjonijiet
ta’ titolizzazzjoni li l-istituzzjoni tkun ittitolizzat jew fl-SSPEs
sponserjati mill-istituzzjoni;
1.10.            
sommarju tal-politiki tal-kontabbiltà
tal-istituzzjoni għall-attivitajiet ta’ titolizzazzjoni, inkluż:
(i)      jekk it-tranżazzjonijiet humiex trattati bħala bejgħ jew
finanzjamenti;
(ii)     ir-rikonoxximent ta’ qligħ fuq il-bejgħ;
(iii)     il-metodi, is-suppożizzjonijet ewlenin, l-inputs u l-bidliet
mill-perjodu preċedenti għall-valwazzjoni tal-pożizzjonijiet ta’
titolizzazzjoni;
(iv)    it-trattament ta’ titolizzazzjonijiet sintetiċi jekk mhux koperti
minn politiki ta’ kontabbiltà oħrajn;
(v)     kif assi bit-titolizzazzjoni pendenti huma valwati u jekk humiex
miżmuma fil-portafoll mhux ta' negozjar jew fil-portafoll tan-negozjar
tal-istituzzjoni;
(vi)    politiki għar-rikonoxximent ta’ obbligazzjonijiet fil-karta
tal-bilanċ għall-arranġamenti li jistgħu jeħtieġu
li l-istituzzjoni tipprovdi appoġġ finanzjarju għall-assi
titolizzati;
1.11.            
l-ismijiet tal-ECAIs użati
għat-titolizzazzjonijiet u t-tipi ta’ skoperturi li għalihom kull
aġenzija hija mdorrija;
1.12.            
fejn applikabbli, deskrizzjoni
tal-Approċċ ta’ Valutazzjoni Interna kif stabbilit fil-Parti Tlieta,
it-Titolu II, il-Kapitolu 5, it-Taqsima 3, inklużi l-istruttura
tal-proċess ta’ valutazzjoni interna u r-relazzjoni bejn il-valutazzjoni
interna u l-klassifikazzjonijiet esterni, l-użu tal-valutazzjoni interna
minbarra għall-għanijiet tal-kapital IAA, il-mekkaniżmi ta’
kontroll għall-proċess ta’ valutazzjoni interna fosthom diskussjoni
tal-indipendenza, ir-responsabbiltà, u l-analiżi tal-proċess ta’ valutazzjoni
interna, it-tipi ta’ skoperturi li għalihom jiġi applikat
il-proċess ta’ valutazzjoni interna u l-fatturi ta’ stress li
jintużaw sabiex jiġu stabbiliti livelli ta’ titjib tal-kreditu, skont
it-tip ta’ skopertura;
1.13.            
spjegazzjoni tal-bidliet sinifikanti fi kwalunkwe
waħda mid-divulgazzjonijiet kwantitattivi fil-punti (n) sa (q)
mill-aħħar perjodu ta’ rappurtar;
1.14.            
b’mod separat għall-portafoll tan-negozjar u
l-portafoll mhux ta' negozjar, l-informazzjoni li ġejja maqsuma skont
it-tip ta’ skopertura:
(i)      l-ammont totali ta’ skoperturi pendenti garantiti mill-istituzzjoni,
b’mod separat għal titolizzazzjonijiet tradizzjonali u sintetiċi u
titolizzazzjonijiet li għalihom l-istituzzjoni taġixxi biss
bħala sponser;
(ii)     l-ammont aggregat ta’ pożizzjonijiet ta’ titolizzazzjonijiet
fil-karta tal-bilanċi miżmuma jew akkwistati u skoperturi ta’
titolizzazzjoni li ma jidhrux fil-karta tal-bilanċi;
(iii)     l-ammont aggregat ta’ assi bit-titolizzazzjoni pendenti;
(iv)    għal faċilitajiet garantiti soġġetti għal
trattament ta’ ammortizzazzjoni kmieni, l-iskoperturi aggregati miġbuda
attribwiti għall-interessi tal-oriġinatur u tal-investituri
rispettivament, ir-rekwiżiti kapitali aggregati mġarrba
mill-istituzzjoni ta’ kreditu kontra l-interessi tal-oriġinatur u
r-rekwiżiti kapitali aggregati imġarba mill-istituzzjoni kontra
l-ishma tal-investitur ta’ bilanċi miġbuda u linji mhux miġbuda;
(v)     l-ammont ta’ pożizzjonijiet ta’ titolizzazzjoni li jitnaqqsu
mill-fondi proprji jew ippeżati għar-riskju b’1250%;
(vi)    sommarju tal-attività ta’ titolizzazzjoni tal-perjodu attwali,
inkluż l-ammont ta’ skoperturi titolizzati u l-qligħ jew it-telf
rikonoxxut mal-bejgħ;
1.15.            
b’mod separat għall-portafoll tan-negozjar u
l-portafoll mhux ta' negozjar, l-informazzjoni li ġejja:
(i)      l-ammont aggregat ta’ pożizzjonijiet ta’ titolizzazzjoni
miżmuma jew akkwistati u r-rekwiżiti kapitali assoċjati, maqsuma
bejn l-iskoperturi ta’ titolizzazzjoni u ta’ rititolizzazzjoni u maqsuma
ulterjorment f’għadd sinifikanti ta’ faxex ta’ piż tar-riskju jew
rekwiżit kapitali, għal kull approċċ ta’ rekwiżit
kapitali użat;
(ii)     l-ammont aggregat ta’ skoperturi ta’ rititolizzazzjoni miżmuma jew
akkwistati maqsuma skont l-iskopertura qabel u wara
l-iħħeġġjar/l-assigurazzjoni u l-iskopertura
għall-garanti finanzjarji, maqsuma skont il-kategoriji ta’ affidabbiltà
kreditizja tal-garanti jew isem il-garanti;
1.16.            
għall-portafoll mhux ta' negozjar u rigward
l-iskoperturi garantiti mill-istituzzjoni, l-ammont ta’ assi
danneġġati/wara d-data tal-għeluq garantiti u t-telf rikonoxxut
mill-istituzzjoni matul il-perjodu attwali, it-tnejn li huma maqsumin skont
it-tip ta’ skopertura;
1.17.            
għall-portafoll tan-negozjar, l-iskoperturi
totali pendenti garantiti mill-istituzzjoni u soġġetti għal
rekwiżit kapitali għar-riskju tas-suq, maqsuma f’tradizzjonali/sintentiċi
u skont it-tip ta’ skopertura.”;
1.18.            
fejn applikabbli, jekk l-istituzzjoni tkun
ipprovdiet appoġġ fit-termini tal-Artikolu 243(1) u l-impatt fuq
il-fondi proprji.
Artikolu 435
Politika ta’ rimunerazzjoni
1.                      
L-istituzzjonijiet għandhom jiddivulgaw
l-informazzjoni li ġejja, dwar il-politika ta’ rimunerazzjoni u l-prattiki
tal-istituzzjoni għal dawk il-kategoriji ta’ persunal li l-attivitajiet
professjonali tagħhom ikollhom impatt materjali fuq il-profil tar-riskju
tagħha:
(a)     informazzjoni dwar il-proċess ta’ teħid ta’
deċiżjonijiet użat sabiex tiġi ddeterminata l-politika ta’
rimunerazzjoni, inkluża jekk applikabbli l-informazzjoni dwar
il-kompożizzjoni u l-mandat tal-kumitat ta’ rimunerazzjoni, il-konsulent
estern li s-servizzi tiegħu ntużaw għad-determinazzjoni
tal-politika ta’ rimunerazzjoni u r-rwol tal-partijiet interessati rilevanti;
(b)     informazzjoni dwar ir-rabta bejn il-paga u l-prestazzjoni;
(c)     l-aktar karatteristiċi importanti tat-tifsila tas-sistema ta’
rimunerazzjoni, inkluża l-informazzjoni dwar il-kriterji użati
għall-kejl tal-prestazzjoni u l-aġġustament tar-riskju,
il-politika ta’ differiment u l-kriterji tal-vestiment;
(d)     informazzjoni dwar il-kriterji tal-prestazzjoni li fuqhom huwa
bbażat l-intitolament għal ishma, opzjonijiet jew komponenti
varjabbli ta’ rimunerazzjoni;
(e)     il-parametri ewlenin u r-raġuni għal kull skema ta’ komponent
varjabbli u kull benefiċċju ieħor mhux fi flus;
(f)      informazzjoni kwantitattiva aggregata dwar ir-rimunerazzjoni, maqsuma
skont il-qasam tan-negozju;
(g)     informazzjoni kwantitattiva aggregata dwar ir-rimunerazzjoni, maqsuma
skont il-maniġment superjuri u l-membri tal-persunal li l-azzjonijiet
tagħhom ikollhom impatt materjali fuq il-profil tar-riskju
tal-istituzzjoni, li tindika dan li ġej:
(i)      l-ammonti ta’ rimunerazzjoni għas-sena finanzjarja, maqsuma
f’rimunerazzjoni fissa u varjabbli, u n-numru ta’ benefiċjarji;
(ii)      l-ammonti u l-forom ta’ rimunerazzjoni varjabbli, maqsuma fi flus,
ishma, strumenti relatati mal-ishma u tipi oħra;
(iii)     l-ammonti ta’ rimunerazzjoni ddiferita pendenti, maqsuma f’porzjonijiet
vestiti u mhux vestiti;
(iv)     l-ammonti ta’ rimunerazzjoni ddiferita mogħtija matul is-sena
finanzjarja, imħallsa u mnaqqsa permezz ta’ aġġustamenti
tal-prestazzjoni;
(v)     ħlasijiet għal kuntratti ġodda u għal
terminazzjonijiet li jsiru matul is-sena finanzjarja, u l-għadd ta’
benefiċjarji ta’ dawn il-ħlasijiet; 
(vi)     l-ammonti ta’ ħlasijiet għal terminazzjonijiet mogħtija
matul is-sena finanzjarja, l-għadd ta’ benefiċjarji u l-ogħla
għotja ta’ dan it-tip lil persuna waħda.
(h)     l-għadd ta’ individwi li jingħataw rimunerazzjoni ta’ EUR 1
miljun jew aktar f’sena finanzjarja, maqsuma f’faxex ta’ pagamenti ta’
EUR 500 000.
2.                      
Għall-istituzzjonijiet li huma sinifikanti
f’termini ta’ daqs, organizzazzjoni interna u n-natura, l-ambitu u
l-kumplessità tal-attivitajiet tagħhom, l-informazzjoni kwantitattiva
msemmija f’dan il-punt trid tkun disponibbli wkoll għall-pubbliku
fil-livell ta’ persuni li effettivament imexxu n-negozju tal-istituzzjoni fis-sens
tal-Artikolu 13(1) tad-Direttiva [imdaħħla mill-OP].
L-istituzzjonijiet għandhom jikkonformaw
mar-rekwiżiti stabbiliti f’dan il-punt b’mod li huwa xieraq
għad-daqs, l-organizzazzjoni interna u n-natura, l-ambitu u l-kumplessità
tal-attivitajiet tagħhom u mingħajr ħsara għad-Direttiva
95/46/KE.
Artikolu 436
Ingranaġġ
1.                      
L-istituzzjonijiet għandhom jiddivulgaw
l-informazzjoni li ġejja dwar il-proporzjon ta’ ingranaġġ
tagħhom kif definit fl-Artikolu 416 u l-immaniġjar  tagħhom
tar-riskju ta’ ingranaġġ eċċessiv kif definit fil-punt (B)
tal-Artikolu 4(2) tad-Direttiva [imdaħħla mill-OP]:
(a)         
il-proporzjon ta’ ingranaġġ;
(b)         
tqassim tal-miżura tal-iskoperturi totali;
(c)         
deskrizzjoni tal-proċessi użati
għall-immaniġjar tar-riskju ta’ ingranaġġ
eċċessiv; 
(d)         
deskrizzjoni tal-fatturi li kellhom impatt fuq
il-proporzjon ta’ ingranaġġ matul il-perjodu li jirreferi għalih
il-proporzjon ta’ ingranaġġ divulgat.
2.                      
L-ABE għandha tiżviluppa abbozzi ta’
standards tekniċi implimentattivi sabiex tiġi ddeterminata formula
uniformi għad-divulgazzjoni msemmija fil-paragrafu 1 u l-istruzzjonijiet
dwar kif tintuża din il-formula.
L-ABE għandha tissottometti dawn l-abbozzi
ta’ standards tekniċi implimentattivi lill-Kummissjoni
sat-30 ta’ Ġunju 2014.
Tingħata setgħa lill-Kummissjoni sabiex
tadotta l-istandards tekniċi implimentattivi msemmija fl-ewwel
subparagrafu skont il-proċedura stabbilita fl-Artikolu 15 tar-Regolament
(UE) Nru 1093/2010.
Titolu III
Rekwiżiti għall-kwalifika għall-użu
ta’ strumenti jew metodoloġiji partikolari
Artikolu 437
L-użu tal-Approċċ IRB għar-riskju
tal-kreditu
L-istituzzjonijiet li jikkalkolaw l-ammonti
ta’ skoperturi ppeżati skont ir-riskju bl-Approċċ IRB
għandhom jiddivulgaw l-informazzjoni li ġejja
(a)                   
il-permess tal-awtorità kompetenti
għall-approċċ jew tranżizzjoni approvata;
(b)                   
spjegazzjoni u analiżi ta’:
(i)      l-istruttura tas-sistemi ta’ klassifikazzjoni interna u r-relazzjoni
bejn il-klassifikazzjoni interna u dik esterna;
(ii)     l-użu ta’ stimi interni għajr għall-kalkolu tal-ammonti
ta’ skoperturi ppeżati skont ir-riskju f'konfomità mal-Parti Tlieta,
it-Titolu II, il-Kapitolu 3;
(iii)     il-proċess għall-immaniġjar u r-rikonoxximent
tal-mitigazzjoni tar-riskju tal-kreditu; 
(iv)    il-mekkaniżmi ta’ kontroll għas-sistemi ta’ klassifikazzjoni
inkluża deskrizzjoni tal-indipendenza, ir-responsabbiltà, u l-analiżi
tas-sistemi ta’ klassifikazzjoni;
(c)                   
deskrizzjoni tal-proċess ta’ klassifikazzjoni
interna, mogħtija b’mod separat għall-klassijiet ta’ skoperturi li
ġejjin:
(i)      gvernijiet ċentrali u banek ċentrali;
(ii)     istituzzjonijiet;
(iii)     fl-għoti ta' self speċjalizzati lil korporattivi,
inklużi SMEs, u riċevibbli korporattivi akkwistati;
(iv)    fil-livell ta' konsumatur, għal kull kategorija ta’ skopertura li
jikkorrispondu għaliha l-korrelazzjonijiet differenti fl-Artikolu 149(1)
sa 149(4); 
(v)     ekwitajiet;
(d)                   
il-valur tal-iskoperturi għal kull klassi ta’
skopertura speċifikata fl-Artikolu 142. Skoperturi għall-gvernijiet ċentrali u l-banek ċentrali,
l-istituzzjonijiet u l-korporattivi fejn l-istituzzjonijiet jużaw l-istimi
tagħhom tal-LGDs jew fatturi ta’ konverżjoni għall-kalkolu
tal-ammonti ta’ skoperturi ppeżati skont ir-riskju għandhom jiġu
ddivulgati b’mod separat mill-iskoperturi li l-istituzzjonijiet ma jużawx
dawn l-istimi għalihom;
(e)                   
għal kull klassi ta’ skopertura għal
gvernijiet ċentrali u banek ċentrali, istituzzjonijiet, korporattivi
u ekwitajiet, u fuq numru suffiċjenti ta’ gradi ta’ obbligant
(inkluża l-inadempjenza) sabiex tkun tista’ ssir differenzazzjoni utli
tar-riskju ta’ kreditu, l-istituzzjonijiet għandhom jiddivulgaw:
(i)      l-iskoperturi totali, inklużi għall-klassijiet ta’ skoperturi
tal-gvernijiet ċentrali u l-banek ċentrali, l-istituzzjonijiet u
l-korporattivi, is-somma tas-self pendenti u l-valur tal-iskoperturi għal
impenji mhux miġbuda; u l-ammont
pendenti għall-ekwitajiet;
(ii)     il-piż medju tar-riskju ppeżat skont l-iskopertura; 
(iii)     għall-istituzzjonijiet li jużaw l-istimi tagħhom ta’
fatturi ta’ konverżjoni għall-kalkolu tal-ammonti tal-iskoperturi
ppeżati skont ir-riskju, l-ammont ta’ impenji mhux miġbuda u l-valur
medju tal-iskoperturi ppeżati skont l-iskopertura għal kull klassi
ta’ skopertura;
(f)                     
Għall-klassi ta’ skoperturi fil-livell ta'
konsumatur u għal kull waħda mill-kategoriji kif definiti fil-punt
(c)(iv), jew id-divulgazzjonijiet imsemmija fil-punt (e) aktar ’il fuq (jekk applikabbli,
fuq bażi ta' pula), jew analiżi ta’ skoperturi (self pendenti u
l-valur tal-iskoperturi għal impenji mhux miġbuda) kontra numru
suffiċjenti ta’ livelli EL sabiex tkun tista’ ssir differenzazzjoni utli
tar-riskju ta’ kreditu (jekk applikabbli, fuq bażi ta' pula);
(g)                   
l-aġġustamenti attwali tar-riskju ta’
kreditu speċifiku fil-perjodu preċedenti għal kull klassi ta’
skoperturi (fil-livell ta' konsumatur, għal kull kategorija kif
speċifikat fil-punt (c)(iv) u kif huma differenti mill-esperjenza tal-passat;
(h)                   
deskrizzjoni tal-fatturi li ħallew impatt fuq
l-esperjenza ta’ telf fil-perjodu preċedenti (pereżempju,
l-istituzzjoni esperjenzat rati ta’ inadempjenza ogħla mill-medja, jew
LGDs u fatturi ta’ konverżjoni ogħla mill-medja); 
(i)                     
l-istimi tal-istituzzjoni abbażi
tar-riżultati attwali fuq perjodu itwal. Bħala minimu, dawn għandhom jinkludu informazzjoni fuq
l-istimi ta’ telf abbażi tat-telf attwali f’kull klassi ta’ skoperturi
(fil-livell ta' konsumatur, għal kull kategorija kif speċifikat
fil-punt (c)(iv) fuq perjodu suffiċjenti sabiex jippermetti stima utli
tal-prestazzjoni tal-proċessi ta’ klassifikazzjoni interna għal kull
klassi ta’ skoperturi (fil-livell ta' konsumatur għal kull waħda
mill-kategoriji kif definit fil-punt (c)(iv). Fejn xieraq, l-istituzzjonijiet għandhom jaqsmu aktar din
l-informazzjoni sabiex jipprovdu analiżi tal-PD u,
għall-istituzzjonijiet li jużaw l-istimi tal-LGDs u/jew il-fatturi
ta’ konverżjoni tagħhom stess, ir-riżultati tal-LGD u l-fattur ta’
konverżjoni abbażi tal-istimi provduti fid-divulgazzjonijiet
tal-valutazzjoni tar-riskju kwantitattiv aktar ’il fuq.
(j)                     
għall-iskoperturi tal-klassijiet kollha
speċifikati fl-Artikolu 142 u għal kull kategorija ta’ skoperturi li
jikkorrispondu għalihom il-korrelazzjonijiet differenti fl-Artikolu 149
(1) sa 149(4):
(i)      għall-istituzzjonijiet li jużaw l-istimi tal-LGD tagħhom
stess għall-kalkolu tal-ammonti ta’ skoperturi ppeżati skont
ir-riskju, il-medja tal-LGD u l-PD ppeżati skont l-iskoperturi
f’perċentwal għal kull żona ġeografika rilevanti
tal-iskoperturi ta’ kreditu;
(ii)     għall-istituzzjonijiet li ma jużawx l-istimi tal-LGD
tagħhom stess, il-medja tal-PD ippeżata skont l-iskoperturi
f’perċentwal għal kull żona ġeografika rilevanti
tal-iskoperturi ta’ kreditu.
Għall-finijiet tal-punt (c), id-deskrizzjoni
għandha tinkludi t-tipi ta’ skoperturi inklużi fil-klassi ta’
skoperturi, id-definizzjonijiet, il-metodi u d-dejta għall-valutazzjoni u
l-validazzjoni tal-PD u, jekk applikabbli, l-LGD u l-fatturi ta’
konverżjoni, inklużi s-suppożizzjonijiet użati
fid-derivazzjoni ta’ dawn il-varjabbli, u d-deskrizzjonijiet ta’
devjazzjonijiet materjali mid-definizzjoni ta’ inadempjenza kif stabbilit
fl-Artikolu 174, inklużi s-segmenti ġenerali affettwati minn tali
derivazzjonijiet.
Għall-finijiet tal-punt (j),
iż-żona ġeografika rilevanti tal-iskoperturi ta’ kreditu tfisser
skoperturi fl-Istati Membri fejn l-istituzzjoni ġiet awtorizzata u
l-Istati Membri jew pajjiżi terzi li fihom l-istituzzjonijiet iwettqu
attivitajiet permezz ta’ fergħa jew sussidjarja. 
Artikolu 438
 Użu ta’ tekniki ta’ mitigazzjoni tar-riskju
tal-kreditu
L-istituzzjonijiet li japplikaw tekniki ta’
mitigazzjoni tar-riskju tal-kreditu għandhom jiddivulgaw l-informazzjoni
li ġejja:
(a)                   
il-politiki u l-proċessi għan-netting li
jideher kif ukoll dak li ma jidhirx fil-karti tal-bilanċ, u indikazzjoni
li turi sa fejn l-entità tagħmel użu minnhom;
(b)                   
il-politiki u l-proċessi
għall-valutazzjoni u l-immaniġjar tal-kollateral;
(c)                   
deskrizzjoni tat-tipi ewlenin ta’ kollateral
meħuda mill-istituzzjoni;
(d)                   
it-tipi ewlenin ta’ garanti u l-kontropartijiet
tad-derivat ta’ kreditu u l-affidabbiltà kreditizja tagħhom;
(e)                   
informazzjoni dwar konċentrazzjonijiet
tar-riskju tas-suq jew ta’ kreditu fil-mitigazzjoni ta’ kreditu li ssir;
(f)                     
għall-istituzzjonijiet li jikkalkolaw l-ammonti
ta’ skoperturi ppeżati skont ir-riskju skont l-Approċċ
Standardizzat jew l-Approċċ IRB, iżda li ma jipprovdux l-istimi
tagħhom stess għal-LGDs jew il-fatturi ta’ konverżjoni
fir-rigward tal-klassi ta’ skopertura, b’mod separat għal kull klassi ta’
skopertura, il-valur tal-iskoperturi totali (wara, fejn applikabbli, in-netting
li jidher jew li ma jidhirx fil-karta tal-bilanċ) li huwa kopert — wara
l-applikazzjoni tal-aġġustamenti ta’ volatilità— permezz ta’
kollateral finanzjarju eliġibbli, u kollateral eliġibbli ieħor; 
(g)                   
għall-istituzzjonijiet li jikkalkolaw
l-ammonti ta’ skoperturi ppeżati skont ir-riskju taħt
l-Approċċ Standardizzat jew l-Approċċ IRB, b’mod separat
għal kull klassi ta’ skopertura, l-iskopertura totali (wara, fejn
applikabbli, in-netting li jidher jew li ma jidhirx fil-karta tal-bilanċ)
li hija koperta b'garanziji jew b'derivati ta’ kreditu. Għall-klassi ta’ skoperturi tal-ekwitajiet, dan ir-rekwiżit
japplika għal kull approċċ previst fl-Artikolu 150.
Artikolu 439
Użu tal-Approċċi Avvanzati ta’ Kejl
għar-riskju operazzjonali
L-istituzzjonijiet li jużaw
l-Approċċi Avvanzati ta’ Kejl stabbiliti fl-Artikoli 310 sa 313
għall-kalkolu tar-rekwiżiti tal-fondi proprji tagħhom
għar-riskju operazzjonali għandhom jiddivulgaw deskrizzjoni tal-użu
ta’ assigurazzjonijiet u mekkaniżmi oħra ta’ trasferiment tar-riskji
għall-finijiet ta’ mitigazzjoni ta’ dan ir-riskju.
Artikolu 440
Użu tal-Mudelli Interni tar-Riskju tas-Suq
L-istituzzjonijiet li jikkalkolaw
ir-rekwiżiti kapitali tagħhom skont l-Artikolu 352 għandhom
jiddivulgaw l-informazzjoni li ġejja:
(a)                   
għal kull subportafoll kopert:
(i)      il-karatteristiċi tal-mudelli użati;
(ii)     fejn applikabbli, għall-mudelli interni għar-riskju ta’
inadempjenza inkrimentali u ta’ migrazzjoni u għan-negozjar ta’
korrelazzjoni, il-metodoloġiji użati u r-riskji mkejla permezz
tal-użu ta’ mudell intern inkluża deskrizzjoni tal-approċċ
użat mill-istituzzjoni sabiex jiġu ddeterminati l-perjodi ta’
likwidità, il-metodoloġiji użati sabiex tinkiseb valutazzjon
tal-kapital li hija konsistenti mal-istandard ta’ solidità meħtieġ u
l-approċċi użati fil-validazzjoni tal-mudell;
(iii)     deskrizzjoni tal-ittestjar tal-istress applikat għas-subportafoll;
(iv)    deskrizzjoni tal-approċċi użati għall-ittestjar
b’lura u l-validazzjoni tal-preċiżjoni u l-konsistenza tal-mudelli
interni u l-proċessi ta’ mudellar;
(b)                   
l-ambitu tal-permess mill-awtorità kompetenti;
(c)                   
deskrizzjoni tal-firxa u l-metodoloġiji
għall-konformità mar-rekwiżiti stabbiliti fl-Artikoli 99 u 100;
(d)                   
l-ogħla, l-inqas u l-valur medju ta’ dawn li
ġejjin:
(i)      il-kejl ta’ kuljum tal-valur fir-riskju tul il-perjodu tar-rappurtar u
fl-aħħar tal-perjodu;
(ii)     il-kejl tal-valur fir-riskju taħt stress tul il-perjodu
tar-rappurtar u fl-aħħar tal-perjodu;
(iii)     il-figuri ta’ riskju għar-riskju ta’ inadempjenza inkrimentali u
ta’ migrazzjoni u għar-riskju speċifiku tal-portafoll tan-negozjar
ta’ korrelazzjoni fuq il-perjodu ta’ rappurtar u fl-aħħar
tal-perjodu;
(e)                   
l-elementi tar-rekwiżit għall-fondi
proprji kif speċifikat fl-Artikolu 353;
(f)                     
il-perjodu ta’ likwidità medja ppeżata
għal kull subportafoll kopert mill-mudelli interni għar-riskju ta’
inadempjenza inkrimentali u ta’ migrazzjoni u għan-negozjar ta’
korrelazzjoni; 
(g)                   
tqabbil tal-kejl tal-valur fir-riskju fi tmiem
il-ġurnata ta' kull ġurnata mal-bidliet ta’ ġurnata waħda
fil-valur tal-portafoll sa tmiem il-jum ta’ xogħol sussegwenti flimkien
ma’ analiżi ta’ kull qbiż importanti fil-valur matul il-perjodu ta’
rappurtar.
PARTI DISGĦA
ATTI DELEGATI U TA' IMPLIMENTAZZJONI 
Artikolu 441
Atti Delegati
Il-Kummissjoni għandha tingħata
s-setgħa sabiex tadotta atti delegati skont l-Artikolu 445, dwar l-aspetti
li ġejjin:
(a)                   
jiġu ċċarati d-definizzjonijiet
stabbiliti fl-Artikoli 4, 22, 137, 148, 188, 237, 267, 294, 371 u 400 sabiex
tiġi żgurata applikazzjoni uniformi ta’ dan ir-Regolament 
(b)                   
jiġu ċċarati d-definizzjonijiet
stabbiliti fl-Artikoli 4, 22, 137, 148, 188, 237, 267, 294, 371 u 400 sabiex
jitqiesu, fl-applikazzjoni ta’ dan ir-Regolament l-iżviluppi fis-swieq
finanzjarji;
(c)                   
emenda fil-lista tal-klassijiet ta’ skopertura
fl-Artikoli 107 u 142 sabiex jitqiesu l-iżviluppi fis-swieq finanzjarji;
(d)                   
l-ammont speċifikat fil-punt c tal-Artikolu
118, l-Artikolu 142(5)(a), l-Artikolu 148(4) u l-Artikolu 158(4), sabiex
jitqiesu l-effetti tal-inflazzjoni;
(e)                   
il-lista u l-klassifikazzjoni tal-elementi li ma
jidhrux fil-karta tal-bilanċ fl-Annessi I u II;
(f)                     
aġġustament fil-kategoriji tad-ditti
tal-investimenti fl-Artikolu 90(1) u l-Artikolu 91(1) sabiex jitqiesu
l-iżviluppi fis-swieq finanzjarji;
(g)                   
jiġi ċċarat ir-rekwiżit
stabbilit fl-Artikolu 92 sabiex tkun żgurata applikazzjoni uniformi ta’
dan ir-Regolament.
(h)                   
jiġu ċċarati l-eżenzjonijiet
previsti fl-Artikolu 389;
(i)                     
l-estensjoni bi tnax-il xahar tat-tul
taż-żmien tar-rekwiżit li jkunu pprovduti fondi proprji li jkunu
dejjem aktar jew daqs l-ammont speċifikat fl-Artikolu 476 lil hinn
mill-perjodi previsti fil-paragrafi 1 u 2 ta’ dak l-Artikolu;
(j)                     
il-modifika fil-kejl kapitali u l-kejl
tal-iskopertura totali tal-proporzjon ta’ ingranaġġ imsemmi
fl-Artikolu 416(2) sabiex jiġi kkoreġut kwalunkwe nuqqas misjub fuq
il-bażi ta’ rappurtar imsemmi fl-Artikolu 417(1) qabel ma l-proporzjon ta’
ingranaġġ ikun irid jiġi ppubblikat mill-istituzzjonijiet kif
stabbilit fl-Artikolu 436(1)(a). Din
id-delegazzjoni tas-setgħa għandha tkun soġġetta
għall-proċedura msemmija fl-Artikolu 446.
Kif imsemmi fil-punt (i) tal-paragrafu 1,
il-Kummissjoni tista’ tadotta miżura aktar minn darba jekk
ir-rekwiżit biex jiġu pprovduti l-fondi proprji li jkunu dejjem daqs
jew aktar mill-ammont speċifikat fl- Artikolu 476 jiġi estiż
għal perjodi konsekuttivi ta’ tnax-il xahar. Madanakollu, ir-rekwiżit ma jistax ikun estiż għal wara
l-31 ta’ Diċembru 2018. Jekk dan ir-rekwiżit ma jiġix estiż qabel l-iskadenza
tal-perjodu ta’ tnax-il xahar relevanti, il-Kummissjoni ma tistax tadotta
miżuri ulterjuri taħt il-paragrafu 1(i). 
Sat-30 ta’ Ġunju 2015,
l-ABE għandha tirrapporta lill-Kummissjoni dwar jekk is-sitwazzjoni
ekonomika li qiegħda tevolvi u l-iżviluppi fir-rekwiżiti
regolatorji rilevanti jiġġustifikawx l-estensjoni tar-rekwiżiti
stabbiliti fl-Artikolu 476.
Artikolu
442
Aġġustamenti u korrezzjonijiet
tekniċi
Il-Kummissjoni għandha tingħata
s-setgħa li tadotta l-atti delegati skont l-Artikolu 445, sabiex
tagħmel aġġustamenti u korrezzjonijiet tekniċi tal-elementi
li mhumiex essenzjali fid-dispożizzjonijiet li ġejjin sabiex jitqiesu
l-iżviluppi fis-swieq finanzjarji, b’mod partikolari l-prodotti
finanzjarji ġodda, sabiex tagħmel aġġustamenti
fl-iżviluppi wara l-adozzjoni ta’ dan ir-Regolament f’atti leġiżlattivi
oħra tal-UE dwar is-servizzi finanzjarji u l-kontabbiltà inklużi
l-istandards tal-kontabbiltà bbażati fuq ir-Regolament Nru (UE) 1605/2002,
jew sabiex tirrifletti l-konverġenza tal-prattika superviżorja:
(a)          ir-rekwiżiti ta’ fondi proprji għar-riskju tal-kreditu
stabbiliti fl-Artikoli 106 sa 129, u fl-Artikoli 138 sa 187;
(b)          l-effetti tal-mitigazzjoni tar-riskju tal-kreditu skont l-Artikoli 189
sa 236;
(c)          ir-rekwiżiti ta’ fondi proprji għat-titolizzazzjoni
stabbiliti fl-Artikoli 238 sa 261; 
(d)          ir-rekwiżiti ta’ fondi proprji għar-riskji ta’ kreditu
tal-kontroparti skont l-Artikoli 267 sa 300;
(e)          ir-rekwiżiti tal-fondi proprji għar-riskju operazzjonali
stabbiliti fl-Artikoli 304 sa 313;
(f)           ir-rekwiżiti ta’ fondi proprji għar-riskju tas-suq stabbiliti
fl-Artikoli 314 sa 367;
(g)          ir-rekwiżiti ta’ fondi proprji għar-riskju tas-saldu
stabbiliti fl-Artikoli 368 u 369;
(h)          ir-rekwiżiti ta’ fondi proprji għar-riskju
tal-aġġustament tal-valwazzjoni tal-kreditu stabbiliti
fl-Artikoli 373, 374 u 375;
(i)           il-Parti Tnejn u l-Artikolu 95 bħala riżultat
tal-iżviluppi fl-istandards tal-kontabbiltà jew ir-rekwiżiti li jqisu
l-leġiżlazzjoni tal-Unjoni jew fir-rigward tal-konverġenza
tal-prattiki superviżorji.
Artikolu 443
Rekwiżiti prudenzjali
Il-Kummissjoni għandha tingħata
s-setgħa sabiex tadotta atti delegati skont l-Artikolu 445, sabiex timponi
rekwiżiti prudenzjali aktar stretti, għal perjodu ta’ żmien
aktar limitat, għall-iskoperturi kollha jew għall-iskoperturi
għal settur wieħed jew aktar, reġjuni jew Stati Membri, fejn dan
huwa neċessarju sabiex jiġu indirizzati l-bidliet fl-intensità
tar-riskji mikroprudenzjali u makroprudenzjali li jirriżultaw minn
żviluppi fis-suq li jinbtu wara d-dħul fis-seħħ ta’ dan
ir-Regolament, b’mod partikolari wara r-rakkomandazzjoni jew l-opinjoni
tal-BERS, dwar 
(a)          żieda temporanja fil-livell ta’ fondi proprji stabbiliti
fl-Artikolu 87;
(b)          il-filtri prudenzjali stabbiliti fl-Artikoli 29 sa 32; 
(c)          it-tnaqqis minn elementi ta’ fondi proprji stabbiliti fl-Artikoli 33,
53 u 63;
(d)          ir-rekwiżiti ta’ fondi proprji għar-riskju tal-kreditu
stabbiliti fl-Artikoli 106 sa 129, u fl-Artikoli 138 sa 187;
(e)          l-effetti tal-mitigazzjoni tar-riskju tal-kreditu skont l-Artikoli 189
sa 236;
(f)           ir-rekwiżiti ta’ fondi proprji għat-titolizzazzjoni
stabbiliti fl-Artikoli 238 sa 261; 
(g)          ir-rekwiżiti ta’ fondi proprji għar-riskju tal-krediti skont
l-Artikoli 268 sa 300;
(h)          ir-rekwiżiti tal-fondi proprji għar-riskju operazzjonali
stabbiliti fl-Artikoli 304 sa 313;
(i)           ir-rekwiżiti ta’ fondi proprji għar-riskju tas-suq stabbiliti
fl-Artikoli 314 sa 367;
(j)           ir-rekwiżiti ta’ fondi proprji għar-riskju tas-saldu
stabbiliti fl-Artikoli 368 u 369;
(k)          ir-rekwiżiti ta’ fondi proprji għar-riskju
tal-aġġustament tal-valwazzjoni tal-kreditu stabbiliti
fl-Artikoli 373, 374 u 375.
Din id-delegazzjoni tas-setgħa għandha
tkun soġġetta għall-proċedura msemmija
fl-Artikolu 446.
Artikolu 444
Likwidità
1.           Il-Kummissjoni
għandha tingħata s-setgħa sabiex tadotta att delegat skont
l-Artikolu 445 sabiex tispeċifika fid-dettall ir-rekwiżit
ġenerali stabbilit fl-Artikolu 401. Tali speċifikazzjoni għandha tkun ibbażata fuq
l-elementi li għandhom jiġu rrapurtati skont il-Parti Sitta,
it-Titolu II. L-att delegat
għandu jispeċifika wkoll taħt liema ċirkustanzi
l-awtoritajiet kompetenti jridu jimponu l-livelli speċifiċi ta’
dħul u ħruġ fuq istituzzjonijiet ta’ kreditu sabiex ikunu
koperti r-riskji speċifiċi li huma esposti għalihom.
2.           Il-Kummissjoni
għandha tingħata s-setgħa li timmodifika l-elementi msemmija
fil-paragrafu 1 jew iżżid elementi addizzjonali fil-każ biss li
tkun issodisfata waħda mill-kundizzjonijiet li ġejjin:
(a)         
rekwiżit ta’ kopertura tal-likwidità
bbażat fuq dawn il-kriterji, ikkunsidrati jew b’mod individwali jew
f’daqqa, ikollu impatt materjali ta’ detriment fuq in-negozju u l-profil
tar-riskju tal-istituzzjonijiet Ewropej jew fuq is-swieq finanzjarji jew
l-ekonomija; jew
(b)         
modifika tkun xierqa sabiex tallinjahom
mal-istandards internazzjonali miftiehma għas-superviżjoni
tal-likwidità.
Għall-finijiet tal-punt (a), matul
il-valutazzjoni tal-impatt tar-rekwiżit ta’ kopertura tal-likwidità
bbażat fuq dawn il-kriterji, il-Kummissjoni għandha tikkunsidra
r-rapporti msemmija fil-paragrafi 1 u 2 tal-Artikolu 481.
3.           Il-Kummissjoni
għandha tadotta l-ewwel att delegat imsemmi fil-paragrafu 1 sa mhux aktar
tard mill-31 ta’ Diċembru 2015. Madanakollu, att delegat adottat skont dan l-Artikolu ma għandux
japplika qabel l-1 ta’ Jannar 2015.
Artikolu 445
 Eżerċizzju tad-delega
1.                      
Is-setgħa tal-adozzjoni ta’ atti delegati
qiegħda tingħata lill-Kummissjoni soġġetta għall-kondizzjonijiet
stabbiliti f’dan l-Artikolu.
2.                      
Id-delega tas-setgħat imsemmija fl-Artikoli
441 sa 444 għandha tkun ikkonferita għal perjodu indeterminat ta'
żmien mid-data speċifikata fl-Artikolu 488.
3.                      
Id-delega tas-setgħat imsemmija fl-Artikoli
441 sa 444 tista’ tiġi revokata f’kwalunkwe ħin mill-Parlament
Ewropew jew mill-Kunsill. Id-deċiżjoni
ta' revoka ttemm id-delega tas-setgħa speċifikata f'dik
id-deċiżjoni. Għandha
tidħol fis-seħħ fil-jum li jsegwi l-pubblikazzjoni
tad-deċiżjoni f’Il-Ġurnal Uffiċjali tal-Unjoni Ewropea jew
f'data sussegwenti li tkun speċifikata fiha. Ma għandhiex taffettwa l-validità ta’ kwalunkwe att delegat
diġà fis-seħħ.
4.                      
Hekk kif tadotta att delegat, il-Kummissjoni
għandha tinnotifikah fl-istess waqt lill-Parlament Ewropew u lill-Kunsill.
5.                      
Att delegat adottat skont l-Artikoli 441 sa 444
għandu jidħol biss fis-seħħ jekk ma tiġi espressa
l-ebda oġġezzjoni mill-Parlament Ewropew jew mill-Kunsill f'perjodu
ta' xahrejn min-notifika ta' dak l-att lill-Parlament Ewropew u lill-Kunsill
jew jekk, qabel ma jiskadi dak il-perjodu, il-Parlament Ewropew u l-Kunsill
t-tnejn li huma jkunu infurmaw lill-Kummissjoni bil-fatt li mhumiex se jqajmu
oġġezzjoni. Dak il-perjodu
għandu jiġi estiż b’xahrejn fuq l-inizjattiva tal-Parlament
Ewropew jew il-Kunsill.
Artikolu 446
Proċedura ta’ urġenza
(1)                   
Atti delegati adottati skont dan l-Artikolu
għandhom jidħlu fis-seħħ mingħajr dewmien u
għandhom japplikaw sakemm ma ssir l-ebda oġġezzjoni espressa
skont il-paragrafu 2. In-notifika ta'
att iddelegat lill-Parlament Ewropew u lill-Kunsill għandha tiddikjara
r-raġunijiet għall-użu tal-proċedura ta' urġenza. 
(2)                   
Kemm il-Parlament Ewropew kif ukoll il-Kunsill
jistgħu joġġezzjonaw għal att iddelegat skont
il-proċedura msemmija fl-Artikolu 445(5). F'tali każ, il-Kummissjoni għandha tħassar l-att bla
dewmien wara n-notifika tad-deċiżjoni ta' oġġezzjoni
mill-Parlament Ewropew jew mill-Kunsill.
Artikolu 447
Kumitat Bankarju Ewropew
1.           Għall-adozzjoni
tal-atti ta’ implimentazzjoni, il-Kummissjoni għandha tkun assistita
mill-Kumitat Bankarju Ewropew stabbilit bid-Deċiżjoni tal-Kummissjoni
2004/10/KE. Dak il-kumitat
għandu jkun kumitat skont it-tifsira tal-Artikolu 3(2) tar-Regolament (UE)
Nru 182/2011.
2.           Meta ssir referenza
għal dan il-paragrafu, għandu jkun applikabbli l-Artikolu 5 tar-Regolament
(UE) Nru 182/2011.
PARTI GĦAXRA
DISPOŻIZZJONIJIET, RAPPORTI U REVIŻJONIJIET
TRANŻIZZJONALI
Titolu I
Dispożizzjonijiet tranżizzjonali
Kapitolu 1
Rekwiżiti ta’ fondi proprji, qligħ u telf mhux
realizzati mkejla bil-valur u t-tnaqqis ġusti
Taqsima 1
Rekwiżiti
ta’ fondi proprji
Artikolu 448
Rekwiżiti ta’ fondi proprji
1.                      
Permezz ta’ deroga mill-punti (a) u (b)
tal-Artikolu 87(1), l-istituzzjonijiet għandhom jissodisfaw
ir-rekwiżiti ta’ fondi proprji li ġejjin: 
(a)         
matul il-perjodu kollu li jibda mill-1 ta’ Jannar 2013
u jintemm fil-31 ta’ Diċembru 2013:
(i)      proporzjon ta’ kapital tal-Grad 1 tal-Ekwità Komuni ta’ livell li jaqa’
fil-medda bl-inqas valur ta’ 3.5% u l-ogħla valur ta’ 4.5%;
(ii)      proporzjon tal-kapital tal-Grad 1 ta’ livell li jaqa’ fil-medda bl-inqas
valur ta’ 4.5% u l-ogħla valur ta’ 6%;
(b)         
matul il-perjodu kollu li jibda
mill-1 ta’ Jannar 2014 u jintemm
fil-31 ta’ Diċembru 2014:
(i)      proporzjon ta’ kapital tal-Grad 1 tal-Ekwità Komuni ta’ livell li jaqa’
fil-medda ta’ 4% sa 4.5%;
(ii)      proporzjon ta’ kapital tal-Grad 1 ta’ livell li jaqa’ fil-medda
ta’ 4.5% sa 6%.
2.                      
L-awtoritajiet kompetenti għandhom: 
4.1.1.1.                   
jiddeterminaw il-livelli tal-proporzjonijiet ta’
kapitali tal-Grad 1 tal-Ekwità Komuni u tal-Grad 1 fil-meded
speċifikati fil-punti (a) u (b) tal-paragrafu 1 li l-istituzzjonijiet
għandhom jissodisfaw;
4.1.1.2.                   
jippubblikaw id-determinazzjoni magħmula skont
il-punt (a).
Taqsima 2
Qligħ
u telf mhux realizzati mkejla fil-valur ġust 
Artikolu 449
Telf mhux realizzat imkejjel fil-valur ġust  
1.                      
Permezz ta’ deroga mill-Artikolu 32, matul
il-perjodu li jibda mill-1 ta’ Jannar 2013 u jintemm
fil-31 ta’ Diċembru 2017, l-istituzzjonijiet għandhom
jinkludu fil-kalkolu tal-elementi tal-Grad 1 tal-Ekwità Komuni tagħhom
il-perċentwal applikabbli tat-telf mhux realizzat imkejjel fil-valur
ġust biss, għajr dawk imsemmija fl-Artikolu 30.
2.                      
Il-perċentwal applikabbli għall-finijiet
tal-paragrafu 1 għandu jaqa’ fil-meded li ġejjin:
(a)         
0% sa 100% matul il-perjodu li jibda
mill-1 ta’ Jannar 2013 u jintemm
fil-31 ta’ Diċembru 2013; 
(b)         
20% sa 100% matul il-perjodu li jibda
mill-1 ta’ Jannar 2014 u jintemm
fil-31 ta’ Diċembru 2014; 
(c)         
40% sa 100% matul il-perjodu li jibda
mill-1 ta’ Jannar 2015 u jintemm
fil-31 ta’ Diċembru 2015; 
(d)         
60% sa 100% matul il-perjodu li jibda
mill-1 ta’ Jannar 2016 u jintemm
fil-31 ta’ Diċembru 2016; u 
(e)         
80% sa 100% għall-perjodu
mill-1 ta’ Jannar 2017 u jintemm
fil-31 ta’ Diċembru 2017.
3.                      
L-awtoritajiet kompetenti għandhom: 
(a)         
jiddeterminaw il-perċentwal applikabbli
fil-meded speċifikati fil-punti (a) sa (e) tal-paragrafu 2;
(b)         
jippubblikaw id-determinazzjoni magħmula skont
il-punt (a). 
Artikolu 450
Qligħ mhux realizzat imkejjel fil-valur ġust  
(59)               
Permezz ta’ deroga mill-Artikolu 32, matul
il-perjodu li jibda mill-1 ta’ Jannar 2013 u jintemm
fil-31 ta’ Diċembru 2017, l-istituzzjonijiet ma
għandhomx ineħħu l-perċentwal applikabbli ta’ qligħ
mhux realizzat imkejjel fil-valur ġust mill-elementi tal-Grad 1 tal-Ekwità
Komuni tagħhom, għajr dawk imsemmija fl-Artikolu 30. L-ammont reżidwu li jirriżulta
għandu jitneħħa mill-elementi tal-Grad 1 tal-Ekwità Komuni.
(60)               
Għall-finijiet tal-paragrafu 1,
il-perċentwal applikabbli għandu jkun ta’ 0% matul il-perjodu li
jibda mill-1 ta’ Jannar 2013 u jintemm
fil-31 ta’ Diċembru 2013, u għandu, wara din id-data,
jaqa’ taħt il-meded li ġejjin:
4.1.1.1.                   
0% sa 20% matul il-perjodu li jibda
mill-1 ta’ Jannar 2014 u jintemm
fil-31 ta’ Diċembru 2014;
4.1.1.2.                   
0% sa 40% matul il-perjodu li jibda
mill-1 ta’ Jannar 2015 u jintemm
fil-31 ta’ Diċembru 2015;
4.1.1.3.                   
0% sa 60% matul il-perjodu li jibda
mill-1 ta’ Jannar 2016 u jintemm fil-31 ta’ Diċembru 2016;
4.1.1.4.                   
0% sa 80 % għall-perjodu
mill-1 ta’ Jannar 2017 u jintemm
fil-31 ta’ Diċembru 2017.
(61)               
Permezz ta’ deroga mill-Artikolu 59,
l-istituzzjonijiet għandhom jinkludu l-perċentwal applikabbli
tal-ammont reżidwu mneħħi mill-kapital tal-Grad 1 tal-Ekwità
Komuni skont il-paragrafu 1 fl-elementi tal-Grad 1, sal-punt li dak
il-qligħ mhux realizzat imkejjel fil-valur ġust ikun ġie
rikonoxxut bħala fondi proprji addizzjonali skont it-traspożizzjoni
nazzjonali tad-Direttiva 2006/48/KE. Il-perċentwal applikabbli għandu jaqa’ fil-meded li
ġejjin:
(a)         
100% matul il-perjodu li jibda
mill-1 ta’ Jannar 2013 u jintemm
fil-31 ta’ Diċembru 2013; 
(b)         
80% matul il-perjodu li jibda
mill-1 ta’ Jannar 2014 u jintemm
fil-31 ta’ Diċembru 2014; 
(c)         
60% matul il-perjodu li jibda mill-1 ta’ Jannar 2015
u jintemm fil-31 ta’ Diċembru 2015;  

(d)         
40% matul il-perjodu li jibda
mill-1 ta’ Jannar 2016 u jintemm
fil-31 ta’ Diċembru 2016.
(e)         
20% matul il-perjodu li jibda
mill-1 ta’ Jannar 2017 u jintemm
fil-31 ta’ Diċembru 2017.
4.                      
L-awtoritajiet kompetenti għandhom: 
(a)         
jiddeterminaw il-perċentwal applikabbli
tal-qligħ mhux realizzat fil-meded speċifikati fil-punti (a) sa (d)
tal-paragrafu 2 li ma tneħħiex mill-kapital tal-Grad 1
tal-Ekwità Komuni;
(b)         
jippubblikaw id-determinazzjoni magħmula skont
il-punt (a).
Taqsima 3
Tnaqqis 
Subtaqsima 1
Tnaqqis
mill-elementi tal-Grad 1 tal-Ekwità Komuni
Artikolu 451
Tnaqqis mill-elementi tal-Grad 1 tal-Ekwità Komuni
(1)                   
Permezz ta’ deroga mill-Artikolu 33(1), matul
il-perjodu li jibda mill-1 ta’ Jannar 2013 u jintemm
fil-31 ta’ Diċembru 2017, dan li ġej għandu
japplika:
(a)         
L-istituzzjonijiet għandhom inaqqsu
mill-elementi tal-Grad 1 tal-Ekwità Komuni l-perċentwal applikabbli
speċifikat fl-Artikolu 458 tal-ammonti meħtieġa sabiex jitnaqqsu
skont il-punti (a) sa (h) tal-Artikolu 33(1), għajr l-assi tat-taxxa
differita li jistrieħu fuq il-profitabbiltà fil-ġejjieni u li
jirriżultaw minn differenzi temporanji; 
(b)         
l-istituzzjonijiet għandhom japplikaw
id-dispożizzjonijiet rilevanti stabbiliti fl-Artikolu 453
għall-ammonti reżidwi ta’ elementi li jeħtiġilhom jitnaqqsu
skont il-punti (a) sa (h) tal-Artikolu 33(1), għajr l-assi ta’ taxxa
differita li jistrieħu fuq il-profitabbiltà fil-ġejjieni u li
jirriżultaw minn differenzi temporanji;
(c)         
l-istituzzjonijiet għandhom inaqqsu
mill-elementi tal-Grad 1 tal-Ekwità Komuni l-perċentwal applikabbli
speċifikat fl-Artikolu 458 tal-ammont totali li jeħtieġlu
jitnaqqas skont il-punti (c) u (i) tal-Artikolu 33(1) wara li jiġi
applikat l-Artikolu 452;
(d)         
l-istituzzjonijiet għandhom japplikaw
ir-rekwiżiti stabbiliti fl-Artikolu 453(4) jew l-Artikolu 453(10), kif
applikabbli, għall-ammont reżidwu totali tal-elementi
meħtieġa sabiex jitnaqqsu skont il-punti (c) u (i) tal-Artikolu 33(1)
wara li jiġi applikat l-Artikolu 452. 
(2)                   
L-istituzzjonijiet għandhom jiddeterminaw il-porzjon
tal-ammont reżidwu totali msemmi fil-punt (d) tal-paragrafu 1, li huwa
soġġett għall-Artikolu 453(4), billi jinqasam l-ammont
speċifikat fil-punt (a) bl-ammont speċifikat fil-punt (b):
(a)         
l-ammont tal-assi tat-taxxa differita li huma
dipendenti fuq il-profitabbiltà fil-ġejjieni u li jirriżultaw minn
differenzi temporanji msemmija fil-punt (a) tal-Artikolu 452(2);
(b)         
is-somma tal-ammonti msemmija fil-punti (a) u (b)
tal-Artikolu 452(2).
(3)                   
L-istituzzjonijiet għandhom jiddeterminaw
il-porzjon tal-ammont reżidwu totali msemmi fil-punt (d) tal-paragrafu 1
li huwa soġġett għall-Artikolu 453(10) billi jinqasam l-ammont
speċifikat fil-punt (a) bl-ammont speċifikat fil-punt (b):
(a)         
l-ammont ta’ parteċipazzjonijiet diretti jew
indiretti fl-istrumenti tal-Grad 1 tal-Ekwità Komuni msemmija fil-punt (b)
tal-Artikolu 452(2);
(b)         
is-somma tal-ammonti msemmija fil-punti (a) u (b)
tal-Artikolu 452(2).
Artikolu 452
Eżenzjoni mit-tnaqqis mill-elementi tal-Grad 1
tal-Ekwità Komuni 
1.                      
Għall-finijiet ta’ dan l-Artikolu, l-elementi
rilevanti tal-Grad 1 tal-Ekwità Komuni għandhom jinkludu l-elementi
tal-Grad 1 tal-Ekwità Komuni tal-istituzzjoni kkalkolati wara li jiġu
applikati d-dispożizzjonijiet tal-Artikolu 3 u wara li jsir it-tnaqqis
skont il-punti (a) sa (h) u (j), (k) u (l) tal-Artikolu 33(1), għajr assi
tat-taxxa differita li jistrieħu fuq il-profitabbiltà fil-ġejjieni u
li jirriżultaw minn differenzi temporanji.
2.                      
Permezz ta’ deroga mill-Artikolu 45(1), matul
il-perjodu li jibda mill-1 ta’ Jannar 2013 u jintemm
fil-31 ta’ Diċembru 2017, l-istituzzjonijiet ma
għandhomx inaqqsu l-elementi elenkati fil-punti (a) u (b) li meta jkunu
aggregati jiġu daqs jew inqas minn 15% tal-elementi rilevanti
tal-Grad 1 tal-Ekwità Komuni tal-istituzzjoni:
(a)         
assi tat-taxxa diferiti li jiddependu fuq
il-profitabbiltà fil-ġejjieni u li jirriżultaw minn differenzi
temporanji u li meta jkunu aggregati jkunu daqs jew inqas minn 10% tal-element
rilevanti tal-Grad 1 tal-Ekwità Komuni; 
(b)         
fejn istituzzjoni jkollha investiment sinifikanti
f’entità rilevanti, il-parteċipazzjonijiet diretti u indiretti
mill-istituzzjoni fl-istrumenti tal-Grad 1 tal-Ekwità Komuni ta’ dik l-entità
li meta jkunu aggregati jiġu daqs jew inqas minn 10% tal-elementi
rilevanti tal-Grad 1 tal-Ekwità Komuni.
3.                      
Permezz ta’ deroga mill-Artikolu 45(2), l-elementi
eżenti mit-tnaqqis skont il-paragrafu 2 għandhom jiġu
ppeżati skont ir-riskju b’250%. L-elementi
msemmija fil-punt (b) tal-paragrafu 2 għandhom ikunu soġġetti
għar-rekwiżiti tat-Titolu IV tal-Parti Tlieta, kif applikabbli.
 Artikolu 453
Elementi mhux imnaqqsa mill-Grad 1 tal-Ekwità Komuni 
(1)                   
Permezz ta’ deroga mill-punti (a) sa (i) Artikolu
33(1), matul il-perjodu li jibda mill-1 ta’ Jannar 2013 u
jintemm fil-31 ta’ Diċembru 2017, l-istituzzjonijiet
għandhom japplikaw dan l-Artikolu għall-ammonti reżidwi ta’
elementi msemmija fil-punti (b) u (d) tal-Artikolu 451(1):
(2)                   
L-istituzzjonijiet għandhom japplikaw dan li
ġej għall-ammont reżidwu ta’ telf tas-sena finanzjarja attwali
msemmija fil-punt (a) tal-Artikolu 33(1):
1.1.1.1.                   
telf li huwa materjali jiġi mnaqqas mill-elementi
tal-Grad 1;
1.1.1.2.                   
telf li mhuwiex materjali ma jiġix imnaqqas.
(3)                   
L-istituzzjonijiet għandhom inaqqsu l-ammont
reżidwu tal-assi intanġibbli msemmija fil-punt (b) tal-Artikolu
33(1)(b) mill-elementi tal-Grad 1.
(4)                   
L-ammont reżidwu tal-assi tat-taxxa differita
msemmija fil-punt (c) tal-Artikolu 33(1) ma għandux jitnaqqas u
għandu jkun soġġett għal piż ta’ riskju ta’ 0%.
(5)                   
L-ammont reżidwu tal-elementi msemmija
fil-punt (d) tal-Artikolu 33(1) għandu jitnaqqas nofs mill-elementi
tal-Grad 1 u nofs mill-elementi tal-Grad 2.
(6)                   
L-ammont reżidwu tal-assi ta’ fond definit ta’
pensjoni ta’ benefiċċju msemmi fil-punt (e) tal-Artikolu 33(1) ma
għandux jitnaqqas mill-ebda element tal-fondi proprji u għandu
jiġi inkluż fl-elementi tal-Grad 1 tal-Ekwità Komuni sakemm l-ammont
kien ikun rikonoxxut bħala fondi proprji oriġinali skont
il-miżuri ta’ traspożizzjoni nazzjonali għall-punti (a) sa (ca)
tal-Artikolu 57 tad-Direttiva 2006/48/KE.
(7)                   
L-istituzzjonijiet għandhom japplikaw dan li
ġej għall-ammont reżidwu ta’ parteċipazzjonijiet fl-istrumenti
proprji tal-Grad 1tal-Ekwità Komuni msemmija fil-punt (f) tal-Artikolu 33(1):
(a)         
l-ammont ta’ parteċipazzjonijiet diretti
jitnaqqas mill-elementi tal-Grad 1;
(b)         
l-ammont ta’ parteċipazzjonijiet indiretti,
inklużi l-istrumenti proprji tal-Grad 1 tal-Ekwità Komuni li
l-istituzzjoni tista’ tkun obbligata takkwista minħabba obbligu
kuntrattwali kontinġenti jew eżistenti ma jitnaqqasx u huwa
soġġett għal piż ta’ riskju skont il-Kapitolu 2 jew 3
tat-Titolu II tal-Parti Tlieta u għar-rekwiżiti stabbiliti fit-Titolu IV
tal-Parti Tlieta, kif applikabbli.
(8)                   
L-istituzzjonijiet għandhom japplikaw dan li
ġej għall-ammont reżidwu ta’ parteċipazzjonijiet
tal-istrumenti tal-Grad 1 tal-Ekwità Komuni ta’ entità rilevanti fejn
l-istituzzjoni għandha parteċipazzjonijiet transversali
reċiproċi ma’ dik l-entità msemmija fil-punt (g)
tal-Artikolu 33(1):
4.1.1.1.                   
fejn istituzzjoni ma għandhiex investiment
sinifkanti f’dik l-entità rilevanti, l-ammont tal-parteċipazzjoni
tagħha fl-istrumenti tal-Grad 1 tal-Ekwità Komuni ta’ dik l-entità huwa
ttrattat bħala wieħed li jaqa’ taħt il-punt (h) tal-Artikolu
33(1);
4.1.1.2.                   
fejn istituzzjoni għandha investiment
sinifikanti f’dik l-entità rilevanti, l-ammont ta’ parteċipazzjonijiet
tagħha fl-istrumenti tal-Grad 1 tal-Ekwità Komuni ta’ dik l-entità huwa ttrattat
bħala wieħed li jaqa’ taħt il-punt (i) tal-Artikolu 33(1).
(9)                   
L-istituzzjonijiet għandhom japplikaw dan li
ġej għall-ammonti reżidwi tal-elementi msemmija fil-punt (h)
tal-Artikolu 33(1): 
(a)         
l-ammonti meħtieġa jitnaqqsu li
jirrelataw mal-parteċipazzjonijiet diretti jitnaqqsu nofs mill-elementi
tal-Grad 1 u nofs mill-elementi tal-Grad 2;
(b)         
l-ammonti li jirrelataw
mal-parteċipazzjonijiet indiretti mhumiex imnaqqsa u huma
soġġetti għal piżijiet ta’ riskju skont il-Kapitolu 2 jew 3
tat-Titolu II tal-Parti Tlieta u għar-rekwiżiti stabbiliti fit-Titolu
IV tal-Parti Tlieta, kif applikabbli;
(10)               
L-istituzzjonijiet għandhom japplikaw dan li
ġej għall-ammonti reżidwi tal-elementi msemmija fil-punt (i)
tal-Artikolu 33(1):
(a)         
l-ammonti meħtieġa jitnaqqsu li
jirrelataw mal-parteċipazzjonijiet diretti jitnaqqsu nofs mill-elementi
tal-Grad 1 u nofs mill-elementi tal-Grad 2;
(b)         
l-ammonti li jirrelataw
mal-parteċipazzjonijiet indiretti ma jitnaqqsux u huma soġġetti
għal piżijiet ta’ riskju skont il-Kapitolu 2 jew 3 tat-Titolu II
tal-Parti Tlieta u għar-rekwiżiti stabbiliti fit-Titolu IV tal-Parti
Tlieta, kif applikabbli.
Subtaqsima 2
Tnaqqis
mill-elementi Addizzjonali tal-Grad 1
Artikolu 454
Tnaqqis mill-elementi Addizzjonali tal-Grad 1
Permezz
ta’ deroga mill-Artikolu 53, matul il-perjodu li jibda
mill-1 ta’ Jannar 2013 u jintemm
fil-31 ta’ Diċembru 2017, għandu japplika dan li
ġej:
(a)          l-istituzzjonijiet għandhom inaqqsu mill-elementi Addizzjonali
tal-Grad 1 l-perċentwal applikabbli speċifikat fl-Artikolu 458
tal-ammonti meħtieġa jitnaqqsu skont l-Artikolu 53;
(b)          l-istituzzjonijiet għandhom japplikaw ir-rekwiżiti stabbiliti
fl-Artikolu 455 għall-ammonti reżidwi tal-elementi meħtieġa
jitnaqqsu skont l-Artikolu 53.
Artikolu 455
Elementi mhux imnaqqsa mill-elementi Addizzjonali tal-Grad
1 
(1)                   
Permezz ta’ deroga mill-Artikolu 53, matul
il-perjodu li jibda mill-1 ta’ Jannar 2013 u jintemm
fil-31 ta’ Diċembru 2017, ir-rekwiżiti stabbiliti
f’dan l-Artikolu għandhom japplikaw għall-ammonti reżidwi
msemmija fil-punt (b) tal-Artikolu 454. 
(2)                   
L-istituzzjonijiet għandhom japplikaw dan li
ġej għall-ammont reżidwu tal-elementi msemmija fil-punt (a)
tal-Artikolu 53: 
(a)         
parteċipazzjonijiet diretti fi strumenti
proprji Addizjonali tal-Grad 1 li huma ishma jitnaqqsu mill-elementi tal-Grad 1
bil-valur skont il-kotba;
(b)         
parteċipazzjonijiet diretti fi strumenti
proprji Addizzjonali tal-Grad 1 li mhumiex ishma ma jitnaqqsux u huma
ppeżati skont ir-riskju skont il-Kapitolu 2 jew 3 tat-Titolu II tal-Parti
Tlieta u soġġetti għar-rekwiżiti tat-Titolu IV tal-Parti
Tlieta, kif applikabbli;
(c)         
parteċipazzjonijiet indiretti ta’ strumenti
proprji Addizzjonali tal-Grad 1, inklużi strumenti proprji Addizzjonali
tal-Grad 1 li istituzzjoni tista’ tkun obbligata li takkwista minħabba
obbligu kuntrattwali kontinġenti jew eżistenti, ma jitnaqqsux u huma
ppeżati skont ir-riskju skont il-Kapitolu 2 jew 3 tat-Titolu II tal-Parti
Tlieta u soġġetti għar-rekwiżiti tat-Titolu IV tal-Parti
Tlieta, kif applikabbli.
(3)                   
L-istituzzjonijiet għandhom japplikaw dan li
ġej għall-ammont reżidwu tal-elementi msemmija fil-punt (b)
tal-Artikolu 53:
(a)         
fejn istituzzjoni ma għandhiex investiment
sinifikanti f’entità rilevanti li magħha għandha
parteċipazzjonijiet transversi reċiproċi, l-ammont ta’
parteċipazzjonijiet diretti u indiretti tagħha ta’ dawk l-istrumenti
Addizzjonali tal-Grad 1 ta’ dik l-entità huwa ttrattat bħala wieħed
li jaqa’ taħt il-punt (c) tal-Artikolu 53;
(b)         
fejn l-istituzzjoni jkollha investiment sinifikanti
f’entità rilevanti li magħha għandha parteċipazzjonijiet
transversali reċiproċi, l-ammont ta’ parteċipazzjonijiet diretti
u indiretti tagħha ta’ dawk l-istrumenti Addizzjonali tal-Grad 1 ta’ dik
l-entità huwa ttrattat bħala wieħed li jaqa’ taħt il-punt (d)
tal-Artikolu 53.
(4)                   
L-istituzzjonijiet għandhom japplikaw dan li
ġej għall-ammont reżidwu tal-elementi msemmija fil-punti (c) u
(d) tal-Artikolu 53: 
1.1.1.1.                   
l-ammont relatat mal-parteċipazzjonijiet
diretti meħtieġa sabiex jitnaqqsu skont il-punti (c) u (d)
tal-Artikolu 53 jitnaqqsu nofs mill-elementi tal-Grad 1 u nofs mill-elementi
tal-Grad 2;
1.1.1.2.                   
l-ammont relatat mal-parteċipazzjonijiet
indiretti meħtieġa sabiex jitnaqqsu skont il-punti (c) u (d)
tal-Artikolu 53 ma għandhomx jitnaqqsu u għandhom ikunu
soġġetti għal piż ta’ riskju skont il-Kapitolu 2 or 3
tat-Titolu II tal-Parti Tlieta u għar-rekwiżiti tat-Titolu IV
tal-Parti Tlieta, kif applikabbli.
Subtaqsima 3
Tnaqqis
mill-elementi tal-Grad 2
Artikolu 456
Tnaqqis mill-elementi tal-Grad 2
(1)                   
Permezz ta’ deroga mill-Artikolu 63, matul
il-perjodu li jibda mill-1 ta’ Jannar 2013 u jintemm
fil-31 ta’ Diċembru 2017, għandu japplika dan li
ġej:
(a)         
l-istituzzjonijiet għandhom inaqqsu
mill-elementi tal-Grad 2 l-perċentwal applikabbli speċifikat
fl-Artikolu 458 tal-ammonti meħtieġa jitnaqqsu skont l-Artikolu 63;
(b)         
l-istituzzjonijiet għandhom japplikaw
ir-rekwiżiti stabbiliti fl-Artikolu 457 għall-ammonti reżidwi
meħtieġa jitnaqqsu skont l-Artikolu 63.
Artikolu 457
Tnaqqis mill-elementi tal-Grad 2
(1)                   
Permezz ta’ deroga mill-Artikolu 63, matul
il-perjodu li jibda mill-1 ta’ Jannar 2013 u jintemm
fil-31 ta’ Diċembru 2017, ir-rekwiżiti stabbiliti
f’dan l-Artikolu għandhom japplikaw għall-ammonti reżidwi
msemmija fil-punt (b) tal-Artikolu 456. 
(2)                   
L-istituzzjonijiet għandhom japplikaw dan li
ġej għall-ammont reżidwu tal-elementi msemmija fil-punt (a)
tal-Artikolu 63: 
1.1.1.1.                   
parteċipazzjonijiet diretti tal-istrumenti
proprji tal-Grad 2 li huma ishma jitnaqqsu skont il-valur fil-kotba
mill-elementi tal-Grad 2;
1.1.1.2.                   
parteċipazzjonijiet diretti fl-istrumenti
proprji tal-Grad 2 li mhumiex ishma ma jitnaqqsux u huma ppeżati skont
ir-riskju skont il-Kapitolu 2 jew 3 tat-Titolu II tal-Parti Tlieta u
soġġetti għar-rekwiżiti tat-Titolu IV tal-Parti Tlieta, kif
applikabbli;
1.1.1.3.                   
parteċipazzjonijiet indiretti fl-istrumenti
proprji tal-Grad 2, inklużi dawk l-istrumenti proprji tal-Grad 2 li
l-istituzzjoni tista’ tkun obbligata takkwista minħabba obbligu
kuntrattwali eżistenti jew kontinġenti, ma jitnaqqsux u huma
ppeżati skont ir-riskju skont il-Kapitolu 2 jew 3 tat-Titolu II tal-Parti
Tlieta u soġġetti għar-rekwiżiti tat-Titolu IV
tal-Parti Tlieta, kif applikabbli.
(3)                   
L-istituzzjonijiet għandhom japplikaw dan li
ġej għall-ammont reżidwu tal-elementi msemmija fil-punt (b)
tal-Artikolu 63:
1.1.1.1.                   
fejn istituzzjoni ma jkollhiex investiment
sinifikanti fl-entità rilevanti li magħha jkollha parteċipazzjonijiet
transversali reċiproċi, l-ammont ta’ parteċipazzjonijiet diretti
u indiretti tagħha tal-istrumenti tal-Grad 2 tal-entità huwa ttrattat
bħala wieħed li jaqa’ taħt il-punt (c) tal-Artikolu 63;  
1.1.1.2.                   
fejn l-istituzzjoni jkollha investiment sinifikanti
f’entità rilevanti li magħha jkollha parteċipazzjonijiet transversali
reċiproċi, l-ammont ta’ parteċipazzjonijiet diretti u indiretti
tal-istrumenti tal-Grad 2 ta’ dik l-entità rilevanti huwa ttrattat bħala
wieħed li jaqa’ taħt il-punt (d) tal-Artikolu 63.
(4)                   
L-istituzzjonijiet għandhom japplikaw dan li
ġej għall-ammont reżidwu tal-elementi msemmija fil-punti (c) u
(d) tal-Artikolu 63: 
(a)         
l-ammont relatat mal-parteċipazzjonijiet
diretti li huwa meħtieġ jitnaqqas skont il-punti (c) u (d)
tal-Artikolu 63 jitnaqqas nofs mill-elementi tal-Grad 1 u nofs mill-elementi
tal-Grad 2;
(b)         
l-ammont relatat mal-parteċipazzjonijiet
indiretti li huwa meħtieġ jitnaqqas skont il-punti (c) u (d)
tal-Artikolu 63 ma għandux jitnaqqas u huwa soġġett għal
piż ta’ riskju skont il-Kapitolu 2 jew 3 tat-Titolu II tal-Parti Tlieta u
r-rekwiżiti stabbiliti fit-Titolu IV tal-Parti Tlieta, kif applikabbli.
Subtaqsima 4
Perċentwali
applikabbli għat-tnaqqis
Artikolu 458
Perċentwali applikabbli għat-tnaqqis minn
elementi tal-Grad 1 tal-Ekwità Komuni, tal-Grad 1 Addizzjonali u tal-ewwel Grad
2
(1)                   
Il-perċentwal applikabbli għall-finijiet
tal-punti (a) u (c) tal-Artikolu 451(1), punt (a) tal-Artikolu 454 u punt (a)
tal-Artikolu 456 għandhom jaqgħu fil-meded li ġejjin: 
(a)     0% sa 100% għall-perjodu mill-1 ta’ Jannar 2013 u
jintemm fil-31 ta’ Diċembru 2013;
(b)     20% sa 100% għall-perjodu mill-1 ta’ Jannar 2014 u
jintemm fil-31 ta’ Diċembru 2014;
(c)     40 % sa 100 %
for the period from 1 January 2015 sa 31 December 2015;
(d)     60% sa 100% għall-perjodu mill-1 ta’ Jannar 2016 u
jintemm fil-31 ta’ Diċembru 2016;
(e)     80% sa 100% għall-perjodu mill-1 ta’ Jannar 2017 u
jintemm fil-31 ta’ Diċembru 2017.
(2)                   
L-awtoritajiet kompetenti għandhom: 
(a)         
jiddeterminaw il-perċentwal applikabbli
fil-meded speċifikati fil-paragrafu 1 għal kull element li ġej:
(i)      l-elementi msemmija fil-punti (a) sa (h) tal-Artikolu 33(1), għajr
l-assi tat-taxxa differita li jistrieħu fuq il-profitabbiltà
fil-ġejjieni u li jirriżultaw minn differenzi temporanji;
(ii)      assi tat-taxxa differita li jistrieħu fuq il-profitabbiltà
fil-ġejjieni u li jirriżultaw minn differenzi temporanji u l-elementi
msemmija fil-punt (i) tal-Artikolu 33(1); 
(iii)     l-elementi msemmija fil-punti (a) sa
(d) tal-Artikolu 53;
(iv)     l-elementi msemmija fil-punti (a) sa (d)
tal-Artikolu 63;
(b)         
jippubblikaw id-determinazzjoni magħmula skont
il-punt (a).
Taqsima 4
Interess
minoritarju u strumenti Addizzjonali tal-Grad 1 u l-Grad 2 maħruġa
mis-sussidjarji
Artikolu 459
Rikonoxximent fil-kapital konsolidat tal-istrumenti
tal-Grad 1 tal-Ekwità Komuni u elementi li ma jikkwalifikawx bħala
interessi minoritarji  
(1)                   
Permezz ta’ deroga mit-Titolu III tal-Parti Tnejn,
matul il-perjodu li jibda mill-1 ta’ Jannar 2013 u jintemm
fil-31 ta’ Diċembru 2017, ir-rikonoxximent fil-fondi
proprji konsolidati tal-elementi li jkunu jikkwalifikaw bħala riżervi
konsolidati skont il-miżuri ta’ traspożizzjoni nazzjonali skont
l-Artikolu 65 tad-Direttiva 2006/48/KE li ma jikkwalifikawx bħala kapital
konsolidat tal-Grad 1 tal-Ekwità Komuni għal kwalunkwe mir-raġunijiet
li ġejjin għandu jiġi ddeterminat mill-awtoritajiet kompetenti
skont il-paragrafi 2 u 3:
(a)         
l-istrument ma jikkwalifikax bħala strument
tal-Grad 1 tal-Ekwità Komuni, u konsegwentement, il-qligħ relatat
miżmum u l-kontijiet tal-primjum tal-ishma ma jikkwalifikawx bħala
elementi konsolidati tal-Grad 1 tal-Ekwità Komuni;
(b)         
bħala riżultat tal-paragrafu 2 tal-Artikolu 76;

(c)         
għax sussidjarja mhijiex istituzzjoni jew entità li
hija soġġetta għar-rekwiżiti ta’ dan ir-Regolament u din
id-Direttiva [imdaħħla mill-OP] minħabba l-liġi nazzjonali
applikabbli;
(d)         
għax is-sussidjarja mhijiex inkluża
bis-sħiħ fil-konsolidazzjoni skont il-Kapitolu 2 tat-Titolu II
tal-Ewwel Parti. 
(2)                   
Il-perċentwal applikabbli tal-elementi msemmija
fil-paragrafu 1 li jkunu jikkwalifikaw bħala riżervi konsolidati
skont il-miżuri ta’ traspożizzjoni nazzjonali għall-Artikolu 65
tad-Direttiva 2006/48/KE għandu jikkwalifika bħala kapital
konsolidat tal-Grad 1 tal-Ekwità Komuni.
(3)                   
Għall-finijiet tal-paragrafu 2, il-perċentwali
applikabbli għandhom jaqgħu fil-meded li ġejjin:
(a)         
0% sa 100% għall-perjodu mill-1 ta’ Jannar 2013
u jintemm fil-31 ta’ Diċembru 2013;
(b)         
0% sa 80% għall-perjodu
mill-1 ta’ Jannar 2014 u jintemm
fil-31 ta’ Diċembru 2014;
(c)         
0% sa 60% għall-perjodu
mill-1 ta’ Jannar 2015 u jintemm
fil-31 ta’ Diċembru 2015;
(d)         
0% sa 40% għall-perjodu mill-1 ta’ Jannar 2016
u jintemm fil-31 ta’ Diċembru 2016;  
(e)         
0% sa 20% għall-perjodu
mill-1 ta’ Jannar 2017 u jintemm
fil-31 ta’ Diċembru 2017.
(4)                   
L-awtoritajiet kompetenti għandhom: 
(a)         
jiddeterminaw il-perċentwal applikabbli
fil-meded speċifikati fil-paragrafu 3;
(b)         
jippubblikaw id-determinazzjoni magħmula skont
il-punt (a). 
Artikolu 460
Rikonoxximent fil-fondi proprji konsolidati ta’ interessi
minoritarji u l-kwalifikazzjoni ta’ kapital Addizzjonali tal-Grad 1 u l-Grad 2 

(1)                   
Permezz ta’ deroga mill-punt (b) tal-Artikolu 79, mill-punt
(b) tal-Artikolu 80 u mill-punt (b) tal-Artikolu 82, matul il-perjodu li jibda
mill-1 ta’ Jannar 2013 u jintemm
fil-31 ta’ Diċembru 2017, il-perċentwali msemmija
f’dawk il-punti għandhom jiġu moltiplikati b’fattur applikabbli.
(2)                   
Għall-finijiet tal-paragrafu 1, il-fattur
applikabbli għandu jaqa’ fil-meded li ġejjin:
(a)         
0 sa 1 fil-perjodu li jibda
mill-1 ta’ Jannar 2013 u jintemm
fil-31 ta’ Diċembru 2013;
(b)         
0.2 sa 1 fil-perjodu li jibda
mill-1 ta’ Jannar 2014 u jintemm
fil-31 ta’ Diċembru 2014;
(c)         
0.4 sa 1 fil-perjodu li jibda
mill-1 ta’ Jannar 2015 u jintemm
fil-31 ta’ Diċembru 2015;
(d)         
0.6 sa 1 fil-perjodu li jibda
mill-1 ta’ Jannar 2016 u jintemm
fil-31 ta’ Diċembru 2016; u
(e)      0.8 sa 1
fil-perjodu li jibda mill-1 ta’ Jannar 2017 u jintemm
fil-31 ta’ Diċembru 2017.
(3)                   
L-awtoritajiet kompetenti għandhom: 
(a)         
jiddeterminaw il-valur tal-fattur applikabbli
fil-meded speċifikati fil-paragrafu 2;
(b)         
jippubblikaw id-determinazzjoni magħmula skont
il-punt (a). 
Taqsima
5
Filtri
u tnaqqis addizzjonali
Artikolu 461
Filtri u tnaqqis addizzjonali 
(1)                   
Permezz ta’ deroga mill-Artikoli 29 sa 33, 53 u 63,
matul il-perjodu li jibda mill-1 ta’ Jannar 2013 u jintemm
fil-31 ta’ Diċembru 2017, l-istituzzjonijiet għandhom
jagħmlu aġġustamenti fl-elementi tal-Grad 1 tal-Ekwità Komuni,
l-elementi tal-Grad 1, l-elementi tal-Grad 2 jew l-elementi tal-fondi proprji
sabiex jew jinkludu fihom jew inkella jnaqqsu minnhom dak il-perċentwal
applikabbli tal-filtri jew it-tnaqqis meħtieġa skont il-miżuri
ta’ traspożizzjoni nazzjonali għall-Artikoli 57 u 66 tad-Direttiva
2006/48/KE, u għall-Artikoli 13 u 16 tad-Direttiva 2006/49/KE, u li
mhumiex meħtieġa skont il-Parti Tnejn.
(2)                   
Għall-finijiet tal-paragrafu 1,
il-perċentwal applikabbli għandu jaqa’ fil-meded li ġejjin:
(a)         
0% sa 100% għall-perjodu
mill-1 ta’ Jannar 2013 u jintemm
fil-31 ta’ Diċembru 2013;
(b)         
0% sa 80% għall-perjodu
mill-1 ta’ Jannar 2014 u jintemm
fil-31 ta’ Diċembru 2014;
(c)         
0% sa 60% għall-perjodu
mill-1 ta’ Jannar 2015 u jintemm
fil-31 ta’ Diċembru 2015; 
(d)         
0% sa 40% għall-perjodu
mill-1 ta’ Jannar 2016 u jintemm
fil-31 ta’ Diċembru 2016; u
(e)         
0% sa 20 % għall-perjodu
mill-1 ta’ Jannar 2017 u jintemm
fil-31 ta’ Diċembru 2017.
(3)                   
Għal kull filtru jew tnaqqis imsemmi
fil-paragrafu 1, l-awtoritajiet kompetenti għandhom: 
(a)         
jiddeterminaw il-perċentwali applikabbli
fil-meded speċifikati fil-paragrafu 2;
(b)         
jippubblikaw id-determinazzjoni magħmula skont
il-punt (a). 
(4)                   
L-ABE għandha tiżviluppa abbozzi ta’
standards tekniċi regolatorji sabiex tispeċifika l-kundizzjonijiet li
permezz tagħhom l-awtoritajiet kompetenti għandhom jiddeterminaw jekk
l-aġġustamenti fil-fondi proprji, jew elementi minnhom, skont
il-miżuri ta’ traspożizzjoni nazzjonali
għad-Direttiva 2006/48/KE jew id-Direttiva 2006/49/KE li mhumiex
inklużi fil-Parti Tnejn għandhomx, għall-finijiet ta' dan
l-Artikolu, isiru għall-elementi tal-Grad 1 tal-Ekwità Komuni,
għall-elementi Addizzjonali tal-Grad Addizzjonali, għall-elementi
tal-Grad 1, għall-elementi tal-Grad 2 jew għall-fondi proprji.
L-ABE għandha tissottometti dawn l-abbozzi
ta’ standards tekniċi regolatorji lill-Kummissjoni
sal-1 ta’ Jannar 2013. 
Il-Kummissjoni tiġi delegata bis-setgħa
tadotta l-istandards tekniċi regolatorji msemmija fl-ewwel subparagrafu
skont il-proċeduri stabbiliti fl-Artikoli 10 sa 14 tar-Regolament (UE)
Nru 1093/2010.
Kapitolu 2
Anterjorità ta’ strumenti kapitali
Taqsima 1
Strumenti
li jikkostitwixxu għajnuna mill-Istat
Artikolu 462
Anterjorità tal-istrumenti ta’ għajnuna mill-Istat
1.                      
Permezz ta’ deroga mill-Artikoli 24 sa 27, 48, 49,
59 u 60 matul il-perjodu li jibda mill-1 ta’ Jannar 2013 u
jintemm fil-31 ta’ Diċembru 2017, dan l-Artikolu japplika
għall-istrumenti kapitali fejn jintlaħqu l-kundizzjonijiet li
ġejjin:
1.1.1.1.                   
l-istrumenti nħarġu qabel
l-20 ta’ Lulju 2011;
1.1.1.2.                   
l-istrumenti jikkostitwixxu għajnuna
mill-Istat;
1.1.1.3.                   
l-istrumenti ġew ikkunsidrati kompatibbli
mas-suq intern mill-Kummissjoni skont l-Artikolu 107 tat-TFUE.
2.                      
L-istrumenti li kkwalifikaw skont il-miżuri
ta’ traspożizzjoni nazzjonali għall-punt (a) tal-Artikolu 57
tad-Direttiva 2006/48/KE għandhom jikkwalifikaw bħala strumenti
tal-Grad 1 tal-Ekwità Komuni minkejja dawn it-tnejn li ġejjin:
(a)         
il-kundizzjonijiet stabbiliti fl-Artikolu 26 ma jkunux
intlaħqu;
(b)         
l-istrumenti nħarġu minn impriża msemmija
fl-Artikolu 25 u ma ntlaħqux il-kundizzjonijiet stabbiliti fl-Artikoli 26,
jew fl-Artikolu 27 kif applikabbli. 
3.                      
L-istrumenti li kkwalifikaw skont il-miżuri ta’
traspożizzjoni nazzjonali għall-punt (ca) tal-Artikolu 57 u
għall-Artikolu 66(1) tad-Direttiva 2006/48/KE għandhom jikkwalifikaw
bħala strumenti Addizzjonali tal-Grad 1 minkejja l-fatt li ma jkunux
qegħdin jintlaħqu l-kundizzjonijiet stabbiliti fl-Artikolu 49(1).
4.                      
Elementi li kkwalifikaw skont il-miżuri ta’
traspożizzjoni nazzjonali għall-punti (f), (g) jew (h) tal-Artikolu
57 u għall-Artikolu 66(1) tad-Direttiva 2006/48/KE għandhom
jikkwalifikaw bħala strumenti tal-Grad 2 minkejja li l-elementi ma jkunux
imsemmija fl-Artikolu 59 jew il-kundizzjonijiet stabbiliti fl-Artikolu 60 ma
jkunux qegħdin jintlaħqu. 
Taqsima 2
Strumenti
li ma jikkostitwixxux għajnuna mill-Istat
Subtaqsima 1
Eleġibbiltà
u limiti tal-anterjorità 
Artikolu 463
Eliġibbiltà għall-anterjorità ta’ elementi li
kkwalifikaw bħala fondi proprji skont il-miżuri ta’
traspożizzjoni nazzjonali għad-Direttiva 2006/48/KE
1.                      
Dan l-Artikolu għandu japplika biss għal
strumenti li nħarġu qabel l-20 ta’ Lulju 2011 u
mhumiex dawk imsemmija fl-Artikolu 462(1). 
2.                      
Permezz ta’ deroga mill-Artikoli 24 sa 27, 48, 49, 59 u
60, dan l-Artikolu għandu japplika matul il-perjodu li jibda
mill-1 ta’ Jannar 2013 u jintemm
fil-31 ta’ Diċembru 2021.
3.                      
Soġġett għal-limitu speċifikat
fl-Artikolu 464(2), kapital fis-sens tal-Artikolu 22
tad-Direttiva 86/365/KE, u l-kontijiet primjum tal-ishma relatati, li
kkwalifika bħala fondi proprji oriġinali skont il-miżuri ta’
traspożizzjoni nazzjonali għall-punt (a) tal-Artikolu 57 tad-Direttiva
2006/48/KE għandhom jikkwalifikaw bħala Elementi tal-Grad 1
tal-Ekwità Komuni minkejja li dak il-kapital ma jilħaqx il-kundizzjonijiet
stabbiliti fl-Artikoli 262, jew fl-Artikolu 27 kif applikabbli.
4.                      
Soġġetti għal-limitu speċifikat
fl-Artikolu 464(3), l-istrumenti, u l-kontijiet primjum tal-ishma
relatati, li kkwalifikaw bħala fondi proprji oriġinali skont
il-miżuri ta’ traspożizzjoni nazzjonali għall-punt (ca)
tal-Artikolu 57 u l-Artikolu 154(8) u (9) tad-Direttiva 2006/48/KE
għandhom jikkwalifikaw bħala elementi Addizzjonali tal-Grad 1,
minkejja li ma jintlaħqux il-kundizzjonijiet stabbiliti fl-Artikolu 49.
5.                      
Soġġetti għal-limiti speċifikati
fl-Artikolu 464(4), l-elementi, u l-kontijiet primjum tal-ishma relatati, li
kkwalifikaw skont il-miżuri ta’ traspożizzjoni nazzjonali
għall-punti (f), (g) jew (h) tal-Artikolu 57 tad-Direttiva 2006/48/KE
għandhom jikkwalifikaw bħala elementi tat-tieni Kategorija, minkejja
li dawn l-elementi mhumiex inklużi fl-Artikolu 59 jew il-fatt li ma
jintlaħqux il-kundizzjonijiet stabbiliti fl-Artikolu 60.
Artikolu 464
Limiti għall-anterjorità ta’ elementi fil-Grad 1 tal-Ekwità
Komuni, fil-Grad 1 Addizzjonali u fil-Grad 2
(1)                   
Matul il-perjodu li jibda
mill-1 ta’ Jannar 2013 u jintemm
fil-31 ta’ Diċembru 2021, dan l-Artikolu għandu
jillimita sa fejn dawk l-istrumenti msemmija fl-Artikolu 463 jistgħu
jikkwalifikaw bħala fondi proprji.
(2)                   
L-ammont ta’ elementi msemmija fl-Artikolu 463(3) li
għandhom jikkwalifikaw bħala elementi tal-Grad 1 tal-Ekwità Komuni
huwa limitat għall-perċentwal applikabbli tas-somma tal-ammonti
speċifikati fil-punti (a) u (b): 
(a)         
l-ammont nominali ta’ kapital imsemmi fl-Artikolu 463(3)
li kienu nħarġu sal-31 ta’ Diċembru 2012;
(b)         
il-kontijiet primjum tal-ishma relatati
mal-elementi msemmija fil-punt (a).
(3)                   
L-ammont ta’ elementi msemmija fl-Artikolu 463(4)
li għandhom jikkwalifikaw bħala elementi Addizzjonali tal-Grad 1 huwa
limitat għall-perċentwal applikabbli multiplikat bir-riżultat
tat-tnaqqis mis-somma tal-ammonti speċifikati fil-punti (a) u (b)
tas-somma tal-ammonti speċifikati fil-punti (c) sa (f): 
(a)         
l-ammont nominali tal-istrumenti msemmija
fl-Artikolu 463(4), li jkunu għadhom maħruġin
fil-31 ta’ Diċembru 2012;
(b)         
il-kontijiet primjum tal-ishma relatati
mal-istrumenti msemmija fil-punt (a);  
(c)         
l-ammont ta’ strumenti msemmija fl-Artikolu 463(4)
li fil-31 ta’ Diċembru 2012 jkunu qabżu l-limiti
speċifikati fil-miżuri ta’ traspożizzjoni nazzjonali
għall-punt (a) tal-Artikolu 66(1) u l-Artikolu 66(1a) tad-Direttiva
2006/48/KE;
(d)         
il-kontijiet primjum tal-ishma relatati mal-istrumenti
msemmija fil-punt (c);
(e)         
l-ammont nominali tal-istrumenti msemmija fl-Artikolu
463(4) li kienu nħarġu sal-31 ta’ Diċembru 2012
iżda li ma jikkwalifikawx bħala strumenti Addizzjonali tal-Grad 1
skont l-Artikolu 467(4);
(f)           
il-kontijiet primjum tal-ishma relatati mal-istrumenti
msemmija fil-punt (e).
(4)                   
L-ammont ta’ elementi msemmija fl-Artikolu 463(5) li
għandhom jikkwalifikaw bħala Elementi tat-2 Grad huwa limitat
għall-perċentwal applikabbli tar-riżultat ta’ tnaqqis mis-somma
tal-ammonti speċifikati fil-punti (a) sa (d) tas-somma tal-ammonti
speċifikati fil-punti (e) sa (h):  
1.1.1.1.                   
l-ammont nominali tal-istrumenti msemmija fl-Artikolu
463(5) li jkunu għadhom maħruġin
fil-31 ta’ Diċembru 2012;   
1.1.1.2.                   
il-kontijiet primjum tal-ishma relatati
mal-istrumenti msemmija fil-punt (a);
1.1.1.3.                   
l-ammont nominali ta’ kapital subordinat ta’ self
li jkun għadu maħruġ fil-31 ta’ Diċembru,
imnaqqas mill-ammont meħtieġ skont il-miżuri ta’
traspożizzjoni nazzjonali għall-punt (c) tal-Artikolu 64(3)
tad-Direttiva 2006/48/KE;
1.1.1.4.                   
l-ammont nominali ta’ elementi msemmija fl-Artikolu
463(5), għajr l-istrumenti u l-kapital subordinat ta’ self imsemmija
fil-punti (a) u (c) ta’ dan il-paragrafu, li nħarġu qabel
il-31 ta’ Diċembru 2012;
1.1.1.5.                   
l-ammont nominali tal-istrumenti u l-elementi msemmija
fl-Artikolu 463(5) li nħarġu qabel
il-31 ta’ Diċembru 2012 li qabżu l-limiti
speċifikati fil-miżuri ta’ traspożizzjoni nazzjonali
għall-punt (a) tal-Artikolu 66(1) tad-Direttiva 2006/48/KEE;
1.1.1.6.                   
il-kontijiet primjum tal-ishma relatati mal-istrumenti
msemmija fil-punt (e);
1.1.1.7.                   
l-ammont nominali tal-istrumenti msemmija fl-Artikolu
463(5) li nħarġu qabel il-31 ta’ Diċembru 2012 li
ma jikkwalifikawx bħala elementi tal-Grad 2 skont
l-Artikolu 468(4);
1.1.1.8.                   
il-kontijiet primjum tal-ishma relatati mal-istrumenti
msemmija fil-punt (g).
(5)                   
Għall-finijiet ta’ dan l-Artikolu,
il-perċentwali applikabbli msemmija fil-paragrafi 2 sa 4 għandhom
jaqgħu fil-meded li ġejjin:
(a)         
0% sa 90% matul il-perjodu li jibda
mill-1 ta’ Jannar 2013 u jintemm
fil-31 ta’ Diċembru 2013;
(b)         
0% sa 80% matul il-perjodu li jibda mill-1 ta’ Jannar 2014
u jintemm fil-31 ta’ Diċembru 2014; 
(c)         
0% sa 70% matul il-perjodu li jibda
mill-1 ta’ Jannar 2015 u jintemm
fil-31 ta’ Diċembru 2015; 
(d)         
0% sa 60% matul il-perjodu li jibda
mill-1 ta’ Jannar 2016 u jintemm
fil-31 ta’ Diċembru 2016; 
(e)         
0% sa 50% matul il-perjodu li jibda
mill-1 ta’ Jannar 2017 u jintemm
fil-31 ta’ Diċembru 2017; 
(f)           
0% sa 40% matul il-perjodu li jibda
mill-1 ta’ Jannar 2018 u jintemm
fil-31 ta’ Diċembru 2018; 
(g)         
0% sa 30% matul il-perjodu li jibda
mill-1 ta’ Jannar 2019 u jintemm fil-31 ta’ Diċembru 2019;

(h)         
0% sa 20% matul il-perjodu li jibda
mill-1 ta’ Jannar 2020 u jintemm
fil-31 ta’ Diċembru 2020; 
(i)           
0% sa 10% matul il-perjodu li jibda
mill-1 ta’ Jannar 2021 u jintemm
fil-31 ta’ Diċembru 2021.
6.                      
L-awtoritajiet kompetenti għandhom: 
(a)         
jiddeterminaw il-perċentwali applikabbli
fil-meded speċifikati fil-paragrafu 5;
(b)         
jippubblikaw id-determinazzjoni magħmula skont
il-punt (a).
Artikolu 465
Elementi esklużi mill-anterjorità fl-elementi
tal-Grad 1 tal-Ekwità Komuni jew dawk Addizzjonali tal-Grad 1 f’elementi
oħra ta’ fondi proprji 
(1)                   
Permezz ta’ deroga mill-Artikoli 48, 49, 59 u 60,
matul il-perjodu li jibda mill-1 ta’ Jannar 2013 u jintemm
fil-31 ta’ Diċembru 2021, l-istituzzjonijiet jistgħu
jittrattaw bħala elementi msemmija fl-Artikolu 463(4), il-kapital u
l-kontijiet primjum tal-ishma relatati msemmija fl-Artikolu 463(3) li huma
esklużi mill-elementi tal-Grad 1 tal-Ekwità Komuni għax jaqbżu
l-perċentwal applikabbli speċifikat fl-Artikolu 464(2), sakemm
l-inklużjoni ta’ dak il-kapital u l-kontijiet primjum tal-ishma relatati
ma jaqbżux il-limitu tal-perċentwal applikabbli msemmi fl-Artikolu
464(3). 
(2)                   
Permezz ta’ deroga mill-Artikoli 48, 49, 59 u 60,
matul il-perjodu li jibda mill-1 ta’ Jannar 2013 u jintemm
fil-31 ta’ Diċembru 2021, l-istituzzjonijiet jistgħu
jittrattaw l-elementi li ġejjin bħala elementi msemmija fl-Artikolu
463(5), sakemm l-inklużjoni tagħhom ma taqbiżx il-limitu
tal-perċentwal applikabbli msemmi fl-Artikolu 464(4):
1.1.1.1.                   
il-kapital, u l-kontijiet primjum tal-ishma
relatati, imsemmija fl-Artikolu 463(3) li huma esklużi mill-elementi
tal-Grad 1 tal-Ekwità Komuni għax jaqbżu l-perċentwal
applikabbli speċifikat fl-Artikolu 464(2); 
1.1.1.2.                   
l-istrumenti, u l-kontijiet primjum tal-ishma
relatati, imsemmija fl-Artikolu 463(4) li jaqbżu l-perċentwal applikabbli
msemmi fl-Artikolu 464(3).
(3)                   
L-ABE għandha tiżviluppa abbozzi ta’
standards tekniċi regolatorji sabiex tispeċifika l-kundizzjonijiet
għat-trattament tal-istrumenti ta’ fondi proprji msemmija fil-paragrafi 1
u 2 bħala strumenti li jaqgħu taħt l-Artikolu 464(4) jew 464(5)
matul il-perjodu li jibda mill-1 ta’ Jannar 2013 u jintemm
fil-31 ta’ Diċembru 2021.
L-ABE għandha
tissottometti dawn l-abbozzi ta’ standards tekniċi regolatorji
lill-Kummissjoni sal-1 ta’ Jannar 2013.
Il-Kummissjoni tiġi
delegata bis-setgħa tadotta l-istandards tekniċi regolatorji msemmija
fl-ewwel subparagrafu skont il-proċedura stabbilita fl-Artikoli 10 sa
14 tar-Regolament (UE) Nru 1093/2010.
Artikolu 466
Ammortizzazzjoni tal-elementi tal-anterjorità bħala
elementi tal-Grad 2
L-elementi
msemmija fl-Artikolu 463(5) li jikkwalifikaw bħala elementi tal-Grad 2
skont l-Artikolu 463(5) jew l-Artikolu 464(2) għandhom ikunu
soġġetti għar-rekwiżiti stabbiliti fl-Artikolu 61.
Subtaqsima 2
Inklużjoni
ta’ strumenti b’sejħa u inċentiv ta’ fidi fl-elementi Addizzjonali
tal-Grad 1 u tal-Grad 2
Artikolu 467
Strumenti ibridi b’sejħa u inċentiva ta’ fidi
1.                      
Permezz ta’ deroga mill-Artikolu 48 u 49, matul il-perjodu
li jibda mill-1 ta’ Jannar 2013 u jintemm
fil-31 ta’ Diċembru 2021, l-istrumenti msemmija fl-Artikolu
463(4) li kkwalifikaw skont il-miżuri ta’ traspożizzjoni nazzjonali
għall-Artikolu 57(ca) tad-Direttiva 2006/48/KE u li fit-termini u
l-kundizzjonijiet tagħhom jinkludu sejħa b’inċentiv sabiex
jiġu mifdija mill-istituzzjoni għandhom ikunu soġġett
għar-rekwiżiti stabbiliti fil-paragrafi 2 sa 7. 
2.                      
L-istrumenti għandhom jikkwalifikaw bħala
strumenti Addizzjonali tal-Grad 1 jekk jintlaħqu l-kundizzjonijiet li
ġejjin: 
(a)         
l-istituzzjoni setgħet twettaq sejħa
b’inċentiva ta’ fidi qabel l-1 ta’ Jannar 2013 biss;
(b)         
l-istituzzjoni ma wettqitx is-sejħa;
(c)         
il-kundizzjonijiet stabbiliti fl-Artikolu 49
jintlaħqu mill-1 ta’ Jannar 2013.
3.                      
L-istrumenti għandhom jikkwalifikaw bħala
strumenti Addizzjonali tal-Grad 1 skont l-Artikolu 463(4) bejn
l-1 ta’ Jannar 2013 u d-data tal-maturità effettiva tagħhom
u wara dik id-data jikkwalifikaw bħala elementi Addizzjonali tal-Grad 1
mingħajr limitu jekk: 
(a)         
l-istituzzjoni setgħet twettaq sejħa
b’inċentiva ta’ fidi fl-1 ta’ Jannar 2013 jew wara biss;
(b)         
l-istituzzjoni ma wettqitx is-sejħa fid-data
tal-maturità effettiva tal-istrumenti;  
(c)         
il-kundizzjonijiet stabbiliti fl-Artikolu 49
jintlaħqu mid-data tal-maturità effettiva tal-istrumenti. 
4.                      
L-istrumenti ma għandhomx jikkwalifikaw
bħala strumenti Addizzjonali tal-Grad 1 u ma għandhomx ikunu soġġetti
għall-Artikolu 463(4), mill-1 ta’ Jannar 2013 fejn
jintlaħqu l-kundizzjonijiet li ġejjin:
(a)         
l-istituzzjoni setgħet twettaq sejħa
b’inċentiva ta’ fidi bejn l-20 ta’ Lulju 2011 u
l-1 ta’ Jannar 2013; 
(b)         
l-istituzzjoni ma wettqitx is-sejħa fid-data
tal-maturità effettiva tal-istrumenti;
(c)         
il-kundizzjonijiet stabbiliti fl-Artikolu 49 ma
ntlaħqux mid-data tal-maturità effettiva tal-istrumenti.
5.                      
L-istrumenti għandhom jikkwalifikaw bħala
strumenti Addizzjonali tal-Grad 1 skont l-Artikolu 463(4) bejn
l-1 ta’ Jannar 2013 u d-data tal-maturità effettiva
tagħhom, u ma għandhomx jikkwalifikaw bħala strumenti
Addizzjonali tal-Grad 1 wara dik id-data, fejn jintlaħqu l-kundizzjonijiet
li ġejjin:
1.1.1.1.                   
l-istituzzjoni setgħet twettaq sejħa
b’inċentiva ta’ fidi fl-1 ta’ Jannar 2013 jew wara; 
1.1.1.2.                   
l-istituzzjoni ma wettqitx is-sejħa fid-data
tal-maturità effettiva tal-istrumenti;
1.1.1.3.                   
il-kundizzjonijiet stabbiliti fl-Artikolu 49 ma
ntlaħqux mid-data tal-maturità effettiva tal-istrumenti. 
6.                      
L-istrumenti għandhom jikkwalifikaw bħala
strumenti Addizzjonali tal-Grad 1 skont l-Artikolu 463(4) fejn jintlaħqu
l-kundizzjonijiet li ġejjin: 
(a)         
l-istituzzjoni setgħet twettaq sejħa
b’inċentiv ta’ fidi qabel jew fl-20 ta’ Lulju 2011 biss;
(b)         
l-istituzzjoni ma wettqitx is-sejħa fid-data
tal-maturità effettiva tal-istrumenti;
(c)         
il-kundizzjonijiet stabbiliti fl-Artikolu 49 ma
ntlaħqux mid-data tal-maturità effettiva tal-istrumenti
Artikolu 468
Elementi tal-Grad 2 b’inċentiv ta’ fidi
(1)                   
Permezz ta’ deroga mill-Artikoli 59 u 60, matul il-perjodu
li jibda mill-1 ta’ Jannar 2013 u jintemm
fil-31 ta’ Diċembru 2021, l-elementi msemmija fl-Artikolu
463(5) li kkwalifikaw skont il-miżuri ta’ traspożizzjoni nazzjonali
għall-punti (f), (g) jew (h) tal-Artikolu 57 tad-Direttiva 2006/48/KE u li
jinkludu fit-termini u l-kundizzjonijiet tagħhom sejħa
b’inċentiv sabiex jiġu mifdija mill-istituzzjoni għandhom ikunu
soġġetti għar-rekwiżiti stabbiliti fil-paragrafi 2 sa 7.

(2)                   
L-elementi għandhom jikkwalifikaw bħala
strumenti tal-Grad 2 jekk: 
1.1.1.1.                   
l-istituzzjoni setgħet twettaq sejħa
b’inċentiva ta’ fidi biss qabel l-1 ta’ Jannar 2013;
1.1.1.2.                   
l-istituzzjoni ma wettqitx is-sejħa;
1.1.1.3.                   
mill-1 ta’ Jannar 2013 jintlaħqu
l-kundizzjonijiet stabbiliti fl-Artikolu 60. 
(3)                   
L-elementi għandhom jikkwalifikaw bħala elementi
tal-Grad 2 skont l-Artikolu 463(5) bejn l-1 ta’ Jannar 2013 u
d-data tal-maturità effettiva tagħhom, u wara dik id-data għandhom
jikkwalifikaw bħala elementi tal-Grad 2 mingħajr limitu, jekk
jintlaħqu l-kundizzjonijiet li ġejjin:
(a)         
l-istituzzjoni setgħet twettaq sejħa
b’inċentiva ta’ fidi fl-1 ta’ Jannar 2013 jew wara biss;
(b)         
l-istituzzjoni ma wettqitx is-sejħa fid-data
tal-maturità effettiva tal-elementi;
(c)         
il-kundizzjonijiet stabbiliti fl-Artikolu 60
jintlaħqu mid-data tal-maturità effettiva tal-elementi.
(4)                   
L-elementi ma għandhomx jikkwalifikaw
bħala elementi tal-Grad 2 mill-1 ta’ Jannar 2013 fejn
jintlaħqu l-kundizzjonijiet li ġejjin:
(a)         
l-istituzzjoni setgħet twettaq sejħa
b’inċentiv ta’ fidi bejn l-20 ta’ Lulju 2011 u
l-1 ta’ Jannar 2013 biss; 
(b)         
l-istituzzjoni ma wettqitx is-sejħa fid-data
tal-maturità effettiva tal-elementi;
(c)         
il-kundizzjonijiet stabbiliti fl-Artikolu 60 ma
jintlaħqux mid-data tal-maturità effettiva tal-elementi. 
(5)                   
L-elementi għandhom jikkwalifikaw bħala
elementi tal-Grad 2 skont l-Artikolu 463(5) bejn
l-1 ta’ Jannar 2013 u d-data tal-maturità effettiva
tagħhom, u ma għandhomx jikkwalifikaw bħala elementi tal-Grad 2
wara dik id-data, meta:
(a)         
l-istituzzjoni setgħet twettaq sejħa
b’inċentiva ta’ fidi fl-1 ta’ Jannar 2013 jew wara; 
(b)         
l-istituzzjoni ma wettqitx is-sejħa fid-data
tal-maturità effettiva tagħhom;  
(c)         
il-kundizzjonijiet stabbiliti fl-Artikolu 60 ma
jintlaħqux mid-data tal-maturità effettiva tal-elementi. 
(6)                   
L-elementi għandhom jikkwalifikaw bħala
elementi tal-Grad 2 skont l-Artikolu 463(5) meta: 
(a)         
l-istituzzjoni setgħet twettaq sejħa
b’inċentiv ta’ fidi qabel jew fl-20 ta’ Lulju 2011 biss;
(b)         
l-istituzzjoni ma wettqitx is-sejħa fid-data
tal-maturità effettiva tal-elementi;
(c)         
il-kundizzjonijiet stabbiliti fl-Artikolu 60 ma
jintlaħqux mid-data tal-maturità effettiva tal-elementi.
Artikolu 469
Maturità effettiva
Għall-finijiet tal-Artikoli 467 u 468,
il-maturità effettiva għandha tiġi ddeterminata kif ġej: 
(a)                   
għall-elementi msemmija fil-paragrafi 3 u 5
ta’ dawk l-Artikoli, hija d-data tal-ewwel sejħa b’inċentiv ta’ fidi
li sseħħ fl-1 ta’ Jannar 2013 jew wara; 
(b)                   
għall-elementi msemmija fil-paragrafu 4 ta’
dawk Artikoli, hija d-data tal-ewwel sejħa b’inċentiv ta’ fidi li
sseħħ bejn l-20 ta’ Lulju 2011 u
l-1 ta’ Jannar 2013;  
(c)                   
għall-elementi msemmija fil-paragrafu 6 ta’
dawk Artikoli, hija d-data tal-ewwel sejħa b’inċentiv ta’ fidi qabel
l-20 ta’ Lulju 2011.
Kapitolu 3
Dispożizzjonijiet tranżizzjonali
għad-divulgazzjoni tal-fondi proprji
Artikolu 470
Divulgazzjoni tal-fondi proprji
1.                      
L-istituzzjonijiet għandhom japplikaw matul
il-perjodu li jibda mill-1 ta’ Jannar 2013 u jintemm
fil-31 ta’ Diċembru 2021.
2.                      
Matul il-perjodu li jibda
mill-1 ta’ Jannar 2013 u jintemm
fil-31 ta’ Diċembru 2015, l-istituzzjonijiet għandhom
jiddivulgaw sa fejn il-livell tal-kapital tal-Grad 1 tal-Ekwità Komuni u
l-kapital tal-Grad 1 qabżu r-rekwiżiti stabbiliti fl-Artikolu 448.
3.                      
Matul il-perjodu li jibda
mill-1 ta’ Jannar 2013 u jintemm
fil-31 ta’ Diċembru 2017, l-istituzzjonijiet għandhom
jiddivulgaw l-informazzjoni addizzjonali li ġejja dwar il-fondi proprji
tagħhom:
(a)         
in-natura u l-effett fuq il-kapital tal-Grad 1
tal-Ekwità Komuni, il-kapital Addizzjonali tal-Grad 1, il-kapital tal-Grad 2 u
l-fondi proprji tal-filtri u t-tnaqqisiet individwali applikati skont
l-Artikoli 449 sa 452, 454, 456 u 459;
(b)         
l-ammonti ta’ interessi minoritarji u l-istrumenti
Addizzjonali tal-Grad 1 u l-Grad 2, u l-qligħ miżmum u l-kontijiet
primjum tal-ishma relatati, maħruġa mis-sussidjarji li huma
inklużi fil-kapital konsolidat tal-Grad 1 tal-Ekwità Komuni, fil-kapital
Addizzjonali tal-Grad 1, fil-kapital tal-Grad 2 u fil-fondi proprji skont
it-Taqsima 4 tal-Kapitolu 1; 
(c)         
l-effett fuq il-kapital tal-Grad 1 tal-Ekwità
Komuni, fuq il-kapital Addizzjonali tal-Grad 1, fuq il-kapital tal-Grad 2
u fuq il-fondi proprji tal-filtri u t-tnaqqisiet individwali applikati skont
l-Artikolu 461;
(d)         
in-natura u l-ammont tal-elementi li jikkwalifikaw
bħala elementi tal-Grad 1 tal-Ekwità Komuni, elementi tal-Grad 1 u
elementi tal-Grad 2 minħabba l-applikazzjoni tad-derogi speċifikati
fit-Taqsima 2 tal-Kapitolu 2.
4.                      
Matul il-perjodu li jibda mill-1 ta’ Jannar 2013
u jintemm fil-31 ta’ Diċembru 2021, l-istituzzjonijiet
għandhom jiddivulgaw l-ammont ta’ strumenti li jikkwalifikaw bħala
strumenti tal-Grad 1 tal-Ekwità Komuni, strumenti Addizzjonali tal-Grad 1 u strumenti
tal-Grad 2 minħabba l-applikazzjoni tal-Artikolu 463.
Kapitolu 4
Skoperturi kbar, rekwiżiti ta’ fondi proprji,
ingranaġġ u l-minimu ta’ Basel I
Artikolu 471
Dispożizzjonijiet transizzjonali għal skoperturi kbar
(1)                   
Id-dispożizzjonijiet fuq skoperturi kbar kif
stabbiliti fl-Artikoli 376 sa 392 ma għandhomx japplikaw għal ditti
tal-investimenti li n-negozju ewlieni tagħhom jikkonsisti b’mod esklussiv
fil-forniment ta’ servizzi tal-investimenti jew f’attivitajiet relatati
mal-istrumenti finanzjarji stabbiliti fil-punti 5, 6, 7, 9 u 10
tat-Taqsima C tal-Anness I għad-Direttiva 2004/39/KE u li
għalihom ma kinitx tapplika d-Direttiva 93/22/KEE
fil-31 ta’ Diċembru 2006. Din l-eżenzjoni hija disponibbli
sal-31 ta’ Diċembru 2014 jew sad-data ta’ dħul
fis-seħħ ta’ kwalunkwe emenda skont il-paragrafu 2, skont liema
minnhom tiġi l-aktar kmieni.
(2)                   
Sal-31 ta’ Diċembru 2014,
il-Kummissjoni għandha, fuq il-bażi ta’ konsultazzjonijiet
pubbliċi u fid-dawl tad-diskussjonijiet mal-awtoritajiet kompetenti,
tirrapporta lill-Parlament u lill-Kunsill dwar:
(a)     reġim xieraq
għas-superviżjoni prudenzjali tad-ditti tal-investimenti li n-negozju
ewlieni tagħhom jikkonsisti b’mod esklussiv fil-forniment ta’ servizzi
tal-investimenti jew f’attivitajiet relatati mad-derivati tal-komoditajiet jew
f’kuntratti tad-derivati stabbiliti fil-punti 5, 6, 7, 9 u 10 tat-Taqsima C
tal-Anness I għad-Direttiva 2004/39/KE;  
(b)     l-importanza li tiġi emendata
d-Direttiva 2004/39/KE sabiex tinħoloq kategorija ulterjuri ta' ditti
tal-investimenti li n-negozju ewlieni tagħhom jikkonsisti b’mod esklussiv
fil-forniment ta' servizzi tal-investimenti jew f’attivitajiet relatati
mal-istrumenti finanzjarji stabbiliti fil-punti 5, 6, 7, 9 u 10
tat-Taqsima C tal-Anness I għad-Direttiva 2004/39/KE dwar
il-provvisti tal-enerġija.
Fuq
il-bażi ta’ dan ir-rapport, il-Kummissjoni tista’ tissottometti proposti
għal emendi għal dan ir-Regolament.
Artikolu 472
 Rekwiżiti ta’ fondi proprji skont l-approċċ IRB
1.                      
Permezz ta’ deroga mill-Kapitolu 3 tal-Parti Tlieta,
sal-31 ta’ Diċembru 2017, l-awtorità kompetenti tista’
teżenta mit-trattament IRB ċerti kategoriji ta’ skoperturi tal-ekwità
tal-istituzzjonijiet u s-sussidjarji mill-UE tal-istituzzjonijiet f’dak l-Istat
Membru. L-awtorità kompetenti
għandha tippubblika l-kategoriji tal-iskoperturi tal-ekwità li
jibbenefikaw minn dan it-trattament skont l-Artikolu 133 tad-Direttiva
[imdaħħla mill-OP].
Il-pożizzjoni eżentata għandha
titkejjel bħala n-numru ta’ ishma
sal-31 ta’ Diċembru 2007 u kwalunkwe sehem addizzjonali li
jirriżulta b’mod dirett mis-sjieda ta’ dawn il-parteċipazzjonijiet,
jekk ma jżidux is-sehem proporzjonali tas-sjieda f’kumpanija f’portafoll.
Jekk akkwist iżid is-sehem proporzjonali ta’
sjieda proprjetà f’parteċipazzjoni speċifika, il-Parti li tkun
qiegħda taqbeż il-limitu tal-parteċipazzjoni ma għandhiex
tkun soġġetta għal eżenzjoni. Lanqas l-eżenzjoni ma għandha tapplika għal
parteċipazzjonijiet li oriġinarjament kienu soġġetti
għall-eżenzjoni, iżda li nbiegħu u mbagħad inxtraw
lura.
Skoperturi tal-ekwità soġġetti għal
din id-dispożizzjoni għandhom ikunu soġġetti
għar-rekwiżiti kapitali kkalkolati skont l-Approċċ
Standardizzat tal-Parti III, it-Titolu 2, il-Kapitolu II u
r-rekwiżiti stabbiliti fit-Titolu IV tal-Parti Tlieta, kif applikabbli.
L-awtoritajiet kompetenti għandhom
jinnotifikaw lill-Kummissjoni u lill-ABE bl-implimentazzjoni ta’ dan
il-paragrafu.
2.                      
Fil-kalkolu tal-ammonti ta’ skoperturi ppeżati skont
ir-riskju għall-finijiet tal-Artikolu 109(4),
sal-31 ta’ Diċembru 2015 l-istess piż ta’ riskju
għandu jiġi assenjat fir-rigward tal-iskoperturi għall-gvernijiet
ċentrali jew banek ċentrali tal-Istati Membri li ġew denominati
u ffinanzjati fil-munita nazzjonali ta’ kwalunkwe Stat Membru hekk kif ikun
applikat għal tali skoperturi denominati jew iffinanzjati fil-munita
nazzjonali tagħhom.
3.                      
L-ABE għandha tiżviluppa abbozzi ta’ standards
tekniċi regolatorji sabiex tispeċifika l-kundizzjonijiet li skonthom
l-Istati Membri għandhom jagħtu l-eżenzjoni msemmija
fil-paragrafu 1.
L-ABE għandha
tissottometti dawn l-abbozzi ta’ standards tekniċi regolatorji
lill-Kummissjoni sal-1 ta’ Jannar 2013. 
Il-Kummissjoni tiġi
delegata bis-setgħa tadotta l-istandards tekniċi regolatorji msemmija
fl-ewwel subparagrafu skont il-proċedura stabbilita fl-Artikoli 10 sa
14 tar-Regolament (UE) Nru 1093/2010. 
Artikolu 473
 Rekwiżiti ta’ fondi proprji għal bonds koperti
1.                      
Sal-31 ta’ Diċembru 2014, il-limitu
ta’ 10% għall-unitajiet prijoritarji maħruġa mill-French Fonds
Communs de Créances jew minn entitajiet ta’ titolizzazzjoni ekwivalenti kif
speċifikat fil-punti (d) u (e) tal-Artikolu 124(1) ma għandux
japplika, sakemm:
(a)     l-iskoperturi fuq proprjetà immobbli
residenzjali jew kummerċjali titolizzati kienu oriġinati minn membru
tal-istess grupp konsolidat li min ħareġ il-bonds koperti wkoll ikun
membru tiegħu, jew minn entità affiljata mal-istess korp ċentrali li
min ħareġ il-bonds koperti wkoll ikun affiljat miegħu, fejn dik
is-sħubija jew affiljazzjoni fi grupp komuni tiġi stabbilita
fil-ħin li l-unitajiet prijoritarji jsiru kollaterali għall-bonds koperti; 

(b)     membru tal-istess grupp konsolidat li min
ħareġ il-bonds koperti wkoll ikun membru tiegħu jew entità
affiljata mal-istess korp ċentrali li min ħareġ il-bonds koperti
wkoll ikun affiljat miegħu, iżomm is-segment tal-ewwel telf kollu li
jsostni dawk l-unitajiet prijoritarji.
2.                      
Sal-1 ta’ Jannar 2013, il-Kummissjoni
għandha tanalizza l-korrettezza tad-deroga stipulata fil-paragrafu 1 u,
jekk rilevanti, l-adegwatezza tal-estensjoni ta’ trattament simili għal
kwalunkwe forma oħra ta’ bond kopert. Fid-dawl ta’ dik l-analiżi, il-Kummissjoni tista’, jekk dan ikun
xieraq, tadotta atti delegati skont l-Artikolu 445 sabiex tagħmel dik
id-deroga permanenti jew tagħmel proposti leġiżlattivi sabiex
testendiha għal forom oħra ta’ bonds koperti.
3.                      
Sal-31 ta’ Diċembru 2014,
għall-finijiet tal-punt (c) fl-Artikolu 124(1), l-iskoperturi prijoritarji
mhux garantiti tal-istituzzjonijiet li kkwalifikaw għal piż ta’
riskju ta’ 20% skont il-liġi nazzjonali qabel id-dħul
fis-seħħ ta’ dan ir-regolament għandhom jitqiesu li jikkwalifikaw
għal-livell 1 ta’ kwalità ta’ kreditu.
4.                      
Sal-31 ta’ Diċembru 2014,
għall-finijiet tal-Artikolu 124(3), l-iskoperturi prijoritarji mhux
garantiti tal-istituzzjonijiet li kkwalifikaw għal piż ta’ riskju ta’
20% skont il-liġi nazzjonali qabel id-dħul fis-seħħ ta’ dan
ir-regolament għandhom jitqiesu li jikkwalifikaw għal piż ta’
riskju ta’ 20%.
Artikolu 474
 Eżenzjoni tan-negozjanti tal-komoditajiet
5.                      
Id-dispożizzjonijiet fuq ir-rekwiżiti
kapitali kif stabbiliti f’dan ir-Regolament ma għandhomx japplikaw
għal ditti tal-investimenti li n-negozju ewlieni tagħhom jikkonsisti
b’mod esklussiv fil-forniment ta’ servizzi tal-investimenti jew f’attivitajiet
relatati mal-istrumenti finanzjarji stabbiliti fil-punti 5, 6, 7, 9 u 10
tat-Taqsima C tal-Anness I għad-Direttiva 2004/39/KE u li ma
applikatx għalihom id-Direttiva 93/22/KEE
fil-31 ta’ Diċembru 2006.
Din l-eżenzjoni għandha tapplika
sal-31 ta’ Diċembru 2014 jew sad-data tad-dħul
fis-seħħ ta’ kwalunkwe modifika skont il-paragrafi 2 u 3, skont
liema minnhom tiġi l-aktar kmieni. 
6.                      
Sal-31 ta’ Diċembru 2014,
il-Kummissjoni għandha, fuq il-bażi ta’ konsultazzjonijiet
pubbliċi u fid-dawl tad-diskussjonijiet mal-awtoritajiet kompetenti,
tirrapporta lill-Parlament u lill-Kunsill dwar:
(a)         
reġim xieraq għas-superviżjoni
prudenzjali tad-ditti tal-investimenti li n-negozju ewlieni tagħhom
jikkonsisti b’mod esklussiv fil-forniment ta’ servizzi tal-investimenti jew
f’attivitajiet relatati mad-derivati tal-komoditajiet jew f’kuntratti
tad-derivati stabbiliti fil-punti 5, 6, 7, 9 u 10 tat-Taqsima C tal-Anness I għad-Direttiva 2004/39/KE;
(b)         
l-importanza li tiġi emendata
d-Direttiva 2004/39/KE sabiex tinħoloq kategorija ulterjuri ta' ditti
tal-investimenti li n-negozju ewlieni tagħhom jikkonsisti b’mod esklussiv
fil-forniment ta’ servizzi tal-investimenti jew f’attivitajiet relatati
mal-istrumenti finanzjarji stabbiliti fil-punti 5, 6, 7, 9 u 10
tat-Taqsima C tal-Anness I għad-Direttiva 2004/39/KE dwar
il-provvisti tal-enerġija, inklużi l-elettriku, il-faħam,
il-gass u ż-żejt.
7.                      
Fuq il-bażi tar-rapport imsemmi fil-paragrafu
2, il-Kummissjoni tista’ tissottometti proposti għal emendi ta’ dan
ir-regolament.
Artikolu 475
Ingranaġġ
1.                      
Permezz ta’ deroga mill-Artikolu 416 u 417, matul
il-perjodu bejn l-1 ta’ Jannar 2013 u
l-31 ta’ Diċembru 2021, l-istituzzjonijiet għandhom
jikkalkolaw u jirrapportaw il-proporzjon ta’ ingranaġġ billi
jużaw dawn it-tnejn li ġejjin bħala l-kejl kapitali:
1.1.1.1.                   
kapital tal-Grad 1;
1.1.1.2.                   
kapital tal-Grad 1, soġġett
għad-derogi stabbiliti fil-Kapitoli 2 u 3 ta’ dan it-Titolu.  
2.                      
Permezz ta’ deroga mill-Artikolu 436(1), l-istituzzjonijiet
jistgħu jagħżlu jiddivulgawx jew le dik l-informazzjoni dwar
il-proporzjon ta’ ingranaġġ ibbażata fuq definizzjoni waħda
jew it-tnejn li huma tal-kejl tal-kapital speċifikata fil-punti (a) u (b)
tal-paragrafu 1. Fejn
l-istituzzjonijiet jibdlu d-deċiżjoni tagħhom dwar liema
proporzjon ta’ ingranaġġ sejrin jiddivulgaw, l-ewwel divulgazzjoni li
sseħħ wara tali bidla għandu jkun fiha rikonċiljazzjoni
tal-informazzjoni dwar il-proporzjonijiet ta’ ingranaġġ kollha li
ġew divulgati sal-mument tal-bidla.
3.                      
Permezz ta’ deroga mill-Artikolu 416(2), matul
il-perjodu li jibda mill-1 ta’ Jannar 2013 u jintemm
fil-31 ta’ Diċembru 2017, l-awtoritajiet kompetenti
jistgħu jippermettu lill-istituzzjonijiet jikkalkolaw il-proporzjon ta’
ingranaġġ tal-aħħar trimestru fejn jikkunsidraw li
l-istituzzjonijiet jista’ ma jkollhomx dejta ta’ kwalità tajba
biżżejjed sabiex jikkalkolaw proporzjon ta’ ingranaġġ li
jkun medja aritmetika tal-proporzjonijiet ta’ ingranaġġ ta’ kull
xahar fuq bażi ta’ tliet xhur.
Artikolu 476
 Dispożizzjonijiet transizzjonali – minimu ta’ Basel I
1.                      
Sal-31 ta’ Diċembru 2015,
l-istituzzjonijiet li jikkalkolaw l-ammonti ta’ skoperturi ppeżati skont
ir-riskju skont il-Parti Tlieta, it-Titolu II, il-Kapitolu 3 u
l-istituzzjonijiet li jużaw l-Approċċi Avvanzati ta’ Kejl kif
speċifikati fil-Parti Tlieta, it-Titolu III, il-Kapitolu 4
għall-kalkolu tar-rekwiżiti tal-fondi proprji tagħhom
għar-riskju operazzjonali għandhom jilħqu ż-żewġ
rekwiżiti li ġejjin:
7.1.1.1.                   
Għandu jkollhom fondi proprji kif meħtieġ
mill-Parti Tlieta, it-Titolu II, il-Kapitolu 1;
7.1.1.2.                   
            They shall meet a temporary capital
ratio of not less 6.4%. Il-proporzjon
ta’ kapital temporanju huwa l-fondi proprji tal-istituzzjoni mogħtija
bħala perċentwal tal-assi aġġustati skont ir-riskju u
l-elementi li ma jidhrux fil-karta tal-bilanċ kif stabbilit fl-Anness IV.
2.                      
Wara li jikkonsultaw mal-ABE, l-awtoritajiet
kompetenti jistgħu jirrinunzjaw għall-applikazzjoni tal-paragrafu
1(b) għall-istituzzjonijiet jekk jintlaħqu r-rekwiżiti kollha
għall-Approċċ Ibbażat fuq il-Klassifikazzjoni Interna
stabbilit fil-Parti Tlieta, it-Titolu II, il-Kapitolu 3, it-Taqsima 6 u
l-kriterji ta’ kwalifikazzjoni għall-użu tal-Approċċ
Avvanzat ta’ Kejl stabbilit fil-Parti Tlieta, it-Titolu III, il-Kapitolu 4. 
Titolu II
Rapporti u analiżi
Artikolu 477
Ċikliċità tar-rekwiżiti kapitali
Il-Kummissjoni, f’kooperazzjoni mal-ABE,
mal-BERS u mal-Istati Membri, u billi tikkunsidra l-kontribuzzjoni tal-Bank
Ċentrali Ewropew, għandha tissorvelja b’mod perjodiku jekk dan
ir-Regolament sħiħ, flimkien mad-Direttiva [imdaħħla
mill-OP] għandux effetti sinifikanti fuq iċ-ċiklu ekonomiku u,
fid-dawl ta’ dik l-eżaminazzjoni, għandha tikkonsidra jekk humiex
ġustifikati xi miżuri ta’ rimedju. Sal-31 ta’ Diċembru 2013, l-ABE għandha
tirrapporta għand il-Kummissjoni jekk il-metodoloġiji
tal-istituzzjonijiet skont l-Approċċ IRB għandhomx
jikkonverġu bil-għan li jinkisbu rekwiżiti kapitali aktar
komparabbli filwaqt li tiġi mitigata l-proċikliċità u kif dan
jista’ jseħħ.
Ibbażata fuq dik l-analiżi u billi
tiġi kkunsidrata l-kontribuzzjoni tal-Bank Ċentrali Ewropew, kull
sentejn il-Kummissjoni għandha tħejji rapport u tissottomettih
lill-Parlament Ewropew u lill-Kunsill, flimkien ma’ kwalunkwe proposta xierqa. Kontribuzzjonijiet minn partijiet ta’ teħid
ta’ kreditu u dawk ta’ self ta’ kreditu għandhom jiġu rikonoxxuti
b’mod adegwat meta jitfassal ir-rapport.
Artikolu 478
Rekwiżiti ta’ fondi proprji għal skoperturi fil-forma
ta’ bonds koperti
Il-Kummissjoni għandha,
sal-31 ta’ Diċembru 2015 u wara li tikkonsulta mal-ABE,
tirrapporta għand il-Parlament u l-Kunsill, flimkien ma’ kwalunkwe
proposta xierqa, dwar jekk il-piżijiet tar-riskju stabbiliti fl-Artikolu
124 u r-rekwiżiti ta’ fondi proprji għar-riskju speċifiku
fl-Artikolu 325(5) humiex adegwati għall-istrumenti kollha li
jikkwalifikaw għal dawk it-trattamenti u jekk il-kriterji
fl-Artikolu 124 għandhomx isiru aktar stretti.
Artikolu 479
Skoperturi kbar
Sal-31 ta’ Diċembru 2013
il-Kummissjoni għandha tirrevedi u tirrapporta dwar l-applikazzjoni
tal-Artikolu 389(1)(j) u 389(2), inkluż jekk l-eżenzjonijiet
fl-Artikolu 389(2) għandhomx ikunu diskrezzjonali, u għandha
tissottometti dan ir-rapport lill-Parlament Ewropew u lill-Kunsill u, jekk ikun
xieraq, tagħmel proposta leġiżlattiva. 
Fir-rigward tal-eleminazzjoni potenzjali
tad-diskrezzjoni nazzjonali taħt l-Artikolu 389(2)(c) u
l-applikazzjonijiet potenzjali tagħha fuq livell tal-Unjoni,
l-analiżi għandha tikkunsidra b’mod partikolari l-effiċjenza
tal-immaniġjar tar-riskju tal-grupp filwaqt li tiżgura li jkun hemm
fis-seħħ biżżejjed salvagwardji sabiex jiżguraw
stabbiltà finanzjarja fl-Istati Membri kollha li fihom tkun inkorporata
l-entità ta’ grupp.
Artikolu 480
 Livell ta’ applikazzjoni
(1)                   
Sal-31 ta’ Diċembru 2013,
il-Kummissjoni għandha tanalizza u tirraporta dwar l-applikazzjoni
tal-Ewwel Parti, it-Titolu II, u l-Artikolu 108(6) u 108(7) u għandha
tissottometti dan ir-rapport lill-Parlament Ewropew u lill-Kunsill, u, jekk
ikun xieraq, tagħmel proposta leġiżlattiva.
(2)                   
Sal-31 ta’ Diċembru 2014,
il-Kummissjoni għandha tirrapporta dwar jekk ir-rekwiżit ta’
kopertura tal-likwidità stabbilit fl-Artikolu 401 għandux japplika
għad-ditti tal-investimenti u kif dan jista’ jseħħ, u
għandha wara li tikkonsulta lill-ABE, tissottometti dan ir-rapport lill-Parlament
Ewropew u lill-Kunsill, u, jekk ikun xieraq, tagħmel proposta
leġiżlattiva.
Artikolu 481
Rekwiżiti tal-likwidità
1.                      
L-ABE għandha timmonitorja u tevalwa
r-rapporti magħmula skont l-Artikolu 403(1), fost muniti u fost mudelli
ta’ negozju differenti. L-ABE
għandha, wara li tikkonsulta lill-BERS, b’mod annwali u għall-ewwel
darba sal-31 ta’ Diċembru 2013 tirrapporta lill-Kummissjoni
dwar jekk speċifikazzjoni tar-rekwiżit ta’ kopertura tal-likwidità
ġenerali fl-Artikolu 401 ibbażata fuq il-kriterji għar-rappurtar
tal-likwidità fil-Parti Sitta, it-Titolu II, ikkunsidrati individwalment jew
b’mod kumulattiv, għandhiex il-probabbiltà li jkollha impatt materjali
detrimentali fuq in-negozji u l-profil tar-riskju tal-istituzzjonijiet
tal-Unjoni jew fuq is-swieq finanzjarji jew l-ekonomija u s-self mill-banek,
b’enfasi partikolari fuq is-self lil impriżi żgħar u medji u fuq
l-iffinanzjar tan-negozju, inkluż self mogħti taħt skemi
uffiċjali ta’ assigurazzjoni ta’ kreditu ta’ esportazzjoni. 
Fir-rapport tagħha, l-ABE għandha
tanalizza b’mod partikolari l-adegwatezza tal-kalibrazzjoni ta’ dawn li
ġejjin:
(a)     il-mekkaniżmi li jillimitaw il-valur tad-dħul tal-likwidità;  
(b)     il-ħruġ skont l-Artikolu 410(5);
(c)     it-telf impost xieraq għall-finijiet tal-Artikolu 406 għal
assi miżmuma skont id-derogi stabbiliti fl-Artikolu 407.
2.                      
L-ABE għandha,
sal-31 ta’ Diċembru 2013, tirrapporta lill-Kummissjoni dwar
definizzjonijiet uniformi xierqa ta’ kwalità għolja u għolja
ħafna tal-likwidità u l-kreditu tal-assi trasferibbli għall-finijiet
tal-Artikolu 404. B’mod partikolari,
l-ABE għandha tittestja l-adegwatezza tal-kriterji li ġejjin u
l-livelli xierqa ta’ tali definizzjonijiet:
(a)         
il-volum ta’ negozjar minimu tal-assi
(b)         
il-volum pendenti minimu tal-assi
(c)         
l-ipprezzar trasparenti u l-informazzjoni ta’ wara
n-negozjar 
(d)         
il-livelli ta’ kwalità tal-kreditu msemmija
fis-Subtaqsima 2 tal-Anness VI 
(e)         
ir-rekord ippruvat tal-istabbiltà tal-prezz 
(f)           
il-volum medju nnegozjat u d-daqs medju
tan-negozjar 
(g)         
il-firxa massima tat-talba u mal-offerta 
(h)         
iż-żmien li fadal għall-maturità 
(i)           
il-proporzjon ta’ dħul minimu
3.                      
Sal-31 ta’ Diċembru 2015, l-ABE
għandha tirrapporta lill-Kummissjoni dwar jekk ikunx xieraq li jiġi
żgurat li l-istituzzjonijiet jużaw sorsi stabbli ta’ ffinanzjar u kif
dan jista’ jsir, inkluża valutazzjoni tal-impatt fuq in-negozji u l-profil
tar-riskju tal-istituzzjonijiet tal-Unjoni jew fuq is-swieq finanzjarji jew
l-ekonomija u s-self mill-banek, b’enfasi partikolari fuq is-self lil
impriżi żgħar u medji u fuq l-finanzjament tan-negozju,
inkluż is-self taħt l-iskemi uffiċjali ta’ assigurazzjoni
tal-kreditu ta’ esportazzjoni. 
Fuq il-bażi ta’ dawn ir-rapporti,
il-Kummissjoni għandha tissottometti rapport, u jekk xieraq anki proposta
leġiżlattiva lill-Parlament Ewropew u lill-Kunsill
sal-31 ta’ Diċembru 2016.
Artikolu 482
Ingranaġġ
(1)                   
Sal-31 ta’ Diċembru 2016,
il-Kummissjoni għandha tissottometti rapport dwar l-impatt u l-effettività
tal-proporzjon ta’ ingranaġġ lill-Parlament Ewropew u lill-Kunsill. Fejn ikun xieraq, ir-rapport għandu jkun
akkumpanjat minn proposta leġiżlattiva dwar l-introduzzjoni ta’
livell wieħed jew aktar għall-proporzjon ta’ ingranaġġ li
l-istituzzjonijiet jkunu meħtieġa jilħqu, fejn tiġi
ssuġġerita kalibrazzjoni adegwata għal dawk il-livelli u
kwalunkwe aġġustament xieraq fil-kejl kapitali u l-kejl
tal-iskopertura totali kif definit fl-Artikolu 416.
(2)                   
Għall-finijiet tal-paragrafu 1, l-ABE
għandha tirrapporta lill-Kummissjoni
sal-31 ta’ Ottubru 2016 dwar, tal-inqas, dan li ġej:
(a)         
jekk ir-rekwiżiti stabbiliti fl-Artikoli 75 u
85 tad-Direttiva [imdaħħla mill-OP] skont l-Artikoli 72 u 92
tad-Direttiva [imdaħħla mill-OP] għall-indirizzar tar-riskju
tal-ingranaġġ eċċessiv jiżgurawx l-immanġjar sod
ta' dan ir-riskju mill-istituzzjonijiet u, jekk le, liema titjib ulterjuri jinħtieġu
sabiex jintlaħqu dawn l-għanijiet;
(b)         
jekk – u f’dan il-każ, liema – bidliet ikunu
meħtieġa fil-metodoloġija ta’ kalkolu speċifikata
fl-Artikolu 416 sabiex jiġi żgurat li l-proporzjon ta’
ingranaġġ ikun jista’ jintuża bħala indikatur xieraq tar-riskju
ta’ ingranaġġ eċċessiv ta’ istituzzjoni;
(c)         
jekk, fil-kuntest tal-kalkolu tal-kejl
tal-iskoperturi totali tal-proporzjon ta’ ingranaġġ, il-valur
tal-iskopertura tal-elementi elenkati fl-Anness II u d-derivati ta’ kreditu
determinati billi jintuża l-Metodu ta’ Skopertura Oriġinali huwiex differenti
b’mod materjali mill-valur tal-iskopertura ddeterminat billi jintuża
l-Metodu Skont il-Valur fis-Suq;
(d)         
jekk l-użu tal-fondi proprji jew tal-kapital
tal-Grad 1 tal-Ekwità Komuni bħala l-kejl kapitali tal-proporzjon ta’
ingranaġġ ikunx aktar xieraq għall-għan intenzjonat
tal-ittraċċar tar-riskju ta’ ingranaġġ eċċessiv
u, f’dan il-każ, xi tkun il-kalibrazzjoni xierqa tal-proporzjon ta’
ingranaġġ;
(e)         
jekk il-fattur ta’ konverżjoni ta’ 10%
għall-impenji li huma kanċellabbli b’mod inkundizzjonali jkunx
konservattiv kif xieraq ibbażat fuq il-provi miġbura matul il-perjodu
ta’ osservazzjoni;
(f)           
jekk il-frekwenza u l-format tad-divulgazzjoni
tal-elementi msemmija fl-Artikolu 436 humiex adegwati;
(g)         
jekk 3% jkunx livell xieraq għall-proporzjon
ta’ ingranaġġ ibbażat fuq kapital tal-Grad 1 u, jekk le, liema
livell ikun dak xieraq;
(h)         
jekk l-introduzzjoni tal-proporzjon ta’
ingranaġġ bħala rekwiżit għall-istituzzjonijiet tkunx
teħtieġ xi bidliet fil-qafas tal-proporzjon ta’ ingranaġġ
mogħti minn dan ir-Regolament u, f’dan il-każ, liema bidliet;
(i)           
jekk l-introduzzjoni tal-proporzjon ta’
ingranaġġ bħala rekwiżit għall-istituzzjonijiet
tillimitax b’mod effettiv ir-riskju ta’ ingranaġġ eċċessiv
min-naħa ta’ dawk l-istituzzjonijiet u, f’dan il-każ, jekk il-livell
għall-proporzjon ta’ ingranaġġ għandux ikun l-istess
għall-istituzzjonijiet kollha jew għandux ikun differenti
għat-tipi ta’ istituzzjonijiet differenti u, f’dan l-aħħar
każ, liema kalibrazzjonijiet addizzjonali jkunu meħtieġa.
(3)                   
Ir-rapport imsemmi fil-paragrafu 2 għandu
jkopri tal-inqas il-perjodu mill-1 ta’ Jannar 2013
sat-30 ta’ Ġunju 2016 u għandu jikkonsidra tal-inqas
dan li ġej:
(a)         
l-impatt tal-introduzzjoni tal-proporzjon ta’
ingranaġġ, determinat skont l-Artikolu 416, bħala rekwiżit
li l-istituzzjonijiet ikunu jridu jilħqu għal:
(i)      swieq finanzjarji b’mod ġenerali u swieq
għat-tranżazzjonijiet ta’ riakkwist, derivati u bonds koperti b’mod
partikolari;
(ii)      is-solidità tal-istituzzjonijiet;
(iii)     mudelli tan-negozju u l-istrutturi tal-karti tal-bilanċ
tal-istituzzjonijiet; 
(iv)     migrazzjoni ta’ skoperturi għal entitajiet li mhumiex
soġġetti għas-superviżjoni prudenzjali; 
(v)     innovazzjoni finanzjarja, b’mod partikolari l-iżvilupp ta’
strumenti b’ingranaġġ inkorporat;
(vi)     imġiba tat-teħid tar-riskju tal-istituzzjonijiet;
(vii)    attivitajiet ta’ kklirjar, ta’ saldu u ta’ kustodja;
(viii)   ċikliċità tal-kejl kapitali u l-kejl tal-iskoperturi totali
tal-proporzjon ta’ ingranaġġ;
(ix)     għoti ta' self mill-banek, b’enfasi partikolari fuq l-għoti
ta' self lil impriżi żgħar u medji u fuq l-iffinanzjar tan-negozju,
inkluż l-għoti ta' self taħt skemi uffiċjali ta’
assigurazzjoni tal-kreditu ta’ esportazzjoni;
(b)         
l-interazzjoni tal-proporzjon ta’
ingranaġġ mar-rekwiżiti ta’ fondi proprji bbażati fuq
ir-riskju u r-rekwiżiti tal-likwidità kif speċifikat f’dan ir-Regolament;
(c)         
l-impatt tad-differenzi kontabbilistiċi bejn
l-istandards tal-kontabbiltà applikabbli skont ir-Regolament (KE)
Nru 1606/2002, l-istandards tal-kontabbiltà applikabbli taħt
id-Direttiva 86/635/KE u standards tal-kontabbiltà oħrajn rilevanti
dwar il-komparabbiltà tal-proporzjon ta’ ingranaġġ. 
Artikolu 483
Skoperturi għal riskju ta’ kreditu trasferit
Sal-31 ta’ Diċembru 2013,
il-Kummissjoni għandha tirrapporta għand il-Parlament Ewropew u
l-Kunsill dwar l-applikazzjoni u l-effettività tad-dispożizzjonijiet
tal-Parti Ħamsa fid-dawl tal-iżviluppi tas-suq internazzjonali.
Artikolu 484
 Riskju ta’ kreditu tal-kontroparti u l-Metodu ta’
Skopertura Oriġinali
Sal-31 ta’ Diċembru 2016
il-Kummissjoni għandha tanalizza u tirrapporta dwar l-applikazzjoni
tal-Artikolu 270 u għandha tissottometti dan ir-rapport lill-Parlament
Ewropew u lill-Kunsill, u, jekk ikun xieraq, tagħmel proposta
leġiżlattiva.
Artikolu 485
Skoperturi fil-livell ta' konsumatur
Fi żmien 24 xahar wara d-dħul
fis-seħħ ta’ dan ir-Regolament, il-Kummissjoni għandha
tirrapporta dwar l-impatt tar-rekwiżiti ta’ fondi proprji stabbiliti f’dan
ir-Regolament dwar l-għoti ta' self lil
impriżi żgħar u ta’ daqs medju u lil persuni fiżiċi u
għandha tissottometti dan ir-rapport lill-Parlament Ewropew u lill-Kunsill,
u, jekk ikun xieraq, tagħmel proposta leġiżlattiva.
Għal dawn l-għanijiet, l-ABE
għandha tirrapporta dan li ġej lill-Kummissjoni fir-rigward
tal-Artikolu 118:
(a)                   
paragun bejn it-telf reali ta’ kreditu mhux
mistenni minn għoti ta' self lil impriżi żgħar u ta’ daqs
medju u lil persuni fiżiċi fl-Unjoni Ewropea matul ċiklu
ekonomiku sħiħ u t-telf ta’ kreditu mhux mistenni bbażati fuq
il-piżijiet tar-riskju tal-kreditu applikabbli għal-għoti ta'
self lil impriżi żgħar u ta’ daqs medju;
(b)                   
analiżi dwar jekk il-limitu ta’ EUR 1 miljun
jillimitax l-applikazzjoni xierqa tal-ippeżar tar-riskji.
Artikolu 486
Definizzjoni tal-kapital eliġibbli 
Sal-31 ta’ Diċembru 2013,
il-Kummissjoni għandha tanalizza u tirrapporta dwar l-adegwatezza
tad-definizzjoni tal-kapital eliġibbli applikata għall-finijiet
tat-Titolu IV tal-Parti Tnejn u l-Parti Erbgħa u għandha
tissottometti dan ir-rapport lill-Parlament Ewropew u lill-Kunsill, u, jekk
ikun xieraq, tagħmel proposta leġiżlattiva.
PARTI ĦDAX
DISPOŻIZZJONIJIET FINALI
Artikolu 487
(1)                   
Soġġett għall-paragrafu 2, dan
ir-Regolament għandu japplika mill-1 ta’ Jannar 2013.
(2)                   
L-Artikolu 436(1) għandu japplika
mill-1 ta’ Jannar 2015.
Artikolu 488
Dan ir-Regolament għandu jidħol
fis-seħħ fil-jum ta’ wara l-pubblikazzjoni tiegħu f’Il-Ġurnal
Uffiċjali tal-Unjoni Ewropea.
Dan ir-Regolament għandu jorbot
fl-intier tiegħu u japplika direttament fl-Istati Membri kollha.
Magħmul fi Brussell,
Għall-Parlament Ewropew                           Għall-Kunsill
Il-President                                                    Il-President
Anness I
Klassifikazzjoni ta’ elementi li ma jidhrux fil-karta
tal-bilanċ
(2)                   
Riskju sħiħ:
1.                      
Garanziji li għandhom il-karattru ta’
sostituti ta’ kreditu,
2.                      
Derivati ta’ kreditu,
3.                      
Aċċettazzjonijiet,
4.                      
Approvazzjonijiet fuq kambjali li ma jkollhomx
l-isem ta’ istituzzjoni oħra,
5.                      
Tranżazzjonijiet b’rikors,
6.                      
Ittri ta’ kreditu irrevokabli pendenti li jkollhom
il-karattru ta’ sostituti ta’ kreditu,
7.                      
Assi mixtrija taħt ftehimiet diretti ta’
akkwist forward,
8.                      
Depożiti forward,
9.                      
Il-porzjon mhux imħallas tal-ishma u t-titoli
mħallsa parzjalment,
10.                  
Ftehimiet ta’ bejgħ u riakkwist ta’ assi kif
definit fl-Artikolu 12(3) u (5) tad-Direttiva 86/635/KEE,
11.                  
Elementi oħra li huma wkoll ikollhom riskju
sħiħ.
(3)                   
Riskju medju:
12.                  
Dokumenti ta’ krediti maħruġa u
kkonfermati (ara wkoll ‘Risju medju/baxx’),
13.                  
Warranties indennizzi (inklużi bonds ta’ offerta,
tal-prestazzjoni, tad-dwana jew tat-taxxa) u garanziji li ma jkollhomx
il-karattru ta’ sostituti ta’ kreditu,
14.                  
Ittri ta’ kreditu irrevokabli ta' riżerva li
ma jkollhomx il-karattru ta’ sostituti ta’ kreditu,
15.                  
Faċilitajiet ta’ kreditu mhux miġbud
(ftehimiet ta’ għoti ta' self, xiri ta’ titoli, forniment ta’ garanziji
jew faċilitajiet ta’ aċċettazzjoni) b’maturità oriġinali
ta’ aktar minn sena,
16.                  
Faċilitajiet ta’ ħruġ ta’ noti (Note
issuance facilities - NIFs) u faċilitajiet ta’ sottoskrizzjoni
ċirkolanti (revolving underwriting facilities - RUFs), 
17.                  
Elementi oħra li wkoll ikollhom riskju medju u
kif ikkomunikati lill-ABE. 
(4)                   
Riskju medju/baxx:
18.                  
Dokumenti ta’ krediti li fihom konsenji sottostanti
jaġixxu bħala kollateral u tranżazzjonijiet oħra
awtolikwitanti,
19.                  
Faċilitajiet ta’ kreditu mhux miġbuda li
jinvolvu ftehimiet ta’ għoti ta' self, xiri ta’ titoli, forniment ta’
garanziji jew faċilitajiet ta’ aċċettazzjoni b’maturità
oriġinali li tasal sa u tinkludi sena li ma jistgħux jiġu
kkanċellati bla kundizzjoni fi kwalunkwe mument mingħajr notifika jew
li ma jipprovdux b’mod effettiv għal kanċellazzjoni awtomatika
minħabba deterjorament fl-affidabbiltà kreditizja tal-mutwatarju,
20.                  
Elementi oħra li jkollhom riskju medju/baxx u
kif ikkomunikat lill-ABE.
(5)                   
Riskju baxx:
21.                  
Faċilitajiet ta’ kreditu mhux miġbuda li
jinvolvu ftehimiet ta’ għoti ta' self, xiri ta’ titoli, forniment ta’
garanziji jew faċilitajiet ta’ aċċettazzjoni li jistgħu
jiġu kkanċellati bla kundizzjoni fi kwalunkwe mument mingħajr
notifika, jew li effettivament jipprovdu għal kanċellazzjoni
awtomatika minħabba deterjorament fl-affidabbiltà kreditizja
tal-mutwatarju. Linji ta’ kreditu
fil-livell ta' konsumatur jistgħu jiġu kkunsidrati bħala
kanċellabbli mingħajr kundizzjoni jekk it-termini jippermettu
lill-istituzzjoni tikkanċellahom sal-massimu permess skont
il-leġiżlazzjoni tal-protezzjoni tal-konsumaturi u
leġiżlazzjoni relatata; u
22.                  
Elementi oħra li wkoll għandhom riskju
baxx u kif ikkomunikati lill-ABE.
Anness II
Tipi ta’ derivati
16.                  
Kuntratti tar-rati tal-imgħax:
(a)         
swaps tar-rati tal-imgħax f’munita waħda;
(b)         
swaps bażilari;
(c)         
ftehimiet tar-rata forward;
(d)         
futuri tar-rati tal-imgħax;
(e)         
opzjonijiet tar-rati tal-imgħax mixtrija;
(f)           
kuntratti oħrajn simili.
23.                  
Kuntratti tal-kambju u kuntratti li
jikkonċernaw id-deheb:
·              
swaps bejn muniti differenti tar-rati
tal-imgħax;
·              
kuntratti forward tal-kambju;
·              
futuri tal-muniti;
·              
opzjonijiet tal-muniti mixtrija;
·              
kuntratti oħrajn simili;
·              
kuntratti simili għal (a) sa (e) li
jikkonċernaw id-deheb.
24.                  
Kuntratti simili għal dawk fil-punti 1(a) sa
(e) u 2(a) sa (d) li jikkonċernaw elementi ta’ referenza jew indiċi
oħrajn. Bħala minimu, dawn
jinkludu l-istrumenti kollha speċifikati fil-punti 4 sa 7, 9 u 10
tat-Taqsima C tal-Anness I għad-Direttiva 2004/39/KE mhux
inklużi fil-punti 1 jew 2. 
Anness III
Elementi soġġetti għal rappurtar
supplimentari ta’ assi likwidi
17.                  
flus;
18.                  
riżervi tal-bank ċentrali, sakemm dawn
ir-riżervi jkunu jistgħu jinġibdu fi żminijiet ta’ stress;
19.                  
titoli trasferibbli li jirrappreżentaw
pretensjonijiet fuq jew inkella garantiti minn sovrani, banek ċentrali,
entitajiet tas-settur pubbliku, gvernijiet reġjonali u awtoritajiet
lokali, il-Bank għall-Ħlasijiet Internazzjonali, il-Fond Monetarju
Internazzjonali, il-Kummissjoni Ewropea, jew banek ta’ żvilupp
multilaterali u li jissodisfaw il-kundizzjonijiet kollha li ġejjin:
(f)           
huma assenjati piż ta’ riskju ta’ 0% skont
it-Taqsima 2 tat-Titolu III, il-Kapitolu 2;
(g)         
huma negozjati fi ftehim ta’ riakkwist kbir, fond u
attiv jew fi swieq tal-flus kkaratterizzati minn livell baxx ta’
konċentrazzjoni;
(h)         
għandhom rekord ipprovat bħala sors
affidabbli ta’ likwidità jew permezz ta’ ftehim ta’ riakkwist jew permezz ta’
bejgħ anki matul kundizzjonijiet ta’ stress tas-suq;
(i)           
mhumiex obbligu ta’ istituzzjoni jew ta’ xi
waħda mill-entitajiet affiljati tagħha.
25.                  
titoli trasferibbli għajr dawk imsemmija
fil-punt (3) li jirrappreżentaw pretensjonijiet fuq jew inkella garantiti
minn sovrani jew banek ċentrali maħruġa f’muniti nazzjonali
mis-sovran jew mill-bank ċentrali fil-munita u l-pajjiż li fih
jittieħed ir-riskju ta’ likwidità jew jinħareġ f’muniti
barranin, safejn il-parteċipazzjoni ta’ tali dejn jilħaq
il-ħtiġijiet ta’ likwidità tal-operazzjonijiet tal-bank f’dak
il-pajjiż terz;
26.                  
titoli trasferibbli li jirrappreżentaw
pretensjonijiet fuq jew pretensjonijiet garantiti minn sovrani, banek
ċentrali, entitajiet tas-settur pubbliku, gvernijiet reġjonali u
awtoritajiet lokali, jew banek ta’ żvilupp multilaterali u li jissodisfaw
il-kundizzjonijiet kollha li ġejjin.
(c)         
huma assenjati piż ta’ riskju ta’ 20% skont
it-Taqsima 2 tat-Titolu III, il-Kapitolu 2;
(d)         
huma negozjati fi ftehim ta’ riakkwist kbir, fond u
attiv jew fi swieq tal-flus kkaratterizzati minn livell baxx ta’
konċentrazzjoni;
(e)         
għandhom rekord ipprovat bħala sors
affidabbli ta’ likwidità jew permezz ta’ ftehim ta’ riakkwist jew permezz ta’
bejgħ anki matul kundizzjonijiet ta’ stress tas-suq;
(f)           
mhumiex obbligu ta’ istituzzjoni jew ta’ xi
waħda mill-entitajiet affiljati tagħha.
27.                  
titoli trasferibbli għajr dawk imsemmija
fil-punti (3) sa (5) li jikkwalifikaw għal piż ta’ riskju ta’ 20% jew
aħjar skont it-Taqsima 2 tat-Titolu III, il-Kapitolu 2 jew li huma
klassifikati internament bħala li jkollhom kwalità ta’ kreditu
ekwivalenti, u li jilħqu kwalunkwe waħda mill-kundizzjonijiet li
ġejjin:
(a)         
ma jirrappreżentawx pretensjoni fuq SSPE, fuq
istituzzjoni jew fuq waħda mill-entitajiet affiljati tagħha;
(b)         
huma bonds kif definiti fl-Artikolu 22(4)
tad-Direttiva 85/611/KEE li jikkwalifikaw għat-trattament fl-Artikolu
124
Anness IV
Assi aġġustati skont ir-riskju u elementi li
ma jidhrux fil-karta tal-bilanċ għal proporzjon ta’ kapital
temporanju
Parti 1 - Definizzjonijiet
1.                      
iż-"Żona A" tinkludi l-Istati
Membri kollha u l-pajjiżi kollha l-oħra li huma membri sħaħ
tal-Organizzazzjoni għall-Kooperazzjoni u l-Iżvilupp Ekonomiċi (
Organisation for Economic Cooperation u Development - OECD) u dawk
il-pajjiżi li kkonkludew arranġamenti speċjali ta’ għoti
ta' self mal-Fond Monetarju Internazzjonali (International Monetary Fund - IMF)
relatati mal-arranġamenti ġenerali tal-Fond għat-teħid ta'
self (general arrangements sa borrow - GAB). Madanakollu, kull pajjiż li jiskeda mill-ġdid id-dejn estern
sovran tiegħu huwa prekluż miż-Żona A għal perjodu ta’
ħames snin;
2.                      
iż-"Żona B" tinkludi
l-pajjiżi kollha mhux fiż-Żona A;
3.                      
"l-istituzzjonijiet ta’ kreditu
taż-Żona A" tfisser l-istituzzjonijiet ta’ kreditu kollha
awtorizzati fl-Istati Membru, inklużi l-fergħat tagħhom
fil-pajjiżi terzi, u l-istituzzjonijiet ta’ kreditu kollha awtorizzati
f’pajjiżi oħrajn taż-Żona A, inklużi l-fergħat
tagħhom;
4.                      
"l-istituzzjonijiet ta’ kreditu taż-Żona
B" tfisser l-istituzzjonijiet ta’ kreditu kollha awtorizzati barra
ż-Żona A, inklużi l-fergħat tagħhom fl-Unjoni;
5.                      
"is-settur mhux bankarju" tfisser
il-mutwatarji kollha għajr l-istituzzjonijiet ta’ kreditu, il-gvernijiet
ċentrali u l-banek ċentrali, il-gvernijiet reġjonali u
l-awtoritajiet lokali, l-Unjoni Ewropea, il-Bank Ewropew tal-Investiment (BEI)
u l-banek ta’ żvilupp multilaterali;
6.                      
il-banek ta’ żvilupp multilaterali msemmija
fl-Artikolu 112.
Parti 2 – Assi aġġustati skont
ir-riskju u elementi li ma jidhrux fil-karta tal-bilanċ
7.                      
Il-gradi ta’ riskju tal-kreditu, mogħtija
bħala piżijiet perċentwali, għandhom jiġu assenjati
għal assi skont il-Parti 3 u 4, u b’mod eċċezzjonali l-Parti 5. Imbagħad, il-valur tal-karta tal-bilanċ
ta’ kull assi għandu jiġi mmultiplikat bl-ippeżar rilevanti
sabiex jinħoloq valur aġġustat skont ir-riskju.
8.                      
F’każ tal-elementi li ma jidhrux fil-karta
tal-bilanċ elenkati fl-Anness I, għandu jintuża kalkolu
b’żewġt istadji kif preskritt fil-punt 17.
9.                      
Fil-każ tal-elementi li ma jidhrux fil-karta
tal-bilanċ msemmija fil-Punt 17, l-ispejjeż potenzjali
għas-sostituzzjoni tal-kuntratti f’każ ta’ inadempjenza
tal-kontroparti għandhom jiġu kkalkolati permezz ta’ wieħed
miż-żewġ metodi speċifikati fl-Anness II. Dawn l-ispejjeż għandhom jiġu
mmultiplikati bl-ippeżar tal-kontroparti rilevanti tal-punti 11-15,
għajr il-piż ta’ 100% li kif previst hemmhekk għandu jinbidel
b’piż ta’ 50% sabiex jipproduċi valuri aġġustati skont
ir-riskju.
10.                  
It-total tal-valuri aġġustati skont
ir-riskju tal-assi u l-elementi li ma jidhrux fil-karta tal-bilanċ
msemmija fil-punti 8 u 9 għandu jkun id-denominatur tal-proporzjon
tas-solvenza.
Parti 3 – Piżijiet ta’ riskju
11.                  
Il-piżijiet li ġejjin għandhom
jiġu applikati għall-kategoriji varji tal-elementi tal-assi, minkejja
li l-awtoritajiet kompetenti jistgħu jistabbilixxu piżijiet
ogħla kif jidhrilhom xieraq:
12.                  
Piż ta' żero
(a)         
flus fl-idejn u elementi ekwivalenti;
(b)         
assi li jikkostitwixxu pretensjonijiet fuq
gvernijiet ċentrali u banek ċentrali taż-Żona A;
(c)         
assi li jikkostitwixxu pretensjonijiet fuq l-Unjoni
Ewropea;
(d)         
assi li jikkostitwixxu pretensjonijiet li fihom
il-garanziji espliċiti tal-gvernijiet ċentrali u l-banek
ċentrali taż-Żona A jew tal-Unjoni Ewropea;
(e)         
assi li jikkostitwixxu pretensjonijiet fuq
gvernijiet ċentrali u banek ċentrali taż-Żona B
iddenominati u ffinanzjati fil-muniti nazzjonali tal-mutwatarji;
(f)           
assi li jikkostitwixxu pretensjonijiet li fihom
il-garanziji espliċiti tal-gvernijiet ċentrali u l-banek
ċentrali taż-Żona B iddenominati u ffinanzjati fil-muniti nazzjonali
komuni għall-garanti u l-mutwatarji;
(g)         
assi garantiti għas-sodisfazzjoni
tal-awtoritajiet kompetenti, permezz ta’ kollateral f’forma ta’ titoli
tal-gvern ċentrali jew tal-bank ċentrali taż-Żona A jew
titoli maħruġa mill-Unjoni Ewropea jew permezz ta’ depożiti fi
flus mal-istituzzjoni mutwanti jew permezz ta’ ċertifikati ta’
depożiti jew strumenti simili maħruġa minn u ddepożitati
ma' din tal-aħħar;
13.                  
Piż ta’ 20%
1.1.1.1.                   
assi li jikkostitwixxu pretensjonijiet fuq il-BEI;
1.1.1.2.                   
assi li jikkostitwixxu pretensjonijiet fuq banek
ta’ żvilupp multilaterali;
1.1.1.3.                   
assi li jikkostitwixxu pretensjonijiet li fihom
il-garanzija espliċita tal-BEI;
1.1.1.4.                   
assi li jikkostitwixxu pretensjonijiet li
għandhom il-garanzija espliċita tal-banek ta’ żvilupp
multilaterali;
1.1.1.5.                   
assi li jikkostitwixxu pretensjonijiet fuq
il-gvernijiet reġjonali jew l-awtoritajiet lokali taż-Żona A,
soġġetti għall-Parti 4;
1.1.1.6.                   
assi li jikkostitwixxu pretensjonijiet li
għandhom il-garanzija espliċita tal-gvernijiet reġjonali jew
l-awtoritajiet lokali taż-Żona A, soġġetti għall-Parti
4;
1.1.1.7.                   
assi li jikkostitwixxu pretensjonijiet fuq
l-istituzzjonijiet ta’ kreditu taż-Żona A iżda li ma
jikkostitwixxux tali fondi proprji tal-istituzzjonijiet;
1.1.1.8.                   
assi li jikkostitwixxu pretensjonijiet b’maturità
ta’ sena jew inqas, fuq l-istituzzjonijiet ta’ kreditu taż-Żona B,
għajr titoli maħruġa minn tali istituzzjonijiet li huma
rikonoxxuti bħala komponenti tal-fondi proprji tagħhom;
1.1.1.9.                   
assi li għandhom il-garanziji espliċiti
tal-istituzzjonijiet ta’ kreditu taż-Żona A;
1.1.1.10.               
assi li jikkostitwixxu pretensjonijiet b’maturità
ta’ sena jew inqas li għandhom il-garanziji espliċiti
tal-istituzzjonijiet ta’ kreditu taż-Żona B;
1.1.1.11.               
assi garantiti, għas-sodisfazzjon
tal-awtoritajiet kompetenti, permezz ta’ kollateral f’forma ta’ titoli
maħruġa mill-BEI jew mill-banek ta’ żvilupp multilaterali;
1.1.1.12.               
elementi fi flus fil-proċess ta’ ġbir;
14.                  
Piż ta’ 50%
1.1.1.1.                   
self garantit bis-sħiħ u kompletament,
għas-sodisfazzjon tal-awtoritajiet kompetenti, permezz ta’ ipoteki fuq
proprjetà residenzjali li hija jew sejra tkun okkupata jew mikrija
mill-mutwatarju, u self garantit bis-sħiħ u kompletament,
għas-sodisfazzjon tal-awtoritajiet kompetenti, permezz ta’ ishma
fil-kumpaniji Finlandiżi ta’ akkomodazzjoni residenzjali, li joperaw skont
l-Att tal-Kumpaniji ta’ Akkomodazzjoni tal-Finlandja tal-1991 jew
leġiżlazzjoni ekwivalenti sussegwenti, fir-rigward tal-proprjetà
residenzjali li hija jew li sejra tkun okkupata jew mikrija mill-mutwatarju;
1.1.1.2.                   
"titoli appoġġjati minn
ipoteki" li jistgħu jiġu ttrattati bħala għoti ta'
self imsemmi fil-punt (a), jekk l-awtoritajiet kompetenti jikkunsidraw,
b’rigward għall-qafas legali fis-seħħ f’kull Stat Membru, li
huma ekwivalenti fid-dawl tar-riskju tal-kreditu. Mingħajr ħsara għat-tipi ta’ titoli li jistgħu
jiġu inklużi u li jistgħu jissodisfaw il-kundizzjonijiet f’dan
il-punt 1, "titoli appoġġjati minn ipoteki" jistgħu
jinkludu strumenti fis-sens tal-Anness I C (1) u C (3)
tad-Direttiva 2004/39/KE. B’mod
partikolari, l-awtoritajiet kompetenti jridu jkunu sodisfatti li:
(i)      tali titoli huma appoġġjati bis-sħiħ u direttament
minn pula ta’ ipoteki li huwa tal-istess natura bħal dawk definiti
fil-punt (a) u li jkunu qegħdin jaħdmu bis-sħiħ meta
jinħolqu t-titoli appoġġjati minn ipoteki;
(ii)      tariffa aċċettabbli ta’ prijorità għolja fuq l-assi
tal-ipoteki sottostanti hija tinġabar jew direttament mill-investituri
f’titoli appoġġjati minn ipoteki jew f’isimhom minn fiduċjarju
jew rappreżentant awtorizzat fl-istess proporzjon tat-titoli li jkollhom;
1.1.1.3.                   
prepagamenti u dħul dovut: dawn l-assi għandhom ikunu
soġġetti għall-ippeżar korrispondenti
għall-kontroparti fejn istituzzjoni ta’ kreditu tkun tista’ tiddeterminaha
skont id-Direttiva 86/635/KEE. Inkella,
fejn ma tkunx tista’ tiddetermina l-kontroparti, għandha tapplika rata
fissa ta’ piż ta’ 50%;
15.                  
Piż ta’ 100%
1.1.1.1.                   
assi li jikkostitwixxu pretensjonijiet fuq
gvernijiet ċentrali u banek ċentrali taż-Żona B għajr
fejn denominati u ffinanzjati fil-munita nazzjonali tal-mutwatarju;
1.1.1.2.                   
assi li jikkostitwixxu pretensjonijiet fuq
gvernijiet reġjonali jew awtoritajiet lokali taż-Żona B;
1.1.1.3.                   
assi li jikkostitwixxu pretensjonijiet b’maturità
ta’ aktar minn sena fuq istituzzjonijiet ta’ kreditu taż-Żona B;
1.1.1.4.                   
assi li jikkostitwixxu pretensjonijiet fuq setturi
mhux bankarji taż-Żona A u taż-Żona B;
1.1.1.5.                   
"Assi" tanġibbli fis-sens
tal-Artikolu 4(10) tad-Direttiva 86/635/KEE;
1.1.1.6.                   
parteċipazzjonijiet f'ishma,
parteċipazzjoni u komponenti oħra tal-fondi proprji ta’
istituzzjonijiet ta’ kreditu oħrajn li ma jitnaqqsux mill-fondi proprji
tal-istituzzjonijiet mutwanti;
1.1.1.7.                   
l-assi l-oħra kollha għajr fejn jitnaqqsu
mill-fondi proprji.
16.                  
It-trattament li ġej għandu japplika
għall-elementi li ma jidhrux fil-karta tal-bilanċ għajr dawk
koperti mill-punt 17. L-ewwel
għandhom jiġu aggruppati skont il-gruppi tar-riskji stabbiliti
fl-Anness II. Il-valur sħiħ
tal-elementi ta’ riskju sħiħ għandu jiġi kkunsidrat, 50%
tal-valur tal-elementi ta’ riskju medju u 20% tal-elementi ta’ riskju
medju/baxx, filwaqt li l-valur tal-elementi ta’ riskju baxx għandu jkun
stabbilit għal żero. It-tieni
stadju għandu jkun dak tal-multiplikazzjoni tal-valuri li ma jidhrux fil-karta
tal-bilanċ, aġġustati kif spjegat hawn fuq, permezz
tal-piżijiet attribwibbli għall-kontropartijiet rilevanti skont
it-trattament tal-assi preskritt fil-punti 11-15 u fil-Parti 4. Fil-każ ta’ ftehimiet ta’ bejgħ u
riakkwist ta’ assi u xiri dirett forward, il-piżijiet għandhom ikunu
dawk mehmuża mal-assi inkwistjoni u mhux dawk tal-kontroparti
fit-tranżazzjonijiet. Il-porzjon
sottoskritta ta’ kapital mhux imħallas lill-Fond Ewropew tal-Investiment
jista’ jkun ippeżata għal 20%.
17.                  
Il-metodi stabbiliti fl-Anness II għandhom
ikunu applikati għall-elementi li ma jidhrux fil-karta tal-bilanċ
elenkati fl-Anness I għajr għal:
(a)         
kuntratti negozjati f'boroż rikonoxxuti,
(b)         
kuntratti tal-kambju (għajr għal
kuntratti li jikkonċernaw id-deheb) b’maturità oriġinali ta’ 14-il
ġurnata tal-kalendarju jew inqas.
18.                  
Fejn elementi li ma jidhrux fil-karta
tal-bilanċ għandhom garanziji espliċiti, għandhom jiġu
ppeżati bħallikieku ġġarrbu f’isem il-garanti minflok
il-kontroparti. Fejn l-iskopertura
potenzjali li ġejja mit-tranżazzjonijiet li ma jidhrux fil-karta
tal-bilanċ tkun garantita bis-sħiħ u kompletament,
għas-sodisfazzjon tal-awtoritajiet kompetenti, permezz ta’ wieħed
mill-assi rikonoxxut bħala kollateral fil-punti 12(g) u 13(k),
piżijiet ta’ żero jew 20% għandhom japplikaw skont il-kollateral
inkwistjoni.
19.                  
L-Istati Membri jistgħu japplikaw piż ta’
50% fuq l-elementi li ma jidhrux fil-karta tal-bilanċ li huma garanti jew
garanziji li għandhom karatteristiċi ta’ sostituti ta’ kreditu u li
huma kompletament garantiti, għas-sodisfazzjon tal-awtoritajiet
kompetenti, permezz ta’ ipoteki li jilħqu l-kundizzjonijiet stabbiliti
fil-punt 14(a), soġġetti għall-kundizzjoni li l-garanti jkollu
jedd dirett għal tali kollateral.
20.                  
Fejn assi u elementi li ma jidhrux fil-karta
tal-bilanċ jingħataw piż iżgħar minħabba
l-eżistenza ta’ garanziji jew kollaterali espliċitu
aċċettabbli għall-awtoritajiet kompetenti, il-piż aktar
baxx għandu japplika biss għal dik il-parti li hija garantita jew li
hija kompletament koperta mill-kollateral.
Parti 4 – L-ippeżar ta’
pretensjonijiet għall-gvernijiet reġjonali jew l-awtoritajiet lokali
tal-Istati Membri
21.                  
Minkejja r-rekwiżiti tal-punt 13, l-Istati
Membri jistgħu jistabbilixxu piż ta’ żero għall-gvernijiet
reġjonali u l-awtoritajiet lokali tagħhom stess jekk ma jkun hemm
l-ebda differenza fir-riskju bejn il-pretensjonijiet fuq dawn
tal-aħħar u l-pretensjonijiet fuq il-gvernijiet ċentrali
tagħhom minħabba s-saħħa ta’ ġbir ta’ dħul
tal-gvernijiet reġjonali u l-awtoritajiet lokali u l-eżistenza ta’
arranġamenti istituzzjonali speċifiċi li għandhom l-effett
li jnaqqsu l-probabbiltà ta' inadempjenza minn dawk tal-aħħar. Piż ta’ żero stabbilit skont dawn
il-kriterji għandu japplika għal pretensjonijiet li jkunu fuq
l-elementi li jidhru u fuq l-elementi li ma jidhrux fil-karta tal-bilanċ
imġarrba f’isem il-gvernijiet reġjonali u l-awtoritajiet lokali
inkwistjoni u pretensjonijiet fuq oħrajn u elementi li ma jidhrux
fil-karta tal-bilanċimġarrba f’isem oħrajn u garantiti minn dawk
il-gvernijiet reġjonali u l-awtoritajiet lokali jew garantiti,
għas-sodisfazzjon tal-awtoritajiet kompetenti konċernati, permezz ta’
kollateral f’forma ta’ titoli maħruġa minn dawk il-gvernijiet
reġjonali jew l-awtoritajiet lokali.
22.                  
L-Istati Membri għandhom jinnotifikaw lill-ABE
jekk jaħsbu li l-piż ta’ żero huwa ġġustifikat skont
il-kriterji stabbiliti fil-punt 21. Stati
Membri oħrajn jistgħu joffru lill-istituzzjonijiet ta’ kreditu
taħt is-superviżjoni tal-awtoritajiet kompetenti tagħhom
il-possibbiltà li jiġi applikat piż ta’ żero meta jwettqu negozju
mal-gvernijiet reġjonali jew mal-awtoritajiet lokali inkwistjoni jew fejn
għandhom pretensjonijiet garantiti minn dawn tal-aħħar,
inklużi kollaterali f’forma ta’ titoli.
Parti 5 – Ippeżar ieħor
23.                  
Mingħajr ħsara għall-punt 21,
l-Istati Membri jistgħu japplikaw piż ta’ 20% fuq l-assi li huma
garantiti, għas-sodisfazzjon tal-awtoritajiet kompetenti kkonċernati,
permezz ta’ kollateral f’forma ta’ titoli maħruġa mill-gvernijiet
reġjonali jew l-awtoritajiet lokali taż-Żona A, permezz ta’
depożiti magħmula ma' istituzzjonijiet ta’ kreditu taż-Żona
A iżda mhux mal-istituzzjoni mutwanti, jew permezz ta’ ċertifikati
ta’ depożitu jew strumenti simili maħruġa minn tali
istituzzjonijiet ta’ kreditu.
24.                  
L-Istati Membri jistgħu japplikaw piż ta’
10% fuq pretensjonijiet fuq l-istituzzjonijiet li jispeċjalizzaw fi swieq
interbankarji u ta’ dejn pubbliku fl-Istati Membri tad-domiċilju
tagħhom u soġġetti għal superviżjoni mill-viċin
mill-awtoritajiet kompetenti fejn dawk l-assi huma garantiti bis-sħiħ
u kompletament, għas-sodisfazzjon tal-awtoritajiet kompetenti tal-Istati
Membri tad-domiċilju, permezz ta’ kombinazzjoni tal-assi msemmija
fil-punti 12 u 13 rikonoxxuti bħala kollateral adegwat minn dawn
tal-aħħar.
25.                  
L-Istati Membri għandhom jinnotifikaw lill-ABE
dwar kull dispożizzjoni adottata skont il-punti 23 u 24 u dwar
ir-raġunijiet kollha għal tali dispożizzjonijiet.
Parti 6 – Korpi amministrattivi u
impriżi mhux kummerċjali
26.                  
Għall-finijiet tal-punt 13, fil-kunċett
ta’ gvernijiet reġjonali u awtoritajiet lokali, l-awtoritajiet kompetenti
jistgħu jinkludu korpi amministrattivi mhux kummerċjali responsabbli
lejn gvernijiet reġjonali jew l-awtoritajiet lokali jew l-awtoritajiet li,
fl-opinjoni tal-awtoritajiet kompetenti, jeżerċitaw l-istess
responsabbiltajiet bħall-awtoritajiet reġjonali u lokali.
27.                  
Fil-kunċett ta’ gvernijiet reġjonali u
awtoritajiet lokali, l-awtoritajiet kompetenti jistgħu jinkludu wkoll
knejjes u komunitajiet reliġjużi kostitwiti fil-forma ta’ persuna
ġuridika skont il-liġi pubblika, sakemm jiġbru taxxi skont
il-leġiżlazzjoni li tagħtihom il-jedd jagħmlu hekk. Madanakollu, f’dan il-każ, ma għandhomx
japplikaw l-opzjonijiet stabbiliti fil-Parti 4.
Anness
5
Tabella ta’ korrelazzjoni
 Dan ir-Regolament || Id-Direttiva 2006/48/KE || Id-Direttiva 2006/49/KE 
 Artikolu 1 ||   ||   
 Artikolu 2 ||   ||   
 Artikolu 3 ||   ||   
 Artikolu 4(1), (3)-(5), (10), (16)-(22), (24-38), (42), (47), (60), (61), (63), (66), (67), (71), (72) ||  Artikolu 4 ||   
 Art 4(6), (7), (56), (81) ||   || Artikolu 3 
 Artikolu 4(2), (9), (11)-(15), (23), (40), (41), (48), (55), (57), (59), (62), (64), (65), (68), (69), (70), (73)-(80), (82)-(86) ||   ||   
 Artikolu 4(50) || Artikolu 77 ||   
 Artikolu 4 ||   || Artikolu 3(1)m 
 Artikolu 4 ||   || Artikolu 3(1)o 
 Artikolu 4 ||   || Artikolu 3(1)e 
 Artikolu 4 || Artikolu 4(14) ||   
 Artikolu 4 || Artikolu 4(16) ||   
 Artikolu 4 || Artikolu 4(4) || Artikolu 3(3)c 
 Artikolu 4 || Artikolu 4(5) ||   
 Artikolu 5(1) || Artikolu 68(1) ||   
 Artikolu 5(2) || Artikolu 68(2) ||   
 Artikolu 5(3) || Artikolu 68(3) ||   
 Artikolu 5(4) ||   ||   
 Artikolu 5(5) ||   ||   
 Artikolu 6(1) || Artikolu 69(1) ||   
 Artikolu 6(2) || Artikolu 69(2) ||   
 Artikolu 6(3) || Artikolu 69(3) ||   
 Artikolu 7(1) ||   ||   
 Artikolu 7(2) ||   ||   
 Artikolu 7(3) ||   ||   
 Artikolu 8(1) || Artikolu 70(1) ||   
 Artikolu 8(2) || Artikolu 70(2) ||   
 Artikolu 8(3) || Artikolu 70(3) ||   
 Artikolu 9 || Artikolu 3(1) ||   
 Artikolu 10(1) || Artikolu 71(1) ||   
 Artikolu 10(2) || Artikolu 71(2) ||   
 Artikolu 10(3) ||   ||   
 Artikolu 10(4) ||   ||   
 Artikolu 11 ||   ||   
 Artikolu 12(1) || Artikolu 72(1) ||   
 Artikolu 12(2) || Artikolu 72(2) ||   
 Artikolu 12(3) || Artikolu 72(3) ||   
 Artikolu 12(4) ||   ||   
 Artikolu 13(1) || Artikolu 73(3) ||   
 Artikolu 13(2) ||   ||   
 Artikolu 13(3) ||   ||   
 Artikolu 14 ||   || Artikolu 22(1) 
 Artikolu 15(1) ||   || Artikolu 23 
 Artikolu 15(2) ||   ||   
 Artikolu 15(3) ||   ||   
 Artikolu 16(1)-(3) || Artikolu 133(1) ||   
 Artikolu 16(4) || Artikolu 133(2) ||   
 Artikolu 16(5) || Artikolu 133(3) ||   
 Artikolu 16(6) || Artikolu 134(1) ||   
 Artikolu 16(7) ||   ||   
 Artikolu 16(8) || Artikolu 134(2) ||   
 Artikolu 17(1) || Artikolu 73(1) ||   
 Artikolu 17(2) ||   ||   
 Artikolu 17(3) ||   ||   
 Artikolu 18(1) ||   ||   
 Artikolu 18(2) ||   ||   
 Artikolu 18(3) ||   ||   
 Artikolu 18(4) ||   ||   
 Artikolu 18(5) ||   ||   
 Artikolu 18(6) ||   ||   
 Artikolu 18(7) ||   ||   
 Artikolu 19(1) ||   ||   
 Artikolu 19(2) ||   ||   
 Artikolu 19(3) ||   ||   
 Artikolu 19(4) ||   ||   
 Artikolu 20 || Artikolu 73(2) ||   
 Artikolu 21 ||   || Artikolu 3(1) 2. Subparagrafu 
 Artikolu 22 ||   ||   
 Artikolu 23 ||   ||   
 Artikolu 24 ||   ||   
 Artikolu 25 ||   ||   
 Artikolu 26 ||   ||   
 Artikolu 27 ||   ||   
 Artikolu 28 ||   ||   
 Artikolu 29 ||   ||   
 Artikolu 30 ||   ||   
 Artikolu 31 ||   ||   
 Artikolu 32 ||   ||   
 Artikolu 33 ||   ||   
 Artikolu 34 ||   ||   
 Artikolu 35 ||   ||   
 Artikolu 36 ||   ||   
 Artikolu 37 ||   ||   
 Artikolu 38 ||   ||   
 Artikolu 39 ||   ||   
 Artikolu 40 ||   ||   
 Artikolu 41 ||   ||   
 Artikolu 42 ||   ||   
 Artikolu 43 ||   ||   
 Artikolu 44 ||   ||   
 Artikolu 45 ||   ||   
 Artikolu 46 ||   ||   
 Artikolu 47 ||   ||   
 Artikolu 48 ||   ||   
 Artikolu 49 ||   ||   
 Artikolu 50 ||   ||   
 Artikolu 51 ||   ||   
 Artikolu 52 ||   ||   
 Artikolu 53 ||   ||   
 Artikolu 54 ||   ||   
 Artikolu 55 ||   ||   
 Artikolu 56 ||   ||   
 Artikolu 57 ||   ||   
 Artikolu 58 ||   ||   
 Artikolu 59 ||   ||   
 Artikolu 60 ||   ||   
 Artikolu 61 ||   ||   
 Artikolu 62 ||   ||   
 Artikolu 63 ||   ||   
 Artikolu 64 ||   ||   
 Artikolu 65 ||   ||   
 Artikolu 66 ||   ||   
 Artikolu 67 ||   ||   
 Artikolu 68 ||   ||   
 Artikolu 69 ||   ||   
 Artikolu 70 ||   ||   
 Artikolu 71 ||   ||   
 Artikolu 72 ||   ||   
 Artikolu 73 ||   ||   
 Artikolu 74 ||   ||   
 Artikolu 75 ||   ||   
 Artikolu 76 ||   ||   
 Artikolu 77 ||   ||   
 Artikolu 78 ||   ||   
 Artikolu 79 ||   ||   
 Artikolu 80 ||   ||   
 Artikolu 81 ||   ||   
 Artikolu 82 ||   ||   
 Artikolu 83 ||   ||   
 Artikolu 84(1) u (2) || Artikolu 120 ||   
 Artikolu 84(3) ||   ||   
 Artikolu 84(4) ||   ||   
 Artikolu 85 ||   ||   
 Artikolu 86 ||   ||   
 Artikolu 87 ||   ||   
 Artikolu 88(1)-(4) || Artikolu 10(1)-(4) ||   
 Artikolu 88(5) ||   ||   
 Artikolu 89 ||   || Artikolu 18(2)-(4) 
 Artikolu 90 ||   ||   
 Artikolu 91 ||   ||   
 Artikolu 92 ||   ||   
 Artikolu 93 ||   || Artikolu 24 
 Artikolu 94 || Artikolu 74(1) ||   
 Artikolu 95(1) || Artikolu 74(2) ||   
 Artikolu 95(2) ||   ||   
 Artikolu 96(1) ||   ||   
 Artikolu 96(2) ||   ||   
 Artikolu 96(3) ||   ||   
 Artikolu 97(1) ||   || Artikolu 11(1) 
 Artikolu 97(2) ||   || Artikolu 11(3) 
 Artikolu 97(3) ||   || Artikolu 11(4) 
 Artikolu 97(4) ||   || Anness VII, Parti C, punt 1 
 Artikolu 98 ||   || Anness VII, Parti A, punt 1 
 Artikolu 99(1) ||   || Anness VII, Parti D, punt 1 
 Artikolu 99(2) ||   || Anness VII, Parti D, punt 2 
 Artikolu 100(1) ||   || Artikolu 33(1) 
 Artikolu 100(2)-(10) ||   || Anness VII, Parti B, punti 1-9 
 Artikolu 100(11)-(13) ||   || Anness VII, Parti B, punti 11-13 
 Artikolu 101 ||   || Anness VII, Parti C, punti 1-3 
 Artikolu 102 || Artikolu 76 ||   
 Artikolu 103(1) || Artikolu 91 ||   
 Artikolu 103(2) ||   ||   
 Artikolu 104 || Artikolu 94 ||   
 Artikolu 105 ||   ||   
 Artikolu 106 || Artikolu 78(1)-(3) ||   
 Artikolu 107 || Artikolu 79(1) ||   
 Artikolu 108(1) || Artikolu 80(1) ||   
 Artikolu 108(2) || Artikolu 80(2) ||   
 Artikolu 108(3) || Artikolu 80(4) ||   
 Artikolu 108(4) || Artikolu 80(5) ||   
 Artikolu 108(5) || Artikolu 80(6) ||   
 Artikolu 108(6) || Artikolu 80(7) ||   
 Artikolu 108(7) || Artikolu 80(8) ||   
 Artikolu 108(8) ||   ||   
 Artikolu 109 || Anness VI, Parti I, punti 1-5 ||   
 Artikolu 110(1) ||   ||   
 Artikolu 110(2)-(5) || Anness VI, Parti I, punti 8-11 ||   
 Artikolu 111(1) ||   ||   
 Artikolu 111(2) ||   ||   
 Artikolu 111(3) ||   ||   
 Artikolu 111(4) ||   ||   
 Artikolu 111(5) || Anness VI, Parti I, punt 15 ||   
 Artikolu 111(6) || Anness VI, Parti I, punt 17 ||   
 Artikolu 112(1) || Anness VI, Parti I, punt 18 u 19 ||   
 Artikolu 112(2) || Anness VI, Parti I, punt 20 ||   
 Artikolu 112(3) || Anness VI, Parti I, punt 21 ||   
 Artikolu 113 || Anness VI, Parti I, punt 22 ||   
 Artikolu 114(1) ||   ||   
 Artikolu 114(2) || Anness VI, Parti I, punti 37 u 38 ||   
 Artikolu 114(3) || Anness VI, Parti I, punt 40 ||   
 Artikolu 114(4) ||   ||   
 Artikolu 114(5) ||   ||   
 Artikolu 115(1) || Anness VI, Parti I, punt 29 ||   
 Artikolu 115(2) || Anness VI, Parti I, punt 31 ||   
 Artikolu 115(3) || Anness VI, Parti I, punti 33-36 ||   
 Artikolu 116(1) || Anness VI, Parti I, punt 26 ||   
 Artikolu 116(2) || Anness VI, Parti I, punt 25 ||   
 Artikolu 116(3) || Anness VI, Parti I, punt 27 ||   
 Artikolu 117 || Anness VI, Parti I, punti 41 u 42 ||   
 Artikolu 118 || Artikolu 79(2), 79(3) u Anness VI, Parti I, punt 43 ||   
 Artikolu 119(1) || Anness VI, Parti I, punt 44 ||   
 Artikolu 119(2) ||   ||   
 Artikolu 119(3) ||   ||   
 Artikolu 120(1)-(3) || Anness VI, Parti I, punti 45-49 ||   
 Artikolu 120(4) ||   ||   
 Artikolu 121(1) u (2) || Anness VI, Parti I, punti 51-55 ||   
 Artikolu 121(3) u (4) || Anness VI, Parti I, punti 58 u 59 ||   
 Artikolu 122(1) u (2) || Anness VI, Parti I, punti 61 u 62 ||   
 Artikolu 122(3) u (4) || Anness VI, Parti I, punti 64 u 65 ||   
 Artikolu 123(1) || Anness VI, Parti I, punti 66 u 76 ||   
 Artikolu 123(2) || Anness VI, Parti I, punt 66 ||   
 Artikolu 123(3) ||   ||   
 Artikolu 124(1) || Anness VI, Parti I, punt 68, paragrafi 1 u 2 ||   
 Artikolu 124(2) || Anness VI, Parti I, punt 69 ||   
 Artikolu 124(3) || Anness VI, Parti I, punt 71 ||   
 Artikolu 124(4) || Anness VI, Parti I, punt 70 ||   
 Artikolu 124(5) ||   ||   
 Artikolu 125 || Anness VI, Parti I, punt 72 ||   
 Artikolu 126 || Anness VI, Parti I, punt 73 ||   
 Artikolu 127(1) || Anness VI, Parti I, punt 74 ||   
 Artikolu 127(2) || Anness VI, Parti I, punt 75 ||   
 Artikolu 127(3) || Anness VI, Parti I, punti 77 u 78 ||   
 Artikolu 127(4) || Anness VI, Parti I, punt 79 ||   
 Artikolu 127(5) || Anness VI, Parti I, punt 80 u punt 81 ||   
 Artikolu 128(1) || Anness VI, Parti I, punt 86 ||   
 Artikolu 128(2) ||   ||   
 Artikolu 128(3) ||   ||   
 Artikolu 129(1)-(3) || Anness VI, Parti I, punti 82-84 ||   
 Artikolu 129(4)-(7) || Anness VI, Parti I, punti 87-90 ||   
 Artikolu 130 || Artikolu 81(1), (2) u (4) ||   
 Artikolu 131(1) || Artikolu 82(1) ||   
 Artikolu 131(2) || Anness VI, Parti 2, punti 12-16 ||   
 Artikolu 131(3) || Artikolu 150(3) ||   
 Artikolu 132(1) || Anness VI, Parti I, punt 6 ||   
 Artikolu 132(2) || Anness VI, Parti I, punt 7 ||   
 Artikolu 132(3) ||   ||   
 Artikolu 133 || Anness VI, Parti III, punti 1-7 ||   
 Artikolu 134 || Anness VI, Parti III, punti 8-17 ||   
 Artikolu 135(1) ||   ||   
 Artikolu 135(2) ||   ||   
 Artikolu 136 ||   ||   
 Artikolu 137(1) ||   ||   
 Artikolu 137(2) ||   ||   
 Artikolu 138(1) || Artikolu 84 (1) u Anness VII, Parti 4, punt 1 ||   
 Artikolu 138(1) || Artikolu 84(2) ||   
 Artikolu 138(1) || Artikolu 84(3) ||   
 Artikolu 138(1) || Artikolu 84(4) ||   
 Artikolu 138(1) ||   ||   
 Artikolu 139 ||   ||   
 Artikolu 140 ||   ||   
 Artikolu 141 ||   ||   
 Artikolu 142(1) || Artikolu 86(9) ||   
 Artikolu 142(2)-(9) || Artikolu 86(1)-(8) ||   
 Artikolu 143(1) || Artikolu 85(1) ||   
 Artikolu 143(2) || Artikolu 85(2) ||   
 Artikolu 143(3) ||   ||   
 Artikolu 143(4) || Artikolu 85(3) ||   
 Artikolu 143(5) ||   ||   
 Artikolu 143(1) ||   ||   
 Artikolu 144 || Artikolu 85(4) u (5) ||   
 Artikolu 145(1) || Artikolu 89(1) ||   
 Artikolu 145(2) || Artikolu 89(2) ||   
 Artikolu 145(3) ||   ||   
 Artikolu 145(4) ||   ||   
 Artikolu 146 || Artikolu 87(1)-(10) ||   
 Artikolu 147(1) u (2) || Artikolu 87(11) ||   
 Artikolu 147(3) u (4) || Artikolu 87(12) ||   
 Artikolu 147(5) ||   ||   
 Artikolu 148(1) || Anness VII, Parti I, punt 3 ||   
 Artikolu 148(2) ||   ||   
 Artikolu 148(3)-(8) || Anness VII, Parti I, punti 4-9 ||   
 Artikolu 148(9) ||   ||   
 Artikolu 149 || Anness VII, Parti I, punti 10-16 ||   
 Artikolu 150(1) || Anness VII, Parti I, punti 17 u 18 ||   
 Artikolu 150(2) || Anness VII, Parti I, punti 19 sa 21 ||   
 Artikolu 150(3) || Anness VII, Parti I, punti 22 sa 24 ||   
 Artikolu 150(4) || Anness VII, Parti I, punti 25 sa 26 ||   
 Artikolu 151 ||   ||   
 Artikolu 152 || Anness VII, Parti I, punt 27 ||   
 Artikolu 153(1) || Anness VII, Parti I, punt 28 ||   
 Artikolu 153(2)-(5) ||   ||   
 Artikolu 154(1) || Artikolu 88(2) ||   
 Artikolu 154(2) || Artikolu 88(3) ||   
 Artikolu 154(3) || Artikolu 88(4) ||   
 Artikolu 154(4) || Artikolu 88(6) ||   
 Artikolu 154(5) || Anness VII, Parti I, punt 30 ||   
 Artikolu 154(6) || Anness VII, Parti I, punt 31 ||   
 Artikolu 154(7) || Anness VII, Parti I, punt 32 ||   
 Artikolu 154(8) || Anness VII, Parti I, punt 33 ||   
 Artikolu 154(9) || Anness VII, Parti I, punt 34 ||   
 Artikolu 154(10) || Anness VII, Parti I, punt 35 ||   
 Artikolu 154(11) ||   ||   
 Artikolu 155 || Anness VII, Parti I, punt 36 ||   
 Artikolu 156(1) || Anness VII, Parti II, punt 2 ||   
 Artikolu 156(2) || Anness VII, Parti II, punt 3 ||   
 Artikolu 156(3) || Anness VII, Parti II, punt 4 ||   
 Artikolu 156(4) || Anness VII, Parti II, punt 5 ||   
 Artikolu 156(5) || Anness VII, Parti II, punt 6 ||   
 Artikolu 156 (6) || Anness VII, Parti II, punt 7 ||   
 Artikolu 156(7) || Anness VII, Parti II, punt 7 ||   
 Artikolu 157(1) || Anness VII, Parti II, punt 8 ||   
 Artikolu 157(2) || Anness VII, Parti II, punt 9 ||   
 Artikolu 157(3) || Anness VII, Parti II, punt 10 ||   
 Artikolu 157(4) || Anness VII, Parti II, punt 11 ||   
 Artikolu 158(1) || Anness VII, Parti II, punt 12 ||   
 Artikolu 158(2) || Anness VII, Parti II, punt 13 ||   
 Artikolu 158(3) || Anness VII, Parti II, punt 14 ||   
 Artikolu 158(4) || Anness VII, Parti II, punt 15 ||   
 Artikolu 158(5) || Anness VII, Parti II, punt 16 ||   
 Artikolu 159(1) || Anness VII, Parti II, punt 17 ||   
 Artikolu 159(2) || Anness VII, Parti II, punt 18 ||   
 Artikolu 159(3) || Anness VII, Parti II, punt 19 ||   
 Artikolu 159(4) || Anness VII, Parti II, punt 20 ||   
 Artikolu 160(1) || Anness VII, Parti II, punt 21 ||   
 Artikolu 160(2) || Anness VII, Parti II, punt 22 ||   
 Artikolu 160(3) || Anness VII, Parti II, punt 23 ||   
 Artikolu 160(4) ||   ||   
 Artikolu 161(1) || Anness VII, Parti II, punt 24 ||   
 Artikolu 161(2) || Anness VII, Parti II, punt 25 u 26 ||   
 Artikolu 161(3) || Anness VII, Parti II, punt 27 ||   
 Artikolu 162(1) || Anness VII, Parti III, punt 1 ||   
 Artikolu 162(2) || Anness VII, Parti III, punt 2 ||   
 Artikolu 162(3) || Anness VII, Parti III, punt 3 ||   
 Artikolu 162(4) || Anness VII, Parti III, punt 4 ||   
 Artikolu 162(5) || Anness VII, Parti III, punt 5 ||   
 Artikolu 162(6) || Anness VII, Parti III, punt 6 ||   
 Artikolu 162(7) || Anness VII, Parti III, punt 7 ||   
 Artikolu 162(8) || Anness VII, Parti III, punt 9 ||   
 Artikolu 162(9) || Anness VII, Parti III, punt 10 ||   
 Artikolu 162(10) || Anness VII, Parti III, punt 11 ||   
 Artikolu 163(1) || Anness VII, Parti III, punt 12 ||   
 Artikolu 163(2) ||   ||   
 Artikolu 164 || Anness VII, Parti III, punt 13 ||   
 Artikolu 165(1) || Anness VII, Parti IV, punt 1 ||   
 Artikolu 165(2) || Anness VII, Parti IV, punt 2 ||   
 Artikolu 165(3) || Anness VII, Parti IV, punt 3 ||   
 Artikolu 166(1) || Anness VII, Parti IV, punt 5- ||   
 Artikolu 166(2) || Anness VII, Parti IV, punt 12 ||   
 Artikolu 166(3) || Anness VII, Parti IV, punti 13-15 ||   
 Artikolu 166(4) || Anness VII, Parti IV, punt 16 ||   
 Artikolu 167(1) || Anness VII, Parti IV, punt 17 ||   
 Artikolu 167(2) || Anness VII, Parti IV, punt 18 ||   
 Artikolu 168(1) || Anness VII, Parti IV, punt 19-23 ||   
 Artikolu 168(2) || Anness VII, Parti IV, punt 24 ||   
 Artikolu 168(3) || Anness VII, Parti IV, punt 25 ||   
 Artikolu 169(1) || Anness VII, Parti IV, points26-28 ||   
 Artikolu 169(2) || Anness VII, Parti IV, punt 29 ||   
 Artikolu 169(3) ||   ||   
 Artikolu 170 || Anness VII, Parti IV, punt 30 ||   
 Artikolu 171(1) || Anness VII, Parti IV, punt 31 ||   
 Artikolu 171(2) || Anness VII, Parti IV, punt 32 ||   
 Artikolu 171(3) || Anness VII, Parti IV, punt 33 ||   
 Artikolu 171(4) || Anness VII, Parti IV, punt 34 ||   
 Artikolu 171(5) || Anness VII, Parti IV, punt 35 ||   
 Artikolu 172(1) || Anness VII, Parti IV, punt 36 ||   
 Artikolu 172(2) || Anness VII, Parti IV, punt 37 1st Subparagrafu ||   
 Artikolu 172(3) || Anness VII, Parti IV, punt 37 2nd Subparagrafu ||   
 Artikolu 172(4) || Anness VII, Parti IV, punt 38 ||   
 Artikolu 172(5) || Anness VII, Parti IV, punt 39 ||   
 Artikolu 173(1) || Anness VII, Parti IV, punt 40 ||   
 Artikolu 173(2) || Anness VII, Parti IV, punt 41 ||   
 Artikolu 173(3) || Anness VII, Parti IV, punt 42 ||   
 Artikolu 174(1) || Anness VII, Parti IV, punt 44 ||   
 Artikolu 174(2) || Anness VII, Parti IV, punt 45 ||   
 Artikolu 174(3) || Anness VII, Parti IV, punt 46 ||   
 Artikolu 174(4) || Anness VII, Parti IV, punt 47 ||   
 Artikolu 174(5) ||   ||   
 Artikolu 174(6) ||   ||   
 Artikolu 175(1) || Anness VII, Parti IV, punti 43 u 49-56 ||   
 Artikolu 175(2) || Anness VII, Parti IV, punt 57 ||   
 Artikolu 176(1) || Anness VII, Parti IV, punti 59-66 ||   
 Artikolu 176(2) || Anness VII, Parti IV, punti 67-72 ||   
 Artikolu 176(3) ||   ||   
 Artikolu 177(1) || Anness VII, Parti IV, punti 73-81 ||   
 Artikolu 177(2) || Anness VII, Parti IV, punt 82 ||   
 Artikolu 177(3) || Anness VII, Parti IV, punti 83-86 ||   
 Artikolu 178(1) || Anness VII, Parti IV, punti 87-92 ||   
 Artikolu 178(2) || Anness VII, Parti IV, punt 93 ||   
 Artikolu 178(3) || Anness VII, Parti IV, punti 94 u 95 ||   
 Artikolu 178(4) ||   ||   
 Artikolu 179(1) || Anness VII, Parti IV, punti 98-100 ||   
 Artikolu 179(2) || Anness VII, Parti IV, punti 101 u 102 ||   
 Artikolu 179(3) || Anness VII, Parti IV, punt 103 u punt 104 ||   
 Artikolu 179(4) || Anness VII, Parti IV, punt 96 ||   
 Artikolu 179(5) || Anness VII, Parti IV, punt 97 ||   
 Artikolu 179(6) ||   ||   
 Artikolu 180(1) ||   ||   
 Artikolu 180(2) || Anness VII, Parti IV, punt 105 ||   
 Artikolu 180(3) || Anness VII, Parti IV, punt 106 ||   
 Artikolu 180(4) || Anness VII, Parti IV, punt 107 ||   
 Artikolu 180(5) || Anness VII, Parti IV, punt 108 ||   
 Artikolu 180(6) || Anness VII, Parti IV, punt 109 ||   
 Artikolu 181 || Anness VII, Parti IV, punti 110-114 ||   
 Artikolu 182 || Anness VII, Parti IV, punt 115 ||   
 Artikolu 183 || Anness VII, Parti IV, punt 116 ||   
 Artikolu 184 || Anness VII, Parti IV, punti 117-123 ||   
 Artikolu 185(1) || Anness VII, Parti IV, punt 124 ||   
 Artikolu 185(2) || Anness VII, Parti IV, punti 125 u 126 ||   
 Artikolu 185(3) || Anness VII, Parti IV, punt 127 ||   
 Artikolu 185(4) ||   ||   
 Artikolu 186(1) || Anness VII, Parti IV, punt 128 ||   
 Artikolu 186(2) || Anness VII, Parti IV, punt 129 ||   
 Artikolu 187 || Anness VII, Parti IV, punt 131 ||   
 Artikolu 188 || Artikolu 90 u Anness VIII, Parti 1, punt 2 ||   
 Artikolu 189(1) || Artikolu 93 (2) ||   
 Artikolu 189(2) || Artikolu 93 (3) ||   
 Artikolu 189(3) || Anness VIII, Parti III, punt 1 ||   
 Artikolu 189(4) || Anness VIII, Parti III, punt 2 ||   
 Artikolu 189(5) || Anness VIII, Parti V, punt 1 u punt 2 ||   
 Artikolu 189(6) ||   ||   
 Artikolu 190(1) || Artikolu 92(1) ||   
 Artikolu 190(2) || Artikolu 92(2) ||   
 Artikolu 190(3) || Artikolu 92(3) ||   
 Artikolu 190(4) || Artikolu 92(4) ||   
 Artikolu 190(5) || Artikolu 92(5) ||   
 Artikolu 190(6) || Artikolu 92(6) ||   
 Artikolu 190(7) || Anness VIII, Parti II, punt 1 ||   
 Artikolu 190(8) || Anness VIII, Parti II, punt 2 ||   
 Artikolu 190(9) ||   ||   
 Artikolu 190(10) ||   ||   
 Artikolu 191 || Anness VIII, Parti I, punti 3 u 4 ||   
 Artikolu 192 || Anness VIII, Parti I, punt 5 ||   
 Artikolu 193(1) || Anness VIII, Parti I, punt 7 ||   
 Artikolu 193(2) || Anness VIII, Parti I, punt 8 ||   
 Artikolu 193(3) || Anness VIII, Parti I, punt 9 ||   
 Artikolu 193(4) || Anness VIII, Parti I, punt 10 ||   
 Artikolu 193(5)-(9) ||   ||   
 Artikolu 194(1) || Anness VIII, Parti I, punt 11 ||   
 Artikolu 194(2) ||   ||   
 Artikolu 195(1) || Anness VIII, Parti I, punt 12 ||   
 Artikolu 195(2) || Anness VIII, Parti I, punti 13 sa 17 ||   
 Artikolu 195(3) || Anness VIII, Parti I, punt 20 ||   
 Artikolu 195(4) || Anness VIII, Parti I, punt 21 ||   
 Artikolu 195(5) || Anness VIII, Parti I, punt 22 ||   
 Artikolu 195(6)-(10) ||   ||   
 Artikolu 196 || Anness VIII, Parti I, punti 23-25 ||   
 Artikolu 197(1) || Anness VIII, Parti I, punt 26 ||   
 Artikolu 197(2) || Anness VIII, Parti I, punt 27 ||   
 Artikolu 198 || Anness VIII, Parti I, punt 29 ||   
 Artikolu 199(1) || Anness VIII, Parti I, punt 30 u punt 31 ||   
 Artikolu 199(2) || Anness VIII, Parti I, punt 32 ||   
 Artikolu 200 || Anness VIII, Parti II, punt 3 ||   
 Artikolu 201 || Anness VIII, Parti II, punti 4 sa 5 ||   
 Artikolu 202(1) || Anness VIII, Parti II, punt 6 ||   
 Artikolu 202(2) || Anness VIII, Parti II, punt 6a ||   
 Artikolu 202(3) || Anness VIII, Parti II, punt 6b ||   
 Artikolu 202(4) || Anness VIII, Parti II, punt 6c ||   
 Artikolu 202(5) || Anness VIII, Parti II, punt 7 ||   
 Artikolu 203(1) || Anness VIII, Parti II, punt 8 ||   
 Artikolu 203(2) || Anness VIII, Parti II, punt 8(a) ||   
 Artikolu 203(3) || Anness VIII, Parti II, punt 8(b) ||   
 Artikolu 203(4) || Anness VIII, Parti II, punt 8(c ) ||   
 Artikolu 203(5) || Anness VIII, Parti II, punt 8(d) ||   
 Artikolu 204(1) ||   ||   
 Artikolu 204(2) || Anness VIII, Parti II, punt 9(a) ||   
 Artikolu 204(3) || Anness VIII, Parti II, punt 9(b) ||   
 Artikolu 205 || Anness VIII, Parti II, punt 10 ||   
 Artikolu 206 || Anness VIII, Parti II, punt 11 ||   
 Artikolu 207(1) || Anness VIII, Parti II, punt 12 ||   
 Artikolu 207(2) || Anness VIII, Parti II, punt 13 ||   
 Artikolu 208 (1) || Anness VIII, Parti II, punt 14 ||   
 Artikolu 208(2) || Anness VIII, Parti II, punt 15 ||   
 Artikolu 208(3) ||   ||   
 Artikolu 209(1) || Anness VIII, Parti II, punt 16 ||   
 Artikolu 209(2) || Anness VIII, Parti II, punt 17 ||   
 Artikolu 209(3) ||   ||   
 Artikolu 210(1) || Anness VIII, Parti II, punt 18 ||   
 Artikolu 210(2) || Anness VIII, Parti II, punt 19 ||   
 Artikolu 211(1) || Anness VIII, Parti II, punt 20 ||   
 Artikolu 211(2) || Anness VIII, Parti II, punt 21 ||   
 Artikolu 212(1) || Anness VIII, Parti II, punt 22 ||   
 Artikolu 212(2) ||   ||   
 Artikolu 212(3) ||   ||   
 Artikolu 213 || Anness VIII, Parti III, punt 3 ||   
 Artikolu 214 || Anness VIII, Parti III, punt 4 ||   
 Artikolu 215(1) || Anness VIII, Parti III, punt 5 ||   
 Artikolu 215(2) || Anness VIII, Parti III, punti 6-10 ||   
 Artikolu 215(3) || Anness VIII, Parti III, punt 11 ||   
 Artikolu 215(4) || Anness VIII, Parti III, punti 22 u 23 ||   
 Artikolu 215(5) ||   ||   
 Artikolu 216(1) || Anness VIII, Parti III, punt 12-15 ||   
 Artikolu 216(2) || Anness VIII, Parti III, punt 16 ||   
 Artikolu 216(3) || Anness VIII, Parti III, punt 17 ||   
 Artikolu 216(4) || Anness VIII, Parti III, punti 18 u 19 ||   
 Artikolu 216(5) || Anness VIII, Parti III, punti 20 u 21 ||   
 Artikolu 216(6) || Anness VIII, Parti III, punti 22 u 23 ||   
 Artikolu 216(7)-(9) ||   ||   
 Artikolu 217(1) || Anness VIII, Parti III, punt 24 ||   
 Artikolu 217(2) || Anness VIII, Parti III, punt 25 ||   
 Artikolu 217(3) || Anness VIII, Parti III, punt 26 ||   
 Artikolu 217(4) || Anness VIII, Parti III, punt 27 ||   
 Artikolu 217(5) || Anness VIII, Parti III, punt 28 ||   
 Artikolu 217(6) || Anness VIII, Parti III, punt 29 ||   
 Artikolu 217(7) ||   ||   
 Artikolu 218(1) || Anness VIII, Parti III, punti 30-32 ||   
 Artikolu 218(2) || Anness VIII, Parti III, punt 33 ||   
 Artikolu 218(3) || Anness VIII, Parti III, punt 34-35 ||   
 Artikolu 218(4)-(7) ||   ||   
 Artikolu 219(1) || Anness VIII, Parti III, punt 36 ||   
 Artikolu 219(2) || Anness VIII, Parti III, punti 37-40 ||   
 Artikolu 219(3)-(6) ||   ||   
 Artikolu 220(1) || Anness VIII, Parti III, punti 42-46 ||   
 Artikolu 220(2) || Anness VIII, Parti III, punti 47-52 ||   
 Artikolu 220(3) || Anness VIII, Parti III, punti 53-56 ||   
 Artikolu 221 || Anness VIII, Parti III, punt 57 ||   
 Artikolu 222(1) || Anness VIII, Parti III, punt 58 ||   
 Artikolu 222(2) ||   ||   
 Artikolu 222(3) ||   ||   
 Artikolu 223(1) || Anness VIII, Parti III, punt 60 ||   
 Artikolu 223(2) || Anness VIII, Parti III, punt 61 ||   
 Artikolu 224(1) || Anness VIII, Parti III, punti 62-65 ||   
 Artikolu 224(2) || Anness VIII, Parti III, punt 66 ||   
 Artikolu 224(3) || Anness VIII, Parti III, punt 67 ||   
 Artikolu 225(1) || Anness VIII, Parti III, punti 68-71 ||   
 Artikolu 225(2) || Anness VIII, Parti III, punt 72 ||   
 Artikolu 225(3) || Anness VIII, Parti III, punti 73 u 74 ||   
 Artikolu 226(1) || Anness VIII, Parti III, punt 76 ||   
 Artikolu 226(2) || Anness VIII, Parti III, punt 77 ||   
 Artikolu 226(3) || Anness VIII, Parti III, punt 78 ||   
 Artikolu 227(1) || Anness VIII, Parti III, punt 79 ||   
 Artikolu 227(2) || Anness VIII, Parti III, punt 80 ||   
 Artikolu 227(3) || Anness VIII, Parti III, punt 80a ||   
 Artikolu 227(4) || Anness VIII, Parti III, punti 81-82 ||   
 Artikolu 228(1) || Anness VIII, Parti III, punt 83 ||   
 Artikolu 228(2) || Anness VIII, Parti III, punt 83 ||   
 Artikolu 228(3) || Anness VIII, Parti III, punt 84 ||   
 Artikolu 228(4) || Anness VIII, Parti III, punt 85 ||   
 Artikolu 229 || Anness VIII, Parti III, punt 86 ||   
 Artikolu 230(1) || Anness VIII, Parti III, punt 87 ||   
 Artikolu 230(2) || Anness VIII, Parti III, punt 88 ||   
 Artikolu 230(3) || Anness VIII, Parti III, punt 89 ||   
 Artikolu 231(1) || Anness VIII, Parti III, punt 90 ||   
 Artikolu 231(2) || Anness VIII, Parti III, punt 91 ||   
 Artikolu 231(3) || Anness VIII, Parti III, punt 92 ||   
 Artikolu 232(1) || Anness VIII, Parti IV, punt 1 ||   
 Artikolu 232(2) || Anness VIII, Parti IV, punt 2 ||   
 Artikolu 233(1) || Anness VIII, Parti IV, punt 3 ||   
 Artikolu 233(2) || Anness VIII, Parti IV, punt 4 ||   
 Artikolu 233(3) || Anness VIII, Parti IV, punt 5 ||   
 Artikolu 234(1) || Anness VIII, Parti IV, punt 6 ||   
 Artikolu 234(2) || Anness VIII, Parti IV, punt 7 ||   
 Artikolu 234(3) || Anness VIII, Parti IV, punt 8 ||   
 Artikolu 235 || Anness VIII, Parti VI, punt 1 ||   
 Artikolu 236 || Anness VIII, Parti VI, punt 2 ||   
 Artikolu 237(1) sa (9) || Anness IX, Parti I, punt 1 ||   
 Artikolu 237(10) || Artikolu 4 punt 37 ||   
 Artikolu 237(11) || Artikolu 4 punt 38 ||   
 Artikolu 237(12) || Artikolu 4 punt 41 ||   
 Artikolu 237(13) ||   ||   
 Artikolu 237(14) ||   ||   
 Artikolu 238(1) || Anness IX, Parti II, punt 1 ||   
 Artikolu 238(2) || Anness IX, Parti II, punt 1a ||   
 Artikolu 238(3) || Anness IX, Parti II, punt 1b ||   
 Artikolu 238(4) || Anness IX, Parti II, punt 1c ||   
 Artikolu 238(5) || Anness IX, Parti II, punt 1d ||   
 Artikolu 238(6) ||   ||   
 Artikolu 239(1) || Anness IX, Parti II, punt 2 ||   
 Artikolu 239(2) || Anness IX, Parti II, punt 2a ||   
 Artikolu 239(3) || Anness IX, Parti II, punt 2b ||   
 Artikolu 239(4) || Anness IX, Parti II, punt 2c ||   
 Artikolu 239(5) || Anness IX, Parti II, punt 2d ||   
 Artikolu 239(6) ||   ||   
 Artikolu 240(1) || Artikolu 95 (1) ||   
 Artikolu 240(2) || Artikolu 95 (2) ||   
 Artikolu 240(3) || Artikolu 96 (2) ||   
 Artikolu 240(4) || Artikolu 96 (3) ||   
 Artikolu 240(5) || Artikolu 96 (4) ||   
 Artikolu 240(6) ||   ||   
 Artikolu 241(1) || Anness IX, Parti IV, punti 2 u 3 ||   
 Artikolu 241(2) || Anness IX, Parti IV, punt 5 ||   
 Artikolu 241(3) || Anness IX, Parti IV, punt 5 ||   
 Artikolu 242(1) || Anness IX, Parti IV, punt 60 ||   
 Artikolu 242(2) || Anness IX, Parti IV, punt 61 ||   
 Artikolu 242(3) ||   ||   
 Artikolu 242(4) ||   ||   
 Artikolu 243(1) || Artikolu 101(1) ||   
 Artikolu 243(2) || Artikolu 101 (2) ||   
 Artikolu 243(3) ||   ||   
 Artikolu 244 || Anness IX, Parti II, punti 3 u 4 ||   
 Artikolu 245 || Anness IX, Parti II, punti 5-7 ||   
 Artikolu 246 || Anness IX, Parti IV, punt 6-7 ||   
 Artikolu 247 || Anness IX, Parti IV, punt 8 ||   
 Artikolu 248(1) || Anness IX, Parti IV, punt 9-10 ||   
 Artikolu 248(2) || Anness IX, Parti IV, punt 10 (bidla) ||   
 Artikolu 249 || Anness IX, Parti IV, punt 11-12 ||   
 Artikolu 250(1) || Anness IX, Parti IV, punt 13 ||   
 Artikolu 250(2) || Anness IX, Parti IV, punt 15 ||   
 Artikolu 251(1) || Artikolu 100 ||   
 Artikolu 251(2) || Anness IX, Parti IV, punt 17-20 ||   
 Artikolu 251(3) || Anness IX, Parti IV, punt 21 ||   
 Artikolu 251(4) || Anness IX, Parti IV, punti 22-23 ||   
 Artikolu 251(5) || Anness IX, Parti IV, punt 24-25 ||   
 Artikolu 251(6) || Anness IX, Parti IV, punt 26-29 ||   
 Artikolu 251(7) || Anness IX, Parti IV, punt 30 ||   
 Artikolu 251(8) || Anness IX, Parti IV, punt 32 ||   
 Artikolu 251(9) || Anness IX, Parti IV, punt 33 ||   
 Artikolu 252 || Anness IX, Parti IV, punt 34 ||   
 Artikolu 253 || Anness IX, Parti IV, punt 35-36 ||   
 Artikolu 254(1) || Anness IX, Parti IV, punti 38, 39 u 41 ||   
 Artikolu 254(2) || Anness IX, Parti IV, punt 42 ||   
 Artikolu 254(3) || Anness IX, Parti IV, punt 43 ||   
 Artikolu 254(4) || Anness IX, Parti IV, punt 44 ||   
 Artikolu 254(5) ||   ||   
 Artikolu 255 || Anness IX, Parti IV, punt 45 ||   
 Artikolu 256(1) || Anness IX, Parti IV, punt 46-47, 49 ||   
 Artikolu 256(2) || Anness IX, Parti IV, punt 51 ||   
 Artikolu 257(1) || Anness IX, Parti IV, punt 52 ||   
 Artikolu 257(2) || Anness IX, Parti IV, punt 53 ||   
 Artikolu 257(3) || Anness IX, Parti IV, punt 54 ||   
 Artikolu 257(4) ||   ||   
 Artikolu 258(1) || Anness IX, Parti IV, punt 55, 57 ||   
 Artikolu 258(2) || Anness IX, Parti IV, punt 58 ||   
 Artikolu 258(3) || Anness IX, Parti IV, punt 59 ||   
 Artikolu 259(1) || Anness IX, Parti IV, punt 62 ||   
 Artikolu 259(2) || Anness IX, Parti IV, punti 63-65 ||   
 Artikolu 259(3) ||  Anness IX, Parti IV, punti 66 u 67 ||   
 Artikolu 259(4) ||   ||   
 Artikolu 260(1) || Anness IX, Parti IV, punt 68 ||   
 Artikolu 260(2) || Anness IX, Parti IV, punt 70 ||   
 Artikolu 260(3) || Anness IX, Parti IV, punt 71 (change) ||   
 Artikolu 261(1) || Anness IX, Parti IV, punt 72 ||   
 Artikolu 261(2) || Anness IX, Parti IV, punt 73 ||   
 Artikolu 261(3) || Anness IX, Parti IV, punt 74-75 ||   
 Artikolu 261(4) || Anness IX, Parti IV, punt 76 ||   
 Artikolu 262(1) || Artikolu 97(1) ||   
 Artikolu 262(2) || Artikolu 97(2) ||   
 Artikolu 262(3) || Artikolu 97(3) ||   
 Artikolu 263 || Anness IX, Parti III, punt 1 ||   
 Artikolu 264 || Anness IX, Parti III, punt 2-7 ||   
 Artikolu 265 || Artikolu 98 (1) u Anness IX, Parti III, punti 8 u 9 ||   
 Artikolu 266(1) ||   || CAD Anness II, punt 5 
 Artikolu 266(2) ||   ||   
 Artikolu 267(1) || Anness III, Parti I, punt 2 ||   
 Artikolu 267(2) || Anness III, Parti I, punt 3 ||   
 Artikolu 267(3) || Anness III, Parti I, punt 4 ||   
 Artikolu 267(4) || Anness III, Parti I, punt 5 ||   
 Artikolu 267(5) || Anness III, Parti I, punt 6 ||   
 Artikolu 267(6) || Anness III, Parti I, punt 7 ||   
 Artikolu 267(7) || Anness III, Parti I, punt 8 ||   
 Artikolu 267(8) || Anness III, Parti I, punt 9 ||   
 Artikolu 267(9) || Anness III, Parti I, punt 10 ||   
 Artikolu 267(10) || Anness III, Parti I, punt 11 ||   
 Artikolu 267(11) || Anness III, Parti I, punt 12 ||   
 Artikolu 267(12) || Anness III, Parti I, punt 13 ||   
 Artikolu 267(13) || Anness III, Parti I, punt 14 ||   
 Artikolu 267(14) || Anness III, Parti I, punt 15 ||   
 Artikolu 267(15) || Anness III, Parti I, punt 16 ||   
 Artikolu 267(16) || Anness III, Parti I, punt 17 ||   
 Artikolu 267(17) || Anness III, Parti I, punt 18 ||   
 Artikolu 267(18) || Anness III, Parti I, punt 19 ||   
 Artikolu 267(19) || Anness III, Parti I, punt 20 ||   
 Artikolu 267(20) || Anness III, Parti I, punt 21 ||   
 Artikolu 267(21) || Anness III, Parti I, punt 22 ||   
 Artikolu 267(22) || Anness III, Parti I, punt 23 ||   
 Artikolu 267(23) || Anness III, Parti I, punt 26 ||   
 Artikolu 267(24) || Anness III, Parti I, punt 27 ||   
 Artikolu 267(25) || Anness III, Parti I, punt 28 ||   
 Artikolu 267(26) || Anness III; Parti VII, a ||   
 Artikolu 267(27) || Anness III; Parti VII, a ||   
 Artikolu 267(28)-(31) ||   ||   
 Artikolu 268(1) || Anness III, Parti II, punt 1 ||   
 Artikolu 268(2) || Anness III, Parti II, punt 2 ||   
 Artikolu 268(3) || Anness III, Parti II, punt 3 subparagrafu nru 1 u nru 2 ||   
 Artikolu 268(4) || Anness III, Parti II, punt 3 subparagrafu nru 3 ||   
 Artikolu 268(5) || Anness III, Parti II, punt 4 ||   
 Artikolu 268(6) || Anness III, Parti II, punt 5 ||   
 Artikolu 268(7) || Anness III, Parti II, punt 7 ||   
 Artikolu 268(8) || Anness III, Parti II, punt 8 ||   
 Artikolu 269(1) || Anness III, Parti III ||   
 Artikolu 269(2) || Anness III, Parti III ||   
 Artikolu 269(3) || Anness III, Parti III ||   
 Artikolu 270(1) || Anness III, Parti IV ||   
 Artikolu 270(2) || Anness III, Parti IV, nota tal-qiegħ 4 ||   
 Artikolu 271(1) || Anness III, Parti V, punt 1 ||   
 Artikolu 271(2) || Anness III, Parti V, punt 2 ||   
 Artikolu 272(1) || Anness III, Parti V, punt 3-4 ||   
 Artikolu 272(2) || Anness III, Parti V, punt 5 ||   
 Artikolu 272(3) ||   ||   
 Artikolu 272(4) ||   ||   
 Artikolu 273(1) ||   ||   
 Artikolu 273(2) || Anness III, Parti V, punt 6 ||   
 Artikolu 273(3) || Anness III, Parti V, punt 7 ||   
 Artikolu 273(4) || Anness III, Parti V, punt 8 ||   
 Artikolu 274(1) || Anness III, Parti V, punt 11 ||   
 Artikolu 274(2) || Anness III, Parti V, punt 12 ||   
 Artikolu 275(1) ||   ||   
 Artikolu 275(2) || Anness III, Parti V, punt 13 ||   
 Artikolu 275(3) || Anness III, Parti V, punt 14 ||   
 Artikolu 276(1) ||   ||   
 Artikolu 276(2) || Anness III, Parti V, punt 15 ||   
 Artikolu 276(3) || Anness III, Parti V, punt 16 ||   
 Artikolu 276(4) || Anness III, Parti V, punt 17 ||   
 Artikolu 276(5) || Anness III, Parti V, punt 18 ||   
 Artikolu 276(6) || Anness III, Parti V, punt 19 ||   
 Artikolu 276(7) || Anness III, Parti V, punt 20 ||   
 Artikolu 276(8) || Anness III, Parti V, punt 21 ||   
 Artikolu 277(1) || Anness III, Parti VI, punt 1 ||   
 Artikolu 277(2) || Anness III, Parti VI, punt 2 ||   
 Artikolu 277(3) || Anness III, Parti VI, punt 3 ||   
 Artikolu 277(4) || Anness III, Parti VI, punt 4 ||   
 Artikolu 277(5) ||   ||   
 Artikolu 277(6) ||   ||   
 Artikolu 278(1) || Anness III, Parti VI, punt 5 ||   
 Artikolu 278(2) || Anness III, Parti VI, punt 6 ||   
 Artikolu 278(3) || Anness III, Parti VI, punt 6 ||   
 Artikolu 278(4) || Anness III, Parti VI, punt 7 ||   
 Artikolu 278(5) || Anness III, Parti VI, punt 8 ||   
 Artikolu 278(6) || Anness III, Parti VI, punt 9 ||   
 Artikolu 278(7) || Anness III, Parti VI, punt 10 ||   
 Artikolu 278(8) || Anness III, Parti VI, punt 11 (bidla) ||   
 Artikolu 278(9) || Anness III, Parti VI, punt 12 ||   
 Artikolu 278(10) || Anness III, Parti VI, punt 13 ||   
 Artikolu 278(11) || Anness III, Parti VI, punt 14 ||   
 Artikolu 278(12) || Anness III, Parti VI, punt 15 ||   
 Artikolu 278(13) ||   ||   
 Artikolu 279(1) || Anness III, Parti VI, punt 16 ||   
 Artikolu 279(2)-(7) ||   ||   
 Artikolu 280(1) || Anness III, Parti VI, punt 18 u 25 ||   
 Artikolu 280(2) || Anness III, Parti VI, punt 19 ||   
 Artikolu 280(3) ||   ||   
 Artikolu 280(4) || Anness III, Parti VI, punt 20 ||   
 Artikolu 280(5) || Anness III, Parti VI, punt 21 ||   
 Artikolu 280(6) || Anness III, Parti VI, punt 22 ||   
 Artikolu 280(7) || Anness III, Parti VI, punt 23 ||   
 Artikolu 280(8) || Anness III, Parti VI, punt 24 ||   
 Artikolu 281(1) || Anness III, Parti VI, punt 17 ||   
 Artikolu 281(2) ||   ||   
 Artikolu 281(3) ||   ||   
 Artikolu 281(4) ||   ||   
 Artikolu 282 || Anness III, Parti VI, punt 26 ||   
 Artikolu 283(1) || Anness III, Parti VI, punt 27 ||   
 Artikolu 283(2) || Anness III, Parti VI, punt 28 ||   
 Artikolu 283(3) ||   ||   
 Artikolu 283(4) || Anness III, Parti VI, punt 29 ||   
 Artikolu 283(5) || Anness III, Parti VI, punt 30 ||   
 Artikolu 283(6) || Anness III, Parti VI, punt 31 ||   
 Artikolu 284(1) || Anness III, Parti VI, punt 32 ||   
 Artikolu 284(2) || Anness III, Parti VI, punt 33 ||   
 Artikolu 284(3)-(10) ||   ||   
 Artikolu 285(1) || Anness III, Parti VI, punt 34 ||   
 Artikolu 285(2) || Anness III, Parti VI, punt 35 ||   
 Artikolu 285(3) ||   ||   
 Artikolu 285(4) ||   ||   
 Artikolu 285(5) ||   ||   
 Artikolu 285(6) ||   ||   
 Artikolu 286(1) || Anness III, Parti VI, punt 36 ||   
 Artikolu 286(2) ||   ||   
 Artikolu 286(3) || Anness III, Parti VI, punt 38 ||   
 Artikolu 286(4) || Anness III, Parti VI, punt 39 ||   
 Artikolu 286(5) || Anness III, Parti VI, punt 40 ||   
 Artikolu 286(6) || Anness III, Parti VI, punt 41 ||   
 Artikolu 286(7) ||   ||   
 Artikolu 286(8) ||   ||   
 Artikolu 286(9) ||   ||   
 Artikolu 286(10) ||   ||   
 Artikolu 287(1) || Anness III, Parti VI, punt 42 ||   
 Artikolu 287(2)-(5) ||   ||   
 Artikolu 287(6) || Anness III, Parti VI, punt 42 ||   
 Artikolu 288(1) ||   ||   
 Artikolu 288(2) ||   ||   
 Artikolu 288(3) ||   ||   
 Artikolu 289 || Anness III, Parti VII, punt a ||   
 Artikolu 290(1) ||   ||   
 Artikolu 290(2) || Anness III, Parti VII, punt b 5 ||   
 Artikolu 290(3) ||   ||   
 Artikolu 291(1) || Anness III, Parti VII, punt b (iii) ||   
 Artikolu 291(2) || Anness III, Parti VII, punt b (iv) ||   
 Artikolu 291(3) || Anness III, Parti VII, punt b (v) ||   
 Artikolu 291(4) || Anness III, Parti VII, punt b  subparagrafu nru 5(c)-(d) ||   
 Artikolu 292(1) || Anness III, Parti VII, punt c) ||   
 Artikolu 292(2) || Anness III, Parti VII, punt c) ||   
 Artikolu 292(3) || Anness III, Parti VII, punt c) ||   
 Artikolu 292(4) ||   ||   
 Artikolu 293(1) ||   ||   
 Artikolu 293(2) ||   || Anness II, punti 7-11 
 Artikolu 294(1) ||   ||   
 Artikolu 295 ||   ||   
 Artikolu 296 ||   ||   
 Artikolu 297 ||   ||   
 Artikolu 298 ||   ||   
 Artikolu 299 ||   ||   
 Artikolu 300 ||   ||   
 Artikolu 301(1) || Artikolu 104(6) ||   
 Artikolu 301(2) || Artikolu 105(1) u 105(2) ||   
 Artikolu 301(3) ||   ||   
 Artikolu 302(1) || Artikolu 102(2) u 102(3) ||   
 Artikolu 302(2) ||   ||   
 Artikolu 303(3) || Artikolu 102(4) ||   
 Artikolu 303(3) || Anness X, Parti IV, punt 1 ||   
 Artikolu 303(3) || Anness X, Parti IV, punt 2 ||   
 Artikolu 303(4) ||   ||   
 Artikolu 303(5) ||   ||   
 Artikolu 304(1) || Anness X, Parti I, punt 1 ||   
 Artikolu 305(2) || Anness X, Parti I, punti 2-4 ||   
 Artikolu 305(3) || Anness X, Parti I, punti 5-6 ||   
 Artikolu 305(3) ||   ||   
 Artikolu 306(1) || Artikolu 104 (1) ||   
 Artikolu 306(2) || Anness X, Parti II, punt 1, l-ewwel sentenza ||   
 Artikolu 306(3) || Anness X, Parti II, punt 1, it-tieni sentenza ||   
 Artikolu 306(4) || Anness X, Parti II, punt 2 ||   
 Artikolu 307(1) || Anness X, Parti II, punt 4 ||   
 Artikolu 307(2) ||   ||   
 Artikolu 307(3) ||   ||   
 Artikolu 308(1) || Anness X, Parti II, punti 5-7 ||   
 Artikolu 308(2) || Anness X, Parti II, punti 10 u 11 ||   
 Artikolu 309 || Anness X, Parti II, punt 12 ||   
 Artikolu 310 || Anness X, Parti III, punti 1-7 ||   
 Artikolu 311(1) || Anness X, Parti III, punt 1 ||   
 Artikolu 311(2) || Anness X, Parti III, punti 8-12 ||   
 Artikolu 311(3) || Anness X, Parti III, punti 13-18 ||   
 Artikolu 311(4) || Anness X, Parti III, punt 19 ||   
 Artikolu 311(5) || Anness X, Parti III, punt 20 ||   
 Artikolu 311(6) || Anness X, Parti III, punti 21-24 ||   
 Artikolu 311(7) ||   ||   
 Artikolu 312(1) || Anness X, Parti III, punt 25 ||   
 Artikolu 312(2) || Anness X, Parti III, punt 26 ||   
 Artikolu 312(3) || Anness X, Parti III, punt 27 ||   
 Artikolu 312(4) || Anness X, Parti III, punt 28 ||   
 Artikolu 312(5) || Anness X, Parti III, punt 29 ||   
 Artikolu 313 || Anness X, Parti V ||   
 Artikolu 314(1) ||   || Artikolu 26 
 Artikolu 314(2) ||   || Artikolu 26 
 Artikolu 314(3) ||   ||   
 Artikolu 315 ||   ||   
 Artikolu 316(1) ||   || Anness I punt 1 
 Artikolu 316(2) ||   || Anness I punt 2 
 Artikolu 316(3) ||   || Anness I punt 3 
 Artikolu 317(1) ||   || Anness I punt 4 
 Artikolu 317(2) ||   ||   
 Artikolu 318(1) ||   || Anness I punt 5 
 Artikolu 318(2) ||   ||   
 Artikolu 319 ||   || Anness I punt 7 
 Artikolu 320(1) ||   || Anness I punt 9 
 Artikolu 320(2) ||   || Anness I punt 10 
 Artikolu 321(1) ||   || Anness I punt 8 
 Artikolu 321(2) ||   || Anness I punt 8 
 Artikolu 322 ||   || Anness I punt 11 
 Artikolu 323 ||   || Anness I punt 13 
 Artikolu 324 ||   || Anness I punt 14 
 Artikolu 325(1) ||   || Anness I punt 14 
 Artikolu 325(2) ||   || Anness I punt 14 
 Artikolu 325(3) ||   || Anness I punt 14 
 Artikolu 325(4) ||   ||  Artikolu 19(1) 
 Artikolu 326(1) ||   || Anness I punt 16a 
 Artikolu 326(2) ||   || Anness I punt 16a 
 Artikolu 326(3) ||   || Anness I punt 16a 
 Artikolu 326(4) ||   || Anness I punt 16a 
 Artikolu 326(4) ||   || Anness I punt 16a 
 Artikolu 327(1) ||   || Anness I punt 14a 
 Artikolu 327(2) ||   || Anness I punt 14b 
 Artikolu 327(3) ||   || Anness I punt 14c 
 Artikolu 327(4) ||   || Anness I punt 14a 
 Artikolu 328(1) ||   || Anness I punt 17 
 Artikolu 328(2) ||   || Anness I punt 18 
 Artikolu 328(3) ||   || Anness I punt 19 
 Artikolu 328(4) ||   || Anness I punt 20 
 Artikolu 328(5) ||   || Anness I punt 21 
 Artikolu 328(6) ||   || Anness I punt 22 
 Artikolu 328(7) ||   || Anness I punt 23 
 Artikolu 328(8) ||   || Anness I punt 24 
 Artikolu 328(9) ||   || Anness I punt 25 
 Artikolu 329(1) ||   || Anness I punt 26 
 Artikolu 329(2) ||   || Anness I punt 27 
 Artikolu 329(3) ||   || Anness I punt 28 
 Artikolu 329(4) ||   || Anness I punt 29 
 Artikolu 329(5) ||   || Anness I punt 30 
 Artikolu 329(6) ||   || Anness I punt 31 
 Artikolu 329(7) ||   || Anness I punt 32 
 Artikolu 330(1) ||   || Anness I punt 33 
 Artikolu 330(2) ||   || Anness I punt 33 
 Artikolu 330(3) ||   ||   
 Artikolu 331 ||   || Anness I punt 34 
 Artikolu 332 ||   || Anness I punt 36 
 Artikolu 333(1) ||   ||   
 Artikolu 333(2) ||   || Anness I punt 37 
 Artikolu 333(3) ||   || Anness I punt 38 
 Artikolu 334(1) ||   || Anness I punt 41 
 Artikolu 334(2) ||   || Anness I punt 41 
 Artikolu 335(1) ||   || Anness I punt 42 
 Artikolu 335(2) ||   ||   
 Artikolu 335(3) ||   || Anness I punt 43 
 Artikolu 335(4) ||   || Anness I punt 44 
 Artikolu 335(5) ||   || Anness I punt 45 
 Artikolu 335(6) ||   || Anness I punt 46 
 Artikolu 336 ||   || Anness I punt 8 
 Artikolu 337(1) ||   || Anness I punti 48-49 
 Artikolu 337(2) ||   || Anness I punt 50 
 Artikolu 338 ||   || Anness I punt 51 
 Artikolu 339(1) ||   || Anness I punt 53 
 Artikolu 339(2) ||   || Anness I punt 54 
 Artikolu 339(3) ||   || Anness I punt 55 
 Artikolu 339(4) ||   || Anness I punt 56 
 Artikolu 340 ||   || Anness III punt 1 
 Artikolu 341(1) ||   || Anness III punt 2 u punt 2(4) 
 Artikolu 341(2) ||   || Anness III punt 2(2) 
 Artikolu 341(3) ||   || Anness III punt 2(1) 
 Artikolu 341(4) ||   || Anness III punt 2(2) 
 Artikolu 341(5) ||   ||   
 Artikolu 342(1) ||   || Anness III punt 2(1) 
 Artikolu 342(2) ||   || Anness III punt 2(1) 
 Artikolu 342(3) ||   || Anness III punt 2(1) 
 Artikolu 343(1) ||   || Anness III punt 3(1) 
 Artikolu 343(2) ||   || Anness III punt 3(2) 
 Artikolu 343(3) ||   || Anness III punt 3(2) 
 Artikolu 343(4) ||   ||   
 Artikolu 344 ||   ||   
 Artikolu 345 ||   ||   
 Artikolu 346(1) ||   || Anness IV punt 1 
 Artikolu 346(2) ||   || Anness IV punt 2 
 Artikolu 346(3) ||   || Anness IV punt 3 
 Artikolu 346(4) ||   || Anness IV punt 4 
 Artikolu 346(5) ||   || Anness IV punt 6 
 Artikolu 347(1) ||   || Anness IV punt 8 
 Artikolu 347(2) ||   || Anness IV punt 9 
 Artikolu 347(3) ||   || Anness IV punt 10 
 Artikolu 347(4) ||   || Anness IV punt 12 
 Artikolu 348(1) ||   || Anness IV punt 13 
 Artikolu 348(2) ||   || Anness IV punt 14 
 Artikolu 348(3) ||   || Anness IV punt 15 
 Artikolu 348(4) ||   || Anness IV punt 16 
 Artikolu 348(5) ||   || Anness IV punt 17 
 Artikolu 348(6) ||   || Anness IV punt 18 
 Artikolu 349(1) ||   || Anness IV punt 19 
 Artikolu 349(2) ||   || Anness IV punt 20 
 Artikolu 350 ||   || Anness IV punt 21 
 Artikolu 351 ||   ||   
 Artikolu 352(1) ||   || Anness V punt 1 
 Artikolu 352(2) ||   ||   
 Artikolu 352(3) ||   ||   
 Artikolu 353(1) ||   || Anness V punt 10b 
 Artikolu 353(2) ||   ||   
 Artikolu 353(3) ||   ||   
 Artikolu 354(1) ||   || Anness V punt 10 
 Artikolu 354(2) ||   || Anness V punt 10a 
 Artikolu 355(1) ||   || Anness V punt 7 
 Artikolu 355(2) ||   || Anness V punt 8 
 Artikolu 355(3) ||   || Anness V punt 9 
 Artikolu 355(4) ||   || Anness V punt 10 
 Artikolu 355(5) ||   || Anness V punt 8 
 Artikolu 356(1) ||   || Anness V punt 11 
 Artikolu 356(2) ||   || Anness V punt 12 
 Artikolu 356(3) ||   || Anness V punt 12 
 Artikolu 357(1) ||   || Anness V punt 2 
 Artikolu 357(2) ||   || Anness V punt 2 
 Artikolu 357(3) ||   || Anness V punt 5 
 Artikolu 357(4) ||   ||   
 Artikolu 358(1) ||   || Anness V punt 3 
 Artikolu 358(2) ||   ||   
 Artikolu 359(1) ||   || Anness V punt 5 
 Artikolu 360(1) ||   || Anness V punt 5 
 Artikolu 360(2) ||   ||   
 Artikolu 361 ||   || Anness V punt 5a 
 Artikolu 362 ||   || Anness V punt 5b 
 Artikolu 363(1) ||   || Anness V punt 5c 
 Artikolu 363(2) ||   || Anness V punt 5d 
 Artikolu 363(3) ||   || Anness V punt 5d 
 Artikolu 363(4) ||   || Anness V punt 5d 
 Artikolu 363(5) ||   || Anness V punt 5d 
 Artikolu 363(6) ||   || Anness V punt 5d 
 Artikolu 363(7) ||   ||   
 Artikolu 364(1) ||   || Anness V punt 5a 
 Artikolu 364(2) ||   || Anness V punt 5e 
 Artikolu 365(1) ||   || Anness V punt 5f 
 Artikolu 365(2) ||   || Anness V punt 5g 
 Artikolu 365(3) ||   || Anness V punt 5h 
 Artikolu 365(4) ||   || Anness V punt 5h 
 Artikolu 365(5) ||   || Anness V punt 5i 
 Artikolu 365(6) ||   || Anness V punt 5 
 Artikolu 366 ||   || Anness V punt 5j 
 Artikolu 367 ||   ||   
 Artikolu 367(4) ||   || Anness V punt 5l 
 Artikolu 367(5) ||   || Anness V punt 5l 
 Artikolu 367(6) ||   || Anness V punt 5l 
 Artikolu 368 ||   || Anness II punt 1 
 Artikolu 369(1) ||   || Anness II punt 2 
 Artikolu 369(2) ||   || Anness II punt 3 
 Artikolu 369(3) ||   ||   
 Artikolu 370 ||   || Anness II punt 4 
 Artikolu 371 ||   ||   
 Artikolu 372 ||   ||   
 Artikolu 373 ||   ||   
 Artikolu 374 ||   ||   
 Artikolu 375 ||   ||   
 Artikolu 376 ||   || Artikolu 28(1) 
 Artikolu 377 ||   ||   
 Artikolu 378 ||   ||   
 Artikolu 379(1) || Artikolu 106(1) ||   
 Artikolu 379(2) || Artikolu 106(1) ||   
 Artikolu 379(3) ||   || Artikolu 29(1) 
 Artikolu 379(4) ||   || Artikolu 30(1) 
 Artikolu 379(5) ||   || Artikolu 29(2) 
 Artikolu 379(6) || Artikolu 106(2) ||   
 Artikolu 379(7) || Artikolu 106(3) ||   
 Artikolu 379(8) ||   ||   
 Artikolu 380 || Artikolu 107 ||   
 Artikolu 381 || Artikolu 108 ||   
 Artikolu 382 || Artikolu 109 ||   
 Artikolu 383(1) || Artikolu 110(1) ||   
 Artikolu 383(2) || Artikolu 110(2) ||   
 Artikolu 384(1) || Artikolu 111(1) ||   
 Artikolu 384(2) || Artikolu 111(4) ||   
 Artikolu 384(3) || Artikolu 30(4) ||   
 Artikolu 384(4) ||   || Artikolu 31 
 Artikolu 385 ||   ||   
 Artikolu 386(1) ||   || Anness VI, punt 1 
 Artikolu 386(2) ||   || Anness VI, punt 2 
 Artikolu 386(3) ||   || Anness VI, punt 3 
 Artikolu 387 ||   || Artikolu 32(1) 
 Artikolu 388(1) || Artikolu 112(1) ||   
 Artikolu 388(2) || Artikolu 112(2) ||   
 Artikolu 388(3) || Artikolu 112(3) ||   
 Artikolu 388(4) ||   ||   
 Artikolu 389(1) || Artikolu 113(3) ||   
 Artikolu 389(2) || Artikolu 113(4) ||   
 Artikolu 390(1) || Artikolu 114(1) ||   
 Artikolu 390(2) || Artikolu 114(2) ||   
 Artikolu 390(3) || Artikolu 114(3) ||   
 Artikolu 391(1) || Artikolu 115(1) ||   
 Artikolu 391(2) || Artikolu 115(2) ||   
 Artikolu 392(1) || Artikolu 117(1) ||   
 Artikolu 392(2) || Artikolu 117(2) ||   
 Artikolu 393 ||   ||   
 Artikolu 394(1) || Artikolu 122a(1) ||   
 Artikolu 394(2) || Artikolu 122a(2) ||   
 Artikolu 394(3) || Artikolu 122a(3) ||   
 Artikolu 394(4) || Artikolu 122a(4) ||   
 Artikolu 395 ||   ||   
 Artikolu 396 ||   ||   
 Artikolu 397 ||   ||   
 Artikolu 398 ||   ||   
 Artikolu 399 ||   ||   
 Artikolu 400 ||   ||   
 Artikolu 401 ||   ||   
 Artikolu 402 ||   ||   
 Artikolu 403 ||   ||   
 Artikolu 404 ||   ||   
 Artikolu 405 ||   ||   
 Artikolu 406 ||   ||   
 Artikolu 407 ||   ||   
 Artikolu 408 ||   ||   
 Artikolu 409 ||   ||   
 Artikolu 410 ||   ||   
 Artikolu 411 ||   ||   
 Artikolu 412 ||   ||   
 Artikolu 413 ||   ||   
 Artikolu 414 ||   ||   
 Artikolu 415 ||   ||   
 Artikolu 416 ||   ||   
 Artikolu 417 ||   ||   
 Artikolu 418(1) || Artikolu 145(1) ||   
 Artikolu 418(2) || Artikolu 145(2) ||   
 Artikolu 418(3) || Artikolu 145(3) ||   
 Artikolu 418(4) || Artikolu 145(4) ||   
 Artikolu 419(1) || Anness XII, Parti I, punt 1 u Artikolu 146(1) ||   
 Artikolu 419(2) || Artikolu 146(2) u Anness XII, Parti I, punti 2 u 3 ||   
 Artikolu 419(3) || Artikolu 146(3) ||   
 Artikolu 420 || Artikolu 147 u Anness XII, Parti I, punt 4 ||   
 Artikolu 421(1) || Artikolu 148 ||   
 Artikolu 421(2) ||   ||   
 Artikolu 422(1) || Anness XII, Parti II, punt 1 ||   
 Artikolu 422(2) ||   ||   
 Artikolu 423 || Anness XII, Parti II, punt 2 ||   
 Artikolu 424 ||   ||   
 Artikolu 425 || Anness XII, Parti II, punti 4, 8 ||   
 Artikolu 426 || Anness XII, Parti II, punt 5 ||   
 Artikolu 427 ||   ||   
 Artikolu 428 || Anness XII, Parti II, punt 6 ||   
 Artikolu 429 || Anness XII, Parti II, punt 7 ||   
 Artikolu 430 || Anness XII, Parti II, punt 9 ||   
 Artikolu 431 || Anness XII, Parti II, punt 11 ||   
 Artikolu 432 || Anness XII, Parti II, punt 12 ||   
 Artikolu 433 || Anness XII, Parti II, punt 13 ||   
 Artikolu 434 || Anness XII, Parti II, punt 14 ||   
 Artikolu 435(1) || Anness XII, Parti II, punt 15 ||   
 Artikolu 435(2) ||   ||   
 Artikolu 436 ||   ||   
 Artikolu 437 || Anness XII, Parti III, punt 1 ||   
 Artikolu 438 || Anness XII, Parti III, punt 2 ||   
 Artikolu 439 || Anness XII, Parti III, punt 3 ||   
 Artikolu 440 ||   ||   
 Artikolu 441, Subparagrafu 1 || Artikolu 150(1) ||  Artikolu 41 
 Artikolu 441, Subparagrafu 2 ||   ||   
 Artikolu 442 ||   ||   
 Artikolu 443 ||   ||   
 Artikolu 444 ||   ||   
 Artikolu 445(1) || Artikolu 151a ||   
 Artikolu 445(2) || Artikolu 151a ||   
 Artikolu 445(3) || Artikolu 151a ||   
 Artikolu 445(4) ||   ||   
 Artikolu 445(5) ||   ||   
 Artikolu 446 ||   ||   
 Artikolu 447 ||   ||   
 Artikolu 448 ||   ||   
 Artikolu 459 ||   ||   
 Artikolu 450 ||   ||   
 Artikolu 451 ||   ||   
 Artikolu 452 ||   ||   
 Artikolu 453 ||   ||   
 Artikolu 454 ||   ||   
 Artikolu 455 ||   ||   
 Artikolu 456 ||   ||   
 Artikolu 457 ||   ||   
 Artikolu 458 ||   ||   
 Artikolu 459 ||   ||   
 Artikolu 460 ||   ||   
 Artikolu 461 ||   ||   
 Artikolu 462 ||   ||   
 Artikolu 463 ||   ||   
 Artikolu 464 ||   ||   
 Artikolu 465 ||   ||   
 Artikolu 466 ||   ||   
 Artikolu 467 ||   ||   
 Artikolu 468 ||   ||   
 Artikolu 469 ||   ||   
 Artikolu 470 ||   ||   
 Artikolu 471 ||   ||   
 Artikolu 472 ||   ||   
 Artikolu 473 ||   ||   
 Artikolu 474 ||   ||   
 Artikolu 475 ||   ||   
 Artikolu 476 || Artikolu 152(5) ||   
 Artikolu 477 ||   ||   
 Artikolu 478 ||   ||   
 Artikolu 479 ||   ||   
 Artikolu 480 ||   ||   
 Artikolu 481 ||   ||   
 Artikolu 482 ||   ||   
 Artikolu 483 ||   ||   
 Artikolu 484 ||   ||   
 Artikolu 485 ||   ||   
 Artikolu 486 ||   ||   
 Artikolu 487 ||   ||   
 Artikolu 488 ||   ||   
 Anness I || Anness II ||   
 Anness II || Anness IV ||   
 Anness III ||   ||   
 Anness IV, Parti 1 || Artikolu 152(5) u Artikolu 1 punti 14 sa 19 tad-Direttiva 2000/12/KE ||   
 Anness IV, Parti 2 || Artikolu 152(5) u Artikolu 42 tad-Direttiva 2000/12/KE ||   
 Anness IV, Parti 3 || Artikolu 152(5) u Artikolu 43 tad-Direttiva 2000/12/KE ||   
 Anness IV, Parti 4 || Artikolu 152(5) u Artikolu 44 tad-Direttiva 2000/12/KE ||   
 Anness IV, Parti 5 || Artikolu 152(5) u Artikolu 45 tad-Direttiva 2000/12/KE ||   
 Anness IV, Parti 6 || Artikolu 152(5) u Artikolu 46 tad-Direttiva 2000/12/KE ||   
DIKJARAZZJONI FINANZJARJA
LEĠISLATTIVA GĦALL-PROPOSTI
1.           QAFAS TAL-PROPOSTA/INIZJATTIVA 
              1.1.    Titolu tal-proposta/inizjattiva 
              1.2.    Il-qasam/l-oqsma ta’ politika
kkonċernat(i) fl-istruttura tal-ABM/ABB
              1.3.    Natura tal-proposta/inizjattiva 
              1.4.    Għan(ijiet) 
              1.5.    Raġunijiet
għall-proposta/inizjattiva

              1.6.    Tul taż-żmien u l-impatt
finanzjarju 
              1.7.    Metodu/i ta’ mmaniġjar previst(i) 
2.           MIŻURI TA’ MMANIĠJAR 
              2.1.    Regoli ta’ monitoraġġ u rappurtar 
              2.2.    Sistemi ta’ mmaniġjar u kontroll 
              2.3.    Miżuri għall-prevenzjoni tal-frodi
u l-irregolaritajiet 
3.           IMPATT FINANZJARJU STMAT
TAL-PROPOSTA/INIZJATTIVA 
              3.1.    Interstatura/i tal-qafas finanzjarju
multiannwali u l-linja/i tal-baġit tan-nefqa affettwata/i 
              3.2.    Impatt stmat fuq in-nefqa 
              3.2.1. Sommarju tal-impatt stmat fuq in-nefqa 
              3.2.2. Impatt stmat fuq l-approprjazzjonijiet operazzjonali 
              3.2.3. L-impatt stmat fuq l-approprjazzjonijiet ta’ natura amministrattiva
              3.2.4. Kompatibbiltà mal-qafas finanzjarju multiannwali attwali
              3.2.5. Parteċipazzjoni minn partijiet terzi fl-iffinanzjar 
              3.3.    Impatt stmat fuq id-dħul
DIKJARAZZJONI
FINANZJARJA LEĠISLATTIVA GĦALL-PROPOSTI

(1)                   
QAFAS TAL-PROPOSTA/INIZJATTIVA 
(b)                   
Titolu tal-proposta/inizjattiva 

Proposta għal Regolament tal-Parlament Ewropew u tal-Kunsill
dwar ir-rekwiżiti prudenzjali għall-istituzzjonijiet ta’ kreditu u
d-ditti tal-investimenti

(c)                   
Il-qasam/l-oqsma ta’ politika
kkonċernat(i) fl-istruttura tal-ABM/ABB[1] 

Suq Intern – swieq finanzjarji
Suq Intern – istituzzjonijiet finanzjarji

(d)                   
Natura tal-proposta/inizjattiva 

ý Il-proposta/inizjattiva
tirrigwarda azzjoni ġdida 
¨ Il-proposta/inizjattiva
tirrigwarda azzjoni ġdida wara proġett-pilota/azzjoni preparatorja[2] 
¨ Il-proposta/inizjattiva tirrigwarda
estensjoni ta’ azzjoni eżistenti 
¨ Il-proposta/inizjattiva
tirrigwarda azzjoni li tiġi indirizzata lejn azzjoni ġdida 

(e)                   
Għanijiet
(1)                   
L-għan(ijiet)
strateġiku/strateġiċi multiannwali tal-Kummissjoni fil-mira
tal-proposta/inizjattiva 

L-ewwel u qabel kollox, din l-inizjattiva hija marbuta mal-għan
strateġiku ta’ titjib fir-regolamentazzjoni u s-superviżjoni
tas-swieq finanzjarji. Il-livell mingħajr preċedenti ta’
għajnuna fiskali lill-banek għandu jiġi kkomplimentat b’riforma
robusta li tindirizza n-nuqqasijiet regolatorji li feġġew matul
il-kriżi finanzjarja. Din ir-riforma tar-regolamentazzjoni tal-banek
tal-UE tirrifletti r-riżultat tax-xogħol ikkoordinat fuq livell
internazzjonali fuq il-qafas tal-kapital u l-likwidità tal-banek
tal-Basel III u hija konformi mal-għan strateġiku l-ieħor
li jiġu stabbiliti standards globali permezz ta’ kooperazzjoni u ftehim
ma’ sħab internazzjonali.

(2)                   
L-għan(ijiet)
speċifiku/speċifiċi u l-attività(jiet) tal-ABM/ABB
ikkonċernati 

Għan speċifiku Nru 1. (Suq Intern – istituzzjonijiet finanzjarji)
Titjib fir-reġim ta’ rekwiżiti kapitali tas-settur
bankarju, tal-assigurazzjoni u tal-pensjonijiet
Għan speċifiku Nru 1. (Suq Intern – swieq finanzjarji)
Il-promozzjoni tal-istabbiltà u l-integrità fis-swieq finanzjarji
permezz ta’ superviżjoni adegwata, infrastrutturi tas-suq robusti u livell
għoli ta’ trasparenza
Flimkien
maż-żewġ għanijiet speċifiċi ta’ hawn fuq
identifikati fil-pjan tal-immaniġjar tal-MARKT għall-2011,
l-inizjattiva hija mmirata sabiex tikkontribwixxi għall-għanijiet
speċifiċi li ġejjin li ġew identifikati fil-valutazzjonjiet
tal-impatt li jakkumpanjaw il-proposti:
-
titjib fl-immaniġjar tar-riskji tal-banek;
-
prevenzjoni tal-opportunitajiet ta’ arbitraġġ regolatorju;
-
titjib fiċ-ċarezza legali;
-
tnaqqis fil-piż tal-konformità;
-
titjib fl-ugwaljanza tal-kundizzjonijiet l-istess għal kulħadd;
-
titjib fil-kooperazzjoni u l-konverġenza superviżorji;
-
tnaqqis fiċ-ċikliċità tal-għoti ta' self mill-banek;
Attività(jiet) tal-ABM/ABB konċernati
Swieq finanzjarji, istituzzjonijiet finanzjarji 

(3)                   
Riżultat(i) u impatt mistennija

Speċifika
l-effetti li l-proposta/inizjattiva għandu jkollha fuq
il-benefiċjarji/gruppi fil-mira.
Il-proposti għandhom iwasslu għal kapitalizzazzjoni aqwa u
titjib fl-immaniġjar tar-riskji tal-likwidità tas-settur bankarju tal-UE.
Imbagħad, dan għandu jwassal għal frekwenza aktar baxxa ta’
kriżijiet sistemiċi tal-banek fil-ġejjieni. L-istabbiltà
finanzjarja mtejba hija mistennija li ġġib benefiċċji ekonomiċi
netti konkomitanti ta’ żieda annwali fl-PGD tal-UE fil-medda ta’ 0.3%-2%.
Dawn il-benefiċċji jinġemgħu għal medda wiesgħa
ta’ partijiet interessati, inklużi individwi, SMEs u korporattivi kbar li
jisselfu mill-banek jew li huma kredituri, gvernijiet, u ċ-ċittadini
tal-UE inġenerali.
L-Awtorità Bankarja Ewropea (ABE) se jkollha rwol importanti
fil-kisba ta’ dawn ir-riżultati, peress li l-proposti jitolbuha
tiżviluppa madwar 50 standard tekniku vinkolanti (BTS) jew aktar għal
diversi oqsma politiki. Il-BTS – li eventwalment jiġu approvati
mill-Kummissjoni – se jkunu importanti sabiex jiżguraw li
d-dispożizzjonijiet ta’ natura teknika għolja ħafna jiġu
implimentati b’mod uniformi madwar l-UE u li l-politiki proposti jaħdmu
kif kien intenzjonat. Għaldaqstant, il-ħidma tal-ABE għandha
tikkontribwixxi għall-kisba effettiva tal-għanijiet
strateġiċi u speċifiċi rilevanti msemmija fit-taqsimiet
1.4.1 u 1.4.2.

(4)                   
Indikaturi tar-riżultati u l-impatt 

Speċifika
l-indikaturi għall-monitoraġġ tal-implimentazzjoni tal-proposta/inizjattiva.
1. Riżultati mistennija: 
- titjib fl-istabbiltà finanzjarja permezz ta’ regolamentazzjoni u
superviżjoni tal-banek aħjar;
- titjib fil-kapitalizzazzjoni tal-banek tal-UE u titjib
fl-immaniġjar tar-riskji tal-likwidità.
Indikaturi: 
- dinamiki tal-ispejjeż tal-protezzjoni kontra l-inadempjenzi
ta’ istituzzjonijiet finanzjarji;
- perċentwal ta’ banek li għaddew mit-testijiet ta’ stress
tal-UE b’suċċess;
- proporzjonijiet kapitali u l-bafers kapitali ’l fuq
mir-rekwiżit kapitali, miżmuma fil-banek tal-UE.
2. Riżultati mistennija:
- titjib fl-effettività tar-regolamentazzjoni u s-superviżjoni
tal-banek tal-UE
Indikatur:
- għadd ta’ standards tekniċi vinkolanti żviluppati
mill-ABE fil-ħin

(f)                    
Raġunijiet
għall-proposta/inizjattiva 
(1)                   
Rekwiżit(i) li
għandu/għandhom jintlaħaq/jintlaħqu fiż-żmien
qarib jew fit-tul 

Abbażi taż-żewġ proposti, xi 60% tal-BTS li
l-ABE hija mitluba tħejji se jkunu dovuti għall-2013 u dan
jeħtieġ żieda fl-ammont ta’ FTEs tagħha sabiex tkun tista’
tlaħħaq mal-ammont ta’ xogħol. Abbażi
taż-żewġ proposti, xi 60% tal-BTS li l-ABE hija mitluba
tħejji se jkunu dovuti għall-2013 u dan jeħtieġ żieda
fl-ammont ta’ FTEs tagħha sabiex tkun tista’ tlaħħaq mal-ammont
ta’ xogħol. Barra minn hekk, fit-tul taż-żmien, se jidħol
xogħol addizzjonali relatat mal-iżvilupp tal-BTS minn proposti
leġiżlattivi fil-ġejjieni fil-qasam tar-regolamentazzjoni
tas-settur bankarju tal-UE.

(2)                   
Valur miżjud tal-involviment tal-UE

Hemm diversi ġustifikazzjonijiet importanti għall-valur
miżjud tal-involviment tal-UE f'din l-inizjattiva. Dawn jinkludu:
-ħtieġa għal titjib fl-integrazzjoni tas-suq bankarju
intern tal-UE; 
-indirizzar ta’ diversi fallimenti tas-suq u tar-regolamentazzjoni
li feġġew matul il-kriżi finanzjarja; 
- il-korrezzjoni ta’ opportunitajiet ta’ arbitraġġ
regolatorju li huma possibbli minħabba l-leġiżlazzjoni attwali;
u
- l-iżgurar ta’ approċċ konsistenti fl-UE
għall-indirizzar ta’ diversi kwistjonijiet koperti mill-ambitu
tal-inizjattiva, li jneħħi l-bżonn li l-Istati Membri
jieħdu approċċi individwali li jirriskjaw li jifframmentaw
is-Suq Intern. 
L-aktar importanti, approċċ komuni fuq livell tal-UE biss
huwa mistenni li jipprovdi b’mod effettiv l-istabbiltà finanzjarja u jnaqqas
il-proċikliċità finanzjarja eċċessiva, peress li l-politiki
attwali li huma mmirati lejn dawn l-aspetti sistemiċi ewlenin jew huma
mfassla fuq il-ħtiġijiet nazzjonali jew inkella huma kompletament
ineżistenti. 

(3)                   
Lezzjonijiet li ġejjin minn esperjenzi
simili fil-passat

Fir-rigward tal-BTS, l-2011 hija l-ewwel sena tal-operazzjoni
tal-ABE. Għaldaqstant, l-ewwel settijiet ta’ BTS li huma marbutin
mal-qafas leġiżlattiv eżistenti għad iridu jintbagħtu
lill-Kummissjoni.

(4)                   
Koerenza u sinerġija possibbli ma’
strumenti rilevanti oħrajn

Il-proposta hija koerenti mar-Regolament (UE) Nru 1093/2010
tal-Parlament Ewropew u tal-Kunsill tal-24 ta’ Novembru 2010 li
jistabbilixxi Awtorità Superviżorja Ewropea (Awtorità Bankarja Ewropea)

(g)                   
Tul taż-żmien u l-impatt
finanzjarju 

¨ Proposta/inizjattiva b’tul ta'
żmien limitat 
6.   
¨  Proposta/inizjattiva b’effett
mill-[JJ/XX]SSSS sa [JJ/XX]SSSS 
7.   
¨  Impatt finanzjarju mill-SSSS sal-SSSS 
ý Proposta/inizjattiva b’tul ta'
żmien illimitat
4.   
Implimentazzjoni b’perjodu tal-bidu mill- SSSS sal-
SSSS,
5.   
segwita minn operazzjoni fuq l-iskala
sħiħa.

(h)                  
Metodu/i ta’ mmaniġjar previst(i)[3] 

¨ Maniġment dirett ċentralizzat
mill-Kummissjoni 
¨ Maniġment indirett ċentralizzat
bid-delega ta' kompiti ta’ implimentazzjoni lil:
6.   
¨  aġenziji eżekuttivi 
7.   
ý  korpi stabbiliti mill-Komunitajiet[4] 
8.   
¨  korpi nazzjonali tas-settur pubbliku/korpi b’missjoni
ta’ servizz pubbliku 
8.   
¨  persuni fdati bl-implimentazzjoni ta’
azzjonijiet speċifiċi skont it-Titolu V tat-Trattat dwar l-Unjoni
Ewropea u identifikati fl-att bażiku rilevanti fis-sens tal-Artikolu 49
tar-Regolament Finanzjarju 
¨ Maniġment kondiviż
mal-Istati Membri 
¨ Maniġment deċentralizzat ma’
pajjiżi terzi 
¨ Maniġment konġunt ma’
organizzazzjonijiet internazzjonali (għad irid jiġi
speċifikat)
Jekk huwa indikat aktar
minn metodu ta’ maniġment wieħed, jekk jogħġbok agħti
d-dettalji fit-taqsima "Kummenti”.
Kummenti 

(2)                   
MIŻURI TA’ MMANIĠJAR 
(a)                   
Regoli ta’ monitoraġġ u rappurtar 

Speċifika
l-frekwenzi u l-kundizzjonijiet.
Skont l-Artikolu 81 tar-Regolament (UE) Nru 1093/2010,
sat-2 ta’ Jannar 2014, u kull tliet snin wara dik id-data,
il-Kummissjoni għandha tippubblika rapport ġenerali dwar l-esperjenza
miksuba bħala riżultat tal-operazzjoni tal-ABE u l-proċeduri
stabbiliti fir-Regolament. Dak ir-rapport għandu jevalwa, inter alia,
il-grad ta’ konverġenza fil-prattiki superviżorji milħuqa minn
superviżuri nazzjonali u jekk ir-riżorsi tal-ABE humiex adegwati
sabiex twettaq ir-responsabbiltajiet tagħha. Ir-rapport jintbagħat
lill-Parlament Ewropew u lill-Kunsill.

(b)                   
Sistemi ta’ mmaniġjar u kontroll 
(1)                   
Riskju/i identifikat(i) 

Tliet valutazzjonijiet tal-impatt twettqu fir-rigward
taż-żewġ proposti, li identifikaw l-ispejjeż u
l-benefiċċji tal-opzjonijiet differenti ta' politika sabiex
jindirizzaw il-problemi identifikati. 
Fir-rigward tar-responsabbiltajiet tal-ABE, hemm riskju li
l-effettività tar-regoli proposti tiġi mxekkla min-nuqqas ta’ abbiltà
tagħha– minħabba nuqqas ta’ riżorsi umani – sabiex tlesti BTS
ta’ kwalità għolja u konformi mad-dati stabbiliti fil-proposta
tal-Kummissjoni. 

(2)                   
Metodu/i ta’ kontroll previst(i) 

Is-sistemi ta’ mmaniġjar u kontroll tal-ABE huma spjegati
fil-Kapitolu III tar-Regolament (UE) Nru 1093/2010
Barra minn hekk, kif imsemmi fit-taqsima 2.1, taħt l-Artikolu
81 ta’ dan ir-regolament, il-Kummissjoni sejra tkun mistennija tippubblika
rapport kull tliet snin dwar l-esperjenza miksuba bħala riżultat
tal-operazzjoni tal-ABE u l-proċeduri stabbiliti fir-Regolament. 

(c)                   
Miżuri għall-prevenzjoni tal-frodi
u l-irregolaritajiet 

Speċifika
miżuri ta’ prevenzjoni u protezzjoni eżistenti jew previsti.
Skont l-Artikolu 66 tar-Regolament (UE) Nru 1093/2010,
għall-għanijiet tal-ġlieda kontra l-frodi, il-korruzzjoni u kull
tip ieħor ta’ attività illegali, ir-Regolament (KE) Nru 1073/1999
għandu japplika għall-ABE mingħajr l-ebda restrizzjoni. L-ABE
għandha taċċedi għall-Ftehim Interistituzzjonali rigward l-investigazzjonijiet
interni mill-OLAF u għandha tadotta b’mod immedjat dispożizzjonijiet
xierqa għall-persunal kollu tal-ABE.
Id-deċiżjonijiet ta’ finanzjament u l-ftehimiet u
l-istrumenti implimentattivi li jirriżultaw minnhom għandhom
jistipulaw b’mod espliċitu li l-Qorti tal-Awdituri u l-OLAF jistgħu,
jekk ikun hemm bżonn, iwettqu verifiki fuq il-post fuq
il-benefiċjarji ta’ flejjes mogħtija mill-ABE kif ukoll fuq
il-persunal responsabbli mill-allokazzjoni ta’ dawn il-flejjes.

(3)                   
IMPATT FINANZJARJU STMAT TAL-PROPOSTA/INIZJATTIVA 
(a)                   
Interstatura/i tal-qafas finanzjarju
multiannwali u l-linja/i tal-baġit tan-nefqa affettwata/i 

4.   
Linji tal-baġit tan-nefqa eżistenti 
Fl-ordni
tal-intestaturi tal-qafas finanzjarju multiannwali u l-linji tal-baġit.
 Intestatura tal-qafas finanzjarju multiannwali || Linja tal-baġit || Tip ta’ nefqa || Kontribuzzjoni 
 Numru 1A Kompetittività għat-Tkabbir u l-Impjiegi || AD/AMD ([5])   || minn pajjiżi tal-EFTA[6]   || minn pajjiżi kandidati[7]   || minn pajjiżi terzi || fis-sens tal-Artikolu 18(1)(aa) tar-Regolament Finanzjarju 
   || 12.04.02.01 Sussidju tal-ABE skont it-Titoli 1 u 2 (Nefqa amministrattiva u fuq il-persunal) || AD   || IVA || LE || LE || LE 
5.   
Linji tal-baġit ġodda mitluba 
Fl-ordni tal-intestaturi tal-qafas finanzjarju
multiannwali u l-linji tal-baġit.
 Intestatura tal-qafas finanzjarju multiannwali || Linja tal-baġit: || Tip ta’ nefqa || Kontribuzzjoni 
 Numru [Intestatura…….....…………………………..] || Diff./mhux diff. || minn pajjiżi tal-EFTA || minn pajjiżi kandidati || minn pajjiżi terzi || fis-sens tal-Artikolu 18(1)(aa) tar-Regolament Finanzjarju 
   || [XX.YY.YY.YY]   ||   || IVA/LE || IVA/LE || IVA/LE || IVA/LE 

(b)                   
Impatt stmat fuq in-nefqa 
(1)                   
Sommarju tal-impatt stmat fuq in-nefqa 

miljun EUR (sa 3 postijiet deċimali)
 Intestatura tal-qafas finanzjarju multiannwali: || Numru 1A || Kompetittività għat-Tkabbir u l-Impjiegi 
 DĠ: MARKT ||   ||   || Sena 2013[8] || Senar 2014 || Sena 2015 || TOTAL 
  Approprjazzjonijiet operazzjonali ||   ||   ||   ||   
 12.04.02.01 || Impenji || (1) || 0,690 || 0,590 || 0,590 || 1,870 
 Pagamenti || (2) || 0,690 || 0,590 || 0,590 || 1,870 
 Approprjazzjonijiet ta’ natura amministrattiva ffinanzjati  mill-pakkett ta’ programmi speċifiċi[9]   ||   ||   ||   ||   
 Numru tal-linja tal-baġit ||   || (3) ||   ||   ||   ||   
 Approprjazzjonijiet TOTALI Għad-DĠ MARKT || Impenji || =1+1a +3 || 0,690 || 0,590 || 0,590 || 1,870 
 Pagamenti || =2+2a +3 || 0,690 || 0,590 || 0,590 || 1,870 
  Approprjazzjonijiet operazzjonali TOTALI || Impenji || (4) || 0,690 || 0,590 || 0,590 || 1,870 
 Pagamenti || (5) || 0,690 || 0,590 || 0,590 || 1,870 
  Approprjazzjonijiet TOTALI ta’ natura amministrattiva ffinanzjati mill-pakkett ta’ programmi speċifiċi || (6) ||   ||   ||   ||   
 Approprjazzjonijiet TOTALI taħt l-INTESTATURA <1A> tal-qafas finanzjarju multiannwali || Impenji || =4+ 6 || 0,690 || 0,590 || 0,590 || 1,870 
 Pagamenti || =5+ 6 || 0,690 || 0,590 || 0,590 || 1,870 
Jekk aktar minn intestatura waħda hija affettwata
mill-proposta/inizjattiva:
  Approprjazzjonijiet operazzjonali TOTALI || Impenji || (4) ||   ||   ||   ||   
 Pagamenti || (5) ||   ||   ||   ||   
  Approprjazzjonijiet TOTALI ta’ natura amministrattiva ffinanzjati mill-pakkett ta’ programmi speċifiċi || (6) ||   ||   ||   ||   
 Approprjazzjonijiet TOTALI taħt l-INTESTATURI 1 sa 4 tal-qafas finanzjarju multiannwali (Ammont ta’ referenza) || Impenji || =4+ 6 ||   ||   ||   ||   
 Pagamenti || =5+ 6 ||   ||   ||   ||   
 Intestatura tal-qafas finanzjarju multiannwali: || 5 || " Nefqa amministrattiva " 
miljun EUR (sa 3 postijiet deċimali)
   ||   ||   || Sena N || Sena N+1 || Sena N+2 || Sena N+3 || … daħħal is-snin kollha meħtieġa biex turi t-tul taż-żmien tal-impatt (ara l-punt 1.6) || TOTAL 
 DĠ: <…….> || 
  Riżorsi umani ||   ||   ||   ||   ||   ||   ||   ||   
  Nefqa amministrattiva oħra ||   ||   ||   ||   ||   ||   ||   ||   
 DĠ TOTALI <…….> || Approprjazzjonijiet ||   ||   ||   ||   ||   ||   ||   ||   
 Approprjazzjonijiet TOTALI taħt l-INTESTATURA 5 tal-qafas finanzjarju multiannwali || (Impenji totali = Pagamenti totali) ||   ||   ||   ||   ||   ||   ||   ||   
miljun EUR (sa 3 postijiet deċimali)
   ||   ||   || Sena 2013[10] || Sena 2014 || Sena 2015 || TOTAL 
 Approprjazzjonijiet TOTALI taħt l-INTESTATURI 1 sa 5 tal-qafas finanzjarju multiannwali || Impenji || 0,690 || 0,590 || 0,590 || 1,870 
 Pagamenti || 0,690 || 0,590 || 0,590 || 1,870 

(2)                   
Impatt stmat fuq l-approprjazzjonijiet
operazzjonali 

9.   
¨  Il-proposta/inizjattiva ma teħtieġx
l-użu ta’ approprjazzjonijiet operazzjonali 
10.         
ý         Il-proposta/inizjattiva
teħtieġ l-użu ta’ approprjazzjonijiet operazzjonali, kif spjegat
hawn taħt:
L-għanijiet
speċifiċi tal-proposta huma spjegati fit-taqsima 1.4.2. It-tip ewlieni ta’ riżultat li l-ABE hija
mistennija tipproduċi permezz tar-riżorsi mitluba huwa l-istandards
tekniċi vinkolanti (BTS). Il-proposti
jeħtieġu li l-ABE tiżviluppa madwar 55 BTS b’60% minnhom dovuti
sal-2013. Madanakollu,
minħabba n-natura tal-inizjattiva, it-Tabella ta’ hawn taħt ma tistax
timtela peress li mhuwiex possibbli li jiġi attribwit BTS għal
għan speċifiku wieħed, peress li – bħala regola - BTS
wieħed jikkontribwixxi għall-kisba ta’ diversi għanijiet speċifiċi
b’mod simultanju. Pereżempju,
BTS dwar l-applikazzjoni konsistenti tat-tnaqqis mill-kapital regolatorju jkun
jikkontibwixxi għal i) titjib fl-immaniġjar tar-riskji tal-banek; ii) prevenzjoni tal-opportunitajiet ta’
arbitraġġ regolatorju; iii)
titjib fiċ-ċarezza legali; iv)
titjib fl-ugwaljanza fil-kundizjonijiet għal kulħadd; u v) titjib fil-kooperazzjoni u
l-konverġenza superviżorji.
Approprjazzjonijiet tal-impenji f’miljuni ta’ EUR (sa
3 postijiet deċimali)
 Indika l-għanijiet u l-outputs   ò ||   ||   || Sena N || Sena N+1 || Sena N+2 || Sena N+3 || … … daħħal is-snin kollha meħtieġa biex turi t-tul taż-żmien tal-impatt (ara l-punt 1.6) || TOTAL 
 OUTPUTS 
 Tip ta’ output[11]   || Spiża medja tal-output || Għadd ta' ouputs || Cost || Għadd ta' ouputs || Cost || Għadd ta' ouputs || Cost || Għadd ta' ouputs || Cost || Għadd ta' ouputs || Cost || Għadd ta' ouputs || Cost || Għadd ta' ouputs || Cost || Għaddtotali ta’ outputs || spiża totali 
 GĦAN SPEĊIFIKU Nru 1[12]   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-għan speċifiku N°1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 GĦAN SPEĊIFIKU N 2… ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 - Output ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Subtotal għall-għan speċifiku N°2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 SPIŻA TOTALI ||   ||   ||   ||   ||   ||   ||   ||   ||   ||   ||   ||   ||   ||   ||   ||   

(3)                   
Impatt stmat fuq approprjazzjonijiet ta’
natura amministrattiva – Mhux Applikabbli
(a)                   
Sommarju 

11.         
¨         Il-proposta/inizjattiva ma
teħtieġx l-użu ta’ approprjazzjonijiet amministrattivi 
12.         
¨         Il-proposta/inizjattiva
teħtieġ l-użu ta’ approprjazzjonijiet amministrattivi, kif
spjegat hawn taħt:
miljun EUR (sa 3
postijiet deċimali)
   || Sena N[13]   || Sena N+1 || Sena N+2 || Sena N+3 || … daħħal is-snin kollha meħtieġa biex turi t-tul taż-żmien tal-impatt (ara l-punt 1.6) || TOTAL 
 INTESTATURA 5 tal-qafas finanzjarju multiannwali ||   ||   ||   ||   ||   ||   ||   ||   
 Riżorsi umani ||   ||   ||   ||   ||   ||   ||   ||   
 Nefqa amministrattiva oħra ||   ||   ||   ||   ||   ||   ||   ||   
 Subtotal INTESTATURA 5 tal-qafas finanzjarju multiannwali ||   ||   ||   ||   ||   ||   ||   ||   
 Mhux fl-INTESTATURA 5[14] tal-qafas finanzjarju multiannwali   ||   ||   ||   ||   ||   ||   ||   ||   
 Riżorsi umani ||   ||   ||   ||   ||   ||   ||   ||   
 Nefqa oħra natura amministrattiva ||   ||   ||   ||   ||   ||   ||   ||   
 Subtotal barra l-INTESTATURA 5 tal-qafas finanzjarju multiannwali ||   ||   ||   ||   ||   ||   ||   ||   
 TOTAL ||   ||   ||   ||   ||   ||   ||   ||   

(b)                   
 Ħtiġijiet
stmati tar-riżorsi umani 

13.         
¨         Il-proposta/inizjattiva ma
teħtieġx l-użu ta’ riżorsi umani 
14.         
¨         Il-proposta/inizjattiva
teħtieġ l-użu ta’ riżorsi umani, kif spjegaw hawn
taħt:
Stima li trid tingħata f’ammonti
sħaħ (jew l-aktar sa post deċimali wieħed)
 ||   || Sena N || Sena N+1 || Sena N+2 || Sena N+3 || … daħħal is-snin kollha meħtieġa biex turi t-tul taż-żmien tal-impatt (ara l-punt 1.6) 
  Karigi tal-pjan ta' stabbiliment (uffiċjali u aġenti temporanji) || 
 || XX 01 01 01 (Uffiċċju prinċipali u Uffiċċji ta’ Rappreżentanza tal-Kummissjoni) ||   ||   ||   ||   ||   ||   ||   
 || XX 01 01 02 (Delegazzjonijiet) ||   ||   ||   ||   ||   ||   ||   
 || XX 01 05 01 (Riċerka indiretta) ||   ||   ||   ||   ||   ||   ||   
 || 10 01 05 01 (Riċerka diretta) ||   ||   ||   ||   ||   ||   ||   
 ||  Persunal estern (f’unità Ekwivalenti għall-Full-Time: FTE) FTE)[15]   || 
 || XX 01 02 01 (CA, INT, SNE mill-“pakkett globali”) ||   ||   ||   ||   ||   ||   ||   
 || XX 01 02 02 (CA, INT, JED, LA u SNE fid-delegazzjonijiet) ||   ||   ||   ||   ||   ||   ||   
 || XX 01 04 yy[16]   || - fl-Uffiċċji Prinċipali[17]   ||   ||   ||   ||   ||   ||   ||   
 || - fid-delegazzjonijiet ||   ||   ||   ||   ||   ||   ||   
 || XX 01 05 02 (CA, INT, SNE – Riċerka indiretta) ||   ||   ||   ||   ||   ||   ||   
 || 10 01 05 02 (CA, INT, SNE – Riċerka diretta) ||   ||   ||   ||   ||   ||   ||   
 || Linji tal-baġit oħrajn (speċifika) ||   ||   ||   ||   ||   ||   ||   
 || TOTAL ||   ||   ||   ||   ||   ||   ||   
XX hija l-qasam tal-politika jew it-titolu
tal-baġit konċernat.
Ir-riżorsi umani
meħtieġa se jintlaħqu mill-persunal tad-DĠ li diġà
huma assenjati għall-immaniġjar tal-azzjoni u/jew ġew trasferiti
fi ħdan id-DĠ, jekk neċessarju flimkien ma’ xi allokazzjoni
addizzjonali li tista’ tingħata lid-DĠ li jmexxi skont
il-proċedura annwali ta’ allokazzjoni u fid-dawl tar-restrizzjonijiet
tal-baġit.
Deskrizzjoni tal-kompiti
li għandhom jitwettqu:
 Uffiċjali u aġenti temporanji ||   
 Persunal estern ||   

(4)                   
Kompatibbiltà mal-qafas finanzjarju
multiannwali attwali 

15.         
¨         Il-proposta/inizjattiva hija
kompatibbli mal-qafas finanzjarju multiannwali attwali.
16.         
ý         Il-proposta/inizjattiva se tinvolvi
programmar mill-ġdid tal-intestatura rilevanti fil-qafas finanzjarju
multiannwali.
Spjega liema programmar mill-ġdid huwa
meħtieġ, billi tispeċifika l-linji tal-baġit
konċernati u l-ammonti korrispondenti.
Inizjattiva ġdida tal-Kummissjoni
17.         
¨         Il-proposta/inizjattiva
teħtieġ l-applikazzjoni tal-istrument ta' flessibbiltà jew
reviżjoni tal-qafas finanzjarju multiannwali[18].
Spjega x’inhu meħtieġ, billi
tispeċifika l-intestaturi u l-linji tal-baġit konċernati u
l-ammonti korrispondenti.

(5)                   
Kontribuzzjonijiet ta’ partijiet terzi 

18.         
- Il-proposta/inizjattiva tipprovdi
għall-kofinanzjament stmat hawn taħt:
Approprjazzjonijiet f’miljuni ta’ EUR (sa 3 postijiet
deċimali)
   || Sena 2013 || Sena 2014 || Sena 2015 || Total 
 Speċifika l-korp ta’ kofinanzjament || 60% tal-ħtiġijiet totali mill-Istati Membri permezz tal-ABE 
 TOTAL ta’ approprjazzjonijiet kofinanzjati || 1,035 || 0,885 || 0,885 || 2,805 

(c)                   
Impatt stmat fuq id-dħul 

19.         
ý         Il-proposta/inizjattiva ma
għandha l-ebda impatt fuq id-dħul.
20.         
¨         Il-proposta/inizjattiva għandha
l-impatt finanzjarju li ġej:
¨         fuq ir-riżorsi proprji 
¨         fuq dħul mixxellanju 
miljun EUR (sa 3 postijiet deċimali)
 Linja ta’ dħul tal-baġit: || Approprjazzjonijiet disponibbli għall-eżerċizzju fis-seħħ tal-baġit || Impatt tal-proposta/inizjattiva[19]   
 Sena N || Sena N+1 || Sena N+2 || Sena N+3 || … daħħal l-ammont ta’ kolonni neċessarji sabiex tirrefletti d-dewmien tal-impatt (ara l-punt 1.6) 
 Artikolu …………. ||   ||   ||   ||   ||   ||   ||   ||   
Għal dħul
mixxellanju assenjat, speċifika l-linja(i) tal-ispiża tal-baġit
affettwata/i.
Speċifika l-metodu
għall-kalkolu tal-impatt fuq id-dħul.
Anness għad-Dikjarazzjoni Finanzjarja
Leġislattiva għall-proposta għar-regolament dwar
ir-rekwiżiti prudenzjali għall-istituzzjonijiet ta’ kreditu u d-ditti
tal-investimenti u għall-proposta għad-Direttiva dwar l-adozzjoni u
s-segwitu tan-negozju tal-istituzzjonijiet ta’ kreditu u s-superviżjoni
prudenzjali tal-istituzzjonijiet ta’ kreditu u d-ditti tal-investimenti
Il-metodoloġija applikata u
s-suppożizzjonijiet sottostanti ewlenin
L-ispejjeż relatati mal-kompiti li
għandhom jitwettqu mill-ABE li ġejjin miż-żewġ
proposti ġew stmati għan-nefqa fuq il-persunal (Titolu 1),
b’konformità mal-klassifikazzjoni tal-ispejjeż fl-abbozz tal-baġit
tal-ABE għall-2012 sottomess lill-Kummissjoni. 
Iż-żewġ proposti
tal-Kummissjoni jinkludu dispożizzjonijiet għall-ABE sabiex
tiżviluppa madwar 55 sett ta’ standards tekniċi vinkolanti (BTS)
ġodda li għandhom jiżguraw li d-dispożizzjonijiet ta’
natura teknika għolja jkunu implimentati b’mod konsistenti madwar l-UE kollha[20]. Skont il-proposti, l-ABE hija mistennija tlesti madwar 60% tal-BTS
il-ġodda fl-2013. Sabiex
tilħaq dan l-għan, diġà hija meħtieġa żieda
fil-livell ta’ persunal mill-2013. Fir-rigward
tan-natura tal-pożizzjonijiet, il-finalizzazzjoni b’suċċess u
f’waqtha tal-BTS il-ġodda teħtieġ, b’mod partikolari,
uffiċjali addizzjonali li jivvalutaw il-politika, l-aspetti legali u
l-impatt. 
Ibbażati fuq l-istimi tas-servizzi
tal-Kummissjoni u l-ABE, is-suppożizzjonijiet li ġejjin ġew
applikati sabiex jivvalutaw l-impatt fuq l-għadd ta’ FTEs
meħtieġa għall-iżvilupp tal-BTE relatati
maż-żewġ proposti:
23.                  
Uffiċjal wieħed tal-politika jagħmel
abbozz ta’ 2 BTS ta’ kumplessità medja fis-sena; dan jimplika li hemm bżonn ta’ 17-il uffiċjal tal-politika
għall-2013;
24.                  
Uffiċjal li jivvaluta l-impatt huwa
meħtieġ għal 8 proċessi tal-BTS; dan jimplika li hemm bżonn ta’ 4 uffiċjali li jivvalutaw
l-impatt għall-2013;
25.                  
Uffiċjal legali huwa meħtieġ sabiex
jagħmel abbozz ta’ 5 BTS; dan
jimplika li hemm bżonn 7 uffiċjali legali għall-2013;
26.                  
Żewġ FTEs addizzjonali ta’
appoġġ huma meħtieġa sabiex jipprovdu appoġġ ta’
kuljum lill-pożizzjonijiet ta’ hawn fuq.
Għaldaqstant,
il-finalizzazzjoni tal-BTS li se jkunu dovuti fl-2013 teħtieġ 30
FTEs. Skont l-ABE, sa tmiem l-2011,
se jkun hemm 14-il espert jaħdem fuq il-BTS. B’antiċipazzjoni għaż-żieda fix-xogħol relatat
mal-BTS, fl-abbozz tal-baġit tagħha tal-2012 sottomess
lill-Kummissjoni, l-ABE diġà talbet 22 FTEs addizzjonali, li 7 minnhom
huma destinati għax-xogħol fuq il-BTS[21]. Fis-sottomissjoni tal-abbozz tal-baġit tagħha
għall-2012, l-ABE ma inkludietx talba għad-9 FTEs meħtieġa
li jifdal għax ma kinitx konxja mill-għadd ta’ BTS li kienet se
tintalab tiżviluppa fiż-żewġ proposti.
Madanakollu, dawn il-pożizzjonijiet, se jiġu
inklużi fit-talbiet tal-baġit annwali li jmiss tal-ABE. 
Suppożizzjonijiet oħra: 
(1)   ibbażati fuq id-distribuzzjoni tal-FTEs fl-abbozz tal-baġit
tal-2012, se jinħatru 9 FTEs addizzjonali fosthom 7 aġenti temporanji
(79%), espert nazzjonali sekondat (14%) u aġent bil-kuntratt (7%); 
(2)   l-ispiża annwali medja fuq is-salarji għall-kategoriji
differenti tal-persunal hija bbażata fuq il-gwida tad-DĠ BUDG;
(3)   koeffiċjent tal-ippeżar tas-salarji ta’ 1.344 għal
Londra;
(4)   spejjeż fuq it-taħriġ previsti għal €1,000 fis-sena
għal kull FTE; 
(5)   spejjeż fuq missjonijiet ta’ €9,700, stima bbażata fuq
l-abbozz tal-baġit tal-2012 għall-missjonijiet għal kull FTE
medju;
(6)   spejjeż relatati mar-reklutaġġ (vjaġġar,
lukandi, testijiet mediċi, stallazzjoni u benefiċċji
oħrajn, infiq tal-ġarr, eċċ) ta’ €27,700, stima
ibbażata fuq l-abbozz tal-baġit tal-2012 għar-reklutaġġ
skont il-pożizzjonijiet li jridu jimtlew. 
Kien meqjus li l-ammont ta’ xogħol wara
ż-żieda ta’ hawn fuq fl-FTEs se tiġi mantnuta mill-2014 ’il
quddiem, u parti minnu huwa marbut, mal-emendar tal-BTS diġà
żviluppati u, f’parti oħra, mal-preparazzjoni tal-40% li jifdal
tal-BTS skont iż-żewġ proposti leġiżlattivi u skont
proposti leġiżlattivi fil-ġejjieni fil-qasam
tar-regolamentazzjoni bankarja.
Il-metodu ta’ kalkolu taż-żieda
fil-baġit meħtieġ għat-tliet snin li ġejjin huwa
ppreżentat f’aktar dettall fit-Tabella ta’ hawn taħt. Il-kalkolu jirrifletti l-fatt li l-baġit
tal-Kummissjoni jiffinanzja 40% tal-ispejjeż.
It-tabella li ġejja tippreżenta
l-pjan ta' stabbiliment propost għas-seba' pożizzjonijiet ta'
aġenti temporanji:
 tal-funzjoni 
 Postijiet 
 Grupp u grad 
[1]               ABM: Activity-Based Management – ABB: Activity-Based Budgeting.
[2]               Kif imsemmi fl-Artikolu 49(6)(a)
jew (b) tar-Regolament Finanzjarju.
[3]               Id-dettalji tal-metodi
tal-immaniġjar u r-referenzi għar-Regolament Finanzjarju jinsabu
fis-sit BudgWeb: http://www.cc.cec/budg/man/budgmanag/budgmanag_en.html
[4]               Kif imsemmi fl-Artikolu 185
tar-Regolament Finanzjarju.
[5]               AD= Approprjazzjonijiet
Differenzjati / AMD= Approprjazzjonijiet Mhux Differenzjati
[6]               EFTA: Assoċjazzjoni Ewropea tan-negozju Ħieles. 
[7]               Pajjiżi kandidati u, fejn
applikabbli, pajjiżi kandidati potenzjali mill-Balkani tal-Punent.
[8]               Year N is the year in which implementation of the
proposal/initiative starts.
[9]               Assistenza teknika u/jew
amministrattiva u nefqa b’appoġġ għall-implimentazzjoni
tal-programmi u/jew l-azzjonijiet tal-UE (qabel kienu jissejħu l-linji
"BA"), riċerka indiretta, riċerka diretta.
[10]             Sena N hija s-sena li fiha tibda l-implimentazzjoni
tal-proposta/inizzjattiva.
[11]             Outputs huma l-prodotti u
s-servizzi li se jiġi pprovduti (eż.: l-għadd ta’ skambju ta’ studenti ffinanzjati, l-għadd ta’ km
ta’ toroq mibnija, eċċ.).
[12]             Kif spjegat
fit-Taqsima 1.4.2. "Għan(ijiet)
speċifiku/ċi…"
[13]             Is-sena N hija s-sena li fiha
tibda l-implimentazzjoni tal-proposta/inizjattiva.
[14]             Assistenza teknika u/jew
amministrattiva u nefqa b’appoġġ għall-implimentazzjoni
tal-programmi u/jew l-azzjonijiet tal-UE (qabel kienu jissejħu l-linji
"BA"), riċerka indiretta, riċerka diretta.
[15]             CA= Aġent Kuntrattwali; INT= impjegati permezz ta’ aġenzija ("Intérimaire"); JED= "Jeune Expert en Délégation"
(Esperti Żgħażagħ fid-Delegazzjoni); LA= Aġenti Lokali; SNE=
Espert Nazzjonali Sekondat; 
[16]             Taħt il-limitu massimu
għal persunal estern minn approprjazzjonijiet operazzjonali (li qabel
kienu linji "BA").
[17]             Essenzjalment għall-Fondi
Strutturali, il-Fond Agrikolu Ewropew għall-Iżvilupp Rurali
(FAEŻR) u l-Fond Ewropew għas-Sajd (FES).
[18]             Ara l-punti 19 u 24 tal-Ftehim
Interistituzzjonali.
[19]             Fir-rigward ta’ riżorsi
proprji tradizzjonali (dazji doganali, imposti fuq iz-zokkor), l-ammonti
indikati għandhom ikunu ammonti netti, jiġifieri ammonti grossi wara
tnaqqis ta’ 25% għall-ispejjeż tal-ġbir.
[20] Peress li l-ABE hija korp b’kompetenzi ferm
speċjalizzati, ingħatat is-setgħa sabiex tiżviluppa BTS
minħabba l-ħtieġa ta’ introduzzjoni ta’ strument effettiv sabiex
jiġu stabbiliti standards tekniċi regolatorji armonizzati
fil-leġislazzjoni tas-settur bankarju tal-UE sabiex jiġu
żgurati, anki permezz ta’ ġabra waħda ta' regoli,
kundizzjonijiet ekwi u protezzjoni adegwata tad-depożituri, l-investituri
u l-konsumaturi madwar l-Unjoni. Għal
dan il-għan, l-ABE tħejji abbozzi ta’ standards tekniċi
regolatorji f’oqsma definiti mil-liġi tal-Unjoni, li ma jinvolvux
għażliet ta’ politika, u li l-Kummissjoni tapprova aktar tard permezz
ta’ atti delegati skont l-Artikolu 290 tat-TFUE sabiex tagħtihom effett
legali vinkolanti. Qabel ma
tissottometti l-abbozzi ta’ BTS lill-Kummissjoni, l-ABE trid twettaq
xogħol preparatorju estensiv li jinkludi konsulenza mal-partijiet
interessati dwar l-abbozz ta’ BTS u tagħti opportunità raġonevoli lil
dawn il-partijiet sabiex jikkumentaw fuq il-miżuri proposti; twettaq valutazzjonijiet tal-impatt regolatorju; l-abbozzar legali u kompiti oħrajn. 
[21] Pożizzjonijiet oħrajn mitluba
mill-ABE fl-abbozz tal-baġit tal-2012 huma attribwiti
għaż-żieda mistennija fl-ammont ta’ xogħol tad-dipartimenti
tagħha tas-sorveljanza u tal-operazzjonijiet. It-talba għal żieda f’pożizzjonijiet oħra hija
marbuta mal-provi fuq l-użu tar-riżorsi li ħarġu matul
l-ewwel sena ta’ ħidma tal-ABE, u għandha l-għan li tkun
żgurata eżekuzzjoni effettiva tal-kompiti tal-ABE fir-rigward
tal-ksur tal-liġi, il-preżenza tas-superviżuri
fil-kulleġġi, id-dimensjoni tal-konsumatur, id-dimensjoni
internazzjonali u oqsma oħra.